
DE  SACRAMENTIS  IN  GENERE 


NOTIO  ET  DIVISIO  TRACTATUS 

Divinus  Redemptor  generis  humani  Christus  lesus,  qui  vere, 
condigne  ac  superabundanter  pro  peccatis  omnium  hominum  sa- 
tisfecit, promeruit  eis  tum  auxilia  actualia,  quibus  ad  bonum  sa- 
lutariter operandum  illuminarentur,  excitarentur,  atque  adiuvaren- 
tur;  tum  sanctificantem  gratiam,  qua  veram  iustitiam,  ceu  pri- 
mam stolam,  reciperent  pro  illa  quam  Adam  sua  inobedientia  sibi 
et  eis  perdiderat  Deique  amici,  filii  et  haeredes  secundum  spem 
fierent  vitae  aeternae  Haec  pretiosissima  dona  et  maxima  Dei 
beneficia  homines  accipiunt  per  visibilia  quaedam  signa,  nempe 
per  Ecclesiae  Sacramenta,  per  quae  «omnis  vera  iustitia  »,  ut 
Concilium  Tridentinum  (sess.  7.  decr.  de  sacram,  prooemio)  lo- 
quitur, « vel  incipit,  vel  coepta  augetur,  vel  amissa  reparatur  ». 

Itaque  sacramenta  sunt  media  quibus  Christus  sanctificat  Ec- 
clesiam suam,  eamque  exhibet  sibi  gloriosam,  «non  habentem 
maculam  aut  rugam  aut  aliquid  huiusmodi  » *:  ac  per  sacramenta 
ille  qui  est  caput,  Christus,  « secundum  operationem  in  mensu- 
ram uniuscuiusque  membri,  augmentum  corporis  sui  (mystici,  seu 
Ecclesiae)  facit  in  charitate  » 

Quamobrem,  Patres,  et  post  eos  Theologi  appellaverunt  ea, 
dominicae  Incarnationis  reliquias  ^ — vasa  pretiosa  in  quibus  Christi 
sanguis  et  merita  continentur,  — canales  per  quos  innumera  beneficia 
ad  nos  defluere  Christus  sancivit , — medicamenta  sauciatae  naturae 
humanae,  — fontes  aquarum  salientium  in  vitam  cuternam,  fler  qim 
lapsi  homines  eriguntur,  curantur  et  ad  beatitudinem  perducuntur. 

‘ Cone.  Trid.  sess.  6.  c.  7. 

* Ad  Tit.  III.  7. 

* Ad  Eph.  V.  26.  27. 

* Ad  Eph.  IV.  15.  16. 

De  his  sanctificationis  nostrae  mediis  in  universum  spectatis 
tractatio  praesens  instituitur,  cuius  dignitas  ex  dictis  apparet,  cu- 
ius utiKtas  est  manifesta  cum  versetur  circa  media  salutis,  quae 
etiam  contra  inimicorum  insectationes  et  subdolas  fraudes  defen- 
dere tenemur. 

Tractatio  dividitur  in  tres  partes;  quarum  prima  spectat  es- 
sentiam et  existentiam,  secunda  causas,  tertia  efficaciam  sacra- 
mentorum : in  prima  quaeritur  quid  sint,  an  sint,  et  quot  sint  Sa- 
cramenta; in  secunda,  a quo  instituta  sint,  quomodo  perficiantur,  cu- 
ius ministerio  conficiantur;  in  tertia,  quid  conferant,  quomodo  illud 
conferant,  quibus  adhibitis  conditionibus. 

ARTICULUS  PRIMUS 
De  ratione  generica  Sacramenti  sensu  latiori. 

Apud  profanos  auctores,  sacramenti  nomen,  quod  est  a sacro, 
latissima  acceptione,  rem  sacratam  significat  seu  ad  religionem 
spectantem  quocumque  modo.  Sic  priscis  latinis  sacramentum  fuit 
pecunia  a duobus  contendentibus  in  loco  sacro  ea  conditione  de- 
posita, ut  qui  iudicio  vinceret  suam  reciperet,  victi  aerario  cede- 
ret ^ Sic  sacramentum  etiam  significabat  iuramentum  quo  milites 
sese  obligabant  ad  fidem  et  obedientiam  militarem  praestandam. 
T.  Livius,  lulius  Caesar,  Cicero,  Tacitus  et  alii  latini  scriptores 
id  frequenter  commemorant : et  Livius  discrimen  inter  sacramen- 
tum et  iusiurandum  militare  assignat,  tradens  illud  iurationem 
fuisse  ab  ipsis  militibus  inter  se  sponte  factam , hoc  legitimam 
iurisiurandi  adactionem  singulorum  militum  coram  tribunis  suis 
Quandoque  figurate  pro  ipsis  militibus  significandis  sacramenti  no- 

* « Ea  pecunia  quae  in  iudicium  venit  in  litibus,  sacramentum  a sacro. 
Qui  petebat  et  qui  inficiabatur,  de  aliis  rebus  uterque  quingentos  aeris  ad  Pon- 
tificem deponebant;  de  aliis  rebus  item  certo  alio  legitimo  numero  assium. 
Qui  iudicio  vicerat  suum  sacramentum  a sacro  auferebat:  victi  ad  aerarium 
redibat  »,  Varro  (de  ling.  lat.  l.  4.).  Ex  hoc  more  litigantium  factum  est  ut 
sacramentum  pro  causa  ipsa,  seu  controversia  usurparetur.  Cic.  (pro  Mil.  c.27.), 
habet:  « Qjui  non  calumnia  litium,  non  iniustis  vindiciis,  ac  sacramentis  alie- 
nos fundos,  sed  castris,  exercitu,  signis  inferendis  petebat 

* L.  22.  c.  38;  «Milites  tunc,  quod  numquam  antea  factum  erat,  iure 
iurando  ab  tribunis  militum  adacti,  iussu  consulum  conventuros,  neque  iniussu 
abituros.  Nam  ad  eam  diem  nihil  praeter  sacramentum  fuerat. ...  Id  ex  vo- 
luntario inter  ipsos  foedere  a tribunis  ad  legitimam  iuris  iurandi  adactionem 
translatum  ». 

men  usurpatum  fuit,  et  hoc  sensu  Juvenalis  (sat.  i6.  vers.  35.)  ait: 

Praemia  nunc  alia  atque  alia  emolumenta  notemus 

Sacramentorum, 

idest  militum,  qui  sacramento  se  obstrinxerint  apud  Imperatorem,, 
bonam  se  Reipublicae  navaturos  operam.  Demum,  ex  iuramento 
a militibus  facto,  sacramentum  extensum  fuit  ad  significandum 
quidquid,  iurisiurandi  sanctione  interposita,  actum  est.  Apud  Quin- 
tilianum (de  Instit.  Oratoria,  1.  12.  c.  2.),  legimus:  « Sed  haec 
inter  ipsos,  qui  velut  sacramento  rogati  (seu  iureiurando  adacti)^ 
vel  etiam  superstitione  constricti,  nefas  ducunt  a suscepta  semel 
persuasione  discedere». 

Ex  usu  ecclesiastico,  sacramenti  vocabulum  idem  significat  ac 
Mysterium:  nam  latini  dixerunt  sacramentum,  quod  graece  est  p.u- 
(XTTQpiov.  Mysterium  autem  sive  a verbo  (/.uco  deducatur,  quod  est 
oculos  claudo,  labia  comprimo,  quasi  mysteria  sint  occulta,  et 
silentio  honoranda,  sive  a (Aueu),  quod  est  doceo  quae  ad  sacra 
pertinent  aut  in  sacris  instituo,  significat  id  quod  arcanum  et  se- 
cretum est,  sive  profanum  sit,  sive  sacrum.  Ita  de  re  profana,  in 
libro  Tobiae  (xii.  7.),  habetur  « sacramentum  regis  (p.u(jT7)piov) 
abscondere  bonum  est  » ; et  in  Apocalypsi  (xvii.  3-7.)>  de  mu- 
liere scelesta  legimus:  « Et  vidi  mulierem  sedentem  super  bestiam 
coccineam,  plenam  nominibus  blasphemiae,  habentem  capita  se- 
ptem et  cornua  decem.  Et  mulier  erat  circumdata  purpura  et  coc- 
cino, et  inaurata  auro  et  lapide  pretioso  et  margaritis,  habens  po- 
culum aureum  in  manu  sua,  plenum  abominatione  et  immunditia 
fornicationis  eius : et  in  fronte  eius  nomen  scriptum : Mysterium.,. 
Et  miratus  sum,  quum  vidissem  illam,  admiratione  'magna.  Et 
dixit  mihi  Angelus : Quare  miraris  ? Ego  dicam  tibi  sacramentum 
mulieris  et  bestiae  quae  portat  eam,  quae  habet  capita  septem  et 
cornua  decem  ».  Similiter  veritates  fidei  et  divinae  bonitatis  inef- 
fabiles erga  homines  dispositiones  saepe  in  Scripturis  Sanctis  sa- 
cramenta vocantur.  In  Epistola  ad  Ephesios,  (i.  9.),  Apostolus 
ait:  « Ut  notum  faceret  nobis  (Deus)  sacramentum  voluntatis  suae 
(to  (i.u<yT7)piov  Tou  OeXTop-axo;  aurou)  secundum  beneplacitum 
eius,  quod  proposuit  in  eo.  In  dispensatione  plenitudinis  tempo- 
rum, instaurare  omnia  in  Christo,  quae  in  coelis  et  quae  in  terra 
sunt,  in  ipso  ».  In  eadem  Epistola  (iii.  3-^.)  legitur:  « Quoniam 
secundum  revelationem  notum  mihi  factum  est  sacramentum  (xaTot 

azoxotXuij/iv  €yvu)p(<yOy)  [jloi  to'  fiiu^TTTopiov)  quod  aliis  generationi- 
bus non  est  agnitum  filiis  hominum,  sicuti  nunc  revelatum  est 
sanctis  apostolis  eius  et  prophetis  in  Spiritu,  Gentes  esse  cohae- 
redes  et  concorporales  et  comparticipes  promissionis  eius  (Dei) 
in  Christo  lesu  per  Evangelium  ».  Et  in  Epistola  ad  Colossenses 
(i.  26-27.):  « Mysterium  quod  absconditum  fuit  a saeculis  et  ge- 
nerationibus, nunc  autem  manifestatum  est  sanctis  eius.  Quibus 
voluit  Deus  notas  facere  divitias  gloriae  sacramenti  huius  (tou 
(tu^TTjpCou  TOoTOu)  in  Gentibus,  quod  est  Christus,  in  vobis  spes 
gloriae».  Vide  etiam  1.  Tim.  (iii.  i6.);  Sap.  (ii.  22.  et  vi.  24.). 

In  eadem  significatione  sacramenti  nomen  occurrit  apud  Pa- 
tres, etiam  vetustissimos.  Tertullianus  (de  Praescnpt.  cap.  20.) 
fidei  regulam  et  omnem  Christianam  institutionem  appellat  eius- 
dem sacramenti  traditionem*:  S.  Cyprianus,  (epistola  51.),  dum 
Maximo  presbytero.  Urbano,  Sidonio  atque  Machario  de  eorum 
in  Ecclesiam  reditu,  ex  schismate,  gratulatur,  unitatem  comme- 
morat evangelici  sacramenti  ad  illam  unitatem  significandam  in 
Ecclesia  Christi  quae  evangelicae  fidei  et  apostolicae  traditioni 
respondeat. 

Attamen  ex  hac  latissima  significatione  vox  sacramentum  con- 
traaa  est  ad  denotandum  quodlibet  rei  sacrae  signum.  « Signa  », 
ait  S.  Augustinus  (epistola  138.,  ad  Marcellinum,  n.  7.),  « cum 
ad  res  divinas  pertinent,  sacramenta  appellantur  ».  Et  iuxta  hanc 
acceptionem,  Tertullianus  V.  T.  typos  figurarum  sacramenta  vocat 
(contra  Marcionem,  1.  5.  c.  i.),  S.  Ambrosius,  (1.  i.  de  Sacram, 
c.  4.),  transitum  ludaeorum  per  mare  rubrum,  manna  et  alias 
similes  in  V.  T.  figuras  sacramenta  dicit  % nec  aliter  loquitur 

• « Itaque  tot  ac  tantae  Ecclesiae , una  est  illa  ab  Apostolis  prima  , ex 
qua  omnes.  Sic  omnes  prima,  et  apostolicae,  dum  una  omnes  probant  unita- 
tem; dum  est  illis  communicatio  pacis,  et  appellatio  fraternitatis,  et  contes- 
seratio hospitalitatis ; quae  iura  non  alia  ratio  regit,  quam  eiusdem  sacramenti 
una  traditio  Tertul.  (de  Praesc.  c.  20.  in  fine). 

• « Nunc  vero  et  vos  congruentem  fidei  vestrae  tenorem  atque  individuae 
caritatis  et  concordiae  legem  Dominica  pace  tenuistis  , et  exemplum  ceteris 
dilectionis  et  pacis  vestro  itinere  fecistis,  ut  Ecclesiae  veritas  et  evangelici  sa- 
cramenti unitas,  quae  a nobis  tenebatur,  vestro  etiam  consensu  ac  vinculo  ne- 
cteretur ».  S.  Cyp.  ep.  51.  n i.  — Confer  etiam  ep.  63.  n.  3.  et  14. 

• Vide  S.  Aug.  1.  2.  contra  adv.  legis  et  proph.  c.  9.  — L.  8.  de  Genes, 
ad  Litteram  c.  4.  et  5.  — L.  2.  de  Pecc.  Mer.  et  Rem.  c.  26.,  et  alibi  passim, 
praesertim  in  libris  contra  Faustum  Manichaeum. 

S.  Cyprianus,  libro  de  Oratione  Dominica,  n.  34. : « In  oratio- 
nibus vero  celebrandis  »,  inquit  « invenimus  observasse  cum  Da- 
niele  tres  pueros,  in  fide  fortes  et  in  captivitate  victores,  horam 
tertiam,  sextam,  nonam,  sacramenta  scilicet  Trinitatis,  quae  in  no- 
vissimis temporibus  manifestari  habebat  ».  Et  n.  35.  prosequitur: 
« Sed  nobis,  fratres  dilectissimi,  praeter  horas  antiquitus  obser- 
vatas, orandi  nunc  et  spatia  et  sacramenta  creverunt.  Nam  et  mane 
orandum  est  ut  resurrectio  Domini  matutina  oratione  celebretur». 

Eodem  sensu  sacrificia  etiam  appellari  potuerunt  sacramenta, 
nam  « sacrificium  visibile  invisibilis  sacrificii  sacramentum,  idest 
sacrum  signum  est  » * ; et  eadem  ratione  omnes  caeremoniae  cul- 
tus externi,  S.  Augustinus  sacramenta  nuncupavit,  dicens : « In 
nullum  autem  nomen  religionis,  seu  verum,  seu  falsum,  coagu- 
lari homines  possunt,  nisi  aliquo  signaculorum  vel  sacramentorum 
visibilium  consortio  colligentur:  quorum  sacramentorum  vis  ine- 
narrabiliter valet  plurimum,  et  ideo  contempta  sacrilegos  facit. 
Impie  quippe  contemnitur,  sine  qua  non  potest  perfici  pietas  » 


ARTICULUS  SECUNDUS 
De  ratione  generica  Sacramentorum  strictiori  sensu. 

Sacramenti  nomen,  quod  ex  acceptione  latissima  contrahitur 
ad  signum  sacrum  significandum,  adhuc  ad  specialia  quaedam  signa 
coarctatur  usu  ecclesiastico,  ad  ea  nempe,  quae  sanctitatem  quam- 
dam conferunt,  seu  aliquo  modo  sanctificant  homines  quibus  ap- 
plicantur. Ut  autem  id  intelligi  possit,  nonnulla  praemittenda  sunt 
et  declaranda. 

« Signum  »,  ait  S.  Augustinus  *,  « est  res  praeter  speciem, 
quam  ingerit  sensibus,  aliud  aliquid  ex  se  faciens  in  cogitationem 
venire  ». 

Dividitur  in: 

a')  Signum  sensibile  et  signum  spirituale,  prout  percipi  per  se 
potest  vel  non  potest  sensu  externo: 

* S.  Aug.  de  Civ,  Dei  1.  10.  c.  5. 

* Contra  Faustum  Manichaeum.  1.  19.  c.  ii.  in  fine. 

* De  Doctr.  Christ.  1.  2.  c.  i. 

b)  Signum  naturale,  quod  natura  sua  ad  rem  significatam  re- 
fertur, ut,  ex.  gr. , fumus  ad  ignem;  et  signum  ad  placitum  seu 
arbitrarium,  quod  nonnisi  ex  institutione  significat: 

r)  Signum  symbolicum,  quod  similitudinem  quamdam  habet 
cum  re  significata ; et  signum  purum,  quod  nullam  talem  exhibet 
similitudinem : 

d)  Signum  rememoratwum  significans  rem  praeteritam,  demon- 
strativum praesentem  ostendens,  et  prognosticum  futuram  annun- 
tians : 

e)  Signum  speculativum,  quod  rem  significat,  sed  non  causat; 
et  practicum,  illam  rem  causans  quam  significat. 

Cum  in  signo  duo  considerari  possint,  res  significans  et  si- 
gnificatio ipsa,  quae  est  habitudo  signi  ad  rem  significatam,  si- 
gnum potest  esse  sacrum  ex  alterutro  capite,  nimirum : vel  ex  eo 
quod  res  significans,  in.se  spectata,  non  sacra,  sacrum  significet 
vel  ex  eo  quod  res  sacrum  quid  significans,  sit  etiam  in  se  sa- 
cra, ad  cultum  Dei  aliquo  modo  pertinens  et  ad  animae  sancti- 
tatem. At,  quo  sensu  signa  haec,  in  se  sacra,  cultum  Dei  spectant 
et  hominum  sanctificationem? 

Sanctitas,  si  consideratur  in  Deo,  est  divina  essentia,  quate- 
nus est  essentialis  et  necessaria  norma  omnis  moralis  rectitudinis, 
boni  infiniti  infinitus  amor,  atque  in  hoc  infinito  bono  conquie- 
scentia perfectissima  et  beatitudo  *.  In  creatura,  sanctitas  est  san- 
aitatis  divinae  participatio  quaedam  per  specialem  coniunctionem 
creaturae  cum  ipso  Deo:  nam  «in  quantum  creatura  aliqua», 
ait  S.  Thomas  magis  ad  Deum  accedit,  in  tantum  de  bonitate 
eius  magis  participat».  Hinc,  amplissima  divisione,  duplex  san- 
ctitas in  creaturis  distingui  debet,  sicut  et  sanctificatio  duplex, 
per  quam  sanctitas  participatur.  Una  est  interior,  spiritualis  et  pro- 
prie dicta,  quae  susceptione  sanctificantis  gratiae  et  donorum  per- 
ficitur, et  supernaturalem  transformationem  ac  deiformitatem  effi- 

* Valeat  ad  exemplum  transitus  maris  rubri,  significans  et  praefigurans 
Christianorum  baptismum.  Sicut  enim  mare  rubrum  transitum  Hebraeis  prae- 
bens Aegyptiorum  manibus  eos  eripuit,  Aegyptios  autem  submersit  et  perdi- 
dit; ita  baptismus  nos  salvos  facit,  demersis  et  extinctis  hostibus  nostris,  id 
est  peccatis.  Confer  S.  Aug.  Tract.  ii.  in  loan.  n.  4. 

* Vid.  Card.  Franzelin,  Tractatus  de  Deo  Uno  secundum  naturam,  the- 
sim  29. 

* Comp.  Theol.  c.  214. 

cit  in  creatura,  eam  reddit  adoptivam  Dei  filiam,  et  summo  bono 
coniungit,  cognitione  et  amore  proportionatis  unioni  illi  ineffa- 
bili, quae  in  coelesti  gloria  per  visionem  et  fruitionem  Dei  bea- 
tificam consummabitur.  Alia  est  sanctificatio  externa,  legalis  et  se- 
cundum quid,  quae  nonnisi  imperfectissimam  sanctitatem  confe- 
rens, consistit  vel  in  passiva  quadam  consecratione  ad  divinum 
cultum,  et  convenire  potest  etiam  rebus  inanimatis  specialiter  ad 
Dei  servitium  deputatis ; vel  in  munditia  legali,  quae  iuxta  legem 
requiri  potest  ut  aliquis  idoneus  fiat  ad  divinum  cultum  et  ad 
ministerium  sacrum  peragendum. 

His  ergo  praemissis,  quaeritur  utrum  quaedam  signa  sacra  in- 
stituta fuerint  a Deo  ad  hominum  sanctificationem , utrum  haec 
signa  pro  variegate  temporum  diversimode  homines  sanctificarent ; 
utrum  sub  generica  ratione  omnia  conveniant,  et  ideo  recte  sa- 
cramenta possint  appellari ; utrum  specifica  definitione  distinguan- 
tur ea  sacramenta  quae  ante  institutionem  a Christo  factam  exti- 
terunt,  ab  iis  quae  in  nova  lege  a Christo  Domino  instituta  sunt, 
et  proprio  ac  strictissimo  sensu  sacramenta  vocantur?  Circa  has 
quaestiones  Decretum  pro  Armenis  in  Bulla  Eugenii  IV.  « Exui- 
tate  Deo  » sic  habet : 

a Novae  legis...  sunt  sacramenta...  quae  multum  a sacramentis 
differunt  antiquae  legis.  Illa  enim  non  causabant  gratiam,  sed  eam 
solum  per  passionem  Christi  dandam  esse  figurabant:  haec  vero 
nostra  et  continent  gratiam,  et  ipsam  digne  suscipientibus  con- 
ferunt ». 

In  Decreto  pro  lacobitis,  sive  Bulla  Eugenii  IV.  « Cantate 
Domino  » legitur : 

« Sacrosancta  Romana  Ecclesia,  Domini  et  Salvatoris  nostri 
voce  fundata...  firmiter  credit,  profitetur  et  docet,  legalia  Veteris 
Testamenti,  seu  Mosaicae  Legis,  quae  dividuntur  in  caeremonias, 
sacra,  sacrificia,  sacramenta,  quia  significandi  alicuius  futuri  gratia 
fuerant  instituta,  licet  divino  cultui  illa  aetate  congruerent,  signi- 
ficato per  illa  Domino  nostro  lesu  Christo  adveniente  cessasse, 
et  Novi  Testamenti  sacramenta  coepisse». 

Et  Concilium  Tridentinum,  sessione  septima,  postquam  in 
canone  primo  definiverit  omnia  sacramenta  novae  legis  a lesu 
Christo  Domino  nostro  instituta  fuisse,  in  canone  secundo  ait: 
«Si  quis  dixerit,  ea  ipsa  novae  legis  sacramenta  a sacramentis 
antiquae  legis  non  differre,  nisi  quia  caeremoniae  sunt  aliae,  et 

alii  ritus  externi,  anathema  sit».  In  canone  autem  sexto:  «Si 
quis  dixerit  non  continere  gratiam  quam  significant,  aut  gratiam 
ipsam  non  ponentibus  obicem  non  conferre,  quasi  signa  tantum 
externa  sint  acceptae  per  fidem  gratiae  vel  iustitiae,  et  notae  quae- 
dam Christianae  professionis,  quibus  apud  homines  discernuntur 
fideles  ab  infidelibus,  anathema  sit». 

Igitur  iuxta  doctrinam  fidei  constat: — i.  fuisse  ante  legem 
evangelicam  signa  quaedam  sacra,  non  modo  ratione  rei  signifi* 
catae,  sed  etiam  in  se  et  ratione  rei  significantis  — 2.  Eadem  si- 
gna, aliquo  sensu  et  generica  appellatione  sacramenti,  convenire 
cum  signis  in  Novo  Testamento  institutis,  quae  tamen  vere  et 
proprie  ^ (stricto  et  specifico  sensu)  sacramenta  vocantur  — 3.  Haec 
novae  legis  sacramenta  essentialibus  et  specificis  notis  a veteribus 
sacramentis  distingui. 

Has  veritates,  sequentibus  thesibus,  vindicabimus,  simulque 
ostendemus,  quandonam  vetera  sacramenta  instituta  fuerint,  quo- 
modo cum  sacramentis  a Christo  institutis  generice  definiri  pos- 
sint, quomodo  novae  legis  sacramenta  specifice  definiantur : circa 
quae  sententia  Theologorum  non  semper  est  una.  Cum  autem 
tempus  omne  quod  ab  hominis  creatione  ad  Christum  defluxit 
quatuor  epochas  complectatur,  nimirum : primam,  protoparentum 
innocentium  in  paradiso;  secundam,  a lapsu  Adami  usque  ad 
Abraham;  tertiam,  ab  Abraham  ad  Moysen;  quartam,  a Moyse 
ad  Christum;  de  his  tractabimus  singillatim. 

THESIS  I. 

In  statu  naturae  innocentis  nullum  sacramentum  extitit. 

In  hac  thesi,  quae,  duce  Sancto  Thoma,  communiter  defen- 
ditur a Theologis,  non  est  sermo,  ut  patet,  de  sacramento  la- 
tissima significatione  sumpto,  sed  prout  signum  sacrum  significat 
institutum  a Deo  ad  sanctificationem  hominum.  Adversam  sen- 
tentiam tenent  cum  Fulgentio  Bellelli  *,  nonnulli  ex  ordine  Erem, 
S.  Augustini;  quibus  non  omnino  repugnat  Laurentius  Berti 

* « Si  quis  dixerit aliquod  horum  septem  (sacramentorum)  non  esse 

vere  et  proprie  sacramentum,  anathema  sit».  — Cone.  Trid.  sess.  7,  c.  i. 

* L.  I.  Mentis  Aug.  c.  20. 

* De  Theologicis  disciplinis,  1.  30.  c.  2. 


Digitized  by  ■ 


12  PARS  I.  DE  ESSENTIA  ET  EXISTENTIA  SACRAMENTORUM. 

Paucis  probationem  thesis  absolvimus.  Et  in  primis,  hoc  pacto 
ratiocinamur : 

Nec  in  Scripturis,  nec  quidem  in  Traditione  indicium  aliquod 
est,  ex  quo  deduci  possit  probabile  saltem  argumentum  de  existen- 
tia  sacramentorum  pro  protoparentibus  ante  lapsum.  Ergo  nequit 
admitti  existentia  sacramentorum  in  statu  naturae  innocentis. 

Antecedens  constat,  nam  ea  quae  a theologis  adversae  senten- 
tiae afferuntur,  eis  nullo  modo  favent,  ut  inferius  declarabitur. 

Consequentia  patet:  etenim  existentia  eorum  quae  pendent  a 
solo  Dei  instituentis  arbitrio,  ut  sunt  signa  sacramentalia , non 
potest  admitti  nisi  nobis  innotescat  per  revelationem,  quae  con- 
tinetur in  Scripturis  et  in  Traditione.  Si  ergo  in  his,  nihil  pror- 
sus dicitur  de  sacramentis  ante  lapsum  Adami,  horum  sacramen- 
torum existentia  non  potest  admitti. 

Fatemur  sane,  argumentum,  rigorosa  deductione,  probare  tan- 
tum opinionem  illam  esse  reiiciendam  quae  asserit  sacramenta 
quaedam  fuisse  in  innocentiae  statu ; non  autem  valere  per  se  ad 
positive  demonstrandum  ea  in  tali  statu  non  extitisse.  Attamen 
si  huic  argumento,  iam  ex  se  gravissimo,  additur:  nullum  inter 
Patres,  non  solum  ut  testes  Traditionis  sed  ut  doctores  loquentes, 
putasse  aliquod  institutum  fuisse  pro  statu  naturae  innocentis  sa- 
cramentum, sensu  quo  intelligitur  in  thesi;  si  ex  alia  parte  at- 
tendantur maximi  ponderis  congruentiae  quae  pro  illo  tempore 
excludunt  institutionem  cuiuslibet  sacramenti:  hoc  ipsum  argu- 
mentum ex  verbo  Dei  scripto  et  tradito  desumptum  validius  eva- 
det, et  thesis  demonstratio  certa  erit,  etiam  prout  absolute  negat 
5acramenta  extitisse  ad  sanctificationem  hominis  in  paradiso.  Deus 
enim,  qui  suaviter  omnia  disponit,  pro  singulis  statibus  suppe- 
ditat homini  quae  ei  sunt  consentanea. 

Congruentiae  porro  desumuntur  tum  ex  tempore  quo  duravit 
status  innocentiae,  tum  ex  illius  status  perfectione.  Ex  tempore, 
nam  brevissimum  fuit;  et  ideo  frustra  pro  eo  tempore  institutum 
fuisset  sacramentum  a Deo,  qui  instantem  lapsum  hominis  prae- 
sciverat, et  subitam  status  illius  amissionem. 

Ex  perfectione  eiusdem  status,  nam  ipsa  postulabat  ut  homo 
non  ex  sensibilibus  sanctificaretur.  Etenim,  in  statu  innocentiae 
rectitudine  omnimoda  fruebatur  homo,  et  superiora  in  eo  infe- 
rioribus dominabantur.  Sed  huic  omnimodae  rectitudini  sacra- 
menta non  conveniebant.  Ergo  congruum  erat  non  institui  sacra- 

menta  in  statu  innocentiae.  Unde  et  certo  etiam  concludi  potest 
sacramenta  tunc  temporis  non  extitisse. 

Rectitudini  autem  status  hominis  ante  peccatum  adversari  sa- 
cramenta probat  S.  Thomas,  3.  p.  q.  6i.  a.  2. ; nam  «contra 
hunc  ordinem  esset  »,  ait,  « si  anima  perficeretur,  vel  quantum 
ad  scientiam,  vel  quantum  ad  gratiam,  per  aliquid  corporale,  quod 
fit  in  sacramentis  ».  Quae  ratio  manifesta  est,  si  animadvertitur: 
I.  S.  Thomam  hic,  dum  loquitur  de  perfectione  animae  quantum 
ad  scientiam,  non  significare  qualemcumque  scientiam  naturalium, 
sed  scientiam  supernaturalium  quae  ad  sanctificationem  necessaria 
est;  in  nullo  enim  statu  sanctificatur  homo  sine  aliqua  cognitione 
supernaturalium : 2.  Sacramentum  esse  signum  corporale  ad  san- 
ctificationem, idcirco  rectissime  S.  Doctorem  dicere,  animam  per 
aliquid  corporale  perfici  quantum  ad  scientiam  supernaturalium 
et  gratiam,  quando  ex  usu  sacramentorum  sanctificatur;  3.  me- 
rito concludere  sacramenta  ordini  ac  rectitudini  status  innocen- 
tiae protoparentum  non  respondere  imo  adversari ; nam  ille  sta- 
tus requirebat  corporalia  subiici  animae,  et  per  sacramenta  anima 
corporalibus,  a quibus  perfici  posset  quoad  sanctificationem,  subiici 
debuisset. 

Nec  valet  obiectio,  quam  S.  Thomas  iam  sibi  proposuerat: 
Homo  in  «statu  innocentiae  materialis  erat,  et  ex  sensibilibus  co- 
gnitionem accipiens,  propter  quod  etiam  in  paradiso  dicitur  po- 
situs ad  operandum,  ut  naturales  vires  experiretur». 

Etenim  S.  Doctor  respondet:  « In  statu  innocentiae  superiores 
partes  hominis  omnino  inferioribus  dominabantur ; et  ideo  quam- 
vis homo  haberet  sensus,  et  materialis  esset,  non  tamen  intelle- 
ctus ex  sensibilibus  cognitionem  accipiebat,  sed  ex  influentia  di- 
vini luminis  habebat.  Sed  quia  experientia  etiam  eorum  quae  prius 
sciebamus  delectabilis  est,  ideo  operabatur  ad  experiendum  na- 
turae vires,  non  ut  ex  hoc  habitum  scientiae  acciperet,  sed  ut  ex 
visione  experimentali  eorum  quae  sciebat  delectaretur  » 

Et  haec  responsio  illustrat  aliud  argumentum  quod  idem  An- 
gelicus Doctor  proponit  in  solutione  citata:  «Utilitas  sacramen- 
torum est  eruditio  et  curatio.  Quantum  autem  ad  curationem  o- 
mnibus  patet  quod  non  erant  necessaria  sacramenta  in  statu  in- 
nocentiae, cum  tunc  morbus  non  esset.  Sed  quidam  dicunt  quod 

‘ In  4.  Sent.  dist.  i.  q.  i.  a.  3.  solut.  2.  ad  2. 

erant  necessaria  quantam  ad  eruditionem:  quia  homo  in  statu 
etiam  il^o  sensibilibus  utebatur,  et  ita  ex  sensibilibus  spiritualia 
significari  congruebat.  Sed  hoc  non  videtur  conveniens : quia  si- 
gnificatio est  ad  acquirendam  cognitionem  de  eo  quod  significa- 
tur. Quamvis  autem  in  primo  statu  sensibilia  cognosceret,  et  in 
eis  etiam  spiritualium  similitudines  inspiceret,  non  tamen  ex  sen- 
sibilibus spiritualium  cognitionem  accepit,  sed  magis  ex  influentia 
divini  luminis;  et  ideo  sacramentis  ad  eruditionem  non  indige- 
bat » ^ 

Superest  ut  momenta  quibus  opinio  adversa  innititur  perpen- 
dantur. 

1.  Auctoritas  affertur  S.  Augustini  in  1.  19.  contra  Faustum, 
c.  II.  Verba  obiecta  superius  citavimus  et  declaravimus 

S.  Augustinus  ibi  de  sacramento  latissimo  sensu  accepto  lo- 
quitur, prout  significat  quodcumque  signum  sacrum,  quinimo 
prout  etiam  falsi  cultus  caeremonias  complectitur.  « In  nullum 
nomen  religionis,  seu  verum,  seu  falsum  »,  inquit,  « coagulari  ho- 
mines possunt,  nisi  aliquo  signaculorum  vel  sacramentorum  vi- 
sibilium consortio  colligentur  ». 

2.  Citantur  eiusdem  S.  Doctoris  haec  alia  verba  (1.  8.  de  Gen. 
ad  Iit.  c.  4.  n.  8.) : « Nec  sine  mysteriis  rerum  spiritualium  cor- 
poraliter praesentatis  voluit  hominem  Deus  in  paradiso  vivere. 
Erat  ei  ergo  in  lignis  ceteris  alimentum,  in  illo  autem  (ligno  vitae) 
sacramentum».  Et  in  eodem  opere  c.  5.  n.  10.  «potuisse  per 
lignum,  id  est,  per  corpoieam  creaturam,  tamquam  sacramento 
quodam,  significari  sapientiam  in  paradiso  corporali  ».  Praeterea, 
aiunt'  adversarii,  S.  Augustinus  postquam  affirmaverit  lignum  vi- 
tae fuisse  sapientiae  visibile  symbolum  illo  ipso  capite  5.  n.  ii. 
addit : « Quamquam  corporalem  cibum,  talem  tamen  illam  arbo- 
rem praestitisse,  quo  corpus  hominis  sanitate  stabili  firmaretur, 
non  sicut  ex  alio  cibo,  sed  nonnulla  inspiratione  salubritatis  oc- 
culta » . 

Eadem  responsione,  dicimus  haec  omnia  loca  nullam  faces- 
sere difficultatem,  cum  sermo  sit  in  eis  de  sacramento  amplissime 
sumpto,  quatenus  rem  arcanam  designat,  illamque  sacram.  Et 
revera  docet  S.  Augustinus  in  locis  illis  obiectis,  significatum 

‘ L.  c.  in  corpore. 

* Vid.  pag.  8. 

fuisse  in  ligno  vitae  Christum,  qui  vera  sapientia  est,  sicut  et  in 
petra  de  qua  fluxerunt  aquae.  « Erat  ergo  »,  ait,  « et  lignum  vi- 
tae, quemadmodum  petra  Christus,  nec  sine  mysteriis  rerum  spi- 
ritualium »,  etc.  Petra  autem,  quae  significavit  Christum,  non  fuit 
sacramentum,  significatione  de  qua  in  praesenti  loquimur.  Quod 
S.  Doctor  addit  de  occulta  salubritatis  inspiratione  qua  lignum 
vitae  conferebat  stabilem  sanitatem,  non  ostendit  collatam  ani- 
mae sanctificationem,  sed  firmitatem  tributam  corpoii,  occulta 
quadam  et  mirabili  vi,  sicut  apparuit  in  subcinericio  pane,  cu- 
ius virtute  sustentatus  Elias  quadraginta  dierum  itinere  pervenit 
ad  montem  Horeb  \ Hoc  exemplum  S.  Augustinus  refert  loco 
citato. 

3.  Obiicitur:  In  statu  innocentiae  matrimonium  fuit  inter 
Adam  et  Evam.  Sed  matrimonium  est  sacramentum,  iuxta  illud 
Pauli  ad  Eph.  v.  32.:  « Sacramentum  hoc  magnum  est,  ego  au- 
tem dico  in  Christo  et  in  Ecclesia  ».  Ergo  etc. 

Respondetur : Matrimonium  in  lege  christiana  vere  et  proprie 
est  sacramentum.  In  statu  innocentiae,  et  post  peccatum  ante 
Christum,  adumbrabat  utique  coniugium  futurum  inter  Christum 
et  Ecclesiam,  sed  erat  institutum  non  ad  hoc  ut  homines  per  il- 
lud sanctificarentur,  verum  ut  multiplicarentur;  idcirco  erat  in 
officium  naturae,  non  sacramentum,  nisi  sensu  lato  iuxta  quem 
omnia  signa  sacra  sacramenta  vocantur.  Quapropter  si  Apostolus, 
in  verbis  citatis,  dum  ait  sacramentum  hoc,  matrimonium  significat 
in  lege  nova,  tunc  utique  sacramenti  nomen  sumitur  in  sensu 
stricto,  sed  obiectio  cessat,  quia  non  agitur  amplius  de  sacramento 
quod  extitit  in  lege  naturae.  Si  vero  pronomen  hoc,  in  sententia 
Apostoli,  demonstrat  matrimonium  Adami  et  Evae,  vel  potius 
matrimonii  institutionem  in  connubio  Adami  et  Evae,  vox  sacra- 
mentum adhibetur  a S.  Paulo  in  sensu  lato  ad  significandum  hanc 
primam  matrimonii  institutionem,  omneque  deinceps  matrimonium 
magnum  esse  typum  rei  sacrae,  idest  coniunctionis  Christi  cum 
Ecclesia.  Uterque  tamen  sensus  coniungi  potest ',  quasi  dicat  Apo- 
stolus: matrimonium  Adae  et  aliorum  ante  Christum  fuisse  sa- 
cramentum, id  est,  typum  futurae  unionis  Christi  cum  Ecclesia 
sua ; matrimonium  vero  fidelium,  in  nova  lege,  sacramentum,  id 

* III.  Reg.  XIX.  8. 

• Vid.  A Lapide,  Comm.  in  ep.  ad  Ephesios  c.  v. 

est,  signum  esse  perfectissimum  unionis  iam  factae,  ex  opere  ope- 
rato conferens  gratiam.  Sed  de  hoc  celeberrimo  loco  Apostoli  ex 
professo  agitur  in  tractatu  de  Matrimonio  ^ 

* Huic  quaestioni , quae  spectat  factum  institutionis  alicuius  signi  sacra- 
mentalis  in  statu  innocentiae,  alia  nectitur  a Theologis,  quae  respicit  condi- 
tionatum  futurum.  Qjiiaerunt,  si  status  innocentiae  durasset,  futurane  fuissent 
sacramenta  in  illo  statu,  annon;  et  in  varias  abeunt  sententias.  Quidam,  cum 
Soto,  sic  repugnantiam  propugnant  sacramentorum  cum  innocentis  naturae 
perfeaione,  ut  absolute  negent  illa  fuisse  futura.  Gotti,  Billuart  et  Thomistae 
communiter  dicunt  sacramentorum  institutionem  aliquam  oppositionem  ha- 
bere cum  statu  innocentiae,  non  secundum  Dei  potentiam  absolutam,  sed  se- 
cundum suavem  et  connaturalem  providentiam  »,  quare  et  ipsi  negant  sacra- 
menta, eo  statu  perdurante,  instituta  fore.  Toleto  et  aliis  probabile  est  fuisse 
tunc  futura  aliqua  sacramenta  gratiae  perfectionem  conferentia.  Suarez  respon- 
dendum putat  cum  distinctione.  « Si  quis  sentiat  ait  (3.  p.  D.  Thomae  q.  61. 
disp.  3.  sect.  3.),  <c  non  e&istente  peccato,  Deum  non  fuisse  futurum  hominem, 
probabilius  existimabit,  nulla  tunc  fuisse  futura  sacramenta  sensibilia.  ...  At 
vero  si  supponamus,  homine  non  peccante,  Christum  fuisse  venturum,  dicen- 
dum ulterius  est,  credibilius  esse,  nullum  tunc  fuisse  instituendum  sacramen- 
tum, antequam  ipse  in  came  veniret Ultimo,  tamen  probabiliter  credi 

potest,  post  Christi  incarnationem  futurum  fuisse  tunc  aliquod  sacramentum, 
quod  maxime  videtur  probabile  de  sacramento  Eucharistiae  »,  Idem  , aliqua 
probabilitate,  affirmat  de  matrimonio  et  de  sacramento  Ordinis. 

Qpid  in  hac  opinionum  varietate  nobis  dicendum  esse  videtur? 

1 . Sacramentomm  institutio,  ut  fere  omnes  fatentur,  non  habet  absolutam 
rupugnantiam  cum  perfectione  status  innocentiae.  Ratio  quam  ex  S.  Thoma 
in  thesi  declaravimus  ad  probandum  non  fuisse  instituta  sacramenta  in  statu 
innocentis  naturae,  non  arguit,  ut  per  se  patet,  omnimodam  impossibilitatem 
illius  institutionis. 

2.  Non  eodem  modo  diiudicandum  est  de  statu  innocentiae  qui  brevissimo 
temporis  intervallo  duravit , ac  de  statu  naturae  innocentis  qui  per  longam 
aetatem  esset  perseveraturus.  In  hoc  congruentiae  quaedam  inveniri  possunt  ad 
sacramentorum  institutionem  suadendam,  quae  in  illo  desunt.  Etenim,  perdurante 
innocentiae  statu,  sacramenta  potuissent  ut  signa  valere,  ex.  gr.  ad  excitandam 
rerum  fidei  memoriam  et  circa  eas  affectum,  ad  consensionem  et  unitatem  ho- 
minum eiusdem  religionis  in  exteriori  Dei  cultu;  ut  sanctificationis  instrumenta, 
potuissent  praecipi  propter  utilitatem  obedientiae  et  humilis  subiectionis  ad  Deum. 

3.  Nihil  certi  aut  solidae  probabilitatis  dici  potest  circa  existentiam  con- 
ditionate  futuram  sacramentorum  in  statu  innocentiae  si  hic  status  diutius  per- 
mansisset. Ex  voluntate  divina  sacramentorum  institutio  pendet;  ideoque  nobis 
quibus  revelatum  non  est  decretum  aliquod  divinae  voluntatis  quod  ostendat 
futuram  fuisse,  vel  non  fuisse,  talem  institutionem  pro  statu  naturae  innocentis 
si  hic  status  perdurasset , ignotum  prorsus  manet,  futurane  fuissent  annon  in 
illo  statu.  « Quis  enim  hominum  poterit  scire  consilium  Dei?  aut  quis  poterit 
cogitare  quid  velit  Deus  ».  Sap.  ix.  13. 

THESIS  II. 

In  statu  legis  naturae,  ante  Circumcisionis  mandatum,  remedium  ali- 
quod contra  peccatum  originale  pro  salute  infantium  extitit,  in- 
stitutum a Deo;  illudque  probabilius  sacramentum  fuit. 


Ab  Adae  peccato  usque  ad  Abraham  patriarcham  reliquit  Deus 
homines  sine  lege  externa  qua  determinatae  cultus  caeremoniae 
praeciperentur.  Regebantur  naturali  lege  in  mentibus  omnium 
insculpta,  atque  divinis  inspirationibus  movebantur ; et  ideo  fuisse 
tunc  homines  in  statu  legis  naturae  communiter  dicitur.  Verum, 
huius  appellationis  significatio  non  est,  illam  tantum,  eo  tempore, 
viguisse  legem  quae,  lumine  naturali  nota,  ad  naturalem  finem 
homines  ordinaret,  et  praeceptis  solummodo  naturalibus  eos  ob- 
stringeret. Huiusmodi  statum  numquam  humana  natura  habuit, 
utpote  quae  ad  supernaturalem  finem  ab  initio  elevata  semper 
et  praecepta  et  media  accepit  a Deo,  quibus  ad  eumdem  finem 
assequendum  dirigeretur.  Dum  ergo  agitur  de  statu  legis  naturae, 
sub  nomine  legis  huius  veniunt  omnia  praecepta  quae  naturaliter 
sequuntur  tum  naturam  rationalem,  tum  supernaturalem  eleva- 
tionem hominis ; seu  praecepta  illa,  quae  non  tantum  ex  naturali 
lumine,  sed  etiam  ex  fide  supernaturaliter  revelata  et  sufficienter 
proposita  (ut  revera  fuit  Adami  posteris  per  traditionem)  intrin- 
sece oriuntur,  fidei  nempe,  spei,  caritatis,  atque  similia. 

Status  legis  naturae  pro  Israelitis  usque  ad  legem  scriptam, 
per  Moysen  datam,  perduravit:  intervallum  tamen  temporis,  quod 
a praecepto  Circumcisionis  facto  Abrahae  usque  ad  Moysen  fluxit, 
veluti  praeparatio  fuit  ad  legem  Mosaicam.  Pro  nationibus,  quae 
extra  populum  electum  ea  lege  non  tenebantur,  status  legis  na- 
turae perseveravit  usque  ad  Christum  et  legis  evangelicae  pro- 
mulgationem. 

Instituitne  Deus,  post  lapsum  Adae,  in  statu  legis  naturae, 
sacramentum  aliquod  antequam  praeciperet  Circumcisionem  Huic 
quaestioni  respondet  proposita  thesis,  quae  duas  habet  partes.  In 
prima  dicitur,  post  lapsum,  et  ante  Circumcisionem,  remedium 
aliquod  extitisse  pro  salute  infantium,  institutum  a Deo.  In  se- 
I.  — De  Sacramentis.  2 

eunda  statuitur,  remedium  hoc,  propter  parvulos  institutum,  fuisse 
probabilius  sacramentum. 

Propositio  quae  in  prima  parte  thesis  enunciatur,  etsi  a qui- 
busdam theologis  olim  negata  fuerit,  quos  indicat,  sed  non  no- 
minat Vasquesius  certa  tamen  est  omnino,  et  impugnari  non 
posset  absque  temeritate.  Etenim  ex  clarissimis  Scripturae  testi- 
moniis eruitur,  et  a Sanctis  Patribus  apertissime  vindicatur. 

Et  re  quidem  vera,  ex  multis  Sacrarum  Litterarum  locis,  prae- 
sertim ex  insigni  testimonio  Pauli  in  I Ep.  ad  Timotheum,  (ii.  4.) 
constat,  ut  demonstratur  proprio  loco  in  tractatu  de  Deo  Uno, 
voluntatem  antecedentem  veram,  propriam  et  actuosam  esse  in 
Deo  salvandi  post  lapsum  Adae  omnes  homines,  nullo  excepto ; 
omnes,  inquam,  quos  Deus  ipse  creavit,  quorum  naturam  Dei 
Filius  assumpsit  in  suae  personae  unitatem.  Haec  igitur  voluntas 
Dei  seria  et  actuosa  universalis  reparationis,  et  salutis  omnium 
hominum  post  peccatum  primi  parentis  et  totius  humani  generis 
lapsum,  se  extendit,  in  quacumque  mundi  aetate,  etiam  ad  par- 
vulos, qui  absque  dubio  homines  sunt,  et  illam  naturam  habent 
quam  salvavit  Christus.  lam  vero,  voluntas  ista  salvifica  Dei  ad 
parvulos  omnes  non  se  extenderet,  si  tempore  legis  naturae,  ante 
Circumcisionem,  nullum  eis  fuisset  remedium  contra  peccatum 
originis.  Ergo  admitti  debet  tunc  temporis  remedium  aliquod  in- 
stitutum fuisse  a Deo  pro  parvulis,  quo  a culpa  originali  liberari 
potuissent,  et  sic  salvari. 

Minor  argumenti  patet.  Nam,  voluntas  Dei  salvifica,  vera  et 
aauosa,  profecto  non  se  extendit  ad  illos  quibus  non  datur  me- 
dium absolute  necessarium  ut  salvari  possint.  Sed  si  tempore 
legis  naturae,  ante  Circumcisionem,  remedium  non  fuisset  infan- 
tibus quo  liberari  potuissent  a labe  originis  et  salvari,  Deus  non 
dedisset  eis  medium  absolute  necessarium  ad  salutem.  Ergo  si  hoc 
remedium  illo  tempore  non  adfuisset,  voluntas  Dei  salvifica  non 
se  extenderet  ad  parvulos  illa  mundi  aetate  existentes,  ac  proinde 
non  complecteretur  omnes  parvulos. 

Huc  facit  celebre  effatum  Innocenti!  III.  in  Decreto  adversus 
Petrobrussianos,  Arnaldistas  et  Waldenses  (1.  3.  Dec.  tit.  42.  c.  3. 
Maiores):  «Absit»,  ait  Pontifex,  «ut  universi  parvuli  pereant, 
quorum  quotidie  tanta  multitudo  moritur,  quin  et  ipsis  miseri- 

‘ In  3.  p.  S.  Th.  disp.  165. 

cors  Deus,  qui  neminem  vult  perire,  aliquod  remedium  procu- 
raverit ad  salutem».  Quae  verba,  utpote  generalia,  omnes  ae- 
que mundi  aetates  includunt,  ac  proinde  optime  respiciunt  etiam 
infantes  qui  vixerunt  ante  Abraham  et  Circumcisionis  praece- 
ptum. 

Aliud  argumentum  ad  eandem  rem  comprobandam , verbis  . 
Scripturarum  innixum,  sic  procedit.  Antecedenter  et  ex  parte  sua 
voluit  Deus  ut  remedium  contra  peccatum  originale  haberent  et 
salutem  consequi  possent  omnes  pro  quibus  Christus  mortuus 
est.  Sed  Christus  mortuus  est  etiam  pro  infantibus  qui  in  lucem 
fuerant  editi  tempore  legis  naturae,  ante  Circumcisionem  institu- 
tam. Ergo  Deus  antecedenter  et  ex  parte  sua  voluit  ut  illis  in- 
fantibus remedium  aliquod  extiterit  quo,  si  morte  corriperentur 
ante  usum  rationis,  liberarentur  a peccato  et  salvarentur ; ac  pro- 
inde hoc  remedium  pro  eis  instituit. 

Maior  est  evidens:  Christus  enim  mortuus  est  pro  illis  quo- 
rum Deus  vult  salutem.  Minor  ex  verbis  Apostoli  evincitur,  di- 
centis : « Si  unus  pro  omnibus  mortuus  est,  ergo  omnes  mortui 
sunt : et  pro  omnibus  mortuus  est  Christus  » Mortuus  est  Chri- 
stus, ait  Apostolus,  pro  omnibus  illis  qui  mortui  sunt  per  pec- 
catum originale.  Sed  certum  est  per  peccatum  originale  mortuos 
fuisse  omnes  infantes  natos  post  praevaricationem  Adae  et  ante 
epocham  institutae  Circumcisionis.  Ergo  pro  ipsis  etiam  omnibus 
Christus  Dominus  mortuus  est. 

Nec  aliquid  valet  contra  rationes  allatas,  argumentum  desum- 
ptum ex  conditione  parvulorum  decedentium  in  utero  matris; 
quod  sic  proponitur.  Deus  qui  salutem  vult  omnium  hominum, 
pro  his  tamen  parvulis  nullum  praebuit  remedium,  quo,  iustifi- 
cati,  vitam  aeternam  consequi  possent.  Ergo  cum  voluntate  sal- 
vifica Dei  erga  omnes  homines  componi  facile  potest  nullum 
fuisse  remedium  institutum  pro  parvulis  qui  vixerant  ante  legem 
Circumcisionis.  Etenim  si  ex  voluntate  salvifica,  necessaria  dedu- 
ctione, concludi  deberet  ad  institutionem  alicuius  remedii  ad  sa- 
lutem infantium  qui  in  lege  naturae  e vita  excedunt  ante  usum 
rationis,  eadem  conclusione  statui  deberet  remedium  adesse  par- 
vulis qui  nondum  ex  utero  editi  moriuntur;  quod  remedium 
nec  est,  nec  umquam  fuit. 

‘ II.  ad  Cor.  v.  14.  15. 


Digitized  by  <^ooQle 


20  PARS  1.  — DK  ESSENTIA  ET  EXISTENTIA  SACRAMENTORUM. 

Obiectio  haec  evanescit,  si  attendatur  falsam  esse  assumptio- 
nem in  qua  fundatur.  Deus  enim  ex  infinita  benignitate  sua,  qua 
vult  omnes  homines  salvos  fieri,  nullum  hominum  sine  remedia 
ad  salutem  reliquit,  sed  omnibus  et  singulis  providit,  modo  ta- 
men cuique  statui  hominum  accommodato.  Parvulis  ergo  in  utero 
existentibus  Deus  ex  illa  voluntate  salvifica  universali  providit 
modo  eis  congruo,  nempe  ita  ut  cura  et  cooperatione  aliorum, 
maxime  parentum,  tum  naturali,  tum  supernaturali  per  merita 
atque  pias  impetrationes,  conservarentur,  a noxis  omnibus  aver- 
terentur, ad  maturitatem  perducerentur,  et  sic  adiumenta  habe- 
rent quibus  a labe  originali  mundarentur  et  salvarentur.  Quod 
autem  de  faao  pueris  qui  in  utero  conclusi  moriuntur  non  fuerit 
applicatum  remedium  quo  salutem  aeternarii  consequerentur,  id 
non  ex  defectu  remedii  procedit;  sed  quia  non  fuit  conditio  po- 
sita, cooperatio  nempe  parentum  et  aliorum  qui  illorum  puero- 
rum curam  agere  debebant;  qua  cooperatione,  pro  eorum  status 
exigentia,  accipere  debebant,  iuxta  piissimam  Dei  dispositionem, 
salutare  remedium  ad  beatitudinem  assequendam.  Ceterum  de  hac 
conditione  puerorum  decedentium  in  utero  matris,  plene  agitur 
in  tractatu  de  Deo  Uno.  — Nunc  solum  addimus,  Deum,  vo- 
luntate antecedenti,  post  praevisum  peccatum  originale,  omnibus, 
quantum  ex  ipso  est,  remedium  ad  salutem  praestitisse ; attamen 
praevidisse  in  quibusdam  adiunctis  futurum  esse  impedimentum, 
quominus  posset  illis  pueris  salutis  remedium  applicari,  et  per- 
misisse. Verum  haec  permissio,  seu  voluntas  Dei  consequens, 
non  repugnat  voluntati  Dei  salvificae  universali  pro  omnibus 
omnino  hominibus;  repugnaret  autem  si  reliquisset  Deus  in  aliqua 
mundi  aetate  aliquam  humani  generis  classem  absque  suflScienti 
remedio  salutari  eidem  accommodo. 

Sed  iam  Patres  audiantur,  qui  sine  ambiguitate  testantur  Deum 
remedium  aliquod  suffecisse  in  statu  legis  naturae  pro  salute  in- 
fantium. Citamus  ad  exemplum  aliquos: 

S.  Augustinus  hanc  sententiam  non  ut  novam , aut  dubiam ; 
sed  ut  certam,  et  apud  omnes  receptam  tradit.  In  libris  contra 
lulianum  (1.  5.  c.  ii.  n.  45,)  ait:  « Nec  ideo  tamen  credendum 
est,  et  ante  datam  Circumcisionem  famulos  Dei,  quandoquidem 
eis  inerat  Mediatoris  fides  in  carne  venturi,  nullo  Sacramento 
eius  (ritu,  nempe,  protendente  futurum  Mediatorem)  opitulatos 
fuisse  parvulis  suis;  quamvis  quid  illud  esset,  aliqua  necessaria 

causa  Scriptura  latere  voluerit  ».  Et  in  opere  de  Nuptiis  et  Con- 
cupiscentia (1.  2.  c.  II.  n.  24.),  similiter  dicit:  «Non  quod  ante 
Circumcisionem  iustitia  fidei  nulla  erat;  nam  cum  adhuc  esset 
in  praeputio,  ex  fide  iustificatus  est  ipse  Abr^ham ; sed  superio- 
ribus temporibus  omni  modo  latuit  sacramentum"  iustificationis 
ex  fide.  Eadem  tamen  fides  Mediatoris  salvos  iu^tdJfVaciebat  an- 
tiquos, pusillos  cum  magnis  ». 

Auctor  librorum  de  vocatione  Gentium  \ qui  a^Gelasio  lauda- 
tur tamquam  Magister  Ecclesiae  sapientissimus,  liaec  habet  (1.  2. 
c.  23.):  «Et  cum  quaerimus  quomodo  omnes /fiomines  salvos 
fieri  velit  (Deus)  qui  non  omnibus  illud  tempus . impertit,  in  quo 
per  voluntariam  fidem  percipiendae  gratiae  s^n^?^:apaces;  non  ir- 
religiose arbitror  credi,  neque  inconvenienter ‘irfctelligi,  quod  isti 
paucorum  dierum  homines  ad  illam  pertineant  gratiae  partem, 
quae  semper  universis  est  impensa  nationibus,  qua  utique  si  bene 
eorum  uterentur  parentes,  etiam  ipsi  per  eosdem  iuvarentur. 
Omnium  namque  exordia  parvulorum,  totaque  illa  principia  nec- 
dum rationalis  infantiae,  sub  arbitrio  iacent  voluntatis  alienae, 

nec  ullo  modo  eis  nisi  per  alios  consuli  potest Sicut  enim 

ex  aliena  confessione  credunt,  ita  ex  aliena  infidelitate  aut  dissi- 
mulatione non  credunt.  Et  cum  ipsi  nec  praesentis  vitae  deside- 
rium habuerint,  nec  futurae;  quam  ipsorum  factum  est  nasci, 
tam  ipsorum  efficitur  non  renasci  ». 

S.  Gregorius  M.  (Mor.  1.  4.  c.  3.)  dicit:  « Quod  vero  apud 
nos  valet  aqua  baptismatis,  hoc  egit  apud  veteres  vel  pro  par- 
vulis sola  fides,  vel  pro  maioribus  virtus  sacrificii,  vel  pro  his 
qui  ex  Abraham  stirpe  prodierant,  mysterium  Circumcisionis  ». 

V.  Beda  (1.  i.  in  Ev.  Lucae  c.  2.)  inquit:  « Qui  vel  ante  tem- 
pora Circumcisionis,  vel  etiam  post  datam  Circumcisionem  de 
exteris  gentibus  extitere  fideles,  ut  exemplar  patientiae  lob  et 
amici  liberique  illius,  sive  victimis  hostiarum,  se  suosque  ab  ori- 
ginali peccato,  seu  certe  sola  fide  salvabant  ».  Et  disertius  in 
Hom.  X.  in  die  festo  Circumcisionis  Domini,  ait:  « Utraque  ergo 
purificatio,  et  Circumcisionis  videlicet  in  lege,  et  in  Evangelio 
baptismatis,  tollendae  praevaricationis  primae  gratia  posita  est. 
Et  ne  cui  saeculi  labentis  aetati  superni  respectus  munera  dees- 
sent,  illi  quoque  qui  a mundi  exordio  usque  ad  tempora  datae 

* Opus  communiter  tribuitur  S.  Prospero. 

' Circumcisionis,  vel  post  datam  Circumcisionem,  de  aliis  natio- 
nibus Deo  placuerunt,  vel  hostiarum  oblationibus,  vel  certe  sola 
fidei  virtute  suas  suarumque  animas  Creatori  commendantes,  a 
primi  reatus^  vincis  absolvere  curabant  » ^ 

Tandem,^^^stentia  huius  remedii  in  lege  naturae  adeo  certa 
est  ut  Su^^^S^dicqr^  non  dubitaverit:  « Omnino  afiirmandum  est 
in  ea  lege  aliquod  remedium  ad  infantium  salutem  a Deo 

institutum.  Ita^^  docent  omnes  Theologi  in  4.  dist.  i.  et  2.,  abs- 
que ulla  contribversia  aut  opinionum  varietate;  quod  est  signum, 
dogma  hoc  c^um  ac  indubitatum  apud  illos  fuisse  » Et  Vas- 
quez  testatur : ^ Patrum  opinio  usque  adeo  in  schola  iam  diu 
inveteravit  et  i^Vahiit  ut  nullus  omnino  asserere  audeat  parvulos 
eo  tempore  omrl^' remedio  suae  salutis  caruisse  » \ 

Sed  quodnam  fuerat  hoc  remedium?  Quae  certa  sunt  apud 
omnes  statuantur  prius,  ut  deinde  ad  ea  quae  in  controversiam 
veniunt  accedamus. 

Constat  ergo,  i.  Hoc  parvulorum  remedium  adhiberi  non 
potuisse  per  propriam  ipsorum  actionem  liberam;  de  parvulis 
enim  agimus  qui  nondum  pervenerant  ad  usum  rationis,  ac  pro- 
inde incapaces  erant  cuiuscunque  actionis  humanae. 

2.  Applicari  debuisse  remedium  illud  per  aliquam  actionem 
humanam  parentum,  seu  illorum  qui  in  parvulorum  curam  in- 
cumberent. Nam,  ut  recte  adnotant  P.  Suarez*,  si,  hominibus 
nihil  agentibus,  Deus  iustificasset  parvulos,  vel  omnes,  vel  aliquos 
tantum  arbitrio  suo  iustificasset,  vel  certe  cum  dependentia  a 
causis  naturalibus  necessariis  gratiam  communicasset,  quae  omnia 
admitti  non  possunt.  Praeterea  Deus,  ut  paulo  antea  adnotavi- 
mus,  remedium  dat  hominibus  ad  salutem  prout  statui  eorum 
accommodatur ; et  optime  congruit  statui  infantium,  ut  a paren- 
tibus vel  ab  aliis  sub  quorum  cura  sunt,  regantur  etiam  in  his 


* Vide  S.  Bernardi  epist.  77.;  Arnoldi  Abbatis  Bonae  Vallis,  Tract.  de 
operibus  Christi  Cardinalibus  (inter  opera  S.  Cypr.  aliquando  editum),  ubi  de 
Circumcisione ; et  illa  PP.  tum  graecorum  tum  latinorum  testimonia , quae 
ostendunt  Deum  ex  parte  sua  et  omni  tempore  post  lapsum  Adae,  voluisse 
homines  salvos  fieri,  absque  exceptione  ulla.  Habes  multa  collecta  apud  P.  Pe- 
tav.  Theol.  dogm.  tom.  i.  1.  10.  et  tom.  4.  1.  12. 

• In  3.  D,  Th.  q.  61.  a.  3.  disp.  4.  sect.  i.  n.  5. 

• In  3.  D.  Th.  disp.  165.  c.  i.  n.  7. 

* Loco  citato,  sect.  2.  n.  2. 

quae  ad  animam  spectant,  sicut  similiter  factum  est  in  remediis 
parvulorum  a Deo  institutis  in  Veteri  et  Nova  Lege.  — Nec  pot- 
est dici,  remedium  istud  constitutum  fuisse  in  sanctitate  habituali 
parentum,  aut  in  alia  simili  conditione,  ob  quam  filii  ex  talibus 
parentibus  orti  iustificarentur ; nam  sicut  sanctitas,  vel  alia  similis 
conditio  quae  in  patentibus  inveniebatur,  non  poterat  impedire 
quominus  cum  peccato  originali  et  filii  irae  nascerentur ; ita  certe 
non  poterat  illa  conditio  per  se  facere  ut  ipsi  infantes  ab  hoc 
peccato  liberarentur  et  iustificarentur. 

3.  Actio  sive  parentum,  sive  aliorum  qui  parvulorum  curam 
gerebant,  ut  eximeret  hos  parvulos  e culpa  originis,  debebat  esse 
aliqua  protestatio  fidei  in  futurum  Reparatorem,  Christum  Do- 
minum, et  actus  aliquis  cultus  quo  parvulus  dedicabatur  Deo  ex 
fide  et  intentione  eorum  per  quos  remedium  istud  adhibebatur. 
Etenim  praeter  lesu  Christi  nomen  « non  aliud  nomen  est  sub 
caelo  datum  hominibus,  in  quo  oporteat  nos  salvos  fieri  » ^ ; et 
Christus  est  « quem  proposuit  Deus  propitiationem  per  fidem 

in  sanguine  ipsius ut  sit  ipse  iustus  et  iustificans  eum  qui 

est  ex  fide  lesu  Christi  » Quare,  parvuli  in  Adamo  mortui 
resurgere  ad  vitam  nequibant  et  salvari  nisi,  renati  in  eum  qui 
secundus  est  Adam,  ei  tamquam  membra  capiti  coniungerentur. 
Unde  Patres,  quos  supra  commemoravimus,  de  hac  fide  loquun- 
tur tamquam  de  medio  in  lege  naturae  concesso  parvulis  ad  sa- 
lutem ; et  S.  Thomas  Patrum  in  hac  re  doctrinam  recolligens , 
ait:  « Peccatum  originale  est  peccatum  naturae:  natura  autem 
reparari  non  poterat  nisi  per  Christum;  et  ideo  numquam  pot- 
erat remitti  peccatum  originale  alicuius  nisi  facta  relatione,  et 
quadam  continuatione  illius  qui  curari  debebat  ad  Christum,  quod 
per  fidem  fiebat;  et  ideo  fides  Mediatoris  semper  fuit  efficax  ad 
curandum  ab  originali;  in  illis  quidem  qui  usum  liberi  arbitrii 
habebant,  propria ; in  aliis  vero  aliena,  ut  nec  eis  omnino  deesset 
divinum  remedium  » *. 

Fides  autem  parentum  vel  aliorum  non  debebat  necessario 
cum  caritate  coniungi  ut  posset  prodesse  parvulo,  nam  ad  sa- 
lutem fides  illa  operabatur  non  virtute  actus  eliciti,  sed  virtute 


‘ Act.  IV.  12. 

• Ad  Rom.  III.  25.  26. 

* In  4.  sent.  dist.  i.  q.  2.  art.  6.  sol.  i. 

obiecti  crediti,  idest  Christi,  qui  venturus  erat  in  mundum  ‘ : re- 
quirebatur tamen  non  modo  habitualis  fides , sed  actualis,  vide- 
licet illa  qua  Deo  actu  parvulus  offerebatur. 

At  sufficiebatne  illa  fides,  si  sola  erat  et  mere  interna?  con- 
sistebatne  in  ea  sola  remedium  parvulis  comparatum  a Deo  in 
lege  naturae  ut  peccato  originis  expertes  fierent  et  salvarentur? 
an  potius  illa  fides  manifestari  debebat  per  aliquod  sensibile  si- 
gnum, quod  valeret  ad  sanctificationem  infantium,  proindeque 
sacramentum  efsset?  — Tres  circa  praesentem  quaestionem  prae- 
cipuas sententias  invenio  apud  Theologos.  Prima  tenet  non  fuisse 
tunc  temporis  institutum  a Deo  pro  parvulis  sacramentum,  sed 
eis  contra  originale  peccatum  valuisse,  sine  ulla  actione  externa, 
fidem  internam  parentum  vel  aliorum.  Id  docuit  S.  Bonaventura  *, 
idque  cum  Soto  et  aliis  defendit  Vasquez  *.  Secunda  sententia 
admittit  quidem  sacramentum  pro  infantibus  institutum  in  lege 
naturae;  sed  illud  contendit  fuisse  devotionis  non  necessitatis. 
Hanc  sententiam  proposuit  Hugo  a S.  Victore  in  opere  de  Sa- 
cramentis  christianae  fidei  *.  Tertia  sententia  communior,  quam 

^ cc  Fides  aliena  non  iuvabat  in  quantum  erat  actus  personae,  sed  ex  parte 
illa  qua  respiciebat  obiectum  suum,  scilicet  Christum,  quod  erat  medicina  to- 
tius naturae  ».  S.  Th.  loc.  cit.  ad  2,  « Formatio  et  informatio  fidei  sunt  con- 
ditiones eius  ex  parte  operantis,  non  autem  ex  parte  obiecti ; et  ideo  informitas 
fidei  in  parente  non  impediebat  effectum  salutis  in  filio:  impediebat  autem  in 
ipso,  quia  informitas  illa  proveniebat  ex  aliquo  quod  erat  contrarium  saluti , 
scilicet  ex  peccato  mortali  ».  Ibidem,  ad  3. 

* ff  Conclusio.  Fidei  professio,  qualitercumque  fieret  sive  signo,  sive  verbo, 
sive  actu  cordis  , dum  tamen  fieret  a parentibus , et  haberetur  respectus  ad 
parvulum,  sufficiebat  ad  remissionem  originalis  peccati  puerorum  «.  S.  Bonav. 
sentem,  l.  4.  dist.  i.  p.  2.  a.  i.  q.  2. 

• In  3.  S.  Th.  disp.  130.  c.  4.  a.  3.  n.  36;  et  disp.  165. 

^ « Sacramenta  ab  initio  ad  restaurationem  et  curationem  hominis  insti- 
tuta sunt;  alia  sub  lege  naturali,  alia  sub  lege  scripta,  alia  sub  gratia.  Et  in 
his  semper  quae  tempore  posteriora  fuerunt,  effectu  gratiae  spiritualis  digniora 
inveniuntur. ...  Si  quis  igitur  sacramenta  priora  effectum  sanctificationis  ha- 
buisse negaverit,  non  mihi  recte  sentire  videretur  i>.  Hugo  a S.  Victore,  De 
sacram,  l.  i.  p.  ii.  c.  i.  « Quae  sit  differentia  inter  Sacramenta  N.  T.,  et  illa 
quae  sub  lege  naturali , vel  sub  scripta  lege  sacramenta  fuerunt  attendenda 
consideremus.  Prima  igitur  differentia  quod  sacramenta  Novi  Testamenti  pri- 
mo loco  gratiae  spiritualis  signa  sunt  et  ad  ipsam  gratiam  sanctificandis  con- 
ferendam infusa  sibi  benedictione  principaliter  instituta.  Illa  vero  signa  horum 
tantum ; et  mediantibus  his  quorum  signa  fuerunt,  ne  sine  salute  essent , qui 
tempus  redemptionis  praecesserunt,  gratiam  in  sustentationem  contulerunt.  . . . 

S.  Thomas  docuit,  quamque  sequuntur  Scotus,  Cano,  Suarez,  de 
Lugo  et  alii,  affirmat  signum  aliqtiod  sacramentale  fuisse  tunc 
statutum  a Deo  ut  infantes  iustificari  ac  morti  aeternae  subtrahi 
potuissent.  Institutio  autem  huius  signi  intelligitur  facta  a Deo 
primitus  per  internam  saltem  inspirationem,  aliis  deinde  tradi- 
tione manifestatam : signi  non  ab  ipso  Deo  in  specie  determinati, 
sed  in  genere;  ita  ut  caeremonia,  seu  actio  sensibilis  ad  signi- 
ficandum imposita,  ex  hominum'  arbitrio  ad  certum  actionis  mo- 
dum definiretur,  et  esset  vel  precatio  quaedam,  vel  benedictio, 
vel  oblatio  infantis  facta  Deo,  vel  aliquid  id  genus. 

Hanc  tertiam  sententiam  amplectimur,  eamque  asserimus  in 
secunda  parte  thesis  propositae. 

Probatur  i.  Auctoritate  5.  Augustini,  qui  in  locis  iam  citatis 
remedium  quo  in  lege  naturae  parvuli  originis  labem  evadere 
poterant,  sine  dubio  fuisse  sacramentum  adstruit. 

2.  Rationibus  theologicis.  Nam  a)  oportebat  ut  illud  remedium 
pro  parvulis  quo  cultui  divino  consecrari  debebant,  esset  genus 
aliquod  cultus  debitum  Deo,  hominique  magis  accommodatum. 
Hoc  autem  non  interior  tantum  cultus  est,  sed  etiam  exterior; 
quare  oportuit  consecrare  parvulos  Deo  per  sensibilem  actionem, 
seu  per  externum  signum  sanctificans,  idest  per  sacramentum. 
b)  Hominibus  non  solum  necessaria  est  ad  salutem  fides,  sed 
etiam  professio  fidei:  utrumque  igitur  eo  modo  cuius  infantes 
erant  capaces,  ab  ipsis  requirebatur;  quapropter  utrumque  pro 
ipsis  et  circa  ipsos  exerceri  debebat,  fides  nempe  et  signum  sen- 
sibile quo  manifestaretur : et  hoc  signum,  cum  valeret  eis  ad  re- 
missionem originalis  culpae  et  ad  sanctificationem,  sacramentum 
erat  pro  tempore  legis  naturae,  c)  Per  illud  remedium  quod  ap- 
plicabatur infanti,  hic  populo  Dei  adiungebatur  et  Ecclesiae  vi- 
sibili: remedium  ergo  quo  illud  novum  membrum  corpori  visi- 
bili uniebatur,  visibile  debebat  esse,  seu  sacramentum.  Etenim 
constare  debebat  Ecclesiae,  unionem  istam  fuisse  peractam,  et 
remedium  ad  salutem  parvuli  certe  fuisse  adhibitum,  ne  semper 
inutiliter  repeteretur;  quod  tamen  constare  non  poterat  si  ad  li- 

Tertia  differentia  est  quod  sacramenta  naturalis  legis  non  ex  praecepto  indi- 
cu  videntur,  sed  ex  consilio  ad  votura  proposita;  sacramenta  vero  scriptae 
legis  et  gratiae  necessitatem  quamdam  executionis  inducere  propterea  quod 
non  ex  consilio  tantum,  sed  ex  praecepto  esse  instituta  noscuntur  ».  Ibid.  c.4. 
et  5-  Lege  totum  c.  6.  egregium. 


Digitized  by  <^ooQle 


26  PARS  I.  — DR  ESSENTIA  ET  EIISTENTIA  SACRAMENTORttM. 

berandum  parvulum  a culpa  originis  nullum  signum  externum, 
quod  sacramentum  esset,  requirebatur  His  rationibus  aliam  ad- 
dit, non  minoris  ponderis.  Cardinalis  de  Lugo.  « Me  maxime 
movet»,  ipse  ait,  «quod  si  sufficeret  fides  interna,  non  video 
cur  non  posset  illud  remedium  applicari  parvulis  absentibus , 
cum  actio  interna  non  indigeat  propinquitate  sui  obiecti,  ut  fe- 
ratur in  illud;  unde  posset  unus  homo  quotidie  applicare  suam 
fidem  omnibus  parvulis  totius  orbis  et  eos  omnes  iustificare,  quia, 
ut  postea  videbimus,  non  soli  parentes  hoc  remedium  poterant 
valide  adhibere,  saltem  in  casu  necessitatis ; quare  potuisset  qui- 
libe  applicare  suam  fidem  pro  omnibus  parvulis  existentibus  in 
casu  necessitatis,  et  illos  omnes  liberare  ab  originali,  ita  ut  nul- 
lus unquam  periret  ex  defeau  remedii:  imo  nec  video  cur  non 
posset  prodesse  existentibus  in  utero,  nam  sicut  distantia,  vel 
interpositio  parietis  non  impediret  efficaciam  illius  remedii  mere 
intentionalis ; sic  nec  interpositio  uteri  materni.  Haec  autem  omnia 
videntur  manifeste  absurda,  nec  ab  auctoribus  contrariae  sententiae 
conceduntur  » 

3.  Ex  doctrina  Angelici.  Et  certe  S.  Thomas  in  3.  p.  q. 
a.  3.  cum  quaerat,  « utrum  post  peccatum  ante  Christum  sacra- 
menta debuerint  esse  »,  respondet,  nulla  facta  distinctione  tem- 
porum: «Dicendum  quod  sacramenta  necessaria  sunt  ad  huma- 
nam salutem,  in  quantum  sunt  quaedam  sensibilia  signa  invisi- 
bilium rerum  quibus  homo  sanctificatur.  Nullus  autem  sanctifi- 
cari potest  post  peccatum,  nisi  per  Christum Et  ideo  opor- 

tebat ante  Christi  adventum  esse  quaedam  signa  visibilia,  quibus 
homo  fidem  suam  protestaretur  de  futuro  Salvatoris  adventu. 
Et  huiusmodi  signa  dicuntur  sacramenta  ».  Ibidem,  in  responsione 
ad  2.,  comparat  sacramenta  quae  fuerunt  in  lege  veteri  cum  illis 
quae  fuerant  ante  legem,  et  ait : illa  idest  legis  scriptae,  « compa- 
rantur ad  sacramenta  quae  fuerunt  ante  legem,  sicut  determina- 
tum ad  indeterminatum,  quia  scilicet  ante  legem  non  fuit  deter- 
minate praefixum  homini  quibus  sacramentis  uteretur,  sicut  fuit 
per  legem  ».  Et  in  q.  70.  a.  2.  ad  i.  inquit:  « Immediate  post 
peccatum  primi  parentis,  propter  doctrinam  ipsius  Adae,  qui 
plene  instructus  fuerat  de  divinis,  adhuc  fides  et  ratio  naturalis 


‘ Confer  Suarez,  in  3.  p.  q.  61.  a.  3.  disp.  4.  sect.  2.  n.  5. 
■ De  Lugo,  De  sacramentis,  disp.  3.  sect.  2.  n.  30. 

in  tantum  vigebat  in  homine,  quod  non  oportebat  determinari 
hominibus  aliqua  signa  fidei  et  salutis ; sed  unusquisque  pro  suo 
libito  fidem  suam  aliquibus  signis  protestabatur». 

Nec  obiiciatur,  S.  Thomam  in  4.  sent.  dist.  i.  q.  2.  a.  6.  do- 
cuisse in  statu  legis  naturae  interiorem  parentum  fidem,  sine  ullo 
signo  externo,  ad  salutem  parvulorum  suffecisse  ^ Ibi  non  signum 
quodcumque  externum  negat,  sed  signum  ab  ipso  Deo  determinatum. 
Profecto  Sanctus  Doctor  in  eodem  libro,  in  eadem  quaestione, 
a.  I,  solutione  i.,  ait:  « Circumcisio  primo  et  principaliter  ne- 
cessaria fuit  ad  expressiorem  significationem,  quam  sacramenta 
praecedentia  fuissent».  Eodem  loco,  in  responsione  ad  i.  dicit: 
« Has  utilitates  habuit  Circumcisio  prae  sacramentis  legis  natu- 
rae; et  ideo  post  illa  institui  debuit».  Deinde,  articulo  3.,  solu- 
tione I.  ad  1.,  prosequitur:  « remedium  quod  praecessit  Circum- 
cisionem computatur  simpliciter  inter  sacramenta  legis  naturae,, 
quae  non  habebant  tantam  determinationem  secundum  Hugonem 
de  Sancto  Victore  (1.  i.  de  sacram.),  quantam  habent  sacramenta, 
legis  scriptae,  ad  quam  quodammodo  pertinet  Circumcisio  ». 
Demum,  ad  excludendam  omnem  possibilem  dubitationem,  in 
articulo  2.  quaestionis  i.  quaestiuncula  3.,  ubi  rem  praesentem 
ex  professo  tractat,  S.  Thomas  hanc  sibi  obiectionem  proposue- 
rat, secundo  loco:  «Sacramenta,  quando  instituta  sunt,  neces- 
saria sunt  ad  salutem,  ut  patet  loan.  iii.  5. : Nisi  quis  renatus  fue- 
rit ex  aqua  et  Spiritu  Sancto,  non  potest  introire  in  regnum  Dei.  Sed 
ea  quae  ante  legem  scriptam  videntur  esse  sacramenta  erant  voto 
celebrata,  et  non  necessitate,  ut  Hugo  de  sancto  Victore  dicit 
(lib.  de  Sacr.,  part.  10.  cap.  3.  4.  5.).  Ergo  non  erant  sacramenta,^ 
et  per  consequens  nec  necessaria».  Et  respondet:  « Ad  secun- 
dum dicendum,  quod  ante  legem  scriptam  erant  quaedam  sacra- 
menta necessitatis,  sicut  illud  fidei  sacramentum  quod  ordina- 
batur ad  deletionem  originalis  peccati;  et  similiter  poenitentia,, 
quae  ordinabatur  ad  deletionem  actualis;  et  similiter  matrimo- 
nium, quod  ordinabatur  ad  multiplicationem  humani  generis.  Sed 
sacrificia  et  oblationes  et  huiusmodi  erant  necessitatis  in  com- 
muni, ut  scilicet  aliquid  facerent  in  protestationem  fidei  suae, 

‘ Haec  sunt  eius  verba : a Alii  probabilius  dicunt,  quod  parvulis  sufficie- 
bat sola  fides  sine  omni  exteriori  signo;  non  autem  habitus  fidei  solum,  sed 
motus  eius  relatus  ad  salutem  pueri  in  vi  cuiusdaam  professionis  interioris 
fidei  ».  In  4.  sent.  disp.  i.  q.  2.  a.  6.  solut.  2. 


Digitized  by  <^ooQle 


^8  PARS  I.  — DE  ESSENTIA  ET  EXISTENTIA  SACRAMENTORUM. 

qua  Deo  per  latriae  religionem  subiecti  erant;  sed  in  speciali 
erant  voluntatis,  utrum  scilicet  deberent  sacrificia  exhibere,  vel 
oblationes,  vel  aliquid  huiusmodi  » ^ 

Habes  ex  modo  dictis  unde  solutionem  petas  alius  praecipuae 
difficultatis. 

S.  Gregorius  Magnus,  Beda,  S.  Bernardus  dicunt  parvulis  pro- 
fecisse et  suffecisse  solam  parentum  fidem  aut  aliorum : sed  no- 
mine fidei  comprehendunt  externam  eiusdem  fidei  professionem. 
Cum  distinguunt  parvulos  ab  adultis,  et  aiunt  illis  solam  fidem 
satis  fuisse,  hos  autem  sacrificiis  fuisse  mundatos,  intelligunt  ad 
salutem  parvulorum  tunc  necessaria  omnino  non  fuisse  sacrificia, 
sed  utique  fidei  professionem,  factam  per  actum  externum,  qui  si- 
gnificaret futurum  Liberatorem,  et  ratione  obieai  crediti  valeret 
ad  sanctificationem. 

Alia  difficultas  contra  sententiam  quam  defendimus  exurgit 
ex  determinatione  signi  quam  dicimus  fuisse  tunc  factam  in  ul- 
tima specie  secundum  hominis  placitum,  non  secundum  prae- 
scriptum Dei.  Etenim,  remedium  eo  facilius  et  generalius  est  quo 
minorem  habet  determinationem:  si  ergo  minus  determinatum 
signum  statuit  Deus  in  lege  naturae,  quo  salvarentur  parvuli,  ac 
nunc  in  lege  gratiae;  sequeretur  meliorem  fuisse  parvulorum  con- 
ditionem relate  ad  salutem,  in  lege  naturae,  quam  in  lege  gratiae : 
id  autem  admitti  nequit. 

Solvitur  obiectio,  negando  remedium  illud  in  lege  naturae 
maiori  facilitate,  et  universalitate  applicari  potuisse.  Nam,  etsi 
nunc  ritus  ad  par\"ulorum  regenerationem  determinatus  sit  et 
omnino  necessarius,  tamen  remedium  istud  rem  requirit  omni- 
bus obviam ; et  cum  notius  sit  omnibus,  facilius  applicari  potest 
quam  olim  posset  remedium  legis  naturae. 

Ad  complementum  doctrinae  dicimus,  sacramentum  quod  fuit 
pro  parvulis  in  lege  naturae  ante  Circumcisionis  institutionem, 
perseverasse  pro  omnibus  populis  usque  ad  sufficientem  promul- 
gationem legis  Christi.  In  gente  ludaica  similiter  permansisse  vi- 
detur usque  ad  legem  Evangelicam,  pro  feminis  quae  Circumci- 
sionem non  poterant  accipere,  et  probabiliter  pro  pueris  qui  cir- 
cumcidi non  poterant  et  in  mortis  periculo  versabantur. 

* Similiter  in  q.  4.  de  Malo,  a.  8.  ad  12.,  ait:  « Fides  ergo  antiquorum 
cum  aliqua  protestatione  ftdei  valebat  parvulis  ad  salutem  ». 

Et  haec  de  parvulis.  Quoad  adultos,  utrum  etiam  ad  eorum 
utilitatem  et  salutem,  tempore  legis  naturae,  sacramenta  instituta 
fuerint  ignotum  est.  Attamen  S.  Thomas  videtur  in  affirmantem 
sententiam  concessisse.  In  4.  sent.  disp.  i.  q.  i.  a.  2.  sol.  3.  in 
corp.  et  ad  2.,  agnoscit  signum  aliquod  poenitentiae  quo  ute- 
rentur adulti  contra  peccata  actualia;  et  matrimonium  inter  sa- 
cramenta illius  aetatis  commemorat.  Insuper  in  Summa  Th.  3.  p. 
q.  65.  a.  I.  ad  7.,  « oblationes,  » ait,  « et  decimae  erant  tam  in 

lege  naturae,  quam  in  lege  Moysis  ordinatae in  figuram;  et 

ideo  erant  sacramenta  ». 


THESIS  III. 

Veram  sacramenti  rationem  habuit  Circumcisio,  quae  ex  divina  insti- 
tutione descendentes  ex  Ahrahamo  consignabat  Dei  cultui,  Chri- 
stianorum baptisma  praefigurabat,  et  remedium  erat  quo  originale 
peccatum  masculini  sexus  injantibus  remittebatur.  Praeter  Circum- 
cisionem, extiterunt  etiam  alia  sacramenta  in  Lege  Veteri,  scilicet 
esus  agni  paschalis  et  panum  propositionum,  figura  Eucharistiae, 
— purificationes  et  expiationes,  figura  Poenitentiae,  — consecratio 
Sacerdotum,  figura  Ordinis  sacri. 

Duas  partes  prorsus  distinctas  complectitur  thesis,  sed  quae 
merito  simul  coniunguntur;  nam  etsi  Circumcisio  instituta  fuerit 
a Deo  ante  Legem  Mosaicam  et  Abrahamo  primitus  data  ta- 
men in  illa  Lege  perseveravit  - , et , inter  ritus  V.  T.  sollicite 
custodita,  signum  fuit  quo  ludaei  distinguerentur  ab  aliis  gen- 
tibus. 

Partes  thesis  seorsum  probabimus;  et  de  prima,  quae  spectat 
Circumcisionem,  dicere  exordientes,  ostendimus  tria  — i . nempe, 
Circumcisionem  fuisse  signum  foederis  inter  Deum  et  Abraham 
cum  posteris  suis;  quibus  Deus,  tamquam  populo  specialiter  ele- 
ao  ad  verum  cultum  custodiendum,  singularem  promittebat  be- 
nevolentiam et  protectionem.  — 2.  Significasse  futurum  baptisma, 
et  spiritualem  Circumcisionem  per  Christum  venturum.  — 3.  Re- 
medium fuisse  quo  infantibus  Hebraeorum  masculini  sexus  ori- 

‘ Gen,  XVII.  10. 

* Levit.  XII.  3. 

ginale  peccatum  remissum  erat.  — Haec  cum  probaverimus,  nullo 
negotio  concludendum  erit,  Circumcisionem  veri  sacramenti  ra- 
tionem habuisse,  id  est  signi  sacri  a Deo  ad  sanctificationem  in- 
stituti. Et  bene  notetur,  ex  tribus  quae  demonstrare  proposuimus, 
duo  tantum  priora  satis  esse  ad  hanc  conclusionem  stabiliendam ; 
nam,  etsi  illud  tertium  modo  propositum  non  probaretur,  nempe 
Circumcisionem  remedium  fuisse  parvulis  Hebraeorum  ad  remis- 
sionem culpae  originalis;  semper  tamen  verum  esset  Circumci- 
sionem institutam  fuisse  a Deo  ut  sacramentum,  cum  constaret 
eam  et  significasse  rem  sacram,  seu  futurum  baptismum  ac  spi- 
ritalem Circumcisionem;  et  quamdam  saltem  contulisse  sancti- 
tatem homines  Dei  cultui  consecrando.  Quare  veteres  doctores 
scholastici  et  theologi  posteriores  fatentur  omnes  Circumcisionem 
fuisse  sacramentum,  quamvis  non  omnes  concordes  nnt  in  ad- 
mittenda peccati  originalis  remissione  in  V.  T.  per  infantis  Cir- 
cumcisionem. 

Sit  ergo  probatio  primi  enunciati,  ex  ipsa  Circumcisionis  in- 
stitutione. In  Libro  Genesis  (xvii.  7.  et  seqq.)  legimus : « Et  sta- 
tuam pactum  meum  inter  me  et  te  (dixit  Deus  ad  Abraham), 
ct  inter  semen  tuum  post  te  in  generationibus  suis,  foedere  sem- 
piterno, ut  sim  Deus  tuus,  et  seminis  tui  post  te Et  tu  ergo 

•custodies  pactum  meum,  et  semen  tuum  post  te  in  generationi- 
bus suis.  Hoc  est  pactum  meum  quod  observabitis  inter  me  et 
vos,  et  semen  tuum  post  te : Circumcidetur  ex  vobis  omne  ma- 
sculinum: et  circumcidetis  carnem  praeputii  vestri,  ut  sit  in  signum 
foederis  inter  me  et  vos.  Infans  octo  dierum  circumcidetur  in 
vobis,  omne  masculinum  in  generationibus  vestris:  tam  vernacu- 
lus quam  emptitius  circumcidetur,  et  quicumque  non  fuerit  de 
stirpe  vestra:  eritque  pactum  meum  in  carne  vestra  in  foedus 
aeternum.  Masculus,  cuius  praeputii  caro  circumcisa  non  fuerit, 
delebitur  anima  illa  de  populo  suo : quia  pactum  meum  irritum 
fecit  » . 

Ex  his  verbis,  manifeste  apparet:  — ritum  Circumcisionis  fuisse 
signum  foederis  inter  Deum  et  posteros  Abrahae,  — hoc  est  pa- 
ctum meum  inter  me  et  te,  et  inter  semen  tuum  post  te  in  generatio- 
nibus suis:  — Deum  eis  promisisse  vi  istius  foederis  specialem  be- 
nevolentiam et  protectionem,  — ut  sim  Deus  tuus,  et  seminis  tui 
post  te:  — et  vicissim  per  Circumcisionem  Israelitas  in  unum  po- 
pulum electum  a Deo  coaluisse,  cultui  veri  Dei  se  mancipasse 

et  fidem  Abrahae  professos  esse , — et  tu  ergo  custodies  pactum 
meum,  et  semen  tuum  post  te  in  generationibus  suis  ^ 

Apostolus  pluribus  in  locis  veritatem  hanc  ut  notissimam  Sup- 
ponit, ita  ut  ex  ea,  tamquam  ab  omnibus  admissa,  ratiocinetur. 
Valeat  ad  exemplum  sequens  testimonium  desumptum  ex  Ep.  ad 
Romanos,  c.  ii.  a v.  25.  ad  finem:  « Circumcisio  quidem  prodest», 
ait  S.  Paulus,  «si  legem  observes:  si  autem  praevaricator  legis 
sis.  Circumcisio  tua  praeputium  facta  est.  Si  igitur  praeputium 
iustitias  legis  custodiat,  nonne  praeputium  illius  in  Circumcisio- 
nem reputabitur?  Et  iudicabit  id  quod  ex  natura  est  praeputium, 
legem  consummans,  te,  qui  per  litteram  et  Circumcisionem  prae- 
varicator legis  es?  Non  enim,  qui  in  manifesto,  ludaeus  est;  ne- 
que quae  in  manifesto,  in  carne,  est  Circumcisio:  sed  qui  in  abs- 
condito, ludaeus  est;  et  Circumcisio  cordis  in  spiritu,  non  littera; 
cuius  laus  non  ex  hominibus  sed  ex  Deo  est».  — Reprimit  hic 
Apostolus  arrogantiam  ludaeorum  qui  de  sua  Circumcisione  glo- 
riabantur, et  Gentiles,  non  circumcisos,  quos  praeputium  vocabant, 
detestabantur.  Utique,  ait.  Circumcisio  prodest,  est  enim  signum 
distinctivum  populi  electi,  qui  verum  Deum  colit,  et  verum  cul- 
tum observat-;  sed  eis  tantum  prodest  qui  legem  custodiunt, 
quam  observare  tenentur  ratione  eiusdem  signi  ® : ideoque,  si  cir- 
cumcisus es  ludaeus,  et  tamen  legem  violas,  perinde  es  ac  si  in- 
circumcisus  Gentilis  esses.  Et  contra,  si  Gentilis  legem  observet, 
iusta  opera  exercendo,  apud  Deum  reputabitur  ut  circumcisus, 
quia  nimirum  rem  Circumcisione  significatam  exhibet  opere,  et 
corde  est  circumcisus,  licet  non  carne. 

Stat  igitur,  ex  Scripturis,  primum  illud  quod  probandum  assum- 
psimus, nempe  Circumcisionem  fuisse  signum  religiosum,  confe- 
rens posteris  Abrahae  externam  et  legalem  saltem  sanctificationem. 

Quod  secundo  loco  probandum  erat  nobis,  nempe  Circumci- 

* « Vos  eritis  mihi  in  regnum  sacerdotale  et  gens  sancta  ».  Exodi  xix.  6. 
— « Populus  sanctus  es  Domino  Deo  tuo.  Te  elegit  Dominus  Deus  tuus,  ut 
sis  ei  populus  peculiaris  de  cunctis  populis,  qui  sunt  super  terram  ».  Deut.  vii. 
6.  — Ad  hunc  populum  nemo  admittebatur,  nisi  per  Circumcisionem. 

* « Quorum  adoptio  est  filiorum,  et  gloria  et  testamentum,  et  legislatio,  et 
obsequium  et  promissa:  quorum  Patres,  et  ex  quibus  est  Christus  secundum 
carnem  ».  Ad  Rom.  ix.  4-5, 

* ff  Testificor  autem  rursus  omni  homini  circumcidenti  se  qijoniam  debitor 
est  universae  legis  faciendae  ».  Ad  Gal.  v.  3. 

sionem  carnis  apud  ludaeos  praefigurasse  baptismum,  similiter 
eruitur  ex  Scripturis. 

Etenim  in  Ep.  ad  Colossenses  ii.  11-12.  legimus:  «Circum- 
cisi estis  Circumcisione  non  manu  facta  in  expoliatione  corporis 
carnis,  sed  in  Circumcisione  Christi;  consepulti  ei  in  baptismo  ». 
Opponit  igitur  S.  Paulus  Circumcisionem  spiritualem,  quae  fit  in 
N.  T.  per  baptismum,  Circumcisioni  corporali  quae  praecipieba- 
tur in  V.  L.  Age  iam,  oppositione  ista  ostendit,  Circumcisionem 
se  habuisse  ad  baptismum  sicut  figuram  ad  figuratum,  et  in  carne 
repraesentasse  (ut  postulabat  oeconomia  Legis,  quae  paedagogus 
ludaeorum  erat  in  Christo  Circumcisionem  in  anima  per  Chri- 
stum futuram,  quae  non  carnem  tantum  demeret,  instrumentum 
peccati,  sed  peccatum  ipsum  praecideret. 

Quae  figuralis  repraesentatio  baptismi  facta  in  Circumcisione, 
clarescit  etiam  ex  eo  quod  sicut  nunc  in  baptismo  profitemur  fi- 
dem et  adiungimur  fidelium  coetui,  tunc  Circumcisione  Hebraei 
confitebantur  fidem,  et  ad  populum  Dei  aggregabantur : — sicut 
nunc  baptismus,  qui  est  sacramentum  fidei,  signat  in  anima  Chri- 
stianos, tunc  Circumcisio,  signaculum  fidei  obsignabat  ludaeos 
in  membro  carnis. 

Idipsum  docemur  auctoritate  Patrum.  Et  quidem  S.  Augusti- 
nus, non  uno  in  loco,  uti  rem  certam  declarat  Circumcisionem 
fuisse  signumjbaptismatis  et  regenerationis.  «Circumcisio  quippe  », 
ait  *,  « fuit  illius  temporis  sacramentum  quod  praefigurabat  no- 
stri temporis Jbaptismum  ».  Et  adversus  lulianum  « sacramen- 
tum Circumcisionis  »,  inquit,  « in  figura  praecessisse  baptismatis, 
quis  veljmediocriter  sacris  litteris  eruditus  ignoret,  cum  apertissime 
de  Christo  dicat  Apostolus,  Qui  est  caput  principatus  et  potestatis, 
in  quo  etiam  circumcisi  estis  Circumcisione  non  manufacta,  in  expo- 
liatione corporis  carnis...  Huius  ergo  Circumcisionis  non  manufa- 
ctae,  quae  nunc  fit  in  Christo,  similitudo  praemissa  est  illa  Cir- 
cumcisio manufacta  quae  data  est  Abrahae  » *. 

• Ad  Gal.  ni.  24. 

• Ad  Rom.  IV,  II. 

• L.  2.  de  anima,  c.  ii.  n.  15. 

^ Contra  lulianum  I.  6.  c.  7.  n.  18. 

® Confer  S.  Aug.  de  nupt.  et  concup.  1.  2.  c.  ii.  n,  24.  — Contra  Fair- 
stum  1.  19.  c.  9.  — De  peccato  originali  c.  30.  n.  35.  — De  Civ.  Dei,  1.  16. 
c.  27. ; et  alia  loca  mox  citanda. 

Haec  doctrina  tam  nota  erat  et  sine  dubitatione  apud  omnes 
admissa,  ut  S.  Optatus  Milevitanus,  in  controversiis  cum  Dona- 
tistis,  ex  repraesentatione  baptismatis  facta  in  Circumcisione  eos 
revinceret,  a De  Circumcisione  ludaica  »,  scribit^,  «quasi  funda* 
mentum  iactare  voluisti,  quod  baptisma  Christianorum  in  Hebraeo- 
rum Grcumcisione  fuerat  adumbratum:  defendisti  Catholicam 
(veritatem)  dum  impugnas...  Circumcisio  autem  ante  adventum 
baptismatis  in  figura  praemissa  est,  et  a te  tractatum  est  apud 
Christianos  duas  esse  aquas : ergo  et  apud  ludaeos  duas  Circum- 
cisiones ostende,  alteram  meliorem,  peiorem  alteram.  Hoc  si  quae- 
ras, non  poteris  invenire.  Abrahae  prosapia,  qua  ludaei  censentur, 
hoc  sigillo  se  insigniri  gloriantur : ergo  talis  debet  veritas  sequi, 
qualis  eius  imago  praemissa  est.  Nam  et  Deus,  qui  voluit  osten- 
dere rem  singularem  post  esse  debere  insequente  veritate,  non  de 
auricula,  non  de  digito  voluit  aliquid  tolli;  sed  ea  pars  corporis 
electa  est,  unde  peritomen  semel  ablatum  salutare  in  illis  faceret 
signum,  quod  non  potest  iterum  fieri  ». 

lam  duobus  fere  saeculis  ante  S.  Augustinum,  alterum  Eccle- 
siae Afncanae  lumen,  S.  Cyprianus,  nomine  Patrum  Concilii  Car- 
thaginensis  tertii  sub  eo  coacti,  dixerat:  « Quod  in  iudaica  Cir- 
cumcisione carnali  octavus  dies  observabatur,  sacramentum  est, 
in  umbra  atque  in  imagine  ante  praemissum,  sed  veniente  Christo 
veritate  completum.  Nam  qui  octavus  dies,  idest  post  sabbatum 
primus  dies,  futurus  erat  quo  Dominus  resurgeret,  et  nos  vivifi- 
caret et  Circumcisionem  nobis  spiritalem  daret ; hic  dies  octavus, 
id  est,  post  sabbatum  primus  et  Dominicus  praecessit  in  imagine»  ‘. 

Cum  iam  citatis  concinunt  et  alii  Latini  Patres  \ 

Ad  Graecos  quod  attinet  satis  sit  aliquos  in  exemplum  subiicere. 

lustinus,  cum  Thryphone  disputans,  inquit:  « Praeceptum  il- 
lud Circumcisionis  ut  infantes  octava  die  omnino  circumcidantur, 
figura  erat  verae  Circumcisionis,  qua  ab  errore  et  nequitia  per 
eum  qui  a mortuis  resurrexit  una  sabbatorum  die  lesum  Chri- 
stum Dominum  nostrum  circumcisi  sumus  » *. 

Origenes  praeclara  haec  habet:  «Requirere  volo  si  omnipo- 

• De  schismate  Donatistarum,  l.  5.  c.  i. 

* Ep.  59.  ad  Fidum,  Migne  P.  L.  t.  3.  p.  1053. 

• V.  S.  Ambr.  1.  2.  in  Luc.  n.  56.  — S.  Zenonis  Veronensis  1.  i.  tract.  13. 
c.  II.— .Veo.  Bedae,  in  Gen.  c.  xviii. 

* In  dialogo  cum  Tryphone  n.  41. 

1.  — De  Sacramentis.  3 

tens  Deus,  qui  caeli  ac  terrae  dominatum  tenet,  volens  testamen- 
tum ponere  cum  viro  sancto,  in  hoc  summam  tanti  negotii  col- 
locabat, ut  praeputium  carnis  eius  ac  futurae  ex  eo  sobolis  cir- 
cumcideretur. Erit  enim,  inquit,  testamentum  meum  super  carnem 
tuam.  Hoccine  erat  quod  caeli  ac  terrae  Dominus  ei,  quem  e 
cunctis  mortalibus  solum  delegerat,  aeterni  testamenti  munere 
conferebat?...  Nos  ergo  imbuti  per  Apostolum  Paulum  dicimus 
quia  sicut  multa  alia  in  figura  et  imagine  futurae  veritatis  fiebant, 
ita  et  Circumcisio  illa  carnalis  Circumcisionis  spiritualis  formam 
gerebat.  De  qua  et  dignum  erat,  et  decebat  Deum  Maiestatis  prae- 
cepta mortalibus  dare  » 

S.  Epiphanius  dicit : « Lex  Christum  nuntiabat  idcirco  venien- 
tem, ut  legem  libertatis  afferret,  et  Circumcisio  carnis  non  am- 
plius tempore  Christi  locum  haberet.  Venit  enim  per  Christum 
vera,  cuius  illa  figuram  expressit...  Est  igitur  bona  quidem  lex, 
bonaque  Circumcisio : per  quas  Christum  Christique  perfectiorem 
legem  ac  Circumcisionem  cognovimus  » 

Demum  S.  Cyrillus  Alexandrinus  Circumcisionis  significatio- 
nem sic  declarat:  « Quid  autem  hic  lateat  arcani,  denuo  dispi- 
ciamus.  Beatus  ait  Paulus:  Circumcisio  nihil  est  et  praeputium  nihil  est 
(I.  Cor.  VII.  19.).  Ergone  rem,  quae  nulla  est  observari  omnium 
Deus  per  sapientissimum  Moysen  mandavit,  poena  transgressori- 
bus simul  indicta?  Aio  enimvero.  Nam  Circumcisio,  si  rei  ipsius 
natura  spectetur,  nihil  omnino  est;  sed  mysterii  typum  continet. 
Namque  octava  hebdomadae  die  et  resurrexit  Christus  a mor- 
tuis, et  spiritualem  nobis  fecit  Circumcisionem.  Praecepit  enim 
sanctis  Apostolis,  Euntes  docete  omnes  gentes,  baptizantes  eos  in  nomine 
Patris  et  Filii  et  Spiritus  Sancti  (Matth.  xxviii.  19.).  Fieri  vero  dicimus 
spiritalem  Circumcisionem  tempore  potissimum  sancti  baptismi 
quo  nimirum  participes  nos  efficit  Christus  Sancti  Spiritus  » ^ 

Gradum  facimus  ad  probandum  quod  tertio  loco  proposui- 
mus, scilicet  Circumcisionem  fuisse  parvulis  ludaeorum  masculini 

‘ In  Genesim  hom.  3.  n.  4. 

* Adversus  haeresesl.  i.  tom.  3.  Haeres. 42.  refut.8.  Migne  P.G.  t.40.  p.778. 

• In  Lucam  ii.  22.  — V.  etiam  in  loan.  Evangelium  1.  4.  c.  7.  — et  con- 
tra lulianum  1.  10.  (ed.  Migne.  P.  G.  t.  76.  p.  1046.). 

Confer  S.  loan.  Chrys.  Hom.  39.  in  cap.  17.  Gen.  n.  5.  — S.  Irenaei , 
Contra  haereses  1.  4.  c.  16.  — S.  Andreae  Cretensis , in  Circumc.  Domini , 
Orat.  6.  — S.  loan.  Damasceni,  De  fide  orthodoxa  1.  4.  c.  25. 

sexus  medium  quo  ab  originali  labe  mundari  poterant  et  iustifi- 
cari.  Adversarios  habemus  Vasquez,  Bellarminum,  Tournely,  et 
alios:  sed  quam  tuemur  sententiam  Scholastici  doctores  tali  con- 
sensione secuti  sunt,  ut  visum  fuerit  Suaresio  eam  non  sine  ali- 
qua temeritate  negari  posse. 

Profecto  Sacrarum  Scripturarum  extant  loca  quae,  primo  in- 
tuitu, difficultatem  ingerere  possent:  at  ea,  ut  patebit  inferius, 
facile  explicantur;  cum  peccatum  originale  remissum  in  Circum- 
cisione fuisse  non  negent,  sed  solum  id  effectum  fuisse  propria 
Circumcisionis  efficacitate  et  operis  ipsius  virtute.  Ex  alia  vero 
parte,  verba  quibus  Deus  eiusdem  Circumcisionis  mandatum  de- 
derat aperte  ostendunt  fuisse  eam  in  remedium  etiam  adversus 
peccatum  originis  institutam. 

Etenim,  legitur  Gen.  xvii.  14.:  «Masculus,  cuius  praeputii 
caro  circumcisa  non  fuerit,  delebitur  anima  illa  de  populo  suo: 
quia  pactum  meum  irritum  fecit  ». 

Ex  quo  loco,  ita  arguimus.  Haec  verba  docent  tenellos  lu- 
daeorum  pueros  in  Circumcisione  mundatos  fuisse  a culpa  originis. 
Ergo  Circumcisio  instituta  etiam  fuit  in  remedium  contra  pecca- 
tum originale.  Consecutio  patet,  nam  si  in  Circumcisione  pueruli 
illi  ab  originali  labe  liberati  fuerant,  — de  modo  autem  quo  id  fa- 
ctum fuerit  hic  non  quaerimus,  — Circumcisio  erat  contra  origina- 
lem culpam  remedium  quod  pro  ipsis  Deus  instituerat  in  salutem. 

Antecedens  constat,  quia  textus  sacer  d)  parvulos  respicit, 
F)  eos,  si  mundati  non  fuerint  Circumcisione,  pronuntiat  exclusos 
a beatitudine,  c)  huius  exclusionis  causam  dicit  esse  peccatum 
quod  commiserant  in  Adamo.  Hanc  triplicem  assumptionem  pro- 
bamus per  partes. 

I.  Testimonium  Genesis  iam  citatum  illos  parvulos  spectat; 
nam  verba  universalia  sunt:  masculus  cuius,  etc,;  et  in  contextu 
agitur  etiam  de  pueris  circumcidendis:  v.  12.  Infans  octo  dierum 
circumcidetur  in  vobis.  — Et  hic  diligenter  adnotari  debet,  sensum 
istum  erui  etiamsi  lectio  Vulgatae  teneatur,  quae  invenitur  in 
Codicibus  Hebraicis,  in  versione  tum  Syriaca,  tum  Arabica,  et  in 
paraphrasi  Chaldaica  verum,  si  oculos  vertimus  ad  versiones 

‘ Geo.  xvn.  14.  Textus  Hebraicus: 

nan  ^nna-ns  nioyo  sinn  Tuaan  nmaaT 

alias  antiquissimas,  idem  sensus  tam  clarus  evadet  ut  omnem 
prorsus  excludat  dubitationem.  Graeca  LXX  Interpretum  expres- 
sim  reddit : « Masculus  qui  non  fuerit  circumcisus  octavo  die  » ^ 
An  voculae  illae  octavo  die  per  errorem  in  versionem  LXX  Inter- 
pretum  irrepsisse  dicendae  sunt  ? Nonne  appositae  fuerunt  ut  re- 
ferrent tiaditionalem  citati  testimonii  intelligentiam  apud  He- 
braeos, et  absque  ulla  ambiguitate  exprimerent  sensum  Hebraici 
textus?  De  hac  Graeca  versione,  quam  usu  suo  consecrarunt 
Apostoli,  et  Patres  omnes  laudaverunt,  ipse  Bellarminus  aiebat: 
« Certissimum  esse  debet  LXX  Interpretes  optime  transtulisse , 
et  peculiari  modo  Spiritum  Sanctum  assistentem  habuisse,  ne 
qua  in  re  errarent,  ut  non  tam  interpretes,  quam  prophetae  fuisse 
videantur»^.  Insuper,  in  Pentateucho  Samaritano,  longe  ante 
Christum  natum  exarato,  simili,  ne  dicerem  etiam  clariori  sen- 
tentia, habemus : « cuius  non  circumcisa  fuerit  caro  praeputii  sui 
in  die  octavo  » Demum,  in  EcJesia  occidentali  eadem  lectio, 
absque  ulla  controversia,  obtinuit  quarto  et  quinto  saeculis,  nam 
eam  adhibuit  S.  Ambrosius  *,  eamdemque  contra  hostes  versutis- 
simos, Pelagianos  nempe,  quos  impugnabat,  inculcavit  S.  Augu- 

Et  praeputiatus  masculus,  cum  non  circumcidetur  caro  praeputii  eius , et 
excidetur  anima  illa  de  populis  suis:  foedus  meum  fregit. 

Versio  Syriaca:  Et  praeputiatus  masculus  cuius  praeputii  caro  minime 
circumcidetur,  peribit  anima  illa  de  populo  suo:  foedus  enim  meum  irritum 
fecit. 

Versio  Arabica : Et  si  cuius  praeputium  habentis  ex  masculis , non  cir- 
cumcisum fuerit  praeputium  de  corpore  ipsius,  abscindetur  talis  anima  a gente 
sua,  eo  quod  iam  violaverit  pactum  meum. 

Paraph.  Chald,  (Targum  Onkelos) : Et  masculus  habens  praeputium,  qui 
non  circumciderit  carnem  praeputii  sui,  peribit  homo  ille  de  populo  suo : quo- 
niam pactum  meum  irritum  fecit. 

• K*i  at7C£plTjjL7)TO{  apj»)v , 0?  ou  TTjv  aapxa  otxpoPuaTiac 

auTou  t)  exeiv?)  ex  tou 

OTi  T^v  3ta6fjX7)v  jjiou  Sieax^Baaev. 

Et  qui  non  fuerit  circumcisus , masculus  qui  non  circumcidetur  carnem 
praeputii  sui  octavo  die,  interibit  anima  illa  de  genere  suo ; quia  testamentum 
meum  dissipavit. 

• Bellarm.  de  Controv.  christ.  fidei  t.  i.  1.  2.  c.  6. 

• Textus  Hebraeo-Samaritanus : «Praeputium  autem  masculi,  cuius  non 
circumcisa  fuerit  caro  praeputii  sui  in  die  octavo,  istius  exterminabitur  anima 
de  populis  suis:  foedus  meum  fregit». 

^ De  Abraham,  1.  2.  n.  83.  — Hic  abs  re  non  erit  adnotasse,  latinara  ver- 
sionem ab  ipso  fere  aevo  apostolico  adornatam  fuisse  ex  ea  V.  Testamenti  a 

stinus  ^ Imo,  saeculo  VIII.,  Ven.  Beda  verba  Genesis,  de  quibus 
loquimur,  eodem  pene  modo,  citat:  « Qui  non  circumcidetur 
octava  die,  peribit  anima  illa,  quia  pactum  meum  irritum  fecit  » 
Ceterum,  (et  id  repetimus  ne  locus  sit  evasioni,  qua  defen- 
sores adversae  sententiae  utuntur  ad  enervandam  S.  Augustini 
auaoritatem  in  praesenti  re)  * interpretatio,  iuxta  quam  versus  14. 
cap.  xvu.  Genesis  complectitur  parvulos  recenter  natos,  non  ina- 
niatur solo  illo  commate  « octavo  die  »,  sed  firma  manet,  etiamsi 
dematur,  et  textus  ut  in  vulgata  legitur  retineatur. 


septuaginta  interpretibus  confecta,  et  graeco  textu  N.  Testamenti.  Haec  latina 
versio,  quam  S.  Hieronymus  communem  et  vulgatam  appellavit,  S.  Augustinus 
Italam,  S.  Gregorhis  M.  aliique  veterem,  primatum  semper  obtinuit  in  Ecclesia, 
donec  S.  Hieronymus,  ex  hebraico  fonte  libris  V.  T.  in  latinum  sermonem 
translatis,  aliam  versionem  Bibliorum  Ecclesiae  dederit;  quae  primo  vulgatae 
novae  denominationem  nacta  est,  habita  comparatione  veteris  vulgatae,  nempe 
Italae,  deinde  communiter  latinae  Ecclesiae  in  usu  fuit  et  ipsa  vetus  evasit. 

Editio  vulgata  latina,  quam  Concilium  Tridentinum  (sess.  4.  Decreto  de 
Canonicis  Scripturis)  approbavit,  maxima  ex  parte  constat  vcrsione  Hierony- 
miana,  et  libris  illis  quos  sanctus  Hieronymus  saltem  recensuit  et  castigavit. 
Approbatio  autem  Tridentini  haec  fuit:  « Insuper  eadem  sacrosancta  Synodus 
considerans  non  parum  utilitatis  accedere  posse  Ecclesiae  Dei,  si  ex  omnibus 
latinis  editionibus,  quaenam  pro  authentica  habenda  sit,  innotescat ; statuit,  et 
declarat,  ut  haec  ipsa  vetus  et  vulgata  editio,  quae  longo  tot  saeculorum  usu 
in  ipsa  Ecclesia  probata  est,  in  publicis  lectionibus,  disputationibus,  praedica- 
tionibus, et  expositionibus  pro  authentica  habeatur;  et  ut  nemo  illam  reiicere 
quovis  praetextu  audeat,  vel  praesumat  j». 

Tridentina  ergo  Synodus  vulgatam  editionem  ex  omnibus  latinis  editioni- 
bus quae  circumferebantur  authenticam  declaravit , ideoque  sub  anathematis 
poena  statuit , « libros  integros  cum  omnibus  suis  partibus , prout  in  Ecclesia 
Catholica  legi  consueverunt  et  in  veteri  vulgata  latina  editione  habentur , pro 
sacris  et  canonicis  esse  suscipiendos  ».  Sed  non  fuit  haec  mens  Synodi 
ut  vulgatam  editionem  super  textus  hebraicum  et  graecum  efferret , aut  alias 
antiquas  versiones  reiiceret,  aut  impediret  quominus  quae  in  eis  leguntur  at- 
tendantur ad  pleniorem  sensus  intelligentiam.  — V.  Pallavicini,  Storia  dei  Cone, 
di  Trento,  1.  6.  c.  17. 

Decretum  Tridentini  renovavit  Concilium  Vaticanum,  Constit.  dogm.  de 
hde  catholica,  c.  2. 

* De  nuptiis  et  concup.  l.  2.  c.  ii. 

* In  pentateuchum  comm.  Gen.  xvii.  ed.  Migne  P.  L.  t.  91.  p.  237. 

* Bellarminus,  de  controv.  fidei,  t.  3.  1.  2.  c.  17.  ait : « Ob  illa  duo  verba, 
in  die  octavo,  S.  Augustinus  coactus  est  hunc  locum  exponere  de  parvulis.... 
At  si  removeamus  a textu  duo  illa  verba  Un  die  octavo\  ut  vere  removenda 
sunt,  totum  argumentum  concidet  » . 

2.  In  eodem  textu,  comminatio  apposita,  « delebitur  anima  eius 
de  populo  suo  ))  significat,  parvulum  non  circumcisum  ab  aeterna 
vita  exclusum  iri,  ideoque  significat  eum  per  Circumcisionem, 
remedium  afferentem  peccato  originis,  quod  unum  ei  caelorum 
aditum  praecludebat,  potuisse  caelorum  ingredi  beatitatem.  Aliis 
verbis,  sensus  illius  comminationis  est,  qui  non  susceperit  Cir- 
cumcisionem, in  originalis  culpae  remedium  institutam,  evadere 
damnationem  numquam  poterit.  Etenim,  quicumque  dicatur  esse 
sensus  immediatus  Hebraicae  phrasis  « perire  de  populo  suo  »,  quae 
usurpatur  ad  significandam  vel  mortem  temporalem,  vel  excisio- 
nem a populo  Dei;  hic  sensus,  saltem  mediatus,  eiusdem  phrasis 
est  de  morte  spirituali  animae,  in  qua  propter  originalem  culpam 
manet  incircumcisus,  ac  de  comminatione  aeternae  mortis  a Deo 
facta  incircumciso. 

Et  re  quidem  vera,  sicut  nuper  demonstratum  fuit,  et  admit- 
titur ab  adversariis.  Circumcisio,  data  in  signum,  demonstrabat 
necessariam  ad  salutem  consequendam  fuisse  expiationem  peccati 
originalis  meritis  futuri  Redemptoris;  simulque  circumcisum  in- 
serebat populo  Dei,  seu  illis  quibuscum  Deus  foedus  inierat,  qui- 
bus divinas  promissiones  de  futuro  humani  generis  Reparatore 
custodiendas  committebat,  quique  per  illius  merita  liberari  a pec- 
cato sperabant,  et  a morte  aeterna.  Qui  ergo,  iuxta  Dei  manda- 
tum, ad  haec  significanda,  signum  gestare  debuissent  Circumci- 
sionis, et  eo  carebant,  re  ipsa  ad  populum  a Deo  electum  per- 
tinere non  censebantur,  sed  existimandi  erant  quasi  necessariam 
non  agnoscentes  pro  peccatis  omnium  hominum  Redemptionem 
futuram,  nec  fidem  in  Christum  habentes,  nec  multo  minus  in 
eo  sperantes ; ac  proinde,  dum  in  illo  statu  manebant,  liberari  ab 
originali  labe  non  poterant  et  salvari.  Paucis,  incircumcisus  puer 
morte  aeterna  peribat,  quia  adhuc  labe  originis  inquinabatur : hac 
autem  inquinabatur  adhuc,  quia,  ut  ab  ea  mundaretur,  Christo 
Salvatori  coniungi  debebat  per  Circumcisionem,  et  Circumcisione 
carebat.  Constat  ergo  sensum  commatis  « delebitur  anima  eius  de 
populo  suo  y>  esse  puerum  qui  non  susceperit  Circumcisionem,  in 
remedium  peccati  originalis  institutam,  damnationem  evadere  non 
potuisse. 

3.  Ultima  pars  textus  rationem  reddit  comminationis  ibidem 
denunciatae  de  aeterna  ruina  parvuli  qui  signaculo  careret  Cir- 
cumcisionis. Peribit,  quia  pactum  meum  irritum  fecit;  et  iuxta  textum 

Hebraicum  aut  alias  versiones,  omnes  eumdem  omnino  sensum 
transferentes,  quia  foedus  meum,  testamentum  meum  violavit.  Utique, 
illud  minime  violavit  parvulus  octo  dierum  incircumcisus  actione 
sua  personali  libera,  sed  actione  aliorum  qui  pro  ipso  servare  pa- 
ctum, et' conditionem  testamento  appositam  implere  debebant, 
nempe  Qrcumcisionem.  Cum  parvulum  non  circumciderint,  in  eo 
incircumciso  verificata  non  fuit  conditio  requisita,  et  ideo  parvu- 
lus ille  partem  non  habebit  in  testamento  Dei  ad  salutem  poste- 
rorum Abrahae.  Obligatio  foederis  cum  eis  a Deo  initi  violata 
fuit  ex  parte  parvuli,  in  quo  Deus  non  vidit  signum  Circumci- 
sionis, quod  statuerat ; et  ideo  irritum  factum  est  foedus,  et  foe- 
deris benedictiones  super  puerum  incircumcisum  non  descendent. 
At,  si  incircumcisus  parvulus  a divino  foedere  et  a testamento 
Dei  excludebatur,  eo  ipso  manebat  ut  per  naturalem  generatio- 
nem natus  erat  ex  Adamo,  peccato  originali  infectus,  atque,  hu- 
ius peccati  causa,  violator  fiebat  alterius  foederis  quod  Deus  cum 
protoparente  sanxerat  initio  mundi. 

Ergo,  immediate  et  proxime  violatum  fuit  in  parvulo  foedus  quod 
cum  Abrahamo  Deus  inierat;  mediate  vero  et  remote  illud  aliud  quod 
Deus  statuerat  cum  Adamo : propter  violationem  pacti  cum  Abrahamo 
initi,  parvulus  incircumcisus  a promissionibus  Abrahae  factis;  propter 
violationem  pacti  cum  Adamo  firmati,  a regno  caelorum  excluditur, 
et  sic  peribit  ^ 

* Praestat  hic  subiicere  verba  S.  Augustini,  qui  dum  intelligit  pactum,  de 
quo  agimus,  pro  illo  cum  primo  parente  a Deo  inito,  non  renuit  interpreta- 
tionem aliam  quae  tenet  nomine  pacti  fuisse  immediate  significatum  foedus 
quod  Deus  cum  Abrahamo  constituerat. 

En  textus  S.  Doctoris : 

a Item  potest  movere , quomodo  inteiligi  oporteat  quod  hic  dictum  est , 
Masculus  qui  non  circutncidetur  carnem  praeputii  sui  octavo  die,  interibit  anima 
illa  de  genere  eius,  quia  testamentum  meum  dissipavit;  cum  haec  nulla  culpa 
sit  parvuli,  cuius  dixit  animam  perituram;  nec  ipse  dissipaverit  testamentum 
Dei,  sed  maiores  qui  eum  circumcidere  non  curarunt ; nisi  quia  etiam  parvuli, 
non  secundum  suae  vitae  proprietatem,  sed  secundum  communem  generis  hu- 
mani originem,  omnes  in  illo  uno  testamentum  Dei  dissipaverunt,  in  quo  omnes 
peccaverunt.  Multa  quippe  appellantur  testamenta  Dei , exceptis  illis  duobus 
magnis,  vetere  et  novo,  quod  licet  cuique  legendo  cognoscere.  Testamentum 
autem  primum,  quod  factum  est  ad  hominem  primum,  profecto  illud  est : Qua 
die  ederitis,  morte  moriemini.  Unde  scriptum  est  in  libro,  qui  Ecclesiasticus 
appellatur.  Omnis  caro  sicut  vestis  veterascit.  Testamentum  enim  a saeculo. 
Morte  morieris.  Cum  enim  lex  evidentior  postea  data  sit,  et  dicat  Apostolus, 

Quod  Circumcisionis  sacramentum  fuerit  divinitus  institu- 
tum ad  delendum  originale  peccatum,  et  quod  verba  Geneseos 
quae  perpendimus  id  ostendant , probatur  ulterius  auctoritate 
Patrum. 

Saeculo  IV.,  S.  Ambrosius  (de  Abraham  1.  2.  c.  ii.  n.  8i.) 
inquit:  «Egregie  autem  infantiae  in  primis  vagitibus  circumcidi 
mares  lex  iubet,  etiam  vernaculos:  quia  sicut  ab  infantia  pecca- 
tum, ita  ab  infantia  Circumcisio.  Nullum  tempus  vacuum  debet 
esse  tutelae,  quia  nullum  est  culpae  vacuum». 

Saeculo  V.,  S.  Augustinus  (de  nuptiis  et  concup.  1.  2.  c.  ii.) 
ait:  « Ex  quo  instituta  est  Circumcisio  in  populo  Dei,  quae  erat 
tunc  signaculum  iustitiae  fidei,  ita  ad  significationem  purgationis 
valebat  et  in  parvmlis  originalis  veterisque  peccati,  sicut  et  ba- 
ptismus ex  illo  valere  coepit  ad  innovationem  hominis,  ex  quo 
est  institutus  ».  Et  in  Ep.  ad  Dardanum  (187.  al.  57.  c.  ii.)  scri- 
bit: «Circumcisio  antiquis  sanctis  pro  bapti<?mo  fuisse  creditur». — 
Insuper,  contra  lulianum  (1.  2.  c.  6,  n.  18.)  affirmat:  « Quod  est 
octavo  die  non  circumcidi,  hoc  est  in  Christo  non  baptizari;  et 

Uti  autem  non  est  lex,  nec  praevaricatio,  quo  pacto  quod  legitur  in  Psalmo 
verum  est,  Praevaricatores  aestimavi  omnes  peccatores  terrae;  nisi  quia  omnes 
legis  alicuius  praevaricatae  sunt  rei , qui  aliquo  peccato  tenentur  obstricti? 
Quamobrem  si  etiam  parvuli,  quod  vera  fides  habet,  nascuntur  non  proprie, 
sed  originaliter  peccatores,  unde  illis  gratiam  remissionis  peccatorum  necessa- 
riam confitemur ; profecto  eo  modo  quo  sunt  peccatores,  etiam  praevaricatores 
legis  illius,  quae  in  paradiso  data  est,  agnoscuntur ; ut  verum  sit  utrumque , 
quod  scriptum  est,  et.  Praevaricatores  aestimavi  omnes  peccatores  terrae:  et, 
Ubi  lex  non  est,  nec  praevaricatio.  Ac  per  hoc,  quia  Circumcisio  signum  re- 
generationis fuit,  et  non  immerito  parvulum  propter  originale  peccatum,  quo 
primum  Dei  dissipatum  est  testamentum,  generatio  disperdet,  nisi  regeneratio 
liberet,  sic  intelligenda  sunt  haec  divina  verba,  tanquam  dictum  sit : Qui  non 
fuerit  regeneratus,  interibit  anima  illa  de  populo  eius,  quia  testamentnm  Dei 
dissipavit,  quando  in  Adam  cum  omnibus  etiam  ipse  peccavit.  Si  enim  dixis- 
set : Quia  hoc  testamentum  meum  dissipavit ; nonnisi  de  ista  Circumcisione 
intelligi  cogeret ; nunc  vero , quoniam  non  expressit  cuiusmodi  testamentum 
paiA^ulus  dissipaverit,  liberum  est  intelligere  de  illo  testamento  dictum,  cuius 
dissipatio  perlinere  possit  ad  parvulum.  Si  autem  quisquam  hoc  nonnisi  de 
ista  Circumcisione  dictum  esse  contendit,  quod  in  ea  testamentum  Dei,  quo- 
niam non  est  circumcisus , dissipaverit  parvulus ; quaerat  locutionis  aliquem 
modum,  quo  non  absurde  possit  intelligi,  ideo  dissipasse  testamentum,  quia 
licet  non  ab  illo,  tamen  in  illo  est  dissipatum.  Verum  sic  quoque  animadver- 
tendum est,  nulla  in  se  negligentia  sua  iniuste  interire  incircumcisi  animam 
parvuli,  nisi  originalis  obligatione  peccati  ».  De  Civ.  Dei,  1.  16.  c.  27. 

quod  est  perire  de  populo  suo,  hoc  est  non  intrare  in  regnum 
caelorum  ».  In  eodem  opere  (1.  6.  c.  7.  n.  19.),  loquens  de  ori- 
ginali vitio,  dicit : « Quod  nisi  esset  in  semine,  ad  parvulos,  qui- 
bus Circumcisione  illa  corporis  auferendum  esset,  nullatenus  per- 
veniret ».  Et  contra  litt.  Petii.  (1.  2.  c.  72.):  «Certe  antiquus 
populus  Dei  Circumcisionem  pro  baptismo  habebat  ». 

Saeculo  VL,  S.  Fulgentius  Ruspensis,  in  libro  de  Incarnatione 
et  Gratia  nomine  suo  et  aliorum  quindecim  Episcoporum  Afri- 
canorum dato  Petro  diacono  et  aliis  qui  ex  oriente  in  causa  fidei 
Romam  missi  fuerant,  ait  (Ep.  17.  Migne  P.  L.  t.  6^.  p.  470.): 
« Sancto  quoque  Abrahae  videat  Circumcisionis  sacramentum 
non  sine  tremenda  parvuli  comminatione  mandatum.  Ibi  quippe 
Deus  fidelis  et  iustus,  qui  non  infert  iram  ubi  culpam  non  in- 
venit, patri  nostro  Abrahae  sic  loquitur:  Masculus  qui  non  fuerit 
circumcisus  carnem  praeputii  sui  octavo  die,  exterminabitur  anima  illa 
de  populo  suo;  quia  testamentum  meum  transgressus  est  (Gen.  xvii.  14.). 
Quisquis  itaque  negat  in  parvulis  secundum  carnem  nascentibus 
originale  peccatum,  dicat  in  quo  potuit  infans  octo  dierum  te- 
stamentum Dei  transgredi,  si  non  in  illo  transgressus  est  in  quo 
omnes  peccaverunt». 

S.  Gregorius  Magnus  (Moralium,  1.  4,  c.  3.)  inquit:  « Quis- 
quis regenerationis  unda  non  solvitur,  reatu  primi  vinculi  ligatus 
tenetur.  Quod  vero  apud  nos  valet  aqua  baptismatis,  hoc  egit 
apud  veteres...  pro  his  qui  ex  Abrahae  stirpe  prodierant,  myste- 
rium Circumcisionis  ». 

Saeculo  VII.,  S.  Isidorus  Hispalensis  (Quaest.  in  V.  T.  in 
Gen.  xm.)  quaerit:  «Illud  autem  quid  sit,  quod  dictum  est: 
Masculus  qui  non  circumcidetur  octavo  die,  peribit  anima  illa  de  po- 
pulo suo,  quia  pactum  meum  irritum  fecit?  Cur  enim  pereat  anima 
parvuli  incircumcisi,  dum  ipsa  pactum  Dei  initum  non  fecit,  sed 
qui  eum  circumcidere  neglexerunt  ? nisi  ut  significaret  quod  par- 
vuli, non  secundum  opus,  sed  secundum  originem,  in  primo  ho- 
mine pactum  Dei  dissipaverunt,  in  quo  omnes  peccaverunt.  Na- 
scitur enim  omnis  non  proprie,  sed  originaliter  peccator.  Quem 
nisi  regeneratio  liberet,  peribit  anima  eius  de  populo  suo,  quia 
pactum  Dei  irritum  fecit,  quando  in  Adam  originaliter  etiam  ipse 
peccavit  ». 

Saeculo  VIII.,  idem  docuit  Venerabilis  Beda,  in  commentariis 
super  Pentateuchum,  Gen.  xvii. ; et  copiose  in  Homilia  X.,  die 

festo  Circumcisionis  Domini  habita,  a Scire  enim  debet  vestra 
fraternitas  »,  dicit,  « quia  idem  salutiferae  curationis  auxilium  Cir- 
cumcisio in  Lege  contra  originalis  peccati  vulnus  agebat,  quod 
nunc  baptismus  agere  revelatae  gratiae  tempore  consuevit,  exce- 
pto quod  regni  caelestis  ianuam  necdum  intrare  poterant,  donec 
adveniens  benedictionem  daret  qui  legem  dedit,  ut  videri  possit 
Deus  deorum  in  Sion,  tantum  in  sinu  Abrahae  post  mortem  beata 
requie  consolati,  supernae  pacis  ingressum  spe  felici  expectabant. 
Qui  enim  nunc  per  Evangelium  suum  terribiliter  ac  salubriter 
clamat : nisi  quis  renatus  fuerit  ex  aqua  et  spiritu,  non  potest  introire 
in  regnum  Dei  (loan.  iii.);  ipse  dudum  per  legem  suam  clamabat: 
Masculus  cuius  praeputii  caro  circumcisa  non  fuerit,  peribit  anima  illa 
de  populo  suo,  quia  pactum  meum  irritum  fecit  (Gen.  xvii.),  id  est,  ‘ 
quia  pactum  vitae  in  paradiso  hominibus  mandatum  Adam  prae- 
varicante transgressus  est,  in  quo  omnes  peccaverunt ; peribit  de 
coetu  sanctorum,  si  non  ei  fuerit  remedio  salutari  subventum. 
Utraque  ergo  purificatio,  et  Circumcisionis  videlicet  in  lege,  et 
in  Evangelio  baptismatis,  tollendae  praevaricationis  primae  gratia 
posita  est  ». 

Saeculo  IX.,  Rabanus  Maurus,  Archiepiscopus  Moguntinus, 
scribens  commentaria  in  Genesim,  1.  2.  c.  19.,  ad  illud  <<  Mascu- 
Ius,  qui  non  circumciditur,  etc.  »,  suam  facit  et  ad  verbum  repetit 
sententiam  S.  Isidori  mox  citatam. 

Nec  aliter,  saeculo  X.,  S.  Remigius  Antissiodorensis  intelligit 
comma  illud  Genesis,  v.  14.,  peribit  de  populo  suo,  « Id  est  »,  ait, 
« de  coetu  sanctorum...  Pactum  scilicet  illud  quod  Adae  in  pa- 
radiso datum  est,  in  quo  omnes  peccaverunt  (Rom.  iii.  12.)..  Omnes 
enim  causaliter  in  Adam  fuimus,  et  ideo  originalis  peccati  rei  su- 
mus». Et  ibid.  in  V.  23.,  S.  Remigius  addit:  « Quaeri  potest,  si 
mares  Circumcisione  salvabantur,  feminae  quomodo  salvabantur, 
quae  non  circumcidebantur?  Utique  fide  et  hostiarum  oblatione, 
quomodo  et  per  ante  dictum  praeceptum  Circumcisionis  sancti 
homines  mundabantur,  iuxta  quod  Paulus  dicit:  fide  purificans 
corda  » (Act.  x.  9.). 

Saeculo  XI.,  Radulphus  Ardens  (hom.  XV.  in  Circumc.  Do- 
mini) cum  ritus  et  effectus  Circumcisionis  explicat,  ait : « Fiebat 
in  virili  membro,  per  quod  genus  humanum  in  concupiscentia 
propagatur,  quia  erat  remedium  contra  originale  peccatum,  quod 
per  carnalem  concupiscentiam  traducitur...  Utilitatem . vero  con- 

ferebat  tempore  suo  Qrcumcisio,  eamdem  quam  nunc  confert 
baptismus  » 

Demum,  saeculo  XIL,  ut  finem  faciam,  Hugo  a S.  Victore 
(de  Sacram.  1.  i.  p.  12.  c.  2.),  docet:  «Ut  ostenderetur  igitur 
sacramentum  Circumcisionis,  non  quemadmodum  priora  sacra- 
menta ad  voluntatem  propositum,  sed  ex  necessitate  exequendum, 
praeceptum  comminatione  firmatur  cum  dicitur:  Masculus,  cuius 
praeputii  caro  circumcisa  non  fuerit,  peribit  anima  illa  de  populo  suo 
(Gen.  XVII,).  Causa  quoque  subinfertur,  cum  dicitur : Quia  pactum 
meum  irritum  fecit  (ibid.).  Si  ergo  per  pactum  Dei  irritum  faaum 
praevaricationem  primorum  parentum  intelligimus,  cum  incircum- 
dsus  ob  praevaricationem  pacti  periturus  dicitur,  manifeste  datur 
intelligi  sacramentum  Circumcisionis  ad  hoc  institutum  ut  per 
ipsum  homo  a debito  primae  praevaricationis  liberaretur  » . 

Et  eodem  saeculo  S.  Bemardus  (serm,  i.  de  coena  Domini, 
n.  2.)  inquit : « Quae  est  gratia,  unde  per  baptismum  investimur  ? 
Utique  purgatio  delictorum...  Huius  quidem  gratiae  sacramentum 
prius  erat  Circumcisio,  ut  originalis  rubiginem  culpae,  quae  ma- 
naverat a parentibus  primis,  cultellus  eraderet». 

His  omnibus  constantis  numquam  interruptae  traditionis  te- 
stimoniis accedit  auctoritas  Ep.  Decretalis  dogmaticae  Summi 
Pontif.  Innocentii  III.  *,  adversus  Catharos  qui  necessitatem  et 
effectum  baptismi  negabant  in  infantibus.  « Cum  Circumcisio  tam 
adultis  quam  parvulis  ex  praecepto  Domini  conferretur , ne  ba- 
ptismi, qui  successit  loco  ipsius,  et  generalior  tamen  existit,  cum 
tam  viri,  quam  feminae  baptizantur,  minoris  videatur  effectus, 
tam  adultis,  quam  parvulis  est  conferendus.  Sicut  enim  sine  distin- 
ctione qualibet  Mosaica  lex  clamabat:  Anima  cuius  praeputii  caro 
circumcisa  non  fuerit,  peribit  de  populo  suo  ; ita  nunc  indistincte  vox 
intonat  Evangelica : nisi  quis  renatus  fuerit  ex  aqua  et  Spiritu  San- 
cto non  intrabit  in  regnum  Dei : ab  hac  generalitate  nec  sexum  nec 
aetatem  excludens.  Caute  tamen  notandum  est,  quanto  plus  ba- 
ptismus hodie  conferat  Christianis,  quam  quondam  ludaeis  Cir- 
cumcisio contulisset.  Dictum  est  in  fine  praedictae  auctoritatis 
inductae  de  veteri  lege,  peribit  de  populo  suo : in  Evangelica  vero 
veritate  subiunctum  est:  non  intrabit  in  regnum  Dei;  quoniam  etsi 

•-V.  Migne  P.  L.  t.  155.  p.  1725. 

* L.  3.  Dec.  tit.  42.  c.  3.  Maiores. 

originalis  culpa  remittebatur  per  Qrcumcisionis  mysterium , et 
damnationis  periculum  vitabatur,  non  tamen  perveniebatur  ad  re- 
gnum caelorum,  quod  usque  ad  mortem  Christi  fuit  omnibus 
obseratum;  sed  per  sacramentum  baptismi  Christi  sanguine  ru- 
bricati culpa  remittitur,  vitatur  periculum,  et  ad  regnum  caelo- 
rum edam  pervenitur,  cuius  ianuam  Christi  sanguis  fidelibus  suis 
misericorditer  reseravit».  Sane,  Pontifex  his  verbis  non  definit 
esse  fide  tenendum,  Circumcisionem  in  remissionem  peccati  ori- 
ginalis fuisse  institutam,  cum  de  ea  solum  indirecte  et  per  com- 
parationem cum  effectu  baptismi  loquatur;  sed  profecto  hac  in 
re  traditionem  Ecclesiae  refert,  atque  suprema  auctoritate  sua 
confirmat  \ 

Quamobrem  S.  Thomas  de  eadem  re  tamquam  de  illa  quae 
extra  omnem  erat  dubitationis  aleam  pronuntiat : « ab  omnibus 
communiter  ponitur  quod  in  Circumcisione  peccatum  originale 
remittebatur  » * ; S.  Bonaventura  ait : « Circumcisio  fuit  etiam 
data  in  remedium  contra  originale  peccatum ; unde  dicitur  in  Ge- 
nesi (xvii.  14.) : Masculus,  cuius  caro  praeputii  circumcisa  non  fue- 
rit, peribit  etc,  » ® ; Scotus  dicit : « Supponendum  tamquam  cer- 
tum, quod  per  Circumcisionem  peccatum  originale  delebatur, 
quod  patet  per  auctoritates  Sanctorum  » * ; Durandus  affirmat : 
« Circumcisio  instituta  fuit  contra  originale  peccatum  non  solum 
ad  effectum  remissionis , sed  in  signum  traductionis  » ; et  addit 
« Circumcisionem  non  contulisse  gratiam , falsum  est  et  contra 
dictum  omnium  Sanctorum  et  Doctorum  » 

Maneat  ergo  Circumcisionem  institutione  divina  peccato  ori- 
ginali fuisse  remedium.  Illud  signum  quod  in  lege  naturae,  ut 
superiori  thesi  probavimus,  pro  lubito  usurpari  poterat  in  prote- 

‘ His  , quae  declaravimus , rite  perpensis , quisque  per  se  dicat  quodnam 
iudicium  ferendum  sit  de  illis  qui  opinione  sua  praeoccupati  atque  abrepti, 
ausi  sunt  asserere  Pontificem  in  hoc  decreto  infirmam  rationem  attulisse  ad 
firmandam  doctrinam  fidei. 

* 3-  P.  q-  70.  a.  4. 

* S.  Bonaventura  quoad  istud  testimonium  notat:  « Dicendum'  quod  se- 
cundum translationem  LXX  habetur;  cuius  praeputii  caro  octavo  die  circum- 
cisa non  fuerit.  Et  quamvis  in  nostra  translatione  non  repetatur,  tamen  intel- 
ligitur  repeti  sub  ea  conditione,  in  qua  fuit  praeceptum  In  4.  sent.  dist.  i. 
p.  2.  a.  2.  q.  2. 

‘ In  4.  sent.  dist,  i.  q.  6. 

® In  4.  sent.  dist.  i.  qq.  5.  et  6. 

Stationem  fidei  futuri  Redemptoris  ad  salvandos  parvulos,  deter- 
minatum fuit  a Deo  pro  Israelitis  masculini  sexus  Circumcisione; 
adeoque  ordinarie,  seu  seclusa  speciali  gratia,  et  extra  periculum 
mortis,  — quo  instante,  ante  octavum  diem  a nativitate  parvuli 
remedio  legis  naturae  perpetuae  damnationis  ruinam  evadere  pote- 
rant, — per  Circumcisionem,  protestatio  fidei,  et  eiusdem  applica- 
tio ad  salutem  debebat  fieri.  Omnis  alius  ritus  fuisset  tunc  super- 
stitiosus, et  ad  emundationem  a peccato  originis  prorsus  inutilis. 

Quod  si  quis  petat  cur  Deus  ritum  Circumcisionis  nonnisi 
tempore  Abrahae,  et  pro  posteris  eius  determinare  voluerit  uti 
necessarium,  cur  caeremoniam  statuerit  pro  maribus  tantum,  et 
non  pro  feminis  cum  uterque  sexus  originali  noxa  infectus  fuerit 
peccato  protoparentis,  cur  diem  octavum  indixerit  ad  Circumci- 
sionem, cum  remedium  adversus  peccatum  originis  debuerit  esse 
taie  quo  potuissent  uti  homines  quocumque  tempore  a nativitate 
ne  decedentes  perirent  aeterna  morte:  respondemus  primo  cum 
S.  Thoma : « Circumcisio  quoddam  signum  fidei  est  institutum 
a Deo,  cuius  sapientiae  non  est  numerus.  Determinare  autem  con- 
venientia signa,  est  sapientiae  opus.  Et  ideo  concedendum  est 
quod  ritus  Circumcisionis  fuit  conveniens  » — Deinde  ex  eo- 

dem Sancto  Doctore,  iuxta  Patrum  doctrinam  optimas  congruen- 
tias adducimus  ut  propositis  quaestionibus  satis  faciamus. 

Quod  ad  primam  attinet , « dicendum  quod  immediate  post 
peccatum  primi  parentis,  propter  doctrinam  ipsius  Adae,  qui  plene 
instructus  fuerat  de  divinis,  adhuc  fides  et  ratio  naturalis  in  tan- 
tum vigebat  in  homine,  quod  non  oportebat  determinari  homi- 
nibus aliqua  signa  fidei  et  salutis;  sed  unusquisque  pro  suo  li- 
bito  fidem  suam  aliquibus  signis  protestabatur.  Sed  circa  tempus 
Abrahae  diminuta  erat  fides,  plurimis  ad  idololatriam  declinan- 
tibus: obscurata  etiam  erat  ratio  naturalis  per  augmentum  car- 
nalis concupiscentiae  usque  ad  peccatum  contra  naturam.  Et  ideo 
convenienter  tunc,  et  non  ante,  fuit  instituta  Circumcisio  ad  pro- 
fitendam fidem,  et  ad  minuendam  carnalem  concupiscentiam  » 

« Habet  autem  Circumcisio  expressam  similitudinem  ablationis 
originalis  peccati  quantum  ad  quatuor.  Primo  quantum  ad  mem- 
brum generationis,  per  quam  originale  transfunditur.  Secundo 

* 3.  p.  q.  70.  a.  3. 

* Ibid.  a.  2.  ad  I. 

quantum  ad  figuram  circularem,  in  qua  significatur  circulus,  qui 
est  in  processu  originalis  infectionis,  secundum  quod  persona  cor- 
rumpit naturam,  et  natura  personam.  Tertio  quantum  ad  poe- 
nam, quae  erat  in  Circumcisione  contra  delectationem  concupi- 
scentiae, in  qua  praecipue  viget  fomitis  virtus.  Quarto  quantum 
ad  sanguinis  effusionem,  in  quo  significatur  passio  Christi,  per 
quam  pro  originali  satisfaciendum  erat.  Et  quantum  ad  hanc  uti- 
litatem definitur  Circumcisio,  quod  est  signaculum  curationis  ah 
originali.  Sed  ex  consequenti  fuit  alia  utilitas  Circumcisionis,  sci- 
licet distinctio  fidelis  populi  ab  infideli  propter  fidem  eius  cui 
data  fuit  Circumcisio;  et  quantum  ad  hoc  definit  Damascenus 
(ubi  supra)  Circumcisionem  sic:  Circumcisio  est  signum  determinans 
Israel  a gentibus,  cum  quibus  conversabatur.  Habuit  etiam  mysticam 
significationem ; et  moralem,  quia  erat  signum  castitatis  servandae ; 
et  allegoricam,  in  quantum  significabat  purgationem  per  Christum 
futuram;  et  quasi  anagogicam,  in  quantum  significabat  depositio- 
nem corruptibilitatis  carnis  et  sanguinis  in  resurrectione  » ^ 

Quoad  secundum,  « dicendum  quod  Circumcisio  instituta  est 
ut  signum  fidei  Abrahae,  qui  credidit  se  patrem  futurum  Christi 
sibi  repromissi;  et  ideo  convenienter  solis  maribus  competebat. 
Peccatum  etiam  originale,  contra  quod  specialiter  Circumcisio 
ordinabatur,  a patre  trahitur,  non  a matre,  ut  in  secunda  parte 
dictum  est,  i.  2,  q.  81.  art.  5.  in  corp.,  et  ad  2 » 

Quoad  tertium , « dicendum  quod  octavus  dies  determina- 
batur Circumcisioni  tum  propter  mysterium,  quia  in  octava  ae- 
tate, quae  erit  aetas  resurgentium,  quasi  in  octavo  die  perficietur 
per  Christum  spiritualis  Circumcisio,  quando  auferet  ab  electis 
Tion  solum  culpam,  sed  etiam  omnem  poenalitatem ; tum  etiam 
propter  teneritudinem  infantis  ante  octavum  diem...  Non  tamen 
«rat  de  necessitate  sacramenti,  quia  si  aliqui  omittebant  octavum 
diem,  postea  poterant  circumcidi  » *.  « Populus  in  deserto  prae- 
termittens mandatum  Circumcisionis  excusabatur,  tum  quia  ne- 
sciebant quando  castra  movenda  erant,  tum  quia,  ut  Damascenus 
dicit,  lib.  4.  orth.  Fid.,  cap.  26,  in  prine.,  non  necesse  erat  eos 
aliquod  signum  distinctionis  habere,  cum  seorsum  ab  aliis  populis 
habitabant;  et  tamen,  ut  Augustinus  dicit  in  lib.  QQ.  in  losue, 

‘ S.  Th.  in  4.  dist.  i.  q.  2.  a.  i.  solut.  i. 

• S.  Th.  3.  p.  q.  70  a.  2.  ad  4. 

* Ibid.  a.  3.  ad  3, 

q.  6.,  a med.,  inobedientiam  incurrebant  qui  ex  contemptu  prae- 
termittebant. Videtur  tamen  quod  nulli  incircumcisi  mortui  fue- 
rint in  deserto,  quia,  ut  in  psal.  104.  dicitur,  non  erat  in  tribubus 
eorum  infirmus;  sed  illi  soli  videntur  mortui  in  deserto  qui  fue- 
rant in  Aegypto  circumcisi;  si  tamen  aliqui  incircumcisi  mortui 
sunt,  eadem  ratio  est  de  his  uti  de  illis  qui  moriebantur  ante  Cir- 
cumcisionis institutionem,  quod  etiam  intelligendum  est  de  pueris 
qui  moriebantur  ante  octavum  diem  tempore  legis  » ^ 

Demum  S.  Thomas  occurrit  obiectioni  desumptae  ex  condi- 
tione adultorum  qui  Circumcisionis  remedium  adhibebant,  quae 
sic  se  habet:  «Peccatum  originale  non  dimittitur  sine  actuali, 
quia  impium  est  a Deo  dimidiam  sperare  veniam,  ut  Augustinus 
dicit  (alius  Auctor,  in  lib.  de  vera  et  falsa  poenit.  c.  9.).  Sed 
nusquam  legitur  quod  per  Circumcisionem  remitteretur  actuale 
peccatum.  Ergo  etiam  neque  originale  per  eam  dimittebatur». 

Respondet;  « Adulti,  quando  circumcidebantur,  consequeban- 
tur remissionem  non  solum  originalis,  sed  etiam  actualium  pec- 
catorum ; non  tamen  ita  quod  liberarentur  ab  omni  reatu  poenae, 
sicut  in  baptismo  in  quo  confertur  copiosior  gratia  » Suppo- 
nitur tamen  adultos  cum  dispositione  debita  ad  Circumcisionem 
accessisse. 

Superest  ut  verbum  dicamus  de  difficultatibus  quas  propo- 
nunt adversarii  testimoniis  S.  Pauli  innixi,  in  quibus  non  solum 
non  indicatur,  sed  potius  excluditur  iustificatio  tamquam  effectus 
Circumcisionis.  Sint  haec  ad  exemplum:  ad  Rom.  iv.  9-10.: 
« Dicimus  enim  quia  reputata  est  Abrahae  fides  ad  iustitiam.  Quo- 
modo  ergo  reputata  est?  in  Circumcisione,  an  in  praeputio?  non  in 
Circumcisione,  sed  in  praeputio  ».  iii.  30.:  « Unus  est  Deus  qui  iu- 
stificat  Circumcisionem  ex  fide,  et  praeputium  per  fidem  n 111.  i.:  « Quid 
ergo  amplius  ludaeo  est?  aut  quae  utilitas  Circumcisionis?  Multum 
per  omnem  modum.  Primum  quidem  quia  credita  sunt  illis  eloquia 
Dei  ». 

Ut  obiectiones  solvantur,  sufficit  habere  prae  oculis  scopum 
et  mentem  Apostoli  in  locis  citatis.  Etenim  iis  unum  ostendere 
vult,  nimirum  iustitiam  non  haberi  per  Circumcisionem  carnaliter 
consideratam,  quasi  abscissio  illa  carnis  per  se  valeret  ad  iustifi- 


* Ibid.  a.  4.  ad  5. 

* Ibid.  q.  4.  ad  5. 

cationem,  sed  per  fidem  Christi,  cuius  carnale  signum  ludaicum 
erat  professio. 

In  Ep.  ad  Gal.  (v.  6.)  dum  dicit : « In  Christo  lesu  nequt  Cir- 
cumcisio aliquid  valet,  neque  praeputium  »,  redarguit  eos  quorum 
doctrina  erat  Mosaicos  ritus  post  promulgatam  legem  Evangeli- 
cam  adhuc  vigere  et  necessarios  esse  ad  salutem.  In  Christo,  ait, 
seu  in  Christiana  Religione,  nihil  ad  iustitiam  consequendam, 
sive  Circumcisio  sive  praeputium,  valet,  idest  sive  circumcisus  sis, 
sive  non;  sed  « fides  quae  per  caritatem  operatur  ». 

Eodem  pacto  solvuntur  obiectiones  ex  Patribus.  Locutiones 
quae  apud  eos,  maxime  apud  graecos,  inveniuntur  de  inutilitate 
Circumcisionis  ad  salutem,  prolatae  sunt  tum  contra  ludaeos  qui 
gloriabantur  signo  illo  corporali,  et  in  eo  fiduciam  habebant  quasi 
eo  solo  materialiter  sumpto  salvarentur,  tum  contra  ludaizantes 
qui  illud  ipsum  necessarium  omnino  dicebant,  et  non  abolitum 
per  legem  Christi. 

Decreta  Eugenii  IV.  supra  citata  *■  docent  Sacramenta  V.  L. 
figurasse  et  non  dedisse  gratiam  quam  conferunt  Novae  Legis 
sacramenta ; id  autem  differentiam  inter  utriusque  foederis  sacra- 
menta adstruit,  et  declarat  antiqua  sacramenta  sanctificantis  gra- 
tiae causam  non  fuisse : sed  nullo  modo  dicit  homines  in  eorum 
susceptione  hanc  gratiam  a Deo  virtute  fidei  passionis  Christi 
non  obtinuisse. 

Et  haec  satis  superque  sint  quoad  primam  partem  theseos. 
Secundam  breviter  expediam. 

Plures  in  Veteri  Lege  fuisse,  praeter  Circumcisionem,  caere- 
monias sacras,  quae  sanctificationem  quandam  atque  munditiam 
legalem  conferebant,  et  gratiam  quae  per  Christum  danda  erat 
significabant,  manifeste  ostenditur  Sacris  Litteris. 

Et  quidem  ritus  Mosaicos  a Deo  institutos  sanctificationem 
legalem  contulisse  passim  legimus  in  Libris  V.  T.  praesertim 
Exodi,  Numerorum  et  Levitici  ^ : et  docemur  ab  Apostolo  Paulo 


‘ V.  pag.  IO. 

* V.  Exodi  XXIX.  I.  et  seq. : « Sed  et  hoc  facies,  ut  mihi  in  sacerdotio 
consecrentur,  etc.  ». 

Num.  vm.  6.  et  seq.:  « Tolle  Levitas  de  medio  filiorum  Israel,  et  puri- 
ficabis eos  iuxta  hunc  ritum,  etc.  ». 

Levit.  T\\  V.  VI.  — Exempli  gratia,  vi.  6-7 : « Pro  peccato  autem  suo  offert 
arietem  immaculatum  de  grege,  et  dabit  eum  sacerdoti,  iuxta  aestimationem 

qui  de  purificationibus  legalibus  ait:  (Epist.  ad  Heb.  ix.  13.) 
« Sanguis  hircorum  et  taurorum,  et  cinis  vitulae  aspersus,  inqui- 
natos sanctificat  ad  emundationem  carnis  ».  Eosdem  ritus  spiri- 
tualem sanctificationem  per  Christum  futuram  significasse  constat 
generaliter  ex  Apostolo  dicente  (I.  ad  Cor.  x.  ii.)  «Omnia  in 
figura  contingebant  illis  » : et  (Heb.  x.  i.)  « Umbram  enim  habens 
lex  futurorum  bonorum,  non  ipsam  imaginem  rerum  » : — specia- 
liter vero  quoad  agnum  paschalem,  patet  ex  illo  (I.  ad  Cor.  v.  7.) 
« Pascha  nostrum  immolatus  est  Christus  » ; quoad  sacerdotium 
et  expiationes,  ex  Epistola  ad  Hebraeos  viu.  ix.  x.  ^ 


mensuramque  delicti : qui  rogabit  pro  eo  coram  Domino,  et  dimittetur  illi  pro 
singulis,  quae  faciendo  peccavit  ». 

Exodi  xii.  24-27. : • Custodi  verbum  istud  legitimum  tibi  et  filiis  tuis  us- 
que in  aeternum.  Cumque  introieritis  terram,  quam  Dominus  daturus  est  vo- 
bis , ut  pollicitus  est , observabitis  caeremonias  istas.  Et  cum  dixerint  vobis 
filii  vestri : Quae  est  ista  religio  ? dicetis  eis : Victima  transitus  Domini  est , 
quando  transivit  super  domos  filiorum  Israel  in  Aegypto  percutiens  Aegyptios, 
et  domos  nostras  liberans.  Incurvatusque  populus  adoravit 

Lev.  XXIV.  5-10. : « Accipies  quoque  similam,  et  coques  ex  ea  duodecim 
panes , qui  singuli  habebunt  duas  decimas , quorum  senos  altrinsecus  super 
mensam  purissimam  coram  Domino  statues : et  pones  super  eos  thus  lucidis- 
simum , ut  sit  panis  in  monimentum  oblationis  Domini.  Per  singula  sabbata 
mutabuntur  coram  Domino  suscepti  a filiis  Israel  foedere  sempiterno : eruntque 
Aaron  et  filiorum  eius,  ut  comedant  eos  in  loco  sancto:  quia  Sanctum  san- 
ctorum est  de  sacrificiis  Domini  iure  perpetuo  ».  — Sanctificatus  panis  quae- 
dam adumbratio  erat  Sacramenti  quod  sub  specie  panis  in  N.  L.  participamus, 
et  quamdam  sanctificationem  legalem  conferebat  illis  qui  eiusdem  panis  esu 
cibi  sanctificati  participes  fiebant.  « Legitimum  ac  sempiternum  erit  in  gene- 
rationibus vestris  de  Sacrificiis  Domini:  omnis  qui  tetigerit  illa  sanctificabitur  ». 
Lev.  VI.  18. 

• Sint  haec  ad  exemplum:  (vni.  4-6.)  « Si  ergo  esset  (Christus)  super 
terram,  nec  esset  sacerdos,  cum  essent,  qui  offerrent  secundum  legem  munera, 
qui  exemplari  et  umbrae  deserviunt  caelestium.  Sicut  responsum  est  Moysi , 
cum  consummaret  tabernaculum : Vide  (inquit),  omnia  facito  secundum  exem- 
plar, quod  tibi  ostensum  est  in  monte.  (Exod.  xxv.  40.  Act.  vii.  44.)  Nunc 
autem  melius  sortitus  est  ministerium,  quanto  et  melioris  testamenti  mediator 
est,  quod  in  melioribus  repromissionibus  sancitum  est  ».  (ix.  6-12.)  «In  priori 
quidem  tabernaculo  semper  introibant  sacerdotes,  sacrificiorum  officia  consum- 
mantes ; in  secundo  autem  semel  in  anno  solus  pontifex  non  sine  sanguine , 
quem  offert  pro  sua  et  populi  ignorantia : (Lev.  xvi.  2.)  hoc  significante  Spiritu 
Sancto,  nondum  propalatam  esse  sanctorum  viam,  adhuc  priore  tabernaculo 
habente  statum;  quae  parabola  est  temporis  instantis,  iuxta  quam  munera  et 
hostiae  offeruntur,  quae  non  possunt  iuxta  conscientiam  perfectum  facere  ser- 
I.  — De  Sacramentis.  4 

Patres  de  sacramentis  V.  T. , quae  cum  nostris  comparant, 
saepe  loquuntur;  et  ne  testimonia  pro  re  manifesta  multiplicem, 
unum  solum  afferam,  notissimum  illud  S.  Augustini : « Prima  sa- 
cramenta, quaef  observabantur  et  celebrabantur  ex  lege,  praenun- 
tiativa erant  Christi  venturi : quae  cum  suo  adventu  Christus  im- 
plevisset, ablata  sunt;  et  ideo  ablata,  quia  impleta;  non  enim 
venit  solvere  legem,  sed  adimplere : et  alia  sunt  instituta,  virtute 
maiora,  utilitate  meliora,  actu  faciliora,  numero  pauciora,  tamquam 
iustitia  fidei  revelata,  et  in  libertatem  vocatis  filiis  Dei,  iugo  ser- 
vitutis ablato,  quod  duro  et  carni  dedito  populo  congruebat » ^ 

Sacramenta  legis  plura  fuisse  quam  nostra  S.  Augustinus  pro- 
nunciat,  quia  variae  purificationes  ab  immunditiis  legalibus,  nec 
non  variae  expiationes  a peccatis  unum  figurabant  Poenitentiae 
Sacramentum : et  similiter  agni  paschalis  et  panum  propositionis 
esus  Eucharistiae  mysterium  adumbrabant.  Sed  ut  ex  citatis  Scri- 
pturarum locis,  iuxta  communem  Doctorum  sententiam,  eruitur, 
sacramenta  vetera,  quae  nostra  praefigurabant,  haec  tantummodo 
enumerabantur,  nempe,  Circumcisio,  figura  baptismi;  esus  agni 
paschalis  et  panum  propositionum,  figura  Eucharistiae;  purifica- 
tiones et  expiationes,  figura  Poenitentiae;  consecratio  sacerdotum, 
figura  sacri  Ordinis.  Cur  autem  cetera  sacramenta  novae  legis 
correspondentia  sibi  in  lege  veteri  sacramenta  figurativa  non  ha- 
buerint, S.  Thomas  - his  verbis  declarat : « Sacramento  confirma- 
tionis, quod  est  sacramentum  plenitudinis  gratiae,  non  potest  re- 
spondere in  veteri  lege  aliquod  sacramentum,  quia  nondum  adve- 
nerat tempus  plenitudinis,  eo  quod  neminem  ad  perfectum  adduxit 
lex.  Hebr.  vii.  19.  Similiter  autem  et  sacramento  extremae  un- 
ctionis, quod  est  quaedam  immediata  praeparatio  ad  introitum 
gloriae,  cuius  aditus  nondum  patebat  in  veteri  lege,  pretio  non- 

vientcm,  solummodo  in  cibis  et  in  potibus,  et  variis  baptismatibus  et  iustitiis 
camis  usque  ad  tempus  correctionis  impositis.  Christus  autem,  assistens  pon* 
tifex  futurorum  bonorum,  per  amplius  et  perfectius  tabernaculum  non  manu- 
factum,  id  est,  non  huius  creationis:  neque  per  sanguinem  hircorum  aut  vi- 
tulorum , sed  per  proprium  sanguinem  introivit  semel  in  Sancta , aeterna  re- 
demptione inventa  ». 

* Contra  Faustum  Manichaeum,  l.  19.  c.  13. 

* I.  2.  q.  102.  a.  5.  ad  3.  — Lege  totum  articulum,  in  quo  egregie  causae 
sacramentorum  vetemm  tum  litterales,  secundum  quod  ordinabantur  pro  illo 
tempore  ad  Dei  cultum,  tum  figurales,  secundum  quod  ordinabantur  ad  figu- 
randum Christum,  exponuntur. 

dum  soluto.  Matrimonium  autem  fuit  quidem  in  veteri  lege,  prout 
erat  in  officium  naturae,  non  autem  prout  est  sacramentum  con- 
iunctionis  Christi  et  Ecclesiae,  quae  nondum  erat  facta.  Unde  et 
in  veteri  lege  dabatur  libellus  repudii,  quod  est  contra  sacramenti 
rationem  ». 


THESIS  IV. 

Sacramenta  ante  Legem  Evangelicam  instituta  non  habebant  in  $e 
virtutem  qua  operarentur  ad  conferendam  gratiam  sanctificantem;  sed 
significando  Passionem  Christi  et  effectus  eius,  protestationes  quaedam 
fidei  erant,  quas  cum  in  eorum  susceptione  homines  exhiberent,  inter- 
nam ac  spiritualem  sanctificationem  a Deo,  propter  futura  merita  Re- 
demptoris, accipiebant 

Duabus  praecedentibus  thesibus  demonstravimus  sacramenta 
a Deo  instituta  fuisse  tum  in  lege  naturae,  tum  in  lege  scripta ; 
et  parvulis  remedium  in  sacramentis  adfuisse  contra  peccatum 
originis : nunc  ulterius  procedentes  quaerimus  utrum  sacramenta 
illa  vetera,  praeter  externam  et  legalem  sanctitatem,  vim  habuerint 
ad  veram  et  internam  sanctificationem  efficiendam,  ideoque  ad 
conferendam  sanctificantem  gratiam;  aut  saltem,  si  non  omnia, 
utrum  hanc  efficacitatem  habuerint  legis  naturae  pro  parvulis  sa- 
cramentum, et  Circumcisio,  per  quae,  peccato  originali  deleto, 
homines  ante  usum  rationis  vita  decedentes  iustificari  poterant 
et  salvari. 

Porro,  de  Mosaicae  legis  sacramentis.  Circumcisione  exclusa. 
Magister  Sententiarum  tenuisse  videtur  nihil  omnino  ea  ad  salu- 
tem animae  profecisse;  affirmat  enim  ex  operibus  legis  neminem 
iustificatum  fuisse,  etiamsi  infide  et  caritate  fierent;  et  addit  ra- 
tionem: <c  Quare  quia  imposuit  ea  Deus  in  servitutem  non  in 
iusrificationem,  et  ut  figura  futuri  essent;  volens  sibi  ipsi  potius 
offerri  ea  quam  idolis  » K — Paludanus  censuit  in  sacramentis 
illis  gratiam  fuisse  collatam  non  modo  ex  merito  operantis,  sed 
etiam  praeter  illud  ex  virtute  operis  -.  Hugo  a S.  Victore,  quem 
secutus  est  S.  Bonaventura,  docuit  sacramenta  V.  L.,  excepta  Cir^ 


^ 4.  sent.  dist.  I.  p.  1. 
• In  4.  dist.  I.  q.  5. 

cumcisione,  instituta  fuisse  primo  ad  significandum  vel  Passionem 
Christi  Redemptoris,  vel  etiam  nostra  sacramenta,  et  ad  efficiendum 
nonnisi  exterius,  hoc  est  ad  sanctitatem  legalem  conferendam ; sed, 
addebat  Hugo,  « quia  significant  id  quod  fides  credit,  in  eorum 
perceptione  est  professio  fidei,  non  tantum  verbo,  sed  et  facto. 
Et  quia  talis  fides  disponebat  ad  iustificationem,  ideo  sacramenta 
illa  per  accidens  iustificabant » ^ Durandus  distinguendum  esse 
putavit  inter  sacramenta  ad  effectum  ordinata  qui  sine  gratia  ob- 
tineri poterat,  et  alia  ad  effectum  instituta  qui  gratiam  require- 
bat: illa  gratiam  non  contulisse,  ista  vero  ex  pactione  et  insti- 
tutione divina  eam  dedisse.  « Non  enim  »,  ait,  « Deus  deficit  in 
necessariis ; et  talia  videntur  fuisse  Circumcisio,  quae  ordinabatur 
ad  deletionem  peccati  originalis,  quae  fieri  non  potest  sine  gra- 
tia, et  Unctio  sacerdotalis,  quae  ordinabatur  ad  sacramentorum 
administrationem,  quae  non  poterat  bene  fieri  sine  gratia  » 

At,  horum  Doctorum  verbis  explicatis,  nullum  vel  certe  mi- 
nimum inter  eos  in  re  fuisse  discrimen,  animadvertit  Berti  *. 
Etenim  singuli,  dum  dicunt  sacramenta  legis  significasse  dumta- 
xat, non  contulisse  salutem ; vel  e contra  docent  ea  gratiam  de- 
disse praeter  meritum  operantis,  ex  virtute  operis ; dum  affirmant 
sacramenta  illa  non  contulisse  gratiam  per  se  propriaque  virtute; 
aut  tenent  eadem  iustificasse  ratione  fidei  adiunctae;  hoc  unum, 
ut  videtur,  intendunt,  gratiam  non  esse  tribuendam  antiquorum 
sacramentorum  efficacitati,  sed  fidei,  cuius  confessio  ad  salutem 
fiebat  usu  ipso  sacramentorum.  Atque  idipsum  S.  Thomas  defen- 
dit, inquiens:  «sacramenta  V.  L.  non  habebant  in  se  aliquam 
virtutem  qua  operarentur  ad  conferendam  gratiam  iustificantem; 
sed  solum  significabant  fidem  per  quam  (antiqui  patres)  iustifi- 
cabantur  » : dixerat  autem  paulo  antea:  « sacramenta  Veteris  Le- 
gis erant  quaedam  illius  fidei  protestationes,  in  quantum  signifi- 
cabant passionem  Christi  et  effectus  eius  » Et  alibi  ait : « Pot- 
erat autem  mens  fidelium  tempore  legis  per  fidem  coniungi  Chri- 
sto incarnato  et  passo;  et  ita  ex  fide  Christi  iustificabantur;  cuius 
fidei  quaedam  protestatio  erat  huiusmodi  caeremoniarum  obser- 
vatio, in  quantum  erant  figura  Christi.  Et  ideo  pro  peccatis  of- 

‘ S.  Bonav.  in  4.  sent.  dist.  i.  p.  i.  a.  i.  q.  5. 

• In  eamdem  dist.  i.  q.  5. 

• De  theol.  discip.  1.  50.  c.  19. 

• 3.  p.  q.  62.  a.  6. 


Digitized  by  <^ooQle 


ART.  n.  — DB  RATIONE  OBNBRICA  SACRAM.  STRICTIORI  SBNSU.  53 

ferebantur  sacrificia  quaedam  in  veteri  lege,  non  quia  ipsa  sacri- 
ficia a peccato  emundarent,  sed  quia  erant  quaedam  protestationes 
fidei,  quae  a peccato  mundabat.  Et  hoc  etiam  ipsa  lex  innuit  ex 
modo  loquendi.  Dicitur  enim  (Lev.  iv.  et  v.),  quod  in  oblatione 
hostiarum  pro  peccato  orabit  pro  eo  sacerdos,  et  dimittetur  ei;  quasi 
peccatum  dimittatur  non  vi  sacrificiorum,  sed  ex  fide  et  devo- 
tione offerentium  » ^ 

Quod  autem  Qrcumcisionem  spectat,  S.  Thomas  in  Summa 
Theologica  plures  refert  sui  temporis  auctorum  sententias,  eas- 
que  refutat : « Dicendum  quod  de  Circumcisione  multiplex  fuit 
opinio.  Quidam  enim  dixerunt  quod  per  Circumcisionem  non 
conferebatur  gratia,  sed  solum  auferebatur  peccatum.  Sed  hoc 
non  potest  esse,  quia  homo  non  iustificatur  a peccato  nisi  per 
gratiam,  secundum  illud  (Rom.  iii.  24.) : Justificati  gratis  per  gra- 
tiam ipsius.  Et  ideo  alii  dixerunt  quod  per  Circumcisionem  con- 
ferebatur gratia  quantum  ad  effectus  remotivos  culpae,  sed  non 
quantum  ad  effectus  positivos  gratiae.  Sed  hoc  etiani  videtur  esse 
felsum,  quia  per  Circumcisionem  dabatur  pueris  facultas  perve- 
niendi ad  gloriam,  quae  est  ultimus  effectus  positivus  gratiae;  et 
praeterea,  secundum  ordinem  causae  formalis,  priores  sunt  na- 
turaliter effectus  positivi  quam  privativi,  licet  secundum  ordinem 
causae  materialis  sit  e converso;  forma  enim  non  excludit  pri- 
vationem, nisi  informando  sublectum.  Et  ideo  alii  dicunt  quod 
Circumcisio  conferebat  gratiam  etiam  quantum  ad  aliquem  effe- 
aum  positivum,  qui  est  facere  dignum  vita  aeterna;  non  tamen 
quantum  ad  hoc  quod  est  reprimere  concupiscei;itiam  impellen- 
tem ad  peccandum,  quod  et  aliquando  mihi  visum  est,  4.  dist.  i. 
q.  2.  a.  4.  q.  3.  » Deinde,  retractata  priori  opinione,  quam  te- 
nuerat in  Commentariis  in  libros  sententiarum,  contrariam  quam, 
re  melius  perpensa,  adoptat,  his  verbis  aperit : « Sed  diligentius 
consideranti  apparet  hoc  etiam  non  esse  verum,  quia  minima  gratia 
potest  resistere  cuilibet  concupiscentiae,  et  mereri  vitam  aeternam. 
Et  ideo  melius  dicendum  videtur  quod  Circumcisio,  sicut  et  alia 
sacramenta  veteris  legis,  erat  solum  signum  fidei  iustificantis  ». 

‘ I.  2.  q.  103.  a.  2. 

* 3.  p.  q.  62.  a.  6.  ad  3.  — Haec  etiam  fiiit  sententia  S.  Bonaventurae.  In 
4.  sent.  dist.  i.  p.  2.  a.  2.  q.  3.,  concludit:  « Circumcisio  conferebat  gratiam 
habilitantem  ab  bonum,  licet  tam  parvulam,  quod  solum  merebatur  dici  de- 
letiva  culpae,  et  non  habilitativa  potentiae  »• 


Digitized  by  <^ooQle 


54  PARS  I.  DB  ESSENTIA  BT  BZISTBNTIA  SACRAMENTORUM. 

Et  postea,  eamdem  sententiam  declarans  atque  confirmans,  ait: 
« In  Circumcisione  conferebatur  gratia  quantum  ad  omnes  gratiae 
effectus ; aliter  tamen  quam  in  baptismo.  Nam  in  baptismo  con- 
fertur gratia  ex  virtute  ipsius  baptismi,  quam  habet  in  quantum 
est  instrumentum  passionis  Christi  iam  perfectae;  in  Circumci- 
sione autem  conferebatur  gratia  non  ex  virtute  Circumcisionis  ^ 
sed  ex  virtute  fidei  passionis  Christi,  cuius  signum  erat  Circum- 
cisio ; ita  scilicet  quod  homo  qui  accipiebat  Circumcisionem,  pro- 
fitebatur se  suscipere  talem  fidem,  vel  adultus  pro  se,  vel  alius 
pro  parvulis.  Unde  et  Apostolus  dicit  (Rom.  iv.  1 1.),  quod  Abraham 
accepit  signum  Circumcisionis  signaculum  iustitiae  fidei,  quia  scilicet 
iustitia  erat  ex  fide  significata,  non  ex  Circumcisione  significante  » ^ 

Hanc  doctrinam,  tamquam  certam,  defendimus  in  thesi.  Eidem 
repugnare  videntur  inter  antiquiores  S.  Bonaventura,  et  Scotus, 
inter  recentiores  Estius  Circumcisioni  virtutem  ex  divina  insti- 
tutione tribuentes  ad  collationem  gratiae  *.  — Cum  autem  dici- 
mus sacramenta  vetera  fuisse  protestationes  quasdam  fidei,  quas 
in  eorum  susceptione  exhibebant  homines,  quibusque  positis, 
Deus  ob  futura  Christi  merita  sanctificantem  gratiam  conferebat, 
omnia  prorsus  sacramenta  quae  ante  legem  Evangelicam  extite- 
rant  complectimur;  sed  non  ideo  significamus  eodem  semper 
modo  in  illis  omnibus  fuisse  fidei  testificationes  exhibitas,  gratiam- 
que acceptam. 

Nam,  si  de  infantibus  loquimur  qui  remedium  legis  naturae 
ad  delendam  originis  labem  susceperant,  aut  de  ludaeorum  in- 
fantibus masculini  sexus  qui  Circumcisionis  signaculo  obsignati 
erant,  manifestum  est  eos  non  per  se  ipsos,  sed  nomine  suo  per 
alios  fecisse  professionem  aliquam  fidei ; hac  autem  ut  necessaria 
conditione  posita,  Deus  ex  misericordi  sua  promissione  infanti 
infudisse  gradam  et  remisisse  peccatum. 

‘ 3.  p.  q.  70.  a.  4. 

* In  4.  sent.  dist.  1.  sect.  30. 

• Billuart  tenet  Circumcisionem  contulisse  gratiam  parvulis  ex  opere  ope- 
rato passive:  sed,  etsi  verbis,  re  tamen  a S.  Thomae  sententia  non  recedit. 
« Gratiam  conferri  ex  opere  operato  passive  #,  ait,  n est  eam  conferri  ad  po- 
sitionem operis , eo  tamen  non  concurrente  effective , sed  solo  Deo  operante 
ultra  meritum  recipientis  et  ministrantis. . . . Non  Circumcisio  ipsa,  solus  Deus 
ad  positionem  Circumcisionis  vi  pacti  et  promissionis  efficiebat  gratiam,  ultra 
meritum  infantis  recipientis,  erat  enim  incapax,  et  ultra  meritum  ministrantis )». 
T.  16.  dissert.  3.  a.  6.  dico  2. 

Si  vero  adulto«  consideramus  qui  inter  Israelitas  suscipiebant 
Circumcisionem,  ipsi  propriis  actibus  supernaturalibus  fidei  tum 
explicitae  in  verum  Deum,  tum  saltem  implicitae  in  Christum 
futurum,  spei,  et  dilectionis  Dei  perfectae  cum  contritione  pec- 
catorum, disponere  se  debebant  ad  iustificantem  gratiam  recipien- 
dam; quae,  ut  videtur  probabilius,  ultra  meritum  et  dispositio- 
nem operantis  non  dabatur.  Circumcisionem  tamen  recipere  te- 
nebantur, quae  ad  remissionem  peccati  originalis  obtinendam,  ut 
conditio  sine  qua  ille  effectus  non  dabatur,  necessaria  erat ; quia 
hoc  signo  voluit  Deus  ut  omnes,  etiam  adulti  Israelitae,  suam 
fidem  et  devotionem  internam  profiterentur,  adeoque  sine  tali 
signo  sive  re  exhibito,  sive  saltem  in  voto  concepto,  non  poterat 
peccatum  originale  remitti  adulto  » ^ 

Quoad  circumcisos  adultos  qui,  adhuc  in  peccato  existentes, 
aliis  sacramentis  utebantur,  dicimus,  eos  gratiam  nonnisi  secun- 
dum dispositionem  et  meritum  recepisse : nam,  ut  supra  adnota- 
vimus  ex  D.  Thoma,  « pro  peccatis  offerebantur  sacrificia , non 
quia  ipsa  sacrificia  a peccato  emundarent,  sed  quia  erant  prote- 
stationes fidei,  quae  a peccato  mundabat  ».  Id  autem  praestabat 
quia,  si  fides  cum  contritione  coniunaa  erat  et  cum  dilectione 
Dei  perfecta,  adulti,  de  quibus  loquimur,  illam  ultimam  disposi- 
tionem habebant,  qua  posita,  Deus  infundebat  eis  gratiam  sancti- 
ficantem. Denique  homines  iusti  sacramentis  V.  T.  utentes,  de 
condigno  augmentum  gratiae  merebantur,  cum  ex  parte  operan- 
tium vera  iustitia  adesset,  et  ex  parte  operum  bonitas,  quando- 
quidem a Deo  praecepta  erant  et  ad  eius  cultum  pertinebant. 

His  autem  declaratis,  probatur  thesis. 

Relate  ad  sacramentum  legis  naturae,  quo  parvulf  ab  origi- 
nali labe  mundari  poterant,  iam  ex  thesi  secunda  luculenter  con- 
stat, eos  non  virtute  propria  sacramenti,  sed  fidei,  cuius  sacra- 
mento illo  protestatio  fiebat,  sanctificari. 

Ad  sacramenta  legis  scriptae  quod  attinet,  id  liquet: 

L Ex  Scripturis.  Etenim  diserte  docent,  — d)  observationes, 
quae  opera  legis  vocantur  ab  Apostolo,  non  ex  sese,  sed  ex  fide, 
homines  iustificasse.  Ad  Rom.  iii.  20.:  « Ex  operibus  legis  non 
iustificabitur  omnis  caro  coram  illo  ».  — Ad  Galat.  iii.  ii. : « Quo- 
niam autem  in  lege  nemo  iustificatur  apud  Deum,  manifestum 

‘ V.  Suarez,  in  3.  D.  Thomae,  q.  62.  a.  6.  disp.  10.  sect.  i.  n.  18. 

est:  quia  iustus  ex  fide  vivit».  — Ibid.  21-22.:  « Si  enim  data 
esset  lex  quae  posset  vivificare,  vere  ex  lege  esset  iustitia,  sed 
conclusit  Scriptura  omnia  sub  peccato,  ut  promissio  ex  fide  lesu 
Christi  daretur  credentibus  ». 

b)  Legem  praeceptis  suis  onerasse  homines,  non  iuvisse;  esse 
legem  mortis,  et  ministrationem  mortis.  Ad  Rom.  iv.  15.:  « Lex 
enim  iram  operatur».  — Ad  Galat.  iii.  19.:  «Quid  igitur  lex? 
Propter  transgressiones  posita  est  ».  — Ad  Rom.  vn.  6.:  « Nunc 
autem  soluti  sumus  a lege  mortis  in  qua  detinebamur».  — II.  ad 
Cor.  ni.  7-8. : « Quod  si  ministratio  mortis  litteris  deformata  in 
lapidibus  fuit  in  gloria,  ita  ut  non  possent  intendere  filii  Israel 
in  faciem  Moysis  propter  gloriam  vultus  eius  quae  evacuatur, 
quomodo  non  magis  ministratio  Spiritus  erit  in  gloria  ? » Hae 
autem  locutiones  verae  non  essent  si  gratia  sanctificationis  spiri- 
tualis, propria  efficacitate  sacramentorum  veteris  legis,  collata 
fuisset. 

c)  Legem  fuisse  infirmam  et  inutilem  ad  sanctificationem  in- 
ternam hominum  coram  Deo,  et  ideo  abrogatam.  Ad  Heb.  vii.  18.: 
« Reprobatio  quidem  fit  praecedentis  mandati,  propter  infirmita- 
tem eius  et  utilitatem  ».  — Ibid.  ix.  9-10.:  « Munera  et  hostiae 
offeruntur  quae  non  possunt  iuxta  conscientiam  perfectum  facere 
servientem,  solummodo  in  cibis  et  in  potibus,  et  variis  baptisma- 
tibus, et  iustitiis  carnis,  usque  ad  tempus  correctionis  impositis». 

d)  Legem,  instar  paedagogi,  ludaeos  tamquam  parvulos  prae- 
parasse et  duxisse  ad  Christum,  verum  iustitiae  auctorem,  ut  ex 
fide  eius  iustitiam  consequerentur.  Ad  Galat.  iii.  23-24. : « Prius 
autem  quam  veniret  fides,  sub  lege  custodiebamur  conclusi  in 
eam  fidem  quae  revelanda  erat.  Itaque  lex  paedagogus  noster  fuit 
in  Christo,  ut  ex  fide  iustificemur  ». 

e)  Vetus  Testamentum  praefiguratum  fuisse  per  Agar  ancil- 
lam, quae  serva  fuit  et  filios  in  servitutem  generavit;  novum  vero 
per  Saram  liberam,  quae  per  repromissionem  genuit  Abrahae  hae- 
redem. Ad  Gal.  IV.  21-28. : « Dicite  mihi,  qui  sub  lege  vultis  esse: 
legem  non  legistis  ? Scriptum  est  enim : Quoniam  Abraham  duos 
filios  habuit,  unum  de  ancilla,  et  unum  de  libera  (Gen.  xvi.  15.- 
XXI.  2.).  Sed  qui  de  ancilla,  secundum  carnem  natus  est ; qui  au- 
tem de  libera,  per  repromissionem;  quae  sunt  per  allegoriam  dicta. 
Haec  enim  sunt  duo  Testamenta.  Unum  quidem  in  monte  Sina, 

servitutem  generans,  quae  est  Agar;  Sina  enim  mons  est  in 

Arabia,  qui  coniunaus  est  ei,  quae  nunc  est  lerusalem,  et  servnt 
cum  filiis  SUIS.  Illa  autem,  quae  sursum  est  lerusalem,  libera  est, 
quae  est  mater  nostra.  Scriptum  est  enim : Laetare  sterilis,  quae 
non  paris:  erumpe  et  clama,  quae  non  parturis,  quia  multi  filii 
desertae,  magis  quam  eius,  quae  habet  virum.  (Isai.  liv.  i.).  Nos 
autem  fratres,  secundum  Isaac  promissionis  filii  sumus». 

Haec  autem  loca,  et  similia  quae  commemorari  adhuc  pos- 
sent, Qrcumcisionem  etiam  respiciunt  quia,  quamvis  ante  legem 
Mosaicam  instituta  fuerit,  tamen  in  lege  Moysis,  ut  adnotavimus, 
praecepta  fuit  ^ ; imo  et  ipsa  veluti  professio  legis  extitit,  ac  alio- 
rum V.  L.  sacramentorum  quasi  ianua,  cum  nemo  potuerit  ad 
alia  sacramenta  accedere,  nisi  prius  fuerit  circumcisus.  Caeterum, 
Apostolus  locis  mox  citatis  ex  Epistolis  ad  Romanos  et  ad  Ga- 
latas, in  quibus  de  inefl&cacia  veteris  legis  ad  iustificandum  lo- 
quitur, potissimum  spectat  Circumcisionem. 

II.  Ex  Patribus.  Nam  una  voce  omnes  diserte  docent,  sacramenta 
V.  L.  non  fuisse  per  se  eflScacia  ad  sanctificationem  veram  et  in- 
ternam ; praenuntiasse  Salvatorem,  non  contulisse  gratiam  salutis ; 
fuisse  tantummodo  adumbrationes  quasdam  rerum  spiritualium. 

S.  lustinus  (Dialogi  cum  Tryphone,  n.  44.)  ait:  «Ac  vos 
quidem  ipsi  decipitis,  qui  eo  quod  semen  Abrahae  sitis  secun- 
dum carnem,  omnino  bonorum,  de  quibus  nuntiatum  est  fore  ut 
a Deo  per  Christum  dentur,  haereditatem  accepturos  esse  putetis. 
Nemo  enim,  ne  ex  illo  quidem  semine,  quidquam  accipere  pot- 
est, praeter  eos  qui  animo  assimilati  fuerint  Abrahae  fidei,  et  my- 
steria omnia  agnoverint;  id  est,  alia  quaedam  praecepta  ad  Dei 
cultum  et  iustitiae  observationem  esse  data,  alia  autem  praecepta 
et  opera  vel  ad  Christi  mysterium,  vel  ob  duritiam  cordis  populi 
vestri  similiter  esse  descripta  ».  Et  nn.  42.  et  43.  postquam  de 
mysterio  agni  paschalis,  de  oblatione  similae,  et  de  aliis  legis  ri- 
tibus disputaverit,  dixerat:  «Ac  cetera  quidem  prorsus  omnia,  o 
viri,  a Moyse  instituta  enumerans  demonstrare  possum,  imagines 
et  signa  et  praenuntiationes  fuisse  tum  eorum  quae  Christo  even- 
tura erant,  tum  eorum,  qui  in  eum  credituri  praenoscebantur, 
tum  eorum  etiam  similiter  quae  Christus  ipse  facturus  erat...  Ac 
nos  quidem  qui  per  eum  (Christum)  ad  Deum  accessimus,  non 
istam  carnis  Circumcisionem  accepimus,  sed  spiritualem,  quam 


• Lev.  XII.  3.  — loan.  vn.  22. 

Enoch  eiusque  similes  custodierunt;  atque  hanc  per  baptismum, 
quia  in  peccatis  fueramus,  misericordia  Dei  consecuti  sumus». 

S.  Irenaeus  (Contra  haereses,  1.  4.  c.  16.)  inquit:  « Quoniam 
autem  et  Circumcisionem  non  quasi  consummatricem  iustitiae, 
sed  in  signo  eam  dedit  Deus,  ut  cognoscibile  perseveret  genus 
Abrahae,  ex  ipsa  Scriptura  discimus...  Et  quia  non  per  haec  iustifi- 
cabatur  homo,  sed  in  signo  data  sunt  populo,  ostendit  quod  ipse 
Abraham  sine  Circumcisione  et  sine  observatione  sabbatorum  credi- 
dit Deo,  et  reputatum  est  illi  ad  iustitiam,  et  amicus  Dei  vocatus  esty>. 

S.  loannes  Chrysostomus  (in  c.  8.  Gen.  Hom.  27.)  dicit : « At- 
tende quomodo  postea  tempore  procedente,  voluerit  (Deus)  Cir- 
cumcisionem pro  lege  statui,  non  quod  ad  animae  salutem  per- 
ficere haec  possit  aliquid,  sed  ut  grati  animi  indicium,  quasi 
signum  et  sigillum  circumferrent  ludaei,  et  ne  liceret  eis  commi- 
sceri gentium  congressibus.  Hinc  beatus  Paulus  signum  hoc  vocat, 
dicens:  Et  signum  dedit  Circumcisionis,  sigillum  (Rom.  iv.  ii.).  Nam 
quod  ad  iustitiam  nihil  conducat,  ecce  et  hic  iustus,  nondum 
statuta  Circumcisione,  ad  eamdem  pervenit  virtutem  ».  Et  alio 
in  loco  (in  Ep.  ad  Heb.  vii.,  Hom.  13.  n.  2.):  « Et  recte  vocavit 
illud  mandatum  carnale : omnia  enim  quae  statuebat  carnalia  erant. 
Nam  dicere  circumcide  carnem,  unge  carnem,  lava  carnem,  munda 
carnem,  tonde  carnem,  alliga  carnem,  nutri  carnem,  otium  da 
carni:  haec  annon,  quaeso,  carnalia  sunt.^...  Nihil  enim  ad  perfe- 
ctum adduxit  lex.  Quid  est,  nihil  ad  perfectum  adduxit?  Neminem 
fecit  perfectum  cum  ei  non  obediretur:  quamquam  nec  si  audita 
esset,  perfectum  reddidisset  et  virtute  praeditum.  Interim  autem 
non  hoc  dicit,  sed  quod  vim  non  habuerit ; et  merito : ita  enim 
sitae  erant  litterae : hoc  fac,  et  illud  non  fac : solum  proponentes, 
non  etiam  vim  et  potestatem  afferentes...  Nihil  ergo  lex  profuit.^ 
Profuit  quidem,  et  valde  profuit,  sed  ad  reddendum  perfectos 
nihil  profuit.  Lex  enim  nihil  reddidit  perfectum.  Ideo  dicit,  nihil 
lex  profuit : omnia  enim  erant  typi,  omnia  umbra , Circumcisio, 
sacrificium,  sabbatum,  quae  non  potuerunt  ad  animam  pervadere : 
propterea  cedunt  et  abscedunt  » ^ 

S.  Basilius  (lib.  de  Spiritu  Sancto  c.  14.  n.  32.):  «Quid  con- 
fers »,  inquit,  « lavacra  cum  lavacris,  quae  solam  nominis  appel- 

* V.  etiam  in  eamdem  Ep.  c.  9.,  Hom.  16.  n.  2.;  c.  10.,  Hom.  17.  n.  3., 
ct  Hom.  19.  n.  i.  — In  Gen.  xvu.,  Hom.  39. 

lationem  habent  communem,  rerum  vero  tanta  est  differentia, 
quanta  est  inter  somnia  et  veritatem,  inter  umbras  et  imagines, 
et  ea  quae  revera  sunt » ^ 

lam  ex  Latinis,  Tertullianus  (-lib.  adv.  ludaeos,  c.  3.)  ait: 
« Acceperat  (Abraham)  Qrcumcisionem,  sed  quae  esset  in  signum 
temporis  illius,  non  in  salutis  praerogativam  » ; et  deinde  prose- 
quitur (c.  6,) : « Igitur  cum  manifestum  sit  et  Sabbatum  tempo- 
rale ostensum,  et  Sabbatum  aeternum  praedictum,  Circumcisio- 
nem carnalem  praediaam,  et  Circumcisionem  spiritalem  praein- 
dicatam,  legem  quoque  temporalem,  et  legem  aeternalem  denun- 
tiatam, sacrifida  carnalia  et  sacrificia  spiritalia  praeostensa;  sequitur 
ut  praecedenti  tempore  datis  omnibus  istis  praeceptis  carnaliter 
populo  Israel,  superveniret  tempus  quo  legis  antiquae  et  caere- 
moniarum veterum  praecepta  cessarent,  et  novae  legis  promissio 
et  spiritalium  sacrificiorum  agnitio,  et  Novi  Testamenti  polii ci- 
•tatio  superveniret,  fulgente  nobis  lumine  ex  alto,  qui  sedebamus  in 
tenebris  et  in  umbra  mortis  detinebamur  » (Luc.  ii.  78-79.). 

S.  Hilarius  (Tract  de  titulo  Ps.  91.  n.  i.  — Migne  P.  L.  t.  9. 
p.  494.):  «Post  legis  tempora»,  didt,  «et  cognitionem  verita- 
tis, convenit  corpus  ipsum  potius,  quam  umbram  corporis  con- 
tueri. Lex  enim  eorum  quae  in  Domino  nostro  lesu  Christo  im- 
plenda erant,  spedem  complectitur.  Non  ipsa  veritas,  sed  in  ea 
meditatio  veritatis,  utilis  fide  potius  quam  effectu,  imitatione  quam 
genere.  Ea  enim  quae  observari  praecepta  sunt,  non  virtute  eflB- 
dentiae  ipsius  utilia  erant,  sed  observantium  fide  salutaria,  ut  sa- 
crifidorum  diversitates,  et  holocaustomatum  religiones,  et  Cir- 
cumcisionis cura,  et  sabbati  otium.  Haec  enim  omnia  et  praeter- 
missa culpam  habebant,  et  gesta  sub  futurorum  fide  proderant, 
sicut  ait  beatus  Apostolus : « Prius  autem  quam  veniret  fides,  sub 
lege  conclusi  custodiebamur  in  ea  fide  quae  incipiebat  revelari.,.  Ergo 
quotiescumque  aliquid  ex  lege  relegitur  in  opere  praesentium 
mandatorum,  speculum  futurorum  est  contuendum.  Et  erat  qui- 
dem congruum  de  singulis  superius  comprehensis  afferre  ratio- 
nem, ut  secundum  Apostoli  doctrinam  universa  intelligerentur 
fide  futurorum  potius  quam  virtute  ipsius  eflScientiae  profuisse». 

S.  Ambrosius  (Ep.  75.  ad  Clementianum , nn.  3.  4.  5.  6.) 

‘ Idem  docent  Origenes,  1.  2.  contra  Celsum ; S.  Cyr.  Alex,  contra  lulia- 
num  1.  10.;  S.  loan.  Dam.  1.  4.  de  fide  cc.  10.  14.  26.;  Teophylactus  in  c.  2. 
ad  Rom. ; et  alii. 

postquam  exposuerit  Apostoli  sententiam  in  Ep.  ad  Gal.  in.,  ma- 
gnifice prosequitur ; « Sed  occurrit  adhuc  ei , qui  poterat  etiam 
ludaeus  dicere:  Et  ego  haeres  sum:  quoniam  sub  lege  sum:  Lex 
autem  Vetus  dicitur  Testamentum:  ubi  autem  Testamentum,  ibi ^ 
haereditas.  Et  licet  ad  Hebraeos  ipse  dixerit  (Heb.  ix.  id-17.), 
quia  Testamentum  non  valet...  quamdiu  vivit  testator,  sed  eius 
morte  firmatur;  tamen  quia  in  leremia  Dominus  locutus  est  de 
ludaeis,  et  ait:  Facta  est  haereditas  mihi  sicut  leo>y  (lerem.  xii.  8.) 
haeredes  eos  negare  noluit.  Sed  sunt  haeredes  sine  re,  sunt  et 
cum  re,  et  dicuntur  haeredes  testatore  vivente,  qui  scripti  sunt, 
sed  sine  re.  Sunt  etiam  haeredes  parvuli,  qui  nihil  difFerunt.a  ser- 
vulo, quoniam  sub  curatoribus  sunt  et  aaoribus...  Ergo  dedit  illis 
"(ludaeis)  speciem  haereditatis  (Rom.  edit.,  dedit  illis  spem  hae- 
reditatis),  possessionem  negavit  Habent  nomen  haeredis,  usum 
non  habent;  quia  sicut  parvuli  haeredes  nomen  nudum  haeredi- 
tatis, non  auctoritatem  usurpant,  iubendi  ius  et  utendi  non  ha- 
bent; quia  plenitudinem  suae  aetatis  expectant,  ut  a curatoribus 
liberentur:  sicut  ergo  parvuli,  ita  et  ludaei  sub  paedagogo  sunt. 
Lex  paedagogus  est:  paedagogus  ad  magistrum  ducit;  magister 
noster  solus  est  Christus...  Paedagogus  timetur,  magister  viam  sa- 
lutis ostendit.  Timor  ergo  ad  libertatem  perducit,  libertas  ad  fidem, 
fides  ad  caritatem,  caritas  acquirit  adoptionem,  adoptio  haeredi- 
tatem...  Si  igitur  ubi  fides,  ibi  libertas;  ubi  libertas,  ibi  gratia; 
ubi  gratia,  ibi  haereditas;  ludaeus  autem  littera,  non  Spiritu,  in 
servitute  est ; qui  non  habet  fidem,  non  habet  spiritus  libertatem. 
Ubi  autem  nulla  libertas,  nulla  gratia;  ubi  nulla  gratia,  nulla 
adoptio;  ubi  nulla  adoptio,  nulla  successio  ». 

Cum  Patribus  hucusque  citatis  concordat  omnino  S.  Augu- 
stinus. In  Ps.  Lxxui.  n.  2.,  ait:  « Sacramenta  non  eadem  (in  utro- 
que Testamento)  quia  alia  sunt  dantia  salutem,  alia  promittentia 
Salvatorem.  Sacramenta  Novi  Testamenti  dant  salutem,  sacra- 
menta Veteris  Testamenti  promiserunt  Salvatorem...  Mutata  sunt 
sacramenta,  facta  sunt  faciliora,  pauciora,  salubriora,  feliciora». 
In  lib.  Num.  q.  25.,  dicit:  « Si  per  se  attendantur  (sacramenta 
vetera)  nullo  pacto  possunt  mederi:  si  autem  res  ipsae,  quarum 
haec  sacramenta  sunt,  inquirantur,  in  eis  inveniri  poterit  purgatio 
peccatorum».  Et  in  Ep.  82.  ad  S.  Hieronymum,  n.  14.:  «Cur 
autem  non  dicam  » , inquit,  « praecepta  illa  veterum  sacramen- 
torum nec  bona  esse,  quia  non  eis  homines  iustificantur,  umbrae 

enim  sunt  praenuntiantes  gratiam,  qua  iustificamur ; nec  tamen 
mala,  quia  divinitus  praecepta  sunt,  tempori  personisque  con- 
gruentia; cum  me  adiuvet  etiam  prophetica  sententia,  qua  dicit 
Deus  se  illi  populo  dedisse  praecepta  non  bona?  (Ezech.  xx.  25.). 
Forte  enim  propterea  non  dixit  mala,  sed  tantum  non  bona,  id 
est  non  talia  ut  illis  homines  boni  fiant,  aut  sine  illis  boni  non 
fiant  » \ 

Huc  etiam  spectat  illud  quod  S.  Augustinus  ait,  et  commu- 
niter Patres  repetunt:  « eadem  fides  Mediatoris  salvos  iustos  fa- 
ciebat antiquos,  pusillos  cum  magnis;  non  Vetus  Testamentum 
quod  in  servitutem  generat,  non  lex  quae  non  sic  est  data  quae 
possit  vivificare,  sed  gratia  Dei  per  lesum  Christum  Dominum 
nostrum  » *;  et  hoc  aliud  eiusdem  S.  Doctoris,  nimirum  antiquos 
Patres  ratione  legis,  eiusque  symbolorum  pertinere  ad  Vetus  Te- 
stamentum, ratione  vero  fidei  ad  Testamentum  Novum 

III.  Ex  doctrina  Concilii  Florentini  et  Tridentini  inefficacia  osten- 
ditur omnium  sacramentorum  quae  ante  nostra  Novi  Testamenti 
insntuta  fuerant.  Etenim,  Eugenius  IV.,  in  Decreto  pro  Armenis 
et  in  alio  pro  lacobitis  *,  declarat  sacramenta  novae  legis  mul- 
tum a sacramentis  antiquae  legis  differre,  quia  nostra  continent 
gratiam,  eamque  digne  suscipientibus  conferunt,  illa  vero  non 
conferebant  gratiam,  sed  eam  solum  per  passionem  Christi  dan- 
dam esse  figurabant.  Concilium  autem  Tridentinum  (sess.  7.  can.  2.) 
dum  definit  sacramenta  nostra  non  solo  ritu  externo  differre  a ve- 
teribus, implicite  docet  illa  ab  his  virtute  differre  et  efficacia,  et 
consequenter  sacramenta  non  valuisse  virtute  sua  propria  ad  san- 
ctificandum, cum  ad  id  valere  nostra  Concilium  eadem  sessione 
definiat,  canone  sexto 

Nec  dicatur.  Decreta  Eugenii  IV.,  et  definitiones  Concilii  Tri- 
dentini Circumcisionem  et  sacramentum  legis  naturae  non  com- 
prehendere, nam  haec  iam  instituta  fuerant  ante  legem  antiquam,, 
seu  Mosaicam,  et  de  ea  solum  Decreta  illa  et  Tridentini  canones 

* Confer  S.  Aug.  Ep.  196.  ad  Asellicum  Episcopum,  et  Ep.  140  ad  Ho- 
noratum. 

* De  nupt.  et  concup.  1.  2.  c.  ii.  n.  24.  — V.  etiam,  1.  2.  de  pecc.  ori- 
gin.  c.  32. 

* V.  Ep.  cit.  ad  Honoratum. 

^ V.  p.  IO. 

» V.  p.  cit. 

loquuntur:  quinimo,  etsi  Circumcisio  fuerit  praescripta  in  lege 
Moysis,  tamen  sub  duplici  etiam  respectu  considerari  potest, 
nempe  ut  sacramentum  veteris  legis,  et  ut  convenientiam  quam- 
dam habebat  cum  sacramento  legis  naturae;  idem  enim  munus 
obtinebat,  et  loco  illius  pro  masculis  ludaeorum  instituta  fuerat : 
verum,  sub  hoc  secundo  lespectu  non  reputatur  inter  sacramenta 
legis,  ideoque  a declarationibus  mox  citatis  minime  attingitur. 

Evasio  haec  ingeniosa  est,  sed  non  solida.  Status  legis  naturae 
imperfectior  fuit,  secundum  id  quod  ei  proprium  erat,  statu  legis 
scriptae:  si  ergo  sacramenta  huius  legis  non  habebant  virtutem 
qua  operarentur  ad  conferendam  gratiam  sanctificantem,  multo 
minus  talem  virtutem  sacramentum  legis  naturae  habebat.  Prae- 
terea, scopus  Concilii  Florentini  et  Tridentini  fuit  excellentiam  do- 
cere sacramentorum  legis  christianae  super  sacramenta  vetera;  ergo 
non  modo  utrumque  Concilium  docet  sacramenta  Christiana  longe 
praestare  virtute  Mosaicis,  sed  etiam  antiquioribus  sacramentis. 

IV.  Ex  ratione  theologica,  sacramenta  quae  extiterunt  ante  le- 
gem Evangelicam,  non  poterant  moraliter  continere  gratiam,  eam- 
que  conferre,  quia  nondum  erat  eiusdem  gratiae  pretium  solutum 
per  mortem  Christi.  Haec  autem  ratio  non  inepte  illustratur 
exemplo  hominis  qui  ad  obtinendam  mercedem,  chirographum 
exhibeat  in  quo  promissio  futurorum  laborum  scripta  ac  obsi- 
gnata fuerit.  Profecto  illud  chirographum  de  se  non  valet  ad  ob- 
tinendum pretium,  quamvis  ex  benignitate  et  speciali  concessione 
facta  a domino  pretium  aliquando  poterit  anticipari.  Similiter  sa- 
cramenta vetera,  dum  futuram  Christi  passionem  significabant, 
divinae  Maiestati  veluti  ostendebant  signa  rei  promissae,  quae 
futurum  pretium  erat  ad  obtinendam  totius  humani  generis  libe- 
rationem a servitute  peccati,  et  ad  omnes  gratias  comparandas 
pro  sanctificatione  hominum.  Exhibitio  haec  signorum  de  se  mo- 
vere non  poterat  Deum  ut  sanctificationis  gratias  infunderet  ho- 
minibus eadem  signa  proferentibus;  pretium  enim  quod  obtinere 
eas  debebat  solutum  adhuc  non  erat : sed  in  exhibitione  illorum 
signorum,  ratione  pretii,  quod  Christus  erat  daturus,  Deo  placuit 
ex  benignissima  liberalitate  sua  elargiri  gratias : — sicque  « Me- 
diator etiam  prius  quam  venisset  in  carne»,  ut  loquitur  S.  Au- 
gustinus, « antiqua  sua  membra  liberavit  suae  Incarnationis  fide» 

‘ L.  2.  De  pecc.  orig.  c,  32. 

Ut  difficultatibus  occurramus,  dicimus  i.  — Caeremoniis  Mo- 
saicis  annexa  legitur  promissio  remissionis  peccatorum,  et  pec- 
cata dicuntur  expiari  per  sacrificium  et  orationem  sacerdotis ; sed 
promissio  spectabat  remissionem  peccati  externam  seu  legalem, 
et  sacrificia  vi  sua  sanctificabant  sanctitate  et  munditia  externa , 
non  interna  animae.  Id  constat  ex  argumentis  ex  Scriptura  de- 
sumptis, quibus  probavimus  thesim:  et  confirmatur  etiam  ex  eo 
quod  sacrificia  ac  expiationes  non  pro  omnibus,  sed  pro  quibus- 
dam praecipiebantur  peccatis  et  valebant.  Certe  si  habuissent  vim 
expiandi  peccata  quoad  culpam,  et  poenam  aeternam  peccatis  de- 
bitam, omnia  simul  peccata  expiassent;  nam  peccatum  unum  sine 
altero  coram  Deo  remitti  non  potest,  et  gratia  sanctificans,  cuius 
infusione  peccata  remittuntur,  stare  nequit  cum  peccato  aliquo. 
Remissio  autem  legalis  a peccato  erat  illa,  qua  fiebat  ut  pecca- 
tum homini  non  imputaretur  ad  poenam  lege  sancitam : quapro- 
pter illi  qui  praescriptis  a lege  caeremoniis  et  sacrificio  se  pur- 
gabant, exempti  erant  a poena  temporali  et  maledictionibus  com- 
minatis *.  Peccatum  etiam  legale  dicebatur  immunditia  quaedam 
corporis,  quae  etiamsi  esset  sine  culpa,  reddebat  ludaeos  inhabiles 
ad  colendum  Deum  caeremoniis  legalibus,  ac  proinde  species 
quaedam  erat  irregularitatis:  ab  ea  sanctificatio  legalis  ludaeum 
liberabat,  et  eum  reddebat  cultui.  — Praeterea,  sacrificia  Mosaica, 
sicut  antea  declaravimus,  homini  nondum  iustificato  valere  pote- 
rant ad  obtinendam  remissionem  peccatorum  per  modum  impe- 
trationis; ad  quem  finem,  nempe  ad  impetrandum  a Deo  auxi- 
lium quo  peccator  se  disponeret  ad  iustificationem,  multum  iu- 
vare  etiam  poterat  Sacerdotis  oratio. 

2.  — Inane  prorsus  est  argumentum  quod,  ut  ostenderet  pa- 
rem fuisse  efficaciam  sacramentorum  veteris  ac  novae  legis,  Cal- 
vinus deducebat  ex  I.  Cor.  x.  3-4.,  et  magni  faciebat.  Apostolus 
loquens  de  manna  Hebraeorum  et  de  aqua  scaturiente  ex  petra, 
ait:  « Eamdem  escam  spiritalem  manducaverunt  et  eumdem  po- 
tum spiritalem  biberunt  ».  Et  Calvinus  concludebat:  «Ergo  pri- 
mum in  sacramentis  pares  nobis  facit,  nec  ullam  praerogativae 

‘ Deut.  xxvTir.  15.  et  seq. : « Quod  si  audire  nolueris  vocem  Domini  Dei 
tui,  ut  custodias,  et  facias  omnia  mandata  eius  et  caeremonias  quas  ego  prae- 
cipio tibi  hodie,  venient  super  te  omnes  maledictiones  istae,  et  apprehendent 
te.  Maledictus  eris  in  civitate,  maledictus  in  agro.  Maledictum  horreum  tuum, 
et  maledictae  reliquiae  tuae « 

particulam  nobis  relinquit  » ^ — Sed  S.  Paulus  comparat  ibi  He- 
braeos inter  se,  qui  omnes  illud  manna  comederunt,  et  aquam 
biberunt  ex  eadem  petra ; non  comparationem  instituit  inter  nos 
et  Hebraeos,  quasi  diceret:  Hebraeos  comedisse  eamdem  escam, 
et  bibisse  eumdem  potum  in  deserto,  quae  nos  comedimus  et  bi- 
bimus in  Eucharistia.  Escam  autem  spiritalem  et  potum  spiritalem 
appellat  non  ob  vim  causandi  sanctitatem  internam,  sed  ratione 
spiritalis  significationis.  Etenim  manna  de  caelo  datum  Christum 
figurabat  caelitus  missum,  et  in  Eucharistia  praesentem  ut  ali- 
mentum vitae  aeternae  praeberet  fidelibus  suis;  rupes  percussa 
adumbrabat  Christum  in  cruce  lancea  vulneratum;  aqua,  baptis- 
mum. 

3.  — Patres  qui  Circumcisioni  virtutem  iustificandi  tribuere 
videntur,  hoc  unice  sibi  volunt,  nempe  Circumcisionem  institu- 
tam fuisse  ad  remissionem  peccati  originalis  pro  masculis  Judaeo- 
rum. Si  dicunt  Circumcisionem  iustificasse,  — et  tamen,  ut  pro- 
bavimus, iidem  Patres , aliis  in  lods,  hoc  negant  apertissime  — 
id  faciunt  quia  nos  quandoque  solemus  etiam  conditioni  tribuere 
effectum,  qui  causae  suae  est  proprius,  quum  causa  in  productione 
effectus  alligata  est  conditioni  sine  qua  non,  sive  huic  conditioni 
causa  se  alligaverit  sponte  ac  liberaliter,  ut  in  praesenti  re  Deus, 
sive  alligata  aliunde  fuerit. 


THESIS  V. 

Vetera  sacramenta  divinitus  instituta  fuerunt  ad  homines  divino 
cultui  consecrandos , et  ad  significandam  gratiam  in  nova  lege  confe- 
rendam per  merita  Christi,  Sacramenta  igitur  sive  nova,  sive  vetera, 
quatenus  in  generica  ratione  sacramenti,  strictiori  sensu  accepti,  con- 
veniunt, apte  definiuntur:  signa  sensibilia,  sacra,  a Deo  permanenter 
instituta  ad  significandam  gratiam,  et  ad  homines,  qui  rite  ea  susci- 
perent, sanctificandos. 

Apertissime  constat  ex  hucusque  dictis,  sacramenta  vetera,  seu 
quae  extiterant  ante  legem  Christianam,  sacra  signa  fuisse,  non 
solum  ratione  rei  significatae,  sed  etiam  in  se  et  ratione  rei  si- 
gnificantis: significabant  enim  futurum  Liberatorem,  gratiamque 

* L.  4.  Instit.  c.  14. 

per  ipsum  conferendam  in  nova  lege;  et  homines  ea  suscipientes 
sanctificabant  sanctitate  externa,  ac  consignabant  divino  cultui. 
Differebant  ergo  vetera  a sacramentis  institutis  in  lege  nova,  quia 
sanctificantem  gratiam,  ut  ista,  non  conferebant;  attamen  cum 
istis,  sub  ratione  sacramenti  strictiori  sensu  accepti,  conveniebant, 
quia,  sicut  ista,  a Deo  ad  sanctificationem  hominum  instituta  fue- 
rant. Quamobrem  sacramenti  rationem  prout  convenit  novis  at- 
que veteribus  considerare  possumus,  atque  sacramenti  in  genere 
sumpti  tradere  definitionem:  et  id  praestamus  in  hac  thesi. 

Verum,  prius  quam  definitio  proponatur  ac  vindicetur,  quae- 
dam dubia  occurrunt,  quae  solvi  debent.  Et  primo,  dubitatur  utrum 
sacramentum  definiri  possit  necne : nam,  sacramentum  unum  per 
se  non  est,  sed  aggregatum  ex  multis,  et  quidem  tale  ut  signi- 
ficet et  sanctificet;  significare  autem  et  sanctificare  ad  diversa 
praedicamenta  pertinent,  Relationis  nempe  et  Actionis,  ac  proinde 
in  unam  eamdemque  rationem  sacramenti  coniungi  nequeunt. 

Respondemus,  sacramentum  physice  non  esse  unum,  utpote 
constans  ex  rebus  saltem  et  significatione;  sed  unum  esse  mora- 
Uter  et  in  genere  signi.  Etenim  si  in  sacramento  spectamus  signi- 
ficationem et  rem  significantem,  haec  duo  per  modum  actus  et 
potentiae  coniunaa  videmus;  si  vero  rem  ipsam  consideramus 
ad  significandum  impositam,  etsi  haec  interdum  non  sit  una  tan- 
tum sed  componatur  ex  multis,  adhuc  tamen  in  eis  aliquam  cer- 
tam habitudinem,  aliquem  certum  ordinem  invenimus  quo  unum 
sacramentum  componunt  sub  ratione  signi.  Ad  eumdem  fere  mo- 
dum unitas  reperitur  in  exercitu,  in  civitate,  in  familia,  in  regno ; 
et  ratione  unitatis  eiusdem  theologi  definiunt  Ecclesiam,  Concilia 
et  alia  id  genus,  quae  si  considerentur  physice  entia  sunt  per  ag- 
gregationem. 

Praeterea  ex  duabus  illis  rationibus  quae  in  quolibet  sacra- 
mento, strictiori  sensu  accepto,  inveniuntur,  sanctificationem 
nempe  conferre,  et  significare ; altera  requiritur  ex  parte  materiae, 
seu  rei  ad  significandum  impositae,  altera  ex  parte  rationis  for- 
malis: ac  proinde  coniungi  possunt  ad  unum,  quod  definiri  va- 
leat, efficiendum.  Etenim  res  quae  ad  significandam  gratiam  as- 
sumitur, ait  Suarez  supponi,  vel  institui  debet  ut  caeremonia 
sacra  aliquam  conferens  sanctificationem:  haec  autem  res  veluti 

‘ In  3.  p.  D.  Thomae  q.  60.  a.  3.  disp.  i.  sect.  2.  n.  13. 

I.  — De  Sacramentis.  S 

materia  habetur,  cui  significatio  accedit  tamquam  ultima  sacra- 
menti constitutiva  quaedam  forma. 

Secundo  loco,  dubitatur  utrum  univoca  definitio  competat 
necne  sacramentis  utriusque  legis,  antiquae  et  novae;  nam  sacra- 
menta vetera  tantum  distare  videntur  a ratione  sacramenti,  quae 
invenitur  in  aliis  legis  Evangelicae,  quantum  sanctitas  externa  et 
legalis  quam  illa  conferebant  distat  a sanctitate  interna  et  gratiae 
habitualis,  quae  istorum  est  effectus  proprius.  Porro  legalis  san- 
ctitas non  univoce,  sed  analogice  .tantum  sanctitas  est  relate  ad 
sanctitatem  gratiae  habitualis : sicut  ergo  sacramenta  antiquae  le- 
gis, non  univocam,  sed  analogicam  tantum  afferebant  sanctitatem, 
si  haec  sanctitati  comparetur  quam  nova  sacramenta  efficiunt;  ita 
non  univoce,  sed  analogice  videntur  sacramenta  vetera  esse  relate 
ad  nova,  atque  utriusque  definitio  univoca  competere  non  videtur. 

Respondemus,  quamvis  sanctitas  analogice  dicatur  de  sancti- 
tate gratiae  habitualis  et  sanctitate  legali ; possumus  tamen  a sa- 
cramentis utriusque  legis  conceptum  univocum  et  communem  abs- 
trahere, quem  declaramus  nomine  sanctificationis,  prout  valet,  la- 
tiori significatione,  specialem  creaturae  cum  Deo  coniunctionem, 
et  consecrationem  alicuius  rei  factam  Deo.  Etenim  sacramenta 
vetera,  ut  vidimus,  vere  homines  Deo  consecrabant  ac  peculiariter 
coni  ungebant;  licet  multo  excellentior  coniunctio  hominis  cum  Deo 
fiat  per  gratiam  sanctificantem  ac  proinde  per  sacramenta  novae  le- 
gis, quae  eam  conferunt.  Nobilior  atque  perfectior  cum  Deo  con- 
iunctio profecto  non  impedit  quominus  alia  inferior  et  imperfectior 
coniunctio  vera  fuerit,  et  cum  ea  communem  rationem  habeat  sub 
conceptu  generico  et  praecisivo  coniunctionis  cum  ipso  Deo. 

Concilium  Florentinum,  in  Decretis  pro  Armenis  et  lacobitis 
saepe  citatis,  et  Concilium  Tridentinum,  sessione  7.,  sacramenta 
vetera  supponunt  veri  nominis  esse  sacramenta  et  generice  conve- 
nire cum  nostris : quod  etiam  docuerunt  Patres,  ut  evidentur  ap- 
paret ex  thesibus  praecedentibus.  — S.  Thomas  in  4.  dist.  (i.  art.  i. 
quaest,  3.  ad  5.),  dixit:  Sacramentum  non  dividitur  per  sacramenta 
veteris  et  novae  legis,  sicut  genus  per  species,  sed  sicut  analogum  in 
suas  partes  verum  in  Summa  Theologica  tradidit  contrarium, 
ostendens  sacramenta  proprie  dici  illa  quae  extiterant  in  veteri  lege. 

‘ Dom.  Soto,  Cabrera,  loannes  a S.  Th. , Sylvius  et  alii  fatentur  Ange- 
licum Doctorem  hanc  sententiam,  re  attentius  inspecta,  retractasse  in  Summa. 
Billuart  vero  conatur  declarare  verba  S.  Thomae  sequenti  pacto: 

In  I.  2.  (q.  102.  a.' 5.),  ait:  «Respondeo  dicendum  quod,  sicut 
supra  dictum  est,  qu.  loi.  art.  4.,  sacramenta  proprie  dicuntur 
illa  quae  adhibebantur  a Dei  cultoribus  ad  quamdam  consecra- 
tionem, per  quam  scilicet  deputabantur  quodammodo  ad  cultum 
DeL  Cultus  autem  Dei  generali  quidem  modo  pertinebat  ad  to- 
tum populum,  sed  speciali  modo  pertinebat  ad  sacerdotes  et  Le- 
vitas, qui  erant  ministri  cultus  divini.  Et  ideo  in  istis  sacramentis 
veteris  legis  quaedam  pertinebant  communiter  ad  totum  populum, 
quaedam  autem  specialiter  ad  ministros  ».  — In  3.  parte  (q.  60. 
a.  2.),  ubi  de  sacramenti  definitione  agit,  respondet:  «Proprie 
dicitur  sacramentum  quod  est  signum  alicuius  rei  sacrae  ad  ho- 
mines pertinentis,  ut  scilicet  proprie  dicatur  sacramentum,  secun- 
dum quod  nunc  de  sacramentis  loquimur,  quod  est  signum  rei 
sacrae  in  quantum  est  sanctificans  homines  ».  Et  in  responsione  ad  2. 
prosequitur:  « Quaedam  ad  Vetus  Testamentum  pertinentia  si- 
gnificabant sanctitatem  Christi,  secundum  quod  in  se  sanctus  est; 
quaedam  vero  significabant  sanctitatem  eius,  in  quantum  per  ea 
nos  sanctificamur;  sicut  immolatio  Agni  Paschalis  significabat  im- 
molationem Christi,  qua  sanctificari  sumus : et  talia  dicuntur  pro- 
prie veteris  legis  sacramenta  ». 

Difficultatibus  explanaris,  sacramenti  generice  sumpti  definitio- 
nem proponimus  et  declaramus.  Itaque  sacramentum  in  genere 
est  signum  sensibile,  sacrum,  a Deo  permanenter  institutum  ad 
significandam  gratiam,  et  ad  homines  qui  illud  rite  suscipiunt, 
sanctificandos. 

Dicimus 

I.  — Signum,  nam  omne  sacramentum  in  cognitionem  rei  sa- 
crae, quam  significat,  ducit:  et  quamvis  omnibus  sacramentis 
commune  sit  etiam  aliquam  conferre  sanctificationem,  sive  per- 
fectam, sive  imperfectam,  sacramentum  tamen  rectius  in  genere 

« Sed  absque  eo  quod  recurramus  ad  retractationem,  respondeo,  secundo, 
S.  Thomam  ibi  agere  vices  commentatoris  , variasque  sacramentorum  defini- 
tiones explicare,  quae  cum  continerent  nedum  quod  in  sacramentis  est  formale, 
scilicet  rationem  signi,  sed  etiam  id  quod  est  materiale  et  adiunctum,  scilicet 
rationem  causae;  iuxta  illas  dixit  S.  D.  rationem  sacramenti,  nimirum  quoad 
materiale  et  formale,  compleri  per  rationem  causae  et  signi,  et  id  quod  signi- 
ficat tantum,  non  esse  sacramentum  nisi  secundum  quid,  et  analogice  conve- 
nire cum  sacramentis  novae  legis.  Hic  autem  partes  magistri  agens,  et  tradens 
definitionem  sacramenti  secundum  id  quod  in  eo  formale  est  tantum , aliter 
locatus  est».  T.  16.  dissert.  i.  a.  i. 

signi  ponitur,  quam  causae;  quia  omnia,  tam  antiqua  quam  nova 
eamdem  gratiam  significant,  dum  illam  sanctificationem  non  effi- 
ciebant vetera,  quam  nova  efficiunt. 

2.  — ^Sensibile,  seu  quod  potest  per  se  percipi  sensu  externo: 
et  intelligitur , non  modo  de  materiali  substantia,  sed  etiam  de 
actione  sensibili. 

3.  — Sacrum,  tum  obiective  idest  ex  parte  rei  significatae,  tum 
subiective,  idest  ex  parte  rei  significantis. 

4.  — A Deo  institutum,  nempe  ex  Ubera  institutione  Dei : nulla 
enim  res  sensibilis  natura  sua  significare  potest  gratiam : et  sicut 
est  Dei  solius,  ut  causa  principalis,  eam  conferre;  ita  et  eiusdem 
est  solius,  auctoritate  propria,  instituere  signa  quae  certo  gratiam 
significent. 

5.  — Permanenter,  hoc  sensu,  ut  eousque  lege  stabili,  simili- 
que semper  ritu  quoad  substantiam  conferatur,  quousque  durabit 
status  et  forma  religionis  pro  qua  institutum  fuit.  Sacramenta 
enim  caeremoniae  praecipuae  sunt,  quibus  homines  in  unam  uniun- 
tur religionem,  in  unitate  fidei  ac  conformitate  divini  cultus  con- 
tinentur, et  distinguuntur  ab  aliis  qui  verum  cultum  non  obser- 
vant: permanere  igitur  tandiu  debent,  quamdiu  permanebit  religio 
pro  qua  instituta  fuerant. 

6.  — Ad  significandam  gratiam  et  ad  homines  qui  rite  illud  su- 
scipiunt sanctificandos ; nam  sacramenta  omnia  ad  significandam 
gratiam  ordinata  fuerunt,  et  ad  aliquam  sanctificationem  ea  rite 
suscipientibus  conferendam. 

Haec  autem  definitio,  quam  exposuimus,  omni  ut  patet  sa- 
cramento convenit,  et  soli,  quia  illis  quae  sacramenta  strictiori 
sensu  non  sunt  aptari  nequit.  Sic  i.  — e sacramentorum  censu 
in  lege  veteri  excludendae  sunt  res  et  actiones  quae  gratiam  Novi 
Tesjtamenti  praefigurabant,  sed  nec  permanenter  institutae  fuerant 
a Deo  pro  toto  Mosaicae  legis  statu,  nec  ad  hominum  sanctifi- 
cationem ; adhibitae  vero  fuerunt  ad  alicuius  emolumenti  tempo- 
ralis, ut  curationis , refectionis , terrenae  felicitatis  elargitionem. 
Talia  fuerunt  ex.  gr.,  transitus  per  mare  rubrum,  serpens  aeneus 
in  deserto  erectus,  aqua  de  petra  manans,  manna.  2.  — Pariter, 
in  lege  nova  recenseri  non  debent  inter  sacramenta  descensus 
columbae  in  baptismo  Christi ; verba  Christi  ad  Magdalenam  di- 
centis: remittuntur  Ubi  peccata;  lotio  pedum  in  coena  Domini,  de 
qua  postea  longior  erit  sermo;  cum  ritus  religiosi  non  fuerint. 

qui  lege  stabili  ex  Christi  institutione  adhiberentur  in  Ecclesia  ad 
sanctificandos  homines.  3.  — Ab  albo  sacramentorum  excludun- 
tur quaevis  caeremoniae  sacrae  ab  Ecclesia  institutae,  ut  benedi- 
ctio abbatum,  unctio  regum,  exorcismi,  applicatio  salis  et  salivae, 
unctio  cum  chrismate  et  alii  ritus  in  solemni  administratione  ba- 
ptismi, professio  religiosa ; etc.  — 4.  Sacrificium  etiam,  qua  tale, 
excluditur,  cum  ex  se  principaliter  ad  cultum  Deo  exhibendum 
referatur,  sacramentum  vero  ad  sanctificandos  homines  Dei  cul- 
tores. Nihil  tamen  obstat  quominus  sub  ratione  diversa,  idem  et 
sacrificium  esse  queat,  et  sacramentum. 


ARTICULUS  TERTIUS 
De  ratione  specifica  sacramentorum  legis  novae. 

Sacramenta  novae  legis  digne  suscipientibus  gratiam  sanctifi- 
cantem conferunt,  quam  significant.  Hanc  specificam  sacramen- 
torum nostrorum  rationem  negaverunt  Protestantes,  ea  tantum- 
modo esse  dicentes  vel  actiones  symbolicas  quibus  Christiani 
fidem  confitentur,  vel  signa  quae  fidem  excitant  roborantque,  vel 
divinarum  promissionum  pignora  atque  sigilla.  Etenim,  Zwinglius 
sacramenta  esse  aiebat : « Signa  vel  caeremonias  quibus  se  homo 
Ecclesiae  probat ‘aut  candidatum,  aut  militem  esse  Christi  » ^ — 
luxta  Calvinum,  «sacramentum  est  externum  symbolum,  quo 
benevolentiae  erga  nos  suae  promissiones  conscientiis  nostris 
Dominus  obsignat,  ad  sustentandam  fidei  nostrae  imbecillitatem : 
et  nos  vicissim  pietatem  erga  eum  nostram  tam  coram  eo  et 
Angelis,  quam  apud  homines  testamur  » Quapropter  « hoc  uni- 
cum esse  sacramentorum  officium  »,  Calvinus  docuit,  « ut  Dei 
promissiones  oculis  nostris  spectandas  subiiciant,  et  eorum  nobis 
sint  pignora  » ®.  — Lutherus  dixit : « Sacramenta  sunt  signa  quae 

habent  annexum  verbum  promissionis,  quod  fidem  exigit 

Ideo  sunt  signa  seu  sacramenta  iustificationis,  quia  sunt  sacra-- 


* Dc  ver.  et  fals.  relig.  Op.  t.  2.  f.  198.  p.  2. 

* Instit.  1.  4.  c.  14. 

* Ibid.  S 12. 

menta  iustificantis  fidei  et  non  operis;  unde  et  tota  eorum  efficacia 
est  ipsa  fides,  non  operatio  ^ — Socinianis  et  Rationalistis  sacra 
menta  sunt  unice  ritus  quibus  Christiani  a ludaeis  et  Gentilibus 
distinguuntur,  et  solum  paganorum  ritibus  ideo  praestantiores , 
quia  illis  homines  Christi  doctrinae  initiantur  et  in  ea  profitenda 
confirmantur. 

Hos  omnes  errores  Concilium  Tridentinum  (sess.  7.),  damna- 
vit; his  opposuit  canones  quos  supra  nos  retulimus^;  et  defi- 
nivit, (can.  8.) : « Si  quis  dixerit  per  ipsa  novae  legis  sacramenta 
ex  opere  operato  non  conferri  gratiam,  sed  solam  fidem  divinae 
promissionis  ad  gratiam  consequendam  sufficere:  anathema  sit » . 

Quinam  est  sensus  verus  istius  formulae,  in  quam  tam  acriter 
invehunt  adversarii  nostri,  ipsam  etiam  enunciationis  formam  car- 
pentes, quasi  Tridentina  Synodus  regulas  verborum  ignoraverit, 
quae  grammatici  appellant  deponentia? 

Modus^hic  loquendi  theologicus  quo  opus  operatum  ab  opere 
operantis  distinguitur,  et  ipsum  opus  quod  efficitur  designatur^ 
iam  in  usu  fuerat  Doctoribus  saeculo  XII  Cum  autem  esset 
aptissimus  ad  dogma  revelatum  de  sacramentorum  efficacitate 
brevissime  exprimendum.  Concilium  Tridentinum  illum  sancivit 
et  veluti  Catholicae  veritatis  tesseram  fecit  adversus  Protestan- 
dum aberrationes,  qui  et  dogma  ipsum  negabant  et  verba  quibus 
exprimi  solebat  calumniabantur.  In  hac  ergo  Tridentini  formula, 
« per  sacramenta  novae  legis  ex  opere  operato  confertur  gratia  », 
sine  ullo  dubio  vox  operatum  passiva  significatione  adhibetur  pro 
opere  ipso,  seu  pro  sacramentali  signo  effecto : at  operatum  pas- 
sive accipitur  a Lactantio  (de  Inst.  div.  VII.  27.),  inoperatum  idem 
est  ac  non  factum  apud  S.  Ambrosium  (de  Incarn.  c.  9.);  in  Vul- 
gata versione  Scripturae  similiter  passive  usurpantur  verba  pro- 
mereri,  exhortari,  consolari,  interpretari  Et  si  adhuc  mussant 
grammatici,  sciant  passive  Ennium  apud  Ciceronem  usurpasse 

‘ De  capt.  Babyl.  Opp.  ed.  c.  t.  2.  f.  75.  p.  2. 

* V.  p.  10. 

* Baptizatio  dicitur  actio  illius  (ministri)  qua  baptizat,  quae  est  aliud  opus 
quam  baptismus,  quia  est  opus  operans,  sed  baptismus  est  opus  operatum,  ut 
ita  liceat  loqui  ».  Petrus  Pictaviensis,  Sent.  p.  5.  c.  6.  — Confer  Innoc.  III.  de 
myst.  Missae,  1.  3.  c.  5. ; S.  Bonav.  4.  dist.  i.  p.  i.  a.  i.  q.  5.;  S.  Th.  4. 
dist.  I.  a.  5. 

* Ad  Heb.  xiii.  16.;  II.  ad  Cor.  i.  4.  6.;  loan.  i.  42.  ix.  7.  etc. 

dominor  ‘ , et  etiam  passiva  positione  ulciscor  Sallustium  adhi- 
buisse 

Sed  haec  hactenus.  Ad  rem  quod  attinet,  opus  operatum  in 
sacramentis  opponitur  operi  operantis,  seu  operationi  meritoriae, 
qua  ipse  operans  sibi  vel  alteri  aliquid  meretur  aut  impetrat. 
« Quando  igitur  »,  ait  P.  Franzelin  « sacramenta  dicuntur  va- 
lere ex  opere  operato  ad  conferendam  gratiam ; significatur  a)  po- 
sitive, ipsum  sensibile  signum  iuxta  Christi  institutionem  adhibi- 
tum valere  ad  gratiam  conferendam;  significatur  b)  negative,  hanc 
virtutem  sacramenta  habere,  et  gratiam  sacramentalem  conferri 
non  ex  opere  operantis,  quod  sit  sive  ab  administrante  sive  a su- 
scipiente, h.  e.  non  ex  aliquo  actu  quatenus  meritorio,  quo  ille 
ministrando,  hic  suscipiendo  sacramentum  gratiam  mereatur.  At 
c)  illa  formula  non  significatur  excludi,  sed  immo  significatur  in- 
cludi actus  liberos  ministrantis,  quia  sine  his  opus  operatum  nec 
esse  nec  intelligi  potest ; et  adsignificantur  liberi  aliqui  actus  su- 
scipientis adulti,  partim  ut  ipsum  opus  operatum  valide  ponatur, 
partim  ut  removeantur  impedimenta,  quae  collationi  gratiae  ac 
proinde  actuali  exsertioni  valoris  in  opere  operato  ad  conferen- 
dam gratiam  obstarent.  Quia  igitur  opus  operatum  valet  quidem 
ad  conferendam  gratiam,  actualis  tamen  exsertio  huius  virtutis 
potest  in  adultis  impediri  indispositione  repugnante  infusioni  gra- 
tiae; ideo  explicite  additur  in  Concilio  Tridentino:  ‘sacramenta 
conferre  gratiam  non  ponentibus  obicem  ’ (sess.  7.  can.  6.) ; vel  ut 
habet  (can.  7.):  ‘dari  gratiam  per  sacramenta  semper  et  omnibus, 
quantum  est  ex  parte  Dei^  ». 

Quod  ut  clarius  appareat , et  tergiversationibus  praecludatur 
aditus,  recolatur  doctrina  eiusdem  Concilii  de  iustificatione.  Plu- 
res  ad  eam  causas  concurrere  Concilium  docet*:  finalem,  quae 
est  gloria  Dei  et  Christi,  ac  vita  aeterna;  efficientem,  quae  est  Deus 
misericors,  qui  gratuito  abluit  et  sanctificat;  meritoriam,  nempe 
Unigenitum  Dei  Filium,  qui  pro  peccatis  nostris  satisfecit  divinae 
iustitiae,  et  nobis  promeruerit  iustificationem ; instr  ument  diem,  sci- 
licet sacramenta ; nimirum  iustitiam  Dei,  non  qua  ipse 

• «r  O domus  Anci,  heu  quam  dispari  domino  dominaris ! » de  Off.  i.  39. 

• « Quidquid  sine  sanguine  civium  ulcisci  nequitur,  iure  factum  sit  n.  In 
lugurt.  c.  31. 

• De  sacram,  in  genere,  p.  65. 

• Sess.  6.  c.  7. 

est  iustus,  sed  qua  nos  iustos  facit.  Praeter  has  causas,  Conci- 
lium dispositiones  enumerat  ^ quae  in  adultis  requiruntur  ut  iusti- 
ficari  possint,  videlicet : fidei,  qua  ipsi  libere  moventur  in  Deum, 
credentes  vera  esse  revelata  et  promissa  divinitus , ((  atque  illud 
imprimis,  a Deo  iustificari  impium  per  gratiam  eius,  per  redemptio- 
nem  quae  est  in  Christo  lesu  »;  timoris,  quo  peccatores  se  esse  in- 
telligentes,  utiliter  concutiuntur;  spei,  qua  se  ad  Deum  erigunt 
fidentes  ipsum  sibi  propter  Christum  propitium  fore ; amoris,  quo 
Deum  tamquam  omnis  iustitiae  fontem  diligere  incipiunt;  dete- 
stationis peccati  cum  proposito  inchoandi  novam  vitam,  et  susci- 
piendi baptismum  seu  poenitentiam. 

Sacramenta  itaque,  iuxta  catholicam  doctrinam,  sunt  a)  instru- 
menta Christi,  cuius  merita  sunt  principalis  et  prima  causa  mo- 
ralis omnis  gratiae:  b)  instrumenta  Dei  per  quae  ipse  nos  iusti- 
ficat.  Et  in  horum  instrumentorum  usu  duo  distinguimus,  actio- 
nem nempe  externam,  qua  sacramentale  signum  perficit  minister 
probus  aut  improbus,  eamque  applicat  subiecto  sive  rite  disposito, 
sive  non;  et  internam  atque  ineffabilem  actionem  Dei,  qua  ipse, 
non  intuitu  probitatis  ministrantis,  aut  dispositionis  suscipientis,  sed 
ob  dignitatem  illius  signi  sacramentalis  exhibiti,  in  quo  divina  mi- 
sericordia et  merita  Christi  relucent,  elargitur  gratiam,  quae,  modo 
pravae  voluntatis  obicem  non  inveniat  — ut  autem  illum  non  in- 
veniat faciunt  dispositiones  praedictae,  — suscipientes  mundat, 
innovat,  sanctificat. 

Calumniantur  ergo  vel  miserrime  saltem  decipiuntur  Prote- 
stantes  quando,  formulam  catholicam  de  efficacia  sacramentorum 
ex  opere  operato  perperam  exponentes,  sensus  falsos  et  absurdos 
eidem  affigunt,  et  dicunt  Deum  iuxta  nostram  doctrinam  (cex- 
trinsecis  symbolis  resignasse  vices  suas  »;  quasi  faber  serrae  vices 
suas  resignet  dum  serra  secat:  aut  nos  abstrahere  homines  a Chri- 
sto et  ab  eius  passione,  « mentesque  hominum  alligare  rebus  cor- 
poralibus, ita  ut  in  eis  potius  acquiescant  quam  in  ipso  Deo  » ; 
quasi  sacramenta  dicere  instrumenta  Christi  et  Dei,  et  urgere 
homines  ut  a peccatis  mundentur,  ac  per  sacramenta  sanctificen- 
tur a Deo  et  Christo,  ab  eis  homines  retrahat,  et  alliget  terrae. 
— Mentiuntur  pariter,  aut  certe  falluntur  quando  dicunt  «gra- 
tiam conferre  ex  opere  operato  idem  esse  ac  eam  conferre  pecca- 

‘ Ibid.  c.  6. 

tori  sine  fide  aut  bono  cordis  motu  »;  vel  asserunt  nos  illa  for- 
mula significare  gratiam  dari  « omnibus  recipientibus  solam  sa- 
cramenti externi  actionem,  licet  alioquin  sint  fide  et  pietate  va- 
cui, dummodo  non  ponant  obicem  peccati  mortalis  »:  cum  Con- 
cilium Tridentinum  (sess.  6.  cc.  6.  et  7.)  de  necessitate  praepara- 
tionis ad  iustificationem  in  adultis  et  de  modo  illius  praeparationis 
egerit  et  statuerit  eos  ad  iustitiam  in  primis  disponi  fide,  quam 
excitati  divina  gratia  et  ab  ea  adiuti  concipiunt.  — Nec  a veritate 
minus  abscedunt  adversarii  dum  aflSrmant  nos  ut  dogma  fidei 
tenere  sacramenta  novae  legis  per  virtutem  sibimetipsis  inhae- 
rentem physice  conferre  gratiam.  Concilium  dixit  sacramenta  esse 
instrumenta  Dei,  non  declaravit  quomodo  sint  talia;  quaestio  de 
modo  quo  ipsa  causae  sint  instrumentales  ad  conferendam  gra- 
tiam, an,  scilicet,  physice  attingendo  effectum,  an  moraliter  tan- 
tum, ad  fidem  non  spectat,  libere  inter  Catholicos  Doctores  dis- 
putatur, et  suo  loco  de  ea  loquemur.  Unum  quod  modo  con- 
tendimus, definitionem  fidei  a Concilio  Tridentino  latam  vindi- 
cantes, est,  sacramenta,  sensu  iam  exposito,  veras  esse  causas 
instrumentales  iustificationis. 

Sit  igitur 


THESIS  VI. 

Sacramenta  novae  legis  non  ponentibus  obicem,  ex  opere  operato,  idest 
vi  et  efficacitate  sua  propria  instrumentali,  sannctificantem  gratiam 
conferunt,  quam  significant. 

Probatur  ex  Scripturis.  — a)  loan.  (m.  5.),  legimus : « Respon- 
dit lesus:  Arnen,  amen  dico  tibi:  nisi  quis  renatus  fuerit  ex  aqua 
et  Spiritu  Sancto,  non  potest  introire  in  regnum  Dei  ».  — Unde 
sic  argumentamur: 

Hoc  loco  Christus  loquitur  de  spirituali  regeneratione  ho- 
minis per  gratiam  sanctificantem.  Atqui  regeneratio  ista  tribuitur 
aquae,  seu  baptismo,  ut  effectus  causae  instrumentali.  Ergo  ba- 
ptismus est  causa  instrumentalis  ad  spiritualem  hominis  regene- 
rationem efficiendam,  et  ad  collationem  gratiae  sanctificantis. 

Maior  ex  sententia  Salvatoris  clara  est : nativitatem  enim  spi- 
ritualem per  sanctificantem  gratiam  ibi  significatam  fuisse,  de- 
monstrant verba  renatus  ex  Spiritu  Sancto,  quae  nequeunt  intelligi 

de  nova  nativitate  secundum  carnem;  et  alia  non  potest  introire 
in  regnum  Dei,  quibus  sicuti  non  renatis  exclusio  a regno  Dei 
denuntiatur,  ita  renatis  promittitur  salus  aeterna,  quam  nonnisi 
iustificati  et  sanctificari  per  gratiam  consequi  possunt.  — Illustra- 
tur etiam  Maior  ex  contextu;  nam  lesus  Nicodemo  dixerat  (v.  3.): 
« Nisi  quis  renatus  fuerit  denuo  non  potest  videre  regnum  Dei»; 
et  Nicodemus  qui,  adhuc  carnalis,  carnaliter  intellexerat  verba 
Magistri,  interrogaverat  (v.  4.):  « Quomodo  potest  homo  nasci 
cum  sit  senex  ».  Tunc,  ut  ostenderet  spiritaliter  esse  intelligen- 
dum  id  quod  a se  dictum  fuerat,  et  declararet  quid  esset,  lesus 
respondit:  « Arnen,  amen  dico  tibi:  nisi  quis  renatus  fuerit»,  etc.: 
et  in  confirmationem,  docens  se  nullo  modo  locutum  fuisse  de 
generatione  carnali,  in  qua  Nicodemus  haerebat,  cum  haec  nihil 
valeat  ad  regnum  Dei  consequendum,  plurimum  vero  impediat, 
dixit  (v.  6.):  « Quod  natum  est  ex  carne,  caro  est;  quod  natum 
est  ex  spiritu,  spiritus  est  »:  et  addidit  (v.  7.):  « Non  mireris  quia 
dixi  tibi:  oportet  vos  nasci  denuo  »;  nimirum,  de  spirituali  loquor 
generatione  ex  Spiritu  per  gratiam  sanctificantem;  non,  ut  putas, 
de  carnali,  de  qua  si  loquerer  mirari  posses. 

Minor  probatur,  quia  particula  causalis  ex  certe  designat  Spi- 
ritum Sanctum  ut  causam  regenerationis  huius  spiritualis.  Sed  illa 
particula  non  refertur  solum  ad  Spiritum  Sanaum,  sed  ad  comple- 
xum « ex  aqua  et  Spiritu  Sancto  ».  Ergo  et  aqua  etiam  designa- 
tur ut  causa  eiusdem  regenerationis;  non  utique  aliter  ac  ut  instru- 
mentalis  causa  sub  operatione  Spiritus  Sancti : quod  per  se  patet. 

Neque  potest  dici,  locutionem  hanc,  renasci  ex  aqua,  signifi- 
care renasci  ex  fide,  quam  excitat  aqua.  Etenim,  ut  egregie  adno- 
taverat  Bellarminus  ‘ : primo,  debuisset  potius  Christus  dicere: 
nisi  quis  renatus  fuerit  ex  verbo  et  Spiritu  Sancto,  quam  ex  aqua 
et  Spiritu  Sancto;  cum  principalior  causa  excitandae  fidei  sit 
verbum,  quam  aqua.  Secundo,  sermo  Christi  fuisset  omnino  in- 
intelligibilis : nihil  enim  dixerat  antea  de  fide.  Tertio,  falsa  esset 
propositio:  nisi  quis  renatus  fuerit  ex  aqua:  nam  si  fides  sola  iu- 
stificat,  et  nonnisi  ad  excitandam  fidem  valet  aqua  baptismi; 
prorsus  impertinens  ad  salutem  est  unde  fides  excitetur,  sive  ex 
aqua,  sive  ex  alia  re : et  constat  multis  modis  eam  excitari  abs- 
que baptismo  aquae. 

‘ Disput.  de  Controv,  Christ.  fidei,  t.  5.  1.  2.  c.  3. 


Digitized  by  <^ooQle 


AFT.  m.  DE  RATIONE  SPECIFICA  SACRAM.  LEGIS  NOVAE.  jS 

Unicum  ergo  effugium,  ad  eludendam  vim  argumenti  pro  re 
nostra  desumpti  ex  verbis  Christi  mox  citatis,  est  in  interpreta- 
tione metaphorica  vocis  aqua,  ita  ut  non  agatur  in  textu  de  vero 
baptismo  aquae,  sed  figurate  de  interiori  renovatione  per  Spiri- 
tum Sanctum;  et  significetur  Spiritum  Sanctum  mundare  insur 
aquae,  seu  sicut  aqua  mundat  corpus.  Et  hoc  effugium  novatores 
saeculi  XVI.  excogitaverunt,  afferentes  ut  exemplum  similis  lo- 
cutionis figuratae  illud  Matt.  (iii.  ii.):  «Ipse  vos  baptizabit  in 
Spiritu  Sancto  et  igni». 

Sed  effugium  est  vanum.  Etenim,  praeterquam  quod  huic 
interpretationi,  vel  melius  Scripturarum  perversioni,  opponitur 
constans,  universalis  traditio  Ecclesiae,  quae  ab  initio  semper  hunc 
textum  Evangelii  loannis  intellexit  de  baptismo  aquae  *,  respon  - 
detur: I.  — Si  textus  iste  intelligi  debet  metaphorice,  ideoque 
non  de  baptismo  aquae,  sed  de  Spiritu  Sancto;  eodem  modo 
poterunt  omnes  Scripturarum  textus  similes  intelligi,  et  sic  ne- 
gari posset  baptismum  aquae  institutum  fuisse  in  Ecclesia  Christi. 
2.  — Certe  locutio  Christi , iuxta  sensum  adversariorum , coacta 
prorsus  esset  et  Scripturis  inusitata;  nam  quod  affertur  exemplum 
ex  Matt.  (iii.  ii.)  non  valet,  — tum  quia  per  ignem,  proprio  sensu 
et  ad  litteram,  ignis  ille  externus  et  visibilis  intelligi  potest,  qu 
in  die  Pentecostes  descendit  super  Apostolos,  ut  nonnulli  Patres 
exponunt;  — tum  quia  in  textu  S.  Matthaei  ignis  postponitur  Spi- 
ritui Sancto,  sicque  non  absurde  sumi  potest  sive  pro  ipso  Spi- 
ritu Sancto,  sive  pro  igne  caritatis,  cum  absurdum  non  sit  post 
unum  vocabulum  aliud  poni,  quo  declaretur;  at  in  textu  S.  loan- 
nis aqua  praeponitur  Spiritui  Sancto,  et  declaratio  non  praeponi- 
tur ei  quod  declarari  debet : — tum  quia  verba  Scripturae  intel- 
ligenda  sunt  obvio  sensu  si  nihil  obstet,  et  nullum  profecto  in- 
conveniens erit  si  intelligatur  baptismus  aquae  conferendus:  secus 
vero  si  baptismus  ignis : — tum  demum,  quia  Ecclesia  baptizavit 
in  aqua  semper,  numquam  in  igne,  et  hac  praxi  probavit  verba 
Evan.  loan.  (iii.  5.)  intelligenda  esse  litteraliter , et  metaphorice 
ea  quae  legimus  apud  Matt.  (iii.  ii.).  3.  — Si  aqua  in  testimonio 
loannis  non  poneretur  nisi  ad  explicandum  effectum  Spiritus 
Sancti,  recte  coniungi  non  deberet  cum  verbo  renascendi,  et  as- 

‘ V.  S.  lustin.  Apol.  i.  n.  61.;  Tertull.  L.  de  bapt.  c.  12.;  Origen.  in  Ep. 
ad  Rom.  1.  5.  n.  8. ; S.  Cyprian.  1.  3.  ad  Quirinum  c.  35.;  Didym.  Alex,  de 
Trin.  1.  2.  c.  12.;  S.  Ambr.  l.  3.  de  Spiritu  Sancto,  c.  10.;  etc.,  etc. 

sumi  ad  significandam,  metaphorice,  spiritualem  hominis  regene- 
rationem : aqua  non  gignit,  et  Christus  dicere  non  debuisset : nisi 
quis  renatus  fuerit  ex  aqua  et  Spiritu  Sancto. 

b)  Baptismo  dicuntur  ablui  peccata : ergo  baptismo  ut  causae 
attribuitur  effectus  supernaturalis,  qui  nonnisi  per  infusionem 
gratiae  sanctificantis  obtineri  potest.  — Antecedens  constat  ex  li- 
bro Act.  (xxii.  i^.):  « Baptizare  et  ablue  peccata  tua  invocato  no- 
mine ipsius  (Christi)  ».  — Consequentia  patet,  nam  illa  locutione 
apertissime  significatur,  per  aquam  baptismi,  tamquam  per  cau- 
sam veram  et  propriam,  quamvis  instrumentalem,  peccata  super- 
naturaliter  ablui,  sicut  per  aquam  tamquam  per  causam  veram 
et  propriam,  in  ordine  naturali,  abluuntur  sordes  corporis. 

Calvinus  dicit,  abluere  peccata  baptismo  nihil  aliud  esse  nisi 
accipere  testimonium  acceptae  iustificationis.  Sed  merito  Bellar- 

minus  respondet:  « Quis  non  miratur  novum  istum  tropum 

Inauditum  est  enim  ut  actio  significata  ponatur  ad  significandum 
signum : et  quod  actio  futura  ponatur  ad  significandam  praeteri- 
tam... Si  imperatori  revertenti  cum  victoria  diceretur:  vince  hostes; 
idque  diceretur  ad  significandum : accipe  triumphum  in  signum  prae- 
teritae victoriae^  absurdissima  esset  locutio.  Non  enim  recte  dici- 
tur, vince  hostes,  ei  qui  iam  pugnavit  et  vicit  » ^ 

c)  Simile  argumentum  deducitur  ex  Epistolis  S.  Pauli.  Ad 
Titum  (iii.  5.),  ait.  « Secundum  suam  misericordiam  (Salvator 
noster  Deus)  salvos  nos  fecit  per  lavacrum  regenerationis  et  reno^ 
vationis  Spiritus  Sancti  » ; et  ad  Eph.  (v.  26.):  « Mundans  (Chri- 
stus) lavacro  aquae  in  verbo  vitae».  His  locis  explicite  relatio 
sacramenti  ut  causae  instrumentalis  ad  gratiam  ut  eius  effectum 
significatur:  per  illud  enim  lavacrum  Deus  nos  salvat:  illo  suam 
Ecclesiam  Christus  mundat. 

d)  Optima  ratio  ad  thesim  nostram  evincendam  desumitur 
etiam  ex  Act.  (ii.  37.  38.):  «His  autem  auditis,  compuncti  sunt 
corde,  et  dixerunt  ad  Petrum  et  ad  reliquos  Apostolos:  quid  facie- 
mus, viri  fratres?  Petrus  vero  ad  illos:  Poenitentiam  (inquit)  agite, 
et  baptizetur  unusquisque  vestrum  in  nomine  lesu  Christi,  in  re- 
missionem peccatorum  vestrorum  ».  Hi,  quos  Petrus  alloquitur, 
iam,  compuncti  corde,  credebant  et  tamen  per  fidem  non  erant 
iustificati,  cum  imposuerit  eis  Petrus  poenitentiam  agere,  nobis 

* L.  c. 

utique  necessariam  non  quia  obtenta  est  peccatorum  remissio,  sed  ut 
impetretur:  ipsi  ergo,  ut  iustificationem  consequerentur  per  baptis- 
mum, baptizari  debebant;  et  hoc  patenter  ostendunt  verba  Petri 
«w  remissionem  peccatorum  vestrorum  tu.  Sane  si  medicus  aegro 
praescribat  balneum  in  sanitatem,  quis  est  qui  non  intelligat  bal- 
neum esse  medium  ad  sanitatem  recuperandam,  aegrum  huius 
balnei  virtute  curari  posse? 

e)  Tandem,  argumenta  proposita  confirmantur  ex  compara- 
tione testimoniorum  quae  in  Scripturis  habentur  de  baptismate 
loannis  cum  aliis  quae  respiciunt  baptismum  institutum  a Chri- 
sto. Baptismus  loannis  dicitur  baptismus  poenitentiae,  vel,  quod 
idem  sonat,  « poenitentiae  in  remissionem  peccatorum  »,  quia  incisum 
« in  remissionem  peccatorum  » immediate  pendet  a nomine  poe- 
nitentiae *■ : — baptismus  a Christo  institutus  est  in  remissionem 
peccatorum.  loannes  baptizavit  aqua,  — Christus  baptizat  in  Spi- 
ritu Sancto.  loan.  (i.  26.  27.) : « Ego  baptizo  in  aqua : medius 
autem  vestrum  stetit,  quem  vos  nescitis.  Ipse  est,  qui  post  me 
venturus  est,  qui  ante  me  factus  est,  cuius  ego  non  sum  dignus, 
ut  solvam  eius  corrigiam  calceamenti»;  et  (33.):  «Qui  misit 
me  baptizare  in  aqua,  ille  mihi  dixit:  Super  quem  videris  Spiri- 
tum descendentem  et  manentem  super  eum,  hic  est,  qui  baptizat 
in  Spiritu  Sancto  ». 

f)  Quod  vero  alia  novae  legis  sacramenta,  praeter  baptismum, 
sanctificantem  gratiam  conferant  ex  opere  operato,  ostenditur  etiam 
ex  Scripturis.  De  Confirmatione  enim  dicitur,  Act.  (viii.  17.): 
«Tunc  imponebant  manus  super  illos,  et  accipiebant  Spiritum 
Sanctum  » ; — De  Eucharistia,  loan.  (vi.  57.):  « Qui  manducat 
meam  carnem,  et  bibit  meum  sanguinem,  in  me  manet,  et  ego 
in  illo  » : haec  autem  mansio  non  fit  nisi  per  gratiam  sanctifican- 
tem, iuxta  illud  loan.  (xiv.  23.):  « Si  quis  diligit  me,  sermonem 
meum  servabit,  et  Pater  meus  diliget  eum,  et  ad  eum  veniemus, 

‘ « Fuit  loannes  in  deserto  baptizans,  et  praedicans  baptismum  poenitentiae 
in  remissionem  peccatorum  ».  Mare.  i.  4. 

cfEt  venit  in  omnem  regionem  Iordanis,  praedicans  baptismum  poeniten- 
tiae in  remissionem  peccatorum  ».  Luc.  iii.  3. 

<r  Praedicante  loanne  ante  faciem  adventus  eius  baptismum  poenitentiae 
omni  populo  Israel  ».  Act.  xiii.  24. 

Dixit  autem  Paulus:  loannes  baptizavit  baptismo  poenitentiae  populum 
dicens,  in  eum  qui  venturus  esset  post  ipsum  ut  crederent,  hoc  est,  in  lesum 
Aa  XIX.  4. 

et  mansionem  apud  eum  faciemus  » ; — De  Poenitentia,  loan. 
(xx.  22.  23.):  «Accipite  Spiritum  Sanctum:  quorum  remiseritis 
peccata,  remittuntur  eis,  et  quorum  retinueritis,  retenta  sunt  » ; — 
De  Extrema  Unctione,  lac.  (v.  14.  15.):  «Infirmatur  quis  in  vo- 
bis.^ inducat  presbyteros  Ecclesiae,  et  orent  super  eum,  ungentes 
eum  oleo  in  nomine  Domini;  et  oratio  fidei  salvabit  infirmum, 
et  alleviabit  eum  Dominus;  et  si  in  peccatis  sit,  remittentur  ei » — 
De  Ordine,  II.  ad  Tim.  (1.6.):  «Admoneo  te,  ut  resuscites  gra- 
tiam Dei,  quae  est  in  te  per  impositionem  manuum  mearum  » ; — 
denique  Matrimonium  Christianorum  esse  sacramentum  conferens 
tx  opere  operato  gratiam  demonstratur  ex  Ep.  ad  Eph.  v. , et  ex 
loan.  II.  i-ii.,  simul  cum  perpetua  traditione  Ecclesiae.  Sed  de 
his  suis  locis. 

II.  Probatur  thesis  ex  Traditione,  cuius  locupletissimos  pro- 
ferre testes  in  promptu  est.  Eos  redigimus  in  quasdam  classes, 
et  eorum  aliquos  subiicimus  ad  exemplum. 

Patres  docent  a)  Baptismum  ^ esse  admiratione  dignissimum, 
quia  signum  illud  visibile  producit  stupendum  effectum  sanctificationis. 

Tertullianus  (de  baptismo,  c.  2.)  ait:  «Nihil  adeo  est  quod 
tam  obduret  mentes  hominum  quam  simplicitas  divinorum  ope- 
rum quae  in  actu  videntur,  et  magnificentia  quae  in  effectu  re- 
promittitur ; ut  hic  quoque,  quoniam  tanta  simplicitate,  sine  pom- 
pa, sine  apparatu  novo  aliquo,  denique  sine  sumptu,  homo  in 
aqua  demissus,  et  inter  pauca  verba  tinctus,  non  multo  vel  nihil 
mundior  resurgit,  eo  incredibilis  existimetur  consecutio  aeterni- 
tatis... Proh!  misera  incredulitas,  quae  denegas  Deo  proprietates 
suas,  simplicitatem  et  potestatem.  Quid  ergo?  Nonne  mirandum 
est  lavacro  dilui  mortem?  Atquin  eo  magis  credendum,  si,  quia 
mirandum  est,  idcirco  non  creditur.  Qualia  enim  decet  esse  opera 
divina,  nisi  super  omnem  admirationem?  Nos  quoque  ipsi  mira- 
mur, sed  quia  credimus  ». 

S.  Cyr.  Hieros.  (Catech.  20.  Mystagogica  2.  c.  4.)  dicit : « Postea 
ad  sanctam  divini  baptismatis  piscinam  deducti  estis  uti  Christus 
a cruce  ad  positum  coram  sepulcrum.  Et  interrogatus  est  unus- 
quisque utrum  crederet  in  nomen  Patris  et  Filii  et  Spiritus  San- 
cti. Confessique  estis  salutarem  confessionem,  ac  demersi  estis 


^ Quod  de  baptismo  dicitur,  de  aliis  sacramentis  dicendum  est;  et  suis 
locis  testimonia  quae  ad  caetera  sacramenta  pertinent  afferemus. 

tertio  in  aquam,  rursumque  emersistis,  atque  hic  in  imagine  et 
symbolo  triduanam  Christi  significastis  sepulturam.  Sicut  enim 
Salvator  noster  tres  dies  et  noctes  tres  in  ventre  terrae  egit : sic 
et  vos  in  prima  emersione  primam  quam  in  terra  Christus  exegit 
diem,  et  immersione  noctem,  imitati  estis...  eodemque  momento 
et  mortui  et  nati  estis,  illaque  unda  salutaris  et  sepulchrum  vobis 
et  mater  effecta  est...  O novum  inauditumque  rerum  genus!  Non 
sumus  vere  mortui  nec  vere  sepulti,  nec  vere  crucifixi  resurrexi- 
mus: verum  earum  rerum  per  imaginem  imitatio  expressa  est,  at 
veritate  parta  hinc  salus. 

h)  Aquae  in  sacramento  baptismi  vim  inesse  divinitus  insitam 
ad  homines  sanctificandos. 

Tertullianus  (de  baptismo,  c.  4.)  habet:  « Igitur  omnes  aquae... 
sacramentum  sanctificationis  consequuntur,  invocato  Deo.  Super- 
venit enim  statim  Spiritus  de  coelis,  et  aquis  superest,  sanctifi- 
cans eas  de  semetipso,  et  ita  sanctificatae  vim  sanctificandi  combi- 
bunt. Quamquam  ad  simplicem  actum  competat  similitudo,  ut, 
quoniam  vice  sordium  delictis  inquinamur,  aquis  abluamur.  Sed 
delicta,  sicut  non  in  carne  comparent,  quia  nemo  super  cutem 
portat  maculam  idololatriae^  aut  stupri,  aut  fraudis;  ita  eiusmodi 
in  spiritu  sordent,  qui  est  auctor  delicti.  Spiritus  enim  dominatur, 
caro  famulatur tamen  utrumque  inter  se  communicant  reatum, 
spiritus  ob  imperium,  caro  ob  ministerium.  Igitur  medicatis  quo- 
dammodo aquis  per  angeli  interventum,  et  spiritus  in  aquis  cor- 
poraliter diluitur,  et  caro  in  eisdem  spiritaliter  mundatur  ». 

S.  Ambrosius  (de  sacramentis,  1.  i.  c.  3.)  inquit:  « Ingressus 
es,  vidisti  aquam,  vidisti  sacerdotem,  vidisti  Levitam.  Ne  forte 
aliquis  dixerit:  Hoc  est  totum?  Imo  est  totum.  Vere  totum,  ubi 
tota  innocentia,  tota  pietas,  tota  gratia,  tota  sanctificatio.  Vidisti 
quae  videre  potuisti  oculis  tui  corporis,  et  humanis  conspectibus : 
non  vidisti  illa  quae  operantur,  quia  non  videntur.  Illa  multo 
maiora  sunt  quae  non  videntur,  quam  quae  videntur;  quoniam 
quae  videntur,  temporalia  sunt;  quae  non  videntur  aeterna  ».  Et 
(c.  4.) : « Miramur  mysteria  ludaeorum , quae  patribus  nostris 
data  sunt...  Illud  promitto  quod  diviniora  et  priora  sacramenta 
sunt  Christianorum  quam  ludaeorum.  Quid  praecipuum  quam 
quod  per  mare  transiit  ludaeorum  populus?  ut  de  baptismo  in- 
terim  loquamur.  Attamen  qui  transierunt  ludaei,  mortui  sunt 
omnes  in  deserto.  Ceterum  qui  per  hunc  fontem  transit,  hoc  est 

a terrenis  ad  caelestia ; hic  est  enim  transitus,  ideo  pascha,  hoc 
est  transitus  eius,  transitus  a peccato  ad  vitam,  a culpa  ad  gra- 
tiam, ab  inquinamento  ad  sanctificationem : qui  per  hunc  fontem 
transit,  non  moritur,  sed  resurgit».  Demum  (c.  5.),  in  historia 
leprosi  Naaman  signatam  esse  aquam  illam  baptismi,  quae  Christi 
gratiam  habeat,  docens,  ait:  « Tunc  ille  ivit  in  Iordanem,  mersit, 
et  surrexit  sanus.  Quid  ergo  significat?  Vidisti  aquam:  sed  non 
aqua  omnis  sanat:  sed  aqua  sanat,  quat  habet  gratiam  Christi. 
Aliud  est  elementum,  aliud  consecratio:  aliud  opus,  aliud  ope- 
ratio. Aqua  opus  est,  operatio  Spiritus  Sancti  est.  Non  sanat  aqua, 
nisi  Spiritus  descenderit  et  aquam  illam  consecraverit;  sicut  le- 
gisti quod  cum  Dominus  noster  lesus  Christus  formam  baptis- 
matis daret,  venit  ad  loannem,  et  ait  illi  loannes : ‘ Ego  a te  de- 
beo baptizari,  et  tu  venis  ad  me!  Respondit  illi  Christus:  Sine 
modo.  Sic  enim  decet  nos  implere  omnem  iustitiam  ’ (Matth. 
III.  14-15.).  Vide  quia  omnis  iustitia  in  baptismo  constituta  est » ^ 

* S.  Cyprianus  (Ep.  63.  ad  Caecilium,  de  Sacramento  Dominici  calicis) 
baptismum  appellat  aquam  fidelem , aquam  vitae  aeternae , aquam  salutarem  : 
dicit  per  baptismum  accipi  Spiritum  Sanctum : dicit  Deum  per  Isaiam  prophe- 
tam (xLin.  18-21.)  praenuntiasse  ecquod  apud  gentes,  in  locis  quae  inaequosa 
prius  fuissent,  flumina  postmodum  redundarent,  et  electum  genus  Dei,  id  est, 
per  generationem  baptismi  filios  Dei  factos,  adaquarent  ».  — In  libro  De  habitu 
virginum  (c.  22.)  ait : « Omnis  quidem  qui  ad  divinum  lavacrum  baptismi  san- 
etifleatione  perveniunt,  hominem  illic  veterem  gratia  lavacri  salutaris  exponunt, 
et  innovati  Spiritu  Sancto,  a sordibus  contagionis  antiquae  iterata  nativitate 
purgantur  ».  — In  Epistola  ad  Donatum  (Ep.  i.  nn.  3.  4.)  gratiam  Dei  per  ba- 
ptismum collatam,  commendat  his  verbis: 

« Ego  cum  in  tenebris  atque  in  nocte  caeca  iacerem,  cumque  in  salo  ia- 
ctantis  saeculi  nutabundus  ac  dubius  vestigiis  oberrantibus  fluctuarem,  vitae 
meae  nescius , veritatis  ac  lucis  alienus , difficile  prorsus  ac  durum , pro  illis 
tunc  moribus,  opinabar  quod  in  salutem  mihi  divina  indulgentia  pollicebatur, 
ut  quis  renasci  denuo  posset , utque  in  novam  vitam  lavacro  aquae  salutaris 
animatus  , quod  prius  fuerat  exponeret , et , corporis  licet  manente  compage  , 
hominem  animo  ac  mente  mutaret.  Qui  possibilis,  aiebam,  est  tanta  conversio, 
ut  repente  ac  perniciter  exuatur  quod  vel  genuinum  situ  materiae  naturalis  ob- 
duruit, vel  usurpatum  diu  senio  vetustatis  inolevit?  Alta  haec  et  profunda  pe- 
nitus radice  sederunt.  Quando  parcimoniam  discit  qui  epularibus  coenis  et  largis 
dapibus  assuevit?  et  qui  pretiosa  veste  conspicuus  in  auro  atque  in  purpura 
fulsit,  ad  plebeium  se  ac  simplicem  cultum  quando  deponit?  Fascibus  ille  ob- 
lectatus et  honoribus,  esse  privatus  et  inglorius  non  potest.  Hic  stipatus  clien- 
tium cuneis,  frequentiore  comitatu  officiosi  agminis  honestatus,  poenam  putat 
esse  cum  solus  est.  Tenacibus  semper  illecebris  necesse  est,  ut  solebat,  vino- 

c)  Pari  virtute  renasci  hominem  spiritaliter  per  baptismum, 
qua  camaliter  nascitur  per  naturam. 

S.  Gregorius  Nyssenus  (Orat,  in  bapt.  Christi)  habet:  «Ba- 
ptisma peccatorum  expiatio  est,  remissio  delictorum,  renovationis 

et  regenerationis  causa aqua  cum  nihil  aliud  sit  quam  aqua, 

superna  gratia  benedicente  ei,  in  eam,  quae  mente  percipitur, 
hominem  renovat,  generationem.  Quod  si  quis  mihi  dubitando 
et  ambigendo  negotium  exhibeat,  interrogans  et  sciscitans  qua 
ratione  aqua,  ta  quot  per  illam  peragitur  initiatione,  regeneret,  di- 
cam optimo  iure  ad  eum : ostende  mihi  modum  nativitatis  quae 
sit  secundum  carnem,  et  ego  tibi  vim  regenerationis  quae  secun- 
dum animam  fit,  exponam.  Dices  fortasse,  quasi  quamdam  ratio- 
nem reddens : semen  causa  est  effectrix  hominis : audi  igitur  con- 
tra a nobis,  quod  aqua,  quae  benedicitur,  purgat  et  illuminat  ho- 
minem ; quod  si  mihi  rursus  subiicias,  quomodo  ? Clamabo  contra 
te  vehementius:  quomodo  humida  atque  informis  natura  homo 
fit.^  Atque  de  omni  creatura  ita  oratio  progrediens,  in  unaquaque 
re  exercebitur.  Qui  coelum,  qui  terra,  qui  mare,  qui  res  singu- 
lares?  Ubique  divina  vis  et  efficacitas  incomprehensibilis  est ». 

S.  loan.  Chrysost.  (In  loan.  hom.  26.  al.  25.)  exclamat : « Iure 
dixit  Paulus:  ‘ O altitudo  divitiarum  sapientiae  et  scientiae  Dei!  ’ 
(Rom.  XI.  33.).  Non  ultra  mater,  non  ultra  partus,  non  somni, 
non  concubitus  et  amplexus ; sursum  tandem  naturae  nostrae  te- 
xitur opificium  ex  Spiritu  et  aqua.  Aqua  autem  assumpta  est, 
partus  genito  facta.  Quod  est  matrix  embryoni,  hoc  est  aqua  fideli: 
in  aqua  enim  fingitur  et  formatur.  Primum  dicebatur:  ‘Produ- 
cant aquae  reptile  animae  viventis  * (Gen.  i.  20.) ; ex  quo  autem 
Iordanis  fluenta  ingressus  est  Dominus,  non  amplius  reptilia  ani- 

lentia  invitet,  inflet  superbia,  iracundia  inflammet,  rapacitas  inquietet , crude- 
litas stimulet,  ambitio  delectet,  libido  praecipitet.  Haec  egomet  saepe  mecum. 
Nam , ut  ipse  quamplurimis  vitae  prioris  erroribus  implicitus  tenebar , quibus 
exui  me  posse  non  crederem , sic  vitiis  adhaerentibus  obsecundans  eram  , et 
desperatione  meliorum,  malis  meis  veluti  iam  propriis  ac  vernaculis  offavebam. 
Sed,  postquam,  undae  genitalis  auxilio  superioris  aevi  labe  detersa,  in  expia- 
tum pectus  serenum  ac  purum  desuper  se  lumen  infudit ; postquam  coelitus 
spiritu  hausto,  in  novum  me  hominem  nativitas  secunda  reparavit,  mirum  in 
modum  protinus  confirmare  se  dubia,  patere  clausa,  lucere  tenebrosa,  faculta- 
tem dare  quod  prius  diflicile  videbatur,  geri  posse  quod  impossibile  putabatur, 
ut  esset  agnoscere  terrenum  fuisse  quod  prius  camaliter  natum  delictis  obno- 
xium viveret.  Dei  esse  coepisse  quod  iam  Spiritus  Sanctus  animaret  ». 

I.  — De  Sacramentis.  6 

marum  viventium,  sed  animas  rationales  Spiritum  Sanctum  ferentes 
aqua  producit.  Ac  quod  de  sole  dictum  est,  ^ Tamquam  sponsus 
procedens  de  thalamo  suo"  (Psal.  xviii.  6.);  id  longe  magis  de 
fidelibus  iam  dici  potest,  qui  splendidiores  quam  sol  emittunt 
radios.  Sed  quod  in  vulva  formatur,  tempore  opus  habet;  in  aqua 
vero  non  sic,  sed  uno  temporis  momento  fiunt  omnia  » ^ 

d)  Aquam  baptismi  a Spiritu  Sancto  virtutem  habere  ad  san- 
ctificandum hominem,  sicut  aqua  in  olla,  si  ignis  supponatur, 
vim  habet  ad  calefaciendum. 

S.  Cyrillus  Alexandrinus  (In  loan.  1.  2.,  Migne  P.  G.  t.  73. 
p.  243.),  ait:  « Cum  enim  homo  sit  compositum  quid,  non  sim- 
plex natura,  ex  duobus  attemperatus,  corpore  nimirum  sensibili 
et  anima  intelligente , gemino  quoque  opus  erit  ei  ad  regenera- 
tionem remedio  utrique  quodammodo  affini  et  amico.  Spiritu 
namque  sanctificatur  hominis  spiritus : aqua  vero  sanctificata,  cor- 
pus. Quemadmodum  enim  infusa  lebetibus  aqua,  si  admoveatur 

* Omnino  non  possum  praeterire  silentio  magnificum  aliud  S.  Chryso- 
stomi  in  idem  Evangelium  testimonium  (Hom.  25.  al.  24.),  quod  sic  se  habet: 

« De  alia  inquit  (Christus)  loquor  generatione,  O Nicodeme;  cur  sermo- 
nem ad  terram  detrahis?  cur  naturae  necessitati  rem  illam  subiicis?  Hic  partus 
vulgari  illo  superior  est,  nec  quid  commune  nobiscum  habet.  Haec  quoque  ge- 
neratio vocatur,  sed  nomine  tantum  communis,  re  differt.  Abscede  a vulgari 
more:  alium  induco  partum  in  mundum:  alio  modo  gigni  homines  volo:  no- 
vum procreationis  modum  affero.  Formavi  ex  terra  et  aqua;  non  utile  figmen- 
tum fuit,  sed  vas  deterius  factum  est.  Non  ultra  ex  terra  et  aqua  efformare 
volo,  sed  ex  aqua  et  Spiritu.  Quod  si  quis  interroget,  quomodo  ex  aqua?  in- 
terrogabo et  ego  illum  , quomodo  ex  terra  ? quomodo  lutum  varias  in  partes 
distributum  est?  quomodo  unius  speciei  erat  illud  quod  subiectum  est?  Terra 
tantum  erat ; quae  autem  ex  illa  facta  sunt,  diversae  sunt  speciei.  Unde  ossa, 
nervi,  arteriae,  venae?  unde  membranae,  vasa  organica,  cartilagines,  tunicae, 
hepar,  splen,  cor?  unde  pellis,  sanguis,  pituita,  bilis?  unde  tot  operationes? 
unde  varii  colores  ? haec  enim  non  ex  terra  vel  luto  proficiscuntur.  Quomodo 
terra  accepto  semine  germinat,  caro  autem  haec  accepta  corrumpit  ? quomodo 
terra  iacta  semina  nutrit,  caro  autem  ab  illis  nutritur,  non  illa  nutrit  ? Exempli 
causa,  terra  aquam  excipiens,  vinum  fecit;  caro  saepe  vinum  accipiens,  in 
aquam  convertit.  Unde  ergo  liquet  haec  ex  terra  esse , cum  terra  contrariam 
exhibeat  operationem,  ut  dixi?  Id  ratiocinio  assequi  nequeo ; sola  fide  accipio. 
Si  ergo  illa  quae  quotidie  fiunt  et  tanguntur,  fide  opus  habent:  multo  magis 
illa  admodum  arcana  et  spiritualia.  Quemadmodum  enim  terra  inanimata,  im- 
mota , Deo  sic  volente  virtutem  accepit , ut  tam  mirabilia  ex  illa  prodirent : 
ita  ex  Spiritu  et  aqua  simul  haec  mirabilia  et  rationem  superantia  omnia  facile 
parantur  ». 

igni  vehementi,  vim  eius  concipit : ita  Spiritus  efficacitate,  sensi- 
bilis aqua  ad  divinam  quamdam  et  ineflFabilem  vim  transformatur 
omnesque  demum  in  quibus  fuerit  sanctificat  ». 

e)  Virtutem  supematuralem  concessam  aquae,  ad  sanctifica- 
tionem hominis  efficiendam,  similem  esse  illi  qua  fecunda  fuit 
beatissima  Virgo  Maria  ad  pariendum  hominum  Salvatorem. 

S.  Leo  (serm.  5.  in  nativ.  Dom.)  dicit:  « Factus  est  (Filius 
Dei)  homo  nostri  generis,  ut  nos  divinae  naturae  possimus  esse 
consortes.  Originem  quam  sumpsit  in  utero  virginis,  posuit  in 
fonte  baptismatis;  dedit  aquae,  quod  dedit  matri;  virtus  enim 
Altissimi  et  obumbratio  Spiritus  Sanai  quae  fecit  ut  Maria  pa- 
reret Salvatorem,  eadem  facit  ut  regeneret  unda  credentem.  Quid 
autem  sanandis  aegris,  illuminandis  caecis,  vivificandis  mortuis 
aptius  fuit,  quam  ut  superbiae  vulnera  humilitatis  remediis  cu- 
rarentur? » 

/)  Baptismum  non  ex  meritis  ministrantis  vel  suscipientis,  sed 
propria  virtute,  propter  Christi  institutionem,  sanctificare  homi- 
nem. 

S.  Augustinus  (traa.  80.  in  loan.  n.  3.)  baptismi  efficaciam 
admirans,  interrogat:  « Unde  ista  tanta  virtus  aquae,  ut  corpus 
tangat  et  cor  abluat?  » Et  docet  (contra  Cresconium,  1.  4.  c.  16. 
n.  19.):  «Non  eorum  meritis  a quibus  ministratur,  nec  eorum 
quibus  ministratur  constat  baptismus,  sed  propria  sanctitate  et 
veritate,  propter  eum  a quo  institutus  est,  male  utentibus  ad  per- 
niciem, bene  utentibus  ad  salutem  ». 

g)  Demum  simpliciter  enuntiant  Patres,  finem  et  effectum  signi 
sacramentalis  esse  gratiam  sanctificantem  in  anima  producendam. 

Tertullianus  (de  bapt.  c.  7.)  inquit:  « Carnaliter  currit  unctio, 
sed  spiritualiter  proficit ; quomodo  et  ipsius  baptismi  carnalis 
actus,  quod  aqua  mergimur,  spiritualis  effectui,  quod  delictis  libe- 
ramur ».  Et  alio  in  loco  (de  resurrect.  carnis,  c.  8.)  dicit:  « Caro 
abluitur  ut  anima  emaculetur,  caro  ungitur  ut  anima  consecretur, 
caro  signatur  ut  anima  Spiritu  illuminetur,  caro  Corpore  Christi 
et  sanguine  vescitur  ut  anima  de  Deo  saginetur  ». 

Praeterea,  fides  Ecclesiae  de  sacramentorum  efficacitate  elucet 
in  Symbolis,  et  definitionibus  Conciliorum  quae  spectant  baptis- 
mum infantium.  Symbolo  enim  Constantinopolitano  confitemur 
a unum  baptisma  in  remissionem  peccatorum  » : et  in  Concilio 
Milevitano  II.  (can.  2.)  legimus:  « Parvuli  in  remissionem  vera- 

citer  baptizantur,  ut  in  iis  regeneratione  mundetur  quod  gene- 
ratione traxerunt  ». 

Contra  catholicum  dogma  quod  modo  vindicavimus,  adversarii 
multa  congerunt  argumenta:  principaliora  proponemus  et  confu- 
tabimus. 

d)  Scripturae  fidei  iustificandi  virtutem  tribuunt,  non  autem 
baptismati,  aut  aliis  sacramentis.  Ita  i.  S.  Petrus  ait,  (I.  Petr. 
I.  23-25.):  «Renati  non  ex  semine  corruptibili,  sed  incorrupti- 
bili, per  verbum  Dei  vivi  et  permanentis  in  aeternum...  Verbum 
autem  Domini  manet  in  aeternum:  hoc  est  autem  verbum  quod 
evangelizatum  est  in  vos  » ^ — 2.  S.  lacobus  dicit  (i.  18.):  «Vo- 
luntarie enim  genuit  nos  (Deus)  verbo  veritatis  ».  — 3.  S.  Petrus 
iterum  (Act.  xv.  8.  9.)  declarat:  « Et  qui  novit  corda  Deus,  te- 
stimonium perhibuit,  dans  illis  (ad  Christianam  professionem  ex 
Gentilitate  conversis)  Spiritum  Sanctum  sicut  et  nobis.  Et  nihil 
discrevit  inter  nos  et  illos,  fide  purificans  corda  eorum  ».  — 
4.  S.  Paulus  aperte  pronuntiat  (ad  Rom.  i.  17.):  « lustitia  enim 
Dei...  revelatur  ex  fide  in  fidem,  sicut  scriptum  est:  lustus  au- 
tem ex  fide  vivit».  — 5.  Similiter  (v.  i.):  (n  Justificati  ergo  ex  fide, 
pacem  habeamus  ad  Deum  per  Dominum  nostrum  lesum  Chri- 
stum ».  — 6.  Aliis  locis  generaliter  fidei  promittitur  iustificatio, 
ut  (loan.  III.  14.  15.):  «Exaltari  oportet  Filium  hominis,  ut  omnis 
qui  credit  in  ipsum  non  pereat,  sed  habeat  vitam  aeternam  » ; — 
(Act.  X.  43.) : « Remissionem  peccatorum  accipere  per  nomen 
eius  omnes  qui  credunt  in  eum  (lesum)  » — (Act.  xiii.  38.  39.) : 
«Per  hunc  (lesum)  vobis  remissio  peccatorum  annuntiatur;  et 
ab  omnibus  quibus  non  potuistis  in  lege  Moysi  iustificari.  In  hoc 
omnis  qui  credit,  iustificatur  ».  — (Ad  Rom.  iii.  22.):  lustitia  au- 
tem Dei  per  fidem  lesu  Christi  in  omnes  et  super  omnes  qui  cre- 
dunt in  eum  ». 

Respondemus  distinguendo  in  primis  inter  fidem  obiectivam  et 
fidem  subiectivam.  Nomine  fidei  obiectivae,  Religio  Chiistiana,  vel 
Oeconomia  nova  intelligitur ; ac  proinde  dogmatum,  praecepto- 
rum et  institutorum  divinorum  est  complexus,  qui  omnia  salutis 

* Simile  huic  est  illud  Pauli  testimonium  (I.  ad  Cor.  xv.  1-2.):  « Notum 
autem  vobis  facio,  fratres,  Evangelium  quod  praedicavi  vobis , quod  et  acce- 
pistis. . . . per  quod  et  salvamini  ».  Salus,  aiunt  adversarii  nostri,  adscribitur 
Evangelio  praedicato,  cui  respondet  fides. 

media,  et  sacramenta  omnia  comprehendit.  Sane,  haec  fides  ob- 
iectiva  iustificat,  sanctificat  et  salvat;  attamen  iustificationem  per 
sacramenta  tamquam  per  instrumenta  Dei  et  Christi  non  excludit, 
^ed  omnino  postulat  et  includit. 

Fides  subiectiva  est  actus  vel  habitus  fidei:  et  haec  fides  ite- 
rum considerari  potest  vel  ut  informis,  vel  ut  formata.  Informa- 
tur autem  a caritate,  non  quasi  fides  in  sua  formali  ratione  fidei 
constituatur  a caritate:  sed  ita  ut  fides  sine  caritate  esse  possit, 
et  non  sit  ipsa  iustitia,  nec  ad  eam  ultima  dispositio ; caritas  vero 
^ine  fide  esse  non  possit,  perficiat  quod  fides  inchoat,  impleat 
•quod  fides  ostendit;  ideoque  sit  forma  non  intrinseca  fidei,  sed 
extrinseca.  Quamobrem  fides  formata  spem  etiam  et  caritatem 
complectitur:  imo  et  cum  ipsa  gratia  sanctificante  intelligitur 
coniuncta;  habitualis  enim  gratia  infunditur,  posita  caritate  actuali, 
ct  ab  habitu  caritatis,  quem  in  iustificatione  accipit  homo,  per- 
petuo manet  inseparata.  Fides  ergo  formata,  aliquo  vero  sensu, 
iustificat  et  salvat,  non  quia  est  fides,  sed  quia,  ut  formata,  cum 
cariute  et  sanctificante  gratia  coniuncta  est.  Haec  igitur  fides, 
sicut  alia  quae  obiectiva  nuncupatur,  nullo  modo  oflScit  efficaci- 
tati instrumentali  sacramentorum,  per  quae  sanctificantem  gratiam 
et  habitus  virtutum  supernaturalium  infusarum  accipimus;  sed 
eam  supponit. 

Fides  informis,  seu  nondum  formata  per  caritatem,  ea  est  qua 
ad  iustificationem  per  sacramenta  obtinendam  disponimur.  Etenim 
fide  salutariter  cognoscitur  Deus  ultimus  finis  supernaturalis,  fide 
Christus  cognoscitur  Salvator  omnium;  et  nonnisi  fide  cogno- 
scuntur media  salutis  a Christo  instituta,  inter  quae  maxime  sa- 
cramenta : — idcirco  fides  est  pariter  quae  ad  salutarem  timorem 
disponit  animam,  fides  quae  eam  praeparat  ad  orationem,  ad  poe- 
nitentiam, ad  emendationem  vitae,  ad  observationem  mandatorum 
Dei,  ad  caritatem,  et,  ut  Concilium  Tridentinum  loquitur,  «fides 
est  humanae  salutis  initium,  fundamentum  et  radix  omnis  iusti- 
ficationis  » ^ 

lustificatio  ergo  tribuitur  fidei,  non  quia  formaliter  iustificat  et 
iustificationem  per  sacramenta  excludit,  quam  potius  includit;  il- 
lam enim  ut  divinitus  institutam  ostendit,  et  ad  eam  obtinendam 
hominem  praeparat;  sed  tribuitur  fidei,  quia  dispositive  est  iusti- 

‘ Cone.  Trid.  sess.  6.  c.  8. 

ficationis  nostrae  causa,  cum  iustitia  in  fide  habeat  initium,  in- 
nitatur fide,  et  ab  ea  continuo  sustentetur. 

Itaque  quum  ad  negandam  efficacitatem  sacramentorum  ad- 
versarii loca  Scripturarum  allegant  in  quibus  causa  iustificationis,, 
expressa  per  particulas  causales  ex,  per,  tribuitur  fidei;  — prae- 
terquam quod  argumentum  merito  contra  eos  retorqueri  possit,, 
quia  neque  pauciora  sunt,  neque  minus  clara,  Sacrarum  Littera- 
rum testimonia  in  quibus  iustificatio  nostra  tribuitur  sacramen- 
tis, — dicimus  utique  Scripturas  docere  fidem  esse  causam  iusti/i- 
cationis  nostrae,  et  quidem  multiformiter,  ut  declaravimus,  si  sermo 
sit  de  fide  obiectiva,  aut  etiam  de  fide  subiectiva  formata:  si  vero 
agatur  de  fide  subiectiva  informi,  dicimus  eam,  iuxta  Scripturas,, 
esse  iustificationis  causam  non  formaliter,  aut  efficienter,  sed  dispo- 
sitive.  Particulae  illae  ex,  per,  retinent  suam  significationem  cau- 
saletn  in  utroque  casu,  nimirum  cum  agitur  de  fide  et  de  sacra- 
mentis; sed  in  locis  quae  spectant  sacramenta  significant  causa- 
litatem  instrumentalem  ex  opere  operato  ad  producendam  gratiam; 
in  aliis  quae  fidem  subiectivam  adhuc  informem  respiciunt,  causam^ 
indicant  dispositivam. 

Ex  testimoniis  supra  citatis,  duo  priora  spectant  fidem  obiecti- 
vam:  — tria  sequentia,  vel  intelliguntur  de  fide  formata,  et  tunc 
nullam  difficultatem  habent,  quia  fides  haec  iustificat  et  salvat  ra- 
tione gratiae  sanctificantis  cui  coniungitur ; vel  de  fide  informi,  et 
tunc  iustificatio  tribuitur  ei  ut  causae  dispositivae,  non  formali, 
aut  efficienti:  — cetera,  affirmant  credentes  in  Christum  fide  sal- 
vari, sed  illa  fide  qua  non  modo  revelatis  a Christo  assensum 
intellectus  praebent,  sed  simul  omnia  quae  mandavit  Christus  fa- 
ciunt, ac  proinde  sacramenta  recipiunt  quae  ipse  instituit  ad  no- 
stram sanctificationem. 

b)  Ex  verbis  Christi  (Mare.  xvi.  i6.):  « Qui  crediderit  et  ba- 
ptizatus  fuerit  salvus  erit;  qui  vero  non  crediderit,  condemnabi- 
tur »,  adversarii  sic  arguunt:  Illi  tantum  adseribenda  est  salus, 
cuius  contemptum  aeterna  damnatio  est  secutura.  — Atqui  pro- 
pter solius  fidei  contemptum  Christus  comminatur  damnationem 
aeternam ; non  enim  dixit : « Qui  non  crediderit,  et  baptizatus  non 
fuerit»,  sed:  «qui  non  crediderit,  condemnabitur».  Ergo. — 

Respondemus  negando  praemissas.  — Maior  est  falsa , nam 
quando  ad  unum  finem  plura  necessario  requiruntur,  satis  est 
quod  ex  illis  unum  omittatur,  ut  finis  attingi  nequeat.  Ex  eo  igitur 

quod  non  credenti  damnatio  aeterna  denuntietur,  non  sequitur, 
peccatorum  remissionem,  iustificationem , et  salutem  a sola  fide 
pendere.  — Certe  si  quis  simili  pacto  ita  concluderet : qui  cucur- 
rerit in  stadio  et  modo  praescripto  attigerit  metam,  accipiet  bra- 
vium,  qui  vero  non  cucurrerit  in  stadio,  non  accipiet  bravium; 
ergo  accq)tio  bravii  tribuenda  est  soli  cursui,  non  autem  assecu- 
tioni metae;  nonne,  notat  P.  Franzelin  ^ ridicula  plane  foret  eius 
argumentatio,^  Cursus  est  necessarius,  quia  sine  eo  meta  debito 
modo  atringi  nequit;  sed  ratio  cur  bravium  obtineatur,  est  de- 
bita assecutio  metae. 

Minor  argumenti  ab  adversariis  propositi  est  etiam  falsa.  Falso 
enim  supponit  Christum  non  dixisse,  eum  qui  baptizatus  non 
fiierit,  fore  condemnandum,  cum  aperte  iam  id  antea  pronuntia- 
verit (loan.  III.  5.)  illis  verbis : « Nisi  quis  renatus  fuerit  ex  aqua 
et  Spiritu  Sancto,  non  potest  introire  in  regnum  Dei  ».  Hic  utique 
expresse  non  repetit  eamdem  comminationem,  et  non  dicit:  qui 
non  fuerit  baptizatus,  condemnabitur;  at  necesse  non  erat,  et  ex 
verbis  praecedentibus,  qui  non  crediderit,  condemnabitur,  nexu  ne- 
cessario id  sequebatur,  nam  qui  non  credit,  non  vult  baptizari; 
et  etiamsi  vellet,  baptismus,  sine  fide  susceptus,  nihil  ei  proficeret 
ad  salutem. 

r)  In  I.  Epistola  Petri  (iii.  20.  21.)  legitur:  «In  qua  (arca 
Noe)  pauci,  id  est,  octo  animae,  salvae  factae  sunt  per  aquam. 
Quod  et  vos  nunc  similis  formae  salvos  facit  baptisma : non  camis 
depositio  sordium,  sed  conscientiae  bonae  interrogatio  in  Deum 
per  resurrectionem  lesu  Christi  ».  Ex  hoc  loco  adversarii  nostri 
contendunt,  baptismum  non  salvare  hominem  per  externam  lo- 
tionem, sed  ratione  bonae  conscientiae  et  interioris  fidei. 

Respondemus  i.  — S.  Petrus  in  illis  verbis,  « vos  simil^  for- 
mae (Graece : oIvtCtuxov,  id  est  typo  respondens,  exemplar)  salvos 
facit  baptisma  »,  docet  veritatem  fidei,  quam  defendimus.  Etenim 
sacramento  attribuit  quod  salvos  nos  facit:  et  ait,  quemadmodum 
illa  aqua  diluvii  ab  interitu  corporali  servabat  eos,  qui  in  arca 
erant;  sic  aqua,  illo  typo  significata,  nimirum  antitypon  eius  quod 
est  baptisma,  nunc  salute  spiritali  salvos  nos  facit  ^ 

‘ Op.  cit  p.  &8. 

* Aquae  diluvii  baptismum  significabant ; arca  Ecclesiam , vel  secundum 
alios  crucem  Christi:  nam  ut  arca  fabricata  ex  ligno  fuit,  ita  crux  ex  ligno, 
et  per  utrumque  salus.  Rursus  familia  Noe  arca  inclusa  significat  eos,  qui  sunt 

2.  — In  sequentibus  verbis  sane  id  non  negat  quod  mox  do- 
cuerat; sed  solum  explicat  unde  baptismus  habeat  salutarem  ef- 
fectum, vel  quibus  dispositionibus  suscipi  debeat  ut  ille  effectus 
obtineatur.  Nam,  quin  de  aliis  huius  loci  catholicis  interpretatio- 
nibus dicam,  dupliciter  haec  sententia  « non  carnis  depositio  sor- 
dium, sed  conscientiae  bonae  interrogatio  in  Deum  » , intelligi  potest, 
a)  Vel  de  dispositionibus  hic  loquitur  Petrus  ad  baptismum  ne- 
cessariis, et  sensus  est  iste:  non  sufficit  ad  sanctificationem  per 
baptismum  obtinendam,  ut  sola  illa  externa  ablutio  adhibeatur  — 
quae  si  per  se  spectetur,  et  non  consideretur  virtus  eidem  coUata 
per  institutionem  sacramenti  factam  a Christo,  valet  tantum  ad 
sordes  corporis  auferendas ; — sed,  ut  quis  per  illam  salvetur,  ne- 
cesse  est  ut  nullum  obicem  gratiae  opponat,  ac  proinde  habeat 
conscientiae  bonae  interrogationem  in  Deum  ^ luxta  hanc  interpre- 
tationem, Apostolus  alludit  ad  interrogationem,  quae  fit  in  caere- 
moniis baptismi,  dum  interrogatus  is,  qui  baptizari  vult,  an  credat 
in  Christum  et  abrenuntiet  Satanae  et  pompis  eius;  bona  con- 
scientia, id  est  ex  animo,  respondet,  se  credere  et  abrenuntiare. 
Additur  autem:  in  Deum,  sive  quia  res  agitur  coram  Deo,  sive 
quia  conscientiam  respondentis,  an  bona  sit  et  sincera,  solus  videt 
Deus.  P)  Vel  de  ipso  effectu  salutari  Apostolus  loquitur,  et  tunc 
citata  phrasis  hunc  exprimit  sensum : baptismus  salvat,  non  qua- 
tenus abluit  corpus,  et  corporales  maculas  lavat,  sed  quatenus 
remittendo  peccata,  nihil  relinquit  quo  quis  conscientia  torqueri 
debeat.  Haec  expositio  respondet  versioni  Syriacae,  quae  sic  ha- 
bet: «Et  vos  servamini  per  baptismum,  non  abluentes  corpus 
a sordibus,  sed  gratias  agentes  Deo  cum  pura  conscientia : » et 
Arabicae,  quae  legit : « Cuius  rei  typus  nunc  est  baptisma,  salvans 
nos  lon  amovendo  sordes  carnis  tantum,  sed  exhilarando  con- 
scientiam bonam  erga  Deum».. 

in  Ecclesia;  qui  extra  arcam,  eos  qui  extra  Ecclesiam:  et  sicut  extra  arcam 
nemo  salvatus  fuit,  ita  nec  salus  est  extra  Ecclesiam.  V.  S.  Aug.  contra  Fau- 
stum 1.  12,  c.  14.  et  seq. ; de  Civ.  Dei,  l.  15.  cc.  26.  27. 

‘ Ven.  Beda,  in  hunc  locum,  (Migne  P.  L.  t.  93.  p.  60.)  ait:  « Hic  apte 
subiungitur:  non  carnis  depositio  sordium,  etc.  Ubi  enim  est  conscientia  bona, 
nisi  ubi  est  et  fides  non  ficta.  Docet  namque  Paulus  quia  finis  praecepti  est 
caritas  de  corde  puro,  et  conscientia  bona  et  fide  non  ficta  (I.  Tim.  i.).  Quod 
ergo  aqua  diluvii  non  salvavit  extra  arcam  positos  , sed  occidit , sine  dubio 
praefigurabat  omnem  haereticum,  sicut  habentem  baptismatis  sacramentum,  non 
aliis,  sed  ipsis  aquis  ad  inferna  mergendum,  quibus  arca  sublevatur  ad  coelum  ». 

3.  — Quod  in  testimonio  allato  additur : « per  resurrectio- 
nem lesu  Christi  »,  exhibet  Christum  ut  causam  exemplarem  iu- 
stificationis  nostrae  et  resurrectionis  a morte  peccati,  ut  S.  Pau- 
lus docet  (ad  Rom.  vi.  4.) : « Consepulti  enim  sumus  cum  illo 
per  baptismum  in  mortem;  ut  quomodo  Christus  surrexit  a 
mortuis  per  gloriam  Patris,  ita  et  nos  in  novitate  vitae  ambu- 
lemus ». 

d)  Obiiciuntur  quaedam  sententiae  Patrum,  in  quibus  homines 
iustificari  sola  fide  dicuntur:  sed  in  illis  nunquam,  absolute  aut 
in  comparatione  cum  aliis  causis  aut  dispositionibus,  soli  fidei  tri- 
buitur iustificatio,  ut  causae;  sed  tantum  in  comparatione  cum 
actibus,  qui  vel  generatim,  vel  in  aliquo  speciali  casu  non  con- 
currunt ad  iustificationem.  Sic  Origenes  (in  Ep.  ad  Rom,  iii.  28.), 
opera  mere  naturalia  et  opera  legis  antiquae  caeremonialis  exclu- 
debat et  commendabat  solam  fidem  ad  iustificationem : — S.  Basii, 
eadem  ratione  aiebat  (hom.  20.  de  hum.  n.  3.):  « Haec  est  per- 
fecta ac  integra  in  Deo  gloriatio,  cum  quis  non  propter  iustitiam 
suam  effertur,  sed  novit  destitui  se  quidem  vera  iustitia,  verum 
sola  in  Christum  fide  iustificatum  esse  » : — et  S.  Bernardus  di- 
cebat (Tract.  de  baptismo  ad  Hugonem  de  S.  Victore,  c.  2.  n.  8.): 
« Solam  interdum  fidem  sufficere  ad  salutem  » ; sed  opponebat  so- 
lam fidem  sacramento  aau  suscepto,  cum,  urgente  necessitate, 
illud  suscipi  non  potuerit.  In  eodem  enim  numero  Epistolae  ci- 
tatae, immediate  ante  illam  phrasim,  legitur : « Ab  his  ergo  dua- 
bus columnis,  Augustinum  loquor  et  Ambrosium...  difficile  avellor. 
Cum  his,  inquam,  me  aut  errare,  aut  sapere  fateor:  credens  et 
ipse  sola  fide  hominem  posse  salvari,  cum  desiderio  percipiendi  sa- 
cramentum: si  tamen  pio  adimplendi  desiderio  mors  anticipans,  seu 
dia  quaecumque  vis  invincibilis  obviarity>. 

e)  Sancti  Patres  sacramenta  quandoque  appellant  signacula, 
sigilla  et  pignora  gratiae;  sed  hi  longe  alia  significatione  locutiones 
istas  usurpant,  quam  Protestantes.  Sacramenta  enim  dicunt  esse 
signacula,  vel  quia  obsignant  fideles  ac  separant  ab  iis  qui  non 
sunt  de  grege  aut  de  exercitu  Domini  ^ : vel  quia  claudunt  inter 
se  rem  sacram , idest  invisibilem  gratiam  " : vel  quia , si  sermo 
sit  de  baptismo,  is  qui  baptizatur,  eo  signo,  et  se  credere  testifi- 

* S.  Hieronym.  in  c.  4.  ad  Eph.;  S.  Aug.  contra  Faustum,  lib.  18.  c.  ii.; 
S.  Greg.  Naz.  Orat.  40.  de  baptismo,  n.  4. 

* S.  Aug.  De  catechiz.  rudibus,  c.  26. 

catur,  et  veluti  publicam  approbationem  accipit  fidei,  quam  pro^ 
fitetur 

S.  Augustinus  ait  (in  loan.  tract.  26,  n.  12.),  sacramenta  Iu- 
daeorum  « in  signis  a nostris  diversa  quidem  sunt,  at  in  re  quae  si- 
gnificatur, paria  » ; verum  sacramenta  illa  vetera  nostris  paria  fuisse 
intelligit  in  re  quam  significant,  non  in  modo  significandi  et  ope- 
randi. Et  S.  Bernardus  (serm.  de  coena  Dom.  n.  2.) : « Sicut », 
inquit,  « investitur  canonicus  per  librum , abbas  per  baculum , 
episcopus  per  annulum...  sic  et  divisiones  gratiarum  diversis  sunt 
traditae  sacramentis  » : at  S.  Doctor  haec  exempla  non  proponit 
ut  cum  eis  comparet  modum  agendi  sacramentorum ; sed  ut  osten- 
dat varias  esse  in  sacramentis  gratiarum  divisiones,  sicut  varii  sunt 
in  Ecclesia  dignitatum  gradus,  quarum  insignia  quaedam  sunt  li- 
ber, baculus,  annulus,  etc.  Imo  commendans  ibi  (n.  3.)  efficaciam 
sacramenti,  ait,  post  baptismum  adhuc  motus  exurgere  concupi- 
scentiae, sed  « confidite  quia  in  hoc  gratia  subvenit,  et  ut  securi 
sitis,  sacramenti  Dominici  corporis,  et  sanguinis  pretiosi  investi- 
turam habetis  ».  Et  addit,  si  quis  motus  concupiscentiae  tam  acer- 
bos, ut  ante,  non  sentit  «gratias  agat  Corpori  et  sanguini  Do- 
mini, quoniam  virtus  sacramenti  operatur  in  eo  ». 

/)  Tandem,  ex  adversariis  recentioribus,  aliqui  contendunt  sen- 
sum genuinum  doctrinae  catholicae  de  efficacitate  sacramentorum 
ex  opere  operato  a Scoto  primum  fuisse  propositum,  eum  ipsum 
quem  Protestante^  Catholicis  tribuunt,  et  quo  necessitas  omnis 
boni  motus  ad  iustificationis  gratiam  consequendam  excludatur: 
eumque  sensum  fuisse  a theologis  catholicis  deinceps  retentum^ 
et  sancitum  a Tridentino.  Id  probant  verbis  Scoti  dicentis  (4.  dist.i. 
q.  6.  n.  10.) : « Sacramentum  ex  virtute  operis  operati  confert  gra- 
tiam; non  requiritur  bonus  motus  qui  mereatur  gratiam  »:  et  ci- 
tant etiam  sententiam  similem  Gabrielis  Biel  (4.  dist.  i.  q.  3.): 
« Praeter  exhibitionem  signi  foris  exhibiti,  non  requiritur  bonus 
motus  interior  in  suscipiente  » . 

Sed  in  primis  sensum,  quo  Concilium  Tridentinum  intelle- 
xerit collationem  gratiae  ex  opere  operato  sacramentorum,  nihil 
opus  est  ex  Scoto  colligere  cum  declarationes  Concilii  ipsius^ 
quas  retulimus  sint  manifestissimae.  Ex  theologis  autem  qui 

* V.  Tertull.  1.  de  poenit.  c.  6.;  S.  Basii,  contra  Eunom.  1.  3.  n.  5.;  de 
Sp.  S.  c.  12.  n.  28. 

• V.  supra  p.  71. 

floruerunt  ante  Concilium  Tridentinum,  possunt  quidem  aliqui 
citari  qui  videantur  e!xegisse  dispositionem  tam  perfeaam,  ut  iam 
per  se  sufficeret  ad  iustificationem  consequendam,  etiam  extra 
sacramentum;  nullus  vero  unquam  catholicus  theologus,  sive  ante 
sive  post  Concilium,  docuit,  peccatorem  adultum  sine  ullo  bono 
motu,  sine  fide,  aversione  a peccato  et  conversione  ad  Deum,  per 
sacramentum  posse  iustificari. 

Quoad  testimonium  Gabrielis  Biel,  dicimus,  post  illa  citata 
verba  sequi,  quae  mentem  auaoris  clarissime  patefaciunt.  Haec 
sunt:  « non  requiritur  bonus  motus,  quo  de  condigno,  vel  de  con- 
gruo gratiam  mereatur  ; sed  sufficit,  quod  suscipiens  non  ponat  obicem  » ^ 
Ad  Scotum  quod  attinet,  negat  is  quidem,  ut  negant  Doctores 
omnes  Catholici,  ad  effectum  gratiae,  quae  confertur  per  sacra- 
menta, requiri  opus  operantis  tamquam  meritum,  cui  gratia  retri- 
buatur; sed  simul  docet,  requiri  bonum  motum  tamquam  disposi- 
tionem, qua  obex  gratiae  removeatur. 

Loco  obiecto  ab  adversariis,  Doctor  subtilis,  ut  accurate  animad- 
vertit P.  Franzelin  comparat  collationem  gratiae  in  sacramentis 
Veteris  Testamenti  ex  opere  operantis  et  ex  merito  suscipientis, 
cum  sanctificatione  per  sacramenta  Novi  Testamenti  ex  opere  ope- 
rato, dummodo  obex  non  ponatur:  « Sacramentum  novae  legis 
ex  virtute  operis  operati  confert  gratiam,  ita  quod  non  requiritur 
ibi  bonus  motus  interior,  qui  mereatur  gratiam;  sed  sufficit  quod 
suscipiens  non  ponat  obicem.  Sed  in  illis  actibus  (in  sacrificiis  et 
sacramentis  veteris  legis)  non  conferebatur  ex  hoc  solo,  quod  of- 
ferens non  poneret  obicem,  sed  tantum  conferebatur  ex  virtute  boni 
motus  interioris  tamquam  meriti  » (Scot.  I.  c.).  Qui  bonus  motus 
interior  tamquam  meritum  non  requiratur,  et  qui  requiratur  tam- 
quam dispositio  ac  remotio  obicis  ad  iustificationem,  nominatim 
per  sacramentum  poenitentiae,  declarat  Scotus,  4.  dist.  14.  q.  4. 
nn.  6-9.  Distinguit  ibi  duplicem  viam  iustificationis,  unam  extra 
aaualem  susceptionem  perfectam  tamquam  « dispositionem  com- 
pletivam » et  tamquam  « per  virtutem  meriti  de  congruo  » ; al- 
teram deinde  viam  esse  docet,  quando  peccator  habet  solum  « dis- 
positionem praeviam  » per  attritionem,  et  peccatum  remittitur  per 

‘ V.  Bellarm.  de  Controv.  chr.  fidei , t.  3.  1.  2.  c.  i.  — Ibi  locutiones 
quorumdam  aliorum  veterum  Theologorum  contra  calumnias  Kemnitii  vin- 
dicat. 

* Op.  cit.  p.  69. 

absolutionem  « non  quidem  ex  merito,  quia  dispositio  interior  non 
erat  sufficiens  per  modum  meriti,  sed  ex  pacto  Dei  assistentis  sacra- 
mento suo  ad  effectum  illum,  ad  quem  instituit  sacramentum  ». 
Unde  ad  obiectionem,  quod  Lazarus  primum  a Christo  suscitatus 
est  a mortuis  et  postea  eductus  e monumento;  videri  ergo  ne- 
cessariam vitam  gratiae  iam  ante  confessionem  et  susceptionem 
sacramenti,  respondet  subtilis:  « Concedo,  quod  ante  perceptio- 
nem dignam  Poenitentiae  oportet  suscitari  vel  simpliciter,  et  tunc 
per  Poenitentiae  sacramentum  non  deletur  peccatum  sed  gratia, 
quae  infuit,  augetur;  vel  suscitari  secundum  quid,  scilicet  ut  habeat 
aliqualem  displicentiam  de  peccatis  (h.  e.  attritionem)  et  propo- 
situm cavendi  de  cetero,  et  velit  suscipere  sacramentum  Poeni- 
entiae,  in  quo  attritio  fit  contritio  (quoad  effectum  per  habitum 
caritatis  infusum),  et  tunc  suscitatur  simpliciter  per  sacramentum». 
Apparet  ergo,  quam  falsum  sit,  a Scoto  doceri  iustificationem  per 
sacramentum  ex  opere  operato  sine  bono  motu  interno;  quam- 
vis sit  verissimum,  gratiam  sacramentalem  conferri  per  ipsum  opus 
operatum  sacramenti,  et  non  obtineri  per  opus  operantis  tamquam 
ex  merito;  nam  opus  operantis  tantum  constituit  dispositionem 
necessariam,  atque  haec  dispositio  est  conditio,  sine  qua  non  con- 
fertur, non  autem  meritum,  propter  quod  confertur  illa  gratia. 

ScHOLiON.  — Cum  sacramenta  novae  legis  signa  practica  sint, 
utpote  quae  eflSciunt  gratiam  quam  significant,  signa  sunt  etiam 
demonstrativa,  commemorativa,  prognostica  ^ ; significant  enim  gra- 
tiam praesentem  quam  efficiunt,  merita  Christi,  quae  nobis  ap- 
plicantur per  sacramenta,  et  futuram  gloriam,  cuius  pignus  ha- 
bemus in  collatione  gratiae  sanctificantis,  a Sacramentum  »,  ait 
S.  Thomas  « proprie  dicitur  quod  ordinatur  ad  significandam 
nostram  sanctificationem,  in  qua  tria  possunt  considerari ; videlicet 
ipsa  causa  sanctificationis  nostrae,  quae  est  passio  Christi ; et  forma 
nostrae  sanctificationis,  quae  consistit  in  gratia  et  virtutibus,  et 
ultimus  finis  sanctificationis  nostrae,  qui  est  vita  aeterna.  Et  haec 
omnia  per  sacramenta  significantur.  Unde  sacramentum  est  et  si- 
gnum rememorativum  eius  quod  praecessit,  scilicet  passionis  Chri- 
sti; et  demonstrativum  eius  quod  in  nobis  efficitur  per  Christi 

' V.  supra  p.  9. 

’ 3.  p.  q.  60.  a.  3. 

passionem,  scilicet  gratiae;  et  prognosticum,  id  est,  praenuntia- 
tivum futurae  gloriae». 

Triplicem  hanc  significationem  in  baptismo  inesse  docet  Apo- 
stolus (Rom.  VI.  4.  5.):  « Consepulti  sumus  cum  illo  per  baptis- 
mum in  mortem  (veteris  hominis)...  Si  enim  complantati  facti 
sumus  similitudini  mortis  eius,  simul  et  resurrectionis  erimus  », 
et  (v.  22.) : <c  Nunc  vero,  liberati  a peccato,  servi  autem  facti  Deo,, 
habetis  fructum  ‘vestrum  in  sanctificationem , finem  vero  vitam 
aeternam».  Eamdem  significationem  S.  Augustinus  pulchre  illu- 
strat (serm.  363.  Migne  P.  L.  t.  39.  p.  1635.),  simul  declarans 
fuisse  impletum  in  nova  lege  quod  Vetus  Testamentum  praefi- 
guraverat; «Hinc  itaque,  dilectissimi,  nullus  fidelium  dubitaverit, 
transitum  illius  populi  per  mare  Rubrum  figuram  fuisse  Baptismi 
nostri:  ut  a diabolo  et  angelis  eius,  qui  nos,  tamquam  Pharao 
et  Aegyptii,  luto  carnis  obnoxios  velut  laterum  operibus  attere- 
bant, duce  Domino  nostro  lesu  Christo,  cuius  tunc  figuram  Moy- 
ses gerebat,  per  baptismum  liberati.  Cantemus  Domino:  gloriose 
enim  magnificatus  est;  equum  et  equitem  proiecit  in  mare.  Nobis 
enim  mortui  sunt,  qui  nobis  iam  dominari  non  possunt:  quoniam 
ipsa  delicta  nostra,  quae  nos  illis  subditos  fecerant,  lavacro  gra- 
tiae sanctae  liberatis  nobis,  tamquam  in  mari  submersa  atque  de- 
leta sunt».  Deinde  ostendit  in  baptismo  significatam  esse  mor- 
tem Domini : « Haec  omnia  submersa  sunt  in  Rubro  mari,  quia 
illi  consepulti  sumus  per  baptismum  in  mortem  (Rom.  vi.  4.), 
qui  pro  nobis  flagellatus,  exhonoratus,  et  occisus  est.  Ita  Rubro 
pelago  omnes  hostes  operuit,  qui  cruenta  morte,  qua  nostra  pec- 
cau  consumerentur,  baptismum  consecravit».  Demum  demonstrat 
nos  futurae  gloriae  pignus  in  baptismo  accipere : « Neque  intel- 
ligit  inimicus  vim  dominici  sacramenti,  quae  est  in  baptismo  sa- 
lutari, eis  qui  credunt  et  sperant  in  eum : et  adhuc  putat  etiam 
dominari  baptizatis  posse  peccata,  quoniam  carnis  fragilitate  ten- 
tantur;  nesciens  ubi,  et  quando,  et  quomodo  perficiatur  plena  to- 
tius hominis  renovatio,  quae  in  baptismo  inchoatur,  et  praesigna- 
tur, et  spe  certissima  iam  tenetur.  Tunc  enim  et  mortale  hoc  in- 
duet immortalitatem,  et  evacuato  penitus  omni  principatu  et  po- 
testate, erit  Deus  omnia  in  omnibus  ». 

Apertissima  est  triplex  significatio  de  qua  loquimur  in  sacra- 
mento Eucharistiae,  quod  Ecclesia  vocat,  « sacrum  convivium,  in 
quo  Christus  sumitur,  recolitur  memoria  passionis  eius,  mens 

impletur  gratia  et  futurae  gloriae  nobis  pignus  datur  » ^ Scri- 
pturae hanc  significationem  revelant;  nam  Apostolus  (I.  ad  Cor. 
XI.  26.)  declarat : « Quotiescumque  manducabitis  panem  hunc  et 
calicem  bibetis,  mortem  Domini  annuntiabitis  donec  veniat  » ; et 
Christus  ipse  (loan.  vi.  57-59.):  « Qui  manducat»,  inquit,  « meam 
carnem,  et  bibit  meum  sanguinem,  in  me  manet,  et  ego  in  illo... 
et  qui  manducat  me,  et  ipse  vivet  propter  me. . . Qui  manducat 
hunc  panem  vivet  in  aeternum  ».  De  hac  autem  promissione  lo- 
quens  S.  Cyrillus  Alex.  (In  loan.  1.  4.,  Migne  P.  G.  t.  73,  p.  582.), 
dicit:  «Fieri  enim  prorsus  nequit  ut  qui,  secundum  naturam, 
vita  est,  incorruptionem  non  superet,  ac  vincat  mortem.  Proinde 
licet  mors,  quae  per  praevaricationem  nos  invasit,  humanum  cor- 
pus corruptionis  necessitati  subiiciat;  tamen  quia  Christus  per 
suam  ipsius  carnem  in  nobis  est,  omnino  resurgemus : incredibile 
enim  est,  imo  vero  impossibile,  ut  vita  eos  in  quibus  fuerit  non 
vivificet.  Quemadmodum  enim  scintillam  multis  paleis  inserimus 
ut  semen  ignis  servemus,  sic  etiam  Dominus  noster  lesus  Chri- 
stus per  carnem  suam  in  nobis  vitam  integit,  ac  veluti  quoddam 
semen  immortalitatis  inserit,  quod  totam,  quae  in  nobis  est,  cor- 
ruptionem abolet. . . Cibus  enim  manna,  ad  breve  admodum  tem- 
poris spatium,  necessitate  corporis  delinita,  et  damno  famis  amoto, 
factus  est  rursus  invalidus,  cum  vitam  aeternam  non  infunderet 

manducantibus.  Non  erat  igitur  cibus  verus sanctum  autem 

Christi  corpus  ad  immortalitatem  et  vitam  aeternam  nutriens, 
cibus  profecto  verus  erit.  Sed  illi  quoque  de  petra  biberunt  aquam. 
Quid  autem  inde  consecutum  est?...  mortui  enim  sunt.  Illud 
igitur  non  erat  verus  potus;  sed  verus,  ut  vere  loquamur,  potus 
esse  comperitur  pretiosus  sanguis  Christi , qui  totam  radicitus 
extirpat  corruptionem,  et  mortem,  in  humana  came  inhabitantem, 
subvertit  ». 

Cetera  etiam  sacramerlta  suo  modo  sunt  signa  praesentis  gra- 
tiae demonstrativa,  meritorum  Christi  commemorativa , et  prae- 
nuntiativa gloriae : quamobrem  sacramenta  novae  legis  sunt  me- 
dia inter  vetera,  quae  fuerunt  merae  promissiones  gratiae  ac  fu- 
turorum bonorum ; et  ipsa  futura  bona  coelestia,  quorum  pignora 
sunt  et  praeparationes.  Idque  oeconomiae  respondet  Novi  Testa- 
menti, quod  exhibet  promissa  veteri,  et  in  coelestem  haereditatem 

‘ In  2.  vesp.  fest.  Corp.  Christi,  ad  Magnif.  Ant. 

homines  introducit.  Quare  S.  Dionysius  Areopagita,  triplici  hie- 
rarchia  distincta,  legali,  coelesti  et  ecclesiastica  de  nostra,  seu  ec- 
clesiastica, ait : «Perfectiorem  vero  mysteriorum  disciplinam  Sacra 
Scriptura  nostram  vocat  hierarchiam,  cum  hanc  illius  (legalis) 
consummationem,  sacrumque  finem  nominat.  Est  autem  eadem 
(nostra)  etiam  coelestis  et  legalis,  communione  quadam  mediae 
conditionis  suae,  qua  communicat  extremis ; cum  illa  nimirum  in 
spiritalibus  contemplationibus  (in  rebus  quae  subsunt  visibilibus 
signis),  cum  hac  vero  sensibilium  varietate  signorum,  per  quae 
etiam  ad  divinum  Numen  adducitur». 

ARTICULUS  QUARTUS 
De  numero  eaoramentorum. 

Concilium  Tridentinum  (sess.  7.  can.  i.).  statuit:  « Si  quis 
dixerit,  sacramenta  novae  legis  non  fuisse  omnia  a lesu  Christo 
Domino  nostro  instituta;  aut  esse  plura  vel  pauciora  quam  se- 
ptem, videlicet,  Baptismum,  Confirmationem,  Eucharistiam,  Poe- 
nitentiam, Extremam  Unctionem,  Ordinem  et  Matrimonium ; aut 
etiam  aliquod  horum  septem  non  esse  vere  et  proprie  sacramen- 
tum; anathema  sit». 

Hac  definitione  Concilium  damnavit  novatores  saeculi  XVL, 
qui  sicut  alia  dogmata  pervertere,  sic  etiam  numerum  sacramen- 
torum, quae  Christus  instituit,  coarctare  ausi  fuerant.  Hi  autem, 
concordes  ad  impugnationem  veritatis,  tam  discordes  variique  fue- 
runt in  placitis  suis  de  illo  numero;  ut  neque  inter  se,  neque 
singuli  secum  ipsis  consenserint:  hoc  vel  uno  argumento  osten- 
dentes se  a regula  fidei  esse  alienos,  quae  una  omnino  est,  sola 
immobilis  et  irreformabilis 

Lutherus  initio  libri  (de  cap.  Babyl.)  scripsit : « Principio  ne- 
ganda mihi  sunt  septem  sacramenta,  et  tantum  tria  pro  tempore 
ponenda,  baptismus,  poenitentia,  panis  » : et  in  fine  eiusdem  libri: 
« Si  rigide  loqui  volumus,  tantum  duo  sunt  in  Ecclesia  Dei  sa- 
cramenta, baptismus  et  panis  ».  Postea  in  alio  opere  (de  Missa 
privata),  et  in  assertionibus  contra  Lovanienses,  dixit:  « Poeni- 

* De  Eccl.  Hierarch.  c.  5.  $2, 

* Tertull.  de  velandis  virg.  c.  i. 

tentiam , cum  virtute  clavium  absolventium  sacramentum,  li- 
benter confitemur;  habet  enim  promissionem  et  fidem  remis- 
sionis peccatorum  propter  Christum  ».  — Melanchton  in  locis 
communibus  (anno  1522.)  duo  tantum  agnovit  sacramenta,  ba- 
ptismum et  Eucharistiam;  in  Apologia  Confessionis  Augustanae 
anno  1530.,  adiungit  tertium,  poenitentiam;  in /ocw  iterum  editis 
ann.  1536.  et  1559.  admisit  quatuor:  «Mihi  maxime  placet», 
inquiit,  « etiam  addi  ordinationem,  ut  vocant,  id  est,  vocationem 
ad  ministerium  Evangelii,  quia  haec  etiam  evangelico  mandata 
praecipitur,  et  addita  est  promissio».  — Zwinglius  duo  statuit 
esse  sacramenta,  baptismum  et  Coenam;  similiter  Calvinus  his 
etiam  solis  contentum  se  esse  voluit ; nam  manuum  impositionem 
sacramentum  esse  testatus  est,  sed  noluit  tertium  sacramentum 
dici,  quia  « non  ordinarium,  nec  commune  apud  omnes  fideles».— 
Posteriores  Protestantes  modo  plura,  modo  pauciora  sacramenta 
admiserunt,  usque  dum  in  binario  numero  tandem,  in  baptismo 
scilicet  et  5.  Coena,  communiter  conquieverint 

* If  the  word  sacrament  be  taken  in  the  wide  sense  in  which  it  was  used 
in  the  early  Church  for  any  significant  religious  rite,  it  is  obvious  that  no  de- 
finite limit  can  be  set  to  their  number.  If  the  word  be  confined  to  such  divine 
ordinances  as  answer  the  conditions  which  characterize  baptism  and  the  Lord*s 
Supper,  then  it^is  evident  that  they  are  the  only  sacraments  under  the  Chri- 
stian  dispensation ; and  such  is  the  view  taken  by  all  Protestants.  It  is  tnie 
that  in  the  Apology  for  the  Augsburg  Confession  it  is  said:  « Vere  sunt  sa- 
cramenta, baptismus,  Coena  Domini,  absolutio,  quae  est  sacramentum  poeni- 
tentiae. Nam  hi  ritus  habent  mandatum  Dei  et  promissionem  gratiae,  quae 
est  propria  Novi  Testamenti  ».  The  last  was  soon  dropped  out  of  the  list 
of  sacraments,  although  the  Lutherans  retained  confession  as  a distinet  Church 
institution.  The  confession  however  was  to  be  general,  an  enumeration  of 
sins  not  being  required,  and  the  absolution  wich  followed  was  simply  decla- 
rative , and  not  iudicial , as  among  the  Romanists.  The  Reformed  symbols 
required  private  confession  to  be  made  to  God,  and  general  confession  in  the 
congregation  of  people;  and  recommended  in  extraordinary  cases,  where  the 
conscience  is  burdened  or  the  mind  perplexed,  private  confession  to  the  pastor 
or  spiritual  adviser.  The  Romanists  ha  ve  seven  sacraments,  adding  to  baptism 
and  the  Lord’s  Supper,  matrimony,  orders,  penance,  confirmation,  and  extreme 
unction.  Matrimony,  however,  although  a divine  institution,  was  not  ordained 
for  signifying,  sealing,  and  applying  to  believers  the  benefits  of  redemption, 
and  therefore,  is  not  a sacrament.  The  same  may  be  said  of  orders.  And 
as  to  confirmation,  penance,  extreme  unction,  in  the  sense  in  which  Romanists 
use  those  terms,  they  are  not  divine  institutions  at  all  ».  Hodge,  Systematic 
theol.  Vol.  3.  p.  492. 

Catholicam  fidem,  iuxta  Concilii  Tridentini  definitionem,  vin- 
dicandam suscipimus  thesi  insequenti. 

THESIS  VII. 

Sacramenta  novae  legis,  a lesu  Christo  Domino  nostro  instituta, 
nec  plura  sunt,  nec  pauciora  quam  septem,  videlicet : Baptismus,  Con- 
firmatio, Eucharistia,  Poenitentia,  Extrema  Unctio,  Ordo  et  Matri- 
monium, 

Septenarius  numerus  sacramentorum  dupliciter  demonstrari 
potest : directe  testimoniis  divinae  revelationis  in  verbo  Dei  scripto 
vel  tradito  contentis,  quae  unumquodque  sacramentum  seorsim 
spectant;  et  indirecte  praescriptionis  argumento,  quod  omnibus 
sacramentis  commune  est.  Directa  demonstratio  fiet  cum  sermo 
erit  de  singulis  in  specie  sacramentis:  modo  indirectam  damus, 
quae  huius  tractatus  est  propria,  brevior,  ac  sicut  alia,  evidens  ad 
rem  conficiendam. 

Argumentum  est  huiusmodi : — 

Eo  tempore,  quo  Novatores  saeculi  XVI.  negare  coeperunt 
septem  sacramenta  Christum  in  Ecclesia  sua  instituisse  ad  san- 
ctificationem hominum  et  salutem;  dogma  hoc  ita  per  omnes  Ec- 
clesias pervulgatum  erat,  ut  evidenter  constaret  ipsum  semper  et 
ubique  fuisse  creditum.  Ergo  dogma  hoc  est  revelatum,  et  nec 
plura  nec  pauciora  sunt  sacramenta  quam  septem  in  Ecclesia 
Christi. 

Consequentia  certissima  est  ex  Tractatu  de  Traditione.  Hic 
tantum  referre  iuvat  regulam  quam  Tertullianus  dederat,  et  omnes 
Patres  ab  initio  constanter  tenuerunt  ad  dignoscendas  veritates 
fidei : « Quod  apud  multos  unum  invenitur , non  est  erratum , 
sed  traditum  » *.  Eamdem  regulam  explicans  Vincentius  Lirinen- 
sis,  aiebat : « In  ipsa  autem  Catholica  Ecclesia , magnopere  cu- 
randum est,  ut  id  teneamus  quod  ubique,  quod  semper,  quod  ab 
omnibus  creditum  est;  hoc  etenim  vere,  proprieque  catholicum, 
quod  ipsa  vis  nominis,  ratioque  declarat,  quae  omnia  fere  uni- 
versaliter comprehendit.  Sed  hoc  ita  demum  fiet  si  sequamur  uni- 

‘ L.  De  praescript.  c.  28. 

I.  — De  Sacramentis.  7 

versitatem,  antiquitatem,  consensionem : sequemur  atitem  univer- 
sitatem hoc  modo,  si  hanc  unam  fidem  veram  esse  fateamur, 
quam  tota  per  orbem  terrarum  confitetur  Ecclesia;  antiquitatem 
vero  ita,  si  ab  his  nullatenus  sensibus  recedamus,  quos  sanctos 
maiores  et  patres  nostros  celebrasse  manifestum  est;  consensio- 
nem quoque  itidem,  si  in  ipsa  vetustate,  omnium,  vel  certe  pene 
omnium  sacerdotum  pariter  et  magistrorum,  definitiones  senten- 
tiasque sectemur  » 

Antecedens  probatur.  — Quod  Ecclesia  Catholica  definivit  in 
Concilio  Tridentino,  id  in  Decreto  pro  Armenis  Florentina  Syn- 
odus, saeculo  XIV.,  docuit  dicens : « Novae  legis  septem  sunt 
sacramenta:  videlicet  Baptismus,  Confirmatio,  Eucharistia,  Poe- 
nitentia, Extrema  Unctio , Ordo  et  Matrimonium  » : et , eodem 
saeculo,  Concilium  Constantiense  septenarium  numerum  agnovit, 
ut  eruitur  ex  damnatione  Articuli  8.  loannis  Hus,  et  ex  articulis 
(1^-25.)  de  quibus  interrogandi  erant  suspecti  haereseos 

Saeculo  XIIL  (anno  1274.),  in  Concilio  Oecumenico  Lugdu- 
nensi II.,  Micbael  Paleologus  Gregorio  X.  confessionem  fidei  ob- 
tulit, in  qua  legimus:  «Tenet  etiam  et  docet  eadem  sancta  Ro- 
mana Ecclesia,  septem  esse  ecclesiastica  sacramenta,  unum  scilicet 
baptisma,  de  quo  dictum  est  supra,  aliud  est  sacramentum  con- 
firmationis, quod  per  manuum  impositionem  Episcopi  conferunt, 
chrismando  renatos ; aliud  est  poenitentia,  aliud  eucharistia,  aliud 
sacramentum  ordinis,  aliud  est  matrimonium,  aliud  extrema  un- 
ctio, quae  secundum  doctrinam  beati  lacobi  infirmantibus  adhi- 
betur ».  — Eiusdem  saeculi  anno  37.,  celebratum  fuit  Concilium 
Londinense,  quod  eamdem  fidem  expressit,  dicens:  « Sacramenta 
principalia  quae  sunt  et  quot , propter  simpliciores  duximus 
exprimenda : sunt  enim  Baptismus,  Confirmatio,  Poenitentia,  Eu- 
charistia, Extrema  Unctio,  Matrimonium  et  Ordo».  — Huc  spe- 
ctat quod  in  Constitutionibus  suis  ex  Concil.  Britanniae  recitat 
Spelmannus  apud  Labbeum  (t.  13.  Cone,  ad  annum  1217.).  Fue- 
runt autem  Constitutiones  istae  editae  a Richardo  Poore  Episcopo 
Sarum;  et  Constitutione  13.  totidem  enumerat  sacramenta,  quot 
nos  ex  Concilio  Tridentino  profitemur.  — Aliud  gravissimum  pro 

‘ Common.  c.  2. 

* V.  Denzinger,  Enchirid.  symb.  et  definit,  pp.  190.  195. 

* Principalia  sacramenta  appellat  ea  quae  nos  nominamus  sacramenta  vere, 
proprie  et  specifice  dicta. 

.re  nostra  documentum  exhibet  professio  fidei  quae  praescripta 
fuit,  anno  1210.,  Waldensibus  ad  Ecclesiam  reducibus  ab  Inno- 
centio  IIL,  et  sic  se  habet : « Corde  credimus  et  ore  confitemur 
unam  Ecclesiam  non  haereticorum,  sed  sanctam,  Romanam,  ca- 
tholicam et  apostolicam,  extra  quam  neminem  salvari  credimus. 
Sacramenta  quoque,  quae  in  ea  celebrantur,  inaestimabili  atque 
invisibili  virtute  Spiritus  Sancti  cooperante. . . Approbamus  ergo 
baptisma  infantium  »,  etc.  Septem  quae  confitemur  sacramenta 
singillatim  ibi  commemorantur. 

Enumeratio  eorumdem  sacramentorum  pariter  invenitur,  sae- 
culo XIL,  in  « Synodicis  Constitutionibus  » Odonis  Episcopi  Pa- 
risiensis  et  praeclare  in  catechesi  habita  circa  annum  1127.  ^ 
S.  Brunone  Bambergensi,  Apostolo  Pomeranorum,  prout  refertur 
a teste  synchrono  et  apostolici  viri  socio.  S.  Episcopus  iam  di- 
scessurus fidelibus  a se  institutis,  inter  caetera,  sic  loquitur: 

a Discessurus  a vobis  trado  vobis,  quae  tradita  sunt  nobis  a 
Domino,  arrham  fidei  sanctae  inter  vos  et  Deum,  septem  scilicet 
sacramenta  Ecclesiae,  quasi  septem  significativa  dona  Spiritus 
Sancti...  Videte  ergo  et  tenete,  ut  sciatis  diligenter  enumerare, 
quae  tradimus  vobis  discedentes  a vobis.  Primum  ergo  sacramen- 
tum est,  quo  iam  imbuti  estis,  sacrosanctus  Baptismus. . . Secun- 
dum sacramentum  est  Confirmatio,  id  est  unctio  chrismatis  in 
fronte.  Hoc  sacramentum  victuris  est  necessarium,  videlicet  ut 
Spiritus  Sancti  corroboratione  muniantur  et  armentur.. . Tertium 
sacramentum  est  Unctio  infirmorum,  quod  ideo  morituris  est  ne- 
cessarium, quia  in  illa  unctione  per  virtutem  Spiritus  Sancti  re- 
missio datur  peccatorum,  et  ipse  qui  moriturus  est,  contra  spiri- 
tuales nequitia  i.  e.  contra  malignos  spiritus  in  exitu  vitae  ani- 
mabus  insidiantes  eadem  Spiritus  Sancti  virtute  pugnaturus  ar- 
matur. . . Quartum  sacramentum  est  Eucharistia,  id  est  corpus  et 
sanguis  Domini. . . Quod  si  non  potestis,  quia  carnales  estis,  huic 
tam  sanctissimae  rei  per  vos  ad  omnes  Missas  participari,  saltem 
per  mediatorem  vestrum,  scilicet  sacerdotem,  qui  pro  vobis  com- 
municat, fideliter,  reverenter  ac  devote  Missas  audiendo  commu- 
nicate. Oportet  tamen  et  vos  ipsos  ter  vel  quater  in  anno,  si  am- 
plius fieri  non  potest,  et  confessionem  facere  atque  ipsi  sacra- 
mento communicare...  Quintum  sacramentum  est  per  poenitentiam 

• V.  Mansi,  t.  22.  p.  677.  et  seq. 

Reconciliatio  lapsorum...  Sextum  sacramentum  est  Coniugium..* 
Septimum  sacramentum  est  Ordinatio  sive  consecratio  Clerico- 
rum. . . Ita  ergo  septem  sacramenta  quae  iterum  vestri  causa  enu- 
merare libet,  Baptismum,  Confirmationem,  infirmorum  Unctionem,. 
Eucharistiam,  lapsorum  Reconciliationem,  Coniugium  et  Ordines, 
per  nos  humiles  suos  paranymphos,  sponsus  coelestis  in  arrham 
verae  dilectionis  vobis  Ecclesiae  suae  transmittere  dignatus  est. . . 
docete  ea  filios  vestros,  ut  memoriter  teneant  et  diligenter  obser- 
vent in  omnes  generationes  » ^ 

AUud  argumentum  in  re  praesenti  exhibent  Theologi  veteres, 
qui  a primis  Scholae  exordiis  de  septem  sacramentis  tractant  quasi 
de  illis  quae  vulgatissima  erant  in  Ecclesia,  in  communi  usu  et 
ab  auctore  accepta  ipsius  Ecclesiae.  Ita  Hugo  a S.  Victore,  initio 
saeculi  XII.,  et  paulo  post  Petrus  Lombardus,  Petrus  Pictaviensis 
et  ceteri. 

Quae  omnia  evidentem  demonstrationem  absolvunt  fidei  Ec- 
clesiae Catholicae  circa  septenarium  numerum  sacramentorum, 
non  solum  eo  tempore  quo  primum  Novatores  apparuerunt,  sae- 
culo XVI. ; sed  etiam  longe  ante  eos,  multis  saeculis  praeceden- 
tibus. — Sed  et  eamdem  veritatem  confirmant  vetustissima  Lati- 
norum sacramentalia , Graecorum  euchologia  a lacobo  Goario, 
Isaaco  Habert,  et  Leone  Allatio  collata;  quae  dum  septem  sa- 
cramentorum ritus  exponunt,  et  in  eis  differentias  aliquas  osten- 
dunt non  essentiales,  sed  non  omnino  leves,  a nostris  ritibus; 
magis  magisque  demonstrant  sacramenta  illa  quae  numeramus, 
ad  nos,  ex  apostolica,  iuxta  institutum  Christi,  traditione,  de- 
scendisse. 

Insuper,  quoties  actum  est  de  extinctione  schismatis,  quo  Ec- 
clesia Graeca  divulsa  est  ab  Ecclesia  Romana,  omnium  matre, 
numquam  de  sacramentorum  numero  disputatum  fuisse  legimus. 
Pertinacissimi  et  vaferrimi  schismatis  defensores  omnia,  etiam 
minima,  dissentionum  capita  exposuerunt;  at  ne  vestigium  qui- 
dem accusationis  invenire  est  apud  eos  circa  numerum  sacra- 
mentorum, quae  in  Ecclesia  Romana  frequentabantur.  Theo- 
logi graeci  schismatici  de  sacramentis  scripserunt,  et  omnes, 
sine  controversia , de  solemni  sacramentorum  numero  in  sua 
Ecclesia  plane  consentiunt.  Inter  eos  eminet  Simon  Tessaloni- 

* In  vita  S.  Ottonis,  2.  Iulii  apud  BoU.  t.  i.  mensis  Iulii. 

censis,  ante  Concilium  Florentinum,  mense  Septembris  1429., 
defunctus  ^ 

Huic  demonstrationi  de  fide  Graecorum  circa  septem  sacra- 
menta Ecclesiae  robur  accrescit  ob  solemnia  quaedam  facta  quae 
saeculis  XVI.  et  XVII.,  contigerunt.  Cum  enim  Protestantes  T u- 
bigenges  Patriarchae  Constantinopolitano  schismatico  leremiae 
Confessionem  Augustanam  misissent,  ut  Graecos  pertraherent  in 
suas  partes ; Patriarcha,  acceptam  haereticam  Confessionem,  omni 
argumentorum  genere,  anno  1576.  et  iterum  1578.  et  1581.  re- 
futavit, fidemque  Ecclesiae  suae  de  sacramentis  his  verbis  con- 
fessus est ; « Dicimus septem  divina  sacramenta  esse : Baptismum 

scilicet,  sacri  Chrismatis  unctionem,  sacram  Communionem,  Or- 
dinem, Matrimonium,  Poenitentiam  et  Extremae  Unctionis  oleum. 
Nam  cum  dona  Spiritus  Sancti,  teste  Isaia,  septem  sint,  septem 
item  sacramenta,  quae  ab  eodem  Spiritu  Sancto  vim  efficiendi 
habent,  sicut  oportet;  non  plura  nec  pauciora  esse Et  haec  qui- 

dem omnia  salutis  nostrae  remedia  ipse  lesus  Christus  Deus  et 
Dominus  noster  tradidit  et  sancti  eius  Apostoli  » *. 

leremiae,  quoad  vixit,  Graecorum  nemo  qui  contradixerit  est 
repertus,  nemo  qui  hanc  ab  eo  expressam  doctrinam  non  pro- 
baverit: at,  non  multo  post,  saeculo  XVII.,  Cyrillus  Lucaris  le- 
remiae successor,  calviniana  lue  imbutus,  calvinianam  fidei  pro- 
fessionem promulgavit,  in  qua  (art.  15.)  asseruit:  « Graecorum 
perpetuam  et  constantem  esse  doctrinam  duo  tantum  esse  sacra- 
menta, baptismum  et  Eucharistiam,  a supremo  legislatore  Christo 
sancita  ».  Verum,  huic  doctrinae,  statim,  tamquam  haereticae  pra- 
vitati restiterunt  Episcopi  orientales  et  universus  clerus;  eamque 
damnarunt  in  Synodis  Constantinopolitana  1638.  sub  Cyrillo 
Contaru  antea  Berrhoensi  Metropolita  et  tum  Lucaris  successore 
in  Sede  Constantinopolitana,  in  altera  Constantinopolitana  1642. 
sub  Parthenio,  in  Hierosolymitana  1672.  sub  Dositheo. 

In  Synodo  Constantinopoli  habita,  anno  1638.,  quae  fuit  trium 
Patriarcharum,  Constantinopolitani  nempe,  Alexandrini  et  Hiero- 
solymitani, unius  supra  viginti  Episcoporum  et  Metropolitarum, 
et  viginti  trium  magnae  Ecclesiae  officialium , editus  est  canon 
qui  sequitur:  « Anathema  Cyrillo  nova  dogmata  fabricanti  et 

' V.  Arcudium,  1.  i.  de  Concordia  Orient.  et  Occid.  Eccles,  c.  2. 

* Perp.  fid.  t.  5.  1.  I.  c.  3. 

credenti  non  esse  ex  institutione  lesu  Christi,  neque  ex  Aposto- 
lorum traditione,  praxique  perpetua  septem  Ecclesiae  sacramenta^ 
Baptismum,  scilicet.  Chrisma,  Poenitentiam,  Eucharistiam,  Sacer- 
dotium, Extremam  Unctionem  et  Matrimonium:  sed  falso  asse- 
renti duo  tantum  a Christo  in  Evangelio  data  esse  aut  instituta,^ 
Baptismum  et  Eucharistiam».  — In  Synodo  sub  Parthenio,  cui 
praeter  Patriarcham  et  Petrum  Mogilam,  Metropolitam  Kiovien- 
sem  totius^Russiae,  subscripserunt  Metropolitae  et  Episcopi  22.^ 
Archimandritae  et  praesules  alii  21.,  quoad  rem  praesentem  di- 
citur: «In  decimo  quinto  capitulo  (Lucaris  in  sua  Professione) 
negat  Ecclesiae  sacramenta  quinque.  Sacerdotium,  sacram  Unctio- 
nem, sacrum  Oleum  (to  euj^eXaiwv,  extremam  Unctionem),  Con- 
fessionem cum  poenitentia,  et  honorabiles  Nuptias,  quae  omnia 
ut  sacra  et  divinam  gratiam  conferentia  (Oeia;  (xeTaXo- 

Tixa)  nobis  antiqua  reliquit  traditio.  Duo  vero  alia  sacramenta 
admittens,  duobus  deinde  capitibus  eorum  virtutem  non  recte 
exponit.  Nam  baptismo  ita  iustificari  putat  baptizatum,  ut  perire 
in  nullo  modo  possit Divinam  autem  Eucharistiam  ita  con- 

vellit, ut  nihil  ipse  aliud  nisi  nudam  figuram  ei  relinquat,  quasi 
adhuc  in  umbra  veteris  legis  serviremus.  Negat  enim  eum,  qui 
videtur  et  comeditur,  panem  iam  sanctificatum  esse  verum  Christi 
corpus,  sed  spiritualiter  tantum  intellectum,  aut  potius  imaginando 

fictum ; quod  omni  impietate  plenum  est Quapropter  et  haec 

capitula  et  interrogationes  (quatuor  subnexas  a Lucari  capitulis) 

communi  suffragio  plene  subvertimus omnibus  declarantes^ 

eorum  scriptorem  falso  nos  criminari,  dum  ait,  privatam  suam 
fidem  esse  orientalem  christianae  fidei  Graecorum  professionem,, 
cum  sit  calvinica,  non  nostra  » 

Demum  extat  « Confessio  orthodoxae  fidei  adversus  Con- 
fessionem calvinianam  Cyrilli  Lucaris  scripta  a Metropolita  totius 
Russiae  Kioviensi  Petro  Mogila,  et,  an.  1^43.,  a quatuor  Patriar- 
chis Parthenio  Constantinopolitano,  loannicio  Alexandrino,  Ma- 
cario  Antiocheno,  Paisio  Hierosolymitano,  ab  aliis  Metropolitis, 
Episcopis  et  Clericis  graecis  approbata,  atque  iterum  in  Synoda 
Hierosolym.  1672.  confirmata  vel  ut  genuina  expressio  fidei  totius 
Ecclesiae  orientalis  (schismaticae).  Agitur  ibi  de  sacramentis  a 
quaestione  98.  usque  ad  q,  119.  et  singulorum  usus,  natura,  san- 

* V.  Labbei  Cone,  t,  15.  p.  1716.  et  seq. 

critas  et  efficacia  declaratur.  Ad  lo.  fidei  articulum:  « Confiteor 
unum  baptisma  in  remissionem  peccatorum  »,  subdit  Confessio 
statim  in  ingressu  tractationis , q.  98. : « Quoniam  (hic  fidei  ar- 
ticulus) baptismatis  mentionem  facit,  locum  nobis  opportunum 
praebet,  ut  explicemus  septem  sacramenta  Ecclesiae,  quae  sunt  haec : 
Baptisma,  Unguentum  Chrismatis,  Eucharistia,  Poenitentia,  Sa- 
cerdotium, honorabile  Coniugium,  et  sacrum  Oleum  (to 
Xaiov).  Haec  septem  sacramenta  respondent  septem  donis  Spi- 
ritus Sancti,  quoniam  per  ea  Spiritus  Sanctus  dona  sua  et  gra- 
tiam suam  infundit  animis  eorum,  qui  sicut  oportet  ea  susci- 
piunt » ^ 

Nestoriani  et  Monophysitae,  iam  a saeculo  V.  extra  Ecclesiam 
reiecri,  nostram  de  septenario  sacramentorum  numero  fidem  re- 
tinent ac  profitentur  ^ : — et  P.  loan.  Bapt.  Sollerii  S.  1.  disser- 
tatio egregia  * demonstrat  eadem  apud  Coptos  in  Aegypto,  specie 
ac  numero,  sacramenta  recenseri  quae  a Catholicis  numerantur. 
Haec  sunt:  i.  — Sacramentum  Baptismi,  qui  Coptis  est  Tansir. 
2.  — Confirmatio,  quam  dicunt  Tetbit  vel  Meirun,  quod  est  Chri- 
sma.  3.  — Confessio,  quam  Eteraf  appellant.  4.  — Missa,  quae  non 
unum  sortitur  nomen,  nam  pro  oblatione  audit  il  Korban,  pro 
sanctificatione  pro  sacrificio  Seeide,  5. — Matrimonium, 

quod  vocatur  Zauage.  6.  — Ordo,  qui  dicitur  Kahanut,  7.  — De- 
nique Extrema  Unctio,  quae  vel  appellatur  Oleum  lampadis  Zeit- 
il-Kandil , vel  Oleum  aegrorum  sub  nomine  Zeit^-il^-marade  \ 
Animadversione  dignum  est  id  quod  addit  P.  Sollerius.  « Nemi- 
nem unum , etiam  inter  Sacerdotes,  reperias , qui  septem  sacra- 
menta ordine  enumeret Itaque  si  ea  mysteria  ab  eis  percun- 

cteris,  unum,  alterum  et  forte  tria  edisserent  aliqui,  alii  haerebunt 
ferme  ad  singula.  Si  quaeras  ulterius,  utrum  quae  ab  eis  omissa 
sunt,  V.  g.  Confirmatio  aut  Matrimonium,  sacramenta  sint ; mox 
respondebunt  affirmative,  tandemque  fatebuntur  septem  esse  nu- 
mero. Coptorum,  ut  alias  dixi,  infortunium  est,  quod  catechismis 
careant,  seu  brevibus  Christianorum  dogmatum  compendiis,  qua- 
lia nobis  abunde  suppetunt.  Quod  autem  alicubi  me  legere  me- 
mini, Coptos  non  credere  sacramenta  esse  institutionis  divinae, 

* £d.  Lipsiae,  1695.  p.  154. 

• Perp.  fid.  t.  3. 

• V.  Act.  Sanet,  pro  mens.  lunii,  t.  7.  ed.  Palm^,  1867. 

* V.  t.  cit.  p.  117. 

ab  Europaeis  gratis  fingitur:  quaestionis  terminos  certe  non  in- 
telligunt : verum  si  de  Auctore  sacramentorum  distinaius  scisci- 
teris, incunctanter  reponent,  non  alium  quam  Christum  Dominum 
eorum  esse  institutorem  » 

Colligentes  ergo  in  unum  quae  diximus , concludamus : — 
quando,  saeculo  XVI.,  Protestantes  septenarium  numerum  sacra- 
mentorum negaverunt,  ut  ab  ipso  Auctore  et  consummatore  fidei 
nostrae  constitutum;  illum  numerum,  non  tantum  Ecclesia  Ca- 
tholica per  universum  orbem  diffusa,  iam  multis  ante  saeculis 
confitebatur;  sed  et  Graeci  schismatici  et  haeretici  orientales 
omnes  admittebant;  illum  ab  antiquo  per  traditionem  accepisse 
dicebant;  illum  consequenter  in  universa  Ecclesia  fuisse  etiam 
tum  creditum  attestabantur  quum  primum  a centro  veritatis,  a 
Petri  sede,  divulsi  fuerant.  — Proinde  stat  antecedens  argumenti 
quod  ad  vindicandam  thesim  proposuimus;  simulque  eiusdem 
argumenti  conclusio  manet,  scilicet,  nec  plura,  nec  pauciora  sa- 
cramenta esse  quam  septem  in  Ecclesia  Christi. 

Ut  solvantur  difficultates  quae  moveri  possent  ab  adversariis, 
haec  sequentia  prae  oculis  habenda  sunt: 

I.  — Frustra  petunt  Protestantes  ut  ostendamus  in  Scripturis 

* Paucos  quosdam  mediae  aetatis  orientales  scriptores  e sectis  Monophy- 
sitarum  et  Nestorianorum  in  assignandis  singulis  sacramentis  errasse,  non  in- 
fitior. Sic  Vartanus  Armenus  Monophysita  confundit  sacrum  oleum  cum  poeni- 
tentia, et  ut  expleat  numerum  septenarium,  ponit  septimum  sacramentum  « funus 
super  defunctos  ».  Ebed-Iesu  Nestorianus  non  commemorat  Extremam  Unctio- 
nem et  Matrimonium,  sed  eorum  loco  numerat  « sacrum  fermentum  et  signum 
vivificae  crucis».  Similiter  enumerationem  sacramentorum  erroneam,  duo  Graeci 
monachi,  lob  et  Damascenus  Thessalonicensis,  exhibent,  coniungentes  oleum 
infirmorum  cum  Poenitentia,  et  assignando  habitum  sacrum,  seu  monasticum, 
ut  sacramentum  sextum. 

At  errores  huiusmodi  particulares  infirmare  nequeunt  demonstrationem 
factam  de  Orientalium,  qui  a catholica  communione  separati  sunt,  fide  circa 
numerum  sacramentorum.  Hunc  numerum , ita  certum  atque  ex  Traditione 
solemnem  habebant  omnes,  ut  illi  iidem  memorati  scriptores  pro  quibusdam 
sacramentis  veris,  quae  in  eorum  enumeratione  omittebant,  alia  supposuerint 
ad  septenarium  numerum  custodiendum.  Quod  autem  inter  se  dissentientes, 
in  diversas  abeant  sententias,  et  modo,  ut  sacramentum,  assignent  habitum 
monasticum,  modo  caeremonias  funebres,  modo  fermentum  aut  signum  cru- 
cis; id  nullo  pacto  communem  traditionem  illarum  Ecclesiarum  ostendit,  sed 
individuales  aberrationes  a vero.  V.  Franzelin  de  sacram,  in  genere,  th.  20. 

nomen  septenarii  numeri  sacramentorum : nam  nec  ipsi  ostendere 
possunt  nomen  binarii,  vel  ternarii’,  vel  quaternarii.  Id  autem, 
non  est  proprium  sacramentis,  sed  commune  aliis  rebus,  cum 
Scripturae  doctrinam,  praecepta,  miracula  Christi  tradant,  non 
■catechismum.  — Praeterea,  etiamsi  supponeretur  ex  Scripturis  ni- 
hil erui  quod  numerum  spectet  sacramentorum,  nullum  argu- 
mentum ex  hoc  contra  thesim  nostram  deduci  posset ; nam  cre- 
dere tenemur  multa  ex  verbo  Dei  tradito,  cuius  eadem  auctoritas 
est,  quae  scripti.  Attamen,  in  re  praesenti.  Scripturae  septenarium 
numerum  conceptis  verbis  non  commemorant;  sed  signa  quae- 
dam sensibilia,  sacra,  divinitus  instituta,  conferentia  gratiam  san- 
ctificantem digne  suscipientibus  indicant,  quae  certissime  ut,  se- 
ptem numero,  vere  et  proprie  N.  L.  sacramenta  dignosci  debent. 
Illis  signis  utique  Scripturae  non  tribuunt  sacramenti  nomen;  sed 
neque  hoc  nomen  tribuunt  Baptismo,  aut  Eucharistiae,  quae  ex 
adversariorum  consensu  sacramenta  sunt;  et  solum  Matrimonium 
hoc  insignitur  nomine,  quod  e censu  sacramentorum  adversarii 
omnes  expungunt.  Nomen  sacramenti,  ut  plenissime  articulis  prae- 
cedentibus demonstravimus,  iuxta  varias  acceptiones  usurpatum 
est  in  Scripturis,  et  per  se  non  sufficit  ad  indicandum  signum 
divinitus  institutum  in  nova  lege  ad  conferendam  rite  dispositis 
gratiam  sanctificantem : nos  autem,  in  praesentiarum,  non  de  no- 
mine horum  signorum  disputamus,  sed  de  signis  ipsis. 

2.  — Patres  antiqui  licet  septenarium  numerum  diserte  non 
adstruant,  et  seiunctim  singuli  de  omnibus  non  loquantur;  tamen 
nullum  est  ex  septem  sacramentis,  quod  verum  sacramentum  esse 
non  testentur.  — Porro  veteres  illi  Patres  aliqua  sacramenta  ideo 
recensere  solebant  non  omnia,  quia  vel  tunc  eorum  scopus  par- 
ticularis id  non  exigebat;  vel  sacramenta  in  duas  veluti  classes 
dividebant,  et  de  una  tantum  loqui  volebant;  vel  occultiora  quae- 
dam palam  facere  vetabat  disciplina  arcani.  — Sed  haec  paulo  fu- 
sius sunt  explicanda. 

Et  primo  quidem  dicimus.  Patres  aliqua,  non  omnia,  quan- 
doque sacramenta  commemorasse,  quia  id  ferebat  eorum  scopus. 
Ita  Tertullianus  * unitatem  naturae  humanae  et  resurrectionem 
carnis  evincit  ex  sanctificatione  per  sacramenta  sensibilia,  ut  vi- 
dere est  in  testimonio,  quod  supra  citavimus.  Etenim  postquam 


* De  resurrect.  carnis,  c.  8. 

(c.  7.)  dixerit : « Ita  caro,  dum  ministra  et  famula  animae  depu- 
tatur, consors  et  cohaeres  invenitur.  Si  temporalium,  cur  non  et 
aeternorum?»  prosequitur  (c.  8.):  «Et  haec  quidem,  velut  de 
publica  forma  humanae  conditionis  in  suffragium  carni  procura- 
verim. Videamus  nunc  de  propria  etiam  Christiani  nominis  forma, 
quanta  huic  substantiae,  frivolae  ac  sordidae,  apud  Deum  prae- 
rogativa sit:  et  si  sufficeret  illi,  quod  nulla  omnino  anima  salu- 
tem possit  adipisci,  nisi  dum  est  in  carne  crediderit:  adeo  caro 
salutis  est  cardo.  Denique  cum  anima  Deo  allegitur,  ipsa  est  quae 
efficit  ut  anima  allegi  possit.  Scilicet  caro  abluitur,  ut  anima  ema- 
culetur; caro  ungitur,  ut  anima  consecretur;  caro  signatur,  ut 
et  anima  muniatur;  caro  manus  impositione  adumbratur,  ut  et 
anima  spiritu  illuminetur;  caro  Corpore  et  sanguine  Christi  ve- 
scitur, ut  et  anima  de  Deo  saginetur.  Non  possunt  ergo  separari 
in  mercede,  quas  opera  coniungit  ».  — S.  lustinus  ‘ ideo  duorum 
solummodo  meminit,  quia,  ut  de  singulis  tractaret,  nec  scribendi,, 
nec  temporis  ferebat  ratio.  Respondebat  enim  gentilibus,  qui  dua 
obiecerant  Christianis:  i.  eos  esse  atheos,  quod  Deos  non  cole- 
rent: 2.  in  conventibus  suis  eos  vesci  pueruli  alicuius  carnibus,, 
ideoque  neminem  eos,  praeter  suos,  suam  ad  synaxin  admittere. 
Cuius  calumniae  in  Christianos  coniectae  etiam  Tertul.  in  Apo- 
loget., Athenagoras  in  Apol. , Minutius  in  Octavio  testes  sunt. 
Ad  primum  lustinus  respondet  eos  atheos  non  esse,  cum  tres 
divinas  personas  colant.  Deinde  de  Christianorum  synaxi  agit,  ac 
veluti  cursim  Baptismi  meminit,  ut  doceat,  nonnisi  baptizatis  per- 
missum esse  synaxi  accumbere;  tum,  quid  Christiani  in  synaxi 
agant,  rationem  reddit,  ubi  de  Eucharistia  necessum  habebat  dis- 
serere, utpote  synaxeos  mysterio  praecipuo,  ob  quod,  scilicet 
corpus  Christi,  putabantur  carnibus  vesci  mactati  pueruli.  Igitur 
de  sacramentis  aliis  ut  scriberet,  nec  necessum  fuit,  cum  haec 
ignota  essent  adhuc  gentilibus;  nec  proinde  consultum,  ne  ex  his 
divulgatis  ampliorem  causam  sumerent  adversus  Christianos.  — 
S.  Irenaeus  ^ ex  professo  de  sacramentis  non  tractat,  sed  pro  data 
occasione  nunc  Eucharistiae,  nunc  Baptismi  meminit.  De  priore 
(lib.  4.  cap.  18,)  disputat,  ut  Marci  cuiusdam  errores  refellat  circa 
eamdem;  de  Baptismo,  autem  (1-  i.  c.  21.)  ut  rursus  haeretico- 

* Apol.  I. 

• Contra  haereses,  1.  i.  et  4. 

nim  aliorum  circa  eumdem  ineptias  confutet.  — S.  Basilius  ut 
demonstret  non  omnem  christianam  disciplinam  in  Scripturis  con- 
tineri, sed  multa  per  traditionem  haberi,  in  exemplum  adducit 
ritus  aliquot  sacramentorum,  et  ait:  «Invocationis  verba,  cum 
conficitur  panis  Eucharistiae  et  poculum  benedictionis,  quis  San- 
ctorum in  Scripturis  nobis  reliquit?  neque  enim  his  contenti  su- 
mus quae  commemorat  Apostolus  aut  Evangelium. . . . Benedici- 
mus et  aquam  baptismi,  et  oleum  unctionis,  et  insuper  ipsum 
baptizatum;  ex  quibus  Scripturis?  ‘ » — S.  Augustinus,  saepe  ut 
validitatem  sacramentorum  quae  ministrantur  ab  haeretico  osten- 
dat, aliqua  commemorat,  ad  hominem  arguens  contra  adversarios : 
« Si  ad  hoc  valet  »,  ait,  « quod  dictum  est  in  Evangelio,  Deus 
peccatorem  non  audit,  ut  per  peccatorem  sacramenta  non  cele- 
brentur; quomodo  exaudit  homicidam  deprecantem  vel  super 
aquam  baptismi,  vel  super  oleum,  vel  super  Eucharistiam,  vel 
super  capita  eorum,  quibus  manus  imponitur?  Quae  omnia  ta- 
men et  fiunt  et  valent  etiam  per  homicidas,  id  est  per  eos,  qui 
oderunt  fratres,  etiam  in  ipsa  intus  Ecclesia  » — Demum  S.  Isi- 
dorus  de  etymologia  nominis  sacramenti  agit,  et  ut  definitionem 
sacramenti  illustret,  affert  tria  sacramenta,  quae  ad  scopum  suum 
sufficerent:  « Sunt  autem  sacramenta  Baptisma,  et  Chrisma,  Cor- 
pus et  Sanguis,  quae  ob  id  sacramenta  dicuntur,  quia  sub  tegu^ 
mento  corporalium  rerum  virtus  divina  secretius  salutem  eorum- 
dem  sacramentorum  operatur;  unde  et  a secretis  virtutibus  vel 
a sacris  sacramenta  dicuntur  » •.  — S.  Cyrill.  Hieros.  et  S.  Am- 
brosius * de  sacramentis  institutionem  suppeditant,  sed  pro  ca- 
techumenis et  recenter  baptizatis,  quibus  tria  sacramenta  simul 
tradi  solebant.  Baptismus  nempe.  Confirmatio  et  Eucharistia;  ac 
proinde  de  his  tribus  tantum  loquuntur,  in  operibus  quae  ad- 
versarii nobis  obiiciunt:  nec  aliter  intelligenda  sunt  haec  verba 
auctoris  librorum  de  sacramentis,  qui  Ambrosio  tribuuntur:  « Ergo* 
accepisti  de  sacramentis , plenissime  cognovisti  omnia  » — Si 
quando  Patres  dicunt,  « sacramenta  Ecclesiae  e latere  Christi 

‘ De  Spiritu  Sancto  c.  27. 

* De  baptismo,  1.  5.  c.  20. 

* Etymolog.  1.  6.  c.  19. 

* S.  Cyril.  Hier,  in  catechesibus  Mystagogicis,  et  S.  Amb.  1.  de  Mysteriis,, 
et  1.  6.  de  sacramentis. 

* De  Sacram.  1.  6.  c.  2. 

manasse  pendentis  in  cruce  » et  ideo  Baptismum  solum  nu- 
merant et  Eucharistiam;  id  faciunt  tum  quia  de  aedificatione  Ec- 
clesiae loquuntur,  ad  quam  concurrunt  Sanguis  quo  redempti  su- 
mus, et  baptismus,  per  quem  Ecclesiam  Christi  ingredimur:  — 
tum  etiam  quia  baptismus  primum  sacramentum  est  quo  regene- 
ramur et  per  eum  ad  cetera  sacramenta  accedere  possumus.  Eu-- 
charistia  vero  finis  et  consummatio  est  omnium  sacramentorum,  ut 
ait  S.  Dionysius  (de  Eccles.  hierarch.  c.  3.). 

Secundo  loco,  animadvertimus  Patres  veteres  interdum  sacra- 
menta quaedam  peculiariter  commemorasse,  quia  mysteria  nostra 
in  duplicem  veluti  classem  dividebant,  in  ea  nempe  quae  conse- 
crantia aut  perficientia  dicuntur  et  in  medicinalia,  « Sacramenta 
novae  legis  »,  ait  S.  Thomas  *,  « ad  duo  ordinantur,  scilicet  in 
remedium  peccati  et  ad  cultum  divinum.  Est  autem  omnibus  sa- 
cramentis commune  quod  per  ea  exhibetur  aliquod  remedium 
contra  peccatum,  per  hoc  quod  gratiam  conferunt.  Non  autem 
omnia  sacramenta  ordinantur  directe  ad  divinum  cultum,  sicut 
patet  de  poenitentia,  per  quam  homo  liberatur  a peccato;  non 
autem  per  hoc  sacramentum  exhibetur  homini  aliquid  de  novo 
pertinens  ad  divinum  cultum,  sed  restituitur  in  statum  pristinum. 
Pertinet  autem  aliquod  sacramentum  ad  divinum  cultum  tripli- 
citer: uno  modo  per  modum  ipsius  actionis;  alio  modo  per  mo- 
dum agentis;  tertio  modo  per  modum  recipientis.  Per  modum 
quidem  ipsius  actionis  pertinet  ad  divinum  cultum  Eucharistia, 

in  qua  principaliter  divinus  cultus  consistit Sed  ad  agens  in 

sacramentis  pertinet  sacramentum  Ordinis,  quia  per  hoc  sacra- 
mentum deputantur  homines  ad  sacramenta  aliis  tradenda.  Sed 
ad  recipientes  pertinet  sacramentum  Baptismi,  quia  per  ipsum 
homo  accipit  potestatem  recipiendi  alia  Ecclesiae  sacramenta. . . . 
ad  idem  etiam  ordinatur  quodammodo  Confirmatio  ».  — Hinc 
Patres  frequentissime  quatuor  haec  sacramenta  per  excellentiam 
consecratoria  simul  commemorant;  nec  solent  eis  adiungere  alia, 
quae  potius  sunt  medicinalia.  Et  haec  etiam  ratio  est  cur  S.  Dio- 
nysius, in  opere  de  ecclesiastica'  hierarchia,  cum  tractatum  scriberet 
de  hierarchicis  consecrationibus  et  initiationibus,  sacramenta  illa 
solum  explicet,  nempe  Baptismum,  Chrisma,  Eucharistiam  et  Or- 

‘ S.  Aug.  Tract.  120.  in  loan. 

* 3.  p.  q.  63.  a.  6. 

dinem.  His  autem  pro  scopo  suo  addit  consecrationem  altarium, 
solemnem  dedicationem  monachorum,  benedictionem  et  ritus  fu- 
nebres super  corpora  fidelium  defunctorum.  De  professione  vero 
monastica  cum  aliis  Ecclesiae  sacramentis  specialiter  locuti  sunt 
Patres,  eamque  mysterium  et  sacramentum  appellavere,  non  pro- 
prio, sed  lato  sensu;  quia  ex  opere  operantis,  propter  fervorem 
caritatis  eius  qui  mundo  renuntiat,  peccata  remittit,  et  sic  aliquo 
modo  assimilatur  baptismo.  « Rationabiliter  autem,  inquit  S.  Tho- 
mas  *,  dici  potest  quod  etiam  per  ingressum  religionis  aliquis 
consequatur  remissionem  omnium  peccatorum.  Si  enim  aliquibus 
eleemosynis  factis,  homo  potest  statim  satisfacere  de  peccatis  suis, 
secundum  illud  Daniel.  4.  24, : ‘ Peccata  tua  eleemosynis  redime 
multo  magis  in  satisfactionem  pro  omnibus  peccatis  sufficit  quod 
aliquis  se  totaliter  divinis  obsequiis  mancipet  per  religionis  in- 
gressum, quae  excedit  omne  genus  satisfactionis,  etiam  publicae 
poenitentiae,  ut  habetur  in  Decret.  33.  quaest.  i.  art.  Admonere; 
sicut  etiam  holocaustum,  excedit  sacrificium,  ut  Gregorius  dicit 
super  Ezech. , hom.  20.  a med.  Unde  legitur  in  Vitis  Patrum, 
1.  6,  libello  I.  n.  9.,  quod  eamdem  gratiam  consequuntur  religio» 
nem  intrantes  quam  consequuntur  baptizati  ». 

Tertio  loco  causam  air  aliqui  Patres  antiquiores  de  sacra- 
mentis quasi  obiter  tractarent,  et  singuli  de  omnibus  non  lo- 
querentur, fuisse  diximus  legem  arcani,  seu  religiosi  silentii  de 
mysteriis  fidei:  quod  tam  graviter  inculcatum  erat  primis  Eccle- 
siae saeculis,  et  tam  fideliter  servabatur,  ut  Patres  in  publicis 
concionibus,  et  in  scriptis  libris,  potius  quaedam  innuerent  de 
sacramentis  nostris,  quam  explicarent.  Sub  finem  saeculi  IV., 
S.  loannes  Chrys.  (hom.  40.  in  I.  Ep.  ad  Cor.  n.  i.),  de  baptismo 
loquens,  ait:  « Volo  quidem  aperte  hoc  dicere,  verum  non  audeo 
propter  eos  qui  non  sunt  initiati:  ii  enim  expositionem  nobis 
faciunt  difficiliorem , ut  qui  nos  cogant  vel  non  aperte  dicere, 
vel  eis  arcana  enuntiare  ».  — Quapropter  apud  eum  frequentis- 
sime illa  formula  occurrit  « norunt  initiati  »;  quae  similiter  saepe 
repetita  est  in  operibus  S.  Augustini,  et  aliorum  Patrum:  quin- 
imo  S.  Augustinus  sacramenta  dixit,  appellata  fuisse  mysteria, 
idest  occulta,  secreta,  quia  solis  communicanda  erant  initiatis, 
efferre  vero  in  publicum  nefas  esset  Saeculo  V.,  Innocentius  L 

‘ 2.  2.  q.  189.  a.  3.  ad  3. 

■ V.  1.  de  catechiz.  rudib.  c.  9. 

(Ep.  25.)  Decentio  Episc.  Eugubino  consulenti  quaedam  respondet 
de  sacramento  Chrismatis,  sed  formam  verborum  non  audet  con- 
signare litteris:  «verba  vero»,  inquit,  «dicere  non  possum,  ne 
magis  prodere  videar,  quam  ad  consultationem  respondere  » ^ 

3.  — Lotio  pedum  Apostolorum , quam  refert  S.  loannes  in 
Evangelio  (xiii.  5.),  et  verba  Christi  (v.  14.) : « Si  ergo  ego  lavi  pe- 
des vestros  Dominus  et  Magister,  et  vos  debetis  alter  alterius  lavare 
pedes:  exemplum  enim  dedi  vobis,  ut  quemadmodum  ego  feci, 
ita  et  vos  faciatis  »;  non  spectant  institutionem  sacramenti  pro- 
prie et  stricte  accepti.  Id  manifestum  fit  ex  eo  quod  lotio  neque 
praecepta  a Domino  fuerit  ut  perpetuo,  sicut  veri  nominis  sacra- 
mentum, in  Ecclesia  maneret;  neque  promissionem,  tamquam  signum 
practicum,  habuerit  gratiae  sanctificantis. 

Etenim,  non  fuit  a Domino  praecepta  ut  perpetuo  in  Ecclesia 
maneret;  nam,  etsi  ablutio  pedum  in  quibusdam  Ecclesiis  parti- 
cularibus, ut  e.  g,  in  Mediolanensi,  adhibita  fuerit,  dum  confer- 
retur baptismus ; nec  semper  tamen,  nec  ubique  locorum,  nec  in 
ipsa  Romana  Ecclesia  obtinuit:  et  ubicumque  viguit,  habita  fuit 
ut  caeremonia  quae  mutabilem  respiceret  disciplinam.  Extat 
xan.  48.  Concilii  Illiberitani  qui  statuit:  « Neque  pedes  eorum 
{qui  baptizantur)  lavandi  sunt  a sacerdotibus,  vel  clericis  ».  S.  Au- 
gustinus ait,  « sed  ne  ad  ipsum  sacramentum  baptismi  videretur 
pertinere  (lotio  pedum)  multi  hoc  in  consuetudine  recipere  no- 
luerunt. Nonnulli  etiam  de  consuetudine  auferri  non  dubitaverunt. 
Aliqui  autem,  ut  et  hoc  sacratiori  tempore  commendarent,  et  a 
baptismi  sacramento  distinguerent,  vel  diem  tertium  octavarum. . . . 
vel  etiam  ipsum  octavum , ut  hoc  facere  elegerunt  » Et  ipse 
S.  Ambrosius  fatetur : « Non  ignoramus  quod  Ecclesia  Romana 
hanc  consuetudinem  non  habeat,  cuius  typum  in  omnibus  sequi- 
mur, et  formam : hanc  tamen  consuetudinem  non  habet,  ut  pedes 
lavet  » Postea  inquit  se,  in  lotione  pedum  adhibenda,  a Romana 
Ecclesia  recedere,  scribens:  «In  omnibus  cupio  sequi  Ecclesiam 
Romanam;  sed  tamen  et  nos  homines  sensum  habemus,  ideo 
quod  alibi  rectius  servatur,  et  nos  rectius  custodimus  »:  et  his, 
aperte  dicit , praxim  illam  disciplinam  spectare , non  dogmata , 
caeremoniam  quamdam,  non  sacramentum:  nam  in  iis  solum 

‘ Denzinger,  Enchiridion,  p.  22. 

■ Ep.  55.  ad  lanuarium  n.  33. 

* L.  3.  de  sacram,  c.  i.  n.  5. 

<quae  non  dogmata,  sed  meram  disciplinam  respiciunt,  non  vio- 
lata, imo  agnita,  Romanae  Ecclesiae  auctoritate  suprema,  possunt 
Episcopi  Ecclesiarum  suarum  tenere  consuetudinem. 

Quod  lotio  pedum  non  habuerit,  tamquam  signum  practicum, 
promissionem  gratiae  sanctificantis,  iam  patet  ex  dictis  : signum  enim 
gratiae  practicum  a Christo  Domino  institutum,  non  adhibetur 
ut  caeremonia  accidentalis  in  ritibus  Ecclesiae,  nec  mutatur,  se- 
cundum disciplinam  variam  et  temporarias  Ecclesiarum  particu- 
larium consuetudines.  Sed  et  verba  ipsa  Salvatoris  docent  lotio- 
nem pedum  discipulorum  ad  exemplum  et  exercitationem  humi- 
litatis, non  ut  eEcax  symbolum  esset  gratiae,  fuisse  peractam. 
«Si  ergo  ego  lavi  pedes  vestros  Dominus  et  Magister;  et  vos 
debetis  alter  alterius  lavare  pedes  » — Quum  autem  dicit:  « Nisi 

lavero  te,  non  habebis  partem  mecum  »,  non  promittit  Christus 
omnibus  gratiam , sed  minatur  Petro  poenam  ob  inobedientiam : 
quare  longe  differt  sententia  haec  ab  alia  (loan.  3.):  Nisi  quis  re- 
natus juerit  etc. : ista  universalis  omnino  est,  respiciens  omnes, 
absque  ulla  conditione;  illa  particularis,  reluctandam  Petri  spe- 
ctat, cui,  nisi  obediat,  comminatur  poenam.  Verbis  (v.  10.): 
« Qui  lotus  est,  non  indiget  nisi  ut  pedes  lavet  » , Christus  osten- 
dit, lotionem  pedum  figuram  esse  lotionis  internae,  qua  etiam 
loti,  idest  iusti,  indigent  ut  levioribus  maculis,  seu  peccatis  ve- 
nialibus se  mundent:  quae  interna  lotio,  per  externam  figurata, 
contritione.  Poenitentiae  sacramento,  humilitate,  aliisque  virtutum 
actibus  peragitur.  Hac  itaque  ratione  ablutio  pedum  dicitur  sacra- 
mentum, quatenus  nempe  remissionem  peccatorum  venialium  si- 
gnificat ; quae  quotidie  humilitate,  caritate,  aliisque  remediis  ipsa 
lotione  pedum  expressis,  lavari  debent. 

Hinc  facile  solvitur  difficultas,  quae  oritur  ex  S.  Bernardo 


* <r  De  lavandis  vero  pedibus  »,  ait  S.  Augustinus,  a cum  Dominus  hoc 
propter  formam  humilitatis,  propter  quam  docendam  venerat,  commendaverit, 
sicut  ipse  consequenter  exposuit,  quaesitum  est. .. . ».  — Ep.  55.  ad  lanuarium, 
c.  18.  n.  33. 

* « Nam  ut  de  remissione  quotidianorum  minime  dubitemus , habemus 
eius  sacramentum,  pedum  ablutionem..  ..  Vis  autem  nosse,  quia  pro  sacra- 
mento illud  est,  non  pro  solo  exemplo  factum?  Illud  attende  quod  Petro  di- 
ctum est;  ‘ Si  non  lavero  te  non  habebis  pilrtem  mecum  ’.  Aliquid  igitur  latet, 
quod  necessarium  est  ad  salutem,  quando  sine  eo  nec  ipse  Petrus  partem  ha- 
beret in  regno  Christi  et  Dei.  ...  Et  unde  scimus  quia  ad  diluenda  peccata, 
quae  non  sunt  ad  mortem,  et  a quibus  plene  cavere  non  possumusante_nior- 

Affirmat  utique  mellifluus  Doctor  (serm.  de  Coena  Domini)  pe- 
dum lotionem  esse  sacramentum  pro  remissione  peccatorum  ve- 
nialium; sed  de  sacramento  loquitur  suh  generica  ratione  accepto, 
non  autem  sub  specifica,  quae  septem  solummodo  competit  signis 
practicis  gratiae  in  nova  lege.  Hanc  certe  fuisse  mentem  S.  Do- 
ctoris  ex  citati  sermonis  contextu  et  scopo  agnosci  potest. 

Etenim,  quo  sensu  sacramentum  ibi  accipiat,  declarat  initio 
cum  multa  sacramenta  dicat  esse  recolenda  ultimis  diebus  maioris 
hebdomadae  in  quadragesima,  et  de  tribus  tantum  illorum  verba 
faciat : « Hi  sunt  dies  quos  observare  debemus,  dies  pleni  pietate 
et  gratia,  quibus  etiam  sceleratorum  hominum  mentes  ad  poeni- 
tentiam provocantur.  Tanta  siquidem  est  vis  sacramentorum  eo- 
rum quae  diebus  istis  recoluntur,  ut  possint  ipsa  quoque  lapidea 
scindere  corda,  et  pectus  omne,  licet  ferreum,  emollire  suffi- 
ciant  At  vero  quoniam  sic  est  in  spiritualibus  cibis,  sicut  et 

in  corporalibus,  ut  in  quibusdam  statim  praesto  sit  sapor,  in  ali- 
quibus oporteat  laborare:  quae  manifesta  sunt,  nostro  non  in- 
digent ministerio;  quae  vero  clausa  sunt,  diligentem  volunt  ha- 
bere considerationem  (alias  consideratorem).  Neque  enim  tradit 
mater  parvulo  nucem  integram,  sed  frangit  eam,  et  nucleum  por- 
rigit. Sic  et  ego  vobis,  fratres  charissimi,  si  possem,  sacramenta 
quae  clausa  sunt,  aperire  debueram;  sed,  quia  minus  possum,  ro- 
gemus ut  vobis  pariter  et  mihi  mater  sapientia  frangat  nuces 

istas Multa  quidem  sunt  sacramenta,  et  scrutandis  omnibus 

hora  non  sufficit.  Fortassis  etiam  aliqui  vestrum  imbecilles  sunt 
ad  tanta  simul  capienda.  De  tribus  itaque  sacramentis , quae  sath 
congrua  sunt  huic  tempori,  dicendum  erit  quod  Dominus  ipse  do- 
naverit » . — Et  ad’’excludendam  omnem  dubitationem  circa  sen- 
sum iuxta  quem  in  illa  concione  vocem  sacramenti  accipere  vult, 
idem  S.  Doctor  declarat  (n.  2.):  « Sacramentum  dicitur  sacrum 
signum,  sive  sacrum  secretum.  Multa  siquidem  fiunt  propter  se 
tantum;  alia  vero  propter  alia  designanda,  et  ipsa  dicuntur  signa, 
et  sunt.  Ut  enim  de  usualibus  sumamus  exemplum,  datur  an- 
nulus  absolute  propter  annulum,  et  nulla  est  significatio:  datur 
ad  investiendum  de  haereditate  aliqua,  et  signum  est,  ita  ut  iam 

tem,  ablutio  ista  pertineat?  Ex  eo  plane  quod  offerenti  manus  et  caput  pariter 
ad  abluendum,  responsum  est:  ‘ qui  lotus  est,  non  indiget  nisi  ut  pedes  lavet  V 
Lotus  enim  est  qui  gravia  peccata  non  habet  ».  S.  Bernardus,  serm.  de  Coena 
Dom.  n.  4, 

dicefe  possit  qui  accipit:  Annulus  non  valet  quidquam,  sed  hae- 
reditas  est  quam  quaerebam.  In  hunc  itaque  modum  appropin- 
quans passioni  Dominus,  de  gratia  sua  investire  curavit  suos,  ut 
invisibilis  gratia  signo  aliquo  visibili  praestaretur.  Ad  hoc  insti- 
tuta sunt  omnia  sacramenta,  ad  hoc  Eucharistiae  participatio,  ad 
hoc  pedum  ablutio,  ad  hoc  denique  ipse  baptismus  ».  Demum, 
postquam  declaraverit  ablutionem  pedum  fuisse  sacramentum  (ge- 
nerica  huius  vocis  acceptione)  ad  significandam  internam  ablu- 
tionem a venialibus,  concludit : « Verumtamen  haec  nemo  con- 
temnet, aut  parvipendat....  Nemo  inquam,  perniciosa  securitate 
dormitet. . . . Nec  ideo  tamen  pro  eis  neeesse  est  nimis  esse  sol- 
licitos; ignoscit  facile,  imo  et  libenter,  si  modo  nos  agnoscamus.... 
Hinc  est  quod  in  oratione  quam  ipse  instituit,  quotidie  pro  pec- 
catis illis  voluit  nos  orare  ». 

S.  Ambrosii  verba  quaedam  obscura  sunt  et  difficilia,  quae 
indigent  declaratione.  Etenim  scribit  (1.  de  Myst.  c.  6.  n.  32.). 
« Mundus  erat  Petrus,  sed  plantam  lavare  debebat;  habebat  enim 
primi  hominis  de  successione  peccatum:  quando  eum  supplan- 
tavit serpens,  et  persuasit  errorem.  Ideo  planta  eius  abluitur,  ut 
haereditaria  peccata  tollantur ; nostra  enim  propria  per  baptismum 
relaxantur  ».  Et  (1.  3.  de  Sacram,  c.  i.  n.  5.)  refellens  eos,  qui 
asserebant,  non  in  mysterio  lavari  pedes  baptizatorum , sed  in 
signum  humilitatis,  veluti  dum  hospites  excipiuntur,  ait : « Aliud 
est  humilitans,  aliud  sanctificationis.  Denique  audi  quia  myste- 
rium est,  et  sanctificatio:  Nisi  lavero  tibi  pedes,  non  habebis 
mecum  partem  ».  In  fine  eiusdem  capitis  (n.  7.):  « Lavas  ergo 
pedes,  ut  laves  venena  serpentis  ».  — At  S.  Ambrosius  per  ba- 
ptismum omnia  peccata  dimitti  docuit  non  solum  lib.  3.  de  off. 
c.  18.;  Ps.  36.  n.  ^3.  et  1.  2.  in  Luc.  n.  79.;  verum  etiam  in  libro 
de  mysteriis  ‘ et  in  ipso  loco  obiecto  ex  1.  3.  de  sacramentis , in- 
quiens  « omnis  culpa  diluitur  in  baptismo  » Quomodo  ergo 
iuxta  Ambrosium  in  lotione  pedum  est  mysterium  sanctificatio- 
nis, quomodo  abluitur  planta  pedis  ut  tollantur  haereditaria  pec- 
cata, quomodo  lavantur  pedes,  ut  laventur  venena  serpentis?  Pro- 
fecto non  alio  sensu,  nisi  quatenus  concupiscentia,  serpentis  fraude 
ingenerata,  per  quam  quotidie  in  plura  peccata  prolabimur,  lo- 


* c.  4- 

* c.  I.  n.  7. 

tione  pedum,  et  exercitatione  humilitatis  fraenatur;  atque  ita  ab- 
lutio pedum  aliquod  sanctificationis  subsidium  nobis  tribuit.  Ex- 
plicat enim  seipsum  Ambrosius  scribens  in  Ps.  48.  n.  9.:  « La- 
vemus et  pedes,  ut  calcanei  lubricum  possimus  auferre,  quo  fida 
statio  possit  esse  virtutum,  et  ne  paterno  quis  errore  labatur,  qui 
suo  paratus  est  stare  proposito:  et  non  metuat  lubricum  haere- 
ditatis,  qui  cupit  vestigium  tenere  virtutis  »•  Atque  eodem  libro  3. 
de  Sacram,  n.  7. : « In  baptismate  omnis  culpa  diluitur.  Recedit 
ergo  culpa;  sed  quia  Adam  supplantatus  a diabolo  est,  et  vene- 
num ei  effusum  super  pedes,  ideo  lavas  pedes,  ut  in  ea  parte, 
in  qua  insidiatus  est  serpens,  maius  subsidium  sanctificationis  ac- 
cedat, quo  postea  te  supplantare  non  possit.  Lavas  ergo  pedes, 
ut  laves  venena  serpentis.  Ad  humilitatem  quoque  proficit  ut  in 
mysterio  non  erubescamus,  quod  dedignamur  in  obsequio  ».  Ob 
eandem  rationem,  nimirum  ex  eo  quod  lotio  pedum  significet 
auferendum  calcanei  lubricum , et  corroborandam  exercitatione 
virtutum  haereditariam  infirmitatem;  scripserat  Ambrosius  (n.  5.) 
in  lotione  pedum  latere  mysterium  sanctificationis,  nec  esse  illam 
eodem  loco  tenendam,  quo  habetur  ablutio  hospitum  facta  ad 
honestatem  hospitii. 

ARTICULUS  QUINTUS 
De  convenientia  sacramentorum. 

Quum  sacramentorum  institutor  sit  ipse  Deus,  qui  « attingit 
a fine  usque  ad  finem  fortiter  et  disponit  omnia  suaviter  » sa- 
cramenta convenienter  ad  hominum  salutem  instituta  esse  patenter 
constat.  Verum,  ut  Dei  sapientia,  benignitas  ac  providentia,  in 
sacramentis  instituendis,  splendidiore  luce  nobis  appareant;  iuvat, 
ex  doctrina  Maiorum,  quasdam  huius  institutionis  congruentias 
hic  exponere,  quae  tum  naturam,  tum  numerum  spectant  sacra- 
mentorum: ideoque  proponimus  sequentem  thesim. 

* Sap.  viii.  I. 

THESIS  VIII. 

Aptissimae  in  sacramentorum  institutione,  pro  sanctificatione  ho- 
minum  et  salute,  convenientiae  splendere  cernuntur,  sive  eorumdem  sa- 
cramentorum natura  spectetur,  sive  numerus. 

I.  Convenientia  sacramentorum,  spectata  eorum  natura,  quate- 
nus sensibilia  signa  sunt  pro  hominum  sanctificatione,  tripliciter, 
ad  mentem  Angelici  \ ostendi  potest:  a)  — Ex  conditione  naturae 
humanae:  nam  eius  proprium  est  ut  per  corporalia  et  sensibilia 
ad  spiritualia  et  intelligibilia  capienda  deveniat;  sed  divinae  pro- 
videntiae magnopere  congruit  ut  unicuique  rei  provideat  secun- 
dum modum  suae  naturae  accommodatum:  ergo  magnopere  divinae 
providentiae  congruit  homini  auxilia  salutis  conterre  sub  corpo- 
ralibus et  sensibilibus  quibusdam  signis,  quae  sunt  sacramenta, 
a Si  incorporeus  esses  »,  aiebat  S.  loan.  Chrysostomus  « nuda 
tibi  illa  et  incorporea  dona  tribuisset;  sed  quia  corpori  coniuncta 
est  anima,  in  sensibilibus,  spiritualia  tibi  largitur  ». 

V)  Ex  statu  hominis  lapsi.  Etenim  corporalibus  rebus  homo 
peccando  adhaesit;  sapiens  autem  medicus  in  illis  aegroto  con- 
venienter exhibet  medicinam,  quibus  aegrotus  adhaeret,  ut  liben- 
tius ab  eo  sumatur:  ergo,  aptissima  congruentia,  Deus  per  cor- 
poralia signa,  idest  per  sacramenta,  homini  spiritualem  medici- 
nam praebuit  contra  peccatum.  « Quae  tamen  medicina  »,  recte 
adnotabat  Hugo  a S.  Victore  « quantum  ad  suam  naturam  spe- 
ctat (nimirum,  si  corporea  res,  ut  naturaliter  est,  consideretur) 
augere  morbum  habuit,  non  curare,  quia  terrena  omnia  (quan- 
tum ad  illorum  qualitatem,  et  nostram  infirmitatem  pertinet)  cor- 
ruptionem animarum  operari  solent  potius  quam  curationem.  Per 
quae  tamen  Deus  cum  nostram  sanitatem  perficit,  quid  aliud  quam 
suae  virtutis  potentiam  evidenter  ostendit : cum  in  eodem  nostrum 
procurat  remedium  a quo  infirmitatis  et  corruptionis  traximus 
morbum?  » 

‘ S.  Th.  5.  p.  q.  61.  a.  i. 

• Hom.  82.  alius  83.  in  Matth.  n.  5. 

• De  sacram,  lib.  i.  p.  9.  c.  5. 

c)  Ex  Studio  actionis  humanae,  « quae  praecipue  »,  ait  S.Tho^ 
mas  « circa  corporalia  versatur;  ne  ergo  esset  homini  durum, 
si  totaliter  a corporalibus  actibus  abstraheretur,  proposita  sunt  ei 
corporalia  exercitia  in  sacramentis,  quibus  salubriter  exerceatur 
ad  evitanda  superstitiosa  exercitia,  quae  consistunt  in  cultu  dae- 
monum, vel  qualitercumque  noxia,  quae  consistunt  in  actibus  pec- 
catorum ».  — Quapropter  « per  sacramentorum  institutionem 
homo  convenienter. . . eruditur  per  sensibilia ; humiliatur  se  cor- 
poralibus subiectum  cognoscens,  dum  sibi  per  corporalia  subve- 
nitur; praeservatur  etiam  a noxiis  actionibus  per  salubria  exercitia 
sacramentorum  ». 

Praeterea,  convenienter  sacramenta  instituta  sunt  ut  notae 
quaedam  et  symbola  essent,  quibus  Christianae  fidei  cultores  inter 
se  noscerentur  et  ab  infidelibus  dignoscerentur:  — ut  signa  essent 
quibus  Christiani  fidem  in  conspectu  hominum  profiterentur,  si- 
mulque  bonorum  coelestium  spem,  quam  nutriunt,  firmissimam 
manifestarent;  — et  ut  media  essent  efficacia  quibus  fideles  ad 
servandam  unionem  inter  se  arctissimam,  et  ad  mutuam  dilectio- 
nem provocarentur,  dum  unius  corporis  membra  se  esse  agno- 
scerent, ex  sacrorum  eorumdem  mysteriorum  participatione. 

II.  Rationes,  seu  congruentias  propter  quas  septem,  nec  plura, 
nec  pauciora,  nobis  data  sunt  sacramenta,  Doctores  catholici  de- 
claraverunt. 

Prima  et  vulgatissima  est  illa,  quam  S.Thomas  proposuit,  et  est 
ex  similitudine  deducta  inter  corporalem  vitam  et  spiritualem.  — 

« Sacramenta  Ecclesiae  »,  ait  S.  Doctor  « ordinantur  ad  duo, 
scilicet  ad  perficiendum  hominem  in  his  quae  pertinent  ad  cul- 
tum Dei  secundum  religionem  Christianae  vitae,  et  etiam  in  re- 
medium contra  defectum  peccati.  Utroque  autem  modo  conve- 
nienter ponuntur  septem  sacramenta.  Vita  enim  spiritualis  con- 
formitatem  aliquam  habet  ad  vitam  corporalem,  sicut  et  cetera 
corporalia  conformitatem  quamdam  spiritualium  habent  ». 

« In  vita  autem  corporalidu  pliciter  aliquis  perficitur:  uno  modo 
quantum  ad  personam  propriam;  alio  modo  per  respectum  ad 
totam  communitatem  societatis  in  qua  vivit,  quia  homo  natura- 
liter est  animal  sociale.  — Respectu  autem  sui  ipsius  perficitur 

‘ Loco  citato. 

• 3.p.  q.  65.  a.  I. 

bomo  in  vita  corporali  dupliciter : uno  modo  per  se^  acquirendo 
scilicet  aliquam  vitae  perfectionem ; alio  modo  per  accidens,  sci- 
licet removendo  impedimenta  vitae,  puta  aegritudinis,  vel  aliquid 
buiusmodi.  Per*se  autem  perficitur  corporalis  vita  tripliciter:  — 
primo  quidem  per  generationem,  per  quam  homo  incipit  esse  et 
vivere ; et  loco  huius  in  spirituali  vita  est  baptismus,  qui  est  spi- 
ritualis regeneratio,  secundum  illud  (Tit.  iii.  5.) : ‘ Per  lavacrum 
regenerationis  etc.  — Secundo,  per  augmentum  quo  aliquis  per- 
'ducitur  ad  perfectam  quantitatem  et  virtutem;  et  loco  huius  in 
spirituali  vita  est  confirmatio,  in  qua  datur  Spiritus  Sanctus  ad 
Tobur.  Unde  dicitur  discipulis  iam  baptizatis  (Luc.  ult. , 49.): 
* Sedete  in  civitate,  quoadusque  induamini  virtute  ex  alto  \ — 
Tertio  per  nutritionem,  qua  conservatur  in  homine  vita  et  virtus; 
et  loco  huius  in  vita  spirituali  est  Eucharistia,  Unde  dicitur  (loan. 
VI.  54.):  ^Nisi  manducaveritis  carnem  Filii  hominis,  et  biberitis 
eius  sanguinem,  non  habebitis  vitam  in  vobis*.  — Et  hoc  qui- 
dem suflSceret  homini,  si  haberet  et  corporaliter  et  spiritualiter  im- 
passibilem vitam.  Sed  quia  homo  incurrit  interdum  et  corpora- 
lem infirmitatem,  et  spiritualem,  scilicet  peccatum,  ideo  necessaria 
est  homini  curatio  ab  infirmitate;  quae  quidem  est  duplex:  — 
una  quidem  est  sanatio,  quae  sanitatem  restituit;  et  loco  huius 
in  spirituali  vita  est  poenitentia,  secundum  illud  (Ps.  xl.  5.):  ‘ Sana 
animam  meam,  quia  peccavi  tibi*;  — alia  autem  est  restitutio 
valetudinis  pristinae  per  convenientem  diaetam  et  exercitium,  ei 
loco  huius  in  spirituali  vita  est  extrema  unctio,  quae  removet  pec- 
catorum reliquias,  et  hominem  paratum  reddit  ad  finalem  gloriam. 
Unde  dicitur  (lacob.  v.  15.) : ^ Et  si  in  peccatis  sit,  dimittentur  ei*». 

« Perficitur  autem  homo  in  ordine  ad  totam  communitatem 
dupliciter : — uno  modo  per  hoc  quod  accipit  potestatem  regendi 
multitudinem,  et  exercendi  actus  publicos ; et  loco  huius  in  spi- 
rituali vita  est  sacramentum  ordinis,  secundum  illud  (Hebr.  7.) 
quod  sacerdotes  hostias  offerunt  non  solum  pro  se,  sed  etiam  pro 
populo.  — Secundo  quantum  ad  naturalem  propagationem ; quod 
fit  per  matrimonium  tam  in  corporali  quam  in  spirituali  vita,  eq 
quod  est  non  solum  sacramentum,  sed  naturae  officium». 

a Ex  his  etiam  patet  sacramentorum  numerus,  secundum  quod 
ordinantur  contra  defectum  peccati.  Nam  baptismus  ordinatur  con- 
tra carendam  vitae  spiritualis;  confirmatio  contra  infirmitatem  ani- 
mi, quae  in  nuper  natis  invenitur;  Eucharistia  contra  labilitatem 

animi  ad  peccandum ; poenitentia  contra  actuale  peccatum  post  ba- 
ptismum commissum;  extrema  unctio  contra  reliquias  peccatorum, 
quae  scilicet  non  sunt  sufficienter  per  poenitentiam  sublatae,  aut  ex 
negligentia,  aut  ex  ignorantia ; ordo  contra  dissolutionem  multitu* 
dinis ; matrimonium  in  remedium  contra  concupiscentiam  persona- 
lem, et  contra  defectum  multitudinis,  qui  per  mortem  accidit  » 

* Quam  apte  sacramenta  humanae  vitae  conditionibus  respondeant,  elo- 
quenter Goethe  ita  demonstrat* 

«r  Voici  un  jeune  couple  qui  se  donne  la  main. . , Le  prfttre  prononce  sa 
b^n^diction  sur  lui  et  le  lien  est  indissoluble.  Apr^s  un  temps  qui  n*est  pas 
long,  nos  deux  6poux  reviennent  au  pied  de  Tautel  et  y apportent  une  image 
d’eux-m^mes.  Le  petit  enfant  est  purifi^  avec  Teau  sainte  et  incorpor^  k TEglise,. 
grand  bienfait  qu*il  ne  perdra  qu*a  force  d’^tourderies  et  d’6garements.  II  se 
forme  de  lui-mSme  dans  la  vie  aux  choses  de  la  terre;  quant  aux  choses  du 
ciel,  il  a besoin  qu’on  les  lui  enseigne.  A peine,  soumis  k un  examen,  a-t-il  fait 
preuve  d’une  instruction  suffisante,  qu’aussit6t  il  est  admis  d^sormais  dans  le 
sein  de  PEglise  comme  citoyen  actif,  comme  confesseur  v^ritable  et  volontairc, 
non  sans  un  signe  ext^rieur  qui  marque  le  prix  de  la  dignit^  regue.  D^s  lors 
il  est  d6finitivemcnt  chr^tien,  il  connait  maintenant  les  avantages  et  les  devoirs 
d’un  chr^tien.  Dans  Tintervalle  il  a rencontr^  sur  son  chemin  mainte  chose 
digne  d*admiration.  LMnstruction  et  la  correction  lui  ont  ouvert  les  yeux  sur 
les  myst^res  de  son  coeur.  Il  sera  encore  question  pour  lui  de  legons  et  de 
transgressions,  mais  non  de  chdtiment.  Cependant  il  se  trouve  engag^  dans 
cette  m616e  terrible  oh  les  exigences  oppos^es  de  la  nature  et  de  la  religion 
se  combattent;  comment  s’en  tirera-t-il?  Un  moyen,  un  secours  admirable  lui 
a ^t^  donn6 ; il  confiera  ses  actions , ses  fautes , ses  crimes  et  ses  doutes  k 
un  homme  digne  de  recevoir  cette  confidence  et  6tabli  exprhs  pour  cela;  et 
cet  homme  le  tranquillisera,  Pavertira,  le  fortihera,  et,  lui  imposant  une  peine 
symbolique,  il  lui  rendra  la  paix  par  Peffacement  complet  de  sa  faute;  enfin, 
cet  homme  aprhs  Tavoir  re^u  avec  une  conscience  noircie , souill6e , tour- 
ment^e,  le  renverra  avec  une  conscience  entihrement  calme,  candide  et  pure. 
Ainsi  pr6par6  et  purifi6  par  plusieurs  actions  sacramentelles,  qui  vues  de  plus 
pr^s  se  rami  fient  en  plusieurs  pratiques  plus  petites , le  chr^tien  vient  s’age- 
nouiller  pour  recevoir  Phostie;  et  afin  que  le  mysthre  de  cette  action  si  haute 
soit  encore  relevi,  il  n’aper^oit  le  calice  que  dans  le  lointain.  Ce  n’est  point 
ici  un  manger  et  un  boir  vulgaire  qui  rassasient,  c’est  un  aliment  du  ciel  qui 
ne  fait  qu*augmenter  la  soif  du  breuvage  egeste. 

» Ce  n*est  pas  tout.  Nous  finissons  par  nous  familiariser  avec  les  affaires 
de  ce  monde,  et  par  marcher  seuls  dans  cette  voie,  bien  que  nos  connaissan- 
ces , notre  intelligence  et  notre  caracthre  n*y  sufiBsent  pas  toujours;  dans  les 
choses  c^lestes,  nous  n^avons  jamais  fini  de  nous  instruire.  Notre  jugement 
qui  n*est  pas  toujours  droit  par  lui-mSme,  est  encore  si  souvent  fauss^  par 
des  influences  ext^rieures,  que  nous  ne  pouvons  guhre  trouver  dans  notre  pro- 
pre  fonds  ce  dont  nous  avons  besoin  en  fait  de  conseil,  de  consolation  et  de 
secours.  Dieu  y a pourvu;  voici  un  homme  sage  et  pieux  dont  ia  vocation 

Convenientias  etiam  alias,  quoad  septenarium  numerum  sa- 
cramentorum, prosequitur  S.  Bonaventura  *.  — « Principium  no- 
strum »,  ait,  « reparativum,  et  curativum  nostrorum  morborum, 

et  Pordre  consiste  k remettre  les  ^gar^s  dans  le  droit  chemin,  k soulager  ceux 
qui  soufFrent.  Ces  moyens  de  consolation  dont  il  a ^prouv^  tant  de  fois  durant 
sa  vie  Tefficacit^  salutaire,  le  chr^tien,  arriv^  aux  portes  de  la  mort,  les  re- 
trouvera  dix  fois  plus  efficaces  encore.  Avec  une  confiancc  enti^re  et  que  lui 
procure  une  habitude  qui  date  de  sa  jeunesse,  le  chr^tien,  pr^s  de  quitter  cette 
vie,  re^oit  avec  ferveur  des  gages  simboliques  et  signi ficatifs  qui  le  rassurent 
pouT  son  avenir.  Au  moment  m^me  oii  toute  garantie  terrestre  s*6vanouit, 
voici  qu’une  garantie  c^leste  Tassure  pour  T^ternit^  d’une  ex^stence  de  bonheur. 
II  se  sent  d^cid^ment  convaincu  qu*aucun  ^l^ment  ennetni,  aucun  esprit  mal- 
veiUant  ne  pourra  Terap^cher  de  se  rev^tir  d*un  corps  glorifi^,  pour  jouir,  en 
Union  immediate  avec  la  divinit^  , des  d^lices  in^narrables  dont  elle  est  la 
source.  Pour  conclusion,  afin  que  Thomme  soit  tout  entier  sanctifi6,  les  pieds 
eux-m^mes  re^oivent  Tonction  sainie.  Iis  doivent  eux-mSmes,  en  cas  de  gu6- 
rison,  fouler  k regret  de  nouveau  ce  sol  de  la  terre  si  dur,  si  inhospitalier.  Il 
faut  qu’ils  soient  animas  de  la  vive  impatience  de  repousser  loin  d*eux  la  motte 
de  terre  qui  les  a jiisque-li  portas.  Ainsi  le  berceau  et  la  tombe,  si  ^loign^s 
qu’ib  puissent  6tre,  se  trouvent  renferm^s  dans  le  cercie  radieux  des  saintes  et 
religieuses  pratiques  dont  nous  venons  de  signaler  Tadmirable  beaut^. 

» Mais  ces  merveilles  spirituelles  ne  naissent  pas  comme  les  autres  fruits 
sur  le  sol  de  la  nature,  iis  ne  sauraient  y 6tre  ni  sem^s,  ni  plantas,  ni  culti- 
v6s.  Il  faut  les  demander  k une  autre  r^gion  qui  n’est  pas  accessible  pour  tout 
chacun  ni  toujours.  Ici  la  tradition  nous  pr^te  le  secours  de  la  foi.  Nous  en- 
tendons  dire  qu’un  homme  peut  6tre  favoris^  d*en  haut,  b6ni,  sanctifi^  plut6t 
qu’un  autre.  Afin  qu’elle  ne  paraisse  pas  fitre  un  don  de  la  nature,  il  faut  que 
cette  grande  faveur,  li^e  k un  devoir  p6nible,  passe  d’un  privil^gi^  a un  autre, 
et  que  le  plus  grand  bien  qu*un  homme  puisse  desirer,  sans  pouvoir  Tacqu^rir 
par  lui-meme,  se  perpetue  sur  la  terre  par  un  h^ritage  spirituel.  Oui,  la  con- 
s^cration  du  prfttre  comprend  tout  ce  qui  est  n^cessaire  pour  accomplir  effi- 
cacement  ces  op^rations  saintes  qui  comblent  tous  les  homnies  des  faveurs 
d’en  haut,  sans  quMls  aient  besoin  d*autre  disposition  que  de  croire  et  d*avoir 
confiance.  Ainsi  repr^sentant  de  Celui  qui  est  par  excellence  Tauteur  de  la 
bto^diction,  le  pr^tre  dans  la  s6rie  de  ses  devanciers  et  de  ses  successeurs  et 
dans  le  cercie  de  ceux  qui  partagent  son  onction  sainte  se  montre  avec  d*au- 
lant  plus  d’6clat,  que  ce  n’est  pas  lui  que  nous  honorons,  mais  son  minist^re ; 
que  ce  n’est  pas  devant  son  commandement  que  nous  fl^chissons  le  genou , 
mais  devant  la  b^n^diction  qu*il  dispense,  b^n^diction  qui  parait  d'autant  plus 
sainte  et  plus  imm^diatement  venir  du  ciel,  que  celui  qui  en  est  Pinstrument  ne 
saurait  1’aifaiblir  ni  P^nerver  par  une  conduite  coupable  ou  m^me  criminelle. 

•r  Combien  cet  ensemble  admirable  par  son  harmonie  n’a-t-il  pas  6t^  mu- 
tili par  le  protestantisme  qui  n’en  conserve  que  la  moindre  partie  et  rejette 
le  reste  comme  apociyphel  » Oeuvres,  t.  18.  p.  262. 

* Beviloquii.  p.  6.  c.  3. 

Christus  Dominus,  Verbum  mcarnatum,  cum  sit  Dei  virtus,  et 
sapientia,  et  misericordia  nostra,  sic  potenter,  sic  sapienter,  sic 
clementer,  sic  decenter  sua  debet  instituere  sacramenta  in  lege 
gratiae,  ut  nihil  prorsus  desit  curationi  nostrae,  quantum  com- 
petit statui  vitae  praesentis.  Ad  perfectam  autem  curationem  ae- 
gritudinis concurrunt  haec  tria,  scilicet  expulsio  aegritudinis,  in- 
troductio sanitatis,  et  conservatio  introductae  salutis.  Primum 
igitur,  quoniam  ad  perfectam  curationem  perfecta  et  universalis 
requiritur  morbi  expulsio;  et  morbus  est  septiformis;  triplex  cul- 
pabilis, scilicet  culpa  originalis,  mortalis  et  venialis;  et  quadru- 
plex poenalis,  scilicet  ignorantia,  malitia,  infirmitas  et  concupiscen- 
tia; et  non  sanat  oculum,  quod  sanat  calcaneum,  sicut  dicit  Hie- 
ronymus : hinc  est,  quod  oportuit  adhiberi  contra  haec  septena- 
rium medicamentorum  ad  hunc  septiformem  morbum  plenius 
expellendum,  scilicet  contra  originalem,  baptismum ; contra  mor- 
talem, poenitentiam;  contra  venialem,  unctionem  extremam ; contra 
ignorantiam,  ordinem;  contra  malitiam.  Eucharistiam;  contra  in- 
firmitatem, confirmationem;  et  contra  concupiscentiam,  matrimo- 
nium, quod  eam  temperat  et  excusat. 

Rursus,  quia  perfecta  curatio  non  potest  esse  sine  restitutione 
integrae  sanitatis,  et  sanitas  animae  integra  consistit  in  usu  se- 
ptem virtutum,  trium  scilicet  theologicarum,  et  quatuor  cardina- 
lium ; hinc  est,  quod  ad  harum  usum  sanum  restituendum,  institui 
oportuit  septiforme  sacramentum.  Nam  baptismus  sanando  disponit 
ad  fidem,  confirmatio  ad  spem.  Eucharistia  ad  caritatem,  poeni- 
tentia ad  iustitiam,  unctio  extrema  ad  perseverantiam,  quae  est 
fortitudinis  complementum  et  summa,  ordo  ad  prudentiam,  ma- 
trimonium ad  temperantiam  conservandam,  quam  maxime  perse- 
quitur infirmitas  carnis,  sed  honestas  remediat  nuptiarum. 

Postremo,  quoniam  perfecta  curatio  esse  non  potest  sine  con- 
servatione salutis  introductae,  et  salus  introducta  conservari  non 
potest  in  conflictu  certaminis,  nisi  in  acie  Ecclesiae,  quae  est 
^ terribilis  ut  castrorum  acies  ordinata  et  hoc  quidem  fit  per 
septiformis  gratiae  armaturam;  hinc  est,  quod  necesse  est  septem 
esse  sacramenta.  Nam  ut  haec  acies  sit  perfecte  et  continue  com- 
munita, cum  constet  ex  partibus  corruptibilibus,  indiget  sacra- 
mentis munientibus,  relevantibus  et  renovantibus;  munientibus 
pugnantes,  relevantibus  cadentes,  et  renovantibus  morientes.  Sa- 
cramentum autem  muniens,  aut  munit  ingredientes,  et  sic  est  ba- 

prismus;  aut  stantes,  et  sic  est  confirmatio;  aut  exeuntes,  et  sic 
■est  extrema  unctio.  Sacramentum  autem  relevans,  aut  relevat  a 
casu  veniali,  et  sic  est  Eucharistia;  aut  a mortali,  et  sic  est  poe- 
nitentia. Sacramentum  autem  renovans,  aut  renovat  in  esse  spi- 
rituali, et  sic  est  ordo,  cuius  est  administrare  sacramenta,  aut  in 
esse  naturali,  et  sic  est  matrimonium. . . Unde,  quia  baptismus  est 
ingredientium , confirmatio  pugnantium.  Eucharistia  vires  resu- 
mentium, poenitentia  resurgentium,  extrema  unctio  exeuntium, 
ordo  novos  milites  introducentium,  matrimonium  novos  milites 
praeparantium,  patet  ex  his  sufficientia  et  ordo  medicamentorum 
sacramentalium,  et  armorum 


ARTICULUS  SEXTUS 
De  ordine  sacramentorum  ad  invicem. 

Duplex  ordo  attenditur  in  sacramentis,  numerationis,  et  digni- 
tatis : considerari  enim  possunt  vel  quatenus  unum  in  serie  prae- 
cedit numero  aliud,  vel  quatenus  unum  aliud,  aut  cetera  omnia 
dignitate  praecellit.  — Si  numeralis  praecedentia  spectetur , non 
omnes  eodem  modo  semper  sacramenta  recensuerunt,  ut  apparet 
ex  documentis  ecclesiasticis  quae  ante  retulimus  ‘ ; sed  ordo  quem 
legimus  in  Decreto  Eugenii  IV.  pro  Armenis,  et  Concilium  Tri- 
dentinum  * adoptavit  videtur  optimus.  Si  vero  dignitatis  ordo 
consideretur,  unum  esse  altero  dignius  Tridentina  Synodus  (ca- 
none 3.  sess.  7.),  his  verbis  definivit:  « Si  quis  dixerit,  haec  se- 
ptem sacramenta  ita  esse  inter  se  paria,  ut  nulla  ratione  aliud  sit 
alio  dignius;  anathema  sit»;  et  (sess.  13.  cap.  3.)  excellentiam 
sanctissimae  Eucharistiae  super  sacramenta  reliqua  declaravit.  Sed 
quamvis  Eucharistia  longe  omnibus  excellat,  nullum  tamen  est 
sacramentum  quod  alicui  alteri  secundum  specialem  quandam  ra- 
tionem non  praestet. 

Thesis  sequens  brevissime  haec  omnia  dilucidabit. 

* p.  loi.  et  seq. 

• V.  supra,  p.  98. 

THESIS  IX. 

Sacramenta  recte  numerantur  ordine  quem  Tridentina  Synodus 
probavit,  Sessionis  septimae  canone  primo.  Inter  sacramenta  vero  Eu- 
charistia longe,  dignitate,  ceteris  antecellit:  licet,  secundum  rationes 
alias  uniuscuiusque  sacramenti  proprias , nullum  sacramentorum  sit 
quod  non  praestet  alicui  alteri. 

Tres  partes  sunt  in  thesi:  prima  respicit  ordinem  secundum 
quem  sacramenta  numerantur  a Tridentino;  secunda,  excellentiam 
Eucharistiae  super  sacramenta  reliqua;  tertia,  rationes  alias  iuxta 
quas  unum  sacramentorum  alteri  praestat. 

Probatur  i*  pars,  — Sacramenta,  quae  ordinantur  ad  perfectio- 
nem unius  personae,  recte  in  numeratione  praecedunt  ea  quae 
ordinantur  ad  perfectionem  multitudinis:  unum  enim  prius  est 
quam  multitudo.  Sed  quinque  priora,  prout  a Tridentino,  canone 
primo  sessionis  septimae,  recensentur,  ad  perfectionem  unius  per- 
sonae ordinata  sunt,  duo  ultima  ad  perfectionem  multitudinis. 
Ergo  recte  haec  duo,  Ordo  nempe  et  Matrimonium,  ultimo  loco 
veniunt  in  numeratione : Matrimonium  autem  post  Ordinem  col- 
locatur, « eo  quod  minus  »,  ait  S.  Thomas  « participat  de  ra- 
tione spiritualis  vitae,  ad  quam  ordinantur  sacramenta  ».  Inter  ea 
vero  quae  ad  unius  personae  perfectionem  ordinantur,  recte  nu- 
merantur prius  quae  per  se  ordinantur  ad  perfectionem  vitae  spi- 
ritualis, quam  illa  quae  ad  eamdem  perfectionem  ordinantur  per 
accidens.  Sed  huiusmodi  sunt  Poenitentia  et  Extrema  Unctio,  ut- 
pote  quae  ordinantur  ad  remotionem  peccati  post  baptismum  su- 
pervenientis. Ergo  recte  Poenitentia  et  Extrema  Unctio  post  tria 
priora  ponuntur  in  serie  sacramentorum : et  quia  Extrema  Unctio 
perficit  quod  Poenitentia  fecit,  ante  illam  haec  quarto  loco  po- 
nitur. — Demum , si  tria  priora  sacramenta  ad  invicem  compa- 
rentur, manifestum  erit.  Baptismum  praecedere  alia,  quia  est  spi- 
ritalis regeneratio  hominis;  et  Confirmationem  praecedere  Eucha- 
ristiam, quia  per  Confirmationem  divina  gratia  augemur  et  robo- 
ramur, Eucharistia  vero,  tamquam  coelesti  cibo  animae  nostrae 

‘ 3.  p.  q,  65.  a.  2, 

alimur  et  sustentamur.  Quod  si  dicatur,  Confirmationem  potius 
numerandam  esse  post  Eucharistiam,  quia  Eucharistia  nutrimen- 
tum praebet,  Confirmatio  dat  augmentum,  et  istud  post  illud  in- 
telligitur;  respondet  S.  Thomas  « quod  nutrimentum  et  prae- 
cedit augmentum,  sicut  causa  eius;  et  subsequitur  augmentum, 
sicut  conservans  hominem  in  perfecta  quantitate  et  virtute.  Et 
ideo  potest  Eucharistia  praemitti  Confirmationi,  ut  Dionysius  facit 
(de  Eccl.  Hierarch.  cc.  3.  4.),  et  potest  postponi,  sicut  Magister 
facit  in  4.  sent.  (dist.  7.  et  8.)  ».  Magistrum  secuti  sunt  Scho- 
lastici, eorumque  ordinem  in  his  duobus  sacramentis  numerandis 
merito  approbaverunt  Eugenius  IV.,  Decreto  ad  Armenos,  et  Tri- 
dentinum;  quia  Eucharistia  videtur  cibus  esse  perfectorum,  et 
quasi  virorum,  quos  effectu  suo  proprio  Confirmatio  facit. 

Probatur  2*  pars  thesis.  — a)  In  Eucharistia,  ut  S.  Thomas  hac 
in  re  arguit,  substantialiter  continetur  Christus;  in  aliis  vero  sa- 
cramentis efficacitas  quaedam  est  instrumentalis  participata  a Chri- 
sto. Semper  autem  quod  est  per  essentiam,  potius  est  eo  quod 
est  per  participationem.  Ergo. 

t)  Illud  est  inter  sacramenta  dignissimum  ad  quod  cetera  or- 
dinantur tamquam  ad  finem : sed  alia  sacramenta  ad  Eucharistiam 
ordinantur  ut  ad  finem.  Ergo.  — Minor  probatur,  quia  per  sacra- 
mentum baptismi  homo  ordinatur  ad  Eucharistiae  susceptionem: 
sacramento  Confirmationis  christianus  perficitur  ac  roboratur,  et 
ita  optime  disponitur  ad  Eucharistiam : per  Poenitentiam  et  Extre- 
mam unctionem  homo  praeparatur  ad  dignam  Eucharistiae  sum- 
ptionem ; sacramentum  Ordinis  confertur  ad  Eucharistiae  conse- 
crationem et  ministrationem : Matrimonium  etiam,  saltem  signifi- 
catione sua,  ait  S.  Thomas  -,  hoc  sacramentum  attingit,  « in  quan- 
tum significat  coniunctionem  Christi  et  Ecclesiae,  cuius  unitas 
per  sacramentum  Eucharistiae  figuratur  ».  Quod  si  aliqua  diffi- 
cultas circa  hanc  ordinationem  sacramentorum  ad  Eucharistiam, 
tamquam  ad  finem,  ex  sacramento  Extremae  unctionis  oriatur, 
ultimum  enim  est  sacramentorum,  et  post  cetera  omnia  in  extremo 
vitae  periculo  accipitur;  difficultati  occurrit Caietanus,  dicens  Extre- 
mam unctionem  ordinari  etiam  quodammodo  ad  Eucharistiam , 
ratione  effectus;  nam  tollit  reliquias  peccatorum,  et  perfecte  mun- 

‘ Art.  cit.  ad  3. 

* Loco  citato. 

dans  animam,  optime  disponit  ad  unionem  cum  Christo  ^ quae 
sacramento  Eucharistiae  eScitur. 

Probatur  3*  pars  thesis.  — Baptismus  excellit  omnibus  sacra- 
mentis quoad  effectum,  remittendo  peccata : nam  remittit  pecca- 
tum originale,  quod  nullo  sacramento  alio  remittitur;  et  etiam 
peccata  omnia  actualia  remittit,  et  omnem  poenam  eis  debitam, 
quod  non  faciunt  sacramenta  cetera.  Confirmatio  excellit  omnibus, 
ait  Bellarminus  ^ quoad  effectum  gratiae  ad  bene  operandum : 
nam  hoc  sacramento  confertur  plenitudo  gratiae  Spiritus  Sancti, 
per  quam  in  christiana  professione  perficimur  et  roboramur.  Poe- 
nitentia, necessitate,  ceteris  sacramentis  praestat,  Baptismo  exce- 
pto, cum  quo  praerogativam  hanc  habet  communem.  Extrema 
unctio  aliquo  modo  Poenitentiae  excellit,  nam  praesupponit  Poe- 
nitentiae effectum,  et  abundantiorem  addit  gratiam;  delet  enim 
peccata  si  adhuc  adsint,  aufert  reUquias  peccatorum,  et  proxime 
animam  disponit  ut  assequi  valeat  beatitudinem.  Ordo  ceteris 
praestat  quia  ad  sublimiorem  gradum  in  Ecclesia  Christi  elevat 
eos,  qui  hoc  sacramentum  suscipiunt.  Demum,  Matrimonium 
omnibus  excellit  ratione  significationis,  quae  est  Christi  unio  cum 
Ecclesia  quam  ipse  sibi  desponsavit. 

‘ De  controv.  christ.  fidei,  t.  3.  1.  2.  c.  28. 

DE  CAUSIS  SACRAMENTORUM 


ARTICULUS  PRIMUS 
De  Auctore  sacramentorum. 

Ex  causa  eflSciente  sacramentorum  secundae  Tractatus  partis 
initium  ducimus:  et  e vestigio  declaramus  quaenam  sit  causa 
efficiens,  de  qua  loquimur  in  hoc  articulo.  Etenim  sacramenta, 
utpote  signa  quae  non  ex  natura  sua,  sed  ex  institutione  signi- 
ficant et  efficiunt  gratiam,  duplicem  requirunt  causam : unam  pri- 
mam et  quasi  remotam,  quae  significationem  imponat  rebus  sen- 
sibilibus assumptis  ut  signa  sint  sacramentalia , eisque  virtutem 
conferat  ad  sanctificationem  efficiendam;  alteram  ministerialem , 
quae  proxime  sacramentale  signum,  iam  institutum,  efficiat  et 
applicet. 

De  hac  posteriori  postea  acturi,  priorem  modo  inquirimus, 
quae  est  causa  sacramenta  instituens.  Sed  haec  est  etiam  duplex, 
principalis  nempe,  cui  potestas  competit  auctoritatis,  et  alia  in  qua 
potestas  est  excellentiae.  Potestas  auctoritatis  ex  sese  esse  intelli- 
gitur,  quae  non  subsit  alteri,  omnino  independens,  et  cui  omnis 
alia  potestas,  quae  ad  efficientiam  sacramentorum  concurrat,  sub- 
iecta  sit  ac  maneat.  Potestas  excellentiae  est  potestas  principalis 
ministerii. 

Iam  vero  auctoritatis  potestate  sacramenta  instituere,  quae  con- 
ferant gratiam,  solius  Dei  est;  solus  enim  Deus  impertire  potest 
homini  gratiam,  quae  ineffabilis  participatio  est  naturae  divinae; 
solus  auctoritate  sua  propria  et  independenti  rebus  corporalibus 
tribuere  valet  vim  sanctitatis  significandae  et  efficiendae,  ita  ut 
homo  ex  iniusto  iustus,  ex  inimico  amicus,  ex  servo  filius  per 
adoptionem  ac  coelestis  beatitudinis  haeres  fiat  secundum  spem. 
« Gratiam  et  gloriam  dabit  Dominus  » (Ps.  83.  v.  12.).  — Patet 


Digitized  by  ^^ooQle 


126  PARS  II.  DB  CAUSIS  SACRAMENTORUM. 

ergo,  Deum  auctoritatis  potestate  auctorem  esse  et  institutorem 
nostrorum  omnium  sacramentorum. 

Potestas  autem  excellentiae,  seu  principalis  ministerii  in  sacra- 
mentis instituendis  competit  Christo  homini.  Etenim  « Mediator 
Dei  et  hominum  homo  Christus  lesus,  qui  dedit  semetipsum 
redemptionem  pro  omnibus  caput  est  Ecclesiae  et  Salvator 
corporis  sui  (mystici),  ita  ut  nulla  sit  gratia,  nullum  supernaturale 
donum,  quod  ab  ipso  eiusque  meritis  non  pendeat.  Ab  hoc  ca- 
pite originem  et  consistentiam  habent  omnis  potestas , omne  mi- 
nisterium, omnia  media  salutis  in  Ecclesia,  sicut  ab  eo  pendent 
passionis  suae  meritorum  applicatio,  institutio  mediorum  quibus 
merita  sua  applicantur  hominibus  in  salutem,  et  perpetua  horum 
mediorum  in  Ecclesia  ministratio  ac  dispensatio,  iuxta  illud  Apo- 
stoli « crescamus  in  illo  per  omnia,  qui  est  caput  Christus:  ex 
quo  totum  corpus  compactum  et  connexum  per  omnem  iunctu- 
ram  subministrationis,  secundum  operationem  in  mensuram  unius- 
cuiusque membri,  augmentum  corporis  facit  in  aedificationem  sui 
in  caritate  » 

Quapropter  S.  Thomas,  loquens  de  praecellenti  auctoritate 
quam  habuit  Christus  in  institutione  sacramentorum,  ait  *:  « In- 
teriorem sacramentorum  effectum  operatur  Christus,  et  secundum 
quod  est  Deus,  et  secundum  quod  est  homo;  aliter  tamen  et 
aliter.  Nam  secundum  quod  est  Deus,  operatur  in  sacramentis 
per  auctoritatem;  secundum  autem  quod  est  homo,  operatur  ad 
interiores  effectus  sacramentorum  meritorie  et  efficienter,  sed  in- 
strumentaliter.  Dictum  est  enim  (q.  48.  et  49.)  quod  passio  Christi, 
quae  competit  ei  secundum  humanam  naturam,  causa  est  nostrae 
iustificationis  et  meritorie  et  effective;  non  quidem  per  modum 
principalis  agentis,  sive  per  auctoritatem,  sed  per  modum  instru- 
menti, in  quantum  humanitas  est  instrumentum  divinitatis  eius, 
ut  supra  dictum  est  (q.  13.  a.  i.  et  3.).  Sed  tamen  quia  est  in- 
strumentum coniunctum  divinitati  in  persona,  habet  quamdam 
principalitatem  et  causalitatem  respectu  instrumentorum  extrin- 
secorum,  qui  sunt  ministri  Ecclesiae,  ut  ex  supra  dictis  patet 
(a.  I.  hui.  q.).  Et  ideo  sicut  Christus,  in  quantum  Deus,  habet 

‘ I.  ad  Tim.  ii.  5.  6. 

* Ad  Eph.  V.  23. 

* Ad  Eph.  IV.  13.  16. 

* 3.  p.  q.  64.  a.  3. 

potestatem  auctoritatis  in  sacramentis,  ita  in  quantum  homo 
habet  potestatem  ministerii  principalis , sive  potestatem  exceU 
lentiae  » . 

Haec  autem  potestas  excellentiae,  ut  S.  Thomas  docet  \ con- 
sistit in  quatuor: 

Primum  est,  quod  meritum  et  virtus  Passionis  Christi  ope- 
retur in  sacramentis:  nam,  « sacramentum  »,  ait  S.  Thomas, 
« operatur  ad  gratiam  causandam  per  modum  instrumenti.  Est 
autem  duplex  instrumentum : unum  quidem  separatum,  ut  bacu- 
lus; aliud  autem  coniunctum,  ut  manus.  Per  instrumentum  au- 
tem coniunctum  movetur  instrumentum  separatum,  sicut  baculus 
per  manum.  Principalis  autem  causa  efficiens  gratiae  est  ipse  Deus, 
ad  quem  comparatur  humanitas  Christi  sicut  instrumentum  con- 
iunctum; sacramentum  autem  sicut  instrumentum  separatum.  Et 
ideo  oportet  quod  virtus  salutifera  a divinitate  Christi  per  eius 
humanitatem  in  ipsa  sacramenta  derivetur.  Gratia  autem  sacra- 
mentalis  ad  duo  praecipue  ordinari  videtur:  videlicet  ad  tollen- 
<ios  defectus  praeteritorum  peccatorum,  in  quantum  transeunt 
actu,  et  remanent  reatu;  et  iterum  ad  perficiendam  animam  in 
his  quae  pertinent  ad  cultum  Dei  secundum  religionem  vitae 
Christianae.  Manifestum  est  autem  ex  his  quae  supra  dicta  sunt, 
(q.  48.  et  49.)  quod  Christus  liberavit  nos  a peccatis  nostris  prae- 
cipue per  suam  passionem,  non  solum  sufficienter  et  meritorie, 
sed  etiam  satisfactorie.  Similiter  etiam  per  suam  passionem  ini- 
tiavit ritum  Christianae  religionis,  ‘offerens  seipsum  oblationem 
et  hostiam  Deo’,  ut  dicitur  (Eph.  5.).  Unde  manifestum  est  quod 
sacramenta  Ecclesiae  specialiter  habent  virtutem  ex  passione  Chri- 
sti, cuius  virtus  quodammodo  nobis  copulatur  per  susceptionem 
sacramentorum;  in  cuius  signum  de  latere  Christi  pendentis  in 
Cruce  fluxerunt  aqua  et  sanguis , quorum  unum  pertinet  ad 
baptismum,  aliud  ad  Eucharistiam,  quae  sunt  potissima  sacra- 
menta » . 

Secundum  est,  quod  sacramenta  in  nomine  Christi  sanctifi- 
centur et  per  invocationem  nominis  eius  conferri  debeant.  Huc 
pertinet  illud  loannis  Baptistae  ^ : « Qui  misit  me  baptizare  in 
aqua,  ille  mihi  dixit:  Super  quem  videris  Spiritum  descenden- 

• 3.  p.  q.  62.  a.  5. 

• loan.  I.  33. 

tem,  et  manentem  super  eum,  hic  est  qui  baptizat  in  Spiritu 
Sancto»;  Itemque  hoc  alterum  Pauli  « Unusquisque  vestrum 
dicit:  Ego  quidem  sum  Pauli;  ego  autem  Apollo:  ego  vero  Ce- 
phae:  ego  autem  Christi.  Divisus  est  Christus?  Numquid  Pau- 
lus crucifixus  est  pro  vobis?  aut  in  nomine  Pauli  baptizati 
estis  » 

Tertium  est,  quod  Christus  sacramenta  instituerit;  ita  ut  nulla 
sint  quae  instituta  non  fuerint  dependenter  a voluntate  eius  hu- 
mana: utrum  immediate  an  mediate,  mox  declarabitur. 

Quartum  demum  est,  quod  potuerit  etiam  sine  sacramentis, 
effectum  sacramentorum  conferre,  idest  remittere  peccata  et  largiri 
gratiam.  Sic  solo  motu  voluntatis  suae  paralyticum  Deo  recon- 
ciliavit, ut  legimus  apud  Matth.  (ix.  2-7.):  « Et  videns  lesus 
fidem  illorum,  dixit  paral5rtico:  Confide  fili:  remittuntur  tibi  pec- 
cata tua.  Et  ecce,  quidam  de  Scribis  dixerunt  intra  se:  Hic  bla- 
sphemat. Et  quum  vidisset  lesus  cogitationes  eorum  dixit:  Ut 
quid  cogitatis  mala  in  cordibus  vestris?  Quid  est  facilius,  dicere-. 
Dimittuntur  tibi  peccata  tua,  an  dicere:  Surge  et  ambula?  Ut 
autem  sciatis  quia  Filius  hominis  habet  potestatem  in  terra  di- 
mittendi peccata,  tunc  ait  paralytico : Surge,  tolle  lectum  tuum  y 
et  vade  in  domum  tuam.  Et  surrexit  et  abiit  in  domum  suam». 

Quaeritur  a theologis,  utrum  haec  potestas  excellentiae,  quae 
propria  Christi  est,  potuerit  Apostolis,  aut  aliis  Ecclesiae  ministris 
communicari;  et  communius,  contra  Scotum,  Vasquez,  paucosque 
alios,  — qui  tamen  potius  in  verbis,  quam  in  re  a communiori 
sententia  differre  videntur,  — respondetur  affirmative.  At  intelli. 
gitur  responsio  prout  eam  potestatem  spectat  quae  totam  quam, 
ut  homo,  Christus  habet  in  sacramentis  instituendis,  potestatis 
plenitudinem  non  adaequet.  Haec  enim,  qua  gaudet,  quia  huma- 
nitas eius  est  instrumentum  divinitati  coniunctum,  et  « virtus  sa- 
lutifera »,  ut  loquitur  S.  Thomas,  « a divinitate  per  humanita- 
tem in  sacramento  derivatur  »,  nemini  communicari  potuit.  Po- 
testas vero  excellentiae,  quae  eminentem  potestatem  Christi  ho- 
minis non  attingit,  potuisset  puro  homini  communicari;  ideoque 

‘ I.  ad  Cor.  i.  12.  13. 

• « Baptizetur  unusquisque  vestrum  in  nomine  lesu  Christi  in  remissionem 
peccatorum  ».  Act.  ii.  38.  — « Quum  vero  credidissent  Philippo  evangelizanti 
de  regno  Dei,  in  nomine  lesu  Christi  baptizabantur  viri  ac  mulieres  ».  Ibid. 
vm.  12. 

potuisset  Christus  ministris  suis  dare  potestatem,  qua  rem  aut 
actionem  aliquam  sensibilem  tamquam  certum  et  infallibile  signum 
practicum  gratiae  instituere  possent,  seu  sacramentum.  « Christus 
in  sacramentis  »,  ait  S.  Thomas  *,  « habuit  duplicem  potestatem: 
unam  auctoritatis,  quae  competit  ei  secundum  quod  Deus,  et 
talis  potestas  nulli  creaturae  potuit  communicari,  sicut  nec  divina 
essentia;  aliam  potestatem  habuit  excellentiae,  quae  competit  ei 
secundum  quod  homo,  et  talem  potestatem  potuit  ministris  com- 
municare ; dando  scilicet  eis  tantam  gratiae  plenitudinem,  ut  eo- 
rum meritum  operaretur  ad  sacramentorum  effectus,  ut  ad  invo- 
cationem nominum  ipsorum  sanctificarentur  sacramenta,  et  iit  ipsi 
possent  sacramenta  instituere,  et  sine  ritu  sacramentorum  effe- 
ctum sacramentorum  conferre  solo  imperio.  Potest  enim  instru- 
mentum coniunctum,  quando  fuerit  fortius,  tanto  magis  virtu- 
tem suam  instrumento  separato  tribuere,  sicut  manus  baculo  ». 
Eam  vero  potestatem,  si  Christo  placuisset  illam  alicui  commu- 
nicare, plenitudine  potestatis  excellentiae,  quam  ut  homo  ha- 
buit, inferiorem  futuram,  in  eodem  articulo  S.  Thomas  declarat 
in  responsione  ad  3.,  his  verbis:  « si  tamen  communicasset , 
ipse  (Christus)  esset  caput  (Ecclesiae)  principaliter,  alii  vero  se- 
cundario ». 

Sed  possibilitatem  relinquentes,  inquiramus  factum.  Commu- 
nicata ne  fuit,  an  non,  .potestas  instituendi  sacramenta.  Apostolis, 
aut  Ecclesiae;  fuit  ne  Christus  sacramentorum  nostrorum  imme- 
diatus auctor  et  institutor,  an  mediatus  tantum  eorum,  saltem 
aliquorum?  Ut  autem  omnem  vitemus  aequivocationem,  notamus 
Christum  omnium  sacramentorum  immediatum  institutorem  esse 
dicendum,  si  per  se  ipsum  gratiam  unicuique  sacramento  pro- 
priam decreverit,  eamque  signo  cuidam  sensibili,  saltem  in  genere 
determinato,  alligaverit;  mediatum  vero  dumtaxat  esse  sacramen- 
torum institutorem,  si  haec  minime  statuens  per  se  ipsum.  Apo- 
stolis aut  Ecclesiae  potestatem  reliquerit,  gratiam  singulorum,  vel 
aliquorum  saltem  sacramentorum  signis  quibusdam  sensibilibus, 
pro  lubito  suo  eligendis,  annectendam:  ita  ut  inter  signa  sacra 
legis  evangelicae,  quae  significant  et  efficiunt  gratiam  sanctifican- 
tem, saltem  quaedam  instituta  fuerint  quoad  substantiam,  seu 
quoad  ipsam  rationem  signi  practici  conferentis  omnibus  rite  dis- 

* 5.  p.  q.  64.  a.  4. 

I.  — De  Sacramentis.  9 

positis  gratiam  sanctificantem,  ab  Apostolis,  vel  post  aetatem  apo- 
stolicam,  ab  Ecclesia. 

Non  defuerunt  ante  Concilium  Tridentinum  theologi  qui  ali- 
qua sacramenta  instituta  fuisse  assererent  ab  Apostolis.  Ita  de 
Extrema  unctione  docuisse  videntur  Hugo  a S.  Victore  et  Pe- 
trus Lombardus  Alexander  Alensis  dixit  * sacramentum  Con- 
firmationis , post  Apostolos , « institutum  fuisse  Spiritus  Sancti 
instinctu  in  Concilio  Meldensi,  quantum  ad  formam  verborum 
et  materiam  elementarem,  cui  etiam  Spiritus  Sanctus  contulit 
virtutem  sanctificandi  » *.  S.  Bonaventura  censuit  sacramentum 

‘ De  sacram.  1.  2.  p.  15.  c.  2. 

• Lib.  4.  dist.  23.  <r  Hoc  sacramentum  unctionis  infirmorum  ab  Apostolis 
institutum  legitur.  Ait  enim  lacobus,  cap.  ult. : ‘Infirmatur  quis  in  vobis?  In- 
ducat presbyteros  Ecclesiae  etc.  ». 

» p.  4.  q.  9.  m.  I. 

* Concilium  Meldense  celebratum  fuit  anno  845.  15.  Kalendas  lulias,  in- 
dictione 7.  In  Capitulis  huius  Synodi  44.  45.  46.  de  Confirmatione  agitur,  et 
in  eis  Concilium  ad  auctoritatem  Summi  Pontificis  Innocentii  I.  appellat,  qui, 
saeculo  V.  ineunte,  de  Confirmationis  sacramento  responsura  dederat  Decentio 
Episcopo  Eugubino,  sicut  diximus,  p.  109. 

Ecce  Capitula,  quae  legi  possunt  apud  Labb^,  Cone.  t.  7.  p.  1833. 

Cap.  44.  — «Ut  chorepiscopus  modum  suum,  iuxta  canonicam  institutio- 
nem teneat,  et  nec  sanctum  Chrisma,  nec  Sanctum  paraclitum  Spiritum,  solis 
Episcopis,  iuxta  Decreta  Innocentii  tribuere  debitum,  tradere  tentet,  nec  eccle- 
sias consecret,  neque  ecclesiasticos,  qui  per  impositionem  manus  tribuuntur, 
id  est  nonnisi  usque  ad  Subdiaconatum,  et  hoc  iubente  Episcopo,  et  in  locis 
quibus  canones  designant,  agere  praesumant.  Impositioni  autem  poenitentiae, 
aut  poenitentium  reconciliationi,  per  parochiam  secundum  mandatum  Episcopi 
sui  inserviat.  Si  vero  civitatis  Episcopus  obierit,  nihil  ex  episcopali  ministerio 
specialiter  Episcopis  debito  attentet : quia  ex  hoc  magnum  scandalum,  et  divi- 
sionem rerum  ecclesiasticarum,  atque  dilationem  in  canonice  ordinandis  Epi- 
scopis, Dei  ecclesiis  accidisse  conspeximus.  Nam  si  Episcopus  civitatis  propter 
desidiam,  aut  saecularem  pervagationem,  vel  propter  infirmitatem,  modum  suum 
chorepiscopis  transcendere  consenserit,  sententiam  canonicam  debet  attendere, 
qua  decretum  est,  ut  qui  contra  dicta  canonum  fecerit,  gradus  sui  periculo  sine 
retractatione  subiaceat  ». 

Cap.  45.  — «Ut  nemo  Episcoporum,  vel  quilibet  minister  ecclesiasticus, 
propter  sacrum  Chrisma  aliquid  muneris  accipiat,  neque  denarios,  vel  quaelibet 
munuscula,  quae  per  ministros  Episcoporum,  a presbyteris  inordinabiliter  exi- 
guntur. Decet  tamen  presbyteros,  cum  voluntariis  eulogiis,  tempore  congruo, 
visitare  et  venerari  suos  Episcopos  ». 

Cap.  46.  — «Ut  nemo  sacrum  Chrisma,  nisi  in  quinta  feria  Maioris  se- 
ptimanae , id  est  in  Coena , quae  specialiter  appellatur  Dominica , conficere 
praesumat  d. 

Extremae  unaionis  per  Apostolos,  Confirmationis  vero  post  mor- 
tem Apostolorum,  per  Ecclesiam  Spiritum  Sanctum  instituisse. 
De  Confirmatione  ait  * : « Potest  dici,  et  melius  (ut  credo)  quod 
illud  sacramentum  Christus  nec  dispensavit,  nec  instituit;  quia 
post  ascensionem  suam  decebat  Apostolos  confirmari,  et  Spiri- 
tum eis  ad  robur  dari.  Unde  ‘Spiritus  Sanctus  nondum  erat 
datus,  quia  lesus  nondum  erat  glorificatus Non,  inquam,  datus 
in  plenitudine,  vel  ad  robur ; sed  hoc  quidem  fuit  in  die  Pente- 
costes. Unde  confirmati  sunt  a Spiritu  Sancto  immediate  sine 
ministerio  et  sacramento:  et  ideo  ipsi  alios  confirmabant  etiam 
sine  verbo.  Sed  postquam  bases  Ecclesiae,  Apostoli  scilicet,  qui 
a Deo,  non  per  homines  erant  ordinati,  praelati  et  confirmati, 
defecerunt,  instituit  Spiritus  Sanctus  huius  sacramenti  formam, 
cui  etiam  virtutem  sanctificandi  dedit  ».  Et  de  Extrema  Unctione 
loquens  « aliqui  dicere  voluerunt  »,  inquit,  « omnia  sacramenta 
instituta  fuisse  a Christo,  quoniam  ipse  fuit  legislator.  Unde, 
quamvis  non  expresse  legatur  de  Confirmatione  et  Extrema  un- 
ctione, tamen  credendum  est  ipsum  instituisse.  Et  hoc  aliquo 
modo  innuitur  de  Confirmatione,  cum  manus  pueris  imposuerit; 
de  Extrema  unctione,  cum  discipulos  ad  praedicandum  misit,  qui 
‘oleo  ungebant  infirmos,  et  curabantur*,  sicut  dicitur,  Mare. 
(vi.  13.):  nec  dubium  est,  quin  per  mandatum  ipsius  hoc  fecerint. 
Si  autem  Apostoli  dicuntur  aliqua  instituisse,  hoc  est  quia  in- 
stitutionem promulgaverunt,  sicut  beatus  lacobus  confessionis  et 
unctionis.  Sed  tamen  cum  in  Evangelio  sufficienter  lex  evange- 
4ica  exprimatur,  et  evangelica  lex  contineat  Christi  statuta  et  facta, 
et  magis  statuta  quam  facta;  quomodo  probabile  est,  ut  omnes 
evangelistae  sic  sub  silentio  tam  nobilia  sacramenta  pertransissent, 
si  Christus  instituisset,  cum  ex  his  nostrae  salutis  adminiculum 
eliciatur?  Et  ideo  probabilius  alii  dicunt,  et  Magister  videtur  hoc 
sentire,  imo  aperte  dicit,  quod  Spiritus  Sanctus  per  Apostolos  hoc 
sacramentum  instituit,  sicut  supra  dictum  est  de  sacramento  Con- 
firmationis )). 

Postquam  vero  Tridentina  Synodus  (sess.  7.  can.  i.)  definivit 
sacramenta  novae  legis  fuisse  omnia  a lesu  Christo  Domino  nostro 
instituta  *,  nemo  est  inter  catholicos  theologos  qui  fas  esse  putet 

‘ L.  4.  dist.  7.  a.  I.  q.  i. 

• Dist.  23.  a.  I.  q.  2.,  v.  etiam  Breviloq.  p.  6.  c.  4. 

• V.  supra  p.  95. 

negare  institutionem  omnium  sacramentorum  immediate  factam 
fuisse  a Christo  Domino.  Verum  an  immediata  haec  institutio  de- 
finita fuerit  a Tridentino  ut  veritas  quae  fide  catholica  credi  de- 
beat, non  consentiunt  Doctores.  Affirmant  quippe  Bellarminus 
Vasquez  Becanus  *,  Gonet  \ Isambertus  % et  alii:  at  non  mi- 
noris auctoritatis  ex  alia  parte  sunt  theologi  qui  id  negant,  ut, 
ex.  gr.  Dominicus  Soto  ®,  Suarez  \ Gotti  *,  Tournely  Berti 
Billuart 

Primo  loco  ergo  demonstranda  est  immediata  institutio  facta 
a Christo  omnium  novae  legis  sacramentorum;  deinde  determi- 
nari debet  qua  certitudine  haec  veritas  tenenda  sit.  Thesis  sequens, 
duplicem  complectens  partem,  praestabit  utrumque. 

THESIS  X. 

Omnia  novae  legis  sacramenta  instituta  fuerunt  immediate  a Christo 

Domino:  haec  veritas,  etsi  definita  adhuc  non  sit  ut  dogma  fidei; 

certo  tamen  tenenda  est,  et  nonnisi  magna  temeritate  impugnari 

posset. 

Demonstratio  primae  partis  thesis  haud  difficulter  ex  ipsis  Sacris 
Litteris  colligi  potest.  — Profecto,  si  potestas  instituendi  aliquod 
sacramentum  in  Ecclesia  Christi  supponeretur  alicui  ex  ministris 
Christi  et  Ecclesiae  communicata,  eam  datam  fuisse  Apostolis 
existimari  deberet.  Sed  Scripturae  dicunt  Apostolos  esse  sacra- 
mentorum dispensatores,  non  institutores.  Ergo  nemini  in  Ec- 
clesia, praeter  Christum,  potestas  fuit  instituendi  sacramentum 
aliquod,  ac  proinde  Christus  immediate  per  seipsum  omnia  sa- 
cramenta instituit.  — Maior  videtur  aperta  ex  locis  in  quibus 

‘ t.  3.  1.  I.  c.  23. 

• In  3.  p.  S.  Thomae,  disp.  135.  c.  i. 

• De  sacram,  in  com.  c,  3. 

• disp.  5.  a.  I. 

• q.  64.  disp.  I.  a.  1. 

• In  4.  sent.  dist.  i.  q.  5.  a.  2.  conc.  3. 

^ In  3.  p.  q.  64.  disp.  12.  s.  i.  n.  3. 

• q.  6.  dub.  unie.  § 2. 

• De  sacram,  in  genere  q.  5.  a.  i. 

De  theol.  discipl.  1.  30.  c.  8.  p.  2. 

De  sac.  in  com.  dissert.  3.  a.  i. 


Digitized  by  ^^ooQle 


ART.  I.  — 1>B  XVCIOBM  SACEAMBNTORUM.  l33^ 

Apostoli  sub  Christo  angulari  lapide  et  primario  fundamento, 
dicuntur  fundamenta  Ecclesiae.  In  Epistola  ad  Ephesios  (ii.  19.  20.) 
legitur  « estis  cives  sanctorum  et  domestici  Dei,  superaedificati 
^uper  fundamentum  Apostolorum  et  Prophetarum  ipso  summo 
angulari  lapide  Christo  lesu  ».  Et  in  Apocalypsi  (xxi.  14.)  ubi 
describitur  nova  civitas  lerusalem  a Deo  descendens,  dicitur:  « Et 
murus  civitatis  habens  fundamenta  duodecim,  et  in  ipsis  duode- 
cim nomina  duodecim  Apostolorum  Agni  ».  — Minor  probatur 
cx  verbis  Pauli  Apostoli  (I.  Cor.  iv.  i.) : « Sic  nos  existimet  homo 
ut  ministros  Christi,  et  dispensatores  mysteriorum  Dei  ». 

Praeterea,  in  Scripturis  clare  institutio  traditur  immediate  facta 
a Christo  duorum  sacramentorum.  Baptismi  scilicet  et  Euchari- 
stiae (Matth.  XXVI.  xxviii.).  De  duobus  aliis  non  adeo  aperte,  sed 
indubie  institutio  similiter  significatur,  de  Poenitentia,  nempe, 
iUis  verbis  (loan.  xx.  23.):  « Quorum  remiseritis  peccata,  remit- 
tuntur eis;  et  quorum  retinueritis,  retenta  sunt  »;  et  de  Ordine 
dum  dixerat  (Luc.  xxvi.  19.):  « Hoc  facite  in  meam  commemo- 
rationem ».  Ergo  ex  paritate  concludi  licet,  alia  sacramenta  omnia 
eodem  modo,  seu  immediate  instituta  fuisse  a Christo  Domino. 
Quae  conclusio  legitima  omnino  videtur,  cum  ex  una  parte  non 
possit  ostendi  institutio  aliquorum  sacramentorum  facta  ab  Apo- 
stolis, et  multo  minus  ab  Ecclesia  post  Apostolorum  aetatem;  et 
ex  alia  parte  constet  omnia  novae  legis  sacramenta  in  hoc  esse 
aequalia  quod  gratiam  ex  opere  operato  conferant,  et  tamquam 
media  salutis  praecipua  pertineant  ad  Ecclesiae  fundamenta,  quae 
immutabilia  esse  oportuit. 

Nec  praeteriri  debet  illud  quod  in  Actibus  Apostolorum  le- 
^mus  (i.  3.),  nimirum  discipulis  post  resurrectionem  suam  Chri- 
stum apparuisse,  et  cum  eis  locutum  fuisse  de  regno  Dei,  idest 
de  Ecclesia  aedificanda  et  administranda.  Porro  ad  aedificationem 
et  administra tionem  Ecclesiae  maxime  pertinent  sacramenta.  Ergo 
valde  credibile  est  Christum,  si  prius  id  non  fecerat,  tunc,  illo 
temporis  intervallo,  sacramenta  reliqua  instituisse,  et  dedisse  Ec- 
clesiae. Apposite  S.  Leo  \ « non  ii  dies  »,  inquit,  « dilectissimi, 
qui  inter  resurrectionem  Domini,  Ascensionemque  fluxerunt, 
otioso  transiere  decursu;  sed  magna  in  his  confirmata  sacramenta, 
magna  sunt  revelata  mysteria  ». 

‘ Serm.  i.  de  Ascens.  n.  2. 

Secundo,  thesis  probatur  ex  Traditione.  Etenhn,  inaudita  pror- 
sus apud  Patres  fuit  illa  distinctio  inter  immediatam  et  mediatam 
institutionem  sacramentorum  factam  a Christo;  sed  semper  ac 
de  sacramentis  loquuntur,  sine  discrimine  ea  omnia  divina  ap- 
pellant, et  tradita  Ecclesiae  suae  a Christo:  quare  S.  Ambrosius  ^ 
absolute  pronuntiat:  « Auctor  sacramentorum  quis  est,  nisi  Do- 
minus lesus?  De  coelo  ista  sacramenta  venerunt  ». 

Sed  est  insigne  testimonium  S.  Augustini,  quoad  rem  nostram^ 
in  Ep.  54.  ad  lanuarium,  cap.  i.;  quod  sic  se  habet:  « Primo 

itaque  tenere  te  volo Dominum  nostrum  lesum  Christum. . . , 

levi  iugo  suo  nos  subdidisse,  et  sarcinae  levi.  Unde  sacramentis 
numero  paucissimis,  observatione  facillimis,  significatione  prae- 
stantissimis,  societatem  novi  populi  colligavit,  sicuti  est  Baptismus 
Trinitatis  nomine  consecratus,  communicatio  Corporis  et  san- 
guinis ipsius,  et  si  quid  aliud  in  Scripturis  Canonicis  commen- 
datur ; exceptis  iis,  quae  servitutem  populi  veteris  pro  congruentia 
cordis  illorum,  et  prophetici  temporis  onerabant,  quae  et  in  quin- 
que libris  Moysis  leguntur.  Illa  autem  quae  non  scripta  (nempe 
in  Sacris  Litteris),  sed  tradita  custodimus,  quae  quidem  toto  ter- 
rarum orbe  servantur,  datur  intelligi,  vel  ab  ipsis  Apostolis,  vel 
plenariis  Conciliis,  quorum  est  in  Ecclesia  salubernma  auctoritas^ 
commendata  atque  instituta  retineri  ». 

Quae  verba  nullo  pacto  significant,  duo  tantum  sacramenta. 
Baptismum  et  Eucharistiam,  fuisse  a Christo  immediate  instituta; 
cetera  vero  instituta  postea  ab  Apostolis,  vel  a Conciliis  gene- 
ralibus: sed,  si  recte  intelligantur,  evidenter  probant,  ut  merito 
animadvenit  P.  Vasquez  Christum  proxime,  seu  immediate 
omnia  Ecclesiae  sacramenta  instituisse,  neque  ullum  illorum  ab 
Ecclesiae  institutione  duxisse  exordium.  Etenim  S.  Augustinus 
duo  sacramenta.  Baptismum  et  Eucharistiam,  nominat  ad  exem- 
plum, cetera  vero  indicat  dum  ait  « et  si  quid  aliud  in  Scriptu- 
ris canonicis  commendatur  »:  ita  ut  sensus  sit,  sacramenta,  quo- 
rum sarcinae  levi  et  iugo  suavi  Christus  nos  subiicere  voluit, 
esse  Baptismum  et  Eucharistiam,  et  alia  quae  in  Scripturis  com- 
memorantur; non  esse  verum  et  proprie  dictum  novae  legis  sa- 
cramentum, quod  in  Scripturis  aliquo  modo  non  indicetur ; et  ea 

* De  sacram.  1.  4.  c.  4. 

■ Disp.  cit.  c.  I.  n.  9. 

quae  in  Scripturis  commemorata  sunt,  ab  ipso  Ecclesiae  Capite 
immediate  esse  instituta,  absque  ullo  ministrorum  Ecclesiae  prae- 
cepto et  auctoritate.  Quod  autem  nullum  sit  ex  septem  novae 
legis  sacramentis  quod  in  Scripturis,  aliqua  mentione,  non  com- 
mendetur, patet  ex  iis  quae  diximus  in  prima  parte,  thesi  6 ^ 

Addidit  S.  Doctor : « illa  quae  non  scripta  (nempe  in  Sacris 

Litteris),  sed  tradita  custodimus vel  ab  ipsis  Apostolis,  vel 

plenariis  Conciliis commendata  atque  instituta  retineri  »,  ut 

ab  iis,  quae  Christus  per  se  ipsum  instituit,  distingueret  ea  quae 
auctoritate  solum  Apostolorum,  aut  Ecclesiae  constant;  et  non 
dixit  ea  omnia  quae  in  Scripturis  scripta  non  sunt,  esse  ecclesia- 
stica tantum,  non  revelata  divinitus,  neque  praecepta;  sed  docere 
voluit  quasdam  alias  caeremonias,  quas  Scriptura  non  refert  nec 
praecipit,  universa  vero  servat  Ecclesia,  ut  sunt  celebratio  Pa- 
schalis et  aliae  similes , quarum  ad  exemplum  commemoratio 
fit  in  loco  citato,  ab  hominibus  immediate  institutas  esse  et  non 
a Christo. 

Duo  alia  loca  S.  Augustini  idem  testimonium  reddunt.  In  li- 
bro 3.  de  doctrina  christiana  (c.  9.)  loquens  de  sacramentis  novae 
legis,  ait:  « Quaedam  pauca  pro  multis  eademque  factu  facillima^ 
et  intellectu  augustissima,  et  observatione  castissima,  ipse  Domi- 
nus, et  Apostolica  tradidit  disciplina  ».  Nimirum  ipse  Dominus 
auctor  eorum  fuit.  Apostoli  tradiderunt  ea  ut  promulgatores.  — 
Et  in  libro  de  vera  religione  (c.  17.  n.  33.)  inquit:  « Populus  ti- 
more constrictus  tempore  servitutis  in  veteri  lege  multis  sacra- 
mentis onerabatur.  Hoc  enim  talibus  utile  erat  ad  desiderandam 
gratiam  Dei,  quae  per  Prophetas  ventura  canebatur.  Quae  ubi 
venit,  ab  ipsa  Dei  sapientia  homine  assumpto,  a quo  in  libertatem 
vocati  sumus,  pauca  sacramenta  saluberrima  constituta  sunt,  quae 
societatem  christiani  populi,  hoc  est  sub  uno  Deo  liberae  mul- 
titudinis, continerent».  Quae  verba  clara  sunt,  sensu  locutionis 
obvio,  ad  significandam  institutionem  sacramentorum  immediate 
factam  a Christo;  et  clariora  evadunt  in  contextu:  nam  de  iis 
S.  Augustinus  ibi  loquitur,  quae  Verbum  incarnatum  egerat  quando 
a in  terris  visus  est  et  cum  hominibus  conversatus  est».  In  ul- 
timo capitis  praecedentis  numero  (cap.  16.  n.  32.)  ait:  « Tota 
itaque  vita  eius  in  terris  per  hominem  quem  suscipere  dignatus 

» V.  p.  77- 

est,  disciplina  morum  fuit »:  et  post  haec,  initio  capitis  17.  (n.  33.) 
prosequitur : « lamvero  ipse  totius  doctrinae  modus,  partim  aper- 
tissimus, partim  similitudinibus,  in  dictis,  in  factis,  in  sacramentis, 
ad  omnem  animae  instructionem  exercitationemque  accommodatus, 
quid  aliud  quam  rationalis  disciplinae  regulam  implevit?  » 

Concilium  Tridentinum  gravissima  momenta  ad  probationem 
huius  primae  partis  thesis  adiicit.  Equidem  verba  canonis,  quo 
definivit  sacramenta  novae  legis  omnia  fuisse  a lesu  Christo  Domino 
nostro  instituta,  de  immediata  institutione  intelligi  debent.  Nam  — 
d)  communi  usu  loquendi,  ille  institutor  dicitur  qui  per  s^  ipsum 
quidquam  statuit,  et  auctor  eius  est  immediatus:  quapropter  si 
alicuius  sacramenti  institutio  immediate  fuisset  ab  auctoritate  hu- 
mana, haec  eiusdem  sacramenti  institutrix  appellari  posset,  imo 
deberet;  Concilium  vero  nonnisi  Christo  tribuit  nomen  institu- 
toris omnium  sacramentorum.  — Quod  argumentum  summe  cla- 
rescit ex  consideratione  eorum,  quibus  universitas  institutionum 
generalium  in  Ecclesia  vigentium  plene  absolvitur:  complectitur 
enim  tria,  videlicet,  ea  quae  sunt  ex  personali  institutione  et 
mandato  Christi,  cum  visibilis  in  terra  fundaret  Ecclesiam;  et 
insuper  ea  quae  ab  Apostolis  statuta  sunt  secundum  potestatem, 
a Christo  habitam;  et  ea  tandem,  quae  Ecclesia  post  mortem 
Apostolorum  per  se  ipsam  constituit  ex  auctoritate  similiter  a 
Christo  accepta.  lam  vero  quum  agitur  de  his  quae  ultimo  loco 
commemoravimus  ; instituta  et  praecepta  haec  dicuntur  non  iuris 
divini,  sed  ecclesiastici,  ab  Ecclesia  esse  dicuntur,  et  non  a Chri- 
sto : instituta  vero  quae  tradita  fuerunt  Ecclesiae  ab  Apostolis 
post  Ascensionem  Domini,  — sive  in  iis  meri  promulgatores  fuerint 
legis  divinae  acceptae  per  revelationem,  sive  fuerint  ipsi,  potestate 
apostolica,  legislatores  sub  directione  Spiritus  Sancti,  — non  tri- 
buuntur lesu  Christo,  qua  homo  est,  sed  Spiritui  Sancto,  illis 
exceptis  tantum,  in  quibus  Christus  homo  se  praesentem  sistebat, 
ut  in  vocatione  Pauli  ad  Apostolatum.  Quum  ergo  Concilium 
Tridentinum  docet  omnia  sacramenta  instituta  fuisse  a lesu  Christo 
Domino  nostro,  eum  declarat  auctorem  et  institutorem  immedia- 
tum omnium  sacramentorum  fuisse  dum  visibilis  erat  in  terris, 
et  cum  Apostolis  suis  loquebatur  de  regno  Dei. 

F)  Concilium  agens  de  sacramentis  in  specie,  et  loquens  de 
institutione  Poenitentiae  ac  de  Sacerdotio  collato  Apostolis,  haec 
tribuit  Christo;  et  quamvis  expresse  non  addat  clausulam,  quae 

immediatam  institutionem  exprimat,  clausula  illa  subintelligitur : 
— ergo  cum  in  primo  canone  de  sacramentis  in  genere  Conci- 
lium Christo  tribuat  institutionem  omnium  sacramentorum,  hanc 
institutionem  intelligamus  oportet  fuisse  immediatam.  Consecutio 
legitima  videtur  ex  similitudine  locutionis  a Concilio  adhibitae 
sine  ullo  addito  quod  declararet  diversam  significationem  in  al- 
terutro casu.  — Antecedens  patet  ex  verbis  eiusdem  Concilii.  In 
sessione  14.  capite  primo,  quoad  Poenitentiam  ait:  «Dominus 
autem  sacramentum  poenitentiae  tunc  praecipue  instituit,  cum  a 
mortuis  excitatus,  insufflavit  in  discipulos  suos,  dicens:  accipite 
Spiritum  Sanctum:  quorum  remiseritis  peccata,  remittuntur  eis; 
et  quorum  retinueritis,  retenta  sunt  ».  In  sessione  22.,  loquens 
de  sacrosancto  missae  sacrificio,  capite  primo,  haec  habet : « Cor- 
pus et  sanguinem  suum  sub  speciebus  panis  et  vini  Deo  Patri 
(Christus)  obtulit:  ac  sub  earumdem  rerum  symbolis  Apostolis, 
quos  tunc  Novi  Testamenti  Sacerdotes  constituebat,  ut  sumerent,  tra- 
didit »;  et  canone  secundo:  «Si  quis  dixerit,  illis  verbis,  ‘Hoc 
facite  in  meam  commemorationem  Christum  non  instituisse  Apo- 
stolos Sacerdotes:  aut  non  ordinasse,  ut  ipsi,  aliique  sacerdotes, 
oflFerrent  corpus  et  sanguinem  suum;  anathema  sit  ». 

c)  Idem  Concilium  sessione  14.,  canone  primo,  definit  Extre- 
mam unctionem,  — de  qua  maxime  oriri  potuisset  dubitatio  — 
« esse  vere  et  proprie  sacramentum,  a Christo  Domino  nostro  in- 
stitutum,  et  a beato  lacobo  Apostolo  promulgatum  . Sed  Concilium 
dum  distinguit  institutionem  a promulgatione , et  hanc  solam 
tribuit  lacobo  Apostolo,  institutionem  autem  Christo;  aperte  docet 
Dominum  nostrum  fuisse  illius  sacramenti  immediatum  institu- 
torem, et  excludit  mediatam  institutionem  factam  a lacobo;  alio- 
quin  hic  non  solum  Extremae  unctionis  sacramentum  promulgasset^ 
sed  etiam  instituisset.  Ergo  Concilium  docet  Christum  Dominum 
immediate  instituisse  hoc  sacramentum : et  consequenter  idem  de 
aliis  sacramentis,  ex  doctrina  Concilii,  tenendum  est. ' 

d)  Denique  Tridentina  Synodus,  sess.  21.  capite  secundo,  de- 
clarat: « Hanc  potestatem  perpetuo  in  Ecclesia  fuisse,  ut  in  sa- 
cramentorum dispensatione,  salva  illorum  substantia,  ea  statueret,  vel 
mutaret,  quae  suscipientium  utilitati,  seu  pro  ipsorum  sacramen- 
torum veneratione,  pro  rerum,  temporum  et  locorum  varietate, 
magis  expedire  iudicaret.  Ergo  Concilium  diserte  affirmat  Eccle- 
siam accepisse  potestatem  ad  instituendos  aut  mutandos  ritus 

sacramentorum  accidentales,  nullam  vero  potestatem  ei  traditam 
fuisse  circa  substantiam  sacramentorum.  At  hanc  potestatem  tradi* 
tam  a Christo  Ecclesiae  supponi  sane  debuisset,  si  Ecclesia  in- 
stituere potuisset,  et  de  facto  instituisset  quodcumque  sacramen- 
tum. Ergo  in  verbis  citatis  Concilium  Tridentinum  affirmat  nul- 
lum sacramentum  institutum  ab  Ecclesia  fuisse,  sed  omnia  eam 
accepisse  a Christo  Domino  immediate  instituta  et  immutabilia. 

Tandem  duas  his  subiungo  rationes,  quas  suggerit  S.  Thomas. 
Prima  desumitur  ex  utilitate  fidelium.  « Christus  »,  ait  S.  Tho- 
mas \ « non  ex  invidia  praetermisit  potestatem  excellentiae  Ec- 
clesiae ministris  communicare,  sed  propter  fidelium  utilitatem,  ne 
in  hominem  spem  ponerent,  et  ne  essent  diversa  sacramenta,  ex 
quibus  divisio  in  Ecclesia  oriretur ; sicut  apud  illos  qui  dicebant : 
‘Ego  sum  Pauli,  ego  autem  Apollo,  ego  vero  Cephae’,  ut  di- 
citur I.  ad  Cor.  (i.  12.)  ». 

Quam  rationem  Angelicus  Doctor  acceperat  a S.  Augustino  ^ 
dicente : « Potuit  autem  Dominus  lesus  Christus,  si  vellet,  dare  po- 
testatem alicui  servo  suo , ut  daret  baptismum  suum  tanquam  vice 
sua,  et  transferre  a se  baptizandi  potestatem,  et  constituere  in  aliquo 
servo  suo:  et  tantam  vim  dare  baptismo  translato  in  servum, 
quantam  vim  haberet  baptismus  datus  a Domino.  Hoc  noluit 
ideo,  ut  in  illo  spes  esset  baptizatorum,  a quo  se  baptizatos  agno- 
scerent. Noluit  ergo  servum  ponere  spem  in  servo.  Ideoque  cla- 
mabat Apostolus,  cum  videret  homines  volentes  ponere  spem  in 
seipso:  ‘Numquid  Paulus  pro  vobis  crucifixus  est?  aut  in  nomine 
Pauli  baptizari  estis?  (I.  Cor.  i.  13.)  Baptizavit  ergo  Paulus  tam- 
quam minister,  non  tamquam  ipsa  potestas : baptizavit  autem  Do- 
minus tamquam  potestas.  Intendite.  Et  potuit  hanc  potestatem 
servis  dare,  et  noluit.  Si  enim  daret  hanc  potestatem  servis,  id 
est,  ut  ipsorum  esset  quod  Domini  erat,  tot  essent  baptismi  quot 

essent  servi Ergo  ne  tot  baptismata  dicerentur,  quot  essent 

servi  qui  baptizarent  accepta  potestate  a Domino;  sibi  tenuit  Do- 
minus baptizandi  potestatem,  servis  ministerium  dedit». 

Secunda  ratio  desumitur  ex  ipsa  oeconomia  Christianae  Reli- 
gionis ; nam  Christus  in  terra  visibilis  suam  visibilem  Ecclesiam 
fundavit,  et  in  hac  fundatione  ipsemet  instituit  et  ordinavit  quae 

‘ 3.  p.  q.  64.  a.  4.  ad  i. 

* Tract.  5.  in  loan.  n.  7. 


Digitized  by  ^^ooQle 


ART.  I.  — DI  AUCTORB  SACRAHBNTORUH.  1 3^ 

essent  essentialia  elementa  Christiani  cultus.  Cum  igitur  ad  haec 
sacramenta  pertineant,  per  semetipsum,  immediate,  Christus  sa~ 
cramenta  instituit.  « Apostoli  et  eorum  successores  »,  inquit 
S.  Thomas  <c  sunt  vicarii  Dei  quantum  ad  regimen  Ecclesiae 
constitutae  per  fidem  et  fidei  sacramenta.  Unde  sicut  non  licet 
eis  constituere  aliam  Ecclesiam;  ita  non  licet  eis  tradere  aliam 
fidem,  neque  instituere  alia  sacramenta:  sed  per  sacramenta,  quae 
de  latere  Christi  pendentis  in  Cruce  fluxerunt,  dicitur  esse  fabri* 
cata  Ecclesia  Christi  ». 

In  secunda  parte  thesis  defendimus  institutionem  immediatam 
omnium  et  singulorum  sacramentorum  factam  a Christo  esse 
omnino  tenendam,  sed  non  adhuc  esse  definitum  ut  dogma  fidei^ 
Et  sane  definitionem  hanc  Tridentinam  Synodum  tulisse  affirmare 
non  possumus , cum  hoc  ipsum  pronuntiare  ausi  non  sint  do- 
ctissimi ac  sapientissimi  viri,  imo  contrarium  docuerint.  Ut  ex 
illis,  quos  supra  commemoravimus,  citemus  unum:  «Christus 
Dominus  »,  ait  Suarez  « immediate  ac  per  se  ipsum  instituit 
omnia  sacramenta  novae  legis.  Conclusio  est  omnino  certa  ex 

definitione  Concilii  Tridentini  (sess.  7.  can.  i.) Praetermisit 

Concilium  illam  particulam  immediate,  et  per  se  ipsum,  et  ideo 
non  dixi  absolute  conclusionem  esse  de  fide;  tamen  hanc  fuisse 
Concilii  mentem  vix  potest  dubitari  ».  — Ratio  autem  quae  hic 
indicatur  a Suarez  magni  ponderis  est:  nam  omissio  illius  vocis 
declarativae,  cum  supponi  nequeat  ex  inadvertentia  processisse,, 
sufficienter  ostendit  Concilium  noluisse  fidelibus  sub  anathemate 
institutionem  sacramentorum  immediate  factam  a Christo  propo- 
nere de  fide  credendam.  Quod  manifestius  adhuc  apparebit,  si 
scopus  Concilii  spectetur  in  definitione  hac  condenda;  et  praxis, 
quam  constanter  secutum  fuerat,  attendatur.  Scopus  erat,  damnare 
Novatorum  errorem,  qui  sacramenta  quaedam  reiiciebant,  eaque 
dicebaft  humanam  habuisse  originem,  imo,  diabolicam,  ac  impe- 
tebant scommis  atque  dicteriis.  Adversus  huiusmodi  blasphemias 
definitum  fuit  omnia  sacramenta  a Christo  Domino  esse  instituta : 
ac  proinde  nullum  esse  inutile  figmentum,  aut  imposturam,  aut  5m- 
perstitiosam  caeremoniam;  sed  omnia  sanctissima,  et  augustissima. 
Praxis  vero  Concilii  fuerat  infestantes  Pseudoreformatorum  hae- 

* 5.  p.  q.  cit.  a.  2.  ad  3. 

■ In  3.  p.  q.  64.  disp.  12,  § i.  n.  3. 

reses  damnare;  non  catholicorum  quorumdam  opiniones  expressa 
definitione  pronuntiare  haereticas.  Quis  credibile  esse  putabit. 
Concilium  ab  hac  regula,  quam  constanter  secutum  fuerat,  tum 
deflectere  voluisse  cum  tamquam  haeresis  damnanda  esset  opinio 
S.  Bonaventurae,  doctoris  gravissimi,  in  cuius  sacra  familia  multi 
ex  Patribus  et  theologis  eiusdem  Concilii  educati  fuerant?  — Sed, 
et  testimonium  positivum  habemus  hac  in  re  duorum  magni  no- 
minis theologorum,  loduci  Ravestein,  et  Ruardi  Tapper  qui 
Concilio  interfuerunt,  et  post  canones  de  sacramentis  a Concilio 
editos  scripserunt  Sacrosanctam  Synodum  nullam  fidei  definitio- 
nem tulisse  circa  immediatam  institutionem  sacramentorum. 

Verum  enimvero  cum  mens  Concilii,  quamvis  non  expressa 
definitione  manifestata,  clara  tamen  sit;  et  institutio  a Christo 
immediate  facta  omnium  sacramentorum  indubitanter  demonstrem 
tur,  ut  constat  ex  praecedentibus;  et  iam  theologi  hanc  institu- 
tionem fateantur  unanimes;  evidens  est,  eam  revocari  in  dubium 
non  posse  absque  temeritate. 


ARTICULUS  SECUNDUS 
De  materia  et  forma  sacramentorum. 

Ordo  ac  perspicuitas  tractationis  postulant  ut,  postquam  de 
Auctore  sacramentorum  locuti  sumus,  de  iis,  ex  quibus  sacra- 
menta componuntur  et  constant  statim  dicamus. 

Et  in  primis  animadvertimus  sermonem  non  esse  de  compo- 
sitione quae  in  omni  signo  inest,  prout  ex  re  sensibili  significante, 
quae  est  signum,  et  significatione  per  quam  res  illa  est  signum, 
constituitur;  de  hac  compositione  egimus  in  prima  parte  modo 
compositionem  alteram  spectamus  quasi  physicam  in  sacraftentis, 
considerando  signum  ipsum  sensibile,  prout  constat  partibus  sen- 
sibilibus. Hae  partes  essentiales  duae  sunt,  materia  nempe  et  for- 
ma. Quamvis  enim  sacramentum  non  sit  unum  compositum  phy- 
sicum, partibus  constans  inter  se  physice  unitis,  sed  compositum 
morale,  constans  rebus  et  verbis,  morali  unione  sibi  cohaerenti- 

‘ V.  Berti,  1.  c.  n.  10. 

• V.  p.  65. 

bus;  quandam  tamen  similitudinem  habet  cum  composito  phy- 
sico ; et  iuxta  hanc  similitudinem,  materia  et  forma  constare  di- 
citur. Nam  quemadmodum  in  composito  physico  materia,  ex  sese 
indeterminata  et  indifferens,  ad  certam  speciem  determinatur  a 
forma;  similiter  in  sacramento  res  aliqua  in  ratione  significandi 
indeterminata  adhuc  et  indiflFercns,  quippe  quae  assumi  potest  ad 
diversas  significationes,  determinatur  per  verba,  seu  per  ea  quae 
« inter  homines  »,  ut  S.  Augustinus  loquitur  \ « obtinuerunt  prin- 
cipatum significandi  » : sicut  in  composito  physico  materiae  im- 
perfectae accedit  forma  quae  eam  perficit,  dans  esse  rei;  ita  in 
sacramento  rei  materiali  accedit  verbum,  quod  eam  perficit  et  de- 
terminat ad  esse  sacramentale.  Exemplum  habes  in  baptismo.  Res 
ut  materia  remota  est  aqua,  ut  materia  proxima  est  ablutio : forma 
sunt  verba,  quae  dum  ablutio  externa  fit  baptizantis,  pronuntian- 
tur a ministro : « ego  te  baptizo  in  nomine  Patris  et  Filii  et  Spi- 
ritus Sancti  ».  Si  adest  intentio  debita  in  ministro,  quae  omnino 
requiritur,  ut  inferius  declarabitur,  illa  duo,  res  et  verba,  tamquam 
materia  et  forma,  concurrunt  ad  sacramentum  baptismi  a Christo 
institutum  perficiendum;  ita  ut  signum  sacramentale  exurgat  ex 
utriusque  unione,  et  ablutio  per  aquam  indeterminata  ad  signifi- 
candam ablutionem,  quae  mundat  animam  a peccato  originis,  de- 
terminationem suam  ad  eam  solum  significandam  accipiat  a verbis, 
et  sic  efficere  valeat  quod  significat.  Unio  autem  quae  in  sacramen- 
tis habetur  inter  rem  et  verba,  ut  materiam  et  formam,  cum  sit 
moralis,  ad  unum  morale  compositum  constituendum,  nimirum  ad 
unum  signum  practicum  gratiae  pro  sanctificatione  hominum;  talis 
procul  dubio  requiritur  et  sufficit  qualis  secundum  hominum  aesti- 
mationem adesse  debet  ut  intelligatur  pars  utraque  ad  unam  con- 
currere significationem  et  unum,  in  ratione  signi,  efficere  quod  significet. 

Quum  vero  dicitur  sacramentum  constare  re  tamquam  mate- 
ria, et  verbis  tamquam  forma,  nomine  rei  venit  etiam  actio  minus 
determinatae  significationis;  et  verba  intelliguntur  sive  proprie  et 
formaliter,  sive  virtualiter  et  aequi  valenter,  quae  valeant  signifi- 
cationem rei  adhuc  indeterminatam  ad  esse  sacramenti  determi- 
nare. « Ut  sacramenta  constare  dicantur  rebus  et  verbis,  non  est 
necesse  »,  ait  Bellarminus  « ut  res  non  sint  verba,  et  verba  non 

‘ De  doctrina  Christ.  1.  2.  c.  3. 

• Dc  controv.  christ.  fid.  t.  3.  1.  i.  c.  18. 

sint  res ; sed  sat  est  si  aliquid  fungatur  vice  rei,  aliud  vice  verbi ». 
Certe  in  sacramento  poenitentiae  potest  fieri,  ut  nulla  sint  alia  signa 
praeter  verba.  Ex  communi  enim  consensu  theologorum,  in  hoc 
sacramento,  forma  est  absolutio;  materia  remota  sunt  peccata; 
materia  proxima  sunt  actus  poenitentis,  idest,  contritio,  confessio 
et  satisfactio,  quatenus  signo  externo  produntur.  Potest  autem 
fieri,  ut  quis  non  habeat  nisi  peccata  verbo  commissa:  et  tunc 
materia  remota  erunt  sola  verba:  potest  etiam  fieri,  ut  non  osten- 
dat signa  contritionis,  confessionis  et  satisfactionis,  nisi  verbis; 
cum  de  essentia  sacramenti  non  sit  ut  poenitens  ploret,  suspiret, 
flectat  genua  etc.,  sed  si  tantum  verbo  dicat  sua  peccata,  et  dicat 
se  esse  contritum,  et  velle  satisfacere,  posset  absolvi  et  tunc  ma- 
teria etiam  proxima  non  erunt,  nisi  verba.  Vere  tamen  dicuntur 
esse  in  eo  sacramento  res  et  verba,  quia  peccatum  verbo  com- 
missum, non  ut  verbum,  sed  ut  peccatum  est  materia  confessio- 
nis : peccatum  autem  formaliter  non  est  verbum,  sed  res  a verbi 
ratione  valde  distinaa.  Sic  etiam  confessio  non  est  proprie  ma- 
teria sacramenti,  ut  oratio  quaedam,  sed  ut  actio  poenitentis.  Nam 
ut  eleganter  docet  S.  Thomas  (in  4.  dist.  13.  q.  i.  a.  i.),  singu- 
lare est  in  hoc  sacramento,  ut  actio  suscipiendi  sit  sacramenti 
pars  essentialis.  Ut  enim,  ait,  inter  corporalia  medicamenta,  quae- 
dam sunt  omnino  extrinseca,  ut  emplastra,  quae  applicantur  ae- 
grotis, et  non  requirunt  eius  actionem  ut  partem  medicamenti; 
quaedam  alia  partim  sunt  extrinseca,  ut  quaedam  potiones,  quae 
requirunt  ut  partem  medicamenti,  ambulationem;  sic  etiam  quae- 
dam sacramenta  omni  ex  parte  applicantur  et  conferuntur  a mi- 
nistro, ut  Baptismus,  Eucharistia  etc.,  sed  sacramentum  Poeni- 
tentiae partim  applicatur  a ministro  per  absolutionem,  partim 
requirit  ipsius  aegroti  actionem,  nimirum  confessionem  etc.  Idem 
iam  de  forma  ostendi  potest;  nam  in  sacramento  Matrimonii, 
loco  verborum  sufficiunt  nutus,  aut  litterae:  modo  sufficienter 
per  haec  exprimatur  consensus  utriusque  partis. 

Ad  modum  loquendi  quod  attinet,  notandum  est  veteres  Ec- 
clesiae scriptores,  sacramentorum  partes,  quas  nos  materiam  et 
formam  dicimus,  sacramentorum  res  nuncupasse.  « Diaboli  partes 
^unt  »,  ait  Tertullianus  « intervertendi  veritatem,  qui  ipsas  quo- 
que res  sacramentorum  divinorum  idolorum  mysteriis  aemulatur. 

‘ L.  de  praescript.  c.  40. 

Tingit  et  ipse  quosdam,  utique  credentes  et  fideles  suos:  expo- 
sitionem delictorum  de  lavacro  repromittit» — Inveniuntur 

utique  apud  Patres  testimonia  in  quibus  de  forma  sacramentorum 
loquuntur,  sed  vocem  istam  latiori  sensu  fuisse  tum  usurpatam 
ad  significandum  totum  ritum  observari  solitum  in  sacramenti 
administratione,  liquido  discere  possumus  ab  Augustino.  Etenim 
S.  Doctor  contra  Pelagianos  probans  dari  in  parvulis  nondum 
per  baptismum  renatis  peccatum  originale,  id  deducit  ex  caere- 
moniis quae  ante  baptismum  parvulorum  adhibentur,  et  aperte 
ostendunt  in  iis  pueris,  ante  salutaris  lavacri  ablutionem,  inha- 
bitare diabolum  per  peccatum.  « Quid  »,  inquit  S « de  ipsa  forma 
sacramenti  loquar?  Vellem  aliquis  istorum  qui  contraria  sapiunt, 
mihi  baptizandum  puerum  afferret.  Quid  in  illo  agit  exorcismus 
meus,  si  in  familia  diaboli  non  tenetur?  Ipse  certe  mihi  fuerat 
responsurus  pro  eodem  parvulo  quem  gestaret,  quia  pro  se  ille 
respondere  non  posset.  Quomodo  ergo  dicturus  erat,  eum  renun- 
tiare diabolo,  cuius  in  eo  nihil  esset?  Quomodo  converti  ad 
Deum,  a quo  non  esset  aversus,  credere  inter  cetera  remissionem 
peccatorum,  quae  illi  nulla  tribueretur  ? » — luxta  hanc  significa- 
tionem vox  forma  adhibita  fuit  a Patribus  Concilii  Milevitani 
(can.  2.),  quorum  haec  sunt  verba:  « Placuit  ut  quicumque  par- 
vulos recentes  ab  uteris  matrum  baptizandos  negat,  aut  dicit  in 
remissionem  quidem  peccatorum  baptizari,  sed  nihil  ex  Adam 
trahere  originalis  peccati,  quod  regenerationis  lavacro  expietur; 
unde  sit  consequens,  ut  in  eis  forma  baptismatis  in  remissionem 
peccatorum  non  vera,  sed  falsa  intelligatur,  anathema  sit » Haec 
verba,  recte  Cardinalis  de  Lugo  animadvertit  *,  cum  ab  Augustino 
ibi  praesente,  et  eo  argumento  saepe  utente,  desumpta  fuerint, 
non  est  dubium,  quin  in  eodem  sensu  fuerint  usurpata  sumendo 
formam  pro  formula,  seu  ritu  baptismi.  Unde  etiam  constat  eadem 
verba  quae  ex  Canone  transcripta  sunt  et  usurpata  a Patribus  in 
Cone.  Trid.  sess.  5.  (Decreto  de  peccato  originali),  debere  etiam 
in  eodem  sensu  intelUgi;  nam  licet  tempore  Concilii  Tridentini 
apud  Scholasticos  iam  nomine  formae  intelligerentur  verba  essen- 
tialiter requisita  ad  valorem  sacramenti,  cum  tamen  Patres  ibi 
transcripserint  canonem  integrum  Concilii  Milevitani , retentis 

‘ L.  I.  de  peccat,  merit.  et  remis.  c.  34. 

• V.  Denzinger,  Enchirid.  p.  24. 

* De  sacram,  disp.  2.  sect.  2.  n.  26. 

eis  verbis,  non  expediebat  illa  verba  in  alia  diversa  significatione 
accipere,  sed  in  illa  eadem,  qua  a Patribus  Milevitanis  usurpata 
fuerant.  Et  hunc  loquendi  modum  usurpavit  etiam  Innocentius  IV. 
in  commentariis  super  cap.  Presbyter,  de  sacramentis  non  iteran- 
dis: ait  enim,  tempore  Apostolorum  formam,  qua  ordinabantur 
ministri,  fuisse  manuum  impositionem,  nec  aliam  formam  fuisse 
tunc  servatam;  ubi  per  formam  intelligit  modum  ordinationis, 
non  id,  quod  nunc  intelligimus : nam,  ut  patet,  impositio  ma- 
nuum magis  erat  materia,  quam  forma. 

Primus  qui  ad  explicandas  partes  intrinsece  et  essentialiter 
sacramentum  constituentes  appellationem  materiae  formae  usur- 
paverit, communiori  consensu  auctorum,  citatur  Gulielmus  An- 
tissiodorensis  circa  annum  1215.,  si  tamen  ipse  est  auctor  Summae 
Theologiae  quae  ei  tribuitur  ^ luxta  paucos  tamen,  hoc  loquendi 
modo  primum  usus  fuisse  videtur  B.  Alanus  Magnus,  qui  in  Re- 
gulis de  sacra  Theologia  ^ panem.  Eucharistiae  materiam;  verba, 
formam  diserte  appellat.  Ab  illa  vero  aetate,  constanti  theologo- 
rum approbatione,  usu  Conciliorum  Generalium  firmata,  modus 
hic  loquendi  communis  evasit:  nec  ab  eo,  qui  breviter  ac  optime 
relationem  exprimit  inter  sacramenti  partes,  res  nempe  et  verba, 
recedere  licet. 

His  itaque  praenotatis,  in  sequenti  thesi  ostendimus,  omnia 
novae  legis  sacramenta  confici  et  constare  rebus  tamquam  mate- 
ria, et  verbis  tamquam  forma. 

‘ Libro  IV.  fol.  283.  coi.  4 de  Extrema  unctione  agens,  ita  loquitur:  « Di" 
cimus,  quod  sicut  de  essentia  baptismi  dicuntur  esse  tria,  scilicet  materia  et 
forma  verborum  et  intentio  baptizandi;  similiter  de  essentia  Eucharistiae  dicun- 
tur esse  tria,  scilicet  ordo  sacerdotalis  et  forma  verborum  et  materia,  scilicet 
panis  et  vinum;  eodem  modo  de  essentia  huius  sacramenti  (Extremae  unctio- 
nis) dicuntur  esse  tria,  scilicet  ordo  sacerdotalis  et  oratio  fidei  et  materia,  sci- 
licet oleum  consecratum  ab  Episcopo ; non  est  autem  ipsa  oratio,  ipsa  unctio 
vel  pars  eius,  sed  hoc  modo  dicitur  esse  de  essentia,  quia  per  ipsam  habet 
unctio,  quod  sit  sacramentum,  h.  e.  quod  similitudinem  eius  gerat,  quod  fi- 
gurat 

• V.  Toumely  de  sacram,  in  gen,  a.  4.  in  not.  i.  edit.  Ven,  1790. 

Sacramenta  novae  legis  conficiuntur  et  essentialiter  constant  duplici 
parte  signi  sacramentalis,  una  quae  est  res  vel  actio  minus  deter- 
minatae  significationis ^ altera  quae  est  vel  proprie  et  vocaliter,  vel 
saltem  virtualiter  et  aequivalenter  verbum,  determinans  significa- 
tionem : unde  merito  confici  et  constare  sacramenta  dicuntur  rebus 
tamquam  materia  et  verbis  tamquam  forma. 

Prima  pars  thesis  innuitur  in  Scripturis,  clarius  et  quasi  ex- 
pressis verbis  traditur  a Patribus,  sancitur  in  Conciliis,  et  ratio- 
nibus theologicis  confirmatur. 

Etenim,  ex  Script.  habemus  Christum  Apostolis  praecepisse 
ut  baptismum  aquae  conferrent  in  nomine  Patris  et  Filii  et  Spiritus 
Sancti  (loan.  iii.  3.;  Matth.  xxviii.  19.).  Hinc  Apostolus  Paulus 
utrumque  elementum  coniungit  dum  loquitur  de  Baptismo:  «Mun- 
dans (Ecclesiam)  lavacro  aquae  in  verbo  vitae  » (ad  Eph.  v.  26.). 
— Pro  sacramento  Eucharistiae  legimus  Christum  panem  et  vinum, 
verbis  additis,  consecrasse;  et  Apostolis  mandatum  dedisse  ut 
eumdem  ritum  servarent,  quem  ipse  observaverat  (Matth.  xxvi.  26. ; 
Luc.  XXII.  19.;  I.  ad  Cor.  xi.  23-25.).  — De  Confirmatione  refertur: 
« Qui  (Petrus  et  loannes)  quum  venissent,  oraverunt  pro  ipsis 
ut  acciperent  Spiritum  Sanctum:  nondum  enim  in  quemquam 
illorum  venerat,  sed  baptizati  tantum  erant  in  nomine  Domini 
lesu.  Tunc  imponebant  manus  super  illos,  et  accipiebant  Spi- 
ritum Sanctum  » (Act.  viii.  15-17.).  — Quoad  Poenitentiae  sacra- 
mentum , Christus  Dominus  dixit  Apostolis : Accipite  Spiritum 
Sanctum ; quorum  remiseritis  peccata,  remittuntur  eis ; et  quorum 
retinueritis,  retenta  sunt  (loann.  xx.  22.  23.) ; et  ex  his  verbis, 
semper  intellexit  Ecclesia,  datam  fuisse  a Christo  Sacerdotibus 
auaoritatem  dimittendi  peccata  post  baptismum  commissa,  vero 
et  proprie  dicto  sacramento:  hanc  autem  auctoritatem  exerceri 
non  posse  nisi  ex  praevia  poenitentis  confessione,  et  subsequente 
absolutione  sacerdotis  suo  loco  probabitur.  — De  sacramento  Ex- 
tremae unctionis  loquens  S.  lacobus  utrumque  elementum  ver- 
borum et  olei  commemorat:  Et  orm/ (presbyteri  Ecclesiae) 
eum,  ungentes  eum  oleo  in  nomine  Domini  (lac.  v.  14.).  — Ad  Or- 
I.  — De  Sacramentis.  io 

dinem  quod  attinet,  in  actibus  Apostolorum  dicitur:  « Et  cum 
constituissent  illis  per  singulas  Ecclesias  presbyteros,  et  orassent 
cum  ieiunationibus,  commendaverunt  eos  Domino  in  quem  cre- 
diderunt» (xiv.  22.) : et  ibidem,  cum  ordinatio  refertur  diaconorum: 
« Hos  statuerunt  ante  conspectum  Apostolorum ; et  orantes  im- 
posuerunt eis  manus  » (vi.  6,).  — Demum  in  Matrimonio  rem  et 
verba  sive  vocalia,  sive  virtualiter  talia,  adesse  ad  signum  sacra- 
cramentale  constituendum,  patet  ex  ipsa  natura  contractus  ma- 
trimonialis a Christo  elevati  ad  rationem  sacramenti,  et  ex  Tra- 
ditione Ecclesiae. 

Patres  idem  docent : quaedam  eorum  testimonia  afferam  selecta 
•ex  multis. 

Tertullianus,  locis  iam  superius  citatis  haec  pro  thesi  quam 
vindicamus,  habet : « Nihil  adeo  est  quod  tam  obduret  mentes 
hominum,  quam  simplicitas  divinorum  operum  quae  in  actu  vi- 
dentur, et  magnificentia  quae  in  effeau  repromittitur  ut  hic 
quoque,  quoniam . . . homo  in  aqua  demissus  et  inter  pauca  verba 

tinctus non  multo  vel  nihil  mundior  resurgit,  eo  incredibilis 

existimetur  consecutio  aeternitatis  ».  Et  haec  alia:  « Igitur  omnes 
aquae sacramentum  sanctificationis  consequuntur, inuarato  Deo». 

S.  Cyrillus  Hierosolymitanus  *,  de  sacro  Chrismate  loquens, 
ait : « Ceterum  vide  ne  nudum  et  vile  suspiceris  unguentum  hoc 
^se.  Nam  sicut  panis  Eucharistiae,  post  invocationem  Sancti 
Spiritus,  non  est  communis  panis  sed  corpus  Christi;  ita  et 
sanctum  istud  unguentum,  non  amplius  nudum,  neque  si  quis 
ita  appellare  malit,  commune  unguentum  est  post  invocationem: 
sed  Christi  donarium  et  Spiritus  Sancti,  praesentia  divinitatis  eius, 
officiens  factum.  Quod  quidem  symbolice  frond  aliisque  sensibus 
tuis  illinitur.  Ac  dum  unguento  visibili  inungitur  corpus,  sancto 
et  vivifico  Spiritu  anima  sanctificatur  ». 

S.  Ambrosius  *,  de  augustissimo  sacramento  Eucharistiae  verba 
faciens  et  plurimis  exemplis  ostendens  victam  atque  mutatam  na- 
turam fuisse  virtute  benedictionis,  inquit:  « Forte  dicas:  Aliud 
video,  quomodo  tu  mihi  asseris  quod  Christi  corpus  accipiam? 
Et  hoc  nobis  adhuc  superest  ut  probemus.  Quantis  igitur  utimur 
exemplis  ? Probemus  non  hoc  esse  quod  natura  formavit,  sed 

‘ V.  p.  78. 

* Catcch.  myst.  3.  n.  3. 

• L.  de  mysteriis  c.  9.  n.  30-52. 

<juod  benedictio  consecravit : maioremque  vim  esse  benedictionis 
<juam  naturae;  quia  benedictione  etiam  natura  ipsa  mutatur». 
Et  adductis  ex  Moyse  et  Eliseo  propheta  exemplis,  prosequitur: 
« Advertimus  igitur  maioris  esse  virtutis  gratiam  quam  naturam, 
€t  adhuc  tamen  propheticae  benedictionis  numeramus  gratiam. 
Quod  si  tantum  valuit  hamana  benedictio,  ut  naturam  conver- 
teret ; quid  dicimus  de  ipsa  consecratione  divina,  ubi  verba  ipsa 
Domini  Salvatoris  operantur  ? Nam  sacramentum  istud  quod 
accipis  Christi  sermone  conficitur.  Quod  si  tamen  valuit  sermo 
Eliae,  ut  ignem  de  coelo  deponeret : non  valebit  Christi  sermo, 
ut  species  mutet  elementorum?  De  totius  mundi  operibus  legisti: 
^ Quia  ipse  dixit,  et  facta  sunt:  ipse  mandavit,  et  creata  sunt’ 
(Psal.  cxLvm.  5.) : sermo  ergo  Christi  qui  potuit  ex  nihilo  facere 
quod  non  erat,  non  potest  ea  quae  sunt,  in  id  mutare,  quod 
non  erant  ? Non  enim  minus  est  novas  rebus  dare,  quam  mutare 
naturas  ». 

Innocentius  I.  ad  Decentium  scribens,  circa  poenitentiae  sa- 
cramentum, dicit  « De  pondere  aestimando  delictorum  sacer- 
dotis est  iudicare,  ut  attendat  ad  confessionem  poenitentis  et  ad 
fletus  et  lacrymas  corrigentis,  et  tunc  iubere  dimitti  cum  viderit 
congruam  satisfactionem  ».  — In  celeberrimo  apud  graecos  libello 
poenitentiali  loannis  leiunatoris  patriarchae  Constantinopolitani 
iniungitur  sacerdoti,  ut  ita  peccatorem  alloquatur : « Spiritualis 
flli  ego  confessionem  tuam  primario  et  praecipue  non  recipio, 
nec  tibi  absolutionem  concedo,  sed  per  me  Deus  (illius  enim  est 
opus  huiusmodi)  peccatorum  tuorum  confessionem  suscipit  et 

per  nostram  vocem  horum  remissionem  dispensat  et  largitur 

Revela  igitur  et  declara  coram  sanctis  angelis,  nihilque  me  cela 
eorum,  quae  a te  clam  facta  sunt,  velut  si  Deo  occulta  cordium 
cognoscenti  confitereris  » etc.  — Similis  exhortatio  repetitur  in  poe- 
nitcntiali  Andegavensi  sec.  xi. : « Cum  dixeris  sacerdoti  peccata 
tua,  non  sacerdoti  sed  Christo,  qui  est  verus  sacerdos.  Ideo  debes, 
carissime  frater  vel  carissima  soror,  compunctione  et  gemitu  cordis 
peccata  tua  Deo  confiteri  et  sacerdoti  tuo,  qui  vice  Christi  offi- 
cium gerit,  et  non  debes  quidquam  celare  de  infirmitate  animae 
tuae,  ut  possis  sanari  ». 

‘ Ep.  25.  c.  7. 

• Ap.  Morin.  antiq.  poenit.  p.  77.  8. 

S,  Augustinus  inquit : « Quare  non  ait,  mundi  estis  propter 
Baptismum  quo  loti  estis ; sed  ait,  propter  verbum  quod  locutus 
sum  vobis;  nisi  quia  et  in  aqua  verbum  mundat?  Detrahe  verbum,, 
et  quid  est  aqua,  nisi  aqua?  Accedit  verbum  ad  elementum,  et  fit 

sacramentum,  etiam  ipsum  tamquam  visibile  verbum Unde 

tanta  virtus  aquae,  ut  corpus  tangat  et  cor  abluat,  nisi  faciente 
verbo  ? . . . . Mundatio  igitur  nequaquam  fluxo  et  labili  tribueretur 
elemento  nisi  adderetur  in  verbo  » . 

S.  Gregoiius  Nyssenus  * eleganter  et  aperte  veritatem,  quam 
defendimus,  confirmat  dicens:  « Compositus  est  homo  et  non 
simplex,  ut  certo  scimus.  Atque  idcirco  duplici  coniunctoque  co- 
gnata similiaque  medicamenta  ad  curationem  destinata  atque  attri- 
buta sunt ; corpori  quidem  quod  apparet,  aqua  quae  sub  sensum 
cadit;  animae  vero,  quae  visum  effugit.  Spiritus,  qui  non  apparet, 
qui  fide  vocatur,  qui  ineffabiliter  accedit.  Spiritus  enim,  ubi  vult, 
spirat;  et  vocem  eius  audis,  sed  nescis  unde  veniat,  et  quo  vadat: 

corpus  quod  baptizatur,  et  aquam  quae  baptizat  benedicit 

Panis  item,  panis  est  initio  communis ; sed  ubi  eum  mysterium 
sacrificaverit,  corpus  Christi  fit  et  dicitur.  Sic  mysticum  oleum, 
sic  vinum,  cum  sint  res  exigui  pretii  ante  benedictionem,  post  san- 
ctificationem, quae  a Spiritu  procedit,  utrumque  eorum  excel- 
lenter operatur.  Eadem  item  verbi  vis  etiam  sacerdotem  augustum 
et  honorandum  facit,  novitate  benedictionis  a communitate  vulgi 
segregatum.  Cum  enim  heri  ac  tempore  superiori  unus  e multi- 
tudine ac  plebe  esset,  repente  redditur  praeceptor,  praeses,  doctor 
pietatis,  mysterioium  latentium  praesul:  eaque  contingunt  ei,  cum 
nihil  vel  corpore,  vel  forma  mutatus;  sed  quod  ad  speciem  ex- 
ternam attinet  ille  sit  qui  erat,  invisibili  quadam  vi  ac  gratia  invi- 
sibilem animam  in  melius  transformatam  gerens  ». 

Nec  minus  diserte,  hanc  unanimem  doctrinam  Patrum  et  uni- 
versalis Ecclesiae  fidem  ® profitetur  Algerus  *,  dum  respondet  quae- 
stioni utrum  sacramenta  rite  fiant,  si  solemnibus  verbis  aliqua  vel 
incuria  vel  haeresi  interserantur:  «Quaeritur  autem»,  ait,  «cum 

* Tract.  80.  in  loan.  n.  3. 

• In  baptismum  Christi  Orat.  — Migne,  P.  G.  t.  46.  p.  582. 

* « Fidei  esse  Catholicae  »,  observat  Dominicus  Soto  (in  4.  dist.  i.  q.  i. 
a.  6.),  « sacramenta  constare  rebus  et  verbis ; quod  sine  manifesta  haeresi  ne- 
gari non  posset  ». 

♦ De  sacram.  Corporis  et  Sanguinis  Dominici,  1.  3.  c.  13. 

solemnia  verba  et  invocatio  divini  nominis  tantae  virtutis  sint,  ut 
omnia  Ecclesiae  sacramenta  perficiant,  si  in  ipsis  ex  industria  vel  negli- 
gentia  proferentis  aliquod  erroris  vitium  sonet,  utrum  etiam  tunc 
sacramenta  rite  perficiant  ? Unde  sciendum  est,  quia  qui  tacendo 
vel  male  proferendo  quod  debent  in  solemnibus  verbis  perfide 
peccant,  eorum  sacramenta  ita  damnat  Ecclesia,  ut  ea  vel  pro 
nullis  reputando  iteret,  vel  pro  imperfectis  consummet». 

Concilia,  quae  statuerunt  sacramenta  novae  legis  constare  rebus 
et  verbis,  mox  citabimus,  cum  ad  demonstrandam  etiam  secundam 
partem  thesis  proferri  debeant. 

Ratio  cur  novae  legis  sacramenta  constent  rebus  et  verbis  sane 
posita  est  in  voluntate  Christi  sacramenta  instituentis ; verum  pro 
hac  institutione  congruentias  optimas  S.  Thomas  attulit  quas 
desumpserat  tum  ex  parte  Christi,  tum  ex  parte  hominis,  tum 
ex  parte  significationis.  Ex  parte  Christi,  quia  sacramentum  aliquo 
modo  repraesentare  decebat  • suum  institutorem ; hic  autem  est 
Christus,  Verbum  Patris  sensibili  carni  unitum:  ergo  sacramentum 
ut  eum  repraesentaret  confici  decuit  ex  verbo  sensibili  rei  con- 
iuncto.  — Ex  parte  hominis,  quia  compositus  cum  sit  ex  anima 
spirituali  corpori  unita  sensibili,  conveniens  erat  ut  sanctificaretur 
per  medium  quod  ex  invisibili  verbo  constaret  sensibili  rei  unito. 
— Ex  parte  significationis,  quia  sacramenta  novae  legis  perfecta 
signa  esse  debebant  rerum  quas  significabant:  sed  per  verba  di- 
stinctius et  perfectius  significamus  quod  mente  concepimus : ergo 
ad  perfectionem  signorum  in  nova  lege  necesse  fuit  ut  significatio 
rerum  sensibilium  per  aliqua  verba  determinaretur. 

Secunda  pars  thesis  nullo  negotio  ex  probatione  evincitur  primae 
partis.  — Etenim  in  omni  composito  illud  habet  rationem  ma- 
teriae quod  de  se  indeterminatum  et  imperfectum  determinari  ac 
perfici  per  aliud  debet ; illud  vero  rationem  formae  quod  est  de- 
terminans atque  perficiens:  sed  in  omnibus  sacramentis  res  de 
se  indifferentes  ad  plura  significanda,  per  verba  determinantur 
ad  unum.  Ergo  res  in  sacramentis  se  habent  ut  materiam,  verba 
ut  formam. 

Atque  idipsum,  non  conceptis  utique  verbis,  sed  re  docetur  a 
Patribus,  testimoniis  quae  dedimus  pro  prima  parte  thesis;  quum 
dicunt,  ex.  gr.,  aquam  sacramentum  sanctificationis  consequi,  invocato 

• 3.  p.  q.  60.  a.  6. 

Deo ; aut  tradunt  sacramentum  Eucharistiae  confici  sermone  Christi ; 
aut  ostendunt  mysticum  oleum,  ac  vinum  res  esse  exigui  pretii,  ante 
benedictionem;  at  post  eam,  utrumque  eorum  exullenter  operari;  z\it 
similiter  declarant  vim  verbi  facere  sacerdotem  augustum  et  hono^ 
randum,  novitate  benedictionis  a communitate  vulgi  segregatum;  aut 
demum  generaliter  pronuntiant  verbum  quum  accedit  ad  elementum, 
fieri  sacramentum ; et  solemnia  verba  tantae  virtutis  esse  ut  perficiant 
omnia  sacramenta  Ecclesiae, 

Quam  doctrinam  Concilium  Florentinum  in  Decreto  pro  Ar- 
menis  statuit  dicens : « Haec  omnia  sacramenta  tribus  perficiuntur^ 
videlicet  rebus  tamquam  materia,  verbis  tamquam  forma,  et  per- 
sona ministri  conferentis  sacramentum  cum  intentione  faciendi 
quod  facit  Ecclesia:  quorum  si  aliquod  desit,  non  perficitur  sa- 
cramentum ».  — Et  Concilium  Tridentinum  eamdem  supponit 
doctrinam,  imo  aperte  confirmat,  dum  in  sessione  14.  differentiam 
docens  (cap.  2.)  inter  Baptismum  et  Poenitentiam  ait,  hoc  sacra- 
mentum multis  rationibus  ab  alio  differre,  a quo  « materia  et 
forma,  quibus  sacramenti  essentia  perficitur,  longissime  dissidet». 
Postea  (cap.  3.)  Poenitentiae  materiam  et  formam  assignat  his 
verbis : « Docet  praeterea  sancta  Synodus,  sacramenti  Poenitentiae 
formam,  in  qua  praecipue  ipsius  vis  sita  est,  in  illis  ministri 

verbis  positam  esse : Ego  te  absolvo  ete Sunt  autem  quasi 

materia  huius  sacramenti  ipsius  poenitentis  actus  ».  Et,  canone 
quarto,  definit:  « Si  quis  negaverit,  ad  integram  et  perfectam 
peccatorum  remissionem  requiri  tres  actus  in  poenitente  quasi 
materiam  sacramenti  Poenitentiae,  videlicet,  contritionem,  con- 
fessionem et  satisfactionem,  quae  tres  Poenitentiae  partes  di- 
cuntur. . . anathema  sit  » . 

Particula  « quasi  materia  »,  quam  post  Concilium  Florenti- 
num \ Tridentina  Synodus  adhibuit  cum  de  sacramento  poeni- 
tentiae ageret,  non  negat  vere  poenitentis  actus  nempe  contri- 
tionem, confessionem  et  satisfactionem,  veluti  partem,  pertinere 
intrinsece  ad  sacramentum  constituendum ; sed  solum  declarat  in 
hoc  sacramento  materiam  non  eodem  modo  se  habere  ut  in  aliis. 
In  Catechismo  Concilii  Tridentini  % iussu  S.  Pii  V.  Pontificis 

‘ « Quartum  sacramentum  est  Poenitentia,  cuius  quasi  materia  sunt  actus 
poenitentis,  qui  in  tres  distinguuntur  partes...  j».  Cone,  Flor,  in  Decreto  pro 
Armenis. 

• p.  2.  de  Poenitentiae  sacramento,  c.  17. 

Maximi  promulgato,  legitur : « lam  quoniam  nihil  fideli  populo 
notius  esse  debet  quam  huius  sacramenti  materia;  docendum  est> 
in  eo  maxime  hoc  sacramentum  ab  aliis  differre,  quod  aliorum 
sacramentorum  materia  est  res  aliqua  naturalis,  vel  arte  effecta; 
sacramenti  vero  poenitentiae  quasi  materia  sunt  actus  poenitentis, 
nempe  contritio,  confessio  et  satisfactio,  ut  a Tridentina  Synodo 

declaratum  est Neque  vero  hi  actus  quasi  materia  a Sancta 

Synodo  appellantur,  quia  vere  materiae  rationem  non  habeant; 
sed  quia  eius  generis  materia  non  sint^  quae  extrinsecus  adhibeatur, 
ut  aqua  in  Baptismo  et  chrisma  in  Confirmatione  » . Et  hanc  certo 
certius  fuisse  mentem  Concilii  Tridentini  ex  eo  etiam  constat 
quod  eodem  prorsus  modo  « quasi  materiam  » dixerat  actus  poe- 
nitentis, ac  Florentina  Synodus  in  Decreto  pro  Armenis ; hanc 
autem  particulam,  cum  his  quae  de  poenitentiae  sacramento  in 
Decreto  Concilii  Florentini  habentur,  fere  ad  verbum  legimus  in 
opusculo  Sancti  Thomae  de  articulis  fidei  et  septem  sacramentis 
Ecclesiae  ad  Archiepiscopum  Panormitanum  ^ lam  vero  S.  Thomas 
apertissime  declarat  * significationem  particulae  « quasi  materiam  » 
dum  agit  de  materia  sacramenti  poenitentiae.  Ad  difficultatem 
quam  sibi  proposuerat : « Videtur  quod  poenitentia  non  sit  sa- 
cramentum. In  omni  enim  sacramento  novae  legis  est  aliquod 
materiale  quod  est  causa  gratiae. . . . Sed  nihil  tale  est  in  poeni- 
tentia. Ergo  etc.  » ; respondet ; « In  illis  sacramentis  quae  sine  actu 
nostro  complentur  est  materia  quae  constat  et  significat,  quasi 
medicina  externe  apposita.  In  illis  autem  sacramentis  quae  actum 
nostrum  requirunt,  non  est  talis  materia;  sed  ipsi  actus  externi 
apparentes  hoc  idem  faciunt  quod  materia  in  aliis  sacramentis  » • 

* Haec  sunt  verba  S.  Thomae.  « Quartum  sacramentum  est  Poenitentia^ 
cuius  quasi  materia  sunt  actus  poenitentis,  qui  dicuntur  tres  poenitentiae  par- 
tes: quarum  prima  est  cordis  contritio,  ad  quam  pertinet,  quod  homo  doleat 
de  peccato  commisso  et  proponat  se  de  cetero  non  peccaturum.  Secunda  pars 
est  oris  confessio,  ad  quam  pertinet  ut  peccator  omnia  peccata,  quorum  me- 
moriam habet,  suo  sacerdoti  confiteatur  integraliter  non  dividens  ea  diversis 
sacerdotibus.  Tertia  pars  est  satisfactio  pro  peccatis  secundum  arbitrium  sa- 
cerdotis, quae  quidem  praecipue  fit  per  ieiunium  et  orationem  et  eleemosynam. 
Forma  autem  huius  sacrameuti  sunt  verba  absolutionis,  quae  sacerdos  profert, 
cum  dicit,  Ego  te  absolvo.  Minister  huius  sacramenti  est  sacerdos  habens  au- 
ctoritatem absolvendi  vel  ordinariam,  vel  ex  commissione  Superioris.  Effectus 
huius  sacramenti  est  absolutio  a peccato  ».  Opusc.  4.  p.  2. 

* 4.  dist-  14.  q.  I.  a.  i. 

Et  alibi  idem  S.  Doctor : « In  sacramento  poenitentiae  actus 
humani  se  habent  per  modum  materiae.  Et  ideo  cum  plures  actus 
humani  requirantur  ad  poenitentiae  perfectionem,  scilicet  con- 
tritio, confessio  et  satisfactio,  ut  infra  patebit  (art.  seq.);  conse- 
quens est  quod  sacramentum  poenitentiae  habeat  partes  ».  De- 
clarans autem  has  poenitentiae  partes  (art.  2.),  subiungit:  a Duplex 
est  pars,  ut  dicitur  in  7.  Metaph.  text.  33.  et  34.,  scilicet  pars 
essentiae,  et  pars  quantitatis.  Partes  essentiae  sunt  naturaliter 
quidem  forma  et  materia,  logice  autem  genus  et  differentia.  Hoc 
autem  modo  quodlibet  sacramentum  distinguitur  in  materiam  et 
formam,  sicut  in  partes  essentiae.  Unde  et  supra  dictum  est  (q.  ^o. 
a.  5.  et  6.)  quod  sacramenta  consistunt  in  rebus  et  verbis.  Sed 
quia  quantitas  se  tenet  ex  parte  materiae,  partes  quantitatis  sunt 
partes  materiae.  Et  hoc  modo  sacramento  poenitentiae  specialiter 
assignantur  partes,  ut  dictum  est  articulo  praecedenti,  quantum  ad 
actus  poenitentis,  qui  sunt  materia  huius  sacramenti  » . 

Priusquam  thesim  praesentem  absolvam,  difficultati  respon- 
debo, quae  adversus  eam  ex  mysterio  sanctissimae  Eucharistiae 
posset  oriri.  Etenim  nulla  prorsus  materia  in  hoc  sacramento 
videtur  adesse ; nam  in  eo  instanti,  quo  sacramentum  Eucha- 
ristiae conficitur,  panis  et  vinum  in  corpus  et  sanguinem  Christi 
per  transubstantiationem  conversa  sunt ; corpus  autem  et  sanguis, 
cum  non  cadant  sub  sensibus,  haberi  certe  non  possunt  loco 
materiae.  Praeterea,  verba  ministri  Eucharistiam  conficientis  sa- 
cramentum hoc  intrinsece  constituere  non  videntur;  nam  ex  una 
parte  non  significant  gratiam  per  sacramentum  conferendam, 
quia  non.  ad  suscipientem,  ut  in  aliis  sacramentis  fit,  diriguntur, 
sed  tantum  ad  significandum  corpus  et  sanguinem  Christi  Do- 
mini ; et  ex  alia  parte,  ipsis  transeuntibus  et  desinentibus,  sacra- 
mentum manet. 

Has  difficultates,  quae  in  Tractatu  de  Eucharistia,  tamquam 
in  proprio  loco,  copiosa  plenaque  discussione  dilucidantur,  paucis 
modo  solvimus  quantum  satis  sit,  pro  re  praesenti. 

Eucharistiae  sacramentum  est,  permanens,  in  cuius  confectione 
verba  a Christo  instituta  immediate  significant  et  efficiunt  con- 
versionem materiae  sacramentalis,  hoc  est  panis  et  vini  in  corpus 
et  sanguinem  Christi,  in  statu  cibi  ac  potus  sub  iisdem  panis  et 

* 5.  p.  q.  90.  a.  I. 

vini  permanentibus  speciebus,  ad  spiritualem  refectionem  et  san- 
ctificationem nostram.  — 

Hinc  Eucharistia  cum  ab  aliis  differat  sacramentis,  quae  trans- 
euntia sunt,  solumque  durant,  quamdiu  durat  usus,  dupliciter 
in  assignandis  materia  eius  et  forma  spectari  debet,  nempe  in 
jieri  et  in  facto  esse.  Si  Eucharistia  sumatur  in  fieri  et  in  actu 
prolationis  verborum,  quibus  conversio  panis  et  vini  efficitur  et 
significatur ; materia  sunt  panis  et  vinum ; forma  vero  verba  con- 
secratoria.  Si  autem  sumatur  in  facto  esse,  sacramentum  sunt 
species  panis  et  vini,  ut  consecratae;  ita  ut  species  sint  materia  sa- 
cramenti, et  consecratio  moraliter  permanens  sit  forma  determi- 
nativa  specierum  ad  esse  sacramenti.  Et  re  quidem  vera,  sicut  di- 
citur aliquid  formaliter  cognitum  a cognitione  quae  praeteriit; 
sic  etiam  species  manent  determinatae  ad  sacramentalem  signifi- 
cationem, quamdiu  moraliter  substant  illi  formae,  nempe  verbis 
consecrationis : substant  autem  non  solum  pro  tempore  quo  verba 
consecrationis  proferuntur,  sed  quamdiu  retinent  eamdem  habi- 
tudinem ad  illam  formam : — quae  habitudo  est  veluti  unio  ma- 
teriae cum  forma;  quia  nos  non  intelligimus  species  esse  con- 
secratas, et  significare  Christum  sub  eis  praesentem,  nisi  quatenus 
intelligimus  verba  consecrationis  iam  prius  fuisse  prolata  K Dum 
autem  species  consecratae,  seu  quatenus  substant  verbis  conse- 
crationis, significant  Christum,  quem  continent;  eum  significant 
ut  sanctificantem  homines  per  modum  spiritualis  alimoniae,  adeo- 
que  significant  gratiam  sanctificantem. 


ARTICULUS  TERTIUS 
De  verbo  sacramentali  consecratorio. 

Ex  thesi  nuper  vindicata  necessario  sequitur  verba,  quae  in 
sacramentis  conficiendis  proferuntur,  et  materiae  sacramenti  ac- 
cedunt ut  forma  esse  consecratoria ; consecratorium  enim  vo- 
camus verbum  quo  res  aliqua  consecratur  tum  ut  sacra  Deo  sit, 
tum  ut  simul  cum  verbo  unum  fiat  gratiae  sanctificantis  signum 
practicum.  Nulla  ergo  hac  de  re  disquisitio  specialis  esse  deberet, 

» V.  Suarez,  in  3.  p.  q.  74-  <iisp.  42.  sect.  2.  n.  7. 

si  refutandus  non  esset  error  Protestandum,  qui  verbum  sacra- 
mend  dicunt  esse  solummodo  concionale  et  promissorium.  Hic 
autem  error  cum  fundamentali  eorum  haeresi  connectitur  qua 
tenent  iustidam  hominis  supernaturalem  esse  ipsam  formalem 
iustitiam  Christi,  quae  singulis  hominibus  imputatur,  dum  eam 
apprehendunt  speciali  fide  credentes  propter  eamdem  Christi  iu- 
sritiam  peccata  eorum  non  imputari.  In  hac  doctrina  fides  sola 
est  quae  iustificat ; et  fides  excitatur  per  verbum  Dei  praedicatum : 
sacramenta  non  habent  virtutem  ex  opere  operato  conferendi  gra- 
dam,  et  nihil  aliud  sunt  aut  esse  possunt  nisi  signa  quae  obiecdve 
fidem  excitent,  aut  obsignent:  verba,  quibus  sacramenta  perfi- 
ciuntur, promissionis  sunt,  et  concionis,  seu  doctrinae  K 

Verbum  promissionis  appellant  illud  quod  divinas  promis- 
siones aut  expresse  continet,  ut  sunt  haec  pro  sacramento  Ba- 
ptismi : cc  Nisi  quis  renatus  fuerit  ex  aqua  et  Spiritu  Sancto,  non 


‘ «c  Deus  qui  ordinavit  ait  Chemnitzius  inter  theologos  Lutheranos  prae- 
cipuae auctoritatis,  «ut  fides  esset  quasi  manus  nostra,  qua  quaeramus,  ap- 
prehendamus et  accipiamus  gratiam  Dei  in  Christo ; idem  Deus  etiam  certum 
medium  seu  organon  ordinavit,  per  quod  beneficia  Filii  mediatoris  velit  offerre 
seu  exhibere.  Tale  ergo  medium  seu  instrumentum  Dei  est  verbum  Evangelii 
praedicatum,  auditum,  cogitatum,  fide  apprehensum...  Quod  ad  Deum  attinet, 
verbo  promissionis  offert  et  exhibet  illam  suam  gratiam,  quae  ad  salutem  ne- 
cessaria est,  ita  ut  fides  in  illo  obiecto  seu  medio  (i.  e.  in  verbo)  invenire 
possit,  quidquid  necessarium  est.  Sed  carnalis  infirmitas  fidem  impedit,  turbat, 
distrahit  et  debilitat. . . Praeterea  fides,  etiam  quando  statuit  promissionem  Dei 
in  genere  veram  esse,  angitur  tamen  de  hac  praecipue  quaestione,  an  privatim 
etiam  ad  me  pertineat.  Deus  igitur  non  uno  tantum  modo  per  nudum  scilicet 
verbum,  gratiam  suam  nobis  exhibere  voluit;  sed  infirmitatem  nostram  voluit 
certis  adminiculis  sublevare,  institutis  scilicet  et  promissioni  Evangelii  annexis 
sacramentis,  h.  e.  certis  signis,  ritibus  seu  caeremoniis  in  sensus  incurrenti- 
bus, ut  illo  commoveret,  erudiret  et  certos  nos  redderet,  quod  foris  in  specie 
visibili  geri  cernimus,  illud  intus  virtute  et  potentia  Dei  in  nobis  effici.  Sicut 
enim  verbum  incurrit  in  aures  et  ferit  corda,  ita  ritus  sacramentorum  incurrit 
in  oculos,  ut  moveat  corda,  ut  non  dubitemus,  Deum  nobiscum  agere,  et  velle 
iuxta  verbum  efficacem  esse  ad  salutem, . . Non  alia  est  gratia,  quae  in  verbo 
promissionis,  et  alia  quae  in  sacramentis  exhibetur,  nec  alia  est  promissio  in 
verbo  Evangelii,  alia  in  sacramentis,  sed  eadem  est  gratia,  unum  et  idem  ver- 
bum: nisi  quod  in  sacramentis  per  signa  divinitus  instituta  verbum  quasi  visi- 
bile redditur. . . Verbum  enim  promissionis  est  obiectum  illud,  quod  fides  in  sa- 
cramentis intuetur  et  in  illo  (verbo  promissionis)  apprehendit  ea,  quae  verbo  in 
sacramentis  promittuntur,  offeruntur  et  exhibentur  ».  Chemnitzius  Exam.  Cone. 
Trid.  P.  II.  p.  15.  ed.  Genev.  1614. 

potest  introire  in  regnum  Dei  » (loan.  iii.  5.) ; et  pro  Eucharistia : 
« Nisi  manducaveritis  carnem  Filii  hominis,  et  biberitis  eius  san- 
guinem ; non  habebitis  vitam  in  vobis  » (loan.  vi.  54.) : aut  ad 
eas  promissiones  factas  mentem  revocat,  ut  pro  baptismo  dicunt 
esse  verba  haec : « Ego  te  baptizo  in  nomine  Patris  et  Filii  et 
Spiritus  Sancti  »,  et  pro  Eucharistia  haec  alia:  « Hoc  est  corpus 
meum  »,  etc.  — Verbum  autem  concionis,  seu  doctrinae  illud 
vocant,  quod  alta  voce  et  intelligibili  lingua  prolatum,  promis- 
siones divinas  refert,  ac  fidem  audientium  movet  et  excitat,  aut 
saltem  ex  sese  movere  et  excitare  potest.  « Cum  de  verbo  sacra- 
mentali  »,  aiebat  Calvinus  *,  « fieri  mentionem  audimus,  promis- 
sionem intelligamus,  quae,  clara  voce  a ministro,  praedicata, 
plebem  eo  manu  ducat,  quo  signum  tendit,  ac  nos  dirigit  ».  Si- 
militer in  « Confessione  Augustana  » legitur : « Art.  4.  — Docent 
quod  homines  . . . gratis  iustificentur  propter  Christum  per  fidem, 
cum  credunt  se  in  gratiam  recipi  et  peccata  remitti  propter 

Christum Art.  5.  — Ut  hanc  fidem  consequamur  institutum 

est  ministerium  docendi  Evangelii  et  porrigendi  sacramenta 

Alt.  13.  — De  usu  sacramentorum  docent,  quod  sacramenta  in- 
stituta sint,  non  modo  ut  sint  notae  professionis  inter  homines ; 
sed  magis  ut  sint  signa  et  testimonia  voluntatis  Dei  erga  nos,  ad 
excitandam  et  confirmandam  fidem  in  his  qui  utuntur,  proposita. 
Itaque  utendum  est  sacramentis  ita  ut  fides  accedat,  quae  credat 
promissionibus,  quae  per  sacramenta  exhibentur  et  ostenduntur 

Diflferunt  tamen  Lutherani  a Calvinistis  in  eo  quod  illi  dicunt 
fidem  excitari  susceptione  sacramentorum,  per  virtutem  divinam 
insidentem  ipsi  verbo  praedicato ; hi  vero  tenent  Spiritum  San- 

* L.  4.  inst.  c.  14. 

* V.  The  Creeds  of  Christendom,  by  Ph.  Schaflf.  vol.  3.  p.  10.  1$.  New 
York  1877.  In  eodem  volumine,  p.  824,  habes  articulos  in  tertio  conventu  Re. 
formatae  Ecclesiae  Episcopalis  in  America,  anno  1875.,  sancitos.  In  eis  haec 
inveniuntur:  Art.  ii... 

«Simply  by  faith  in  Christ  are  we  justified  and  saved ».  Art.  25. — 
<r  By  the  word  sacrament  this  Church  is  to  be  undersiood  as  meaning  only 
a Symbol  or  sign  divinely  appointed...  In  such  only  as  worthily  receive  Baptism, 
and  the  Lord’s  Supper  are  they  of  spiritual  benefit;  and  yet  not  that  of  the 
work  wrought  (ex  opere  operato),  as  some  men  speak.  Which  word,  as  it  is 
strange  and  unknown  to  Holy  Scripture,  so  it  gendereth  no  godly,  but  a very 
supcrsthious  sense.  In  such  as  receive  them  rightly,  faith  is  confirmed  and  grace 
increased  by  virtue  of  prayer  to  God  ». 

ctum,  dum  verbum  praedicatur,  excitare  immediate  fidem  in  prae- 
destinatis, eisque  singuli  applicare  aeternum  decretum  praedesti- 
nationis; dicunt  enim  alios,  qui  praedestinati  non  sunt,  nullum 
fructum  percipere  in  praedicatione  verbi  et  in  sacratnentis  ^ 

‘ Lutherans  are  wont  to  refer  to  the  analogy  between  the  Word  and  sa- 
<raments.  The  difference  between  them  and  the  Reformed  as  to  the  sacra- 
ments , is  analogous  to  the  difference  between  the  two  churches  as  to  the 
Word.  The  Reformed  refer  the  supematural  power  of  the  Word,  not  to  the 
literal  Word  as  writtcn  or  spoken;  not  to  the  mere  moral  truth  therein  re- 
vealed,  but  to  the  codperation,  or  as  Paul  calls  it,  the  demonstration,  of  the 
Spirit.  The  Lutherans,  on  the  other  hand,  teach  that  there  is  inherent  in  the 
divine  Word  (not  in  the  letters  or  the  sound  but  in  the  truth),  a supematural, 
<iivine  virtue,  inseparable  from  it,  and  independent  of  its  use;  and  which  is 
the  same  to  believers  and  unbelievers ; sanctifying  and  saving  the  former,  be- 
cause  of  their  faith,  and  not  benefiting  the  latter,  because  of  their  voluntary 
resistance.  So  the  sacraments  have  an  inherent,  divine  power,  certain  of  pro- 
^ucing  saving  elfects,  if  they  meet  with  faith  in  those  who  receive  them. 
«The  Lutheran  Church  i»,  says  Guerike,  «regards  the  sacraments  as  actions, 
wherein  God,  through  extemal  signs  by  Him  appointed,  offers  and  confers  his 
invisible  and  heavenly  gifts;  they  see  in  the  sacraments  visible  sig^ns,  which 
in  virtue  of  the  divine  word  of  promise  pronounced  over  them,  in  such  sense 
-contain  the  invisible  divine  gifts  they  signify,  that  they  communicate  them 
(mittheilen)  to  all  who  partake  of  them,  although  only  to  believers  to  their 
good  ».  This  inherent  divine  vinue  of  the  sacraments  does  not  reside  in  the 
elements ; nor  does  it  flow  from  him  who  administers  them ; nor  is  it  due  to 
the  concurrent  operation  of  the  Holy  Spirit;  but  to  the  Word.  The  elements 
employed  are  in  themselves  mere  elements;  with  the  Word,  they  are  divinely 
«fficacious,  because  the  divine  Word,  wherever  it  is,  is  fraught  with  this  di- 
vine, supematural,  saving,  and  sanctifying  power  which  always  takes  effect  on 
those  who  have  faith  to  receive  it. 

Dr.  Schmid  of  Erlangen,  however,  admits  that  there  is  a difference  of 
view  on  this  subiect,  between  the  earlier  and  later  theologians  of  his  Church. 
The  former  made  the  sacrament  consist  of  the  element  of  the  Word , and 
referred  its  supematural  effect  to  the  inherent  divine  power  of  the  latter, 
Agreeably  to  Luther’s  representation  of  his  Larger  Catechism,  where,  when 
^peaking  of  baptism,  he  says,  in  words  already  quoted : « non  tantum  naturalis 
aqua  sed  etiam  divina,  coelestis,  sancta  et  salutifera  aqua  (est)...  hocque  non- 
nisi verbi  gratia,  quod  coeleste  ac  sanctum  verbum  est  ».  The  later  theolo- 
gians, however,  from  the  time  of  Gerhard,  did  not  make  the  sacrament  consist 
of  the  element  and  the  Word;  but  of  something  terrestri al  and  something  ce- 
lestial.  l'he  former  is  the  element  or  extemal  symbol,  « quod  est  res  corporea 
visibilis...  ordinata  ad  hoc;  ut  sit  rei  coelestis  vehiculum  et  medium  exhibi- 
tivum  ».  The  latter,  or  «res  coelestis»,  is  «res  invisibilis  et  intelligibilis , 
xe  terrena  visibili,  tanquam  medio  divinitus  ordinato  exhibita,  a qua  fructus 
sacramenti  principaliter  dependet  ».  According  to  this  view  the  efficacy  of 


Digitized  by  ^^ooQle 


ART.  III.  DB  VERBO  SACRAMENTALI  CONSBCRATORIO , 1 Sj 

Ex  his,  quae  exposuimus,  verus  sensus  controversiae  inter 
Catholicos  et  Protestantes  aperitur.  Non  quaerimus  utrum  aliqua 
pacto  verba  sacramentalia  sint  promissionum  divinarum  signa, 
pignora,  atque  sigilla : nam  id  ultro  fatentur  Catholici  si  non 
intelligatur  ad  mentem  Protestandum  de  promissione  fidei  iusti- 
ficantis,  qua  quis  iustificatur  per  fidem,  seu  per  fiduciam  in  im- 
putatam  sibi  iustitiam  Christi;  sed  iuxta  alias  significationes  ex- 
plicetur, ut  declaravimus  in  prima  huius  Tractatus  parte  et 
praeterea  dicatur  sacramenta  esse  signa  practica,  quae  effectum 
infallibilem  habent  gratiae  conferendae,  secundum  divinam  pro- 
missionem et  institutionem,  rite  ea  signa  suscipientibus.  — Non 
quaerimus  utrum  verba  sacramentalia  sint  concionalia,  quatenus 
concio  quaedam  ad  explicationem  promissionum  divinarum  sit 
de  essentia  sacramenti ; nam  hoc,  saltem  multi,  si  non  omnes 
inter  Protestantes,  non  admittunt.  — Non  quaerimus  utrum  verba 
illa  consecratoria  sint,  quatenus  per  ea  elementum,  seu  res  aliqua 
a profano  usu,  transferatur  ad  sacrum.  « Facile  admittimus  ))^ 
inquit  Turrettinus  -,  « verbum  sacram entale  institutionis  praedi- 
catum, esse  etiam  consecratorium  respectu  signorum,  quatenus 
per  illud  ab  usu  communi  et  profano  transferuntur  ad  usum  sa- 
crum ».  — Quaestio  est  utrum  verbum  sacramentale  sit  conse- 
cratorium quatenus  rei  sensibili  ut  formale  elementum  iilxta  di- 
vinam sacramenti  institutionem,  coniunctum,  efficax  cum  ea  si- 
gnum constituat  ad  conferendam,  vi  et  efficacitate  ipsius  signi 
sacramentalis,  gratiam  sanctificantem:  seu  aliis  verbis,  ut  ait  Tur- 
rettinus « an  sit  ita  consecratorium,  ut  sit  etiam  operativum 


the  sacraraent  does  not  depend  upon  the  Word,  but  upon  this  « res  coelestis 
of  which  the  « res  terrena  » is  the  vehicle  and  medium.  The  office  of  the 
Word  is  to  unite  the  two.  It  is  called  the  « a’tTiov  7:oi7]tix6v,  hoc  est,  effi- 
cere, ut  duae  illae  partes  essentiales  unum  sacramentum  constituant  in  usu  sa- 
cramentorum » (Schmid  , Die  Dogmatik  der  evdngelishlutherishen  Kirche^ 
Frankfort  and  Erlangen,  1853.  pp.  4 15 -41 7.)...  So  far  as  the  efficacy  of  the 
sacraments  is  concemed,  the  main  point  of  difference  between  the  Lutherans 
and  the  Reformed  is,  that  the  latter  attribute  their  sanctifying  power  to  the 
attcnding  influences  of  the  Spirit;  the  former  to  the  inherent , supernatural 
power  of  the  Word  which  is  an  essential  part  of  these  divine  ordiuances 
Hodge,  Syst.  theol.  vol.  3.  p.  305. 

• V.  supra,  p.  92. 

• De  sacram,  q.  6.  n.  2. 

• Ibid.  n.  3. 

Id  affirmant  Catholici,  Protestantes  vero  negant  omnes ; horum 
errorem  Concilium  Tridentinum  damnavit,  quum  sessione  se- 
ptima anathemate  percussit  eos  qui  dixerint : « Sacramenta  novae 
legis  esse  tantum  externa  signa  acceptae  per  fidem  gratiae  vel 
iustitiae  » ; et  « haec  sacramenta  propter  solam  fidem  nutriendam 
instituta  fuisse  » ^ — Contra  hunc  specialem  Protestantium  er- 
rorem dirigitur  thesis  sequens. 

THESIS  XII. 

Verba  sacramentorum  non  sunt  promissoria  dumtaxat  et  concionalia 
ad  mentem  Protestantium;  nec  solum  consecratoria  quatenus  res 
aliquae  sensibiles  iuxta  Christi  institutionem,  ab  usu  profano  et 
communi  per  ea  traducuntur  ad  usum  sacrum  et  religiosum : sed 
vere  et  proprie  consecratoria  sunt,  quia  iuncta  rebus,  ut  formale 
elementum,  unum  cum  eis  sacramentale  signum,  efficax  ad  con- 
ferendam gratiam  rite  dispositis,  constituunt  atque  absolvunt. 

Probatur  thesis  I.  ex  Scripturis  quoad  duo  sacramenta,  quae 
Protestantes  admittunt.  Baptismum  et  Eucharistiam.  Etenim  verba 
horunr  sacramentorum  a Christo  Domino  usurpata  et  instituta 
nullam  concionem  prae  se  ferunt ; nec  significatione  sua  directe 
exhibent  aut  in  mentem  revocant  divinas  promissiones;  sed  ma- 
teriam quam  afficiunt,  ita  consecrant  ut  unum  signum  re  et  verbis 
constans  conficiatur  efficax  ad  hominum  sanctificationem.  Ergo.  — 
Antecedens  constat ; nam  verba  Baptismi  sunt : « Ego  te  ba- 
ptizo in  nomine  Patris  et  Filii  et  Spiritus  Sancti  » ; verba  vero 
Eucharistiae:  « Hoc  est  corpus  meum;  hic  est  sanguis  meus  » : 
quae  nec  promissionem  directe  significant,  nec  ullam  portendunt 
concionem.  — Confirmatur  autem  ex  eo  quod  si  verba,  in  sacra- 
mentis conficiendis  adhibita,  instituta  fuissent  ad  excitandam  di- 
vinae promissionis  fidem,  et  non  efficiendum  signum  practicum 
gratiae,  haec  potius  in  Baptismo  conferendo  adhiberi  deberent: 
« Nisi  quis  renatus  fuerit  ex  aqua  et  Spiritu  Sancto,  non  potest 
introire  in  regnum  Dei  » (loan.  iii.  5.) ; et  pro  Eucharistiae  con- 
fectione: «Nisi  manducaveritis  carnem  Filii  hominis  et  biberitis 

‘ Can.  5.  et  6. 

«ius  sanguinem  non  habebitis  vitam  in  vobis  » (loan.  iv.  54.); 
aut : « Qui  manducat  meam  carnem  et  bibit  meum  sanguinem 
habet  vitam  aeternam,  et  ego  resuscitabo  eum  in  novissimo 
die » (Ibid.  55.). 

Preterea,  aliud  est  ministerium  baptizandi,  aliud  evangelizandi, 
iuxta  illud  Apostoli  dicentis:  « Non  misit  me  Christus  baptizare, 
sed  evangelizare  » (I.  ad  Cor.  i.  17.).  Sed  si  forma  baptismi  esset 
concionatoria,  non  consecratoria,  idem  esset  ministerium  bapti- 
zandi et  evangelizandi.  Ergo. 

2.  Ex  Traditione.  Documenta  Patrum  quae  citavimus  pro  the- 
sibus VI.  et  XI.,  in  plenissima  luce  collocant  veritatem  quam  de- 
monstramus. Sed  ad  abundantiam  quaedam  alia  hic  proferimus: 

S.  Irenaeus  ait  *■ : « Quando  et  mixtus  calix  et  factus  panis 
percipit  verbum  Dei,  fit  Eucharistia  corporis  et  sanguinis  Christi  ». 

S.  lustinus  ^ inquit : « Neque  enim  ut  communem  panem, 
neque  ut  communem  potum  ista  sumimus;  sed  quemadmodum 
per  Verbum  Dei  caro  factus  lesus  Christus  Salvator  noster  et 
carnem  et  sanguinem  habuit  nostrae  salutis  causa ; sic  etiam 
illam,  in  qua  per  precem  ipsius  verba  continentem  gratiae  actae 
sunt,  alimoniam . . . incarnati  illius  lesu  et  carnem  et  sanguinem 
esse  edocti  sumus  ». 

S.  loannes  Chrysostomus : « Adest  Christus  »,  ait  *,  et  nunc 
is  qui  mensam  illam  apparavit,  hic  ipse  hanc  nunc  exornat.  Non 
homo  est  qui  facit  ut  proposita  efficiantur  corpus  et  sanguis 
Christi ; sed  ipse  Christus  qui  pro  nobis  crucifixus  est.  Figuram 
implens  stat  sacerdos  verba  illa  proferens : virtus  autem  et  gratia 
Dei  est.  ‘ Hoc  est  corpus  meum  \ inquit.  Hoc  verbum  transformat 
ea  quae  proposita  sunt». 

S.  Ambrosius  dicit:  * « Quomodo  potest  qui  panis  est  corpus 
esse  Christi?  Consecratione.  Consecratio  autem  quibus  verbis  est 
et  cuius  sermonibus?  Domini  lesu.  Nam  et  reliqua  omnia,  quae 

dicuntur  in  superioribus,  a Sacerdote  dicuntur ubi  venitur, 

ut  conficiatur  venerabile  sacramentum,  iam  non  suis  sermonibus 
utitur  sacerdos,  sed  utitur  sermonibus  Christi  ».  Et  infra:  * « Et 

* Adv.  haereses,  1.  5.  c.  2. 

* Apol.  I.  n.  66. 

* Hom.  I.  de  prodit.  ludae  n.  6. 

* Dc  sacram.  1.  4.  c.  4.  n.  14. 

* Ibid.  c.  5.  n.  23. 

ante  verba  Christi,  calix  est  vini  et  aquae  plenus:  ubi  verba 
Christi  operata  fuerint,  ibi  sanguis  Christi  efficitur,  qui  plebem 
redemit  ». 

S.  Augustinus  « Deus  adest  »,  inquit,  « evangelicis  verbis 
suis,  sine  quibus  Baptismus  Christi  consecrari  non  potest;  et  ipse 
sanctificat  sacramentum  suum,  ut  homini,  sive  antequam  bapti- 
zetur, sive  cum  baptizatur,  sive  postea  quandoque  ad  se  veraciter 
converso,  idipsum  valeat  ad  salutem,  quod  ad  perniciem,  nisi 
converteretur,  valeret  » . 

Porro  ex  allatis  testimoniis  Patrum  argumentum,  ad  firman- 
dam thesim  evidens,  sic  proponitur : — Illa  verba  non  sunt  pro- 
missoria  dumtaxat  et  concionalia,  ad  mentem  Protestandum,  sed 
vere  et  proprie  iuxta  catholicam  significationem  consecratoria, 
quae  materiae  applicata  eam  ita  faciunt  e communi  sacram,  ut 
statim  cum  ea  unum  sensibile  signum  efficiant  efficax  virtute  sua 
ad  producendam  gratiam.  Atqui,  ut  Patres  docent  in  locis  mox 
citatis,  talia  sunt  verba  sacramentorum;  siquidem,  verbis  sacra- 
mentorum prolatis,  panis  fit  corpus  Christi,  et  calix  mixtus  fit 
sanguis  qui  pro  nobis  effusus  fuit ; aqua  vero  baptismi  ad  salutem 
suo  tempore  habendam  valet,  quamvis  in  ipsa  prolatione  ver- 
borum nec  ministri,  nec  suscipientis  fides  excitetur,  imo  uterque 
tunc  pessime  sit  dispositus.  — Ergo. 

Ratio  etiam  perspectissima  ad  refutandum  figmentum  adver- 
sariorum, deducitur  ex  baptismo  infantium.  Etenim  si  verba  sacra- 
mentalia  proferrentur  ad  hunc  solum  salutarem  effectum,  ut  ad- 
versarii contendunt,  nempe  ad  revocandas  in  memoriam  Dei  pro- 
missiones, et  ad  fidem  excitandam  qua  iustitia  Christi  apprehendi 
posset,  et  salus  obtineii;  profecto  quotiescumque  promissiones 
divinae  bonitatis  et  misericordiae  intelligi  non  possent,  et  fides 
actualis  excitari  nequiret,  nullum  verba  illa  sacramentalia  habere 
deberent  effectum.  Atqui  contrarium  omnino  constat : nam  verba 
sacramenti  prolata  in  coniunctione  cum  materia  ad  unum  signum, 
seu  ad  baptismum  constituendum,  efficacia  sunt  et  sanctificant 
infantes,  qui  promissionum  divinarum  intelligentiam  habere  ne- 
queunt, nec  concipere  valent  actualem  fidem.  Ergo.  — 

Quod  argumentum  adhuc  nova  luce  perfunditur  ex  conside- 
ratione tentaminum  inutilium  quae  experti  sunt  adversarii  ut  eius 

* De  baptismo,  1.  6.  c.  25. 

vim  evaderent.  — Lutherus  dixit  in  infantibus  ad  fidem  excitan- 
dam et  sigillandam  valere  verba  Baptismi,  quia  miraculose  ipsi 
credunt  cum  baptizantur,  et  id  patrini  declarant,  dum  nomine 
infantis  respondent : Credo.  Sed  nemo  non  videt,  miraculosam 
illam  fidem  actualem  infantibus  concessam,  esse  vanum  com- 
mentum, sine  ullo  prorsus  fundamento,  excogitatum  a Luthero 
pro  necessitate  causae.  « Absit  ut  ego  dicam  »,  inquit  S.  Augu- 
stinus « non  credentes  infantes  » ; at  statim  addit : « lam  su- 
perius disputavi,  credit  in  altero,  qui  peccavit  in  altero  ».  Et  in 
alio  loco  ^ ait:  « Accommodat  mater  Ecclesia  (infantibus)  aliorum 
pedes  ut  veniant ; aliorum  cor  ut  credant ; aliorum  linguam  ut 
fateantur».  — Dixit  Calvinus,  etsi  Baptismus  tunc  non  prosit 
infantibus,  ipsum  tamen  profuturum  suo  tempore,  cum  ad  ra- 
tionis usum  pervenerint,  in  illius  ritus  significationem  intelligere 
potuerint.  Sed  si  concionale  verbum  esset  de  essentia  baptismi, 
deberet  sic  actu  percipi  ab  infantibus,  ut  eos  actu  aqua  debet 
attingere : et  insuper,  multi  infantes  moriuntur  antequam  ad  ra- 
tionis usum  perveniant,  ac  proinde  antequam  intelligere  possint 
significationem  illorum  verborum  sacramentalium ; in  iis  ergo 
deberet  admitti  nullum  effectum  habuisse  baptismum,  eosque, 
etsi  rite  iuxta  mandatum  Domini  baptizatos,  perpetuo  exclusos 
manere  a coelorum  beatitudine;  quod  ipsi  adversarii  fateri  repu- 
gnant. — Nec  magis  hoc  aliud  effugium  valet,  nimirum  asserere 
verba  sacramentorum  concionalia,  si  non  prosunt  infantibus,  saltem 
prodesse  adstantibus:  nam,  ut  omnibus  perspectum  est,  i.  — sa- 
cramenta non  conficiuntur  pro  iis  qui  ea  non  recipiunt,  sed  ad 
suscipientium  utilitatem;  2.  — posset  Baptismus  ministrari  pri- 
varim, absque  ullo  teste,  et  obtinere  effectum  sanctificationis; 
3.  — etiamsi  admitteretur  verba  sacramenti  pro  utilitate  adstan- 
tium  prolata  esse;  deberet  semper  dici  nullum  fructum  percipere 
infantem  ex  prolatione  verborum  cum  debita  eorum  applicatione 
ad  materiam  sacramenti;  et  inutiliter  baptizari  infantes;  quod 
prorsus  est  falsum,  et  generatim  non  admittitur  ab  adversariis. 
— Demum,  nihil  etiam  Protestantes  proficiunt  quum  reponunt, 
infantes  baptizari  in  fide  Ecclesiae;  nam  etsi  Ecclesia  infantibus, 
ut  audivimus  ab  Augustino,  accommodet  aliorum  pedes  ut  veniant. 


* Serm.  14.  de  verbis  Apost.  (alias  serm.  294.  c.  18.  n.  17.). 

• Serm.  10.  de  verbis  Apost.  (alias  serm.  176.  n.  2.). 

I.  — De  Sacramentis.  ii 

aliorum  cor  ut  credant,  aliorum  linguam  ut  fateantur;  ex  hac  tamen 
veritate  nequeunt  emolumentum  aliquod  adversarii  desumere  pro 
doctrina  quam  defendunt.  Etenim  iuxta  ipsos  verba  sacramentalia 
baptismi  ad  hoc  adhibentur  ut  excitent  fidem  in  suscipiente  iusti- 
ficativam ; sed  haec  ut  ipsi  contendunt,  non  est  fides  Ecclesiae 
communis,  verum  personalis,  cuique  propria  et  actualis,  qua  quis 
credit  remissa  sibi  esse  peccata,  seque  per  imputationem  iustitiae 
Christi  iustum  esse:  perperam  igitur,  dum  agitur  de  baptismo 
infantium,  ab  adversariis  nostris  fit  recursus  ad  fidem  Ecclesiae 

* Id,  velint  nolint,  Protestantes  fateri  coguntur:  In  secunda  Confessione 
Helvetica,  c,  de  sacramentis  Ecclesiae  Christi,  n.  3.  legitur:  «Praeterea 
habent  symbola  promissiones  adiunctas,  quae  requirunt  fidem.  Fides  autem 
solo  Dei  Verbo  innititur.  Et  Verbum  Dei  habetur  instar  tabularum  vel  litte- 
rarum, sacramenta  vero  instar  sigillorum : quae  litteris  Deus  adpendit  solus. . . 
adeo  ut  fideles,  cum  a ministris  sacramenta  percipiunt,  agnoscant  operari  Deum 
in  suo  instituto  ».  Et  hoc  declarant  Novatores,  quamvis  postea  dicant,  c.  20.: 
« Damnamus  Anabaptistas,  qui  negant  baptizandos  esse  infantulos  recens  natos 
a fidelibus  ».  V.  SchafF.  op.  cit.  vol.  3.  p.  286.  291.  — Hodge  ait;  « Baptism, 
however,  is  not  only  a sign  and  seal;  it  is  also  a means  of  grace,  because 
in  it  the  blessings  which  it  signifies  are  conveyed,  and  the  promtses  of  which 
it  is  the  seal,  are  assured  or  fulfilled  to  those  who  are  baptized,  provided  they 
believe.  The  Word  of  God  is  declared  to  be  the  wisdom  and  power  of  God 
to  salvation;  it  is  the  means  used  by  the  Holy  Spirit  in  conferring  on  men  the 
benefits  of  redemption.  Of  course  ali  who  merely  hear  or  read  the  W^ord  of 
God  are  not  saved ; neither  do  all  who  receive  the  baptism  of  water  experience 
the  baptism  of  the  Holy  Ghost;  but  this  is  not  inconsistent  with  the  Word*s 
being  the  means  of  salvation,  or  with  baptismis  being  the  washing  of  rege- 
neration.  Our  Lord  says  we  are  sanctified  by  the  truth.  Paul  says  we  put 
on  Christ  in  baptism  (Gal.  iii.  27.).  When  a man  receives  the  Gospel  with 
a true  faith,  he  receives  the  blessing  which  the  Gospel  promises;  when  he 
receives  baptism  in  the  exercise  of  faith , he  receives  the  benefits  of  which 
baptism  is  the  sign  and  seal  ».  Et  paulo  post  addit:  «r  Infants  are  the  objects 
of  Christ’s  redemption.  They  are  capable  of  receiving  all  its  benefits.  Those 
benefits  are  promised  to  them  on  the  same  conditions  on  which  they  are  pro- 
missed  to  their  parents.  It  is  not  every  one  who  says  Lord,  Lord  who  shall 
enter  into  the  kingdom  of  God.  It  is  not  every  baptized  adult  who  is  saved: 
nor  are  all  those  who  are  baptized  in  infancy  made  partakers  of  salvation. 
But  baptism  signs,  seals,  and  actually  conveys  its  benefits  to  all  its  subjects, 
whether  infants  or  adults,  who  keep  the  covenant  of  which  it  is  the  sign.  As 
a believer  who  recalls  some  promise  of  the  Scriptures  which  he  has  read  or 
heard,  receives  the  fuU  benefit  of  that  promise ; so  the  infant  when  arrived  at 
maturity  receives  the  full  benefit  of  baptism,  if  he  believes  in  the  promises 
signified  and  sealed  to  him  in  that  ordinance.  Baptism,  therefore,  benefits  in- 
fants just  as  it  does  adults,  and  on  the  same  condition  ».  V.  op.  cit.  p.  589. 

Ceterum,  probavimus  antea,  eflfectum  Baptismi,  seu  regenera- 
tionem spiritualem  per  sanctificantem  gratiam,  Scripturam  et  Pa- 
tres, non  fidei  Ecclesiae  attribuere,  sed  ipsi  signo  visibili,  nimirum 
ablutioni  cum  prolatione  verborum  sacramentalium. 

Postremo,  etiam  in  adultis  efficacia  sacramentorum  non  desinit 
si  verborum  significatio  ab  eis  non  intelligatur ; quinimmo  validus 
est  Baptismus  cum  verba  sacramenti  falso  et  haeretico  sensu 
proferuntur  et  a suscipiente  falso  et  haeretico  sensu  intelliguntur ; 
etsi  effectum  sanctificationis  suscipienti,  qui  culpabiliter  in  fide 
errat,  actu  non  conferat,  propter  obicem  quo  homo  incapacem 
se  reddit  gratiae.  Haec  autem,  quae  proprio  suo  loco  vindicaturi 
sumus,  omnino  consistere  nequeunt  cum  doctrina  Reformatorum. 

Duo  loca  Patrum,  S.  Augustini  et  S.  Ambrosii,  declaratione 
aliqua  indigent : illa  enim  opponuntur  nobis  ab  adversariis.  Quoad 
Augustinum  attinet,  obiectio  sic  procedit:  In  Tractatu  8o.  in 
loannem,  S.  Doctor  in  illa  verba  Christi : « lam  vos  mundi  estis 
propter  verbum,  quod  locutus  sum  vobis  » ; inquit : « Quare  non 
ait,  mundi  estis  propter  Baptismum  quo  loti  estis ; sed  ait  propter 
verbum,  quod  locutus  sum  vobis,  nisi  quia  et  in  aqua  verbum 
mundat.^  » Sed  verbum  hoc  quod  Christus  Apostolis  praedicavit, 
certe  fuit  verbum  concionis  et  instructionis.  Ergo  iuxta  S.  Au- 
gustinum tota  vis  mundandi  peccata  quae  est  in  aqua,  est  a 
verbo  concionis  et  instructionis.  Praeterea,  in  eodem  Tractatu, 
« Unde»,  ait,  « ista  tanta  virtus  aquae. . . nisi  faciente  verbo;  non 
quia  dicitur,  sed  quia  creditur  » ? At  verbum  quod  mundat  quia 
creditur,  haud  dubie  verbum  est  concionis  quod  fidem  excitat, 
et  excitando  mundat.  Ergo.  — Et  subdit:  « Hoc  est  verbum  fidei 
quod  praedicamus,  ait  Apostolus,  quia  si  confessus  fueris  in  ore 
tuo,  quia  Dominus  est  lesus,  et  credideris  in  corde  tuo  quia  Deus 
illum  suscitavit  a mortuis  salvus  eris  » ; quae  rursus  verbum  con- 
cionale  ad  fidem  excitandam  designant. 

Ut  plene  solvatur  difficultas,  animadvertimus:  i.  — textus 
S.  Augustini  nullatenus  intelligi  posse  ita  ut  ad  mentem  adver- 
sariorum significent  verba,  quibus  sacramenta  conficiuntur,  esse 
concionalia  ad  excitandam  fidem,  non  consecratoria  ad  consti- 
tuendum signum  sacramentale  quod  dat  gratiam.  Ibi  enim  ait: 
«in  aqua  verbum  mundare;  — accedere  verbum  ad  elementum 
et  fieri  sacramentum;  — aquam  habere  tantam  vim  ut  corpus 

tangat  et  cor  abluat ; — mundationem  in  verbo  tribui  fluxo  et 
labili  elemento;  baptismum  verbo  consecrari  ut  mundare  possit  » ; 
quae  omnia  et  verbo  concionali  dici  non  possunt,  et  consistere 
nequeunt  cum  sententia  Novatorum,  qui  negant  verbum  conse- 
crare elementum,  illudque  elevare  ad  esse  sacramentale,  ut  mundet 
animam : bene  vero  cum  catholica  veritate  congruunt,  et  praeclare 
eam^  illustrant. 

2.  — Ad  intelligentiam  testimoniorum,  quae  proferuntur  ex 
S.  Augustino,  esse  prae  oculis  habendum  scopum  S.  Doctoris  in 
locis  obiectis;  hunc  autem  scopum  esse  ostendere  verbum  fidei 
generarim  virtutem  habere  mundandi  animam.  Hinc  ait,  verbum 
fidei  non  solum  mundare  extra  baptismum,  excitando  fidem  et 
dispositionem  necessariam,  ut  Christus  dixit:  « mundi  estis  pro- 
pter sermonem  quem  locutus  sum  vobis  » ; sed  etiam  in  baptismo, 
nam  sine  accedente  verbo  fidei,  sacramentum  quod  mundat,  non 
consistit.  In  hoc  autem  verbo  fidei,  quod  accedit  ad  aquam,  et 
cum  ea  sacramentum  efficit,  distinguit  S.  Doctor  sonum  mate- 
rialem, « quia  dicitur  » ; et  sensum  verborum,  qui  fide  tenetur, 
« quia  creditur  » : unde  docet  verbo  generarim  tum  extra  ba- 
ptismum ut  respondeat  fides,  tum  in  baptismo  et  cum  elemento 
constituat  unum  sacramentum,  efficaciam  non  competere  ratione 
soni  materialis,  « quia  dicitur  » ; sed  ratione  rei  significatae  per 
verbum,  quae  est  obiectum  fidei,  <c  quia  creditur  ».  Invocatio 
SS.  Trinitatis  quae  fit  in  baptismo  et  quae  est  forma  baptismi, 
appellatur  a S.  Augustino  verbum  fidei  quod  praedicamus,  quia 
omnis  fides  nostra  tamquam  ad  caput  ad  hoc  mysterium  redu- 
citur, quod  est  veluti  compendium  symboli  et  professionis  Chri- 
stianae. — Ad  Minorem  ergo  primi  argumenti  ex  S.  Augustino 
in  forma  propositi,  responderi  debet:  Dist.  Verbum,  quod  Christus 
praedicavit  Apostolis  revelando  veritates  fidei,  fuit  verbum  do- 
ctrinae et  concionale  C.  Verbum  institutum  a Christo  ut  baptismi 
forma,  mundans  in  aqua  baptismi  animam  a sorde  peccati,  fuit 
verbum  doctrinae  et  concionale  N.  — Ad  secundum  argumentum 
distinguitur  sensus  verborum  S.  Augustini,  quae  habentur  in  Maiori. 
Non  quia  dicitur  (verbum),  sed  quia  creditur.  Dist.  i.  p.  non  quia 
dicitur^  h.  e.  secundum  exteriorem  sonum  vocis  C.  Non  quia 
dicitur,  h.  e.  secundum  quod  est  verbum  consecrans  et  cum  aqua 
constituens  sacramentum  N.  Dist.  2.  p.  sed  quia  creditur,  h.  e.  actu 
et  formaliter  N.  Obiective,  quatenus  nempe  est  obiectum  fidei 

nostrae  C.  — Ad  ultimam  instantiam : iuxta  S.  Augustinum  efficax 
in  sacramento  est  verbum,  Dist.  Verbum  formae  continens  sum- 
mam fidei  nostrae,  et  consecrans  aquam,  cum  qua  sacramentum 
imum  efficit  quod  mundat  a peccatis  C.  Verbum  concionale,  pro- 
ponens doctrinam  et  excitans  fidem,  ut  volunt  Protestantes  N. 

S.  Ambrosius  in  libro  de  Mysteriis  (c.  3.  n.  14.)  habet:  « Merrha 
fons  amarissimus  erat;  misit  in  eum  Moyses  lignum,  et  dulcis 
est  factus  (Exod.  xv.  23.  et  seq.);  aqua  enim  sine  praedicatione 
dominicae  crucis  ad  nullos  usus  futurae  salutis  est:  cum  vero 
salutaris  fuerit  crucis  mysterio  consecrata,  tunc  ad  usum  spiritalis 
lavacri  et  salutaris  poculi  temperatur.  Sicut  ergo  in  illum  fontem 
Moyses  misit  lignum,  hoc  est,  propheta;  ita  et  in  hunc  fontem 
sacerdos  praedicationem  dominicae  crucis  mittit,  et  aqua  fit  dulcis 
^d  gratiam  ».  — Ex  hoc  loco  obiectio  sic  proponitur:  Aqua  ba- 
ptismi, quae  sine  praedicatione  crucis  ad  nullos  usus  inservit,  et 
per  praedicationem  crucis  fit  dulcis  ad  gratiam,  habet  efficaci- 
tatem suam  a verbo  concionatorio.  Atqui,  ex  S.  Ambrosio,  talis 
^st  aqua  baptismi.  Ergo  — Respondemus  dist.  mai.  Aqua  baptismi, 
quae  sine  praedicatione  crucis  per  concionem  ad  excitandam  fidem 
ad  nullos  usus  inservit,  et  per  hanc  praedicationem  fit  dulcis  ad 
gratiam,  efficacitatem  suam  habet  a verbo  concionatorio  C.  Aqua 
baptismi  quae  sine  praedicatione  crucis  per  verbum  formae  accedens 
^quae,  eamque  consecrans  ad  nullos  usus  inservit,  et  per  hanc 
praedicationem  fit  dulcis  ad  gratiam,  efficacitatem  suam  habet  a 
verbo  concionatorio  N.  Eodem  pacto  minorem  distinguimus : iuxta 
S.  Ambrosium  aqua  baptismi  efiicacitatem  suam  habet  a praedi- 
catione crucis  quae  fiat  per  concionem  ad  excitandam  fidem  N. 
A praedicatione  crucis  quae  fit  per  verbum  formae  quod  con- 
secrat aquam  C.  Et  ex  distinctionibus  factis  negamus  argumenti 
consecutionem. 

Itaque  praedicatio  crucis  in  administratione  baptismi  de  qua 
loquitur  S.  Ambrosius,  duplici  sensu  sumi  posset,  pro  ea  nempe 
praedicatione  quae  fit  dum  populus  mysterium  et  efficaciam  crucis 
edocetur;  vel  pro  alia  quae  habetur  cum  aliquid  efficitur  quod  a 
cruce  vim  suam  trahens  eam  exaltat.  Hoc  secundo  sensu  ministri 
Ecclesiae,  dum  verba  formae  pronuntiant,  et  sacramentum  ba- 
ptismi conficiunt  virtutem  crucis  praedicant,  a qua  verba  sacra- 
mentalia,  et  totum  sacramentum  habent  suam  efficacitatem:  et 
de  hac  praedicatione  S.  Ambrosium  loqui  dubium  esse  non  potest 

verba  ipsa  attente  consideranti  atque  contextum.  In  toto  capite^ 
praesentiam  atque  operationem  divinitatis  in  aqua  baptismi  plu- 
ribus figuris  docet,  quibus  mysterium  hoc  praenuntiatum  fuerat: 
in  verbis  vero  obiectis,  ad  miraculum  appellat  in  figuram  baptismi 
patratum,  quo  amaritudo  aquarum  conversa  est  in  dulcedinem  a. 
Moyse,  cum  lignum  in  aquas  mitteret  ex  mandato  Domini.  In 
illa  conversione,  iuxta  S.  Ambrosium , praefigurata  fuit  virtus 
crucis  Christi,  ex  qua  baptismus  habet  efficaciam ; virtus  enim 
passionis  Christi  operatur  in  sacramentis:  et  nunc  eamdem  vir- 
tutem commemorat  sacerdos  cum  pronuntiat  verba  formae,  quae 
consecrando  aquam,  eam  elevant  ad  esse  sacramentale,  et  cum  ea 
efficiunt  unum  signum  collativum  gratiae.  Hinc  S.  Doctor : « Sicut 
in  illum  fontem  »,  inquit,  « Moyses  misit  lignum  ...  ita  et  in 
hunc  fontem  sacerdos  praedicationem  dominicam  mittit  »:  — concio 
non  in  aquam  mittitur,  sed  ad  adstantes  dirigitur.  Ceterum  legant 
adversarii,  post  locum  mox  commemoratum,  haec  alia  verba  S.  Am- 
brosii et  intelligant  quam  longe  aberrent  a fide  Sancti  Doctorisr 
« Ideo  tibi  ante  praedictum  est,  ut  non  hoc  solum  crederes  quod 
videbas;  ne  forte  et  tu  diceres:  Hoc  est  illud  magnum  mysterium, 
qtwd  oculos  non  vidit,  nec  auris  audivit,  nec  in  cor  hominis  ascendit  ? 
Aquas  video,  quas  videbam  quotidie:  istae  me  habent  mundare, 
in  quas  saepe  descendi,  et  numquam  mundatus  sum  ? Hinc  co- 
gnosce quod  aqua  non  mundat  sine  Spiritu. . . . Nec  iterum  sine 
aqua,  regenerationis  mysterium  est. . . . Credit  autem  etiam  cate- 
chumenus in  crucem  Domini  lesu,  qua  et  ipsa  signatur:  sed  nisi 
baptizatus  fuerit  in  nomine  Patris  et  Filii  et  Spiritus  Sancti, 
remissionem  non  potest  accipere  peccatorum,  nec  spiritualis  gratiae 
munus  haurire  ». 


ARTICULUS  QUARTUS 
De  materiae  formaeque  sacramentorum  determinatione. 

Quum  sacramenta  novae  legis  instituta  fuerint  a Christo  lesu, 
ab  eo,  sine  ulla  controversia,  habent  determinationem  suam  quoad 
materiam  et  formam,  quibus  constant  essentialiter.  Sed  haec  de- 
terminatio in  genere,  vel  in  specie  potuit  fieri.  In  genere  materiam 

‘ c.  4.  n.  19. 

et  formam  uniuscuiusque  sacramenti  Christus  determinavit,  si 
pro  unoquoque  statuit  eligendum  esse  signum  idoneum  ad  gra- 
tiam, quam  sacramentum  conferre  deberet,  significandam ; ele- 
ctionem vero  huiusmodi  signi  reliquit  Ecclesiae : in  specie,  si 
ipsemet  Christus,  inter  ea  quae  apta  essent  ad  significandam  sa- 
cramenti gratiam,  signum  aliquod  elegit,  idque  immutabiliter  per- 
mansuram in  Ecclesia  voluit.  Ut  duplicem  modum  determinandi 
materiam  et  formam  in  sacramentis  illustremus  exemplo,  suppo- 
namus Christum  praescripsisse  sacramentum  ordinis  esse  confe- 
rendum signo  aliquo  sensibili,  quod  spiritualem  potestatem  eodem 
signo  traditam  et  gratiam  ad  eam  potestatem  exercendam  signifi- 
caret, quin  hoc  vel  illud  signum  inter  ea,  quae  possent  ad  talem 
significationem  assumi,  determinasset ; profecto  in  genere  tantum 
Christus  materiam  ac  formam  sacramenti  ordinis  determinasset, 
et  determinatio  in  specie  utriusque  partis  signi,  quoad  hoc  sacra- 
mentum, relicta  fuisset  Ecclesiae,  quae  auctoritate  sua  elegisset 
postea  signum  pro  ut  nunc  usurpatur  et  sanctificat.  — Sin  autem 
ipse  Dominus  immediate  statuisset  Ordinem  esse  conferendum 
e,  g.,  per  manuum  impositionem,  et  correspondentia  verba,  tam- 
quam per  ritum  nominatim  ad  significandam  et  conferendam  spi- 
ritualem potestatem  ac  gratiam  praescriptum;  determinatio  in 
specie  facta  fuisset  materiae  et  formae  pro  sacramento  ordinis. 

Verum  determinatio  in  specie  sic  intelligitur  facta  ut  manere 
idem,  vel  mutari  dicatur  specifice  signum  secundum  moralem 
hominum  aestimationem ; ac  proinde  ipsa  forma  sacramentalis 
determinata  sit  non  secundum  materialem  sonum  verborum,  ne- 
que secundum  phrasim  grammaticam,  sed  secundum  significatio- 
nem. Quare,  adnotat  Bellarminus  ^ « utcumque  varientur  verba, 
addendo,  detrahendo,  mutando,  transponendo,  corrumpendo,  in- 
terrumpendo, semper  manet  integritas  substantialis,  dum  manet 
idem  sensus : . . . e contra  minima  etiam  variatio  destruit  integri- 
tatem substantialem,  si  pereat  sensus  ». 

lam  vero  indubium  est  Christum  materiam  et  formam  Ba- 
ptismi et  Eucharistiae  in  specie  determinasse;  utrum  id  fecerit 
relate  ad  reliqua  omnia  sacramenta,  controvertitur : nonnulli  do- 
ctores  arbitrati  sunt  materiam  et  formam  quorumdam  sacramen- 
torum, praesertim  sacramenti  ordinis,  nonnisi  in  genere  fuisse  a 

‘ De  controv.  fidei  chr.  t.  3.  1.  i.  c.  21. 

Christo  constitutas;  alii  vero  communius  tenent  eum  omnium 
sacramentorum  essentiales  partes  in  specie,  constituisse  ^ Cum 
his  defendimus  sequentem  thesim. 

THESIS  XIII. 

Probabilius  Christus  in  specie  determinavit  omnium  novae  legis 
sacramentorum  materiam  et  formam. 

I.  — Primum  argumentum  desumimus  ex  verbis  Concilii  Tri- 
dentini  (sess.  21.  c.  2.),  quae  retulimus  pro  thesi  X Etenim 
Sancta  Synodus  opponit  substantiam  sacramentorum  ritibus  ac 
caeremoniis  quae  in  eorum  dispensatione  observantur;  et  docet 
circa  haec  Ecclesiam  auctoritate  pollere,  non  circa  illam;  ideoque 
mutare  ritus  accidentales  qui  sacramentum  non  constituunt  posse, 
substantiam  non  posse.  At  substantiales  partes,  quibus  sacramen- 
tum constat,  sunt  materia  et  forma.  Ergo  Tridentina  Synodus 
docet  Ecclesiam  non  habere  potestatem  circa  materiam  et  formam 
sacramentorum,  et  mutare  eas  non  posse.  — lam  vero  si  Christus 
vel  unius  sacramenti  materiam  et  formam  in  genere  tantum  de- 
terminasset,  et  Ecclesiae  potestatem  dedisset  constituendi  eas  in 

' Immerito  citatur  Bellarminus  inter  eos  qui  putant  Christum  materiam 
et  formam  quorumdam  sacramentorum  in  genere  tantum  determinasse.  In 
prima  Controversia  generali  de  sacramentis  in  genere  (1.  i.  c.  21.)  demonstrans 
« res  et  verba  sacramentorum  ita  determinata  esse  ut  nihil  addere,  minuere  aut 
mutare  liceat  »,  duas  has  propositiones  statuit,  ac  defendit:  «r  i.  Res  certae  et 
determinatae  ah  ipso  Deo  in  sacramentis  esse  debent.  — 2.  Non  solum  res,  sed 
etiam  verba  in  sacramentis  novae  legis  a Deo  determinata  sunt,  ut  non  liceat 
quidquam  immutare  ».  Determinationem  fuisset»  specie  ipsa*enunciatio  propo- 
sitionum ostendit,  et  rationes  quas  Bellarminus  affert  ad  eas  vindicandas  con- 
firmant. Deinde,  agens  de  sacramento  ordinis  (1.  i.  c.  2.),  demonstrat  in  or- 
dinatione tria  inveniri  quae  requiruntur  ad  sacramentum  , symbolum  nempe 
externum,  promissionem  gratiae,  et  mandatum  seu  divinam  institutionem:  et 
quoad  mandatum,  ait:  «rnon  legimus  quidem  disertis  verbis  Christum  dixisse, 
‘ Ordinate  ministros  per  manus  impositionem  ’,  sed  evidenter  id  colligimus  ex 
Sacris  Litteris.  Nam,  ut  diximus  de  aliis  sacramentis,  non  potest  ullus  homo 
gratiam  alligare  certo  signo. . . Atqui  secundum  Scripturas  alligata  est  gratia 
manus  impositioni  in  ordinatione...  Cum  igitur  gratia  sit  alligata  ordinationi 
per  manus  impositionem,  necesse  est  Deum  esse  auctorem  et  institutorem  illius 
caeremoniae  a . — Confer  etiam  1.  i.  c.  9. 

• V.  p.  137. 

Specie,  profeao  Ecclesia  potestatem  habuisset  circa  materiam  et 
formam  illius  sacramenti,  — auctoritate  enim  sua , et  libera  ele- 
ctione determinasset  prae  ceteris  rebus  et  verbis  ea  quae  de  facto 
sacramentum  constituunt,  — et  eadem  libertate,  qua  usa  est  ad 
substantiales  partes  signi  sacramentalis , materiam  nempe  et  for- 
mam, constituendas,  uti  posset  ad  unam  et  aliam,  vel  alterutram 
immutandam:  ac  proinde  potestatem  haberet  circa  materiam  et 
formam  sacramentorum,  easque  posset  immutare  ^ Ergo. 

II.  — Ut  asserere  possimus  Ecclesiam,  potestate  sibi  a Christo 
commissa,  determinasse  in  specie  quoad  materiam  et  formam  sa- 
cramentum aliquod,  deberemus  determinationis  huius  et  exercitae 
potesutis  documentum,  vel  indicium  saltem  in  monumentis  Ec- 
clesiasticis invenire:  secus,  illum  dicere  debemus  omnium  sacra- 
mentorum essentiales  partes,  idest  materiam  et  formam  consti- 
tuisse, qui  immediatus  auctor  et  institutor  fuit  eorumdem  sacra- 
mentorum; hic  autem  est  Christus.  Atqui  nullum  huiusmodi 
potestatis  a Christo  traditae  et  ab  Ecclesia  exercitae  vestigium 
invenire  est  vel  in  Conciliorum  definitionibus,  vel  in  scriptis  Pa- 
trum. Ergo.  — Minor  constat  quia  nihil  umquam  ex  Traditione 
in  medium  afferri  potuit  a defensoribus  alterius  sententiae,  quod 
ostenderet  materiam  aut  formam  alicuius  sacramenti  auctoritate 
ecclesiastica  fuisse  primo  praeceptam,  aut  immutatam. 

III.  — Confirmatur  autem  et  illustratur  praecedens  argumen- 
tum hac  ratiocinatione.  Qui  tenent  Christum  Dominum  aliquo- 
rum sacramentorum  non  in  specie,  sed  in  genere  tantum  materiam 
et  formam  determinasse,  hac  una  ratione  maxime  moventur,  quod 


' Cardinalis  Toleto  (ia  3.  p.  q.  64.  a.  2.)  ait:  « Tota  Ecclesia,  quae  non 
minorem  auctoritatem  habet,  quam  Apostoli,  non  potest  mutare  formam  vel 
materiam  alicuius  sacramenti,  ut  indubitata  res  est:  ergo  nec  potest  instituere 
nec  instituit;  nam  cuius  est  facere,  est  etiam  mutare». 

Et  Adrianus  VI.  (in  4.  p.  6.  coi.  4.)  ut  citatur  a Berti  (de  theoL  discipli- 
nis,  1.  30.  c.  IO.  n.  4.):  «Ecclesia»,  inquit,  «non  posset  novam  formam  ba- 
ptismi, aut  alterius  sacramenti  instituere  aut  institutam  quovis  modo  mutare: 
quia  ut  solius  Dei  est  animam  a labe  peccati  emundare , iuxta  illud  Isaiae 
(xLiii.) : ‘ Ego  sum  qui  deleo  iniquitates  tuas  propter  me  * ; ita  solus  quae  san- 
ctificant animam  potest  instituere : unde  noverit  se  Ecclesia  non  esse  dominam 
sacramentorum,  sed  ministram;  nec  posse  magis  formam  aliquam  sacramen- 
torum destituere,  aut  novam  instituere,  quam  legem  aliquam  divinam  abolere ; 
vel  ad  tempus  ab  obligatione  hominum  suspendere,  vel  novum  aliquem  arti- 
culum fidei  instituere,  qui  aliter  non  est  de  fide  « . 

discrepans  videatur  in  Ecclesia  Latina  et  Graeca  praxis  in  colla- 
tione sacramenti  Ordinis;  siquidem  manuum  Episcopalium  im- 
positio est  apud  graecos  sola  materia  in  ordinatione  Diaconi  et 
Presbyteri,  dum  in  Decreto  Concilii  Florentini  pro  Armenorum 
institutione,  praescribitur  Traditio  libri  Evangeliorum  in  ordina- 
tione diaconi,  et  calicis  et  patenae  cum  hostia  et  vino  pro  pres- 
byteratu. Atqui  in  Tractatu  de  Ordine  demonstratur  discrepan- 
tiam illam  nullatenus  essentiales  partes  sacramenti,  seu  materiam 
et  formam  afficere,  nullamque  circa  eas  in  Ecclesia  mutationem 
factam  fuisse.  Ergo. 

Diximus  doctores  oppositam  nostrae  sententiam  propugnantes 
moveri  maxime  ex  varietate  rituum  qui  in  Ecclesia  usurpati  fue- 
runt et  usurpantur  pro  sacramento  Ordinis;  quia  pro  materia 
Confirmationis  nullo  modo  requiritur  ut  recurramus  ad  determi- 
nationem factam  in  specie  ab  Ecclesia,  ut  generarim  concedunt 
adversarii,  et  patebit  in  Tractatu  de  Confirmatione.  Difficultas 
vero  quae  ex  sacramento  Matrimonii  oriri  posset  facillime  solvitur. 
Id  fatetur  ipse  Cardinalis  de  Lugo  qui  tamen  videtur  admit- 
tere materiam  et  formam  Ordinis  Christum  in  genere  tantum  con- 
stituisse. — In  sacramento  matrimonii,  ait.  Ecclesia  « videtur  va- 
riasse materiam  faciendo,  quod  consensus  contrahentium  absque 
praesentia  Parochi,  quae  prius  erat  materia  valida,  iam  non  sit 
materia  valida  huius  sacramenti.  Respondetur  facile.  Ecclesiam 
non  variasse  ibi  formaliter  loquendo  materiam  sacramenti,  sed 
solum  materialiter;  nam  materia,  quam  Christus  voluit  ad  sacra- 
mentum matrimonii,  non  erat  qualiscunque  consensus  contrahen- 
tium, sed  consensus  legitimus,  et  validus  ad  translationem  iuris 
in  corpora;  Ecclesia  autem  potuit  reddere  invalidum,  et  illegiti- 
mum consensum  praestitum  absque  tali  solemnitate,  sicut  respu- 
blica reddit  illegitimum,  et  invalidum  consensum  pupilli  ad  trans- 
ferendum dominium  absque  auctoritate  tutoris;  quare  consequenter 
non  poterit  esse  materia  sacramenti,  quae  deberet  esse  consensus 
legitimus,  et  validus  ». 

IV.  — Praeterea,  ex  doarina  Patrum  circa  validitatem  aut 

* De  sacram,  in  genere,  disp.  2.  sect.  5.  n.  84. 

* Cardinalis  Franzelin  (de  sacr.  in  genere,  thesi  V.  p.  46.)  haec  habet: 
« Si  determinatio  materiae  et  formae  inter  se  comparentur,  ex  doctrina  et  usu 
universali  Ecclesiae  colligitur,  materiam  sacramentorum  ab  institutore  deter- 
minatam esse  in  specie,  — iuxta  opinionem  aliquorum  theologorum  excipienda 

nullitatem  sacramentorum,  quae  apud  haereticos  frequentabantur, 
recte  potest  novum  argumentum  deduci  pro  thesi  nostra.  Ut  enim 
hac  in  re  adnotat  P.  de  Valentia  Patres  ex  verbis  quae  usur- 
pata fuerant,  iuxta  Christi  institutionem,  indicabant  de  veritate  aut 
falsitate  sacramentorum,  quae  per  haereticos  conficerentur.  Ergo 
persuasum  omnino  erat  Patribus  sacramenta  confici  verbis  a Christo 
statutis,  utique  non  materialiter,  et  secundum  sonum  vocum,  sed 
formaliter  et  secundum  significationem  verborum.  Antecedens  con- 
stat, quia,  ut  idem  P.  de  Valentia  animadvertit,  etsi  Patres  de 
Baptismo  potissimum  disputaverint,  de  eo  tamen  tunc  agebant 
non  ut  baptismus  est,  sed  ut  est  sacramentum  institutum  a Chri- 
sto. Duo  tantum  loca  afferam  ad  exemplum.  — S.  Basilius  * ait : 

esset  materia  sacramenti  Ordinis,  quae  ex  eorum  doctrina  voluntate  antecedente 
solum  in  genere  et  voluntate  demum  consequente  in  specie  determinata  censeri 
deberet,  ut  ex  paulo  ante  diais  patet,  —•  prout  unitas  speciei  in  quotidiano  usu 
vitae  humanae  intelligitur,  non  autem  prout  de  ea  philosophi  vel  definiunt  vel 
disputant;  ex  quo  ipso  intelligitur,  materiam  in  aliis  sacramentis  strictius  de* 
terminatam  esse,  in  aliis  minus  stricte.  Haud  absimili  ratione  forma  ab  insti- 
tutore determinata  est  non  secundum  materialem  sonum  verborum  (non  enim, 
inquit  Augustinus  in  Io.  tract.  80.  n.  3.,  verbum  sanctificat,  quia  dicitur,  sed 
quia  creditur,  et  aliud  in  eo  est  sonus  transiens,  aliud  virtus  manens),  neque 
determinata  est  secundum  phrasin  grammaticam,  sed  secundum  significationem 
pro  diversitate  sacramentorum  vel  distinctam  vel  saltem  in  confuso.  Sic  distincta 
requiritur  expressio  personarum  SS.  Trinitatis  cum  nominis  tamquam  essentiae 
imitate  in  Baptismo  ut  sacramento  et  initiatione  Christianae  fidei.  Sufficienter 
autem  in  sacramento  Confirmationis  particulare  donum  gratiae  exprimitur  sive 
verbis  usurpandis  in  Ecclesia  latina : « signo  te  signo  crucis,  confirmo  te  chris- 
mate salutis  in  nomine  Patris  et  Filii  et  Spiritus  Sancti »,  sive  verbis  Ecclesiae 
graecae : « sigillum  doni  Spiritus  Sancti  atppayi?  Btopsa?  ;:veupiaTo?  ayiou ; signi- 
ficatio enim  formae  in  coniunaione  praesertim  cum  materia  utrimque  eadem 
est,  licet  modus  significandi  sit  diversus.  Adhuc  evidentius  locutione  solum 
grammatica  differt,  quod  enuntiant  latini:  «Ego  te  hapti:^o  in  nomine  etc. », 
et  quod  dicunt  orientales : « BaptiT^atur  servus  Dei  N.  in  nomine  etc.  ».  Simi- 
liter inter  formam  indicativam  in  sacramento  Poenitentiae  et  formam  depre- 
cativam,  quae  apud  orientales,  aliquando  etiam  apud  occidentales  viguisse  di- 
citur, et  argumentum  suppeditavit  prolixis  eruditorum  dissertationibus,  equidem 
non  nisi  grammaticum  discrimen  esse  existimo.  Profecto  enim  etiam  in  modo 
illo  deprecati vo  non  simplex  deprecatio,  sed  significatio  sententiae  iudici.ilis 
nomine  et  auctoritate  Dei  pronuntiatae  continetur;  unde  etiam  in  plerisque  illis 
formulis  mentio  fit  verborum  Salvatoris  Io.  xx.  23.:  ‘quorum  remiseritis  pec- 
cata etc. * D. 

' De  sacram,  in  gen.  d.  3.  q.  i.  p.  2. 

• De- Spiritu  Sancto,  c.  12. 

« Videtur  tamen  interdum  Apostolus  etiam  solius  Spiritus  fecisse 
mentionem  in  baptismate.  ‘ Omnes  enim  \ inquit,  ‘ in  uno  cor- 
pore in  unum  Spiritum  baptizari  sumus’  (1.  ad  Cor. xii.  13.).  His 
^t  illud  consonat,  Wos  autem  baptizabimini  in  Spiritu  Sancto^ 
'(Act.  I.  5.);  et  ‘Ipse  vos  baptizabit  in  Spiritu  Sancto’  (Luc. iri.  16.). 
At  non  ideo  quis  dixerit  perfectum  esse  baptisma,  in  quo  solum 
Spiritus  nomen  invocatum  est.  Oportet  enim  inviolabilem  semper 
manere  Traditionem,  quae  in  vivifica  gratia  data  est.  Nam  vitam 
nostram  de  corruptione  qui  liberavit,  potestatem  nobis  renova- 
tionis dedit:  quae  potestas  causam  habet  ineffabilem,  et  in  my- 
sterio reconditam,  sed  magnam  animabus  salutem  conferentem, 
ut  quidquam  addere  aut  detrahere  plane  sit  ab  aeterna  vita  ex- 
cidere ».  — Et  S.  Augustinus  « Quomodo»,  quaerit,  «aquam 
mundat  et  sanctificat  homicida?  quomodo  benedicunt  oleum  te- 
nebrae ? Si  autem  Deus  adest  sacramentis  et  verbis  suis,  per  qua- 
leslibet administrentur,  et  sacramenta  Dei  ubique  recta  sunt,  et 
mali  homines  quibus  nihil  prosunt,  ubique  perversi  sunt  ». 

V.  — Insuper  thesis,  quam  vindicamus,  auctoritate  fulcitur 
S.  Thomae,  qui  «non  potest  negari»,  ait  S.  Alphonsus  de  Li- 
guori  *,  « esse  pro  hac  sententia , siquidem  hanc  tradit  ratio- 
nem: quia  ergo  sanctificatio  hominis  est  in  potestate  Dei  san- 
ctificantis, non  pertinet  ad  hominem  suo  iudicio  assumere  res 
quibus  sanctificetur:  sed  hoc  debet  esse  ex  divina  institutione  de- 
terminatum. Et  ideo  in  sacramentis  novae  legis,  quibus  homines 
sanctificantur,  secundum  illud  (I.  ad  Cor.  vi.  ii.),  abluti  estis, 
sanctificati  estis,  oportet  uti  rebus  ex  divina  institutione  determi- 
natis ».  Et  auctoritatem  suam  addens  auctoritati  S.  Thomae,  idem 
praeclarus  Auctor,  Ecclesiae  Doctoris  honore  nuper  insignitus, 
sic  prosequitur:  «Nec  S.  Doctor  explicari  potest  de  determina- 
tione in  genere,  quae  posset  per  diversa  signa  significari;  nam 
ad  I.  expresse  docet  oppositum,  dicens:  ‘Etsi  idem  potest  per  di- 
versa signa  significari  (en  qualis  esset  determinatio  in  genere), 
determinare  tamen  quo  signo  sit  utendum  (en  determinatio  in 
specie)  pertinet  ad  significantem;  Deus  autem  est  qui  significat 
spiritualia’  ».  Hucusque  S.  Alphonsus;  sed  praestat  addere  etiam 
sequentia  verba  S.  Thomae : « Deus  autem  est  qui  nobis  significat 

‘ De  baptismo  cont.  Donatistas,  1.  5 c.  20. 

* Theol.  Moral.  1.  6.  tract.  i.  c.  i.  n.  12. 

spiritualia  per  res  sensibiles  in  sacramentis,  et  per  verba  simili- 
tudinaria  in  Scripturis.  Et  ideo  sicut  iudicio  Spiritus  Sancti  de- 
terminatum est  quibus  similitudinibus  in  certis  Scripturae  locis 
res  spirituales  significentur,  ita  etiam  debet  esse  divina  institutione- 
determinatum  quae  res  ad  significandum  assumantur  in  hoc  vel  in  illcr 
sacramento  » ^ — Deinde  ad  difficultatem  * : « Videtur  quod  sa- 
cramenta non  sint  solum  ex  institutione  divina.  Ea  enim  quae 
sunt  divinitus  instituta,  traduntur  nobis  in  Sacra  Scriptura.  Sed 
quaedam  aguntur  in  sacramentis,  de  quibus  nulla  fit  mentio  in 
Sacra  Scriptura,  puta  de  chrismate,  quo  homines  confirmantur,, 
et  de  oleo  quo  sacerdotes  inunguntur,  et  de  multis  aliis  tam  ver- 
bis quam  factis,  quibus  utimur  in  sacramentis.  Non  ergo  sacra- 
menta sunt  solum  ex  institutione  divina  ».  Respondet:  «Illa  quae 
aguntur  in  sacramentis,  per  homines  instituta,  non  sunt  de  ne- 
•cessitate  sacramenti,  sed  pertinent  ad  quamdam  solemnitatem ^ 
quae  adhibetur  sacramentis  ad  excitandam  devotionem  et  reve- 
rentiam in  his  qui  sacramenta  suscipiunt;  ea  vero  quaesunt  de 
necessitate  sacramenti,  ab  ipso  Christo  instituta  sunt,  qui  est  Deus 
et  homo.  Et  licet  non  sint  omnia  tradita  in  Scripturis,  habet  ta- 
men ea  Ecclesia  ex  familiari  Apostolorum  Traditione,  sicut  Apo- 
stolus dicit.  (I.  ad  Cor.  xi.  34.):  Cetera,  cum  venero,  disponam 

VI.  — Omnia  sacramenta  veteris  legis  immediate  instituta  fue- 
runt a Deo  non  in  genere,  sed  in  specie,  ut  perspectum  est  ex 
thesi  III.  Sed  si  sacramenta  illa  divinam  habuerunt  determina- 
tionem quoad  ultimam  speciem,  id  multo  magis  admitti  debet, 
quamdiu  contrarium  non  probatur,  pro  omnibus  novae  legis  sa- 
cramentis, cum  haec  illis  longe  sint  perfectiora,  gratiam  non  tan- 
tum significent,  sed  conferant,  non  Christum  praefigurent  futu- 
rum, sed  actu  operantem  exhibeant  per  ministros  suos.  Ergo. 

Nec  silentio  praeteriri  debent  duae  aliae  congruentiae,  quas 
indicat  Suaresius  Prima  deducitur  ex  unitate  Ecclesiae;  nam 

‘ 3.  p.  q,  60.  a.  5.  ad  i. 

• q.  64.  a.  2.  ad  i. 

• In  3.  p.  q.  60.  a.  8.  disp.  2.  Eximius  Doctor  subiungit:  «Quaeres  an 
haec  determinatio  materiae  et  formae  s:t  aequalis,  seu  eiusdem  rationis  in 
omnibus  sacramentis.  Respondetur  non  esse  id  necessarium;  in  quibusdam  au- 
tem certum  est,  materiam  esse  determinatam  in  quadam  specie  ultima,  ut  est 
aqua  in  baptismo,  et  oleum  in  extrema  unctione;  in  aliis  sufficit  unitas  ge- 
nerica  ».  Sed  loquitur  de  unitate  specifica  aut  generica  prout  philosophi  defi« 

ad  maiorem  Ecclesiae  unitatem  et  consensionem  necessarium  fuit 
ut  in  sacramentis  et  Sacrificio,  in  quibus  consistit  essentialis  ritus 
exterior  colendi  Deum,  tota  Ecclesia  conspiraret,  et  conveniret; 
sicut  oportuit,  ut  unum  esset  baptisma,  quod  est  ianua  Ecclesiae, 
ad  unitatem  commendandam:  non  posset  autem  haec  unitas, 
omni  tempore,  in  universa  Ecclesia  servari,  nisi  essent  a Christo 
determinatae  materia  et  forma  sacramentorum.  Altera  congruentia 
oritur  ex  reverentia  quae  adhibenda  est  erga  haec  media  salutis, 
nam  addit  Suarez  « hoc  maiorem  reverentiam  conciliat  ipsis  sa- 
cramentis, quando  intelligimus  ritu  ab  ipso  Christo  tradito,  et  verbis 
eiusdem  Christi  conficio. 

ScHOLiON.  Innuimus  in  praenotatis  eam  mutationem  in  forma 
sacramenti  esse  substantialem  quae  variat  sensum,  accidentalem 
vero  esse  eam  quae  sensum  servat  integrum : sed  iuvat  hanc  re-  • 
gulam  paululum  declarare,  distinguendo  modos  varios  mutatio- 
num quae  contingere  possunt  in  verbis  formae. 

Et  primo,  modus  mutationis  prorsus  accidentalis  est  idioma- 
tis;  quinimmo,  et  ipsa  mixtio  vocum  diversorum  idiomatum, 
etiamsi  in  eadem  numero  forma  fiat,  non  est  contra  substantiam 
sacramenti,  dummodo  singulae  voces  eiusdem  significationis  sint 
cum  verbis  formae,  et  in  unam  coniunctae  sententiam  eumdem 
sensum  formae  referant.  — Si  mutatio  fiat  substituendo  alias  eius- 
dem idiomatis  voces  illis,  quas  Ecclesia  adhibere  consuevit,  ut 
ex.  gr.,  si  loco  Patris,  et  Filii  dicatur  genitoris  et  geniti,  aut  loco 
verbi  baptizo,  adhibeatur  abluo ; diligenter  considerari  debet  utrum 
voces  quae  usurpantur  vere  synonymae  sint,  an  non:  acciden- 
talis enim  mutatio  erit  si  synonymae  sunt,  secus  substantialis. 
Id  autem  intelligitur  solum  de  synonymis,  quae  significationem 
aliarum  vocum  eodem  modo  clare  atque  distincte  referant;  quare 

niunt,  non  prout  in  quotidiano  usu  vitae  moraliter  intelligitur:  et  in  hoc  sensu, 
non  illo  controversia  agitatur  inter  theologos.  Declarat  Suaresius  mentem  suam 
afferendo  exempla:  «ut  v.  g.  confessio  dolorosa  est  materia  sacramenti  poe- 
nitentiae, sive  sit  dolorosa  per  attritionem,  sive  per  contritionem,  quae  specie 
differunt,  et  sive  sit  de  peccato  veniali  sive  mortali,  et  sive  verbo,  sive  nutibus 
explicetur».  Et  concludit:  «r  de  singulis  sacramentis  disputantes...  occurremus 
difficultatibus,  quae  hic  obi  ici  poterant  de  aliquibus  mutationibus,  quae  in  ma* 
teriis  et  formis  sacramentorum  factae  sunt  in  Ecclesia : ostendemus  enim  omnes 
fuisse  accidentales,  et  non  substantiales », 

mutatio  essentialis  esset  si  in  forma  Baptismi  pro  illis  verbis: 
«In  nomine  Patris  et  Filii  et  Spiritus  Sancti»,  diceretur  «in  no- 
mine Trinitatis». 

* Alter  modus  mutationis  potest  haberi  per  repetitionem  ver- 
borum sacramentalium.  In  hac  repetitione,  si  legitimus  sensus  for- 
mae non  vitiatur,  sacramentum  est  validum,  secus  non.  Quare 
Stephanus  III.  ut  validum  probavit  baptismum  a quodam  sacer- 
dote his  verbis  collatum : « In  nomine  Patris  te  baptizo,  et  Filii 
te  baptizo,  et  Spiritus  Sancti  te  baptizo  » : dum  e contra  dubium 
saltem  Innocentius  IV.  iudicavit  baptismum  quem  adhibuit  qui- 
dam Sacerdos  cum  hac  prolatione  verborum : « Ego  te  baptizo 
in  nomine  Patris,  in  nomine  Filii,  in  nomine  Spiritus  Sancti » : 
cum  enim  dixerit  ter  «in  nomine»,  formae  sensum  corrupit,  ex 
eo  quod  illud  « in  nomine » unam  essentiam,  unamque  auctori- 
tatem divinam  significat,  et  per  repetitionem  significari  posset 
in  tribus  divinis  personis  diversa  auctoritas. 

Si  verbis  sacramentalibus  superstitiosa  additio  fiat,  quandoque 
haec  irritat  sacramentum,  quandoque  non,  prout  verborum  sen- 
sum tollit,  aut  non  tollit.  Utriusque  superstitiosae  clausulae  exem- 
plum, sub  Urbano  VIII.  videre  fuit,  ait  Serry  ^ Prioris,  in  ignaro 
quodam  Parocho,  qui  pro  sua  in  B.  Virginem  inconsulta  pietate> 
baptizavit : « In  nomine  Patris  et  Filii  et  Spiritus  Sancti  et  B.  Ma- 
riae Virginis  ».  Baptismus  iudi catus  fuit  nullus,  ac  propterea  ite- 
randus; nam  germanus  facti  additamenti  sensus  erat,  baptismum 
vim  suam  perinde  repetere  ex  invocatione  Deiparae  ac  ex  invo- 
catione Sanctissimae  Trinitatis.  Alterius  superstitiosae  formae 
exemplum  fuit  in  hac  collatione  baptismi : « Ego  te  baptizo  in 
nomine  Patris  et  Filii  et  Spiritus  Sancti,  et  B.  Virgo  te  adiuvet ». 
Baptismus  pronuntiatus  fuit  validus ; admonitus  tamen  fuit  sacer- 
dos ut  ab  his  additionibus  absisteret  in  posterum. 

Eadem  norma  habenda  est  ut  iudicetur  nullum,  aut  validum 
sacramentum,  cum  verbis  formae  additio  fit  non  modo  supersti- 
tiosa, sed  talis  quae  vel  formaliter  haeretica  sit,  vel  sapiat  hae- 
resim.  Si  huiusmodi  sit  additio  ut  verba  sacramentalia  vere  et 
propiie  afficiat,  quia  ad  illa  vere  et  proprie  refertur;  tunc  sensum 
mutat,  ac  proinde  invalidam  reddit  sacramenti  formam;  si  vero 
verbis  sacramentalibus  veluti  ab  extrinseco  adiungatur.  ac  illorum 

* De  sacram,  praelect.  5. 

sensum  non  immutet,  sacramento  non  officit.  Hinc  a S.  Pio  V., 
ut  narrat  Serry  valida  iudicata  fuit  eucharistica  Consecratio  non- 
nullorum Ubiquistarum,  qui  haec  verba  adhibebant:  «Hoc  est 
corpus  meum,  quod  est  ubique  locorum».  Etsi  impia  et  sacH- 
lega  fuerit  haec  forma,  tamen  error,  quem  continebat,  impertinens 
omnino  erat  formae,  et  significatum  eius  non  destruebat.  Et  si- 
militer sub  Alexandro  VIII.  validus  Romae  declaratus  fuit  baptis- 
mus viri  cuiusdam  Calviniani  ad  catholicam  fidem  conversi,  qui 
quondam  in  sua  secta  sic  a ministro  baptizatus  fuerat : « Ego  te 
baptizo  in  nomine  Patris,  et  Filii  et  Spiritus  Sancti  auctoritate 
mihi  a Calvino  concessa».  At  Concilium  Nicaenum  I.  nullum 
pronunciavit  baptismum  Paulianistarum,  baptizantium:  «In  no- 
mine Patris  maioris.  Filii  minoris  et  Spiritus  Sancti » : error  enim 
ille  sacramentalibus  verbis  insertus,  quo  Pater  dicitur  maior  et 
Filius  minor,  baptismi  formam  omnino  afficit,  eiusque  significa- 
tionem destruit,  ut  patet. 

Quid  autem  dicendum  de  mutatione  quae  formae  sacramen- 
talis  verba  ipsa  corrumperet?  Tribus  modis,  ait  Suarez  potest 
se  habere  minister  in  hac  mutatione.  Primo  ut  bona  fide  opere- 
tur, nullam  se  existimans  mutationem  efficere,  sed  ex  imperitia 
verba  ita  corrumpens  quia  putat  ita  solere  proferri.  In  hoc  casu 
tum  solum  corruptio  irritum  reddit  sacramentum  cum  iam  verba 
iuxta  communem  aestimationem  hominum  nequeunt  sensum  re- 
ferre formae  sacramentalis. 

Secundo  fieri  potest  ut  minister  sciens  et  volens  huiusmodi 
mutationes  inducat,  non  animo  novum  ritum  introducendi,  sed 
alio  motivo : et  in  eo  casu,  aliqui  sine  distinctione  affirmaverunt 
mutationem  esse  substantialem,  et  putaverunt  sic  docuisse  S.Tho- 
mam;  verum  Suarez  aperte  pronunciat  falsam  hanc  sententiam; 
nam  si  minister  habeat  intentionem  conficiendi  sacramentum,  etsi 
sciens  et  volens  verba  corrumpat  quae  communiter  in  Ecclesia 
pronuntiari  solent;  quia  tamen,  ut  supponitur,  adhuc  retinent 
eumdem  sensum,  ad  conficiendum  sacramentum  valent.  S.  Tho- 
mas  (qu.  60.  art.  7.  ad  3.)  non  dicit  simpliciter  per  illam  ver- 
borum alterationem  non  perfici  sacramentum;  sed  solum  non  vi- 
deri perfici  sacramentum:  et  ratio  est,  quia  ille  qui  scit  in  forma 


* Loco  citato. 

* In  3.  p.  q.  60.  a.  8.  disp.  2.  sect.  6. 

baptismi  esse  dicendum,  in  nomine  Patris  et  voluntarie  corrum- 
pens verbum  dicat  in  nomine  Patrias,  videtur  potius  per  iocum, 
aut  per  contemptum  velle  proferre  formam;  ac  proinde  videtur, 
ait  S.  Thomas,  illum  non  intendere  facere  quod  facit  Ecclesia.  Hoc 
autem  signum  probabile  quidem  est,  sed  non  certum. 

Tertio  fieri  potest  ut  minister  non  modo  ex  certa  scientia 
verba  sacramentalia  corrumpat,  sed  per  hanc  alterationem  ver- 
borum intendat  novum  ritum  et  errorem  introducere  in  Ecclesia. 
In  hoc  casu,  diversum  responsum  dederunt  doctores  quoad  sa- 
cramenti validitatem.  Multi  dixerunt  formam  esse  invalidam,  sa- 
cramentum nullum,  quia  tunc  minister  non  potest  intendere  quod 
Ecclesia  facit:  alii  vero  putaverunt  non  esse  simpliciter  et  in 
omni  casu  sacramentum  nullum,  sed  de  eius  valore  aut  nullitate 
diiudicandum  secundum  communem  regulam,  attendendo  scilicet 
ad  significationem  verborum  quae  proferuntur,  non  ad  intentio- 
nem proferentis ; nam  etiamsi  minister  intendat  novum  ritum  in 
Ecclesia,  dummodo  intendat  facere  sacramentum,  — et  hae  duae 
intentiones  possunt  simul  componi  — quando  non  destruitur  iuxta 
communem  aestimationem  legitima  significatio,  erronea  forma 
prolata  est  valida,  si  vero  destruitur,  forma  nulla  est,  et  sacra- 
mentum invalidum.  Egregie  P.  Suarez  ^ ex  utraque  sententia  quod 
indubium  videtur  seligit,  et  utramque  sententiam  veluti  redigit 
in  concordiam.  Quando  per  mutationem,  inquit,  non  variatur 
sensus  formae,  mutatio  nequit  esse  substantialis  propter  solam 
intentionem  ministri  volentis  introducere  novum  ritum.  Etenim 
vere  cum  illa  intentione  potest  adesse  intentio  conficiendi  sacra- 
mentum; et  quia  in  forma  ponitur  quidquid  Christus  instituit, 
per  hanc  generalem  intentionem  faciendi  sacramentum  corrigitur 
privatus  error,  et  exhibetur  signum  quod  Christus  voluit.  At 
quando  per  mutationem  formae  sensus  ambiguus  redditur,  tunc, 
si  minister  intendat  introducere  novum  ritum,  et  errorem  suum 
per  talem  formam  significare,  mutatio  erit  substantialis,  et  sacra- 
mentum nullum,  non  solum  ex  defectu  intentionis,  potest  enim 
minister  ea  carere,  sed  etiam  ex  defectu  verae  formae:  nam  in 
eo  casu  formaliter  et  proprie  aliud  est  signum  quod  minister  exhi- 
bere intendit,  quam  quod  Christus  instituit.  Sane,  ut  declaravi- 
mus antea,  non  materialis  sonus  verborum  attendi  debet,  sitne 

* Loco  citato  n.  7. 

I.  — De  Sacramentis.  12 

idem  an  diversus,  sed  significatio : hic  autem,  licet  verba,  quoad 
materialem  sonum  sint  eadem,  vel  parum  diversa,  tamen  signi- 
ficatio, quae  intenditur,  alia  longe  est,  et  per  intentionem  profe- 
rentis determinantur  verba  ad  talem  significationem. 

Ex  dictis  facile  intelligitur  genuinus  sensus  doctrinae  traditae 
a summo  Pontifice  Zacharia  in  Epistola  ad  Bonifacium  (Migne, 
P.  L.  89.  p.  929.). 

<c  Detulerunt  (nuncii  tui)  quod  fuerit  in  eadem  provincia  sa- 
cerdos, qui  latinam  linguam  penitus  ignorabat:  et  dum  baptiza- 
ret, nesciens  latine  eloqui,  linguam  infringens  dixerit:  Baptizo  te 
in  nomine  Patria  et  Filia  et  Spiritu  Sancta;  et  per  hoc  tua  re- 
verenda fraternitas  consideravit  rebaptizare.  Sed,  sanctissime  frater, 
si  ille  qui  baptizavit  non  errorem  inducens  aut  haeresim,  sed  pro 
sola  ignorantia  romanae  locutionis  infringendo  linguam,  ut  supra 
fati  sumus,  baptizans  dixisset,  non  possumus  consentire,  ut  denuo 
baptizentur  ». 

Mutatio  facta  in  verbis  formae  a presbytero  non  ex  perversa 
intentione,  sed  ex  errore  latini  idiomatis,  pronuntiata  fuit  acci- 
dentalis, non  reddens  sacramentum  nullum : sed  si  eadem  mutatio 
facta  fuisset  animo  inducendi  errorem  in  Ecclesia,  nullam  reddi- 
disset formam,  ex  eo  quod  verba  per  se  aequivoca,  a ministro 
determinata  fuissent  ad  sensum  prorsus  diversum  ab  illo  quem 
instituit  Christus  tamquam  necessarium  ad  sacramentum  confi- 
ciendum. Hanc  ipsam  interpretationem  dederat  D.  Algerus  ‘ his 
verbis:  «Qui  enim  baptizavit  in  nomine  Patria  et  Filia  et  Spi- 
ritua  Sancta,  si  ita  ut  sonant  verba  credidisset,  procul  dubio  er- 
rasset,  et  sic  errando  nomine  veritatem  sacramenti  annullasset. 
Si  enim  in  habitatione  alicuius  patriae,  sicut  donatistae  africanam 
tantummodo  Ecclesiam  credebant  esse  catholicam,  et  iudaei  lu- 
daeam  locum  sanctificationis,  et  in  filiae  alicuius  coniugio,  et  in 
sancta  aliqua  crederet  baptismi  constare  sanctitatem  et  salutem, 
quis  hoc  haeresim  esse  non  indicaret?  Quis  his  tam  profanis 
verbis  baptismum  consecrari  crederet  ? Et  tamen  haec  verba  contra 
fidem  prolata,  quia  simplicitas  proferentis  et  fides  excusavit,  con- 
cedente Zacharia,  baptismi  veritas  rata  permansit  ». 

* De  sacram,  corp.  et  sang.  Dominici,  1.  3.  c.  13. 

ARTICULUS  QUINTUS 
De  sacramentorum  ritibus  seu  caeremoniis. 

Caeremoniae  nomen  significat  latiori  sensu  omnem  Dei  cul- 
tum externum,  qui  certo  ac  definito  modo  seu  ritu  peragitur: 
strictiori  tamen  sensu,  — et  ita  sumitur  hic  a nobis,  — coarctatur 
ad  designandas  quasdam  actiones,  vel  circumstantias,  quas  in  sa- 
cramentorum administratione  Ecclesia  observat,  praeter  ea  quae 
essentialia  sunt  ut  sacramenta  conficiantur. 

Hae  caeremoniae  dividi  possunt  multipliciter:  ratione  modi 
quo  fiunt,  aliae  in  verbis  consistunt,  ut  oratio;  aliae  in  actioni- 
bus, ut  genuflectiones,  oscula,  signa  crucis ; aliae  in  usu  quarum- 
dam rerum  externarum,  ut  vestium  et  luminarium ; — ratione  loci 
sunt  caeremoniae  generales,  quae  ubique  terrarum  ab  Ecclesia 
catholica  adhibentur,  et  particulares,  quae  apud  quasdam  Ecclesias 
tantum  vigent : — ratione  temporis,  aliae  omnes  anni  dies  spectant, 
aliae  quaedam  in  anno  statuta  tempora ; — ratione  originis,  aliae 
sunt  ab  Apostolis,  aliae  ab  eorum  successoribus ; — ratione  finis, 
aliae  institutae  fuerunt  ad  daemones  coercendos,  ut  exorcismi, 
aliae  ad  ornatum  et  significationem  spiritualem,  ut  vestis  alba 
neophytorum,  etc. 

Circa  caeremonias  Protestantes  fatentur  aliquas  necessarias  esse 
ad  sacramentorum  administrationem,  praeter  eas  quae  ad  ipsam 
sacramentorum  essentiam  requiruntur:  fatentur  etiam  illas  caere- 
monias esse  adhibendas  quae  habent  in  Scripturis  mandatum  aut 
exemplum,  ut  orationes,  gratiarum  actiones,  psalmodiam;  et  con- 
cedunt Ecclesiam  posse  ordinem  aliquem  statuere  in  his  caere- 
moniis usurpandis:  at  negant,  praesertim  Calvinistae,  Ecclesiam 
ius  habere  alias  caeremonias  in  sacramentorum  dispensatione  sta- 
tuendi, easque  immutandi. 

Concilium  Tridentinum  (sess.  21.  c.  2.)  hanc  potestatem  do- 
cuit perpetuo  fuisse  in  Ecclesia,  et  expressa  definitione  fidei  (sess.  7. 
can.  13.)  statuit:  « Si  quis  dixerit,  receptos  et  approbatos  Eccle- 
siae catholicae  ritus  in  solemni  sacramentorum  administratione 
adhiberi  consuetos,  aut  contemni,  aut  sine  peccato  a ministris 

pro  libito  omitti,  aut  in  novos  alios  per  quemcumque  Ecclesiarunt 
pastorem  mutari  posse,  anathema  sit». 

Priusquam  demonstremus  potestatem,  qua  Ecclesia  a ChristO‘ 
instructa  est,  instituendi  caeremonias  et  ritus  spectantes  ad  sacra- 
mentorum administrationem,  simulque  obligationem  qua  ministri 
sacramentorum  tenentur  eas  observandi;  non  abs  re  erit,  quae 
sint  commoda  atque  utilitates  harum  caeremoniarum  paucis  ex- 
ponere. 

Et  primo  quidem  ad  maiestatem  et  reverentiam  mysteriis  re-^ 
ligionis  nostrae  conciliandam  inserviunt;  nam,  notat  Suarez 
cum  horum  mysteriorum  substantia  in  paucis  verbis  et  rebus, 
quae  externa  specie  minimi  pretii  sunt  et  vulgares  consistat,  nisi 
caeremoniarum  apparatu  et  significatione  elevaretur  mens  ad  ea 
cogitanda  quae  sub  signis  contenta  sunt  et  ad  concipiendam  re- 
verentiam illis  debitarti,  facile  vilescerent  et  a rudioribus  praeser- 
tim hominibus,  qui  fere  sensibus  ducuntur,  despicerentur. 

Secundo,  caeremoniae  conferunt  ad  maiorem  intelligentiam 
mysteriorum  fidei.  Sic,  ex.  gr.,  frequens  est  signum  crucis  in  sa- 
cramentorum administra tione , ut  eo  signo  admoneantur  fideles 
passionem  Christi  operari  in  sacramentis  ad  salutem:  similiter 
baptismo  praemittuntur  exorcismi  et  insufflationes,  ut  doceantur 
fideles,  puerum,  antequam  baptizetur,  esse  sub  potestate  daemonis 
ob  peccatum  originale. 

Tertio,  iuvant  caeremoniae  ad  pietatem  fidelium  excitandam, 
fovendam  et  augendam.  « Ad  ipsum  ignem  amoris  nutriendum 
et  flandum  quodammodo»,  ait  S.  Augustinus  «quo  tamquam 
pondere  sursum  vel  introrsum  feramur  ad  requiem,  ista  omnia 
pertinent,  quae  nobis  figurate  insinuantur : plus  enim  movent  et 
accendunt  amorem , quam  si  nuda  sine  ullis  sacramentorum  si- 
militudinibus ponerentur.  Cuius  rei  causam  difficile  est  dicere. 
Sed  tamen  ita  se  habet  ut  aliquid  per  allegoricam  significationem 
intimatum  plus  moveat,  plus  delectet,  plus  honoretur,  quam  si 
verbis  propriis  diceretur  apertissime.  Credo  quod  ipse  animae 
motus,  quamdiu  rebus  adhuc  terrenis  implicatur,  pigrius  inflam- 
matur: si  vero  feratur  ad  similitudines  corporales,  et  inde  refe- 
ratur ad  spiritualia,  quae  illis  similitudinibus  figurantur,  ipso  quasi 

* 3.  p.  q.  65.  a.  4.  disp.  15.  sect.  2. 

• Ep.  55.  c.  II. 

transitu  vegetatur,  et  tamquam  in  facula  ignis  agitatus  accendi- 
tur, et  ardentiore  dilectione  rapitur  ad  quietem  ». 

Demum,  utiles  sunt  caeremoniae  ad  divini  cultus  maiestatem, 
^um  id  religioni  sint,  ait  Bellarminus  quod  sal  carnibus  et  cor- 
tex medullae ; et  valeant  multum  ad  distinguendos  catholicos  ab 
haereticis : hi  enim,  etiamsi  quaedam  sacramenta  retineant,  in  ritu 
xamen  ea  ministrandi  valde  differunt  a catholicis. 

His  praemissis,  sequitur 

THESIS  XIV. 

Ecclesia  potestatem  habet  instituendi  caeremonias  in  sacramentorum 
administratione ; quapropter  ritus,  quos  in  sacramentis  celebrandis 
statuit  et  adhibere  consuevit,  nequeunt  a quocumque  ministro  omitti 
sine  peccato,  aut  immutari. 

Ad  probationem  primae  partis  theseos  potest  argumentum 
•desumi  ex  ipsa  Scriptura,  Etenim  Apostolus,  cum  de  Eucharistiae 
sacramento  in  I.  ad  Cor.  plura  scripsisset,  concludit  (xi.  34.)  his 
verbis:  « Cetera,  cum  venero,  disponam  ».  — Sed  haec  nequeunt 
vdici  fuisse  ea  quae  Christus  praeceperat,  et  ad  valorem  sacramenti 
necessaria  sunt;  quia  ista  omnia  probe  noverant  iam  Corinthii, 
<jui  sacram  communionem  frequentabant.  Ergo  verba  Apostoli 
-spectant  ea,  quae  ipse  se  dispositurum  pollicetur  ad  maiorem  au- 
gustissimo sacramento  venerationem  conciliandam,  et  ad  uberio- 
rem fructum  ex  illo  a fidelibus  percipiendum.  Huc  refert  S.  Au- 
gustinus ^ morem  nonnisi  ieiunis  Eucharistiam  administrandi; 
nam  postquam  citaverit  verba  Apostoli,  addit:  «Unde  intelligi 

datur ab  ipso  ordinatum  esse  quod  nulla  morum  diversitate 

variatur  ». 

Probatur  secundo  potestas  haec  in  Ecclesia  ex  irrefragabili 
Jestimonio  Patrum,  qui  a primis  temporibus  caeremonias  in  ad- 
ministratione sacramentorum  usurpatas  commemorant.  Duo  tan- 
tum loca,  speciminis  gratia,  referam,  animadvertens  sacramentale 
-S.  Gregorii  M.,  Euchologia  Graecorum,  scripta  Rabani  Mauri,  Al- 

**  De  controv.  christ.  fidei,  vol.  3.  1.  5.  c.  31. 

£p.  54.  ad  lanuarium  c.  6. 

cuini,  S.  Isidori  Hispalensis,  etc.,  plenissime  demonstrare  ritus,, 
quos  nunc  Ecclesia  observat,  fuisse  iam  diu  ante  IX.  saeculum 
observatos. 

En  verba  Tertulliani^:  «Ut  a baptismate  ingrediar,  aquam 
adituri,  ibidem,  sed  et  aliquanto  prius  in  Ecclesia  sub  antistitis 
manu  contestamur  nos  renuntiare  diabolo,  et  pompae,  et  angelis 
eius ; dehinc  ter  mergitamur,  amplius  aliquid  respondentes,  quam 
Dominus  in  Evangelio  determinavit.  Inde  suscepti,  lactis  et  mellis 
concordiam  praegustamus : exque  ea  die,  lavacro  quotidiano  per 
totam  hebdomadem  abstinemus.  Eucharistiae  sacramentum,  et  in 
tempore  victus,  et  omnibus  mandatum  a Domino,  etiam  antelu- 
canis coetibus,  nec  de  aliorum  manu  quam  praesidentium  sumi-^ 
mus:  oblationes  pro  defunctis,  pro  natalitiis  annua  die  facimus: 
die  Dominico  ieiunium  nefas  ducimus,  vel  de  geniculis  adorare.. 
Eadem  immunitate  a die  Paschae  in  Pentecosten  usque  gaude- 
mus. Calicis  aut  panis  etiam  nostri  aliquid  decuti  in  terram  anxie 
patimur.  Ad  omnem  progressum  atque  promotum,  ad  omnem 
aditum  et  exitum,  ad  calciatum,  ad  lavacra,  ad  mensas,  ad  lumina, 
ad  cubilia,  ad  sedilia,  quaecunque  nos  conversatio  exercet,  frontem 
crucis  signaculo  terimus.  (Cap.  4.)  Harum  et  aliarum  eiusmodi 
disciplinarum  si  legem  expostules  Scripturarum,  nullam  invenies  r 
Traditio  tibi  praetendetur  auctrix,  consuetudo  confirmatrix,  et  fides 
observatrix  ». 

Et  S.  Basilius',  ait:  «Nam  si  consuetudines  quae  scripta 
proditae  non  sunt,  tamquam  haud  multum  habentes  momenti 
aggrediamur  reficere,  imprudentes  Evangelium  in  ipsis  rebus  prae- 
cipuis  laedemus,  imo  potius  praedicationem  ad  nudum  nomen 
contrahemus.  Verbi  gratia,  ut  eius  quod  primum  est  et  vulga- 
tissimum primo  loco  commemorem : ut  signo  crucis  eos  qui  spem 
collocant  in  Christo  signemus,  qui  scripto  docuit?  Ut  ad  Orien- 
tem versi  precemur,  quae  nos  docuit  Scriptura  ? Invocationis  verba 
cum  conficitur  panis  Eucharistiae  et  poculum  benedictionis,  quis 
sanctorum  in  scripto  nobis  reliquit?  Nec  enim  his  contenti  su- 
mus, quae  commemorat  Apostolus  aut  Evangelium,  verum  alia 
quoque  et  ante  et  post  dicimus,  tamquam  multum  habentia  mo- 
menti ad  mysterium,  quae  ex  Traditione  non  scripta  accipimus^ 

‘ Lib.  de  Corona,  c.  3. 

• De  Spiritu  Sancto,  c.  27. 

Benedicimus  autem  et  aquam  baptismatis,  et  oleum  unctionis, 
imo  ipsum  etiam  qui  baptismum  accipit.  Ex  quibus  scriptis? 
Nonne  a tacita  secretaque  Traditione?  Ipsam  vero  olei  unctio- 
nem, quis  sermo  scripto  proditus  docuit?  lam  ter  immergi  ho- 
minem, unde  haustum?  Reliqua  autem  quae  fiunt  in  baptismo^ 
veluti  renuntiare  Satanae,  et  angelis  eius,  ex  qua  Scriptura  ha- 
bemus ? » 

Tertio  probatur  ex  potestate  legislativa,  quam  Christus  vicario 
suo  in  terris  concessit  ad  Ecclesiam  regendam,  et  ad  ea  statuenda 
quae  externum  Dei  cultum  promofferent  et  in  bonum  animarum 
cederent:  in  hac  enim  potestate,  aliam,  de  qua  nunc  agimus, 
contineri  necesse  est,  cum  declaratum  fuerit  quantum  ad  dupli- 
cem illum  finem  assequendum  caeremoniae  valeant.  — Confir- 
matur etiam  argumentum  et  illustratur  exemplo  societatis  civilis : 
nam  si  in  omni  republica  bene  ordinata,  admitti  debet  potestas 
statuendi  ea,  quae  pro  rerum,  locorum  ac  temporum  varietate 
necessaria  sunt  vel  utilia  ad  eius  conservationem,  atque  prospe- 
ritatem, civiumque  commodum  et  salutem  temporalem;  multo 
magis  eadem  potestas  attribui  debet  Ecclesiae  in  ordine  spirituali ; 
ac  proinde  eidem  ius  decernendi  et  immutandi  caeremonias  in 
sacramentorum  administratione  denegari  nequit. 

Et  iam  ex  his  probationibus  veluti  sponte  sua  oritur  demon- 
stratio pro  secunda  parte  thesis.  Etenim  si  Ecclesia  potestatem 
habet  determinandi  caeremonias  sacramentales , easque  suis  sub- 
ditis praescribendi,  cum  severe  praecipiat  omnibus  harum  caere- 
moniarum observantiam,  sine  peccato  omitti  certe  nequeunt,  aut 
immutari.  Praeterea,  quis  est  qui  non  videat,  perturbationem  et 
confusionem  magnam  fore  in  Ecclesia,  unitatemque  in  divino 
cultu  pessumdatum  iri  si  ritus  ubique  communiter  servati  possent 
a quolibet  ministro,  vel  etiam  a Pastoribus  Ecclesiarum  particu- 
larium, aboleri  aut  immutari?  — Et  hic  locum  habet  illud  Au- 
gustini * : «Si  quid  horum  (rituum)  tota  per  orbem  frequentat 
Ecclesia,  et  hinc  quin  ita  faciendum  sit,  disputare  insolentissimae 
insaniae  est». 

Quae  ex  Scripturis  adversarii  obiiciunt  facillime  diluuntur.  In 
Deut.  (iv.  2.)  legimus : « Non  addetis  ad  verbum  quod  vobis  lo- 
quor, nec  auferetis  ex  eo  »;  sed  hoc  praecepto  solum  cavetur  ne 

‘ Ep.  54.  ad  lanuarium,  c.  5. 

in  libris  canonicis  a Moyse  conscriptis  mutilatio  aut  interpolatio 
fiat;  et  nullo  modo  attinguntur  ritus  ab  Ecclesia  praescripti. 
Verba  Christi  (Matt.  xv.  9.):  « Sine  causa  colunt  me,  docentes 
doctrinas  et  mandata  hominum  »,  spectant  praecepta,  quae,  sine 
violatione  divini  mandati  servari  non  poterant,  ut  erant  illae  Scri- 
barum et  Pharisaeorum  praescriptiones  de  quibus  Christus  (v.  6.) 
dixerat;  «et  irrhum  fecistis  mandatum  Dei,  propter  traditionem 
vestram».  — Apud  loannem  (iv.  23.)  Christus  ait  Samaritanae: 
« venit  hora  et  nunc  est,  quando  veri  adoratores  adorabunt  Patrem 
in  spiritu  et  veritate  »:  sed  haec  adoratio  opponitur  cultui  ludaico, 
qui  principaliter  externus  erat  ac  corporalis  in  figura  praenuntians 
cultum  spiritualem,  et  cultui  Samaritanorum  qui  erroribus  inqui- 
nabatur; at  cultui  Ecclesiae  catholicae  non  opponitur;  quinimmo 
adoratio  de  qua  Christus  loquitur  est  hic  cultus,  in  spiritu  et  ve- 
ritate, quia  spiritualis  est  et  ab  omni  errore  immunis,  actu  exhi- 
bens ea  quae  praefigurata  fuerant  in  veteri  lege.  Cultus  autem 
spirituali^  in  hac  mortali  peregrinatione  sine  corporali  esse  non 
potest  et  ideo  sacramenta  et  caeremonias  admittit,  quae  deser- 
viant cultui  spirituali. 

Incassum  auctoritas  opponitur  S.  Augustini.  S.  Doctor  in 
Ep.  55.  ad  lanuarium  (c.  19.)  scribit:  « Ipsam  religionem,  quam 
paucissimis  et  manifestissimis  celebrationum  sacramentis  miseri- 
cordia Dei  esse  liberam  voluit,  servilibus  oneribus  (quidam)  pre- 
munt, ut  tolerabilior  sit  conditio  ludaeorum,  qui  etiamsi  tempus 
libertatis  non  agnoverunt,  legalibus  tamen  sarcinis,  non  humanis 
praesumptionibus  subiiciuntur  ».  At  de  quibus  caeremoniis  lo- 
quitur Augustinus?  In  eodem  capite,  in  praecedentibus  verbis 
responsum  habetur,  simulque  solutio  difficultatis.  «Quod  au- 
tem instituitur  praeter  consuetudinem,  ut  quasi  observatio  sa- 
cramenti sit,  approbare  non  possum Omnia  itaque  talia, 

quae  neque  Sanctarum  Scripturarum  auctoritate  continentur , 
nec  in  Conciliis  episcoporum  statuta  inveniuntur,  nec  consue- 
tudine universae  Ecclesiae  roborata  sunt,  sed  pro  diversorum 
locorum  diversis  moribus  innumerabiliter  variantur,  ita  ut  vix 
aut  omnino  numquam  inveniri  possint  causae,  quas  in  eis  insti- 
tuendis homines  secuti  sunt,  sine  ulla  dubitatione  resecanda  exi- 
stimo ». 

Caeremoniae,  quibus  Ecclesia  catholica  utitur,  desumptae  sunt, 
aiunt,  ex  ritibus  Gentilium  et  ludaeorum.  Respondet  optime  Bel- 

larminus  ^ : « Dico  tertio , non  debere  mirum  videri  si  nostrae 
-caeremoniae  habent  aliquam  similitudinem  cum  iudaicis;  nam 
illae  erant  figurae  nostrarum,  ut  L Cor.  x.  legimus.  Eadem  ratione 
non  debet  esse  mirum,  si  interdum  nostrae  similes  sunt  ritibus 
<ientilium.  Diabolus  enim,  qui  semper  simia  Dei  esse  voluit, 
imitari  conatus  est  iudaicos  ritus  a Deo  institutos,  ut  Tertullianus 
notat,  quos  rerum  nostrarum  figuras  esse  diximus.  Dico  quarto, 
licet  in  externo  symbolo  sit  aliqua  similitudo  inter  nostros  ritus 
et  ritus  Gentilium,  et  ludaeorum ; absolute  tamen  maximum  esse 
discrimen.  Nam  a fine  et  intentione  sumunt  externae  actiones 
speciem  suam.  Ritus  Gentilium  fiebant  ad  cultum  daemoniorum, 
nostri  fiunt  ad  colendum  verum  Deum;  ideo  tantum  interest  inter 
illos  et  nostros,  quantum  inter  sacrum  et  sacrilegium,  quantum 
inter  pietatem  et  impietatem,  et  quantum  inter  Deum  et  diabo- 
lum. Nam  etiam  sacrificia  erant  eadem  Gentilium  et  ludaeorum, 
et  tamen  erant  illa  idololatrica,  ista  pia  et  religiosa.  Et  hoc  modo 
respondent  Hieronymus  Vigilantio  (libro  contra  Vigilantium),  et 
Augustinus  Manichaeis  (1.  2.  contra  Faustum  c.  4.).  Ritus  autem 
iudaici  boni  erant,  sed  Christum  venturum  praenuntiantes ; nostri 
item  sunt  boni,  sed  ab  illis  diversi,  quia  partim  in  memoriam 
rerum  praeteritarum,  partim  ad  significandam  gloriam  futuram  ». 

ScHOLiON.  — Sapienter  institutum  est  ut  in  Ecclesia  latina 
latine  sacramenta  administrentur:  nulla  enim  ratio  cogit  ad  de- 
ferendum latinum  idioma  in  ritibus  Ecclesiae  cum  desierit  esse 
lingua  vulgaris,  et  gravissima  incommoda  orirentur  ex  sacramen- 
torum ministratione  in  lingua  vernacula. 

d)  Nulla  ratio  cogit  latinam  linguam  deserere:  nam  non  est 
cur  immutatio  fiat  si  spectetur  Deus,  ad  quem  orationes  diri- 
guntur, aut  si  spectentur  res  materiales  quae  verbis  consecrantur : 
nec  rationem  mutationis  invenire  est  ex  parte  suscipientium  sa- 
cramenta , cum  ex  opere  operato  conferant  sacramenta  gratiam 
omnibus  non  ponentibus  obicem,  ac  proinde  etiam  illis  qui  non 
callent  latinam  linguam.  Praeterea  non  est  putandum  rudes  aliquo 
saltem  emolumento  privari  ex  ignorantia  sermonis  qui  adhibetur 
in  caeremoniis  Ecclesiae:  nam,  iuxta  constantem  praxim,  fideles 
instrui  solent  circa  earum  significationem;  et  si  non  omnium 

* Loco  cit.  c.  32. 

omnino  caeremoniarum  et  verborum  sensum  capiunt,  id  tamen 
certe  non  impedit  quominus  cum  Ecclesia  mente  et  corde  con- 
iuncti  sint  dum  ecclesiastici  ritus  peraguntur,  eumdem  ac  Ec- 
clesia finem  sibi  proponant,  et  cum  ea  orent,  sperent,  ac  confi- 
denter a Deo  expectent  quod  ipsa  petit.  « Turbam  »,  aiebat 
S.  Augustinus  «non  intelligendi  vivacitas,  sed  credendi  sim- 
plicitas tutissimam  facit  ». 

b)  Gravissima  incommoda  orirentur  ex  sacramentorum  admi- 
nistratione  in  lingua  vernacula,  nam  i. — Id  multum  obesset 
unitati  quae  in  Ecclesiae  membris  arctissima  requiritur : non  enim 
esset  amplius  coniunctio  omnium  Ecclesiarum  in  unico  ritu  com- 
muniter a pastoribus,  et  saltem  a potiore  parte  fidelium  intelle- 
cto ; sed  secundum  varias  linguas  ac  regiones  libri  rituales  diversi 
multiplicarentur,  et  liturgiarum  varietati  nullus  esset  finis.  2.  — In 
hac  varietate  non  levis  esset  difficultas  ad  obtinendam  conformi- 
tatem  in  precibus,  imo  in  ipsis  formis  sacramentalibus,  quae  pos- 
sent ex  alteratione  verborum  et  sensus  irritae  fieri.  3.  — Rituales 
libri  et  liturgiae  in  lingua  vernacula  constanter  observari  non 
possent,  sed  indesinenter  deberent  mutari,  propter  linguarum  vi- 
ventium inconstantiam,  qua  plurimae  voces  lapsu  temporis  obso- 
lescunt, ignotae  fiunt,  aut  penitus  mutant  significationem.  — 4.  La- 
tissima aperiretur  porta  ignorantiae,  et  oblivioni  darentur  pretio- 
sissima doctrinae  ac  pietatis  documenta,  quae  latina  lingua  exarata 
fuerunt  a Patribus  et  theologis. 


ARTICULUS  SEXTUS^ 

De  ministro  sacramentorum. 

« Omnia  sacramenta  »,  ait  Concilium  Florentinum  in  Decreto 
pro  Armenis,  « tribus  perficiuntur,  videlicet  rebus  tamquam  ma- 
teria, verbis  tamquam  forma,  et  persona  ministri  conferentis  sa- 
cramentum cum  intentione  faciendi  quod  facit  Ecclesia : quorum 
si  aliquod  desit,  non  perficitur  Sacramentum  ».  — De  materia  et 
forma  locuti  sumus,  de  tertio  ad  valorem  sacramenti  requisito 
agendum  superest. 

^ L.  contra  Epist.  fundamenti  c.  4. 

Et  primum  animadvertimus  duplicem  esse  ministrum  sacra- 
mentorum, primarium  nempe  et  secundarium.  Minister  primarius 
Christus  est,  qui  ut  homo  ministerii  principalis  potestatem  habet 
sacramenta  enim,  ut  loquitur  S.  Augustinus,  «per  eum  sancta 
sunt  cuius  sunt  »,  et  « invisibiliter  per  eos  (ministros  bonos  et 
malos)  ille  baptizat,  cuius  est  et  visibile  baptisma,  et  invisibilis 
gratia  » Minister  secundarius  est  ille,  qui  ex  commissa  sibi  dis- 
pensatione, nomine  Christi,  conficere  sacramentum  valide  potest. 
De  hoc  ministro  secundario,  qui  communi  appellationis  consue- 
tudine, simpliciter  sacramentorum  minister  dicitur,  quaerimus. 

Est  autem  minister  vera  causa  ministerialis  relate  ad  effectum 
sacramentalem,  nempe  transubstantiationem  in  sacramento  Eucha- 
ristiae et  gratiam  in  sacramentis  reliquis ; nam  istorum  effectuum 
actio  sacramenfalis  est  causa,  ac  proinde  eorumdem  effectuum 
causa  est  ille  qui  sacramentalem  actionem  perficit,  nempe  mini- 
ster. Discrimen  est  inter  Eucharistiam  et  cetera  sacramenta,  quia 
pro  his,  quae  actione  transeunte  perficiuntur,  minister  immediate 
concurrit  ad  collationem  gratiae  per  sacramentum;  dum  in  Eu- 
charistia minister  conficiens  sacramentum  permanens,  actione  sua, 
immediate  est  causa  transubstantiationis , et  nonnisi  mediate  est 
causa  gratiae.  Qui  vero  Eucharistiae  sacramentum  porrigit  nequit 
dici  ministerialis  causa  gratiae,  quia  non  solum  porrectio  sacra- 
menti, sed  ipsa  sacramenti  susceptio  conditio  tantum  est  ad  ef- 
fectum gratiae,  quem  ex  opere  operato  Eucharistia  producit  in 
anima  suscipientis.  Sed  sive  in  hoc  sacramento  permanente,  sive 
in  sacramentis  reliquis,  ideo  solum  causa  est  minister,  quia  actio- 
nem sacramentalem  ponit,  quae  per  merita  Christi,  ex  divina  in- 
stitutione, virtutem  habet  sanctificationis : quare  influxus  ministri 
in  collationem  gratiae  nullus  alius  est  praeter  positionem  signi 
efficacis  eiusdem  gratiae. 

Quis  vero  est  minister  sacramentorum  Christi?  — Duo  falsa 
et  ad  invicem  repugnantia  docuit  Lutherus:  primum,  omnes 
omnino  esse  ministros,  non  modo  homines  et  angelos  sed  etiam 
daemones;  secundum,  omnes  solosque  homines  baptizatos  habere 
potestatem  sacramenta  omnia  ministrandi,  tametsi  ad  vitandam 
confusionem  non  oporteat  ut  omnes  potestate  hac  utantur,  sed 

‘ V.  p.  125. 

• Cont.  Ep.  Petiliani,  lib.  2.  c.  37.,  et  cont.  Cresconium  1.  2.  c.  21. 

5olum  ii  qui  ad  tale  munus  exercendum  constituuntur;  tribus  ex- 
ceptis casibus,  nempe  quando  quis  est  in  loco  privato,  ut  domi, 
quando  nullus  alius  adest  et  urget  necessitas,  quando  alius,  qui 
adest,  non  tam  bene  ministrare  potest.  — Calvinus,  in  contrariam 
sententiam  concedens,  voluit  quosdam  legitime  vocatos  hanc  po- 
testatem habere  ita  exclusive  ut  nec  in  necessitate  laicis  aut  foe- 
minis  baptizare  permissum  sit. 

Catholica  veritas,  his  erroribus  opposita,  docet:  i.  — Mini- 
strum hominem  esse,  non  angelum;  et  quamvis  id  expresse  de- 
finitum non  fuerit  ab  Ecclesia,  pro  certo  tamen  teneri  debet.  Ita 
sentiunt  Doctores  omnes  scholastici.  — Illud  vero  notandum  est 
cum  S.  Thoma  nempe,  si  quando  accideret,  ut  Angelus  bonus 
in  humana  forma  assumpta  ministraret  sacramentum  aliquod,  id 
ut  ratum  et  firmum  existimandum  esset,  non  quia  ordinariam  ha- 
-beat  ad  hoc  potestatem,  sed  quia  eo  ipso,  quod  illud  ministrasset, 
credendum  esset,  id  iussu  Dei  fecisse,  et  Deum,  qui  est  auctor 
sacramentorum,  voluisse  sacramentum  tunc  per  Angelum  mini- 
stratum firmum,  et  ratum  esse.  Hoc  ipsum  notavit  Scotus,  idem- 
que  dixit  fore  de  Angelo  malo,  si  manifeste  constaret  eum  prae- 
cepto Dei  sacramentum  ministrasse,  alioquin  pro  nullo  habendum 
esse.  In  quo  etiam  cum  S.  Thoma  convenit,  quamvis  S.  Doctor, 
et  Thomas  de  Argentina  (in  4.  dist.  6.  q.  i.  a.  i.  in  fine)  abso- 
lute dicant,  et  merito,  sacramentum  ministratum  a daemone  nun- 
quam habendum  esse  pro  firmo,  et  rato;  neque  enim  existiman- 
dum est  Deum  illi  hoc  ministerium  committere  voluisse,  cum 
honi  Angeli  ipsi  non  desint.  Porro  sacramentum  a bono  Angelo 
ministratum  ratum  in  Ecclesia  habendum  esse  illud  confirmat, 
quod  Nicephorus  lib.  ii.  historiae,  cap.  20.  memorat  de  Amphi- 
loquio,  qui  cum  in  solitudine  ob  maximam  ipsius  sanctitatem  ab 
Angelo  in  Episcopum  consecratus  esset,  deinde  vero  alii  Episcopi 
ad  eumdem  eligendum,  et  ordinandum  convenissent,  statim  ac 
noverunt  ipsum  ab  Angelo  in  Episcopum  consecratum,  noluerunt 
eum  iterum  consecrare,  sed  Angeli  consecrationem  ratam  habue- 
runt. Et  quamvis  dicat  Nicephorus  ipsum  intellectuali  modo  fuisse 
consecratum,  — in  quo  denotare  videtur,  non  externa  olei  con- 
secratione, et  caeremoniis  aliis  fuisse  ordinatum,  — inde  tamen 
inulto  magis  id,  quod  diximus,  confirmari  potest.  Nam  si  ordi- 

" j.  p.  q.  64.  a.  7. 

natio  sine  materia,  et  forma  corporali,  solo  intellectuali  modo  ab 
Angelo  facta  censetur  rata,  quia  creditur  Deum  voluisse  cetera 
supplere;  eadem  ratione  firma,  et  rata  existimari  deberet,  si  adhi- 
bita materia,  et  forma  tribueretur. 

2.  — Deinde  catholica  fides  docet,  ad  ministranda  sacramenta, 
excepto  Baptismo,  et  Matrimonio,  non  quemlibet  hominem  ba- 
ptizatum,  sed  eum  solum,  qui  rite  ordinatus  est,  potestatem  ha- 
bere. 

Haec  doctrina  aperte  est  definita  in  Concilio  Tndentino,  ses- 
sione septima,  canone  de  sacramentis  in  genere  decimo,  qui  sic 
se  habet : « Si  quis  dixerit  Christianos  omnes  in  verbo  et  omni- 
bus sacramentis  administrandis  habere  potestatem;  anathema  sit». 
Et  sensus  huius  definitionis  est,  neminem  non  ordinatum  in  omnia, 
seu  in  quaelibet  sacramenta  habere  potestatem ; siquidem  non  or- 
dinatus nequit  Eucharistiae  sacramentum  conficere,  neque  absol- 
vere a peccatis  poenitentem,  neque  ordinis  sacramentum  conferre, 
neque  sacramentum  Unctionis  aut  Confirmationis.  Baptismus  vero, 
propter  summam  eius  necessitatem,  potest  a quolibet  homine  va- 
lide conferri;  et  sacramentum  matrimonii  cum  in  legitimo  ma- 
trimoniali contractu  consistat,  qui  a Christo  elevatus  fuit  ad  con- 
ferendam gratiam  sanctificantem,  contrahentes  ipsos  habet  mini- 
stros. 

Sit  itaque  pro  catholica  doctrina  contra  haereticorum  errores 
vindicanda 


THESIS  XV. 

Minister  sacramentorum  homo  est,  non  angelus,  sive  bonus,  sive 
malus.  Attamen,  Baptismo  et  Matrimonio  exceptis,  non  quilibet  homo, 
etiam  bapti:(atus,  potestatem  habet  ut  valide  sacramenta  conjiciat,  sed 
is  solum  qui  rite  in  Ecclesia  ordinatus  est. 

Prob.  1*“^  pars.  Ex  Scripturis  constat  Christum  potestatem 
sacramenta  ministrandi  seu  conficiendi  dedisse  hominibus,  non- 
angelis.  Ergo.  — Ant.  patet,  nam  ad  solos  homines  Christus  dixit: 
«Euntes  docete  omnes  gentes,  baptizantes  eos»  (Matt. xxviii.  19.)  : 
«Accipite  Spiritum  Sanctura;  quorum  remiseritis  peccata,  remit- 
tuntur eis»  (loan.  xx.  22.);  «hoc  facite  in  meam  commemora- 

tionem»  (Luc.  xxii.  19.).  Item  Apostolus  (1.  ad  Cor.  iv.  i.)  non 
alios  sacramentorum  ministros , quam  homines  designat : « Sic 
nos  existimet  homo  ut  ministros  Christi,  et  dispensatores  myste- 
riorum Dei » ; et  in  Epistola  ad  Ephesios  postquam  de  Christo 
dixerit  (iv.  8.) : « Ascendens  in  altum  captivam  duxit  captivita- 
tem, dedit  dona  hominibus»,  subiungit  (v.  ii.),  «et  ipse  dedit 
quosdam  quidem  Apostolos,  quosdam  autem  prophetas,  alios  vero 
evangelistas,  alios  autem  pastores  et  doctores,  ad  consummatio- 
nem sanctorum,  in  opus  ministerii,  in  aedificationem  corporis 
Christi ». 

Traditionis  testimonia  afferre  opus  non  habemus;  res  enim 
est  apertissima,  et  pro  omnibus  Chrysostomus  ^ loquitur : « Qui 
terram  incolunt,  in  eaque  commorantur,  ad  ea  quae  in  coelis 
sunt  dispensanda,  commissi  sunt,  potestatemque  acceperunt  quam 
neque  angelis,  neque  archangelis  dedit  Deus». 

Convenienter  autem  homines  constitutos  fuisse,  non  angelos, 
ad  sacramentorum  ministrationem,  ostendi  potest  i.  — quia  Chri- 
stus ut  homo  institutor  est  sacramentorum  et  minister  primarius ; 
ideoque  decet  eum  ministros  secundarios  in  sacramentis  confi- 
ciendis habere  in  natura  conformes,  ut  ipse  melius  in  ministerio 
repraesentetur,  2.  — quia  cum  hominibus  ministranda  sint  sacra- 
menta, ad  proportionem  servandam  requiritur  ut  eorum  ministri 
sint  solum  homines. 

Prob.  2^^  parSj  brevissime,  utpote  quae  speciali  demonstra- 
tione evincitur  in  Tractatu  de  Ordine  et  in  Tractatibus  specia- 
libus de  sacramentis  singulis.  Baptismo  et  Matrimonio  exceptis. 

Et  iam  ex  citatis  Scripturarum  locis  deduci  potest.  Etenim  non 
ad  fideles  omnes  sed  ad  Apostolos  tantum  verba  illa  Christi  di- 
riguntur: «Accipite  Spiritum  Sanctum;  quorum  remiseritis  pec- 
cata remittuntur  eis,  et  quorum  retinueritis  retenta  sunt » ; simi- 
liter Apostolis,  non  omnibus  Christianis,  mandavit  Christus  ut 
Eucharistiam  consecrarent  in  sui  commemorationem:  et  S.  Paulus 
diversa  officia,  diversaque  dona  in  opus  ministerii,  ad  consum- 
mationem sanctorum  in  aedificationem  corporis  Christi  docet  non 
omnibus  promiscue  fidelibus,  sed  aliquibus  tanturn  esse  concessa. 
Eamdem  doctrinam  inculcat  Apost.  in  Ep.  ad  Rom.  xxii.,  ubi  ex 
comparatione  inter  corpus  quod  natura  habemus,  et  corpus  Christi 

‘ De  sacerdotio,  1.  3.  n.  5. 

Tnysricum  seu  Ecclesiam,  statuit  homines  in  Ecclesia  Christi  di- 
versa ministeria  habere  et  diversas  potestates.  «Sicut  enim»,  ait 
(xn.  4-8.),  « in  uno  corpore  multa  membra  habemus,  omnia  au- 
tem membra  non  eundem  actum  habent:  ita  multi  unum  corpus 
sumus  in  Christo,  singuli  autem,  alter  alterius,  membra.  Habentes 
autem  donationes  secundum  gratiam,  quae  data  est  nobis,  diffe- 
rentes: sive  prophetiam  secundum  rationem  fidei,  sive  ministe- 
rium in  ministrando,  sive  qui  docet  in  doctrina,  qui  exhortatur 
in  exhortando,  qui  tribuit  in  simplicitate,  qui  praeest  in  sollici- 
tudine, qui  miseretur  in  hilaritate».  Et  in  Ep.  I.  ad  Corinthios, 
(xii.  14-20.)  utens  eadem  similitudine  ait:  «Nam  et  corpus  non 
est  unum  membrum,  sed  multa.  Si  dixerit  pes:  Quoniam  non 
5um  manus,  non  sum  de  corpore : num  ideo  non  est  de  corpore? 
Et  si  dixerit  auris : Quoniam  non  sum  oculus,  non  sum  de  cor- 
pore: num  ideo  non  est  de  corpore?  Si  totum  corpus  oculus: 
ubi  auditus?  Si  totum  auditus:  ubi  odoratus?  Nunc  autem  po- 
suit Deus  membra,  unumquodque  eorum  in  corpore,  sicut  voluit. 
Quod  si  essent  omnia  unum  membrum,  ubi  corpus?  Nunc  autem 
multa  quidem  membra,  unum  autem  corpus  »;  et  concludit:  «Vos 
autem  estis  corpus  Christi  et  membra  de  membro...  Numquid 
omnes  Apostoli?  Numquid  omnes  Prophetae?  Numquid  omnes 
Doctores  ? » 

Concilium  Nicaenum  I.,  canone  i8.  ait:  «Pervenit  ad  San- 
ctum Magnum  Concilium,  quod  in  quibusdam  locis  et  civitatibus 
Presbyteris  gratiam  sacrae  Communionis  Diaconi  porrigant;  quod 
nec  regula,  nec  consuetudo  tradit,  ut  ab  his  qui  potestatem  non 
habent  offerendi,  illi  qui  offerunt,  Christi  corpus  accipiant».  Et 
Concilium  Lateranense  IV.  sub  Innocentio  III.  cap.  i.  de  fide 
catholica,  habet:  «Hoc  itaque  sacramentum  (Eucharistiae)  nemo 
potest  conficere,  nisi  sacerdos  qui  fuerit  rite  ordinatus  secundum 
claves  Ecclesiae,  quas  ipse  concessit  Apostolis  et  eorum  succes- 
soribus lesus  Christus». 

Probatur  demum  ex  perpetua  praxi  Ecclesiae,  quae  innumeris 
factis  apparet;  ex  quibus  pro  re  praesenti  haec  tantum  omnibus 
notissima  commemorasse  satis  erit.  Immanissima  saeviente  per- 
secutione presbyteri  cum  maximo  periculo  vitae  submittebantur 
in  carceres  ut  sacrum  ibi  peragerent  et  sanctos  fidei  athletas  com- 
munione corporis  et  sanguinis  Christi  reficerent,  ac  roborarent: 
et  semper  ac  de  sacramentorum  valore  dubium  oriebatur,  baptismo 

et  matrimonio  exceptis,  sollicite  praesules  inquirebant  utrum  qu  i 
sacramenta  contulerant,  rite  in  Ecclesiae  ordinati  fuerint,  necne. 

Contra  catholicam  fidem,  quam  defendimus,  obiiciebat  Luthe- 
rus  verba  Petri  qui  (Ep.  I.  ii.  5.)  christianos  appellat  sacerdotium 
sanctum,  et  (v.  9.)  ad  omnes  Christianos  haec  alia  verba  dirigit: 
« Vos  autem  genus  electum,  regale  sacerdotium,  gens  sancta,  po- 
pulus acquisitionis;  ut  virtutes  annuntietis  eius  qui  de  tenebris 
vos  vocavit  in  admirabile  lumen  suum».  — Sed  S.  Petrum  loqui 
de  spirituali  sacerdotio,  quo  offertur  Deo  spirituale  sacrificium, 
nempe  quodcumque  opus  bonum,  quod  latiori  significatione  sa- 
crificium dicitur,  manifestum  est  i.  ex  ipsis  verbis  Apostoli  in 
locis  obiectis;  ait  enim  (v.  5.):  «Et  ipsi  tamquam  lapides  vivi 
superaedificamini,  domus  spiritualis,  sacerdotium  sanctum,  offerre 
spirituales  hostias,  acceptabiles  Deo  per  lesum  Christum». — 
2.  Quia  ea  ratione  qua  omnes  fideles  vocantur  sacerdotes,  dicun- 
tur etiam  reges ; et  tamen  omnes  proprie  non  sunt  reges,  sed  lato 
sensu,  quatenus  ad  coelestis  regni  haereditatem  vocati  sunt,  et  in 
hac  vita  pravis  cupiditatibus  dominari  debeant.  Multis  saeculis 
ante  exortam  Lutheranam  haeresim,  S.  Augustinus  exponens  hunc 
locum  Apocalypsis  (xx.  6.):  «Erunt  sacerdotes  Dei  et  Christi, 
et  regnabunt  cum  illo  mille  annis»,  aiebat^:  «Non  utique  de 
solis  episcopis  et  presbyteris  dictum  est,  qui  proprie  iam  vocantur 
in  Ecclesia  sacerdotes;  sed  sicut  omnes  Christianos  dicimus  pro- 
pter mysticum  Chrisma,  sic  omnes  sacerdotes,  quoniam  membra 
sunt  unius  sacerdotis : de  quibus  Apostolus  Petrus,  ‘ Plebs  in- 
quit, ‘sancta,  regale  sacerdotium"». 

Difficultas  ex  libro  de  Exhortatione  Castitatis,  quem  Tertullia- 
nus cum  iam  in  haeresim  dilapsus  fuerat  conscripsit,  in  Tractatu 
de  Ordine  solvitur.  Et  similiter  ceteris,  quae  obiici  possunt,  res- 
ponsum suo  loco  dabimus  de  sacramentis  in  specie  tractaturi. 

‘ De  Civ.  Dei  1.  20.  c.  10. 

ARTICULUS  SEPTIMUS 
De  fide  et  probitate  ministri. 

Sacramentorum  minister,  potestate  sibi  a Christo  collata,  et 
nomine  Christi,  conficit  sacramenta ; verum,  ut  hanc  potestatem 
habeat,  et  valide  sacramenta  conficiat,  debetne  minister  versari 
in  statu  gratiae,  vel  cum  Christo  coniungi  saltem  per  fidem,  ita 
ut  nonnisi  iustis,  vel  saltem  fidelibus,  valida  sacramentorum  Ec- 
clesiae ministratio  a Christo  commissa  fuerit  Huic  quaestioni 
mox  respondebimus,  nonnullis  ex  historia  praemissis  ad  rectam 
definitionum  fidei  intelligentiam  et  ad  praecavendas  difficultates 
necessariis. 

Anno  255.,  consultus  a decem  et  octo  episcopis  Numidiae  de 
haereticis  et  schismaticis  ad  Ecclesiam  redeuntibus,  utrum  denuo 
baptizari  deberent,  S.  Cyprianus,  cum  triginta  et  uno  episcopis 
in  Synodo  congregatis,  respondit:  «Neminem  foris  baptizari  extra 
Ecclesiam  posse,  cum  sit  Baptisma  unum  in  Ecclesia  sancta  con- 
stitutum » ; indeque  docuit : « Quare  qui  cum  Domino  sumus,  et 
unitatem  Domini  tenemus,  et  secundum  eius  dignationem  sacer- 
dotium eius  in  Ecclesia  administramus,  quaecumque  adversarii 
eius  et  Antichristi  faciunt  repudiare  et  reiicere  et  pro  prophanis 
habere  debemus ; et  eis  qui  de  errore  et  pravitate  venientes,  agno- 
scunt unius  Ecclesiae  veram  fidem,  dare  illis  per  omnia  divinae 
gratiae  sacramenta,  unitatis  et  fidei  veritatem».  — S.  Cyprianum, 
aliosque  Africanos  antistites  cum  Cypriano  sentientes,  praeter  ra- 
tiones quasdam  speciem  veri  praeseferentes  movebat  ad  hanc 
sententiam  amplectendam,  auctoritas  Agrippini  Carthaginiensis 
Episcopi : hic  enim  antea  eamdem  doctrinam  « cum  ceteris  coe- 
piscopis  suis,  qui  illo  tempore  in  provincia  Africa  et  Numidia 

‘ S.  Augustinus  non  diffitetur  firmas  aliquando  visas  sibi  fuisse  rationes 
quibus  S.  Cyprianus  opinionem  suam  defendebat.  « Quid  ad  lubaianum  »,  in- 
quit (1.  3.  de  Baptismo,  c.  4.),  « scripserit  Cyprianus,  iam  legi  et  profecto  iis- 
sem  in  eamdem  sententiam , nisi  me  ad  diligentiorem  considerationem  revo- 
caret tanta  auctoritas  Ecclesiae  ». 

I.  — De  Sacramentis.  13 

Ecclesiam  Dei  gubernabant,  statuit,  et  librato  Concilii  communis 
examine  firmavit»  ^ 

Verum  responsioni  datae  a Cypriano  non  omnes  in  Africa 
Episcopi  acquiescebant;  quapropter  Quinto  in  Mauritania  Prae- 
suli iterum  de  eadem  re  interroganti,  alteram  Cyprianus  episto- 
lam mittit,  et  regulam  a se  praescriptam  confirmari  procurat  nova 
septuaginta  et  unius  episcoporum  declaratione  • : imo  et  ad  Ste- 
phanum  summum  Pontificem  synodicam  Epistolam  scribit,  et 
duos  episcopos  legatos  mittit,  nihil  dubitans  quin  sententiae  suae 
Pontifex  accederet,  et  suprema  auctoritate,  qua  in  Ecclesia  pol- 
lebat, quod  actum  fuerat  roboraret. 

Ut  legati  pervenerunt  Romam,  Stephanus  doctrinae  fidei  et 
antiquae  Traditionis  custos,  de  controversia  quae  in  africana  Ec- 
clesia agitabatur  summopere  dolens,  eos  neque  auditu  neque  aspe- 
ctu dignatus,  repulit,  Cypriano,  eiusque  episcopis  rescribens  ce- 
leberrimum illud  effatum : « Si  quis  ergo  a quacumque  haeresi  ve- 
nerit ad  nos,  nihil  innovetur  (nihil  scilicet  erga  eum  de  novo  fiat) 
nisi  quod  traditum  est,  ut  manus  illi  imponantur  in  poenitentiam  » *. 

‘ S.  Cyp.  Ep.  71.  ad  Qjuintum. 

• V.  S.  Cyp.  Ep.  72.  ad  S.  Stephanum. 

* V.  Cyp.  Ep.  74.  ad  Pompeium. 

Non  defuerunt  qui,  praeter  catholicos,  cum  Launoio,  Dupinio,  aliisque  e 
gallicanorum  numero  auctoribus,  arguerent  ex  hac  Pontificis  responsione  illum 
in  oppositum  errorem  fuisse  lapsum,  haereticorum  baptismum  dicendo  vali- 
dum, sive  illorum  qui  legitimam  formam  servarent,  sive  aliorum  qui  verba 
formae  corrumperent  et  sensum. 

At  prorsus  immerito;  nam  Stephanum  per  haec:  ex  quacumque  haeresi,  etc. 
in  suo  decreto  non  eos  comprehendisse  haereticos,  qui  formam,  sive  expres- 
sam SS.  Trinitatis  invocationem,  in  Baptismo  non  retinerent,  i.  — ex  Firmi- 
liano  et  Cypriano  perspicuum  fit;  ex  priore,  quia  Firmilianus  (Ep.  ad  Cyp. 
num.  9.)  de  Stephani  decreto  ait:  «Illud  quoque  absurdum  quod  non  putant 
quaerendum  esse  quis  sit  ille  qui  baptizaverit,  eo  quod  qui  baptizatus  sit  gra- 
tiam consequi  poterit  invocata  trinitate  nominum  Patris,  et  Filii,  et  Spiritus 
Sancti  u.  Ex  altero,  quia  idem  asserit  Cyprian.  Ep.  ad  Pompeium  n.  5.  loquens 
de  Stephano : <r  Aut  si  effectum  Baptismi  maiestati  nominis  (scilicet  invoca- 
tioni SS.  Trinitatis)  tribuunt,  ut  qui  in  nomine  (sive  auctoritate)  lesu  Christi, 
ubicumque  et  quomodocunque  baptizantur,  innovari  et  sanctificari  indicentur  ». 
Ergo  utroque  Stephani  quidem  adversario  teste,  eius  decretum  de  omnibus  lo- 
quitur haereticis,  at  formam  retinentibus,  ut  ratum  velit  Baptisma^  quicumque 
haereticus  illud  contulerit,  modo  formam  servarit.  2.  — Ex  S.  Augustino,  qui 
passim  in  Libris  contra  Donatistas  ait,  a S.  Stephano  antiquam  Ecclesiae  con- 
suetudinem vindicatam  fuisse;  at  nunquam  ea  Ecclesiae  fuit  consuetudo,  ut 

Quinimmo  Cypriano,  et  episcopis  ei  adhaerentibus  minatus  est 
excommunicationem,  nisi  resipiscerent ; et  similiter  mandavit  Fir- 
miliano  Caesareensi,  aliisque  episcopis  Orientalibus  qui  in  eodem 
errore  Cypriano  erant  socii. 

Verba  Stephani  Pontificis  non  continebant  definitionem  fidei, 
sed  praeceptum  traditae  disciplinae  inviolabiliter  servandae,  quae 
pro  fundamento  habet  doctrinam  fidei  postea  directe  definitam. 
Tunc  enim,  ut  ait  S.  Augustinus,  «nondum  erat  diligenter  illa 
baptismi  quaestio  pertractata,  sed  tamen  saluberrimam  consuetudi- 
nem tenebat  Ecclesia  in  ipsis  quoque  schismaticis  et  haereticis  cor- 
rigere quod  pravum  est , non  iterare  quod  datum  est » *.  Hanc 
saluberrimam  consuetudinem  Romanus  Pontifex  servari  praecepit, 
quin  per  se  definiret  non  esse  in  ministro  fidem  necessariam  ad 
baptismi  validitatem. 

Nec  S.  Cyprianus  tamquam  fidei  veritatem  declaraverat  in 
Synodis  hac  de  re  habitis  nullum  esse  baptismum  haereticorum ; 
aut  definitionem  dogmatis  a S.  Stephano  petierat : sed  solum  sen- 
tentiam suam  circa  id  quod  nondum  ab  omnibus  fide  credendum 
erat  proposuit,  disciplinarem  regulam  in  africana  Ecclesia  servan- 
dam praescripsit,  et  approbationem  eiusdem  regulae  obtinere  spe- 
ravit a sede  apostolica. 

Id  evincitur  clarissime  ex  ipsa  Epistola  synodica  S.  Cypriani  ^ 
ad  Papam  S.  Stephanum:  «Haec  ad  conscientiam  tuam»,  ait, 
« frater  carissime,  et  pro  honore  communi,  et  pro  simplici  dile- 
ctione pertulimus,  credentes  etiam  tibi  pro  religionis  tuae  et  fidei 

baptizatos  ab  haereticis  formam  non  servantibus  reciperet,  sine  Baptismi  colla- 
tione nova.  3.  — Ex  eo  quod  tota  Stephanum  inter  et  rebaptizantes  controversia 
nonnisi  de  fide  ministri  fuit,  nullatenus  de  Baptismi  forma,  ut  constat  ex  re- 
baptizantium argumentis,  quae  infra  referemus;  ergo  decretum  Stephani  tan- 
tum fidem  ministri,  non  formam  sacramenti  respicit.  4.  — Ex  ipsis  Stephani 
verbis,  nihil  innovetur,  nisi  quod  traditum  est;  ex  quibus  sic  argumentamur  : 
semper  in  Ecclesia  traditum  fuit  non  promiscue  omnium  haereticorum  baptis- 
mum validum  esse,  sed  illum  unice  qui  baptismi  praeceptis  a Christo  verbis 
collatus  fuerit.  Ergo  comma  illud  quod  in  responso  Pontificis  invenitur  ff  ex 
quacumque  haeresi  » limitatur  per  hoc  aliud  comma  « quod  traditum  est » ; et 
Stephani  verba  catholicum  sensum  referunt,  nimirum,  baptismum  ab  illis  hae- 
reticis datum  esse  validum,  qui  verborum  formam  a Christo  pro  baptismo  in- 
stitutum retinent,  nullum  vero  esse  baptismum  ab  haereticis  collatum,  in  cuius 
administratione  forma  integra  non  servatur. 

‘ De  Bapt.  1.  2.  c.  7.  n.  12. 

• S.  Cyp,  Ep.  72.  apud  Migne  P.  L.  t.  3.  p.  1087, 

veritate  placere,  quae  et  religiosa  pariter  et  vera  sunt.  Ceterum 
scimus  quosdam  quod  semel  imbiberint  nolle  deponere,  nec  pro- 
positum suum  facile  mutare,  sed  salvo  inter  collegas  pacis  et  con- 
cordiae vinculo,  quaedam  propria  quae  apud  se  semel  sint  usur- 
pata retinere.  Qua  in  re  nec  nos  vim  cuiquam  facimus,  aut  legem 
damus,  cum  habeat  in  Ecclesiae  administratione  voluntatis  suae 
arbitrium  liberum  unusquisque  praepositus,  rationem  actus  sui 
Domino  redditurus».  Et  similiter  S.  Antistes  de  baptismi  quae- 
stione loquens  in  Concilio  Carthaginiensi  tertio,  quod  ipse  post 
decretum  summi  Pontificis  convocaverat,  «superest»,  inquit,  «ut 
de  hac  ipsa  re  singuli  quid  sentiamus  proferamus,  neminem  in- 
dicantes, aut  a iure  communionis  aliquem,  si  diversum  senserit, 
amoventes».  — Idem  sensus  Firmiliani  fuerat;  qui.  Epistola  ad 
Cyprianum  S dum  probare  conatur  Stephanum  iniuste  excom- 
municationem comminatum  fuisse,  apppellat  (n.  6.)  ad  consue- 
tudines Ecclesiarum  differentes,  quae  servari  possunt  in  vinculo 
pacis,  inter  quas  adnumerandam  esse  putabat  illam  de  baptismo 
redeuntibus  ab  haeresi  conferendo.  « Eos  autem  qui  Romae  sunt 
non  ea  in  omnibus  observare  »,  dicit,  « quae  sint  ab  origine  tra- 
dita: et  frustra  Apostolorum  auctoritate  praetendere  scire  quis 
etiam  inde  potest,  quod  circa  celebrandos  dies  paschae  et  circa 
multa  alia  divinae  rei  sacramenta  videat  esse  apud  illos  aliquas 
diversitates,  nec  observari  illic  omnia  aequaliter  quae  Hierosolymis 
observantur,  secundum  quod  in  ceteris  quoque  plurimis  provin- 
ciis multa  pro  locorum  et  nominum  diversitate  variantur,  nec 
tamen  propter  hoc  ab  Ecclesiae  catholicae  pace  atque  unitate  ali- 
quando discessum  est». 

Anno  257.,  S.  Stephanus  in  persecutione  Valeriani  martyrio 
coronatus  fuit,  et  eodem  anno  ad  Cathedram  Romanam  Sixtus  IL 
evectus  est. 

Paulo  post,  anno  258.,  ipse  Cyprianus  palmam  martyrii  re- 
tulit, et  merito,  ait  S.  Augustinus  in  Ecclesia  catholica  tanti  ho- 
noris celsitudinem  meruit,  cuius  concordissimum  vinculum  tanta  hu- 
militate servavit.  Quin  etiam  forte,  ut  idem  S.  Augustinus  docet 
tanto  viro  non  recte  fieri  quod  contendebat  « propterea  Dominus 
non  aperuit,  ut  eius  pia  et  humilitas  et  caritas  in  custodienda 

• Migne,  P.  L.  t.  cii.  p.  1202. 

• Serm.  312.  n.  6. 

• De  baptismo  1.  2.  c.  18. 

salubriter  Ecclesiae  pace  patesceret,  et  non  solum  illius  temporis 
Christianis,  sed  etiam  posteris  ad  medicinalem,  ut  ita  dicam,  no- 
titiam signaretur. . . Minus  ergo  ille  penetravit,  ut  cerneret  secre* 
tum  abditum  sacramenti:  sed  si  sciens  omnia  sacramenta,  cari- 
tatem non  haberet,  nihil  esset.  Cum  autem  minus  illud  perspiciens, 
hanc  tamen  humiliter,  fideliter,  fortiter  custodivit,  ad  martyrii 
coronam  meruit  pervenire : ut  si  qua  in  eius  lucidam  mentem  ex 
humana  conditione  nebula  irrepserat,  gloriosa  serenitate  fulgentis 
sanguinis  fugaretur». 

S.  Cyprianus  videtur  errorem  suum  ante  mortem  deseruisse ; 
quamvis  id  non  sit  omnino  certum,  cum  correxisse  falsam  sen- 
tentiam, quam  defenderat,  in  suis  aut  in  Concilii  litteris,  ut  S.  Au- 
gustinus fatetur non  inveniatur.  «Non  incongruenter  tamen», 
addit,  « de  tali  viro  existimandum  est  quod  correxerit,  et  fortasse 
suppressum  sit  ab  eis,  qui  hoc  errore  nimium  delectati  sunt,  et 
tanto  velut  patrocinio  carere  noluerunt».  Verum  «et  si  litterae 
tacent,  merita  clamant;  si  Epistola  non  invenitur,  corona  testa- 
tur; si  Concilium  non  indicat  Episcoporum,  consortium  indicat 
Angelorum  » — Idem  affirmari  debet  de  Firmiliano,  quem  Ec- 

clesia graeca  inter  sanctos  constanter  coluit. 

Post  mortem  S.  Cypriani  ferme  omnes  Africani  Episcopi  vi- 
ctas dederunt  manus,  et  S.  Hieronymus  ^ diserte  asserit:  «Illi 
ipsi  Episcopi  qui  rebaptizandos  haereticos  cum  eo  (Cypriano) 
statuerant,  ad  antiquam  consuetudinem  revoluti,  novum  emisere 
decretum  ». 

lam  in  Africa  rebaptizantium  nullum  amplius  fuisset  vesti- 
gium initio  saeculi  IV.,  nisi  Donatistae  eorum  errorem  renovas- 
sem et  illi  novos  addidissent.  Donatistae  enim,  nomine  sumpto 
a celebri  sectae  patrono.  Donato  a Casis  nigris,  contendebant  sa- 
cramenta ab  improbis,  vel  saltem,  doctrinam  nonnihil  in  fine 
emollientes,  a peccatore  publico  collata,  esse  prorsus  nulla. 

Concilium  Arelatense  I.  anno  314.  habitum,  canone  8.  decre- 
vit: «De  Afris,  quod  propria  lege  sua  utuntur,  ut  rebaptizent, 
placuit,  ut  si  ad  Ecclesiam  aliquis  de  haeresi  venerit,  interrogent 
eum  symbolum ; et  si  perviderint  eum  in  Patre  et  Filio  et  Spiritu 
Sancto  esse  baptizatum,  manus  ei  tantum  imponatur,  ut  accipiat 

‘ Ep.  93.  alias  48.  ad  Vincentium  c.  10. 

* S.  Augustinus,  de  baptismo,  1.  2.  c.  5. 

* Dial.  adversus  Luciferianos,  n.  23. 

Spiritum  Sanctum.  Quod  si  interrogatus  non  responderit  hanc 
Trinitatem,  baptizetur  ».  — Synodus  Oecumenica  Nicaena  1. 
anno  325.,  can.  8.  statuit:  «De  his  qui  se  Catharos,  id  est  puros 
quandoque  nominant,  ad  Catholicam  autem  et  Apostolicam  Ec- 
clesiam accedunt,  sanctae  magnae  Synodo  visum  est,  ut  impositis 
eis  manibus  sic  in  clero  maneant».  Et  canone  19.:  «De  Pau- 
lianistis,  qui  deinde  ad  Ecclesiam  confugerunt,  statutum  est,  ut 
ii  omnino  rebaptizentur.  Si  qui  vero,  tempore  praeterito,  in  cle- 
ricorum numero  erant,  si  quidem  a culpa  et  reprehensione  alieni 
visi  fuerint,  rebaptizari  ordinentur  a catholicae  Ecclesiae  episcopo  »^ 
Rationem  discriminis  Paulianistas  inter  et  Catharos  (Novatianos) 
assignat  Innocentius!.,  Ep.  17.  ad  Episcopos  Macedoniae.  «Id- 
circo distinctum  esse»,  inquit,  «ipsis  duabus  haeresibus,  ratio 
manifesta  declarat,  quia  Paulianistae  in  nomine  Patris  et  Filii  et 
Spiritus  Sancti  minime  baptizant ; et  Novatiani  iisdem  nominibus 
tremendis  venerandisque  baptizant,  nec  apud  istos  de  unitate  pote- 
statis divinae,  hoc  est  Patris  et  Filii  et  Spiritus  Sancti  quaestio 
aliquando  mota  est » 

Donatistarum  doctrinam,  quam  simul  cum  aliis  erroribus  in- 
stauraverant, saeculo  XII.,  Waldenses,  loannes  Wicleff,  oxonien- 
sis,  saeculo  XIV.  professus  est,  docens : « Si  Episcopus,  vel  sa- 
cerdos existat  in  peccato  mortali  non  ordinat,  non  conficit,  non 
baptizat ».  Haec  autem  propositio,  quarto  loco  extat  inter  articulos 
Wikleffii  damnatos  a Concilio  Constantiensi  et  Martino  V.  per 
Bullam:  «Inter  Cunctas»,  8.  Calend.  Martii  1418.,  et  Bullam 
« In  eminentis  » eiusdem  diei 

Concilium  Tridentinum,  quoad  ministri  sacramentorum  fidem, 
sessione  septima,  de  Baptismo,  canone  quarto,  definivit : « Si  quis 
dixerit,  Baptismum,  qui  etiam  datur  ab  haereticis  in  nomine  Pa- 
tris et  Filii  et  Spiritus  Sanai,  cum  intentione  faciendi  quod  facit 
Ecclesia,  non  esse  verum  baptismum,  anathema  sit».  — Hinc 
fidem  ministri  non  esse  necessariam  ad  sacramenti  valorem,  cer- 
tum est  certitudine  fidei  si  agitur  de  baptismo;  si  vero  de  aliis 
sacramentis  est  sermo,  non  idem  pro  omnibus  est  responsum. 
Quoad  valorem  Confirmationis  et  Ordinationis  fidem  non  esse 


‘ V.  Denzinger,  Enchirid.  p.  12.  et  13. 

• V.  Denzinger,  op.  cit.  p.  23. 

• V.  op.  cit.  p.  186. 

necessariam  in  ministro  certum  quidem  est,  ait  Sardagna  adeo 
ut  erroneum  ac  temerarium  merito  censeatur  id  negare;  sed  cer- 
tirni  non  est  certitudine  fidei,  cum  in  nullo  Concilio  id  clare  de- 
finitum fuerit,  atque  nonnulli  ex  antiquioribus  theologis,  — qui- 
bus suffragantur  Maldonatus  pro  sacramento  Confirmationis  et 
Morinus  etiam  pro  sacramenro  Ordinis  — de  eorum  validitate 
dubitaverint,  vel  etiam  asseruerint  haec  sacramenta  ab  haereticis 
Episcopis  collata  irrita  fuisse  ex  lege  Ecclesiae. 

Ad  poenitentiae  sacramentum  quod  attinet,  id  ab  haereticis 
manifestis  et  excommunicatis  vitandis  administrari  valide  nequit 
extra  casum  necessitatis:  nam  ad  modum  iudicii  institutum  est 
a Christo,  ac  proinde  ministro  tamquam  iudici,  ad  iudicium  fe- 
rendum et  ad  absolvendum  poenitentem,  necessaria  est  iurisdictio, 
qua  penitus  destitutus  est  manifestus  haereticus.  Verum  in  casu 
necessitatis  ab  haeretico  etiam  et  excommunicato  ministro  recipi 
potest  sacramentum  poenitentiae,  quia,  ut  ait  Tridentinum,  «in 
Ecclesia  Dei  semper  custoditum  fuit,  ut  nulla  sit  reservatio  in 
articulo  mortis  » et  nequit  cedere  in  detrimentum  suscipientium, 
quod  est  tantummodo  poena  ministrantium.  — Relate  ad  Matri- 
monium diligenter  adnotetur  sacramentum  hoc  in  contractu  ma- 
trimoniali consistere,  a Christo  Domino  evecto  ad  dignitatem  signi 
sacramentalis;  quare  matrimonii  sacramentum  tum  est  validum 
quando  conditiones  ad  validitatem  contractus  matrimonialis  ne- 
cessariae impletae  sunt.  Porro  Ecclesia,  si  id  expedire  videretur, 
sicut  sanxit  invalidum  esse  matrimonialem  contractum  usque  ad 
quartum  gradum  inter  consanguineos,  statuere  posset  irritum  fore 
si  inter  catholicam  foeminam,  ex.  gr.  et  haereticum  celebraretur. 
In  hoc  casu  necessaria  foret  ministri  fides  ad  sacramenti  valorem, 
nam  matrimonii  ministri  sunt  contrahentes. 

Quidam  scholastici  veteres,  inter  quos  Magister  Sententiarum 
(L  4.  dist.  13.),  censuerunt  Eucharistiam  ab  haereticis  manifeste 
notatis  et  ab  excommunicatis  non  posse  confici:  sed  hanc  pau- 
corum antiquiorum  doaorum  sententiam,  communiter  iam  ante 
Tridentinum  Concilium  improbatam,  sancta  Synodus  omnino 
falsam  et  reiiciendam  pronuntiavit,  dum  docuit  (sess.  22.  cap.  i.) 
hostiam,  quae  in  altari  offertur,  nulla  indignitate  aut  malitia  of- 

‘ De  sacram,  in  gen.  a.  i.  controv.  7. 

* Sess.  14.  c.  7. 

ferentium  inquinari  posse : ea  de  re  tamen  explicitam  non  edidit 
fidei  definitionem.  Et  similiter  expressa  definitio  fidei  lata  non 
fuit  quae  declararet  necessariam  in  ministro  non  esse  fidem  ut 
valide  sacramentum  Unctionis  extremae  conficere  possit. 

Haec  haereticos  sacramenta  conficientes  spectant : quoad  illos 
vero,  qui,  fide  non  negata,  in  statu  peccati  sacramenta  confice- 
rent, Concilium  Tridentinum  in  sessione  septima,  canone  duo- 
decimo de  sacramentis  in  genere,  clarissima  definitione  fidei,  pro 
omnibus  omnino  sacramentis,  decrevit:  «Si  quis  dixerit,  mini- 
strum in  peccato  mortali  existentem,  modo  omnia  essentialia, 
quae  ad  sacramentum  conficiendum  aut  conferendum  pertinent, 
servaverit,  non  conficere  aut  conferre  sacramentum,  anathema 
sit » . 

Thesi  unica  probamus  simul  probitatem  aut  fidem  in  ministro 
ad  conficienda  valide  sacramenta  non  esse  necessariam;  utraque 
enim  veritas  iisdem  argumentis  defendenda  est:  quinam  autem 
gradus  certitudinis  alterutri  attribui  debeat,  ex  nuperrime  dictis 
intelligitur. 


THESIS  XVI. 

Nec  gratiae  status  in  ministto  nec  fides  requiritur  ut  valide  sa- 
cramentum conficere  possit, 

1.  Argumentum  ad  thesim  demonstrandam  non  minus  efficax 
quam  apertum  ex  Traditione  eruitur,  et  sic  se  habet : — Ecclesia 
ab  initio  semper  tenuit  sacramentorum  valorem  non  pendere  a 
fide  et  sanctitate  ministri.  Ergo. 

Antecedens  invictissimis  Patrum  testimoniis  et  documentis 
ecclesiasticis  comprobatur.  Itaque  citamus  primo  ipsum  decretum 
Stephani  Papae  1.  qui  nonnisi  Traditionem  perpetuam  appellat 
adversus  errorem  rebaptizantium : « Si  quis  a quacunque  haeresi 
venerit  ad  nos,  nihil  innovetur,  nisi  quod  traditum  est,  ut  manus 
illi  imponatur  in  poenitentiam».  Addit  etiam  Pontifex:  «Cum 
et  ipsi  haeretici  proprie,  alterutrum  ad  se  venientes  non  baptizent, 
sed  communicent  tantum  » : quasi  dicat , tam  altas  egit  radices 
Traditio  non  rebaptizandi,  tantaque  ab  omnibus  veneratione  re- 
cepta est,  ut  ne  ipsi  quidem  haeretici  infringere  illam  audeant. 

S.  Augustinus  universalem  Ecclesiae  Traditionem  passim  et 
disertissime  commemorat  in  libris  suis  contra  Donatistas.  Pauca 
referam  ex  libro  2.  de  Baptismo.  « Saluberrimam  consuetudinem  », 
ait  S.  Doctor  a tenebat  Ecclesia  in  ipsis  quoque  schismaticis  et 
haereticis  corrigere  quod  pravum  est,  non  iterare  quod  datum 
est;  sanare  quod  vulneratum  est,  non  curare  quod  sanum  est. 
Quam  consuetudinem  credo  ex  apostolica  Traditione  venientem 
(sicut  multa  quae  non  inveniuntur  in  litteris  eorum,  neque  in 
Conciliis  posteriorum,  et  tamen  quia  per  universam  custodiuntur 
Ecclesiam,  nonnisi  ab  ipsis  tradita  et  commendata  creduntur); 
hanc  ergo  saluberrimam  consuetudinem  per  Agrippinum  praede- 
cessorem suum  dicit  sanctus  Cyprianus  quasi  coepisse  corrigi. 
Sed  sicut  diligentius  inquisita  veritas  docuit,  quae  post  magnos 
dubitationis  fluctus  ad  plenarii  Concilii  confirmationem  perducta 
est,  verius  creditur  per  Agrippinum  corrumpi  coepisse,  non  cor- 
rigi». 

Consuetudinem  Ecclesiae  immutari  coepisse  ab  Agrippino  fa- 
tetur ipse  Cyprianus , ut  S.  Augustinus  ^ animadvertit,  a Hanc 
autem  fuisse»,  inquit,  «consuetudinem  Ecclesiae,  quae  postea 
multis  discussis  ambagibus  perspecta  veritate  plenario  Concilio 
confirmata  est,  satis  ostenditur  et  ipsius  beati  Cypriani  verbis  in 
eadem  ad  lubaianum  Epistola,  quae  in  Concilio  lecta  memoratur. 
Ait  enim : ‘ Sed  dicit  aliquis.  Quid  ergo  fiet  de  iis  qui  in  prae- 
teritum de  haeresi  ad  Ecclesiam  venientes,  sine  Baptismo  admissi 
sunt?  ’ Ubi  certe  quid  fieri  soleret,  etsi  non  fieri  vellet,  satis  osten- 
dit; et  eo  ipso  quod  Concilium  Agrippini  commemorat,  aperte 
indicat  fuisse  aliam  consuetudinem  Ecclesiae.  Neque  enim  opus 
erat  hoc  Concilio  velle  statuere,  si  iam  consuetudine  tenebatur : 
et  in  ipso  Concilio  nonnullae  sententiae  omnino  declarant,  eos 
contra  Ecclesiae  consuetudinem  decrevisse,  quod  decernendum 
esse  arbitrati  sunt». 

Et  merito  S.  Augustinus  dicit  in  Concilio  Carthaginiensi,  a 
S.  Cypriano  tertia  vice  in  causa  rebaptizantium  convocato,  sen- 
tentias nonnullas  inveniri  quae  fidem  faciunt  de  Traditione  an- 
tiquissima Ecclesiae  pro  valore  sacramenti  ab  haeretico  aut  ab 
improbo  ministro  accepti,  quia  in  eodem  opere,  libro  tertio  *, 

* c.  7.  n.  12. 

* L.  cit.  c.  9.  n.  14. 

* cc.  5.  6.  7.  8.  9. 

quorumdam  Episcoporum  in  illo  Concilio  considentium  collectis 
sententiis,  ostendit  eos  compulsos  fuisse  ex  evidentia  veritatis 
eamdem  traditionem  confiteri.  Sic,  ex.  gr.  refert  verba  Libosi  Va- 
gensis, et  ex  illis  testimonium  obtinet  pro  veritate  catholica.  Haec 
sunt  S.  Doctoris  verba : « Dicit  et  Libosus  Vagensis : In  Evan- 
gelio  Dominus  ^ Ego  sum ' inquit,  ^ veritas  * : non  dixit,  ego  sum  con- 
suetudo. Itaque  veritate  manifestata,  cedat  consuetudo  veritati  y>.  Plane 
quis  dubitet  veritati  manifestatae  debere  consuetudinem  cedere? 
Sed  de  manifestata  veritate  mox  videbimus ; nunc  tamen  et  iste 
aliam  consuetudinem  fuisse  manifestat». 

Huius  consuetudinis  testis  est  auctor  libri  de  rebaptismate  ano- 
nymus,  Cypriano  coaevus.  « In  quo  genere  »,  inquit  « quaestio- 
nis, ut  mihi  videtur,  nulla  omnino  potuisset  controversia  aut  di- 
sceptatio emergere,  si  unusquisque  nostrum  contentus  venerabili 
Ecclesiarum  omnium  auctoritate  et  necessaria  humilitate  nihil  in- 
novare gestiret,  cum  locum  contradictioni  non  quemlibet  animad- 
verteret. Namque  omne  quod  et  anceps  et  ambiguum  et  in  di- 
versis sententiis  prudentium  ac  fidelium  virorum  constitutum  est, 
contra  priscam  et  memorabilem  cunctorum  emeritorum  sanctorum 
et  fidelium  solemnissimam  observationem  indicatur,  damnari  uti- 
que debet». 

Sed  et  ipse  Firmilianus  haereticorum  baptizandi  morem  apud 
Afros  novum  ultro  agnoscit.  Quod  autem  »,  ait  “,  « pertinet,  ad 
consuetudinem  refutandam,  quam  videntur  opponere  veritati,  quis 
tam  vanus  sit  ut  veritati  consuetudinem  praeferat,  aut  qui,  per- 
specta luce,  tenebras  non  derelinquat?  Nisi  si  et  ludaeos,  Christo 
adventante,  id  est  veritate,  adiuvat  in  aliquo  antiquissima  con- 
suetudo, quod,  relicta  nova  veritatis  via,  in  vetustate  perman- 
serint. Quod  quidem  adversus  Stephanum  vos  dicere,  Afri,  potestis, 
cognita  veritate,  errorem  vos  consuetudinis  reliquisse».  — Addit 
utique  in  regione  sua  consuetudinem  aliam  invaluisse,  imo  eam 
esse  a Christo  et  ab  Apostolis ; sed  assertionem  hanc  Firmilianus 
eo  minus  probatione  firmat,  quod  ipsemet  eam,  paucis  verbis 
interiectis,  statim  infirmat.  « Plane  »,  inquit,  « quoniam  quidam 
de  eorum  baptismo  dubitabant  qui,  etsi  non  ut  nos  prophetas 
recipiunt,  eosdem  tamen  Patrem  et  Filium  nosse  nobiscum  vi- 

‘ Migne  P.  L.  3.  p.  1233. 

■ Ep.  ad  Cyp.  Migne  P.  L.  t.  3.  p.  1318. 

dentur,  plurimi  simul  convenientes  in  Iconio,  diligentissime  tra- 
ctavimus et  confirmavimus  repudiandum  esse  omne  omnino  ba- 
ptisma quod  sit  extra  Ecclesiam  constitutum  ».  At  si  in  Oriente 
tamquam  res  a Christo  et  ab  Apostolis  tradita  tenebatur,  haere- 
ticorum baptisma  repudiandum  esse;  unde  illa  nonnullorum  du- 
bitatio circa  baptismum  Montanistarum,  qui  iam  longe  antea 
audiebant  haeretici,  et  eo  nomine  damnati  fuerant  ? Certe  nulla 
ad  nos  pervenerunt  veterum  scripta,  quae  traditionis  a Firmiliano 
assertae  veritatem  testarentur. 

Tantum  Dionysius  Alexandrinus  loquens  de  haereticorum  ba- 
ptismo recipiendo:  « Didici  »,  ait «non  ab  Afris  solis  hunc 
morem  nunc  primum  invectum  fuisse,  sed  et  multo  antea,  su- 
periorem Episcoporum  temporibus,  in  Ecclesiis  populosissimis, 
et  in  Conciliis  apud  Iconium  et  Synnada,  et  apud  alios  plurimos 
idem  sancitum  fuisse  ».  Sed  his  verbis,  quamvis  nihil  omittat, 
studiosus  pacis  vir  ut  moris  ab  Afris  inducti  antiquitatem  exag- 
geret, nihil  tamen  profert  Iconiensi  Concilio,  quod  Synnadense 
subsecutum  est,  vetustius.  — Quin  etiam  in  eadem  Epistola  ad 
Philemonem,  Ecclesiae  Romanae  presb)rterum,  de  baptismo  scripta, 
ex  qua  verba  citata  desumuntur,  statim  subiungit  quae  mentem 
suam  patefaciunt:  « Quorum  sententias  (rebaptizantium  episco- 
porum) et  statuta  subvertere,  eosque  ad  iurgia  et  contentiones 
excitare  equidem  nolim  ».  Quis  haec  dixisse  S.  Antistitem  putabit, 
quaeso,  si  vere  per  Apostolos  a Christo  traditum  fuisse  Dionysius 
credidisset  rebaptizandos  esse  haereticos  qui,  reiecta  haeretica  pra- 
vitate, ad  Catholicam  venirent  Ecclesiam.^ 

Ipse  Eusebius,  qui  litteras  S.  Dionysii  refert,  rebaptizantium 
originem  sic  enarrat : « Ad  hunc  Stephanum  Dionysius  primam 
earum  quae  de  baptismo  conscriptae  sunt  epistolam  exaravit, 
cum  per  id  tempus  non  mediocris  controversia  exorta  esset, 
utrum  eos  qui  ex  qualibet  haeresi  convertuntur,  baptismo  pur- 
gari oporteret.  Quippe  antiqua  consuetudo  invaluerat,  ut  in 
eiusmodi  hominibus  sola  manuum  impositio  cum  precationibus 
adhiberetur.  (Cap.  3.).  Primus  omnium  Cyprianus,  qui  tunc 
temporis  Carthaginiensem  regebat  Ecclesiam,  non  nisi  per  ba- 
ptismum ab  errore  prius  emundatos,  admittendos  esse  censuit. 
Verum  Stephanus  nihil  adversus  traditionem,  quae  iam  inde  ab 

* Apud  Euseb.  Hist.  Eccles.  1.  7.  c.  7. 

ultimis  temporibus  obtinuerat,  innovandum  ratus,  gravissime  id 
tulit » ^ 

Concludamus  ergo  demonstrationem  factam  apostolicae  tra- 
ditionis de  valore  baptismi,  atque,  ex  pari  ratione,  aliorum  sacra- 
mentorum, quae  ab  improbo  aut  etiam  haeretico  ministro  con- 
feruntur, verbis  vere  aureis  Vincentii  Lirinensis  - hic  adiectis: 
— <(  Quondam  igitur  venerabilis  memoriae  Agrippinus  Cartha- 
giniensis Episc.,  primus  omnium  mortalium  contra  divinum  ca- 
nonem,  contra  universalis  Ecclesiae  regulam,  contra  sensum 
omnium  consacerdotum,  contra  morem  atque  instituta  maiorum, 
rebaptizandum  esse  censebat.  Quae  praesumptio  tantum  mali  in- 
vexit, ut  non  solum  haereticis  omnibus  formam  sacrilegii,  sed 
etiam  quibusdam  Catholicis  occasionem  praebuerit  erroris.  Cum 
ergo  undique  ad  novitatem  rei  cuncti  reclamarent,  atque  omnes 
quaquaversum  sacerdotes  pro  suo  quisque  studio  reniterentur, 
tunc  beatae  memoriae  Papa  Stephanus  Apostolicae  Sedis  antistes, 
cum  ceteris  quidem  collegis  suis,  sed  tamen  prae  ceteris,  restitit, 
dignum,  ut  opinor,  existimans  si  reliquos  omnes  tantum  fidei  de- 
votione vinceret  quantum  loci  auctoritate  superabat.  Denique  in 
Epistola  quae  tunc  ad  Africam  missa  est,  his  verbis  sanxit: 
‘ Nihil  novandum  nisi  quod  traditum  est  \ Intelligebat  etenim  vir 
sanctus  et  prudens  nihil  aliud  rationem  pietatis  admittere,  nisi  ut 
omnia,  qua  fide  a patribus  suscepta  forent,  eadem  fide  filiis  con- 
signarentur; nosque  religionem,  non  qua  vellemus  ducere,  sed 
potius  qua  illa  duceret  sequi  oportere;  idque  esse  proprium  Chri- 
stianae modestiae  et  gravitatis,  non  sua  posteris  tradere,  sed  a 
maioribus  accepta  servare.  Quis  ergo  tunc  universi  negotii  exitus  ? 
Quis  utique  nisi  usitatus  et  solitus?  Retenta  est  scilicet  anti- 
quitas, explosa  novitas.  Sed  forte  tunc  ipsi  novitiae  adinventioni 
patrocinia  defuerunt?  Imo  vero  tanta  vis  ingenii  adfuit,  tanta 
eloquentiae  flumina,  tantus  adsertorum  numerus,  tanta  verisimi- 
litudo, tanta  divinae  legis  oracula,  sed  plane  novo  ac  malo  more 
intellecta,  ut  mihi  omnis  illa  conspiratio  nullo  modo  destrui  po- 
tuisse videatur  nisi  sola  tanti  moliminis  causa  ipsa  illa  suscepta,  ipsa 
defensa,  laudata  novitatis  professio  destituisset.  Quid  postremo? 

* Euseb.  Caesar.  Hist.  Eccles.  lib.  7.  cap.  2.  et  3.  — Notentur  haec  prae- 
sertim verba : AW  0 ys  [irj  SsTv  n vewTspov  :tapa  ttjv  xpati^jaaav 

Tiapaooaiv  ^-ixaivotOfieTv  oiop-svo;,  ItzX  toutw  SirjYavaxiEi  ». 

* Commonitorii  primi  c.  6. 

Ipsius  Africani  Concilii  sive  decreti  quae  vires?  Donante  Deo, 
nullae;  sed  universa  tamquam  somnia,  tamquam  fabulae,  tamquam 
superflua,  abolita,  antiquata,  calcata  sunt.  Et,  o rerum  mira  con- 
versio! Auctores  eiusdem  opinionis  catholici,  consectatores  vero 
haeretici  iudicantur;  absolvuntur  magistri,  condemnantur  disci- 
puli ; conscriptores  librorum  filii  regni  erunt,  adsertores  vero  ge- 
henna suscipiet.  Nam  quis  ille  tam  demens  est  qui  illud  san- 
ctorum omnium  et  Episcoporum  et  martyrum  lumen  beatissimum 
Cyprianum  cum  ceteris  collegis  suis  in  aeternum  dubitet  regna- 
turum esse  cum  Christo?  Aut  quis  tam  contra  sacrilegus  qui 
Donatistas  et  ceteras  pestes,  quae  illius  auctoritate  Concilii  re- 
baptizare se  iactitant,  in  sempiternum  neget  arsuros  esse  cum 
diabolo?  » 

II.  Demonstratio  altera  catholicae  veritatis  de  validitate  sacra- 
menti ab  haeretico  collati  extat  in  decretis  Summorum  Pontificum, 
quae  hac  in  re  traditioni  novum  exhibent  testimonium,  et  iuxta 
eam  quid  tenendum  sit  docent.  Praeter  decretum  Innocentii  1. 
quod  supra  retulimus,  satis  ad  exemplum  erunt  sequentia:  — S.  Si- 
ricius  Papa,  Epist.  i.  ad  Himerium  Episcop.  Tarraconen.  (c.  i.) 
scribit:  « Prima  paginae  tuae  fronte  signasti  baptizatos  ab  impiis 
Arianis  plurimos  ad  fidem  catholicam  festinare,  et  quosdam  de 
fratribus  nostris  eosdem  denuo  baptizare  velle:  quod  non  licet, 
cum  hoc  fieri  et  Apostolus  vetet,  et  canones  contradicant,  et  post 
cassatum  Ariminense  Concilium  missa  ad  provincias  a venerandae 
memoriae  praedecessore  meo  Liberio  generalia  decreta  prohi- 
beant ».  — S.  Leo  M.  * ait:  « Hanc  regulam  (ut  scitis)  servandam 
in  omnibus  Ecclesiis  praedicamus  ut  lavacrum  semel  initum  nulla 
iteratione  violetur,  dicente  Apostolo : ^ Unus  Dominus,  una  fides, 
unum  baptisma  Cuius  ablutio  nulla  iteratione  temeranda  est, 
sed  (ut  diximus)  sola  sanctificatio  Sancti  Spiritus  (per  imposi- 
tionem manuum)  invocanda  est,  ut  quod  ab  haereticis  nemo  ac- 
cipit, a catholicis  sacerdotibus  consequatur  ».  — S.  Gregorius  M.  ^ 
interogatus,  an  Nestoriani  ad  Ecclesiam  redeuntes  baptizari  de- 
berent, respondit : « Ab  antiqua  Patrum  institutione  didicimus, 
ut,  qui  apud  haeresim  in  Trinitatis  nomine  baptizantur,  cum  ad 
sanctam  Ecclesiam  redeunt,  aut  unctione  chrismatis,  aut  impo- 

* Epist.  79.  ad  Nicet.  c.  7. 

* L.  9.  Epist.  61. 


Digitized  by  ^^ooQle 


2o6  pars  II.  — DE  CAUSIS  SACRAMENTORUM. 

sitione  manus,  aut  sola  professione  fidei  ad  sinum  matris  Ec- 
clesiae revocentur quia  sanctum  baptisma,  quod  sunt  apud 

haereticos  consecuti,  nunc  in  eis  vires  emundationis  recipit,  cum 
vel  illi  per  impositionem  manus  Spiritum  Sanctum  acceperint, 
vel  isti  propter  professionem  verae  fidei,  sanctae  et  universalis 
Ecclesiae  visceribus  fuerint  uniti.  Hi  vero  haeretici,  qui  in  Tri- 
nitatis nomine  minime  baptizantur,  sicut  sunt  Bonosiani  et  Ca- 
taphrygae  et  alii  tales,  cum  ad  Ecclesiam  veniunt,  baptizantur, 
quia  baptisma  non  fuit,  quod  in  errore  positi  in  Trinitatis  no- 
mine minime  perceperunt  ». 

III.  Conciliorum  ad  thesim  confirmandam  testimoniis,  quae 
dedimus  in  praenotatis,  addimus  tantum,  brevitatis  causa.  Con- 
cilium Florentinum,  quod  in  Decreto  pro  Armenis  habet : « In 
causa  necessitatis  non  solum  sacerdos  vel  diaconus,  sed  etiam 
laicus  vel  mulier,  immo  etiam  paganus  et  haereticus  baptizare 
potest,  'dummodo  formam  servet  Ecclesiae  et  facere  intendat 
quod  facit  Ecclesia  ». 

IV.  Patres  ut  ostenderent  sacramenta  ab  haereticis  aut  im- 
probis fidelibus  collata  valida  esse  rationes  et  similitudines  optimas 
adhibuerunt,  ex  quibus  nonnullas  subiungere  placet. 

a)  Urgebat  S.  Augustinus  contra  Donatistas  illud  (loan.  i.  33): 
« Hic  est  qui  baptizat  in  Spiritu  Sancto  »,  et  ex  illo  arguebat 
Christum  operari  in  sacramentis,  ipsum  per  sacramenta  homines 
sanctificare : ideoque  nullo  modo  obesse  sacramento  malitiam  mi- 
nistri, qui  nonnisi  nomine  Christi  agit  et  bona  Christi  distribuit, 
non  sua.  « Cum  enim  »,  inquit  « dicimus  Christus  baptizat,  non 
visibili  ministerio  dicimus,  sicut  putat  vel  putari  cupit  nos  di- 
cere Petilianus;  sed  occulta  gratia,  occulta  potentia  in  Spiritu 
Sancto,  sicut  de  illo  dictum  est  a loanne  Baptista,  ‘ Hic  est  qui 
baptizat  in  Spiritu  Sancto  ’ (loan.  i.  33.).  Nec,  sicut  Petilianus 
dicit,  iam  baptizare  cessavit;  sed  adhuc  id  agit,  non  ministerio 
corporis,  sed  invisibili  opere  maiestatis.  Quod  enim  dicimus. 
Ipse  baptizat,  non  dicimus.  Ipse  tenet,  et  in  aqua  corpus  cre- 
dentium tingit:  sed,  Ipse  invisibiliter  mundat,  et  hoc  universam 
prorsus  Ecclesiam  . . . ubi  ministri  corporaliter  videntur  operari, 
ipse  abluit,  ipse  mundat.  Nemo  ergo  sibi  arroget  quod  Dei  est: 
sic  certa  spes  hominum,  cum  in  illo  figitur  qui  fallere  non  potest : 

‘ Contra  litteras  Petiliani  1.  3.  c.  49. 

quoniam,  ‘ Maledictus  omnis  qui  spem  suam  ponit  in  homine  ’ 
(lerem.  xvii.  5.);  et,  ‘ Beatus  cuius  est  Dominus  Deus  spes  ipsius’ 
(Psal.  XXXIX.  5.).  Nam  dispensator  fidelis  mercedem  accipiet  vi- 
tam aeternam : dispensator  autem  infidelis,  cum  cibaria  dominica 
distribuit  conservis,  absit  ut  per  suam  infidelitatem  cibaria  inu- 
tilia faciat  » . 

i)  Argumentum  aliud  desumebat  S.  Augustinus  ex  verbis  Apo- 
stoli: «Neque  qui  plantat  est  aliquid,  neque  qui  rigat;  sed  qui 
incrementum  dat  Deus  (1.  Cor.  iii.  7.);  et  simul  respondens  ca- 
villationi Donatistarum  aiebat  * : « Quod  ego  ex  Apostolo  cum 
in  meis  litteris  posuissem,  ita  tu  respondere  voluisti,  ut  diceres : 
‘Dei  quidem  dare  est  incrementum;  sed  sicut  qui  plantat  et 
rigat,  non  nisi  colonus  fidelis  et  diligens  quaeritur,  sic  etiam  in 
sacramento  Baptismatis  nonnisi  fidelis  et  iustissimus  operarius 
adhibetur  \ Quasi  vero  quod  infidelis  colonus  plantaverit,  propter 
eius  infidelitatem  non  germinet  vir  seminis;  et  fecunditas  terrae 
coelique  temperies  hanc  efiicaciam  divinitus  non  acceperint,  ut 
ad  propagandos  fructus  plantatorem  vel  rigatorem  operarium 
tantummodo  expectent,  qua  mente  operetur,  qua  laboret  inten- 
tione non  curent,  utrum  dominum  agri  fideliter  diligat,  an  sua 
non  illius  lucra  conquirat  ». 

c)  Eleganti  similitudine  S.  Gregorius  Nazianzenus  ^ declarat 
efficaciam  sacramentorum  non  pendere  a bonitate  vel  a fide  mi- 
nistri: « Sint»,  ait,  « duo  annuli,  unus  aureus,  alter  ferreus,  atque 
ambo  eamdem  Imperatoris  imaginem  insculptam  habeant,  ac 
deinde  ceram  imprimant  Quid  tandem  hoc  signum  ab  illo  signo 
diflPeret  ? Nihil.  Materiam  in  cera  internosce.  . . . Dic  utrum  e 
duobus  signis,  aureo  scilicet  annulo  an  ferreo  expressum  sit, 
quoque  modo  unum  idemque  signum  existat.  Discrimen  enim  in 
materia  est,  non  in  signo.  Sic  tibi  quoque  omnes,  qui  baptizandi 
munere  funguntur,  idonei  habeantur.  Quamvis  enim  alius  alium 
vitae  probitate  antecellat,  eadem  tamen  baptismi  vis  est».  — Aliis 
similitudinibus  eamdem  veritatem  illustrat  S.  Augustinus  « Qui 
fuerit  superbus  minister,  cum  zabulo  computatur.  Sed  non  con- 
taminatur donum  Christi,  quod  per  illum  fluit  purum,  quod  per 
illum  transit  liquidum,  venit  ad  fertilem  terram;  puta,  quia  ipse 

* Contra  Cresconium  Donatistam,  1.  3.  c.  8, 

* Orat.  40.  in  S.  Bapt.  n.  26. 

* Tract.  5.  in  loan.  n.  15. 

lapideus  est,  quia  ex  aqua  fructum  ferre  non  potest,  et  per  lapi- 
deum canalem  transit  aqua  ad  areolas,  in  canali  lapideo  nihil 
generat,  sed  tamen  hortis  plurimum  fructum  affert.  Spiritualis 
enim  virtus  sacramenti  ita  est,  ut  lux,  et  ab  illuminandis  pura 
excipitur,  et  si  per  immundos  transeat,  non  inquinatur». — Nec 
minus  apta  est  alia  imago,  quae  in  re,  de  qua  agimus,  adhibetur 
a Pontifice  Nicolao  I.  ^ : « Mali  bona  ministrando  se  tantummodo 
laedunt ; et  cerea  fax  accensa  sibi  quidem  detrimentum  praestat, 
aliis  vero  lumen  in  tenebris  administrat,  et  unde  aliis  commodum 
exhibet,  inde  sibi  dispendium  praebet  ». 

V.  Demum  ratione  probamus  thesim.  Hic  autem  non  contendi- 
mus bonitatem  aut  malitiam  eius  qui  conficit  sacramentum,  in  nulla 
hypothesi  et  praescindendo  etiam  ab  institutione  Christi,  nihil  posse 
ad  sacramenti  veritatem  et  valorem ; nam  dubium  non  est,  notat 
Suarez  potuisse  Christum  ita  instituere  sacramenta  ut  ad  eorum 
valorem,  tamquam  necessariam  conditionem  postulaverit  ministri 
sanctitatem,  aut  fidem;  nulla  enim  in  hoc  est  repugnantia.  Sed 
sapientissimam,  misericordem  et  maxime  benevolam  erga  homines 
voluntatem  Christi  in  sacramentorum  institutione  consideramus, 
et  ostendimus  ex  ea  voluntate  Christum  potestatem  dedisse  mi- 
nistris suis  ut  valide  conficiant  sacramenta  independenter  ab  eorum 
malitia  vel  bonitate. 

Prima  igitur  ratio  est,  quia  si  secus  fecisset  perpetua  esset 
hominum  incertitudo  et  anxietas  amarissima  relate  ad  sanctifica- 
tionem et  salutem  aeternam.  « Quomodo  »,  quaerit  S.  Augu- 
stinus *,  « securi  erunt,  si  conscientia  dantis  attenditur,  quae  latet 
oculos  accepturi  ? » Nec  dicatur,  rationem  hanc  probabilem  qui- 
dem esse  si  peccatores  occultos  spectet,  sed  vi  carere  si  respiciat 
publicos  peccatores,  praesertim  si  sint  haeretici  et  schismatici  et 
ab  Ecclesia  praecisi,  nam  hi  facile  vitari  possunt,  et  satis  potest 
Ecclesiae  constare  sacramenta  ab  eis  data  irrita  esse.  Sane,  si 
potestas  ministrandi  sacramenta  pendere  non  debet  ex  gratia  et 
fide  ministri  in  peccatoribus  occultis,  neque  etiam  pendere  debet 
ex  fama,  vel  notitia  infidelitatis  aut  improbitatis  ministri,  — tum 
quia  haec  notitia  valde  accidentalis  est  atque  extrinseca ; — tum 
quia  quod  delictum  sit  occultum  saepe  aggravat  malitiam  propter 

‘ Ad  consulta  Bulgarorum,  c.  71. 

* 3.  p.  q.  64.  a.  IO.  disp.  13.  s.  4. 

* Contra  litt.  Petii.  1.  i.  c.  3. 

simulationem  et  hypocrisim ; — tum  quia  de  hoc  ipso  maxima  esset 
perplexitas,  scilicet  qualis  deberet  esse  delicti  publicatio,  qua  po- 
sita iam  non  posset  minister  valide  sacramenta  conficere;  — tum 
denique  quia  interdum  accidit  peccatum  ministri  etiam  publicum 
latere  eum  qui  bona  fide  accedit  ad  sacramentum. 

Sed  iterum  audiatur  S.  Augustinus  ‘ qui  ex  alio  capite  de- 
monstrat inanem  quoad  rem  praesentem  esse  distinctionem  inter 
ministrum  publice  indignum  et  ministrum  occulte  indignum.  « Cum 
iste  (minister)  occultus  est  malus,  dic  mihi,  a quo  fit  ijle  (su- 
scipiens sacramentum)  innocens } dic  mihi , cuius  erit  arboris 
fructus  ? dic  mihi,  de  cuius  cordis  thesauro  sanctificabitur  baptiza- 
tus?  Aut  si  tunc  effectorem  innocentiae  suae,  tunc  arborem  de  qua 
fructus  bonus  nascatur,  non  hominem  ministrum  baptismi  mere- 
tur habere,  sed  Christum;  felicius  incidit  in  ministrum  latentem 
malum,  quam  si  incidisset  in  manifestum  bonum.  Quod  si  absur- 
dissime atque  insanissime  dicitur,  Christi  fruaus  est  qui  eius 
baptismo  sanctificatur,  cuiuslibet  ministri  opere  baptizetur  ». 

Secunda  et  praecipua  ratio  haec  est.  Si  peccator  aut  haere- 
ticus privaretur  potestate  conficiendi  valide  sacramenta,  id  esset, 
vel  quia  hac  potestate  est  indignus : — vel  quia  Deus  non  potest, 
aut  Deum  non  decet,  uti  homine  iniquo  ut  instrumento  ad  su- 
pernaturalem  effectum  producendum,  nempe  ad  conferendam  gra- 
tiam ; — vel  quia  illis,  qui  recepturi  sunt  sacramenta,  non  expedit 
huiusmodi  homines  sacramentorum  esse  ministros.  Atqui  nihil 
horum  dici  potest.  Ergo. 

Probatur  minor  per  partes,  a)  Nequit  primum  dici,  nimirum 
ministrum,  quia  indignus  est,  privari  potestate  valide  conficiendi 
sacramenta,  nam  peccator,  arguit  Suarez  ",  indignus  est  fide,  et 
haereticus  indignus  est  baptismali  charactere  et  vita  et  bonis 
omnibus,  quibus  iuste  privari  possent  et  non  privantur.  Ergo 
non  ideo  quia  minister  est  indignus  dici  debet  privatus  potestate 
conficiendi  sacramenta  valide : praesertim  si  attendatur  potestatem 
hanc  esse  ministro  collatam  propter  aliorum  utilitatem,  et  Deum 
aon  infrequenter  peccatoribus,  non  obstante  eorum  indignitate, 
gratias  gratis  datas  elargiri  ex  eo  quod  ad  aliorum  utilitatem  or- 
dinatae sint. 

* Contra  Cresconium,  1.  3.  c.  ii.  n.  14. 

* 1.  c.  n.  8. 

b)  Neque  secundum  dici  potest,  nempe  peccatorem  et  haere- 
ticum carere  potestate  ad  conferenda  valide  sacramenta,  quia 
Deus  non  potest,  vel  eum  non  decet,  uti  homine  iniquo  tamquam 
instrumento  ad  gratiam  conferendam.  Etenim  quod  possit  Deus 
per  malum  ministrum  sanctificare  homines,  facile  declaratur  a 
S.  Thoma  « Ministri  Ecclesiae  instrumentaliter  operantur  in 
sacramentis,  eo  quod  quodammodo  eadem  ratio  est  ministri  et 
instrumenti.  Sicut  autem  supra  dictum  est,  q.  62,  a.  i.  et  4.,  in- 
strumentum non  agit  secundum  propriam  formam  aut  virtutem, 
sed  secundum  virtutem  eius  a quo  movetur.  Et  ideo  accidit  in- 
strumento, in  quantum  est  instrumentum,  qualemcumque  formam 
vel  virtutem  habeat,  praeter  id  quod  exigitur  ad  rationem  instru- 
menti ; sicut  quod  corpus  medici,  quod  est  instrumentum  animae 
habentis  artem,  sit  sanum  vel  infirmum;  et  sicut  quod  fistula, 
per  quam  transit  aqua,  sit  argentea  vel  plumbea.  Unde  ministri 
Ecclesiae  possunt  sacramenta  conferre,  etiamsi  sint  mali». 

Et  si  obiiciatur,  malos  esse  a Christo  praecisos,  ideoque  non 
posse  instrumenta  esse  Christi  ad  sanctificationem,  S.  Doctor  re- 
spondet ^ : « Potest  aliquis  operari  per  instrumentum  carens  vita, 
et  a se  separatum,  quantum  ad  corporis  unionem,  dummodo  sit 
coniunaum  per  quamdam  motionem ; aliter  enim  operatur  artifex 
per  manum,  et  aliter  per  securim.  Sic  igitur  Christus  operatur 
in  sacramentis,  et  per  bonos  tamquam  per  membra  viventia,  et 
per  malos  tamquam  per  instrumenta  carentia  vita  ». 

Quod  autem  absolute  Deum  non  dedeceat  uti  ministro  iniquo 
ad  aliorum  sanctificationem,  patet;  quia  contra  divinam  boni- 
tatem non  est,  imo  maxime  eam  commendat,  et  cum  ea  divinam 
sapientiam  atque  potentiam,  uti  quorumdam  malitia  in  bonum 
multorum;  et  sic  Deus  saepe  per  verbum  hominis  peccatoris 
alios  convertit.  Praeterea  Deus,  dum  malo  ministro  utitur,  aper- 
tissime ostendit  efficaciam  sacramenti  a Christo  esse,  non  a mi- 
nistro, qui  tantummodo  est  veluti  alveus  per  quem  fluenta  gra- 
tiarum Christi  ad  nos  decurrunt. 

c)  Tertium,  nempe  non  expedire  suscipientibus  sacramenta  ut 
haec  valide  conferri  possint  a ministro  iniquo,  nuper  falsum  esse 
probavimus ; quinimmo  demonstravimus  quam  maxime  in  bonum 

‘ 5.  p.  q.  64.  a.  s. 

* Ibid.  ad  2. 

hominum  cedere  potestatem  valide  sacramenta  ministrandi  non 
esse  alligatam,  tamquam  conditioni,  ministri  bonitati  aut  fidei. 

Difficultates  in  expositione  thesis  et  in  eius  probationibus 
magna  ex  parte  praeoccupavimus:  quae  supersunt,  et  potiores 
videntur,  breviter  expediemus. 

Obiicitur.  — i.  Haereticos  nullum  ius  habere  in  sacramenta, 
cum  extra  Ecclesiam  maneant,  cui  concredita  fuerunt  sacramenta. 
— Respondetur,  haereticos  illegitime  quidem,  sed  vere  sacramenta 
Christi  possidere,  sicut  illegitimus  possessor  rei  alienae  ius  deti- 
nendi illam  rem  non  habet,  et  tamen  vere  eam  detinet. 

2.  — Quotquot  baptizantur  Christum  induunt.  At  qui  in  hae- 
resi  baptizatur  induere  Christum  nequit.  Ergo.  — Respond.  disting. 
maiorem,  Christum  induunt  vel,  ut  aiebat  S.  Augustinus,  usque 
ad  perceptionem  sacramenti,  vel  usque  ad  sanctificationem  in 
sacramenti  susceptione  C.  Semper  usque  ad  sanctificationem  in 
susceptione  sacramenti  N.  — Ad  minorem,  Dist.  qui  baptizatur  in 
haeresi  nequit  induere  Christum  usque  ad  perceptionem  sacra- 
menti N.  Nequit  induere  Christum  usque  ad  sanctificationem  in 
susceptione  sacramenti,  Subd.  Si  et  ipse  sit  haereticus,  quia  tunc 
obicem  ponit  gratiae,  quam  secus  per  sacramentum  reciperet,  et 
quam  recipiet,  remoto  obice  C.  Si  haereticus  non  sit,  et  nullum 
obicem  gratiae  ponit  N.  — Sub  datis  distinctionibus,  negatur 
Cons.  — Semper  ergo  ille  qui  ab  haeretico  baptizatur  sacra- 
mentum recipit;  gratiam  vero  sacramenti  in  ipsa  baptismi  su- 
sceptione tum  solum  non  recipit  cum  obicem  ponit;  at  sacra- 
mentum tunc  quoad  suscipientis  sanctificationem  effectu  fru- 
stratur non  ratione  haeretici  ministri,  verum  ratione  peccati 
eiusdem  suscipientis,  quo  remoto,  sacramentum  habet  etiam  ef- 
fectum suum  sanctificationis. 

3.  — Sicut  unus  est  Deus,  una  fides  et  una  Ecclesia,  ita  unus 
est  baptismus.  — Ergo  extra  Ecclesiam  verus  non  est  baptismus. 
Prob.  conseq.  Si  esset  verus  extra  Ecclesiam  baptismus,  vel  hic 
esset  idem  baptismus  qui  est  in  Ecclesia,  vel  esset  diversus  a 
baptismo  Ecclesiae;  at  nequit  esse  diversus,  secus  iam  duo  forent 
baptismi;  nequit  esse  idem,  quia  Ecclesia  est  hortus  conclusus,  et 
fons  signatus,  ac  proinde  qui  foras  est  minime  potest  illum  hortum 
ingredi  et  bibere  ex  illo  fonte,  seu  habere  baptismum  Ecclesiae. 
Ergo.  — Resp,  Cone,  Ant.,  neg,  Cons,  Ad  probationem,  dicimus  ba- 
ptismum haereticorum,  si  ritu  praescripto  administretur,  eumdem 

esse  ac  catholicorum,  numero  tantum  diversum:  uterque  enim 
eumdem  habet  auctorem  Christum  et  pertinet  ad  eamdem  Ec- 
clesiam Christi,  quae  hortus  quidem  conclusus  est  et  fons  signatus, 
habita  ratione  effectus  salutaris  qui  obtineri  extra  illam  non  potest 
ab  iis  qui  haeresi  aut  schismati  consentiunt,  [sed  non  ratione 
habita  ipsius  sacramenti.  Bibere  de  illo  fonte,  quatenus  per  hoc 
significatur  valida  collatio  sacramenti,  possunt  etiam  haeretici 
et  schismatici,  extra  Ecclesiam,  sicut  peccatores  intra  Ecclesiam. 

4.  — Script.  dicit:  « Ab  immundo  quis  mundabitur?  » Eccl. 
XXIV.  4.);  et  « Qui  baptizatur  a mortuo,  et  iterum  tangit  eum, 
quid  proficit  lavatio  illius?  » (ibid.  30.).  — Resp.  ad  primum 
textum,  et  similes  qui  obiiciuntur,  ab  immundo  nemo  utique 
mundari  posset  si  virtute  et  merito  illius  mundari  deberet;  sed 
non  ita  res  se  habet,  cum  immundus  minister  non  virtute  sua 
mundet  sed  Christi,  qui  per  eum  operatur  ac  eo  utitur  ut  in- 
strumento, non  quidem  prout  immundus,  seu  peccator  est,  sed 
ut  est  homo.  Ad  stomidum  testimonium,  respondemus  illud  nullo 
modo  attingere  rem  praesentem.  Sermo  ibi  est  de  caeremoniis, 
quibus  ludaei  in  lege  veteri  utebantur  ad  detergendas  immunditias 
legales;  quocirca  sensus  testimonii  obiecti  est,  qui  baptizatur  ut 
mundetur  ab  immunditia  quam  contraxit  ex  contaau  mortui,  et 
iterum  tangit  mortuum,  nihil  ei  prodest  ablutio. 

5.  — Obiicitur  auctoritas  Canonum  Apostolicorum,  quo- 
rum 45.  sic  praecipit:  «Episcopum  vel  presbyterum,  qui  hae- 
reticorum baptismum  vel  sacrificium  admiserit,  deponi  iubemus  ». 
Et  canon  4^.:  « Episcopus  vel  presbyter  eum  qui  vere  habet 
baptismum,  si  de  integro  baptizaverit,  vel  si  eum  qui  ab  impiis 
pollutus  est  non  baptizaverit,  deponatur».  — Resp.  Canones  qui 
vocantur  Apostolici,  non  fuerunt  ab  Apostolis  editi,  sed  collecti 
ex  quibusdam  Conciliis  particularibus ; illi  autem  qui  obiiciuntur 
probabilius  decerpti  fuerunt  ex  rebaptizantium  Synodo  Iconiensi, 
aut  Synnadensi.  — De  Canonibus  Apostolicis,  S.  Isidorus  Hi- 
spalensis saeculo  VIL  aiebat : « Canones  qui  dicuntur  Aposto- 
lorum, seu  quia  eosdem  nec  sedes  Apostolica  recepit,  nec  Sancti 
Patres  illis  assensum  praebuerunt,  pro  eo  quod  ab  haereticis  sub 
nomine  Apostolorum  compositi  dignoscuntur,  quamvis  in  eis 
utilia  inveniantur,  tamen  ab  auctoritate  canonica,  atque  aposto- 

* Apud  Gratianum,  dist.  16.  c.  i. 

lica  eorum  gesta  constat  esse  remota,  atque  inter  apocrypha 
deputata  ».  — Sed  nec  praeteriri  debet,  Beveregium  (1.  2.  Codicis 
canoniun  primitivae  Ecclesiae  vindicati  et  illustrati,  c.  12.;  et  in 
adnot.  ad  Can.  47.)  sensisse  in  canonibus  Apostolorum  irritum 
non  pronuntiari  omnem  baptismum  collatum  ab  haereticis  sine 
discrimine,  sed  illum  qui  ministratus  fuerit  ab  haereticis  formam 
vitiantibus. 

6.  — Pontifices  Romani  plurimi  nullas  dixerunt  ordinationes 
factas  ab  haereticis,  aut  schismaticis.  — Resp.  nullas  non  quoad  va~ 
larem  Ordinis  sed  quoad  honorem  in  Ecclesia  et  exercitium  accepti 
Ordinis.  Etenim  illi  qui  ab  haereticis  aut  ab  excommunicatis  re- 
cipiebant sacros  ordines,  cum  ad  Catholicam  Ecclesiam  redibant, 
nolebant  Pontifices  ex  veteris  disciplinae  rigore  ut  inter  clericos 
reciperentur,  sed  ad  laicorum  communionem  redacti  erant,  et  ec- 
clesiastica munia,  quae  responderent  ordini  accepto,  obire  non 
poterant,  quin  prius  fuissent  a legitima  ecclesiastica  auctoritate 
in  pristinum  gradum  restituti  et  absolutionem  a suspensione,  in 
quam  inciderant,  obtinuissent.  — Adnotari  etiam  debet,  reconci- 
liationem clericorum  qui  ab  Episcopis  haereticis,  schismaticis, 
simoniacis  aut  depositis  ordinati  fuerant,  specie  tenus  verae  ordi- 
nationi simillimam  fuisse.  Sic  in  reconciliatione  sacerdotis,  ut 
colligitur  ex  Ep.  25.  Fulberti  Camutensis,  saeculi  XI.  scriptoris, 
manus  imponebantur,  invocabatur  Spiritus  Sanctus,  et  Episcopus 
dicebat : « Reddo  tibi  gradum  sacerdotii,  in  nomine  Patris  et  Filii 
et  Spiritus  Sancti  » : deinde  benedictio  addebatur  his  verbis : 
« Benedictio  Dei  Patris  et  Filii  et  Spiritus  Sancti  descendat  super 
te,  ut  sis  confirmatus  in  Ordine  sacerdotali,  et  offeras  placabiles 
hostias  omnipotenti  Deo,  cui  est  gloria  in  saecula  saeculorum  ». 
Hinc  mirum  esse  non  debet,  hanc  reconciliandi  caeremoniam  modo 
novam  ordinationem,  modo  sanctiorem  ordinationem  aut  consecra- 
tionem  a Pontificibus  et  Patribus  appellari. 

7.  — Patres  negant  haereticos  habere  verum  baptismum,  et 
docent  illum  quem  dant  haeretici  non  mundare  sed  polluere. 
Resp.  — Quum  Patres  dicunt  baptismum  haereticorum  non  esse 
verum,  loquuntur  de  fructu  baptismi,  seu  de  gratia  sanctificante, 
quam  non  percipiunt  qui  haereticis  consentiunt,  vel  cum  iis  com- 
municant; et  cum  addunt  haereticorum  baptismum  polluere,  de 
iis  etiam  loquuntur  qui  propter  culpabilem  cum  haereticis  com- 
munionem ipsa  susceptione  baptismi  novo  peccato  coinquinantur. 

— S.  Optatus  Milevitanus  ^ distinguit  inter  haereticos  et  schisma- 
ticos ; de  haereticis  ait  eos  habere  « varia  et  falsa  baptismata, 
quibus  inquinatus  non  possit  abluere,  immundus  emundare  »,  de 
schismaticis  autem  asserit  eos  habere  cum  catholicis  « vera  et 
communia  sacramenta  ».  Sed  S.  Optatus  nomine  haereticorum 
eos  vocat,  qui  integram  non  servabant  baptismi  formam ; nam 
ibidem  eos  fuisse  dicit  « verissimi  symboli  desertores  » ; et  sym^ 
boli  nomine  tunc  temporis  invocatio  SS.  Trinitatis  quae  fit  in 
baptismi  forma  intelligebatur,  unde  S.  Augustinus  ^ aiebat  « quis 
nesciat  non  esse  baptismum  Christi,  si  verba  evangelica,  quibus 
symbolum  constat,  illic  defuerint».  Ceterum  S.  Optatus  in  eodem 
opere  clarissime  profitetur:  « In  quo  baptizarentur  gentes,  a 
Salvatore  mandatum  est:  per  quem  baptizarentur,  nulla  exce- 
ptione discretum  est.  Non  dixit  Apostolus : vos  facite,  alii  non 
faciant;  quisquis  in  nomine  Patris  et  Filii  et  Spiritus  Sancti  ba- 
ptizaverit,  Apostolorum  opus  implevit». 

8.  — Saltem  admitti  debet  cum  Morino  et  Maldonato  datum 
fuisse  in  Ecclesia  sacramentum  confirmationis  iis  qui  iam  ab  hae- 
reticis aut  schismaticis  Confirmationem  acceperant.  — Neg.  — Sae- 
pissime apud  Patres  et  in  decretis  Pontificum  invenimus,  manus 
episcopalis  impositionem  fuisse  praescriptam  ab  haeresi  ad  Ec- 
clesiam Catholicam  venientibus,  ut  hi  virtute  Spiritus  Sancti  con- 
firmarentur. Sed  illa  impositio  manus  non  erat  ad  roborandos 
fideles  sacramento  confirmationis,  verum  ad  reconciliandos  re- 
duces ad  Ecclesiam  et  ad  conferendum  eis  sacramentum  poeni- 
tentiae *.  « Manus  autem  impositio,  si  non  adhiberetur  ab  haeresi 


* L.  I.  adversus  Parmenianum.  c.  12. 

* L.  6.  de  bapt.  c.  47.  n.  25. 

* L.  5.  c.  7. 

* In  Epistola  i.  Siricii  Papae  ad  Himerium  Tarraconensem,  c.  i.,  habetur: 
« Nos  cum  Novatianis  aliisque  haereticis , sicut  est  in  Synodo  constitutum  , 
per  invocationem  solam  septiformis  Spiritus  episcopalis  manus  impositione 
catholicorum  conventui  (baptizatos  ab  Arianis)  sociamus;  quod  etiam  totus 
Oriens,  Occidensque  custodit  ».  — Huius  autem  ritus,  quem  a toto  Oriente  et 
Occidente  custoditum  Siricius  tradit,  usum  exhibet  Codex  Gellonensis  aetate 
Caroli  Magni  exaratus,  in  quo  legitur : (t  Benedictio  super  eos,  qui  de  diversis 
haeresibus  veniunt.  — Sancte  Pater  Omnipotens,  qui  famulum  tuum  ab  errore 
haereseos  dignatus  es  eruere,  et  ad  Sanctam  ecclesiam  revocare;  quaesumus 
te  Domine,  immitte  in  eum  Paraclitum  Spiritum  tuum  septiformem.  Spiritum 
sapientiae  et  intellectus.  Spiritum  consilii  et  fortitudinis,  Spiritum  scientiae  et 

venienti  » inquit  S.  Augustinus  « tamquam  extra  omnem  cul- 
pam iudicaretur;  propter  caritatis  autem  copulationem,  quod  est 
maximum  donum  Spiritus  Sancti,  sine  quo  non  valent  ad  sa- 
lutem quaecumque  alia  sancta  in  homine  fuerint,  manus  haereticis 
correctis  imponitur». 

9.  S.  Basilius,  epistola  canonica  I.  ad  Amphilochium,  canone  I. 
ait  c(  Existimo  itaque,  quoniam  nihil  de  illis  (Encratitis)  aperte 
dictum  est,  eorum  baptisma  a nobis  reiiciendum  esse  ».  Et  in 
canone  47.,  epistolae  secundae  canonicae  dicit:  « ipsos  in  Ec- 
clesiam non  admittimus  nisi  in  nostrum  baptisma  fuerint  baptizati. 
Etenim  ne  dicant : In  Patrem  et  Filium  et  Spiritum  Sanctum  ba- 
pti:(ati  sumus ; qui  videlicet  Deum  esse  effectorem  malorum  exi- 
stimant, exemplo  Marcionis  et  reliquarum  haeresum  ».  — Resp,,  i. 
non  recte  explicant  S.  Basilium  qui  putant  eum  ibi  dixisse  solum 
haereticos  illos  esse  baptizandos  cum  ad  Ecclesiam  venirent,  qui 
formam  baptismi  iam  corruperant.  Haec  interpretatio  ipsib  verbis 
modo  citatis  refutatur;  nam  in  eis  agitur  de  haereticis  qui  ba- 
ptizabant in  nomine  Patris  et  Filii  et  Spiritus  Sancti;  et  S.  Basilius 
erroneam  formam  baptismi  in  eis  non  reprehendit,  sed  doctrinam 
haereticam.  Praeterea  rebaptizari  vult  eos  qui  non  rebaptiza- 
bantur apud  Romanos,  — « quod  si  apud  vos  »,  ait,  « prohibita 
est  rebaptizatio,  sicut  et  apud  Romanos,  oeconomiae  alicuius 
causa,  nostra  tamen  ratio  vim  obtineat  » ; — at  Ecclesia  Romana 
numquam  approbavit  baptismum  sine  praescripta  forma  collatum : 
ergo  non  est  sermo  in  locis  obiectis  de  illis  qui  nullum  rece- 
perant in  haeresi  baptismum  propter  vitium  formae.  — 2.  Quae- 
nam  est  vera  interpretatio  illorum  canonum.^  S.  Basilius  locis 
citatis : a')  distinguit  inter  haereticos  et  schismaticos,  et  dicit  hanc 
Patrum  antiquiorum  fuisse  praxim  ut  haereticorum  sacramenta 
reiicerent,  schismaticorum  vero  admitterent  * : i)  Pepuzenos  censet 

pietatis,  et  adimple  famulum  tuAm  Spiritu  timoris  Domini  ».  — V.  Thesaur 
Theol.  t.  IO.  op.  7.  § 5. 

* De  bapt.  1.  5.  c.  23.  n.  33. 

* Migne,  P.  G.  t.  32.  p.  670. 

* Ibid.  p.  731. 

^ <r  Visum  est  ergo  antiquis  haereticorum  quidem  baptisma  penitus  reiicere; 
schismaticorum  vero,  ut  adhuc  ex  Ecclesia  existentium,  admittere  ».  — Schi- 
smaticos dicit  adhuc  ex  Ecclesia  existentes,  non  quasi  ab  Ecclesia  separati  non 
essent,  sed  quia  fidem  Ecclesiae  cum  adhuc  retinerent,  in  eis  S.  Basilius  ve- 
stigium quoddam  agnoscebat  necessitudinis  cum  Ecclesia. 

aperte  haereticos,  et  eorum  baptismum  omnino  invalidum  ^ : c)  af- 
firmat S.  Cyprianum  et  Firmilianum  in  eodem  censu  quoad  nul- 
litatem  sacramentorum  habuisse  haereticos  et  schismaticos : d)  Sed 
ait  nonnullis  Asiaticis  baptismum  schismaticorum  visum  fuisse 
suscipiendum ; et  ipse  id  etiam  concedit  ^ : e)  Encratitarum  vero 
baptismum,  etsi  in  forma  nihil  differat  a catholico,  praecipit  non 
esse  admittendum  ® ; et  hoc  statuit  quia  nihil  de  his  aperte  (in  ca- 
nonibus Ecclesiae)  dictum  est ; addit  tamen  regulam  praescriptam 
mutandam  fore  si  communi  utilitati  adversa  erit  — Ex  his  ergo 
aperte  constat  S.  Basilium  putasse  i.  baptismum  collatum  ab  eis 
qui  in  fide  errabant,  praesertim  circa  SS.  Trinitatem,  fuisse  inva- 
lidum : baptismum  vero  collatum  ab  aliis  extra  Ecclesiam  admitti 
posse  vel  reiici  secundum  consuetudinem  variam  Ecclesiarum 
particularium,  et  utilitates  diversas  pro  temporum  et  circumstan- 
tiarum varietate.  2.  Nullam  definitionem  fidei  fuisse  hac  in  re 
adhuc  latam,  imo  nullam  generalem  normam  disciplinarem,  quae 
spectaret  omnes  sive  haereticos  sive  schismaticos  ad  Ecclesiam 
venientes.  3.  Desiderasse  hanc  communem  normam  a legitima 
auctoritate  quantocius  praescribendam,  ut  eruitur  ex  verbis  quibus 
concludit  canonem  47. : « Quamobrem,  si  hoc  placuerit,  oportet 
episcopos  plures  in  unum  convenire,  et  ita  demum  canonem 
edere,  ut  et  is  qui  agit,  periculo  careat,  et  qui  respondet,  in 
dando  eiusmodi  quaestionibus  responso,  auctoritatem  habeat  ». 
— Forsan  quaeres,  quomodo  S.  Basilius  haec  dicere  potuerat  cum 
rebaptizantium  doctrina  iam  fuerat  duobus  Conciliis  Areletensi  I. 
et  Nicaeno  I.  explosa?  Respondemus,  Concilium  Arelatense  I., 
etsi  ignoratum  non  fuerit,  saltem  ex  parte,  ab  orientalibus,  canon 
octavus  eiusdem  Concilii  poterat  tamen  ab  iis  credi  pro  re  disci- 
plinari conditus  et  pro  Ecclesia  occidentali:  canones  vero  Ni- 
caeni, nullum  exhibent  expressum  ac  generale  decretum  de  hae- 

* a Pepuzeni  ergo  sunt  aperte  haeretici nam  in  Spiritum  Sanctum  bla- 
sphemaverunt,  Montano  et  Priscillae  Paracliti  appellationem  nefarie,  impuden- 
terque  attribuentes. . . . Qua  igitur  ratione  eorum  baptisma  admittatur?  a 

* a Quoniam  nonnullis  Asiaticis  omnino  visum  est  eorum  baptisma,  plu- 
ribus consulendi  causa,  suscipiendum  esse,  suscipiatur  ». 

* «t  Quoniam  nihil  de  illis  aperte  dictum  est , eorum  baptismum  a nobis 
reiiciendum  esse;  ac  si  quis  ab  eis  acceperit,  accedentem  ad  Ecclesiam,  ba- 
ptizandum ». 

* « Quod  si  hoc  generali  oeconomiae  impedimentum  erit,  rursus  consue- 
tudine utendum  est  »• 


Digitized  by  ^^ooQle 


ART.  YII.  DE  FIDE  ET  PROBATIONE  MINISTRI.  2iy 

reticorum  baptismo,  sed  solum  ex  duobus  canonibus,  8.  nempe 
et  19.,  in  quibus  discrimen  est  inter  Paulianistarum  baptismum 
et  Novatianorum,  doctrina  Ecclesiae  colligitur,  et  sententia  reba- 
ptizantium demonstratur  falsa.  Cum  ergo  explicite  in  Concilio 
Nicaeno  dogma  de  validitate  baptismi  collari  a quocumque  mi- 
nistro, qui  formam  servaret  integram,  expresse  non  fuerit  defi- 
nitum, poterat  S.  Basilius  putare  decreta  Concilii  spectare  solum 
disciplinam  variabilem  pro  varietate  regionum,  et  novum  Con- 
cilium ad  rem  definiendam  et  communem  praxim  stabiliendam, 
desiderare.  Ea  de  causa  S.  Epiphanius,  post  Basilium,  affirmabat: 
« Aliquos  esse,  qui  praeter  Ecclesiae  consuetudinem,  ac  citra 
Concilii  generalis  decretum,  eos  qui  ab  Arianis  ad  suas  partes 
transeunt,  iterum  baptizari  nihil  verentur;  cum  nondum  ea  res 
universalis  Synodi  iudicio  decisa  sit  ‘ ». 

Potiores  difficultates  solvimus:  aliis,  quae  sacramenta  quaedam 
in  specie  respiciunt,  et  ex  historia  desumuntur,  opportuno  loco 
respondebimus. 

Nota.  — Etsi  sacramentorum  valor  non  pendeat  a fide  aut  a 
probitate  ministri,  in  eo  tamen  ut  sacramenta  licite  conficiat 
statum  gratiae  requiri  non  est  dubium,  saltem  si  sermo  sit  de 
ministro,  qui  speciali  consecratione  ad  sacramentum  conficiendum 
deputatus  sit.  Certe,  si  Deus  in  veteri  lege  sacerdotibus  man- 
dabat - : ((  Sint  ergo  sancti  quia  et  ego  sanctus  sum.  Dominus, 
qui  sanctifico  eos  »,  multo  magis  sanctitatem  exigit  in  ministris 
novi  Testamenti,  qui  dignitate,  potestate,  gratiis  acceptis  sacer- 
dotes mosaica  lege  constitutos  antecedunt.  Quare  S.  Thomas 

ait  ® : « Ministri  debent  Domino  conformari Et  ideo  non  est 

dubium  quin  mali  exhibentes  se  ministros  Dei  et  Ecclesiae  ad 
irreverentiam  Dei  et  contaminationem  sacramentorum,  quantum 
est  ex  parte  ipsius  peccatoris  (licet  sacramenta  secundum  seipsa 
incontaminabilia  sint),  consequens  est  quod  tale  peccatum  ex 
genere  suo  sit  mortale  ». 

Gravissima  sunt  hac  in  re  verba  Ritualis  Romani  Pauli  V. 
iussu  editi : « Cum  igitur  in  Ecclesia  Dei  nihil  sanctius,  aut 
utilius,  nihilque  excellentius,  aut  magis  divinum  habeatur,  quam 

' Exposit.  fidei  cath.  c.  13. 

’ Lev.  XXI.  8. 

* 3.  p.  q.  64.  a.  6. 

sacramenta  ad  humani  generis  salutem  a Christo  Domino  insti- 
tuta, Parochus,  vel  quivis  alius  Sacerdos,  ad  querti  eorum  admi- 
nistratio pertinet,  meminisse  in  primis  debet,  se  sancta  tractare, 
atque  omni  temporis  momento  ad  tam  sanctae  administrationis 
officium  paratum  esse  oportere.  Quamobrem  illud  perpetuo  cu- 
rabit, ut  integre,  caste,  pieque  vitam  agat ; nam  etsi  sacramenta  ab 
impuris  coinquinari  non  possint,  neque  a pravis  ministris  eorum 
effectus  impediri,  impure  tamen  et  indigne  ea  ministrantes  in 
aeternae  mortis  reatum  incurrunt  ». 

Verum  per  accidens  excusatur  a culpa  minister  qui  in  statu 
peccati  mortalis  conficit  sacramentum,  si  statum  suum  invinci- 
biliter ignoret,  aut  ob  urgentem  necessitatem  sacramentum  con- 
ficere debeat,  quin  spatium  habeat  cum  Deo  se  prius  reconci- 
liandi. — Id  autem  fusius  declarare,  aliasque  quaestiones  attingere, 
quae  spectant  licitam  sacramentorum  administrationem  hic  non 
vacat;  a doaoribus  enim  qui  moralem  theologiam  pertractant 
ea  omnia  discutiuntur. 

ARTICULUS  OCTAVUS 
De  intentione  ministri. 

(c  Intentio  nominat,  S.  Thomas  ait  ',  actum  voluntatis,  prae- 
supposita  ordinatione  rationis  ordinantis  aliquid  in  finem  »:  proinde 
intentio  ministri  sacramentorum  est  actus  voluntatis,  quo  minister 
vult  sacramentum  conficere,  seu  illud  agere  quod  Christus  in- 
stituit et  in  Ecclesia  fieri  consuevit.  Intentio  haec  dicitur  explicita 
et  immediata  si  illud  quod  agere  vult  minister  est  conficere  sa- 
cramentum, ut  tale:  si  vero  agere  vult  quod  frequentatur  in  Ec- 
clesia, sed  hoc  ipsum  non  attingit  actu  voluntatis  suae  sub  for- 
mali ratione  sacramenti,  intentio  dicitur  implicita  et  mediata.  Non- 
nulli theologi  intentionem  explicitam  ministri  vocant  directam, 
implicitam  autem  reflexam. 

Multiplex  partitio  est  intentionis  sive  explicitae  et  directae, 
sive  implicitae  et  reflexae : potest  enim  intentio  esse  vel  actualis, 
vel  virtualis,  vel  habitualis,  vel  interpretativa.  — Actualis  intentio 
habetur  si  actu  voluntas  conficiendi  sacramentum  elicitur  eo  tem- 

* I.  2.  q.  12.  a.  I.  ad  5. 

pore  quo  reapse  conficitur.  — Virtualis  intentio  adest  cum  intentio 
actualis  antecedenter  ad  operis  executionem  ita  habita  fuerit  ut 
vi  illius  intentionis  opus  nunc  peragatur,  et  actualis  intentio  non 
actu,  sed  virtute  permaneat  atque  influat  in  operis  executionem. 
— Habitualis  est  intentio  quae  aliquando  fuit  actualis,  et  non 
fuit  postea  per  actum  contrarium  revocata,  hic  et  nunc  tamen, 
dum  actio  sacramentalis  ponitur,  neque  actu  neque  virtute  existit 
influens  in  opus  quod  peragitur.  Intentionem  hanc  habitualem, 
theologi  antiquiores  communiter  vocabant  virtualem.  — Interpre- 
tativa  dicitur  illa  intentio  quae  numquam  extitit,  at  praesumi 
potest  existere,  vel  extitura  esse,  si  operans  ad  circumstantias 
eiusdem  actionis  adverteret. 

Requiriturne  aliqua  intentio  in  ministro  ut  conficiat  sacra- 
mentum ? — Lutherus  dixit  nullam  esse  requisitam,  adeo  ut  sa- 
cramenta etiam  ioco  et  irrisorie  collata  valeant,  quia  etiam  hoc 
modo  excitare  fidem  possunt  in  suscipiente,  qua  iustificetur.  At 
Concilium  Tridentinum  damnavit  hanc  doctrinam  ut  haereticam 
et  decrevit  necessariam  esse  in  ministro  ad  sacramentum  valide 
conficiendum  saltem  intentionem  faciendi  quod  facit  Ecclesia. 

Verum  circa  id  quod  Ecclesia  facit,  seu  ritum  quem  Ecclesia 
frequentat  duplex  dari  potest  intentio,  externa  et  interna.  Externa 
dicitur  ea,  per  quam  minister  exterius,  et  quidem  serio,  actionem 
peragit  quae  in  Ecclesia  usurpatur,  tametsi  interne  hanc  ipsam 
actionem  vere  nolit  peragere,  sed  tantum  fingere  et  simulare. 
Vocatur  haec  intentio  externa,  non  quia  interne  non  concipitur, 
sed  quia  obiectum  eius  est  positio  solummodo  ritus  externi  et 
materialis.  Interna  vero  intentio  illa  est  qua  minister  non  modo 
exterius,  sed  intus,  in  animo  vult  serio  illud  agere  quod  agit 
Ecclesia;  quidquid  tandem  vere  is  sentiat  de  sacramento,  de  ef- 
fectu eius,  de  ipsa  Ecclesia.  Probe  igitur  distinguenda  est  fides  ab 
intentione.  Etenim  potest  aliquis  nullam  habens  fidem  de  effica- 
citate sacramenti  ad  conferendam  gratiam,  putansque  haereticam 
suam  sectam  esse  veram  Christi  Ecclesiam,  velle  serio  et  vere 
facere  id  quod  Ecclesia  catholica  facit  dum  sacramentum  aliquod 
ministrat ; ac  proinde  habere  sine  fide  intentionem  internam  con- 
ficiendi sacramentum.  — Ex  alia  parte  potest  minister,  vel  sine 
fide,  vel  fidem  retinens,  ex  perversitate  animi,  aut  mimice  et 
aperta  ludificatione  simulare  sacramentum,  et  sic  nullam  habere 
intentionem  illud  conficiendi ; aut  externam  tantum  actionem 

serio  intendere,  dum  in  animo  contrariam  prorsus  voluntatem 
gerit ; ideoque  habere  intentionem  externam  sacramentum  con- 
ficiendi. 

Nonnulli  theologi  affimaverunt  ministri  intentionem  externam 
tantum  requiri  ut  sacramentum  valide  conficiatur;  quapropter 
nihil  sacramento  obesse  si  minister  intendat  animo  irrisorie  sa- 
cramenta conficere,  dummodo  intendat  facere  externum  ritum, 
idest  adhibere  materiam  et  serio  proferre  formam.  Hanc  senten- 
tiam, ab  ipsis  propugnatam,  nomen  et  auctoritatem  habebat  ab 
Ambrosio  Catharino,  O.  P.,  in  Concilio  Tridentino  magni  nominis 
theologo,  et  Minorensi,  deinde  Campsensi  Praesule.  « Quid  ergo  », 
interrogat  Catharinus  in  opusculo  de  intentione  ministri,  « facit 
Ecclesia  per  ministros  baptizando  ? nisi  quod  legitima  utitur  ma- 
teria adhibens  suam  verborum  formam:  hoc  igitur  si  facit  mi- 
nister, profecto  illud  facere  intendit,  si  sit  mente  sanus.  Quis 
enim  vigilans  faciat  aliquid,  quod  facere  non  intendat?  « Sed 
arbitrantur  quidam  non  aliam  fuisse  Catharini  mentem,  quam 
asserere  ratum  sacramentum  esse  quod  fiat  cum  intentione  cele- 
brandi Ecclesiae  ritum,  etiamsi  ministrans  non  intendat  spiri- 
tualem effectum  illius  ritus,  quinimo  eos  irrideat  qui  putant  hu- 
iusmodi  ritum  esse  sacrum,  numquam  tamen  Catharinum  docuisse 
sacramentum  esse  validum,  si  minister  intendat  animo  ritum  ex- 
ternum simulare.  Profecto  si  haec  fuisset  Catharini  sententia,  vel 
nihil  omnino  vel  parum  a communi  theologorum  doctrina  dis- 
crepasset.  Attamen  non  ita  opinionem  Catharini  alii  intellexe- 
rant : et  qui  eam  vindicandam  susceperunt,  propugnaverunt  sacra- 
mentum validum  esse  etiamsi  ministrans,  dum  externe  ritum  per- 
ficit, apud  se  irrisoriam  voluntatem  habeat,  et  dicat,  ex.  gr.  nolo 
baptizare,  nolo  consecrare,  nolo  hunc  ritum  facere,  ut  perficitur 
in  Ecclesia. 

Cardinalis  Bellarminus  de  hac  opinione  dixit  ‘ : « Non  video 
quid  differat  a sententia  Kemnitii  et  aliorum  haereticorum,  nisi 
quod  Catharinus  in  fine  opusculi  subiicit  se  Apostolicae  Sedi  et 
Concilio,  illi  autem  irrident  utrumque  ».  Sed  a doctrina  Nova- 
torum damnata  longe  reapse  distat  opinio  quae  attribuitur  Ca- 
tharino quaeque  admissa  videtur  a.  P.  Salmerone  S.  I.,  et  defen- 
ditur a Contensonio,  Duhamel,  Juenin,  Serry,  aliisque.  Lutherus 

‘ De  controv.  christ.  fidei,  t.  3.  de  sacram  in  genere,  l.  i.  c.  27. 

enim  contendebat  validum  fore  sacramentum  cum  externa  irrisione 
collatum;  id  negant  assertores  sententiae  Catharini.  Lutheri  erro- 
rem Concilium  Tridentinum  damnavit,  et  tamen  non  pronuntiavit, 
directe  saltem,  decretum  aliquod  contra  eos  qui  tenent  validum  sa- 
cramentum cum  interna  irrisione  administratum.  Quinimmo  Cardi- 
nalis Pallavicini,  quamvis  falsam  existimet  hanc  sententiam,  aperte 
tamen  fatetur  eam  nec  definitionibus  Concilii  Tridentini  diserte 
damnatam,  nec  Patribus  congregatis  fuisse  suspectam^». 

* Haec  sunt  verba  Pallavicini:  « Io  per  me  stimo,  che  la  sentenza  dei 
Caterino  sia  falsa,  raa  non  per6  condannata  espressamente  da’ canoni  triden- 
tini : onde  egli  pot^  lecitamente  difendere  ch’  ella  non  contradiceva  al  conci- 
lio. ...  Io  posso  affermare,  che  essendo  nate  non  so  quali  differenze  litterarie 
fra  il  Caterino  e il  raaestro  dei  sacro  palazzo,  sopra  cui  litigavano  con  vicen- 
devoli  opposti  libretti , i legati  pregarono  il  papa , che  rimovesse  il  secondo 
da  travagliare  il  primo : affermando,  che  la  vita  e la  dottrina  dei  Caterino  era 
approvata  da  tutti.  Dal  che  si  coglie,  che  nel  concilio  non  erano  in  sinistro 
concetto  le  opinioni  difese  dal  Caterino , nfe  s’  ebbe  quWi  intenzione  di  con- 
dannarle.  E nel  vero,  se  questo  fosse  avvenuto,  non  Tavrebbono,  come  nar- 
rammo  con  le  universali  acclamazioni  falto  promuovere  al  vescovado;  n6  dipoi 
un  pontefice  che  avea  preseduto  al  concilio , gh  avrebbe  posta  un’  altra  pi£i 
nobile  mitra  in  fronte.  Adunque  io  m*  awiso , che  la  sentenza  proscritta  in 
Trento  sia  quella  che  Leon  decimo  nella  sua  costituzione  dannb  in  Lutero , 
cio^:  che  il  sacramento  sia  instituito  da  Cristo  in  maniera  che  conseguisca 
r effetto,  bench^  il  ministro  1’  eserciti  con  modo  apertamente  beffatore  e gio- 
coso : la  quale  instituzione  6 manifestissimo  quanto  sarebbe  Iungi  e dal  decoro 
della  chiesa,  e dal  sentir  de’fedeli,  e dalla  natura  di  tutte  le  altre  azioni  le- 
gitime umane.  La  dove  i prenominati  dottori  cattolici  consentono  in  ricercar 
al  valore  dei  sacramento  1’  intenzion  non  pure  di  far  quell’  atto  esteriore  ma- 
terialmente  considerato  che  fa  la  Chiesa , la  qual  intenzione  6 altresl  in  chi 
r amministra  per  giuoco ; ma  di  farlo  con  quella  sembianza  esteriore  d’  operar 
da  senno  che  usa  la  Chiesa ; e con  apparenza  d’  indirizzarla  a quel  fine  a cui 
r indirizza  la  Chiesa  ».  — Istoria  dei  Concilio  di  Trento,  t.  2.  1.  9.  c.  6.  n.  2. 
Idem  clarissimus  auctor,  1.  8.  c.  9.  n.  i.  ait:  « Si  prosegui  dunque  Pesami- 
nazione  sopra  il  dogma  proposto  (della  giustificazione),  nel  quale  s’  era  fervi- 
dissimamente  lavorato  sin  a quel  tempo  e da*padri,  e da’ minori  teologi.  Fra 
questi  io  ritrovo  che  singolar  soddisfazione  si  ricevette  dei  Caterino : imper- 
cioch6  spargendos!  voce  nella  congregazion  generale , che  un  vescovo  fosse 
annegato  nell’Adice;  tutti  gridarono , che  dovea  sostituirsi  nel  vescovado  il 
Caterino , per  esser  uomo  si  raro , e di  pari  odioso  agli  eretici , ed  amato 
da’ cattolici.  E benchfe  la  voce  riusci  falsa  intomo  alia  morte  delPuno,  ebbe 
forza  di  veriti  nell’ esaltazione  delPaltro;  peroch^  i legati,  i quali  frequente- 
raente  raccommandavano  al  papa  gli  uomini  meritevoli  dei  concilio,  significa- 
rongli  allora,  ed  approvarono  quell’  universal  desiderio.  Ed  egli  il  cre6  poco 
appresso  vescovo  di  Minori  ». 

Inter  defensores  autem  sententiae  Catharini,  non  desunt  qui 
eam  limitant  ad  aliquos  tantum  casus  particulares,  nimirum  sen- 
tiunt ministrum,  nisi  vel  in  loco  sacro  praesens  sit,  vel  ad  sacra- 
menti confectionem  fuerit  invitatus,  nihil  operari ; eo  ferme  modo, 
aiunt,  quo  iudex  ratam  sententiam  profert  si  sedeat  pro  tribu- 
nali; secus  vero  si  loquatur  e loco  ubi  personam  iudicis  gerere 
non  intelligatur. 

In  sequenti  thesi  defendimus  intentionem  esse  in  ministro  ne- 
cessariam ad  sacramentum  valide  conficiendum,  eamque  non  ha- 
bitualem, et  multo  minus  interpretativam,  sed  saltem  virtualem, 
qua  velit  non  modo  externe,  sed  ex  animo  absque  interna  simu- 
latione, facere  quod  facit  Ecclesia.  Et  quum  necessariam  dicimus 
intentionem  in  ministro  faciendi  quod  facit  Ecclesia,  non  signi- 
ficamus eum  debere  ad  validitatem  sacramenti  intentionem  habere 
faciendi  quod  facit  Catholica  et  Romana  Ecclesia,  sed  tenemus 
sufficere  ut  velit  facere  quod  facit  vera  Christi  Ecclesia,  quam- 
cumque  demum  in  mente  ille  pro  vera  habeat,  sive  Arianam, 
sive  Lutheranam,  sive  Calvinisticam,  sive  aliam.  Etenim  licet  ille 
falso  credat  sectam  aliquam  esse  veram  Ecclesiam  institutam  a 
Christo,  tamen  error  iste  privatus  non  destruit  veritatem  inten- 
tionis quam  habet  faciendi  quod  Ecclesia  Christi  facit,  adeoque 
veritatem  sacramenti  non  destruit.  Si  autem  minister  intenderet 
non  facere  quod  Romana  Ecclesia  facit,  etiamsi  esset  vera  Christi 
Ecclesia,  profecto,  ut  recte  adnotat  Sylvius  *,  sacramentum  esset 
nullum  quia  tunc  revera  non  haberet  intentionem  faciendi  quod 
Christus  instituit.  Similiter  valide  baptizaret  iudaeus  aut  paganus 
si  intentionem  habuerit  faciendi  quod  audierat  fieri  ab  Ecclesia 
Christi,  quia  vellet  et  ipse  facere  quod  facit  Ecclesia. 

‘ In  3.  p.  q.  64.  a.  8.  conci.  6.  ad  8. 

THESIS  XVII. 

Ut  valide  sacramentum  conficiat  omnino  requiritur  in  ministro  in- 
tentio qua  velit  facere  quod  facit  Ecclesia,  quaecumque  tandem  de 
Ecclesia,  de  sacramento,  eiusque  effectu  sentiat:  et  non  sufficit  ut 
haec  intentio  sit  habitualis,  et  multo  minus  interpretativa ; sed 
necessario  debet  esse,  si  non  actualis,  saltem  virtualis,  et  non 
modo  externa,  sed  interna. 


Thesim  hanc  dividimus  in  quatuor  partes;  — in  i.  dicimus 
necessariam  esse  in  ministro,  qui  sacramentum  conficit,  inten- 
tionem faciendi  quod  Ecclesia  facit;  — in  2.  declaramus  ad  hoc 
non  oportere  ut  minister  intendat  vel  effectum  sacramenti,  vel 
ritum  Ecclesiae  formaliter  ut  sacramentum  est,  vel  etiam  facere 
quod  Ecclesia  Catholica  Romana  facit;  — in  3.  ostendimus  in- 
tentionem requiri  non  interpretativam  aut  habitualem,  sed  si 
actualis  non  adsit,  virtualem ; — in  4.  propugnamus  intentionem 
mere  externam  non  sufficere  ut  ritus  sit  sacramentum,  sed  ne- 
cessariam esse  internam. 

I.  Prima  pars  thesis  est  de  fide,  definita  in  Concilio  Tridentino 
(sess.  7.  can.  ii.)  his  verbis;  «Si  quis  dixerit,  in  ministris,  dum 
sacramenta  conficiunt  et  conferunt,  non  requiri  intentionem  saltem 
faciendi  quod  facit  Ecclesia,  anathema  sit  ».  — In  sess.  14.  sancta 
Tridentina  Synodus  similiter  (can.  9.)  statuit:  «Si  quis  dixerit 
absolutionem  sacramentalem  sacerdotis  non  esse  actum  iudicialem, 
sed  nudum  ministerium  pronuntiandi  et  declarandi  remissa  esse 
peccata  confitenti,  modo  tantum  credat  se  esse  absolutum;  aut 
sacerdos  non  serio,  sed  ioco  absolvat;  aut  dixerit  non  requiri 
confessionem  poenitentis,  ut  sacerdos  eum  absolvere  possit,  ana- 
thema sit». 

Probatur  I.  Ex  Scripturis,  Etenim  Apostolus  ait  (1.  ad  Cor.  iii. 
4.  5.);  « Quid  igitur  est  Apollo?  Quid  vero  Paulus?  Ministri 
eius  cui  credidistis  »:  et  iterum  (in  eod.  Ep.  iv.  i.):  « Sic  nos 
existimet  homo  ut  ministros  Christi ».  Unde  sic  argumentamur:  Ex 
his  locis,  — idque  iam  superius  non  semel  declaratum  fuit, — constat 
ministros  sacramenta  conficere  nomine  Christi,  et  ex  potestate  mi- 

nisteriali  a Christo  accepta;  proinde  ad  sacramentum  aliquod  con- 
ficiendum omnino  necessarium  esse  ut  minister,  quicumque  sit, 
agat  nomine  Christi,  et  uti  velit  potestate  a Christo  accepta  ad  ea 
conficienda.  Atqui  minister  qui  non  habet  intentionem  saltem  fa- 
ciendi quod  facit  Ecclesia,  non  agit  nomine  Christi,  nec  uti  vult 
potestate  ab  eo  accepta  ad  sacramentum  conficiendum.  Ergo  ad  sa- 
cramentum conficiendum  necessaria  omnino  est  in  ministro  intentio 
saltem  faciendi  quod  facit  Ecclesia.  — Prob.  min.  Ille  solum  agit 
nomine  Christi,  et  uti  vult  potestate  ab  eo  accepta  ad  sacramen- 
tum conficiendum,  qui  dum  sacramentum  conficit,  vult  saltem 
illam  actionem  sacram  perficere  quam  novit  fieri  a ministris  sa- 
cramentorum in  Ecclesia  Christi.  Atque  id  est  habere  intentio- 
nem faciendi  saltem  quod  facit  Ecclesia.  Ergo  ille  solus  qui  hanc 
intentionem  saltem  habet,  agit  nomine  Christi  et  utitur  potestate 
a Christo  accepta  ad  sacramentum  conficiendum;  ideoque  non 
agit  nomine  Christi  et  non  utitur  potestate  ministeriali  pro  sa- 
cramentis conficiendis  qui  illam  intentionem  minime  habet. 

Argumentum  quod  proposuimus  evidentius  evadit  exemplo. 
Sicut  non  censetur  Legatus  nomine  Principis  agere  si  nonnisi 
mimice  de  bello  aut  pace  paciscitur ; neque  status  negotia  trans- 
igere Minister  qui  nulla  deliberatione,  intentione  nulla,  in  ebrie- 
tate, casu,  aut  ioco  quae  fieri  deberent  a subditis  statueret:  multo 
minus  minister  Christi  censeri  potest  ille  qui  non  habet  inten- 
tionem ullam  ministrandi  sacramenta  ut  fit  in  Ecclesia  Christi, 
aut  ioculariter  ea  ministrat. 

Praeterea,  ex  aliis  Scripturae  locis  adhuc  colligitur  Christum 
ita  sacramenta  instituisse  ut  ea  ab  intentione  ministri  perpetuo 
dependerent  Etenim  pro  institutione  sacramenti  poenitentiae 
Christus  dixit:  « Quorum  remiseritis  peccata,  remittuntur  eis  » 
(loan.  XX.  23.),  et  his  verbis  potestatem  dedit  ministris  sacramenti 
absolvendi  poenitentes  a peccatis  post  baptismum  commissis, 
usumque  eiusdem  potestatis  reliquit  arbitrio  illorum  ministrorum : 
necesse  est  ergo  ad  absolutionem  poenitentis  in  poenitentiae  sa- 
cramento ut  minister  deliberatione  et  iudicio,  ac  proinde  inten- 
tione praehabita,  velit  illa  facultate  uti  et  reapse  absolvere.  Simili 
pacto  intentio  ministri  requisita  intelligitur  ad  validam  collatio- 
nem baptismi,  ex  verbis:  «Baptizantes  eos,  etc.,  » in  quibus  si- 
gnificatur potestas  baptizandi  data  ministris  huius  sacramenti  et 
eorum  commissa  arbitrio.  Ex  paritate  idipsum  constat  pro  sacra- 

mento  Confirmationis.  Quoad  cetera  sacramenta  evidentior  etiam 
apparet  necessitas  intentionis.  Nam  pro  sacramento  Extremae  un- 
ctionis forma  est  deprecatoria,  et  minister  debet  orare  super  in- 
firmum, iuxta  illud:  « Inducat  presbyteros  Ecclesiae,  et  orent 
super  eum  » (lac.  5.).  Sed  oratio  non  fit  cum  verba  proferuntur 
absque  animo  orandi,  seu  absque  intentione.  Ergo.  — Verba  pro 
Eucharistiae  institutione : « hoc  facite  in  meam  commemoratio- 
nem » (Luc.  22.),  aperte  significant  Eucharistiam  consecrari  quando 
minister  in  augustissima  actione  illa  Christum  repraesentat;  ideo- 
que  non  consecrari  ab  eo  qui  verba : « hoc  est  corpus  meum  » 
et  (c  hic  est  sanguis  meus  »,  materialiter  tantum  profert,  et  multo 
minus  ab  eo  qui  in  illis  verbis  proferendis  ioculatoris  agit  partes. 
Matrimonium  nullum  est  sine  intentione  ministri,  quia  ministri 
sunt  contrahentes,  et  fictio  etiam  interna  contrahentis  vitiat  con- 
tractum. Demum  in  sacramento  Ordinis  cum  potestas  spiritualis 
conferatur,  haec  profecto  ab  eo  non  datur  qui  nullam  volunta- 
tem habet  eam  conferendi,  et  actionem  quam  peragit  ostendit 
esse  ludificationem. 

II.  Authenticum  Ecclesiae  Magisterium  sine  ulla  ambiguitate  ne- 

cessariam declaravit  intentionem  in  ministro  ad  sacramenti  vali- 
ditatem. Et  sane,  iam  ante  definitionem  Concilii  Tridentini,  quam 
retulimus,  Concilium  Florentinum  in  Decreto  pro  Armenis  di- 
xerat : « Omnia  sacramenta  tribus  perficiuntur,  videlicet  rebus 

verbis. ...  et  persona  ministri  conferentis  sacramentum  cum  inten- 
tione faciendi  quod  facit  Ecclesia,  quorum  si  aliquod  desit  non  per- 
ficitur sacramentum  ».  — Martinus  V.  in  Constitutione  quae  legitur 
ad  calcem  Concilii  Constantiensis,  inter  articulos,  de  quibus  iubet 
suspectos  in  fide  interrogari,  hunc  22.  recenset:  « Utrum  credat, 
quod  malus  sacerdos  cum  debita  materia  et  forma,  et  cum  inten- 
tione faciendi  quod  facit  Ecclesia;  vere  conficiat,  vere  absolvat,  vere 
baptizet,  vere  conferat  alia  sacramenta  ».  — In  Professione  fidei 
ab  Innocentio  III.  Waldensibus  praescripta,  habetur:  «Ad  offi- 
cium (consecrandi  Eucharistiam)  tria  sunt,  ut  credimus,  necessaria : 
scilicet  certa  persona,  id  est  presbyter  ab  Episcopo,  ut  praedi- 
ximus, ad  illud  proprie  officium  constitutus,  et  illa  solemnia  verha 
quae  a Sanctis  Patribus  in  canone  sunt  expressa,  et  fidelis  intentio 
proferentis  » . 

III.  Eiusdem  veritatis  antiquissimum  documentum  invenitur 
in  epistola  S.  Cornelii  Romani  Pontificis  ad  Fabium  Antiochenae 

Ecclesiae  Patriarcham,  quam  refert  Eusebius  Inter  cetera  sic  lo- 
quitur Summus  Pontifex:  « Mirabilem  quamdam,  frater  carissime, 
conversionem  in  eo  (Novato)  mutationemque  brevi  temporis  ar- 
ticulo factam  conspeximus.  Nam  egregius  ille  vir,  qui  tremendis 
quibusdam  sacramentis  affirmaverat  se  episcopatum  non  concu- 
piscere, repente  tamquam  ex  machina  quadam  in  medium  pro- 
iectus,  episcopus  apparuit.  Et  is  qui  se  doctorem  et  ecclesiasticae 
disciplinae  propugnatorem  ferebat,  cum  episcopatum  sibi  a Deo 
minime  concessum  rapere  ac  vindicare  conaretur,  duos  deploratae 
salutis  homines  sibi  socios  adiunxit,  ut  eos  in  exiguam  ac  vilis- 
simam Italiae  partem  mitteret,  atque  illinc  accitos  tres  episcopos, 
homines  plane  rudes  ac  simplices,  fraudulenta  quadam  molitione 
deciperet;  constantissime  affirmans  ipsos  quamprimum  Romam 
proficisci  oportere,  ut  omnis  undecunque  orta  discordia,  ipsorum 
una  cum  aliis  episcopis  interventu  atque  arbitrio  sedaretur.  Qui 
cum  advenissent,  homines,  ut  iam  diximus,  simplicioris  ingenii, 
nec  in  his  perditorum  hominum  artibus  ac  fallaciis,  satis  triti: 
eos  ille  a quibusdam  sui  simillimis  quos  ad  id  comparaverat, 
inclusos  hora  decima,  temulentos  et  crapula  oppressos,  adumbrata 
quadam  et  inani  manuum  impositione  episcopatum  sibi  tradere 
per  vim  cogit:  eumque  nullo  sibi  iure  competentem  per  fraudem 
atque  insidias  vindicat  » . 

IV.  Consensus  unanimis  scholasticorum  confirmat  veritatem 
quam  vindicamus  et  simul  ostendit  eam  fuisse  semper  ab  omni- 
bus admissam  et  creditam  in  Ecclesia.  Sufficit  hic  referre  tantum 
auctoritates  S.  Thomae,  et  S.  Bonaventurae , qui  etiam  pro  re 
praesenti  theologicas  rationes  exhibent. 

Itaque  S.  Thomas,  quaerens  utrum  intentio  requiratur  ad  sa- 
cramentum perficiendum,  ait  « Respondeo  dicendum  quod 
quando  aliquid  se  habet  ad  multa,  oportet  quod  per  aliquid  de- 
terminetur ad  unum,  si  illud  effici  debeat.  Ea  vero  quae  in  sa- 
cramentis aguntur,  possunt  diversimode  agi,  sicut  ablutio  aquae, 
quae  fit  in  baptismo,  potest  ordinari  et  ad  munditiam  corpora- 
lem, et  ad  sanitatem  corporalem,  et  ad  ludum,  et  ad  multa  alia 
huiusmodi;  et  ideo  oportet  quod  determinetur  ad  unum,  id  est, 
ad  sacramentalem  effectum  per  intentionem  abluentis;  et  haec 

‘ Hist.  Eccles.  l.  6.  c.  43. 

•3.4.  64.  a.  8. 

intentio  exprimitur  per  verba  quae  in  sacramentis  dicuntur,  puta 
cum  dicit;  Ego  te  baptizo  in  7tomine  Patris^  etc.  ».  — Et  ad  diffi- 
cultatem ‘ : « Videtur  quod  intentio  ministri  non  requiratur  ad 
perfectionem  sacramenti.  Minister  enim  in  sacramento  instrumen- 
taliter  operatur.  Sed  actio  non  perficitur  secundum  intentionem 
instrumenti,  sed  secundum  intentionem  principalis  agentis.  Ergo 
intentio  ministri  non  requiritur  ad  perfectionem  sacramenti  ». 
Respondet : « Dicendum  quod  instrumentum  inanimatum  non 
habet  aliquam  intentionem  respectu  effectus,  sed  loco  intentionis 
est  motus,  quo  movetur  a principali  agente.  Sed  instrumentum 
animatum,  sicut  minister,  non  solum  movetur,  sed  etiam  quodam- 
modo movet  seipsum,  in  quantum  sua  voluntate  movet  membra 
ad  operandum;  et  ideo  requiritur- eius  intentio,  qua  se  subiiciat 
principali  agenti,  ut  scilicet  intendat  facere  quod  facit  Christus 
et  Ecclesia  » . 

S.  Bonaventura  * vero  sic  loquitur:  « Dicendum  quod  in  omni 
sacramento  necessaria  est  intentio.  Ratio  autem  huius  est,  quia 
sacramentum  non  habet  esse  suum  a natura,  sed  ab  institutione: 
unde  si  ante  institutionem  immersus  esset  quis  in  aquam  sub 
forma  verborum,  non  esset  sacramentum.  Dicunt  ergo  quidam, 
sicut  magister  Hugo  de  Sancto  Victore,  quod  sacramenta  insti- 
tuta sunt  ut  fiant  rationabiliter  et  ex  intentione;  et  ideo,  si  non 
sit  intentio,  non  est  sacramentum.  Ait  enim  sic : ‘ Sacramenta  Dei 
non  sic  instituta  sunt,  ut  operandi  nullam  rationem  admittant, 
aut  tumultuosa  quadam,  et  violenta,  atque  irrationabili  pertinacia, 
sine  omni  intentione,  aut  voluntate  operantium  ad  effectum  pro- 
cedant. Vide  ergo  et  considera,  quia  rationabile  oportet  esse  omne 
opus  ministrorum  Dei,  nec  per  solam  formam  possunt  dare,  ubi 
agendi  intentio  nulla  est  ’.  Potest  tamen  et  alia  ratio  assignari , 
quia  ad  sacramentum  necessaria  est  intentio,  et  institutio.  Ad  hoc 
enim  quod  sit  sacramentum,  necesse  est  quod  forma  et  elemen- 
tum ad  unum  ordinentur ; hoc  autem  non  est  ex  se,  cum  forma 
et  elementum  indifferentia  sint  ad  multa:  ideo  supervenit  insti- 
tutio Christi,  quae  formam  et  elementum  ordinavit  ad  aliquem 
effectum  determinatum  et  signatum.  Sed  tamen  institutio,  etsi 
verba  ordinavit  ad  unum,  non  tamen  arctavit,  quia  ad  alios  usus 

* L.  c.  ad  I. 

• In  4.  sent.  dist.  6.  p.  2.  a.  20.  q.  i. 

possunt  sumi  et  sumuntur : et  ideo  ad  hoc  quod  ordinentur,  ne- 
cessarium est  intervenire  intentionem  ministri,  qua  intendit  illo 
actu  et  verbo  talem  effectum  dare,  vel  saltem  quod  facit  Ecclesia 
facere,  vel  saltem  quod  Christus  instituit  dispensare:  alioquin 
verbum  et  elementum,  ut  disiunta,  vel  ad  aliud  iuncta,  talem 
effectum  non  faciunt  » . 

In  secunda  parte  thesis  declaratur  non  esse  necessariam,  ut 
sacramentum  confici  possit,  intentionem  qua  minister  velit  sacra- 
mentum, ut  tale;  aut  intendat  effectum  sacramenti,  seu  gratiam 
conferendam;  aut  velit  agere  quod  Romana  Ecclesia  agit;  sed 
sufficere  intentionem  faciendi  sacram  eam  actionem  quam  Ecclesia 
vera  facit,  quaecumque  sit  Ecclesia  quam  minister  veram  repu- 
tet. — Haec  pars  ad  fidem  pertinet , et  constat  ex  praecedenti 
thesi,  in  qua  demonstravimus  non  esse  fidem  ministri  necessa- 
riam ad  valorem  sacramentorum.  Valet  baptismus  ab  haeretico, 
a ludaeo  vel  a Pagano  collatus,  dummodo  materia  et  forma 
debita  sit  adhibita;  et  hi  intentionem  certe  non  habent  vel  gra- 
tiam conferendi  per  Sacramentum,  vel  faciendi  quod  Ecclesia  Ro- 
mana facit. 

In  tertia  parte  thesis  dicimus  non  sufficere  ad  valorem  Sacra- 
menti intentionem  interpretativam  aut  habitualem  ministri,  sed 
requiri  intentionem  vel  actualem,  quae  est  optima,  vel  saltem 
virtualem.  Hoc  enunciatum  est  iuxta  omnes  certissimum,  et  nullo 
negotio  demonstratur.  Etenim  intentio  interpretativa  cum  neque 
in  praesenti  existat,  neque  unquam  physice  extiterit,  nullo  modo 
influit  in  actionem  sacramentalem  quae  perficitur,  ideoque  non 
potest  efficere  ut  actio  haec  sacramentalis  ab  ea  procedat,  idest 
eius  imperio  perficiatur.  Similiter  intentio  habitualis  nequit  suf- 
ficere ad  conficiendum  sacramentum,  quia  non  est  efficax  ad 
actionem  sacramentalem  determinandam:  etenim  ab  intentione 
solum  habituali  non  procedit  actio  deliberata,  et  illa  potest  ad- 
esse intentio  etiam  in  ebriis  aut  dorihientibus.  Intentio  autem 
aaualis,  quamvis  omnibus  suadenda  sit,  non  necessario  requiri- 
tur, et  sufficit  virtualis,  nam  i.  intentio  actualis  saepissime  non 
est,  moraliter  loquendo,  in  potestate  nostra,  cum  plerumque, 
praesertim  in  diuturna  actione,  moraliter  impossibile  sit  vitare 
omnes  animi  evagationes  quae  actualem  intentionem  praepediunt. 
Si  ergo  intentio  actualis  necessario  in  administrarione  sacramen- 
torum requireretur  ardua  nimis  et  anxia  res  esset  haec  admini- 

Stratio  a qua  communiter  homines  refugerent;  imo  et  «^aeramenta 
non  raro  invalide  administrarentur,  dubie  frequentissime.  Q.uis 
autem  sanus  sibi  persuadere  valeat  ita  Christum  sacramenta  in- 
stituisse? 2.  Illa  intentio  requiritur  et  sufficit  ad  sacramentum 
conficiendum  quae  influit  in  actum,  et  eum  reddit  humanum  et 
ad  finem  qui  intenditur  determinatum : sed  talis  profecto  est  in- 
tentio virtualis  quae  per  aliquam  sui  relictam  virtutem  vere  in 
actum  influit.  Ergo.  3.  Intentio  virtualis  sufficit  in  contractibus, 
in  orationibus,  in  votis,  aliisque  maximi  momenti  actibus.  Ergo 
etiam  a pari  in  sacramentorum  administratione. 

Quarta  parte  thesis  exhibet  doctrinam,  quam  cum  S.  Alphonso  *■ 
communem  dicimus,  et  ut  sequendam  propugnamus,  nimirum 
externam  ministri  intentionem  non  sufficere  ad  validitatem  sacra- 
menti, sed  necessariam  esse  internam. 

Probatur  i.  Ex  natura  ministerii.  Etenim  in  sacramentis  con- 
ficiendis requiritur  intentio,  qua  minister  agat  nomine  Christi  et 
se  subiiciat  »,  ut  loquitur  S.  Thomas,  « principali  agenti». 
Atqui  si  minister  non  habet  internam  intentionem,  sed  solum 
externam,  nullo  modo  agit  nomine  Christi  eique  in  sacramenti 
ministratione  minime  subiicitur.  Ergo.  Prob.  min.  Cum  illa  sola 
intentione  externa  minister  non  intendit  ex  animo  ritum  sacrum 
peragere  quem  Christus  instituit,  imo  et  hunc  ritum  interne  ir- 
ridet. Atqui  ille  qui  talem  habet  intentionem  nullo  modo  agere 
vult  nomine  Christi,  nullo  modo  intendit  se  subiicere  Christo  et 
opere  implere  id  quod  institutum  est  a Christo.  Ergo. 

2.  Ex  Concilio  Florentino;  nam  in  Decreto  saepius  citato 
statuitur  Sacramenta  perfici  tribus,  materia  nempe,  forma  et  in- 
ientione  faciendi  quod  facit  Ecclesia,  Ergo  praeter  materiam  et  for- 
mam, requiritur  ad  validam  collationem  sacramenti  intentio  mi- 
nistri. Sed  nomine  intentionis  hic  nequit  intelligi  sola  intentio  mi- 
nistri externa.  Ergo  ex  Concilio  Florentino  haec  non  sufficit,  et 
requiritur  interna.  Prob.  subs.  Intentio  ponendi  ritum  externum, 
ut  scribit  ipse  Catharinus,  ab  actu  quo  forma  profertur  est  inse- 
parabilis: a quis  enim»,  ait,  «vigilans  facit  aliquid  quod  facere 
non  intendat  ».  Ergo  si  praeter  illam  prolationem  formae,  quae 
habet  secum  inseparabilem  intentionem  externam,  intentio  dicitur 
necessaria,  haec  debet  esse  intentio  interna,  nimirum  rem  sacram 

* Theol.  mor.  de  sacram,  in  genere,  1.  6.  c.  2.  dub.  i.  n.  12. 

peragendi,  quae  intentio  ab  externo  ritu  seiungi  posset.  Et  quod 
agatur  de  hac  intentione  separabili  ab  ea  qua  externus  ritus  po- 
nitur patet  adhuc  clarius  ex  aliis  verbis  eiusdem  Decreti:  « In 
causa  autem  necessitatis  »,  inquit  Concilium,  c<  non  solum  sacer- 
dos  etiam  paganus  et  haereticus  baptizare  potest,  dummodo 

formam  servet  Ecclesiae  (en  unum  quod  requiritur),  et  facere  in-- 
tendat  (en  aliud  a prolatione  formae  distinctum)  quod  facit  Ec- 
clesia. — Nec  praeteriri  debet  ahud  argumentum  quod  deducitur 
ex  hac  formula  a Conciliis  usurpata,  videlicet:  ut  intendat  mini- 
ster facere  quod  facit  Ecclesia.  Certe  qui  animo  suo  statuit  dum- 
taxat fingere  et  simulare  externe  quod  Ecclesia  facit,  quod  ipsa 
facit  facere  non  intendit : intentio  enim,  ut  audivimus  a S.  Thoma 
initio  huius  articuli,  est  actus  voluntatis  ordinantis  aliquid  in  fi^ 
nem;  ergo  ille  qui  vult  externe  fingere  quod  Ecclesia  facit,  habet 
quidem  actum  voluntatis  qua  ordinat  operationem  suam  exter- 
nam ad  simulandam  actionem  quae  fit  in  Ecclesia,  ac  proinde 
habet  intentionem  simulandi  quod  fit  in  Ecclesia,  non  vero  in- 
tentionem faciendi  illud. 

3.  Concilium  Tridentinum  (sess.  14.  cap.  9.)  momentum  gra- 
vissimum suppeditat  pro  thesi  nostra.  « Quamvis  autem  abso- 
lutio sacerdotis  »,  Concilium  docet,  « alieni  beneficii  sit  dispen- 
satio, tamen  non  est  solum  nudum  ministerium  vel  annunciandi 
evangelium,  vel  declarandi  remissa  esse  peccata,  sed  ad  instar 
actus  iudicialis,  quo  ab  ipso,  veluti  a iudice,  sententia  pronun- 
ciatur;  atque  ideo  non  debet  poenitens  adeo  sibi  de  sua  ipsius 

fide  blandiri,  ut  etiamsi sacerdoti  animus  serio  agendi  et  vere 

absolvendi  desit,  putet  tamen  se vere  et  coram  Deo  esse  ab- 

solutum » . 

lam  vero  ex  hoc  loco  multifariam  ostenditur  falsa  sententia 
quam  impugnamus.  — Nam  a)  si  minister  solum  intendit  nudam 
impositionem  manus,  et  materialem  pronuntiationem  verborum 
formae  absolutivae,  imo  haec  agat  expressa  intentione  interna  ut 
sint  mere  signa  externa  et  profana,  quomodo  absolutio  erit,  sicut 
esse  debet  iuxta  Concilium,  divini  beneficii  dispensatio?  — i)  Quo- 
modo absolutio  haec  erit  actus  iudicialis?  An  iudex  qui,  volens 
condemnare  reum,  profert  verba  absolutoria,  absolvit  ex  animo 
et  agit  quasi  iudex  qui,  deliberato  consilio,  sententiam  suam, 
prout  vere  iudicat,  profert?  Et  tamen,  iuxta  Tridentinum,  abso- 
lutio sacerdotis,  seu  actus  ministri  sacramenti  poenitentiae  debet 

esse  actus  iudicialis,  debet  tsse  sententia  veluti  a iudice  pronuntiata, 
qui  habeat  animum  vere  absolvendi.  — c)  Praeterea  Concilium  dicit 
poenitentem  non  esse  absolutum  coram  Deo,  seu  sacramentum 
poenitentiae  non  confici,  si  sacerdoti  animus  serio  agendi  desit. 
Porro  hic  animus  absque  controversia  deest  illi  qui  animo 
statuit  mendaciter  et  per  meram  externam  simulationem  ab- 
solvere. 

Reponunt  adversarii  serio  agere  nihil  aliud  significare  in  textu 
Concilii,  nisi  speciem  seriam  externam,  vere  autem  absolvere  in  actione 
illa  seria  contineri;  ideoque  Concilium  docens  necessarium  esse 
animum  vere  absolvendi,  solum  postulare  animum  serio  agendi: 
et  hanc  genuinam  esse,  aiunt,  interpretationem  Concilii,  constare, 
ex  scopo,  quia  agebat  contra  Lutherum  asserentem  validam  fore 
absolutionem  manifeste  per  iocum  datam;  et  ex  contextu,  nam 
post  verba  citata  Concilium  addit  in  fine  capitis:  «Nec  is  esset 
nisi  salutis  suae  negligentissimus,  qui  sacerdotem  iocose  absolven- 
tem cognosceret,  et  non  alium  serio  agentem  sedulo  requireret  ». 

At  evasio  haec  ingeniosa  est,  non  vera.  Si  unus  idemque  est 
conceptus  qui  a Concilio  exprimitur,  his  duobus  incisis  « sacer- 
doti animus  serio  agendi  et  vere  absolvendi  desit»,  ut  conten- 
dunt adversarii,  certe,  adnotat  merito  P.  Franzelin  ‘,  per  animum 
vere  absolvendi,  quod  est  incisum  declarans,  debet  explicari  qualis 
sit  ratio  serio  agendi  quae  requiritur;  ideoque,  etiam  admissa 
intelligentia  illius  phrasis  iuxta  mentem  adversariorum,  quatenus 
unum  solum  conceptum  referat  duobus  incisis  declaratum  et  non 
duos  distinctos  conceptus ; etiam,  dico,  admissa  hac  intelligentia, 
Concilium  declararet  eam  actionem  esse  seriam  ad  sacramentum 
poenitentiae  conficiendum  per  quam  sacerdos  vere  vult  absolvere. 
Porro  iam  ostendimus  sacerdotem  nullam  habere  voluntatem  ab~ 
solvendi,  si  habet  solam  voluntatem  externam,  seu  pronuntiandi 
materialiter  verba  absolutionis,  et  interius  eorum  significationem 
non  intendat,  imo  repudiet.  — Deinde  quomodo  evadent  adver- 
sarii vim  illius  locutionis,  sacerdos,  nempe,  habere  debet  animum 
serio  agendi,  seu  absolvendi?  An  de  illo  qui  habet  animum  simu- 
lata serietate  absolvendi  id  dici  posset? 

Verum  est,  atque  id  fatemur  libentissime.  Concilium  defini- 
tionem fidei  explicitam  tulisse  contra  Lutherum,  non  contra  Ca- 

* De  sacram,  in  genere,  p.  228. 

tharinum;  sed  ex  hoc  sequitur  solum  sententiam  Catharini  non 
esse  haereticam,  non  autem  obstat  quominus  ex  modo  loquendi 
Tridentinae  Synodi  argumentum  deducatur  ad  diiudicandum , 
utrum  sententia  quae  nomine  Catharini  defenditur,  conformis  sit 
an  non  doctrinae  Concilii;  praesertim  cum  argumentum  desu- 
matur ex  capitibus,  in  quibus  doctrina  catholica  exponitur,  non 
ex  canonibus,  in  quibus  expressa  veritatum  fidei  definitio  conti- 
netur, et  haereses  contra  quas  Concilium  directe  agit  anathemate 
damnantur.  Quin  etiam,  quia  noluit  Sancta  Synodus  sententiam 
Catharini  expressa  declaratione  damnare,  non  eadem  omnino  verba 
in  canone  9.  scripta  forte  voluit,  quae  legimus  in  capite  sexto 
sessionis  14. 

Demum,  neque  ratio  contextus  prodest  adversariis  ut  infnn- 
gant  vim  argumenti  quod  eruitur  ex  verbis  Concilii  Tridentini 
iam  citatis. 

Profecto  in  sequentibus  verbis,  quae  nobis  opponuntur.  Con- 
cilium loquitur  de  re  alia  distincta  consequente  tamen  ex  doctrina 
praemissa.  Prius  enim  Concilium  statuerat  necessariam  in  sacer- 
dote intentionem  quae  esset  ex  animo,  ad  serio  agendum,  ad 
vere  absolvendum;  exinde  vero  Concilium  infert  officium  poe- 
nitentis,  qui  non  sit  propriae  salutis  prorsus  incuriosus.  Id  au- 
tem est,  ut  si  cognoscat  sacerdotem  serio  non  agentem,  et  non 
habentem  ex  animo  voluntatem  vere  absolvendi  alium  requirat 
qui  serio  agat  et  vere  absolvat.  Sed  poenitens  nequit  id  cogno- 
scere nisi  certis  argumentis  mens  sacerdotis  perversa  exterius  se 
prodat,  seu  nisi  argumentis  indubiis  cognoscat  sacerdotem  iocose  ab- 
solventem;  proinde  Concilium  declarat  poenitentem  debere  in  illo 
casu  alium  confessarium  serio  agentem  sedulo  requirere.  Qua- 
propter ex  hac  ultima  praescriptione  Concilii  non  limitatur  prae- 
cedens declaratio,  quae  spectat  intentionem  ministri,  ita  ut  signi- 
ficet eam  intentionem  solam  esse  necessariam,  quae  excludat 
externam  ludificationem ; sed  ex  facta  declaratione  de  interna  in- 
tentione in  ministro  requisita  ad  validitatem  sacramenti,  dedu- 
citur legitima  illatio  quae  ligat  poenitentem,  in  casu  de  sacra- 
mento quod  etiam  externe  ostenditur  fuisse  per  iocum  admini- 
stratum. 

Nec  quidquam  prodest  defensoribus  sententiae  oppositae  com- 
paratio quam  afferunt  inter  sacerdotem  qui  poenitentem  absolvit 
et  iudicem  qui  in  iudicio  forensi  pronuntiat  sententiam:  sicut 

valet,  inquiunt,  sententia  quam  publici  iuris  formulis  servatis,  iu- 
dex  pro  tribunali  sedens  pronuntiat  absolvendo  reum,  etiamsi 
forte  aliud  animo  intendens  detrectet  eum  absolvere;  ita,  iuxta 
Concilii  Tridentini  doctrinam,  valet  sententia  sacerdotis  ministe- 
rium sacrum  exercentis,  qui  cum-  externa  intentione  poenitentem 
absolvat,  quin  habeat  internam.  — Respondemus  non  esse  sen- 
tentiam sacerdotis  conficientis  sacramentum  poenitentiae  assimi- 
landam  sententiae  praetoris  absolventis*  reum ; nam  haec  in  foro 
externo  pronuntiatur  et  vim  habet  apud  homines,  illa  in  foro  in- 
terno fertur,  et  valet  coram  Deo.  Sed  praeterea,  differentia  hac 
admissa  duarum  sententiarum,  iam  ipsa  similitudo  iudicii  forensis 
falsitatem  ostendit  opinionis  quam  impugnamus.  Etenim  in  foro 
externo  iudex  qui,  nolens  interna  voluntate  absolvere,  externe 
contra  mentem  pronuntiat  verba  absolutionis,  coram  hominibus 
videtur,  et  censetur  reum  absolvere,  attamen  vere  et  coram  Deo 
voluntatem  non  habet  absolvendi,  sed  simulandi  absolutionem; 
idcirco  non  absolvit,  sed  simulat  absolutionem.  A pari  ergo  sacer- 
dos qui  contra  internam  suam  voluntatem,  qua  non  vult  absol- 
vere, externe  ritum  absolutionis  perficit  super  poenitentem,  co- 
ram Deo  voluntatem  non  habet  absolvendi  poenitentem,  sed  si- 
mulandi absolutionem;  ideoque  non  eum  absolvit,  sed  simulat 
absolutionem.  Iam  vero  sacerdos  sacramentum  conficit  cum  ab- 
solvit,  non  cum  simulat  absolutionem;  nam  Christus  non  dixit: 
Quorum  videmini  peccata  remittere  remittuntur  eis,  aut:  quod- 
cumque  videtur  a vobis  solutum  esse  super  terram,  erit  solutum 
et  in  coelis;  sed  quorum  remiseritis  peccata,  remittuntur  eis,  et 
quodcumque  solveritis  super  terram,  erit  solutum  et  in  coelis. 
Ergo  sacerdos  qui  nolens  in  animo  absolvere  poenitentem  servat 
totum  ritu^  externum  et  impertit  poenitenti  absolutionem  pro- 
fecto non  perficit  sacramentum. 

4.  Confirmatur  thesis  nostra  ex  damnatione  propositionis  28. 
inter  damnatas  ab  Alex.  VIII.  die  7 Decembris  anno  1690.  «Valet 
baptismus  collatus  a ministro,  qui  omnem  ritum  externum,  for- 
mamque baptizandi  observat,  intus  vero,  in  corde  suo,  apud  se 
resolvit,  non  intendo  facere  quod  facit  Ecclesia  » . Sane  propositio 
haec  videtur  omnino  enunciare  doctrinam  auctorum  quos  impu- 
gnamus : et  eorum  responsiones,  quibus  censuram  illam  evadere 
conantur,  solidae  non  videntur.  Aiunt  propositionem  ideo  fuisse 
damnatam,  quia  summa  generalitate  quemlibet  ritum  comprehen- 

debat,  etiamsi  fieret  manifesto  ioco,  ut  Lutherus  contendebat,  aut 
extra  debita  adiuncta,  ut  si  quando  domi  mater  lavaret  infantem, 
et  simul  ex  devotione  diceret : lavo  te  in  nomine  Patris  etc.,  qua 
externi  ritus  observatione  sacramentum  non  conficitur.  — At  uter- 
que casus  in  propositione  videtur  exclusus : nam,  ne  verbum  qui- 
dem est  de  externa  ludificatione,  et  e contra  sermo  est  de  vo- 
luntate, qua  minister  intus^  in  corde  suo,  apud  se  resolvit:  annon 
est  haec  voluntas  secreta,  animo  delitescens,  non  prodiens  in 
actum  externum.^  Praeterea,  videtur  agi  in  propositione  de  mi- 
nistratione  sacramenti,  quae  debitis  adiunctis,  ut  solet  in  Ecclesia, 
fiat;  nam  in  ea  ministratione  dicitur  minister  observare  omnem 
ritum  externum,  formamque  baptizandi. 

Quod  autem  addunt  adversarii,  nempe  propositionem  fuisse 
damnatam  in  sensu  Lutheri,  cum  spectaret  eos  qui  in  Belgio  eam- 
dem  Lutheri  de  intentione  ministri  sententiam  renovabant,  aut 
renovare  dicebantur,  nulla  probatione  fulcitur,  et  positive  refutatur 
ex  confessione  P.  Henno  theologi  belgae,  (de  sacr.  disp.  4.  q.  2. 
prob.  3.)  qui  testatur,  sibi  notum  imo  familiarem  olim  fuisse 
Doctorem,  ex  cuius  scriptis  illa  propositio  desumpta  est.  Hic  au- 
tem catholicus  Doctor,  ait  P.  Henno,  non  sententiam  Lutheri  sed 
«praecise  adversariorum  sententiam  sustinebat». 

5.  Argumenta  alia,  nec  levia,  afferri  possent  contra  hanc  sen- 
tentiam: sed  hic  sufficiat  unum  solum  addere,  quo  praecipuum 
fundamentum  eius  evertitur. 

Ideo  ad  valorem  sacramenti  intentio  externa  in  ministro  suf- 
ficit, iuxta  adversarios,  quia  per  illam,  etiamsi  non  adsit  intentio 
interna,  necessario  materiae  applicatur  forma,  sacramentum  con- 
ficitur, et  fit  quod  facit  Ecclesia:  eo  modo  quo  in  compositis 
artificialibus,  quaecumque  sit  intentio  agentis,  necessario  compo- 
situm resultat  ex  externa  eius  actione,  ut  ex.  gr.  qui  applicat 
colores  telae  telam  pingit,  aut  sigillum  cerae  imprimit  sigilli  ima- 
ginem in  cera  videt  impressam.  Sed  non  ita  res  se  habet  in  sa- 
cramentis. Ergo.  — Minor  patet:  etenim  actus  externus,  qui  a 
ministro  peragitur,  per  se  indifferens  est  ad  multa,  et  nonnisi  per 
intentionem  internam  determinatur  ad  esse  sacramenti.  Verba  uti- 
que in  sacramentis  constituunt  elementum  determinans,  cum  ha- 
beant rationem  formae  in  composito  sacramentali ; sed  verba  quae 
proferuntur  non  habent  rationem  formae,  nisi  a ministro  cum  in- 
terna intentione  proferantur  faciendi  quod  Christus  instituit ; quia 

efficaciam  ad  constituendum  signum  productivum  gratiae  non  ha- 
bent tx  st,  prout  sunt  verba  materialiter  prolata,  sed  prout  insti- 
tuta sunt  a Christo  ad  constituendum  sacramenti  formam.  Ergo 
tunc  unice  ut  forma  proferuntur  et  efficiunt  cum  materia  com- 
positum sacramentale,  quando  non  materialiter,  sed  formaliter  prout 
a Christo  instituta  sunt  proferuntur;  et  ut  sic  ea  proferantur,  de- 
terminatio requiritur  intentionis  internae. 

Exempla  de  applicatione  colorum  ad  telam,  et  similia,  ad  rem 
non  pertinent:  nam  illae  res  iam  ex  se,  seu  natura  sua,  deter- 
minatae sunt  ad  suos  effectus ; verba  autem  sacramentorum  non 
ex  se  et  natura  sua,  sed  ex  institutione  Christi  determinata  sunt 
ad  producendum  signum  sacramentale  dum  rite  materiae  coniun- 
guntur;  ac  proinde  effectum  hunc  non  producunt,  cum  super 
materiam  proferuntur  ut  natura  sua  sunt,  seu  materialiter,  sed 
cum  dicuntur  ut  a Christo  instituta  sunt,  seu  formaliter. 

Demum  quod  ritus  externus  determinetur  ex  circumstantiis 
loci,  temporis  ac  personarum,  sine  ullo  fundamento  asseritur,  et 
aperte  est  falsum : non  enim  ex  circumstantiis  habet  ritus  ut  sit 
sacramentum,  sed  solum  ex  institutione  Christi;  et  illae  circum- 
stantiae, quaecumque  sint,  numquam  per  se  solae  prohibent  quo- 
minus ritus  ad  unum  vel  ad  alium  finem  dirigi,  unum  vel  aliud 
significare  possit. 

Adiiciam  hic  pauca  ut  occurram  quibusdam  difficultatibus. 

1.  Sacramenta  non  pendent  a ministri  malitia  aut  bonitate, 
quando  iam  in  suo  esse  constituta  sunt,  sed  pendent  a ministro 
ut  conficiantur;  et  ideo  sicut  ab  eius  improbitate,  aut  ignorantia 
pendet,  ut  sacramentum  non  sit,  dum  materiam  aut  formam  rite 
non  adhibet,  ita  ab  eius  improbitate  pendet  ut,  defectu  intentionis 
debitae,  sacramentum  non  conficiatur. 

2.  Praelatos  Ecclesiae,  cum  de  validitate  sacramentorum  quae 
administrata  fuerant  ab  haereticis  diiudicabant , non  legimus  in- 
terrogasse de  interna  intentione  ministri,  sed  de  legitima  forma 
et  materia  adhibita,  quia  dubium  non  occurrebat  circa  illam  in- 
tentionem, quae  semper  praesumitur  nisi  contrarium  evidenter 
constet. 

3.  Ad  difficultatem,  quam  exaggerant  adversarii,  — nempe, 
si  sacramentum  dependeret  ab  intentione  ministri,  iam  scrupulo- 
rum, sollicitudinum,  dubitationum  circa  valorem  sacramentorum. 

circa  peccatorum  remissionem,  imo  circa  ipsum  legitimum  Ec- 
clesiae regimen  nullus  esset  finis  futurus,  — responsio  datur  ob- 
via. Aliquam  incertitudinem,  quasi  dicerem  metaphysicam,  in  ad- 
ministratione  sacramentorum  inveniri  non  est  inconveniens ; nam 
in  actionibus,  quae  per  homines  et  humano  modo  exercendae 
sunt,  nonnisi  certitudo  moralis  haberi  potest;  sufficit  autem  ad 
pacem  conscientiae  in  negotio  salutis  certitudo  haec  moralis. 
Praeterea,  incertitudo  et  anxietas,  quoad  validam  sacramentorum 
administrationem,  non  minus  ob  vitiatam  materiam  aut  formam 
oriri  possent,  quam  ob  intentionis  defectum  in  ministro ; et  nemo 
putat  vitium  sive  in  materia  sive  in  forma  essentiale  non  obesse 
sacramento.  Recurrendum  est  ergo  ad  divinam  providentiam, 
quae  solum  permittit  ut  haec  in  casibus  rarissimis  eveniant,  et, 
quantum  necessitas  fert,  atque  iustissima  Dei  misericordia  statuit, 
id  quod  deest  suppeditat,  ne  homo  ex  ministri  culpa  salutis  re- 
medio destituatur,  aut  ne  ordo  Ecclesiae  perturbetur.  — Nulla 
autem  paritas  est  inter  incommoda  quae  exurgere  possunt  ex  ne- 
cessitate intentionis  internae,  et  ea  quae  necessario  sequerentur 
si  valor  sacramenti  penderet  ex  interna  sanctitate  ministri:  haec 
enim  multo  magis  incerta  est  et  multo  frequentius  abest,  quam 
intentio  quae  nonnisi  rarissime  et  in  hominibus  perditissimis  deesse 
potest.  Si  status  gratiae  ad  conficiendum  valide  sacramentum  re- 
quireretur, non  modo  in  sacramentorum  ministratione  metaphy- 
sica  certitudo  de  eorum  validitate,  sed  etiam  moralis  frequenter 
non  haberetur. 

4.  Facta  quae  allegantur  ad  ostendendum  validum  esse  ba- 
ptismum ioco  acceptum,  si  ut  vera  admitti  debent,  facile  expli- 
cantur. Etenim  per  iocum  aliquid  dupliciter  potest  fieri:  vel,  animo 
illud  vere  efficiendi,  quamvis  extrinsecus  finis  sit  iocus,  aut  animi 
oblectatio ; et  haec  intentio  iocose  agendi  non  obest  validitati  sa- 
cramenti, quia  non  est  contra  intrinsecum  finem  qui  haberi  debet 
in  sacramenti  collatione,  sed  addit  iocum  ut  finem  extrinsecum : — 
vel  aliquid  fit  per  iocum,  animo  simulandi  actionem  sacramen- 
talem ; et  haec  intentio  est  contra  veritatem  sacramenti,  quia  est 
contra  sacramenti  institutionem.  In  factis  ergo  quae  opponuntur, 
validum  sacramentum  habitum  fuit,  quia  sufficientibus  signis  et 
praesumptionibus  compertum  erat,  intentionem  iocose  agendi 
fuisse  prioris  modi,  seu  cum  animo  et  seria  voluntate  actionem 
sacramentalem  efficiendi. 

5.  S.  Augustinus  in  fine  librorum  de  baptismo  contra  Dona- 
tistas  (lib.  7.  c.  53.)  plures  proponit  quaestiones  quae  ministra- 
tionem  spectant  sacramenti,  a)  « Utrum  approbandum  sit  (seu 
validum  sit)  baptisma,  quod  ab  eo  qui  non  accepit,  accipitur,  si 
forte  hic  curiositate  aliqua  didicit  quemadmodum  dandum  sit». 
P)  Utrum  valeat  si  ille  cui  datur  «accipiat  cum  simulatione», 
y)  Si  autem  accipit  cum  simulatione,  num  perinde  sit,  utrum  ac- 
cipiat « fallens j sicut  in  Ecclesia,  vel  in  ea  quae  putatur  Ecclesia ; 
an  iocans,  sicut  in  mimo  ».  S)  «Quid  sit  sceleratius,  in  Ecclesia 
fallaciter  accipere,  an  in  haeresi  vel  schismate  sine  fallacia,  id  est 
animo  non  simulato;  et  utrum  in  haeresi  fallaciter,  an  in  mimo 
cum  fide,  si  quisquam  inter  agendum  repentina  pietate  moveatur  ». 
c)  «Arbitremur»,  S.  Doctor  prosequitur,  «aliquem  etiam  falla- 
citer dantem,  cum  et  tradens  et  accipiens  fallaciter  agant  in  ipsa  uni- 
tate  catholica,  utrum  hoc  magis  baptisma  sit  acceptandum,  an  illud 
quod  in  mimo  datur,  si  quis  existat,  qui  fideliter  subito  commotus 
accipiat  ? . . . Si  enim  nihil  interest  ad  integritatem  sacramenti  in 
ipsa  Catholica,  utrum  id  aliqui  fallaciter  an  veraciter  agant,  cum 
umen  hoc  idem  utrique  agant;  cur  extra  intersit  non  video, 
quando  ille  qui  accipit,  non  simulatione  palliatus  sed  religione 
mutatus  est.  An  plus  valent  ad  confirmandum  sacramentum  illi 
veraces,  inter  quos  agitur,  quam  ad  frustrandum  illi  fallaces,  a 
quibus  agitur  et  in  quibus  agitur?  Et  tamen  si  postea  prodatur, 
nemo  repetit;  s^ed  aut  excommunicando  punitur  illa  simulatio, 
aut  poenitendo  sanatur». 

Porro  in  responsione  S.  Aug.  imprimis  statuit  catholicum 
principium:  «Nobis  tutum  est,  in  ea  (in  eas  quaestiones)  non 
progredi  aliqua  temeritate  sententiae,  quae  nullo  in  catholico  re- 
gionali Concilio  coepta,  nullo  plenario  terminata  sunt ; id  autem 
fiducia  securae  vocis  asserere,  quod  in  gubernatione  Domini  Dei  nostri 
et  Salvatoris  lesu  Christi  universalis  Ecclesiae  consensione  roboratum 
est^.  — Tum  ad  quaestiones  ipsas  ait:  i.  si  in  Concilio,  ubi  ta- 
lium rerum  quaestio  versaretur,  constitutus  esset,  auditurum  se 
libenter,  quid  alii  Episcopi  sentirent;  interim  si  eo  modo  affectus 
esset,  quo  erat  cum  ista  dictaret,  se  responsurum,  «habere  eos 
baptismum,  qui  ubicumque  et  a quibuscumque  illud  verbis  evan- 
gelicis  consecratum  sine  sua  simulatione  et  cum  aliqua  fide  ac- 
cepissent, quamquam  eis  ad  salutem  spiritualem  non  prodesset, 
si  caritate  caruissent,  qua  catholicae  insererentur  Ecclesiae;  si  enim 

habeam,  inquit  (Apostolus),  ‘ fidem,  ut  montes  transferam,  cari- 
tatem autem  non  habeam,  nihil  sum’».  2.  « lam  praeteritis  ma- 
iorum statutis,  Augustinus  non  dubitat,  etiam  illos  habere  ba- 
ptismum, qui  quamvis  fallaciter  id  accipiant,  in  Ecclesia  tamen 
accipiunt,  vel  ubi  putatur  esse  Ecclesia  ab  eis,  in  quorum  socie- 
tate id  accipitur».  3.  Ubi  totum  ludicre  et  mimice  et  ioculariter 
ageretur,  non  audet  quidquam  vel  tamquam  probabile  proponere 
de  valore  huiusmodi  baptismi,  sed  putat  « divinum  iudicium  per 
alicuius  revelationis  oraculum  concordi  oratione  et  impensis  sup- 
plici devotione  gemitibus  in  Concilio  implorandum  fore».  Tum 
concludit : « Quanto  magis  ergo  nunc  sine  praeiudicio  diligen- 
tioris  inquisitionis  vel  maioris  auctoritatis  illud  dixisse  accipien- 
dus sum!» 

Constat  igitur  S.  Augustinum  aliter  de  baptismo  mimice  col- 
lato  pronuntiasse,  aliter  de  eo  qui  fallaciter  daretur.  — Quoad 
baptismum  in  cuius  collatione  « totum  ludicre  et  mimice  et  io- 
culariter ageretur»  cum  nihil  Augustinus  affirmaverit,  et  expe- 
ctandam  dixerit  sententiam  Ecclesiae;  non  modo  Protestantes 
nihil  ex  hoc  loco  proficiunt,  sed  e contra  apertissime  ex  Sancto 
Doctore  erroris,  rebellionis  ac  detestabilis  pertinaciae  revincuntur : 
Ecclesia  enim  a multis  retro  saeculis  solemniter  declaravit  neces- 
sariam esse  intentionem  saltem  faciendi  quod  ipsa  facit.  — Insu- 
per, sedulo  animadverti  debet,  incertum  esse,  in  quo  dubius  hae- 
serit S.  Augustinus,  nimirum,  an  dubitaverit  num  valeat  baptis- 
mus ludicre  collatus  sine  intentione  faciendi  quod  facit  Ecclesia? 
an  vero  dubitaverit,  — et  hic  potius  videtur  sensus  fuisse  Sancti 
Doctoris,  — utrum  mimice,  ludicre  baptizans  possit  habere  simul 
intentionem  faciendi  quod  facit  Ecclesia  ? sicuti  hanc  intentionem  di- 
citur habuisse  Athanasius  baptizans,  puer  cum  adhuc  esset,  pue- 
ros puerili  ludo. 

Quod  autem  ad  sententiam  attinet  S.  Augustini  de  validitate 
baptismi  fallaciter  collati,  dicimus  immerito  ex  ea  defensores  opi- 
nionis Catharini  argumentum  pro  se  desumere;  nam  S.  Doctor 
supponit  baptismum  validum  esse  fallaciter  datum  non  fallacia  in- 
tentionis, sed  fallacia  fidei.  Et  re  quidem  vera  fallacem  hic  Augu- 
stinus intelligit  eum,  qui  non  habens  de  veritate  et  virtute  sacra- 
mentorum rectam  fidem,  hanc  tamen  conferendo  sacramentum 
simulat,  quasi  crederet  ipsum  sacramentum  verum  esse  et  pro- 
ductivum gratiae;  quae  vero  simulatio  non  obstat,  quominus  ge- 

neralem  habere  intentionem  possit  faciendi,  quod  fit  in  Ecclesia. 
Ratio  responsionis  est  d)  quia  de  hac  simulatione  fidei  tantum 
erat  Augustinum  inter  et  Donatistas  disputatio;  nulla  vero  un- 
quam de  intentione.  V)  Quia  id  palam  facit  totus  contextus  et 
Augustini  argumentatio ; hinc  fallaciam  hic  diserte  opponit  fidei : 
an  plus,  ait,  distet  inter  credentem  in  mimo,  et  irridentem  in  Eccle- 
sia: item  opponit  fallaces  veracibus,  et  per  hos  coetum  creden- 
tium intelligit  subdens : ubi  autem  neque  societas  ulla  esset  ita  cre- 
dentium; neque  ille,  qui  acciperet,  ita  crederet,  etc.  Quin  toto  in 
cap.  cit.  et  libro  nihil  prorsus  reperire  est,  unde  colligi  posset 
S.  Augustinum  de  intentione  loqui. 

Nec  obstat,  quod  S.  Doctor  fallaces  esse  dicat  in  ipsa  Ecclesia 
catholica ; e contra  veraces  dari  in  haeresi : « quid  sit  sceleratius 
in  Ecclesia  fallaciter  accipere,  an  in  haeresi,  vel  schismate  sine  falla- 
cia? yy  — in  Ecclesia  vero  catholica  non  sunt  fallaces  fallacia  fidei, 
sicut  nec  in  haeresi  veraces  veritate  fidei. 

Nam  dicit  esse  fallaces  in  Ecclesia  catholica  interne  C.  Ex- 
terne, et  quo^id  corpus  Ecclesiae  externum  N.  Pariter  dicit  esse 
veraces  in  haeresi  fide,  non  supernaturali , sed  solum  humana. 
Licet  enim,  qui  in  uno  haereticus  est,  amittat  supernaturalem 
habitum  fidei,  et  nullum  aliud  fidei  mysterium  fide  supernaturali 
possit  credere;  potest  tamen  mysteriis  aliis  fide  humana  et  na- 
turali assensum  praebere,  et  hac  fide  naturali  esse  naturaliter  ve- 
rax. Sic  quoque  possunt  esse  in  Ecclesia  catholica  haeretici  oc- 
culti, interne  tales,  qui  cum  haeresim  externe  non  prodant,  et 
cum  Ecclesia  externam  unitatem  servent,  sunt  in  unitate  catholica 
adhuc,  sed  tantum  externe  et  apparenter,  non  interne  et  vere. 

6,  S.  Thomas  (3.  q.  64.  a.  8.  ad  2.)  de  intentione  interna  mi- 
nistri in  conficiendis  sacramentis  sic  loquitur.  « Circa  hoc  est  du- 
plex opinio:  quidam  enim  dicunt  quod  requiritur  mentalis  intentio 
in  ministro,  quae  si  desit  non  perficitur  sacramentum. . . Alii  me- 
lius dicunt  quod  minister  sacramenti  agit  in  persona  totius  Ec- 
clesiae, cuius  est  minister;  in  verbis  autem  quae  profert,  expri- 
mitur intentio  Ecclesiae,  quae  sufficit  ad  perfectionem  sacramenti, 
nisi  contrarium  exterius  exprimatur  ex  parte  ministri,  vel  reci- 
pientis sacramentum».  — Idipsum  antea  expresserat  in  4.  dist.  6. 
q.  I.  a.  2.  ad  2.:  «In  baptismo  et  in  aliis  sacramentis,  quae  ha- 
bent in  forma  actum  exercitum,  non  requiritur  mentalis  intentio ; 
sed  sufficit  expressio  intentionis  per  verba  ab  Ecclesia  instituta. 

Et  ideo  'si  forma  servatur,  nec  aliquid  exterius  dicatur,  quod  inten- 
tionem contrariam  exprimat, baptizatus  est».  — Ex  his  auctores  sen- 
tentiae adversae  S.Thomae  auctoritatem  sibi  favere  fidenter  affirmant. 

Sed  non  recte  Angelicum  Doctorem  interpretantur.  Et  re  qui- 
dem vera,  S.  Thomas  respondet,  loco  ex  Summa  theologica  ci- 
tato, obiectioni  desumptae,  ad  ostendendum  intentionem  ministri 
non  esse  necessariam,  ex  incertitudine  quam  secus  haberemus 
nostrae  salutis  ; intentio  enim  hominis  interna  est  nobis  occulta, 
ac  proinde  veritas,  seu  validitas  sacramenti,  si  ex  illa  intentione 
penderet,  nobis  esset  ignota.  Loquitur  ergo  S.  Thomas  in  re- 
sponsione illa  non  de  veritate  sacramenti  absolute  et  in  se,  sed 
relate  ad  nos ; quasi  dicat,  quotiescumque  per  verba  ministri  serio 
prolata  exprimitur  intentio  Ecclesiae,  et  coatrarium  exterius  non 
declaratur,  sumus  moraliter  certi  in  ministro  intentionem  non 
deesse,  et  verum  nobis  conferri  sacramentum.  Simili  modo  qui 
videt  hostiam  publicae  adorationi  expositam,  est  moraliter  certus 
eam  esse  consecratam,  et  tenetur  eam  adorare,  quamvis  absolute 
contingere  possit  reapse  non  esse  consecratam.  Ita  verba  Sum- 
mae exponunt  Caietanus,  Soto,  Suarez,  Gotti,  aliique  : et  iuxta 
hanc  expositionem  .intelligi  debent  difficiliora  verba  S.  Doctoris, 
quae  citata  sunt  ex  4.  sent.  dist.  6.  qu.  i. 


* Cardinalis  de  Lugo  (de  sacram,  in  genere,  disp.  8.  s.  4.)  aliter  intelligit 
mentem  S.  Thomae:  «r  Facilius  »,  ait,  fortasse  dici  posset,  S.  Thomam  non 
agere  in  his  duobus  locis  de  vero  defectu  intentionis  internae,  nec  concedere 
sacramentum  validum,  quando  vere  deessct  omnis  intentio  interna,  et  multo 
minus,  quando  esset  contraria  intentio  interna ; sed  solum  agere  de  necessitate 
intentionis  internae  expressae , et  expli citae  ; quae  si  requireretur , videretur 
posse  reddi  dubium  valorem  sacramentorum , saltem  apud  alios , qui  ignora- 
rent, an  minister  talem  intentionem  specialem  habuerit. . . . Verba  (S.  Tho- 
mae) videntur  posse  habere  hunc  sensum,  scilicet,  quamvis  minister  non  re- 
cordetur alicuius  intentionis  habendae,  qua  intendat  facere  sacramentum;  eo 
tamen  ipso , quod  accedit  ad  operandum  ut  minister  Ecclesiae , iam  vult  im- 
plicite id  quod  vult  Ecclesia , quod  sufficit  absque  omni  alio  ad  valorem  sa- 
cramenti; nam  licet  non  velit  conferre  sacramentum,  nec  eius  effectum,  si 
tamen  vult  operari  iuxta  intentionem  Ecclesiae,  confert  verum  sacramentum; 
et  haec  intentio  semper  est  in  ministro  accedente  ut  ministro;  et  operatur, 
nisi  forte  addat  aliquid  in  verbis,  vel  in  actione,  per  quod  destruat  intentionem 
Ecclesiae ; tunc  enim  licet  velit  operari  ut  minister  Ecclesiae,  non  operabitur ; 
ut  si  V.  g.  dicat  per  errorem,  vel  ignorantiam:  ‘ego  non  te  baptizo’,  etc.  tunc 
enim  intentio  Ecclesiae  a ministro  habita  non  sufficit,  quia  destruitur  per  verba 
contrarium  exprimentia  ». 

Tria  loca  clarissima  omnino  excludunt  sensum  quem  in  locis 
obiectis  adversarii  attribuunt  S.  Thomae. 

In  Summa  theologica,  (3.  q.  64.  a.  10.)  tractans  de  perversa 
intentione  ministri  in  collatione  sacramenti,  ait  « intentio  ministri 
potest  perverti  dupliciter : uno  modo  respectu  ipsius  sacramenti, 
puta  cum  aliquis  non  intendit  sacramentum  conferre,  sed  derisorie 
aliquid  agere;  et  talis  perversitas  tollit  veritatem  sacramenti,  prae- 
cipue  quando  suam  intentionem  exterius  manifestat  ».  Praecipue  nul- 
lum est  sacramentum,  inquit  S.  Thomas,  cum  exterius  intentio 
derisoria  manifestatur,  quia  tunc  nullum  est  coram  Deo  et  coram 
hominibus;  sed  quando  illa  intentio  non  apparet  exteriu^s,  vali- 
dum est  sacramentum  coram  hominibus,  qui  non  vident  cor,  at 
nullum  coram  Deo. 

In  opusculo  4.  ad  archiepiscopum  Panormitanum,  p.  2.  de 
sacramentis,  docet:  «Requiritur  etiam  in  quolibet  sacramento 
persona  ministri  conferentis  sacramentum  cum  intentione  conferendi 
et  faciendi  quod  facit  Ecclesia,  Quorum  trium  si  aliquid  desit ; idest 
si  non  sit  debita  forma  verborum,  et  si  non  sit  debita  materia, 
et  si  minister  sacramenti  non  intendit  sacramentum  conficere,  non 
perficitur  sacramentum  , Hic  S.  Doctor  aperte  dicit  necessariam 
intentionem  non  modo  faciendi  actum  externum,  sed  conferendi 
sacramentum. 

In  4.  sent.  dist.  30.  q.  i.  a.  3,  S.  Thomas,  quaerens  « utrum 
matrimonium  possit  esse  ex  consensu  alicuius  in  aliquam  propter 
causam  inhonestam»,  sibi  obiicit:  «In  aliis  sacramentis  si  non 
servetur  (a  ministro)  intentio  Ecclesiae,  non  est  verum  sacra- 
mentum. Sed  intentio  Ecclesiae  in  sacramento  matrimonii  non 
est  ad  aliquam  turpem  causam.  Ergo  si  ex  aliqua  turpi  causa  ma- 
trimonium contrahatur,  non  erit  verum  matrimonium».  Respon- 
det : « Intentio  Ecclesiae  quae  intendit  tradere  sacramentum,  est  de 
necessitate  cuiuslibet  sacramenti,  ita  quod  ea  non  observata  nihil 
in  sacramentis  agitur;  sed  intentio  Ecclesiae,  quae  intendit  utili- 
tatem ex  sacramento  provenientem,  est  de  bene  esse  sacramenti 
et  non  de  necessitate  eius;  unde  si  non  observetur  nihilominus 
est  verum  sacramentum. . . Similiter  ille  qui  intendit  matrimonium 
contrahere,  quamvis  matrimonium  non  ordinet  ad  illum  finem  quem 
Ecclesia  intendit,  nihilominus  verum  matrimonium  contrahit». — 
Ex  qua  responsione  diserte  constat  ex  S.  Thoma  necessariam  esse 
ad  veritatem  sacramenti  intentionem  in  ministro  tradendi  sacra- 
1.  — De  Sacramentis.  16 

mentum  (intentionem  internam  faciendi  quod  facit  Ecclesia),  etsi 
non  requiratur  intentio  ordinandi  sacramentum  ad  finem  quem  in- 
tendit Ecclesia  (intentio  specialis  conferendi  effectum  sacramenti, 
seu  gratiam). 

DE  EFFICACITATE  SACRAMENTORUM 


ARTICULUS  PRIMUS 
De  modo  quo  sacramenta  conferunt  gratiam. 

Sacramenta  novae  legis  esse  signa  practica  gratiae  ex  divina 
institutione  probavimus  in  prima  parte  huius  Tractatus:  in  se- 
cunda quomodo  et  cuius  ministerio  perficiantur  ostendimus ; nunc 
tertiam  partem  aggredientes,  quae  sacramentorum  efficacitatem 
spectat,  primo  consideramus  qua  ratione  sint  causae  gratiae  in- 
strumentales,  et  inquirimus  an  physice  vel  moraliter  efficiant  gra- 
tiam. Ut  autem  in  quo  quaestio  sita  sit  probe  innotescat,  eaque 
prout  fieri  potest  elucidetur,  philosophicae  ac  theologicae  notiones 
quaedam  in  mentem  revocandae  sunt,  et  declarandae. 

Causa,  ut  verbis  utar  S.  Thomae  *,  « importat  influxum  ali- 
quem ad  esse  causati » ; conditio  vero  sine  qua  non  est  id  quod  ne- 
cessario requiritur  ad  productionem  effectus,  sed  in  eum  non  in- 
fluit, et  eius  existentiae  rationem  sufficientem  non  continet.  Causa 
duplex  est,  physica  et  moralis:  utraque  principalis  et  instrumentalis. 
Causa  physica  per  realem  influxum  effectum  producit,  et  princi- 
palis est  si  eum  virtute  propria  attingit , instrumentalis  si  solum 
virtute  causae  principalis  sibi  transeunter  communicata : sic  pictor 
causa  physica  principalis  est  imaginis  quam  in  tabella  effingit, 
pennicillus  eiusdem  imaginis  depictae  causa  physica  instrumen- 
talis. — Causa  moralis  est  ea  quae  movet  causam  efficientem  phy- 
sicam ad  effectum  producendum,  ita  ut  iuxta  hominum  existima- 
tionem ipsi  attribuatur  quod  causa  efficiens  effectum  producat. 
Hinc  causa  moralis  vere  est  causa,  et  aequivalenter  physica,  quia 

‘ In  lib.  V.  Metaph.  lec.  i. 

efficax  est,  et  « ad  esse  causati » vere  influit : immo  eflfectus  ali- 
quando magis  imputatur  causae  morali,  quam  physicae,  ut  patet 
in  domino  imperante  famulo  ut  aliquem  interficiat.  Causa  mo- 
ralis principalis  merito  et  dignitate  sua  propria  causam  physicam 
movet  ad  effectum  producendum ; instrumentalis  vero  id  praestat 
ex  efficacitate  principalis  causae  moralis  sibi  communicata:  quare 
impetratio,  exempli  gratia,  filii  regis,  quae  tanti  valet  apud  regem 
ut  moveat  eum  ad  concedendam  veniam  reo,  est  causa  moralis 
principalis  huius  veniae;  et  epistola  a filio  regis  conscripta,  qua 
venia  impetratur  pro  reo  et  quae  movet  regem  ad  veniam  con- 
cedendam ex  eo  quod  impetrationem  filii  sui  dilectissimi  conti- 
neat, profecto  est  causa  moralis  instrumentalis  veniae  quae  con- 
ceditur. 

lam  vero  sacramenta  esse  causam  moralem  gratiae  a Deo 
conferendae  ex  principiis  fidei  certissimis,  et  ex  communi  doctrina 
Patrum  ac  theologorum,  in  decursu  Tractatus  expositis  ac  vin- 
dicatis, manifeste  constat. 

Etenim  demonstravimus  Christum  esse  institutorem  et  mini- 
strum primarium  sacramentorum;  homines  horum  sacramento- 
rum ministros  esse  secundarios,  agentes  non  nisi  nomine  et  au- 
ctoritate Christi;  qui  proinde  perpetuo  sacros  sacramentales  ritus 
peragit  in  Ecclesia  per  ministros  suos,  « non  ministerio  corporis, 
sed  invisibili  opere  maiestatis  » * : vidimus  etiam  moralem  hanc 
gestionem  personae  Christi  ex  parte  ministri  maxime  in  sacra- 
menti Eucharistiae  consecratione  manifestari,  quae  perficitur  ver- 
bis Christi.  Itaque  sacramenta  dum  fiunt,  moraliter  sunt  actiones 
Christi,  quas  ad  passionis  suae  fructum  singulis  hominibus  ap- 
plicandum, ipse  instituit  et  per  ministros  suos  iugiter  exequitur; 
et  hac  ratione,  ut  loquuntur  Patres,  sacramenta  continent  pre- 
tium salutis  nostrae,  ac  rubescunt  sanguine  Christi Ex  his  au- 
tem sequitur,  sacramenta  esse  morales  causas  instru mentales  in 
collatione  gratiae.  Nam  si  sunt  moraliter  actiones  Christi  Redem- 
ptoris, qui  in  eis  iugiter  operatur,  et  in  eis  veluti  exhibet  Patri 
pretium  nOstrae  salutis  et  merita  passionis  suae,  quae  movent 
infallibiliter  Deum  ad  gratiam  largiendam,  vere  iuxta  definitionem 
causae  moralis  superius  datam,  causae  morales  gratiae  sunt  sa- 

* S.  Aug.  contra  Ep.  Petii.  1.  3.  c.  49. 

* S.  Aug.  in  loan.  tract.  ii.  n.  4,  S.  Chrys.  hom.  84.  in  loan.  etc.  etc. 

cramenta;  et  causae  morales  instrumentales,  utpote  quae  non  ex 
se,  sed  a Christo  et  ab  eius  passione  dignitatem  et  efficaciam  ha- 
bent ad  obtinendam  gratiam.  Simili  modo  prorex,  causa  moralis 
eorum  quae  iussione  sua  fiunt  a subditis,  operatur  ut  instrumen- 
tum regis,  propterea  quod  auctoritas,  quam  habet,  et  virtus  qua 
movet  subditos,  sibi  est  a rege  communicata. 

Hic  tamen,  antequam  ulterius  procedamus,  difficultas  non  levis 
occurrit.  Christus  non  est  amplius  in  statu  merendi ; quapropter 
dum  per  ministros  suos  agit,  et  sacramenta  confert  nihil  meretur, 
sed  solum  applicat  nobis  merita  sua.  Sacramenta  ergo,  etsi  sint 
moraliter  actiones  Christi,  non  habent  tamen  meritum  et  vim 
movendi  Deum,  ideoque  non  sunt  causae  morales  gratiae,  sed 
conditiones,  quibus  positis,  applicantur  nobis  merita  Christi  prae- 
terita, quae  vere  sunt  causa  moralis  conferendae  gratiae.  — Re- 
spondemus : operationes,  quas  per  legatos  suos  Christus  exercet 
in  administratione  sacramentorum,  sane  non  ideo  movent  Deum 
ad  conferendam  gratiam,  quia  nova  merita  per  eas  Christus  ac- 
quirit, sed  quia  applicant  singulis,  quibus  sacramenta  conferuntur, 
merita  passionis  Christi : at  eo  ipso  quod  haec  merita  rite  sacra- 
menta suscipientibus  applicent,  non  merae  conditiones  sunt  exhi- 
bentes Deo  id  quod  eum  moveat  ad  dandam  gratiam,  sed  causae, 
quae  vere  eum  movent  ut  det  gratiam  illi  qui  suscipit  sacramen- 
tum. Dum  actio  sacramentalis  perficitur,  merita  Christi  infinita, 
quae  in  actu  primo  valent  ad  obtinendam  a Deo  gratiam  omni- 
bus iis  quibus  applicata  sint,  in  actu  secundo  ei  cui  sacramentum 
confertur,  applicantur;  et  prout  ei  applicantur,  movent  Deum  in- 
fallibiliter  ad  elargiendam  huic  gratiam.  Si  ergo  applicatio  ista 
meritorum  Christi  actu  movet  Deum  ut  gratiam  conferat  ei  cui 
merita  Christi  applicantur,  actio  sacramentalis,  qua  fit  huiusmodi 
applicatio,  Deum  movet  ut  causa  moralis,  et  non  est  mera  conditio. 

Nec  dicatur  ex  his  sequi  sacramenta  esse  quidem  instrumenta 
respectu  Christi,  a quo  accipiunt  dignitatem  et  vim  movendi 
Deum  ad  collationem  gratiae,  sed  non  esse  instrumenta  Dei;  adeo- 
que  falsum  esse  Deum  per  sacramentales  actiones  tamquam  per 
instrumenta  dare  nobis  gratiam,  quod  tamen  iuxta  catholicam 
doctrinam  affirmari  debet. 

Negamus  sequelam,  quia  Deus  est  qui  per  Christum  dedit 
nobis  haec  media  salutis,  quibus  meritum  redemptionis  singulis 
applicatur:  ideoque  Deus  est  qui  per  sacramenta  aeternam  salu- 

tem  nostram  operatur.  «Principalis  causa  efficiens  gratiae,  ait 
S.  Thomas  \ est  ipse  Deus,  ad  quem  comparatur  humanitas  Chri- 
sti sicut  instrumentum  coniunctum ; sacramentum  autem  sicut  in- 
strumentum separatum.  Et  ideo  oportet  quod  virtus  salutifera  a 
divinitate  Christi  per  eius  humanitatem  in  ipsa  sacramenta  deri- 
vetur » . 

Sed  ut  clarius  pateat,  et  melius  intelligatur  doarina',  quam 
exponimus,  praestat  penitius  inquirere,  qua  ratione  S.  Doctor  dicat 
Deum  efficienter  per  passionem  Christi,  et  per  sacramenta,  quae 
virtutem  habent  ex  passione  Christi,  conferre  gratiam. 

Sensus  autem  S.  Thomae  fit  manifestus  ex  his  quae  docet  in 
eadem  parte  Summae,  q.  48.  a.  6, : « Respondeo  dicendum  quod 
duplex  est  efficiens,  principale  et  instrumentale.  Efficiens  quidem 
principale  humanae  salutis  est  Deus.  Quia  vero  humanitas  Christi 
est  divinitatis  instrumentum. . . ideo  ex  consequenti  omnes  actiones  et 
passiones  Christi  instrumentaliter  operantur  in  virtute  divinitatis  ad 
salutem  humanam.  Et  secundum  hoc  passio  Christi  causat  salutem 
humanam  ».  — Ad  difficultatem  vero:  « non  videtur  eiusdem  esse 
operari  per  modum  meriti  et  per  modum  efficientiae,  quia  ille 
qui  meretur  expectat  effectum  ab  alio.  Sed  passio  Christi  ope- 
rata est  nostram  salutem  per  modum  meriti.  Non  ergo  per  mo- 
dum efficientiae».  Respondet:  «Passio  Christi  secundum  quod 
comparatur  ad  divinitatem  eius  agit  per  modum  efficientiae;  in 
quantum  vero  comparatur  ad  voluntatem  animae  Christi  agit  per 
modum  meriti». 

Distinguit  igitur  S.  Thomas  in  passione  Christi  rationem  cau- 
sae, ut  est  meritoria  et  ut  est  efficiens  nostrae  salutis : non  ita  ta- 
men ut  dicat  passionem  Christi  per  physicam  efficientiam  operatam 
fuisse  salutem  nostram.  Etenim  his  nominibus,  merito  adnotat 
P.  Franzelin  S.  Thomas  non  tam  designat  duplicem  modum 
efficientiae  in  ipsa  passione,  prout  est  causa  salutis  nostrae,  quam 
potius  diversam  relationem  ad  subiectum,  quod  per  passionem 
est  salutis  nostrae  causa.  Si  ergo  passio  Christi  refertur  ad  Deum 
absolute  spectatum,  qui  per  eam  vult  nos  salvare,  passionem  ap- 
pellat causam  instrumentalem  per  modum  efficientiae,  non  merito- 
riam; Deus  enim  absolute  spectatus  profecto  salutem  nostram 

‘ 3.  q.  62.  a.  5. 

* De  sacram,  in  genere,  p.  108.  in  nota. 

non  meretur,  sed  efficit.  Quando  autem  passio  refertur  ad  Chri- 
stum hominem,  qui  nostram  salutem  per  passionem  suam  mere- 
tur, eam  ita  spectatam  dicit  causam  per  modum  meriti. 

Quam  doctrinam  Angelicus  Doctor  ex  Apostolo  collegerat 
qui  ait  ‘ : « Omnia  ex  Deo  qui  nos  reconciliavit  sibi  per  Chri- 
stum... quoniam  quidem  Deus  erat  in  Christo  mundum  recon- 
cilians sibi».  Et  iterum  «Reconciliati  sumus  Deo  per  mortem 
filii  eius. . . sicut  enim  per  inobedientiam  unius  hominis  peccatores 
constituti  sunt  multi,  ita  et  per  unius  obeditionem  iusti  consti- 
tuentur multi ».  Nam  ut  ait  idem  Apostolus  ad  Hebraeos  Chri- 
stus : « Ingrediens  mundum  dicit : Hostiam  et  oblationem  noluisti, 
corpus  autem  aptasti  mihi:  holocautomata  pro  peccato  non  tibi 
placuerunt;  tunc  dixi:  ecce  venio:  in  capite  libri  scriptum  est  de 
me:  ut  faciam,  Deus,  voluntatem  tuam...  In  qua  voluntate  san- 
ctificari sumus  per  oblationem  corporis  Christi  semel. . . Una  enim 
oblatione  consummavit  in  sempiternum  sanctificatos  » . — Singulis 
tamen  hominibus,  in  actu  secundo,  seu  in  effectu  ipso,  qui  est 
remissio  peccatorum  et  sanctificatio,  meritum  Christi  quibusdam 
intervenientibus  conditionibus  et  causis  subordinatis  applicari  de- 
bet. «Quia  passio  Christi  praecessit»,  inquit  S.  Thomas  *,  « ut 
causa  quaedam  universalis  remissionis  peccatorum. . . necesse  est 
quod  singulis  adhibeatur  ad  deletionem  propriorum  peccatorum. 
Hoc  autem  fit  per  baptismum  et  poenitentiam,  et  alia  sacramenta, 
quae  habent  virtutem  ex  passione  Christi». 

Quae  hucusque  diximus  valent  ad  aliam  enodandam  difficul- 
tatem. Etenim  videri  possent  sacramenta  non  esse  causae  morales 
gratiae,  quia  causa  moralis  movet  causam  physicam,  non  autem 
causa  physica  movet  moralem  ad  effectum  producendum;  ac  pro- 
inde causa  moralis  agit  per  causam  physicam,  non  haec  per  illam: 
sacramenta  vero  non  agunt  per  Deum,  immo  e contra  Deus  per 
sacramenta  operatur,  seu  gratiam  confert. 

Verum  causa  dicitur  agere  per  aliam  ratione  subordinationis 
huius  causae  sibi,  sive  sit  causa  moralis,  sive  sit  physica.  Deus 
ergo  absolute  spectatus  per  causam  moralem,  seu  per  merita  pas- 
sionis Christi  liberavit  nos  a morte  et  nobis  dedit  vitam  sempi- 

* II.  ad  Cor.  v.  18.  19. 

* Ad  Rom.  v.  10-19. 

* c.  IO.  V.  5.  et  seq. 

^ 5.  q.  49.  a.  I.  ad  4. 

ternam,  quia  haec  causa  meritoria,  ac  proinde  moralis,  subordi- 
nata  est  Deo,  et  ordinata  ab  ipso  ad  effectum  quem  misericpr- 
diter  statuit  obtinendum;  et  similiter  Deus  gratiam  confert  per 
sacramenta,  quia  haec  a Deo  instituta  sunt  et  ordinata  ad  nostram 
sanctificationem. 

Posset  adhuc  quis  urgere  difficultatem,  et  ita  arguere : sacra- 
menta, si  essent  causae  morales,  quae  moverent  Deum  ad  gra- 
tiam conferendam,  deberent  aliquid  in  Deum  efficere,  et  esse  cau- 
sae gratiae  mediatae  non  immediatae:  at  repugnat  ut  sacramenta 
quidquam  in  Deum  efficiant;  et  non  mediatae  causae  sunt  gra- 
tiae , sed  immediatae.  Ergo.  Huic  instantiae  respondet  egregie 
P.  Franzelin  ^ 

Et  primo,  si  verum  esset  quod  sacramenta  nequeunt  esse  cau- 
sae morales  gratiae  a Deo  conferendae  quia  deberent  iuxta  hanc 
doctrinam,  in  Deum  agere,  iam  etiam  neganda  esset  causalitas 
moralis  omnibus  meritis  tam  Christi  ipsius  quam  nostris.  Con- 
stat tamen  certo,  merita  Christi  valoris  infiniti  et  opera  nostra 
bona  per  gratiam  facta  esse  Deo  rationem  conferendi  nobis  be- 
neficia et  praemia  multiplicia,  atque  ideo  veras  esse  causas  mo- 
rales beneficiorum  ac  praemiorum. 

Directe  deinde  respondetur:  — In  Deo  nihil  efficitur  aut  effici 
potest ; divina  enim  intellectio  et  volitio,  ut  est  in  se,  et  substan- 
tialiter, est  ipsamet  divina  essentia  infinita  et  immutabilis.  Potest 
tamen  esse  huius  divini  actus  alia  atque  alia  relatio,  alius  atque 
alius  respectus  ad  extra,  cui  diverso  respectui  ad  extra,  si  est 
practicus  et  operans,  respondet  diversus  effectus  in  rebus.  Talem 
respectum  divinae  intellectionis  et  volitionis  substantialiter  ad 
extra  appellamus  divinam  operationem,  divinam  volitionem  crean- 
tem, efficientem,  sanctificantem  etc.  pro  diversitate  terminorum, 
ad  quos  refertur.  Neque  vero  haec  operatio  aliquid  superaddit 
Deo  ut  in  se  est,  sed  superaddit  aliquid  creaturae  ad  quam  re- 
fertur. 

Hinc  quando  bonitas  aliqua  in  creatis  postulat  aliud  bonum 
et  cum  alio  bono  connexa  est  tamquam  ratio  ipsius,  ut  dignitas 
meritorum  Christi  et  ex  eis  derivata  dignitas  sacramentorum  po- 
stulat gratiam  conferendam ; illa  bonitas  est  causa  alterius  huius 
boni,  et  moraliter  causat  in  creatura  hoc  bonum,  non  autem  ali- 

* Op.  cit.  p.  117. 

quid  efficit  in  ipso  Deo.  Quia  tamen  voluntas  divina  vult  hunc 
ipsum  ordinem  unius  ad  alterum,  et  ut  unum  sit  tamquam  effe- 
ctus propter  alterum  tamquam  causam  moralem,  causa  moralis 
potest  dici  Deo  ipsi  esse  ratio  producendi  physice  effectum ; quae 
productio,  ut  diximus,  nihil  mutat  in  Deo  sed  mutat  aliquid  in 
creatura  ^ Quamvis  ergo  dignitas  sacramentorum  habens  ordinem 
ad  conferendam  gratiam  contineat  in  se  rationem  collationis  gra- 
tiae a Deo  efficiendae,  et  ita  dici  possit  Deo  ipsi  ratio  conferendi 
gratiam,  sacramenta  tamen  nihil  efficiunt  in  Deo,  sed  efficiunt 
moraliter  in  homine  sanctificationem. 

Quod  vero  opponitur,  sacramenta  si  sint  causae  morales,  non 
fore  causas  immediatas,  distinguendum  est : quatenus  sunt  causae 
morales,  non  attingunt  immediate  operatione  physica  effectum  gra- 
tiae sed  solum  sua  supernaturali  dignitate  exigunt  sanctificationem 
hominis  per  infusionem  gratiae,  quae  physice  producitur  a Deo, 
concedo  ; hoc  enim  ipsum  dicitur,  quando  dicuntur  causae  morales. 
Non  sunt  causae  immediatae  ipsius  gratiae  sed  solum  fidei  vel 
dispositionis,  per  quam  deinde  obtineatur  gratia,  sive  ex  opere 
operantis,  sive  tamquam  per  manum  apprehendentem  iustitiam 
Christi,  ut  docent  Protestantes,  nego.  Dicuntur  scilicet  sacramenta 
immediatae  causae  gratiae  et  iustificationis  in  oppositione  ad  do- 
ctrinam Protestantium,  qui  docent  effectum  sacramentorum,  qua- 
tenus aliquem  eis  adseribunt,  non  esse  immediate  iustificationem 
sed  solum  mediate,  quia  sacramenta,  iuxta  haeresim  de  fide  iusti- 
ficante,  pertinent  ad  fovendam  et  confirmandam  fidem,  per  quam 
solam  iustificamur. 

Contra  doctrinam  propositam  item  obiicitur : si  in  sacramentis 
conficiendis  Christus  operatur,  et  actiones  sacramentales  ipsi  sunt 
propriae,  dum  poenitens  de  peccatis  homo  confitetur,  dici  posset 
Christus  dolere,  ac  confiteri;  dum  sponsi  matrimonium  con- 


* « Voluntas  Dei  cum  sit  libera  (ab  omni  influxu  causae  extrinsecae)  magis 
etiam  quam  quaevis  voluntas,  non  habet  causam  nisi  finem  voluntatis  suae. 
Finis  autem  voluntatis  suae  est  sua  bonitas,  quae  est  ipsemet.  . . . Sed  tamen 
effectus  voluntatis  eius,  scilicet  ipsum  volitum  ordinatum  ad  bonitatem  suam, 
potest  procedere  ex  aliqua  causa,  quam  Deus  praescivit  ab  aeterno ; et  istum 
ordinem  causae  ad  causatum  Deus  vult , et  vult  quod  effectus  sit  quia  causa 
est,  non  autem  ita  quod  causalitas  referatur  ad  voluntatem  (quae  est  ipsa  Dei 
essentia)  sed  ad  volitum,  et  ista  causa  voliti,  non  volendi,  dicitur  ratio  quae- 
dam voluntatis  ex  parte  effectus  S.  Thomas  i.  dist.  41.  q.  i.  a.  3. 

trahunt,  Christus  contraheret:  haec  autem  manifeste  sunt  ab- 
surda. Ergo. 

Respondemus:  actiones  sacramentales  Christi  nomine  pera- 
guntur, prout  sunt  ritus  sacri  instituti  ad  conferendam  gratiam 
et  prout  a ministro  sacramenti  perficiuntur:  cum  igitur  sub  hac 
ratione  actiones  Christi  sint,  et  non  sub  alia,  nullo  pacto  ex  do- 
ctrina quam  vindicamus  sequuntur  absurda.  Etenim  dolor  et  con- 
fessio peccatorum  sunt  actus  poenitentis,  seu  suscipientis  sacra- 
mentum, non  ministri : matrimonium  autem  in  fieri  cum  sit  con- 
tractus legitimus  simulque  actio  sacramentalis  significans  coniun- 
ctionem  Christi  cum  Ecclesia  atque  significans  et  eflSciens  gra- 
tiam ; sub  ea  ratione,  qua  est  positio  signi  sacramentalis,  a Christo 
est  per  ministros  ab  eo  deputatos,  qui  sunt  ipsi  contrahentes. 
Quare  non  contrahit  Christus,  sed  illo  contractu  per  contra- 
hentes repraesentat  unionem  suam  indissolubilem  cum  Ecclesia: 
et  haec  repraesentatio  unionis,  ex  ipsius  Christi  institutione,  est 
signum  practicum  gratiae,  quia  per  illud  Christus  applicat  merita 
passionis  suae  fidelibus  legitime  matrimonium  contrahentibus. 

Demum,  obiicientes  aiunt:  minister  quandoque  in  ipsa  admi- 
nistratione  sacramentorum  peccat,  quomodo  ergo  ministratio  illa 
mala  potest  dici  moraliter  actio  Christi?  Sed  solutio  difficultatis 
est  obvia.  Ministratio  sacramenti,  quae  peccando  peragitur  a mi- 
nistro, bona  est  quatenus  moraliter  est  actio  Christi,  mala  ut  est 
praecise  ministri  actio.  Sane  eadem  actio  bona  moraUter  et  mala 
esse  non  potest  si  ab  eodem  agente  imperetur,  et  executioni 
mandetur:  sed  potest  esse  et  non  raro  bona  est  simul  et  mala, 
si  ab  uno  imperetur,  et  per  alium  tamquam  per  ministrum  exer- 
ceatur. Actio  sacramentalis  quae  a ministro  perficitur  quatenus 
est  actio  sacramentalis,  moraliter  actio  Christi  est  agentis  per  mi- 
nistrum, quatenus  mala  est  a ministro,  qui  utique  non  prout  for- 
maliter  est  minister  Christi  circumstantiam  peccati  addit  actioni 
sacramentah  sed  pro  ut  est  peccator. 

Itaque  certum  est  sacramenta  esse  causas  morales  gratiae.  Sed 
sunt  ne  etiam  causae,  quae  physica  efficientia  producant  gratiam  ? 

Quaestio  haec  variam  habet  solutionem,  iuxta  varium  sensum 
quo  sacramenti  nomen  intelligitur.  — Et  imprimis  potest  sacra- 
mentum sumi  omnino  adaequate,  nimirum  secundum  totum  quod 
includit  in  ratione  sacramenti:  et  hoc  sensu  concurrit  vere  ad 
gratiam  physice  conferendam,  nam  sacramentum  sic  acceptum  in- 

eludit  etiam  divinam  institutionem,  a qua  formaliter  habet  esse 
signum  gratiae  practicum  infallibile.  Institutio  divina,  ait  Cardi- 
nalis de  Lugo  « est  actus,  seu  decretum  aliquod  divinae  vo- 
luntatis quod  aliquo  modo  concurrit  physice  ad  ponendam  gra- 
tiam : ab  illo  enim  decreto  suo  movetur  voluntas  divina  vel  sicut 
ab  intentione,  vel  sicut  ab  actu  imperante,  vel  alio  simili  modo 
ad  voluntatem  producendi  gratiam  hic  et  nunc ; qui  modus  con- 
currendi est  physicus,  ut  constat:  nam  intentio  non  concurrit 
solum  moraliter,  sed  physice  ad  electionem  mediorum,  et  actus 
imperans  ad  actum  imperatum ; sive  ille  concursus  sit  proprius 
causae  efficientis,  sive  in  genere  causae  formalis  seu  dispositionis : 
semper  tamen  est  in  aliquo  genere  physico.  Ergo  sacramentum, 
ex  ea  saltem  parte,  qua  includit  divinam  institutionem,  potest 
dici  quod  concurrat  physice  ad  gratiam  ponendam  ». 

Praeterea  si  intelligimus  nomine  sacramenti  complexum  ex  signo 
sensibili  et  ex  divina  omnipotentia  quae  ei,  tamquam  virtus  appro- 
priata  inest  ad  gratiam  conferendam,  merito  dici  potest  sacramentum 
esse  physice  causa  gratiae.  — Ut  hoc  recte  percipiatur,  conside- 
randum est  Deum,  licet  in  omnibus  creatis  rebus  insit  per  prae- 
sentiam, potentiam  et  essentiam,  habere  tamen  alios  peculiares 
modos  inexistendi  in  creaturis,  secundum  peculiares  effectus  di- 
vinae praesentiae,  atque  potentiae.  Sic  speciali  modo  Deus  ap- 
parebat in  theophaniis,  erat  in  templo  Salomonis  est  in  iustis, 
in  quibus  inhabitat,  est  in  beatis  quibus  intuitive  se  manifestat. 
Si  ergo  sacramenta,  propterea  quod  sunt  moraliter  actiones  Christi 
applicantis  per  eas  hominibus  merita  passionis  suae,  exigunt  ut 
Deus  conferat  gratiam  iis  qui  sacramenta  rite  suscipiunt,  profecto 
Deus  speciali  modo,  ut  sanctificator,  sacramentis  unitur  et  ope- 
ratur in  sacramentis.  Quare  dicitur  divina  virtus,  et  Spiritus  Sanctus, 
cui  per  appropriationem  attribuitur  hominum  sanctificatio  in  sa- 
cramentis inexistere,  hisque  uniri  tamquam  virtus  propria,  non 
quasi  Deus  uniatur  physice  cum  sacramentis;  nec  etiam  solum 
quia  cum  sacramenta  cpnficiuntur,  seu  ad  eorum  praesentiam 
operatur  Deus  gratiam  conferens;  sed  quia  moraliter  unitur  sa- 

* De  sacram,  in  gen.  disp.  4.  sect.  4.  n.  32. 

• <c  Dixitque  Dominus  ad  eum : Exaudivi  orationem  tuam  et  deprecatio- 
nem tuam,  quam  deprecatus  es  coram  me : sancti ficavi  domum  hanc , quam 
aedificasti,  ut  ponerem  nomen  meum  ibi  in  sempiternum,  et  erunt  oculi  mei 
ct  cor  meum  ibi  cunctis  diebus  ».  — III.  Reg.  ix.  3. 

cramentis,  tamquam  actionibus  Christi  Domini  exigentibus  divi- 
nam operationem  ad  conferendam  gratiam  sanctificationis.  Qua- 
propter et  virtus  divina  unitur  sacramentis,  atque  in  eis  inexistit 
ad  sanctificandos  eos  qui  sacramenta  suscipiunt;  et  ratio  cur  eis 
coniungatur  et  in  eis  inexistat  est  excellentia  supernaturalis  sacra- 
mentorum, quatenus  sunt  moraliter  actiones  Christi,  ac  proinde 
infallibiliter  movent  Deum  ad  gratiam  elargiendam. 

Hic  modus  intelligendi  divinam  virtutem  in  sacramentis  exi- 
stentem,  prius  ab  Henrico  Gandavensi,  deinde  a Dominico  Viva 
egregie  propugnatus,  plane  admittitur  a Cardinale  Franzelin,  cui 
solum  non  arridet  appellatio,  iuxta  quam  sacramenta,  ratione 
inexistentis  virtutis  divinae,  seu  Dei  in  eis  operantis,  et  physice 
producentis  gratiam,  causae  physicae  instrumentales  ad  gratiam 
conferendam  vocarentur. 

Idem  re,  licet  aliis  verbis,  videtur  admisisse  Berti  qui,  am- 
plectens  Aegidii  Romani  sententiam,  sacramentum  esse  conten- 
debat causam  gratiae  instrumentalem  physicam  indirectam : appellabat 
enim  causam  instrumentalem  indirectam  illam,  « quae  non  attingit 
effectum,  sed  propria  actione  producit  aliquid,  cui,  aut  naturali 
virtute,  si  effectus  sit  naturalis,  aut  virtute  supernaturali,  si  ef- 
fectus supernaturalis  sit,  effectus  ipse  coniungitur  ». 

Respondimus  quaestioni  de  physica  efficientia  sacramentorum, 
considerando  simul  cum  sensibili  signo  instituto  ad  gratiam  pro- 
ducendam, tum  divinam  institutionem,  tum  divinam  virtutem 
conferentem  gratiam : — nunc  inspiciamus  oportet  solum  signum 
sensibile,  et  inquiramus  utrum  sacramentum  sit  physice  causa 
gratiae,  non  adaequate  et  formaliter  sumptum,  sed  materialiter; 
seu  non  prout  est  institutum  a Deo  ad  conferendam  gratiam,  et 
divina  omnipotentia,  dum  conficitur,  gratiam  infallibiliter  confert, 
si  nullum  adsit  impedimentum  ex  parte  subiecti  cui  conferri 
debet;  sed  supposita  divina  institutione,  prout  componitur  rebus 
ac  verbis  constituentibus  unum  signum,  et  hoc  signum  a divina 
omnipotentia  consideratur  distinctum.  Quaeritur  ergo,  et  quidem 
de  facto,  non  de  possibili,  utrum  sacramentum,  seu  elementum  sensibile 
et  sensibile  verbum,  quae  sacramentum  tamquam  partes  essentiales 
componunt,  sic  a Deo  supernaturaliter  eleventur,  ut  per  veram  actio- 
nem physicam  concurrant  ad  sanctificandos  homines:  et  quaestio  his 
terminis  coarctata  a theologis  communiter  intelligitur , cum  de 
morali  aut  physica  sacramentorum  causalitate  loquuntur. 

Negaverunt  hanc  physicam  causalitatem  inter  scholasticos  an- 
tiquiores Alexander  Alensis,  Ricardus,  Durandus,  Scotus,  aliique: 
inter  discipulos  Scoti  nullus  hac  in  re  a sententia  magistri  re- 
cessit. Idem  tenuerunt  Melchior  Cano,  Martinus  et  Bartholomeus 
Ledesma,  Vasquez,  Becanus,  Coninck,  de  Lugo,  Pallavicinus, 
Duhamel,  Tournaly,  Wirceburgenses,  cum  magno  numero  recen- 
tiorum;  quibus  adhaesit  P.  Franzelin. 

Propugnant  vero  physicam  sacramentorum  causalitatem  com- 
muniter omnes  Thomistae,  vix  uno  vel  altero  excepto.  Acces- 
serunt Thomistis,  Salmanticenses,  Valentia,  Suarez,  Bellarminus, 
et  alii.  At  in  explicanda  hac  causalitate  eius  defensores  magnopere 
inter  se  discrepant.  Quidam  putaverunt  per  sacramenta  imme- 
diate non  produci  gratiam  sanctificantem,  sed  dispositionem,  qua 
mediante,  producitur  gratia:  et  hanc  dispositionem  in  tribus  sa- 
cramentis aiebant  esse  characterem,  nimirum  in  Baptismo,  Con- 
firmatione et  Ordine;  in  aliis  esse  ornatum  quemdam.  Dixerunt 
nonnulli  sacramenta  sanctificare  hominem  non  efficiendo  gratiam, 
sed  unionem  eius  cum  anima.  Tertius  modus  principalis  «pro- 
prie ac  rigorose  »,  inquit  Suarez  qui  eum  adoptavit  \ explicandi 
hanc  sacramentorum  efficientiam  fuit  asserendo  « sacramenta  effi- 
cere gratiani,  quia  ipsamet  actio  physica,  per  quam  gratia  fit  et 
educitur  de  potentia  obedientiali  animae,  vere  ac  realiter  physice 
pendet  ab  ipsis  sacramentis  ».  — Attamen  qui  hunc  modum  effi- 
cientiae concordes  tuentur  in  sacramentis  inter  se  iterum  divi- 
duntur in  assignanda  ratione,  qua  gratia  physice  iuxta  ipsos  de- 
pendet in  sui  productione  a signis  sacramentalibus.  Sunt  qui  volunt 
sacramenta  producere  gratiam  per  qualitatem  inhaerentem,  et  hanc 
alii  dicunt  esse  spiritualem,  alii  vero  materialem.  Sunt  qui  affir- 
mant qualitatem  sacramentis  communicatam,  per  quam  physice 
efficiunt  gratiam  instrumenialiter,  non  esse  completam  et  perma- 
nentem, sed  incompletam  et  fluentem.  Alii  tenent  sacramenta 
producere  gratiam  per  motionem  Dei  transcendentem  quae  elevet 
signum  sensibile  ad  rationem  instrumenti  physici  gratiae.  Alii 
autumant  sacramentum  constitui  instrumentum  physicum  gratiae 
per  solam  subordinationem  extrinsecam  ad  Deum,  et  specialem 
eius  assistendam.  Alii  recurrunt  ad  potentiam  obedientialem,  quae 
iuxta  hos  auctores  cuivis  rei  inest,  et  elevari  potest  a Deo  ad 

* 3.  q.  62.  a.  4.  disp.  9.  sect.  2.  n.  13. 

qualemcumque  effectum  producendum,  eo  ipso  quod  Deus  cum 
ea  concurrere  velit  concursu  proportionato  ad  talem  effectum. 
Alii  alia  dicunt. 

Quid  autem  nobis,  pro  modulo  nostro,  in  re  tam  varie  acri- 
terque  inter  theologos  disputata,  sentiendum  videatur,  thesis,  quam 
hic  subiicimus,  aperiet. 


THESIS  XVIII. 

In  sacramentis,  quae  verae  causae  morales  sunt  collationis  gratiae, 
potest  equidem  dici  divina  virtus,  speciali  modo,  et  ratione  huius 
moralis  sacramentorum  causalitqtis,  inexistere  operans  hominum 
sanctificationem;  sed  tamen  admitti  non  posse  videtur  efficacitas 
qua  signa  ipsa  sensibilia  physico  suo  infiuxu  concurrant  ad  pro- 
ducendum efectum  sacramentalem. 

Influxus  physicus  signorum  sacramentalium  ad  producendam 
gratiam  non  evincitur  ex  Scripturis,  non  docetur  a Patribus,  et 
gravissimis  rationibus  impetitur.  Ergo  non  est  admittendus. 
Antecedens  probatur  per  partes. 

I.  Influxus  physicus  signorum  sacramentalium  non  evincitur 
ex  Scripturis,  Etenim  Scripturae  docent,  ut  probavimus  thesi  VI., 
sacramenta  esse  causas  gratiae,  sed  modum  operationis  signorum 
visibilium,  utrum  physicus  sit  an  moralis,  non  docent.  Dicimur 
in  Scripturis  « renasci  ex  aqua,  salvari  per  lavacrum  regenerationis, 
mundari  lavacro  aquae  » : sed  particulae  quae  in  his  locis  adhi- 
bentur, ex,  per,  et  verba  quae  ibi  usurpantur,  causam  utique  si- 
gnificant, non  causam  physicam;  nam  eaedem  particulae,  iidem 
omnino  locutionis  modi  in  Scripturis  aeque  frequenter,  immo 
frequentius,  ad  designandam  causam  moralem  inveniuntur.  Sic 
e.  g.,  legimus : « Renati  non  ex  semine  corruptibili  sed  incorru- 
ptibili per  verbum  Dei  vivi  » (I.  Petr.  i.  23.);  — « Habemus  redem- 
ptionem per  sanguinem  eius,  remissionem  peccatorum»  (Eph.  i.  7.); 
— « Sanguis  lesu  Christi  emundat  nos  ab  omni  peccato  » (1.  loan. 
I.  7.);  — « Qui  dilexit  nos  et  lavit  nos  a peccatis  nostris  in  san- 
guine suo  » (Apoc.  I.  5.) ; et  similia.  — Nihil  ergo  ex  modo  lo- 
quendi Scripturarum  erui  potest  quod  faveat  adversariis. 

Sed  potius  e contra,  secundum  indubitatam  regulam  inter- 
pretationis, ex  illis  Scripturarum  locutionibus  argumentum  eflicax 

desumitur  pro  sententia  eorum,  qui  signorum  efficacitatem  phy- 
sicam reficiunt.  Etenim  verba  Scripturae  intelligi  debent  iuxta 
loquendi  modum,  usitatum  et  convenientem  naturae  rei  de  qua 
agitur,  non  autem  iuxta  modum,  qui  vel  prorsus  est  repugnans, 
vel  saltem  non  posset  sine  novis  miraculis  admitti,  et  captu  esset 
difficillimus.  Atqui  modus  loquendi  Scripturarum,  et  intelligitur 
de  morali  causalitate  sacramentorum  est  in  Sacris  Litteris  usitatus 
atque  in  communi  usu  hominum  frequentissimus ; nec  non  con- 
veniens naturae  rei  de  qua  agitur : dum  e contra  intelligendo  loca 
Scripturarum  iuxta  sententiam  adversariorum  sensus  horum  lo- 
corum vel  esset  prorsus  repugnans,  vel  saltem  nonnisi  suppositis 
aliis  miraculis  admitti  posset,  et  captu  esset  difficillimus.  Ergo. 
— Prob.  min.  — Quod  modus  ille  loquendi  in  Scripturis  usur- 
petur ad  designandam  causam  moralem  iam  ostendimus  ex  testi- 
moniis nuper  allatis:  quibus  adhuc  unum  addere  iuvat:  « Elee- 
mosyna a morte  liberat  »,  legimus  in  libro  Tobiae  (xii,  9.),  a et 
ipsa  est  quae  purgat  peccata  profecto  non  causalitate  physica, 
sed  morali.  — Quod  idem  modus  loquendi  in  quotidiana  homi- 
num conversatione  adhibeatur,  nemo  est  qui  ignoret,  cum  apud 
omnes,  et  omni  lingua,  istae  vel  similes  occurrant  locutiones : 
precibus  obtinetur  gratia,  mandato  principis  tributum  solvitur, 
per  iustas  et  providas  leges  augetur  prosperitas  civitatis.  — Quod 
modus  loquendi  scripturarum,  si  intelligatur  de  morali  causalitate, 
conveniens  sit  rei  de  qua  agitur,  nempe  sacramentis,  constat, 
quia  omnes  illam  causalitatem  admittere  tenentur  ut  declaratum 
est  in  praenotatis.  — Demum  quod  causalitas  physica  signorum 
sacramentalium  vel  impossibilis  sit,  vel  saltem  supponat  nova 
miracula,  et  in  hac  hypothesi  difficillima  sit  intellectu,  certum 
est,  quia  multi  ac  gravissimi  theologi  illam  causalitatem  repu- 
gnare affirmant,  et  alii,  qui  eam  propugnant  incomprehensibilem 
esse  fetentur,  et  ut  aliquo  modo  declarent  in  multas  et  diversis- 
simas sententias  abeunt. 

II.  Influxus  physicus  signorum  sacramentalium  non  docetur  a 
Patribus. 

Et  re  quidem  vera,  omnia  testimonia  Patrum,  quae  ad  prae- 
sentem quaestionem  elucidandam  possent  afferri  in  duas  classes 
dispescuntur:  omnes  vero  physicam  causalitatem,  ut  defenditur 
ab  adversariis,  non  solum  non  propugnant  sed  potius  diserte 
excludunt. 

In  prima  classe  testimonia  habemus,  quae  exaltant  efficientiam 
sacramentorum,  et  exemplis  eam  illustrant:  praeclariora  retulimus 
ad  thesim  VI.  stabiliendam.  Porro  haec  optime  intelliguntur  in 
sententia  de  causalitate  morali,  quia  in  eis  Patres  tradunt  do- 
ctrinam fidei,  qua  tenemus  sacramenta  vere  et  proprie  esse  cau- 
sam gratiae  non  disserunt  de  modo  quo  illam  efficiunt;  et  multo 
minus  loquuntur  de  efficientia  physica  signorum  visibilium,  prout 
distinguitur  a virtute  divina,  quae  moraliter  eis  coniungitur  et  in 
eis  inexistit,  ut  declaravimus,  ad  producendum  effectum  sancti- 
ficationis. Sane  docent  Patres  virtutem  propriam  sanctificantem 
sacramenti  visibilis,  quando  dicunt  undam  esse  salutarem,  aquam 
regenerare  hominem,  visibile  elementum  combibere  vim  sancti- 
ficandi, eique  esse  insertam  virtutem  ad  emundandam  animam : 
sed  haec  verissima  sunt,  si  sacramentis  ex  meritis  Christi  inest 
supernaturalis  dignitas  exigens  collationem  gratiae ; et  proprietate 
maxima  locutionis  sumuntur,  si  praesertim  attenditur  virtus  divina, 
quae,  sacramentis  coniuncta  sanctificationem  hominum  operatur; 
sed  nullo  modo  exprimunt  elevationem  ineffabilem  signi  visibilis 
qua,  ut  loquuntur  defensores  causalitatis  physicae,  ipsum  elemen- 
tum materiale,  etsi  instrumentaliter,  physice  tamen  produceret 
supematuralem  gratiam  in  anima. 

In  his  testimoniis  Patres  sacramentum  considerant  non  mfl- 
terialiter,  sed  formaliter,  non  prout  visibile  signum  tantum  atten- 
ditur quod  institutum  est  ad  producendam  gratiam,  sed  signum  quod 
producit  gratiam:  porro  quaestio  praesens  non  est  de  signo  for- 
maliter inspecto,  sed  materialiter,  non  prout  cum  divina  omni- 
potentia coniunctum  gratiam  producit,  sed  prout  a divina  omni- 
potentia distinctum  spectatur.  — Ceterum,  comparationes  sacra- 
mentorum cum  aquis  producentibus  pisces,  cum  utero  materno, 
cum  virtute  supernaturali  B.  Virginis  ad  generandum  Christum, 
nequeunt  sine  manifesto  errore  ultra  scopum  urgeri  ad  explican- 
dum modum  causalitatis. 

S.  Gregorius  Nyssenus  ait  virtutem  et  efficaciam  baptismi  esse 
incomprehensibilem,  nullaque  ratione  vel  arte  explorari  posse : S.  Au- 
gustinus eamdem  virtutem  dicit  esse  inenarrabilem,  et  similiter 
alii  Patres  loquuntur;  sed  haec  non  favent  opinioni  nobis  adversae. 
Immerito  prorsus  ex  illis  verbis  adversarii  nostri  arguunt:  si  ba- 
ptismus foret  causa  moralis  tantum  collationis  gratiae,  et  non 
physica,  non  esset  virtus  baptismi  incomprehensibilis,  neque  ine- 

narrabilis ; non  esset  locus  admirationi  et  exclamationi ; « nihil 
enim  est  »,  ait  Billuart  \ « intellectu  facilius,  et  inter  homines  usi- 
tatius quam  quod  exhibitione  chyrographi  regis  tale  beneficium, 
seu  talis  pecuniae  summa  conferatur  ».  — At  nonne  incompre- 
hensibilis, atque  prorsus  ineffabilis  est  divina  virtus  qua  Deus 
iustificat  impium,  et  eum  de  potestate  tenebrarum,  et  de  statu 
in  quo  nascitur  filius  irae,  in  statum  transfert  gratiae  et  adoptio- 
nem filiorum  Dei?  nonne  admirabile  est,  supra  omnem  captum 
hominis  carnalis,  ita  ut  solum  fide  credi  possit,  Christum  Do- 
minum per  ministros  suos  in  sacramentis  agere,  eisque  applicare 
merita  passionis  suae,  et  haec  signa  visibilia,  quae  ex  se  com- 
munia sunt,  et  minimi  valoris,  tantam  ex  institutione  divina  su- 
pematuralem  dignitatem  habere  ut  Deum  infallibiliter  moveant 
ad  gratiam  conferendam,  et  sibi  infallibiliter  coniunctam  et  ope- 
rantem habeant  divinam  virtutem  ? nonne  in  his  admirationi  locus 
est,  nonne  stupenda  excellentia  sacramentorum  omnibus,  prout 
possumus,  modis  exaltanda  est,  dum  attenditur  eorum  effectus? 
— Exemplum  quod  afferunt  adversarii  minime  eis  prodest.  Actio 
sacramentalis  non  est  mera  exhibitio  chyrographi  ad  obtinendum 
beneficium,  sed  est  moraliter  actio  Christi  Salvatoris;  et  huic 
actioni  unita  est,  ratione  dignitatis  suae,  ipsa  omnipotentia  summi 
regis,  ad  producendum  effectum  sanctificationis:  — sed  etiamsi 
esset  sola  exhibitio  veluti  chyrographi  ad  impetrandam  gratiam 
a Deo,  an  non  et  hoc  ipsum  esset  admirandum  quod  actiones, 
nullius  dignitatis  per  se  spectatae,  actiones  quae  nullo  modo  per 
se,  ut  naturalis  ordinis  sunt,  valerent  non  dico  ad  impetrandam 
et  obtinendam  gratiam  supernaturalem,  sed  neque  ad  disposi- 
tionem quamdam  remotam  inducendam,  qua  posita,  deinde  gratia 
gratuito  conferretur,  iam  ex  institutione  divina  habeant,  ut  sint 
chyrographa  ad  postulandam  gratiam  eamque  obtinendam  effi- 
cacissima? 

Ad  secundam  classem  pertinent  testimonia  Patrum,  qui  dum 
agunt  de  modo  quo  sacramenta  causam  conferunt,  illum  explicant 
attribuendo  efficientiam  physicam  virtuti  divinae  quae  in  elemento 
sensibili  inexistens  operatur,  et  aperte  excludendo  causalitatem 

* Dist.  3.  art.  2.  Eadem  ratiocinatio  invenitur  passim  apud  auctores  qui 
tenent  causalitatem  physicam  sacramentorum  ; immo  est  unum  ex  praecipuis 
eorum  argumentis.  V.  Gotti,  q.  4.  dub.  3.  § 1.  n.  3.  Drouin,  de  sacram,  in 
gen.  q.  4.  c.  2. 

I.  — De  Sacramentis.  17 

physicam  elementorum  sensibilium  ad  producendum  effectum  sa- 
cramentalem. 

Citamus  ad  exemplum  quaedam : 

S.  Ambrosius  (1.  2.  de  sacramentis,  c.  5.)  ait:  « Venit  sacerdos, 
precem  dicit  ad  fontem,  invocat  Patris  nomen,  praesentiam  Filii 
et  Spiritus  Sancti:  utitur  verbis  caelestibus.  Caelestia  verba  quae? 
Christi  sunt  quod  baptizemus  in  nomine  Patris  et  Filii  et  Spi- 
ritus Sancti.  Si  ergo  ad  hominum  sermonem,  ad  invocationem 
sancti  aderat  praesentia  Trinitatis,  quanto  magis  ibi  adest,  ubi 
sermo  operatur  aeternus?  » — Et  in  libris  de  Spiritu  Sancto 
(1.  I.  c.  ^.):  «In  illo  aquarum  sepelimur  elemento,  ut  renovati 
per  Spiritum  resurgamus.  In  aqua  enim  imago  mortis,  in  Spiritu 
pignus  est  vitae;  ut  per  aquam  moriatur  corpus  peccati,  quae 
quasi  tumulo  corpus  includit ; et  per  virtutem  Spiritus  reno- 
vemur a morte  peccati,  renati  in  Deo.  ...  Si  qua  ergo  in  aqua 
gratia,  non  est  natura  aquae,  sed  ex  praesentia  est  Spiritus  Sancti  n. 

S.  Cyrillus  Hierosol.  (Cath.  17.  de  Spiritu  Sancto  2.,  n.  35.): 
«Tu  itaque  ad  baptizantem  accede,  accede  vero  ad  vultum  visi- 
bilis hominis  nullatenus  attendens;  sed  memor  esto  huius  Spi- 
ritus Sancti  de  quo  nunc  dicimus.  Hic  enim  paratus  adest,  qui 
animam  tuam  consignet;  dabitque  tibi  caeleste  quoddam  et  divi- 
num, quod  daemones  contremiscunt,  signaculum  ».  — Et  in 
Cathech.  21.,  mystagogica  3.  (n.  3.):  «Et  sanctum  istud  unguen- 
tum non  amplius  nudum,  neque  si  quis  ita  appellare  malit  com- 
mune unguentum  est  post  invocationem:  sed  Christi  donarium 

et  Spiritus  Sancti,  praesentia  divinitatis  eius,  efficiens  factum 

Dum  unguento  visibili  inungitur  corpus,  sancto  et  vivifico  Spiritu 
anima  sanctificatur  ». 

S.  August.  (ep.  23.  alias  98.  ad  Bonifacium  episcopum,  n.  2.) 
inquit:  nAqua  igitur  exhibens  forinsecus  sacramentum  gratiae,  et  spi- 
ritus operans  intrinsecus  beneficium  gratiae,  solvens  vinculum  culpae, 
reconcilians  bonum  naturae,  regenerat  hominem  in  uno  Christo,  ex 
uno  Adam  generatum».  — Et  in  I.  Ep.  loan.  tract.  6.  n.  ii.: 
<(  Aqua  sacramenti  visibilis  est,  aqua  Spiritus  invisibilis.  Ista  abluit 
corpus  et  significat  quod  fit  in  anima  per  illum  Spiritum  ipsa  anima 
mundatur  et  saginatur  ». 

S.  Gregorius  Nazianzenus  (Orat.  40.  in  sanctum  baptisma, 
n.  8.),  ait:  « Quandoquidem  autem  duabus  partibus,  hoc  est  animo 
et  corpore,  constamus  quarum  altera  in  aspectum  cadit,  altera 

oculorum  sensum  fugit:  duabus  quoque  rebus  constat  baptismus, 
aqua  scilicet  et  Spiritu,  illa  visibili  et  corporeo  modo  accepta, 
hoc  vero  incorporeo  et  invisibili  concurrente:  illa  typica,  hoc 
vero,  et  intimos  animi  fines  purgante.  Qui  primae  nativitati  opem 
ot  adiumentum  ferens,  ex  veteribus  novos,  ex  humanis  divinos 
efficit,  absque  igne  nos  rursus  conflat,  et  absque  confractione  rur- 
sus effingit». 

S.  Basilius  clarissime  loquitur  (de  Spiritu  Sancto,  c.  15.): 
« Quapropter  qui  nostram  vitam  dispensat  Dominus,  baptismatis 
pactum  nobis  statuit,  mortis  ac  vitae  typum  habens : mortis  qui- 
dem imaginem  explente  aqua.  Spiritu  vero  vitae  arrham  praebente. 
Hinc  itaque  nobis  perspicuum  est  quod  quaerebatur,  quamobrem 
aqua  coniuncta  fuerit  Spiritui.  Cum  enim  duo  scopi  propositi 
sint  in  baptismo,  tum  videlicet  ut  aboleatur  corpus  peccati,  ne 
postea  fructificet  morti,  tum  ut  vivatur  Spiritu,  et  fructus  habeatur 
in  sanctificatione;  aqua  mortis  exhibet  imaginem,  corpus  velut 
in  sepulcro  recipiens;  Spiritus  vero  vim  vivificam  immittit,  a 
morte  peccati  renovans  animas  nostras  in  pristinam  vitam.  Hoc 
igitur  est  denuo  nasci  ex  aqua  et  Spiritu : quippe  quia  mors  perfi- 
citur in  aqua,  vitam  vero  nostram  Spiritus  operatur.  Tribus  igitur 
demersionibus,  ac  totidem  invocationibus,  magnum  baptismatis 
mysterium  peragitur,  ut  et  mortis  figura  exprimatur,  et  per  tra- 
ditionem divinae  scientiae  aniirius  illustretur  eorum  qui  bapti- 
zantur ». 

Nec  minus  diserte  S.  Greg.  Nyssenus  (Orat,  in  baptismum 
Christi)  ait:  «Baptisma  igitur  peccatorum  expiatio  est,  remissio 
delictorum,  renovationis  et  regenerationis  causa;  regenerationem 
autem  intellige  eam  quae  cogitatione  cernitur,  oculis  non  vide- 
tur  Hoc  autem  beneficium  non  aqua  largitur  (esset  enim 

omni  creatura  sublimior)  sed  Dei  praeceptum  et  Spiritus,  qui  my- 
stice ad  nostram  libertatem  venit,  accessus.  Aqua  vero  subservit  ad 
ostendendam  purgationem.  Quoniam  enim  sordibus  et  coeno  foe- 
datum corpus  aqua  lavantes  purum  reddere  solemus,  propterea 
etiam  in  mystica  actione  eam  adhibemus,  re  sub  sensum  cadente 
incorporeum  splendorem  significantes  ». 

Demum  auctor  sermonis  de  baptismo  Christi  (inter  opera 
S.  Cypriani)  inquit : « Remissio  peccatorum  sive  per  bapti- 
smum, sive  per  alia  sacramenta  donetur,  propria  Spiritus  Sancti 
est,  et  ipsi  soli  huius  efficientiae  privilegium  manet.  Verborum  so- 

lemnitas,  et  sacri  invocatio  nominis  et  signa  institutionibus  apo- 
stolicis  sacerdotum  ministeriis  attributa,  visibile  celebrant  sacra- 
mentum, rem  vero  sacramenti  (effectum)  Spiritus  Sanctus  format 
et  efficit » . 

Nec  ad  eludendam  vim  horum  testimoniorum  valet  quod  as- 
serit Suarez,  nimirum,  per  has  locutiones  solum  negari  sacra- 
mentis influxum  physicum  causae  principalis,  non  vero  causae 
instrumentalis.  Id,  animadvertit  de  Lugo,  videtur  manifestam  vim 
inferre  verbis  adductis ; nam  non  ita  universaliter  negaretur  causae 
iristrumentali  omnis  influxus,  ut  faciunt  testimonia  mox  citata. 
Exemplum  habemus  in  sententia  ipsius  Suarez,  qui  docet  intel- 
lectum et  voluntatem  ea  ratione  concurrere  cum  habitibus  infusis 
ad  actus  supernaturales,  ut  habitus  sit  causa  principalis,  intelle- 
ctus autem  et  voluntas,  quia  concurrunt  per  potentiam  obedien- 
tialem,  habeant  solum  concursum  causae  instrumentalis ; et  tamen 
nemo  dicet  voluntatem  nostram,  quando  elicimus  actum  super- 
naturalis  dilectionis  Dei,  nihil  omnino  agere,  sed  totam  actionem 
tribuendam  esse  soli  gratiae  Dei;  haec  enim  propositio  damnatur 
in  Tridentino  sess.  6.  c.  5.  et  can.  4.:  ergo  similiter  falsum  est 
dicere.  Spiritum  Sanctum  solum  efficere  gratiam,  sacramentum 
autem  eam  non  producere,  si  sacramentum  concurreret  physice, 
tamquam  causa  instrumentalis  physica,  et  immediata;  et  conse- 
quenter Patres  per  illas  locutiones  voluerunt  procul  dubio  ex- 
plicare veram  causam  physicam  gratiae,  quae  est  solus  Deus,  sine 
ullo  concursu  physico  ipsius  sacramenti. 

Argumentum  aliud  speciale  ex  illis  Patrum  documentis  de- 
sumitur, quibus  docent  sacramentum  cum  obice  receptum  effe- 
ctum habere  et  conferre  gratiam  ablato  obice.  Sic,  speciminis 
gratia,  S.  Augustinus  *■  ait:  c<  Tunc  incipit  valere  idem  baptismus 
ad  dimittenda  peccata,  cum  ad  Ecclesiae  pacem  venerint,  non  ut 
iam  dimissa  non  retineantur,  neque  ut  ille  baptismus  quasi  alie- 
nus, aut  alius  improbetur,  aut  aliter  tradatur;  sed  ut  idem  ipse, 
qui  propter  discordiam  foris  operabatur  mortem,  propter  pacem 
intus  operetur  salutem  ».  — Et  alio  loco  a nobis  superius  citato 
« Ipse  (Deus)  sanctificat  sacramentum  suum,  ut  homini,  sive  an- 
tequam baptizetur,  sive  cum  baptizatur,  sive  postea  quandoque 

* Lib.  3.  de  bapt.  contra  Donat,  c.  13. 

• p.  160. 

ad  se  veraciter  converso,  idipsum  valeat  ad  salutem,  quod  ad 
perniciem  nisi  converteretur,  valeret».  — lam  vero  ex  hac  do- 
^rina  ita  licet  arguere:  Patres  dicunt  baptismum  eodem  modo 
conferre  gratiam  quando  homo  cum  debitis  dispositionibus,  sine 
peccati  obice  actu  baptizatur,  ac  quando  ille,  qui  baptizatus  fuerat 
cum  obice  ad  gratiam,  obicem  removet.  Sed  communiter  adver- 
sarii fatentur  loca  Patrum,  in  quibus  sermo  est  de  gratia  bapti- 
smi, quae  confertur  baptizato  cum  obice,  quando  obicem  aufert, 
significare  causalitatem  moralem  baptismi,  non  physicam.  Ergo 
admitti  debet  et  alia  loca,  in  quibus  Patres  loquuntur  de  gratia 
quae  confertur  in  baptismo  collato  sine  obice  ex  parte  suscipien- 
tis, intelligenda  esse  secundum  eamdem  moralem  causalitatem. 
— Ad  demonstrandam  minorem  huius  argumenti,  audiatur  ipse 
Suarez  *.  « Aliqui  Thomistae  conantur  defendere  effectum  sacra- 
menti, qui  datur  recedente  fictione,  fieri  effective  et  physice  a 
sacramento  praeterito,  et  putant  esse  posse  instrumentum  phy- 
sicum ac  reale,  id  quod  praeteriit,  licet  nunc  non.  sit  neque  in 
se,  neque  in  aliqua  reali  virtute,  quam  reliquerit.  Sed  haec  do- 
ctrina est  falsa,  ut  late  ostendi  in  praedicta  disput.  i.  tomi,  et 
ideo  in  ea  impugnanda  hic  amplius  non  immorabor.  Alii  ergo 
dicunt,  effectum  fieri  proprie  et  physice  a virtute  reali  relicta  a 
sacramento,  quod  praeteriit,  et  ratione  illius  tribui  hanc  efficien- 
tiam ipsi  sacramento;  hanc  autem  virtutem  dicunt  esse  chara- 
cterem in  his,  quae  imprimunt  illum : nam  cum  sit  res  et  sacra- 
mentum simul,  mirum  non  est,  quod  eflScere  possit  rem  tantam, 
quae  est  gratia.  In  aliis  vero  fortasse  dicerent  esse  ornatum,  vel 
aliquid  simile.  Sed  hoc  de  ornatu  in  superioribus  est  satis  im- 
probatum  De  charactere  vero  non  est  dubium,  quin  possit 

Deus,  si  velit,  uti  illo,  ut  instrumento  ad  infundendam  gratiam, 
recedente  fictione ; tamen  certum  est  primo  et  per  se  non  infundi 
characterem  ad  hunc  finem,  ut  postea  videbimus : unde  sine  fun- 
damento dicitur  Deum  uti  illo,  ut  instrumento.  Quando  enim 
a principio  infunduntur  simul  character  et  gratia,  non  fit  gratia 
a charactere,  sed  utrumque  fit  immediate  a sacramento:  ergo, 
quando  gratia  confertur  post  characterem  propter  priorem  obicem, 
non  est  cur  gratia  fiat  a charactere.  Item  si  gratia  baptismalis 
semel  habita  per  peccatum  amittatur,  et  postea  per  poenitentiam 

‘ Disp.  9.  sect.  2.  n.  20. 

reparetur,  non  fit  physice  a charactere : ergo  neque  quando  primo 
acquiritur,  et  quasi  reparatur,  recedente  fictione.  Denique  cum 
hoc  non  sit  connaturale  characteri,  nec  per  se  pertineat  ad  finem, 
propter  quem  datur,  non  est  hoc  asserendum  sine  fundamento: 
imo  cum  character  non  sit  quasi  virtus  instrumentalis  baptismi, 
neque  ad  hoc  detur,  ut  suppleat  efficientiam  baptismi  in  absentia 
eius,  parum  videtur  conferre  ut  Baptismus  dicatur  efficere  gra- 
tiam, quod  character  elevetur  ad  illam  efficiendam,  necne:  quia 
hoc  est  mere  accidentarium  baptismo.  Atque  eisdem  fere  ratio- 
nibus refellitur  alia  responsio,  quae  excogitari  potest,  scilicet  fi- 
ctionem semper  tolli  per  aliquem  actum  hominis,  contritionis 
vel  attritionis,  et  illum  actum  efficere  gratiam  in  virtute  prioris 
sacramenti.  Nam,  licet  hoc  fieri  possit  volente  Deo,  tamen  gratis 
dicitur:  tum,  quia  ille  actus  non  est  pars  sacramenti  praeceden- 
tis: tum  etiam,  quia  si  simul  concurreret  cum  ipso  sacramento, 
V.  g.  baptismi,  non  haberet  hanc  efficientiam:  tum  denique,  quia 
ille  actus  non  est  virtus,  vel  instrumentum  prioris  sacramenti. 
Respondetur  ergo,  in  eo  casu  sacramentum  praeteritum  non  con- 
currere per  physicam  efficientiam  ad  gratiam  praestandam  ». 

III.  Prima  et  urgens  ratio  quae  contra  physicam  efficientiam 
sacramentorum  adducitur  sic  se  habet: — sacramenta,  excepta 
Eucharistia,  quando  producunt  gratiam,  physice  non  sunt.  Sed 
id  quod  physice  non  est  non  potest  operari  physice : operari  enim 
supponit  esse.  Ergo  sacramenta  non  possunt  physice  producere 
gratiam.  Maior  probatur  quia  omnia  sacramenta,  praeter  Eucha- 
ristiam, consistunt  in  aliqua  ratione  quae  est  res  successiva  et 
secundum  quamcumque  sui  partem  simul  fere  ac  est,  esse  de- 
sinit. 

Reponunt  adversarii  gratiam  per  sacramentum  produci  in  in- 
stanti ultimo  terminativo  prolationis  verborum,  dummodo  non 
ponatur  obex.  Sed  si  tunc  conferatur  gratia  quando  nihil  sacra- 
menti physice  existit,  nisi  sonus  ultimae  syllabae  formae  sacra- 
menulis,  nullo  modo  potest  dici  gratiam  conferri  quando  sacra- 
mentum ipsum  physice  existit;  quia  ille  syllabae  sonus  non  est 
profecto  sacramentum. 

Et  iam  ex  hac  ipsa  adversariorum  responsione  reficitur  eorum 
sententia.  Nam  si  tota  causalitas  physica  sacramenti  reducitur 
ad  ultimam  sacramenti  partem,  non  omnes  partes  sacramenti 
causant  physice  gratiam,  sed  solum  mor aliter ; ideoque  non  datur 

physica  efficientia  in  signo  sacramentali,  sed  moralis:  efficientia 
enim  gratiae  non  est  in  ultima  indivisibili  parte  sacramenti,  sed  in 
sacramento. 

Aiunt  totum  sacramentum  gratiam  efficere  per  illam  ultimam 
sui  partem,  eodem  fere  modo  ac  dicitur  homo  ipse  videre  licet 
per  oculum  videat,  et  qui  tangit  superiorem  partem  tabulae  recte 
dicitur  tangere  tabulam.  Respondetur:  denominationes  illae  tri- 
buuntur toti,  quia  denominationes  sunt  suppositorum;  dici  au- 
tem nequit  totum  sacramentum  physice  efficere  gratiam  per  ul- 
timam syllabam  quae  pronuntiatur,  quia  prolatio  verborum  non 
est  suppositum,  cum  non  sit  unum  per  se  subsistens,  sed  aggre- 
gatum ex  diversis  vocibus.  — Nec  obiiciatur,  ex  illis  vocibus,  etsi 
non  resultet  unum  ens  per  se,  resultare  tamen  unum  successi- 
vum in  ratione  unius  orationis  completae,  in  qua  possunt  etiam 
praedicata  unius  partis  tribui  toti.  Instantiam  refutat  de  Lugo , 
animadvertens  hanc  unitatem  non  esse  maiorem,  physiu  loquendo, 
cum  vocibus  eiusdem  formae  sacramentalis , quam  cum  praece- 
dentibus orationibus ; ac  proinde  si,  ex.  gr.  in  Eucharistiae  con- 
secratione verba  formae  quae  praecedunt  ultimam  syllabam,  di- 
cuntur physice  casare  consecrationem,  sic  etiam  possemus  de 
tota  Missa  dicere,  vel  saltem  de  aliis  verbis  et  orationibus  im- 
mediate praecedentibus.  Quocirca  si  potior  aliqua  causalitas  tri- 
buenda est  verbis  consecrationis  praecedentibus  prolationem  ul- 
timae syllabae,  illa  non  est  physica,  sed  moralis,  fundata  in  maiori 
unitate  morali  quam  inter  se  habent  verba  consecrationis,  et 
in  vi,  qua  gaudent  prout  moraliter  coniunguntur  inter  se,  et 
cum  materia  unum  compositum  morale  efficiunt,  ut  Deum  mo- 
veant ad  eflFectum  sanctificationis  producendum:  haec  autem  vis 
profecto  non  est  in  aliis  verbis  formam  sacramenti  praeceden- 
tibus. 

Alia  ratio  contra  physicam  causalitatem  sacramentorum  pro- 
cedit ex  eo  quod,  in  quibusdam  saltem  casibus,  desit  signo  sa- 
cramentali conditio  requisita  ad  physicum  influxum  causae  phy- 
sicae instrumentalis.  Etenim  omnis  causa  physica  attingere  debet 
contactu  physico,  saltem  virtutis  a se  profluentis,  subiectum  in 
quod  agit.  Sed  nullo  modo  in  quibusdam  saltem  casibus  sacra- 
menta attingere  possunt  subiectum  in  quod  agunt.  Ergo.  — Mi- 
nor est  evidens  in  casu  matrimonii  inter  absentes  celebrati  per 
procuratores.  Quis  enim,  quaeso,  admittere  vellet  cum  Thomi- 

stis  Deum , qui  est  ubique  praesens , praesentem  reddere  sub- 
iecto  distanti  solam  virtutem  sacramenti,  quae  instrumentaliter 
concurrit  iuxta  ipsos  ad  gratiam  efficiendam,  quia  praesens  ibi 
reddat  physice  ipsum  sacramentum,  in  quo  illa  virtus  invenitur? 
Quid,  etiamsi  possibile  foret,  cogeret  nos  ad  id  admittendum  ut 
explicaremus  sacramentorum  causalitatem? 

Praeterea,  — et  hoc  est  novum  argumentum  quod  afferunt 
defensores  moralis  causalitatis  — ut  sacramentum  physice  agat 
in  animam  ad  efficiendam  gratiam,  debet  elevari  supernaturaliter 
ad  talem  effectum  producendum.  Quomodo  elevatur?  Qui  cau- 
salitatem physicam  propugnant,  maximopere,  ut  adnotavimus, 
inter  se  dissentiunt  in  elevatione  illa  explicanda.  Tres  sententiae 
sunt  magis  receptae.  Thomistae  communiter  admittunt  aliquam 
virtutem  esse  in  sacramentis  communicatam,  quam  dicunt  per- 
tinere reductive  ad  genus  qualitatis:  alii  etiam  inter  Thomistas 
dicunt  sacramenta  elevari  supernaturaliter  per  motionem  quam- 
dam divinam,  qua  instrumentaliter  producunt  gratiam:  Suarez 
negat  elevationem  signorum  sacramentalium  fieri  per  quid  eis 
superadditum,  et  ait  ipsammet  mtitatem  rei,  hoc  ipso  quod  creata 
est  et  subor dinata  primo  agenti,  esse  in  potentia  obedientiali  activa 
ad  efficiendam  gratiam. 

Sed  ad  primam  sententiam  quod  attinet,  ut  omittam  multa, 
quibus  impugnatur  a Suarez , contra  eam  est  primo , quod  si- 
gnum sacramentale  cum  virtute  communicata,  de  qua  loquuntur 
Doctores  qui  eam  defendunt,  non  haberet  se  per  modum  instru- 
menti, sed  ageret  ut  causa  principalis : sicut  intellectus  una  cum 
lumine  gloriae  non  producit  visionem  beatificam  ut  instrumen- 
tum Dei,  sed  ut  causa  principalis,  quemadmodum  aliae  causae 
secundae  suos  producunt  effectus.  — Secundo,  si  esset  aliqua 
qualitas  quae  posset  producere  gratiam,  vel  maxime  .id  faceret 
actus  caritatis,  sicut  actus  naturales  producunt  suos  habitus : vel 
una  gratia  produceret  aliam,  sicut  calor  calorem:  nulla  enim 
causa  creata  potest  supponi  magis  proportionata  ad  effectum  pro- 
ducendi gratiam  quam  supra  dictae.  Ergo  cum  hae  id  non  pos- 
sint, sine  fundamento  aliae  qualitates  dicuntur  id  posse.  Tertio, 
vel  dicta  qualitas  haberet  ex  natura  sua  in  se  sufficientem  vim 
ad  gratiam  in  anima  producendam  simul  cum  sacramento,  sicut 

‘ V.  Gotti,  1.  c.  n.  18. 

lumen  gloriae  una  cum  intellectu  habet  vim  producendi  visionem 
beatificam:  vel  non.  Si  primum  dicatur,  sequetur  aliquam  crea- 
turam, scilicet  compositum  illud  ex  sacramento  et  illa  qualitate, 
posse  naturaliter  hominem  iustificare,  sive  habere  ex  natura  sua 
sufficientem  vim  ut  peccata  dimittat,  et  hominem  iustificet,  et 
ex  filio  diaboli  faciat  filium  Dei:  praesertim  in  sententia  Tho- 
mistarum,  qui  tenent  gratiam  physice  expellere  peccata,  sicut  lux 
expellit  tenebras.  Haec  tamen  consecutio  est  omnino  absurda, 
et  inter  catholicos  inaudita,  qui  dicunt  solum  Deum  ut  causam 
principalem  posse  hominem  iustificare.  Si  secundum  dicitur,  tunc 
debebit  haec  qualitas  ulterius  elevari  ad  gratiam  producendam, 
et  res  ibit  in  infinitum. 

Secunda  sententia  docet  sacramenta  elevari  ad  producendam 
gratiam  per  quandam  divinam  motionem:  sicut  instrumenta  ab 
artifice  moventur  ad  producendum  opus  artificiale.  Sed  intelligi 
nequit  qua  ratione  hic  motus  det  sacramentis  vim  producendi  gra- 
tiam. Nam  si  velimus  argumentari  ab  instrumentis  artificum,  con- 
trarium probabimus;  haec  enim  ut  mota  ab  artifice  proprie  nihil 
producunt,  quemadmodum  serra,  securis,  ascia,  etc.,  tantum  se- 
cant et  dividunt  materiam,  penicillus  tantum  imbibit  colores,  iis- 
que suo  affrictu  tabulam  inficit,  et  similiter  fit  in  ceteris,  adeo- 
que  proprie  nihil  agunt,  ad  quod  naturalem  vim  non  habent.  Sane 
securis  fortuito  decidens  posset  findere  lignum,  aut  penicillus  im- 
butus colore  inficere  tabulam : artifex  autem  ea  dirigendo  tantum 
efficit,  ut  certo  modo  et  ratione  secundum  artem  ea  faciant,  quae 
alias  casu  allisa  inordinate  facerent.  Hinc  eadem  directio  potest 
fieri  per  agentia  mere  naturalia  certo  modo  disposita:  ut  patet 
in  aqua  vertente  molam  et  per  eam  movente  serram,  qua  ligna 
secantur,  eodem  modo  ac  si  ab  artifice  moveretur.  Secundum 
autem  sententiam  quam  impugnamus  Deus  movendo  sacramenta 
daret  eis  vim  producendi  gratiam,  ad  quem  effectum  ex  se  sunt 
ineptissima,  sicut  si  quis  vellet  uti  securi  ad  intelligendum.  Quare 
per  solum  motum  non  possunt  ad  illum  effectum  aptari,  sicut 
nec  securis  ad  intelligendum.  Confirmatur.  Quia  vel  hic  motus 
habet  in  se  aliquam  intrinsecam  vim  activam  proportionatam  tali 
effectui;  vel  non.  Primum  videtur  per  se  absurdum:  quomodo 
enim  motus  habebit  vim,  quomodocumque  inchoatam,  activam 
producendi  nobilissimum  effectum  seu  gratiam?  Deinde  ex  eo 
sequerentur  incommoda  contra  primam  sententiam  allata.  Si  se- 

eundum  dicatur,  quomodo  motus  poterit  talem  vim  communi- 
care sacramento,  quam  in  se  n,on  habet?  Quod  si  praeter  motum 
Deus  debet  alia  ratione  sacramentum  elevare,  eique  hanc  vim  tri 
buere;  explicandum  erit  qua  ratione  id  fiat,  et  frustra  erit  ille 
motus. 

Tertia  sententia,  quam  defendit  Suarez,  docet  cuivis  rei  inesse 
potentiam  quamdam,  quae  possit  a Deo  elevari  ad  producendum 
quidquid  non  implicat  contradictionem;  ac  proinde  illam  esse 
quae  in  sacramento  elevatur  ad  gratiam  producendam.  Sed  ut 
res  aliqua  elevata  a Deo  vere  physice  aliam  producat,  non  suf- 
ficit ut  Deus  ad  eius  praesentiam  rem  alteram  producat ; sed  ne- 
cesse  est,  ut  ipsa  etiam  tamquam  causa  partialis  in  rem  illam  in- 
fluat per  vim  activam  sibi  intrinsecam : sicut  intellectus  per  vim 
sibi  connaturalem  et  intrinsecam  influit  in  visionem  beatificam, 
eamque  ut  causa  partialis-  una  cum  lumine  gloriae  producit.  Nisi 
enim  res  elevata  influat  vere  in  effectum,  non  poterit  dici  hunc 
producere;  et  nisi  habeat  vim  aliquam  intrinsecam  activam  ali- 
quo modo  proportionatam  huic  eflfectui,  ita  ut  simul  cum  con- 
cursu, sive  virtute  concurrente  causae  elevantis,  sit  nata  consti- 
tuere integram  causam  proportionatam  effectui,  intelligi  nequit 
quomodo  in  eam  influit.  Nam  actio  non  solum  supponit  agens 
esse,  sed  etiam  habere  vim  agendi:  ideoque  sicut  quod  non  est, 
nequit  elevari  ad  agendum:  sic  nec  id  quod  nullam  habet  vim 
agendi,  ad  hoc  elevari  potest. 

Praeterea  ad  hoc  ut  res  aliqua  elevata  a Deo  physice  aliam 
producat  non  solum  requiritur  ut  ipsa  in  eam  vere  influat  per 
vim  activam  sibi  intrinsecam,  sed  insuper  debet  esse  ei  aliquo 
modo  proportionata,  ita  ut  ex  se  cum  concursu  generali  possit 
producere  aliquem  effectum,  qui  saltem  analogiam  quamdam  ha- 
beat cum  efiectu  supernaturaliter  producendo.  Quare  requiritur 
ut  effectus  differat  a causa  ut  imperfectum  a perfecto,  idque  vel 
intra  eandem  speciem  sicut  calor  ut  duo  a calore  ut  octo,  vel 
ita  ut  effectus  perfectior  sit  diversae  speciei  ac  altioris  ordinis, 
ita  tamen  ut  uterque  sit  aliqua  ratione  eiusdem  generis,  ratione 
nempe  ordinis  quem  dicunt  ad  eamdem  potentiam:  qualis  ana- 
logia est  inter  cognitionem  Dei  naturalem  et  visionem  beatificam. 
Non  esse  autem  in  qualibet  re  talem  potentiam  respectu  cuiusque 
effectus,  patet,  quia  quantitas  ex.  gr.  nihil  potest  per  se  produ- 
cere, quod  habeat  talem  analogiam  cum  gratia. 

Dices,  haec  potentia  non  est  talis  ut  possit  aliquid  per  se  pro- 
ducere, sed  essentialiter  exigit  singularem  Dei  concursum,  ut 
possit  exire  in  actum.  Verum  hoc  dici  nequit,  tum  quia  contra- 
rium videtur  sequi  ex  dictis ; tum,  quia  cum  omnis  potentia  activa 
tendat  naturaliter  in  aliquem  actum,  exigit  naturaliter  omnia  ea, 
quae  necessaria  sunt,  ut  possit  exire  in  actum.  Hinc  omnis  vis 
agendi  exigit  concursum  generalem  ut  sibi  connaturalem.  Quare 
si  daretur  in  omnibus  rebus  vera  potentia  activa,  quae  sine  sin- 
gulari illo  Dei  concursu  non  possit  exire  in  actum,  et  cum  eo 
possit,  hic  concursus  ei  foret  connaturalis,  non  secus  ac  concursus 
universalis:  eflfectus  foret  naturalis,  quia  secundum  exigentiam  et 
inclinationem  creaturae;  immo  et  concursus  foret  potius  ex  na- 
tura rei  universalis  quam  particularis,  quia  rebus  omnibus  secun- 
dum naturalem  earum  inclinationem  debitus  erit.  His  accedit, 
quod  secundum  sententiam  de  qua  loquimur  videretur  posse  bru- 
tum elevari  ad  intelligendum  et  videndum  Deum  ipsum,  quod 
absurdissimum  est. 

Respondent  aliqui.  — Propositionem  illam,  Quodlibet  potest  a 
Deo  elevari  ad  qiwdlibet  producendum,  intelligendam  esse,  nisi  hoc 
implicet  per  illud  produci:  implicare  autem  brutum  intelligere, 
quia  sic  esset  rationale.  Sed  etsi  dicta  propositio  ita  intellecta  sit 
per  se  clara,  nec  possit  negari,  tamen  nihil  facit  ad  praesens  pro- 
positum. Quia  inde  non  magis  sequetur  sonum  vel  lotionem  posse 
producere  gratiam,  quod  illi  contendunt,  quam  eius  contradicto- 
rium, aut  quam  brutum  posse  intelligere:  quare  tunc  probandum 
erit  illud  non  implicare  contradictionem,  dandaque  erit  ratio  cur 
corpori  minus  repugnet  gratia,  ac  actio  omnino  spiritualis,  quam 
bruto  repugnet  ratio  ac  imaginationi  intellectio.  Nam  si  commu- 
nem sensum  consulamus,  imaginatio  videtur  magis  proportionata 
intellectioni,  quam  sonus  productioni  gratiae. 

Respondent  alii.  — Posse  quidem  imaginationem  bruti  elevari 
ad  producendam  intellectionem,  eiusque  oculum  ad  producendam 
visionem  beatificam  (quia  id  necessario  ex  illo  principio  sequi- 
tur), non  tamen  brutum  ideo  intellecturum  aut  visurum  Deum. 
Sed  e contra  videre  ac  intelligere  nihil  est  aliud  quam  intellectio- 
nem ac  visionem  sibi  inhaerentes  vitaliter  producere,  nec  concipi 
potest  quid  aliud  praeterea  requiratur;  quia  hoc  ipso  quod  po- 
tentia ita  producit  intellectionem,  tendit  per  eam  in  rem  intel- 
leaam,  eamque  sibi  repraesentat.  Nec  dicas  imaginationem  posse 

quidem  produceie  intellectionem,  non  tamen  eam  in  se  recipere, 
aut  vitaliter  producere;  quia  nulla  ratio  potest  reddi  cur  unum 
magis  implicet  quam  alterum:  imo  facilius  potest  intelligi  cor- 
porale posse  in  se  recipere  aliquid  spirituale,  quam  hoc  produ- 
cere. Et  rursus  cum  imaginatio  sit  potentia  vitalis,  nulla  potest 
reddi  ratio  cur  si  possit  intellectionem  sibi  inhaerentem  produ- 
cere, non  possit  id  vitaliter  facere,  Deo  singulariter  concurrente. 
Si  dicas  hoc  repugnare  eius  naturae,  similiter  dicam,  repugnare 
rei  corporali  producere  aut  recipere  in  se  aliquid  spirituale. 

Praeterea  secundum  communiorem  sententiam  implicat  oculo 
corporeo  videri  sonum,  aut  rem  mere  spiritalem.  Ergo  implicat 
corpus  producere  aliquid  spiritale : hoc  enim  videtur  multo  magis 
extra  obiectum  potentiae  aaivae  rei  corporalis,  quam  spiritus  sit 
extra  obiectum  potentiae  visivae  oculi,  quae  ratione  animae  est 
aliquo  modo  spiritalis ; et  difficilius  est  producere  rem  spiritalem, 
quam  circa  illam  agere  ^ 

Sed  supponamus  rationes  a nobis  propositas  non  omnino  evin- 
cere absolutam  repugnantiam  causalitatis  physicae  sacramentorum, 
certum  semper  manet,  ex  confessione  ipsius  Suaresii,  opinionem, 
quae  hanc  causalitatem  defendit,  esse  n valde  incertam,  et  ad  ho- 
minum  sanctificationem  non  multum  conferre  manet  ex  eiusdem 
Doctoris  sententia  « causalitatem  moralem  sufiicere  ut  sacramentum 
dicatur  conferre  gratiam  ex  opere  operato » -.  Ergo  cum  opinio  de 
causalitate  physica  signorum  sacramentalium  in  Scripturis  non 
fundetur,  non  deducatur  ex  Patribus,  et  certe  reddat  explicatio- 
nem dogmatis  difficillimam,  si  non  prorsus  inintelligibilem , o- 
mnino  videtur  reficienda.  — Caveamus,  ut  monuit  Vasquesius, 
ne  hoc  modo  virtutem  sacramentorum  explicemus,  ut  haereticis 
praebeamus  occasionem  irridendi  mysteria  nostrae  fidei,  atque 
iactandi  ad  angustias  maximas  non  esse  redactos  pro  defendenda 
sacramentorum  efficacia  ad  conferendam  gratiam;  quam  tamen 
efficaciam  iuxta  doctrinam  de  morali  causalitate,  accurate,  per- 
spicue, solide  ac  invincibiliter  ex  Scriptura  et  Patribus  tueri  pos- 
sumus. 

ScHOLiON  I.  — Etsi  sacramenta  novae  legis  non  physica,  sed 

‘ Vide  de  hac  quaestione  P.  Coninck,  de  sacram,  q.  62.  a.  4. 

* q.  62.  a.  6.  disp.  10.  sect.  2.  n.  7. 

morali  efficientia  gratiam  conferant,  differunt  tamen  prorsus  quoad 
efficacitatem  a sacramentis  ante  legem  evangelicam  institutis.  Haec 
non  erant  causae  gratiae,  quia  vim  non  habebant  qua  Deum  mo- 
verent ad  gratiam  conferendam  ; sed  conditiones  erant,  quibus 
positis,  Deus  eam  dabat  propter  merita  futuri  Liberatoris : sacra- 
menta vero  novae  legis  sunt  causae  gratiae,  quia  sunt  actiones 
quas  moraliter  per  ministros  suos  ad  passionis  suae  fructum  ap- 
plicandum Christus  peragit,  et  vim  habent  qua  Deus  infallibiliter 
movetur  ad  gratiam  elargiendam.  Confer  quae  diximus  in  i.  parte, 
articulo  2.  cum  iis  quae  nuper  articulo  praecedenti  adnotavimus 
circa  moralem  sacramentorum  nostrorum  causalitatem.  — « Quia 
mysterium  Incarnationis  et  passionis  Christi  nondum  erat  realiter 
peractum,  veteris  legis  coeremoniae  non  poterant»,  ait  S.  Tho- 
mas  *,  « in  se  continere  realiter  virtutem  profluentem  a Christo 
incarnato  et  passo,  sicut  continent  sacramenta  novae  legis;  et 
ideo  non  poterant  a peccato  mundare». 

ScHOLiON  2.  — Auctoritas  S.  Thomae  tum  a patronis  causa- 
litatis  physicae,  tum  ab  eorum  adversariis  invocatur : quinam  vero 
sint  qui  merito  id  faciant,  sequentia  ostendunt. 

1.  Nullibi  Sanctus  Doctor  nominat  causalitatem  physicam  sa- 
cramentorum. 

2.  Constanter  defendit  virtutem  aliquam  supernaturalem  esse  in 
sacramentis,  qua  vere  fiunt  instrumentales  causae  gratiae,  non  ut  ad- 
struat  causalitatem  physicam,  sed  ut  reiiciat,  tamquam  doctrinae 
fidei  repugnantem,  sententiam  illorum  qui  sacramenta  assimilabant 
meris  signis  aut  conditionibus  sine  quibus  efiectus  non  producitur. 

In  4.  sent.  dist.  i.  q.  i.  a.  4.  sol.  i.  ait:  «Omnes  coguntur 
ponere,  sacramenta  novae  legis  aliquo  modo  causas  gratiae  esse, 
propter  auctoritates  quae  hoc  expresse  dicunt.  Sed  diversi  diver- 
simode eas  causas  ponunt.  Quidam  enim  dicunt,  quod  non  sunt 
causae  quasi  facientes  aliquid  in  anima,  sed  causae  sine  quibus  non,,. 
Sed  hoc  non  videtur  sufficere  ad  salvandum  dicta  sanctorum* 
Causa  enim  sine  qua  non,  si  nihil  omnino  faciat  ad  inducendum 
effectum,,,  quantum  ad  rationem  causandi,  nihil  habebit  supra 
causas  per  accidens. . . et  secundum  hoc  sacramenta  essent  causae 
per  accidens  tantum  sanctificationis». 


* I.  2.  q.  105.  a.  2. 

In  Summa  Theologica  (3.  q.  62.  a.  i.)  refutando  eamdem 
sententiam  loquitur  de  exemplo  de  quo  egerat  in  loc.  cit.  ex  libro 
4.  sent.,  nempe  de  denario  plumbeo.  «Quidam  dicunt»,  inquit, 
«quod  non  sint  causa  gratiae  (sacramenta)  aliquid  operando... 
et  ponunt  exemplum  de  illo  qui  afferens  denarium  plumbeum, 
accipit  centum  libras  ex  regis  ordinatione : non  quod  denarius  ille 
aliquid  operetur  ad  habendam  praedictae  pecuniae  quantitatem; 
sed  hoc  operatur  sola  voluntas  regis. . . Secundum  hoc  igitur  sa- 
cramenta novae  legis  nihil  plus  essent  quam  signa  gratiae;  cum 
tamen. . . sacramenta  novae  legis  non  solum  significant,  sed  causant 
gratiam».  Deinde  efficacitatem  sacramentorum  nostrorum  per  vir- 
tutem a Deo  participatam  adstruit  his  verbis : « Et  ideo  aliter  di- 
cendum quod  duplex  est  causa  agens,  principalis  et  instrumen- 
talis. . . Causa  vero  instrumentalis  non  agit  per  virtutem  suae  for- 
mae, sed  solum  per  motum  quo  movetur  a principali  agente... 
Et  hoc  modo  sacramenta  novae  legis  gratiam  causant : adhibentur 
enim  ex  divina  ordinatione  hominibus  ad  gratiam  in  eis  causan- 
dam. . . Hoc  autem  proprie  dicitur  instrumentum  per  quod  aliquis 
operatur  » h 

3.  S.  Thomas  saepissime  docet  sacramentorum  virtutem  de- 
rivari ex  passione  Christi,  eamque  in  eo  consistere  quod  nobis 
singulis,  dum  suscipiuntur,  meritum  passionis  applicant.  « Sacra- 
menta Ecclesiae  specialiter  habent  virtutem  ex  passione  Christi, 
cuius  virtus  quodammodo  nobis  copulatur  per  susceptionem  sa- 

‘ Billuart  (disp.  2.  a.  2.)  qui  conatur  physicam  efficientiam  signorum  sa- 
cramentalium  vindicare  auctoritate  Angelici  refert  quae  citavimus  verba  Sum- 
mae (a.  I.  q.  62.),  ubi  S.  Thomas  docet  sacramenta  non  esse  solas  conditiones 
ad  conferendam  gratiam,  ut  denarius  plumbeus  est  conditio  sine  qua  non  datur 
pecunia;  et  addit:  «En  ipsissima  sententia  adversariorum».  Deinde  citat  se- 
quentia verba  S.  Doctoris,  dicens:  « Reiecta  itaque  hac  sententia  (quae  excludit 
physicam  causalitatem  sacramentorum),  nostram  sic  adstruit».  Et  concludit: 
ff  Sit  caecus  aut  praeiudiciis  occupatus  qui  hic  non  agnoscit  causalitatem  phy- 
sicam sacramentorum  esse  de  mente  S.  Thomae ; sic  enim  et  non  aliter  lo- 
quimur Thomistae  ».  — Sed  ex  una  parte,  quos  Billuart  impugnat,  repudiant 
exemplum  de  denario  plumbeo,  prout  valeret  ad  efficacitatem  sacramentorum 
elucidandam : ex  alia  vero  parte  S.  Thomas  in  verbis  citatis  solum  adstruit 
sacramenta,  ut  causas  instrumentales  causare  gratiam : adhibentur  enim,  inquit, 
ex  divina  ordinatione  ad  gratiam  in  hominibus  causandam;  et  hoc  proprie  di- 
citur instrumentum  per  quod  aliquis  operatur.  — An  amor  nimius  erga  scho- 
lam, in  qua  theologicis  disciplinis  initiatus  fuerat,  impedivit,  quominus  theo- 
logus ille  egregius  aequius  et  verius  iudicaret? 

cramentorum  ».  3.  q.  62.  a.  5.  — «Necessarium  fuit  exhiberi  ho- 
minibus quaedam  remedia  per  quae  eis  beneficium  mortis  Christi 
quodammodo  coniungeretur.  Huiusmodi  autem  esse  dicuntur  Ec- 
clesiae sacramenta».  Contra  Gentes,  1.  4.  c.  56.  — «Sacramenta 
habent  virtutem  instrumentalem  ad  spiritualem  effectum...  per 
coniunctionem  ad  Christum  crucifixum  et  passum».  Quodlib.  12. 
q.  IO.  a.  14.  — « Sanguis  Christi  pro  nobis  effusus  habuit  vim 
ablutivam  peccatorum  et  sic  humanitas  Christi  est  instrumentalis 
causa  iustificationis : quae  quidem  causa  nobis  applicatur  spiri- 
tualiter  per  fidem,  et  corporaliter  per  sacramenta. . . ad  hoc  sci- 
licet ut  effectum  sanctificationis,  quae  est  Christi,  in  nobis  per- 
cipiamus. Unde  illud  est  perfectissimum  sacramentum  in  quo  cor- 
pus Christi  realiter  continetur,  scilicet  aliorum  consummativum... 
Alia  vero  sacramenta  participant  aliquid  de  virtute  illa  qua  hu- 
manitas Christi  instrumentaliter  ad  iustificationem  operatur,  ra- 
tione cuius  sanctificatus  baptismo  sanctificatus  sanguine  Christi 
dicitur  ab  Apostolo,  Heb.  x.  Unde  passio  Christi  in  sacramentis 
novae  legis  dicitur  operari;  et  sic  sacramenta  novae  legis  sunt 
causa  gratiae  quasi  instrumentaliter  operantia  ad  gratiam  y>.  De  Ve- 
ritate, q.  27.  a.  4.  — Et  eodem  articulo,  responsione  ad  14.: 
« Sacramenta  novae  legis  non  sunt  infirma  elementa,  sed  valida, 
in  quantum  eis  passio  Christi  operatur.  Sacramenta  vero  legis, 
quae  passionem  Christi  praecesserunt,  dicuntur  infirma,  ut  patet 
Gal.  IV.  9.». 

4.  Sanctus  Doctor  declarat  virtutem  instrumentalem  sacra- 
mentorum totam  esse  ex  motione  Dei  et  Christi,  et  hanc  motio- 
nem esse  reponendam  in  institutione,  sanctificatione  et  applicatione 
signorum  sacramentalium:  quatenus  nempe  actio  sacramentalis 
divinitus  instituta  fuit  et  ordinata  ad  hominum  sanctificationem, 
per  applicationem  meritorum  Christi  ei  qui  suscipit  sacramentum. 
« Sacramenta  operantur  ad  gratiam  prout  sunt  quasi  mota  a Deo 
ad  hunc  eflfectum,  qui  quidem  motus  attenditur  secundum  insti-^ 
tutionem,  sanctificationem  et  applicationem  ad  eum  qui  accedit  ad 
sacramentum».  De  veritate,  q.  27.  a.  4.  ad  4.  — «Vis  spiritualis 
est  in  sacramentis,  in  quantum  ordinantur  a Deo  ad  effectum  spi^ 
ritualem  Vi.  3.  q.  62.  a.  4.  ad  i.  « Virtur  instrumentalis  acquiritur 
instrumento  ex  hoc  ipso  quod  movetur  ab  agente  principali,  ita 
et  sacramentum  consequitur  spiritualem  virtutem  ex  benedictione 
Christi  et  applicatione  ministri  ad  usum  sacramenti».  Ibid.  ad  3.  — 

« Huiusmodi  res  visibiles  salutem  spiritualem  operantur. . . ex  in- 
stitutione Christi,  tx  qua  virtutem  instrumentalem  consequuntur». 
Contra  Gentes,  1.  4.  c.  56.  — « Congruum  fuit  ut  remedia  qui- 
bus universalis  causae  virtus  pertingit  ad  homines  illius  causae 
similitudinem  haberent,  ut  scilicet  in  eis  virius  divina  invisibiliter 
operaretur  suh  visibilibus  signis  Ibid. 

5.  S.  Thomas  docet  sacramenta  significando  conferre  gratiam. 
Sed  significatio  in  signis  sacramentalibus  non  potest  intelligi  ut 
virtus  physica  aliquid  physica  operatione  efficiens.  Ergo.  — Minor 
est  aperta;  Maior  vero  constat  ipsis  verbis  Angelici.  «Sacramen- 
tum secundum  propriam  formam  significat,  vel  natum  est  signi- 
ficare eflfectum  illum  ad  quem  divinitus  ordinatur;  et  secundum 
hoc  est  conveniens  instrumentum,  quia  sacramenta  significando  cau- 
santyy.  De  verit.  art.  cit.  ad  13. 

6.  Ex  doctrina  S.  Thomae,  solus  Deus  est  qui  gratiam  in  sa- 
cramentorum ministratione  operatur;  signa  vero  sacramentalia 
non  operantur  nisi  instrumentaliter,  iuxta  sensum  istius  locutionis 
superius  a nobis  ipsius  Sancti  Doctoris  verbis  explicatae.  « Solus 
Deus  operatur  interiorem  effectum  sacramenti,  tum  quia  solus 
Deus  illabitur  animae,  in  qua  sacramenti  effectus  existit : non  au- 
tem potest  aliquid  immediate  operari  ubi  non  est;  tum  quia  gratia, 
quae  est  interior  sacramenti  effectus,  est  a solo  Deoyy.  3.  q.  64. 
a.  I.  — «Nulla  res  potest  agere  ultra  suam  speciem,  quia  sem- 
per  oportet  quod  causa  potior  sit  effectu.  Donum  autem  gratiae 
excedit  omnem  facultatem  naturae  creatae,  cum  nihil  aliud  sit 
quam  quaedam  participatio  divinae  naturae,  quae  excedit  omnem 
aliam  naturam.  Et  ideo  impossibile  est  quod  aliqua  creatura  gra- 
tiam causet.  Sic  enim  necesse  est  quod  solus  Deus  deificet,  com- 
municando consortium  divinae  naturae  per  quamdam  similitudinis 
participationem,  sicut  impossibile  est  quod  aliquid  igniat  nisi  so- 
lus ignis».  I.  2.  q.  II 2.  a.  i.  — «Humanitas  Christi  non  causat 
gratiam  propria  virtute,  sed  virtute  divinitatis  adiunctae,  ex  qua 
actiones  humanitatis  Christi  sunt  salutares...  Sicut  in  ipsa  per- 
sona Christi  humanitas  causat  salutem  nostram  per  gratiam  vir- 
tute divina  principaliter  operante,  ita  etiam  in  sacramentis  novae 
legis,  quae  derivantur  a Christo,  causatur  gratia  instrumentaliter 
quidem  per  ipsa  sacramenta,  sed  principaliter  per  virtutem  Spiritus 
Sancti  in  sacramentis  operantis».  Ibid.  ad  i.  et  2.  — «Manus  im- 
positio non  causat  Spiritus  Sancti  adventum,  sed  simul  cum  ma- 

nus  impositione  Spiritus  Sanctus  advenit.  Unde  non  dicitur  in  textu 
quod  Apostoli  imponentes  manus,  darent  Spiritum  Sanctum,  sed 
quod  imponebant  manus,  et  illi  accipiebant  Spiritum  Sanctum. 
Si  tamen  impositio  manus  dicatur  aliquo  modo  causa  acceptionis 
Spiritus  Sancti  per  modum  quo  sacramenta  sunt  causa  gratiae, 
ut  post  dicetur,  hoc  non  habebit  manus  impositio  in  quantum  est 
ab  homine,  sed  ex  institutione  divina».  De  veritate,  q.  27.  a.  3. 
ad  16. 

7.  Demum  quibusdam  theologis  videtur  S.  Thomas  in  com- 
mentariis ad  4.  sent.  admisisse  sacramenta  physica  efficientia  non 
gratiam,  sed  aliquam  in  anima  immediate  dispositionem  efficere,  quam 
sequeretur  gratia,  nempe  characterem  in  tribus  sacramentis,  in 
aliis  ornatum  quemdam.  Verum  verba  S.  Doctoris  nos  non  co- 
gunt ut  instrumentalis  actio  signorum  sacramentalium , de  qua 
loquitur,  ad  huiusmodi  dispositionem  inducendam,  pro  causali- 
tate  physica  intelligatur : et  si  hunc  illa  verba  haberent  sensum, 
retractata  fuerunt  in  Summa,  ubi  S.  Thomas  docens  omnem  in- 
teriorem eflfectum  sacramentorum  produci  non  a sensibilibus  si- 
gnis, sed  a solo  Deo,  non  modo  de  gratia  loquitur,  sed  etiam 
de* charactere.  « Character  etiam  »,  ait,  « qui  est  interior  quorum- 
dam sacramentorum  eflfectus,  est  virtus  instrumentalis,  quae  manat 
a principali  agente,  quod  est  Deusy>.  3.  q.  ^4.  a.  i. 


ARTICULUS  SECUNDUS 
De  gratia  quam  sacramenta  conferunt. 

Omnia  novae  legis  sacramenta  conferre  rite  ea  suscipientibus 
gratiam  sanctificantem  seu  habitualem  constat  ex  hactenus  dispu- 
tatis, et  de  fide  tenendum  est;  de  eadem  enim  gratia  Trident. 
Synodus  loquitur  dum  definit  sacramenta  novae  legis  continere 
et  conferre  gratiam.  Haec  autem  gratia  in  sacramentis  Baptismi 
et  Poenitentiae,  — quae  pro  spiritualiter  mortuis  instituta  sunt , 
seu  pro  iis  .qui  vel  regenerandi,  vel  resuscitandi  sunt  spiritualiter  — 
vitam  spiritualem  confert;  in  reliquis  incremento  hanc  adauget; 
et  ideo  illa  gratia  prima,  haec  vero  secunda  appellatur,  atque  Ba- 
ptismus et  Poenitentia  sacramenta  mortuorum,  reliqua  sacramenta 
I.  — De  Sacramentis.  18 

vivorum  dicta  sunt.  — Sacramenta  mortuorum  per  accidens  gra- 
tiam secundam  conferre,  si  suscipientem  inveniant  ope  contritio- 
nis perfectae  iam  iustificatum,  communis  omnium  doctorum  sen- 
tentia est,  et  evidenter  sequitur  ex  definitione  Concilii  Tridentini, 
sess.  7.  can.  7.,  qua  statuit  sacramenta  semper  et  omnibus  susci- 
pientibus dare  gratiam  si  non  ponant  obicem:  patet  autem  eum 
qui  iustificatus  accedit  ad  sacramentum  suscipiendum,  non  po- 
nere obicem* 

At  quid  de  sacramentis  vivorum  dicendum  est?  possuntne  illa 
pariter  conferre  aliquando  per  accidens  gratiam  primam?  Porro 
variis  modis  evenire  potest  ut  quis  in  statu  peccati  mortalis  con- 
stitutus, bona  tamen  fide  recipiat  sacramentum  vivorum:  — i.  si 
invincibiliter  ignoret  se  esse  in  statu  peccati  mortalis;  — 2.  si 
peccati  quidem  mortalis  conscientiam  habeat,  sed  invincibiliter 
existimet  se  perfecte  contritum,  rite  confessum,  debite  absolutum, 
cum  non  sit;  — 3.  si  infirmitate  praeventus  procurare  nequeat 
statum  gratiae,  et  extreme  inungatur;  — 4.  si  invincibiliter  putet 
ad  sacramenti  susceptionem  non  requiri  dispositionem  aliam  quam 
attritionem.  In  his  ergo  casibus,  si  quis  cum  sola  attritione,  sed 
bona  fide,  suscipit  sacramentum  vivorum,  obtinetne  per  illud  gra- 
tiam primam  quae  peccatum  mortale  remittat  et  iustificet? 

Praeterea  supernaturales  virtutum  tum  theologicarum,  tum 
moralium  habitus  et  dona  Spiritus  Sancti  infundunturne,  vel  au- 
gentur per  sacramenta  ? — Demum,  quodlibet  sacramentum  effe- 
ctum specialem  habet,  sibi  proprium;  sacramenta  enim  propter 
diversos  fines,  ut  vidimus,  sunt  instituta,  et  gratiam  conferunt 
ad  hos  fines  obtinendos  necessariam : quinam  est  iste  effectus 
specialis  cuiuscumque  sacramenti,  seu  quaenam  est  gratia  haec 
propria  sacramentalis  ? Consistitne  in  aliquo  habitu  ad  eos  actus 
ordinato,  ad  quos  exercendos  sacramentum  ipsum  ordinatum  est, 
ut  antiquiores  quidam  theologi  statuerunt;  an  potius,  ut  com- 
muniter recentiores  docent,  reponenda  est  non  in  speciali  aliquo 
habitu,  sed  in  exigentia  quadam,  fundata  in  solo  divino  decreto, 
auxiliorum  specialium  promoventium  homines  ad  proprios  fines 
singulorum  sacramentorum  ? 

His  quaesitis  respondet 

THESIS  XIX. 

Quamvis  sacramenta  mortuorum  per  se  instituta  sint  ad  confe- 
rendam  primam  gratiam  sanctificantem,  et  sacramenta  vivorum  secun- 
dam ; per  accidens  tamen  ut  sacramenta  mortuorum  conferre  possunt 
gratiam  secundam,  ita  et  sacramenta  vivorum  primam : virtutes  etiam 
et  dona  Spiritus  Sancti  infunduntur  vel  augentur  per  sacramenta, 
modo  per  se,  modo  per  accidens.  Gratia  vero  sacramentalis  a gratia 
habituali,  et  a virtutibus  et  donis  infusis  non  est  habitus  distinctus ; 
sed  pro  unoquoque  sacramento  est  ipsa  gratia  habitualis  connotans  au- 
xilia gratiae  actualia  promoventia  homines  ad  finem  specialem  eius- 
dem sacramenti ; ad  quae  auxilia  suo  tempore  accipienda  sacramen- 
tum ex  institutione  divina  quoddam  itis  tribuit  suscipienti. 

Prima  pars  thesis,  nempe,  sacramenta  vivorum  conferre  quan- 
doque per  accidens  gratiam  primam,  probabilior  et  longe  rece- 
ptior sententia  est. 

Prob.  I.  De  Extrema  Unctione,  de  qua  lac.  v.  15.  absolute 
dicitur:  «Et  si  in  peccatis  fuerit,  remittentur  ei».  Cui  concordat 
huius  sacramenti  forma : « Indulgeat  tibi  Dominus,  quidquid  ex. 
gr.  per  visum  deliquisti»;  et  Cone.  Trid.  sess.  14.  can.  2.  S.  la- 
cobi  verba  referens,  et  docens  iis  explicari  rem,  seu  effectum  huius 
sacramenti.  «Res  etenim»,  ait  S.  Synodus,  «haec  gratia  est  Spi- 
ritus Sancti,  cuius  unctio  delicta,  si  qua  sint  adhuc  expianda,  ac 
peccati  reliquias  abstergit». 

Neque  obiiciatur,  singula  illud  intelligi  posse  i.  — de  sola 
venialium  remissione;  vel  2.  — de  mortalium  etiam,  sed  quoad 
reatum  solum  residuae  temporalis  poenae;  vel  3.  — etiam  de  re- 
missione mortalium  quoad  culpam,  sed  mediate;  quatenus  scilicet 
per  Extremam  Unctionem  impetrantur  actuales  gratiae  ad  perfe- 
aae  contritionis  actum  eliciendum.  Nam  i.  relati  textus  indefinite 
loquuntur  nullo  faao  discrimine  peccata  mortalia  inter  et  venialia. 
2.  Etsi  in  Scriptura  sacra  vox  peccatum  sumatur  metonymice  pro 
poena ; per  remissionem  tamen  peccatorum  principaliter  remissio 
culpae  intelligitur,  ut  ex  absolutione  sacramentali  patet,  et  loan.  20.: 
«Quorum  remiseritis  peccata,  remittuntur  eis».  3.  Postremum 
minime  subsistit;  gratiam  enim,  quam  sacramenta  dicuntur  con- 

ferre,  semper  ex  opere  operato,  immediate  causant;  sed  hic  ipsi 
sacramento  remissio  peccatorum  tribuitur,  nec  solum  venialium ; 
ergo  et  gratiam  mortalium  remissivam  per  se  ipsum  producit. 
Quare  quoad  hoc  sacramentum  ita  cum  S.  Thoma  nunc  docet 
sententia  communissima. 

Prob.  2.  De  Eucharistia  ex  SS.  Patribus,  iuxta  quos,  apud 
Suarez  in  3.  p.  disp.  63.  sect.  i..  Eucharistia  simpliciter  dicitur 
tollere  peccata,  sanare  vulnera,  abluere  sorditiem,  idque  pronun- 
tiant nulla  omnino  adhibita  distinctione,  ut  S.  Damascen.  qui 
1.  4.  de  Orthod.  fid.  c.  13.  ait  (opp.  t.  2.  p.  272.  B.  edit.  Venet.): 
« Corpus  et  sanguis  Christi  est  (Eucharistia),  in  nostri,  tum  animi, 
tum  corporis  vegetationem  cedens...  in  substantiam  nostram  et 
conservationem,  omnigenae  labis  propulsationem,  omnisque  spur- 
citiei detersionem».  S.  lustinus  Resp.  44.  ad  Orthod.  — « Quem 
enim  vidit  Propheta  carbonem  labiis  suis  non  puris  admotum 
ad  expurgationem  iniquitatum  et  peccatorum,  is  indicium  habe- 
bat Dominicae  carnis,  quae  conscientias  comedentium  expurgat 
ab  omni  iniquitate.  Corpus  Domini  in  hoc  sacramento  habet  vim, 
ut  omnem  immunditiam  et  spurcitiam  tollat».  Similia  habent 
alii.  Sed  iuxta  Patres  dici  nequit,  quod  hunc  eflfectum  Eucharistia 
praestet  per  se;  ergo  saltem  per  accidens.  Doctor  Angelicus  vero 
ipsum  hunc  casum  controversum  nobiscum  resolvit  qu.  79.  art.  3. 
« Potest  hoc  sacramentum  operari  remissionem  peccati. . . perce- 
ptum ab  eo  qui  est  in  peccato  mortali,  cuius  conscientiam  et  af- 
fectum non  habet;  forte  enim  primo  non  fuit  sufficienter  contritus, 
sed  devote,  et  reverenter  accedens  consequetur  per  hoc  sacramen- 
tum gratiam  caritatis,  quae  contritionem  perficiet,  et  remissionem 
peccati».  Imo  in  4.  dist.  9.  q.  i.  a.  3.  sol.  2.  «Talis»,  inquit, 
«non  peccat,  imo  magis  ex  vi  sacramenti  remissionem  conse- 
quitur ». 

Neque  dici  potest  S.  Thomam  velle  solum,  quod  ita  reci- 
pienti sacramentum  conferantur  gratiae  auxiliantes,  quibuscum  is 
contritionem  perfectam  concipiat,  per  quam  deinde  iustificetur; 
nam  i.  latum  discrimen  est  inter  gratias  auxiliantes,  et  gratiam 
caritatis,  de  qua  loquitur  Angelicus  q.  79.  a.  3.;  2.  gratiae  actua- 
les auxiliatrices  nequeunt  per  se  efficere,  ut  attritio  fiat  contritio ; 
3.  si  Eucharistia  ipsa  hoc  in  casu  non  praestet  gratiam  remissi- 
vam peccati,  quo  fundamento  dicetur,  quod  ex  opere  operato  has 
gratias  actuales  causet,  cum  subiectum  non  sit  rite  dispositum? 

Eamdem  responsionem  adhibe,  si  similis  exceptio  quoad  textus 
Patrum  fiat.  4.  In  4.  Sent.  (dist.  9.  q.  i.  a.  3.)  diserte  ait:  «Ex 
vi  sacramenti». 

Prob.  3.  De  Confirmatione  idem  rursus  diserte  S.  Thomas 
enuntiat  3.  q.  72.  a.  7.  ad  2. : « Si  aliquis  adultus  in  peccato 
existens,  cuius  conscientiam  non  habet,  vel  si  etiam  non  perfecte 
contritus  accedat,  dummodo  non  fictus  accedat,  per  gratiam  col- 
latam  in  hoc  sacramento  consequetur  remissionem  peccatorum  »• 
Patrum  vero  de  Confirmatione,  Ordine  et  Matrimonio  non  ha- 
bentur tam  diserta  testimonia,  sed  ex  allatis  hactenus,  cum  sit 
par  ratio,  ad  haec  sacramenta  vivorum  deducitur  argumentum; 
et  praeterea  generaliter. 

Prob.  4.  Ratione  theologica.  luxta  Trid.  sess.  7.  c.  6.  omnia 
sacramenta  novae  legis  conferunt  infallibiliter  gratiam  non  ponen- 
tibus obicem:  atqui  peccator  cum  ignorantia  invincibili  peccati 
sui,  bona  fide,  et  attritione  generali  de  omnibus  peccatis  suis,  ad 
sacramenta  vivorum  accedens,  non  ponit  gratiae  obicem.  Ergo. 
Patet  minor,  non  enim  i.  ponit  obicem  ratione  peccati  actualis, 
quia  accedit  bona  fide;  non  2.  ratione  peccati  habitualis,  quia 
peccatum  habituale  invincibiliter  ignoratum,  et  generali  attritione 
retractatum  non  est  obex  gratiae;  sicut  iuxta  communissimam 
hodie  sententiam  non  est  gratiae  obex  in  Extrema  Unctione. 

Secunda  pars  thesis,  scilicet  virtutes  et  dona  Spiritus  Sancti 
infundi  vel  augeri  cum  gratia  ipsa  habituali,  communis  doctorum 
sententia  est.  Itaque  si  per  sacramentum  infunditur  prima  gratia 
per  se,  vel  per  accidens,  similiter  infunduntur  virtutes  superna- 
turales  theologicae  et  morales  et  Spiritus  Sancti  dona,  ea  men- 
sura qua  gratia  infunditur:  idem  dicendum  est  de  augmento. 

Prob.  — Ex  Tridentina  Synodo,  quae  docet  (sess.  6.  cap.  7.): 
« lustificatio. . . non  est  sola  peccatorum  remissio,  sed  et  sancti- 
ficatio et  renovatio  interioris  hominis  per  voluntariam  susceptio- 
nem gratiae  et  donorum  » : deinde  (eod.  cap.)  enumerando  causas 
iustificationis , ait  eiusdem  instrumentalem  causam  esse  baptis- 
mum : et  in  sessione  7.  generatim  definit  omnia  sacramenta  con- 
ferre gratiam,  intelligendo  gratiam  iustificationis  et  sanctificatio- 
nis. Docet  ergo  Sancta  Synodus  per  sacramenta  cum  gratia  ha- 
bituali, qua  iustificamur,  infundi  etiam  virtutes  et  dona. 

Ex  Ratione,  quia  virtutes  infusae  tum  theologicae  tum  morales 

et  dona  Spiritus  Sancti  sunt  veluti  proprietates  connaturales  con- 
sequentes gratiam.  Ergo  quando  gratia  confertur  per  sacramen- 
tum, virtutes  pariter  et  dona  infunduntur;  qui  enim  dat  formam, 
dat  etiam  ea  quae  formam,  ut  connaturales  proprietates,  conse- 
quuntur. 

Tertia  pars  thesis,  videlicet  gratiam  sacramentalem  non  dis- 
tingui ut  habitum  diversum  ab  habituali  gratia  et  virtutibus,,  sed 
esse  ipsam  habitualem  gratiam  cum  connotatione  auxiliorum  specia- 
lium iuxta  specialem  finem  singulorum  sacramentorum,  communi- 
ter etiam,  ut  praenotavimus,  a recentioribus  docetur  theologis. 

Et  I.  — Sacramentalem  gratiam  non  esse  habitum  distinctum  ab 
aliis  qui  in  iustificatione  infunduntur,  probatur,  quia  vel  hic  ha- 
bitus esset  in  essentia  animae  ad  sanctificationem,  vel  in  poten- 
tiis ad  operationem  supernaturalem ; at  neutrum  admitti  potest. 
Non  primum,  quia  ad  sanctificandam  animam  sufficit  gratia  ha- 
bitualis quae  in  essentia  animae  infunditur:  non  secundum  quia 
per  virtutes  infusas  theologicas  et  morales  et  Spiritus  Sancti  dona 
potentiae  animae  disponuntur  ad  omnes  actus  supernaturales  eli- 
ciendos, nec  aliquis  actus  assignari  potest  qui  ad  aliquam  illarum 
virtutum  infusarum,  aut  ad  aliquod  Spiritus  Sancti  donum  non 
pertineat. 

2.  — Sacramentalem  gratiam  esse  ipsam  gratiam  habitualem  cum 
connotatione  auxiliorum  specialium,  constat,  quia  ex  una  parte  cer- 
tum est  quodvis  sacramentum  ad  finem  peculiarem  ordinari  a 
Deo : ad  hos  autem  fines  varios  et  distinctos  sacramentorum  gra- 
tiam sacramentalem  propriam  et  distinctam  esse  in  unoquoque 
sacramento  perspicuum  est;  nam  ipsa  iuxta  divinam  ordinationem 
infunditur  ad  fines  peculiares  sacramentorum  consequendos,  ac 
proinde  si  finis  est  specialis  pro  unoquoque  sacramento,  specialis 
sit  gratia  sacramentalis,  quae  in  uniuscuiusque  susceptione  infun- 
ditur, necesse  est.  — Ex  alia  parte,  cum  demonstratum  sit  gra- 
tiam hanc  sacramentalem  non  esse  habitum  aliquem  a gratia  ha- 
bituali, virtutibus  ac  donis  infusis  distinctum,  superest  ut  dicatur 
esse  pro  unoquoque  sacramento  ipsa  gratia  habitualis,  seu  san- 
ctificans, connotans  auxilia  actualia  ex  divina  ordinatione  suo 
tempore  conferenda  ei  qui  sacramentum  rite  suscipit  ut  finis  ob- 
tineatur pro  quo  illud  institutum  fuit  et  susceptum  est.  Sic  in 
Baptismo  praeter  gratiam  habitualem  regenerativam  ius  actu  con- 

fertur  ad  auxilia  specialia  tempore  opportuno  conferenda  tum  ad 
servandam  divinam  legem,  cuius  quaedam  professio  est  Baptis- 
mus, tum  ad  suscipienda  digne  sacramenta  alia,  quorum  Baptis- 
mus ianua  est.  In  Confirmatione  praeter  augmentum  gratiae  san- 
ctificantis datur  ius  ad  auxilia  specialia  ad  profitendam  fortiter 
et  constanter  fidem,  cuius  professio  finis  est  Confirmationis.  In 
Eucharistia  speciales  dantur  gratiae  ad  exercendos  caritatis  actus, 
quibus  anima  nutritur  spiritualiter ; quae  nutritio  caritatis  est  pro- 
prius Eucharistiae  finis.  In  Poenitentia  conferuntur  gratiae  ad  de- 
testanda efficacius  peccata,  pro  commissis  satisfaciendum  plenius, 
vitandaque  facilius  futura.  In  Extrema  Unaione  conferuntur  au- 
xilia, quibus  roboretur  homo  ad  superandum  languorem  ex  aegri- 
tudine corporis  oriri  solitum,  resistendum  daemoni,  erigendamque 
spem,  firmamque  fiduciam  de  divina  misericordia.  In  sacramento 
Ordinis  conceduntur  gratiae  ad  cuiusque  Ordinis  ministerio  rite 
fungendum.  In  Matrimonio  demum  ad  vivendum  convenienter 
statui  caste,  servandam  coniugalem  fidem , fovendum  amorem 
mutuum,  pie  ac  christiane  educandam  prolem. 

Nec  aliam  differentiam  inter  gratiam  sacramentalem  et  non 
sacramentalem  agnoscere  videtur  Doctor  Angelicus,  dum  3.  q.  72. 
a.  7.  ad  3.  de  Confirmatione  ita  inquit:  «Per  hoc  sacramentum 
non  confertur  aliqua  alia  gratia,  quam  per  Baptismum,  sed  quae 
prius  inerat,  augetur».  Et  ibid.  qu.  62,  a.  3.  — «Gratia  sacra- 
mentalis  addit  supra  gratiam  communiter  acceptam. . . quoddam 
auxilium  divinum».  — Proinde  dum  eodem  articulo  ad  3.  ait, 
gratiam  sacramentalem  habere  se  ad  gratiam  communiter  dictam, 
sicut  ratio  speciei  ad  genus,  paritatem  in  eo  ponit,  quod,  sicut 
species  superaddit  aliquid  generi,  ita  et  gratia  sacramentalis  super- 
addat aliquid  gratiae  communiter  dictae ; non  in  hoc,  quod  sicut 
species  superaddit  praedicatum  essentiale  intrinsecum,  sic  quoque 
gratia  sacramentalis  superaddat  vim  et  exigentiam  intrinsecam , 
quam  non  habeat  gratia  habitualis  ut  sic. 

Adversus  primam  partem  propositionis  vindicatae  potiores 
difficultates  proponimus  cum  responsionibus. 

I.  Effectus  sacramentorum  probari  debent  vel  ex  Scriptura, 
vel  ex  Traditione  et  Magisterio  Ecclesiae.  — Atqui  ex  his  non 
probatur  sacramenta  vivorum  conferre  per  accidens  gratiam  pri- 
mam. — Ergo. 

Resp.  D,  M.  probari  debent  evidenter,  quum  conclusio  theolo- 
gica non  ut  certa  proponitur  N.  Probabiliter,  seu  fundamentum  ali- 
quod in  eis  ostendendo,  quum  proponitur  tamquam  probabilis  C.  — 
Ad  min.  Ex  Scriptura  et  Traditione  illud  non  probatur  certo  C. 
Non  probatur  probabiliter,  neque  confirmatur  auctoritate  theolo- 
gorum gravissima  N,  — Quod  autem  sic  probabiliter  probetur 
assertum  nostrum  constat  ex  superius  dictis. 

2.  Sacramenta  ex  doctrina  Conciliorum  et  Patrum  conferunt 
gratiam  quam  significant.  — Sed  sacramenta  vivorum  non  signi- 
ficant gratiam  primam.  — Ergo  eam  non  conferunt. 

Resp,  D,  min.  non  significant  gratiam  primam  per  se  et  prin- 
cipaliter C.  Secundario  et  per  accidens  'N,  S.  Thomas  sic  eam- 
dem  difficultatem  solvit  loquens  de  sacramento  Extremae  Unctio- 
nis (in  suppi,  q.  30.  a.  i.).  — «Quodlibet  sacramentum  est  in- 
stitutum principaliter  ad  unum  effectum,  quamvis  etiam  alios  ex 
consequenti  inducere  possit.  Et  quia  sacramentum  efficit  quod 
figurat,  ideo  ex  ipsa  significatione  sacramenti  debet  accipi  eius 
principalis  effectus.  Adhibetur  autem  hoc  sacramentum  secundum 
modum  cuiusdam  medicationis,  sicut  baptismus  per  modum  ablu- 
tionis. Medicina  autem  est  ad  pellendam  infirmitatem.  Unde  prin- 
cipaliter hoc  sacramentum  est  institutum  ad  sanandam  infirmita- 
tem peccati.  Unde  sicut  baptismus  est  quaedam  spiritualis  rege- 
neratio, et  poenitentia  quaedam  spiritualis  suscitatio,  ita  et  extrema 
unctio  est  quaedam  spiritualis  sanatio,  vel  medicatio.  Sicut  autem 
corporalis  medicatio  praesupponit  corporalem  vitam  in  medicato; 
ita  spiritualis  spiritualem.  Et  ideo  hoc  sacramentum  non  datur 
contra  defectus  quibus  spiritualis  vita  tollitur : scilicet  contra  pec- 
catum originale,  vel  mortale;  sed  contra  illos  defectus  quibus 
homo  spiritualiter  infirmatur,  ut  non  habeat  perfectum  vigorem 
ad  actus  vitae  gratiae  vel  gloriae. . . Sed  quia  hoc  robur  gratia 
facit,  quae  secum  non  compatitur  peccatum,  ideo  ex  consequenti 
si  invenit  peccatum  aliquod  vel  mortale,  vel  veniale,  quoad  cul- 
pam tollit  ipsum;  dummodo  non  ponatur  obex  ex  parte  reci- 
pientis; sicut  etiam  de  Eucharistia  et  confirmatione  supra  dictum 
est. . . Et  ideo  etiam  lacobus  de  remissione  peccati  conditionaliter 
loquitur,  dicens : ‘ Si  in  peccatis  sit,  dimittentur  ei  ’,  scilicet  quoad 
culpam:  non  enim  semper  delet  peccatum,  quia  non  semper  in- 
venit; sed  semper  remittit  quoad  debilitatem  praedictam,  quam 
quidam  reliquias  peccati  dicunt » . 

3.  Concilium  Florentinum  in  Decreto  ad  Armenos,  Triden- 
tinum,  sessione  13.,  et  Catechismus  Romanus,  § 49.,  dum  Eu- 
charistiae effectus  describunt,  eam  alimoniae  spiritali  comparant.  — 
Sed  cibus  mortuis  nihil  prodest,  neque  per  accidens.  — Ergo. 

Resp.  Dist.  tnin.  Cibus  materialis  nihil  prodest  mortuis,  neque 
per  accidens  C.  Cibus  spiritualis  N.  Cibus  materialis  in  se  non 
est  vitalis  et  convertitur  in  substantiam  aliti,  proinde  hoc  sup- 
ponit vivum : cibus  autem  spiritalis,  ut  est  Eucharistia,  vitalis  est, 
utpote  continens  fontem  vitae,  nec  convertitur  in  substantiam 
aliti,  sed  e contra  alitum  in  se  convertit,  ideoque  hoc  vivificare 
potest.  — Praeterea  in  spiritualiter  mortuo  adhuc  spiritualis  vitae 
semina  et  initia  quaedam  manent,  fides  nempe,  spes,  attritio; 
quapropter  is  ad  Eucharistiam  accedens  vivificari  potest.  — Ca- 
techismus Romanus  de  effectu  Eucharistiae  ex  institutione  pri- 
mario loquitur,  et  de  dispositione  per  se  requisita. 

4.  Ex  sententia  quam  defendimus  sequeretur  eum,  qui  origi- 
nale simul  et  personale  peccatum  habet,  si  invincibiliter  ignorans 
obligationem  suscipiendi  baptismum  ad  Eucharistiam  accederet 
cum  attritione,  obtinere  gratiam  iustificationis.  — Atqui  hoc  ad- 
mitti nequit.  — Ergo. 

Resp.  N.  M.  Baptismus  enim  ex  institutione  sua  est  ianua 
omnium  sacramentorum,  ideoque  cum  ex  divina  dispositione  nul- 
lum aliud  sacramentum,  sine  baptismo  praevio,  suscipere  homo 
queat,  nullius  sacramenti,  sine  baptismo,  fructum  percipere  potest. 

5.  Obex  ad  effectum  sacramenti  vivorum  est  peccatum  mor- 
tale. — Sed  hoc  non  tollitur  per  attritionem,  quae  contritio  exi- 
stimetur. — Ergo. 

Resp.  D.  M.  Obex  ad  effectum  sacramenti  vivorum  est  pec- 
catum mortale,  spectata  primaria  et  direaa  eius  institutione  C. 
Spectata  institutione  secundaria  et  indirecta,  Sub.  Est  peccatum 
cognitum  et  non  retractatum,  saltem  per  attritionem  quae  con- 
tritio existimetur  C.  Ignotum,  vel  hoc  modo  retractatum  N.  — 
Ad  min.  D.  Peccatum  mortale  non  tollitur  per  attritionem  solam, 
quae  contritio  existimetur  C.  Cum  sacramento  AT. 

6.  Effectus  proprius  alicui  causae  non  potest  ab  alia  causa 
produci.  — Atqui  prima  gratia  est  effectus  proprius  sacramento- 
rum quae  dicuntur  mortuorum.  — Ergo  prima  gratia  nequit  ab 
aliis  sacramentis  produci. 

Resp.  D.  M.  effectus  proprius  alicui  causae  nequit  ab  aliis 

produci  si  agatur  de  causis  naturalibus,  Transeat.  Si  sermo  sit 
de  causis  quae  ex  libera  institutione  sunt  N.  — Christus  enim , 
sicut  instituit  sacramenta  mortuorum  ut  per  se  primam  gratiam 
conferrent,  et  per  accidens  secundam,  sic  ea  quae  sunt  vivorum 
voluit  ut  per  se  secundam,  per  accidens  tamen  darent  primam 
gratiam.  Quare  prima  gratia  non  est  omnimode  et  absolute  ef- 
fectus proprius  sacramentorum  mortuorum  et  secunda  vivorum, 
sed  solum  quum  illa,  seu  mortuorum,  non  inveniunt  subiectum 
iam  iustificatum,  et  ista,  seu  vivorum,  ab  eo  qui  iustificatus  est, 
suscipiuntur. 

Adversus  tertiam  partem  thesis  obiici  posset: 

I.  — Omnis  habitualis  gratia,  cum  ab  intrinseco  exigat  ha- 
bitus virtutum  per  se  infusos,  exigit  etiam  gratias  actuales  suo 
tempore  conferendas  ad  actus  illarum  virtutum  exercendos.  — 
Nisi  ergo  aliunde  dicantur  gratia  sacramentalis  et  non  sacramen- 
talis  differre,  nulla  prorsus  erit  inter  utramque  differentia,  quae  ta- 
men aliquo  modo  admitti  omnino  debet  et  communiter  admittitur. 

Resp.  D.  Ant.  Omnis  habitualis  gratia  exigit  auxilia  actualia 
suo  tempore  largienda  tam  copiosa  quam  ea,  quae  gratia  sacra- 
mentalis, non  quidem  intrinseca,  sed  extrinseca  exigentia,  ex  di- 
vina ordinatione  exigit  N,  non  ita  copiosa  C. 

Responsio  clarescit,  et  doctrina  quam  propugnamus  in  tota 
sua  luce  collocatur,  quum  attenditur  exigentiam  auxiliorum  spe- 
cialium ad  actus  supernaturalcs  exercendos  iuxta  finem  specialem 
uniuscuiusque  sacramenti  explicari  non  posse  per  exigentiam 
quamdam  physicam  et  intrinsecam  gratiae  sacramentalis,  secun- 
dum quam  differret  a gratia  habituali  non  sacramentali ; ac  pro- 
inde explicandam  esse  per  exigentiam  extrinsecam,  ex  divina  li- 
bera ordinatione,  sensu  superius  declarato. 

«Non  potest  explicari»,  ait  de  Lugo  «qualis  sit  illa  spe- 
cialis exigentia  intrinseca  huic  gratiae;  nam  vel  exigit  gratia  sa- 
cramenti Confirmationis,  ex.  gr.  quod  adveniente  occasione,  et 
interrogatione  tyranni,  hic  homo  habeat  auxilium  efficax  ad  con- 
fitendam fidem:  et  hoc  non  potest  dici,  quia  experientia  constat, 
non  deberi  ex  sacramentis  talia  auxilia  efficacia ; multi  enim  post 
accepta  sacramenta  deficiunt.  — Vel  solum  exigit,  quod  in  illa 

* Disp.  4.  sect.  3.  n.  26. 

occasione  detur  auxilium  sufficiens;  et  hoc  est  quidem  commune 
omni  gratiae  habituali;  nam  eo  ipso,  quod  elevat  hominem,  et 
constituit  in  statu  supernaturali,  exigit  quod  quoties  proponitur 
sufficienter  obiectum,  et  adest  occasio  operandi,  detur  illi  con- 
cursus proportionatus  ad  hoc,  ut  operetur  circa  illud  per  actus 
supernaturales ; et  per  consequens  ut  excitentur  motiva  fidei  suf- 
ficienter ad  movendum,  et  omnia,  quae  requiruntur  in  actu  pri- 
mo: ergo  illa  exigentia  auxilii  sufficientis  non  est  praedicatum 
proprium  solius  gratiae  sacramentalis.  — Vel  denique  exigit  illa 
gratia  auxilia,  non  quidem  determinate  efficacia,  sed  tamen  abun- 
dantiora,  et  intensiora,  quam  alias  deberentur.  Et  quidem  nec  hoc 
potest  esse  connaturale,  et  intrinsecum  gratiae  habituali;  quia 
cum  gratia  sit  quasi  prima  essentia,  et  natura  in  ordine  superna- 
turali, a qua  fluunt  alii  habitus,  quasi  eius  passiones,  consequens 
est,  ut  exigat  eos  in  eadem  mensura  intensionis,  in  qua  est  ipsa 
gratia,  non  in  maiori;  unde  etiam  operationes,  seu  actus  super- 
naturales non  potest  exigere  ex  natura  sua  in  maiori  intensione, 
quia  cum  non  ordinetur  ad  actus,  nisi  mediis  potentiis,  seu  ha- 
bitibus infusis  non  potest  ex  natura  sua  exigere  actus  intensiores, 
quam  habitus:  ergo  solum  exigit  auxilia  eiusdem  intensionis,  et 
proportionis,  atque  adeo  non  intensiora,  sed  qualia  iuxta  vires, 
et  attentionem  praesentem  possunt  elici  ab  intellectu,  et  volun- 
tate circa  obiecta  proposita : non  ergo  apparet,  qualis  sit  illa  exi- 
gentia physica,  et  intrinseca  gratiae  sacramentalis.  — Si  autem 
ponatur  exigentia  extrinseca  ex  decreto  divino,  potest  bene  ex- 
plicari dicendo,  quod  gratia  sacramenti  Confirmationis,  ex.  gr. 
licet  ipsa  in  se  sit  ut  duo;  prout  tamen  collata  est  per  tale  sa- 
cramentum a Deo  exigit,  ex  ordinatione  divina,  quod  homini  con- 
firmato dentur,  occurrente  occasione,  auxilia  abundantiora,  et  in- 
tensiora ad  profitendam  fidem;  nam  licet  ex  se,  et  intrinsece  non 
habeat  talem  exigentiam,  potest  tamen  illam  habere  extrinsece  ex 
suppositione  ordinationis  divinae». 

2.  — Gratia  unius  sacramenti,  puta  Baptismi,  exigit,  habetque 
gratias  adnexas  actuales  alias  ab  iis  quas  habet  alterius  sacramenti 
gratia.  — Ergo  et  gratia  sacramentalis  baptismi  intrinsece  differt 
a gratia  alterius  sacramenti.  — Item  gratia  Baptismi  remittit  om- 
nem culpam  et  poenam , non  autem  gratia  Poenitentiae , quae 
stat  cum  poena  temporali:  ergo  gratia  unius  sacramenti  intrin- 
sece differt  ab  alia. 

Resp.  D.  Ant.  i.  arg.  Exigit  illas  gratias  ratione  sui  N.  Ra- 
tione sacramenti  C.  Hoc  est  illas  gratias  exigit  non  prout  est 
quaedam  perfectio  ipsi  entitati  gratiae  sacramentalis  intrinseca, 
sed  prout  libera  Dei  institutione  ad  specialem  effectum  sacramen- 
tum ordinatum  est,  et  habet  ex  hac  Dei  ordinatione  gratias  illas 
speciales  adiunctas,  quas  de  se,  intrinseca  perfectione  sua,  non 
exigit.  — Quoad  2.  arg,  ex  data  modo  responsione  conseq., 
nam  ex  eodem  divino  placito  est  quod  gratia  baptismalis,  qua 
talis,  etiam  reatum  poenae  temporalis  tollat,  — haec  enim  poena 
secundum  se  cum  baptismali  gratia  consistere  potest,  — secus  ac 
gratia  quae  confertur  in  sacramento  Poenitentiae : — in  solo  nam- 
que sacramento  baptismi  ad  hunc  effectum , remissionis  nempe 
omnis  culpae  et  poenae,  applicavit  Christus  merita  sua. 


( 


ARTICULUS  TERTIUS 
De  requisitis  ad  sacramentorum  susceptionem. 

Qui  sacramentum  suscipere  potest  et  eius  effectus  capax  est, 
seu  subiectum  sacramenti,  solus  est  homo  viator,  cum  nec  An- 
gelis utpote  incorporeis  signa  visibilia  gratiae  applicari  possint, 
nec  creaturis  ratione  carentibus,  quibus  conferri  nequit  gratia, 
nec  hominibus  mortuis,  qui  in  termino  sunt,  ac  proinde  sacra- 
mentorum fructum  percipere  iam  non  valent.  Non  tamen  omnes 
homines  omnium  sacramentorum  sunt  capaces:  etenim  non  ba- 
ptizatus  nullum  suscipere  potest,  quia  baptismus  est  ceterorum 
ianua;  femina  non  est  capax  sacramenti  Ordinis;  religiosus,  aut 
ille  qui  ad  Ordinem  sacrum  promotus  fuit  in  Ecclesia  latina, 
sacramentum  matrimonii  suscipere  non  potest;  homo  sanus  Ex- 
tremae Unctionis  non  est  subiectum;  pueri  ante  usum  rationis 
et  perpetuo  amentes  nequeunt  Poenitentiam,  Matrimonium,  Ex- 
tremam Unctionem  recipere,  ut  patebit  in  tractatibus  particu- 
laribus. 

At,  in  eo  qui  suscipere  sacramentum  potest,  requiriturne  dis- 
positiones aliquae  tum  ut  valide  tum  ut  fructuose  sacramentum 
percipiat?  — Et  in  primis  quoad  infantes,  aut  perpetuo  amentes, 
constat  nullam  in  eis  requiri  dispositionem  ad  sacramenta,  quo- 

rum  sunt  capaces.  — Quoad  adultos  distinguamus  oportet  inter 
dispositiones  quae  in  eis  requiruntur  ut  valide  sacramentum  su- 
scipiant, et  eas  quae  necessariae  sunt  ut  fructuose  id  percipiant, 
nempe  cum  collatione  gratiae. 

lam  vero  ad  validam  sacramentorum  susceptionem  requiri  in- 
tentionem aliquam  vera  sententia  est,  quam  defendimus  contra 
paucos  qui  putaverunt  sufficere  intentionem  neutram,  ut  aiebant, 
eam  scilicet  qua  sacramenta  suscipiens  nec  repugnaret,  nec  po- 
sitivum praeberet  consensum;  immo  validum  dixerunt  Ordinem 
collatum  invito  penitus  et  reluctanti.  Fides  ad  valorem  sacramenti 
in  suscipiente  adulto  non  requiritur,  excepto  Poenitentiae  sacra- 
mento, cuius  partialis  materia  est  supernaturalis  dolor,  qui  sup- 
ponit fidem.  — Ad  percipiendum  fructuose  sacramentum,  requi- 
ritur in  adulto,  si  ad  sacramenta  mortuorum  accedat,  dispositio 
quae  sit  saltem  attritio  supernaturalis  actualis  vel  virtualis : si  au- 
tem ad  sacramenta  vivorum,  non  requiritur  necessario  dispositio 
actualis  vel  virtualis,  sed  solum  per  se  requiritur  et  sufficit  status 
gratiae ; — diximus  per  se,  quia,  ut  demonstratum  est  thesi  prae- 
cedenti, sacramenta  vivorum  possunt  aliquando  per  accidens  con- 
ferre gratiam  primam. 

Haec  igitur  sequenti  thesi  vindicamus. 

THESIS  XX. 

In  adultis,  ad  validam  susceptionem  sacramenti.  Eucharistia  et  Poe- 
nitentia exceptis,  requiritur  et  sufficit  intentio  aliqua  illud  susci- 
piendi; quae  intentio,  non  necessario  debet  esse  actualis  aut  vir- 
tualis, sed  potest  esse  habitualis,  immo,  pro  sacramento  Extremae 
Unctionis,  interpretativa:  fides  autem  7wn  requiritur  necessario, 
sacramento  Poenitenticu  excepto.  — Ad  fructuosam  vero  susceptio- 
nem sacramenti,  seu  ad  gratiam  per  sacramentum  percipiendam, 
requiritur  et  sufficit  in  adultis,  pro  sacramentis  mortuorum,  at- 
tritio supernaturalis  actualis  vel  virtualis,  quin  contritio  perfecta 
requiratur;  quamvis  pro  sacramento  Poenitentiae  confessio  sit  etiam 
necessaria;  pro  sacramentis  vivorum  per  se  solum  requiritur  ha- 
bitualis gratiae  dispositio,  seu  quod  recipiantur  in  statu  gratiae. 

Prima  pars  thesis  duo  complectitur,  unum  spectat  intentio- 
nem, aliud  fidem.  Quoad  intentionem,  — ut  valide  suscipiatur  sa- 

cramentum  inlentionem  aliquam  illud  suscipiendi  esse  necessariam, 
probatur  argumentis  mox  referendis.  Excipitur  tamen  Eucharistia, 
quia  sacramentum  hoc  ante  susceptionem  confectum  est,  et  ma- 
net verum  sacramentum , etsi  invito  obtruderetur ; quod  autem 
Poenitentiam  attinet,  actus  poenitentis,  contritio,  confessio,  cum 
sint  partes  materiales  essentiales  sacramenti,  simul  cum  inten- 
tione suscipiendi  sacramentum,  in  subiecto  requiruntur  ad  vali- 
ditatem. 

a)  Concilia  aperte  declarant , baptismum  aut  poenitentiam 
adultis  qui  usum  loquelae  amiserunt  non  esse  conferenda  nisi 
constet,  ex  suis  nutibus  aut  ex  aliorum  testimonio,  eos  sacra- 
menta illa  accipere  velle.  Ita  Concilium  Carthaginiense  IIL  cap.  34. 
(Labb.  tom.  2.  pag.  1172.):  « Aegrotantes  si  per  se  respondere 
non  possunt,  cum  voluntatis  eorum  testimonium  ii  qui  sui  sunt 
dixerint,  baptizentur  ».  Et  Concilium  Arausicanum  1.  can.  12. 
(t.  3.  p.  1449.)*  «Subito  obmutescens,  prout  status  eius  est, 
baptizari  aut  poenitentiam  accipere  potest,  si  voluntatis  aut  prae- 
teritae testimonium  aliorum  verbis  habet,  aut  praesentis  in  suo 
nutu  ».  — Porro  quod  Concilia  docent  de  baptismo  et  poeniten- 
tia, id  de  aliis  sacramentis  a fortiori  tenendum  est,  utpote  minus 
necessariis. 

b)  Innocentius  III.  Decreto  adversus  Petrobrussianos,  aliosque 
(1.  3.  Decr.  tit.  42.  c.  3.  Maiores),  primo  expresse  reiicit  opinio- 
nem eorum  « qui  dicunt  quod  sacramenta  quae  per  se  sortiun- 
tur effectum,  ut  Baptismus  et  Ordo,  ceteraque  similia,  non  so- 
lum dormientibus  et  amentibus,  sed  etiam  invitis,  et  contradi- 
centibus, etsi  non  quantum  ad  rem  (gratiam  nempe  percipien- 
dam), quantum  tamen  ad  characterem  (valide)  conferuntur  ».  — 
Deinde  rationem  assignat,  quoniam  « qui  fuissent  inviti,  vel  re- 
luctantes immersi  (baptizati),  saltem  ratione  sacramenti,  ad  iu- 
risdictionem  Ecclesiasticam  pertinerent;  unde  ad  servandam  re- 
gulam fidei  Christianae  forent  rationabiliter  compellendi : verum 
id  est  religioni  Christianae  contrarium,  ut  semper  invitus  et  pe- 
nitus contradicens  ad  recipiendam  et  servandam  Christianitatem 
compellatur  ».  — Declarat  censendos  non  esse  absolute  coactos 
et  invitos  « qui  ad  suscipiendum  baptismum  terroribus  atque  sup- 
pliciis violenter  attrahuntur  » illumque  suscipiunt  « ne  detrimen- 
tum incurrant »;  sunt  enim  « conditionaliter  volentes  ».  — Demum 
statuit : « Ille  qui  numquam  consentit , sed  penitus  contradicit , 

nec  rem,  nec  characterem  suscipit  sacramenti Dormientes 

autem  et  amentes,  si  prius  quam  amentiam  incurrerent,  aut  dor- 
mirent, in  contradictione  persisterent,  quia  in  eis  intellligitur  con- 
tradictionis propositum  perdurare,  etsi  fuerint  sic  immersi,  cha- 
racterem non  suscipiunt  sacramenti;  secus  autem  si  prius  cate- 
chumeni extitissent  et  habuissent  propositum  baptizandi  ». 

c)  S.  Augustinus  (1.  4.  de  bapt.  c.  24.)  postquam  de  parvulis 
dixerit:  « Ex  aetatis  indigentia  nec  corde  credere  ad  iustitiam 
possunt,  nec  ore  confiteri  ad  salutem.  Ideo  cum  alii  pro  eis  re- 
spondent, ut  impleatur  erga  eos  celebratio  sacramenti,  valet  uti- 
que ad  eorum  consecrationem,  quia  ipsi  respondere  non  possunt», 
statim  addit  de  adultis:  «At  si  pro  eo,  qui  respondere  potest, 
alius  respondeat,  non  itidem  valet.  Ex  qua  regula  illud  in  Evan- 
gelio  dictum  est,  quod  omnes  cum  legitur  naturaliter  movet: 
aetatem  habet,  ipse  pro  se  loquatur  ». 

d)  In  Rituali  Romano  iussu  Pauli  V.  edito,  de  baptismo  adul- 

torum praescribitur:  « Si  quis  adultus  sit  baptizandus,  debet  prius, 
secundum  Apostolicam  regulam,  in  christiana  fide  ac  sanctis  mo- 
ribus diligenter  instrui eiusque  voluntas  et  propositum  saepius 

explorari,  et  nonnisi  sciens  et  volens  baptizari».  Et  deinde  sta- 
tuitur de  amentibus:  « Si  antequam  insanirent,  suscipiendi  Ba- 
ptismi desiderium  ostenderint, baptizentur  ».  Et  additur: 

« Idemque  dicendum  est  de  eo  qui  lethargo  aut  phrenesi  labo- 
rat, ut  tantum  vigilans  et  intelligens  baptizetur,  nisi  periculum 
mortis  impendeat,  si  in  eo  prius  apparuerit  Baptismi  desiderium  ». 

e)  Ratio  potissima  quare  intentio  requiratur  in  adulto  ad  su- 
sceptionem validam  sacramenti  est  voluntas  Christi  sic  instituen- 
tis; sed  praeterea  ratio  altera  addi  potest  priori  innixa,  nempe, 
sacramentorum  susceptionem  esse  initiationem  quamdam,  et  re- 
ligionis professionem,  quae  sine  motu  voluntatis  fieri  nequit. 
S.  Thomas,  de  baptismo  loquens  (3.  q.  68.  a.  7.),  ait:  « Per  ba- 
ptismum aliquis  moritur  veteri  vitae  peccati,  et  incipit  quamdam 

vitae  novitatem Et  ideo  sicut  ad  hoc  quod  homo  moriatur 

veteri  vitae  requiritur,  secundum  Augustinum in  habente 

usum  liberi  arbitrii  voluntas,  qua  eum  veteris  vitae  poeniteat; 
ita  requiritur  voluntas  qua  intendat  vitae  novitatem,  cuius  prin- 
cipium est  ipsa  susceptio  sacramenti  ». 

Ad  validam  susceptionem  sacramenti,  — non  requiri  necessario 
intentionem  in  adulto  actualem  aut  virtualem,  sed  sufficere  habitua- 


Digitized  by  ^^ooQle 


288 


PARS  III.  DE  EFFICACITATE  SACRAMENTORUM. 


lem,  imo  et  pro  Extrema  Unctione  interpretativam , constat  ex  te- 
stimoniis mox  citatis,  in  quibus  sacramentum  amentibus,  dor- 
mientibus, moribundis  usu  rationis  destitutis  collatum  dicitur  va- 
lere, modo  constet  de  intentione  praeterita  subiecti  illud  susci- 
piendi non  retractata;  et  ex  praxi  Ecclesiae,  quae  in  sacramenti 
Extremae  Unctionis  administratione , dum  agitur  de  moribundo 
usu  sensuum  destituto,  praesumit  eum  voluntatem  saltem  gene- 
ralem habere  ut  sibi  omnia  salutis  media  applicentur,  nec  requirit 
testimonium  voluntatis  eius  praeteritae  de  hoc  sacramento  susci- 
piendo. 

Quod  ad  fidem  attinet,  eam,  ut  sacramentum  valide  suscipia- 
tur, necessario  non  requiri,  sacramento  Poenitentiae  excepto,  — in 
quo  actus  poenitentis  qui  necessario  fidem  includunt  requiruntur 
ad  validitatem,  utpote  constituentes  materiam  ipsam  sacramenti,  — 
probatur,  quia  Ecclesia  admisit  baptismum  in  haeresi  susceptum 
ab  Arianis,  Macedonianis,  Nestorianis  aliisque  haereticis ; imo  nec 
rebaptizat  paganum,  aut  atheum,  si  tamen  cum  intentione  susci- 
piendi Baptismum  Christianorum,  eum  suscepisset. 

Hinc  S.  Augustinus  (1.  3.  de  bapt.  c.  14.),  ait:  « Nec  interest, 
cum  de  sacramenti  integritate  et  sanctitate  tractatur,  quid  credat, 
et  quali  fide  imbutus  sit  ille,  qui  accipit  sacramentum.  Interest 
quidem  plurimum  ad  salutis  viam,  sed  ad  sacramenti  quaestio- 
nem nihil  interest:  fieri  enim  potest,  ut  homo  integrum  habeat 
sacramentum,  et  perversam  fidem  ». 

Et  S.  Thomas  (3.  q.  68.  a.  8.),  quoad  sacramentum  baptismi 
valide  suscipiendum,  ait:  « Recta  fides  baptizari  non  requiritur 
ex  necessitate  ad  Baptismum,  sicut  nec  recta  fides  baptizantis, 
dummodo  adsint  cetera,  quae  sunt  de  necessitate  sacramenti.  Non 
enim  sacramentum  perficitur  per  iustitiam  hominis  dantis,  vel 
suscipientis  Baptismum,  sed  per  virtutem  Dei». 

Idem  quoad  cetera  sacramenta,  Poenitentia  excepta  propter 
rationem  superius  datam,  constat  ex  eadem  praxi  Ecclesiae,  quae 
semper  ratum  habuit  quod  sub  legitima  forma  in  haeresi  recepit 
haereticus. 

Secunda  pars  thesis  similiter  duo  complectitur,  unum  spectat 
fructuosam  susceptionem  sacramentorum  quae  dicuntur  mortuo- 
rum, alterum  eamdem  fructuosam  susceptionem  eorum  quae  ap- 
pellantur vivorum. 

Pro  sacramentis  mortuorum  dicimus  requiri  et  sufficere,  quin 
necessaria  sit  contritio  perfecta,  attritionem  supernaturalem  actua- 
lem, vel  virtualem,  cui  tamen  coniungi  debet  ad  sacramentum  Poe- 
nitentiae suscipiendum  confessio,  quae,  ut  saepius  dictum  est, 
pars  aliqua  materialis  essentialis  est  ipsius  sacramenti.  — Quod 
requiratur  saltem  attritio  constat  ex  Concilio  Tridentino;  nam 
describens,  sess.  6.,  iustificationem  adultorum  quae  fit  per  bapti- 
smum, et  tractans,  sess.  14.,  de  ea  quae  fit  per  sacramentum 
poenitentiae,  ad  utrumque  requirit  dispositionem  in  suscipiente 
per  motum  liberi  arbitrii  in  Deum  cum  detestatione  peccati.  Ete- 
nim, sess.  6.  c.  6.,  ait : « Disponuntur  autem  ad  ipsam  iustitiam, 
dum  excitati  divina  gratia  et  adiuti,  fidem  ex  auditu  concipientes, 

libere  moventur  in  Deum  credentes et  dum  peccatores  se 

esse  intelligentes moventur  adversus  peccata  per  odium  ali- 

quod, et  detestationem,  hoc  est,  per  eam  poenitentiam,  quae  ante 
baptismum  agi  oportet  ».  Et  sess.  14.  c.  3.  statuit:  « Sunt  autem 
quasi  materia  huius  sacramenti  ipsius  poenitentis  actus,  nempe 
contritio,  confessio  et  satisfactio.  Qui  quatenus  in  poenitente 
ad  integritatem  sacramenti,  ad  plenamque  et  perfectam  peccato- 
rum remissionem  ex  Dei  institutione  requiruntur,  hac  ratione 
Poenitentiae  partes  dicuntur  ». 

Ratio  a priori  est,  quia  homo  peccando  voluntarie  avertitur 
a Deo,  et  ad  creaturam  convertitur:  et  ideo  quacumque  via,  aut 
ratione  iustificandus  sit,  sive  extra  sacramentum,  sive  per  illud , 
merito  ab  eo  exigitur  ut  necessaria  dispositio,  ut  voluntarie  pec- 
catum deserat,  et  ad  Deum  aliquo  modo  convertatur : idque  non 
fit , nisi  per  aliquem  actum.  Quae  ratio  sufficiens  est  respectu 
primae  gratiae,  quando  infunditur  ad  delendum  peccatum  mor- 
tale: si  vero  contingeret  infundi  homini  adulto  ad  delendum 
solum  originale  peccatum,  praedicta  ratio  non  valeret,  quia  ori- 
ginale peccatum  non  est  propria  voluntate  commissum;  hic  vero 
casus  admodum  raro  accidit,  quia  non  contigit  hominem  post 
usum  rationis  multo  tempore  esse  in  peccato  originali,  quin  ali- 
quando in  mortale  peccatum  labatur.  Verumtamen  si  talis  casus 
reapse  contingeret,  tunc  etiam  dicendum  est,  quamvis  in  illo  ho- 
mine non  requiratur  dispositio,  qua  formaliter  detestetur  pecca- 
tum, propter  rationem  mox  allatam,  requiri  tamen  aliquam  con- 
versionem in  Deum , ut  voluntarie  iustificationem , et  divinam 
amicitiam  amplectatur. 

I.  — De  Sacramentis.  19 

Quod  vero  attritio  sufficiat , patet  i.  — quia  iuxta  Concilium 
Tridentinum  sacramenta  conferunt  gratiam  non  ponentibus  obi- 
cem. — Atqui  attritus  non  ponit  obicem  gratiae , sed  e contra 
positum  removet.  Ergo.  2.  — Quia  si  contritio  requireretur  ad 
sacramenta  mortuorum,  numquam  conferrent  primam  gratiam, 
ideoque  non  essent  sacramenta  mortuorum,  nec  instituta  ad  de- 
lendum peccatum.  Consequentia  est  manifesta;  contritio  enim 
numquam  est  sine  gratia  sanctificante,  cum  sit  ad  illam  ultima 
dispositio.  — Sed  de  hoc  fusius  in  Tractatu  de  Poenitentia. 

Quod  sufficiat  attritio  virtualis  constat  ex  iis  quae  diximus  de 
intentione  virtuali  in  sacramentis  conficiendis  (p.  228.):  eaedem 
namque  rationes  valent  pro  re  praesenti. 

Pro  sacramentis  vivorum  per  se  solum  requiritur  habitualis 
gratiae  dispositio  ^ Et  quidem  pars  affirmativa  huius  conclusionis 
non  indiget  probatione,  quia  gratiae  augmentum  supponit  gra- 
tiam primam.  Probatur  autem  pars  negativa,  nimirum  aliam  non 
requiri  dispositionem  in  suscipiente  adulto,  quia,  sacramenta  con- 
ferunt gratiam  non  ponentibus  obicem;  sed  ille  qui  sacramen- 
tum suscipit  in  statu  gratiae  non  ponit  obicem  augmento  gratiae; 
ergo  id  accipit  per  sacramentum.  Minor  perspecta  est:  etenim 
ad  hoc  augmentum,  ex  opere  operato  efficiendum,  non  neces- 
saria est  aliqua  bona  dispositio,  et  illud  impediri  non  potest  per 
pravam  dispositionem  actualem  quae  peccatum  mortale  non  sit, 
cum  gratia  et  augmentum  eius  non  habeant  formalem  repugnan- 
tiam cum  actu,  qui  non  sit  peccatum  mortale.  Unde  sequitur 
actuale  peccatum  veniale  non  esse  obicem  ad  hunc  effectum  sa- 
cramenti percipiendum,  nempe  ad  augmentum  gratiae.  Id  expresse 


‘ Status  gratiae  ab  eo  qui  suscepturus  est  Eucharistiam  comparari  antea 
debet  per  praeviam  confessionem , si  copia  confessarii  haberi  possit , ita  sta- 
tuente Tridentina  Synodo,  sess.  13.  c.  7.,  iuxta  illud  Apostoli:  Probet  autem 
seipsum  homo,  et  sic  de  pane  illo  edat  et  de  calice  bibat.  Si  deesset  copia  con- 
fessarii, et  recipienda  esset  Eucharistia,  puta  a Sacerdote  cui  celebrandum  in- 
cumberet, contritio  perfecta  sufficeret,  Sacerdos  vero  qui  necessitate  urgente, 
absque  praevia  confessione  celebraret,  quamprimum  postea  ex  praecepto  eius- 
dem Concilii  confiteri  teneretur.  Pro  reliquis  vivorum  sacramentis  etsi  con- 
fessio praevia  praecepta  non  fuerit,  et  vere  probabilis  sit  Theologorum  sen- 
tentia , quae  tenet  ad  ea  sacramenta  fructuose  suscipienda  sufficere  si  homo 
peccati  sibi  conscius  contritionem  perfectam  eliciat,  cum  et  haec  vim  habeat 
iustificandi,  suadenda  tamen  in  praxi  potius  confessio  est,  ut  medium  facilius, 
securiusque  recuperandi  statum  gratiae. 

docuit  S.  Thomas  de  Eucharistia  (3.  q.  79.  a.  8.) , et  a fortiori 
de  ceteris  sacramentis,  quae  minus  digna  sunt,  admitti  debet  ^ 
Haec  sunt  verba  S.  Doctoris:  « Secundo  modo  (actu  exercito) 
peccata  venialia  non  ex  toto  impediunt  huius  sacramenti  effectum, 
sed  in  parte:  dictum  est  enim  quod  effectus  huius  sacramenti 
non  solum  est  adeptio  habitualis  gratiae  vel  caritatis,  sed  etiam 
quaedam  actualis  refectio  spiritualis  dulcedinis ; quae  quidem  im- 
peditur, si  aliquis  accedat  ad  hoc  sacramentum  per  peccata  ve- 
nialia mente  distractus  : non  autem  tollitur  augmentum  habitualis 
gratiae,  vel  caritatis  ». 

Ad  solvendas  difficultates  contra  conclusionem  quae  spectat 
intentionem  necessariam  in  adultis  ad  sacramentum  valide  susci- 
piendum, pauca  haec  prae  oculis  habeantur. 

1.  — Concilia,  cum  ad  valorem  sacramenti  tantum  requirunt 
materiam,  formam,  et  ministri  intentionem,  loquuntur  de  iis  quae 
absolute  et  essentialiter  requiruntur  in  omnibus  sacramentis  con- 
ficiendis : intentio  autem  suscipientis  non  ad  omne  sacramentum 
valide  conficiendum  requiritur,  ut  patet  in  eis  quae  parvulis  con- 
feruntur. 

2.  — Facta  quae  ex  historia  ecclesiastica  desumuntur  ad  osten- 
dendum sacramenta,  praesertim  Baptismi  et  Ordinis,  fuisse  ali- 
quando collata  invitis,  generatim  suscipientes  respiciunt  qui  ad 
sacramenta  accesserant  coacti,  coactione  quae  non  excludebat 
omne  voluntarium ; si  vero  in  aliquo  casu  particulari  demonstrari 
posset  contrariam  omnino,  vel  etiam  nullam  adfuisse  intentionem 
in  suscipiente,  sacramentum  dici  deberet  fuisse  tunc  invalidum. 

3.  — Etsi  religiosus  possit  invitus  ad  munus  Superioris  pro- 
moveri, et  civis  ad  publicum  Magistratum,  non  ideo  sequitur 
posse  fidelem  invitum,  si  id  postulet  bonum  Ecclesiae,  promoveri 
ad  Ordines  sacros.  Disparitas  est  i.  ex  voluntate  Christi  sic  sa- 
cramenta instituentis,  2.  ex  eo  quod  promotio  in  exemplis  allatis 
religiosi  et  civis  non  est  nisi  deputatio  hominis  ad  opus  exter- 
num, et  ad  actiones  externas  exequendas  homo  hominem  cogere 
potest : ordinatio  vero  sacramentalis  operatur  in  ipsa  anima  gra- 
tiam, characterem,  spiritualis  potestatis  collationem:  ad  haec  au- 
tem recipienda  Ecclesia  a Christo  non  accepit  potestatem  cogendi 

‘ V.  Suarez,  disp.  7.  sect.  4.  n.  9. 

voluntatem  hominis.  Quare,  exigente  necessitate,  posset  Ecclesia 
deputare  invitum  ad  ministerium  sacrum,  isque  obedire  teneretur, 
ita  ut  reluctando  peccaret;  sed  si  consentire  omnino  nollet,  eius 
ordinatio  esset  nulla. 

4.  — Si  obiectio  proponitur  ex  hoc  capite  quod  recipiens  sa- 
cramentum se  habet  sicut  patiens,  et  intentio  non  requiritur  ex 
parte  patientis  sed  agentis,  respondet  S.  Thomas  (3.  q.  ^8.  a.  7. 
ad  I.):  «In  iustificatione  quae  fit  per  Baptismum,  non  est  passio 
coacta,  sed  voluntaria;  et  ideo  requiritur  intentio  recipiendi  id 
quod  ei  datur».  Nam,  addit  idem  S.  Doctor  (3.  q.  69.  a.  9.): 
« Deus  non  cogit  hominem  ad  iustitiam : et  ideo  ad  hoc  quod 
aliquis  iustificetur  per  Baptismum,  requiritur  quod  voluntas  ho- 
minis amplectatur  Baptismum  et  Baptismi  effectum». 

5.  — Non  est  eadem  ratio,  ut  patet,  pro  parvulis,  et  adultis, 
quoad  sacramenti  susceptionem.  Adulti  capaces  sunt  consensus 
proprii,  secus  parvuli,  qui  proinde  per  alios  consentiunt.  Nec 
dicas,  illud  quod  est  necessarium  ad  essentiam  sacramenti,  vel 
semper  est  tale,  vel  numquam.  Distinguitur  haec  propositio: 
Quod  est  necessarium  ad  modum  partis  essentialis,  et  intrinsece 
constituentis  C.  Tantum  ad  modum  dispositionis  ex  parte  susci- 
pientis Subd,  Si  eadem  sit  ratio  subiecti,  quod  capax  est  huius 
dispositionis  C.  Secus  N.  — Parvulos  huius  dispositionis  incapa- 
ces Christus,  a cuius  libera  voluntate  institutio  pendebat  sacra- 
mentorum, ab  ea  lege  exemptos  voluit,  ita  ut  absque  eorum  per- 
sonali voluntate  applicari  eis  possit  remedium  salutis. 

Adversus  aliam  conclusionem,  quae  negat  fidem  esse  neces- 
sariam in  suscipiente,  ut  sacramentum  valide  recipiat,  si  excipia- 
tur Poenitentia,  obiicitur: 

I.  — S.  Augustinus  (de  bapt.  1.  7.  c.  53.  — V.  supra  p.  237.) 
dicit  valere  baptismum  receptum  sine  simulatione  et  cum  aliqua 
fide. 

Respondetur : — S.  Augustinus  loquitur  de  fide  latissime  sum- 
pta, qua  intendat  suscipiens  Baptismum  accipere  a Christo  Do- 
mino institutum.  Ad  rem  S.  Thomas  (3.  q.  68.  art.  8.  ad  3.)  ait: 
« Etiam  non  habens  rectam  fidem  circa  alios  articulos,  potest  ha- 
bere rectam  fidem  circa  sacramentum  baptismi,  et  ita  non  impe- 
ditur quin  possit  habere  intentionem  suscipiendi  sacramentum 
baptismi.  Si  tamen  etiam  circa  hoc  sacramentum  non  recte  sen- 
tiat, sufficit  ad  perceptionem  sacramenti  generalis  intentio,  qua 

intendit  suscipere  baptismum,  sicut  Christus  instituit,  et  sicut  Ec- 
clesia tradit». 

2.  — ^ Concilium  Arelatense  i.,  can.  8.,  statuit  Afros  ad  Eccle- 
siam redeuntes  esse  iterum  baptizandos  «si  interrogati  non  re- 
sponderint Trinitatem». 

Respondetur:  — Concilium  voluit  Afros  ad  Ecclesiam  rever- 
tentes esse  interrogandos  non  an  crederent  Trinitatem,  sed  an 
baptizari  essent  in  Trinitate,  ut  idem  canon  expresse  declarat: 
« Et  si  perviderint  eum  in  Patre  et  Filio  et  Spiritu  Sancto  esse 
baptizatum,  manus  ei  tantum  imponatur,  ut  accipiat  Spiritum 
Sanctum  ». 

3.  — Nihil  frustra  in  sacramentis  Ecclesiae  agitur:  sed  secun- 
dum ritum  Ecclesiae  ille  qui  ad  Baptismum  accedit  de  fide  in- 
terrogatur, his  verbis:  « Credis  in  Deum  Patrem  »,  etc.  Ergo  fides 
ad  Baptismum  requiritur. 

Respondetur:  — Ecclesia  intendit  homines  baptizare  ut  a pec- 
cato mandentur,  quod  sine  fide  obtineri  nequit;  ideoque  de  fide 
interrogat  eum  qui  accedit  ad  baptismum.  Hinc  ille  qui  absque 
fide  vera  et  interna  baptizatur,  non  percipit  baptismum  ad  salu- 
tem , sacramentum  baptismi  tamen  valide  percipit.  S.  Thomas 
{4.  dist.  6,  q.  I.  a.  3.  ad  i.)  inquit:  «Baptismus  dicitur  fidei  sa- 
cramentum, quia  per  eum  homo  coetibus  fidelium  aggregatur: 
et  ideo  qui  accipit  Baptismum  ostendit  se  fidem  habere : et  si  non 
habet,  reputatur  fictus,  et  rem  sacramenti  cum  sacramento  per- 
cepto non  percipit». 

Demum  contra  ultimam  conclusionem  in  qua  asseritur  pro  sa- 
cramentis vivorum  non  esse  necessariam  ad  augmentum  gratiae 
obtinendum  actualem  dispositionem,  sed  sufficere  statum  gratiae, 
opponitur. 

I.  — S.  Thomas  (4.  dist.  2.  q.  2.  a.  i.  q.  3.)  dicit:  «Cum 
hoc  sacramentum  (Eucharistiae)  perficiat  coniungendo  fini,  ad  hoc 
quod  effectum  suum  plene  habeat  in  sumente  oportet  quod  adsit 
actualis  devotio...  Absque  peccato  mortali  potest  effectus  huius 
sacramenti  impediri;  ita  quod  aliquis  augmentum  gratiae  non 
consequatur,  nec  tamen  reatum  peccati  mortalis  incurrat». 

Resp.  -T—  Vel  cum  quibusdam  tenendum  est  S.  Thomam  in 
Summa  mutasse  sententiam : vel  potius  cum  aliis  idem  in  Summa 
docuisse,  sed  clarius.  In  loco  obiecto  S.  Doctor  dicit  actualem 
devotionem  requiri  ut  Eucharistiae  plene  effectum  habeat  in  sa- 

cramento:  plene  autem  habere  effectum  suum  est  conferre  non 
modo  gratiata  habitualem,  sed  etiam  actualem  dulcedinis  spiri- 
tualis refectionem.  Unde  cum  addit  « absque  peccato  mortali  pot- 
est effectus  huius  sacramenti  impediri,  ita  quod  aliquis  augmen- 
tum gratiae  non  consequatur»,  non  de  quocumque  augmenta 
gratiae  loquitur,  sed  de  eo  quod  refertur  ad  augmentum  spiri- 
tualis dulcedinis. 

2.  — S.  Thomas  (q.  8o.  a.  8.  ad  6.)  requirit  « maximam  de- 
votionem » in  sumptione  sacramenti  Eucharistiae,  quia  tunc  per- 
cipitur, inquit,  sacramenti  effectus.  Similiter  Patres  videntur  re« 
quirere  devotionem  actualem  in  eo  qui  ad  illud  ineffabile  myste- 
rium accedit. 

Resp.  — S.  Thomas  et  Patres  loquuntur  de  actuali  disposi- 
tione requisita  ex  reverentia- quae  debetur  Sacramento  altaris,  et 
omnino  necessaria  est  ad  consequendum  effectum  eius  adaequa- 
tum, nempe  augmentum  gratiae  habitualis  et  spiritualem  refectio- 
nem actualem. 

3.  — Qui  se  praebet  indignum  gratia,  non  crescit  in  gratia. 
Atqui  peccans  venialiter  se  praebet  indignum  gratia.  Ergo. 

Resp.  — Dist,  M,  Qui  se  praebet  indignum  gratia  indignitate 
mortali,  non  crescit  in  gratia  C.  Indignitate  veniali  Suhd.  ex  opere 
operantis  C Ex  opere  operato  N.  « Gratia  habitualis  »,  ait  Suarez 
loco  supra  citato,  (disp.  7.  sect.  4.  n.  9.),  « in  homine  manens, 
tantae  est  dignitatis  apud  Deum,  ut  vincere  possit  ac  superare 
leves  omnes  defectus,  ac  negligentias,  et  ideo  ipsa  sola  est  suf- 
ficiens dispositio  ad  hunc  sacramenti  effectum». 


ARTICULUS  QUARTUS 

De  proportione  iuxta  quam  gratia  per  sacramenta  confertur. 

Cum  de  proportione  secundum  quam  gratia  confertur  per  sa- 
cramenta agitur,  quaeri  potest:  i.  — Utrum  sacramenta  specie 
inter  se  diversa,  inaequalem  gratiam  habitualem  conferant?  Et 
fateri  debet  id  esse  plane  incertum ; pendet  enim  a libera  Dei  vo- 
luntate et  Christi,  de  qua  nihil  in  Scripturis,  in  Conciliis,  aut  in 
scriptis  Patrum  nobis  est  traditum.  « Licet  propter  Christi  prae- 

sentiam»,  ait  Suarez  \ «videatur  probabile,  sacramentum  Eucha- 
ristiae (stante  aequali  dispositione  subiecti)  maiorem  gratiam  con- 
ferre, quam  cetera ; tamen  aliunde,  quia  hoc  sacramentum  insti- 
tutum est  veluti  ad  continuam  nutritionem,  et  consequenter  ut 
saepius  ac  frequentius  recipiatur,  ideo  non  videtur  necessarium, 
ut  quoties  recipitur,  toties  maiorem  gratiam  conferat  quam  Ba- 
ptismus semel  susceptus,  vel  quam  Confirmatio,  aut  Ordo.  Est 
itaque  res  incerta». 

2.  — Quaeri  ulterius  potest  utrum  sacramenta  solo  numero 
diversa,  ut  sunt,  ad  exemplum,  baptismi  duobus  administrati,  vel 
Eucharistia  pluribus  vicibus  sumpta,  semper  aequalem  gratiam 
conferant,  an  inaequalem;  et  si  inaequalem,  utrum  eam  confe- 
rant etiamsi  eadem  sit  dispositio  ex  parte  suscipientium,  an  iuxta 
horum  diversam  dispositionem? 

Paludanus  putavit  parvulos,  qui  cum  sola  gratia  baptismi  mo- 
rituri sunt,  inaequaliter  eam  accipere;  nam  supponebat  homines 
futuros,  esse  aequales  in  numero  Angelis  beatis,  et  quia  hi  pares 
non  sunt  in  gloria,  aiebat  etiam  omnes  homines  ad  inaequalem 
gloriam  esse  praedestinatos,  ac  proinde  semper  inaequalem  gra- 
tiam esse  accepturos.  Alii  inaequalem  gratiam  collatam  parvulis 
in  baptismo  deducebant  non  solum  ex  numero  Angelorum  sup- 
plendo, sed  etiam  ex  eo  quod  praedestinati  essent  ad  occupandas 
sedes  in  gloria  inaequales,  quas  Angeli  mali  amiserant.  At  utra- 
que opinio,  ex  praedestinatione  parvulorum  statuens  mensuram 
gratiae  diversam  in  baptismo  conferri,  caret  solido  fundamento, 
et  generatim  habetur  ut  improbabilis 

Nec  magis  probatur  doctrina  eorum  qui  asseruerunt,  ut  Ca- 

‘ In  3.  p.  q.  65.  a.  3.  n.  2. 

* « In  primis  non  est  cur  dicamus  homines  beatos  aequales  esse  futuros 
in  numero,  et  gradu  beatitudinis  Angelis;  et  multo  minus  fundamentum  est 
ad  dicendum,  homines  electos  esse  ad  eamdem  gloriam,  et  in  eodem  gradu, 
qui  debebatur  Angelis  praevaricatoribus;  quid  enim  si  Angeli  non  peccassent? 
ideone  homines  non  fuissent  beati?  imo  iam  Deus  decreverat  homines  creare, 
et  ad  beatitudinem  Angelis  communem  elevare;  idque  Angelis  ipsis  manife- 
staverat, ut  suppono  ex  materia  de  Angelis.  Deinde  ad  quemcumque  gradum 
gloriae  Deus  aliquem  praedestinaverit,  potest  ad  illum  gradum  eum  facile  con- 
ducere per  media  ordinaria  absque  eo,  quod  detur  gratia  contra  communem 
legem:  potest  enim  per  sacramenta,  et  rursus  per  merita  condigna  illum  fi- 
nem consequi,  providente  Deo  tum  auxilia  efficacia,  tum  longitudinem  vitae, 
donec  ad  eum  gradum  gratiae  perveniat  ».  — De  Lugo,  disp.  9.  s.  2.  n.  20. 

ietanus,  dari  quandoque  maiorem  uni  gratiam  quam  alteri  in  sa- 
cramento ratione  sanctitatis  ministri,  aut  etiam  parentum  pro  ba- 
ptismo infantium : augmentum  vero  gratiae  tunc  conferri  non  vir- 
tute sacramenti,  sed  ut  promeritum  ei  qui  sacramentum  suscipit 
ex  aliorum  impetratione. 

Et  sane,  quamvis  unus  alteri  de  congruo  mereri  possit  gra- 
tiam praevenientem,  nullus  tamen  alteri  mereri  potest  immediate 
gratiam  iustificantem.  Hoc  enim  est  solius  Christi : — imo  ne  qui- 
dem propter  Christi  merita  ulli,  de  lege  ordinaria,  datur  gratia 
sanctificans,  nisi  aut  hic  ad  eam  suscipiendam  per  proprios  actus 
se  disponat,  aut  suscipiat  aliquod  sacramentum.  — Praeterea  huc 
etiam  faciunt  testimonia  Patrum,  qui  negant  maiorem  efficaciam 
sacramentis  propter  maiorem  bonitatem  ministrorum.  Sufficiant 
ad  exemplum  duo  loca,  quae  subiicimus. 

S.  Augustinus  (de  bapt.  1.  5.  n.  itf.),  ait:  «Neque  omnium 
(ministrorum)  aequalis  est  gloria,  nec  ministrant  omnes  aequali- 
ter, nec  aequali  prudentia  sunt  omnes  praediti,  et  in  evangeli- 
zando  alius  alio  melius  operatur,  et  ideo  potest  dici  alius  alio 
doctior  in  doctrina  salutari;  alius  autem  alio  magis  minusve  ba- 
pti^atus  dici  non  potest  sive  ab  inferiore,  sive  a maiore  baptize- 
tur». — S.  loan.  Chrysostomus  (hom.  de  reditu  suo  ex  Asia)  sic 
loquitur : « Multi  me  absente  baptizari  sunt,  et  quid  tunc  ? nihil 
minus  habet  gratia,  non  claudicat  donum  Dei ; absente  me  bapti- 
zari sunt,  sed  praesente  Christo  sunt  baptizari». 

Itaque  communiter  doctores  tenent  sacramentum  aequalem 
effectum  gratiae  semper  in  subiecto  habere  aeque  disposito,  me- 
liorem vero  in  eo  qui  melius  sit  dispositus. 

luxta  hanc  sententiam  statuitur 

THESIS  XXI. 

Sacramenta  eiusdem  speciei  conferunt  ex  opere  operato  aequalem 
gratiam  aequaliter  dispositis;  inaequalem  dispositis  inaequaliter. 

Prob.  I.  — Ex  Concilio  Tridentino,  sess.  6,  c.  7.  ubi,  cum  de- 
scripsisset causas  iustificationis,  ait:  «lusritiam  in  nobis  recipien- 
tes unusquisque  suam  secundum  mensuram,  quam  Spiritus  San- 
ctus partitur  singulis  prout  vult,  et  secundum  propriam  cuius- 
que dispositionem  et  cooperationem».  Docet  ergo  Concilium, 

iustitiam,  quae  per  sacramentum  confertur,  dari  secundum  pro- 
priam suscipientis  dispositionem;  ac  proinde  magis  disposito  maior 
iustitia,  seu  gratia,  aequalis  vero  aequaliter  dispositis. 

Nec  dicatur  Concilium  loqui  de  gratia  quae  extra  sacramen- 
tum confertur ; nam  id  nullo  fundamento  asseritur,  et  contradicit 
contextui.  Etenim  postquam  de  causis  extrinsecis  iustificationis 
locutum  fuerit,  et  inter  illas  enumeraverit  sacramentum,  uti  cau- 
sam instrumentalem,  statim  subiungit  causam  formalem  intrinse- 
cam, utpote  causarum  extrinsecarum  effectum,  nempe  iustitiam, 
seu  gratiam  habitualem,  eamque  recipi  dicit  secundum  propriam 
dispositionem:  haec  ergo  gratia  habitualis,  de  qua  loquitur,  est, 
iuxta  totam  seriem  orationis,  illa  quae  per  saci amenta  confertur 
tamquam  per  causam  instrumentalem. 

Prob.  2.  — Ex  auctoritate  Patrum,  Ita  S.  Cyrillus  Hierosoly- 
mitanus (Catechesi  i.  c.  5.)  adhortans  eos  qui  baptismum  susce- 
pturi erant  ut  optime  se  disponerent  ad  sacramentum  recipien- 
dum, ait:  «Omnem  humanam  sollicitudinem  ex  cogitatione  tua 
deleas...  Relinque  praesentia  et  in  futura  fidem  habe...  Omitte 
plura  inutilia  loqui. . . sed  potius  ad  preces  promptus  paratusque 
esto...  Munda  vas  tuum,  ut  gratiam  capiat  abundantiorem : re- 
missio enim  peccatorum  ex  aequo  datur  omnibus ; communicatio 
vero  Spiritus  Sancti  secundum  proportionem  uniuscuiusque  fidei 
conceditur.  Si  parum  laboraveris,  parum  accipies ; si  vero  multa 
operatus  fueris,  multa  erit  merces.  Tibi  ipsi  curris,  tibi  conve- 
nientia prospice». 

Et  S.  loannes  Damascenus  (de  fide  orthodoxa,  lib.  4.  c.  9.) 
inquit:  « Quamvis  autem  peccatorum  remissio  omnibus  per  aquae 
baptismum  detur : Spiritus  tamen  gratiae  pro  fidei  et  praeviae 
purgationis  modo  conceditur». 

Quare  S.  Thomas  (3.  q.  6^.  a.  8.)  hanc  doctrinam  absque 
ulla  controversia,  quasi  perpetuo  in  Ecclesia  admissam  tradens, 
dicit : « Effectus  baptismi  est  id  ad  quod  baptismus  est  institutus, 
scilicet  ad  regenerandum  homines  in  spiritualem  vitam ; et  hunc 
effectum  aequaliter  facit  in  omnibus  qui  aequaliter  se  habent  ad 
baptismum.  Unde  quia  omnes  pueri  aequaliter  se  habent  ad  ba- 
ptismum (quia  non  in  fide  propria,  sed  in  fide  Ecclesiae  bapti- 
zantur), omnes  aequalem  effectum  percipiunt  in  baptismo.  Adulti 
vero,  quia  per  propriam  fidem  ad  baptismum  accedunt,  non  ae- 
qualiter se  habent  ad  baptismum : quidam  enim  cum  maiori,  qui- 

dam  cum  minori  devotione  ad  baptismum  accedunt ; et  ideo  qui- 
dam plus,  quidam  minus  de  gratia  novitatis  accipiunt,  sicut  etiam 
ab  eodem  igne  accipit  plus  caloris  qui  plus  ei  appropinquat;  licet 
ignis,  quantum  est  de  se,  aequaliter  ad  omnes  suum  calorem 
effundat » . 

Prob.  3.  — Ratione,  quae  desumitur  ex  congrua  gratiae  retri- 
butione: si  enim  ad  impetrandam  et  obtinendam  in  sacramento 
gratiam,  requiritur  dispositio  ex  parte  suscipientis  adulti,  consen- 
taneum est,  et  ad  iustissimam  ac  suavissimam  Dei  providentiam 
omnino  pertinet , meliori  dispositioni  abundantiorem  gratiam  re- 
tribuere. — Addas  quod  et  hoc  expediens  fuit  ut  homines  ad  sa- 
cramenta suscipienda  cum  maiori  reverentia  et  devotione  excita- 
rentur, saltem  propter  spem  maioris  fructus.  — Demum  si  « quando 
homo  iustificatur  extra  sacramentum  »,  ait  de  Lugo  (disp.  9.  sect.  2. 
n.  12.),  « certum  est  contritioni  et  dispositioni  magis  ferventi  cor- 
respondere  maiorem  gratiam,  ei  enim  qui  minus  diligit  minus 
dimittitur;  cum  attritio  in  sacramento  suppleat  locum  contritio- 
nis, debet  etiam  maiori  attritioni  maior  gratia  correspondere  ». 

Adversus  thesim  vindicatam  obiici  potest: 

1.  — luxta  Concilium  Tridentinum,  superius  citatum,  gratia 
datur  secundum  mensuram,  quam  Spiritus  Sanctus  partitur  singulis, 
prout  vult;  ergo  datur  uni  mensura  gratiae  maior  quam  alteri  pro 
libera  voluntate  Dei. 

R.  N,  Cons,  Illud  enim,  prout  vult,  accipi  debet  de  divina  vo- 
luntate antecedente,  qua  Deus  libere  pro  mensura  dispositionis 
cuiuslibet  fixit,  et  statuit  certam  gratiae  mensuram,  sicut  cuilibet 
operi  meritorio  certum  decrevit  praemium  et  gradum  gloriae; 
alias  Concilium  eodem  textu  vel  contradiceret  sibimet,  vel  frustra 
addidisset:  Et  secundum  cuiusvis  dispositionem  et  cooperationem. 

2.  — Deus  homines  aequales  praedestinat  ad  inaequalem  glo- 
riam ; ergo  etiam  aequaliter  dispositis  dat  inaequalem  gratiam. 

R.  Tr.  Ant.  N,  Cons.  Adultos , quos  ad  gloriam  inaequalem 
praedestinat,  antea  ad  dispositionem  inaequalem  praedestinat;  qui 
enim  ad  maiorem  gloriam  praedestinati  sunt,  et  maiora  media 
habent  per  quae  gratiam  sanctificantem  sibi  maiorem  comparent. 
Parvulos  vero  ante  usum  rationis  decedentes,  supposito  quod  ba- 
ptizentur, ad  gloriam  inaequalem  non  praedestinat. 

Neque  dicas,  parvuli  occupabunt  sedes  Angelorum  rebellium 

inaequales,  ac  proinde  habebunt  inaequalem  gloriam:  responde- 
tur : occupabunt  illas  sedes  quoad  gloriae  substantiam,  non  vero 
quoad  sublimitatis  diversitatem. 

3.  — Sacramenta  conferunt  gratiam  quam  significant:  sed  eam- 
dem  significant  gratiam : ergo  eamdem  gratiam  suscipientibus  con- 
ferunt, etsi  inaequalis  sit  suscipientium  dispositio. 

R.  Dist.  min.  Significant  gratiam  indivisibilem  JV.  Divisibilem, 
seu  intensionis  capacem  C.  Quapropter,  et  quia  signa  practica 
sunt,  et  conferunt  gratiam  ad  modum  causarum  naturalium,  quae 
vocantur  necessariae,  magis  intensam,  in  eis  qui  magis  sunt  dis- 
p^bsiti,  significant  et  causant  gratiam. 

4.  — Iis  qui  aequaliter  dispositi  sacramenta  susceperunt,  con- 
feruntur postea  gratiae  actuales  inaequales.  Ergo  et  gratia  sancti- 
ficans inaequalis  collata  fuit. 

R.  Trans.  Ant.  N.  Cons.  Gratiae  actuales,  tempore  opportu- 
no, conferuntur  a Deo  sub  conditione,  nimirum  nisi  interea  gratia 
sanctificans,  quacum  ius  ad  gratias  illas  actuales  connexum  est, 
amittatur,  aut  nisi  ex  quotidianis  peccatis  venialibus,  homo  a Deo 
iudicetur  indignus  ut  tali  aut  tali  mensura  gratiae  illae  actuales 
conferantur.  At  gratia  sanctificans  quae  per  sacramenta  infundi- 
tur, absolute  cum  respectu  ad  praesentem  subiecti  dispositionem 
commensuratur. 

ScHOLiON.  — Inter  dispositiones  ad  fructum  sacramenti  per- 
cipiendum, meliores  sunt  actuales  quam  habituales.  Inter  actuales 
vero,  illae  praestant  quae  perfectius  a peccato  ad  Deum  conver- 
tunt; et  haec  conversio  ex  parte  hominis  perfecta  habetur  per 
actus  caritatis  et  contritionis.  Quo  autem  quisque  actus  est  in- 
tensior, eo  est  melior. 


ARTICULUS  QUINTUS 
De  sacramentis  ficte  susceptis. 

Nomine  fictionis  hic  non  venit  simulata  susceptio,  quippe 
quae  invalidum  redderet  sacramentum;  sed  simulata  dispositio 
intelligitur , quae  tum  habetur  cum  in  anima  mortale  peccatum 
adest,  quod  obex  est  gratiae.  Quoties  ergo  sacramentum  valide 

quidem,  sed  infructuose  suscipitur,  dicitur  ficte,  seu  cum  fictione, 
suscipi,  quasi  suscipiens  fingat  se  ad  sacramenti  fructum  dispo- 
situm esse,  et  non  sit.  Sacramentum  sic  receptum  appellatur  va- 
lidum et  informe,  dum  e contra  formatum,  si  cum  sacramento 
fructus  eius  percipitur  a suscipiente.  Quando  suscipiens  ad  sa- 
cramentum accedit  sine  peccati  mortalis  conscientia,  fictio  adest 
privativa,  seu  negativa  et  inculpabilis;  positiva  vero  et  imputa- 
bilis  fictio  habetur  quum  sciens  voiensque  quis  cum  peccato  su- 
scipit sacramentum. 

lam  vero  quaeritur  utrum  sacramentum,  valide  sed  ficte  su- 
sceptum, perpetuo  infructuosum  maneat ; an  gratiam,  quam  pro- 
pter obicem,  dum  susceptum  fuerat,  conferre  non  poterat,  postea 
conferat,  quando  dispositionem,  qua  caruit,  ille,  qui  sacramentum 
susceperat,  habeat,  et  tollat  gratiae  obicem:  ac  proinde  an,  re- 
moto obice,  sacramentum,  ut  aiunt,  reviviscat.. 

Baptismum  ficte  susceptum  reviviscere  communiter  docent 
theologi,  praeter  Vasquez,  aliosque  paucos.  Alii  cum  Suarez,  de 
Lugo,  Coninck,  Viva  reviviscentiam  hanc  sacramenti  extendunt 
ad  Confirmationem,  et  Ordinem,  quae  ut  Baptismus,  imprimunt 
characterem,  imo  etiam  probabiliter  ad  Extremam  Unctionem  et 
Matrimonium.  Communius  Eucharistia  cum  fictione  positiva,  seu 
sacrilege,  suscepta  dicitur  non  reviviscere.  An  autem  Poenitentia 
reviviscat  necne  pendet  a quaestione  de  possibilitate  sacramenti 
poenitentiae  validi  atque  informis. 

Sit  ergo 


THESIS  XXII. 

Baptismus  cum  fictione  susceptus,  remoto  per  subsequentern  dispositio- 
nem obice,  reviviscit,  gratiamque  ex  opere  operato  confert.  Proba- 
bilius idem  de  aliis  sacramentis  admitti  debet;  exceptis  Euchari- 
stia, quae  cum  sacrilege  suscepta  fuerit  non  reviviscit,  et  Poeni- 
tentia, de  qua  in  Tractatu  proprio  disputatur. 

Probatur  primo  thesis  quoad  Baptismum.  — a^  Regeneratio- 
nem spiritalem  et  primam  iustificationem  consequitur  ille  qui, 
post  baptismum  ficte  susceptum,  obicem  gratiae  removet,  con- 
tritionem perfectam  concipiendo,  aut  cum  attritione  supernaturali 
sacramentum  Poenitentiae  suscipiendo.  — Atqui  hanc  regenera- 

tionem  et  primam  iustificationem,  remoto  peccati  obice,  ille  non 
obtinet  vi  contritionis,  aut  Poenitentiae  sacramenti;  sed  vi  Ba- 
ptismi quem  susceperat.  — Ergo  Baptismus  remoto  obice  revivi- 
scit, et  ex  opere  operato  tunc  confert  gratiam. 

Prob,  min,  — i.  luxta  illud  loan.  iii. : «Nisi  quis  renatus  fuerit 
ex  aqua»,  etc.  omnes  regenerari  debemus  ex  sacramento  Baptis- 
mi; et  iuxta  Cone.  Trid.  sess.  6.  c.  4.:  «Translatio  ab  eo  statu, 
in  quo  homo  nascitur  filius  primi  Adae,  in  statum  gratiae. . . sine 
lavacro  regenerationis,  aut  eius  voto  fieri  non  potest,  sicut  scri- 
ptum est:  Nisi  quis  renatus»,  etc.  Ergo  ille  qui  post  Baptismum 
ficte  susceptum  regenerationem  consequitur,  et  a statu  peccati 
in  quo  nascimur  ad  statum  gratiae  transfertur,  id  virtute  Baptismi 
prius  suscepti  obtineat  necesse  est.  — 2.  Sacramentum  Poeniten- 
tiae numquam  originale  peccatum  remittit;  illud  enim  non  subii- 
citur  clavibus  Ecclesiae,  cui  sicut  non  competit  in  nondum  ba- 
ptizatum  iurisdictio,  ita  neque  competit  in  peccata  commissa  ante 
Baptismum;  quare  Concilium  Tridentinum  diserte  docet  (sess.  14. 
cc.  I.  2.),  sacramentum  Poenitentiae  nonnisi  pro  peccatis  post 
baptismum  commissis  institutum  esse;  et  conferre  gratiam  non 
ad  regenerandos  homines,  sed  ad  fideles  post  lapsum  reconci- 
liandos. — 3.  Contritio  perfecta  hominem  ficte  baptizatum  rege- 
nerare non  potest,  quia  hunc  effectum  producere  non  valet  sive 
votum  baptismi  includat,  sive  non.  Etenim  nequit  dici,  contritio- 
nem, prout  includit  votum  baptismi,  conferre  ficte  baptizato  pri- 
mam iustificationem,  quia  Baptismus  semel  susceptus  iterari  non 
potest,  ac  nonnisi  sacrilege  haberi  potest  votum,  seu  propositum, 
suscipiendi  iterum  hoc  sacramentum.  Similiter  dici  nequit  con- 
tritionem, sine  voto  baptismi,  conferre  regenerationis  gratiam  ho- 
mini qui  ficte  fuerat  baptizatus,  quasi  Baptismus  iam  susceptus, 
conditio  esset  praerequisita,  qua  posita,  iam  contritio  valeret  ad 
primam  iustificationem  conferendam ; quia  regenerationis,  seu  pri- 
mae iustificationis.  Baptismus  numquam  est  conditio,  sed  causa; 
ideoque  semper  vi  et  efficacitate  sua  debet  effectum  producere 
regenerationis  spiritualis,  ut  vera  sint  verba  Salvatoris : « Nisi  quis 
renatus  fuerit»,  etc. 

b)  S.  Augustinus  reviviscendam  baptismi  cum  obice  recepti 
non  modo  ut  certissimam  habuit,  sed  ex  eadem  revincebat  Do- 
na tistas,  qui  eum  urgebant  hoc  dilemmate.  Vel  Baptismus  noster 
dimitdt  peccata,  vel  non.  Si  dimittit;  ergo  datur  apud  nos  Spi- 

ritus  Sanctus,  ac  proinde  sumus  in  vera  Ecclesia.  Si  non  dimit- 
tit; ergo  denuo  baptizandi  sumus.  — Respondebat  Augustinus 
valere  Baptismum  eorum  ad  peccati  remissionem,  non  quando 
culpabiliter  extra  veram  Ecclesiam  illum  recipiebant,  sed  quando 
convertebantur  et  peccatum  in  susceptione  Baptismi  commissum 
detestabantur. 

lam,  occasione  thesis  XVIIL,  dedimus  clarissima  S.  Doctoris 
testimonia,  in  quibus  ea  praesertim  attendantur  verba:  « Tunc 
incipit  valere  idem  Baptismus  ad  dimittenda  peccata  » , et  alia  (( Deus 

sanctificat  sacramentum  suum,  ut  homini postea  ad  se  veraciter 

converso  idipsum  valeat  ad  salutem  »,  — His  addas  quod  (de  bapt. 
1.  I.  cap.  12.),  ait:  « Non  iterum  baptizandus  est;  quia  ipsa  ei 
reconciliatione  ac  pace  praestatur,  ut  ad  remissionem  peccatorum 
eius  in  unitate  iam  prodesse  incipiat  sacramentum,  quod  acceptum 
in  schismate  prodesse  non  poterat». 

Eodem  modo  loquitur  Auctor  Sermonis  de  Passione,  inter 
opera  S.  Cypriani:  « Et  licet  indigni  sint  qui  accipiunt,  sacra- 
mentorum tamen  reverentia,  et  propinquiorem  ad  Deum  parat 
accessum,  et  ubi  redierint  ad  cor,  constat  ablutionis  donum,  et 
redit  effectus  munerum». 

S.  Thomas  (3.  p.  q.  69.  art.  10.)  quaerens  « utrum  fictione 
recedente  Baptismus  suum  effectum  consequatur  » , conclusionem 
affirmantem  statuit  auctoritate  S.  Augustini,  et  ratione  confirmat, 
luvat  utrumque  referre:  — 

« Sed  contra  est  quod  Augustinus  dicit  in  lib.  i.  de  bapt. 
cont.  Donatist. , c.  12.  parum  a prine.:  ‘Tunc  valere  incipit  ad 
salutem  baptismus,  cum  illa  fictio  veraci  confessione  recesserit, 
quae  corde  in  malitia  vel  sacrilegio  perseverante,  peccatorum  abo- 
litionem non  sinebat  fieri’. 

Respondeo  dicendum  quod,  sicut  supra  dictum  est,  quaest.  66. 
art.  9.  baptismus  est  quaedam  spiritualis  regeneratio.  Cum  autem 
aliquid  generatur,  simul  cum  forma  recipit  effectum  formae,  nisi 
sit  aliquid  impediens,  quo  remoto,  forma  rei  generatae  perficit 
suum  effectum,  sicut  simul  cum  corpus  grave  generatur,  mo- 
vetur deorsum,  nisi  sit  aliquid  prohibens,  quo  remoto,  sta- 
tim  incipit  moveri  deorsum.  Et  similiter  quando  aliquis  ba- 
ptizatur, accipit  characterem  quasi  formam,  et  consequitur  pro- 
prium effectum,  qui  est  gratia  remittens  omnia  peccata.  Impe- 
ditur autem  quandoque  per  fictionem.  Unde  oportet  quod  re- 

mota  ea  per  poenitentiam,  baptismus  statim  consequatur  suum 
effectum  ». 

Probatur  secundo  thesis  quoad  sacramenta  Confirmationis,  Or- 
dinis, Extremae  Unctionis  et  Matrimonium. 

Et  quidem  pro  sacramentis  Confirmationis  et  Ordinis,  sic  pro- 
cedit argumentum.  — Ideo  reviviscere  Baptismus  dicitur,  quia 
Christus,  qui  hoc  sacramentum  instituit  contra  peccatum  origi- 
nale, statuit  ut  conferret  gratiam  regenerationis,  etsi  tantum  post 
sacramenti  susceptionem  haberetur  dispositio  necessaria  ad  con- 
sequendum eius  effectum;  ne  homo,  gratia  illa  baptismali,  et  huic 
adnexis  actualis  gratiae  auxiliis  perpetuo  privaretur,  cum  Bapti- 
smus iterari  nequeat.  — Atqui  haec  ratio  similiter  valet  pro  Con- 
firmatione et  Ordine.  — Ergo  admitti  debet  reviviscentia  horum 
sacramentorum. 

Minor  patet:  nam  haec  etiam  sacramenta  iterari  non  possunt; 
ac  proinde  qui  ea  ficte  suscepissent,  non  tantum  in  perpetuum 
privati  mansissent  gratia  sanctificante,  quam  ab  illis  recipere  po- 
tuissent, sed  et  iure  ad  gratias  actuales,  quae  tempore  opportuno 
vi  illorum  sacramentorum  conceduntur,  et  quae  tam  necessariae 
sunt,  sive  confirmatis  ut  fidem  etiam  cum  vitae  dispendio  fortiter 
profiteri  possint,  sive  ordinatis  ut  munus  suum  sancte  et  fideliter 
adimplere  valeant. 

Reviviscentiam  sacramenti  Ordinis  S.  Augustinus  diserte  do- 
cuit, (1.  2.  contra  Cresconium,  c.  lo.)  de  sacerdotibus  in  haeresi 
consecratis  haec  dicens:  « Christiana  sane  sacramenta  in  vobis 
agnosco....  Apud  vos  quidem  aliena  sunt;  sed  cum  vos  corre- 
ctos recipit  cuius  sunt,  fiunt  ea  salubriter  vestra,  quae  perniciose 
habebatis  aliena  ».  Ideo  salubria  quia  utique  reviviscunt  et  san- 
ctificant illos  qui  ea  susceperant  cum  peccato. 

lam  age,  ex  hac  ipsa  argumentatione  ostendi  etiam  potest 
reviviscentia  Extremae  Unctionis  et  Matrimonii.  Etenim  tria  sa- 
cramenta, de  quibus  locuti  sumus,  ideo  dicuntur  sublata  fictione 
reviviscere,  quia  iterari  non  possunt,  et  nisi  reviviscerent,  num- 
quam  gratia  his  sacramentis  propria  posset  obtineri.  — Atqui  Ex- 
trema Unctio  et  Matrimonium,  etsi  talia  non  sint  ut  absolute 
numquam  iterari  possint,  secundum  quid  tamen  iterari  nequeunt. 
— Ergo  et  haec  sacramenta  videntur  pariter  reviviscere.  — Minor 
constat,  quia  Matrimonium  durante  eodem  coniugio  iterari  ne- 

quit;  Extrema  vero  Unctio  durante  eadem  infirmitate  semel  tan- 
tummodo conceditur,  id  intelligendo  iuxta  verba  Ritualis  Romani : 
«In  eadem  infirmitate  hoc  sacramentum  iterari  non  debet,  nisi 
diuturna  sit,  ut  si,  cum  infirmus  convaluerit,  iterum  in  periculum 
mortis  inciderit  ». 

Sed  tertio,  rationes  quas  modo  dedimus  pro  aliis  sacramentis 
non  valent  pro  Eucharistia;  ergo  ille  qui  sacrilege  eam  suscepit 
non  potest  suscepti  sacramenti  percipere  fructum,  ablato  obice. 
— Et  re  quidem  vera , Eucharistiae  sacramentum , ex  sua  insti- 
tutione, reiterari  potest,  et  alia  sacramenta,  de  quibus  egimus, 
iterari  nequeunt  vel  absolute,  vel  saltem  secundum  quid.  — Prae- 
terea si  admitteretur  reviviscentia  sacramenti  Eucharistiae  sacri- 
lege suscepti  sequeretur  absurdum ; nimirum  sacerdotem  omnibus 
diebus  sacrilege  Missam  celebrantem,  si  in  fine  vitae  cum  remissa 
attritione  confiteretur,  recipere  augmentum  gratiae  ex  opere  ope- 
rato correspondens  illis  omnibus  communionibus,  ac  proinde  san- 
ctissimum fieri  propter  frequentissima  sacrilegia  quae  commisit, 
et  eo  sanctior  quo  plura  fuissent  sacrilegia,  et  multo  sanctior  si 
contra  Ecclesiae  leges  singulis  diebus  pluries  celebrasset.  Quis 
umquam  haec  omnia,  quaeso,  audire  vellet  ut  probabilia? 

Obiectionibus  satisfit:  — 

Obi.  I.  — S.  Aug.  loco  citato  (1.  i.  de  bapt.  c.  12.)  remissio- 
nem peccatorum  tribuit  poenitentiae,  seu  piae  correctioni  et  veraci 
confessioni.  Ergo  reviviscentiam  non  tribuit  Baptismo. 

R.  D.  Ant.  — Tribuit  poenitentiae  tamquam  removenti  pro- 
hibens, seu  obicem  fictionis  C.  Tamquam  causae  effectrici  N. 

Obi.  2.  — Opus  mortuum,  h.  e.  in  statu  peccati  mortalis  fa- 
ctum non  reviviscit,  sicut  opera  bona,  licet  de  cetero  meritoria 
sint,  si  tamen  in  statu  peccati  mortalis  exercita  fuerint  numquam 
reviviscunt  ad  meritum  gratiae  et  gloriae ; atqui  sacramentum  ficte 
susceptum  est  opus  mortuum;  ergo. 

R.  C.  M.  D.  min.  — Sacramentum  ficte  susceptum , ut  opus 
hominis,  est  opus  mortuum  C.  Ut  est  opus  Dei  vel  Christi  N. 
Hinc  est  disparitas  quoad  alia  opera  mortua.  Opus  aliud  meri- 
torium in  statu  peccati  mortalis  exercitum  est  mortuum  simpli- 
citer; proinde  reviviscere  numquam  potest.  At  licet  indigna  sa- 
cramenti susceptio  sit  opus  mortuum,  imo  mortiferum;  ipsum 

tamen  sacramentum,  ut  est  opus  Christi,  in  se  vivum  et  sanctum 
est,  habetque  ex  Christi  meritis  vim  sanctificandi,  ubi  obex  vitae 
et  sanctitatis  recesserit;  ad  instar  causae  meritoriae,  vel  sicut 
corpus  grave,  cessante  impedimento,  causat  motum.  Quare  ne- 
que tenet  hic  Reg.  i8.  I.  in  6.:  Quod  ab  initio  vitiosum  est,  tractu 
temporis  non  convalescit;  quia  sacramentum  in  praesenti  casu  est 
validum  ab  initio,  ideoque  etsi  non  exerat  virtutem  suam  dum 
confertur,  exeret  tamen  postea,  recedente  impedimento. 

Obi.  3.  — Si  post  Baptismum  ficte  susceptum  homo  peccet, 
et  deinde  cum  attritione  accedat  ad  sacramentum  Poenitentiae, 
in  hoc  casu  deberet  conferri  gratia  tam  a sacramento  Poeniten- 
tiae praesente,  quam  a Baptismo  reviviscente:  at  hoc  dici  non 
potest.  Proh,  min.  Quia  gratia  a Baptismo  collata  est  incompos- 
sibilis  non  solum  cum  peccatis  quae  animam  commaculant  ante, 
sed  etiam  post  Baptismum ; ergo  Baptismus  deleret  peccata  post 
Baptismum  admissa,  quod  dici  non  potest.  Pari  ratione,  gratia 
collata  vi  sacramenti  Poenitentiae  est  incompossibilis  etiam  cum 
peccatis  ante  Baptismum  commissis,  et  ipso  originali;  ergo  et  hoc 
sacramentum  illa  deleret,  quod  certo  falsum  est. 

R.  N,  min.  Ad  prob,  N.  Cons.  — Etsi  quilibet  gradus  gratiae 
sit  incompossibilis  cum  quolibet  peccato  gravi;  Deus  tamen  in 
hoc  casu,  eodem  signo  concurret  cum  utroque  sacramento  ad 
conferendam  eamdem  realiter  gratiam;  ita  ut,  quatenus  est  a Ba- 
ptismo, deleat  directe  solum  originale  ac  peccata  Baptismum 
praecedentia;  quatenus  vero  est  a Poenitentia,  remittat  directe 
solum  peccata  post  Baptismum  admissa.  Sicuti  enim  dicimus, 
visionem  beatificam,  ex.  gr.  realiter  esse  tam  ab  intellectu,  quam 
a lumine  gloriae,  sed  formalitatem  vitalitatis  respondere  intelle- 
ctui, formalitatem  supernaturalitatis  lumini  gloriae,  quatenus  sine 
intelleau  non  haberetur  vitalitas,  nec  supernaturalitas  sine  hoc 
lumine;  ita  eadem  gratia  conferretur  a sacramento  utroque,  ut 
tamen,  qua  deletiva  peccati  originalis  est  aliorumque  ante  Bapti- 
smum, respondeat  Baptismo;  qua  deletiva  peccati  est  post  Bapti- 
smum commissi,  sacramento  Poenitentiae. 

Obi.  4.  — Quando  in  sacramento  poenitentiae  tollenda  esset 
fictio  formalis,  hoc  sacramentum  prius  natura  produceret  effectum 
suum,  quam  Baptismus;  ergo  adhuc  peccata  remitteret  ante  Ba- 
1.  — De  Sacramentis.  20 

ptismum  contracta.  Proh,  Ant.  — Prius  natura  debet  tolli  fictio 
formalis,  ut  Baptismus  operetur  gratiam,  quia  recessus  impedi- 
menti prius  natura  intelligitur,  quam  introductio  formae : sed  fi- 
ctio formalis  non  potest  tolli,  nisi  per  gratiam ; est  enim  pecca- 
tum mortale  sacrilegii:  ergo  si  sacramentum  Poenitentiae  tollat 
fictionem,  prius  natura  producet  gratiam. 

R.  N.  Ant.  Ad  prob.  D,  Ani.  — Prius  natura  debet  tolli  fictio 
in  ratione  voluntarii,  ut  operetur  Baptismus  C.  In  ratione  ma- 
culae N.  Et  sic  D.  min.  Fictio  in  ratione  culpae  et  maculae  non 
potest  tolli,  nisi  per  gratiam  C.  In  ratione  voluntarii  N.  Ad  ra- 
tionem allatam  D.  Recessus  impedimenti  negativi  prius  natura 
intelligitur , quam  introductio  formae  C.  positivi  N.  Nimirum 
sicut  in  physicis,  et  in  exemplo  dato  fit,  carentia  dispositionis 
ultimae  est  impedimentum  negativum,  et  prius  natura  abesse 
debet  ad  introductionem  novae  formae,  forma  autem  prior  in 
materia  est  impedimentum  positivum;  attamen  prior  natura  est 
introductio  formae  novae,  quam  veteris  expulsio:  ita  hic  pecca- 
tum fictionis  est  impedimentum  positivum,  si  spectetur  secun- 
dum maculam,  et  se  habeat  ut  formam  praecedentem  in  materia; 
secundum  rationem  voluntarii  habet  se  ut  est  carentia  dispositio- 
nis ultimae  ad  formam  subsequentem , scilicet  gratiam,  sive  ut 
impedimentum  negativum;  quo  proinde  natura  prius  sublato,  pro 
eodem  signo  utrumque  sacramentum  gratiam  efficit. 

ScHOLiON.  I.  — Ad  sacramentorum  reviviscendam  subinde 
sola  supernaturalis  attritio  sufficit;  subinde  vel  attritio  cum  sacra- 
mento Poenitentiae,  vel  perfecta  contritio. 

I.  Ut  Baptismus,  quando  cum  obice  negativo  susceptus  fuit, 
reviviscat  ad  remissionem  peccati  originalis , aliorumque  perso- 
nalium ante  Baptismi  susceptionem  commissorum,  sola  sufficit 
attritio,  si  post  Baptismum  homo  non  peccaverit  mortaliter;  quia 
in  hoc  casu  impedimentum  adaequatum  gratiae  baptismalis  est 
carentia  illius  dispositionis  necessario  praerequisitae,  quae  requi- 
rebatur ad  percipiendum  cum  fructu  sacramentum;  ideoque  si 
postea  ea  dispositio  ponitur,  omne  tollitur  gratiae  impedimen- 
tum : — sed  dispositio  requisita  et  sufficiens  in  peccatore  adulto 
ad  obtinendam  baptismalem  gratiam  est  attritio ; — ergo.  Insuper 
peccata  personalia  ante  baptismum  commissa  eatenus  solum  sunt 
obex  gratiae,  quatenus  manent  voluntaria:  atqui  per  attritionem 

tolluntur  in  ratione  voluntarii ; haec  enim  illorum  retractatio  est : 
orgo. 

2.  Ut  reviviscat  sacramentum  Baptismi,  et  tollatur  obex  ne- 
gativus in  eo,  qui  post  Baptismum  peccavit  lethaliter,  non  suf- 
ficit ad  obtinendam  baptismalem  gratiam  ponere  dispositionem 
antea  omissam,  seu  attritionem;  sed  requiritur  necessario  vel  con- 
tritio perfecta,  vel  attritio  cum  sacramento  Poenitentiae;  ut  Theo- 
logorum communis  sententia  docet  post  S.  Thomam,  quaest.  69. 
artic.  IO.  ad  3.  Ratio  est,  quia  ad  delendum  peccatum  mortale 
post  Baptismi  susceptionem  commissum  necessitate  medii  requi- 
ritur sacramentum  Poenitentiae  vel  in  re,  vel  in  voto,  cum  Ba- 
ptismus institutus  non  sit  ad  delenda  peccata  post  ipsum  com- 
missa, et  haec  clavibus  seu  iurisdictioni  Ecclesiae  subdita  sint. 

3.  Similiter  sufficiens  non  est  attritio,  ut  tollatur  obex  cul- 
pabilis, seu  formalis,  quocum  susceptus  fuit  Baptismus,  — quod 
autem  de  Baptismo  dicimus,  de  aliis  sacramentis  reviviscentibus 
dicendum  est.  Tunc  contritio  perfecta,  vel  sacramentum  Poeni- 
tentiae requiritur,  quia  obex  fuit  mortale  peccatum  sacrilegii,  et 
illud  auferri  nequit  nisi  per  contritionem  perfectam,  aut  per  at- 
tritionem cum  sacramento.  — Nec  dicas  obicem  in  eo  casu  non 
esse  aliquod  peccatum  quod  post  baptismum  commissum  fuit , 
ac  proinde  tolli  posse  per  reviviscendam  ipsius  sacramenti  ba- 
ptismi, elicita  attritione  sola  quae  ad  baptismum  tamquam  dispo- 
sitio in  subiecto  requiritur,  nec  ut  removeantur,  necessariam  esse 
contritionem  perfectam  aut  sacramentum  Poenitentiae.  Etenim, 
— et  loquimur  de  fictione  non  inchoata,  sed  perfecta,  de  ea 
nempe  quae  perduraret  usquedum  sacramentum  in  suo  esse  per- 
ficeretur, — si  quis  culpabili  fictione  accipit  Baptismum,  haec  fi- 
ctio quamvis  sacramento  valide  suscepto  tempore  non  sit  poste- 
rior, est  tamen  natura,  nam  consummatur  in  illo  ultimo  instanti 
quo  prior  natura  est  Baptismus  quam  fictio;  quae  non  impedit 
quominus  sacramentum  sit  validum  et  characterem  in  anima  im- 
primat indelebilem,  sed  quominus  gratia,  quae  conferri  deberet, 
reapse  conferatur.  At  per  sacramentum  susceptum  fit  homo  sub- 
ditus Ecclesiae : ergo  Ecclesiae  clavibus  subiicere  debet  fictionem 
suam  culpabilem,  propter  quam  sacramentum  salutifero  caruit 
effectu. 


ScHOLiON  2.  — Quaeri  potest  utrum  sacramenta,  ablato  obice. 

conferant  semper  aequalem  gratiam;  et  hac  de  re  duplex  est 
sententia  Theologorum.  Prima,  quam  amplectitur  Suarez,  tenet 
semper  dari  aequalem  et,  cum  agitur  de  Baptismo,  illam  conferri 
quae  infunditur  parvulis:  ratio  autem  est  quia  gratia,  recedente 
fictione,  datur  a sacramento  solo,  et  non  secundum  dispositio- 
nem subiecti,  nam  nulla  in  eo  dispositio  fuit  quando  Baptismum 
acceperat,  et  attritio  subsequens  nequit  esse  dispositio  Baptismi 
iam  suscepti.  — Secunda  sententia,  quam  defendit  Cardinalis  de 
Lugo,  docet  gratiam  inaequalem  conferri  secundum  inaequalem 
bonitatem  actus,  quo  fictio  tollitur.  Momenta  praecipua  huius 
sententiae  sunt,  i.  verba  Concilii  Tridentini,  sess.  14.  c.  4.  ubi 
de  detestatione  et  retractatione  peccatorum  dicitur:  « Fuit  autem 
quovis  tempore  ad  impetrandam  veniam  peccatorum  hic  contri- 
tionis motus  necessarius  »:  ergo,  concludit  de  Lugo,  illa  dete- 
statio concurrit  ad  effectum  baptismi,  ut  meritum  de  congruo; 
sed  maiorem  vim  ad  merendum  habet  melior  ac  perfectior  dolor 
de  peccatis,  quam  minus  perfectus : ergo  effectus  Baptismi  inae- 
qualis erit  secundum  perfectionem  istius  doloris.  2.  luxta  doctri- 
nam eiusdem  Concilii,  sess.  6.  cap.  7.  gratia  confertur  adultis  se- 
cundum propriam  cuiusque  dispositionem : porro  actus,  quo  au- 
fertur obex,  est  vera  dispositio  ad  gratiam  Baptismi  recipiendam, 
et  probatur,  — tum  quia  Baptismus  antea  acceptus  non  habet 
vim  remittendi  peccata  maiorem  quam  Baptismus  praesens;  sed 
hic  non  remittit  peccata  absque  dispositione  suscipientis,  ergo 
nec  ille:  — tum  quia  Baptismus  antea  susceptus  conferre  non 
potuit  gratiam  propter  defectum  dispositionis;  ac  proinde  expe- 
ditus fieri  nequit  ad  eam  conferendam  nisi  posita  dispositione; 
actus  igitur,  quo  per  remotionem  obicis.  Baptismus  iam  valet 
effectum  sanctificantis  gratiae  conferre,  vera  est  dispositio.  — 
Confer,  si  lubet,  de  Lugo,  de  sacramentis  in  genere,  disp.  9. 
sect.  5. 


ARTICULUS  SEXTUS 

De  charactere  sacrame ntali. 

Character  Graece  idem  est  ac  Latine  figura,  signaculum,  nota, 
qua  res  quaelibet  insignitur:  et  quamvis  id  primo  intelligatur  de 
rebus  sensibilibus,  ita  ut  dicamus  pecora,  exempli  gratia,  chara- 

ctere  esse  notata  cum  signum  aliquod  particulare  distinctivum 
inustum  habent;  in  spiritualibus  tamen  characteris  nomen  etiam 
adhibetur  ad  expressam  imaginem  significandam.  « Character», 
ait  S.  Thomas  (3.  q.  63.  a.  i.  ad  2.),  « vel  signaculum  dici  potest, 
per  quamdam  similitudinem,  omne  quod  configurat  alicui,  vel 
distinguit  ab  alio,  etiamsi  non  sit  sensibile:  sicut  Christus  di- 
citur figura^  vel  character  paternae  substantiae,  secundum  Aposto- 
lum, Heb.  1.  ».  — Usu  ecclesiastico  character  est  signaculum  spi- 
rituale per  sacramentum  animae  perpetuo  impressum,  quo  homo 
specialiter  deputatur  ad  ea  quae  sunt  divini  cultus  ^ 


* In  sacramentis  novae  legis  Doctores  scholastici  distinguere  solent  sacra- 
mentum tantum,  rem,  et  rem  ac  sacramentum;  in  hac  vero  enumeratione,  sa- 
cramenti nomen  accipitur  non  stricto  sensu,  seu  non  id  solum  significat  quod 
est  signum  practicum  gratiae,  sed  latiori  acceptione  indicat  signum  ad  sacra- 
mentum pertinens  , licet  non  sit  pars  intrinseca  sacramenti , sed  potius  eius 
effectus.  Similiter  quum  Theologi  aliquid  in  sacramentis  appellant  sacramentum 
tantum  non  ideo  dicunt  in  eo  solo  consistere  adaequatam  rationem  sacramenti, 
sed  illud  ita  esse  signum,  ut  simul  non  sit  res  per  signum  significata.  Volunt 
ergo  Scholastici  hoc  loquendi  modo  declarare  in  sacramentis  aliquid  esse  quod 
significat  et  non  significatur,  atque  hoc  vocant  sacramentum  tantum;  rursus 
aliquid  esse  quod  significatur  et  non  significat,  vocantque  istud  rem;  demum 
esse  quod  significat  et  significatur;  et  hoc  dicunt  esse  rem  et  sacramentum. 

In  Baptismo,  Confirmatione  et  Ordine,  materia  et  forma  dicuntur  sacra- 
mentum tantum,  sigpiificant  enim  gratiam,  characterem  et  alios  effectus;  gratia 
res  sacramenti  dicitur,  quia  significatur  et  non  significat ; character  autem  di- 
citur res  et  sacramentum,  quia  significat  gratiam  et  significatur  ab  ipso  sacra- 
mento. 

In  Eucharistia  eadem  tria  distinguuntur:  species  sunt  sacramentum  tantum, 
quia  significant  corpus  Christi  et  gratiam,  sed  non  significantur;  gratia  est 
quae  significatur  et  non  significat;  et  corpus  Christi,  quia  significat  gratiam 
et  significatur  a verbis  et  speciebus,  res  est  simul  et  sacramentum.  — In  Ma- 
trimonio etiam  communiter  distinguunt  Doctores  verba  contrahentium,  quae 
sunt  sacramentum  tantum;  gratiam  sacramentalem,  quae  est  res;  et  vinculum, 
seu  peculiaris  indissolubilitas , quam  participat  matrimonium  fidelium  ex  eo 
quod  sacramentum  sit,  quod  indissolubile  vinculum  dicunt  esse  rem  et  sacra- 
mentum. 

Difficultas  invenitur  dum  haec  eadem  tria  quaeruntur  in  sacramentis  Poe- 
nitentiae et  Extremae  Unctionis.  De  Extrema  Unctione  duas  opiniones  refert 
Suarez,  (disp.  41.  sect.  3.);  et  prima  quidem  affirmat  rem  et  sacramentum  esse 
hilaritatem  mentis,  et  roborationem  internam,  quae  appellatur  etiam  a quibus- 
dam interna  unctio : alia  opinio  dicit  rem  et  sacramentum  esse  sanitatem  cor- 
poris, quam  illud  sacramentum  affert,  si  ad  salutem  animae  expedierit.  — De 
Poenitentia,  postquam  multas  opiniones  retulerit.  Cardinalis  de  Lugo  (disp.  2. 

Tria  novae  legis  sacramenta,  Baptismum  nempe,  Confirma- 
tionem et  Ordinem,  valide  suscepta,  characterem  imprimere,  ad- 
eoque  iterari  non  posse  docuit  semper  Ecclesia;  et  contra  No- 
vatores XVL  saeculi,  qui  post  Wicleft  ausi  sunt  asserere  id  fuisse 
Innocentii  Papae  IIL  novum  inventum,  ut  dogma  fidei  definivit 
in  Concilio  Tridentino,  sess.  7.  c.  9. : — « Si  quis  dixerit,  in  tri- 
bus sacramentis.  Baptismo  scilicet,  Confirmatione  et  Ordine,  non 
imprimi  characterem  in  anima,  hoc  est,  signum  quoddam  spiri- 
tuale et  indelebile,  unde  ea  iterari  non  possunt,  anathema  sit  » . 
— In  Decreto  ad  Armenos  a Concilio  Florentino  idem  antea 
declaratum  fuerat:  « Inter  haec  sacramenta  (novae  legis)  tria  sunt: 
Baptismus,  Confirmatio  et  Ordo,  quae  characterem,  id  est,  spiri- 
tuale quoddam  signum,  a ceteris  distinctivum,  imprimunt  in  ani- 
ma indelebile.  Unde  in  eadem  persona  non  reiterantur.  Reliqua 
vero  quatuor  characterem  non  imprimunt,  et  reiterationem  ad- 
mittunt )). 

Valde  discrepant  inter  se  Theologi  cum  de  natura  disserunt 
characteris.  Scotus  eam  reponit  in  relatione  reali ; alii  ad  figurae 
speciem  characterem  revocant;  quidam  dixerunt  eum  esse  pati- 
bilem qualitatem;  alii  asseruerunt  esse  habitum;  alii  potentiam. 
Durandus  putavit  characterem  non  esse  quid  reale  distinctum  ab 
anima,  sed  esse  dumtaxat  relationem  rationis,  seu  denominatio- 
nem externam,  per  quam  homo  deputatur  ad  sacras  functiones, 
eo  fere  modo  quo  reges  deputant  cives  ad  publica  munera  exer- 


sect.  8.  num.  166.)  sic  concludit:  (c  Igitur,  ut  defendamus  illam  communem 
divisionem  in  omnibus  sacramentis , et  assignemus  aliqua  ratione  quidquam , 
quod  in  sacramento  poenitentiae  sit  res  et  sacramentum  simul,  possumus  id 
aliquo  modo  deducere  ex  doctrina  Concilii  Tridentini  sess.  14.  c.  3.  ubi  de 
re  huius  sacramenti  sic  dicitur:  * Sane  vero  res,  et  effectus  huius  sacramenti, 
quantum  ad  eius  vim,  et  efficaciam  pertinet,  reconciliatio  est  cum  Deo,  quam 
interdum  in  viris  piis,  et  cum  devotione  hoc  sacramentum  suscipientibus,  con- 
scientiae pax  ac  serenitas  cum  vehementi  spiritus  consolatione  consequi  solet  *. 
In  quibus  verbis  videtur  Concilium  eodem  modo  loqui  de  hac  conscientiae 
pace  in  ordine  ad  hoc  sacramentum,  sicut  postea  agendo  de  Extrema  Unctione 
in  eadem  sess.  c.  2.  dixit,  sanitatem  corporis  esse  illius  eflfeaum  et  rem. . . . 
Sic  eodem  fundamento  dicere  possumus , in  sacramento  poenitentiae  pacem 
illam  internam  esse  rem  et  sacramentum,  quia  et  significat  et  significatur ; si- 
gnificat quippe  pacem  restitutam  cum  Deo  per  gratiam,  et  remissionem  pec- 
cati: significatur  autem  per  partes  huius  sacramenti,  nempe  per  materiam 
et  formam  ». 

cenda,  quin  hac  deputatione  eis  entitas  aliqua  intrinsece  super- 
addatur. 

Hanc  Durandi  sententiam  Bellarminus  (lib.  2.  cap.  19.)  dixit 
vix  differre  a doctrina  haereticorum,  et  Suarez  (disp.  ii.  sect.  2.) 
putavit  iam  non  posse  vindicari  ab  errore  in  fide.  Vasquez 
(disp.  134.  c.  2.),  vero  aliique,  etsi  fateantur  eam  esse  omnino 
reiiciendam,  vindicant  tamen  a censuris,  et  conantur  ostendere 
posse  cum  definitionibus  Concilii  Tridentini  conciliari. 

Thesi  sequenti  dogma  catholicum  propugnabimus,  deinde  in 
scholio  de  characteris  natura  aliquid  attingemus. 

THESIS  XXIII. 

Datur  character  sacramentalis ; isque  per  tria  dumtaxat  sacra- 
menta, Baptismum,  Confirmationem  et  Ordinem,  imprimitur. 

I.  Primum  argumentum,  idque  per  se  solum  sufficiens  ad 
firmandam  thesim,  desumitur  ex  universali  consensu  Ecclesiae  in 
hac  profitenda  doctrina  de  charactere  sacramentali. 

Etenim,  diu  ante  exortas  haereses  saeculi  XVL,  immo  et  longe 
ante  Wicleffi  rebellionem  ^ ut  indubitata  res  ab  omnibus  in  Ec- 
clesia admittebatur  per  sacramenta  quaedam  imprimi  in  anima 
characterem.  — Atqui  consensus  iste,  ut  declaravimus  thesi  VII., 
indubitanter  ostendit  Apostolicam  traditionem  illius  doctrinae; 
eamque  revelatam  esse  manifestat.  — Ergo. 

Probatur  maior,  tum  Concilii  Florentini  apertissima,  in  De- 
creto ad  Armenos,  professione  quam  retulimus:  tum  ex  Decre- 
talibus Gregorii  IX.  et  Innocentii  III.  — Gregorius,  anno  1228., 
Archiepiscopo  Baranensi  (Decret.  lib.  i.  t.  ii.  cap.  i^.)  scribebat: 
« Consultationi  tuae  taliter  respondeo  quod  eos  qui  extra  tem- 
pora statuta  sacros  Ordines  receperunt,  characterem  non  est  du- 
bium recepisse;  quos  pro  transgressione  huiusmodi  (primo  eis 
poenitentia  imposita  competenti)  sustinere  poteris  in  susceptis 
Ordinibus  ministrare  ».  — Et  Innocentius  III.,  Decreto  adversus 
Petrobrussianos,  a nobis  pro  thesi  XX.  superius  citato,  de  cha- 
ractere, qui  per  baptismum  imprimitur,  diserte  agit.  — Interro- 

* WiclefF  obiit  anno  1384. 

gabat  Summum  Pontificem  Archiepiscopus  Arelatensis  « utrum 
dormientibus  et  amentibus  sacramenti  saltem  character  imprima- 
tur, ut  excitati  a somno,  aut  ab  aegritudine  liberati,  non  sint 
denuo  baptizandi».  — Et  Innocentius,  anno  1250.,  respondet: 
qui  est  invitus,  non  absolute  sed  secundum  quid,  «talis  et  is 
qui  ficte  ad  baptismum  accedit,  characterem  suscipit  Christianitatis 

impressum Ille  vero  qui  numquam  consentit,  sed  penitus 

contradicit,  nec  rem,  nec  characterem  suscipit  sacramenti  ».  Amen- 
tes porro  et  dormientes,  prosequitur  summus  Pontifex,  qui  prius, 
compotes  sui,  erant  inviti  «si  fuerint  sic  immersi,  characterem 
non  suscipiunt  sacramenti : secus  autem  si  prius  catechumeni  ex- 
titissent,  et  habuissent  propositum  baptizandi  ».  Et  concludit: 
« T unc  ergo  characterem  sacramentalis  imprimit  operatio , cum 
obicem  voluntatis  contrariae  non  invenit  obsistentem».  — Qua 
responsione  evidenter  patet  fuisse  tunc  in  Ecclesia  notissimam 
de  charactere  doctrinam,  iuxta  quam  sacramenta  quaedam,  si  rite 
et  fructuose  suscipiantur  rem,  seu  gratiam  conferunt  et  imprimunt 
characterem;  sin  autem  cum  obice  ad  gratiam,  solum  imprimunt 
characterem. 

II.  Sed  et  hanc  eamdem  doctrinam  docuisse  a primis  Chri- 
stianae religionis  saeculis  Ecclesiam  constat  ex  celeberrima  con- 
certatione habita  in  Africa,  saec.  V.,  adversus  errores  Donatista- 
rum,  quos  nomine  omnium  Catholicorum  Praesulum  impugnavit 
S.  Augustinus.  In  quaestione  tunc  non  erat  utrum  sacramenta  tria 
haec.  Baptismus,  Confirmatio,  seu  Chrisma,  et  Ordo,  valide  col- 
lata,  iterum  conferenda  essent  eis  qui  ab  haeresi  redirent  ad  Ec- 
clesiam ; sed  concessa  ab  omnibus  traditione  Apostolica  de  sacra- 
mentis illis  non  repetendis,  Donatistae  contendebant  ritum  sacra- 
mentalem,  adhibitum  etiam  iuxta  Christi  institutionem,  sed  a 
ministro  fide  carente,  aut  statu  gratiae,  nullum  esse,  adeoque 
nullum  producere  effectum;  catholici  vero  docebant  una  cum 
dogmate  de  non  iteratione  illorum  sacramentorum,  aliud  quod 
intime  cum  eo  coniungebatur,  et  eius  veluti  ratio  erat  et  funda- 
mentum, nempe  sacramenta  haec  tria,  si  semel  ubicumque,  ser- 
vatis institutionis  a Christo  factae  ritibus,  conferantur,  habere  ali- 
quem effectum  in  initiatis,  independentem  a gratia,  perpetuo  ma- 
nentem etiam  in  rebellibus  et  fugitivis  a Deo  et  ab  Ecclesia;  qui 
effectus,  per  tria  sacramenta  collatus,  et  permanens  etiam  in  ma- 
lis, est  character.  — Catholicam  hanc  doctrinam  tam  saepe  in- 


Digitized  by  <^ooQle 


ART.  VI,  — DE  CHARACTERE  SACRAMENTALI.  3l3 

culcat  S.  Augustinus,  tam  mirifice  et  copiose  evolvit  ac  declarat, 
ut  impossibile  sit  omnia,  vel  saltem  praeclariora  referre  testimonia 
Sancti  Doctoris.  Contentus  ero  paucis,  quae  speciminis  gratia, 
hic  subiunguntur. 

Enarratione  in  Ps.  39.  n.  i.  ait:  «Sicut  patribus  nostris  ad- 
versus leonem  opus  erat  patientia,  sic  nobis  adversus  draconem 
vigilantia.  Persecutio  tamen  sive  a leone,  sive  a dracone  num- 
quam  cessat  Ecclesiae:  et  magis  metuendus  est  cum  fallit,  quam 
cum  saevit.  Illo  tempore  cogebat  Christianos  negare  Christum; 
isto  tempore  docet  Christianos  negare  Christum:  tunc  cogebat, 
nunc  docet...  Modo  enim  quid  dicitur  ab  haereticis  hominibus 
(Donatistis)  christiano  catholico?  Veni,  esto  Christianus...  Et  ille 
mirabili  voce  percussus,  si  nondum  veneno  penetratus  est,  re- 
spondet : Plane  christianus  sum.  Si  autem  movetur,  et  dente  dra- 
conis captus  est,  respondet : « Quare  mihi  dicis.  Esto  christianus  ? 
quid  enim,  non  sum  christianus?  Et  ille.  Non.  Ergo  non  sum? 
Non.  Ergo  nunc  fac  me  christianum,  si  non  sum.  Veni.  Sed  cum 
interrogari  coeperis  ab  episcopo  quis  sis,  noli  dicere,  Christianus 
sum,  aut  Fidelis  sum,  sed  dic  non  te  esse,  ut  possis  esse.  Cum 
enim  audierit  confessionem  christiani  fidelis,  rebaptizare  non  au- 
det: cum  autem  audierit  quod  non  sit,  dat  illi  tanquam  quod 
non  habebat ; ut  quasi  ipse  sit  extra  culpam,  quia  secundum  vo- 
cem eius  facit.  Ubi  quaero  abs  te,  haeretice,  cur  te  extra  culpam 
putas?  Quid  hac  voce  audio?  quia  non  tu  negas,  sed  ille  negat? 
Si  habet  culpam  qui  negat,  quid  qui  docet  negare  eum  qui  negat? 
Itane  vero  tu  extra  culpam  es,  quia  facis  docendo  christianus, 
quod  faciebat  minando  paganus?  Et  quid  agis?  Numquid  tollis 
quod  habet,  quia  negavit  quod  habet?  Non  facis  ut  non  habeat, 
sed  ut  ad  poenam  habeat.  Quod  enim  habet,  habet.  Baptismus 
ille  tamquam  character  infixus  est:  ornabat  militem,  convincit 
desertorem.  Quid  enim  facis?  Christum  imponis  super  Christum». 

In  libro  2.  contra  Parmenianum  (c.  13.  n.  28.)  de  baptismo 
simul  et  de  Ordinatione  loquens,  dicit : « Sicut  Baptismus  in  eis, 
ita  Ordinatio  mansit  integra:  quia  in  praecisione  fuerat  vitium, 
quod  unitatis  pace  correctum  est;  non  in  sacramentis,  quae  ubi- 
cumque sunt,  ipsa  sunt.  Et  cum  expedire  hoc  iudicatur  Ecclesiae, 
ut  praepositi  eorum  venientes  ad  cathoUcam  societatem  honores 
suos  ibi  non  administrent;  non  eis  tamen  ipsa  Ordinationis  sa- 
cramenta detrahuntur,  sed  manent  super  eos.  Ideoque  non  eis  in 

populo  manus  imponitur,  ne  non  homini,  sed  ipsi  sacramento 
fiat  ini  uria  ».  Et  deinde  veritatem  quam  defendit  confirmans  exem- 
plis, (n.  29.)  addit:  « Si  enim  aliquid  furtim  et  extra  ordinem,  in 
monetis  publicis  aurum,  vel  argentum,  vel  aes  percutiendo  signa- 
verint; cum  fuerit  deprehensum,  nonne  illis  punitis,  aut  indul- 
gentia liberatis,  cognitum  regale  signum  thesauris  regalibus  con- 
geretur? Aut  si  quisquam,  sive  desertor,  sive  qui  numquam 
omnino  militavit,  nota  militari  privatum  aliquem  signet;  nonne 
ubi  fuerit  deprehensus,  ille  signatus  pro  desertore  punitur,  et  eo 
gravius  quo  probari  potuerit  nunquam  omnino  militasse,  simul 
secum  punito,  si  eum  prodiderit,  audacissimo  signatore  ? Aut  si 
forte  illum  militiae  characterem  in  corpore  suo  non  militans  pa- 
vidus exhorruerit,  et  ad  clementiam  imperatoris  confugerit,  ac 
prece  fusa,  et  impetrata  iam  venia,  militare  iam  coeperit;  num- 
quid,  homine  liberato  atque  correcto,  character  ille  repetitur,  ac 
non  potius  agnitus  approbatur?  An  forte  minus  haerent  sacra- 
menta Christiana,  quam  corporalis  haec  nota,  cum  videamus  nec 
apostatas  carere  baptismate,  quibus  utique  per  poenitentiam  red- 
euntibus non  restituitur,  et  ideo  amitti  non  posse  iudicatur?» 

In  libro  2.  contra  litteras  Petiliani  (c.  104.  n.  239.)  de  Con- 
firmatione inquit:  «In  hoc  argumento  sacramentum  Chrismatis 
vultis  interpretari:  quod  quidem  in  genere  visibilium  signaculo- 
rum sacrosanctum  est,  sicut  ipse  Baptismus:  sed  potest  esse  in 
hominibus  pessimis,  in  operibus  camis  vitam  consumentibus,  et 
regnum  coelorum  non  possessuris». 

In  Symbolo  (c.  8.  n.  15.).  «Quomodo  desertor  habet  chara- 
cterem, et  isti  baptismum:  habent  sed  unde  damnentur,  non 
unde  coronentur;  et  tamen  si  desertor  ipse  correctus  incipiat 
militare,  numquid  audet  quisquam  characterem  mutare?  » — 
In  I.  loan.  tract.  5.  n.  6,:  « Ecce  accepit  sacramentum  nativi- 
tatis homo  baptizatus ; sacramentum  habet,  et  magnum  sacra- 
mentum , divinum  sanctum , ineffabile attendat  tamen  in 

cor....  videat  si  habeat  caritatem Si  autem  non  habet,  cha- 

racterem quidem  impositum  habet,  sed  desertor  vagatur  » . — Et  haec 
sufficiant. 

III.  Quod  autem  S.  Augustinus  tam  strenue  adversus  Dona- 
tistas  defendebat,  alii  Patres  illi  aetati  suppares  aut  anteriores  in 
catechesibus,  in  libris  de  mysteriis  fidei  nostrae  traaantibus,  et 
speciatim  de  sacramentis,  in  expositione  Sacrarum  Scripturarum, 

in  concionibus,  unanimiter  docebant,  et  aptissimis  comparationi- 
bus illustrabant. 

S.  Ambrosius  (de  Spiritu  Sancto,  c.  6.  nn.  78.  79.)  loquens 
de  effectibus  baptismi,  et  de  ineffabili  operatione  Spiritus  Sanai 
per  aquam,  in  sacramento  regenerationis,  ait:  «Numquid  in  aqua 
vivimus,  sicut  in  Spiritu?  numquid  in  aqua  signamur,  sicut  in 
Spiritu?  In  ipso  enim  vivimus,  et  ipse  est  pignus  haereditatis 
nostrae,  sicut  Apostolus  scribens  ad  Ephesios  ait : ‘ In  quo  cre- 
dentes signati  estis  Spiritu  promissionis  Sancto,  qui  est  pignus 
haereditatis  nostrae’  (Eph.  i.  13.  14.).  Sancto  igitur  Spiritu  signati 
sumus,  non  natura,  sed  a Deo,  quia  scriptum  est:  ‘Qui  unxit 
nos  Deus,  et  qui  signant  nos  et  dedit  pignus  Spiritum  in  cor- 
dibus nostris’  (II.  Cor.  i.  21.  22.)...  Spiritu  signamur,  ut  splen- 
dorem atque  imaginem  eius  et  gratiam  tenere  possimus,  quod  est 
utique  spirituale  signaculum;  nam  etsi  specie  signamur  in  cor- 
pore, veritate  tamen  in  corde  signamur,  ut  Spiritus  Sanctus  ex- 
. primat  in  nobis  imaginis  coelestis  effigiem».  — S.  Doctor  dupli- 
cem hic  baptismi  effectum  distinguit,  gratiam  et  signaculum : et 
hoc  non  esse  inquit  sacramentum  externe  susceptum,  sed  quod 
significatur  quidem  exterius  a sacramento;  verum  interius,  in 
anhna,  a Spiritu  Sancto  imprimitur  per  sacramentum.  — De  si- 
gnaculo Confirmatiouis  loquitur  S.  Ambrosius  in  libris  de  sacra- 
mentis (1.  3.  c.  2.  Conf.  etiam,  de  mysteriis,  c.  8.). 

S.  Cyrillus  Hierosolymitanus  praeclara  testimonia  de  chara- 
ctere habet  sacramentali : imo  et  propriis  notis  distinguit  eum 
qui  per  baptismum  imprimitur  ab  eo  qui  est  per  sacramentum 
Confirmationis.  Characterem  Confirmationis  vocat  (Catechesi  18. 
n.  33.)  signaculum  communicationis  Spiritus  Sancti,  baptismalem 
dicit  (Catech.  i.  n.  2.)  esse  illum  quo  in  lavacri  regeneratione  ra- 
tionabili Christi  gregi  accensemur : illum  docet  (Catech.  22.  n.  7.) 
animae  imprimi  dum  foris  oleo  chrismatis  fidelis  inungitur:  hunc 
(Catech.  3.  n.  4.)  appellat  signaculum  per  aquam,  ttSv  Sl 
(T^ppotylSa:  unum,  seu  Confirmationis,  significat  (Catech.  18.  n.  33.) 
post  Baptismum  esse  collatum:  alterum  in  ipso  Baptismo  im- 
pressum, ita  ut  uno  eodemque  tempore  aqua  corpus  abluat,  et 
Spiritus  signet  animam  (Catech.  3.  n.  4-12.).  Ne  nimius  sim,  re- 
feram duo  tantum  loca:  — 

In  Protocatechesi,  (n.  16.)  declarat  baptismi  effectus:  «Magna 
res  est  sane  quod  verbis  proponitur  baptisma:  captivis  pretium, 

peccatorum  remissio,  mors  peccati,  animae  regeneratio,  lumino- 
sum indumentum,  signaculum  sanctum  indissolubile  iyiot, 

a>C(XT(xXuTo;),  vehiculum  ad  coelum,  paradisi  deliciae,  regni  ob- 
tinendi causa,  adoptionis  donum»:  deinde  sub  finem  orationis 
hortatur  catechumenos  ad  susceptionem  sacramenti  his  verbis: 
«Firmemus  mentem,  contendamus  animam,  praeparemus  cor... 
Deleat  ille  (Deus)  chyrographum  quod  contra  vos  est,  oblivio- 
nem autem  tribuat  vobis  priorum  delictorum;  atque  in  Ecclesiam 
vos  inserat,  sibique  milites  allegat,  arma  vobis  iustitiae  circum- 
ponens: coelestibus  Novi  Testamenti  rebus  repleat,  et  Spiritus 
Sancti  concedat  signaculum  indelebile  in  saecula  (xat  IIv£u[Ji.aTo;  AyCou 
Swy)  ave^a^eiTTTOv  tou;  aCcSvac)».  — In  Catechesi  i. 
(n.  2.):  «Accedite»,  inquit,  «ad  mysticum  signaculum,  ut  ab 
hero  favorabiliter  agnosci  possitis  » ; et  (n.  3.)  prosequitur:  « Sa- 
lutare et  admirabile  sigillum  confert,  quod  contremiscunt  daemo- 
nes et  agnoscunt  Angeli;  ita  ut  illi  quidem  fugitent  abacti,  hi 
vero  ut  familiarem  et  cognatum  circumplectantur». 

S.  Basilius  (Homilia  in  S.  Baptisma  n.  4.)  haec  habet  ad  rem 
egregia:  « Angeline  te  suscipient,  an  detinebunt  qui  iam  tenent? 
In  acie  duces  tesseram  tribuunt  sub  se  militantibus,  ut  et  amici 
facile  se  invicem  inclament,  et  si  in  conflictu  fuerint  cum  hosti- 
bus commixti,  queant  citra  confusionem  seiungi.  Agnoscet  te 
nemo,  nosterne  sis,  an  hostium,  nisi  mysticis  signis  necessitudi- 
nem affinitatemque  ostenderis,  nisi  signatum  sit  super  te  lumen 
vultus  Domini.  Quomodo  vindicabit  te  angelus  ? quomodo  eripiet 
ex  hostibus,  nisi  agnoverit  signaculum?  Quomodo  dicturus  es 
tu.  Dei  sum,  si  notas  ac  insignia  non  exhibeas?  An  ignoras,  ex- 
terminatorem domos  signatas  praeteriisse , in  his  vero  quae  si- 
gnatae non  erant,  primogenita  occidisse?  Thesaurus  non  obsi- 
gnatus diripi  a furibus  facile  potest : ovi  signo  carenti  tuto  struun- 
tur insidiae».  — Et  (n.  5.)  effectus  Baptismi  enumerat  dicens: 
« Baptismus  captivis  est  redemptionis  pretium,  debitorum  condo- 
natio, mors  peccati,  regeneratio  animae,  indumentum  lucidum, 
sigillum  quod  nullo  conatu  frangi  potest,  vehiculum  ad  coelum». 

S.  Gregorius  Nazianzenus  (Orat.  40.  in  S.  Baptis,  n.  4.)  mul- 
tiplices appellationes  baptismi  enumerat  quia  « multiplex  huius 
beneficii  utilitas , multas  quoque  appellationes  nobis  peperit » ; 
has  autem  vocat : « Donum,  gratiam,  baptismum,  unctionem,  il- 
luminationem, incorruptionis  indumentum,  regenerationis  lava- 

erum,  sigillum  » et  significans  qua  ratione  sigillum  vocetur,  ait : 
«quia  conservatio  est,  ac  dominationis  obsignatio». 

S.  loannes  Chrysostomus  (hom.  3.  in  II.  ad  Cor.  n.  7.): 
« Quemadmodum  »,  inquit,  « nota  quaedam  militibus,  ita  fidelibus 
quoque  Spiritus  imponitur.  Quo  fit  ut,  si  ordinem  deserueris, 
perspicuus  omnibus  fias.  ludaei  enim  signi  loco  circumcisionem 
habebant,  nos  autem  pignus  Spiritus».  — S.  Ephrem  Syrus  (in 
Bib.  Orient.  Assemani,  t.  i.  p.  94.):  «Spiritus  Sanctus»,  ait, 
«per  oleum  imprimit  signum  suum  ovibus  suis.  Sicut  annulus 
in  cera  imprimit  suum  sigillum,  ita  etiam  signum  occultum  Spi- 
ritus per  oleum  imprimitur  personis,  quando  unguntur  in  ba- 
ptismo » . 

Porro  ex  hoc  modo  loquendi  communiter  a Patribus  usur- 
pato, ad  significandum  characterem  tribus  sacramentis  impressum 
in  anima  fidelium,  clarescit  etiam  sensus  illorum  testimoniorum, 
quae  in  vetustioribus  ecclesiasticis  documentis  eamdem  veritatem 
brevius  atque  obscurius  tradiderunt.  Sic  characterem  intelligere 
debemus  quando  baptismus  a demente  Romano  (Epist.  II.  ad 
Cor.  cc.  7.  8.)  exhibetur  ut  sigillum  immaculatum,  in  Constitu- 
tionibus Apostolicis  (1.  2.  cap.  39.)  ut  sigillum  infrangile,  in  acti- 
bus Theclae  (cap.  8.)  ut  signaculum  in  Christo,  a Tertulliano  (de 
spect.  cc.  4.  24.)  ut  signaculum  nostrum,  signaculum  fidei,  — Et  in 
excerptis  ex  Theodoto  apud  Clementem  Alexandrinum  (n.  86.), 
haec  diserta  de  charactere  nobis  servata  sunt : « Cum  Domino 
numisma  oblatum  esset,  non  dixit : cuius  est  possessio,  sed  cuius 
est  imago  et  superscriptio?  Caesaris:  ut  cuius  esset,  illi  redde- 
retur. Sic  et  fidelis  Dei  nomen  per  Christum  sibi  superscriptum 
habet.  Spiritum  autem  veluti  imaginem  aTroypa^TQV  (xev  Sia 
XpicTOu  To  6vo(/.a  Tou  0SOU,  TO  -Se  Trveup.a  lo;  efxova).  Quan- 
doquidem et  muta  animalia  per  signaculum  ostendunt  cuius 
unumquodque  pecus  sit,  et  ex  signo  hoc  vindicantur : sic  et  anima 
fidelis,  quae  veritatis  sigillum  accepit,  stigmata  Christi  portat 
(ouTo>  xai  >5  itktttj  to  T^i^  iXiQTeia;  Xa^ouaa  (xcppayKTpia 

Tz  (TTiyfJLZTz  TOU  itepKpspei)  ».  — Verba  autem  S.  Dio- 

nysii (de  Eccl.  Hier.  cap.  2.  p.  3.  § 4.)  si  cum  allatis  hucusque 
testimoniis  comparentur,  similiter  spectant  characterem : « Sic  ad- 
ductum (eum,  qui  suscepturus  est  Baptismum)  divina  beatitudo 
ad  sui  admittit  communicationem,  propriaeque  lucis,  instar  signi 
cuiusdam  ». 


Digitized  by  <^ooQle 


3l8  PARS  m.  DE  EFFICACITATE  SACRAMENTORUM. 

IV.  Nec  omnino  desunt  loca  Scripturarum,  in  quibus,  posita 
constanti  doctrina  Patrum,  videri  possit  adumbratus  character  sa- 
cramentalis.  Paulus  enim  ad  Cor.  (II.  Cor.  i.  21.)  scribit:  «Qui 
unxit  nos  Deus ; qui  et  signavit  nos  (0  xai  (T(ppayi(xa(Asvo;  viai;), 
et  dedit  pignus  Spiritus  in  cordibus  nostris»  : — et  ad  Eph.  (1.13.) : 
« Et  credentes  signati  estis  Spiritu  promissionis  Sancto  (xai  tui- 
CTeu-ravTe;  e<T^pay(<i0£T£  IIv£u(AaTi  tt); 

Et  in  eadem  Epist.  (iv.  30.) : « Et  nolite  contristare  Spiritum 
Sanctum  Dei:  in  quo  signati  estis  in  diem  redemptionis  (£v  ^ 
£(x<ppaY^<i9€T£  £K  iQ(A£pav  airoXuTpa)(r£a);)  ».  — Non  utique  con- 
tendimus his  Pauli  sententiis,  per  se  solis  inspectis,  demonstrari 
dogma  de  charactere  sacramentali  impresso  in  anima  ex  susce- 
ptione trium  novae  legis  sacramentorum;  sed  illud  propugnamus, 
quod  recte  adnotat  P.  Franzelin,  (de  sacr.  in  gen.  p.  155.)  nempe, 
«supposita  in  Apostolis  sententia  de  charactere  sacramentali, 
qualis  ex  Traditione  demonstratur,  non  potuisse  Paulum  Apo- 
stolum sigillum  cum  gratia  ita,  ut  videmus,  coniungere  et  distincte 
exprimere,  quin  ea  sententia  ipsa  menti  scribentis  obversata  et 
illis  verbis  expressa  esse  censeri  debeat». 

V.  Ex  non  iteratione  trium  sacramentorum  aliud  communiter 
Theologi  desumunt  argumentum  ad  probandum  per  ea  imprimi 
in  anima  characterem.  Audiatur  Bellarminus,  (de  sacram,  in  ge- 
nere, 1.  2.  c.  22.):  «Baptismus  non  potest  repeti,  si  fuerit  semel 
rite  collatus,  ut  etiam  Confirmatio  et  Ordo:  cetera  possunt  re- 
peti, ut  notum  est  de  Eucharistia  et  Absolutione.  Sed  vera  causa 
non  potest  assignari  huius  discriminis,  nisi  character:  igitur  ne- 
cesse  est  fateri  imprimi  per  sacramenta  quaedam  characterem. 
Maior  propositio  est  recepta  ab  omnibus,  etiam  haereticis  huius 
temporis,  exceptis  Anabaptistis.  Minor  probatur;  nam  in  primis 
si  ponatur  character,  perspicua  erit  ratio  discriminis.  Ideo  enim 
quaedam  sacramenta  non  possunt  repeti,  quia  semel  data  semper 
manent  in  suo  effectu : alia  repetuntur,  quia  non  manent  nec  in 
se,  nec  in  suo  effectu ; gratia  enim,  quae  est  effectus  solus  alio- 
rum sacramentorum,  facile  potest  amitti,  et  saepe  amittitur.  Prae- 
terea etiamsi  aliquando  non  amittatur,  tamen  augeri  potest,  et 
sic  sacramentum  potest  repeti,  ut  gratia  augeatur.  At  character 
non  potest  augeri  per  iterationem  sacramenti  eiusdem.  Adde, 
quod  gratia  non  est  sacramentum,  sed  effectus  sacramenti  tan- 
tum: character  autem  sacramentum  est,  et  sacramenti  effectus. 

Haec  igitur  ratio  recte  ostendit,  cur  sacramenta  illa  non  repetan- 
tur, et  alia  cepetantur,  ut  Concilium  Florentinum  et  Tridentinum 
docent.  Si  autem  haec  ratio  non  admittatur,  nulla  alia  sufficiens 
reddi  potest».  — Nec  arduum  est  ostendere  nullam  solidam  ra- 
tionem afferri  ab  adversariis  ad  explicandam  non  reiterationem 
illorum  sacramentorum,  quae  iuxta  fidem  catholicam  imprimunt 
characterem. 

Etenim  si,  negando  characterem,  dicunt  non  iterationem  eo- 
rum oriri  ex  divina  prohibitione,  recte  interrogat  Bellarminus, 
undenam  ipsi  sciunt  Deum  id  prohibuisse  ? Scripturae  aperte  hoc 
non  dicunt;  et  traditio,  ut  vidimus,  utrumque  docet,  nimirum, 
Deum  voluisse  tria  sacramenta  non  iterari  et  hoc  quia  voluit  per 
illa  sacramenta  characterem  imprimi. 

Si  Calvinus  (Institut.  lib.  4.  c.  18.  § 19.)  ait:  Baptismum  non 
repeti,  quia  est  ingressus  in  Ecclesiam  et  initiatio  quaedam  fidei, 
respondetur:  — i.  qui  ab  haereticis  baptizantur,  culpabiliter  eis 
adhaerentes,  non  initiantur  ad  fidem,  nec  membra  fiunt  Ecclesiae, 
cum  apud  haereticos  neque  Ecclesia  sit,  neque  fides;  et  tamen 
ad  frugem  conversi,  ad  veram  Ecclesiam  venientes,  non  iterum 
baptizantur.  2.  Qui  in  Ecclesia  baptizantur,  et  postea  ab  ea  dis- 
cedunt per  haeresim,  aut  apostasiam,  cum  debeant  iterum  ve- 
nire ad  Ecclesiam  ut  salventur  atque  iterum  initiari  fidei,  debe- 
rent etiam,  si  vera  esset  ratio  a Calvino  allata,  iterum  baptizari, 
et  tamen  baptizari  non  possunt.  3.  Ordinatio  non  est  initiatio 
fidei,  neque  in  Ecclesiam  ingressus,  et  nihilominus  non  ite- 
ratur. 

Si  Chemnitius  (2.  p.  Exam.)  asserit  Baptismum  non  iterari 
ex  eo  quod  hoc  sacramento  repraesentatur  mors  quam  Christus 
pro  nobis  semel  tantum  sustinuit;  omnino  infirma  est  haec  ratio, 
nam  quod  semel  fit  potest  saepius  repraesentari,  et  Eucharistia, 
quae  etiam  significat  mortem  Domini,  repeti  potest.  Ceterum, 
Ordinatio  non  est  repraesentatio  mortis  Christi,  et  tamen  non 
potest  repeti.  — Si  dicit.  Baptismus  est  unicus  quia  institutus  est 
ad  delendum  peccatum  originis,  quod  est  unicum ; inanis  etiam 
apparet  haec  ratio  cum  baptismus  attenditur  collatus  ei  qui  ficte 
suscipit  sacramentum;  nam  ille  non  mundatur  a culpa  originis, 
non  accipit  gratiam  regenerationis,  et  tamen  postea  poenitens 
non  poterit  rebaptizari : — et  praeterea  ratio  quam  dat  Chemni- 
tius nullo  modo  aptari  potest  sacramentis  Confirmationis  et  Or- 

dinis,  quae,  ut  Baptismus,  non  iterantur.  — Si  asserit  pactum 
nobiscum  a Deo  initum  esse  perpetuum  in  Baptismt),  ideoque 
Baptismum  non  esse  iterandum : praeter  alia,  respondere  sufficit. 
Eucharistiam  non  minus  continere  pactum  Dei  et  promissionem 
vitae  aeternae,  et  repeti  tamen  posse. 

Neque  iuvat  adversariis  , adversus  rationem  desumptam 
ex  non  iteratione  trium  sacramentorum,  opponere  vitium  ar- 
gumenti, quasi  diceremus  sacramenta  quaedam  ideo  characte- 
rem imprimere  quia  iterari  nequeunt,  et  vicissim  probaremus 
sacramenta  illa  ideo  iterari  non  posse  quia  imprimunt  chara- 
cterem. 

Etenim  rationem  a priori,  cur  quaedam  sacramenta  iterari  non 
possint,  immediatam,  et  proximam  dicimus  esse  characterem : ratio- 
nem vero  a priori  cur  detur  character  esse  voluntatem  Christi, 
quam  perpetua  traditio  Ecclesiae  nobis  ostendit.  Deinde  characte- 
rem  probare  solemus  etiam  a posteriori,  ex  eo  quod  sacramenta 
quaedam  iterari  nequeant;  sed  citra  vitium  argumenti,  quia  pro- 
batio ex  diverso  causae  genere  deducitur,  sicut  aliquando  effectus 
per  causam,  et  causa  per  effectum  probari  potest.  Sed  et  illud 
notetur,  si  de  Baptismo  sit  sermo,  obiectio  afferri  nullo  pacto 
potest  ab  adversariis  contra  quos  pugnamus:  nam  circulus  vitiosus 
est  in  argumento,  quando  unum  per  aliud  probatur,  et  vicissim 
hoc  per  illud,  adversus  eum  qui  neutrum  concedit:  at  vero  Prote- 
stantes  non  utrumque  negant,  sed  Baptismum  iterari  non  posse 
plane  fatentur. 

Demum  congruentia  characteris  impressi  in  tribus  tantum  sa- 
cramentis desumitur  ex  iis  quae  fiunt  in  exercitu,  vel  familia  prin- 
cipis; nam  si  ibi  peculiaribus  notis  discernuntur  ii,  qui  ad  spe- 
cialia munera  vel  obsequia  deputantur;  congruum  erat  sane  ut 
etiam  in  familia  Christi  Regis,  eius  famuli,  milites  et  ministri, 
peculiaribus  signis  notarentur;  idque  fit  in  tribus  sacramentis. 
Baptismo,  Confirmatione,  et  Ordine.  Revera  in  sacramentis  ceteris 
homo  non  deputatur  ad  specialia  munera  in  familia  Christi,  sed 
solum  gratiam  sacramentalem  obtinet  iuxta  speciales  fines  illorum 
sacramentorum : in  sacramento  enim  Poenitentiae  accipit  gratiam 
ut  liberetur  a peccatis ; in  Eucharistia  ut  spiritualiter  nutriatur  et 
crescat;  in  Extrema  Unctione  ut  a reliquiis  peccatorum  mundetur 
ac  fortiter  luctetur  in  extremo  agone;  in  Matrimonio  ut  onera 
coniugii  sancte  et  fideliter  perferre  queat. 

Ut  solvantur  difficultates,  haec,  quae  sequuntur,  teneantur 
oportet. 

1.  — Sigillum  dicitur  dupliciter,  proprie  signum  ipsum  im- 
pressum, metonymice  id  quod  signum  imprimit,  derivatione  no- 
minis ab  effectu  ad  causam,  ut  saepe  fit.  Patres  ergo  sigillum 
quandoque  appellant,  vel  sacramentum  imprimens  characterem;  — 
vel  formam  sacramentalem  in  baptismo,  quae  dat  esse  sacramento, 
per  quod  character  imprimitur ; — vel  Christum  Dominum , et 
ipsam  Sanctissimam  Trinitatem.  In  hoc  ultimo  sensu  S.  Thomas 
(3.  q.  63.  a.  3.)  ait;  «Character  est  distinctio  a charactere  aeterno 
impressa  animae  rationali,  secundum  imaginem  consignans  trini- 
tatem creatam  (animam  cum  suis  facultatibus)  Trinitati  creanti 
et  recreanti». 

2.  — Si  quando  Patres  docent  characterem  exterius  agnosci, 
et  probari  agnitum,  id  aiunt  quia  etsi  character  in  se  ipso  im- 
mediate nequeat  ab  hominibus  percipi,  in  causa  tamen  potest, 
nempe  in  sacramento  valide  suscepto,  quod  imprimit  characterem. 

3.  — S.  Augustinus,  ait:  (serm.  ad  plebem  Caesar,  n.  2.)  « Si 
Donatus  in  nomine  Donati  baptizaret,  desertoris  characterem  infige- 
ret», sed  ex  hypothesi  loquitur  impossibili,  qua  utitur  ut  ostendat 
Donatistis  valorem  sacramentorum  a fide  et  probitate  ministri 
non  pendere.  Quare  ex  verbis  S.  Doctoris  nullo  modo  sic  con- 
cludi potest:  Augustinus  comparat  characterem  Christi  cum  cha- 
ractere Donati,  et  ait.  Donatus,  si  baptizasset  nomine  suo,  cha- 
racterem suum  impressisset;  sed  hic  Donati  character  procul  du- 
bio non  fuisset  internus  et  spiritualis;  ergo  etiam  charaaer,  qui 
imprimitur  in  Baptismo,  iuxta  Christi  institutionem  collato,  non 
est  internus  et  spiritualis.  — E contra,  verba  S.  Augustini  potius 
confirmant  doctrinam  quam  vindicamus,  et  sensus  eorum  est : Si 
per  absurdam  hypothesim  existeret  aliquis  baptismus  Donati  hae- 
retici, efficacia  similis  baptismo  Christi  ad  imprimendum  chara- 
cterem, talis  baptismus  datus  in  nomine  Donati  exprimeret  cha- 
racterem Donati  desertoris,  non  Christi  imperatoris;  proinde  in 
redeuntibus  ad  Ecclesiam  ille  character  exterminandus  esset,  et 
character  Christi  imprimendus  per  baptismum  Christi  in  nomine 
Patris  et  Filii  et  Spiritus  Sancti.  At  haeretici  non  suum,  sed 
Christi  baptismum  conferunt;  non  in  nomine  Donati,  sed  in  no- 

mine  sanctissimae  Trinitatis,  iuxta  institutionem  Christi,  baptizant. 
Ergo  sigillum  impressum,  character  baptizati,  non  est  character 
Donati,  sed  Christi,  non  desertoris,  sed  imperatoris;  ac  proinde 
etiam  in  errante  extra  Ecclesiam  est  agnoscendus,  et  redeunti  ad 
Ecclesiam  baptismus  rite  collatus  non  est  iterum  conferendus. 
«Ipse  desertor  (haereticus)  characterem  fixit»,  ait  Augustinus, 
« imperatoris  sui.  Ego. . . . attendo. . fidem  in  nomine  Patris  et 
Filii  et  Spiritus  Sancti.  Iste  est  character  imperatoris  mei.  De 
isto  charaaere  militibus  suis  vel  potius  comitibus  suis,  ut  hunc 
imprimerent  eis  quos  congregabant  castris  suis,  praecepit  dicens : 
‘Ite  baptizate  in  nomine  Patris  et  Filii  et  Spiritus  Sancti’». 

4.  — Veteres  Scholastici  non  de  existentia  characteris,  sed  de 
eius  natura  disputant,  ac  de  genere  probationis  unde  certo  de- 
monstrari possit  illum  per  quaedam  sacramenta  imprimi.  — Ma- 
gister sententiarum  non  adhibuit  nomen  characteris,  sed  rem  hoc 
nomine  significatam  agnovit,  cum,  4.  sent.  dist.  7.,  docuit  Baptis- 
mum, Confirmationem  et  Ordinem  iterari  non  posse  ex  eo  quod 
consecratione  quadam  conferantur,  et  id  auctoritate  probavit  Sancti 
Augustini.  Petrus  vero  Pictaviensis,  Magistri  sententiarum  disci- 
pulus, eiusque  primus  Commentator,  et  successor  in  Cathedra 
Theologica  Parisiensi,  dist.  24.,  de  charactere  impresso  aperte 
loquitur;  sicut  et  Gulielmus  Episcopus  Parisiensis,  qui  floruit 
anno  1240.,  et  alii  aetate  Magistri  posteriores.  — Durandus  (4. 
dist.  4.  quaest.  i.) fatetur  admittendum  esse  characterem:  «Omnes 
moderni»,  inquit,  «profitentur  illum  imprimi  in  aliquibus  sacra- 
mentis».— Scotus  (4.  dist.  6.  q.  9.)  describit  characterem  ut 
« quoddam  spirituale  impressum  a Deo  suscipienti  sacramentum 
non  iterabile».  — Gabriel  Biel  affirmavit  existentiam  characteris 
impressi,  et  solum  addidit  (4.  dist.  6.  qu.  2.  a.  i.  Conci,  i.): 
« Characterem  esse  qualitatem  absolutam  animae  impressam  nec 
ratio  necessaria  demonstrat,  nec  evidens  auctoritas  probat». 

5.  — In  Concilio  Tridentino,  dum  de  sacramentis  definitio- 
num schemata  trutinae  subiiciebantur,  quidam,  teste  Pallavicino  ^ , 

‘ Haec  sunt  verba  Pallavicini : « E specialmente  ^ notabile  un  luogo  di 
Santo  Agostino  prodotto  dei  Seripando , il  quale  vivamente  pugn6  che  1*  ar- 
ticolo  si  ricevesse  non  per  pib  probabile,  come  alcuni  volevano,  ma  per  certo  ». 
Istoria  dei  Concilio  di  Trento,  lib.  9.  c.  5.  n.  3. 

malebant  doctrinam  de  charactere  sacramentali,  ut  probabiliorem 
tantum,  a Concilio  esse  proponendam;  sed  traditio  Ecclesiae  non 
€X  privata  unius  vel  alterius  theologi  opinione  diiudicatur : et  illi 
quidem,  quos  indicat  Pallavicinus,  inspecta  veritate,  communem 
aliorum  Concilii  Patrum  sententiam  amplexi  sunt,  simulque  cum 
eis  definitionem  fidei  tulerunt  de  charactere. 

6.  — Male  contra  argumentum,  quo  in  praesenti  quaestione 
ex  non  iteratione  trium  sacramentorum  desumimus  existentiam 
characteris  per  haec  impressi,  obiicitur:  consecratio  Ecclesiarum 
et  calicum  iterari  nequit,  character  tamen  in  eis  nullus  imprimi- 
mr;  idque  dicendum  est  etiam  de  tonsura,  et  de  Abbatum  bene- 
dictione quae  non  iterantur:  quinimmo  et  de  Matrimonio  quod 
cum  eadem  persona  iterari  nequit.  — Responsio  est  obvia : — 
Consecratio  Ecclesiarum  et  calicum  amitti  potest  per  execratio- 
nem  et  fractionem,  ac  postea  repeti:  praeterea  nulla  paritas  est 
inter  has  rerum  materialium  consecrationes,  quibus,  ut  patet,  nulla 
spiritualis  potestas  conferri  potest,  et  consecrationes,  quae  fiunt 
per  sacramenta  characterem  imprimentia,  hominemque  signant 
famulum,  militem,  et  ducem  Christi  imperatoris.  — Prima  ton- 
sura nec  sacramentum  est,  nec  absolute  repugnat  eam  iterari,  ac 
proinde  sola  consuetudo  Ecclesiae  facit  ut  non  iteretur.  Idem  di- 
cendum est  de  benedictione  Abbatum,  quae  similiter  non  est  sa- 
cramentum, et  ex  Ecclesiae  institutione  non  iteratur.  — Matrimo- 
nium quamvis  cum  eadem  persona  iterari  nequeat,  sublato  tamen 
priori  vinculo,  iterari  cum  alia  potest. 

7.  — Gratia  habitualis  charactere  nobilior  habet  sui  contra- 
rium, et  demeritorie  destructivum,  nempe  peccatum;  et  sicut  ho- 
mini liberum  est  peccatum,  ita  libera  est  ei  conservatio  gratiae. 
Sed  character  nihil  sui  contrarium  et  destructivum  habet;  ideo- 
que  in  ipsa  sacramenti  susceptione  impressus,  nullo  postmodum 
peccato  deleri  potest. 

8.  — Character  in  damnatis  manet  ad  confusionem,  in  beatis 
vero  ad  gloriam,  «sicut  etiam»,  ait  S.  Thomas  (3.  q.  63.  a.  5.' 
ad  3.),  « militaris  character  manet  in  militibus  post  adeptam  vi- 
ctoriam, et  in  his  qui  vicerunt  ad  gloriam,  et  in  his  qui  sunt  victi 
ad  poenam». 

9.  — Nullum  argumentum  ad  impugnandum  dogma  de  cha- 
ractere sacramentali  deduci  potest  ex  sacramentis  veteris  legis  in 
animam  non  imprimentibus  characterem.  « Sacramenta  veteris 
legis»,  inquit  Doctor  Angelicus  (quaest.  cit.  art.  i.  ad  3.),  «non 
habebant  in  se  spiritualem  virtutem  ad  aliquem  spiritualem  efFe- 
aum  operandum;  et  ideo  in  illis  sacramentis  non  requirebatur 
aliquis  spiritualis  character,  sed  sufficiebat  ibi  corporalis  circum- 
cisio, quam  Apostolus  signaculum  nominat.  Rom.  4.». 

ScHOLiON  — Quod  si  natura  characteris  sacramentalis  inqui- 
ratur, illud  in  primis  videtur  uti  certum  esse  statuendum,  nimi- 
rum characterem  non  constitui,  ut  contendebat  Durandus,  mera  ra- 
tionis relatione,  quam  nos  propter  susceptum  sacramentum  inesse 
concipimus  suscipienti,  sed  esse  aliquid  omnino  reale  inhaerens 
animae.  — Atque  id  sane  eruitur  ex  ipsa  doctrina  Patrum  et  Con- 
ciliorum, quam  in  thesi  nuper  vindicata,  proposuimus  ac  decla- 
ravimus. 

Etenim  cum  Patres  affirmant  sacramenta,  quae  characterem 
imprimunt,  perpetuo  inesse,  manere,  haerere  eis  qui  semel  ea  su- 
sceperint; cum  veritatem  hanc  illustrant  ex  notis  nummo,  ovi, 
aut  militi  realiter  impressis;  cum  aiunt  hanc  notam  in  animam 
imprimi  Sancti  Spiritus  operatione  interna  et  ineflfabili ; cum  de- 
nique dicunt  animam,  per  hanc  Spiritus  Sancti  operationem,  ve- 
luti  effigiem  exprimere  Christi  imperatoris,  quam  praevaricatores 
Angeli  timent,  fugiuntque,  boni  vero  Angeli  laetantes  agnoscunt 
et  venerantur;  profecto  docent  characterem  esse  aliquid  realiter 
in  anima  permanens,  non  extrinsecam  tantummodo  deputationem, 
et  relationem  rationis,  quae  ex  praeterito  sacramento  suscepto 
mente  concipiatur.  — Similiter,  verba  Summorum  Pontificum, 
Concilii  Florentini  in  Decreto  ad  Armenos,  et  praesertim  Concilii 
Tridentini,  sess.  7.  can.  9.,  nonnisi  violenta  et  arbitraria  prorsus 
detorsione  intelligi  de  denominatione  mere  extrinseca,  et  de  re- 
latione rationis  posse  videntur.  «Imprimi»,  ait  Tridentina  Syn- 
odus, « characterem  in  anima  » ; et  quid  vere  sit  explicat,  addens : 
«hoc  est,  signum  quoddam  spirituale  et  indelebile  y> , — Praeterea 
relatio  rationis  ex  susceptione  cuiuslibet  sacramenti  resultat;  et 
tamen  sacramentum  quodlibet  characterem  non  imprimit,  sed  ex 
sacramentis  solum  tria  illum  imprimunt.  — Insuper  Tridentina 
Synodus  voluit  existentiam  characteris  definire  quam  negabant 

Novatores ; at  credibile  non  est  eos  negasse  ex  susceptione  sacra- 
menti oriri  denominationem  quandam  extrinsecam,  et  relationem 
rationis,  quae  per  se  ex  deputatione  alicuius  ad  quodvis  munus 
semper  resultat;  ergo  dicendum  est  Tridentinam  Synodum  dum 
characteris  sacramentalis  veritatem  definivit,  docuisse  illum  non 
esse  meram  relationem  rationis  et  extrinsecam  denominationem. 

Rationes  ex  doctrina  Patrum  desumptae  et  ex  definitione  Con- 
cilii Tridentini  valent  etiam  contra  sententiam  quae  placuit  Scoto, 
scilicet,  characterem  quidem  esse  realem,  non  tamen  absolutum 
quid,  sed  solum  relationem : — nam  characterem  imprimi  et  pro- 
duci, non  de  relatione,  quae  positis  fundamento  et  termino  re- 
sultat, proprie  dicitur,  sed  de  qualitate  aliqua  supernaturali  ab 
anima  realiter  distincta,  et  divinitus  ei  infusa.  — Sed  aliunde  et 
relationis  realis,  de  qua  loquitur  Scotus,  aliquod  fundamentum 
assignari  nequit,  et  sine  fundamento  tamen  non  potest  intelligi. 
Etenim  nec  anima,  nec  eius  facultates  dici  possunt  fundamentum 
huius  relationis,  quia  secus  nemo  non  haberet  characterem : nec 
gratia,  nec  alia  dona  divinitus  infusa,  quia  sine  his,  in  eis  qui 
fiae  ad  sacramentum  accedunt,  imprimitur  cl^aracter;  nec  de- 
mum sacramentalis  ipsa  actio  dici  potest  relationis  fundamen- 
tum, quia  character  manet  post  actionem  sacramentalem  trans- 
actam, et  relatio  realis  sine  suo  proximo  fundamento  remanere 
nequit. 

lam  constat  characterem  ad  categoriam  qualitatis  pertinere : 
at  ad  primamne  speciem  qualitatis  revocari  debet,  an  ad  secun- 
dam? Estne  dispositio  vel  habitus,  non  quidem  talis  qui  frequen- 
tatione actuum  facilem  reddat  potentiam,  sed  qualitas  permanens, 
quae  sublectum  in  suo  esse  convenienter  disponat,  sine  ullo 
ordine  ad  operationem ; an  potius  dicendum  est  esse  potentiam  ? 

Primum  defenditur  a Suaresio  (in  3.  dist.  9.  sect.  3.  n.  14.), 
alterum  ab  aliis,  qui  sequuntur  sententiam  S.  Thomae,  (3.  q.  6j. 
a.  2.)  quam  et  nos  amplectimur  et  operis  pretium  ducimus  hic 
referre  verbis  eiusdem  S.  Doctoris: 

« Sed  contra  est  quod  Philosophus  dicit  in  2.  Ethic.,  cap.  5. 
in  prine.:  ‘Tria  sunt  in  anima,  potentia,  habitus  et  passio Sed 
character  non  est  passio,  quia  passio  cito  transit;  character  au- 
tem indelebilis  est,  ut  infra  dicetur,  art.  5.  huius  quaest.  Similiter 
etiam  non  est  habitus,  quia  nullus  habitus  est  qui  se  possit  ad 
bene  et  male  habere;  character  autem  ad  utrumque  se  habet; 

utuntur  enim  eo  quidam  bene,  alii  vero  male:  quod  in  habiti- 
bus non  contingit:  nam  habitu  virtutis  nullus  utitur  male,  et 
habitu  malitiae  nullus  bene.  Ergo  relinquitur  quod  character  sit 
potentia. 

Respondeo  dicendum  quod,  sicut  dictum  est  art.  praec.,  sa- 
cramenta novae  legis  characterem  imprimunt,  in  quantum  per  ea 
deputantur  homines  ad  cultum  Dei  secundum  ritum  Christianae 
religionis.  Unde  Dionysius  in  cap.  2.  Eccles.  Hierarch.,  a med.^ 
cum  dixisset  quod  ^Deus  in  quodam  signo  tradit  sui  participa- 
tionem accedenti  ad  Baptismum  subiungit : ^ Perficiens  eum  di- 
vinum et  communicatorem  divinorum  \ Divinus  autem  cultus 
consistit  vel  in  recipiendo  aliqua  divina,  vel  in  tradendo  aliis. 
Ad  utrumque  autem  horum  requiritur  quaedam  potentia:  nam 
ad  tradendum  aliquid  aliis  requiritur  quaedam  potentia  activa; 
ad  accipiendum  autem  requiritur  potentia  passiva.  Et  ideo  cha- 
racter importat  quamdam  potentiam  spiritualem  ordinatam  ad  ea 
quae  sunt  divini  cultus.  Sciendum  tamen  quod  haec  spiritualis 
potentia  est  instrumentalis,  sicut  etiam  supra,  quaest.  praec.,  a.  4., 
dictum  est  de  virtute  quae  est  in  sacramentis.  Habere  enim  sa- 
cramenti characterem  competit  ministris  Dei : minister  autem  ha- 
bet se  per  modum  instrumenti,  ut  Philosophus  dicit  in  i.  Poli- 
tic.  c.  3.  ad  prine.  Et  ideo  sicut  virtus  quae  est  in  sacramentis, 
non  est  in  genere  per  se,  sed  per  reductionem,  eo  quod  est  quid- 
dam fluens  et  incompletum,  ita  etiam  character  non  proprie  est 
in  genere  vel  specie,  sed  reducitur  ad  secundam  speciem  qua- 
litatis ». 

Praeterea  cum  quaeritur  in  quo  subiecto  immediate  resideat, 
iuxta  sententiam  quam  amplexi  sumus  de  natura  characteris,  cum 
eodem  Doctore  Angelico  (3.  q.  63.  art.  4.)  consequenter  conclu-- 
dimus:  « Character  est  quoddam  signaculum  quo  anima  insigni- 
tur ad  suscipiendum  vel  aliis  tradendum  ea  quae  sunt  divini 
cultus.  Divinus  autem  cultus  in  quibusdam  actibus  consistit.  Ad 
actus  autem  proprie  ordinantur  potentiae  animae,  sicut  essentia 
ordinatur  ad  tsst.  Et  ideo  character  non  est  sicut  in  subiecto  in 
essentia  animae,  sed  in  eius  potentia  ».  — Et  si  adhuc  quaeratur 
in  qua  sit  animae  potentia,  respondebimus  (ibid.  ad  3.),  « chara- 
cter ordinatur  ad  ea  quae  sunt  divini  cultus,  qui  quidem  est  quae- 
dam fidei  protestatio  per  exteriora  signa.  Et  ideo  oportet  quod 
character  sit  in  cognitiva  potentia  animae,  in  qua  est  fides  ». 

Ex  hucusque  de  charactere  disputatis  perspicuum  est  per  eum 
homines  Christo  Summo  Sacerdoti  quodantenus  assimilari.  Cha- 
racter secundum  propriam  sui  rationem  est,  ait  S.  Thomas  (3.  q. 
a.  3.  ad  2.)  « signum  configurativum  alicui  principali,  apud  quem 
residet  auctoritas  eius  ad  quod  aliquis  deputatur,  sicut  milites  qui 
deputantur  ad  pugnam  insigniuntur  signo  ducis,  quo  quodam- 
modo ei  configurantur.  Et  hoc  modo  illi  qui  deputantur  ad  cul- 
tum Christianum,  cuius  auctor  est  Christus,  characterem  accipiunt, 
quo  Christo  configurantur  ».  Haec  autem  configuratio  in  eo  est 
quod  ii  quibus  character  imprimitur  aliquam  potestatem  recipiant, 
circa  ea  quae  ad  divinum  cultum  pertinent,  participatam  a sa- 
cerdotio Christi,  ita  ut  « potestas  sacerdotii  eius  »,  iuxta  S.  Tho- 
mam,  (ead.  quaest.  a.  5.)  « comparetur  ad  characterem,  sicut  id 
quod  est  plenum  et  perfectum  ad  aliquam  sui  participationem  ». 

— Hinc  etiam  patet  characterem  sacramentalem,  quamvis^non  sit 
donum  per  se  sanctificans,  habere  tamen  cum  gratia  connexio- 
nem, quatenus  Deus,  quantum  ex  se  est,  potestati  spirituali  et 
characteri  gratiam  semper  vult  esse  coniunctam,  et  si  aliquando 
eidem  non  coniungatur  id  provenit  solum  ex  culpa  suscipientis. 

— Et  inde  est  pariter  quod  Patres  dicant  characterem  esse  signa- 
culum ad  habendum  splendorem  imaginis  Dei,  ad  obtinendum 
praesidium  Angelorum,  ad  munimen  et  custodiam  consequendam 
adversus  tentationes:  — exinde  est  adhuc  quod  Theologi  chara- 
cterem appellant  rem  et  sacramentum,  scilicet  visibilis  sacramenti 
efiectum,  et  signum  sanctificantem  gratiam  simul  significans. 

Christo  Summo  Sacerdoti,  Redemptori  nostro  ac  Regi,  qui 
signaculo  suo  infragili  obsignavit  nos,  honorem,  laudem,  gratias 
reddimus  sempiternas. 

DE  BAPTISMO 


Sacramentis  N.  L.  in  genere  inspectis,  ad  ea  in  specie  con- 
sideranda animum  advertimus,  ac  primum  de  baptismo,  per  quem 
spiritualiter  renati  sumus,  inquirentes,  generales  quasdam  de  eo 
notiones  trademus,  eiusdemque  materiam,  formam,  necessitatem, 
ministrum,  subiectum,  atque  eflfectus  pertractabimus. 


ARTICULUS  PRIMUS 
De  baptismo  generatim  inspecto. 

Baptismi  nomen  graeco  verbo  Poctcto),  vel  deriva- 

tum, quamlibet  immersionem  vel  ablutionem  generatim  significat, 
et  in  Scripturis  tum  pro  communi  et  profana  lotione,  tum  pro 
sacra  purificationis  caeremonia  usurpatur.  Sic  de  ludith  (xii.  7.) 
legitur : « Et  exibat  noctibus  in  vallem  Bethuliae , et  baptizabat 
se  in  fonte  aquae  » ; — de  ludaeis,  tempore  Christi,  et  praeser- 
tim de  Pharisaeis,  in  Evangelio  Marci  (vii.  3.  4.)  scriptum  est: 
« Nisi  crebro  laverint  manus,  non  manducant,  tenentes  traditionem 
seniorum:  et  a foro,  nisi  baptizentur,  non  comedunt:  et  alia 
multa  sunt,  quae  tradita  sunt  illis  servare,  baptismata  calicum  et 
urceorum  et  aeramentorum,  et  lectorum»;  — et  S.  Paulus  (ad 
Hebr.  ix.  10.)  purificationes  legales  commemorat  dicens:  «Mu- 
nera et  hostiae  offeruntur,  quae  non  possunt  iuxta  conscientiam 
perfectum  facere  ser\dentem,  solummodo  in  cibis  et  in  potibus, 
et  variis  baptismatibus,  et  iustitiis  carnis  usque  ad  tempus  cor- 
rectionis impositis  » . 

Sensu  metaphorico  idem  baptismi  nomen  adhibetur  in  Scri- 
pturis ad  significanda  sive  mala,  sive  bona,  quae  nos  undique 
veluti  circumdant,  et  in  quibus  mergimur.  Priori  sensu  Christus 
aiebat  (Mare.  x.  38.):  « Potestis  bibere  calicem,  quem  ego  bibo. 

aut  baptismo,  quo  ego  baptizor,  baptizari?» — posteriori  autem 
(Act.  I.  5.) : « Baptizabimini  Spiritu  Sancto  non  post  multos  hos 
dies  » . 

In  praesenti  tractatione,  ut  patet,  baptismus  sumitur  pro  ritu  sacro 
ablutionis,  qui  unum  ex  septem  N.  L.  sacramentis  vere  constituit. 

Variis  nominibus  sacramentum  hoc  in  Scriptura  et  a Patribus 
designatur;  communius,  a materia  dicitur  aquae  lavacrum,  vel  sa- 
cramentum aquae;  — z forma,  quae  in  se  continet  expressam 
SS.  Trinitatis  invocationem,  et  solemnem  professionem  fidei,  vo- 
catur sacramentum  Trinitatis,  \t\  sacramentum  fidei; — ab  effectibus 
appellatur  regenerationis  et  renovationis  lavacrum,  sacramentum  il- 
luminationis. 

Baptismus,  iuxta  Catechismum  Concilii  Tridentini  «recte  et 
apposite  definitur,  sacramentum  regenerationis  per  aquam  in 
verbo»;  — et  sane  ea  quae  ad  essentiam  huius  sacramenti  perti- 
nent, et  quibus  ab  aliis  N.  L.  Sacramentis  discernitur,  per  hanc 
definitionem  suflicienter  exprimuntur.  Distinctius  vero  his  verbis 
definiri  potest ; « Sacramentum  novae  legis  a Christo  Domino 
institutum  ad  spiritualem  hominis  regenerationem,  per  externam 
aquae  ablutionem  cum  expressa  SS.  Trinitatis  invocatione».  His 
verbis  «sacramentum  novae  legis  a Christo  Domino  institutum», 
genus  proximum  omnibus  novi  foederis  sacramentis  commune 
exprimitur:  verba  vero  sequentia  differentiam  ultimam  exhibent, 
qua  baptismus  a ceteris  sacramentis  distinguitur:  solus  enim  est 
qui  ad  delendum  peccatum  originale,  quod  generatione  carnali 
contraximus,  institutus  sit,  et  ad  conferendam  nobis,  cum  infu- 
sione gratiae  sanctificantis,  spiritualem  regenerationem,  per  quam 
ex  statu  filiorum  irae  filii  Dei  adoptivi  et  membra  Christi  effi- 
cimur atque  Ecclesiae.  Dum  autem  in  definitione  dicitur  « per 
externam  aquae  ablutionem  » designatur  duplex  huius  sacramenti 
materia;  remota,  nempe,  quae  est  aqua,  et  proxima,  quae  in  ablu- 
tione per  aquam  consistit:  — et  dum  additur:  «cum  expressa 
SS.  Trinitatis  invocatione  » forma  declaratur. 

Hanc  esse  materiam  et  formam  baptismi  patebit  inferius;  eum 
vero  novae  legis  esse  sacramentum  a Christo  institutum,  pluries 
in  superiori  Tractatu  demonstravimus,  praesertim  de  ratione 
specifica  N.  L.  sacramentorum  agentes,  et  de  eorum  numero  se- 
ptenario (Conf.  de  Sacram,  in  gen.,  p.  i.  aa.  3.  et  4.):  — cete- 
rum ea  quae  dicemus,  eamdem  veritatem  iterum  confirmabunt. 

Hic  tamen  animadverti  debet,  aliud  esse  de  veritate  institu- 
tionis sacramenti  baptismi  quaerere;  et  aliud  de  tempore  quo 
facta  fuerit  haec  institutio.  Licet  enim  fide  credamus,  et  meri- 
diana luce  clarius  appareat,  Christum  instituisse  sacramentum 
baptismi ; circa  tempus  huius  institutionis  Theologi  inter  se 
non  conveniunt.  Alii  cum  Estio  (4.  dist.  3.  § ii)  putant  ba- 
ptismum institutum  fuisse  quando  Christus  Nicodemo  dixerat 
(loan.  III.  5.):  « Nisi  quis  renatus  fuerit  ex  aqua  et  Spiritu 
Sancto , non  potest  introire  in  regnum  Dei  » : — alii  cum 
Scoto  (in  4.  dist.  3.  quaest.  4.)  tenent  Christum  baptismum 
instituisse  ante  passionem  suam,  et  fatentur  ignotam  prorsus  esse 
aliam  temporis  determinationem : — et  alii  sunt  qui  cum  Alexan- 
dro Alensi  (de  sacram,  q.  8.  m.  2.  art.  4.)  docuerunt  institutio- 
nem baptismi  factam  fuisse  quando  Christus  Apostolis  praecepit 
(Matth.  xxviii.  19.),  ut  docerent  omnes  gentes,  easque  baptiza- 
rent in  nomine  Patris  et  Filii  et  Spiritus  Sancti.  — Communior 
autem  est  sententia  S.  Thomae  (3.  qu.  66,  art.  2.),  iuxta  quam 
baptismus  institutus  eo  tempore  dicitur,  quo  Christus  ipse  bap- 
tizatus  fuit  in  Iordane. 

Haec  sententia,  praesertim  prout  a Suaresio  (q.  66.  a.  2.  disp, 
19.  s.  2 n.  3.)  exponitur,  nimirum  in  eo  sensu,  quo  statuat  in 
baptismo  Christi  indicatam  fuisse  materiam  et  formam  huius  sacra- 
menti, ita  ut  paulo  post,  tempore  oppportuno,  vel  facto,  vel  verbo, 
vel  utroque  simul  dicat,  tradidisse  Christum  hanc  institutionem,  con- 
formior videtur  testimoniis  Patrum.  Sufficiat  eorum  tria  hic  ci- 
tasse, speciminis  gratia.  S.  Ambr.  (in  Lucam  lib.  2.  n.  83.)  ait: 
« Baptizatus  est  ergo  Dominus  non  mundari  volens,  sed  mundare 
aquas;  ut  ablutae  per  carnem  Christi,  quae  peccatum  non  co- 
gnovit, baptismatis  ius  haberent.  Et  ideo,  qui  ad  Christi  lavacrum 
venerit,  peccata  deponit». — S.  loannes  Chrysostomus  (in  Matth. 
hom.  12.  n.  3.)  inquit:  «Ideo  ludaicum  quidem  baptisma  abro- 
gatur, nostrum  autem  exordium  habet:  atque  idipsum  quod  in 
paschate,  in  baptismate  quoque  contigit.  Nam  cum  utrumque 
Pascha  celebraverit,  unum  abrogavit,  alteri  vero  principium  dedit; 
et  hic  rursum  cum  ludaicum  baptisma  implevit,  tunc  et  Eccle- 
siae baptismatis  ianuas  aperit : sicut  tunc  in  una  mensa,  sic  nunc 
in  uno  flumine , et  umbram  delineans , et  veritatem  addens  » . 
— Et  in  sermone  135.  (alias  36.  de  tempore),  inter  opera  S.  Au- 
gustini edito,  legimus : « Quale,  inquam.  Salvatoris  est  baptismum. 

in  quo  purgantur  potius  fluenta  quam  purgant?  Novo  enim  san- 
ctificationis genere,  Christum  non  tam  lavit  unda,  quam  lota  est 
Nam  ex  quo  Salvator  in  aqua  se  mersit,  ex  eo  omnium  gurgi- 
tum tractus,  cunaorumque  fontium  venas  mysterio  baptismatis 
consecravit:  ut  ubi  quisque  in  nomine  Domini  baptizari  voluerit, 
non  tam  illum  mundi  aqua  diluat,  quam  Christi  unda  purificet». 


ARTICULUS  SECUNDUS 
De  materia  remota  baptismi. 

Res  quae  ad  sacramentum  conficiendum  assumitur,  et  vocatur 
materia  remota,  pro  baptismo  est  aqua : — Idque  tam  evidenter  in 
Scripturis  revelatur,  tam  manifeste  constat  ex  Traditione,  ut 
nullum  hac  de  re  dubium  videtur  oriri  potuisse.  Nihilominus 
multae  etiam  atque  perniciosissimae  circa  materiam  baptismi  hae- 
reticorum aberrationes  recenseri  debent.  Etenim  praeter  Marco- 
sianos,  Quintillianos  aliosque  antiquiores  haereticos,  qui  omnia 
sensibilia  signa  gratiae  reiiciebant;  et  praeter  Manichaeos,  qui 
aquam,  a principio  malo  conditam  esse  somniabant,  et  a bapti- 
smo aquae  abhorrebant; — Seleuciani  et  Herminiani  ignem  pro 
baptismo  adhibendum  esse  statuebant;  Flagellantes,  saeculo  XIII., 
contendebant  unumquemque  proprio  sanguine,  per  flagellationem 
sibimetipsi  inflictam , baptizari  debere  — incertum  tamen  manet 
utrum  et  ipsi  baptismum  aquae  prorsus  reiecerint,  necne;  — et 
Quakeri  eum  tamquam  ritum  ludaicum,  omnino  repudiant. 

Ex  alia  parte,  non  defuerunt  qui,  retenta  aqua  pro  communi 
baptizandi  usu,  putaverunt,  in  casu  necessitatis,  baptismum  alio 
liquore  conferendum  esse.  Sic  in  Norvegia  quidam,  ut  ex  re- 
sponsione Gregorii  IX.  ad  Archiepiscopum  Nidrosiensem  constat, 
baptizabant,  penuria  aquae,  in  cervisia;  — inter  Armenos,  ut  refert 
Valdensis,  baptizabant  quidam  in  vino,  quidam  in  lacte;  — et  Lu- 
therus,  in  colloquiis  symposiacis,  c.  17.,  ad  quaestionem,  utrum 
deficiente  aqua  liceret  baptizare  in  lacte,  respondit : Quidquid  baU 
nei  loco  esse  potest,  illud  aptum  esse  ad  bapti:^andum.  — Pallavicinus 
autem  (Hist.  Cone.  Tr.  1.  9.  c.  7.)  hanc  refert  inter  varias  Lu- 
theranorum  et  Calvinistarum  propositiones:  (a  Aqua  vera  et  natu^ 

ralis  non  est  de  necessitate  baptismi;  atque  ideo  verba  illa  Domini 
nostri  ‘ Nisi  quis  renatus  fuerit  ex  aqua  et  Spiritu  Sancto  % ad 
metaphoram  detorqueri  debent». 

Hanc  haeresim  Tridenrina  Synodus,  sessione  7.  canone  2.,  dam- 
navit, et  perpetuam  Ecclesiae  fidem,  nova  definitione,  confirmavit, 
statuens : « Si  quis  dixerit,  aquam  veram  et  naturalem  non  esse 
de  necessitate  baptismi,  atque  ideo  verba  illa  Domini  nostri  lesu 
Christi : ‘Nisi  quis  renatus  fuerit  ex  aqua  et  Spiritu  Sancto’,  ad 
metaphoram  aliquam  detorserit,  anathema  sit». 

Subiungitur  ergo 


THESIS  I. 

Materia  baptismi  remota  est  omnis  et  sola  aqua  naturalis. 

Prob.  I.  — Ex  verbis  Christi,  quae  referuntur  apud  Matth.  (xxvm. 
18.):  «Euntes  docete  omnes  gentes,  baptizantes  eos  in  nomine 

Patris,  et  Filii  et  Spiritus  Sancti Et  ecce  ego  vobiscum  sum 

usque  ad  consummationem  saeculi»  — Etenim  his  verbis  manda- 
vit Christus  ut  omnes  gentes  baptizentur: — sed  baptizare,  P<x- 
iuxta  vim  vocis,  et  communem  Scripturarum  usum,  im- 
mersionem in  aquam,  vel  per  aquam  ablutionem  significat:  et 
in  loco  citato,  iuxta  obviam  significationem  sumi  debet,  quia  ne- 
que res  de  qua  agitur,  neque  contextus  locutionis,  neque  loca 
parallela  ostendunt  metaphorice  fuisse  ibi  usurpatum.  — Ergo. 

Argumentum  istud  illustratur  adhuc  et  confirmatur  ex  aliis 
Redemptoris  verbis,  quae  leguntur  apud  loannem  (iii.  5.) : « Nisi 
quis  renatus  fuerit  ex  aqua  et  Spiritu  Sancto,  non  potest  introire 
in  regnum  Dei»; — hic  enim  expresse  aqua,  per  quam  in  vitam 
spiritualem  renascimur,  nominatur. 

Nec  adversarii  nostri  dicant  illud  et  vim  quandoque  habere 
particulae  expositivae,  et  poni  pro  id  est;  ac  proinde  sensum 
verborum  Christi  sic  esse  intelligendum : « Nisi  quis  renatus  fuerit 
ex  aqua, — idest  ex  Spiritu  Sancto  mundante  instar  aqua,  per 
magisterium  doctrinae  spiritualis,  — non  potest  introire  in  regnum 
Dei».  — Responsio  est  in  promptu: — non  ex  eo  quod  particula 
copulativa  et  pro  particula  explicativa  quandoque  sumatur,  ubi 
subiecta  materia,  et  contextus  aperte  id  exigunt,  ideo  eodem  sensu 
in  aliis  etiam  casibus,  et  in  verbis  Christi  mox  citatis,  accipi 

debet.  Testimonium  quod  adversarii  afferunt  ex  Matth.  (iii.  ii.); 
« Ipse  vos  baptizabit  in  Spiritu  Sancto  et  igni»,  minime  eis  patro- 
cinari demonstravimus,  tractatu  de  Sacramentis  in  genere  (pag.  75.). 

Praeterea,  iuxta  interpretationem  adversariorum,  bapti-^^are  signi- 
ficaret doctrinam  spiritualem  docere,  hac  doctrina  aliquem  imbuere: — 
at  praepostera  interpretatio  haec  evidenter  refutatur  ab  Apostolo 
Paulo.  Etenim  (1.  ad  Cor.  i.  14-17.)  S.  Paulus  scribit  se  omni- 
bus Corinthiis  Evangelium  praedicasse,  neminem  vero  eorum  ba- 
ptizasse,  praeter  Crispum  et  Caium  et  Stephanae  domum;  se 
missum  non  fuisse  a Christo  a baptizare,  sed  evangeli:(arey>  (oO 
aTcecTTciXs  pe  XpuiTo;  ^aTTrC^siv , iXX  — ba- 

ptismum ergo  a predicatione  Evangelii  omnino  distinguit. 

Prob.  2.  Ex  praxi  Apostolorum,  quae  luculenter  constat  ex 
Sacris  Litteris.  Petrus  namque  accersitus  a Cornelio  Centurione, 
cum  cognoverit  Spiritum  Sanctum  descendisse  super  «omnes, 
qui  audiebant  verbum»,  exclamavit  (Act.  x.  47.):  «Numquid 
aquam  quis  prohibere  potest  ut  non  baptizentur  hi,  qui  Spiritum 
Sanctum  acceperunt  sicut  et  nos».  — Aqua  igitur  necessaria  erat 
ad  baptismum;  et  hi,  qui  iam  praedicationem  doctrinae  fidei 
audierant,  immo  et  Spiritum  Sanctum  acceperant,  baptismo  aquae, 
iuxta  Christi  mandatum,  mundari  debebant. 

Similiter  de  Philippo,  qui  eunuchum  Reginae  Candacis  bapti- 
zavit,  legimus  (Act.  vni.  35.-38.):  «Aperiens  autem  Philippus  os 
suum,  et  incipiens  a Scriptura  ista,  evangelizavit  illi  lesum.  Et 
dum  irent  per  viam,  venerunt  ad  quamdam  aquam ; et  ait  eunu- 
chus: Ecce  aqua:  quid  prohibet  me  baptizari?  Dixit  autem  Phi- 
lippus : Si  credis  ex  toto  corde,  licet.  Et  respondens  ait : Credo, 
Filium  Dei  esse  lesum  Christum.  Et  iussit  stare  currum;  et  de- 
scenderunt uterque  in  aquam,  Philippus  et  eunuchus;  et  bapti- 
zavit  eum».  — Profecto  aquam,  de  qua  hic  est  sermo,  naturalem 
esse  et  non  metaphoricam,  non  ambigitur. 

Prob  3.  Ex  perpetua  Traditione.  Et  quia  supervacaneum  foret 
pro  re  manifesta  multa  testimonia  Patrum  exscribere,  duo  solum 
hic  referam. 

S.  lustinus  Martyr,  in  Apologia  I.  pro  christianis,  quam  circa 
annum  150.  Antonino  Pio  Imperatori,  iusque  filiis  adoptivis  M.  Au- 
relio et  Lucio  Vero,  necnon  Senatui  populoque  Romano  obtulit 

— baptismum,  quo  omnes  Christifideles,  iuxta  mandatum  Domini 
initiabantur,  describens,  ait  (n.  6 1.):  « Quicumque  persuasum  ha- 
buerint et  crediderint  vera  esse,  quae  a nobis  docentur  et  dicun- 
tur, seque  ita  vivere  posse  promiserint,  ii  precari  et  ieiunantes 
priorum  peccatorum  veniam  a Deo  petere  docentur,  nobis  una 
precantibus  et  ieiunantibus.  Deinde  eo  ducuntur  a nobis,  ubi 
aqua  est,  et  eodem  regenerationis  modo  regenerantur,  quo  et  ipsi 
sumus  regenerati.  Nam  in  nomine  Parentis  universorum  ac  Do- 
mini Dei  ac  Salvatoris  nostri  lesu  Christi  et  Spiritus  Sancti  la- 
vacrum in  aqua  tunc  suscipiunt.  Dixit  enim  Christus : ‘ Nisi  re- 
generati fueritis,  non  intrabitis  in  regnum  coelorum  ’ » . 

Et  Tertullianus  adversus  Quintiliam,  quae  Carthagine  haeresim 
Caianitarum  disseminaverat,  et  necessariam  in  baptismo  aquam 
non  esse  docuerat,  sic  de  baptismo  tractatum  incipit:  «Felix  sacra- 
mentum aquae  nostrae,  qua  abluti  delictis  pristinae  caecitatis , in 
vitam  aeternam  liberamur».  Deinde  de  Quintilia  loquens,  mox 
subiungit:  «Nuper  conversata  istic  quaedam  de  Caiana  haeresi 
vipera  venenatisima,  doctrina  sua  plerosque  rapuit,  imprimis  ba- 
ptismum destruens.  Plane  secundum  naturam:  nam  fere  viperae 
et  aspides,  ipsique  reguli  serpentes  arida  et  inaquosa  sectantur. 
Sed  nos  pisciculi  secundum  IX0rN  nostrum  lesum  Christum  in 
qua  nascimur,  nec  aliter  quam  in  aqua  permanendo  salvi  sumus. 

Ita  Quintilia  monstrosissima optime  norat  pisciculos  necare, 

de  aqua  auferens».  — Confer  alios  Patrum  textus,  quos  attulimus 
de  Sacramentis  in  genere  loquentes  (p.  79.  et  seq.). 

Traditionem  omnium  aetatum  libri  liturgi ci  Orientalis  et  Oc- 
cidentalis Ecclesiae,  Conciliorum,  et  Summorum  Pontificum  De- 
creta pariter  ostendunt.  Exempli  gratia,  in  Concilio  Latera- 
nensi IV.  (an.  1215.)  legitur:  «Sacramentum  baptismi,  quoad 
ad  invocationem  individuae  Trinitatis,  videlicet  Patris  et  Filii  et 

Spiritus  Sancti  consecratur  in  aqua proficit  ad  salutem».  — In 

Concilio  Florentino,  Decreto  pro  Armenis,  statuitur:  «Materia 
huius  sacramenti  (baptismi)  est  aqua  vera  et  naturalis».  — Grego- 
rius  IX.,  anno  1241.,  in  rescripto  ad  Archiepiscopum  Nidrosien- 
sem  (apud  Raynaldum  ad  annum  1241.  n.  42.)  ait:  «Cum  sicut 
ex  tua  relatione  didicimus,  nonnumquam  propter  aquae  penuriam 
infantes  terrae  tuae  contingat  in  cervisia  baptizari;  tibi  tenore 
praesentium  respondemus,  quod  cum  secundum  doctrinam  evan- 
gelicam  oporteat  ex  aqua  et  Spiritu  Sancto  renasci,  non  debent 

reputari  rite  baptizari,  qui  in  cervisia  baptizantur».  — Et  Inno- 
centius IV.,  an.  1250.  (Decr.  Greg.  i.  3.  tit.  42.  c.  5.),  inquit: 
Postulasti,  utrum  parvuli  sint  pro  christianis  habendi,  quos  in 
articulo  mortis  constitutos,  propter  aquae  penuriam,  et  absentiam 
sacerdotis,  aliquorum  simplicitas  in  caput  ac  peaus,  ac  inter 
scapulas,  pro  baptismo,  salivae  conspersione  linivit.  Respondemus, 
quod  cum  in  baptismo  duo  semper,  videlicet  verbum  et  elemen- 
tum necessario  requirantur,  iuxta  quod  de  verbo  Veritas  ait  : 
« Euntes  in  mundum  universum  praedicate  Evangelium  omni  crea- 
turae, et  baptizate  omnes  gentes  in  nomine  Patris  et  Filii  et  Spi- 
ritus Sancti;  eademque  dicat  de  elemento:  ^Nisi  quis  renatus 
fuerit  ex  aqua  et  Spiritu  Sancto,  non  intrabit  in  regnum  coelo- 
rum’; dubitare  non  debes,  illos  verum  non  habere  baptismum, 
in  quibus  non  solum  utrumque  praedictorum,  sed  eorum  alte- 
rum est  omissum». 

Responsum  Stephani  II.,  quo  approbasse  dicitur  baptismum 
in  vino  collatum,  supposirium  esse  constat,  cum  e tribus  codici- 
bus, qui  responsum  illud  continent,  duo  idipsum  Stephano  II. 
adscribant,  unus  Siricio ; et  inter  se  iidem  codices  circa  facti  narra- 
tionem non  conveniant. 

ScHOLiON  — Quum  aqua  naturalis  dicitur  materia  baptismi, 
intelligitur  ea  quae  verae  usualis  aquae  nomine  inter  homines 
venit,  sive  marina  sit,  sive  fluvialis,  sive  putei,  sive  paludis,  lim- 
pida sit,  vel  turbida,  frigida,  vel  calida:  quidquid  vero  usualis 
aquae  rationem  non  participat,  baptismi  materia  esse  nequit. 

Praeterea,  curandum  est,  ut  qui  baptizant,  dum  possunt,  aqua 
benedicta  utantur ; non  quasi  de  necessitate  sacramenti  id  requi- 
ratur, sed  quia  rituales  libri  id  praescribunt,  et  antiquissima  pra- 
xis  Ecclesiae  idipsum  docet. 


ARTICULUS  TERTIUS 
De  materia  proxima  baptismi. 

Materia  proxima  alicuius  sacramenti  consistit  in  usu,  seu  in 
applicatione  eiusdem  sacramenti  materiae  remotae : hinc  materia 
proxima  baptismi  consistit  in  ablutione  per  aquam  illius  qui  ba- 

ptizatur.  Cum  autem  ablutio  haec,  immersione  in  aquam,  aquae 
aspersione  aut  infusione  fieri  possit,  quaeritur  quinam  ex  his  ablu- 
endi modis  ad  validitatem  baptismi  sit  necessarius.  Antequam  huic 
quaestioni,  thesi  apposita,  respondeamus,  ad  meliorem  eius  intel- 
ligentiam,  quaedam  praemittimus. 

Immersionem  trinam  in  collatione  baptismi  primis  XII.  sae- 
culis communiter  fuisse  in  Ecclesia  usurpatam,  constat  tum  ex 
Patribus,  tum  ex  antiquissimis  Graecorum  Euchologiis  et  Lati- 
norum Ritualibus:  immo  saeculo  XIII.  S.  Thomas  (3.  q.  66,  a.  7.) 
aiebat:  «Tutius  esse  baptizari  per  modum  immersionis,  quia  hoc 
habet  usus  communior»  ; et  relate  ad  trinam  immersionem  adde- 
bat (a.  8.)  « graviter  peccaret  aliter  baptizans,  quasi  ritum  Eccle- 
siae non  observans».  In  Hispania  tamen  ritus  immersionis  trinae 
initio  saeculi  VII.  nonnihil  immutatus  fuit:  cum  enim  Ariani, 
qui  SS.  Trinitatem  dividebant,  tres  asserendo  distinctas  na- 
turas, ad  id  significandum  ter  immergerent  baptizandos.  Ca- 
tholici ad  indivisam  in  Trinitate  unitatem  et  consubstantialita- 
tem divinarum  Personarum  significandam  unica  immersione  uti 
coeperunt. 

A saeculo  XIV.  in  tota  latina  Ecclesia,  abrogato  immersionis 
ritu,  alter  per  infusionem  invaluit;  quamvis  hic  illic  adhuc  im- 
mersio quandoque  permissa  et  in  usu  fuerit.  Hunc  infusionis  ri- 
tum, qui  communiter  in  Ecclesia  latina  modo  servatur,  nonnulli 
schismatici  graeci  post  Concilium  Florentinum  damnarunt,  asse- 
rentes trinam  in  aquam  immersionem  esse  ad  validitatem  baptismi 
necessariam.  Similiter  necessitatem  huius  immersionis  in  baptismi 
collatione  Baptistae  asserunt,  qui  saeculo  XVII.,  ab  Anabaptistis 
ortum  habuerunt,  et  nomen  a ritu  quo  baptizabant. 

De  valore  baptismi,  per  infusionem,  vel  per  aspersionem  col- 
lari, definitio  specialis  fidei  lata  non  fuit : — in  Rituali  tamen  Ro- 
mano, Pauli  V.  iussu  edito,  legitur:  «Baptismus,  licet  fieri  pos- 
sit aut  per  infusionem  aquae,  aut  per  immersionem,  aut  per  as- 
persionem; primus  tamen,  vel  secundus  modus,  qui  magis  sunt 
in  usu,  pro  Ecclesiarum  consuetudine  retineantur;  ita  ut  trina 
ablutione  caput  baptizandi  perfundatur,  vel  immergatur  in  mo- 
dum Crucis  uno  et  eodem  tempore,  quo  verba  proferuntur,  et 
idem  sit  aquam  adhibens  et  verba  pronuntians  »:  et  a Concilio 
Tridentino  (sess.  7.  can.  3.)  definitur:  « Si  quis  dixerit  in  Ec- 
clesia Romana,  quae  omnium  Ecclesiarum  mater  est  et  magistra, 
I.  — De  Sacramemtis.  22 

non  esse  veram  de  baptismi  sacramento  doctrinam,  anathema 
sit  ». 

His  praemissis,  statuitur 

THESIS  II. 

Ad  valorem  baptismi,  quin  necessaria  sit  trina  vel  unica  immersio, 
sufficit  exterior  corporis  ablutio  a ministro  facta  per  injtisionem  aut 
aspersionem, 

I.  Primum  argumentum  ad  vindicandam  thesim,  desumitur, 
nec  immerito,  ex  ipsa  significatione  vocis,  quae  mandatum  Do- 
mini nobis  exhibet.  Etenim  PaTTTl^siv  lotionem  dicit,  modum 
vero  quo  fiat  non  determinat;  ac  proinde  asseri  minime  potest, 
in  verbis  Christi : « baptizantes  eos  in  nomine  Patris  et  Filii  et 
Spiritus  Sancti»,  divinum  praeceptum  contineri,  quo  baptismus 
nonnisi  per  immersionem,  eamque  trinam,  administretur  ^ 

* Ever  since  the  Reforraation  and  the  rise  of  the  Baptists  as  a distinet 
denomination,  who  hold  that  « baptizing  is  dipping,  and  dipping  is  baptizing  », 
the  meaning  of  the  Greek  words  in  questi on  has  been  a matter  of  dispute, 
on  wich  hundreds  of  volumes  have  been  written.  It  is  evidently  impossible 
to  enter  on  that  discussion  in  these  pages.  AU  that  can  be  attempted  is  a 
brief  statement  of  the  conclusions  believed  to  be  established,  while  the  proofs, 
on  which  those  conclusions  rest,  must  be  sought  in  works  devoted  to  the  subject. 
As  to  the  classic  use  of  the  words  in  question,  it  is  ciear  that  [ia-Tw  means, 
I.  To  dip.  2.  To  dye  by  dipping.  3.  To  dye  without  regard  to  the  mode  in 
which  it  is  done;  as  a lake  is  said  to  be  baptized  (i.  e.  dyed)  by  the  blood 
shed  in  it ; a garment  is  spoken  of  as  baptized  by  colouring  matter  dropping 
on  it.  4.  It  also  means  to  gild ; also  to  glaze,  as  when  earthenware  is  covered 
with  any  vitreous  matter.  5,  To  wet,  moisten,  or  wash.  6.  To  temper,  as 
hot  iron  is  tempered;  this  may  be  done  by  plunging  or  pouring.  « Tempered, 
uTwu  eXalou  a , does  not  mean  plunged  into  oil.  7.  To  imbue.  The  mind  is 
said  to  be  baptized  with  fantasies;  not  plunged  into  them,  for  it  is  ukq  tuSv 
^avTaaiwv. 

As  to  the  classic  use  of  ^a:iri5o>,  it  means,  i.  To  immerse,  or  submerge. 
It  is  very  frequently  used  when  ships  are  spoken  of  as  sunk  or  buried  in  the 
sea.  They  are  then  said  to  be  baptized.  2.  To  overflow  or  to  cover  with 
water.  The  sea-shore  is  said  to  be  baptized  by  the  rising  tide.  3.  To  wet  tho- 
rougly,  to  moisten.  4.  To  pour  upon  or  drench.  5.  In  any  way  to  be 
overwhelmed  or  overpowered.  Hence  men  are  said  to  be  baptized  with  wine 
(ot  ^efla-Tiapivoi  are  the  intoxicated) , with  opium,  with  debts,  with  puzzling 
questions.  Wine  is  said  to  be  baptized  by  having  water  poured  into  it  j».  — 
Hodge,  Systematic  Thcology,  vol.  3.  p.  527. 

II.  Apostolorum  exemplum  aliud  non  leve  argumentum  thesi 
nostrae  suppeditat.  Et  sane  in  Actibus  Apostolorum  (ii.  41.)  le- 
gitur tria  hominum  millia  die  Pentecostes  fuisse  ab  Apostolis 
baptizata  : « Qui  ergo  receperunt  sermonem  eius  (Petri) , bapti- 
zati  sunt:  et  appositae  sunt  in  die  illa  animae  circiter  tria  millia». 
Porro  incredibile  omnino  videtur  illam  hominum  multitudinem 
unica  die  a duodecim  Apostolis  baptizatam  fuisse  per  immersio- 
nem.— In  iisdem  Actibus  Apostolorum  (xvi.  25-33.)  haec  haben- 
tur: «Media  autem  nocte  Paulus  et  Silas  orantes,  laudabant  Deum; 
et  audiebant  eos,  qui  in  custodia  erant.  Subito  vero  terraemotus 
factus  est  magnus,  ita  ut  moverentur  fundamenta  carceris.  Et 
statim  aperta  sunt  omnia  ostia,  et  universorum  vincula  soluta  sunt. 
Expergefactus  autem  custos  carceris,  et  videns  ianuas  apertas  car- 
ceris, evaginato  gladio  volebat  se  interficere,  aestimans  fugisse 
vinctos.  Clamavit  autem  Paulus  voce  magna  dicens:  Nihil  tibi 
mali  feceris:  universi  enim  hic  sumus.  Petitoque  lumine,  intro- 
gressus est,  et  tremefactus  procidit  Paulo  et  Silae  ad  pedes;  et 
producens  eos  foras  ait:  Domini,  quid  me  oportet  facere,  ut  sal- 
vus fiam } At  illi  dixerunt : Crede  in  Dominum  lesum,  et  salvus 
eris  tu  et  domus  tua.  Et  locuti  sunt  ei  verbum  Domini  cum 
omnibus,  qui  erant  in  domo  eius.  Et  tollens  eos  in  illa  hora  no- 
ctis, lavit  plagas  eorum ; et  baptizatus  est  ipse,  et  omnis  domus 
eius  continuo».  — lam  vero,  quisnam,  perpensis  circumstantiis 
huius  narrationis,  credibile  putabit  custodem  carceris  ceterosque 
de  domo  sua,  fuisse  media  nocte  in  carcere  baptizatos  per  im- 
mersionem ? 

III.  Tertio,  evincitur  thesis  ex  antiquissimis  Ecclesiae  monu- 
mentis. Etenim  ex  actis  S.  Laurentii  martyris  constat  Romanum 
ab  eo  in  palatio  Decii,  aqua  ex  urceo  effusa,  baptizatum  fuisse:  et 
similem  ritum  non  raro  adhibitum  fuisse  apparet  ex  actis  S.  Bac- 
chi iunioris,  S.  Gratiliani,  et  S.  Lindgeri  Episcopi,  qui  exhor- 
tabatur mulieres  ut  morituros  infantes  baptizarent  intinctos  aqua, 
et  superinfusos  ^ Accedunt  veteres  picturae  et  sarcophagi  in  quibus 
collatio  baptismi  per  infusionem  expressa  cernitur. 

Et  baptismi  ita  collati  validitatem  confirmat  praxis  Ecclesiae, 
quae  Clinicos  in  lectis  suis  urgente  mortis  periculo  baptizatos,  si 

‘ V.  Martene,  de  ant.  Eccl.  rit.  1. 1.  c.  i.  a.  14. 

quando  sanitatem  recuperassent,  numquam  iterum  baptizandos 
esse  sancivit. 

IV.  Confirmatur  probatio  nostra  ex  doctrina  Patrum.  Et  primo 
quidem  ex  responso  S.  Cypriani  ad  Magnum,  quod  spectat  Clinicos. 

«Quaesisti  etiam,  fili  carissime»,  scribit  S.  Cyprianus  (ep.  7^, 
« quid  mihi  de  illis  videatur  qui  in  infirmitate  et  languore  gra- 
tiam Dei  consequuntur,  an  habendi  sint  legitimi  Christiani,  eo 
quod  aqua  salutari  non  loti  sint,  sed  perfusi.  Qua  in  parte  nemini 
verecundia  et  modestia  nostra  praeiudicat,  quo  minus  unusquisque 
quod  putat  sentiat  et  quod  senserit  faciat.  Nos,  quantum  concipit 
mediocritas  nostra,  aestimamus  in  nullo  mutilari  et  debilitari  posse 
beneficia  divina,  nec  minus  aliquid  illic  posse  contingere,  ubi  plena 
et  tota  fide  et  dantis  et  sumentis  accipitur  quod  de  divinis  mu- 
neribus hauritur Unde  apparet  aspersionem  quoque  aquae  in- 

star salutaris  lavacri  obtinere,  et  quando  haec  in  Ecclesia  fiunt, 
ubi  sit  et  accipientis  et  dantis  fides  integra,  stare  omnia  et  con- 
summari et  perfici  posse,  maiestate  Domini  et  fidei  veritate». — 
In  hoc  autem  testimonio,  illud  quod  S.  Cyprianus  addit,  nimirum 
liberum  esse  cuilibet  sentire  quod  vellet  circa  doctrina  quam  pro- 
ponit, non  dubitationem  Sancti  Antitistis  arguit;  sed  moderatio- 
nem et  humilitatem  eius  commendat,  qui  ne  videretur  affectare  do- 
minatum, praescribere  noluit,  quae  nondum  Ecclesiae  totius  iudi- 
cio  et  praxi  erant  eliquata.  Sed  insuper,  animadvertatur  oportet, 
quaestionem  tunc  motam  fuisse  non  circa  valorem  baptismi  Clini- 
cis collati,  sed  circa  mensuram  gratiae,  quae  in  tali  susceptione 
sacramenti,  recipiebatur.  Omnes  concedebant  illos  esse  baptizatos, 
nemini  dubium  erat  illos  rebaptizari  ncc  debuisse  nec  potuisse; 
unum  tantum  quaerebatur,  nempe,  an  pari  gratia  et  iuribus  iisdem 
qui  ita  baptizari  fuerant  fruerentur  ac  ceteri,  qui  iuxta  communem 
illius  temporis  consuetudinem  per  immersionem  baptizabantur. 
Hac  de  re  interrogatus  fuerat  S.  Cyprianus,  et  solutionem  quae- 
stionis modeste  quidem,  sed  quantum  ad  se  indubitanter  prom- 
pserat. «Si  autem  baptizari  non  possunt»,  in  eadem  Ep.  (n.  15. 
et  14.)  prosequitur,  «qui  iam  baptismo  ecclesiastico  sanctificari 
sunt,  cur  in  fide  sua  et  Domini  indulgentia  scandalizantur?  An 
consecuti  sunt  quidem  gratiam  Dominicam,  sed  breviore  et  mi- 
nore mensura  muneris  divini  ac  Spiritus  Sancti,  ut  habeantur 
quidem  christiani,  non  sint  tamen  ceteris  adaequandi  ? Quin  imo 

Spiritus  Sanctus  non  ad  mensuram  datur,  sed  super  credentem 
totus  infunditur». 

S.  Augustinus  (tract.  80.  in  loan.)  ait:  «Hoc  verbum  fidei 
{invocatio  SS.  Trinitatis)  tantum  valet  in  Ecclesia  Dei,  ut  per 
ipsum  credentem,  offerentem,  benedicentem,  tingentem  etiam  tan- 
tillum, mundet  infantem».  — Ergo  iuxta  S.  Augustinum  sufficit 
etiam  tantillum  aqua  tingere  infantem,  cum  debita  prolatione  for- 
mae baptismi,  ut  validum  sit  sacramentum,  et  effectus  baptismi 
obtineatur;  ac  proinde  sufficit  ablutio  quae  fiat  per  aspersionem, 
multoque  magis  per  infusionem. 

S.  Gregorius  Magnus,  epist.  ad  Leandrum  episcopum  Hispa- 
lensem  (1.  i.  ep.  43.)  docet  trinam  immersionem  esse  ex  consue- 
tudine Ecclesiae.  «De  trina  vero  mersione  baptismatis,  nihil  re- 
sponderi verius  potest  quam  ipsi  sensistis,  quia  in  una  fide  nihil 
officit  Ecclesiae  sanctae  consuetudo  diversa.  Nos  autem,  quod 
tertio  mergimus  triduanae  sepulturae  sacramenta  signamus,  ut 
dum  tertio  infans  ab  aquis  educitur,  resurrectio  triduani  temporis 
exprimatur.  Quod  si  quis  forte  etiam  pro  Summae  Trinitatis  ve- 
neratione aestimet  fieri,  neque  ad  hoc  aliquid  obsistit,  baptizan- 
dum semel  in  aquis  mergere,  quia  dum  in  tribus  subsistentiis  una 
substantia  est,  reprehensibile  esse  nullatenus  potest  infantem  in 
baptismate  vel  ter  vel  semel  mergere,  quando  et  in  tribus  mer- 
sionibus  personarum  Trinitas,  et  in  una  potest  divinitatis  singu- 
laritas designari » . 

Et  Walafridus  Strabo,  saeculo  IX.,  in  opere  de  Rebus  Eccle- 
siasticis, cap.  26.,  aperte  tradit  ipsam  immersionem,  quae  com- 
muniter tunc  in  Ecclesia  etiam  Latina  servabatur,  non  esse  de 
necessitate  sacramenti,  sed  iuxta  ecclesiasticam  consuetudinem. 
«Notandum  autem»,  ait,  «non  solum  mergendo,  verum  etiam 
desuper  fundendo,  multos  baptizatos  fuisse,  et  adhuc  posse  ita 
baptizari  si  necessitas  sit,  sicut  in  passione  Beati  Laurentii  quem- 
dam urceo  allato  legimus  baptizatum.  Hoc  etiam  solet  evenire 
cum  perfectiorum  granditas  corporum  in  minoribus  vasibus  ho- 
minem tingi  non  patitur». 

Hinc  S.  Thomas,  iuxta  hanc  Ecclesiae  traditionem,  et  per- 
petuum eius  magisterium,  quamvis  ratione  consuetudinis  illa  ae- 
tate vigentis  docuerit  (3.  q.  66.  art.  8.):  «Et  ideo  graviter  pec- 
caret aliter  (ac  trina  immersione)  baptizans  » : — continuo  ta- 
men addidit:  « Nihilominus  tamen  esset  baptismus : » Et  in  arti- 

culo  praecedenti  quaerens  a utrum  immersio  in  aqua  sit  de  ne- 
cessitate  baptismi»,  respondet:  «quod  aqua  assumitur  in  sacra- 
mento baptismi  ad  usum  ablutionis  corporalis  per  quam  signi- 
ficatur interior  ablutio  peccatorum.  Ablutio  autem  fieri  potest  per 
aquam,  non  solum  per  modum  immersionis,  sed  etiam  per  mo- 
dum aspersionis  vel  effusionis Et  ideo  dicendum  est  quod 

immersio  non  est  de  necessitate  baptismi». 

V.  Non  pauci  inter  ipsos  Orientales  scriptores  docent,  defi- 
ciente sufficientis  aquae  copia,  posse  baptismum  administrari  per 
infusionem,  ut  videre  est  apud  Renaudotium  * : quinimmo  ritus 
quem  Graeci,  Goario  teste  in  infantulis  adhibent,  non  tam  in 
aquam  immersio,  quam  aquae  infusio  censendus  est. 

VI.  Demum  adnotare  non  vacat  divinae  pietati  ac  benignis- 
simi cordis  lesus  misericordiae  ineffabili  consonum  omnino  fuisse 
ut  ablutio  materia  proxima  sacramenti  baptismi  sive  in  immer- 
sione, sive  in  infusione,  sive  etiam  in  aspersione,  constitueretur; 
sicque  omni  aetati,  et  conditioni  hominum,  necessitatis  et  in- 
stantis periculi  casibus,  longe  melius  provideretur,  ac  si  deberet 
baptismus  per  solam  immersionem,  et  quidem  trinam,  ex  neces- 
sitate sacramenti  administrari. 

Ad  solvendas  difficultates, 

Adnot.  I.  — Quando  Patres  tradunt  immersionis  ritum  ex 
Christi  praecepto  originem  habuisse,  praeceptum  illud  non  refe- 
runt ad  necessitatem  trinae  immersionis  in  aquam  ut  quis  ba- 
ptizetur, sed  ad  necessitatem  baptizandi  cum  invocatione  SS.  Tri- 
nit. : trinam  vero  immersionem  nonnisi  per  congruentiam  addunt, 
ac  si  dicerent  ex  praecepto  baptizari  debemus  in  nomine  SS.  Tri- 
nitatis; nos  igitur  convenit  ter  mergi  in  aquam  ad  baptismum 
suscipiendum.  — Hic  est  sensus  Pelagii  II.  Papae  in  ep.  ad 
Gaudentium,  cuius  verba  referuntur  in  cap.  Multi  dist.  4.  de 
consecratione,  haecque  sunt : « Evangelicum  vero  praeceptum, 
ipso  Deo  et  Domino  Salvatore  nostro  lesu  Christo  tradente,  nos 
admonet,  in  nomine  Trinitatis  trina  etiam  mersione  Sanctum  Ba- 

' Perp^tuit^  de  la  foi  de  T^gl,  Cath.  sur  les  Sacr.  liv.  2.  ch.  4. 

* V.  Eucholog.  In  Bapt.  ofF.  not.  n.  24, 

ptisma  unicuique  tribuere».  In  illa  enim  epistola  ad  Gauden- 
tium Pelagius  Papa  reiicit  baptismum  Bonosianorum,  qui  formam  • 
vitiabant,  baptizantes  non  in  nomine  SS.  Trinitatis,  sed  in  mor- 
tem  Christi ; propter  quod  etiam  contendebant  baptizandos  semel 
tantum  esse  in  aquam  mergendos  dum  baptizabantur,  nam  Chri- 
stus semel  tantum  mortuus  est.  — Contra  illos  tam  longe  a ve- 
ritate aberrantes,  Pelagius  ait  praeceptum  evangelicum  nos  admonere 
ut  baptismus  conferatur  in  nomine  Trinitatis;  et  ex  hoc  dedu- 
cit baptismum  convenienter  ministrari  trina  immersione;  non  unica, 
ut  docebant  Bonosiani.  Ceterum  Pontifex  declarat  per  solam 
poenitentiam  eos  Ecclesiae  reconciliari,  si  in  nomine  SS.  Trinitatis 
baptizati  fuerint;  quin  trinam  mersionem  in  baptismo  abhibitam 
commemoret,  atque  requirat. 

Adnot.  2.  — Patres  nonnulli  trinam  immersionem  dicunt  esse 
ex  apostolica  Traditione:  ita,  ex.  gr.,  S.  Basilius  de  Spiritu  Sancto, 
cap.  27.  n.  66.,  ait:  «Alia  quidem  habemus  e doctrina  scripto 
tradita,  aha  vero  nobis  in  mysterio  tradita  recipimus  ex  Tradi- 
tione Apostolorum lam  ter  immergi  hominem  unde  hau- 

stum? Reliqua  autem  quae  fiunt  in  baptismo,  veluti  renuntiare 
Satanae  et  angelis  eius,  ex  qua  scriptura  habemus  ? » — Et  S.  Hie- 
ronymus, dialogo  contra  Luciferianos,  num.  8.:  «Multa,»  inquit, 

« quae  per  traditionem  in  Ecclesiis  observantur,  auctoritatem  sibi 
scriptae  legis  usurpaverunt,  velut  in  lavacro  ter  caput  mergi- 
tare».  — Sed  isti  Patres,  et  alii  qui  eodem  modo  loquuntur, 
trinae  immersionis  legem  aiunt  esse  non  ^xTraditionQ  apostolica 
divina,  sed  mere  apostolica.  Quae  enim  ab  Apostolis  tradita  sunt, 
alia  spectant  fidem  et  mores,  ac  substantiam  sacramentorum,  di- 
cunturque  traditiones  apostolico-divinae,  quas  numquam  licct  im- 
mutare, cum  fides,  et  ea  quae  ad  fidem  pertinent,  reformari  ne- 
queant. Alia  spectant  disciplinam.  Ecclesiae  regimen,  ac  ritum 
sacramenta  administrandi,  et  appellantur  traditiones  mere  aposto- 
licae,  ab  Apostolis  tamquam  Ecclesiae  pastoribus  profectae,  quae 
iustis  de  causis  mutationi  sunt  obnoxiae.  Sic  quamvis  traditio 
sit  mere  apostolica,  ut  bigami  et  neophyti  a sacris  ordinibus  ex- 
cludantur, ut  Eucharistia  non  nisi  a ieiunis  sumatur,  atque  ut 
fideles  a sanguine  et  suffocato  abstineant;  Ecclesia  tamen  scm- 
per  sibi  integrum  esse  putavit  ea  vel  retinere,  vel  in  eis  iustis 
gravibusque  de  causis  dispensare,  vel  etiam  leges  illas  abrogare. 
Has  inter  traditiones  secundi  generis,  nempe  mere  apostolicas. 

merito  numeratur  ritus  immersionis  in  baptismo,  utpote  extrin- 
secus, accidentarius,  et  ad  sacramenti  solemnitatem  tantummodo 
pertinens.  Et  ita  Patres  mox  citatos  sensisse  contextus  ipse 
ostendit. 

Adnot.  3.  — Poenae  contra  eos,  qui  semel  tantum  immer- 
gebant baptizandos,  ideo  antiquitus  latae  fuerunt,  quia  ii  a re- 
cepta tunc  temporis  disciplina  recedebant:  Eunomianorum  vero 
baptismus  non  ob  unicam  immersionem,  sed  propter  corruptam 
formam,  declaratus  fuit  invalidus.  — Demum  si  de  baptismo  Cli- 
nicorum nonnulli  dubitaverunt,  ut  Cornelius  Papa  de  baptismo 
Novatiani,  dubium  non  spectabat  baptismi  validitatem,  cum  num- 
quam  baptismus  eorum  iteratus  fuerit;  sed  dispositiones  quas 
Clinici  ad  baptismum  afferebant,  ac  proinde  fructuosam  baptismi 
susceptionem. 

Adnot.  4.  — Licet  immersio  expressius  significet  nos  per  ba- 
ptismum consepultos  esse  cum  Christo,  expressior  haec  signifi- 
catio ad  substantiam  sacramenti  non  pertinet,  ad  quam  satis  est 
significatio  efficax  ablutionis  internae  a sorde  peccati , per  gra- 
tiam sanctificantem;  quam  ablutionem  significat  et  efficit  ablutio 
externa  rite  cum  prolatione  formae  administrata,  sive  per  infu- 
sionem, aut  aspersionem,  sive  per  immersionem.  — Ceterum  huic 
diflScultati  respondens  S.  Thomas  (3.  q.  66.  a.  7.  ad  2.)  aiebat: 
« In  immersione  expressius  repraesentatur  figura  sepulturae  Chri- 
sti, . . . Sed  in  aliis  modis  baptizandi  repraesentatur  aliquo  modo, 
licet  non  ita  expresse:  nam  quocumque  modo  fiat  ablutio,  cor- 
pus hominis,  vel  aliqua  pars  eius  aquae  supponitur,  sicut  corpus 
Christi  sub  terra  fuit  positum». 

Adnot.  5.  — Causae  quare  ritus  immersionis  mutatus  est  in 
Ecclesia  latina  praecipuae  fuerunt  sequentes:  a)  Mulierum  pudi- 
citia, praesertim  postquam  desiit  in  Ecclesia  diaconissarum  mi- 
nisterium. b)  Magnus  non  raro  baptizandorum  numerus,  c)  In- 
commoda, quae  in  septentrionalibus  regionibus  cum  ritu  immer- 
sionis coniuncta  erant.  — Et  hic  etiam  contigit,  quod  in  eius- 
modi  mutationibus  plerumque  recurrere  solet,  nempe  quod  per- 
fusionis ritus  primum  usu  invaluerit,  deinde  lege  ecclesiastica 
sanciretur. 

ARTICULUS  QUARTUS 
De  forma  baptismi. 

A primis  Ecclesiae  saeculis,  gravissimi  prodierunt  errores  circa 
formam  baptismi.  Etenim  Gnostici  baptizabant  in  nomine  Patris 
ignoti  universorum,  in  veritate  matre  omnium,  in  eo  qui  in  lesum 
descendit,  etc. ; Montanistae  seu  Cataphryges,  baptismum  confe- 
rebant in  nomine  Patris  et  Filii  et  Montani  et  Priscillae;  Sabelliani 
haeresim  Sabellii,  asserentis  unicam  esse  in  divinis  personam, 
in  collatione  baptismi  exprimebant ; et  similiter  Paulianistae,  seu 
sectatores  Pauli  Samosateni,  et  Photiniani  agebant. 

Ex  Novatoribus  vero  saeculi  XVI.  Lutherus  aiebat,  formam 
in  Ecclesia  consuetam  non  esse  ad  valorem  baptismi  necessa- 
riam, et  « baptismum  esse  ratum  quibuscumque  verbis  collatum, 
modo  non  in  nomine  hominis,  sed  in  nomine  Dei  detur»:  — 
Zwinglius  similiter  negavit  certam  in  administratione  baptismi 
requiri  formam:  — Socinus  vero  asseruit,  baptizari  in  nomine 
Patris  et  Filii  et  Spiritus  Sancti,  prout  legitur  apud  Matth.  xxviii.  19. 
non  esse  baptizari  cum  invocatione  seu  expressione  personarum 
SS.  Trinitatis,  sed  idem  esse  ac  doceri,  instrui,  initiari  in  fide 
Patris,  Filii  et  Spiritus  Sancti. 

Praeter  hos  errores,  quos  Ecclesia  semper  detestata  est,  hic 
commemorari  debent  opiniones  paucorum  quorumdam  Catholi- 
corum. Putarunt  enim  nonnulli  theologi  antiquiores,  inter  quos 
Magister  Sententiarum  (lib.  4.  dist.  3.),  baptismum  in  solo  no- 
mine Christi  collatum  esse  validum;  et  hanc  ipsam  sententiam 
Caietanus  in  Commentariis  suis  expressit,  ex  his  tamen,  iussu 
S.  Pii  V.,  in  editione  altera  Romana  expuncta  fuit. 

Quod  isti  doctores  pro  omni  tempore  asserebant,  alii,  nu- 
mero plures,  limitabant  ad  breve  quoddam  tempus,  et  dicebant 
Apostolos  ex  dispensatione  divina  baptizasse  in  nomine  Christi: 
postea  vero,  sublata  hac  dispensatione,  baptismum,  nisi  expresse 
invocatis  tribus  divinis  Personis,  non  esse  validum.  Hanc  sen- 
tentiam amplexi  sunt  Albertus  Mag.,  Altissiodorensis,  Alensis,  Sco- 
tus;  nec  aliter  sensit  S.  Thomas,  qui  (3.  q.66.a.  6,)  postquam 
dixerit  ex  Christi  institutione  « sacramentum  baptismi  dari  cum 

invocatione  Trinitatis»,  addidit  (in  resp.  ad  i.):  «Ex  speciali 
Christi  revelatione  Apostoli  in  primitiva  Ecclesia  in  nomine  Chri- 
sti baptizabant,  ut  nomen  Christi,  quod  erat  odiosum  ludaeis 
et  Gentilibus,  honorabile  redderetur  per  hoc  quod  ad  eius  in- 
vocationem Spiritus  Sanctus  dabatur  in  baptismo  ». 

Adnotari  hic  etiam  debet  baptismi  formam  a Graecis  usur- 
patam ab  ea  qua  utuntur  Latini  differre,  sed  grammatica  tantum 
locutione : hi  enim  dicunt : « Ego  te  baptizo  in  nomine  Patris, 
et  Filii  et  Spiritus  Sancti»;  Graeci  vero:  «Baptizatur  servus 
(vel  serva)  Dei  in  nomine  Patris,  et  Filii  et  Spiritus  Sancti».  * 
In  utraque  forma  exprimitur  actus  ablutionis,  apud  Latinos  per 
verbum  ego  bapti:(o,  apud  Graecos  per  verbum  bapti:(atur  (^a- 
TfTC^sdTai);  designatur  persona  baptizandi  a Latinis  per  prono- 
men te^  a Graecis  per  nomen  substantivum,  servus,  vel  serva;  in- 
dicatur unitas  divinae  naturae,  dicendo  in  \xomine;  et  tres  divinae 
Personae  expresse  et  singillatim  enuntiantur. 

His  positis  ut  veram  de  forma  baptismi  doctrinam  distincte 
statuamus,  primo  probabimus  actum  baptismi  esse  necessario  ex- 
primendum, deinde  ostendemus  distinctam  Trium  Divinarum 
Personarum  enuntiationem  requiri  ad  validitatem  baptismi,  et 
tertio  demonstrabimus  hanc  enuntiationem  semper  fuisse  neces- 
sariam, nec  ullam  fuisse  hac  in  re  Apostolis  concessam  divinitus 
dispensationem. 

Sit  igitur. 


* Quidam  inter  Scholasticos  olim  putaverunt  Graecos  uti  forma  depreca- 
toria, « baptiietur  servus,  vel  serva  Christi  » ; et  de  valore  huius  formae  dis- 
putatum fuit.  Sed  in  omnibus  ritualibus  , et  in  perpetuo  usu  Graecorum  est 
forma  indicativa  non  deprecativa  , fia;:TiJ^caTai , non  Valor  autem 

formae  a Graecis  adhibitae,  et  nullo  modo  quoad  substantiam  a forma  Lati- 
norum discrepantis,  indubius  est  ex  approbatione  Cone.  Florentini,  in  Decreto 
pro  Armenis,  et  ex  definitione  Leonis X.  in  Bulla  Accepimus  nuper»,  an.  1521., 
necnon  Clementis  VII.,  Bulla  «Provisionis  nostrae»,  an.  1526. 


Digitized  by  <^ooQle 


ART.  IV. 


DE  FORMA  BAPTISMI. 


THESIS  IIL 

In  forma,  ad  sacramenti  validitatem,  exprimi  est  necesse  ipsum  ba- 
ptismi actum,  ideoque  verba  te  bapti^^o,  aut  bapti:^atur  servus  (vel 
serva)  Dei,  aut  aequivalentia  de  essentia  sunt  formae:  necessaria  pa- 
riter est  ad  sacramenti  valorem.  Trium  SS,  Trinitatis  Personarum 
distincta  expressio;  et  ab  hac  expressione  nulla  timquam  concessa 
fuit  dispensatio,  proinde  baptismus  in  solo  Christi  nomine  collatus, 
numquam  in  Ecclesia  validus  fuit. 

I.  Prima  pars  thesis,  omnino  certa,  immo  iuxta  Suarez  (disp.  26. 
sect.  2.  n.  I.)  de  fide  censenda  est,  contra  sententiam  paucorum 
saec.  XII.  theologorum,  idest.  Praepositivi,  Stephani  Tornacensis 
et  quorumdam  aliorum,  qui  asserebant  verba  illa  a Ego  te  ba- 
ptizo ))  esse  ad  sacramenti  solemnitatem,  ideoque  baptismum 
sine  illis  collatum  esse  validum. 

Probatur  autem  conclusio  nostra  ex  Decretali  Alexandri  IIL, 
qui  (cap.  Si  quis  i.  Extra,  de  Baptismo),  «Si  quis,»  inquit,  « pue- 
rum ter  in  aqua  immerserit  in  nomine  Patris,  et  Filii,  et  Spiritus 
Sancti.  Arnen;  et  non  dixerit:  ego  baptizo  te  in  nomine  Patris 
et  Filii  et  Spiritus  Sancti.  Arnen,  non  est  puer  baptizatus  ».  — 
Equidem  post  decretalem  hanc  adhuc  Theologorum  aliqui  sunt 
oppositum  tuiti;  at  excusandi  sunt,  eo  quod  hanc  Decretalem 
ignoraverint,  quae  tempore  Greg.  IX.  primum  in  collectione  Ray- 
mundi  circa  medium  saec.  XIIL  iuris  publici  facta  est.  — Re- 
sponsum Alexandri  confirmavit  Concilium  Florentinum  in  De- 
creto, et  Alexander  VIIL  inter  plures  propositiones  damnans 
hanc  ordine  27.;  «Valuit  aliquando  baptismus  sub  hac  forma 
collatus,  in  nomine  Patris  et  Filii,  et  Spiritus  Sancti,  praeter- 
missis istis:  Ego  te  baptizo». — Adde  perpetuam  Ecclesiae  tum 
Occidentalis  tum  Orientalis  praxim,  semper  adhibentis  in  colla- 
tione sacramenti  baptismi  verba  quae  baptismi  actum  exprimunt, 
nempe  baptizo,  vel  baptizatur. 

Rationem  vero  theologicam,  ad  veritatem  quam  defendimus 
confirmandam,  indicat  Angelicus  3.  qu.  66.  a.  5.  ad  2.;  et  haec  est. 
Ablutio  hominis  in  aqua  cum  variis  de  causis  fieri  possit,  opor- 
tet, ut  in  baptismo  determinetur  per  verba  formae : — sed  per 

haec  tantum  verba:  «In  nomine  Patris,  et  Filii,  et  Spiritus  San- 
cti», nondum  sufficienter  illa  ablutio  determinatur,  ut  sacramen- 
talis  sit;  quia  in  nomine  Trinitatis,  ut  pleraeque  actiones,  etiam 
ablutio,  sanitatis  causa  fieri  potest;  imo  ut  omnia  hoc  invocato 
nomine  faciamus,  nos  hortatur  Apostolus  ad  Coloss.  5.;  — ergo 
in  sacramenti  forma  actus  baptismi  debet  exprimi. 

II.  Secunda  pars  thesis,  ut  certa,  probatur  ex  verbis  Christi 
« baptizantes  eos  in  nomine  Patris  et  Filii  et  Spiritus  Sancti  ». 
Quod  enim  per  haec  verba  Christus  significare  voluerit  baptismum 
conferri  debere  expresse  et  distincte  nominando  Patrem,  Filium 
et  Spiritum  Sanctum,  constat  ex  perpetua  doctrina  et  praxi  Ec- 
clesiae. Nam 

d)  Ecclesia  semper  ut  nullum  habuit  baptismum  eorum,  qui 
aliter  ac  illa  expressa  personarum  divinarum  invocatione  ba- 
ptizari fuerant,  et  iussit  eos  esse  rebaptizandos. 

Ita  Concilium  Arelatense  L,  an.  314.  habitum,  can.  8.  quoad 
Afros,  seu  Arianos,  statuit  ut  illi  rebaptizentur,  « qui  baptizari 
non  fuerint  in  Patre  et  Filio  et  Spiritu  Sancto  ».  — Concilium 
Nicaenum  L,  anno  325.,  iussit,  canone  8.,  non  esse  rebaptizandos 
Catharos,  et,  canone  19.,  rebaptizandos  esse  Paulianistas : ratio 
autem  discriminis  declaratur  a Papa  Innocentio  I.  (ep.  17.  ad 
Episcopos  Macedoniae),  qui  « idcirco  distinctum  esse  »,  inquit, 
« ipsis  duabus  haeresibus. . . . quia  Paulianistae  in  nomine  Patris 
et  Filii  et  Spiritus  Sancti  minime  baptizant;  et  Novatiani  iisdem 
nominibus  tremendis  venerandisque  baptizant  ».  (Vide  dt  Sacram, 
in  Gen.  p.  198.). 

Ita  pariter  Romanorum  Pontificum  Decreta  semper  definie- 
runt. Pelagius  II.  Papa  ad  Gaudentium  scribit  (Decr.  3.  p.  de 
Consec.  dist.  4.  cap.  30.);  « Si  revera  hi  de  haereticis,  qui  in 
locis  tuae  dilectioni  vicinis  commorari  dicuntur,  solummodo  se 
in  nomine  Domini  baptizatos  fuisse  forsan  confitentur,  sine  cu- 
iusquam dubitationis  ambiguo  eos  ad  catholicam  fidem  venientes 
in  SS.  Trinitatis  nomine  baptizabis.  Sin  vero  apud  dilectionem 
tuam  eorum,  qui  converti  volunt,  manifesta  confessione  claruerit, 
quod  in  nomine  Trinitatis  fuerint  baptizari,  sola  reconciliationis 
impensa  gratia,  catholicae  sociare  fidei  maturabis». 

S.  Gregorius  Magnus  Quirico  et  ceteris  in  Hiberia  Episcopis 
(lib.  9.  ep.  67.,  al.  61.,  — Migne  P.  L.  tom.  77.  p.  1205).  mandat: 

« Ab  antiqua  Patrum  institutione  didicimus  ut  quilibet  apud 
haeresim  in  Trinitatis  nomine  baptizantur,  cum  ad  sanctam  Ec- 
clesiam redeunt,  aut  unctione  chrismatis,  aut  impositione  manus, 
aut  sola  professione  fidei  ad  sinum  matris  Ecclesiae  revocentur. 
Unde  Arianos  per  impositionem  manus  Occidens,  per  unctionem 
vero  sancti  chrismatis  ad  ingressum  sanctae  Ecclesiae  catholicae 
Oriens  reformat.  Monophysitas  vero  et  alios  ex  sola  vera  con- 
fessione recipit,  quia  sanctum  baptisma,  quod  sunt  apud  haere- 
ticos consecuti,  tunc  in  eis  vires  emundationis  recipit,  cum  vel 
illi  per  impositionem  manus  Spiritum  Sanctum  acceperint,  vel 
isti  propter,  professionem  verae  fidei  sanaae  et  universalis  Ec- 
clesiae visceribus  fuerint  uniti.  Hi  vero  haeretici  qui  in  Trini- 
tatis nomine  minime  baptizantur,  sicut  sunt  Bonosiaci  et  Cata- 
phrygae,  quia  et  illi  Christum  Dominum  non  credunt,  et  isti 
Sanctum  Spiritum  perverso  sensu  esse  quemdam  pravum  ho- 
minem Montanum  credunt , quorum  similes  multi  sunt  alii , 
cum  ad  sanctam  Ecclesiam  veniunt,  baptizantur,  quia  bapti- 
sma non  fuit,  quod  in  errore  positi  in  SS.  Trinitatis  nomine 
minime  perceperunt.  Nec  potest  hoc  ipsum  iteratum  dici  ba- 
ptisma, quod,  sicut  dictum  est.  Trinitatis  nomine  non  erat  da- 
tum )). 

S.  Zacharias  Bonifacio  Episcopo  (epist.  ii.  ad  Bonifacium, 
Migne  P.  L.  t.  89.  p.  943.)  dicit:  « In  illa  (Synodo  Anglorum) 
tale  decretum  et  iudicium  firmissime  praeceptum  et  diligenter 
demonstratum  esse  dignoscitur,  ut  quicumque  sine  invocatione 
Trinitatis  lotus  fuisset,  sacramentum  regenerationis  non  haberet. 
Quod  omnino  verum  est,  quia  si  mersus  in  fonte  baptismatis 
quis  fuit  sine  invocatione  Trinitatis,  perfectus  non  est,  nisi  fuerit 
in  nomine  Patris,  et  Filii,  et  Spiritus  Sancti  baptizatus  . . . Hoc 
quoque  observasse  in  dicta  Synodo  sacerdotes,  ut  qui  vel  unam 
de  Trinitate  personam  in  baptismo  non  nominaret,  illud  bapti- 
sma verum  esse  non  posset:  quod  pro  certo  verum  est,  quia 
qui  unam  ex  SS.  Trinitate  confessus  non  fuerit,  perfectus  Chri- 
stianus esse  non  potest.  Qui  enim  confitetur  Patrem  et  Filium, 
si  confessus  non  fuerit  Spiritum  Sanctum,  nec  Patrem  habet, 
nec  Filium : et  qui  confessus  fuerit  Patrem  et  Spiritum  Sanctum, 
et  Filium  non  fuerit  confessus,  nec  Patrem  habet,  nec  Spiritum 
Sanctum,  sed  vacuus  est  a gratia  divina  ». 

h)  Patres  omnium  aetatum  apertissime  docent  formam  ba- 

ptismi  a Christo  institutam  continere  Trium  Personarum  Divi- 
narum enuntiationem,  et  sine  ea  baptismum  esse  invalidum. 

S.  lustinus,  Apologia  I.  pro  Christianis  (n.  6i.),  de  ritu  ba- 
ptismi loquens,  ait;  «Super  eo,  qui  regenerari  voluerit,  et  pec- 
catorum poenitentiam  egerit.  Parentis  omnium  et  Domini  Dei 

nomen  pronuntiatur Sed  in  nomine  lesu  Christi  sub  Pontio 

Pilato  crucifixi,  et  in  nomine  Spiritus  Sancti,  qui  per  prophetas 
omnia  ad  lesura  spectantia  praenuntiavit,  is  qui  illuminatur, 
abluitur  ». 

Tertullianus  (lib.  de  bapt.  cap.  13.)  ait:  «Lex  tingendi  im- 
posita est,  et  forma  praescripta : Ite,  inquit,  docete  nationes,  tin- 
gentes eas  in  nomine  Patris  et  Filii  et  Spiritus  Sancti  ». 

Et  adv.  Prax.  (c.  2^.)  inquit:  « Novissime  mandans,  ut  tin- 
gerent in  Patrem  et  Filium  et  Spiritum  Sanctum  non  in  unum ; 
nam  nec  semel,  sed  ter  ad  singula  nomina  in  Personas  singulas 
tingimur  ». 

Origenes  (in  Ep.  ad  Rom.  lib.  5.  num.  8.)  ita  loquitur;  « Re- 
quiras fortassis  etiam  hoc,  quod,  cum  ipse  Dominus  dixerit  ad 
discipulos,  ut  baptizarent  omnes  gentes  in  nomine  Patris  et  Filii 
et  Spiritus  Sancti,  cur  hic  Apostolus  solius  Christi  in  baptismo 
nomen  assumpserit  dicens:  ^ Quicumque  baptizati  sumus  in 
Christo’;  cum  utique  non  habeatur  legitimum  baptisma,  nisi  in 
nomine  Trinitatis». 

S.  Cypr.  (ep.  73.  n.  12.)  ad  lubaianum  scribit:  «Ubi  post 
resurrectionem  a Domino  Apostoli  ad  gentes  mittuntur,  in  no- 
mine Patris  et  Filii  et  Spiritus  Sancti  baptizare  gentiles  iubentur. 
Quomodo  ergo  quidam  dicunt  foris  extra  Ecclesiam,  imo  et  contra 
ecclesiam,  modo  in  nomine  lesu  Christi,  ubicumque  et  quomodo- 
cumque gentilem  baptizatum  remissionem  peccatorum  consequi 
posse,  quando  ipse  Christus  gentes  baptizari  iubeat  in  plena  et 
adunata  Trinitate  ». 

Ad  haec  trium  priorum  saeculorum  testimonia,  ne  nimii  si- 
mus, quaedam  tantum  ex  Graecis  Latinisque  Doctoribus  sequioris 
aetatis  selecta  adiicimus: 

S.  Athanasius  (ep.  4.  ad  Serapion,  num.  12.)  haec  habet: 
« Quod  si  sanctum  lavacrum  in  nomine  Spiritus  Sancti  tantum 
daretur,  iure  diceretur,  baptizatos  in  Spiritum  Sanctum  dumta- 
xat peccare.  Cum  autem  in  nomine  Patris  et  Filii  et  Spiritus 
Sancti  detur,  sicque  singuli,  qui  baptizantur,  initientur,  conscn- 

taneum  prorsus  est,  ut  qui  post  baptisma  praevaricantur,  in 
sanctam  et  indivisam  Trinitatem  blasphement  ». 

S.  Gregorius  Nazianzenus  (Orat.  33.  num.  17.)  dicit:  « Con- 
fessionem tuam  memoria  tene.  In  cuius  nomine  baptizatus  es.^ 
Patris?  recta;  verum  id  adhuc  iudaicum:  Filii?  praeclare;  hoc 
iam  minime  iudaicum,  sed  nondum  tamen  plenum  et  perfectum; 
Spiritus  Sancti?  optime;  numeris  omnibus  absolutus  est  hic  ba- 
ptismus ». 

S.  loannes  Chrysostomus  (hom.  20.  in  epist.  ad  Eph.  n.  2.) 
in  illud  « Mundans  lavacro  aquae  in  verbo  viMe»,  ait:  «Lavacro 
lavat  eius  immunditiam;  in  verbo,  inquit  quonam?  in  nomine 
Patris  et  Filii  et  Spiritus  Sancti  ». 

Et  ex  Latinis  Doctoribus,  S.  Ambrosius  (de  Mysteriis  c.  4. 
nn.  20.  21.):  « Credit  etiam»,  inquit,  «catechumenus  in  crucem 
Domini  lesu,  qua  et  ipse  signatur:  sed  nisi  baptizatus  fuerit  in 
nomine  Patris  et  Filii  et  Spiritus  Sancti,  remissionem  non  pot- 
est accipere  peccatorum,  nec  spiritualis  gratiae  munus  haurire . . . 
Tu  autem  baptizatus  es  in  nomine  Trinitatis,  confessus  es  Pa- 
trem, recordare  quid  feceris,  confessus  es  Filium,  confessus  es 
Spiritum  Sanctum  ».  — S,  Augustinus,  de  baptismo  (1.  6,  cap.  15. 
et  47.)  scribit:  «Deus  adest  evangelicis  verbis  suis,  sine  quibus 
baptismus  Christi  consecrari  non  potest ....  Ceterum  quis  ne- 
sciat non  esse  baptismum  Christi,  si  verba  evangelica,  quibus 
symbolum  constat,  illic  defuerint  ? » Quid  vero  per  verba  evan- 
gelica intelligat,  iam  dixerat  1.  3.  de  bapt.  (cap.  15.)  scribens: 

« Si  evangelicis  verbis  in  nomine  Patris  et  Filii  et  Spiritus  Sancti 
Marcion  baptisma  consecrabat  integrum  erat  sacramentum».  — 
Et  S.  Isidorus  Hispalensis  (1.  2.  de  Officiis  Eccl.  c.  25.),  ait:  « Si, 
omissa  qualibet  Trinitatis  persona,  baptisma  detur,  manifeste  in 
regenerationis  solemnitate  nihil  agitur,  nisi  tota  Trinitas  invo- 
cetur ». 

c)  Insuper,  constans  Ecclesiae  Orientalis  et  Occidentalis  con-  . 
sensus  quoad  expressam  Trium  Divinarum  Personarum  invoca- 
tionem in  baptismo  faciendam,  ut  valide  conferatur,  apparet  tum 
ex  omnibus  ritualibus  Latinorum  et  Euchologiis  Graecorum;  tum 
ex  Decreto  Eugenii  IV.  in  Decreto  pro  Armenis,  in  quo  expli- 
cite  declaratur:  «Forma  autem  (baptismi)  est:  Ego  te  baptizo 
in  nomine  Patris  et  Filii  et  Spiritus  Sancti.  Non  tamen  nega- 
mus, quia  et  per  illa  verba:  Baptizetur  (baptizatur)  talis  servus 

Christi  in  nomine  Patris  et  Filii  et  Spiritus  Sancti;  vel,  baptizatur 
manibus  meis  talis  in  nomine  Patris  et  Filii  et  Spiritus  Sancti; 
verum  perficiatur  baptisma:  quoniam  si  exprimitur  actus,  qui 
per  ipsum  exercetur  ministrum,  cum  SS.  Trinitatis  invocatione, 
perficitur  sacramentum». 

Demum  et  hoc  adnotari  liceat,  nimirum,  congruentiam  for- 
mae baptismi  a Christo  praescriptae  si  natura  et  effectus  sacra- 
menti huius  spectentur,  manifestam  esse.  Cum  enim  in  baptismo, 
qui  est  sacramentum  fidei  et  Ecclesiae  ianua,  professio  fiat  evan- 
gelicae  fidei,  oportuit  ut  in  eo  expressa  invocatio  fieret  SS.  Tri- 
nitatis, quae  est  primarium  obiectum  et  fundamentum  totius  fidei, 
et  principalis  causa  tam  ipsius  baptismi,  quam  omnium  myste- 
riorum legis  novae. 

III.  Tertia  pars  thesis,  in  qua  defendimus  numquam  validum 
fuisse  baptismum,  in  solo  Christi  nomine  collatum,  quamque  ut 
probabiliorem  saltem  vindicamus,  evincitur  — d)  evertendo  fun- 
damentum adversariorum.  Etenim  auctores,  qui  asserunt  Aposto- 
los, ex  divina  dispensatione,  in  solo  Christi  nomine  baptizasse, 
quibusdam  Scripturae  locis  innituntur  in  quibus  legimus  multos 
baptizatos  fuisse  in  nomine  Christi  Ita,  Act.  ii.  38.  legitur:  «Poe- 
nitentiam agite  et  baptizetur  unusquisque  vestrum  in  nomine 
lesu  Christi»;  — etviii.  12,:  «In  nomine  lesu  Christi  baptiza- 
bantur viri  ac  mulieres»;  — et  ibid.  v.  16,:  « Baptizati  tantum 
erant  in  nomine  Domini  lesu  » : — et  similiter  aliis  in  locis. 

Sed  respondetur  i.  — baptizari  in  nomine  Christi,  non  signi- 
ficat, in  locis  mox  citatis,  baptizari  invocato  hoc  nomine,  sed  in 
fide  virtute  et  auctoritate  Christi,  ac  baptismo  ab  eo  instituto 
baptizari;  et  id  videtur  erui  ex  Act.  (xix.  2-5.):  «Dixitque  (Pau- 
lus) ad  eos:  Si  Spiritum  Sanctum  accepistis  credentes?  At  illi 
dixerunt  ad  eum:  Sed,  neque  si  Spiritus  Sanctus  est,  audivimus. 
Ille  vero  ait:  In  quo  ergo  baptizati  estis?  Qui  dixerunt:  In  lo- 
annis  baptismate.  Dixit  autem  Paulus:  loannes  baptizavit  bapti- 
smo poenitentiae  populum,  dicens:  In  eum,  qui  venturus  esset 
post  ipsum,  ut  crederent,  hoc  est  in  lesum.  His  auditis,  baptizati 
sunt  in  nomine  Domini  lesu».  His  verbis  dicitur,  illos  baptisfno 
quem  instituit  Christus  bapti:^atos  fuisse,  qui  antea  solo  baptismo 
loannis  baptizati  fuerant.  — Vel  2.  baptizjiri  in  nomine  Christi  si- 
gnificat nomen  Domini  nostri  lesu  Christi  prolatum  fuisse  in 

forma  baptismi,  at  non  exclusis  nominibus  Patris  et  Spiritus  San- 
cti. Exclusio  enim  haec  nullatenus  ex  citatis  testimoniis  deduci 
potest,  sicut  ex  eo  quod  Act.  ii.  et  viii.  legitur  Apostolos  prae- 
dicasse lesum  Christum,  admitti  nequit  illos  fidem  in  Patrem  et 
Spiritum  Sanctum  non  inculcasse;  et  ex  eo  quod  Apostolus  I.  ad 
Cor.  I.  5.  dicat  nos  baptizatos  esse  in  Spiritu  Sancto  non  con- 
cludimus baptismum  esse  conferendum,  vel  etiam  aliquando  fuisse 
collatum  nomine  solius  Spiritus  Sancti  in  baptismi  forma  ex- 
presso. 

h)  Quod  nulla  facta  fuerit  dispensatio  pro  Apostolis  in  forma 
sacramenti  baptismi  a Christo  Domino  instituta,  quodque  Scri- 
pturarum loca,  ab  adversariis  allata,  intelligenda  sint  iuxta  ea 
quae  modo  diximus.  Patres  sine  ambiguitate  docent:  nam  et 
nullam  exceptionem  pro  Apostolis  factam  commemorant; — -et 
generatim  ac  absolute  dicunt  baptismum  ex  Christi  mandato  esse 
conferendum  cum  invocatione  expressa  SS.  Trinitatis  Persona- 
rum;— et  verba  Scripturae  quae  in  specie  contraria  videri  pos- 
sunt diligenter,  iuxta  sententiam  quam  tuemur,  exponunt. 

Praeter  testimonia,  quae  adduximus  ad  demonstrandam  se- 
cundam partem  thesis,  haec  attendantur. 

S.  Cyprianus,  epist,  73.,  ad  lubaianum,  n.  17.,  postquam 
citaverit  verba  Petri  (Act.  ii.  38.):  «Poenitemini  et  baptizetur 
unusquisque  vestrum  in  nomine  Domini  lesu  Christi  in  remis- 
sionem peccatorum  » eadem  explicans,  addit : « lesu  Christi  men- 
tionem facit  Petrus,  non  quasi  Pater  omitteretur,  sed  ut  Patri 
quoque  Filius  adiungeretur ». 

S.  Basilius,  libro  de  Spiritu  Sancto,  c.  12.,  contra  eos  agit 
«qui  dicunt  sufficere  baptismum  tantum  in  nomine  Domini»,  et 
refutat  argumentum  quod  desumitur  ex  locutionibus  Scriptura- 
rum, in  quibus  baptizari  dicuntur  fideles  in  nomine  Christi.  « Ne- 
minem vero  in  fraudem  inducat»,  ait  S.  Doctor,  «illud  Apo- 
stoli, quod  Patris  et  Spiritus  Sancti  nomen  in  baptizatis  com- 
memoratione frequenter  omittit:  neque  ideo  putet  indifferentem 
esse  nominum  invocationem.  ‘Quicumque’,  inquit,  ‘in  Christum 
baptizari  estis,  Christum  induistis’;  et  rursus:  ‘Quicumque  in 
Christo  baptizari  estis,  in  mortem  illius  baptizari  estis  ’ Vi- 

detur tamen  interdum  Apostolus  etiam  solius  Spiritus  fecisse 
mentionem  in  baptismate.  Omnes  enim,  inquit,  in  uno  corpore  in 
unum  Spiritum  bapti:^ati  sumus.  His  et  illud  consonat.  Vos  autem 
I.  --  De  Sacramentis.  23 

bapti:(abimini  in  Spiritu  Salicto;  et,  Ipse  vos  bapti:(abit  in  Spiritu 
Sancto,  At  non  ideo  quis  dixerit  perfectum  esse  baptisma,  in  quo 
solum  Spiritus  nomen  invocatum  est.  Oportet  enim  inviolabilem 
semper  manere  traditionem,  quae  in  vivifica  gratia  data  est.  . . . 
Proinde  si  in  baptismo  separare  Spiritum  a Patre  et  Filio,  ut 
periculosum  est  baptizanti,  ita  baptismum  accipienti  inutile;  quo- 
modo nobis  tutum  fuerit  a Patre  et  Filio  distrahere  Spiritum? 
Fides  autem  et  baptisma  duo  sunt  modi  parandae  salutis,  inter 
se  cognati  et  inseparabiles.  Nam  fides  perficitur  per  baptismum, 
baptismus  vero  fundatur  per  fidem,  et  utraque  res  per  eadem 
nomina  impletur.  Sicut  enim  credimus  in  Patrem  et  Filium  et 
Spiritum  Sanctum,  sic  et  baptizamur  in  nomine  Patris  et  Filii 
et  Spiritus  Sancti.  Ac  praecedit  quidem  professio  ad  salutem 
perducens;  sequitur  autem  baptisma  consignans  assensum  no- 
strum ». 

S.  Augustinus  Maximinum  haereticum  Arianum,  dicentem  Spi- 
ritum Sanctum  non  esse  creatorem,  quoniam  de  Filio  dictum  est. 
Omnia  per  ipsum  facta  sunt  — quasi  diceretur,  ii  omnia  per 
ipsum  facta  sunt  absque  Spiritu  Sancto  y>  — argumento  hoc  (1.  3. 
c.  17.  n.  I.)  perstringit:  « Si  autem  quia  non  est  nominatus,  quod 
etiam  per  illum  facta  est  creatura,  quando  de  Filio  dictum  est, 
* omnia  per  ipsum  facta  sunt’,  ideo  putas  Dei  Spiritum  non  esse 
Creatorem;  procul  dubio  nec  in  eius  nomine  poteris  baptizatos 
dicere  quibus  ait  Petrus  ^ agite  poenitentiam  et  baptizetur  unus- 
quisque vestrum  in  nomine  Domini  lesu  Christi’;  quia  non  ait 
*et  Spiritus  Sancti’;  nec  in  Patris  nomine,  quia  nec  ipse  ibi  est 
nominatus.  Si  autem  etiam  non  nominatis  Patre  et  Spiritu  San- 
cto, in  nomine  lesu  Christi  iussi  sunt  baptizari,  et  tamen  intel- 
liguntur  non  baptizati  nisi  in  nomine  Patris  et  Filii  et  Spiritus 
Sancti:  cur  non  sic  audis  de  Filio  Dei  ‘omnia  per  ipsum  facta 
sunt’,  ut  et  non  nominatum  intelligas  ibi  etiam  Spiritum  San- 
ctum?» — Quibus  verbis  S.  August.  et  ut  certum  supponit,  at- 
que Maximino  etiam  persuasum.  Apostolos  numquam  in  solo 
Christi  nomine  baptizasse;  et  hac  veritate  supposita,  sic  ratioci- 
natur: ex  eo  quod  in  Actibus  Apostolorum  legatur  Apostolos 
baptizasse  in  nomine  Christi  non  sequitur  eos  baptizasse  non  no- 
minatis Patre  et  Spiritu  Sancto;  ergo  ex  eo  quod  in  c.  i.  loannis 
scriptum  sit  « omnia  facta  esse  per  V erbum  » non  sequitur  facta 
simul  non  esse  a Patre  et  Spiritu  Sancto. 

S.  loannes  Chrysostomus  (in  II.  ad  Cor.  hom.  50.  n.  2.)  ait: 
<(  Ad  Corinthios  (Paulus)  scribens  his  verbis  utitur : ‘ Sed  abluti 
estis,  sed  sanctificari  estis  in  nomine  Domini  lesu  Christi,  et  in 
Spiritu  Dei  nostri’  (I.  Cor.  vi.  ii.).  Quid  ergo,  heus  tu,  annon 
isti  in  Patris  nomine  baptizati  sunt?  Ergo  nec  abluti  nec  sancti- 
ficari sunt.  Atqui  baptismo  vere  tincti  fuerant.  Cur  ergo  non  dixit. 
Abluti  estis  in  nomine  Patris  ? Quia  perinde  illi  erat,  modo  illius, 
modo  alterius  personae  meminisse:  idque  ipsi  in  plerisque  epi- 
stolarum locis  in  usu  fuisse  reperies.  Etenim  in  epistola  ad  Ro- 
manos ait:  ‘Obsecro  igitur  vos  per  miserationes  Dei’  (Rom.xii.i.); 
atqui  Filii  quoque  miserationes  sunt:  et,  ‘Obsecro  autem  per 
caritatem  Spiritus’  (Rom.  xv.  30.) ; cum  tamen  Patris  quoque  sit 
caritas.  Cur  ergo  nec  Filii,  cum  de  miserationibus  loquitur,  nec 
Patris,  cum  de  caritate,  mentionem  fecit?  Quod  haec  perspicua 
atque  indubitata  essent». 

Seriem  testimoniorum,  quae  ad  exemplum  protulimus,  clau- 
dant S.  loannis  Damasceni  sequentia  verba  (de  fidelib.  4.  cap.  9.): 
«Qui  in  Sanctam  Trinitatem  baptizari  non  sunt,  hi  denuo  ba- 
ptizentur necesse  est.  Etsi  enim  Apostolus  dicit:  ‘In  Christum 
et  in  mortem  ipsius  baptizati  sumus’  (Rom.  vi.  3.);  non  tamen 
hoc  vult,  baptismi  invocationem  ex  his  verbis  constare  debere, 
verum  hoc  demum,  baptismum  mortis  Christi  figuram  praeferre. . . 
Quare  in  Christum  baptizatum  esse  nihil  aliud  indicat,  quam  in 
illum  credendo  salutifera  aqua  tingi.  Fieri  non  potest  ut  in  Chri- 
stum credamus,  nisi  Patris  et  Filii  et  Spiritus  Sancti  confessione 
imbuti  simus.  Christus  enim  est  Filius  Dei  vivi,  quem  Pater  unxit 
Spiritu  Sancto,  quemadmodum  ait  divinus  David:  ‘Propterea 
unxit  te  Deus,  Deus  tuus,  oleo  laetitiae  prae  consortibus  tuis’ 
(Ps.  XLiv.  3.).  Isaias  quoque  ex  Domini  persona  loquens:  ‘Spi- 
ritus Domini  super  me,  propter  quod  unxit  me’  (Isa.  lxi.  i.). 
Enimvero  quaenam  verborum  forma  adhibenda  esset.  Dominus 
discipulis  suis  exposuit:  ‘Baptizantes  eos’,  inquiens,  ‘in  nomine 
Patris  et  Filii  et  Spiritus  Sancti’»  (Matth.  xxviii.  19.). 

Adversus  thesim,  obiicitur 

I.  — S.  Hilarius  (1.  de  Synod.  n.  85.):  «Ne  postremo  »,  in- 
quit, « Apostoli  reperiantur  in  crimine,  qui  baptizare  in  nomine 
Patris  et  Filii  et  Spiritus  Sancti  iussi,  tantum  in  nomine  lesu 
baptizaverunt » . 

Resp.  S.  Hilarius  invocationem  aliarum  personarum  non  ex- 
cludit, nam  in  loco  citato  affert  Evangelii  et  Actuum  Aposto- 
lorum textus,  sibi  quoad  apparentiam  circa  formam  baptismi  re- 
pugnantes, et  contendit,  non  ideo  eliminandos  esse,  quod  appa- 
rens antilogia  possit  perversum  sensum  ingerere;  indeque  infert, 
nec  ideo  vocem  6(xooi5(rto^  proscribendam  esse,  quod  in  pravum 
sensum  detorqueri  possit;  — utrum  vero  Apostoli  in  solo  bapti- 
zarint  Christi  nomine,  hanc  quaestionem  ibidem  non  attingit.  En 
textum  integrum : « Pereant  quoque , si  videtur  (quod  non  ego 
dixerim,  sed  responsionis  necessitas),  omnia  divina  illa  et  sancta 
Evangelia  salutis  humanae,  ne  se  invicem  contraria  dictorum  opi- 
nionem compugnent:  ne  missurus  Dominus  Spiritum  Sanctum 
ipse  de  Spiritu  Sancto  natus  legatur : ne  mortem  gladio  denun- 
tiaturus usuris,  emi  gladium  passurus  indicat:  ne  ad  inferos  de- 
scensurus, in  paradiso  sit  cum  latrone:  ne  postremo  Apostoli  re- 
pedantur in  crimine  » etc.  — Quare  sensus  S.  Doctoris  est : etsi 
antilogia  videatur  esse  Evangelium  inter  et  Actus  Apostolorum 
quoad  baptismi  formam,  vera  tamen  antilogia  non  est;  quia,  etsi 
dicantur  Apostoli  in  Christi  baptizasse  nomine,  non  tamen  dici- 
tur, aut  sequitur,  quod  in  hoc  solo  nomine  baptizarint. 

2.  — S.  Ambrosius  (lib.  i.  de  Spiritu  Sancto,  cap.  3.  nn.  43.  44.) 
ait:  « Cum  enim  dicitur:  Hn  nomine  Domini  nostri  lesu  Christi* 
per  unitatem  nominis  impletum  mysterium  est;  nec  a Christi 
baptismate.  Spiritus  separatur. . . Nunc  consideremus  utrum  quem- 
admodum in  Christi  nomine  plenum  esse  legimus  baptismatis 
sacramentum;  ita  etiam  Sancto  tantum  Spiritu  nuncupato,  nihil 
desit  ad  mysterii  plenitudinem.  Rationem  sequamur;  quia  qui 
unum  dixerit  Trinitatem  signavit». 

Resp.  S.  Ambrosius  in  verbis  citatis  non  agit  de  forma  ba- 
ptismi, sed  de  eius  effectu,  qui  toti  Trinitati,  ac  proinde  Spiritui 
Sancto  etiam  convenit;  et  alludit  ad  fidei  professionem  quam 
adulti  antequam  baptizarentur  pronuntiare  solebant;  ita  ut  haec 
mens  sit  Sancti  Doctoris,  nempe,  declarare  validum  baptismum 
eorum  qui  de  una  solum  persona  SS.  Trinitatis  interrogati  essent, 
et  respondissent,  dummodo  rectam  de  eadem  SS.  Trinitate  fidem 
haberent.  Hinc  ait : « Plenum  est  (baptismi  sacramentum)  si  Pa- 
trem et  Filium  et  Spiritum  Sanctum  fatearis,  si  unum  neges  to- 
tum subrues.  Et  quemadmodum  si  unum  in  sermone  comprehen- 

das,  aut  Patrem,  aut  Filium,  aut  Sp.  S. : fide  autem  nec  Patrem, 
nec  Filium,  nec  Sp.  S.  abneges,  plenum  est  fidei  sacramentum: 
ita  etiam  quamvis  et  Patrem  et  Filium  et  Spiritum  Sanctum  di- 
cas, et  aut  Patris,  aut  Filii,  aut  Spiritus  Sancti  minuas  potesta- 
tem, vacuum  est  omne  mysterium  ».  Vacuum  sane  recipit  myste- 
rium (hoc  est,  absque  sanctificationis  eflFectu)  qui  unam  e tribus 
divinis  personis  negat,  at  vacuum  mysterium  (hoc  est,  invalidum, 
nullum)  non  confert  qui  in  nomine  trium  divinarum  personarum 
baptizat,  etsi  in  SS.  Trinitatem  fidem  non  habeat. 

5.  — S.  Bernardus  consultus  ab  Henrico  Archidiacono  Aure- 
lianensi,  ratusne  baptismus  esset  periclitanti  infanti  sub  hac  forma 
datus:  «Baptizo  te  in  nomine  Dei,  et  sanctae  et  verae  crucis  »? 
respondit,  epistola  403.,  affirmative,  additque:  «Ut  enim  taceam, 
quod  in  nomine  Dei  unam  expressit  substantiam  Trinitatis,  in 
eo  ipso  quod  addidit,  sanctae  et  verae  crucis,  manifeste  commen- 
davit Dominicam  passionem». 

Resp.  I.  — Multi  epistolam  citatam  S.  Bernardo  abiudicant. 
2.  — Supposita  eius  authenticitate,  S.  Bernardus  sententiam  suam 
tamquam  probabilem  profert,  sed  meliori  iudicio  corrigendam; 
addit  enim;  «Breviter  vobis  de  proposita  quaestione  responde- 
mus, sine  praeiudicio  tamen  sanius  sapientis». 

4.  — S.  Stephanus  I.  decrevit  valere  baptismum  collatum  in 
Christi  nomine,  et  approbavit  baptismum  Marcionis  qui  in  hoc 
nomine  baptizabat:  utrumque  colligitur  ex  ep.  S.  Cypr.  73.  ad 
lubaianum,  n.  18. 

Resp.  I.  — Ex  ep.  citata  non  certo  constat  S.  Cyprianum 
unum  et  aliud  S.  Stephano  tribuisse,  ait  enim,  dum  illa  refert, 
« quidam  dicunt»,  at  quinam  illi  sint  non  explicat.  2.  — Si  S.  Ste- 
phano tribui  debent,  is  non  de  baptismo  in  solo  Christi  nomine 
loquebatur,  sed  de  baptismo  collato  iuxta  ritum  a Christo  prae- 
scriptum,  seu  cum  SS.Trinitatis  invocatione:  — et  cum  baptismum 
Marcionis  approbavit,  id  conditionate  fecit,  nempe,  si  Marcionitae 
cum  necessaria  trium  divinarum  personarum  invocatione  bapti- 
zaverint,  quo  sensu  idem  aliquando  asseruit  ipse  S.  Augustinus, 
1.  3.  contra  Donatistas.  — Conf.  etiam  quae  diximus  in  tractatu 
de  Sacram,  in  Gen.  p.  194.  nota  3. 

5.  — Nicolaus  I.  in  responso  ad  consulta  Bulgarorum,  cap.104.^ 
de  baptismo  a quodam  ludaeo  collato  respondit : « Hi  profecto 
si  in  nomine  SS.  Trinitatis,  vel  tantum  in  nomine  Christi,  sicut 
in  Actis  Apostolorum  legimus,  baptizari  sunt  (unum  quippe  idem- 
que  est,  ut  Sanctus  exponit  Ambrosius)  constat  eos  non  esse  de- 
nuo  baptizandos». 

Resp.  Huic  difficultati  duplex  a theologis  solutio  traditur. 
Multi  enim  respondent,  Nicolaum  non  ut  Pontificem  definien- 
tem, sed  ut  privatum  doctorem  illud  asseruisse;  cum  non  de 
forma  baptismi  interrogatus  fuerit,  sed  de  ministro,  utrum  nempe 
baptismus  valeret  a ludaeo  collato,  aut  a pagano.  — Respondent 
alii,  et  merito,  ut  videtur,  in  verbis  Pontificis,  duas  partes  esse 
distinguendas,  quarum  prior  fidem  spectat  baptizandi,  altera  mi- 
nistrum ; testimonium  autem  quod  obiicitur  ad  partem  quae  ha- 
pti^andi  fidem  respicit  esse  referendum. 

Et  revera  a)  Nicolaus  1.  ad  Actus  Apostolorum  (cc.  11.  vm.  etc.) 
et  ad  S.  Ambrosium  appellat;  — illi  vero  non  de  forma  baptismi 
agunt,  sed  de  fide  suscipientium,  ut  demonstravimus. 

i)  Idem  Nicolaus  1.  ab  iisdem  consultus  Bulgaris,  num  es- 
sent rebaptizandi,  qui  a Graeco  quodam  se  presbyterum  fingente 
fuerant  baptizari,  respondet  respons.  15.  (Labb.  tom.  8.  pag.  523.): 
« Si  in  nomine  summae  ac  individuae  Trinitatis  baprizati  fuere,^ 
Christiani  profecto  sunt  et  eos. . . iterato  baptizare  non  convenit » . 
Hic  Summus  Pontifex  certo  de  baptismi  forma  loquitur,  nec  ad- 
dit valere  etiam  baptismum  collatum  « in  nomine  Christi » ; — 
ergo  sola  illa  verba  evangelica  Matth.  ult. : « In  nomine  Patris 
et  Filii  et  Spiritus  Sancti » censebat  Pontifex  constituere  baptismi 
formam;  et  dum  resp.  104.  haec  addidit:  «ve/  tantum  in  nomine 
Christi  ea  cum  S.  Ambrosio  ad  suscipientium  fidem  retulit. 

e)  In  eodem  resp.  104.,  de  ministro  agens,  verbis  perspicuis 
significat,  sibi  aeque  ac  S.  Augustino  non  aliud  probari  baptisma, 
quam  quod  verbis  evangelicis  consecratum.  « lam  satis»,  inquit 
ex  S.  Augustino,  ostendimus,  ad  baptismum,  qui  verbis  evange- 
licis consecratur,  non  pertinere  cuiusquam  vel  dantis  vel  acci- 
pientis errorem,  sive  de  Patre,  sive  de  Filio,  sive  de  Spiritu  San- 
cto aliter  sentiat,  quam  doctrina  coelestis  insinuat».  Verba  autem 
evangelica  sunt  illa  notissima  Matth.  ult.  « In  nomine  Patris  »,  etc. 
Non  vero  haec:  «In  nomine  Christi».  — Quomodo  igitur  paucis 
ante  lineis  idem  S.  Pontifex  de  forma  dixerit,  ad  hanc  sufficere 

ista:  ^rVel  in  nomine  Christi  tantum?»  Concludamus  itaque 
oportet  in  parte  priore  S.  Pontificem  de  suscipientis  fide  locutum 
esse;  ac  proinde,  dum  inquit:  « Hi  profecto,  si  in  nomine  SS. Tri- 
nitatis, vel  tantum  in  nomine  Christi,  sicut  in  Actis  Apostolorum 
legimus,  baptizati  sunt  (unum  quippe  idemque  est,  ut  Sanctus 
exponit  Ambrosius)  constat  eos  non  esse  denuo  baptizandos  » ; 
sensus  huius  sententiae  est:  — Hi  profecto,  si  christiano  more 
ac  ritu  abluti  sunt,  hoc  est,  si  in  baptismo  interrogati  se  in  Tri- 
nitatem credere  confessi  sint,  vel  tantum  in  Christum,  sicut  in 
Actis  Apostolorum  de  Eunucho  reginae  Candacis  legimus,  aliis- 
que, unum  enim  idemque  est  iuxta  S.  Ambrosium,  non  sunt  re- 
baptizandi. 

Nec  dicatur.  Pontificem  de  ministri  fide  interrogatum  fuisse, 
non  de  fide  suscipientis,  ideoque  de  huius  fide  verba  obiecta  non 
posse  intelligi.  — Respondemus,  non  raro  fieri  ut  plus  in  gratiam 
interrogantis  dicatur  quam  petitur;  quamobrem  Nicolaus  Ponti- 
fex in  responsione  sua  ad  Bulgaros,  pro  pleniori  instructione 
gentis  recentissime  ad  fidem  conversae,  recte  prius  docuit  quo 
ritu  Bulgari  profiteri  debebant  fidem,  nimirum  dicendo  se  credere 
in  SS.  Trinitatem,  vel  se  credere  in  Christum,  — quod  sufficie- 
bat si  alias  personas  non  negabant;  — et  deinde  definivit  mini- 
strum, quicumque  esset,  valide,  verbis  evangelicis  conferre  baptis- 
mum. 


ARTICULUS  QUINTUS 
De  necessitate  baptismi. 

Duplici  ratione  potest  aliquid  necessarium  esse  ad  salutem 
consequendam,  necessitate  nempe  medii  vel  praecepti.  Necessarium 
necessitate  medii  est  illud,  quo  inculpabiliter  etiam  omisso,  salus 
obtineri  nequit,  cum  statuerit  Deus  hominem  sine  hoc  medio 
aeternam  beatitudinem  non  adipisci:  necessarium  vero  necessitate 
praecepti  est  illud  quod  citra  peccatum,  quo  impeditur  salus,  omitti 
non  potest ; sed  a peccato  excusat  tum  praecepti  ignorantia,  tum 
impotentia  implendi  quod  est  praeceptum;  ideoque  si  istud  in- 
culpabiliter omittatur,  absque  eo  salus  etiam  obtineri  potest. 

Necessarium  esse  baptismum,  praeter  haereticos  quosdam  an- 
tiquiores, quos  superius  commemoravimus,  negaverunt  Pelagiani, 

utpote  qui  peccati  originalis  dogma  inficiati  sunt ; et  ut  vim  ar- 
gumentorum effugerent,  quibus  a catholicis  premebantur,  neces- 
sarium baptismum  esse  dixerunt  ad  ingressum  in  regnum  coelo- 
rum, non  autem  ad  vitae  aeternae  assecutionem. 

Ex  recentioribus  haereticis  baptismi  necessitatem  negaverunt 
Wiclefus,  ut  constat  ex  sess.  i6.  Concilii  Constantiensis , Zwin- 
glius.  Bucerus,  ac  Sociniani  omnes.  Calvinus,  lib.  4.  Inst.  c.  i^., 
necessarium  quidem  baptismum  esse  fatetur;  sed  ad  delendum 
originale  peccatum  omnibus  sive  adultis  sive  parvulis  necessarium 
non  esse  contendit : non  adultis,  quia  sola  fide  iustificantur ; non 
parvulis,  quia  si  a parentibus  christianis  progeniti,  aut  de  numero 
sunt  praedestinatorum,  virtute  foederis  quod  Deus  cum  Christia- 
nis pepigit,  sancti  sunt  etiam  sine  baptismo,  nec  originaria  labes 
eis  imputatur.  Idem  cum  Calvino  sentiunt  Lutherani,  ut  ex  eo- 
rum Catechismis  aperte  colligitur. 

Ex  catholicis  Caietanus  docuit  parvulos  fidelium,  ex  lege  Dei, 
si  baptismo  non  possunt  ablui,  precibus  parentum  et  desiderio 
conferendi  eis  baptismum  salvari  posse,  maxime  si  votum  istud 
parentum  exterius  signo  aliquo  manifestetur.  At  S.  Pius  V.  Pon- 
tifex Maximus  ex  Commentariis  Caietani  articulos  quibus  is  hanc 
sententiam  tuebatur  expungi  iussit. 

Praeterea  nonnulli  antiquiores  Doctores,  inter  quos  adnume- 
rari  etiam  debet  S.  Bonaventura  (in  4.  dist.  6.  p.  2.  a.  2.  q.  i.), 
dixerunt  de  lege  ordinaria  parvulos  etiam  fidelium  sine  baptismo 
ex  hac  vita  decedentes  non  salvari;  sed  probabiliter  putari  posse 
Deum  clementissimum  vel  exaudire  fidelium  parentum  vota  pro 
salute  parvulorum,  vel  supplere  defectus  essentiales  baptismi,  si 
qui  sint  ex  parte  materiae,  formae  et  intentione  ministri. 

Verum,  iuxta  catholicam  doctrinam,  baptismus  agnosci  debet 
pro  omnibus,  pro  infantibus  aeque  ac  pro  adultis,  necessarius 
necessitate  medii  ad  salutem ; pro  adultis  vero  necessarius  etiam 
necessitate  praecepti.  — At,  iuxta  eamdem  doctrinam  catholicam 
animadverti  etiam  debet  baptismum  quamvis  omnibus  necessa- 
rium necessitate  medii,  suppleri  tamen  posse  duobus  modis,  sci- 
licet per  contritionem,  aut  caritatem  perfectam,  quae  saltem  vir- 
tualiter  et  implicite  continet  votum,  seu  desiderium  suscipiendi 
baptismum  aquae;  et  per  martyrium  pro  fide  Christi  toleratum. — 
Et  sane  baptismus,  licet  necessarium  sit  salutis  medium,  non  est 
tamen  medium  eiusdem  salutis  internum,  ut  est  gratia  sanctificans. 

sed  soltimmodo  medium  externum  a Christo  institutum  ad  huius 
gratiae  consecutionem.  Cum  ergo  Deus  non  sit  exterioribus  signis 
necessario  alligatus,  et  gratia  sanctificans  per  contritionem  perfe- 
ctam cum  voto  baptismi  obtineri  queat,  baptismus  aquae  sup- 
pleri potest  per  contritionem  perfectam,  ac  multo  magis  per  mar- 
tyrium. 

Hinc  baptismi  divisio  in  baptismum  aquae,  flaminis  et  san- 
guinis, quae  usurpata  invenitur  non  tantum  apud  Scholasticos, 
sed  etiam  a Patribus  ut,  ex.  gr.,  a S.  Gregorio  Nazianzeno,  Orat.  59. 
in  Sancta  Lumina,  a S.  Augustino,  lib.  4.  de  Baptismo,  a S.  Ber- 
nardo,  ep.  77.  ad  Hugonem  Victorinum,  et  ab  aliis.  Per  hanc 
vero  divisionem,  non  asseritur  tres  proprie  esse  baptismos,  nam 
proprie  unus  baptismus  est,  scilicet  ille  quo  a peccatis  abluimur 
« per  aquam  in  verbo  » ; sed  alii,  quae  sacramenta  non  sunt,  im- 
proprie tantum  et  analogice  sic  vocantur,  quatenus  baptismi  aquae 
vices  supplent  quoad  principalem  eius  effectum,  nempe  gratiam 
et  remissionem  peccatorum. 

Quamobrem,  iuxta  catholicam  doctrinam,  baptismus  aquae, 
extra  casum  martyrii,  parvulis  est  in  re  necessarius  necessitate 
medii,  quia  neque  desiderii,  seu  baptismi  flaminis,  neque  prae- 
cepti alicuius  capaces  sunt;  ac  proinde  originalis  maculae  emun- 
dationem, et  vitam  aeternam  consequi  parvuli  non  possunt  nisi 
actu  collatus  ipsis  fuerit  baptismus  aquae:  — adultis  vero  baptis- 
mus aquae  vel  in  re,  vel  saltem  in  voto  ac  desiderio,  necessarius 
est  non  tantum  necessitate  medii,  sed  etiam  necessitate  praecepti 
divini,  quia  ex  divino  praecepto  quilibet  homo  rationis  capax  ad- 
hibere tenetur  omnia  media  ad  salutem  consequendam  necessaria. 
Si  quis  itaque  adultus  baptismi  legem  aut  invincibiliter  ignoraret, 
aut  ipsi  obsequi  non  posset  ob  defectum,  ex.  gr.,  aquae,  vel  mi- 
nistri, haud  equidem  reus  foret  violati  praecepti ; gratiam  tamen 
sanctificantem  non  perciperet,  nisi  in  casu  martyrii,  aut  contri- 
tionis perfectae,  in  qua  saltem  implicite  includitur  desiderium  et 
voluntas  servandi  omnia  Dei  praecepta;  et  si  mori  tunc  illum 
contingeret,  aeterna  felicitate  excludendus  foret  propter  defectum 
gratiae  sanctificantis,  quae  sola  filios  Dei  adoptivos  et  haeredes 
regni  constituit,  et  propter  peccatum  sive  originale,  sive  perso- 
nale nondum  remissum. 

Vindicationem  huius  doctrinae  catholicae,  perspicuitatis  gra- 
tia, divisim  aggredimur  et  distinctis  paragraphis  demonstrabimus 

primo  necessarium  esse  baptismum  pro  omnibus  in  re,  vel  saltem 
in  voto ; — secundo  baptismum  flaminis , seu  perfectam  cordis 
contritionem  et  quemcumque  caritatis  perfectae  actum,  in  quo 
saltem  implicite  baptismi  votum  continetur,  supplere  in  adultis 
vices  baptismi  aquae,  quoad  effectum  eius  primarium,  seu  gra- 
tiam sanctificantem,  quae  peccata  remittit;  — tertio,  martyrium 
tum  in  infantibus,  tum  in  adultis,  supplere  baptismum  aquae 
quoad  effectum  remissionis  culpae  ac  poenae. 


Omnibus  baptismus  aquae  necessitate  medii  est  necessarius 
in  re,  vel  saltem  in  voto;  et  adultis  est  etiam 
necessarius  necessitate  praecepti. 

Ex  documentis  ecclesiasticis  doctrinam  Ecclesiae  circa  neces- 
sitatem baptismi  spectantibus  seligimus  quae  in  Concilio  Triden- 
tino  statuta  fuere,  eaque  hic  proferimus. 

In  sessione  5.  Tridentina  Synodus  iterans,  fere  iisdem  verbis 
definitionem  Concilii  Milevitani  II.  contra  Pelagianos,  et  Con- 
cilii plenarii  Carthaginiensis  an.  418.,  decrevit,  can.  4.:  « Si  quis 
parvulos  recentes  ab  uteris  matrum  baptizandos  negat,  etiam  si 
fuerint  a baptizatis  parentibus  orti;  aut  dicit  in  remissionem 
quidem  peccatorum  eos  baptizari,  sed  nihil  ex  Adam  trahere 
originalis  peccati,  quod  regenerationis  lavacro  necesse  sit  expiari 
ad  vitam  aeternam  consequendam ; unde  fit  consequens  ut  in  eis 
forma  baptismatis,  in  remissionem  peccatorum,  non  vera  sed  falsa 
intelligatur ; anathema  sit : quoniam  non  aliter  intelligendum  est 
id  quod  dixit  Apostolus:  ‘Per  unum  hominem  peccatum  intra- 
vit in  mundum,  et  per  peccatum  mors;  et  ita  in  omnes  homi- 
nes mors  pertransiit,  in  quo  omnes  peccaverunt’,  nisi  quemad- 
modum Ecclesia  catholica  ubique  diffusa  semper  intellexit:  pro- 
pter hanc  enim  regulam  fidei  ex  Traditione  Apostolorum  etiam 
parvuli,  qui  nihil  peccatorum  in  semetipsis  adhuc  committere 
potuerunt,  ideo  in  remissionem  peccatorum  veraciter  baptizantur 
ut  in  eis  regeneratione  mundetur,  quod  generatione  contraxerunt. 
Nisi  enim  quis  renatus  fuerit  ex  aqua  et  Spiritu  Sancto,  non  pot- 
est introire  in  regnum  Dei». 

In  sessione  6. cap.  4.  docuit : «Translatio  ab  eo  statu, in  quo 

homo  nascitur  filius  primi  Adae,  in  statum  gratiae,  et  adoptionis 
filiorum  Dei  per  secundum  Adam  lesum  Christum  Salvatorem 
nostrum post  Evangelium  promulgatum,  sine  lavacro  re- 

generationis, aut  eius  voto,  fieri  non  potest,  sicut  scriptum  est : 
Nisi  quis  renatus  fuerit  ex  aqua  et  Spiritu  Sancto,  non  potest 
introire  in  regnum  Dei  ». 

Demum  in  sessione  7.  canone  5.  de  baptismo,  ait:  « Si  quis 
dixerit,  baptismum  liberum  esse,  hoc  est  non  necessarium  ad  sa- 
lutem, anathema  sit  ». 

Porro  ex  his  definitionibus  patet  de  fide  esse  credendum  ba- 
ptismum in  re,  aut  saltem  in  voto,  ad  salutem  assequendam  me- 
dium esse  omnino  necessarium;  ac  proinde  nos  ut  dogma  fidei 
propugnare  thesim,  quam  subiungimus;  si  tamen  eo  sensu  in- 
telligatur,  quo  non  excludat  extraordinariam  providentiam  Dei 
erga  fidelium  parvulos,  quam  nonnulli  catholici  scriptores,  ut  su- 
perius adnotatum  fuit,  admiserant.  Quamvis  enim  horum  docto- 
rum sententia  falsa  sit,  et  iisdem  argumentis,  quibus  necessitas 
ipsa  baptismi  defenditur,  confutetur;  ab  Ecclesia  tamen  conceptis 
verbis,  ut  haeretica,  damnata  non  fuit. 

His  adnotatis  subiungitur 

THESIS  IV. 

Baptismus,  in  re  vel  in  voto,  necessarius  est  adultis  necessitate  medii 

et  prcucepti,  parvulis  vero,  extra  casum  Martyrii,  est  necessarius 

necessitate  medii  ad  salutem. 

Baptismum  omnibus,  sive  adultis,  sive  parvulis,  necessarium  esse 
necessitate  medii  ad  salutem,  probatur. 

I.  Ex  apertissima  sententia  Salvatoris  (loan  iii.  5.):  «Nisi 
quis  renatus  fuerit  ex  aqua  et  Spiritu  Sancto,  non  potest  introire 
in  regnum  Dei  ».  — Etenim  illud  est  necessarium  necessitate 
medii  ad  salutem,  sine  quo,  etiamsi  inculpabiliter  omissum  fue- 
rit, obtineri  non  potest  salus : — sed,  ex  verbis  mox  citatis,  re- 
generatio ex  aqua  et  Spiritu  Sancto,  seu  baptismus,  ita  ad  salu- 
tem ordinatus  est  ut  eo  inculpabiliter  etiam  omisso  salus  obti- 
neri nequeat.  — Ergo. 

Minor  huius  argumenti  patet;  sententia  namque  Christi  ge- 
neralis est,  neminem  excipiens,  complectens  aeque  parvulos  at- 

que  adultos,  et  singulis  imponens  necessitatem  regenerationis  ex 
aqua  et  Spiritu  Sancto  ut  regnum  Dei  ingredi  possint,  ac  salvi 
fieri.  Agitur  ergo  de  re,  quae  tam  necessaria  sit,  ut  sine  ea, 
etiamsi  inculpabiliter  omissa  fuerit,  salutem  assequi  non  possi- 
mus. — Sane,  qui  neque  in  re,  neque  saltem  in  voto,  baptismum 
suscepit,  etiamsi  inculpabiliter  id  contigerit,  nullo  tamen  pacto 
regeneratus  fuit  «ex  aqua  (baptismi)  ct  Spiritu  Sanctori.  Cum 
igitur  Christus  dixerit : « Si  quis  non  est  ex  illa  aqua  et  Spiritu 
Sancto  regeneratus  non  potest  assequi  salutem  » ; etiam  ille  qui 
licet  inculpabiliter,  reapse  tamen  regenerationem  non  habuerit 
« ex  aqua  et  Spiritu  Sancto  »,  pervenire  ad  regnum  Dei  non  pot- 
erit et  salvari. 

Praeterea  necessitas  regenerationis,  quae  ex  verbis  citatis  im- 
ponitur omnibus,  parvulis  aeque  ac  adultis,  nequit  dici  necessi- 
tas sola  praecepti,  parvuli  enim,  praecepti  prorsus  incapaces  ne- 
cessitate praecepti  ligari  nequeunt;  — ergo  necessitas  regenera- 
tionis, a Christo  imposita,  non  praecepti  tantum,  sed  etiam  ne- 
cessitas medii  pro  omnibus  dicenda  est. 

Demonstratio  desumpta  ex  verbis  Christi  quae  apud  loannem 
referuntur  (iii.  5.),  confirmatur  ex  verbis  ibidem  (vers.  6.)  se- 
quentibus: «Quod  natum  est  ex  came  caro  est;  et  quod  natum 
est  ex  Spiritu,  spiritus  est.  Non  mireris,  quia  dixi  tibi:  Oportet 
nasci  denuo  ».  In  his  verbis  declaratur  quare  renasci  debeat  homo 
ex  aqua  et  Spiritu  Sancto  ut  regnum  aeternae  beatitudinis  in- 
gredi possit ; et  ratio  quae  assignatur  a Christo  est,  quia  « quod 
natum  est  ex  carne,  caro  est»,  seu  quia  homo,  carnali  genera- 
tione, carnalis  nascitur  et  peccator,  ideoque  incapax  regnum  Dei 
ingrediendi:  — at  omnes  homines,  carnali  generatione  procreati, 
ita  nascuntur : — ergo  omnes  homines  carnali  generatione  nati, 
sive  adulti  iam  sint,  qui  praecepti  obligatione  ligari  etiam  pos- 
sint, sive  parvuli  qui  praecepti  sunt  incapaces,  per  regeneratio- 
nem « ex  aqua  et  Spiritu  Sancto  » necessariam  necessitate  medii 
ad  salutem  a peccatis  emundari  debent  et  spirituales  fieri,  ut  ad- 
mittantur in  regnum  Dei. 

2.  Altera  probatio  thesis  desumitur  ex  Traditione,  quae  per- 
petuo invariata  elucet  ex  Conciliis,  ex  Patribus,  et  ex  praxi  to- 
tius Ecclesiae. 

Etenim  dogma  catholicum,  quod  vindicamus,  et  in  Cone.  Tri- 

dentino  pluries  fuisse  definitum  iam  adnotavimus,  definierunt 
adversus  Pelagianos  Concilium  Milevitanum  II.  et  Concilium 
Plenarium  Carthaginiense  : ideoque  canon,  qui  inter  horum  Con- 
ciliorum definitiones  sub  numero  2.  ponitur,  fuit  fere  ad  verbum 
transcriptum  a Concilio  Tridentino  in  canone  4.  sess.  5.  (vide 
Denzinger,  Enchiridion  symb.  definit.  Wirceb.  1865.  p.  24.).  — 
Concilium  autem  Milevitanum  II.  in  epistola  synodica  ad  Inno- 
centium I.  Pontificem  Maximum  scripsit  (vid.  epist.  inter  Au- 
gust.  176.  al.  92.):  «Pueros  quoque  parvulos,  etsi  nullis  inno- 
ventur Christianae  gratiae  sacramentis,  habituros  vitam  aeternam, 
nequam  praesumptione  (Pelagiani)  contendunt,  evacuantes  quod 
dicit  Apostolus : « Per  unum  hominem  peccatum  intravit  in  mun- 
dum, et  per  peccatum  mors,  et  ita  in  omnes  homines  mors  per- 
transiit,  in  quo  omnes  peccaverunt».  — Et  Innocentius  I.  in 
sua  ad  Patres  Milevitanae  II.  Synodi  epistola  (inter  August.  182. 
al.  93.),  approbans  damnationem  ab  eis  latam  adversus  errores 
Pelagianorum,  inter  cetera,  ait:  «Illud  vero  quod  eos  (Pelagia- 
nos) vestra  Fraternitas  asserit  praedicare,  parvulos  aeternae  vitae 
praemiis  etiam  sine  baptismatis  gratia  posse  donari,  perfatuum  est . . . 
Qui  autem  hanc  (vitam  aeternam)  in  eis  sine  regeneratione  de- 
fendunt, videntur  mihi  ipsum  baptismum  velle  cassare;  cum  prae- 
dicant eos  habere,  quod  in  eis  creditur  nonnisi  baptismate  conferen- 
dum » 

Concilium  Florentinum , Decreto  pro  Armenis ; « Primum 
omnium  »,  inquit,  «Sacramentorum  locum  tenet  sanctum  ba- 
ptisma, quod  vitae  spiritualis  ianua  est;  per  ipsum  enim  mem- 
bra Christi,  ac  de  corpore  efficimur  Ecclesiae.  Et  cum  per  pri- 
mum hominem  mors  introierit  in  universos,  nisi  ex  aqua  et  Spi- 
ritu renascimur,  non  possumus,  ut  inquit  Veritas,  in  regnum  coelo- 
rum introire  ri.  — Et  in  Decreto  pro  lacobitis:  «Circa  pueros 
vero  propter  periculum  mortis,  quod  potest  saepe  contingere, 
cum  ipsis  non  possit  alio  remedio  subveniri,  nisi  per  sacramentum 
baptismi,  per  quod  eripiuntur  a diaboli  dominatu  et  in  Dei  filios 
adoptantur,  admonet»  etc.  — Definitiones  Cone.  Tridentini  su- 
pra retulimus. 

Patres  uno  ore  ab  initio  eidem  fidei  testimonium  reddiderunt. 

Tertullianus  (lib.  de  baptismo  c.  12.)  ait:  « Praescribitur,  nemini 
sine  baptismo  competere  salutem,  ex  illa  maxime  pronuntiatione  Do- 

mini,  qui  ait : Nisi  natus  quis  ex  aqua  fuerit  non  habet  vitam  ».  — 

S.  Irenaeus  (lib.  3.  adv.  haeres,  cap.  17.  n.  2.)  dicit:  «Si- 
cut de  arido  tritico  massa  una  fieri  non  potest  sine  humore,  ne- 
que unus  panis:  ita  nec  nos  multi  unum  fieri  in  Christo  lesu 
poteramus  sine  aqua,  quae  de  coelo  est.  Et  sicut  arida  terra,  si 
non  percipiat  humorem,  non  fructificat:  sic  et  nos  lignum  ari- 
dum existentes  primum,  numquam  fructificaremus  vitam,  sine 
superna  voluntaria  pluvia.  Corpora  eniip  nostra  per  lavacrum 
illam,  quae  est  ad  incorruptionem,  unitatem  acceperunt;  animae 
autem  per  Spiritum.  Unde  et  utraque  necessaria,  cum  utraque 
proficiunt  in  vitam  Dei,  miserante  Domino  nostro». 

S.  Cyrillus  Hierosolymitanus  (Catech.  3.  de  bapt.  n.  10.) 
inquit:  «Si  quis  baptisma  non  recipiat,  salutem  non  habet,  so- 
lis martyribus  exceptis,  qui  etiam  sine  aqua  regnum  recipiunt. 
Qui  enim  orbem  per  crucem  redemit  Salvator,  latus  transfixus 
sanguinem  et  aquam  emisit;  ut  alii  quidem  pacis  tempore  per 
aquam,  alii  vero  persecutionum  temporibus  propriis  sanguinibus 
baptizarentur. » 

S.  Rasilius  (hom.  13.  in  sanctum  bapt.  n.  2.)  adhortans  ad 
baptismi  susceptionem  dicit:  « ludaeus  circumcisionem  non  dif- 
fert .propter  comminationem  illam:  ^ Omnis  anima  quae  non 
circumcidetur  die  octavo,  peribit  de  populo  suo  " (Gen.  xvii.  14.): 
tu  vero  circumcisionem  non  manu  factam,  sed  quae  per  bapti- 
sma in  exspoliatione  carnis  perficitur,  differs,  posteaquam  Do- 
minum ipsum  audivisti : ‘ Arnen,  amen  dico  vobis,  nisi  quis  na- 
tus fuerit  per  aquam  et  Spiritum,  non  intrabit  in  regnum  Dei  ’ 

(loan.  m.  5.) Adoras  eum  qui  pro  te  mortuus  est?  Sine 

igitur  una  cum  ipso  sepeliri  te  per  baptisma.  Si  ei  non  fueris 
insertus  per  similitudinem  mortis  eius,  quomodo  resurrectionis 
eris  socius  ? . . . Ingressus  est  ille  (Israel)  ad  terram  promissio- 
nis propter  baptisma:  tu  vero  quomodo  reverteris  in  paradisum 
nisi  sis  baptismate  obsignatus  ». 

S.  Ambrosius  (de  Mysteriis  c.  4.)  haec  habet : « Credit  Ca- 
techumenus. . . . sed  nisi  baptizatus  fuerit  in  nomine  Patris  et 
Filii  et  Spiritus  Sancti  remissionem  non  potest  accipere  pecca- 
torum, nec  spiritualis  gratiae  munus  haurire».  Et  de  Abraham 
(1.  2.  c.  II.  n.  79.):  «Nemo  ascendit  in  regnum  coelorum,  nisi 
per  sacramentum  baptismatis  ».  Et  ibid.  (n.  84.),  exponens  Christi 
verba : « Nisi  quis  renatus  fuerit  ex  aqua  et  Spiritu  Sancto,  non 


Digitized  by  <^ooQle 


DE  NECESSITATE  BAPTISMI. 


ART.  V.  


367 


potest  introire  in  regnum  Dei»,  dicit:  «Utique  nullum  jexcipit, 
non  infantem,  non  aliqua  praeventum  necessitate. » 

S.  Augustinus  (1.  3.  de  orig.  anim.  c.  9.)  inquit:  «Noli  cre- 
dere, nec  dicere,  nec  docere,  infantes,  antequam  baptizentur, 
morte  praeventos  pervenire  posse  ad  originalium  indulgentiam 
peccatorum,  si  vis  esse  Catholicus».  Et  Ep.  166.  al.  28.  (c.  7. 
n.  21.)  ad  Hier,  scribit:  «Quisquis  dixerit,  quod  m Christo  vi- 
vificabuntur et  parvuli,  qui  sine  sacramenti  eius  (baptismi)  par- 
ticipatione de  vita  exeunt,  hic  profecto  et  contra  apostolicam 
praedicationem  venit,  et  totam  condemnat  Ecclesiam,  ubi  pro- 
pterea  cum  baptizandis  parvulis  festinatur  et  curritur,  quia  sine 
dubio  creditur,  alias  eos  in  Christo  omnino  vivificari  non  posse  ». 
— Similiter  in  op.  de  pecc.  merit.  et  remis.  (1.  i.  c.  i^.  n.  21.): 
« Quisquis  ex  concupiscentia  carnis  et  lege  peccati  et  mortis 
carnaliter  generatur,  regenerari  spiritualiter  opus  habet,  ut  non 
solum  ad  regnum  Dei  perducatur,  sed  etiam  a damnatione  pec- 
cati liberetur». 

Quapropter  Gennadius  (de  Eccl.  dogm.  c.  74.)  inter  firmis- 
sima Ecclesiae  dogmata  veritatem  quam  defendimus  recenset,  di- 
cens: Baptizatis  tantum  iter  salutis  esse  credimus»: — et  S.  Ful- 
gentius (de  fide  cap.  3.  num.  41.)  dixit:  « Ex  illo  tempore,  quo 
Salvator  noster  dixit : « Si  quis  renatus  non  fuerit  ex  aqua  et  Spi- 
ritu Sancto  non  potest  introire  in  regnum  Dei,  absque  sacramento 
baptismatis,  praeter  eos  qui  in  Ecclesia  catholica  sine  baptismate 
pro  Christo  sanguinem  fundunt,  nec  regnum  coelorum  potest 
quisquam  accipere,  nec  vitam  aeternam».  — Et  deinde  in  eo- 
dem libro  (c.  30.)  regulam  fidei  proponens:  « Firmissime  tene  », 
inquit,  « et  nullatenus  dubites,  exceptis  illis  qui  pro  nomine  Chri- 
sti suo  sanguine  baptizantur,  nullum  hominem  accepturum  vitam 
aeternam,  qui  non  hic  a malis  suis  fuerit  per  poenitentiam  fi- 
demque conversus  et  per  sacramentum  fidei  et  poenitentiae,  id 
est  per  baptismum,  liberatus.  Et  maioribus  quidem  necessarium 
esse,  et  poenitentiam  de  malis  suis  agere,  et  fidem  catholicam 
secundum  regulam  veritatis  tenere,  et  sacramentum  baptismatis 
accipere;  parvulis  vero,  qui  nec  propria  voluntate  credere,  nec 
poenitentiam  pro  peccato  quod  originaliter  trahunt  agere  pos- 
sunt, sacramentum  fidei  et  poenitentiae,  quod  est  sanctum  ba- 
ptisma, quamdiu  rationis  aetas  eorum  capax  esse  non  potest,  suf- 
ficere ad  salutem  ». 


Digitized  by  <^ooQle 


368 


DB  BAPTISMO. 


Hinc  perpetua  praxis  Ecclesiae,  quae  semper  sollicita  fuit  ut 
infantibus,  praesertim  iis  quibus  mors  instaret,  baptismus  quam 
citissime  conferretur:  et  licet  ad  solemnem  baptismi  administra- 
tionem  statuta  fuerint  quaedam  in  anno  tempora,  provisum  ta- 
men ab  Ecclesia  semper  fuit  ut  quolibet  tempore,  si  periculum 
immineret,  per  baptismi  sacramentum  aegrotantibus  subveniretur 
ane»,  ut  ait  S.  Siricius  Papa  in  epistola  ad  Himerium  Tarra- 
conensem, c.  2.,  a ad  nostrarum  perniciem  tendat  animarum,  si 
negato  desiderantibus  fonte  salutari,  exiens  unusquisque  de  sae- 
culo et  regnum  perdat  et  vitam  ». 

3.  Demum  stabilitur  thesis  argumento  quod  desumimus  ex 
S.  Thoma.  In  tertia  parte  Summae  Theologicae,  qu.  68.  art.  i., 
quaerens:  a Utrum  omnes  teneantur  ad  susceptionem  baptismi», 
respondet:  a Dicendum  quod  ad  illud  homines  tenentur  sine  quo 
salutem  consequi  non  possunt.  Manifestum  est  autem  quod 
nullus  potest  salutem  consequi  nisi  per  Christum.  Unde  et  Apo- 
stolus dicit  (Rom.  v.  18.):  ‘Sicut  per  unius  delictum  in  omnes 
homines  in  condemnationem,  sic  et  per  unius  iustitiam  in  omnes 
homines  in  iustificationem  vitae Ad  hoc  autem  datur  baptismus 
ut  aliquis  per  ipsum  regeneratus  incorporetur  Christo,  factus  mem- 
brum ipsius;  unde  dicitur  Gal.  (iii.  27.):  ‘Quicumque  in  Christo 
baptizari  estis,  Christum  induistis’.  Unde  manifestum  est  quod 
omnes  ad  baptismum  tenentur,  et  sine  eo  non  potest  esse  salus 
hominibus  ». 

Demonstravimus  baptismum  esse  pro  omnibus  necessarium 
necessitate  medii,  superest  ut  ostendamus  eum  esse  adultis  ne- 
cessarium etiam  necessitate  praecepti;  — et  hoc  breviter  cuique  pa- 
tebit in  primis  ex  verbis  Christi,  quae  legimus  apud  Mat- 
thaeum xxvm.  19.  — Etenim  Christus  obligat  sub  praecepto  Apo- 
stolos ad  baptizandas  gentes  — « Euntes  docete  omnes  gentes 
baptizantes  eos » : — ergo  et  praecipit  gentibus  ut  baptismum 
suscipiant ; unum  namque  et  aliud  correlariva  sunt,  sicut  eodem 
loco,  dum  Apostolis  mandat  ut  gentes  doceant,  his  praeceptum 
imponit  ut  illos  audiant. 

Accedit  ratio,  nam  si  baptismus  est  ad  salutem  necessarius 
omnibus  necessitate  medii,  sequitur  eum  etiam  necessarium  esse 
necessitate  praecepti  i.  naturalis,  cum  quilibet  ex  praecepto  na- 

turali  charitatis  erga  se  ipsum  teneatur  adhibere  media  ad  salu- 
tem necessaria : — 2.  divini,  cum  omne  id,  quod  ex  ordinatione 
divina  est  medium  ad  salutem  absolute  necessarium,  etiam  hoc 
ipso,  si  est  in  potestate  nostra,  sit  ex  praecepto  divino  necessa- 
rium; nihil  enim  potuit  praecipi  magis,  quam  illud,  sine  quo 
obtineri  salus  non  potest:  — 3.  etiam  ecclesiastici,  quod  ex  Tra- 
ditione et  constanti  Ecclesiae  praxi  intelligitur. 

Adversus  thesim  mox  vindicatam,  obiicitur 

1.  — Illud  Christi  (Mare.  xvi.  16.):  «Qui  crediderit  et  bapti- 
zatus  fuerit  salvus  erit;  qui  vero  non  crediderit  condemnabi- 
tur».— Sed  horum  verborum  Christi  sensum  exposuimus  in 
tractatu  de  Sacramentis  in  genere  p.  8^. 

2.  — Apud  loan.  vi.  54.  legitur:  «Nisi  manducaveritis  carnem 
Filii  hominis  et  biberitis  eius  sanguinem,  non  habebitis  vitam 
in  vobis » ; et  ex  his  verbis  non  deducitur  Eucharistiam  esse 
necessariam  necessitate  medii.  — Ergo  a pari  nequit  omnimoda 
necessitas  baptismi  deduci  ex  illis  verbis:  «Nisi  quis  renatus 
fuerit  ex  aqua  et  Spiritu  Sancto,  non  potest  introire  in  regnum 
Dei  ». 

Resp.  N.  Cons,  — Disparitas  eruitur  ex  diversa  forma  utrius- 
que  sententiae,  ex  diversitate  rerum  de  quibus  agitur,  ex  modo 
quo  semper  Ecclesia  illas  duas  sententias  intellexit.  — Haec  ta- 
men fusius  declarabuntur  in  tractatu  de  Eucharistia. 

3.  — Filii  parentum  fidelium,  hoc  ipso  quod  ex  fidelibus 
nascuntur  filii  adoptivi  Dei  sunt,  nam  ii  dicuntur  semen  Abraham 
(ad  Roman.  iv.  n,,  et  ad  Gal.  iii.  8.);  Deus  vero,  Gen.  xvii.  pro- 
misit Abrahae  se  Deum  et  ipsius  et  eius  seminis  futurum.  « Sta- 
tuam pactum  meum  inter  me  et  te,  et  inter  semen  tuum  post 
te  in  generationibus  suis  foedere  sempiterno,  ut  sim  Deus  tuus 
et  seminis  tui  post  te». 

Resp.  N.  Assert.  et  ad  prob.  Dist.  — Dicuntur  semen  Abrahae 
secundum  carnem,  sive  ratione  nativitatis  corporalis  N.  secun- 
dum spiritum,  vel  ratione  nativitatis  spiritualis  per  baptismum  C. 
Sic  et  Deus  promisit  se  futurum  Deus  seminis  Abrahae,  non  se- 
cundum carnem  sed  secundum  spiritum,  id  est  eorum,  qui 
haberent  fidem  Abrahae,  quam,  sicut  olim  per  circumcisionem, 
I.  — De  Sacramentis.  24 

sic  nunc  infantes  habitualiter  habent  per  baptismum.  Responsio 
in  doctrina  fundatur  ipsius  Apostoli  ad  Rom.  ix.  6,  dicentis : « Non 
enim  omnes,  qui  ex  Israel  sunt,  ii  sunt  Israelitae;  neque  qui 
semen  sunt  Abrahae,  omnes  filii;  sed  in  Isaac  vocabitur  tibi  se- 
men: id  est,  non  qui  filii  Dei;  sed  qui  filii  carnis,  hi  filii  sunt 
promissionis  aestimantur  in  semine».  Filii  autem  promissionis 
sunt,  qui  habent  fidem  patris  Abrahae,  ut  idem  docet  Apost. 
ad  Rom.  iv.  10.  et  seqq. 

4.  — Apostolus  ait  (I.  Cor.  vii.  14.):  « Sanctificatus  est  vir 
infidelis  per  mulierem  fidelem,  et  sanctificata  est  mulier  infidelis 
per  virum  fidelem;  alioquin  filii  vestri  immundi  essent,  nunc 
autem  sancti  sunt».  — Ergo  filii  fidelium  sunt  Deo  grati  ante 
baptismum,  et  nihil  obstat  quominus  absque  baptismo  etiam 
salventur. 

Resp.  Neg,  Conseq,  — S.  Paulus  non  loquitur  de  sanctitate 
proprie  dicta,  interna,  quae  est  ex  gratia  sanctificante  nobis  a 
Deo  infusa.  — Et  sane,  «non  opinor»,  ait  S.  Augustinus  (de 
pecc.  mer.  et  rem.  1.  2.  c.  26.),  quisquam  tum  infideliter  intelligit, 
quodlibet  in  his  verbis  intelligat,  ut  ob  hoc  existimet  etiam  ma- 
ritum non  Christianum,  quia  christiana  fuerit  uxor  eius,  neque 
iam  baptizari  oportere,  et  ad  peccatorum  remissionem  iam  per; 
venisse,  et  in  regnum  coelorum  esse  intraturum,  quia  sanctifi- 
catus dictus  est  in  uxore»,  — Loquitur  ergo  Apostolus  vel,  iuxta 
plures  interpretes,  de  sanctitate  in  eo  posita  quod  inter  fidelem 
et  infidelem  matrimonium  validum  sit,  et  filii  ex  hac  unione  le- 
gitimi : — vel  melius  de  sanctificatione , quae  sit  praeparatio 
quaedam  ad  veram  et  internam.  Sanctificatus  ergo  dicitur  ab 
Apostolo  vir  infidelis  per  uxorem  fidelem,  quatenus  haec  virum 
suum  sensim  ad  conversionem  disponit;  et  sancti  dicuntur  filii, 
quatenus  coniux  fidelis  docet  eos  idola  aversari,  et  eis  veri  Dei 
cognitionem  et  Christianae  religionis  amorem  suaviter  infundit, 
sicque  eos  precibus,  adhortationibus,  et  exemplis,  paulatim  ad- 
ducit ad  assecutionem  vefae  ac  internae  sanctificationis.  — Quod 
ait  Paulus  respondet  exhortationi  quae  in  I.  Petri  iii.  i.  2.  le- 
gimus: « Mulieres  subditae  sint  viris  suis:  ut  et  si  qui  non 
credunt  verbo , per  mulierum  conversationem  sine  verbo  lu- 
crifiant , considerantes  in  timore  castam  conversationem  ve- 
stram » . 

5.  — Quod  necessarium  est  necessitate  medii  non  potest  sup- 
pleri: sed  baptismus,  ut  catholici  fatentur,  potest  suppleri.  Ergo. 

Resp.  Dist.  Min.  — Quod  est  necessarium  necessitate  medii 
summa,  vel  stricta;  sive,  ut  aliis  loqui  placet,  tamquam  medium 
salutis  internum,  non  potest  suppleri  per  aliud  C.  Quod  est 
necessarium  necessitate  medii  minus  stricta,  ut  externum  salutis 
medium  N,  Necessaria  autem  necessitate  medii  summa,  vel  stri- 
cta ad  salutem  sunt  fides  et  gratia  sanctificans,  quia  iuxta  prae- 
sentem Dei  ordinationem  requiruntur  in  re,  nec  in  alio  sui  vi- 
cario haberi  vel  suppleri  possunt:  baptismum  vero  Deus  suppleri 
posse  voluit  per  votum  ipsius,  et  martyrium ; unde  huius  neces- 
sitas medii  comparative  ad  priorem  minus  stricta  est. 

6.  — Doctrina  de  absoluta  necessitate  baptismi,  quae  in  thesi 
defenditur,  divinae  iustitiae  et  sincerae  voluntati,  qua  Deus  omnes 
homines  vult  salvos  fieri,  repugnat:  multi  enim  infantes,  ex  hac 
vita  sine  baptismo  decedentes,  iuxta  hanc  de  absoluta  baptismi 
necessitate  doctrinam,  in  aeternum  absque  sua  culpa,  beatitudine, 
privarentur. 

Resp.  N.  Ass,  et  probat.  — Etenim  parvuli,  qui  absque  bapti- 
smo moriuntur,  propter  originalem  culpam,  generatione  carnali 
contractam,  et  regeneratione  supernaturali  non  deletam,  exclu- 
duntur ab  aeterna  beatitudine,  quae  supernaluralis  est  et  humanae 
naturae  prorsus  indebita;  quare  nihil  est  quod  dogma  a nobis 
defensum  divinae  iustitiae  repugnare  dicatur.  Nec  divinae  volun- 
tati salvificae  necessitas  baptismi  contradicit:  nam  parvulorum 
parentibus,  vel  aliis  qui  curam  illorum  infantium  gerere  debent, 
Deus  auxilia  confert,  quibus  si  ii  obsequuntur,  parvuli  ad  ba- 
ptismum adeoque  ad  salutis  aeternae  obtinendae  medium  certo 
perveniunt.  Sed  difficultas  haec  abundantius  solvitur  in  Tractatu 
de  Deo.  — Ad  statum  vero  parvulorum  sine  baptismo  deceden- 
tium quod  attinet,  hic  adnotare  satis  est  ex  Sancto  Thoma 
(quaest.  5.  de  Malo,  a.  3.  ad  4,):  « Quod  pueri  in  originali  dece- 
dentes, sunt  quidem  separati  a Deo  perpetuo,  quantum  ad  amis- 
sionem gloriae  quam  ignorant;  non  quantum  ad  participationem 
naturalium  bonorum  , quae  cognoscunt  r> . Et,  iuxta  eumdem  Do- 
ctorem  (in  2.  sent.  dist.  33.  qu.  2.  art.  2.  ad  5.):  « Quamvis  pueri 
non  baptizati  sint  separati  a Deo,  quantum  ad  illam  coniunctio- 
nem,  quae  est  per  gloriam,  non  tamen  ab  eo  penitus  separati 

sunt.  Imo  ipsi  coniunguntur  per  participationem  naturalium  bo- 
norum: et  ita  etiam  de  ipso  gaudere  poterunt,  naturali  cogni- 
tione et  dilectione».  — Hac  de  re  specialis  tractatio  habetur  cum 
agitur  de  peccati  originalis  effectibus  in  futura  vita.  Conf.  P.  Cam. 
Mazzella  S.  1.  de  Deo  Creante  disp.  6.  art.  6, 

7.  — Per  Christum  via  salutis  hominibus  non  est  arctata. 
Ergo  sicut  ante  Christi  adventum  poterant  homines  salvari  sine 
baptismo,  ita  etiam  post  Christi  adventum. 

Resp.  N.  Cons.  — Ad  rem  optime  S.  Thomas  (3.  q.  ^8.  a.  i. 
ad  I.):  «Dicendum  quod  numquam  homines  potuerunt  salvari 
etiam  ante  Christi  adventum,  nisi  fierent  membra  Christi,  quia, 
ut  dicitur  Act.  iv.  12.,  ‘non  est  aliud  nomen  datum  hominibus 
in  quo  oporteat  nos  salvos  fieri’.  Sed  ante  adventum  Christi 
homines  Christo  incorporabantur  per  fidem  futuri  adventus,  cu- 
ius fidei  signaculum  erat  circumcisio,  ut  Apostolus  dicit  Rom.  iv.; 
ante  vero  quam  circumcisio  institueretur,  sola  fide,  ut  Grego- 
rius  dicit,  1.  4.  MoraL,  c.  3.  a prine.,  cum  sacrificiorum  oblatione, 
quibus  suam  fidem  antiqui  patres  profitebantur,  homines  Christo 
incorporabantur.  Post  adventum  etiam  Christi  homines  per  fidem 
Christo  incorporantur,  secundum  illud  Ephes.  iii.  17.:  ‘Habitare 
Christum  per  fidem  in  cordibus  vestris  ’.  Sed  alio  signo  manife- 
statur fides  rei  iam  praesentis,  quam  demonstraretur,  quando 
erat  futura,  sicut  etiam  aliis  verbis  significatur  praesens,  praete- 
ritum et  futurum  ». 

Nota  I.  — De  Apostolorum  baptismo  Patres  dubitare  non 
sinunt,  et  S.  Aug.  ait  (ep.  2^3.  ad  Seleuc.,  n.  4.)  oppositam  sen- 
tentiam credi  non  posse  absque  erroris  culpa.  Evodius  immedia- 
tus S.  Petri  in  Ecclesia  Antiochena  successor  in  epistola,  cuius 
fragmentum  profert  Nicephorus  in  Historia  Ecclesiae  lib.  2.  cap.  3.: 
« Christus inquit,  « manibus  ipse  suis  Petrum  tantummodo 
baptizavit  Petrus  porro  Andream  et  filios  Zebedaei,  ii  deinceps 
reliquos  Apostolos.  Septuaginta  autem  illos  Petrus  et  loannes 
theologus  dictus  baptizarunt ».  Ex  eadem  epistola  Evodii  Cle- 
mens Alex.  Tertulliano  coaevus  1.  5.  Hypotyposeon,  explicans  illud 
apostolicum  dictum,  Gratias  ago  Deo,  quia  neminem  vestrum 
baptizavi:  « Christus  »,  ait,  « dicitur  Petrum  solum  baptizasse,  Pe- 
trus Andream  lacobum  et  loannem,  illi  autem  reliquos  ».  Cf.  hoc 

fragmentum  apud  loan.  Moschum  in  Prato  spirituali  cap.  176.,  ex 
<juo  illud  refert  loan.  Potterus  episcopus  Oxoniensis  in  sua  edit, 
opp.  Clementis  Alexandr.  Ven.  175^.  t.  2.  pag.  1016.  Ad  hanc 
Evodii  et  Clementis  traditionem  alludit  Eutymius  dum  in  verba 
loan.  III.  22. : « Venit  lesus  » etc.,  dicit  viros  Apostolis  proximos 
scripsisse,  Petrum  a Christo  baptizatum. 

Quod  ad  Beatiss.  Virginem  Mariam  spectat,  non  defuerunt 
qui  negarunt  eam  baptismum  suscepisse;  sed  alii  id  factum  fuisse 
affirmaverunt,  nam  etsi  a peccati  originalis  labe  ex  singulari  pri- 
vilegio concepta  fuerit  immunis,  et  nulla  vel  levissima  aaualis 
noxa  peccati  se  commaculaverit,  potuit,  et  tamen  iuxta  quosdam 
debuit,  baptismum  suscipere  ad  profitendam  Christi  fidem  et  ad 
cetera  sacramenta  percipienda.  Confer  Vasquez  in  3.  p.  S.  Tho- 
mae,  disp.  119.  cap.  7.  num.  65.;  et  Trombelli  — Mariae  SS.  vita 
€t  gesta,  t.  4.  p.  I.  dis.  34.  q.  i. 

Nota  II.  — Si  in  prioribus  Ecclesiae  saeculis  plurimi  usque 
ad  provectam  aetatem,  immo  ad  senium  et  ad  extremum  vitae 
terminum,  baptismi  susceptionem  protrahebant,  perniciosissimus 
ille  baptismum  differendi  abusus  ab  Ecclesiae  Pastoribus  semper 
improbatus  fuit,  et  acriter  reprehensus,  ut  videre  est  apud  S.  Cy- 
rillum  Hierosolymitanum  (catech.  3.)  S.  Gregorium  Nyssenum 
(Orat,  adversus  eos  qui  differunt  baptisma),  S.  Gregorium  Na- 
zianzenum  (orat.  40.  de  baptismo),  aliosque.  — Quod  autem  in 
Ecclesia  pro  Catechumenis,  ante  baptismum  defunctis,  sacrificia 
oblata  fuerint,  id  factum  est,  non  quasi  baptismum  ad  salutem 
osse  necessarium  Ecclesia  non  reputaverit,  sed  quia  credidit  ba- 
ptismum aquae  suppleri  posse  per  baptismum  flaminis,  de  quo 
mox  dicturi  sumus,  et  in  illis  catechumenis  contritionem  per- 
fectam praesumpsit  cum  baptismi  voto. 

§ II. 

Baptismus  flaminis  supplet  in  adultis  baptismum  aquae. 

- Baptismus  flaminis  dicitur  perfecta  caritas  et  cordis  contritio, 
includens  saltem  implicitum  baptismi  votum:  locum  autem  ha- 
bet in  adultis  tantum,  quia  ut  superius  adnotavimus,  et  per  se 
patet,  actus  caritatis  et  desiderii  suscipiendi  baptismum  aquae 

parvuli  non  sunt  capaces.  — Diximus  includens  saltem  implicitum 
votum  suscipiendi  baptismum  aquae,  tum  quia  in  caritate  per- 
fecta, qua  Deum  super  omnia  propter  infinitam  eius  bonitatem 
diligimus,  generale  propositum  implendi  omnia  quae  statuta  sunt 
a Deo  continetur;  tum  quia  baptismi  desiderium  certe 

non  requiritur  in  eo  qui  legem  baptismi,  invincibiliter  ignorat, 
nec  etiam,  iuxta  sententiam  Suaresii  (disp.  27.  sect.  2.  n.  8.)  ne- 
cessarium^est  pro  eo  qui  iam  habet  baptismi  fidem. 

«Sicut  is,  qui  caret  notitia  baptismi »,  inquit  eximius  doctor, 
«excusatur  ab  hoc  expresso  proposito  propter  ignorantiam;  ita,, 
qui  habet  iam  fidem  huius  sacramenti,  poterit  excusari  ab  ex- 
presso desiderio  propter  actualem  inconsiderationem.  Fieri  enim 
potest,  ut  subito  excitetur  ad  considerationem  divinae  bonitatis, 
et  suorum  peccatorum,  quibus  illam  offendit,  nihil  prorsus  tunc 
de  baptismo  considerans,  atque  ita  movetur  in  Deum  per  veram 
conversionem,  et  poenitentiam.  Ergo  tunc  iustificabitur  sine  alio 
explicito  desiderio  baptismi.  Quin  potius  excogitari  potest  casus, 
in  quo  etiam  si  baptismus  memoriae  occurrat,  non  oporteat  pro- 
positum seu  desiderium  explicitum  eius  concipere,  ut  si  huius- 
modi  homo  in  extremo  mortis  articulo  constituatur,  in  quo 
iudicet  sibi  iam  esse  impossibile  baptizari,  ille  certe  tunc  non 
tenetur  absolutum  propositum  suscipiendi  baptismum  habere. 
Est  enim  illud  impossibile,  quia  iam  hic  et  nunc  res  indicatur 
impossibilis : neque  etiam  videtur  necessarium,  ut  habeat  propo- 
situm conditionale,  scilicet,  propono  baptizari,  si  hoc  periculo 
eripiar,  vel  aliter,  vellem  baptizari,  si  possem.  Nam  huiusmodi 
actus  nullius  fere  momenti  aut  fructus  sunt  in  eo  casu,  in  quo 
apprehenditur  conditio,  ut  impossibilis,  et  nunquam  exequenda. 
Erit  ergo  tunc  utilius  in  Dei  amore,  et  peccatorum  detestatione 
prorsus  occupari.  Non  est  ergo  alius  actus  necessarius,  neque  afferri 
potest  fundamentum  sufficiens  huius  necessitatis.  Quocirca  etiam 
extra  praedictum  necessitatis  articulum,  et  posita  cognitione  et  co- 
gitatione baptismi,  non  videtur  specialiter  necessarius  hic  actus  ex 
vi  alicuius  specialis  praecepti,  aut  institutionis,  propter  quam,  per 
se  loquendo,  sit  necessarius  hic  actus  ad  iustificationem,  sicut 
sunt  amor  Dei,  et  dolor  de  peccatis,  et  propositum  non  pec- 
candi de  cetero.  Quamvis  moraliter  vix  fieri  possit,  quin  horna 
iam  credens,  et  amans  Deum,  et  proponens  illi  placere  in  om- 
nibus, si  simul  actu  cogitet  de  baptismo,  eiusque  necessitate,. 

statim  illum  desideret,  ac  proponat  suscipere,  cum  primum  pos- 
sit. Haec  tamen  moralis  necessitas  magis  oritur  ex  propensione 
voluntatis  suppositis  prioribus  actibus,  quam  ex  speciali  insti- 
tutione, aut  praecepto  habendi  statim  talem  actum,  ut  dixi : quia 
hoc  revera  neque  est  expresse  traditum  aut  scriptum,  nec  neces- 
sario sequitur  ex  institutione  ac  necessitate  baptismi,  ur  osten- 
sum est». 

His  igitur  praemissis,  sequentem  thesim  proponimus,  et  tam- 
quam certam  propugnamus. 

THESIS  V. 

Baptismus  flaminis,  seu  perfecta  in  Deum  charitas,  vel  perfecta  con- 
tritio, vices  baptismi  aquae  in  adultis  supplet  ad  iustificationem  ac 
remissionem  originalis  peccati  et  actualium  quae  cum  eo  coniuncta 
fuerint,  obtinendam. 

Prob.  I.  — Ex  Scripturis.  Etenim,  post  sancitam  necessitatem 
baptismi  (loan.  iii.  5.)  Christus  generaliter  omnibus,  qui  caritatem 
et  contritionem  perfectam  haberent,  infallibiliter  promisit  gratiam 
sanctificantem.  — Ergo  caritas  et  perfecta  contritio  supplent 
vices  baptismi  in  adultis,  ad  obtinendam  primam  gratiam  ac  re- 
missionem peccati  originalis  et  actualium  quae  cum  eo  coniun- 
cta sint. 

Antecedens  constat,  nam  in  cap.  14.  loannis,  vers.  21.,  Chri- 
stus ait : « Qui  diligit  me,  diligetur  a Patre  meo,  et  ego  diligam 
eum»;  — et  vers.  23.:  «Si  quis  diligit  me,  sermonem  meum 
servabit,  et  Pater  meus  diliget  eum,  et  ad  eum  veniemus  et  man- 
sionem apud  eum  faciemus  ». 

Consequentia  patet,  quia  per  gratiam  sanctificantem  homo 
fit  Deo  gratus,  eique  ineffabiliter  coniungitur:  et  gratia  sanctifi- 
cans tantam  cum  peccato  repugnantiam  habet,  ut  non  modo 
natura  sua  peccatum  expellat,  sed  etiam  impossibile  de  potentia 
Dei  absoluta  sit  eam  infundi  et  peccatum  non  remitti.  — Id  de- 
monstratum hic  supponimus  ex  Tractatu  de  Gratia. 

Praeterea  thesis  evincitur  ex  aliis  Scripturae  locis  in  quibus 
ei,  qui  caritatem  et  perfectam  contritionem  habet,  promittitur 
cum  remissione  peccatorum  sanctificatio.  Sic , ad  exemplum , 
Ezech.  XVIII.  21.  dicitur:  « Si  impius  egerit  poenitentiam  ab 

omnibus  peccatis  suis — vita  vivet  et  non  morietur»;  vers.  27.: 
« Cum  averterit  se  impius  ab  impietate  sua  quam  operatus  est, 
et  fecerit  iudicium  et  iustitiam:  ipse  animam  suam  vivificabit»; 
et  vers.  30. : « Convertimini  et  agite  poenitentiam  ab  omnibus 
iniquitatibus  vestris,  et  non  erit  vobis  in  ruinam  iniquitas  ».  — 
et  Luc.  VII.  47.:  « Remittuntur  ei  peccata  multa,  quoniam  dilexit 
multum  ». 

Prob.  2.  — Ex  Patribus,  Celebre  hac  in  fe  est  testimonium 
quod  nobis  exhibet  S.  Ambrosius,  in  oratione  habita  pro  obitu 
Valentiniani  II.,  qui  antequam  baptismum  susciperet,  adhuc  ca- 
techumenus, impie  necatus  fuit.  « Audio  vos  dolere  »,  ait  S.  Am- 
brosius, « quod  non  acceperit  sacramenta  baptismatis.  Dicite  mihi, 
quid  aliud  in  nobis  est  nisi  voluntas,  nisi  petitio?  Atqui  etiam 
dudum  hoc  votum  habuit,  ut,  antequam  in  Italiam  venisset,  ini- 
tiaretur, et  proxime  baptizari  se  a me  velle  significavit,  et  ideo 
prae  ceteris  causis  me  accersendum  putavit.  Non  habet  ergo 
gratiam,  quam  desideravit?  non  habet,  quam  poposcit?  certe  quia 

poposcit,  accepit Quod  si  (Martyres)  suo  abluuntur  sanguine, 

et  hunc  sua  pietas  abluit  et  voluntas  ». 

S.  Augustinus  perspicue  ac  plenissime  totam  doctrinam,  quam 
tuemur,  exponit.  In  libro  4.  de  baptismo  (c.  22.)  inquit:  « In- 
venio, non  tantum  passionem  pro  nominfe  Christi  id,  quod  ex 
baptismo  deerat,  posse  supplere,  sed  etiam  fidem  conversionem- 
que cordis,  si  forte  ad  celebrandum  mysterium  baptismi  in  an- 
gustiis temporum  succurri  non  potest  ».  Tum,  adducto  boni  La- 
tronis exemplo,  sic  pergit:  « Quantum  itaque  valeat  etiam  sine 
visibili  sacramento  baptismi,  quod  ait  Apostolus:  ‘Corde  credi- 
tur ad  iustitiam,  ore  autem  confessio  fit  ad  salutem,  in  illo 
Latrone  declaratum  est.  Sed  tunc  impletur  invisibiliter,  cum  mi- 
nisterium baptismi  non  contemptus  religionis,  sed  articulus  ne- 
cessitatis excludit  ».  Et  ibid.  (cap.  25.  nu.  32.)  scribit:  «Aliud 
esse  sacramentum  baptismi,  aliud  conversionem  cordis,  sed  sa- 
lutem hominis  ex  utroque  compleri : nec  si  unum  horum  defuerit, 
ideo  putare  debemus  consequens  esse,  ut  et  alterum  desit,  quia 
et  illud  sine  isto  potest  esse  in  infante,  et  hoc  sine  illo  potuit 
esse  in  latrone^  complente  Deo  sive  in  illo,  sive  in  isto,  quod 
non  ex  voluntate  defuisset.  Cum  vero  ex  voluntate  alterum  ho- 
rum defuerit,  reatu  hominem  involvit;  et  baptismus  potest  qui- 

dem  inesse,  ubi  conversio  cordis  defuerit  (in  infante) : conversio 
autem  cordis  potest  quidem  (adulto)  inesse  non  percepto  bapti- 
smo, sed  contempto  baptismo  non  potest.  Neque  enim  ullo  modo 
dicenda  est  conversio  cordis  ad  Deum,  cum  Dei  sacramentum 
contemnitur  » . 

S.  Bernardus  (ep.  77.  ad  Hugonem  Victor.,  seu  tract.  de  ba- 
ptismo c.  2.  n.  6.)  ait:  « Si  quis  voluerit  et  petierit  baptizari, 
sed  mortis  praeoccupatus  articulo  forte  obtinere  nequiverit,  dum 
non  desit  fides  recta,  spes  pia,  caritas  sincera,  huic  ego  ob  so- 
lam aquam,  si  defuerit,  nequaquam  omnino  possum  desperare 
salutem,  nec  vacuam  credere  fidem,  nec  confundere  spem,  nec 
excidere  caritatem,  tantum  si  aquam  non  contemptus,  sed  sola , 
ut  dixi,  prohibeat  impossibilitas  ».  Productis  deinde  testimoniis 
S.  Ambrosii  et  S.  Aug.,  ait  n.  8. : « Ab  his  duabus  columnis  dif- 
ficile avellor;  cum  his,  inquam,  me  aut  errare  aut  sapere  fa- 
teor, credens  et  ipse,  sola  fide  posse  hominem  salvari  cum  de- 
siderio percipiendi  sacramenti,  si  tamen  pio  implendi  deside- 
rio mors  anticipans,  seu  alia  quaecumque  vis  invincibilis  obvia- 
verit » . 

Prob.  3.  — Ex  Decretis  Romanorum  Pontificum.  Innocentius  III. 
(1.  3.  Decretal.  Tit.  42.  c.  4.)  interrogatus,  quid  sentiendum  esset 
de  quodam  ludaeo,  qui  morti  proximus  seipsum  baptizaverat , 
respondit,  quod  cum  inter  baptizantem  et  baptizatum  debeat  esse 
discretio,  ludaeus  hic  denuo  sit  baptizandus  ab  alio:  tum  addit : 
«Quamvis,  si  talis  continuo  decessisset,  ad  coelestem  patriam 
protinus  evolasset  propter  sacramenti  fidem,  etsi  non  propter  fidei 
sacramentum  ».  Et  ibid.  (tit.  43,  c.  Apostolicam)  de  presbytero 
non  baptizato  sic  loquitur : « Presbyterum,  quem  sine  unda  ba- 
ptismatis extremum  diem  clausisse  significasti,  quia  in  S.  Matris 
Ecclesiae  fide  et  Christi  nominis  confessione  perseveravit,  ab 
originali  peccato  solutum  et  coelestis  patriae  gaudium  esse  ad- 
eptum, asserimus  incunctanter  ».  — S.  Pius  V.  et  Gregorius  XIII. 
has  damnarunt  Baii  propositiones  — 31.:  «Caritas  perfecta  et 
sincera,  quae  est  ex  corde  puro  et  conscientia  bona  et  fide  non 
ficta,  tam  in  Catechumenis,  quam  in  poenitentibus  potest  esse 
sine  remissione  peccatorum».  32.:  « Caritas  illa,  quae  est  ple- 
nitudo legis,  non  est  semper  coniuncta  cum  remissione  pecca- 
torum ».  33.:  «Catechumenus  iuste,  recte  et  sancte  vivit,  et 

mandata  Dei  observat  ante  obtentam  remissionem  peccatorum , 
quae  in  baptismi  lavacro  demum  percipitur  ». 

Prob.  4.  — Ex  Concilio  Tridentino.  Siquidem  sessione  6.  de 
iustificatione  c.  4.  declaravit:  « Post  Evangelium  promulgatum 
numquam  fieri  translationem  a statu  veteris  Adam  ad  statum 
gratiae  sine  lavacro  regenerationis , aut  eius  voto  » . Ergo  cum 
lavacri  votum,  quando  contritio  et  caritas  perfecta  adest,  translatio 
illa  fit  de  qua  Concilium  loquitur,  seu,  cum  peccatorum  remis- 
sione , iustificatio  habetur.  — Hinc  idem  Cone.  sess.  7.  can.  4. 
ait:  « Si  quis  dixerit,  sacramenta  novae  legis  non  esse  ad  salu- 
tem necessaria,  sed  superflua,  et  sine  eis,  aut  eorum  voto,  per 
solam  fidem  homines  a Deo  gratiam  iustificationis  adipisci,  licet 
omnia  singulis  necessaria  non  sint;  anathema  sit  ».  — Denique 
sess.  14.  cap.  4.  docet,  per  contritionem  perfectam  iustificari  pec- 
catorem iam  baptizatum  ante  realem  sacramenti  poenitentiae  su- 
sceptionem. Ergo  etiam  peccator  non  baptizatus  per  contritionem 
perfectam  iustificatur  ante  realem  susceptionem  baptismi,  cum 
eadem  sit  pro  utroque  sacramento  ratio ; de  sacramento  enim 
poenitentiae  Trid.  Synodus  (sess.  14.  cap.  2.)  dicit:  « Est  autem 
hoc  sacramentum  poenitentiae  lapsis  post  baptismum  ad  salutem 
necessarium,  ut  nondum  regeneratis  ipse  baptismus  ». 

§ ni. 

Baptismus  sanguinis  supplet  baptismum  aquae  tum  in  adultis 
tum  in  infantibus. 

Baptismus  sanguinis  est  martyrium,  quod  iuxta  vim  vocis  te- 
stimonium significat,  et  ex  usu  Ecclesiae  definitur  perpessio  mortis, 
aut  lethalis  cruciatus  ob  catholicam  fidem,  vel  ob  alicuius  christianae 
virtutis  exercitium  patienter  tolerata. 

Dicitur  i.  perpessio  mortis,  vel  cruciatus  lethalis:  — quia  stricte 
loquendo  martyribus  non  accensentur  qui  solum  fervens  pro  Chri- 
sti fide  moriendi  desiderium  habent,  aut  cruciatum  non  lethalem 
perpetiuntur,  aut  etiam  ex  charitate,  ministrando  eis  qui  peste 
infecti  iacent,  mortem  oppetunt  Ex  alia  parte,  martyrium  adest 

‘ V.  Benedictum  XIV.,  de  Serv.  Dei  Beatificatione,  1.  3.  c.  ii.  n.  7. 

si  a tortore  causa  ponatur  quae  certam  inferat  mortem,  et  hanc 
Deus  impediat  per  miraculum:  quare  loannem  Evangelistam  ut 
martyrem  Ecclesia  colit,  quia  in  ferventis  olei  dolio,  in  quo  im- 
mersus fuerat  in  odium  fidei,  naturaliter  occumbere  debebat. 

Dicitur  2.  ob  catholicam  fidem:  — quia  iuxta  celeberrimum 
S.  Augustini  effatum  (serm.  2.  in  Ps.  34.  num.  13.):  « Martyres 
non  facit  poena,  sed  causa  »;  et  illi  qui  assertores  fidei  sunt,  in 
nullo  a recta  fide  pertinaciter  dissentire  debent : unde  haereticus, 
etsi  pro  aliquo  fidei  articulo  vitam  profundat,  haud  tamen  est 
martyr. 

Dicitur  3.  vel  ob  alicuius  christianae  virtutis  exercitium:  — quia 
inter  martyres  coluntur  qui  vel  ob  asserta  Ecclesiae  iura , ut 
S.  Thomas  Cantuariensis,  fortes  vitae  iacturam  fecerunt;  vel  ob 
servatum  sacramentale  sigillum,  ut  S.  loannes  Nepomucenus;  vel, 
ut  innumerae  virgines,  ob  castitatis  amorem,  passi  suat  mortem. 
Hi  omnes  testimonium  Christo  exhibent,  quatenus  legem  eius,  et 
doctrinam  ab  eo  de  virtutibus  traditam,  sanguine  signant. 

Dicitur  4.  — patienter  tolerata:  — quia  ut  gloria  martyrii  co- 
ronetur, non  debet  martyr  vi  a tyranno  illatae  resistere,  ac  vitam 
suam  defendere;  Christus  enim,  martyrum  exemplar  « sicut  ovis 
ad  occisionem  ductus  est»:  — et  Tertullianus  (contra  Marcionem, 
lib.  cap.  39.):  «Nemo»,  inquit,  « oves  appellat  eos  qui  in 
bello  armati,  et  ipsi  eadem  feritate  certantes  cadunt;  sed  qui  in 
sua  proprietate,  atque  patientia,  dedentes  potius  semetipsos 
quam  vindicantes,  trucidantur». 

Porro,  martyrium  tum  quoad  adultos,  tum  quoad  parvulos 
supplere  vicem  baptismi  aquae,  seu  praestare  id  quod  baptismus 
aquae  si  susciperetur  conferret,  ablutionem  nempe  ab  omni  culpa 
et  poena,  inferius  demonstrabimus.  Nunc  paucis  declarare  praestat 
quo  sensu  veritas  quam  defendimus  intelligi  debeat. 

Et  primo  animadverti  debet  martyrium  in  parvulis  non  spe- 
ctari ut  actum  virtutis,  — hunc  enim  actum  elicere  nequeunt 
parvuli,  — sed  quatenus  est  ipsa  mors  quam  parvuli  pro  Christo 
patiuntur,  quaeque  ex  Christi  promissione  in  eis,  quoad  peccati 
originalis  remissionem  et  gratiae  sanctificantis  infusionem,  ope- 
ratur effectum  baptismi  aquae. 

Quod  vero  ad  adultos  attinet,  cum  dicitur  martyrium  in  eis 
supplere  baptismi  vices,  non  affirmatur  voluntarie  hunc  omitti 
posse  ex  eo  quod  necessitas  martyrium  sustinendi  immineat; 

nam  certum  est,  adultum  teneri,  si  in  eius  potestate  sit,  ante- 
quam mori  pro  Christo  cogatur,  ad  suscipiendum  baptismum 
aquae;  et  si  hunc  negligat,  quamdiu  in  hac  voluntate  perseveret, 
ad  martyrium  non  est  idoneus,  et  fructum  eius  non  recipiet.  — 
Privilegium  martyrii  pro  adultis  ad  consequendam  remissionem 
peccatorum  et  salutem,  tunc  unice  locum  habet,  cum  ille  qui  iam 
Christi  fidem  confitetur,  ad  martyrium  pro  hac  fide  rapitur,  an- 
tequam baptismo  aquae  possit  ablui. 

At  in  eo  dispositiones  quaedam  requiri  ad  obtinendum  mar- 
tyrii effectum  indubium  est.  Hae  autem  consistunt  in  accepta- 
tione mortis  pro  Christo,  saltem  habitualiter  voluntaria,  ex  mo- 
tivo  supernaturali,  absque  voluntate  se  defendendi ; et  insuper  in 
poenitentia  quae  sit  saltem  attritio,  includens  detestationem  omnium 
peccatorum  et  propositum  servandi  omnia  mandata  Dei,  adeoque 
implicitum  etiam  votum  baptismi  aquae.  Attritio  haec  certe  requiri- 
tur, quia  ut  adultus  iustificetur  per  propriae  voluntatis  actum, 
a peccato  se  avertere  et  ad  Deum  se  convertere  debet  (cf.  de 
Sacr.  in  Gen,,  p.  289.):  — et  dicimus  attritionem  saltem  requiri 
ad  effectum  martyrii  consequendum;  quia,  iuxta  communiorem 
et  probabiliorem  Theologorum  sententiam,  martyrium  per  se,  et 
independenter  ab  actu  charitatis  vel  contritionis  perfectae,  quasi 
per  modum  operis  operati,  ex  singulari  privilegio,  vim  habet  iusti- 
ficandi  adultos.  Et  sane.  Patres  martyrium  aequiparant  baptismo 
aquae,  ut  mox  patebit;  — ergo  sicut  baptismus  non  requirit  per- 
fectae charitatis  actum  ut  deleat  in  adultis,  ceteroquin  rite  dis- 
positis, culpam  et  poenam  omnem,  ita  et  martyrium.  Nec  di- 
stinguendus esset  baptismus  flaminis  a baptismo  sanguinis,  si 
semper  ad  obtinendum  effectum  martyrii  pro  remissione  pecca- 
torum et  iustificatione , contritio  perfecta  requireretur:  — tunc 
enim  mors  pro  Christo  fortiter  perpessa  nihil,  quod  haberet  ra- 
tionem baptismi,  superadderet  actui  charitatis,  cum  per  martyrium 
non  aliter  peccata  delerentur,  quam  per  quodcumque  aliud  bonum 
ex  charitate  peractum. 

Sed  iam  ad  efficacitatem  martyrii  vindicandam,  sit  — 

THESIS  VI. 

Baptismus  sanguinis  seu  martyrium  supplet  vices  baptismi  aquae 
in  infantibus  et  in  adultis  quoad  remissionem  omnis  culpae  et  poenae. 

Prima  pars  thesis,  quae  infantes  respicit,  probatur  — 

1.  Ex  promissione  Christi  (Matth.  x.  32.  39.):  « Omnis  ergo 
qui  confitebitur  me  coram  hominibus,  confitebor  et  ego  eum  co- 
ram Patre  meo,  qui  in  coelis  est. . . . Qui  perdiderit  animam  suam 
propter  me,  inveniet  eam  ».  — Ex  his  namque  verbis  S.  Augu- 
stinus (de  Civ.  Dei,  1.  13.  c.  7.)  doctrinam  Ecclesiae  totius  tra- 
dens, deducebat:  « Quicumque,  etiam  non  recepto  regenerationis 
lavacro,  pro  Christi  confessione  moriuntur,  tantum  in  eis  valet 
ad  dimittenda  peccata,  quantum  si  abluerentur  fonte  baptismatis. 
Qui  enim  dixit:  ^Nisi  quis  renatus  fuerit’,  etc. , alia  sententia 
istos  fecit  exceptos,  ubi  non  minus  generaliter  dixit:  ‘Qui  me 
confessus  fuerit etc. ; et  ‘Qui  perdiderit  animam  suam’»,  etc. 

Nec  dicatur,  verba  Christi  non  spectare  infantes,  quia  hi  eum 
nequeunt  confiteri ; — nam  utique  infantes  ore  Christum  non  con- 
fitentur, verum  opere  id  faciunt;  et  de  infantibus  ab  Herode  oc- 
cisis Ecclesia  dicit  eos  esse  « qui  non  loquendo,  sed  moriendo  Chri- 
stum confessi  sunt  ». 

2.  Ex  doctrina  Patrum  et  praxi  Ecclesiae,  Etenim  semper,  ut 
martyres.  Ecclesia  coluit  Bethlemiticos  pueros  ab  Herode  inter- 
fectos, et  Patres  victoriam  eorum  cumulatis  laudibus  celebrarunt. 
« Horum  memoria  »,  scribebat  Origenes,  tertio  aerae  Christianae 
saeculo,  «semper,  ut  dignum  est,  in  Ecclesiis  celebratur».  Et 
eadem  aetate  S.  Cyprianus  ad  Thiberitanos  (ep.  56.) : « Christi 
nativitas  a martyriis  infantum  statim  coepit,  ut  ob  nomen  eius 
a bimatu  et  infra  qui  fuerant,  necarentur.  Aetas,  necdum  habilis 
ad  pugnam,  idonea  extitit  ad  coronam  ». 

His  testimoniis,  addantur  cetera  multa  posterioris  aetatis,  pro 
quibus  valeant  ad  exemplum  sequentia  S.  Augustini,  S.  Leonis 
Magni  et  S.  Bernardi.  — S.  Augustinus  (de  Symb.  serm.  3.  c.  4.) 
ita  loquitur:  « Necdum  loquuntur,  et  Christum  confitentur.  Nec- 
dum motibus  membrorum  valent  suscipere  pugnam,  et  victoriae 
iam  efferunt  palmam. . . . Praestitit  eis  Christus , ut  pro  Christo 

morerentur;  praestitit,  ut  suo  sanguine  ab  originali  peccato  di- 
luerentur. Nati  sunt  ad  mortem,  sed  continuo  mors  eos  reddidit 
vitae».  — S.  Leo  M.  (serm.  i.  de  Epiph.  cap.  3.)  ait:  «Necari 

omnes  Bethlehemi  pueros  iubet Sed  quod  rex  impius  eximit 

mundo,  Christus  inserit  coelo,  et  quibus  nondum  sanguinis  sui 
impendit  redemptionem,  iam  martyrii  tribuit  dignitatem  ».  — 
S.  Bernardus  (ser.  de  Innoc.  n.  2.)  inquit:  « Ille  pro  Christo 
trucidatos  infantes  dubitet  inter  martyres  coronari,  qui  regene- 
ratos in  Christo  non  credit  inter  adoptivos  filios  numerari  ». 

Obiicies,  parvulos  Bethlemiticos  in  caede  Innocentium  truci- 
datos per  circumcisionem,  non  per  mortis  perpessionem  obtinuisse 
emundationem  a peccato  originali  et  sanctificationem;  sed  huic 
sententiae  apertissima  testimonia  Patrum,  quae  attulimus,  atque 
alia  his  similia  et  sensus  Ecclesiae  contradicunt.  Pueri  enim  oc- 
cisi in  persecutione  Herodis  dicuntur  salutem  consecutos  fuisse 
et  gloriam,  non  quia  circumcisi  fuerant,  sed  quia  Christum  mo- 
riendo confessi  sunt,  et  sanguine  suo  a peccato  originali  emundati 
fuerunt.  — Praeterea  nisi  illi  propter  martyrium  adepti  fuissent 
sanctificationem  et  gloriam.  Ecclesia  non  potuisset  eos  omnes,  ut 
vere  beatos,  colere;  cum  inter  illos  pueros  aliqui  inveniri  potuis- 
sent, et  id  admodum  probabile  est,  qui  nondum  acceperant  cir- 
cumcisionem. Si  ergo  Ecclesia  illos  omnes  generarim,  sine  ulla 
exceptione  colit,  ut  reapse  colit;  non  ob  circumcisionem,  nec  ob 
gratiam,  quam  in  ea  acceperant,  nec  quia  putat  iam  eos  per  cir- 
cumcisionem a peccato  originis  fuisse  purgatos,  sed  ob  mortem 
pro  Christo  susceptam  eos  veneratur;  haec  enim  sola  causa,  et 
titulus  venerationis  erat  illis  omnibus  communis. 

Ex  hoc  autem  facto  Innocentium  pro  Christo  occisorum, 
recte  deducitur  efficacia  martyrii  pro  omnibus  pueris  ad  delen- 
dum in  eis  peccatum  originale,  ad  eos  sanctificandos,  et  beato- 
rum coetibus  inserendos:  — eadem  est  enim  ratio  in  ceteris  in- 
fantibus ac  fuit  in  illis  Innocentibus,  quin  immo  qui  postea  in 
odium  fidei  Christi  et  christianae  religionis  fuerunt  occisi,  viden- 
tur quodammodo  magis  expresse  ac  Innocentes,  qui  necati  fuerunt 
dum  puer  lesus  a persecutore  quaerebatur,  sanguine  suo  esse 
Christum  confessi. 

Secunda  pars  thesis,  quae  spectat  adultos,  et  statuit  in  eis 
martyrium  supplere  vices  baptismi  quoad  remissionem  omnis 

culpae  et  poenae,  constat  i.  — Ex  promissione  Christi  (Matth.  x. 
32.  39.)  quae  procul  dubio  adultos  comprehendit:  — et  ex  locis 
Patrum  mox  citatis,  qui  dum  extollunt  gloriam  martyrii  et  eius 
efficacitatem  loquendo  de  parvulis  pro  Christo  occisis,  a fortiori 
thesim  nostram  confirmant  quoad  adultos. 

2.  — Ex  aliis  testimoniis  Patrum  innumeris,  in  quibus  effectus, 
quem  defendimus,  martyrio  tribuitur.  Ita,  e.  g.,  Tertul.  (1.  de 
bapt.  c.  i6.)  ait:  «Est  quidem  nobis  etiam  secundum  lavacrum, 
unum  et  ipsum,  sanguinis  scilicet...  hic  est  baptismus,  qui  la- 
vacrum et  non  acceptum  repraesentat,  et  perditum  reddit».  Et 
(in  Scorpiaco,  c.  6,):  « Posuit  (Deus)  secunda  solatia,  et  extrema 
praesidia,  dimicationem  martyrii,  et  lavacrum  sanguinis  exinde 
securum...  proprie  enim  martyribus  nihil  iam  reputari  potest, 
quibus  in  lavacro  ipsa  vita  deponitur». 

S.  Cyprianus  (epist.  73.  n.  15.  ad  lubian.)  scribit:  «Numquid 
potest  vis  baptismi  esse  maior  aut  potior,  quam  passio,  ut  quis 
coram  hominibus  Christum  confiteatur  et  sanguine  suo  baptize- 
tur?.. . Sciant,  Catechumenos  (pro  fide  occisos)  non  privari  ba- 
ptismi sacramento,  utpote  qui  baptizentur  gloriosissimo  et  ma- 
ximo sanguinis  baptismo,  de  quo  et  Dominus  dicebat,  se  habere 
aliud  baptisma  baptizari.  Sanguine  autem  suo  baptizatos  et  pas- 
sione sanctificatos  consummari  et  divinae  sollicitationis  gratiam 
consequi,  declarat  in  Evangelio  idem  Dominus». 

Eusebius  Caesar.  (Hist.  Eccles.  1.  6,  c.  4.)  de  martyribus  lo- 
quens  ait:  «Sed  et  ex  mulierum  numero  Herais  quaedam  adhuc 
catechumena,  per  ignem  baptismum  adepta  ex  hac  luce  migravit». 

S.  Cyrillus  Hier.  (Catech.  3.  n.  10.)  inquit:  « Si  quis  baptisma 
non  recipiat,  salutem  non  habet  praeter  solos  martyres,  qui  etiam 
sine  aqua  regno  coelesti  potiuntur.  Redimens  enim  terram  Sal- 
vator per  crucem  et  in  latere  vulneratus  sanguinem  et  aquam 
emisit,  ut  alii  quidem  pacis  tempore  in  aqua  baptizarentur,  alii 
vero  tempore  persecutionis  in  propriis  sanguinibus  abluantur». 

S.  Basilius  (1.  de  Spir.  Sane,  ad  Amphil.  c.  15.  n.  36.)  dicit: 
« Sunt  nonnulli,  qui  in  certaminibus  pro  pietate  revera  non  imi- 
tatione mortem  pro  Christo  perpessi,  nihil  symbolis,  quae  sunt 
in  aqua,  opus  habuerunt  ad  salutem  nimirum  in  proprio  bapti- 
zati  sanguine». 

S.  loannes  Chrysostomus  (hom.  in  S.  Mart.  Lucian.  n.  2.) 
ita  loquitur : « Non  miremini,  quod  baptismum  martyrium  nun- 

cuparim : nam  et  hic  Spiritus  advolat  cum  multa  ubertate,  ac  pec- 
catorum abolitio  et  animae  fit  purgatio  quaedam  mirabilis  ac  stu- 
penda; et  sicut  ii,  qui  baptizantur  aquis,  ita  qui  martyrium  pa- 
tiuntur, proprio  sanguine  abluuntur». 

Et  S.  Prosper  (epigr.  86.)  canit : 

« Fraudati  non  sunt  sacro  baptismate  Christi 
Fons  quibus  ipsa  sui  sanguinis  unda  fuit. 

Et  quidquid  sacri  fert  mystica  forma  lavacri 
Id  totum  implevit  gloria  martyrii  ». 

3.  — Ex  perpetua  praxi  Ecclesiae  eos  colendi,  qui  antequam 
baptizarentur,  martyrium  pro  Christi  nomine  passi  sunt:  — pro 
eis  nec  preces  funduntur,  nec  sacrificia  offeruntur,  his  enim  non 
indigent,  sed  potius  eos  in  coelo  corona  fulgentissima  redimitos 
laudibus  in  terris  efferimus,  eorumque  auxilium  apud  Deum  pro 
nobis  effusis  precibus  flagitamus.  «Iniuria»,  aiebat  S.  Augustinus 
(serm.  17.  de  Verbis  Apost.),  «est  pro  martyre  orare,  cuius  nos 
debemus  orationibus  commendari».  Et  alibi  (tr.  84.  in  loan.): 
« Ideo  quippe  ad  ipsam  mensam  non  sic  eos  (martyres)  comme- 
moramus, quemadmodum  alios,  qui  in  pace  requiescunt,  ut  etiam 
pro  eis  oremus,  sed  magis  ut  ipsi  pro  nobis,  ut  eorum  vestigiis 
inhaereamus  ». 

4.  — Demum  congruentia  optima,  qua  intelligamus  martyrii 
excellentiam  et  gratias  ex  divino  beneplacito  illi  adnexas,  invenitur 
in  maxima  operis  arduitate,  et  in  eo  quod  per  illud  homo  non 
in  signo  aliquo,  sed  re  Christo  configuratur. 

Concludamus  verbis  Sancti  Cypriani  Martyris  (lib.  de  Laude 
Mart.  c.  23.):  «Nihil  itaque  tam  magnum  atque  venerandum 
quam  quod  liberat  a morte  et  facit  vivere  et  dat  perpetuo  regnare. 
Sanctis  Dei  hoc  aptum,  miseris  necessarium,  omnibus  gratum, 
quo  laetantur  boni,  relevantur  abiecti,  coronantur  electi.  Etenim 
Deus  omnium  cultor  velut  quoddam  martyrio  remedium  vitae 
dedit,  quando  aliis  illud  pro  merito  eorum  tribuit,  aliis  pro  mi- 
sericordia sua  tradidit.  Vidimus  quippe  ad  hunc  nominis  titulum 
fide  nobiles  venisse  plerosque,  ut  devotionis  obsequium  mors  ho- 
nestaret. Sed  et  alios  frequenter  aspeximus  interritos  stetisse,  ut 
admissa  peccata  redimentes,  cruore  suo  loti  haberentur  in  san- 
guine, et  reviviscerent  interempti  qui  viventes  computabantur  oc- 
cisi. Mors  quippe  integriorem  facit  vitam,  mors  amissam  invenit 
gloriam.  Nam  hoc  spes  iam  amissa  percipitur,  hoc  salus  cuncta 

reparatur.  Sic  cum  arentibus  campis  sementa  defecerint,  et  herbis 
terra  morientibus  aestuarit,  supinis  e collibus  fluvium  iuvit  elicere 
et  scaturientibus  rivis  arva  sitientia  temperare,  quo  se  in  uberes 
culmos  victa  agri  ieiunitas  funderet,  et  pluviali  imbre  mentito 
seges  densior  inhorreret». 

ScHOLiON  — Quaestioni  de  necessitate  baptismi  altera  coniun- 
gitur  de  tempore  quo  coepit  baptismus  ad  salutem  esse  neces- 
sarius. Et  quidem  S.  Bernardus  refert  (epistola  77.),  quosdam  suo 
tempore  asseruisse  baptismum  tum  coepisse  ad  salutem  esse  ne- 
cessarium cum  Christus  dixit  Nicodemo:  «Nisi  quis  renatus  fuerit 
ex  aqua  et  Spiritu  Sancto,  non  potest  introire  in  regnum  Dei ».  — 
Sed  haec  opinio,  falsa  omnino  est;  nam  certe  baptismus  coepit 
esse  necessarius,  necessitate  medii,  ab  eo  tempore  quo  coepit 
Evangelium  esse  sufficienter  promulgatum.  Id  in  epist.  mox  ci- 
tata docet  S.  Bernardus,  et  colligitur  ex  verbis  ipsis  Concilii  Tri- 
dentini  (sess.  6.  c.  4.)  ubi  ait : « Quae  quidem  translatio  (in  sta- 
tum gratiae  et  adoptionis  filiorum  Dei),  post  Evangelium  prornuU 
gatiim,  sine  lavacro  regenerationis,  aut  eius  voto,  fieri  non  potest, 
sicut  scriptum  est:  «Nisi  quis  renatus  fuerit»,  etc. 

Ratio  vero  a priori  est,  quia  baptismus  non  incepit  esse  me- 
dium ad  salutem  necessarium,  antequam  fuerit,  ut  tale,  iuxta  le- 
gem Christi  promulgatum;  promulgatio  enim  de  intrinseca  ra- 
tione legis  est,  sive  de  essentia  eius  dicatur,  sive  necessaria  con- 
ditio eius  sit  ad  obligationem  inferendam.  Promulgatio  autem 
baptismi,  facta  non  fuit  ante  promulgationem  Legis  Evangelicae, 
cum  verba  illa  «Nisi  quis  renatus  fuerit»,  etc.  Christus  non  pro- 
tulerit ut  promulgaret  legem  pro  omnibus,  sed,  ut  privato  col- 
loquio, ostenderet  regenerationis  per  aquam  et  Spiritum  Sanctum 
necessitatem,  non  quidem  pro  tempore  quo  ipse  tunc  loquebatur, 
sed  pro  tempore  futuro  in  lege  nova,  postquam  caeremoniae  ces- 
sarent legis  antiquae. 

Porro  promulgationem  legis  Evangelicae  factam  fuisse  in  die 
Pentecostes  communiter  cum  S.  Thoma,  Bellarminus  (controv. 
de  Bapt.  1.  i.  c.  5.),  Suarez  (de  Bapt.  disp.  27.  s.  4.,  et  de  Le- 
gibus, 1.  IO.  c.  4.)  aliique  docent.  Revera  lex  Evangelica  sole- 
mniter  promulgari  non  debuit  nisi  completis  omnibus  mysteriis 
redemptionis ; et  concioni  primae,  quam  S.  Petrus  habuit  ipso  die 
Pentecostes,  conveniunt  omnes  conditiones  solemnis  promulga. 

I.  — De  Sacramentis.  25 


Digitized  by  <^ooQle 


DE  BAPTISMO. 


386 

tionis  legis  novae;  cum  habita  fuerit  in  urbe  regia  Hierusalem, 
praesentibus  ex  omni  regione  hominibus,  ut  S.  Lucas  testatur,  a 
praecone  summo  Evangelii  atque  Vicario  Christi  in  terris,  an- 
nunciante  capita  religionis  christianae  praecipua.  Hinc  statim  ab 
illo  die  coepit  usus  Sacramentorum. 

Quod  si  dicatur,  morte  Christi  legem  veterem  cessasse,  et 
circumcisionem  non  amplius  profuisse,  ac  proinde  ex  illo  die  ne- 
cessarium fuisse  baptismum , secus  nullum  tunc  adfuisset  reme- 
dium a Deo  institutum  et  necessarium  ad  delendum  originale 
peccatum:  — respondetur:  — lex  vetus  ideo  in  morte  Christi  ces- 
savit, quia  ex  illa  morte  manavit  ablatio  veteris  legis,  et  tunc 
posita  fuit  causa  huius  effectus;  hic  vero  non  unico  momento 
sed  paulatim  perfectus  fuit,  ut  lex  illa  vetus  cum  honore,  ut  aiunt 
Patres,  sepeliretur : circumcisio  itaque,  quamdiu  lex  vetus  mortua 
mortifera  non  fuit,  ad  deletionem  peccati  originalis  adhuc  ut  antea 
vim  habere,  prout  declaravimus  in  tractatu  De  Sacramentis  in  Ge- 
nere, et  prodesse  potuit.  Similiter  sacramentum  legis  naturae,  ut 
remedium  ad  emundationem  a peccato  originis,  permansisse  di- 
cendum est  usque  ad  promulgationem  legis  Evangelicae  pro  eis 
qui  non  erant  ex  gente  ludaica,  et  inter  ludaeos  pro  feminis,  ac 
pro  pueris,  qui  circumcidi  non  poterant  et  in  periculo  mortis 
versabantur. 

Sed  iam  ulterius  inquirendum  est,  utrum  in  die  Pentecostes 
lex  evangelica,  tunc  primo  promulgata,  statim  obligaverit  omnes 
ludaeos,  idest  non  tantum  eos  qui  erant  Hierosolymis,  — eos 
enim  certum  est  obligari  illa  lege  tunc  coepisse,  — sed  etiam 
omnes  qui  vel  in  ludaea,  vel  in  diversis  orbis  regionibus,  dis- 
persi erant.  Aliqui  affirmant,  sed  nihilominus,  «verius»,  ait  Sua- 
rez  (De  Legibus,  lib.  c.  n.  15.),  «censeo,  hanc  legem  non  simul 
obligasse  ludaeos  ubique  existentes,  sed  incoepisse  tunc  obligare, 
et  postea  successu  temporis  obligationem  fuisse  diffusam  per  to- 
tam ludaeam,  Samariam  et  alias  provincias».  Hanc  vero  senten- 
tiam, Patribus  consentaneam,  confirmat  Suarez  ex  necessitate  pro- 
mulgationis legis  Evangelicae,  quae  promulgatio,  ut  pro  omnibus 
sufficiens  esset,  tempus  sufficiens  erat  opus  ut  notitia  legis,  seu 
eius  promulgatio  ad  longinqua  loca  deferretur. 

Ad  gentes  vero  quod  attinet,  certum  est,  ex  dictis,  legem  evan- 
gelicam  non  obligasse  Gentiles  ante  diem  Pentecostes,  ideoque 

eos  non  obligatos  fuisse  ante  illum  diem  ad  baptismum  susci- 
piendum ; — > sed  incoepitne  eodem  tempore  in  die  Pentecostes 
lex  nova  obligare  Gentiles  sicut  et  ludaeos?  — Huic  quaestioni 
respondet  idem  eximius  doctor,  statuendo  in  primis  Apostolos 
numquam  ignorasse  legem  gratiae  universalem  esse  pro  omnibus 
gentibus,  sed  tamen  ipsos  Apostdlos,  iuxta  ea  quae  in  Scripturis 
V.  T.  legebantur,  et  ex  divina  inspiratione  hunc  ordinem  servasse 
in  promulgatione  Evangelii,  nempe  per  aliquot  annos  legem  Christi 
ludaeis  praedicasse  et  non  gentibus,  usque  ad  revelationem  factam 
Petro,  quae  refertur  in  capite  x.  Actuum  Apostolorum. 

Hoc  autem  semel  statuto,  Suarez  infert  (n.  23.)  « legem  no- 
vam non  incepisse  obligare  Gentiles  per  se,  ac  proprie  usque  ad 
revelationem  Petro  factam  Actor.  10.».  Et  conclusionem  istam 
probat,  « quia  lex  non  promulgata  aliquibus , seu  pro  aliquibus, 
eos  non  obligat,  sed  lex  nova  non  fuit  promulgata  gentibus  usque 
ad  illud  tempus:  ergo  neque  illos  obligavit.  Consequentia  evi- 
dens est,  et  utraque  praemissa  suflScienter  est  in  superioribus  pro- 
bata. Dices,  esto  verum  sit.  Apostolos  illo  tempore  non  praedi- 
casse directe  gentibus,  nihilominus  fieri  non  potuisse,  quin  multi 
Gentilium  habitantes,  vel  peregrinantes  inter  ludaeos,  eorum  do- 
ctrinam audirent,  et  signa  viderent;  ergo  hoc  satis  erat,  ut  obli- 
garentur legem  Christi  suscipere.  Respondeo,  potuisse  fortasse 
aliquos  Gentiles  illo  modo  obligari  ad  credendum,  et  colendum 
verum  Deum,  vel  etiam  Christum,  et  ad  sperandum  salutem  per 
ipsum,  et  consequenter  ad  illa  omnia  moralia,  quae  lex  nova 
praecipit,  quatenus  per  rationem  fide  illustratam  necessaria  esse 
ostenduntur.  Nihilominus  tamen  non  obligabantur  per  se,  ac  pro- 
prie ad  observationem  legis  novae,  ut  est  positiva  divina,  quia 
non  solum  non  proponebatur  illis  necessitas  baptismi,  verum  etiam 
neque  offerebatur,  quia  tunc  nullus  Gentilium  habens  praeputium 
admittebatur  ad  baptismum,  usque  ad  Cornelium ; ergo  fieri  non 
poterat,  ut  obligarentur  ad  illum : ergo  nec  ad  reliqua  praecepta 
huius  legis,  cum  baptismus  sit  reliquorum  fundamentum». 

Demum  ex  praemissis  infert  etiam  (n.  24.),  « ex  eo  tempore 
quo  facta  est  Petro  dicta  revelatio,  coepisse  Apostolos  libere  prae- 
dicare Evangelium  gentibus,  ipsosque  Gentiles  coepisse  per  hanc 
legem  obligari,  non  tamen  fuisse  obligatum  totum  orbem,  sed 
successive  prout  Evangelium  promulgabatur.  Prior  pars  manifesta 
est  ex  dictis,  quia  accedente  promulgatione  nihil  amplius  deside- 

rari  potest  ad  talem  obligationem.  Altera  vero  pars  patet  etiam 
ex  dictis  proxime  de  modo,  quo  haec  lex  obligavit  populos  lu- 
daeorum:  nam  eadem  est  proportionalis  ratio  de  populis  gen- 
tium ». 

At  cum  eodem  Suaresio  hic  diligenter  animadverti  debet  po- 
tuisse quidem  evenire  ut  notitia  Evangelii,  in  die  Pentecostes  et 
deinceps  ab  Apostolis  promulgati,  per  longum  tempus  non  per- 
venerit ad  multas  mundi  provincias;  sed  hoc  non  obstitisse  quo- 
minus lex  Christi  totum  mundum  obligaverit,  postquam  sufficiens 
tempus  ad  notitiam  illius  legis  diffundendam  elapsum  fuerit. 
«Unde  etiam  distinguendum  est»,  prosequitur  idem  doctor  (n.-25.) 
id  quod  est  per  se,  ab  eo,  quod  est  per  accidens,  et  distinguenda 
est  excusatio  a carentia  obligationis.  Per  se  enim  promulgatio 
publica  cum  tempore  sufficiente  ad  integram  divulgationem  est 
necessaria  ad  integram  obligationem;  per  accidens  autem  potest 
illa  divulgatio,  aut  notitia  impediri,  inde  tamen  non  impedietur 
obligatio,  quamvis  oriri  possit  excusatio.  Et  ita  concedo,  potujse 
plures  gentes  excusari  multo  tempore  a transgressione  huius  le- 
gis, quia  licet  lex  de  se  iam  eos  obligaret,  ignorantia  poterat  a 
culpa  excusare.  Non  tamen  potuit  ignorantia  impedire  necessita- 
tem baptismi,  nec  irritationem  alterius  remedii : nam  hunc  effectum 
lex  per  se  ipsam  operatur  independenter  a notitia  subditorum. 
Quod  non  est  inconveniens,  nec  contra  divinam  providentiam, 
quando  solum  per  accidens  contingit,  et  sufficiens  promulgatio 
cum  necessaria  temporis  amplitudine  praecessit,  quia  omnibus 
legibus  hoc  commune  est,  ut  ex  dictis  in  superioribus  constat». 


ARTICULUS  SEXTUS 
De  ministro  baptismi. 

Duplex  distinguenda  est  sacramenti  baptismi  administratio, 
una  publica  et  solemnis,  olim  certis  affixa  temporibus  Paschatis 
et  Pentecostes;  altera  privata  quae  ex  necessitate,  quovis  tem- 
pore et  loco  sine  caeremoniis  ecclesiasticis  fieri  potest.  Hinc  du- 
plex baptismi  minister,  solcfnnitatis  et  necessitatis;  ille  qui  cum  ri- 
tibus ab  Ecclesia  statutis  baptismum  confert,  iste,  qui  urgente  ne- 
cessitate, praetermissis  caeremoniis,  baptizat. 

Baptismi  solemniter  conferendi  potestatem  feminis  attribuerunt 
Marcionitae,  aliiqui  haeretici , quos  S.  Epiphanius  commemorat 
(haeres.  42.  49.  79.);  Calvinus  vero  (lib.  4.  Inst.  c.  ij.  § 20.) 
laicum  baptizare  nec  in  necessitate  posse  contendit.  — Inter  hos 
contrarios  errores  immota  manet  catholica  veritas,  quae  in  se- 
quenti thesi  proponitur  et  vindicatur. 

THESIS  VIL 

Omnis  et  solus  sacerdos  est  minister  solemnitatis  ordinarius  pro  ba- 
ptismo, et  minister  extraordinarius  ex  delegatione  est  diaconus:  — 
at  quilibet  homo  ratione  utens,  sive  vir,  sive  mulier,  catholicus  sit, 
haereticus,  aut  infidelis,  adhibitis  essentialibus,  nimirum  materia, 
forma  et  intentione,  semper  valide,  et  in  necessitate  licite,  bapti:^aU 

Tres  partes  sunt  in  hac  thesi,  prima  spectat  ministrum  sole- 
mnitatis ordinarium,  secunda  ministrum  solemnitatis  extraordina- 
rium et  ex  delegatione,  tertia  ministrum  necessitatis. 

Prob.  I.  pars.  Et  primo  Episcopos  esse  ministros  ordinarios 
baptismi  evidenter  constat  ex  verbis  Christi  Matth.  xxviii. : « Do- 
cete. . . baptiT^antes  » : — haec  enim  spectant  Apostolos  et  Episco- 
pos Apostolorum  successores.  — Hinc  semper  in  Ecclesia  bapti- 
zandi ius  primarium  Episcopis  adiudicatum  fuit.  « Non  licet  sine 
Episcopo»,  scribebat  S.  Ignatius  Martyr,  (epist.  ad  Smyr.  n.  8.) 
<c  neque  baptizare,  neque  agapem  celebrare  » : et  Tertullianus  (de 
bapt.  c.  17.)  «Dandi  quidem  (baptismi)  habet  ius  summus  sacer- 
dos, qui  est  episcopus,  dehinc  presbyteri,  et  diaconi». 

Sed  quamvis  ministri  baptismi  ordinarii  sint  episcopi,  in  du- 
bium tamen  revocari  non  potest  presbyteros  etiam  huius  sacra- 
menti ministros  esse  ordinarios.  Etenim  vi  ordinationis  sacerdo- 
talis presbyter  potestatem  accipit  ad  consecrandam  Eucharistiam, 
et  in  eo  statu  ponitur,  ut  pastor  ordinarius  animarum  esse  pos- 
sit : — ergo  vi  ordinationis  suae  eamdem  potestatem  accipit  ad 
sacramentum  regenerationis  conferendum,  quo  ius  acquiritur  ad 
Eucharistiam.  — Verum  presbyteri  non  aeque  ac  Episcopi,  mini- 
stri sunt  ordinarii,  nam  ex  iure  divino  in  ministeriis  sacris  epi- 
scopi presbyteris  antecellunt,  ac  proinde  hi  illis,  quoad  usum 
potestatis  quam  habent,  subordinantur. 

Confirmatur  doctrina  quam  defendimus  ex  perpetuo  usu  Ec- 
clesiae, quae  etiam  in  Concilio  Florentino,  decreto  pro  Armenis, 
apertis  verbis  declaravit:  «Minister  huius  sacramenti  (baptismi)' 
est  sacerdos,  cui  ex  officio  competit  baptizare». 

Prob.  2.  pars  thesis,  ostendendo  prius  diaconos  ordinaria  po* 
testate  baptizandi  minime  pollere.  Id  unanimiter  docent  Patres. 
Ita  S.  Epiphanius  (haeres.  79.  n.  4.)  inquit:  « Neque  Diacono 
ullum  in  ecclesiastico  ordine  sacramentum  perficere  conceditur: 
sed  hoc  dumtaxat,  ut  eorum,  quae  (ab  Episcopis,  vel  Presbyteris) 
perficiuntur,  sint  ministri».  S.  Gelasius  I.  (ep.  ad  Episc.  Lucaniae 
c.  7.)  ita  loquitur : « Diaconos  constituimus  propriam  servare 
mensuram,  nec  ultra  tenorem  a paternis  Canonibus  deputatum 
quidpiam  tentare  permittimus. . . Absque  Episcopo,  vel  Presb5rtera 
baptizare  non  audeant,  nisi  praedictis  ordinibus  fortasse  longius 
constitutis,  necessitas  extrema  compellat».  S.  Isidorus  Hisp.  (1.  2. 
de  offic.  c.  24.  n.  9.)  scribit:  «Constat  baptisma  solis  sacerdo- 
tibus esse  tractandum;  eiusque  ministerium  nec  ipsis  Diaconis 
explere  est  licitura,  absque  Episcopo  vel  Presbytero,  nisi  his  procul 
absentibus,  ultima  languoris  necessitas  cogat». 

Ratione  theologica  S.  Thomas  (3.  qu.  6j,  art.  i.)  idipsum 
ostendit : « Sicut  coelestium  ordinum  proprietates  et  eorum  offi- 
cia ex  eorum  nominibus  accipiuntur,  ut  Dionysius  dicit,  c.  7. 
coelest.  Hierarch.,  in  prine.,  ita  etiam  ex  nominibus  ecclesiasti- 
corum ordinum  accipi  potest  quid  ad  unumquemque  pertineat 
ordinem.  Dicuntur  autem  diaconi,  quasi  ministri,  quia  videlicet 
ad  diaconos  non  pertinet  aliquod  sacramentum  principaliter  et 
quasi  ex  proprio  officio  praebere,  sed  adhibere  ministerium  aliis 
maioribus  in  sacramentorum  exhibitione.  Et  sic  ad  diaconum  non 
pertinet,  quasi  ex  proprio  officio,  tradere  sacramentum  baptismi, 
sed  in  collatione  huius  sacramenti  et  aliorum  assistere,  et  mini- 
strare maioribus.  Unde  Isidorus  dicit  in  epist.  ad  Laudefred.: 
*Ad  diaconum  pertinet  assistere  sacerdotibus  et  ministrare  in 
omnibus  quae  aguntur  in  sacramentis  Christi,  in  baptismo  sci- 
licet, in  chrismate,  in  patena  et  in  calice  ’ » . 

Quod  autem  diaconi  baptismi  ministri  sint  ex  delegatione  ex- 
traordinarii, patet  tum  ex  testimoniis  Patrum  iam  citatis,  tum 
ex  usu  Ecclesiae,  tum  ex  verbis,  quae  in  ordinatione  diaconi 
episcopus  ex  Pontificali  Romano  dicit:  «Cogitate  magnopere  ad 

quantum  gradum  Ecclesiae  ascenditis:  diaconum  enim  oportet 
ministrare  ad  altare,  baptizare  et  praedicare  ». 

In  tertia  thesis  parte,  probari  solum  debet  laicum  virum,  vel 
etiam  mulierem  ministrare  baptismum  valide,  et  in  casu  neces- 
sitatis licite:  — nullam  enim  fidem  in  ministro  necessariam  esse 
ad  valorem  sacramenti  probavimus  in  Tract.  de  Sacram,  in  Gen, 

p.  2.  a.  7. 

lam  vero  enunciatum,  quod  probandum  assumimus,  ex  Tra- 
ditione perpetua  et  constanti  praxi  Ecclesiae  constat. 

Tertullianus  (de  bapt.  c.  17.),  inquit:  « Baptismus  aeque  Dei 
census  ab  omnibus  exerceri  potest»;  quod  de  necessitatis  casu 
intelligit,  ut  ex  eodem  libro  et  cap.  evincitur,  ubi  in  casu  ne- 
cessitatis de  laico  inquit : « Reus  erit  perditi  hominis,  si  super- 
sederit praestare,  quod  libere  potuit». 

S.  Hieronymus  Dial.  adversus  Luciferian.  n.  9. : « Si  neces- 
sitas cogit,  scimus  etiam  licere  laicis  (baptizare);  ut  enim  accipit 
quis,  ita  et  dare  potest». 

S.  Augustinus  lib.  2.  cont.  epist.  Parmeniani  cap.  13.  n.  29.: 
« Etsi  laicus  aliquis  pereunti  dederit  (baptismum)  necessitate 
compulsus,  quod  cum  ipse  acciperet,  quomodo  dandum  esset 
addidicit,  nescio,  an  pie  quisdam  dixerit  esse  repetendum.  Nulla 
enim  cogente  necessitate  si  fiat,  alieni  muneris  usurpatio  est:  si 
autem  necessitas  urgeat,  aut  nullum,  aut  veniale  delictum  est. 
Set  etsi  nulla  necessitate  usurpetur,  et  a quolibet  cuilibet  detur, 
quod  datum  fuerit  non  potest  dici  non  datum,  quamvis  recte 
dici  possit  illicite  datum».  Nec  obest,  ut  Calvinus  putat,  illa 
disiunctiva , «nullum,  aut  veniale  delictum»;  nam  et  venialiter 
peccare  possunt  laici,  non  eo  quod  baptizent  in  necessitate,  sed 
ob  non  adhibitam  omnem  diligentiam  in  inquirendo,  vel  accer- 
sendo  presbytero;  hac  vero  adhibita,  non  peccant. 

S.  Nicolaus  1.  in  resp.  ad  consulta  Bulgarorum  (cap.  104.) 
ait:  «A  quodam  ludaeo,  nescitis,  utrum  Christiano  an  Pagano, 
multos  in  patria  vestra  baptizatos  asseritis,  et  quid  de  his  sit 
agendum  consulitis.  Hi  profecto,  si  in  nomine  SS.  Trinitatis . . . 
baptizati  sunt,  constat,  eos  non  denuo  esse  baptizandos».  Ur- 
banus n.  epist.  ad  Vitalem  (ap.  Gratian.  cap.  super  quibus,  causa  30. 

q.  3.)  haec  habet:  «Super  quibus  consuluit  nos  tua  Dilectio, 
hoc  videtur  nobis  ex  sententia  respondendum,  ut  et  baptismus 

sit,  si  instante  necessitate  femina  puerum  in  nomine  Trinitatis 
baptizaverit  ».  S.  Gelasius  Epist.  ad  Episc.  Lucan.  (cap.  7.)  cum 
dixisset,  diaconos  solum  in  extremae  necessitatis  casu  licite  ba- 
ptizare, addit : « Quod  et  laicis  christianis  facere  plerumque  con- 
ceditur». S.  Isidorus  Hisp.  (1.  2.  de  ofBc.  eccl.  c.  24.)  docet,  solis 
episcopis  et  presbyteris  licitum  esse  baptizare;  «nisi  illis  procul 
absentibus  ultima  languoris  necessitas  cogat;  quod  et  laicis  fide- 
libus plerumque  permittitur,  ne  quisquam  sine  remedio  salutari 
de  saeculo  evocetur  » . 

Praeterea  veritatem  quam  defendimus.  Concilia  definierunt. 
Etenim  in  Cone.  Lateranense  IV.  c.  Firmiter,  legitur : « Sacra- 
mentum baptismi  quod  ad  invocationem  individuae  Trinitatis, 
Patris  et  Filii  et  Spiritus  Sancti  consecratur  in  aqua,  tam  par- 
vulis quam  adultis  in  forma  Ecclesiae  a quocumque  rite  colla- 
tum, proficit  ad  salutem  »;  quibus  verbis  validus  declaratur  ba- 
ptismus, a quocumque,  ergo  etiam  a laico,  imo  et  ab  haeretico, 
vel  infideli  rite  collatus.  Et  Cone.  Florentinum,  decreto  pro  Ar- 
menis,  clarissime  docet : « Minister  huius  sacramenti  est  sacerdos 
cui  competit  ex  officio  baptizare,  in  casu  autem  necessitatis  non 
solum  sacerdos,  vel  diaconus,  sed  etiam  laicus,  vel  mulier,  imo 
etiam  paganus  et  haereticus  baptizare  potest,  dummodo  formam 
servet  Ecclesiae,  et  facere  intendat,  quod  facit  Ecclesia  ». 

Demum  etsi  ratio  a priori  qua  quilibet  homo  minister  con- 
•stitutus  fuerit  pro  valida,  et  in  casu  necessitatis  etiam  licita,  col- 
latione baptismi,  reponenda  sit  in  voluntate  Christi,  ita  instituen- 
tis; congruam  tamen  huius  voluntatis  rationem  ex  ipsa  necessi- 
tate baptismi  oriri  quisque  intelligit.  — « Ad  misericordiam  eius 
qui  vult  omnes  salvos  fieri  pertinet»,  ait  S.  Thomas  (3.  q.  67. 
a.  3.),  « ut  in  his  quae  sunt  de  necessitate  salutis,  homo  de  fa- 
cili remedium  inveniat.  Inter  omnia  autem  sacramenta  maximae 
necessitatis  est  baptismus,  qui  est  regeneratio  hominis  in  vitam 
spiritualem,  quia  pueris  aliter  omnino  subveniri  non  potest,  et 
adulti  non  possunt  aliter  quam  per  baptismum  plenam  remissio- 
nem consequi  et  quantum  ad  culpam  et  quantum  ad  poenam. 
Et  ideo  ut  homo  circa  remedium  tam  necessarium  defectum 
pati  non  possit,  institutum  est  ut  et  materia  baptismi  sit  com- 
munis, scilicet  aqua,  quae  a quolibet  de  facili  haberi  potest,  et 
minister  baptismi  etiam  sit  quicunque  non  ordinatus,  ne  propter 
defectum  baptismi  homo  salutis  suae  dispendium  patiatur. 

Ea  quae  thesi  obiiciuntur  facile  purgabimus. 

1.  — Christus  Dominus  solum  Apostolis,  eorumque  in  sacer- 
dotio successoribus  potestatem  atque  mandatum  dedit  bapti- 
zandi. — Ergo  eos  solos  instituit  baptismi  ministros. 

Resp.  Dist,  Ant.  — Baptizandi  potestate  ordinaria  solemniter  C. 
Baptizandi  exclusive  tum  solemniter  tum  privatim,  in  omni  casu  N,  — 
Et  Dist,  Cons,  Ergo  omnes  et  soli  sacerdotes  instituit  ministros 
solemnitatis  ordinarios  C.  Sacerdotes  instituit  exclusive  ministros 
♦in  omni  casu  N,  — Secus,  nec  diaconi  ullo  modo  baptizare  pos- 
sent, et  e contra  Act.  viii.  Philippum  diaconum  baptizasse  legi- 
mu<=.  — Sicut  igitur,  non  obstantibus  his  verbis  Domini  (Matth. 
ult.):  «Euntes  docete»,  laicus  potest  res  fidei  docere  privatim 
alios,  ita  et  baptizare. 

2.  — Plerique  Patres  antiquiores  feminas  a ministerio  sacro, 

et  in  specie  baptismi,  absolute  excludunt.  — Sic  Tertull.  lib.  de 
bapt.  cap.  17.  in  eas  invehitur:  « Petulantia  mulieris,  quae  usur- 
pavit docere,  utique  non  etiam  tingendi  ius  sibi  pariet?  nisi  si 
quae  nova  bestia  evenerit  similis  pristinae  (Quintiliam  intelligit), 
ut  quemadmodum  illa  baptismum  auferebat,  ita  aliqua  per  se 
eum  conferat».  S.  Epiph.  haer.  79.  n.  3.  ut  feminas  a baptismi 
ministerio  contra  Collyridianos  repellat,  inquit : « Si  sacerdotium 
mulieribus  mandatum  foret,  aut  canonicum  quiddam  praestare 
in  Ecclesia  liceret,  nulli  potius  quam  Mariae,  illud  in  Novo  Te- 
stamento committi debuit;  cui  tantus  honor  est  habitus,  ut 

gremio,  sinuque  suo  regem  omnium,  ac  coelestem  Deum,  Deique 

Filium  exciperet verum  longe  aliter  Deo  est  visum : ac  ne 

baptizandi  quidem  potestas  est  illi  facta». 

Resp.  Dist,  — Excludunt  feminas  a ministerio  sacro  exercendo 
publice,  solemniter,  in  Ecclesia  C,  Ab  omni  functione  sacra, 
quae  privatim,  in  necessitate  fieret  N,  — Excluduntur  utique  fe- 
minae a ministerio  baptismi,  sicut  a functione  docendi,  nimirum, 
solemni  publica  ut  ait  Apostolus,  in  Ecclesia:  at  feminis  prohi- 
bitum etiam  esse,  ne  quempiam  privatim  in  rebus  ad  salutem 
pertinentibus  instruant,  nemo  hactenus  theologorum  opinatus 
est.  Et  sane  Act.  xviii.  Aquila  et  Priscilla  uxor  eius,  ludaeo  cui- 
dam, Apollo  nomine,  diligentius  exposuerunt  viam  Domini. 

Tertullianus  in  eas  solas  invehitur  feminas,  quae  baptizandi 
publice,  citra  necessitatis  casum,  more  sacerdotum,  sibi  ius  et 

munus  arrogabant.  Has  quippe  ubique  persequitur,  uti  lib.  de 
Praescript.  cap.  41.:  «Ipsae  mulieres  haereticae,  quam  procaces, 
quae  audeant  docere,  contendere,  exorcismos  agere,  forsitan  et 
tingere  » nimirum  sacerdotii  munia  exercentes  apud  Marcionitas, 
Cataphrygas  et  Pepuzianos,  qui,  testibus  S.  Epiph.  haer.  42.  et  49. 
ac  Aug.,  lib.  de  haer.  cap.  27.  dabant  « tantum  mulieribus  princi- 
patum, ut  sacerdotio  quoque  apud  eos  honorarentur».  Idem 
mulieribus  apud  Collyridianos  concessum  fuit;  ideoque  S.  Epiph. 
haer.  79.  eas  perstringit,  ut  probant  ipsa  eius  verba  quae  in* 
obiectione  citantur. 

3.  — S.  Hieronymus,  (dial.  adv.  Luciferianos  n.  ii.)  tanquam 
certum  supponit,  baptismum  a laicis  datum  esse  nullum ; ex  hoc 
enim,  ceu  fundamento,  evincit  contra  Luciferianos,  qui  negabant 
Arianos  habere  veros  sacerdotes,  ipsos  etiam  ex  paritate  rationis 
reiicere  debere  Arianorum  baptisma,  quod  tamen  Luciferiani  ad- 
mittebant, vel  pariter  admittere  et  habere  ratas  Arianorum  or- 
dinationes. — Ergo. 

Resp.  N.  Ant.  — S.  Hieronymus  impugnat  Luciferianos  ex 
eorum  principio,  et  contra  eos  arguit  ad  hominem.  Haec  est  enim 
Sancti  Doctoris  ratiocinatio : — vos  Luciferiani  non  admittitis 
baptisma  laicorum,  et  tamen  admittitis  Arianorum  baptisma; 
ergo  ex  principio  vestro  Arianorum  sacerdotes  non  sunt  laici; 
ergo  vel  eorum  simul  admittatis  ordinationes  oportet,  vel  simul 
reiiciatis  baptisma.  Itaque  nullo  modo  Hieronymus,  loco  citato, 
negat  absolute  laicis  conferendi  baptismum  potestatem. 

4.  — S.  Gregorius  M.  (1.  i.  ep.  33.)  hortatur  Romanum,  tum 
temporis  Italiae  Exarcham,  ut  ad  suam  dioecesim  remittat  Blan- 
dum episcopum,  quem  Ravennae  detinebat;  et  rationem  adducit 
ne  infantes  moriantur  sine  baptismo.  — Ergo. 

Resp.  N,  Cons.  — Si  ex  verbis  S.  Doctoris  posset  deduci 
quod  inferunt  adversarii,  sequeretur  etiam  presbyteros,  qui  certe 
in  dioecesi,  cuius  episcopus  erat  Blandus,  inveniebantur,  bapti- 
zare non  potuisse  infantes;  quod  evidenter  est  falsum.  — Ratio 
ergo  cur  S.  Gregorius  urget  reditum  episcopi  ad  suam  dioece- 
sim, allegando  necessitatem  baptizandi  pueros,  est  quia  tunc 
temporis  episcopi  sibi  reservabant  munus  solemniter  baptizandi, 
et  quidem  in  festo  Paschatis  et  Pentecostes:  parentes  vero  cu- 

pientes  ut  baptismus  parvulis  suis  solemniter  administraretur, 
differebant  spiritualem  regenerationem  illorum  parvulorum,  eos- 
que  exponebant  periculo  moriendi  absque  baptismo. 

5.  — Concilium  Eliberitanum  (an.  305.  c.  38.  — • Labbe,  t.  i. 
p.  974.)  declarat  posse  « fidelem ....  baptizare  in  necessitate  in- 
firmitatis positum  catechumenum  »,  sed  addit  si,  « lavacrum  suum 
integrum  habeat,  nec  sit  bigamus  ».  Ergo. 

Resp.  — Concilium  illud  statuit  quia,  si  plures  aderant  qui 
baptizare  poterant,  fidelis  praeferri  debebat,  qui  vita  et  moribus 
dignior  fuerat;  ac  proinde  de  eo  loquii-ur  qui  inter  laicos  non 
tantum  valide,  sed  et  licite  et  digne  baptismum  valeat  admini- 
strare. 

Tandem  adnota  rebaptizantes,  seu  qui  baptismum  haeretico- 
rum reiecerant,  reiecisse  etiam  baptismum  laicorum : — sed  eorum 
errores  ex  iisdem  principiis  profluentes,  Patres,  Romani  Ponti- 
fices, et  Ecclesia  damnavit  universa.  — Confer  etiam  quae  ha- 
bentur de  Sacramentis  in  genere,  pag.  205.  n.  II.  et  seq. 

Nota.  — Licet  omnis  sacerdos  vi  ordinationis  suae  potesta- 
tem habeat  baptizandi,  non  potest  tamen  ea  licite  uti,  etiam 
privarim,  extra  casum  necessitatis,  nisi  iurisdictionem  ordinariam, 
vel  delegatam  habeat.  — In  casu  vero  necessitatis,  hic  ordo  inter 
ministros  baptismi  servandus  est,  ad  licitam  sacramenti  admini- 
strarionem : si  adsit  sacerdos,  diacono  praeferatur,  diaconus  sub- 
diacono,  clericus  laico,  et  vir  feminae,  nisi  pudoris  gratia  deceat 
feminam,  potius  quam  virum  baptizare  infantem  non  omnino 
editum,  vel  melius  femina  sciret  formam  et  modum  baptizandi.  — 
Haec  ex  Rituali  Romano,  de  ministro  baptismi. 


ARTICULUS  SEPTIMUS 
De  sublecto  baptismi. 

Ex  demonstrata  necessitate  baptismi  tamquam  medii  ad  sa- 
lutem, perspicuum  fit  omnes  homines  capaces  esse  baptismi  re- 
cipiendi, ideoque  subiectum  sacramenti  baptismi  esse  omnem 
hominem  nondum  baptizatum,  sive  adultum,  sive  infantem.  Quia 

tamen  errores  haereticorum  hac  etiam  in  re  confutari  debent,  et 
praeterea  nonnullae  quaestiones  dc  parvulorum  baptismo  sunt 
elucidandae,  specialem  de  eorum  baptismo  tractationem  habebi- 
mus, eamque  sectione  duplici  distinctam. 

§ I- 


An  baptizandi  sint  pueri? 

Infantes  ad  suscipiendum  baptismum  non  esse  idoneos  dixe- 
runt, inter  antiquiores  haereticos,  Petrobrussiani,  Waldenses,  alii- 
que; et  saec.  XVI.  Nicolaus  Storckius,  Balthazar  Pacimontanus 
et  Thomas  Munzerus,  qui  nullum  esse  docebant  puerorum  ba- 
ptismum , ideoque  iterum  in  adulta  aetate  baptizandos  esse 
contendebant  illos  qui  iam  in  infantia  baptizari  fuerant.  Hinc  origo 
Anabapristarum.  Baptistae  cum  eis  in  hoc  conveniunt:  discre- 
pant vero  ab  eis  Episcopales,  Presbyteriani  et  Methodistae,  qui 
fatentur  pueros  baptizari  posse. 

Concilium  Tridentinum,  ut  Anabapristarum  profligaret  erro- 
res, sess.  7.,  statuit  sequentes  canones.  Can.  12.:  « Si  quis  dixerit, 
neminem  esse  baptizandum,  nisi  ea  aetate,  qua  Christus  bapti- 
zatus  est,  vel  in  ipso  mortis  articulo;  anathema  sit».  Can.  13.: 
« Si  quis  dixerit,  parvulos,  eo  quod  actum  credendi  non  habent, 
suscepto  baptismo  inter  Fideles  computandos  non  esse;  ac  pro- 
pterea,  cum  ad  annos  discretionis  pervenerint,  esse  rebaptizandos; 
aut  praestare  omitti  eorum  baptisma,  quam  eos,  non  actu  pro- 
prio credentes,  baptizari  in  sola  fide  Ecclesiae;  anathema  sit». 

Quamobrem,  iuxta  perpetuam  Ecclesiae  traditionem,  atque 
Tridentinae  Synodi  definitionem,  statuitur  sequens 

THESIS  VIII. 

Infantes  non  modo  capaces  sunt  baptismi,  sed  et  eos  bapti:(ari  expedit, 

et  necesse  est, 

Prob.  I.  — Ex  Scripturis,  — Etenim,  qui  capaces  sunt  regni 
coelorum,  ii  quoque  capaces  sunt  baptismi,  sine  quo  ad  regnum 
coelorum  nequeunt  pervenire.  Atqui  infantes  capaces  sunt  regni 
coelorum.  Ergo.  — Maior  patet;  demonstravimus  enim  baptismum 

esse  necessarium  necessitate  medii  ad  salutem.  — Minor  con- 
stat, I.  generatim  ex  omnibus  Scripturae  locis,  quibus,  ut  in 
Tractatu  de  Deo  plenissime  ostenditur,  voluntas  Dei  salvandi 
omnes  homines,  — nulla  exceptione  facta  pro  parvulis  — demon- 
stratur.— 2.  Speciatim  ex  verbis  Christi  (Matth.  xix.  14.):  «Si- 
nite parvulos  venire  ad  me,  et  nolite  eos  prohibere  ad  me  ve- 
nire; talium  est  enim  regnum  coelorum».  Idem  legitur  apud 
Mare.  (x.  14.)  et  Luc.  (xviii.  i^.). 

Nec  dicant  Anabaptistae,  in  illis  verbis  sermonem  esse  de 
parvulis  non  aetate,  sed  humilitate  et  innocentia ; nam  etsi  Chri- 
stus, in  persona  puerorum,  innocentem  vitam  commendare  vo- 
luerit; significavit  tamen,  et  quidem  primario,  infantilem  aetatem 
capacem  esse  regni  coelorum.  Sane,  ex  historia  evangelica,  locis 
citatis,  evidenter  apparet  eos  fuisse  a parentibus  Christo  oblatos, 
qui  aetate  erant  parvuli,  ut  ipsis  benediceret.  Etenim  in  Evan- 
gelio  S.  Lucae  vocantur  Pp€9‘3ri^  autem  est  infans  tenel- 

lus (Luc.  I.  41-44.);  et  idem  Evangelista  notat  illos  puerulos  non 
per  se  venisse  ad  Christum,  sed  parentes  eos  attulisse  (Trpoffecpspov 
Se  auTO)  xai  va  Ppe9Y)):  — insuper  iuxta  eamdem  historiam 
evangelicam  benedictione  illa,  quam  Christus  peramanter  eis  im- 
pertivit, significatur  infantes  gratiae  esse  capaces  et  regni  coelo- 
rum. « Et  complexans  eos,  et  imponens  manus  super  illos,  be- 
nedicebat eos»  (Mare.  x.  16.).  — Quare  verba  Christi,  ut  recte 
in  hunc  locum  adnotat  a Lapide,  intelligenda  sunt  quasi  Magi- 
ster dicat:  Mea  dignitate  indignum  non  est  pueris  benedicere^ 
quia  per  meam  benedictionem  apti  fiunt  regno  coelorum,  cum 
vos,  o ludaei  adulti,  qui  toties  me  docentem  audistis,  ob  su- 
perbiam, aliaque  vitia  in  quibus  occalluistis,  ad  illud  adhuc  inepti 
sitis.  Ut  apti  fiatis,  hos  parvulos  imitandos  vobis  statuo;  omnis 
enim  animi  volentis  se  praeparare  ad  regnum  coelorum  per 
gratiam  meam  obtinendam,  exemplar  esse  debet  puerilis  simpli- 
citas. 

Praeterea  ex  alio  N.  L.  testimonio  S.  Thomas  (3.  qu.  68.  a.  9.) 
probat  thesim  quam  defendimus:  — « Sicut  Apostolus  dicit, 
Rom.  V.  17. : ‘Si  unius  delicto  mors  regnavit  per  unum’,  scilicet 
per  Adam,  ‘multo  magis  abundantiam  gratiae,  et  donationis,  et 
iustitiae  accipientes,  in  vita  regnabunt  per  unum  lesum  Christum’. 
Pueri  autem  ex  peccato  Adae  peccatum  originale  contrahunt;  quod 
patet  ex  hoc  quod  sunt  mortalitati  subiecti,  quae  per  peccatum  primi 

hominis  in  omnes  pertransiit,  ut  Apostolus  ibidem  dicit.  Unde 
multo  magis  pueri  possunt  per  Christum  gratiam  accipere,  ut  re- 
gnent in  vita  aeterna.  Ipse  autem  Dominus  dicit,  loan.  iii.  5.  quod 
^nisi  quis  renatus  fuerit  ex  aqua  et  Spiritu  Sancto,  non  potest 
introire  in  regnum  Dei’.  Unde  necessarium  fuit  pueros  bapti- 
zari, ut  sicut  per  Adam  damnationem  incurrerunt  nascendo,  ita 
per  Christum  salutem  consequantur  renascendo». 

Demum,  in  lege  veteri  infantes  circumcidi  debebant;  — ergo 
et  in  nova  lege  recte  baptizantur;  baptismus  enim  successit  cir- 
cumcisioni, quae  baptismum  praefigurabat,  ut  ex  doctrina  Apo- 
stoli (ad  Coi.  II.  II.  12.)  et  ex  communi  interpretatione  Patrum, 
in  tractatu  de  Sacramentis  in  genere,  p.  i.  art.  2.  pag.  32.  et  seq., 
demonstravimus.  — Et  si  in  V.  L.  aetas  puerilis  impedimentum 
non  fuit  quominus  remedium  contra  originale  peccatum  parvulis 
applicaretur,  atque  illo  posito,  gratia  eis  conferretur;  multo  mi- 
nus in  lege  gratiae  aetas  impedimentum  esse  in  parvulis  potest 
ne  applicetur  eis  ad  delendum  peccatum  originis  remedium,  quod 
non  amplius  ut  circumcisio  per  modum  conditionis  requisitae  ad 
infusionem  gratiae,  sed  tamquam  vera  causa  ex  opere  operato 
mundat  animam  et  gratiam  confert. 

Prob.  2.  — Ex  perpetua  Ecclesiae  Traditione.  Ad  eam  demon- 
strandam sufficiant,  ex  innumeris,  sequentes  testes. 

S.  Irenaeus  (1.  2.  adv.  haereses,  c.  22.  n.  4.)  ait:  « Omnes  ve- 
nit (Dominus)  per  semetipsum  salvare;  omnes,  inquam,  qui  per 
eum  renascuntur  in  Deum,  infantes  et  parvulos  et  pueros,  et 
iuvenes  et  seniores.  Ideo  per  omnem  venit  aetatem,  et  infantibus 
infans  factus,  sanctificans  infantes,  in  parvulis  parvulus  sanctifi- 
cans hanc  ipsam  habentes  aetatem  » . 

Origenes  (in  ep.  ad  Rom.  1.  5.  n.  9.)  inquit:  «Ecclesia  ab 
Apostolis  traditionem  suscepit,  etiam  parvulis  baptismum  dare. 
Sciebant  enim  illi  quibus  secreta  mysteriorum  commissa  sunt 
divinorum,  quod  essent  in  omnibus  genuinae  sordes  peccati, 
quae  per -aquam  et  Spiritum  Sanctum  ablui  deberent». 

S.  Cyprianus,  nomine  suo  et  lxvi.  episcoporum  qui  in  Cone. 
Carthaginiensi,  anno  253.  congregati  fuerant,  scribit  (epist.  39.) 
ad  Fidum  Episcopum,  et  ait:  «In  hoc  quod  tu  putabas  esse 
faciendum,  (infantes  ante  octavum  diem  post  nativitatem  non 
esse  baptizandos),  nemo  con  ensit,  sed  universi  potius  iudicavi- 

mus,  nulli  hominum  nato  misericordiam  Dei  et  gratiam  dene- 
gandam » : et  cum  varias  huius  sententiae  rationes  adduxisset, 
concludit : « Haec  fuit  in  Concilio  nostra  sententia,  a baptismo 
atque  a gratia  Dei,  qui  omnibus  misericors  et  benignus  et  pius 
est,  neminem  per  nos  debere  prohiberi.  Quod  cum  circa  uni- 
versos observandum  sit  atque  retinendum,  tum  magis  circa  in- 
fantes ipsos  et  recens  natos  observandum  putamus». 

Hanc  autem  sententiam,  tamquam  testimonium  perpetuae 
Ecclesiae  fidei  redditum,  esse  agnoscendam,  S.  Augustinus,  ea 
de  re  ad  Hieron.  scribens  (ep.  166,  al.  28.  n.  23.),  testatus  est. 
«B.  Cyprianus»,  ait,  «non  aliquod  decretum  condens  novum, 
sed  Ecclesiae  fidem  firmissimam  servans,  ad  corrigendum  eos, 
qui  putabant  ante  octavum  diem  nativitatis  non  esse  parvulum 
baptizandum ....  mox  natum  rite  baptizari  posse  cum  suis  qui- 
busdam coepiscopis  censuit».  — Et  de  hac  Ecclesiae  fide  circa 
baptismum  infantibus  conferendum,  idem  S.  Augustinus  passim 
in  concertationibus  adversus  Pelagianos  loquebatur,  et  ex  ea  ar- 
gumentum etiam  deducebat  invictum  ad  revincendos  illos  haere- 
ticos qui  pervicaciter  peccati  originalis  existentiam  negaverant. 
« Quia  parvulos  »,  ait  S.  Doctor  (de  pecc.  merit.  et  remis.  lib.  i. 
c.  2^.),  « baptizandos  esse  concedunt  (Pelagiani),  qui  contra  au- 
ctoritatem universae  Ecclesiae,  procul  dubio  per  Dominum  et 
Apostolos  traditam,  venire  non  possunt;  concedant  oportet  eos 
egere  illis  beneficiis  Mediatoris,  ut  abluti  per  sacramentum,  cha- 
ritatemque  fidelium,  ac  sic  incorporati  Christi  corpori,  quod  est 
Ecclesia,  reconcilientur  Deo,  ut  in  illo  vivi,  ut  salvi,  ut  redem- 
pti, ut  illuminati,  fiant». 

S.  loan.  Chrysost.  (hom.  40.  in  Gen.  n.  4.)  sic  est  elocutus : 
« Nostra  circumcisio  seu  baptismatis  gratia  medicinam  habet  citra 
dolorem,  innumeraque  bona  nobis  affert.  Spiritus  Sancti  gratia 
nos  implet,  et  nullum  definitum  tempus  habet  sicut  illic  (id 
est,  octavum  diem  in  V.  T.);  sed  licet  et  in  prima  et  in  media 
et  in  ultima  aetate  hanc  non  manufactam  circumcisionem  reci- 
pere, in  qua  non  sustinetur  labor,  sed  peccatorum  deponuntur 
onera  ».  — Et  in  hom.  ad  Neophytos  (ap.  S.  August.  1.  c.  lulian. 
c.  6.) : « Hac  de  causa  etiam  infantes  baptizamus,  quamvis  pec- 
cata (personalia)  non  habeant,  ut  eis  addatur  sanctitas,  iustitia, 
adoptio,  haereditas,  fraternitas  Christi,  ut  eius  membra  sint». 

Accedunt  his  testimoniis  Decreta  summorum  Pontificum  et 

Conciliorum,  quae  baptizandos  esse  infantes  constanter  docent 
atque  praecipiunt.  Ut  ad  exemplum  pauca  proferamus,  S.  Siri- 
cius,  in  epistola  ad  Himerium,  superius  citata:  « Infantibus  »,  in- 
quit, « qui  necdum  loqui  poterunt  per  aetatem  . . . sacri  unda 
baptismatis  omni  volumus  celeritate  succurri».  — Et  Innoc.  III. 
adver.  Petrobrussianos  decreta  statuens  (1.  3.  Decr.  tit.  42.  c.  3., 
Maiores^,  dicebat : « Asserunt  parvulis  inutiliter  baptisma  con- 
ferri . . . Absit,  ut  universi  parvuli  pereant,  quorum  quotidie  tanta 
multitudo  moritur,  quin  et  ipsis  misericors  Deus,  qui  neminem 
vult  perire,  aliquod  remedium  procuraverit  ad  salutem». 

Ad  Concilia  vero  quod  attinet,  Milevitanum  II.,  can.  2.  san- 
civit : ((  quicumque  parvulos  recentes  ab  uteris  matrum  baptizan- 
dos negat . . . anathema  sit ».  — Concilium  Gerundense,  anno  517. 
canone  5.  statuit:  « De  parvulis,  qui  nuper  materno  utero  editi 
sunt,  placuit  constitui,  ut  si  infirmi,  ut  assolet,  fuerint,  et  lac 
maternum  non  appetunt,  etiam  eadem  die,  qua  nati  sunt  (si 
oblati  fuerint)  baptizentur».  Cone.  Bracarense  II.  an.  572.  can.  7. 
inquit:  «Placet,  ut  unusquisque  Episcopus  per  Ecclesias  suas 
hoc  praecipiat,  ut  hi,  qui  infantes  suos  ad  baptismum  offerunt, 
si  quid  voluntarie  pro  suo  offerunt  voto,  suscipiatur  ab  eis:  si 
vero  per  necessitatem  paupertatis  aliquid  non  habent,  quod  of- 
ferant, nullum  illis  pignus  violenter  tollatur  a Clericis;  nam 
multi  pauperes  hoc  timentes  filios  suos  a baptismo  retrahunt ».  — 
Concilium  Lateranense  IV.  cap.  Firmiter ^ definivit:  « Sacramen- 
tum baptismi . . . tam  parvulis,  quam  adultis  in  forma  Ecclesiae 
a quocumque  rite  collatum  proficit  ad  salutem».  — Concilium 
Viennense,  anno  1311.  pronuntiavit  (Denzinger,  Enchirid.  p.  173.): 
« baptisma ....  credimus  esse,  tam  adultis  quam  parvulis  com- 
muniter, perfectum  remedium  ad  salutem».  — Cone.  Flor.,  de- 
creto pro  lacobitis  (op.  mox  cit.  pag.  21 1.)  sancivit:  «Circa 
pueros  propter  periculum  mortis,  quod  potest  saepe  contingere, 
cum  ipsis  non  possit  alio  remedio  subveniri,  nisi  per  sacramen- 
tum baptismi,  per  quod  eripiuntur  a diaboli  dominatu  et  in  Dei 
filios  adoptantur  admonet,  non  esse  per  quadraginta,  aut  octo- 
ginta dies,  seu  aliud  tempus  iuxta  quorumdam  observantiam, 
sacrum  baptisma  differendum;  sed  quamprimum  fieri  potest,  de- 
bere conferri:  ita  tamen,  quod  mortis  imminente  periculo  mox 
sine  ulla  dilatione  baptizentur,  etiam  per  laicum  vel  mulierem, 
in  forma  Ecclesiae,  si  desit  sacerdos,  quemadmodum  in  decreto 

Armenorum  plenius  continetur».  — Cone.  Trident.  definitiones 
dedimus  supra,  p.  396. 

Prob.  3.  — Ex  ratione  theologica^  quae  sic  se  habet:  — si  in- 
fantes incapaces  baptismi  essent,  id  proveniret  vel  ex  parte  Dei, 
eos  baptizare  prohibentis ; vel  ex  parte  sacramenti ; vel  ministri ; 
vel  subiecti,  seu  infantis;  vel  Ecclesiae,  quae  per  baptismum  ius 
acquirit  in  baptizatos.  Atqui  nullum  ex  his  obstat.  Ergo.  — Mi- 
nor probatur  per  partes.  Non  obstat  i.  prohibitio  divina,  talis 
enim  nulla  exstat;  sed  potius  contrarium  ex  Scriptura  et  tradi- 
tione colligitur,  ut  antea  dictum  est.  2.  Non  sacramentum,  quod, 
quantum  est  de  se,  ex  opere  operato  producit  effectum.  3.  Non  mi- 
nister ; is  enim  materiam  et  formam  eodem  modo  applicat  parvulo, 
ac  adulto.  4.  Non  sublectum;  nam  quod  in  adultis  requiratur  dis- 
positio, est  partim  quia  sicut  hi,  ob  peccata  eorum  actualia,  se 
actualiter  a Deo  averterunt,  ita  et  actualiter  se  ad  eum  debent  con- 
vertere ; partim  quia  Deus  se  creaturis,  et  harum  naturae  atque  exi- 
gentiae accommodat,  cum  causis  necessariis  agens  necessario,  cum 
Uberis  Ubere,  ac  proinde  adultos,  ratione  ac  arbitrio  libero  pollentes, 
sine  horum  consensu  in  amicitiam  suam  non  recipit : — sed  par- 
vuli et  peccatorum  actualium,  et  actualis  consensus  incapaces 
sunt ; sicut  igitur  habitualiter  solum  aversi  a Deo  sunt,  ita,  citra 
dispositionem  actualem,  ad  Deum  habitualiter  converti  possunt. 
5.  Non  demum  obUgatio,  et  subiectio,  quae  ex  baptismo  respe- 
ctu Ecclesiae  contrahitur;  nam  ad  hanc  contrahendam  per  se 
obUgarentur  infantes,  cum  ad  sufficientem  rationis  usum  perveni- 
rent; praeceptum  enim  fidei  generale  est,  et  eo  mediante  omnes 
Ecclesiae  suomittere  se  tenentur. 

Contra  thesim,  obiicitur 

I.  — Baptismus  iis  conferri  debet  qui  instructi  sint,  credant, 
et  poenitentiam  agant,  nam  dixit  Christus  (Matth.  ult.) : ' « Docete 
omnes  gentes,  baptizantes  eos  » ; et  (Mare,  ult.) : « Qui  credi- 
derit et  baptizatus  fuerit  salvus  erit» ; Petrus  vero  in  prima  Evan- 
gelii  praedicatione  (Act.  ii.) : « Poenitentiam  agite,  et  baptizetur 
unusquisque  vestrum».  Ergo. 

Resp.  Dist.  Ant,  — Si  sermo  sit  de  adultis,  ut  fructuose  ba- 
ptismus recipiatur,  sic  conferri  debet  C.  — Ut  ab  adultis  valide 
recipiatur,  et  ut  cuicumque  conferri  possit  N.  — Textus  citati 
spectant  adultos : quae  enim  habentur,  Matth.  ult.  et  Mare.,  dicta 
I.  — De  Sacramentis.  26 

sunt  cum  Apostoli  mittebantur  ad  convertendos  Gentiles  popu- 
los ad  fidem  Christi,  et  eos  necesse  erat  prius  doceri;  Petrus 
vero  illos  alloquebatur  qui  concione  eius  et  gratia  Dei  compun- 
cti petebant:  « Quid  faciemus  viri  fratres».  — Cum  autem  de 
fide  sermo  sit,  illud  etiam  non  est  praetermittendum,  quod  de 
parvulis  aiebat  Sanctus  Augustinus  (de  verbis  Apost.  serm.  14- 
cap.  18.):  Absit  ut  ego  dicam  non  credentes  infantes».  — Quo- 
modo credentes?  quia,  iuxta  eiusdem  S.  Doctoris,  loco  citato, 
declarationem,  «credit  in  altero,  qui  peccavit  in  altero».  Atque 
id  sane  congruum  est,  addidit  Augustinus  ; sic  enim  : « Per  verba 
aliena- salvatur,  quia  per  factum  alienum  vulneratur». 

2.  — Christus  baptismum  suum  distulit  ad  annum  aetatis 
suae  trigesimum.  — Ergo. 

Resp.  Neg.  Cons.  — Christus  enim,  qui  solum  baptismum 
loannis  accepit,  nulla  indigebat  sanctificatione,  qua  egent  parvuli. 
— Praeterea  si  Anabaptistae  ad  exemplum  Christi  recurrunt, 
quare  non  attendunt  lesum  infantem  qui  voluit  circumcidi? 

3.  — In  Scripturis  nullum  habemus  exemplum  be  baptismo 
parvulorum.  — Ergo. 

Resp,  Trans.  Ant.  — N.  Cons.  — In  Actibus  Apost.  (xvi.) 
narratur  Lydiam  purpurariam,  et  custodem  carceris  cum  tota  fa- 
milia, a Paulo  baptizatos  fuisse;  porro  longe  verisimilius  est 
aliquos  infantes  inter  illos  qui  tunc  baptizati  fuerant  extitisse. 
Sed  etiamsi  nullum  hac  in  re  apertum  exemplum  Scriptura  sup- 
peditaret, nihil  exinde  adversus  thesim  deduci  posset:  praxis  enim 
baptizandi  parvulos  constat  ex  perpetua  Traditione. 

4.  — Tertullianus  ait  (de  bapt.  cap.  18.)  differendum  esse 
baptismum  parvulis,  et  S.  Greg.  Nazianzenus  (orat.  40.  n.  28.) 
censuit  non  esse  eis  conferendum  antequam  ad  tertium  aetatis 
annum  perveniant.  — Ergo. 

Resp.  Neui-rum  validum  esse  baptismum  parvulis  collatum  ne- 
gabant, nec  singularem  suam  propriam  opinionem,  ab  aliis  com- 
muniter reiectam,  extendebam  ad  casus  in  quibus  vita  infantium 
periclitaretur. 

5.  — S.  Hieronymus,  in  c.  28.  Matth.  vers.  19.,  ait:  «Non 

potest  fieri,  ut  corpus  baptismi  recipiat  sacramentum ; nisi  ante 
anima  fidei  receperit  veritatem».  Ergo. 

Resp.  Dist.  Ant,  — Id  profert  loquens  de  adultis  C.  Abso- 
lute, de  omnibus  qui  baptismum  suscipere  valeant  N,  — Aliud 
S.  Hieronymus  sensisse  quoad  parvulos  patet  tum  ex  ipsius  epi- 
stola 107.  ad  Laetam,  in  qua  parentes  graviter  monet,  ut  curent 
infantes  suos  sine  mora  baptizari:  tum  ex  lib.  3.  contra  Pelagia- 
nos,  ubi  ex  baptismo  parvulorum  existentiam  probat  peccati 
originalis. 

6.  Per  baptismum  infantes  graves  incurrunt  obligationes.  — 
Atqui  iniquum  est  eas  imponere  non  consentientibus,  et  tales  sunt 
parvuli.  — Ergo. 

Resp.  N.  Min,  lugum  enim  Christi,  ceteroquin  omnino  suave, 
inevitabile  est  omnibus  qui  salvari  cupiunt:  hinc  nulla  iniuria  fit 
parvulis,  sed  potius  magnum  beneficium  eis  confertur,  cum  ba- 
ptizantur. — Hinc  etiam  attendatur  exemplum  circumcisionis, 
quae  baptismum  praefigurabat.  Infantes  circumcisi  non  cense- 
bantur passi  iniuriam,  nec  liberi  ab  observatione  legis  Mosaicae. 

Verum  ad  pleniorem  evolutionem  responsionis  nostrae,  et  ad 
abundantiorem  solutionem  difficultatis,  quae  magni  fit  ab  adver- 
sariis, — immo  movit  Erasmum  ut  diceret  homines  in  infantia 
baptizatos  ubi  adoleverint,  interrogandos  esse  an  ratum  habeant, 
quod  in  eorum  nomine  promissum  fuit,  et  si  ratum  non  ha- 
beant, suo  arbitrio  esse  dimittendos;  contra  quem  errorem,  ana- 
thema pronuntiavit  Concilium  Tridentinum  (sess.  7.  de  Bapti- 
smo, can.  14.)  — praestat  verba  exscribere  Bellarmini  (Controv. 
de  Baptismo,  1.  i.  c.  8.  in  fine): 

« Denique  non  obstat  obligatio,  quae  nascitur  ex  baptismo. 
Nam  imprimis  non  obligatur  nisi  ad  ea,  ad  quae  alioqui  obli- 
gatus, vel  obligandus  erat.  Nam  ad  legem  divinam  servandam, 
ad  abrenunciandum  diabolo  et  pompis  eius,  omnes  tenentur, 
etiam  sine  baptismo.  Rursus  omnes  tenentur  suscipere  baptismum, 
idque  divino  mandato,  et  proinde  omnes  tenentur  se  subiicere 
Ecclesiae,  et  eius  praeceptis.  Hoc  solum  inter  adultos  et  infan- 
tes interest,  quod  illi,  quia  sui  iuris  sunt,  debent  propria  volun- 
tate se  Ecclesiae  subiicere;  et  nisi  faciant,  peccant : isti  quia  non 
sunt  iuris  sui,  sed  parentum,  possunt  eorum  voluntate  Ecclesiae 
subiici.  Itaque  est  illis  aliena  voluntas  loco  rectae  rationis,  quam 

habere  deberent  si  essent  adulti : proinde  nulla  eis  fit  iniuria,  sed 
ingens  beneficium,  cum  baptizantur,  licet  inde  consequatur  obli- 
gatio obediendi  Ecclesiae.  Sed  neque  infantes  illi,  qui  carent  pa- 
rentibus et  tutoribus,  et  ab  aliquo  extraneo  baptizantur,  queri 
postea  possunt.  Nam  qui  illos  baptizant,  agunt  eorum  causam; 
sicut  si  quis  incideret  in  hominem  laethaliter  vulneratum,  qui 
usu  linguae  et  rationis  careret,  eumque  in  domum  aliquam  por- 
tari, et  a medicis  curari  iuberet,  certe  non  posset  ille  postea 
queri  de  isto  homine,  quod  eum  obligasset  ad  solvendam  me- 
dicis mercedem  : et  si  quereretur,  ac  solvere  nollet,  ab  omni  iusto 
iudice  damnaretur». 


§ II. 

An  baptizandi  sint  pueri  invitis  parentibus? 

Obstaculum  nullum  in  aetate  infantium  inveniri  quominus 
aqua  baptismi  regenerari  possint,  demonstravimus:  — at  potest 
ne  voluntas  obstare  parentum  illorum,  non  quominus  valide  ba- 
ptizari possint,  — nam  si  baptismus  eis  cum  debita  materia  et 
forma,  a quocumque  habente  saltem  intentionem  faciendi  quod 
facit  Ecclesia,  conferatur,  omnibus  gaudet  quae  ad  validitatem  sa- 
cramenti requiruntur,  ideoque  validus  est  ^ — sed  quominus  li- 
cite baptizentur? 

* Durandus  (in  4.  dist.  4.  q.  7.  art.  13.)  contendit  baptismum  collatum 
Hebraeorum  aut  infidelium  filiis  absque  parentum  consensu  esse  irritum : — sed, 
ut  loquitur  Bened.  XIV.  in  Decr.  De  Bapt.  ludaeorum , (n.  23.)  data  28  Fe- 
bruarii 1747,  singularis  opinio  haec  Durandi  « numquam  aut  plausum,  aut 
existimationem  nacta  est ; quod  revera  constet  baptismum  esse  ratum,  ac  va- 
lidum , quotiescumque  baptizantis  voluntas  cum  forma  et  materia  necessaria 
accedat.  Quamobrem  Durandi  sententiam,  Suarez  falsam,  Caietanus  a ratione 
alienissimam  esse  affirmant.  Praefati  argumenti,  validitatem  baptismi  collati 
sine  consensu  patris  contra  Durandum  comprobantis,  Silvius  auctor  est,  do- 
ctissimus S.  Thomae  sectator  in  4.  tom.  in  3.  part.  S.  Thomae  q.  68.  a.  10.: 
‘ Si  filiis  quorumque  infidelium  conferatur  baptismus , erit  validus  etiamsi  pa- 
rentes sint  inviti,  quia  suhiectum  est  capax,  et  minister  cum  debita  intentione 
adhibet  ei  materiam  et  formam.  Nihil  autem  aliud  requiritur,  ut  baptisma  par- 
vulorum teneat;  nam  intentio  parentum  est  impertinens  \ Et  Frassen  eximius 
Scotista  tom.  10.  sui  Scoti  Academici,  tr.  10.  disp.  i.  a.  2.  q.  3.,  Durandi 
sententiam  refellens , ct  eiusdem  argumento , hoc  est , in  baptismo  infantium 
voluntatem  deesse,  si  parentum  vel  offerentium  voluntas  desit,  respondens  ad- 

Quaestioni  huic  respondebimus,  distinguendo,  ut  par  est,  va- 
rios casus  qui  occurrere  possunt,  — nam  supponi  possunt  in- 
fantes natos  ex  parentibus  fidelibus  vel  infidelibus;  ex  illis  qui 
a suscepta  iam  fide  catholica  recesserunt,  vel  ab  eis  qui  num- 
quam  fidem  amplexi  sunt;  et  insuper  supponi  potest  uterque 
parens  invitus,  vel  unus  tantum. 

Itaque  dicimus 

1.  — Si  agatur  de  pueris  fidelium,  patet,  eos  baptizari  posse 
invitis  parentibus:  parentes  enim  cum  sint  Ecclesiae  subditi, 
cogi  possunt  ut  infantes  suos  offerant  baptismo,  ac  proinde  a for- 
tiori infantes,  parentibus  renitentibus,  baptizari. 

2.  — Filios  haereticorum  posse,  absolute  loquendo,  invitis 
parentibus,  baptizari  constat,  quia  et  ipsi  parentes  ratione  bapti- 
smi suscepti,  et  infantes  ratione  nativitatis  ex  parentibus  bapti- 
zatis, Ecclesiae  subiiciuntur. 


monet,  Ecclesiae  voluntatem  semper  inesse:  ^ Quid  si  nullus  offerat,  sed  solus 
minister  baptizet?  Recte  intelligitur  respondere  tota  Mater  Ecclesia,  quae  in 
sanctis  est;  quia  tota  omnes,  tota  singulos  parii  per  voluntatem  ministri,  suo, 
et  Christi  nomine  baptiianth\  Quae  quidem  responsio  S.  Augustino  auctori- 
tatem debet,  qui  in  memorata  epistola  ad  Bonifacium  sic  scribit:  * Offeruntur 
ad  percipiendam  spiritalem  gratiam  non  tam  ab  eis,  quorum  gestantur  mani* 
bus,  quam  ab  universa  societate  sanctorum,  atque  fidelium.  Ab  omnibus  nam- 
que  offerri  recte  intelliguntur,  quibus  placet  quod  offeruntur,  et  quorum  sancta, 
^t  individua  charitate  ad  communionem  Sancti  Spiritus  adiuvantur.  Tota  ergo 
Mater  Ecclesia,  quae  in  sanctis  est,  pueros  gestat,  et  offert,  quia  tota  omnes, 
tota  singulos  offert  ’ ». 

Idem  Pontifex  in  citata  Decretali  validitatem  baptismi  collati  filiis  infide- 
lium, invitis  parentibus,  confirmat  plurimis  Congregationis  Sancti  Officii  re- 
sponsionibus. 

Sed  iam  ex  hac  validitate  baptismi  semel  statuta,  corollarium  quoddam 
non  mediocris  momenti  deduci  debet.  Etenim,  baptizatus  puer,  etiamsi  illicite 
collatus  ei  baptismus  supponatur,  membrum  effectum  fuit  Ecclesiae  catholicae 
et  iuribus  gaudet  quibus  in  Ecclesia  Christi  frui  licet:  manifestum  est  igitur 
ecclesiasticam  auctoritatem  ius  habere  adhibendi  media  quibus  periculum  per- 
versionis illius  pueri  amoveat,  eumque  custodiat  ita  ut  iuxta  characterem  in- 
delebilem, quem  accepit  per  baptismum  in  anima  impressura,  vivere  possit.  — 
Hinc  patet  quam  iniuste,  ac  sacrilege  debacchati  sint  illi  qui  viginti  ab  hinc 
annis  invictissimum  Pontificem  Pium  IX.  magnis  clamoribus  impetierunt  eo 
quod  iudaeum  puerulum  Edgardum  Mortara,  iam  in  periculo  mortis,  ab  ancilla 
baptizatum , curaverit , postquam  certitudo  baptismi  rite  collati  habita  fuerit , 
auferendum  e domo  paterna,  et  Romae  in  domo  catechumenorum  educandum. 
— Vide,  si  lubet,  quoad  hoc  factum,  ephemeridem,  cui  titulus  La  Civilia  Cat- 
tolica,  an.  9.  1858.,  s.  3.  v.  12.  p.  385, 

3.  — Licitus  est  baptismus  filiorum  quorumcumque  infide- 
lium, invitis  parentibus,  si  iam  rationis  usu  praediti  baptismum 
petant;  nam  in  his  quae  ad  religionem  pertinent,  iam  sunt  sui 
iuris. 

4.  — Si  vero  agatur  de  pueris  infidelium,  communiter  Theo- 
logi docuerunt  filios  infidelium  qui  Christianorum  essent  man- 
cipia, potuisse  invitis  parentibus  baptizari : licet  enim,  aiunt,  do- 
minium quod  habet  quis  in  servum  non  det  illi  ius  directum  et 
immediatum  in  ordine  ad  supernaturalia,  ius  tamen  tribuit  ad 
separandos  filios  a parentibus,  qua  separatione  posita,  nihil  ob* 
stat  quominus  pueri  illorum  mancipiorum  baptizari  possint.  Con- 
fer Suarez  (de  Baptismo,  disp.  25.  sect.  4.);  et  Sylvium  (in 
D.  Thomae,  q.  68,  a.  ii.  conci.  7.). 

5.  — Si  puer,  a parentum  custodia  ablatus  fuerit,  ita  ut 
nulla  sit  pro  eo  spes  reditus  ad  illos,  baptizari  potest;  nam  tunc 
parentes  censentur  mortui  relate  ad  parvulum,  et  in  eum  ami- 
sisse saltem  usum  iuris  paterni,  quo  uti  nequeunt.  — Si  vero 
puer  a parentibus  derelictus  fuit,  tunc  potiori  etiam  ratione  ba- 
ptizari potest:  ait  enim  Greg.  IX.  cap.  i.  de  infantibus,  et  lan- 
guidis expositis:  « Si  a Patre,  sive  ab  alio,  sciente  ipso,  aut  ra- 
tum  habente  (relegato  pietatis  officio),  infans  expositus  extitit  hoc 
ipso  a potestate  fuit  patria  Jiberatus  ». 

6.  — Licite  baptizantur  pueri  infidelium,  si  alteruter  paren- 
tum ad  fidem  conversus  in  baptismum  prolis  consentiat.  Id  col- 
ligitur ex  decreto  Gregorii  IX.  cap.  2.  ex  litteris,  de  conv,  injid. 
Ratio  est  quia  tunc  consensus  datur  ab  eo  qui  habet  ius  natu- 
rale in  puerum:  et  quamvis  alter  repugnet,  praevalere  debet  con- 
sensus, qui  cedit  in  favorem  fidei,  et  in  utilitatem  pueri.  — Idem 
dicatur  si  mortuo  patre  pueri,  avus  consentiat,  reclamante  matre* 

7.  — Si  puer  in  proximo  mortis  periculo  versetur,  potest 
secreto  baptizari,  parentibus  inconsultis : tunc  enim  nec  puer  pe- 
riculo apostasiae,  moraliter  loquendo,  exponitur;  nec  iniuria,  in 
tali  casu,  saltem  secundum  prudentum  existimationem,  videtur 
parentibus  irrogari.  Benedictus  XIV.  in  Decr.  superius  citata, 
n.  8.,  licitam  omnino,  immo  rem  oppido  laudabilem,  Deoque 
gratissimam  hanc  esse  expresse  docet,  et  S.  Francisci  Xaverii 
praxi  ac  monitis  confirmat. 

8.  — Quod  vero  ad  pueros  attinet  eorum  infidelium,  qui 
aut  legibus  suis  vivunt,  aut  Christianorum  imperio  civiliter  tan- 

tum  subiecti  sunt,  disputatum  in  utramque  partem  olim  fuit  in- 
ter Scotisticam  scholam  et  Thomisticam,  doctoribus  illius  scho- 
lae affirmantibus  — huius  vero  scholae  negantibus  — licitum  ba- 
ptismum eis  collatum:  — sed  rem  extra  dubitationem  iam  po- 
sitam fuisse  videtur,  Decretali  Benedicti  XIV.  saepius  citata,  qua 
declaravit  Pontifex  illicitum  omnino  esse  pueros  illorum  infide- 
lium, extra  periculum  mortis,  parentibus  non  consentientibus, 
baptizare. 

Etenim  postquam  Pontifex  dixerit,  praevaluisse  in  ecclesia- 
sticis Tribunalibus  sententiam  Sancti  Thomae,  et  quasdam  Sacra- 
rum Romanarum  Congregationum  resolutiones  commemoraverit, 
ita  (num.  31.)  prosequitur:  «In  quibusdam  praefatis  resolutio- 
nibus innuitur,  eum,  qui  Hebraeorum  filios  sine  parentum  con- 
sensu baptismo  lustrare  ausus  fuerit,  exceptis  iis  casibus,  in  qui- 
bus hoc  liceat,  eum,  inquam,  poena  mulctandum  esse;  baptismum 
autem  unius  testimonio  comprobari.  Ut  primae  parti  huius  no- 
strae instructionis  extrema  manus  accedat,  nihil  aliud  restat^ 
quam  praedictarum  resolutionum  iudicium  confirmare;  et  quid- 
quid in  eisdem  continetur , nostra  quoque  sententia  stabilire. 
Baptizantis  mentem  esse  sanctam , rectamque  non  dubitamus : 
modus  autem  omnino  illicitus  habendus  est;  et  ea  quicumque 
facit,  quae  Ecclesia  fieri  vetat,  pro  ludicis  prudentia  mulctari 
debet,  poena  scilicet  aut  mitiori,  vel  severiori,  iuxta  circumstan- 
tias ». 

Haec  vero  Pontificis  declaratio  respondet  praxi  et  sensui  Ec- 
clesiae, unde  argumentum  optimum  S.  Thomas  deducebat  ad 
suam  sententiam  confirmandam.  In  2.  2.  qu.  10.  art.  12.  haec 
docet  Angelicus : « Maximam  habet  auctoritatem  ecclesiae  con- 
suetudo, quae  semper  est  in  omnibus  aemulanda;  quia  et  ipsa 
doctrina  catholicorum  doctorum  ab  Ecclesia  auctoritatem  habet. 
Unde  magis  standum  est  auctoritati  Ecclesiae  quam  auctoritati 
vel  Augustini,  vel  Hieronymi,  vel  cuiuscumque  doctoris.  Hoc 
autem  Ecclesiae  usus  numquam  habuit  quod  ludaeorum  filii  in- 
vitis parentibus  baptizarentur;  quamvis  fuerint  retroactis  tempo- 
ribus multi  catholici  principes  potentissimi,  ut  Constantinus  et 
Theodosius,  quibus  familiares  fuerunt  sanctissimi  episcopi,  ut 
Sylvester  Constantino,  et  Ambrosius  Theodosio ; qui  nullo  modo 
praetermisissent  ab  eis  impetrare,  si  hoc  esset  consonum  ra- 
tioni » . 


Digitized  by  LjOOQle 


DE  BAPTISMO. 


408 

Et  idem  Angelicus  Doctor  duabus  aliis  rationibus  invictis 
eamdem  conclusionem  confirmat. 

In  articulo  citato,  « huius  » , inquit,  « ratio  est  duplex : una 
quidem  propter  periculum  fidei.  Si  enim  pueri  nondum  usum 
rationis  habentes  baptismum  susciperent,  postmodum  cum  ad 
perfectam  aetatem  pervenirent,  de  facili  possent  a parentibus  in- 
duci ut  relinquerent  quod  ignorantes  susceperunt;  quod  vergeret 
in  fidei  detrimentum. 

Alia  vero  ratio  est,  quia  repugnat  iustitiae  naturali.  Filius 
enim  naturaliter  est  aliquid  patris;  et  primo  quidem  a parenti- 
bus non  distinguitur  secundum  corpus,  quamdiu  in  matris  utero 
continetur;  postmodum  vero,  postquam  ab  utero  egreditur,  an- 
tequam usum  liberi  arbitrii  habeat,  continetur  sub  parentum 
cura,  sicut  sub  quodam  spirituali  utero;  quamdiu  enim  usum 
rationis  non  habet  puer,  non  differt  ab  animali  irrationali ; unde 
sicut  bos  vel  equus  est  alicuius,  ut  utatur  eo  cum  voluerit,  se- 
cundum ius  civile,  sicut  proprio  instrumento;  ita  de  iure  natu- 
rali est  quod  filius,  antequam  habeat  usum  rationis,  sit  sub  cura 
patris.  Unde  contra  iustitiam  naturalem  esset,  si  puer  antequam 
habeat  usum  rationis,  a cura  parentum  subtrahatur,  vel  de  eo 
aliquid  ordinetur  invitis  parentibus.  Postquam  autem  incipit  ha- 
bere usum  liberi  arbitrii,  iam  incipit  esse  suus;  et  potest  quan- 
tum ad  ea  quae  sunt  iuris  divini  vel  naturalis,  sibi  ipsi  provi- 
dere; et  tunc  est  inducendus  ad  fidem  non  coactione,  sed 
persuasione;  et  potest  etiam  invitis  parentibus  consentire  fidei, 
et  baptizari;  non  autem  antequam  habeat  usum  rationis.  Unde 
de  pueris  antiquorum  patrum  dicitur,  quod  salvati  sunt  in  fide 
parentum;  per  quod  datur  intelligi,  quod  ad  parentes  pertinet 
providere  filiis  de  sua  salute,  praecipue  antequam  habeant  usum 
rationis  ». 

Nec  dicas  — d)  Ecclesia  accepit  potestatem  baptizandi  quos- 
cumque, non  exclusis  infantibus  infidelium,  etiamsi  parentes 
obsistant,  nam  in  illis  verbis : « Docete  omnes  gentes,  baptizan- 
tes » , praeceptum  generale  invenitur,  sicut  collata  potestas  ba- 
ptizandi. Si  ergo  parentes  obstent  quominus  eorum  pueri  bapti- 
zentur, contra  Christi  praeceptum  hoc  faciunt  et  contra  potestatem 
Ecclesiae  concessam;  et  hac  de  causa  merentur  ipsi  privari  po- 
testate quam  habent  in  filios. 

Respondemus : — verba  illa  « Docete  omnes  gentes,  baptizantes 


Digitized  by  <^ooQle 


ART.  VII.  DE  SUBIECTO  BAPTISMI.  4O9 

eos  »,  directe  ac  primario  respiciunt  adultos,  qui  sunt  capaces  do- 
ctrinae, per  quam  trahendi  sunt  ad  baptismum:  infantes  vero,  qui 
per  se  capaces  non  sunt  doctrinae,  per  parentes  trahendi  sunt,  quo- 
rum voluntati  sunt  commissi,  ut  per  eam  gubernentur.  Atque  ita, 
licet  baptismus  respectu  illorum  sit  medium  necessarium,  applican- 
dum tamen  eis  est  convenienti'  modo,  et  servato  iustitiae  ordine. 
Similiter  quamvis  praeceptum  baptismi  sit  generale,  directe  tamen 
non  cadit  in  infantes  ante  usum  rationis,  quia  pro  illo  tempore 
non  sunt  capaces  praecepti:  pertinet  ergo  ad  illos,  mediis  pa- 
rentibus, qui  tenentur  et  fidem  suscipere,  et  filios  suos  in  ea 
instituere,  et  per  baptismum  eos  fidei  initiare.  Licet  autem  pa- 
rentes hoc  praeceptum  violent,  non  possunt  ab  Ecclesia  puniri, 
aut  ad  illud  servandum  cogi;  quia  cum  non  sint  subditi  Eccle- 
siae, in  illos  non  habet  Ecclesia  vim  coactivam. 

h)  Dominus  (Luc.  xiv.  23.)  praecepit  servo  « compelle  intrare 
ut  impleatur  domus  mea » ; nomine  autem  Domini  et  domus 
significatur  Deus  et  Ecclesia.  — Ergo  infideles  compelli  possunt 
ad  procurandum  pueris  suis  baptismum,  quo  Ecclesiam  ingredi 
valeant. 

Respondemus : — parabola  respicit  adultos,  et  illud  « com- 
pelle» non  significat  gentes  vi  cogendas  esse  ad  fidem,  sed 
monet  eas,  praedicationis  efficacia,  ad  Ecclesiam  adducendas  esse. 

c)  Parentes  nullum  ius  habent  impediendi  suorum  infantium 
baptismum:  — ergo  parentibus  invitis,  infantes  baptizari  pos- 
sunt. 

Responsio  in  promptu  est : — licet  parentes  ius  non  habeant 
impediendi  quominus  baptismus  conferatur  infantibus  suis,  et, 
hunc  impediendo,  agant  contra  ius  supernaturale ; ius  tamen  pa- 
rentes habent  ut  liberi,  quos  genuerunt,  quamdiu  rationis  usu 
non  fruuntur,  sub  eorum  cura  et  potestate  maneant. 

d)  Quilibet  homo  magis  est  Dei,  a quo  habet  animam  quam 
patris  carnalis,  a quo  habet  corpus.  Iniustum  ergo  non  est  si 
filii  infidelium  carnalibus  parentibus  auferantur,  et  Deo  per  ba- 
ptismum consecrentur. 

Respondet  S.  Thomas  (art.  cit.  ad  4.):  « Homo  ordinatur  ad 
Deum  per  rationem,  per  quam  eum  cognoscere  potest.  Unde  puer, 
antequam  usum  rationis  habeat,  naturali  ordine  ordinatur  in  Deum 
per  rationem  parentum,  quorum  curae  naturaliter  subiacet;  et 
secundum  eorum  dispositionem  sunt  circa  ipsum  divina  agenda  ». 

tf)  Magis  debet  homini  subveniri  circa  periculum  mortis  ae- 
ternae, quam  circa  periculum  mortis  temporalis.  Sed  si  aliquis 
videret  hominem  in  periculo  mortis  temporalis,  et  ei  non  ferret 
auxilium,  peccaret.  Cum  ergo  filii  Judaeorum  et  aliorum  infidelium 
sint  in  periculo  mortis  aeternae,  si  parentibus  relinquuntur,  qui  eos 
in  sua  infidelitate  informant,  videtur  quod  sint  eis  auferendi,  et 
baptizandi,  et  in  fide  instruendi. 

Huic  etiam  difficultati  respondet  Angelicus  (ad  2.) : « Dicen- 
dum quod  a morte  naturali  non  est  aliquis  eripiendus  contra 
ordinem  iuris  civilis : puta  si  quis  a suo  iudice  condemnetur  ad 
mortem  temporalem,  nullus  debet  eum  violenter  eripere;  unde 
nec  aliquis  debet  rumpere  ordinem  iuris  naturalis,  quo  filius  est 
sub  cura  patris,  ut  eum  liberet  a periculo  mortis  aeternae». 

ScHOLioN.  — Cum  de  subiecto  baptismi  agunt,  quaerunt  do- 
ctores  utrum  in  periculo  mortis  baptizari  possit  infans  in  utero 
matris : — et  quidem  quaestio  non  in  eo  posita  est,  nimirum 
utrum  valere  possit  pro  baptismo  infantis  ablutio  matris : infans 
enim  in  utero  adhuc  manens,  persona  cum  sit  a matre  distincta, 
certe  per  ablutionem,  immo  per  baptismum  matri  collatum,  non 
baptizatur.  — Agitatur  ergo  quaestio  pro  casu  in  quo,  reserato 
uteri  ostio,  nulla  quidem  pars  corporis  infantuli  in  lucem  prod- 
ierit, infans  tamen  in  utero  positus  aqua  baptismi  profundi 
posset. 

Negant  plures  id  non  solum  licite,  sed  etiam  valide  posse 
fieri ; et  adducunt  pro  se  tum  verba  Christi  (loan.  iii.  5.):  « Nisi 
quia  renatus  fuerit»,  tum  auctoritatem  Sancti  Augustini,  Sancti 
Isidori  Hispalensis  et  Sancti  Thomae ; tum  demum  Rituale  Ro- 
manum, in  quo,  cap.  de  bapti:(andis  pueris,  legitur:  «Nemo  in 
utero  matris  clausus  baptizari  debet». — Verum,  his  theologis 
nec  numero  pauciores  nec  auctoritate  minores  contradicunt;  in- 
ter quos  adnumerari  debet  Suarez,  et  etiam,  ut  videtur.  Bene- 
dictus XIV.,  immo  et  Sanctus  Alphonsus  de  Liguori  (lib.  6. 
tom.  2.  cap.  I.  num.  107.).  — Et  argumentis  adversariorum  satis- 
faciunt, quia  I.  vere  dici  potest  natus  non  solum  is  qui  egreditur 
ex  utero,  sed  etiam  ille,  qui  sufficienter  in  utero  maturus,  rese- 
rato uteri  ostio,  aqua  baptismi  attingi  valet,  cum  dici  possit, 
saltem  aliquo  modo,  in  lucem  editus:  — 2.  Quia  in  Cone.  Trid. 
(sess.  5.  c.  4.)  textus  loannis  (iii.  5.)  declaratur,  dum  dicitur  ba- 
ptismus omnino  necessarius  esse  parvulis : « Ut  in  eis  regenera- 

tione  mundetur,  quod  generatione  contraxerunt».  Sicut  igitur 
peccatum  originale  per  solam  generationem  contrahitur;  ita 
pariter,  ut  homo  per  gratiam  regeneretur,  sufficit,  ut  sit  iam 
generatus ; et  ideo  a Concilio  baptismus  vocatur  regeneratio,  — 
3.  Quia  S.  Augustinus  et  alii  Patres,  quos  citant  adversarii,  immo 
ipsum  Rituale  Romanum,  negando  puerum  posse  in  utero  clau- 
sum baptizari,  loquuntur  de  infante,  qui  in  utero  ita  sit  clausus, 
ut  aqua  baptismi  attingi  nequeat.  Quod  si  ablui  aliquo  modo 
queat  manu,  aut  instrumento,  baptizari  eum  posse  certe  non 
negant. 

Ad  praxim  quod  attinet,  cum  S.  Alphonso  (loco  citato)  di- 
cimus: «In  casu  necessitatis  omnino  infantem  (sub  conditione 
tamen)  baptizandum  esse  ». 


ARTICULUS  OCTAVUS 
De  effectibus  baptismi. 

Hominem  baptizatum  amplius  non  peccare  lovinianus,  sae- 
culo IV.,  asseruit,  et  saec.  XVI.,  Calvinus  lovinianum  saltem 
ex  parte  secutus  est,  dicens  veram  fidem  semel  habitam  amitti 
non  posse,  baptismo  autem,  tamquam  Dei  chirographo  certum 
reddi  baptizatum  de  perpetua  adoptionis  gratia.  Eidem  doctrinae 
assensit  Lutherus,  et  in  libro  de  captivitate  Babylonica,  capite  de 
baptismo,  docuit  baptizatum  non  posse  gratiam  amittere,  quan- 
tumcumque  peccet,  nisi  nolit  credere. — His  erroribus,  Novato- 
res posteriores  addiderunt  alios,  et  statuerunt,  vel  baptismum 
liberare  ab  observantia  legis  divinae,  eo  quod  baptizato  transgressio 
illius  legis,  etsi  peccatum  sit,  non  imputatur,  si  modo  fidem 
habeat;  vel  baptismum,  in  memoriam  revocatum,  delere  peccata 
post  eius  susceptionem  admissa.  — Refutatio  harum  haeresum 
fit  propriis  locis,  in  aliis  Theologiae  partibus. 

Nos,  iuxta  fidem  catholicam,  veros  baptismi  effectus,  de  qui- 
bus iam  multa  hucusque  diximus,  sequenti  thesi  recensemus. 

THESIS  IX. 

Baptismus,  secluso  obice,  i.  — omnia  peccata  delet,  tam  originale, 
quam  personalia;  2.  — poenam  peccatis  debitam  remittit;  3.  — gra- 
tiam sanctificantem,  virtutes  ac  dona  supernaturalia  infundit,  si- 
mulque  imprimit  characterem  in  anima,  et  baptizato  ius  cui 
specialia  gratiae  actualis  auxilia  confert  ut  assequatur  baptismi 
finem ; 4.  — Christo  tamquam  capiti  baptismatum  ut  membrum 
coniungit,  et  eum  potestati  Ecclesiae  subiicit. 

Prob.  I.  pars  thesis.  Ex  Scripturis.  — Effectum  istum  bapti- 
smi, qui  indicatur  verbis  Christi  «Nisi  quis  renatus  fuerit», 
expressum  etiam  habemus  sequentibus  Scripturae  locis.  — Act.  ii. 
38.  legimus:  «Poenitentiam  agite,  et  baptizetur  unusquisque 
vestrum  in  remissionem  peccatorum  ».  — Act.  xxii.  i^.,  Paulo 
dicitur:  « Exurge  et  baptizare,  et  ablue  peccata  tua».  — I.  ad 
Cor.  VI.,  post  enumerationem  gravissimorum  peccatorum.  Apo- 
stolus subiungit  (vers.  ii.):  «Et  haec  quidem  fuistis,  sed  abluti 
estis,  sed  sanctificati  estis,  sed  iustificati  estis  » . — Et  testimoniis 
his  alia  addi  possent. 

Ex  Patribus  habeas  pauca.  — Tertullianus  (de  Bapt.  c.  i.): 
«Felix»,  ait,  «Sacramentum  aquae  nostrae,  qua  abluti  delictis 
pristinae  caecitatis,  in  vitam  aeternam  liberamur  ». 

Origenes  in  Genesim,  hom.  13.  num.  4.:  « Si  delinquas,  ipse 
tibi  conscribis  peccati  chirographum.  Sed  vide  quia  cum  semel 
accessisti  ad  crucem  Christi,  et  ad  gratiam  baptismi,  chirogra- 
phum tuum  cruci  affixum,  et  in  fonte  baptismatis  deletum  est». 

S.  Zeno  Veronensis  (1.  2.  tract.  42.) : «Salvete  hodie,  nati 
fratres  in  Christo,  acceptaeque  indulgentiae  regale  beneficium  di- 
ligenter, fortiter  ac  fideliter  custodite;  etenim  vester  contractus 
omnis  (debitum  scilicet  culpae  et  poenae)  ablatus ; securi  gaudete; 
nihil  iam  saeculo  debetis  ». 

S.  Hier.,  ep.  69.  ad  Oceanum  (n.  3.  4.).  « Omnia  scorta  »,  in- 
quit, « et  publicae  colluvionis  sordes,  impietas  in  Deum,  parri- 
cidium, et  incestus  in  parentes,  atque  in  extraordinarias  volu- 
ptates utriusque  sexus  mutata  natura,  Christi  fonte  purgantur .... 
Omnia  nobis  baptismate  condonata  sunt  crimina;  nec  post 

indulgentiam,  ludicis  metuenda  est  severitas,  dicente  Apostolo: 
Et  haec  quidem  fuistis,  sed  abluti  estis  »,  etc. 

S.  Augustinus  in  Enchiridio  ad  Laurentium,  cap.  64, : « Ba- 
ptismatis munus»,  inquit,  «contra  originale  peccatum  donatum 
est,  ut  quod  generatione  attractum  est,  regeneratione  detrahatur; 
et  tamen  activa  quoque  peccata  quaecumque  corde,  ore,  opere 
commissa  invenerit,  tollit.  Hac  ergo  excepta  magna  indulgentia, 
unde  incipit  hominis  renovatio,  in  qua  solvitur  omnis  reatus», 
etc.  Et  1.  3.,  seu  serm.  de  Symbolo  ad  catechumenos,  c.  10.: 
«Omnia»,  inquit,  «prorsus  delicta  delet  sanctum  baptisma,  et 
originalia  et  propria;  dicta,  facta,  cogitata,  cognita,  incognita, 
omnia  dimittuntur.  Innovat  hominem,  qui  fecit  hominem;  donat 
delicta,  qui  non  quaerit  merita  ».  Denique,  1.  2.  de  peccatorum 
Meritis  et  Remissione,  c.  28.:  «Si»,  inquit,  «continuo  post  ba- 
ptismum sequatur  ex  hac  vita  emigratio,  non  erit  omnino  quod 
obnoxium  hominem  teneat,  solutis  omnibus  quae  tenebant». 

Merito  igitur  Concilium  Tridentinum,  sess.  5.  can.  5.  defini- 
vit : « Si  quis  per  lesu  Christi  Domini  nostri  gratiam,  quae  in 
baptismate  confertur,  reatum  originalis  peccati  remitti  negat;  aut 
etiam  asserit  non  tollit  totum  id,  quod  veram  et  propriam  pec- 
cati rationem  habet;  sed  illud  dicit  tantum  radi,  aut  non  impu- 
tari; anathema  sit.  In  renatis  enim  nihil  odit  Deus,  quia  nihil 
est  damnationis  iis  qui  vere  consepulti  sunt  cum  Christo  per 
baptisma  in  mortem;  qui  non  secundum  carnem  ambulant,  sed, 
veterem  hominem  exuentes,  et  novum,  qui  secundum  Deum 
creatus  est,  induentes,  innocentes,  immaculati,  puri,  innoxii,  ac 
Dei  dilecti  effecti  sunt,  haeredes  quidem  Dei,  cohaeredes  autem 
Christi,  ita  ut  nihil  prorsus  eos  ab  ingressu  coeli  remoretur  ». 


Prob.  2.  pars.  — a)  Ex  Cone.  Tridentino,  verbis  modo  cita- 
tis, definiente  nihil  prorsus  esse  in  renatis  per  baptismum,  quod 
eos  ab  ingressu  coeli  remoretur : — ex  Cone.  Florentino,  Decreto 
ad  Armenos,  ubi  ait:  «Effectus  (baptismi)  est  remissio  omnis 
culpae  originalis  et  actualis,  omnis  quoque  poenae». 

b)  Ex  testimoniis  Patrum  quae  pro  i.  parte  attulimus:  di- 
cunt enim  omnem  contractum  debitum  (culpae  scilicet  et  poenae) 
per  baptismum  fuisse  ablatum;  et  si  continuo  (post  baptismum) 
consequatur  ex  hac  vita  emigratio,  non  esse  omnino  quod  obnoxium 
hominem  teneat. 

c)  Ex  perpetua  praxi  Ecclesiae.  Licet  enim,  primis  saeculis, 
ante  baptismum  varia  arduaque  virtutis  exercitia  Ecclesia  indi- 
ceret catechumenis,  sive  ut  probarentur  magis,  sive  ut  melius 
dispositi  uberiorem  gratiam  in  sacramenti  susceptione  reciperent; 
numquam  tamen  eis,  pro  peccatis  ante  baptismum  commissis, 
opera  satisfactoria  iniunxit;  et  si  quis  ob  mortis  periculum  ba- 
ptizatus,  postea  convaluisset,  nulli  satisfactioni  subiiciebatur, 
quamvis  catechumenatus  spatium  non  percurrisset.  E contra  poe- 
nitentes  in  periculo  mortis  reconciliati,  recuperata  valetudine, 
tenebantur  in  eam  revertere  poenitendum  classem,  in  qua  eos 
morbus  deprehenderat. 

Prob.  3.  pars.  — Quoad  characterem,  videsis  quae  habentur 
in  tractatu  de  Sacr,  xn  Gen,  p.  3.  a.  6. ; quoad  ius  in  baptismo 
collatum  ad  auxilia  specialia  obtinenda,  confer  etiam  quae  tra- 
didimus, eod,  tract.  p.  3.  a.  2.  — Quoad  infusionem  gratiae  san- 
ctificantis, virtutum  ac  donorum  supernaturalium.  Concilium 
Tridentinum,  sess.  6.  c.  7.  ait,  iustificationis,  « quae  non  est  sola 
peccatorum  remissio,  sed  et  sanctificatio  et  renovatio  interioris  homi- 
nis per  voluntariam  susceptionem  gratiae  et  donorum ....  causa .... 
instrumentalis  est  sacramentum  baptismi  y>,  Idipsum  tradunt  Patres 
in  testimoniis,  supra  citatis;  — illis  addere  liceat  unum  pulcher- 
rimum. 

In  cat.  I.  ad  Illum.  S.  Io.  Chry.  (n.  3.)  ait:  «Quemadmodum 
scintilla  mediam  in  pelagi  voraginem  incidens,  statim  extinguitur 
et  evanescit,  aquarum  vi  demersa : sic  et  omnis  humana  nequitia, 
cum  in  piscinam  divinorum  fluentorum  inciderit,  citius  facilius- 
que  quam  scintilla  demergitur  et  deletur.  At  cur,  inquies,  si 
peccata  nobis  omnia  lavacrum  remittit,  non  lavacrum  remissionis 
peccatorum,  non  lavacrum  purgationis,  sed  lavacrum  regenera- 
tionis vocatur.^  Quia  non  solum  nobis  peccata  remittit,  neque 
solum  delicta  purgat,  sed  ita  id  praestat  ac  si  denuo  generati 
essemus.  Etenim  nos  denuo  creat,  et  format,  non  ex  terra  rur- 
sum effingens,  sed  ex  alio  elemento,  aquarum  scilicet  natura, 
creans;  non  enim  vas  simpliciter  abstergit,  sed  totum  conflat 

denuo Quemadmodum  si  quis  auream  statuam,  tempore, 

fumo,  pulvere,  rubigine  foedatam,  denuo  conflaverit,  eam  nobis 
purissimam  atque  fulgentem  restituit;  sic  et  naturam  nostram 
Deus,  peccati  rubigine  foedatam  multoque  affectam  delictorum 

fumo,  illa  pulchritudine  destitutam,  quam  ipsi  ab  initio  indide- 
rat, denuo  conflavit,  et  in  aquas  ceu  in  conflatorium  iniiciens, 
et  pro  igne  Spiritus  gratiam  immittens,  hinc  renovatos,  cum  so- 
laribus radiis  splendore  decertantes  educit,  contrito  veteri  homine, 
novo  autem  splendidiore,  quam  vetus  erat,  condito». 

Prob.  4.  pars.  — In  Epist.  ad  Gal.  iii.  27.  legimus : « Quicum- 
que  in  Christo  baptizati  estis,  Christum  induistis»;  — etinep.  i. 
ad  Cor.  vi.  15.:  «Nescitis,  quoniam  corpora  vestra  membra  sunt 
Christi  ? » — De  illis  vero  qui  post  primam  concionem  Petri 
baptizati  fuerant,  ait  Scriptura  (Act.  ii.  41.) : «Qui  receperunt 
sermonem  eius  (Petri)  baptizati  sunt;  et  (hac  ratione)  appositae 
sunt  (Ecclesiae)  animae  circiter  tria  millia». 

Dicamus  itaque  cum  S.  Greg.  Nazianz.  (orat.  40.  n.  3.):  «Ba- 
ptismus carnis  est  abiectio,  spiritus  assectatio,  Verbi  participatio, 
figmenti  correctio,  peccati  diluvium,  lucis  communicatio,  tene- 
brarum oppressio.  Baptismus  vehiculum  ad  Deum,  peregrinatio 
cum  Christo,  fidei  adminiculum,  mentis  perfeaio,  coelestis  re- 
gni clavis,^  vitae  commutatio,  servitutis  depulsio,  vinculorum 
solutio,  compositionis  in  meliorem  statum  conversio.  Quid  plura 
commemorare  attinet?  Baptismus  omnium  Dei  beneficiorum 
praeclarissimum  est  et  praestantissimum  ». 

Renatos  aqua  baptismatis.  Sacramentum  Confirmationis  ro- 
borat, eosque  perfectos  reddit  Christi  milites,  augens  gratiam  et 
tribuens  eis  ut  tentationibus  contra  fidem  irruentibus  viriliter 
resistant,  eamdemque  fidem,  spretis  minis  ac  blanditiis  saeculi, 
libere  ac  strenue  profiteantur.  De  hoc  Sacramento  agentes,  eius 
existentiam  vindicabimus,  materiam,  formam  ac  ministrum  eius 
ostendemus,  et  in  fine  quaedam  breviter  addemus  quae  ad  com- 
■ pl ementum  tractationis  requiri  possent. 


ARTICULUS  PRIMUS 
De  sacramenti  confirmationis  existentia. 

Variis  in  Ecclesia  nominibus.  Sacramentum,  de  quo  loquimur, 
appellatum  fuit:  — a materia,  apud  Patres,  praesertim  antiquio- 
res, vocatur  Impositio  manuum,  et  Unguenti  mysterium,  Sacramen- 
tum chrismatis.  Chrisma  Sanctum,  Chrisma  salutis : — ratione  cha- 
racteris, quem  in  anima  imprimit,  et  signi  crucis,  quo  Sacra- 
mentum suscipicens,  dum  ungitur,  signatur  in  fronte,  dicitur 
Sigillum  Domini,  Signaculum  Dominicum,  spirituale,  regium : — ra- 
tione effectus  nominatur  perfectio,  consummatio,  plenitudinis  gratiae 
Sacramentum,  — Ipsum  quoque  vulgatum  nomen  Confirmationis 
apud  antiquissimos  ecclesiasticos  scriptores,  non  modo  aequiva- 
lenter,  sed  expresse  etiam  invenitur. 

Confirmationem  e Sacramentorum  albo  expunxerunt  omnes 
saeculi  XVI.  Novatores,  et  acerrime  Calvinus,  qui  eam  nonnisi 
conviciis,  cachinnis  et  blasphemiis  designavit.  Quoniam  vero  ne- 
gari non  poterat  Confirmationis  ritum  a remotissima  aetate  in 
Ecclesia  viguisse,  illum  Protestantes  dixerunt  fuisse  meram  cae- 
I.  — De  Sacramentis.  27 

remoniam,  qua  adolescentes  solemniter  coram  Episcopo  rationem 
fidei  suae  reddebant,  et  deinde  benedictione  ab  Episcopo  accepta 
dimittebantur. 

Hanc  haeresim  Concilium  Tridentinum,  sess.  7.  canone  i.  de 
Confirmatione,  speciali  definitione  confixit,  — statuens : « Si  quis 
dixerit,  confirmationem  baptizatorum  otiosam  caeremoniam  esse, 
et  non  potius  verum  et  proprium  sacramentum;  aut  olim  nihil 
aliud  fuisse  quam  catechesim  quamdam,  qua  adolescendae  pro- 
ximi fidei  suae  rationem  coram  Ecclesia  exponebant;  anathema 
sit ». 

Hoc  itaque  dogma  fidei,  de  sacramenti  Confirmationis  exi- 
stentia,  a Tridentina  Synodo  definitum,  vindicat 

THESIS  1. 

Confirmatio  est  verum  ac  proprie  dictum  N.  L,  Sacramentum. 

Prob.  I.  Ex  Scriptura.  — Etenim  in  Actibus  Apostolorum 
(c.  VIII.  vv.  14.  15.)  legimus:  baptizatis  a Philippo  diacono  Sa- 
maritanis « cum  audissent  Apostoli,  qui  erant  lerosolymis,  quod 
recepisset  Samaria  verbum  Dei,  miserunt  ad  eos  Petrum  et  loan- 
nem;  qui,  cum  venissent,  oraverunt  pro  ipsis  ut  acciperent  Spi- 
ritum Sanctum:  nondum  enim  in  quemquam  illorum  venerat;  sed 
baptizari  tantum  erant  in  nomine  Domini  lesu.  Tunc  imponebant 
manus  super  illos,  et  accipiebant  Spiritum  Sanctum  ».  Et 
(Act.  XIX.  6.):  «Cum  imposuisset  illis  (duodecim  discipulis  re- 
cens baptizatis)  manus  Paulus,  venit  Spiritus  Sanctus  super  eos, 
et  loquebantur  linguis  et  prophetabant». 

lam  vero,  hac  posita  narratione,  ita  argumentamur : — Ad 
verum  et  proprie  dictum  N.  L.  Sacramentum,  requiritur  signum 
sensibile,  collativum  gratiae,  institutum  divinitus  et  permanenter. — 
Atqui  signum  tale  est  impositio  manuum  super  baptizatos,  de 
qua  scriptor  sacer  in  testimoniis  allatis  loquitur.  Ergo  impo- 
sitio illa  manus  super  baptizatos  est  verum  et  proprie  dictum 
N.  L.  Sacramentum;  ideoque  Confirmatio,  quae  eumdem  ritum 
designat,  est  vere  et  proprie  Sacramentum. 

Maior  constat  ex  his  quae  exposuimus  in  tractatu  De  Sacra- 
mentis in  Genere,  p.  i.  aa.  2.  et  3.  — Minor  probatur:  et  i.  — 
Constat  impositionem  manuum  super  baptizatos,  de  qua  loquun- 

tur  Acta  Apostolorum,  esse  signum  sensibile.  2.  — Hoc  signum 
esse  gratiae  collativum  apparet  ex  verbis  citatis ; dicitur  enim 
baptizatos  accepisse  Spiritum  Sanctum,  ideoque  gratiam  sanctifican- 
tem, — et  dicitur  eos  accepisse  Spiritum  Sanctum,  vi  illius  si- 
gni ; nam  legitur  « imponebant  (Petrus  et  loannes)  manus  super 
illos,  et  accipiebant  Spiritum  Sanctum  »;  et  « cum  imposuisset  illis 
manus  (Paulus),  venit  Spiritus  Sanctus  super  eos  » 3.  — Impositio- 
nem manuum  signum  esse  divinitus  institutum  patet,  quia 
apostoli  non  habebant  potestatem  instituendi  signa  collativa 
gratiae;  et  ideo  imponebant  manus  «ut  daretur  Spiritus  San- 
ctus», quia  institutionem  illius  signi  a Domino  factam  cogno- 
scebant, atque  ab  eo  acceperant  per  illud  signum  baptizatos  esse 
perficiendos  et  roborandos.  — Demum  idem  signum  fuisse  a 
Domino  permanenter  institutum,  et  idem  nomine  Confirmationis 
in  Ecclesia  designari,  patebit  ex  testimoniis  Traditionis  mox  af- 
ferendis. 

Ut  demonstratio,  quam  ex  Scripturis  deducimus,  magis  cla- 
rescat, et  argumentum,  modo  propositum,  plenius  evolvatur;  ex 
his  quae  diximus  duo  paulo  fusius  elucidanda  sunt,  nempe,  — 
jum  gratiam  sanctificantem  esse  in  textibus  citatis  significatam  illa 
locutione  «accipiebant  Spiritum  Sanctum»;  — et  2^^  baptiza- 
tos, de  quibus  Scriptura  loquitur,  illam  gratiam  accepisse  ex 
virtute  signi,  quod  habebat  rationem  causae  instrumentalis  relate 
ad  illum  effectum. 

Primum  evincitur  ex  animadversionibus  Doctoris  Angelici.  — 
«Divinae  personae»,  ait  S.  Thom.  (i.  p.  q.  43.  a.  3.),  «conve- 
nit mitti,  secundum  quod  novo  modo  existit  in  aliquo ; dari  au- 
tem, secundum  quod  habetur  ab  aliquo;  neutrum  autem  horum  est 
nisi  secundum  gratiam  gratum  facientem.  Est  enim  unus  communis 
modus  quo  Deus  est  in  omnibus  rebus  per  essentiam,  potentiam, 
et  praesentiam  sicut  causa  in  effectibus  participantibus  bonitatem 
ipsius.  Super  istum  modum  autem  communem  est  unus  specia- 
lis, qui  convenit  naturae  rationali,  in  qua  Deus  dicitur  esse  sicut 
cognitum  in  cognoscente,  et  amatum  in  amante.  Et  quia  cogno- 
scendo et  amando  creatura  rationalis  sua  operatione  attingit  ad 
ipsum  Deum,  secundum  istum  specialem  modum  Deus  non  so- 
lum dicitur  esse  in  creatura  rationali,  sed  etiam  habitare  in  ea 
sicut  in  templo  suo.  Sic  igitur  nullus  alius  effectus  potest  esse 
ratio  quod  divina  persona  sit  novo  modo  in  rationali  creatura. 

nisi  gratia  gratum  faciens.  Unde  secundum  solam  gratiam  gra- 
tum facientem  mittitur  et  procedit  temporaliter  persona  divina. 
Similiter  illud  solum  habere  dicimur  quo  libere  possumus  uti, 
vel  frui.  Habere  autem  potestatem  fruendi  divina  persona  est 
solum  secundum  gratiam  gratum  facientem.  Sed  tamen  in  ipso 
dono  gratiae  gratum  facientis  Spiritus  Sanctus  habetur,  et  inha- 
bitat hominem.  Unde  ipsemet  Spiritus  Sanaus  datur  et  mit- 
titur ....  Operatio  miraculorum  est  manifestativa  gratiae  gratum 
facientis  sicut  et  donum  prophetiae,  et  quaelibet  gratia  gratis 
data.  Unde  I.  Cor.  xii.  gratia  gratis  data  nominatur  manifestatio 
Spiritus Si  autem  daretur  solum  signum  gratiae  gratum  fa- 

cientis sine  gratia,  non  diceretur  dari  simpliciter  Spiritus  San- 
ctus; nisi  forte  cum  aliqua  determinatione,  secundum  quod  di- 
citur quod  alicui  datur  spiritus  propheticus,  vel  miraculorum,  in 
quantum  a Spiritu  Sancto  habet  virtutem  prophetandi,  vel  mi- 
racula faciendi». 

Alterum,  quod  proposuimus,  scilicet,  illos  quibus  Apostoli 
manus  imposuerunt,  accepisse  Spiritum  Sanctum  vi  signi  seu 
impositionis  manuum;  infertur  optime  ex  particula  causali  ut, 
quae  apponitur  in  textu  (Act.  vm.  15.):  «Oraverunt  pro  ipsis 
(fidelibus  Samariae)  ut  acciperent  Spiritum  Sanctum»;  et  ex 
effectu  secuto,  posita  impositione  manuum,  « tunc  imponebant 
manus  et  accipiebant  Spiritum  Sanctum».  In  hunc  ergo  finem 
ritum  illum  adhibebant,  ut  per  illum,  tamquam  per  signum  ef- 
ficax, instrumentaliter  conferens  gratiam,  fideles  eam  reciperent.  — 
Atque  id  egregie  confirmatur  ex  versu  immediate  sequenti  (v. 
18.):  «Cum  vidisset  autem  Simon,  quia  per  impositionem  manus 
Apostolorum  daretur  Spiritus  Sanctus,  obtulit  eis  pecuniam  di- 
cens : Date  et  mihi  hanc  potestatem,  ut  cuicumque  imposuero  ma- 
nus,  accipiat  Spiritum  Sanctum  ».  Particula  illa  per  veram  causa- 
litatem  designat;  et  Simon  non  deceptus  fuit  agnoscens  in  Apo- 
stolis potestatem  dandi  per  signum  sensibile  gratiam,  sed  in  hoc 
quod  credidit  hanc  ipsam  potestatem  pecunia  obtineri  posse; 
quare  Petrus  istud  reprobavit,  illud  vero,  non  negavit,  sed  potius 
probavit  addens,  potestatem  dandi  per  impositionem  manus  Spi- 
ritum Sanctum  esse  donum  Dei,  quod  obtineri  pecunia  nullo 
modo  potest.  «Pecunia  tua»,  ait,  « tecum  sit  in  perditionem; 
quoniam  donum  Dei  existimasti  pecunia  obtineri  ». 

Praeterea,  ut  optime  notat  Estius  (in  4.  sent.  dist.  7.  §.  3.) 

« ex  eo  intelligitur  fuisse  illud  signum  (ab  Apostolis  adhibi- 
tum) gratiae  operatorium,  et  non  tantum  instar  orationis  quae  fit 
super  hominem,  quia  Philippus  diaconus,  illud  exhibere  non 
potuit,  sed  eius  administrandi  gratia  Hierosolymis  Apostolos 
evocari  oportuit;  cum  alioqui  nihil  prohibebat,  diaconum  super 
baptizatos  orationem  fundere,  etiam  adhibito  ritu  aliquo  ex- 
terno ». 

Demum  verba,  quae  superius  citavimus  ex  Actibus  Aposto- 
lorum c.  19.  V.  6.y  vim  probationi  novam  afferunt,  si  in  contextu 
orationis  perpenduntur.  Etenim  Paulus  veniens  Ephesum,  invenit, 
ut  refertur  Act.  19.  v.  i.,  discipulos  quosdam,  se  asserentes  esse 
iam  baptizatos : — « Factum  est  autem  ...  ut  Paulus  peragratis 
superioribus  partibus  veniret  Ephesum,  et  inveniret  quosdam  di- 
scipulos».— Quaerit  ab  eis,  num  Spiritum  Sanctum  acceperint 
postquam  baptizari  fuerint;  poterat  enim  dubitari  utrum  illum 
acceperint  necne,  eo  quod  a quovis  ministro  conferri  non  pos- 
sit:— « Dixitque  ad  eos:  Si  Spiritum  Sanctum  accepistis  cre- 
dentes» (et  ut  hic  notat  Theod.  Beelen,  Comm.  in  Acta  Apos., 
vis  locutionis  graecae  ita  redditur:  « Num,  postquam  credidistis, 
idest  facti  estis  Christiani,  Spiritum  Sanctum  accepistis  ».)  — Cum 
autem  ex  eorum  responso  rescisset,  ipsos  ne  baptizatos  quidem 
fuisse,  primo  eos  movet  ad  baptismum  suscipiendum,  et  bapti- 
zat:— «His  auditis  baptizari  sunt  in  nomine  Domini  lesu». — 
Deinde  eis  per  impositionem  manuum  confert  gratiam  Spiritus 
Sancti:  — «Et  cum  imposuisset  illis  manus  Paulus,  venit  Spi- 
ritus Sanctus  super  eos  ».  — En  effectum  supernaturalem,  nempe 
gratiam  sanctificantem,  baptizatis  omnibus  collatam,  per  signum 
externum,  seu  per  impositionem  manuum,  quae  proinde  verum 
et  proprie  dictum  est  N.  L.  Sacramentum. 

Prob.  2.  Ex  Traditione.  — Tertullianus  testimonium  clarissi- 
mum veritati,  quam  tuemur,  exhibet.  In  libro  de  Baptismo,  di- 
stinguens baptismum  a sacramento  Confirmationis,  quo  Spiritum 
Sanctum  baptizari  accipiunt,  ait  (c.  6.):  « Non  quod  in  aquis 
Spiritum  Sanctum  consequamur,  sed  in  aqua  emundati,  sub  an- 
gelo, Spiritui  Sancto  praeparamur  ».  Et  c.  7.  prosequitur : « Exinde 
egressi  de  lavacro  perungimur  benedicta  unctione  ....  Sic  et  in 
nobis  camaliter  currit  unctio,  sed  spiritualiter  proficit : quomodo 
et  ipsius  baptismi  carnalis  est  actus,  quod  in  aqua  mergimur. 

spiritualis  effectus,  quod  delictis  liberamur».  Et  addite.  8.: 

« Dehinc  manus  imponitur,  per  benedictionem  advocans  et  invi* 
tans  Spiritum  Sanctum».  — Idem  de  Resurrect.  Carnis,  cap.  8., 
dicit:  «Caro  abluitur^  ut  anima  emaculetur.  Caro  ungitur,  ut 
anima  consecretur.  Caro  signatur,  ut  anima  muniatur.  Caro  ma- 
nus impositione  adumbratur,  ut  et  anima  spiritu  illuminetur. 
Caro  corpore  et  sanguine  Christi  vescitur,  ut  et  anima  de  Deo 
saginetur».  — Igitur  sicut  ablutioni  in  baptismo,  et  sicut  sum- 
ptioni corporis  et  sanguinis  Christi  in  Eucharistia,  ita  unctioni 
et  manus  impositioni,  — quae  utraque  occurrit  in  Confirmatione, 
— spiritualem  efFeaum,  seu  collationem  gratiae  supernaturalis 
adseribit.  — Denique  lib.  de  Praescript.  cap.  40.,  observat,  dae- 
monem in  idolorum  mysteriis  aemulari  res  sacramentorum  no- 
strorum; ait  enim:  «Tingit  et  ipse  quosdam  utique  credentes 
et  fideles  suos,  et  expiationem  de  lavacro  repromittit;  et  si  adhuc 
memini,  Mithra  signat  illic  in  frontibus  milites  suos,  celebrat  et 
panis  oblationem».  — Tertullianus  ergo  apertissime  Confirmatio- 
nem tam  vere  et  proprie  Novae  Legis  esse  Sacramentum  agnovit 
ac  baptismum  et  Eucharistiam. 

S.  Cyprianus,  in  epistola  73.  ad  lubaianum,  dum  errorem 
rebaptizantium  propugnat,  de  Confirmatione,  quae  in  Ecclesia 
frequentabatur,  diserte  loquitur.  «Illi  enim»,  inquit,  «qui  in 
Samaria  crediderant,  fide  vera  crediderant,  et  intus  in  Ecclesia, 
quae  una  est,  et  cui  soli  gratiam  baptismi  dare  et  peccata  sol- 
vere permissum  est,  a Philippo  diacono,  quem  iidem  Apostoli 
miserant,  baptizati  erant.  Et  idcirco  quia  legitimum  et  ecclesia- 
sticum baptismum  consecuti  fuerant,  baptizari  eos  ultra  non 
oportebat,  sed  tantummodo  quod  deerat,  id  a Petro  et  loanne 
factum  est,  ut  oratione  pro  eis  habita,  et  manu  imposita  invo- 
caretur et  infunderetur  super  eos  Spiritus  Sanctus.  Quod  nunc 
quoque  apud  nos  geritur;  ut  qui  in  Ecclesia  baptizantur,  praepo- 
sitis Ecclesiae  offerantur,  et  per  nostram  orationem  ac  manus 
impositionem  Spiritum  Sanctum  consequantur  et  signaculo  Do- 
minico consummentur  ».  — Ex  his  S.  Cypriani  verbis  elucet 
I.  — Aetate  huius  sanctissimi  Praesulis,  saeculo  III.,  in  Ecclesia 
ab  Episcopis  manus  fuisse  impositas  baptizatis  ut  acciperent 
Spiritum  Sanctum,  eodem  modo  ac  manus  impositas  ab  Apo- 
stolis ad  eumdem  effectum  legimus  in  Actibus:  ergo  ille  ritus 
non  fuit  transitorius,  sed  permanenter  institutus  et  perpetuo 

usurpatus  in  Ecclesia  Christi.  2.  — Impositione  illa  manuum,  de 
qua  loquuntur  Actus  Apostolorum,  et  quae  perenniter  in  Ec- 
clesia adhibebatur,  institutum  fuisse,  ut  eis  qui  renati  essent  per 
sacramentum  baptismi,  plenitudo  gratiae  Spiritus  Sancti  confer- 
retur, iidemque  Christi  milites  redderentur.  — « Ut  qui  in  Ec- 
clesia baptizantur  . . . per  nostram  orationem  ac  manuum  impo- 
sitionem Spiritum  Sanctum  consequantur,  et  signaculo  dominico 
consummentur  » . 

Ceterum  in  monumentis  quae  extant  controversiae  saeculo  III. 
excitatae  de  baptismo  haereticorum,  passim  testimonia  occurrunt 
quae  ostendunt  communem  Ecclesiae  fidem  quoad  sacramentum 
Confirmationis.  Unum  et  aliud  hic  proferam  ad  exemplum.  — 
In  epistola  synodica  Concilii  Carthaginensis,  de  baptismo  primi, 
anno  255.  sub  Cypriano  celebrati,  legimus  (Migne  P.  L.  t.  j. 
pag.  1078.):  « Ungi  quoque  necesse  est  eum  qui  baptizatus  sit, 
ut  accepto  chrismate,  id  est  Unctione,  esse  unctus  Dei  et  habere 
in  se  gratiam  Christi  possit».  — Et  in  ep.  S.  Cypriani  ad  Pom- 
peium (t.  c.  p.  1178.):  « Porro  autem  non  per  manus  impositionem 
quis  nascitur,  quando  accipit  Spiritum  Sanctum,  sed  in  Ecclesiae 
baptismo,  ut  Spiritum  Sanctum  iam  natum  accipiat  ....  Nec  enim 
potest  accipi  Spiritus,  nisi  prius  fuerit  qui  accipiat». 

S.  Cyrillus  Hierosolymitanus,  ex  quinque  catechesibus  my- 
stagogicis,  primam  et  secundam  de  Baptismo,  tertiam  de  Con- 
firmatione, quartam  et  quintam  de  Eucharistia  exaravit,  tribus 
illis  Sacramentis,  quae  eodem  die  percipiebantur  a neophytis.  Et 
si  iam  inde  apparet,  Cyrillum  Confirmationem  verum  ac  proprium 
Sacramentum  habuisse,  quoniam  eam  in  eodem  numero  cum 
Baptismo  et  Eucharistia  collocat;  idem  etiam  disertis  enuntiat 
verbis,  scribens  (Catech.  3.  num.  i.  et  3.):  « Vobis  quoque  simi- 
liter, postquam  ex  sacrorum  laticum  piscina  adscendistis,  datum 
est  chrisma,  illius  antitypum,  quo  unctus  est  Christus:  quod 
est  nimirum  Spiritus  Sanctus  ....  Sicut  panis  Eucharistiae,  post 
invocationem  Sancti  Spiritus,  non  est  communis  panis,  sed  cor- 
pus Christi:  ita  et  sanctum  istud  unguentum,  non  amplius  nu- 
dum, neque  commune  unguentum  est  post  invocationem;  sed 
Christi  donarium,  et  Spiritus  Sancti,  praesentia  divinitatis  eius, 
efficiens  factum.  Quod  quidem  symbolice  fronti,  aliisque  sensibus 
tuis  illinitur.  Ac  dum  unguento  visibili  inungitur  corpus,  sancto 
et  vivifico  Spiritu  anima  sanctificatur». 

S.  Ambrosius  (de  Myst.  c.  6.)  declarat  ritum  quo  conferebatur 
Sacramentum  Confirmationis  illis  qui  mox  renati  fuerant  Sacra- 
mento baptismi;  « Post  haec  utique  ascendisti  ad  Sacerdotem: 
considera  quid  secutum  sit,  nonne  illud  quod  ait  David : ‘ Sicut 
unguentum  in  capite,  quod  descendit  in  barbam,  barbam  Aaron’». 
Et  postea  (cap.  7.  num.  42.)  concludit:  « Unde  repete  quia  ac- 
cepisti signaculum  spiritale,  spiritum  sapientiae  et  intellectus, 
spiritum  consilii  atque  virtutis,  spiritum  cognitionis  atque  pie- 
tatis, spiritum  sanctum  timoris:  et  serva  quod  accepisti.  Signa- 
vit te  Deus  Pater,  confirmavit  te  Christus  Dominus;  et  dedit 
pignus  Spiritus  in  cordibus  tuis  (II.  Cor.  9.  2.),  sicut  aposto- 
lica  lectione  didicisti».  — Et  in  opere  de  Sacramentis  (1.  3.  c.  2. 
n.  8.):  «Sequitur»,  ait,  «spiritale  signaculum,  quod  audi- 
stis hodie  legi;  quia  post  fontem  superest,  ut  perfectio  fiat; 
quando  ad  invocationem  Sacerdotis  Spiritus  Sanctus  infunditur. 
Spiritus  sapientiae  et  intellectus.  Spiritus  consilii  atque  virtu- 
tis, Spiritus  cognitionis  atque  pietatis.  Spiritus  sancti  timoris  ». 

S.  Hieronymus,  in  dialogo  contra  Luciferianos  (n.  8.),  sic 
huius  sectae  quemdam  loquentem  inducit:  a An  nescis  etiam  Ec- 
clesiarum hunc  esse  morem,  ut  bapti:(atis  postea  manus  imponantur, 
et  ita  invocetur  Spiritus  Sanctus  ? Exigis,  ubi  scriptum  sit  ? In  Acti- 
bus Apostolorum,  Etiamsi  Scripturae  auctoritas  non  subesset,  totius 
orbis  in  hanc  partem  consensus  instar  praecepti  obtineret  ».  Ad  haec 
quid  S.  Doctor?  Rem  totam  ultro  concedit,  a Non  quidem 
inquit,  « abnuo,  hanc  esse  Ecclesiarum  consuetudinem,  ut  ad  eos, 
qui  longe  a maioribus  urbibus  per  Presbyteros  et  Diaconos  baptismati 
sunt.  Episcopus  ad  invocationem  Spiritus  Sancti  manus  impositurus 
excurrat  ». 

S.  Augustinus  (1.  3.  de  Baptismo,  c.  16.  n.  21.)  ait:  « Quis 
nunc  hoc  exspectat,  ut  ii,  quibus  manus  ad  accipiendum  Spi- 
ritum Sanctum  imponitur,  repente  incipiant  linguis  loqui?  Sed 
invisibiliter  et  latenter  intelligitur  propter  vinculum  pacis  eorum 
cordibus  divina  charitas  inspirari,  ut  possint  dicere:  Quoniam 
charitas  Dei  diffusa  est  in  cordibus  nostris  per  Spiritum  San- 
ctum, qui  datus  est  nobis».  — Et  de  Trinitate  (1.  15.  c.  25.  n.  4^.): 
« Neque  aliquis  discipulorum  eius  dedit  Spiritum  Sanctum.  Ora- 
bant quippe,  ut  veniret  in  eos,  quibus  manus  imponebant,  non 
ipsi  eum  dabant.  Quem  morem  in  suis  Praepositis  etiam  nunc 
servat  Ecclesia  ».  — Et  contra  litt.  Petiliani  (1.  2.  c.  104.):  « Sa- 

cramentum  chrismatis  ....  in  genere  visibilium  signaculorum 
sacrosanctum  est,  sicut  ipse  Baptismus:  sed  potest  esse  et  in 
hominibus  pessimis  — Discerne  ergo  visibile  Sacramentum,  quod 
osse  et  in  bonis  et  in  malis  potest,  illis  ad  praemium,  illis  (istis) 
ad  iudicium,  ab  invisibili  unctione  charitatis,  quae  propria  bo- 
norum est  (quam  in  solis  bonis  visibile  Sacramentum  pro- 
ducit) ». 

S.  Cyrillus  Alexandrinus  (in  loel.  2.  23.)  dicit:  «Data  est 
nobis  ceu  in  pluvia  aqua  vivens  sacri  baptismatis,  et  tamquam 
in  frumento  panis  vivus,  et  tamquam  in  vino  sanguis.  Accessit 
item  usus  olei,  qui  per  S.  baptisma  in  Christo  iustificatis  ad 
consummationem  conferret  ».  — Et  Theodoretus  (in  Cant.  Can- 
tic.  c.  I.  V.  2.):  « In  quo  (baptismate)  qui  initiantur  post  tyranni 
abnegationem,  et  Regis  confessionem  veluti  signo  ac  nota  regia, 
spiritualis  unguenti  chrismate  inuncti,  sub  ea  visibili  unguenti 
specie  invisibilem  Sanctissimi  Spiritus  gratiam  accipiunt». 

Demum  S.  Innocentius  I.  epistola  ad  Decentium,  c.  3.  (Lab- 
be  t.  2.  p.  124^.):  «De  consignandis»,  inquit,  « vero  infantibus 
manifestum  est,  non  ab  alio  quam  ab  episcopo  fieri  licere;  nam 
presbyteri,  licet  sint  sacerdotes,  pontificatus  tamen  apicem  non  ha- 
bent. Haec  autem  pontificibus  solis  deberi,  ut  vel  consignent,  vel 
Paracletum  Spiritum  tradant,  non  solum  consuetudo  ecclesia- 
stica demonstrat,  verum  et  illa  lectio  Aauum  Apostolorum,  quae 
asserit,  Petrum  et  loannem  esse  directos,  qui  iam  baptizatis  tra- 
derent Spiritum  Sanctum.  Nam  presbyteris  (seu  extra  episco- 
pum, seu  praesente  episcopo  baptizent)  chrismate  baptizatos  un- 
gere licet,  sed  quod  ab  episcopo  fuerit  consecratum ; non  tamen 
frontem  ex  eodem  oleo  signare,  quod  solis  debetur  episcopis, 
cum  tradunt  Spiritum  Paracletum».  — His  autem  verbis  nihil 
est  pro  thesi,  quam  propugnamus,  apertius.  Etenim  Pontifex  i. 
docet  unctionem  confirmatoriam  distinctam  esse  ab  altera  bapti- 
smali;  cum  haec  fiat  in  vertice,  et  a simplici  presbytero;  prior 
vero  fieri  debeat  in  fronte,  et  a solo  episcopo.  2.  — Unctionem 
illam  esse  eamdem  Innocenti!  tempore  cum  illa  Apostolorum 
Act.  8.  3.  — Per  illam  confirmatoriam  unctionem  conferri  Spi- 
ritum Sanctum;  hoc  autem  caeremoniae  tantum  ecclesiasticae 
convenire  non  potest. 

Et  haec  suflGiciant:  si  enim  cetera  prosequi  vellem  in  immen- 
sum series  haec  excresceret  testimoniorum. 

Documentis  Patrum  accedunt  Conciliorum  definitiones,  qua- 
rum antiquiores  tantum  brevitatis  causa  commemoramus.  In  Con- 
cilio Eliberitano,  initio  saeculi  IV.,  can.  38.  (Labbe,  t.  i.  p.  974-)> 
statuitur:  « Peregre  navigantes,  aut  si  Ecclesia  in  proximo  non 
fuerit,  posse  fidelem,  qui  lavacrum  suum  integrum  habet,  nec 
sit  bigamus,  baptizare  in  necessitate  infirmitatis  positum  catechu- 
menum, ita  ut,  si  supervixerit,  ad  episcopum  eum  perducat,  ut 
per  manus  impositionem  perfici  possit.»  — In  Concilio  Laodi- 
ceno,  circa  an.  363.,  can.  48.  (Labbe,  t.  i.  p.  1524.),  rursus  de- 
cernunt Patres : « Oportet  baptizatos,  post  baptismum  chrismatis 
quoque  coelestis  et  regni  Christi  participes  fieri».  — In  Concilio 
Aurelianensi  I.  an.  51 1.  (in  Decret.  c.  6.  Ut  ieiun.  de  consecrat, 
d.  5.  3.  p.)  praecipitur : « Ut  ieiuni  ad  confirmationem  veniant 
perfectae  aetatis,  ut  moneantur  confessionem  prius  facere,  ut 
mundi  donum  Sane.  Spiritus  valeant  accipere». 

Definitiones  Conciliorum  posterioris  aetatis,  aliaque  hac  de 
re  monumenta  ecclesiastica, 'invenies  in  Tractatu  de  Sacram,  in 
gen.,  pag.  98.  et  seq.  — Obiectiones  vero  quae  ab  adversariis 
contra  Confirmationem  proponuntur,  in  ipsa  evolutione  argu- 
mentorum ad  vindicandam  thesim,  praeoccupavimus. 


ARTICULUS  SECUNDUS 
De  materia  et  forma  confirmationis. 

Duplex  in  sacramento  confirmationis  conferendo  ritus  exter- 
nus adhibetur,  impositio  manus,  et  chrismario,  seu  unctio  chri- 
smatis in  fronte.  Praeterea  duplex  etiam  impositio  manus  fit: 
prima,  quae  a chrismatione  seiuncta  est  ac  diversa,  dum  episco- 
pus, extensis  super  confirmandos  manibus,  oratione  praescripta. 
Spiritum  Sanctum  advocat;  secunda,  quae  chrismationi  coniuncta 
est,  nec  ab  ea  distinguitur,  dum  episcopus  imposita  capiti  con- 
firmandi manu,  pollice  frontem  signat,  ungitque  dicens : Signo  te 
signo  crucis  et  confirmo  te  chrismate  salutis  in  nomine  Patris  et  Filii 
et  Spiritus  Sancti.  — Quaenam  ex  his  materia  est  essentialis  Con- 
firmationis? — Multum,  cum  quaestioni  huic  respondent,  theo- 
logi inter  se  discrepant;  sed  praecipuae  sententiae  quatuor  sunt. 
Prima  est  eorum  qui,  post  Petrum  Aureolum,  dixerunt  solam 

impositionem  manuum  materiam  esse  Confirmationis,  unctionem 
vero  chrismatis  ad  sacramentum  pertinere,  sed  non  essentialiter. 
— Secunda  sententia,  huic  prorsus  opposita,  tenet,  cum  Bellar- 
mino,  Maldonato,  Estio,  materiam  essentialem  Confirmationis  in 
sola  chrismatis  unctione  esse  collocandam.  — Tertia,  quae  pau- 
corum fuit,  docuit  manus  impositionem  et  chrismationem  mate- 
riam esse  huius  sacramenti;  sed  nunc  utramque  simul,  nunc  al- 
terutram tantum  fuisse  adhibitam,  iuxta  variam  locorum  et  [Ec- 
clesiarum consuetudinem:  ubi  vero  utraque  simul  adhibetur,  ni- 
hil plus  conferri,  quam  si  alterutra  adhibeatur.  — Demum  quarta 
utramque  statuit  materiam  esse  essentialem  Confirmationis,  im- 
positionem nempe  manus  et  chrismationis , ita  ut  si  unum  ex  his 
praetermissum  fuerit  sacramentum  sit  nullum.  Haec  est  sententia 
quam  communiter  sequuntur  Theologi  recentiores;  quamvis  in- 
ter eos  etiam  dissidium  occurrat,  nam  nonnulli  primam  manus 
impositionem,  quae  a chrismatione  distincta  est,  ad  sacramenti 
valorem  necessariam  esse  censent;  alii  vero  impositionem  manus, 
quae  chrismationi  adiungitur,  tenent  solam  requiri,  et  cum  chri- 
smatis unctione  sacramenti  materiam  essentialem  constituere. 

Iuxta  diversas  has  sententias , variae  sunt  etiam,  ut  patet, 
opiniones  circa  Confirmationis  formam. 

Nos,  communiorem  doctrinam  amplectentes,  sequentem  thesim 
statuimus. 


THESIS  II. 

Materia  essentialis  confirmationis  est  chrismatio  et  impositio  manus, 
quae  chrismatis  unctionem  comitatur:  — forma  vero  sunt  verba, 
quae  unctioni  respondent ; apud  Latinos:  « Signo  te  signo  crucis 
et  confirmo  te  chrismate  salutis  in  nomine  Patris  et  Filii  et  Spi- 
ritus Sancti)):  apud  Graecos:  ((Signaculum  doni  Spiritus  Sancti)), 

Prob.  I.  pars  thesis  de  materia  confirmationis. 

Quoad  chrismationem.  Ex  Traditione  PP.  et  Conciliorum, 
quorum  testimonia,  de  chrismate  in  *^hoc  sacramento  adhibito, 
retulimus  in  thesi  praecedenti.  — Praeterea,  iuxta  perpetuam  in 
Ecclesia  traditionem.  Concilium  Florentinum,  Decreto  pro  Ar- 
menis  , declaravit : « Secundum  sacramentum  est  Confirmatio , 
cuius  materia  est  chrisma  confectum  ex  oleo,  quod  nitorem  signi- 

ficat  conscientiae,  et  balsamo,  quod  odorem  significat  bonae  fa- 
mae, per  episcopum  benedicto».  — Et  Concilium  Tridentinum 
sess.  7.  can.  2.  definivit : « Si  quis  dixerit,  iniurios  esse  Spiritui 
Sancto  eos,  qui  sacro  Confirmationis  chrismati  virtutem  aliquam 
tribuunt,  anathema  sit  ». 

His  autem  verbis  Concilium  Tridentinum  sat  clare  indicat 
chrismatis  unctionem  materiam  esse  essentialem  sacramenti : ideo- 
que  eodem  sensu  cetera  Concilia,  et  Patres,  qui  de  chrisq[iate 
loquuntur,  intelligenda  sunt.  — Sed  et  idipsum  eos  sensisse  ex 
eorum  testimoniis  directe  demonstratur,  nam 

1.  Chrismationi  vim  conferendi  gratiam  tribuunt,  ut  cuique 
legenti  loca  superius  citata  manifeste  apparet. 

2.  Chrismationem  appellant,  stricto  et  proprio  sensu,  sacra- 
mentum et  eam  baptismo  et  Eucharistiae  aequiparant.  Confer 
textus  allatos  Tertulliani,  S.  Cyr.  Hierosol.,  S.  Cyr.  Alexandrini, 
S.  August.,  Theodoreti.  His  addantur,  inter  ceteros,  S.  Pacianus 
(serm.  de  baptismo) : « Lavacro  peccata  purgantur,  chrismate 
Sanctus  Spiritus  superinfunditur . . . atque  ita  totus  homo  renasci- 
tur et  innovatur  in  Christo».  Et  S.  Maximus  in  scholiis  ad  ca- 
pit. 2.  libri  S.  Dionysii  de  ecclesiastica  hierarchia,  postquam 
multa  praeclara  de  Confirmatione  dixerit,  concludit : « Perficit 
omnia  divinum  unguentum,  cum  effunditur,  quemadmodum  sum- 
ptio sancti  corporis  et  sanguinis». 

3.  Docent  unctionem  hanc  iterari  non  magis  posse  ac  ba- 
ptismum. Ita  S.  Augustinus,  contra  ep.  Petiliani,  iam  citatus ; et 
S.  Optatus,  de  schismate  Donatistarum  (1.  7.  c.  4.). 

Quoad  impositionem  manus.  Hanc  esse  essentialem  evincitur 
I.  ex  eo  quod  eam  adhibuisse  Apostolos  constat,  dum  sacramen- 
tum Confirmationis  conferebant. 

2.  Ex  doctrina  PP.  et  Cone,  superius,  articulo  primo,  expo- 
sita. — Addas  testimonia  Ven.  Beda  (in  exposit.  Ps.  xxvi.): 
« Illa  unctio,  quae  per  manus  impositionem  ab  episcopis  fit.  Con- 
firmatio dicitur»  ; — Rabani  Mauri  (de  inst.  cleric.  1.  i.  c.  28.); 
« Episcopus  baptizatum,  per  manus  impositionem  cum  ipso  Chri- 
smate, consignat»;  — Amalarii  Fortunati  (de  ofHc.  eccles.  lib.  i. 
cap.  27.):  « Ut  ab  episcopis  solis  inungantur  per  manus  imposi- 
tionem,  ab  Apostolis  assumptum  est»;  etc.  — Addas  quoque  in 
professione  fidei  praescripta  Waldensibus  ad  Ecclesiam  reducibus 

(anno  1210.),  declaratum  fuisse:  «Confirmationem  ab  episcopo 
factam,  id  est  impositionem  manuum,  sanctam  et  reverende  esse 
accipiendam  censemus  ».  — Et  ad  recentiora  tempora  devenien- 
tes, Concilium  Coloniense,  an.  1536.  p.  7.  cap.  8.  (Labbe  t.  14. 
p.  533.)  declaravit:  « Omnes  fideles. . . .per  manus  impositionem 
episcoporum  Spiritum  Sanctum  post  baptismum  accipere  debent, 
ut  pleni  Christiani  inveniantur».  Cui  consonat  Cone.  Rhemense 
an.  1583.  in  c.  9.  (Labb.  t.  15,  p.  891.),  de  Confirmatione  ita 
disserens:  « Quamvis  unusquisque  per  Baptismum  catalogo  fide- 
lium sit  adseriptus. . . tamen. . . nonnisi  per  impositionem  manuum 
episcopi,  plus  roboris  et  gratiae  recipit ».  Et  Narbonense  an.  1^09. 
cap.  15.  (Labb.  ibid.  pag.  1587.),  affirmans,  « sanctorum  Patrum 
institutionibus  constare...  post  baptismum  in  hoc  sacramento, 
quo  per  impositionem  manuum  episcopi  Spiritus  Sanctus  diffun- 
ditur in  corda  fidelium,  robur  atque  fortitudinem  dari.  » 

Et  haec  sufficiant. 

Quod  impositio  manus,  ad  validitatem  sacramenti  necessaria, 
sit  illa  quae  cum  chrismatione  coniungitur,  patet 

1.  Ex  documentis  mox  citatis; 

2.  Ex  Pontificali  Romano,  quod  post  extensionem  manus 
primam  cum  oratione  Omnipotens  sempiterne  Deus,  etc.  praescri- 
bit, ut  « Pontifex  sedens  super  faldistorium,  vel  etiam,  si  multi- 
tudo confirmandorum  exegerit,  illis  dispositis  ....  Pontifex  stans 
cum  mitra  illos  confirmat  genuflexos. ...  Et  Pontifex  inquirat  si- 
gillarim de  nomine  cuiuslibet  confirmandi  ».  Ex  quibus  verbis 
recte  infertur  : ergo  antea,  post  impositionem  manus  primam 
non  erant  confirmati;  ac  proinde  impositio  illa  manus  essentialis 
non  erat. 

3.  Ex  praxi  Ecclesiae  graecae,  quae  nullam  impositionem 
aliam  manus  adhibet,  praeter  eam,  quae  est  chrismationi  annexa, 
ut  constat  tum  ex  eorum  |Euchologiis  tam  antiquis,  quam  re- 
centibus a Goario  editis;  tum  ex  Greg.  Thessalonicensi,  et  Mich. 
Palaeologo,  qui  in  professione  fidei,  quam  anno  1274.  ad  Gregor.  X. 
misit,  diserte  ait:  «Aliud  est  sacramentum  confirmationis,  quod 
per  manuum  impositionem  episcopi  conferunt  chrismando  renatos  ». 

Idipsum  confirmabitur  ex  probatione  2.  partis  theseos. 

Prob.  2.  pars  thesis  de  forma  confirmationis. 

I.  Quia  oratio  respondens  praeviae  impositioni  manus  super 

confirmandos  nullo  modo  pertinet  ad  essentiam  formae : — 
nam  a)  forma  materiae  respondet,  eique  coniungitur;  sed  de- 
monstravimus primam  impositionem  manus  episcopi  super  or- 
dinandos non  esse  neque  partialem  materiam  sacramenti  confir- 
mationis; ergo  oratio  quae  huic  impositioni  manus  respondet, 
non  est  forma.  — Praeterea  in  Ecclesia  graeca  non  habetur  nisi 
impositio  manus  quae  fit  cum  chrismatione;  ac  proinde  nonnisi 
huic  respondere  potest  forma.  Oratio  vero  ad  invocandum  Spi- 
ritum Sanctum,  in  administrando  hoc  sacramento  apud  Graecos 
nulla  occurrit. 

b)  forma  non  potest  proferri  ab  alio,  praeterquam  a ministro ; 
— oratio  autem  praevia,  de  qua  agimus,  aliquando  recitari  con- 
suevit a presbytero  baptizante,  statim  post  baptismum,  antequam 
episcopus  ad  confirmandum  accederet.  Id  ex  codicibus  antiquis- 
simis ostendit  Martene. 

2.  Quia  directe  demonstratur  formam  apud  Latinos  esse  verba 
haec,  quae  a ministro,  dum  chrismate  ungit  confirmandum,  pro- 
feruntur: Signo  te  signo  crucis  et  confirmo  te  chrismate  salutis  in 
nomine  Patris  et  Filii  et  Spiritus  Sancti,  Etenim  a)  forma  sacra- 
menti consistit  in  verbis  quae  materiam  determinant  ad  signifi- 
candum et  producendum  eiusdem  sacramenti  effectum : — atqui 
id  faciunt  verba  citata.  Ergo.  — Proh.  min.  Effectus  confirmatio- 
nis est  roborare  fidelem  ad  christianam  militiam,  ita  ut  strenue 
nomen  Christi  portet  et  eius  fidem  profiteatur:  iam  vero  hunc 
effectum  significant,  ut  patet,  verba  praedicta.  — b)  Forma  haec 
« signo  te  » etc.  non  solum  assignatur  a Concilio  Florentino,  in 
Decreto  pro  Armenis,  sed  invenitur  in  antiquissimis  ritualibus; 
et  quia  non  legitur  ab  aliquo  Concilio,  aut  Pontifice  invecta  at- 
que praescripta,  eam  fuisse  in  usu,  initio  ipso  Ecclesiae,  dicen- 
dum est. 

Ad  Graecos,  quod  attinet,  forma  haec,  signaculum  doni  Spiri- 
tus Sancti j subintelligendo,  tibi  datur,  vel  uce,  antiquissima  est, 
et  approbata  a Pontificibus  Romanis  et  a Conciliis.  Etenim  as- 
seritur in  Cone.  Const.  I.  Oecumenico , can.  7.  (Labbe  t.  2. 
pag,  952.)  ubi  inquit:  « Arianos. ...  signatos,  sive  unctos  primum 
sacro  chrismate  et  frontem,  et  oculos,  et  nares,  et  aures.  Et  eos 
eos  signantes  dicimus:  signaculum  doni  Spiritus  Sancti  ».  Neque 
hic  Concilium  de  sola  haereticorum  reconciliatione  agit;  nam 
S.  Cyrillus  (catech.  18.  num.  33.)  verba  illa  Confirmationi  tribuit: 

nec  unquam  Graeci  chrismationem  adhibuerunt,  nisi  in  Confir- 
matione sola,  ut  ex  eorum  liquet  Euchologiis  a Goario  divulgatis. 
Deinde  quoties  in  Conciliis  de  unione  Graecorum  actum  est, 
nunquam  haec  eorum  forma  vel  ad  crisin  vocata  est,  etsi  Mar- 
cus Ephesinus  in  Cone.  Florent,  retulisset,  Graecos  sub  ea  forma 
administrare  confirmationem.  Quin  deputata  Cardinalium  Con- 
gregatio ad  examen  Ritualis  Graecorum  ab  Urbano  VIII.,  quoad 
Graecorum  materiam  et  formam  in  Confirmatione  nihil  censuit 
innovandum;  unde  quoad  hoc  caput  recusum  fuit  Rituale  in- 
tegrum. 

Insuper  forma  haec  Graecorum  effectum  sacramenti  exprimit, 
cum  significet  gratiam  Spiritus  Sancti  ad  profitendam  viriliter 
fidem,  sicut  decet  Christi  militem.  Hinc  etiam,  ob  rationem  al- 
latam, nihil  significatione  differt  forma  haec  Graecorum  a forma 
quam  in  Latina  Ecclesia  solam  veram  esse  propugnavimus. 

Difficultates  quae  urgentur  adversus  alias  circa  materiam  con- 
firmationis sententias  ea  quam  propugnamus  vitat,  nec  impu- 
gnatur nisi  argumentis  negativis,  quibus  opponimus  positiva  atque 
gravissima.  — Aiunt  adversarii , Scripturam  non  memorare  un- 
ctionem cum  chrismate  tamquam  materiam  confirmationis:  sed 
respondemus  chrisma  esse  materiam  evidenter  constare  ex  Tra- 
ditione. Allegant  quosdam  Patres,  qui  de  confirmatione  loquentes, 
solum  nominant  impositionem  manus ; alios  Patres  afferunt,  qui 
de  impositione  manus  silent,  et  chrisma  confirmationis  laudibus 
extollunt.  Reponimus  adversariis:  Patres  unam  materiam  com- 
memorantes aliam  non  excludunt;  et  dum  modo  unam,  modo 
aliam  designant,  indubie  ostendunt  utramque  eiusdem  sacramenti 
esse  materiam. 


ARTICULUS  TERTIUS 
De  ministro  confirmationis. 

Minister  confirmationis  alius  est  ordinarius^  qui  potestatem 
habet  vi  Ordinis  sui  completam  ad  hoc  sacramentum  valide  con- 
ferendum: alius  vero  extraordinarius,  qui  vi  ordinis  nonnisi  in- 
choatam potestatem  habet  ad  baptizatos  confirmandos ; quae,  pro- 
inde, ut  hoc  facere  possit,  dispensatione  legitima  compleri  debet. 

Ordinarium  Confirmationis  ministrum  esse  presbyterum  con- 
tendit Photius,  saeculo  nono,  Graecorum  schismaticorum  ante- 
signanus; eumque  in  hoc  errore  secuti  sunt  Waldenses,  Wiclef- 
fitae,  Hussitae,  necnon  Calvinus  et  alii,  qui  licet  Confirmationem 
e sacramentorum  numero  deleant,  cum  illis  tamen  haereticis  an- 
tiquioribus negant  episcopum  solum,  ut  ministrum  ordinarium, 
confirmare  posse.  — Tridentina  Synodus  fidei  definitionem  de 
Confirmationis  ministro  tulit,  sessione  7.  can.  3.,  his  verbis:  «Si 
quis  dixerit,  sanctae  Confirmationis  ordinarium  ministrum  non 
esse  solum  Episcopum,  sed  quemvis  simplicem  sacerdotem ; ana- 
thema sit  ».  Et  sess.  23.  postquam  in  capit.  4.  declaraverit  Epi- 
scopos « presbyteris  superiores  esse;  ac  sacramentum  Confirma- 
tionis conferre,  ministros  Ecclesiae  ordinare,  atque  alia  pleraque 
peragere  ipsos  posse,  quorum  functionum  potestatem  reliqui  in- 
ferioris Ordinis  nullam  habent  »;  in  can.  7.  statuit:  « Si  quis 
dixerit,  episcopos  non  esse  presbyteris  superiores,  vel  non  habere 
potestatem  confirmandi  et  ordinandi:  vel  eam,  quam  habent,  illis 
esse  cum  presbyteris  communem anathema  sit  ». 

De  ministro  confirmationis  extraordinario  lis  fuit  olim  non 
minima  inter  doctores,  multis  cum  S.  Thoma  affirmantibus,  sa- 
cramentum hoc  a presbytero  administrari  posse,  si  dispensatio 
accideret  Summi  Pontificis , — negantibus  paucis , et  inter  eos 
erat  Estius.  Verum  communior  sententia  semper  firmior  evasit 
decursu  temporis,  et  nunc  eam,  si  de  fide  non  dicimus,  ut  Do- 
minicus Soto  et  Gregorius  de  Valentia  asseruerunt,  certam  ta- 
men, et  omnino  tenendam  esse  propugnamus. 

His  breviter  adnotatis,  apponitur 

THESIS  III. 

Minister  confirmationis  ordinarius  est  solus  episcopus;  extraordi- 
narius vero  potest  esse  presbyter  ex  dispensatione  Sedis  Apostolicae. 

Prob.  I.  pars  thesis,  i.  — Ex  Scripturis.  Etenim,  Act.  viii.  le- 
gimus missos  fuisse  Petrum  et  loannem  Apostolos  ut  per  impo- 
sitionem manuum  Spiritum  Sanctum  darent  illis  quos  Philippus 
baptizaverat : et  cap.  19.  pariter  legimus  Paulum  Apostolum  con- 
firmasse eos  quos  alii  baptizaverant.  — Atqui  nulla  ratio  assignari 
potest,  cur  soli  Apostoli  manus  imposuerint  et  ex  uno  loco  ad 

alium  venerint  ut  baptizatos  confirmarent,  nisi  quia  istud  munus 
ad  primum  ecclesiasticum  gradum,  idest  ad  episcopalem,  pertinet. 
Ergo. 

Dices,  undenam  constat  Apostolos  manus  imposuisse  ut  epi- 
scopos, non  ut  presbyteros?  Primo,  ex  eo  quod  in  Scriptura 
numquam  legimus  presbyteros  confirmasse:  secundo,  et  certo, 
ex  Traditione. 

2.  Haec  autem  traditio  manifesta  apparet  in  documentis  quae 

citavimus  pro  thesi  1.  — Liquet  etiam  ex  sequentibus  Summo- 
rum Pontificum  factis  atque  Decretis.  Cum  Photius  ordinariam 
confirmandi  potestatem  presbyteris  tribueret,  Nicolaus  I.  errorem 
non  tulit  nec  dissimulavit,  sed  Bulgaros  a Photianis  presbyteris 
confirmatos  iterum  iussit  confirmari,  quia  isti  ordinariam  pote- 
statem non  habuerant,  et  delegari  non  poterant  a Patriarcha  Con- 
stantinopolitano,  cum  Bulgari  subessent  Occidentali.  Hoc  factum 
colligimus  ex  epistola  Photii  ad  omnes  Orientis  episcopos,  ubi 
de  Nicolai  decreto  acerbe  queritur.  Idem  factum  narratur  in  epi- 
stola synodica  ad  Adrianum  directa  a Concilio  generali  VIII.  — 
Innocentius  III.  eundem  graecorum  abusum  • aetate  sua  damnavit : 
etenim  in  epistola  ad  Lucium,  Legatum  Constantinopolitanum , 
ita  loquitur:  « Pervenit  ad  audientiam  nostram,  quod  quidam 
simplices  sacerdotes  apud  Constantinopolim  ea  sacramenta  prae- 
sumant fidelibus  exhibere,  quae  ab  Apostolorum  tempore  rite 
fuerunt  solis  Pontificibus  reservata,  ut  est  sacramentum  Confir- 
mationis, quod  chrismando  renatos  soli  debent  episcopi  per  ma- 
nus impositionem  conferre Discretioni  tuae  mandamus,  qua- 

tenus omnibus  Latinis  presbyteris  apud  Constantinopolim  con- 
stitutis districte  prohibeas,  ne  talia  de  cetero  sua  temeritate  prae- 
sumant ».  Gregorius  IX.  in  epistola  ad  Barensem  episc.  repetit 
et  confirmat  decretum  Innocentii  III.  — Innocentius  IV. , con- 
sultus de  ritibus  Graecorum,  in  epist.  ad  Othonem  Card.  Lega- 
tum in  regno  Cypri,  de  Confirmatione  sic  respondet:  « Soli  epi- 
scopi consignent  chrismate  in  frontibus  baptizatos,  quia  huius 
unctio  non  debet  nisi  per  Episcopos  exhiberi;  quoniam  soli  Apo- 
stoli quorum  vices  gerunt  episcopi,  per  manus  impositionem, 
quam  confirmatio  vel  frontis  chrismario  repraesentat.  Spiritum 
Sanctum  tribuisse  leguntur  ». 

3.  Ex  aptissima  convenientia  confirmatur  thesis.  Confirmatio 
est  perfectio  baptismi;  a primario  igitur  ministro  Ecclesiae  est 

I.  — De  Sacramentis.  28 

conferenda : — in  confirmatione  miles  Christi  nuncupatur : con- 
firmat ergo  episcopus,  quia  nuncupatio  militum  summis  ducibus 
reservatur. 

Prob.  2.  pars  thesis. — i.  Ex  Conciliis. — Nam  Concilium 
Tridentinum,  in  canone  superius  citato,  et  Cone.  Florentinum, 
in  Decreto  ad  Armenos,  declarant  Ordinarium  Ministrum  Con- 
firmationis esse  Episcopum.  — Ergo  saltem  innuunt  alium  esse 
ministrum  eiusdem  sacramenti  extraordinarium.  Et  conclusio  ro- 
boratur I.  ex  eo  quod  in  aliis  sacramentis,  pro  quibus  non  da- 
tur minister  extraordinarius,  ut  in  poenitentia,  extrema  unctione,  etc. 
Concilia  citata  statuant  simpliciter  sacerdotem  esse  ministrum. 
2.  — Ex  clausula,  quam  Concilium  Florentinum  apposuit  decla- 
rationi factae  de  ministro  ordinario  confirmationis : « Legitur 
tamen»,  addit  Concilium,  «aliquando  per  Sedis  Apostolicae 
dispensationem,  ex  rationabili  et  urgente  admodum  causa,  sim- 
plicem Sacerdotem  chrismate  per  Episcopum  confecto  hoc  ad- 
ministrasse Confirmationis  Sacramentum  ».  — Illud  vero  quod 
adversarii  adnotant,  nempe.  Concilium  dum  ait  « dispensationem 
legi^i,  non  affirmare  eam  vere  aut  legitime  fuisse  factam,  nullius 
momenti  est : — utrumque  enim  implicite  Florentinam  Synodum 
declarare  non  est  dubium,  cum  dicat  legi  id  ex  rationabili  et  ur- 
genti causa  fuisse  factum;  quam  causam  profecto  expenderat,  ante 
promulgationem  illius  Decreti,  quod  latum  fuit  nonnisi  « post 
non  mediocrem  testimoniorum  inspectionem  ....  et  earum  de 
quibus  agebatur  rerum  inspectionem  » . 

2.  — Ex  praxi  et  auctoritate  Summorum  Pontificum  certo  osten- 
ditur presbyteros  posse  ex  dispensatione  Sedis  Apostolicae  con- 
ferre Confirmationem.  Et  revera  Romani  Pontifices  Gregorius  M., 
Nicolaus  IV.,  loannes  XXII.,  Urbanus  V.,  aliique  quos  comme- 
morat Benedictus  XIV.  (de  Syn.  1.  7.  cap.  7.  nn.  5.  6.)  dispensa- 
tionem illam  concessere.  Exemplum  hoc  secuti  sunt  ipse  Bene- 
dictus XIV.  et  posteriores  Pontifices;  et  in  hac  regione,  ut 
refert  Kenrick  (tract.  de  Confirm.  cap.  3.)  eadem  potestas  loanni 
Carroll  S.  1.  facta  fuit,  antequam  ad  Episcopatus  honorem  pri- 
mus in  Federatis  Statibus  Americae  Septentrionalis  eveheretur. 
Immo  nunc  ordinarie  datur  Praefectis  Apostolicis,  qui  non  sunt 
Episcopi. 

3.  — Demum  ex  consuetudine  apud  Graecos  vigente,  quod  con- 

tendimus,  confirmatur:  in  Ecclesia  enim  Graeca,  longe  ante 
schisma  Photianum,  consuetudo  introducta  fuit,  ut  presbyteri 
infantibus  baptizatis,  tamquam  minis^-ri  extraordinarii,  conferrent 
sacramentum  Confirmationis;  et  Ecclesia  Latina  praxim  hanc 
Graecorum  non  reprobavit,  cum  in  Conciliis  Oecumenicis  Lug- 
dun.  II.  et  Florentino  ad  suam  communionem  Graecos  admise- 
rit, et  confirmationem,  a graecis  presbyteris  collatam,  invalidam 
non  pronuntiaverit. 

Merito  hic  citari  debent  verba  Benedicti  XIV. . (op.  cit.  c.  9. 
n.  3.):  «Aliis  in  locis,  in  quibus  chrismario  data  a sacerdotibus 
graecis  non  est  a Sede  Apost.  expresse  improbata,  ea  pro  valida 
est  habenda  ob  tacitum  saltem  privilegium  a Sede  Apostolica 
illis  concessum;  cuius  quidem  privilegii  praesumptionem  inducit 
ipsamet  conniventia  et  tolerantia  Romanorum  Pontificum,  qui 
praedictum  morem  Graecorum  scientes  non  contradixerunt,  nec 
unquam  illum  damnarunt». 

Contra  thesim  difficultates,  quae  proponuntur,  nullo  negotio 
solvi  possunt. 

Dicitur  i.  — Ananias,  cum  Episcopus  non  esset,  imposuit 
Saulo  manus  ut  impleretur  Spiritu  Sancto  (Act.  9.  17.).  — Ergo 
confirmationis  non  est  solus  Episcopus  minister  ordinarius. 

Resp.  Trans,  Ant,  N,  Cons,  — Paulus  non  erat  adhuc  bapti- 
zatus,  ideoque  impositio  illa  manus  non  potuit  esse  ad  confe- 
rendum sacramentum  confirmationis.  Fuit  autem  ad  baptismi,  in 
quo  Paulus  impleri  debebat  Spiritu  Sancto,  praeparationem;  et 
ad  obtinendum  visum  Paulo,  iuxta  illud  quod  in  eodem  cap.  9. 
Act.  (v.  12.)  legimus:  «Et  vidit  (in  spiritu)  virum  Ananiam  no- 
mine, introeuntem,  et  proponentem  sibi  manus,  ut  visum  reci- 
piant ». 

2.  — Plura  Concilia  particularia  permittunt  presbyteris  con- 
firmare baptizatos.  — Ergo. 

Resp.  Dist,  Ant,  — Ut  ministris  extraordinariis  C,  secus  N,  — 
et  sic  etiam  intelligitur  quare  alia  Concilia,  quae  citavimus,  di- 
cat Episcopos  solos  conferre  sacramentum  Confirmationis. 

3.  — Sacerdotibus  baptizare  licet  ex  officio  et  Eucharistiam 
conficere.  Ergo  et  confirmare:  qui  enim  potest  maius,  potest  et 
minus. 

Resp.  — N.  Cons,  Tunc  enim  valet  axioma,  quod  in  obie- 
ctione  allegatur,  quando  maius  includit  minus;  id  vero  locum 
non  habet  in  re  praesenti,  quia  Eucharistiae  consecratio  non  in-^ 
eludit  confirmationem;  et  uti  ait  S.  Thomas  (3.  p.  q.  72.  a.  ii. 
ad  2.),  licet  baptismus  efficacior  sit  quantum  ad  remotionem 
mali.  Confirmatio  tamen  est  efficacior  quantum  ad  proficiendum 
in  bono. 


4.  — Innocentius  IIL,  et  Innocentius  IV.  in  declarationibus, 
quas  supra  retulimus,  statuunt  a solis  Episcopis  administrandum 
esse  confirmationis  sacramentum,  et  distincte  prohibent  ne  pre- 
sbiteris  hoc  munus  sibi  usurpent.  Similiter  Clemens  VIII.  (In- 
struet. de  Ritibus  Graecor.)  non  solum  presbyteris  confirmare 
vetuit,  sed  Episcopis  latinis  praecepit  ut  sub  conditione  confir- 
marent eos  qui  a presbyteris  graecis  Confirmationem  accepe- 
rant. 

Resp.  — Innocentii  III.  decretum  spectabat  presbyteros  latinos 
qui  Constantinopoli  degebant,  et  absque  dispensatione  Summi 
Pontificis  sibi  ius  arrogabant  conferendi  sacramentum  chrisma- 
tis : — Innocentius  IV.  pro  Cypriis  providebat,  et  solum  vetabat, 
ad  iurgia  vitanda  inter  Graecos  et  Latinos  in  insula  Cypri  de- 
gentes, ne  presbyteri  graeci  in  posterum  confirmarent : — demum 
Clementis  VIII.  Instructio  respicit  Italo-Graecos  Latinis  subie- 
ctos,  pro  quibus  merito  dubitari  poterat  an  presbyteri  qui  sa- 
cramentum Confirmationis  administraverant,  legitimam  habuerint 
dispensationem  necne. 

ScHOLiON  I.  — Administratio  Confirmationis  iure  ordinario  et 
ex  officio,  solius  Ordinis,  vel  consecrationis  episcopalis,  actus 
est;  iure  extraordinario  autem  et  ex  delegatione  actus  est  Or- 
dinis presbyteralis,  quo  confertur  presbytero  potestas  confirmandi 
inchoata,  incompleta,  quae  delegatione  legitima  perficitur.  Hinc 
dum  ad  confirmandum  delegatur  sacerdos,  non  ei  committitur 
actus  ordinis  episcopalis,  sed  sui  proprii  sacerdotalis,  quatenus 
per  delegationem  potestas  illa  inchoata  fit  libera,  expedita,  com- 
pleta, quae  sine  delegatione  erat  quasi  ligata,  impedita  et  incom- 
pleta. Ex  hisce  simul  fluit  (quia  potestas  confirmandi  iure  ordi- 
nario actus  est  episcopalis  ordinis),  episcopum  electum,  ante 
consecrationem,  confirmare  invalide,  ut  communis  Theologorum 

sententia  docet;  e contra  validam  esse  Confirmationem,  quam 
episcopus  consecratus  administrat  in  aliena  dioecesi. 


ScHOLiON  2«  — Controversum  fuit  inter  Doctores  utrum  de- 
legatio Summi  Pontificis  requiratur  semper  ut  presbyter  valide 
confirmare  possit,  an  vero  sufficiat  delegatio  Episcopi.^  — Bene- 
dictus XIV.  (de  Syn.  lib.  7.  cap.  8.)  postquam  retulerit  rationes 
quae  hinc  inde  afferuntur  a patronis  utriusque  sententiae,  af- 
firmantis et  negantis,  concludit  (n,  7.):  « Ceterum,  quidquid 
sit  de  hac  difficili,  et  valde  implexa  controversia,  omnibus  in 
confesso  est,  irritam  nunc  fore  Confirmationem  a simplici  pre- 
sbytero latino,  ex  sola  Episcopi  delegatione,  collatam,  quia  Sedes 
Apostolica  id  iuris  sibi  unice  reservavit;  quam  quidem  reserva- 
tionem  non  tantum  a consuetudine  in  tota  Ecclesia  Latina  iamdiu 
recepta  tacite  inductam  arbitramur ....  sed  iam  ante  IX.  saeculi 
finem  expresse  factam  colligimus  ex  epist.  70.  Nicolai  I.  ad  Hinc- 
marum,  et  ceteros  Archiepiscopos,  atque  Episcopos,  in  Regno 
Caroli  constitutos,  in  qua  legitur,  Graecorum  Imperatores,  qui 
illis  parebant,  calumniari  sanctam  Romanam  Ecclesiam,  immo 
omnem  Ecclesiam,  quae  Latina  utitur  lingua,  ‘quia  Presbyteros 
sortiri  coniuges  prohibemus,  et  quoniam  eosdem  presbyteros 
chrismate  linire  baptizatorum  frontes  inhibemus’  (tom.  5.  Coli. 
Harduini,  coi.  309.).  Posita  autem  reservatione  facultatis,  de  qua 
est  sermo,  a Summo  Pontifice  sibi  facta,  nec  licite,  nec  valide 
potest  Episcopus  Latinus  illa  uti:  nam,  quamvis  confirmare  sit 
actus  Ordinis  Episcopalis,  cuius  firmitas  et  validitas  a Pontificis 
nutu  non  pendet,  delegare  tamen  simplici  presbytero  potestatem 
exercendi  eiusmodi  actum,  potius  ad  iurisdictionem,  quam  ad 
Ordinem,  pertinet;  Episcoporum  vero  iurisdictio,  sive  sit  imme- 
diate a Christo  Domino,  sive  a Summo  Pontifice,  ita  semper 
huic  subest,  ut,  consentientibus  omnibus  Catholicis,  eiusdem  au- 
ctoritate, et  imperio  limitari,  atque  ex  legitima  causa  omnino 
auferri  possit Quamobrem  Clemens  VI.  priusquam  ad  Ca- 

tholicam comunionem  reciperet  Consolatorem,  Armenorum  Pa- 
triarcham, certior  fieri  voluit,  an  cum  Ecclesia  Romana  sentiret 
etiam  in  hisce  articulis,  expressis  in  Apostolicis  litteris  ad  eum- 
dem  Patriarcham  datis,  quae  habentur  apud  Raynaldum  ad 
an.  1331.  num.  12.  nimirum:  ‘Primo  de  consecratione  chrismatis, 
si  credis,  quod  per  nullum  sacerdotem,  qui  non  est  Episcopus, 

chrisma  potest  rite  et  debite  consecrari.  Secundo,  si  credis,  quod 
Sacramentum  Confirmationis  per  alium,  quam  per  Episcopum, 
non  potest  ex  officio  ordinarie  ministrari.  Tertio,  si  credis,  quod 
solum  per  Romanum  Pontificem,  plenitudinem  potestatis  haben- 
tem, possit  dispensatio  Sacramenti  Confirmationis  presbyteris, 
qui  non  sunt  Episcopi,  committi.  Quarto,  si  credis,  quod  chri- 
smati per  quoscumque  sacerdotes,  qui  non  sunt  Episcopi,  neque 
a Romano  Pontifice  super  hoc  commissionem,  seu  conecssionem 
aliquam  receperunt,  iterum  per  Episcopum,  vel  Episcopos  sint 
chrismandi’.  Quae  verba  perpendant  oportet,  qui  potestatem,  de 
qua  disserimus,  Episcopis  attribuunt». 


ARTICULUS  QUARTUS 
Quibusdam  de  confirmatione  quaestionibus  satisfit. 

1.  Subiectum  Confirmationis  est  omnis  et  solus  homo  bapti- 
zatus,  nec  obstat  infantilis  aetas,  quia  «anima»,  ait  S.  Tho- 
mas  (3.  q.  72.  a.  8.)  « ad  quam  pertinet  et  spiritualis  nativitas 
et  spiritualis  aetatis  perfectio,  immortalis  est,  et  potest  sicut 
tempore  senectutis^  spiritualem  nativitatem  consequi,  ita  tempore 
iuventutis  aut  pueritiae  consequi  perfectam  aetatem,  quia  huius- 
modi  corporales  aetates  animae  non  praeiudicant  » . — luxta  prae- 
sentem disciplinam,  pueri  non  confirmantur  ante  usum  rationis, 
nisi  urgeat  mortis  periculum,  vel  gravis  ratio  suadeat. 

2.  Quoad  necessitatem  Confirmationis,  certum  est  apud  omnes 
eam  non  esse  necessariam  necessitate  medii  ad  salutem ; — an  ex 
praecepto  fideles  illam  recipere  teneantur,  in  dubium  a Theolo- 
gis revocatum  fuit.  S.  Alphonsus  (Theol.  mor.  1.  6.  t.  2.  c.  2. 
n.  182.)  refert  duplicem  hac  de  re  sententiam:  — sed  addit:  « Ve- 
rumtamen  postquam  haec  scripsi  invenio  declaratum  a Benedi- 
cto  XIV.  in  Bulla,  Etsi  pastoralis  (in  bull.  t.  i.  bull.  57.  § 3. 
n.  4.)  . . . . admonendos  essse  (eos  qui  invalidam  receperant  Con- 
firmationem) de  obligatione  gravi  suscipiendi  cum  possint.  Con- 
firmationem ab  episcopis.  En  verba  Pontificis:  ‘Monendi  sunt 
ab  ordinariis  locorum,  eos  gravis  peccati  reatu  teneri,  si  (cum 
possint)  ad  Confirmationem  accedere  renuunt,  ,ac  negligunt*. 

Quapropter  secunda  opinio  supra  relata,  nimirum  non  teneri  fi- 
deles sub  gravi  ad  Confirmationem  suscipiendam,  hodie  non 
videtur  satis  probabilis». 

3.  Ad  chrisma  quod  attinet,  inter  Theologos  controvertitur 
utrum,  mussitate  sacramenti,  confici  debeat  oleo  olivarum  admi- 
scendo balsamum,  an  validum  chrisma  haberi  possit  etiamsi 
balsamum  omittatur : — indubium  tamen  est  chrisma  requiri  be- 
nedictum ab  episcopo,  iure  saltem  ordinario,  et  necessitate  ad 
minus  praecepti. 

4.  — Confirmatio  imprimit  characterem,  auget  gratiam  san- 
ctificantem, et  confert  ius  ad  auxilia  specialia  qua  fortiter  fidem 
Christi  profiteamur. 

De  his  confer  ea  quae  diximus  De  Sacramentis  in  Genere,  p.  i. 
art.  3. ; p.  3.  a.  2.  et  6. 

« Spiritus  Sanctus,  qui  super  aquas  baptismi  salutifero  de- 
scendit illapsu,  in  fonte  plenitudinem  tribuit  ad  innocentiam,  in 
Confirmatione  augmentum  praestat  ad  gratiam,  et  quia  in  hoc 
mundo  tota  aetate  viauris  inter  invisibiles  hostes  et  pericula 
gradiendum  est,  in  baptismo  regeneramur  ad  vitam,  post  bapti- 
smum confirmamur  ad  pugnam;  in  baptismo  abluimur,  post  ba- 
ptismum roboramur».  S.  Euchar.  Lugd.  hom.  in  die  Pentec. 

DE  EUCHARISTIA 


NOTIO  ET  DIVISIO  TRACTATUS 


Eucharistia  est  sacramentum  in  quo  sub  speciebus  panis  et 
vini  corpus  et  sanguis  Christi  continentur  ad  spiritualem  anima- 
rum nostrarum  refectionem.  Dum  ergo  de  Eucharistia  loquimur, 
novae  legis  sacramentum  spectamus  omnium  praestantissimum, 
quo  nihil  sublimius,  nihil  utilius,  suaviusque  nihil  theologicis  in- 
vestigationibus attingi  potest. 

Et  quidem  in  ceteris  sacramentis  est  virtus  a Christo  ad  ho- 
mines sanctificandos  participata;  in  Eucharistia  adest  sanctificatio- 
nis nostrae  Ipse  Auctor  et  Consummator : per  sacramenta  cetera 
disponimur,  ut  docet  S.  Thomas  ad  suscipiendam,  vel  conse- 
crandam Eucharistiam;  haec  vero,  quae  spiritualem  vitam  sus- 
tentat, fovet,  ac  perficit,  finis  est  caeterorum  omnium  sacramen- 
torum. Nec  solum  sacramentum  est  Eucharistia,  sed  et  sacrifi- 
cium; quo  cruentum  illud  semel  in  cruce  peractum  repraesen- 
tatur, Deus  incruenta  oblatione  victimae  infiniti  valoris  colitur, 
et  a nobis  sacrificii  crucis  fructus  uberrime  percipiuntur.  Quam- 
obrem  in  admirationem  rapti  de  augustissimo  hoc  mysterio  ex- 
clamare cum  Psalmista  * debemus : « Memoriam  fecit  mirabilium 
suorum,  misericors  et  miserator  Dominus»:  et  cum  Patribus  Con- 
cilii Tridentini  profiteri  *,  Christum  omnes  in  Eucharistia  divi- 
tias divini  amoris  sui  erga  nos  veluti  effudisse. 

In  ea  enim  magnificentissima  divinarum  perfectionum  mani- 
festatio est.  Et  primo  omnipotentia  Dei  maxime  elucet  in  Eu- 
charistia : nam  ibi  et  substantias  transmutat,  et  accidentibus  alium 


‘ 5-  q.  73-  a-  3- 

• Ps.  IIO. 

• Sess.  13.  c.  2. 

existendi  modum  tribuit,  et  corpus  ad  similitudinem  spiritualis 
substantiae  praesens  efficit,  illudque  constituit  in  dissitis  locis,  et 
tam  multa  operatur,  ut  absolutum  Dei  dominium  in  res  creatas 
omnes  ineffabiliter  prorsus  reveletur.  Quid  autem  de  divina  sa- 
pientia dicam  quae  clarissime  fulget  in  mysterio  Altaris?  Hic, 
fidelis  corpore  et  sanguine  Christi  roboratur  ut  adversus  omnes 
salutis  hostes  munitus,  firmo  ac  celeri  gressu  properare  possit  ad 
coelum,  et  ne  abhorreat  a cruenta  carnis  Christi  comestione,  atque 
a potione  rubescentis  eius  sanguinis,  corpus  et  sanguinem  Christi 
sub  earum  rerum  specie  recipit,  quarum  quotidiano  et  communi  ali- 
mento maxime  delectatur.  In  hoc  perdifficili  mysterio  fides  nostra 
exercetur  et  crescit:  in  eo  spes  erigitur,  et  praesertim  caritas  inflam- 
matur, dum  in  eo  pignus  nobis  datur  quo  nihil  maius  concipi  pot- 
est ad  ostendendam  infinitam  Christi  erga  nos  homines  dilectionem. 

Habet  autem  Eucharistia  multiplicem  analogiam  cum  myste- 
rio Incarnationis,  cuius  non  immerito  dici  quodantenus  posset 
adumbratio  quaedam  et  continuatio.  « Sicut  in  mysterio  Incar- 
nationis», ait  Suarez  ‘,  «humana  natura  proprio  supposito  ca- 
ruit,  ita  hic  accidentia  privantur  subiecto  suo;  et  sicut  ibi  Ver- 
bum sub  humanitate  latuit  factum  homo  ut  nos  redimeret,  ita  Ver- 
bum incarnatum  sub  accidentibus  panis  continetur,  factum  cibus 
et  panis  coelestis  animarum,  ut  eas  reficiat.  Unde  sicut  per  In- 
carnationem factum  est  ut  Verbum  in  humanitate  assumpta  sit 
in  tempore  genitum,  et  iniuriis  temporis  ac  hominum  exposi- 
tum, ipso  Verbo  in  se  impassibili  et  immutabili  permanente;  ita 
Verbum  incarnatum,  quatenus  sub  hoc  sacramento  continetur, 
quotidie  conficitur,  et  in  loco  humili  interdum  iacet,  et  a pravis 
hominibus  iniuriis  afficitur,  ipso  nihilominus  Verbo,  eiusque  hu- 
manitate gloriosa  impassibili  ac  immutabili  permanente  ».  De- 
mum, ne  alias  prosequar  similitudines,  ut  Incarnatio  nobis  exhi- 
bet Unigenitum  Filium  Aeterni  Patris  in  sinu  Matris  Virginis 
naturam  nostram  hypostatica  unione  sibi  copulantem,  ita  Eucha- 
ristia ostendit  eum  in  sinu  Ecclesiae  singulos  fideles  sibi  arctis- 
sime unientem,  eisque  vitam  suam  communicantem. 

Has  mysterii,  de  quo  loquimur,  praerogativas,  figurae  V.  T. 
iam  antea  praenuntiaverunt,  et  nomina  quibus  in  Ecclesia  deco- 
ratum fuit,  ut  possunt,  iudicant. 

* In  3.  p.  S.  Thomae,  disp.  46.  sect.  7.  n.  7. 

Ad  figuras  quod  attinet,  Eucharistia,  prout  est  res  subiecta 
sensibus,  panis  et  vini  species  exhibens,  praesignata  fuit  tum  per 
oblationem  Melchisedech  (Genesis  xiv.  i8.),  tum  per  panes  propo- 
sitionis (Lgv  .XXIV.  j.),  tum  per  panem  subcinericium  (III.  Reg.  xix.  tf.). 
quem  Elias  manducavit,  et  quo  roboratus  ambulavit  usque  ad 
montem  Dei  Horeb:  — prout  realiter  sub  speciebus  corpus  ac 
sanguinem  Christi  continet.  Eucharistiam  adumbraverunt  Sacri- 
ficia omnia  veteris  legis : — mirabiles  eius  effectus,  originem,  et 
suavitatem  manna  praefiguravit  (Exod.  xvi.  14.).  Sed  praecipua 
Eucharistiae  figura  fuit  agnus  f paschalis ; agnus  enim  significavit 
Christum  non  tantum  ut  hostiam,  sed  etiam  ut  cibum,  quia 
agnus  ille  non  modo  immolari  debuit  sed  manducari:  agni  san- 
guis, quo  olim  Hebraei  a devastante  Angelo  et  ab  Aegyptiaca 
servitute  liberati  fuerunt,  effectum  redemptionis  Christi  nobis  per 
Eucharistiam  applicatae  designavit:  et  panis  azjtnus  quocum  agnum 
ex  Dei  praecepto  Hebraei  manducabant,  materiam  ex  qua  con- 
ficitur sacramentum  repraesentavit*. 

Nomina  vero  varia  et  praeclara,  quibus  hoc  mysterium  in 
Ecclesia  significatur,  praestantiam  illius  ac  perfectiones  quas  com- 
plectitur aperte  ostendunt.  — Frequentius  tum  a .Graecis,  tum 
a Latinis  vocatur  Eucharistia  quod  iatine  audit  gratia,  et  gratia- 
rum actio:  sive  quia  Christum  continet,  qui  « plenus  est  gratia  », 
et  est  fons  omnium  gratiarum;  sive  quia  hoc  sacramentum  est 
pignus  vitae  aeternae,  quae,  ut  ait  Apostolus  (Rom.  vi.  23.),  est 
gratia  Dei ; sive  quia  in  institutione  huius  mysterii  Christus  Deo 
egit  gratias;  sive  demum  quia  ad  gratias  Deo  referendas  pro 
omnibus  beneficiis  ab  eo  acceptis  nihil  hoc  mysterio  dignius  est, 
vel  esse  potest. 

Praeterea,  a ritu  qui  in  conficienda  Eucharistia  adhibetur,  vo- 
catur benedictio  et  fractio  panis ; — a materia  ex  qua  conficitur 
panis  dicitur,  licet  etiam  sic  appelletur  sive  ratione  speciei  ex- 
ternae, sive  ratione  virtutis  qua  vitam  spiritualem  conservat  et 
auget.  Quinimmo  non  solum  panis,  sed  et  panis  coelestis,  panis 
mysticus,  panis  animae  substantialis,  panis  Christi,  panis  Angelorum, 
panis  sanctus  vitae  aeternae,  frequentissime  nuncupatur : — et  apud 
graecos  scriptores  saepe  vocatur  donum,  tum  quia  ex  oblationi- 
bus panis  et  vini,  quas  fideles  ad  Ecclesiam  afferebant,  confici 

* V.  S.  Thomas,  3.  q.  73.  a.  6. 

solebat;  tum  qui(i  donum  continet,  nempe  Christum,  qui  cetera 
omnia  dona  longe  superat  ac  antecellit. 

A re  quae  in  Eucharistia  continetur,  sacramentum  hoc  dicitur 
Corpus  Christij  aut  sanguis  Christi,  aut  celebratio  corporis  et  san- 
guinis Lhristi:  et  exinde  est  quod  simul  etiam  vocetur  sacramen- 
tum sacramentorum,  aut  sanctissimum  sacramentum,  aut  sanctum  Do- 
mini; imo  per  antonomasiam  sacramentum,  vel  mysterium,  vel,  \n 
plurali,  mysteria.  — Ab  institutionis  tempore  et  loco.  Euchari- 
stiae sacramentum  appellatur  coena,  coena  dominica,  mensa  Do- 
mini, Pascha,  Novum  Testamentum.  — Ab  adiunctis,  Agapa  dictum 
est,  quia  convivia  caritatis  Eucharistiam  comitabantur.  — Deni- 
que ab  effectibus  vocatur  Communio,  synaxis,  sacramentum  pacis 
et  caritatis.  Viaticum,  ipsa  Vita. 

Est  itaque  Eucharistia  totius  Christiani  cultus  centrum  et 
gloria,  sanctificationis  nostrae  consummatio,  peregrinationis  no- 
strae mortalis  sustentaculum,  praesidium  atque  solamen.  At  ini- 
micus homo,  eadem  de  causa,  bonum  semen  coelestis  tritici  era- 
dicare si  umquam  posset,  vel  saltem  corrumpere,  praesertim  his 
ultimis  Ecclesiae  temporibus,  irrito  sed  vehementi  conatu  moli- 
tus est. 

Nos  ad  pretiosissimum  Christi  donum  melius  intelligendum, 
ardentius  amandum,  sapienterque  adversus  hostium  impetus  de- 
fendendum, hanc  de  Eucharistia  tractationem,  quam  aggredimur, 
in  tres  partes  dividimus ; quarum  prima  erit  de  reali  Christi  prae- 
sentia in  hoc  mysterio,  secunda  de  eodem  prout  est  sacramen- 
tum, tertia  de  eo  ipso  ut  est  sacrificium.  In  prima  parte  Eu- 
charistiae veritatem,  iuxta  catholicam  fidem,  demonstrabimus ; in 
aliis  naturam,  proprietates,  effectus  Augustissimi  Sacramenti  hu- 
ius et  sacrificii  contemplabimur. 

ARTICULUS  PRIMUS 

De  haeresfbus  et  de  catholica  veritate  circa  hoc  mysterium. 

Realem  Christi  praesentiam  in  Eucharistia  indirecte  impugna- 
verunt quotquot  fuerunt  haeretici  qui  veritatem  carnis  Christi  in- 
ficiati  sunt.  Tales  fuerunt  ab  initio  Ecclesiae  Simoniani,  Menan- 
driani,  Manichaei.  His  vero  et  similibus  omissis,  ille  qui  directe 
hanc  fidem  realis  praesentiae  corporis  Christi  in  Sacramento  al- 
taris primus  negavisse  videtur  fuit  loannes  Scotus  Erigena,  sae- 
culo IX. : scripsit  enim  de  Eucharistia  librum,  et  in  eo,  ut  Hin- 
cmarus  refert  docuit : « Sacramentum  altaris  non  esse  verum 
corpus  et  verum  sanguinem  Domini,  sed  tantum  memoriam  veri 
corporis  et  sanguinis  ».  Idem  de  Scoti  errore  narrat  Ascelinus 
in  epistola  sua  ad  Berengarium:  et  certum  est,  librum  Scoti  in 
Vercellensi  Concilio,  an.  1050.,  fuisse  damnatum,  et  iterum,  circa 
idem  tempus,  a Concilio  Parisiensi,  et  tertio  a Concilio  Romano, 
an.  1059. 

Illa  aetate,  circa  annum  1047.,  Berengarius,  Archidiaconus 
Andegavensis  Ecclesiae,  venena  haeresis  suae  circa  Eucharistiae 
veritatem  spargere  coeperat,  nam  dixerat  Eucharistiam  non  esse 
vere  substantialiter  Corpus  et  Sanguinem  Domini,  sed  sola  voce  sic 
appellari  pro  eo  quod  tamquam  umbra  et  figura  significativa  sit  Cor^ 
poris  et  Sanguinis  Domini.  Verum  realis  Christi  praesentia  in  Eu- 
charistia, admissa  fuit,  ut  videtur,  a Berengario,  et  negata  tran- 
substantiatio,  quia  nonnulli  Berengarii  discipuli,  ait  Guitmun- 

* L.  de  praedest.  c.  31. 

dus  qui  docebant  corpus  Domini  vere  esse  in  Eucharistia  sed 
simul  cum  pane,  asserebant  hanc  Berengarii  fuisse  doctrinam  sub- 
tiliorem, Damnata  pluries  fuit  eius  haeresis,  in  conciliis  nempe 
Vercellensi,  Parisiensi  et  Romano  iam  citatis ; iterum  atque  ite- 
rum in  Concilio  Turonensi,  an.  1055. ; Romano,  an.  1059.; 
Rothomagensi  an.  1073.;  Pictaviensi,  an.  1075.;  in  duplici  Ro- 
mano sub  Gregorio  VII.,  annis  1078.  et  1079. : Berengarius  vero 
poenitens  obiit  in  insula  S.  Cosmae  in  Dioecesi  Turonensi,  die 
6 lanuarii  anni  1088. 

Saeculis  insequentibus  pervicaciores  haeretici  adversus  augu- 
stissimum Sacramentum  insurrexerunt.  — Petrus  de  Bruis,  ex 
quo  Petrobrussiani,  dixit,  anno  circiter  1140.,  Christum  Domi- 
num verum  corpus  et  sanguinem  suum  in  ultima  coena  disci- 
pulis suis  dedisse,  sed  deinde  meram  esse  deceptionem  in  eo 
quod  circa  Eucharistiam  a sacerdotibus  docetur  et  creditur  a fi- 
delibus. — Negaverunt  pariter  realem  Christi  praesentiam  in 
sacramento  Albigenses,  circa  annum  1208.,  Flagellantes,  anno  1350. 
— An  idem  senserit  WiclefFus  a quibusdam  revocatur  in  dubium 
cum  modo  realem  praesentiam,  modo  potius  transubstantiationem 
impugnare  videatur:  articulus  tamen  tertius  doctrinae  eius,  a 
Concilio  Constantiensi  damnatus,  veritatem  praesentiae  Christi 
in  Eucharistia  indubie  negat 

Decimosexto  saeculo  Andreas  Carlostadius , Archidiaconus 
Wirtembergensis,  reali  Christi  praesentiae  in  Sacramento  bellum 
indixit,  in  hoc  recedens  a praeceptore  suo  Luthero,  qui  fatetur 
quidem  se  diu  multumque  animo  volvisse  qua  via  posset  dogma 
istud  convellere,  sed  evidentia  tamen  verborum  Christi  compul- 
sum se  fuisse  agnoscit  ad  admittendam  realem  corporis  et  san- 
guinis Christi  praesentiam  in  Eucharistia,  quamquam  cum  panis 
et  vini  substantia,  — quod  huius  haeresiarchae  in  re  praesenti 
constituit  specialem  errorem.  Carlostadio  accesserunt  Huldricus 
Zwinglius  Tigurinus  pastor,  et  loannes  Oecolampadius  apostata 
ex  monaco  birgittano;  eosque  deinde  multi  secuti  sunt. 

Calvinus,  in  fallendi  arte  magister,  verba  sic  composuit  ut 
totus  aliquando  a Zwinglio  recedere  in  doctrina  videatur,  et  ta- 


‘ L.  I.  contra  Berengarium. 

• Articulus  damnatus  a Concilio  haec  habet ; ff  Christus  non  est  in  eodem 
sacramento  identice  et  realiter  propria  praesentia  corporali». 

men  in  modo  loquendi  sed  non  in  re  ab  eo  differt.  Calvini  sen- 
tentia haec  complectitur:  — 

I.  Docet  in  terra  esse  solum  symbola  Coenae,  corpus  autem 
Christi  nonnisi  in  coelo  esse:  proinde  tanto  intervallo  abesse 
Christi  corpus  a pane  et  vino  quanto  a coelo  abest  terra.  — 
2.  Statuit  symbola  et  corpus  Christi,  licet  inter  se  loco  pluri- 
mum distent,  coniuncta  tamen  esse,  non  solum  ratione  signi,  sed 
etiam  quia  Deus  vere  nobis  exhibet  corpus  Christi  et  sanguinem, 
quo  anima  nostra  alatur  in  vitam  aeternam.  — 3.  Addit,  cum 
haec  duo  capita  doctrinae  inter  se  pugnare  videantur,  non  posse 
comprehendi,  sed  fide  sola  teneri  quomodo  coniunctio  fiat  rerum 
tam  distantium,  symbolorum  nempe  Coenae  et  corporis  Christi. 
« Etsi  autem  incredibile  videatur  »,  ait  Calvinus  *,  « in  tanta  lo- 
corum distantia  penetrare  ad  nos  Christi  carnem  ut  nobis  sit  in 
cibum ; meminerimus,  quantum  supra  sensus  omnes  nostros  emi- 
neat arcana  Spiritus  Sancti  virtus,  et  quam  stultum  sit  eius  im- 
mensitatem modo  nostro  velle  metiri.  Quod  ergo  mens  nostra 
non  comprehendit  concipiat  fides.  Spiritum  vere  unire  quae  locis 
disiuncta  sunt».  — 4.  Declarat  non  ipsum  Christi  corpus  nobis 
copulari,  sed  quamdam  vim  ex  eius  carne  et  sanguine  ad  nos 
derivari  per  Spiritum  Christi:  et  id  illustrat  exemplo  solis  cuius 
radiis  tellus  foecundatur.  « Vinculum  istius  coniunctionis  » , in- 
quit Calvinus  « est  Spiritus  Christi,  cuius  nexu  copulamur;  et 
quidem  veluti  canalis,  per  quem  quidquid  Christus  ipse  et  est, 
et  habet,  ad  nos  derivatur.  Nam  si  solem  conspicimus  radiis  in 
terram  emicantem  ad  generandos,  fovendos,  vegetandosque  eius 
foetus,  suam  quodammodo  substantiam  ad  eam  traiicere;  cur  in- 
ferior spiritus  Christi  esset  irradiatio  ad  communionem  carnis  et 
sanguinis  eius  in  nos  traducendam.^»  — 5.  Communicationem 
hanc,  ex  Calvini  sententia,  dicitur  per  fidem  solum  fieri,  ideoque 
solos  praedestinatos  percipere  symbolum  cum  re  per  symbolum 
significata,  quia  soli  praedestinati,  iuxta  Calvinum,  habent  veram 
fidem. 

Sociniani  et  Arminiani,  ulterius  adhuc  progressi,  asseruerunt 
Eucharistiam  esse  sterile  ac  vacuum  signum  quod  nullam  habet 
annexam  promissionem  gratiae  et  ad  hoc  tantum  valet  ut  mortem 


* Lib.  4.  Instit.  c.  17.  § 10. 

• Ibid.  c.  17.  § 12. 

I.  — De  Sacramentis.  29 

Christi  nobis  revocet  in  memoriam.  Cum  his  sentiunt  Anabapti- 
stae,  Mennonitae  et  alii:  Qualceri  ipsum  ritum  Eucharisticum 
prorsus  reiiciunt. 

Adversus  hos  omnes  errores  catholica  veritas  definita  fuit  in 
Concilio  Tridentino,  sess.  13.  can.  i.  his  verbis:  «Si  quis  nega- 
verit in  sanctissimae  Eucharistiae  sacramento  contineri  vtrt,  rea- 
liter  et  substantialiter  corpus  et  sanguinem,  una  cum  anima  et  di- 
vinitate Domini  nostri  lesu  Christi,  ac  proinde  totum  Christum; 
sed  dixerit  tantummodo  esse  in  eo  ut  in  signo,  vel  figura,  aut  vir- 
tute: anathema  sit».  — Haec  autem  verba,  uere,  realiter,  substan- 
tialiter, distincte  adhibuit  Sancta  Synodus,  ut  varia  Novatorum 
placita  his  damnarentur;  dum  enim  dicit  vere  corpus  et  sangui- 
nem Christi  in  Eucharistia  contineri,  excludit  Christi  praesentiam 
in  sacramento,  quae  tantum  esset  per  imaginem  ac  per  figuram; 
dum  addit  realiter,  damnat  eos  qui  contendunt  Christum  esse  in 
Eucharistia  praesentem  tantum  per  fidem;  et  voce  illa  substantia- 
liter praesentiam  corporis  et  sanguinis  Christi  in  mysterio  altaris 
prt)soribit,  quam  Calvinus  invexit,  nempe  per  virtutem  quamdam 
e coelo  diffusam. 

Hoc  itaque  dogma  fidei  de  reali  corporis  et  sanguinis  Christi 
praesentia  in  Eucharistia,  sequentibus  articulis  vindicabimus,  et 
primo  ex  Sacris  Litteris. 


ARTICULUS  SECUNDUS 
De  pro‘mi8sione  Eucharistiae. 

In  Evangelio  loannis,  capite  sexto,  communiter  Protestantes 
contendunt  sermonem  non  esse  de  Eucharistia,  sed  metaphorice 
Christum  loqui  de  manducatione  corporis  sui  ac  potatione  san- 
guinis, et  significare  fidem  in  seipsum,  qui  se  appellat  panem  vi- 
vum et  panem  coelestem.  Catholici,  fere  universi , e contra  tenent 
Christum  in  illo  capite  promisisse  carnem  suani  vere  et  proprie 
ad  manducandum,  et  sanguinem  suum  ad  bibendum,  seu  promi- 
sisse ^ Eucharistiam  suo  tempore  dandam,  in  qua  vere,  realiter 

^ Christus  de  mysteriis  et  miraculis  insignioribus,  quae  ad  salutem  omnium 
patrare  decreverat,  prius  commonefacere  discipulos  suos  solitus  fuit,  ut  facilius 
ea  crederent  cum  adimplerentur.  Sic,  antequam  baptismum  institueret,  dixit : 

ac  substantialiter  continerentur  corpus  et  sanguis  Domini  in  ci- 
bum et  potum  fidelium  ad  nutriendam  vitam  gratiae.  Diximus 
hanc  esse  doctrinam  fere  omnium  catholicorum,  quia  paucis  qui- 
busdam Doctoribus  caput  sextum  loannis  exponere  placuit  de 
spirituali  dumtaxat,  non  de  sacramentali  manducatione  et  pota- 
tione corporis  et  sanguinis  Domini  in  Eucharistia. 

Verum  hanc  paucorum  sententiam  omnino  improbandam  com- 
muniter censent  Theologi,  et  iudicio  subscribunt  Maldonati,  qui 
eam  declarat  temerariam,  et  gravioribus  etiam  condemnasset  ver- 
bis, ait,  nisi  « compertum  haberet  homines  bene  Catholicos,  er- 
rore magis  animi  quam  vitio,  in  haereticorum  sententiam  impe- 
gisse ». 

Dum  autem  catholici  conveniunt  in  admittenda  promissione 
Eucharistiae  a Domino  facta  in  capite  loannis  sexto,  et  defen- 
dunt a V.  48.  illius  capitis  usque  ad  finem  de  sacramentali  man- 
ducatione et  potatione  corporis  et  sanguinis  Christi  sermonem 
esse,  non  omnes  tamen  admittunt  de  Eucharistia  loqui  etiam 
Christum  in  2.  parte  capitis,  quae  est  a v.  25.  ad  48. : — de  prima 
enim  parte,  quae  primos  24.  versus  complectitur  nulla  est  con- 
troversia, cum  evidenter  spectet  miraculum  multiplicationis  quin- 
que panum,  et  referat  sedulitatem  turbarum  in  conquirendo  lesu. 
Probabilior  nobis  videtur  sententia  quae  unicum  agnoscit  scopum 
totius  contextus  a ver.  25.  ad  finem  capitis,  ubi  eadem  fere  est 
phraseologia,  et  ubi  Christus  multa  de  fide  disserit,  non  ut  eam 
dicat  esse  cibum  quem  ipse  erat  daturus,  sed  ut  explicet  neces- 
sariam esse  ad  illum  cibum  coelestem  comparandum,  quem  pro- 
mittit, nempe  Eucharistiam. 

Ut  appareat  nexus  totius  orationis,  et  prae  oculis  habeantur 
verba  Salvatoris,  ex  quibus  argumentum  desumimus  ad  vindican- 
dam realem  eius  praesentiam  in  Eucharistia,  subiicimus  Evange- 
licae  narrationis  brevem  analysim. 

« Nisi  quis  renatus  fuerit  ex  aqua  et  Spiritu  Sancto , non  potest  introire  in 
regnum  Dei  » (loann.  iii.  5.);  antequam  morti  traderetur  saepius  mortem  suam 
discipulis  praenuntiavit,  et  dixit : « Filius  hominis  tradetur.  ...  et  condemna- 
bunt eum  morte,  et  tradent  eum  gentibus  ad  illudendum,  et  flagellandum,  et 
crucifigendum,  et  tertia  die  resurget » (Matth.  xx.,  18.  19.);  Ascensionem  suam 
praedixit  illis  verbis  : Modicum  et  iam  non  videbitis  me , et  iterum  modi- 
cum et  videbitis  me,  quia  vado  ad  Patrem  » (loan.  xvi.  16.);  Spiritum  San- 
ctum promisit,  inquiens:  «r  Ego  rogabo  Patrem  et  alium  Paraclitum  dabit  vobis, 
ut  maneat  vobiscum  in  aeternum  » (loan.  xvi.  16.). 

Christus  in  deserto  quinque  panibus  et  duobus  piscibus  satiat 
quinque  virorum  millia;  et  postea  super  mare  ambulans,  transit 
Capharnaum.  Eo  convolat  multitudo  populi,  non  tam  Christi  di- 
lectione atque  cupiditate  salutis  ducta,  quam  potius  quia  iterum 
ab  eo,  a quo  iam  saturata  fuerat,  sperabat  saturari.  — « Quaeritis 
me»,  ait  Dominus,  «non  quia  vidistis  signa  sed  quia  manduca- 
stis ex  panibus  et  saturati  estis»  (v.  26.):  ut  carnale  hoc  desi- 
derium arceat,  animosque  erigat  ad  excellentiorem  cibum  inqui- 
rendum, addit : — « Operamini  non  cibum  qui  perit,  sed  qui  per- 
manet in  vitam  aeternam,  quem  Filius  hominis  dabit  vobis.  Hunc 
enim  Pater  signavit  Deus » (v.  27.).  — Quaerunt  ludaei  quid 
operari  debeant  ad  hunc  cibum  coelestem  sibi  comparandum,  et 
respondet  lesus  necessarium  esse  ut  in  se  credant:  ad  hoc  ludaei 
miraculum  aliquod  insigne  petunt,  commemorando  prodigia  a 
Moyse  patrata,  qui  cibo  de  coelo  per  quadraginta  annos  in  de- 
serto pavit  patres  eorum.  lesus  ait:  — «Arnen  amen  dico  vobis: 
non  Moyses  dedit  vobis  panem  de  coelo,  sed  Pater  meus  dat  vo- 
bis panem  de  coelo  verum.  Panis  enim  Dei  est,  qui  descendit  de 
coelo  et  dat  vitam  mundo»  (w.  32.  33.). 

Tunc  quaerentibus  ludaeis  panem  hunc.  Dominus  dicit  se 
esse  illum  panem:  — «Ego  sum»,  inquit,  « panis  vitae;  qui  venit 
ad  me,  non  esuriet;  et  qui  credit  in  me  non  sitiet  umquam» 
(ver.  33.).  Reprehendit  autem  ludaeorum  incredulitatem,  et,  illis 
murmurantibus,  quia  dixerat  se  esse  panem  vivum  qui  de  coelo 
descenderat,  iterum  confirmat  se  esse  panem  qui  manducandus 
est  ut  vita  aeterna  obtineatur:  immo  declarat  qua  ratione  panis 
ille  coelestis  sit  manducandus,  et  dicit  id  fieri  manducando  car- 
nem suam,  seu  illud  ipsum  corpus,  quod  immolabitur  pro  salute 
mundi : — « Amen,  amen  dico  vobis : qui  credit  in  me,  habet  vi- 
tam aeternam.  Ego  sum  panis  vitae.  Patres  vestri  manducaverunt 
manna  in  deserto,  et  mortui  sunt.  Hic  est  panis  de  coelo  descen- 
dens, ut,  si  quis  ex  ipso  manducaverit,  non  moriatur.  Ego  sum 
panis  vivus,  qui  de  coelo  descendi.  Si  quis  manducaverit  ex  hoc 
pane,  vivet  in  aeternum,  et  panis,  quem  ego  dabo,  caro  mea  est 
pro  mundi  vita»  (vv.  47-32.). 

Hoc  audito,  litigare  incipiunt  ludaei  ad  invicem  quaerentes 
quomodo  possit  lesus  carnem  suam  dare  ad  manducandum;  Chri- 
stus vero  mentem  suam  clarius  adhuc  aperit : — « Dixit  ergo  eis 
lesus : Amen,  amen  dico  vobis : nisi  manducaveritis  carnem  Filii 

hominis,  et  biberitis  eius  sanguinem,  non  habebitis  vitam  in  vo- 
bis. Qui  manducat  meam  carnem,  et  bibit  meum  sanguinem,  ha- 
bet vitam  aeternam,  et  ego  resuscitabo  eum  in  novissimo  die. 
Caro  enim  mea  vere  est  cibus,  et  sanguis  meus  vere  est  potus : 
qui  manducat  meam  carnem,  et  bibit  meum  sanguinem,  in  me 
manet,  et  ego  in  illo.  Sicut  misit  me  vivens  Pater,  et  ego  vivo 
propter  Patrem:  et  qui  manducat  me,  et  ipse  vivet  propter  me. 
Hic  est  panis,  qui  de  coelo  descendit : non  sicut  manducaverunt 
patres  vestri  manna,  et  mortui  sunt.  Qui  manducat  hunc  panem, 
vivet  in  aeternum»  (vv.  54-59.)- 

Verba  Salvatoris  multos  discipulorum  adeo  offendunt,  ut  ea 
dicerent  esse  sermonem  durum  quem  nemo  posset  audire : quare 
lesus  ad  eos:  — «Hoc  vos  scandalizat.^  Si  ergo  videritis  Filium 
hominis  ascendentem  ubi  erat  prius?  » (vv.  62,  6j.)  — quasi  dicat, 
an  tunc  etiam  illud  fieri  non  posse  arbitramini?  vel  quasi,  ob- 
iurgans  eorum  incredulitatem,  sensum  hunc  proferat:  hoc  vos 
scandalizat  cum  adhuc  vobiscum  sim  et  facilius  intelligi  possit 
me  vobis  carnem  meam  dare  ad  manducandum,  praesentem  prae- 
sentibus? Quid  facietis  cum  videritis  me  in  coelum  ascendentem? 
quanto  magis  scandalizabimini  cum  videatis  me  in  coelo,  vos  esse 
in  terra?  Addit  ergo:  — «Spiritus  est  qui  vivificat;  caro  non 
prodest  quidquam : verba  quae  ego  locutus  sum  vobis,  spiritus  et 
vita  sunt » (v.  64.).  Id  est : humanus  et  carnalis  sensus  mysteria 
divina  non  assequitur;  Spiritus  Sanctus  est  enim  qui  dat  eorum 
intelligentiam : quae  autem  verba  dixi  vobis  spiritualia  et  vivifica 
sunt,  et  nonnisi  ab  homine  spirituali  apprehendi  possunt. 

Sed  iam  multi  post  illam  coelestis  cibi  revelationem.  Domi- 
num relinquunt:  Christus,  ad  Apostolos  conversus,  eos  interro- 
gat: — «Numquid  et  vos  vultis  abire?  » (vers.  68.)  — Respondet 
Petrus:  «Domine  ad  quem  ibimus?  verba  vitae  aeternae  habes. 
Et  nos  credidimus,  et  cognovimus,  quia  tu  es  Christus,  Filius 
Dei » (vv.  69.  70.). 

His  praemissis,  demonstramus  in  sermone,  quem  loannes  re- 
fert Evangelii  sui  capite  sexto,  Christum  promisisse  se  daturum 
corpus  suum  sanctissimum  et  sanguinem  suum  pretiosissimum  in 
cibum  et  potum  ad  spiritualem  animarum  nostrarum  refectionem. 

THESIS  I. 

Institutionem  Eucharistiae,  in  qua  vere,  realiter  et  substantialiter  cara 
Christi  manducetur,  eiusque  sanguis  bibatur,  promissam  fuisse  ver-- 
bis  Evangelii  loannis,  vi.  48-59.,  probatur  invicte. 

Omnis  probatio  thesis  ad  hoc  unicum  argumentum  reduci 
potest:  — Vera,  realis,  ac  substantialis  praesentia  corporis  et  san- 
guinis Christi  in  Eucharistia,  ad  salutarem  refectionem  fidelium 
animarum,  promissa  fuit  loan.  vi.  48-59.,  si  non  metaphorico 
sensu,  quo  significent  « credere  in  Christum,  fide,  spe  et  caritate 
amplecti  Christum  pro  nobis  passum  et  mortuum»,  sed  vero  et 
proprio  sensu  intelligi  debeant  haec  verba  Christi:  «Panis,  quem 
ego  dabo,  caro  mea  est  pro  mundi  vita ; nisi  manducaveritis  car- 
nem Filii  hominis  et  biberitis  eius  sanguinem  non  habebitis  vi- 
tam in  vobis ; caro  mea  vere  est  cibus  et  sanguis  meus  vere  est 
potus;  qui  manducat  me,  et  ipse  vivet  propter  me».  Atqui  vero 
et  proprio  sensu  debent  intelligi.  Ergo.  — Maior  evidens  est,  et 
admissa  ab  omnibus,  nam  tam  perspicua  sunt  verba  illa,  ut,  si 
proprio  accipiantur  sensu,  nemo  in  dubium  revocare  possit  iis 
annuntiatam  fuisse  et  promissam  a Christo  veram,  realem  ac  sub- 
stantialem sumptionem  corporis  et  sanguinis  sui.  — Minor  pro- 
batur sequenti  pacto. 

I.  Loquitur  Christus,  (ver.  52.),  de  cibo  novo  futuro,  a se 
exhibendo  — «panis,  quem  ego  dabo».  — Atqui  fides  in  Chri- 
stum, imo  in  eius  passionem  ac  mortem  pro  salute  hominum, 
non  erat  novi  quidpiam,  quod  Christus  deinceps  exhibendum  lu- 
daeis  promitteret : haec  enim  in  Christum  fides  iam  vigebat  apud 
ludaeos,  eamque  Christus  illis  frequenter  iam  commendaverat.  — 
Ergo  non  de  fide  in  seipsum,  metaphorica  locutione,  loquitur 
Christus,  sed  sine  metaphora  de  pane  novo,  quem  ipse  erat  da- 
turus, ac  proinde  de  Eucharistia. 

II.  Eodem  versu  52.,  Christus  declarat  quinam  sit  ille  cibus 
futurus,  et  ait  esse  carnem  suam,  eam  ipsam  carnem,  quam  daturus 

erat  (in  cruce)  pro  mundi  vita.  Ergo  loquitur  de  vera  carne,  quam 
daret  manducandam  sub  specie  panis.  — Evidentior  adhuc  sen- 
sus verborum  Christi  apparet  in  textu  graeco:  — «et  panis  au- 
tem quem  ego  dabo,  caro  mea  est,  quam  ego  dabo  pro  mundi 
vita  » 

III.  Christus  accurate  distinguit  inter  manducare  carnem,  et 
hibere  sanguinem:  — «Nisi  manducaveritis  carnem  Filii  hominis 
et  biberitis  eius  sanguinem  non  habebitis  vitam  in  vobis  » (v.  54.): 
« Qui  manducat  meam  carnem  et  bibit  meum  sanguinem  habet 
vitam  aeternam»  (v.  55.):  et  eamdem  distinctionem  repetit  (v.  56. 
et  57.).  — Atqui,  si  Christus  metaphorice  de  fide  loqueretur,  ina- 
nis prorsus  foret  ista  cibi  potusque  distinctio,  cum  in  metapho- 
rica  sumptione  Christi  per  fidem  unum  omnino  sit  manducare  et 
bibere.  Ergo. 

IV.  Locutiones  istae,  manducare  carnem,  et  bibere  alicuius 
sanguinem,  non  habent  translatum  sensum  nisi  in  malam  partem, 
et  apud  ludaeos,  frequenti  omnium  usu,  significabant  persecu- 
tione, insidiis,  calumniis  aliquem  impetere.  — Ergo  necessario  ex- 
cludendus est  ex  illis  locutionibus  sensus  translatus,  et  unice  ad- 
mittendus sensus  proprius  et  immediatus  de  vera  nempe  et  reali 
manducatione  carnis  et  potatione  sanguinis.  Antecedens  constat 
ex  multis  locis  Scripturarum,  et  ex  communi  consensu  philolo- 
gorum. Ut  quaedam  Sacrarum  Litterarum  citemus  exempla,  le- 
gimus in  Ps.  (xxvi.  I.  2.):  «Dominus  illuminatio  mea,  et  salus 
mea,  quem  timebo?  Dominus  protector  vitae  meae,  a quo  tre- 
pidabo? Dum  appropiant  super  me  nocentes,  ut  edant  carnes 
meas.  Qui  tribulant  me  inimici  mei,  ipsi  infirmati  sunt  et  ceci- 
derunt». — Apud  lob  (xix.  22.)  habetur:  «Quare  persequimini 
me  sicut  Deus,  et  carnibus  meis  saturamini».  — In  Prophetia 
Michaeae  (iii.  3.)  est:  «Qui  comederunt  carnem  populi  mei,  et 
pellem  eorum  desuper  excoriaverunt».  — In  Novo  Testamento 
quod,  apud  Lucam  (xvi.  i.),  legitur  «diffamatus  est»,  Syrus  ver- 
tit, « comedebant  ei  frustra  (carnes)  eius  » ; et  illud  apud  Matth. 
(xxvii.  12.)  « cum  accusaretur  a principibus  sacerdotum»  in  ver- 

sione  Syriaca  similiter  redditur  « cum  frustra  (carnes)  eius  co- 
mederent principes  sacerdotum»  ^ 

V.  Auditores  Christi  verba,  quibus  promiserat  carnem  suam 
ad  manducandum,  intellexerunt  in  sensu  obvio  de  manducatione 
vera  et  reali,  quamvis  circa  modum  illius  manducationis  errave- 
rint ; et  cum  audirent  illam  realem  manducationem  carnis  Christi, 
vehementer  scandalizati  sunt:  — Christus  vero  non  correxit  opi- 
nionem eorum  quoad  oralem  et  veram  manducationem  camis 
suae,  nec  dixit  se  locutum  fuisse  metaphorice  de  fide  in  eum  ha- 
benda; sed  e contra  eumdem  sensum  manducationis  oralis  ma- 
ximopere  confirmavit.  Atqui,  hoc  agendi  modo,  Christus  evidenter 
ostendit  verba  sua  intelligenda  esse  proprio  ac  immediato  sensu, 
non  tropico  ad  significandam  fidem.  Ergo.  — 

Maior,  quoad  primum  enunciatum,  patet  ex  verbis:  «Litiga- 
bant ergo  ludaei  ad  invicem  dicentes:  quomodo  potest  hic  no- 
bis carnem  suam  dare  ad  manducandum»  (ver.  53.);  ex  verbis 
discipulorum  Christi  paulo  infra : « Durus  est  hic  sermo  et  quis 
potest  eum  audire?  » (v.  61.)  et  ex  v.  67.:  « Ex  hoc  multi  disci- 
pulorum eius  abierunt  retro,  et  iam  non  cum  illo  ambulabant». 
Propter  spiritualem  vero  manducationem  aut  potationem  per  fi- 
dem a Christo  propositam  nullo  modo  potuissent  auditores  scan- 
dalum pati ; et  multo  minus  potuissent  spiritualem  illam  mandu- 
cationem impossibilem  reputare. 

Quoad  secundum  enunciatum,  eadem  Maior  manifesta  est 
cuique  legenti  verba  Christi  a ver.  54.  ad  finem.  — Etenim,  non 

* V.  Card.  Wiseman , Lectures  on  the  real  presence  etc.  L.  2.  — Diffi- 
cultas aliqua  oriri  posset  ex  illis  lob  xxxi.  31.:  ff  Si  non  dixerunt  viri  taber- 
naculi mei : quis  det  de  carnibus  eius  ut  saturemur?  » At  huius  loci  multiplex 
est  interpretatio.  Quidam  aiunt  verba  esse  odii  domesticorum  adversum  lob; 
alii,  odium  etiam  in  illis  verbis  intelligentes,  referunt  pronomen  eius  ad  hostes 
lob;  quidam  non  de  carnalibus  lob  aut  inimicorum  eius,  sed  de  victu  a lob 
liberaliter  egentibus  ac  hospitibus  eius  suppeditato  intelligunt , ita  ut  sensus 
sit,  quis  inveniet  qui  non  fuerit  ex  eius  victu  saturatus;  — et  iuxta  has  varias 
interpretationes  nihil  ex  versu  illo  desumitur  quod  infirmet  significationem  su- 
perius propositam  locutionis  de  qua  nunc  agimus.  Si  autem  apud  aliquos  Pa- 
tres verba  citata  de  flagranti  amore  erga  lob  explicantur;  et  in  Officio  de  Cor- 
pore  Christi  usurpantur  ad  significandum  ardens  desiderium  suscipiendi  illud 
mysterium,  id  solum  ostendit  verba  fuisse  etiam  accepta  sensu  non  metapho- 
rico,  sed  typico  atque  prophetico. 

modo  Dominus  noster  quod  dixerat  repetit  cum  affirmatione  em- 
phatica : « Arnen,  amen  dico  vobis , nisi  manducaveritis  carnem 
Filii  hominis  » ; sed  addit  quod  horrendum  erat  ludaeis  nempe 
debere  eos  bibere  eius  sanguinem;  — « et  biberitis  eius  sangui- 
nem » ; — manducationem  hanc  carnis  et  potationem  sanguinis 
proponit  sub  comminatione  mortis  spiritualis:  a Nisi  manduca- 
veritis. . . non  habebitis  vitam  in  vobis  » ; — declarat  effectus  mi- 
rabiles illius  manducationis,  quam  iterum  atque  iterum  inculcat ; 
excludit  omnem  significationem  figuratam : « caro  enim  mea  vere 
est  cibus  et  sanguis  meus  vere  est  potus  n (v.  56.);  — ait  cibum  istum 
esse  manna  praestantiorem,  quod  non  posset  dici  si  de  fide  age- 
retur, cum  non  minus  per  manna,  aut  per  quemlibet  alium  cibum, 
tamquam  per  nudum  signum,  fides  Christi  excitari  posset;  — 
opinionem  audientium  de  orali  manducatione  carnis  miraculo 
suae  Ascensionis,  ut  mox  declarabimus  in  sequenti  argumento, 
firmat,  difficultatem  maxime  corroborans  et  augens  in  animis  Ju- 
daeorum natam,  quomodo  nempe  posset  carnem  suam  dare  ad 
manducandum ; — et  demum  incredulos  discipulos,  quibus  haec 
manducatio  videbatur  impossibilis  et  horrenda,  permittit  abire. 

Minor  argumenti  propositi,  nimirum,  hunc  modum  agendi  ex 
parte  Christi  ostendere  verba  eius  intelligenda  esse  in  sensu  pro- 
prio et  non  metaphorico,  videtur  aperta.  Num  Christus,  mitissi- 
mus ac  misericors  Salvator  hominum,  qui  potuisset  uno  verbo 
errorem  auditorum  gravissimum  depellere,  eum  non  depulisset.^ 
Num  illud  verbum  non  solum  noluisset  proferre,  sed  etiam  ma- 
gis ac  magis  inducere  voluisset  auditores  ad  sensum  quem  in- 
tellexerant retinendum?  Num  permisisset  potius  discipulos  suos 
deficere  a sui  sequela  quam  explicare  verba  quae  metaphorice 
essent  intelligenda,  sed  quae  ab  eis,  propter  claram  eorumdem 
verborum  significationem  ad  designandam  veram  manducationem 
carnis,  proprio  et  obvio  sensu  intellecta  fuerant  ? — Et  argumen- 
tum confirmatur  ex  modo  quo  agere  solebat  Salvator  noster  cum 
obscure  quid  proponeret:  illud  enim  explicabat;  ut  fecit  (Matth.  xiii.) 
quoad  parabolas  seminantis  et  zizaniorum;  et  (loan.  iii.)  quoad 
regenerationem  hominis  et  miram  per  sacramentum  aquae  nati- 


‘ ludaei  prohibebantur  manducare  carnes  cum  sanguine,  et  bibere  san- 
guinem etiam  ex  animali  mundo.  Lev.  iii.  17.;  vn.  26.;  xvii.  10.  etc.  — Confer 
Sap.  XI.  7. ; Isa.  xlix.  26. ; Apoc.  xvi.  6. 

vitatem;  et  (loan.  x.)  quoad  parabolas  pastoris,  ovium,  ostii;  et 
simili  modo  alias  Hic  autem  non  explicuit  aliter,  sed  dixit  iis 
qui  non  recesserant:  «Vultis  et  vos  abire?»  quasi  diceret,  non 
habeo  aliud  quod  faciam:  quod  proposui,  ut  verba  sonant,  credi 
debet;  qui  autem  acquiescere  non  vult,  abeat. 

VI.  In  argumento  praecedenti  diximus  Christum  confirmasse 
quod  ludaei  crediderant  de  manducatione  non  metaphorica,  sed 
vera  et  reali  carnis  suae,  appellando  ad  miraculum  insigne  suae 

‘ « From  these  examples,  three  whereof,  like  that  under  the  discussion, 
refer  to  images  drawn  from  frood , we  may,  I think , deduce  a very  certain 
corollary,  or  canon ; that  whenever  our  Saviour*s  expressions  were  erroneously 
taken  in  their  literal  sense  , and  he  meant  them  to  be  figurative , it  was  his 
constant  practice  instantly  to  explain  himself,  and  let  his  audience  understand, 
that  his  words  were  to  be  taken  figuratively.  The  eighth  chapter  of  St.  Iohn, 
from  which  I have  quoted  three  examples,  is  a striking  proof,  that  even  when 
malice  and  perverseness  were  the  sources  of  misinterpretation,  he  was  not  to 
be  wearied  out  by  its  repeated  recurrence,  but  undeviatingly  adhered  to  this 
mild,  prudent,  and  conciliating  rule,  of  ever  correcting  the  misapprehensions 
of  his  audience. 

Let  us  now  examine  our  Saviour’s  practice  in  the  opposite  case.  Secondly, 
therefore,  I say,  that  when  his  words  were  rightly  understood  in  their  literal 
sense  , and  that  correcte  interpretation  gave  rise  to  murmurs  or  objections, 
it  was  his  custom  to  stand  to  his  words,  and  repeat  again  the  vcry  sentiment 
which  had  given  the  offence.  The  following  instances  well  demonstrate  this 
rule. 

Matth.  IX.  2.  lesus  « said  to  the  man  sick  of  the  palsy;  Son,  be  of  good 
heart , thy  sins  are  forgiven  thee  ».  The  hearers  took  these  words  in  their 
literal  meaning,  and  vere  right  in  doing  so ; stili  they  expressed  their  displeasure 
with  them,  saying;  «this  man  blasphemeth  ».  Our  Lord  does  not  abate  the 
least  in  the  expression , which , being  rightly  understood , had  caused  the 
obiections,  but  in  his  answer  repeats  it  again  and  again.  « Which  is  easier 
to  say,  thy  sins  are  forgiven  thee,  or  to  say,  rise  up  and  walk.  But  that  you 
may  know  that  the  Son  of  man  hath  power  on  earth  to  forgive  sins  »,  etc* 

Io.  VIII.  56.  Our  Redeemer  said  to  the  lews : « Abraham  your  father  rejoiced 
that  he  might  see  my  day:  he  saw  it  and  was  glad  ».  His  auditors  correctly 
took  his  words  in  their  literal  import,  as  equivalent  to  an  assertion  that  he 
was  coeval  with  Abr.iham ; and  they  murmured  accordingly.  ‘ The  lews  then 
said  to  him  ; thou  art  not  yet  fifty  years  old,  and  hast  thou  seen  Abraham?* 
Our  Saviour,  though  he  foresaw  that  personal  violence  would  be  the  conse- 
quence  of  is  conduct,  did  not  seek  to  modify  his  words,  but  exactly  repeated 
with  his  usual  intrepidity  the  very  sentiment  which  had  caused  so  much 
offence.  ‘ Jesus  said  to  them,  Arnen,  amen.  I say  to  you  , before  Abraham 
was  made,  I am  * » etc.  Wiseman,  Lectures  on  the  real  prescnce.  Lect,  3. 

Ascensionis  in  coelum  post  resurrectionem;  praestat  nunc  quod 
innuimus  paululum  declarare. 

Ex  vv.  62.  et  63.  constat  Christum,  perspecta  ludaeorum  re- 
pugnantia ad  credendum  se  vere  daturum  carnem  suam  in  cibum, 
dixisse  eis:  «Hoc  vos  scandalizat?  Si  ergo  videritis  Filium  ho- 
minis ascendentem  ubi  erat  prius  ? » Porro  interrogatio  haec,  se- 
cundum duplicem  quaiji  habet  expositionem,  confirmat  thesim. 

Et  revera,  una  expositio  est,  quod  voluerit  Christus  rem  mi- 
rabilem ab  ipso  ludaeis  annuntiatam,  alia  pariter  mirabili  con- 
firmare, ut  alias  fecit;  et  haec  expositio  thesim  confirmat,  quia 
si  Dominus  non  promisisset  veram  carnem  suam  se  daturum  in 
Sacramento,  et  noluisset  ostendere  ludaeis  incredulis  et  murmu- 
rantibus esse  omnino  admittendum  illud  quod  putabant  impos- 
sibile, non  fuisset  opus  appellare  ad  Ascensionem  suam  futuram, 
et  ex  hac  potentiam  suam  eis  manifestare,  propter  quam  credere 
debebant  eum  efficere  posse  quod  promittebat,  etsi  illud  arduum 
valde  et  difficillimum  videretur. 

Altera  vero  expositio,  et  probabilior,  est,  quod  Dominus  re- 
prehenderit discipulorum  incredulitatem,  ac  dixerit:  Hoc  vos 
scandalizat  quod  carnem  meam  vobis  ad  edendum  dare  velim  ? 
quid  ergo  facietis,  quando  in  coelum  ascendero,  et  tam  procul 
a vobis  abierit  corpus  meum  ? si  enim  hominem  hominis  in  terra 
degentis  carnem  manducare  non  posse  putatis,  multo  minus 
, credere  poteritis,  utpote  longe  difficilius,  hominem  posse  homi- 
nis in  coelum  sublati  manducare  carnem.  Ex  hac  autem  exposi- 
tione, novum  argumentum  exurgit  ad  thesis  propositae  vindica- 
tionem. Nam  si  Dominus  solum  promisisset  corpus  suum  fide  per- 
cipiendum, non  difficilius  profecto,  sed  facilius,  fuisset  illud  ita  su- 
mere post  Ascensionem;  — Ascensio  enim,  quae  in  fide  discipulos 
roboravit,  faciliorem  non  difficiliorem  reddebat  manducationem 
carnis  Christi  per  fidem  percipiendae ; et  tamen  multo  difficilio- 
rem reddebat  eiusdem  carnis  manducationem  in  terra  realem. 

VII.  Hucusque  Evangelica  verba  per^ndum^,  et  in  illis 
clarissimam  vidimus  significationem  contentam  de  promissione 
facta  a Christo  corporis  sui  nobis  tradendi  in  cibum  et  sangui- 
nis sui  in  potum:  hanc  ipsam  significationem  in  verbis  Christi, 
absque  ulla  ambiguitate  expressam,  agnovit  perpetua  Ecclesiae 
traditio,  cuius  testimonia  quaedam  hic  afferimus. 

Concilium  Alexandrinum  refert  S.  Cyrilli,  eiusdem  Concilii 
praesidis,  ad  Nestorium  Epistolam,  in  Oecumenica  Synodo 
Ephesina  lectam  et  approbatam,  in  qua  haec  habentur : « Ad  be- 
nedictiones mysticas  (Eucharistiam)  accedimus,  et  sanctificamur 
participes  sancti  corporis  et  pretiosi  sanguinis  Christi,  omnium 
nostrum  Redemptoris,  effecti ; non  ut  communem  carnem  perci- 
pientes (quod  absit)  nec  ut  viri  sanctificari,  et  Verbo  coniuncti 
secundum  dignitatis  unitatem,  aut  sicut  divinam  possidentis  ha- 
bitationem; sed  vere  vivificatricem  et  ipsius  Verbi  propriam 
factam.  Vita  enim  naturaliter  ut  Deus  existens,  quia  propriae 
carni  unitus  est,  vivificatricem  eam  esse  professus  est.  Et  ideo 
quamvis  ad  nos  dicat : ^ Arnen,  amen  dico  vobis,  nisi  manduca- 
veritis carnem  Filii  hominis  et  biberitis  eius  sanguinem  ’ , etc. ; 

non  tamen  eam  ut  hominis  unius  ex  nobis  existimare  debemus 

sed  ut  vere  propriam  eius  factam,  qui  propter  nos  Filius  homi- 
nis et  factus  est  et  vocatur  ». 

In  Concilio  Nicaeno  IL,  seu  Oecumenico  VII.,  Actione  6., 
Epiphanius  Diaconus  sic  legit:  «Nullus  aliquando  tubarum 
Spiritus,  sanctorum  videlicet  Apostolorum,  aut  illustrium  patrum 
nostrorum,  incruentum  sacrificium  nostrum,  quod  in  commemo- 
ationem  Christi  Dei  nostri  ac  omnis  dispensationis  eius  efficitur, 
dixit  imaginem  corporis  eius.  Neque  enim  acceperunt  a Domino 
sic  dicere  vel  confiteri,  sed  audiunt  evangelice  dicentem  eum: 

« Nisi  manducaveritis  carnem  Filii  hominis  et  biberitis  eius  san- 
guinem non  intrabitis  in  regnum  coelorum».  Et,  « Qui  mandu- 
cat meam  carnem  et  bibit  meum  sanguinem  in  me  manet  et  ego 
in  eo  » . 

Tertullianus  revincit  haereticos  negantes  veritatem  carnis  ' 
Christi  quibus  in  Evangelio  loannis  cap.  6,  carnem  suam  pro- 
mittit ad  manducandum;  et  cum  haeretici  illi  effutirent  «carnem 
factam  esse  animam  ut  anima  ostenderetur»,  arguit^:  «Omnia 
periclitabuntur  aliter  accipi  quam  sunt,  et  amittere  quod  sunt 
dum  accipiuntur,  si  aliter  quam  sunt  cognominantur ...  In  Chri- 
sto vero  invenimus  animam  et  carnem  simplicibus  et  nudis  vo- 
cabulis editas,  id  est  animam  animam,  et  carnem  carnem;  nus- 
quam animam  carnem,  aut  carnem  animam:  quando  ita  nomi- 
nari debuissent,  si  ista  fuissent : sed  etiam  sibi  quamque  substantiam 

* L.  de  carne  Christi,  c.  13. 

divise  pronuntiatas  ab  ipso,  utique  pro  duarum  qualitatum  di- 
stinctione, seorsum  animam,  et  seorsum  carnem.  Quid  ‘anxia 
est’,  inquit  (Matth.  xxvi.  37.),  ‘anima  mea  usque  ad  mortem?^ 
et  (loan.  vi.):  ‘Panis  quem  ego  dedero  pro  salute  mundi,  caro 

mea  est’ Quod  si  una  caro  et  una  anima,  illa  tristis  usque 

ad  mortem,  et  illa  panis  pro  mundi  salute,  salvus  est  numerus 
duarum  substantiarum,  in  suo  genere  distantium  ». 

S.  Cyprianus  Dominicam  Orationem  explicans  ad  verba 
«panem  nostrum»,  ait^:  «Hunc  autem  panem  dari  nobis  quo- 
tidie postulamus,  ne  qui  in  Christo  sumus,  et  Eucharistiam  quo- 
tidie ad  cibum  salutis  accipimus,  intercedente  aliquo  graviore 
delicto,  dum  abstenti  et  non  communicantes  a coelesti  pane 
prohibemur,  a Christi  corpore  separemur,  ipso  praedicante  et 
monente:  ‘Ego  sum  panis  vitae  qui  de  coelo  descendi.  Si  quis 
ederit  de  meo  pane,  vivet  in  aeternum.  Panis  autem  quem  ego 
dedero  caro  mea  est  pro  saeculi  vita’  (loan.  vi.  51.  seqq.).  Quanda 
ergo  dicit  in  aeternum  vivere  si  quis  ederit  de  eius  pane,  ut 
manifestum  est  eos  vivere  qui  corpus  eius  attingunt  et  Eucha- 
ristiam iure  communicationis  accipiunt,  ita  contra  timendum  est 
et  orandum  ne,  dum  quis  abstentus  separatur  a Christi  corpore, 
procul  remaneat  a salute,  comminante  ipso  et  dicente:  ‘Nisi 
ederitis  carnem  Filii  hominis  et  biberitis  sanguinem  eius,  non 
habebitis  vitam  in  vobis’». 

S.  Hilarius  Patrem  et  Filium  unum  esse  natura,  non  volun- 
tatis tantum  consensu,  probat  ex  eo  quod  vere  nos  carne  Christi 
vescimur  in  sacramento;  et  nos  vere  coelestem  hunc  cibum  su- 
mere demonstrat  ex  promissione  Christi  quae  legitur  apud  loan- 
nem,  vi.  $6.  57.  Testimonium  hoc  insigne  Sancti  Doctoris  ita 
habet  * : « Eos  nunc  qui  inter  Patrem  et  Filium  voluntatis  inge- 
runt unitatem,  interrogo  utrumne  per  naturae  veritatem  hodie 
Christus  in  nobis  sit,  an  per  concordiam  voluntatis?  Si  enim 
vere  Verbum  caro  factum  est,  et  vere  nos  Verbum  carnem  cibo 
dominico  sumimus;  quomodo  non  naturaliter  manere  in  nobis 
existimandus  est,  qui  et  naturam  carnis  nostrae  iam  inseparabilem 
sibi  homo  natus  assumpsit,  et  naturam  carnis  suae  ad  naturam 
aeternitatis  sub  sacramento  nobis  communicandae  carnis  admiscuit? 

‘ L.  de  Oratione  Dominica,  c.  18. 

• L.  8.  de  Trinitate,  nn.  13.  14. 

Ita  enim  omnes  unum  sumus,  quia  et  in  Christo  Pater  est,  et 
Christus  in  nobis  est ....  Si  vere  igitur  carnem  corporis  nostri 
Christus  assumpsit,  et  vere  homo  ille,  qui  ex  Maria  natus  fuit, 
Christus  est,  nosque  vere  sub  mysterio  carnem  corporis  sui  su- 
mimus (et  per  hoc  unum  erimus,  quia  Pater  in  eo  est,  et  ille 
in  nobis);  quomodo  voluntatis  unitas  asseritur ....  Quae  scripta 
sunt  legamus,  et  quae  legerimus  intelligamus : et  tum  perfectae 
fidei  officio  fungemur.  De  naturali  enim  in  nobis  Christi  veri- 
tate quae  dicimus,  nisi  ab  eo  didicimus,  stulte  atque  impie  di- 
cimus. Ipse  enim  ait:  ‘Caro  mea  vere  est  esca,  et  sanguis  meus 
vere  est  potus.  Qui  edit  carnem,  et  bibit  sanguinem  meum,  in 
me  manet,  et  ego  in  eo’  (loan.  vi.  56.  57.).  De  veritate  carnis 
et  sanguinis  non  relictus  est  ambigendi  locus.  Nunc  enim  et 
ipsius  Domini  professione,  et  fide  nostra  vere  caro  est,  et  vere 
sanguis  est.  Et  haec  accepta  atque  hausta  id  efficiunt,  ut  et  nos 
in  Christo,  et  Christus  in  nobis  sit». 

S.  Ambrosius  \ ex  ipsis  verbis  Christi  in  Evangelio  loannis,  vi., 
ostendit  praestantiam  Eucharistiae  prae  manna.  « Revera  mirabile 
est»,  inquit,  « quod  manna  Deus  pluerit  patribus,  et  quotidiano 
coeli  pascebantur  alimento.  Unde  dictum  est:  ‘Panem  angelorum 
manducavit  homo  ’ » (Ps.  lxxvii.  25.).  Sed  tamen  panem  illum 
qui  manducaverunt,  omnes  in  deserto  mortui  sunt : ista  autem 
esca  quam  accipis,  iste  panis  vivus  qui  descendit  de  coelo,  vitae 
aeternae  substantiam  subministrat;  et  quicunque  hunc  manduca- 
verit, non  morietur  in  aeternum:  et  est  corpus  Christi.  Consi- 
dera nunc  utrum  praestantior  sit  panis  Angelorum,  an  caro 
Christi,  quae  utique  corpus  est  vitae.  Manna  illud  e coelo,  hoc 
supra  coelum:  illud  coeli,  hoc  Domini  coelorum:  illud  corru- 
ptioni obnoxium,  si  in  diem  alterum  servaretur ; hoc  alienum  ab 
omni  corruptione,  quod  quicunque  religiose  gustaverit,  corru- 
ptionem sentire  non  poterit.  Illis  aqua  de  petra  fluxit,  tibi  san- 
guis e Christo : illos  ad  horam  satiavit  aqua,  te  sanguis  diluit  in 
aeternum.  ludaeus  bibit,  et  sitit:  tum  cum  biberis,  sitire  non 
poteris:  et  illud  in  umbra,  hoc  in  veritate». 

S.  Augustinus,  cuius  patrocinio  adversarii  gloriantur,  claris- 
sime docet  verba  Christi  quae  capite  6,  loannis  referuntur,  et 
ex  quibus  demonstravimus  promissionem  Eucharistiae,  seu  realis 

‘ De  mysteriis,  c.  8.  nn.  47.  et  48. 

et  oralis  manducationis  et  potationis  corporis  et  sanguinis  Do- 
mini, ita  esse,  obvio  et  immediato  sensu,  intelligenda. 

Etenim  Pelagiani,  peccatum  originale  negantes,  conabantur, 
ut  refert  S.  Augustinus  \ « parvulis  non  baptizatis  innocentiae 
merito  salutem  ac  vitam  aeternam  tribuere;  sed,  quia  baptizari 
non  sunt,  eos  a regno  coelorum  facere  alienos».  Sanctus  Doctor 
hoc  effugium  haereticis  praecludit  inquiens: — «Auferatur  ergo 
dubitatio:  iam  Dominum  audiamus,  non  suspiciones  coniectu- 
rasque  mortalium;  Dominum  audiamus,  inquam,  non  quidem 
hoc  de  sacramento  lavacri  dicentem,  sed  de  sacramento  sanctae 
mensae  suae,  quo  nemo  rite  nisi  baptizatus  accedit:  ‘Nisi  man- 
ducaveritis carnem  meam,  et  biberitis  sanguinem  meum,  non 
habebitis  vitam  in  vobis’.  Quid  ultra  quaerimus?  Quid  ad  hoc 
responderi  potest,  nisi  pertinacia  pugnaces  nervos  adversus  con- 
stantiam perspicuae  veritatis  intendat?»  — Proponit  autem  sibi 
S.  Doctor  adversariorum  responsionem,  et  eam  refutat : « An 
vero  quisquam  etiam  hoc  dicere  audebit,  quod  ad  parvulos  haec 
sententia  non  pertineat,  possintque  sine  participatione  corporis 
huius  et  sanguinis  in  se  habere  vitam : quia  non  ait.  Qui  non 
manducaverit,  sicut  de  Baptismo,  ‘Qui  non  renatus  fuerit ’ ; sed 
ait:  ‘Si  non  manducaveritis’,  velut  eos  alloquens  qui  audire  et 
intelligere  poterant,  quod  utique  non  valent  parvuli?  Sed  qui 
hoc  dicit,  non  attendit  quia  nisi  omnes  ista  sententia  teneat, 
ut  sine  corpore  et  sanguine  Filii  hominis  vitam  habere  non  pos- 
sint, frustra  etiam  aetas  maior  id  curat ....  Et  ubi  est  quod 
eodem  loco  de  hac  ipsa  re  ait:  ‘Panis  quem  ego  dedero,  caro 
mea  est  pro  saeculi  vita?’  (loan.  vi.  52.).  Secundum  hoc  enim 
etiam  ad  nos  pertinere  illud  sacramentum  intelligimus,  qui  tunc 
nondum  fuimus  quando  ista  dicebat;  quia  non  possumus  dicere 
ad  saeculum  nos  non  pertinere,  pro  cuius  vita  Christus  suam 
carnem  dedit». 

Et  in  eodem  libro  primo  de  peccatorum  meritis  et  remissione 
ostendit  tam  certam  apud  Christianos  fuisse  interpetrationem, 
quam  defendimus,  verborum  Christi,  ut  ex  ea  nomen  vitae  ori- 
ginem haberet  Sacramento  datum.  « Optime  »,  ait  «Punici — 
Sacramentum  corporis  Christi  nihil  aliud  quam  Vitam  vocant 


‘ De  peccatorum  meritis  et  remissione,  1.  i.  c.  20. 
* Ibid.  c.  24. 

Quid  aliud  tenent,  qui  Sacramentum  mensae  Dominicae  Vitam 
vo(iant,  nisi  quod  dictum  est,  ‘ Ego  sum  panis  vivus  qui  de  coelo 
descendi’;  et  ‘Panis  quem  ego  dedero,  caro  mea  est  pro  sae- 
culi vita’;  et  ‘Si  non  manducaveritis  carnem  Filii  hominis,  et 
sanguinem  biberitis,  non  habebitis  vitam  in  vobis’  ». 

Quod  vero  S.  Augustinus,  in  his  locis  citatis,  significare 
noluerit  Eucharistiae  sumptionem  necessariam  esse  necessitate  medii, 
et  mox  patebit  in  solutione  difficultatum,  et  plenius  suo  loco, 
cum  de  necessitate  sacramenti  huius  ad  salutem  sermo  erit  ^ 

Duo  alia  solummodo  documenta  ex  Graecis  proferam : — 
S.  Cyrillus  Hierosolymitanus,  Catechesi  22.,  ait:  «Quare  cum 
omni  persuasione  tamquam  corpus  et  sanguinem  Christi  (Eucha- 
ristiam) sumamus.  Nam  in  figura  panis  datur  tibi  corpus,  et  in 
figura  vini  datur  tibi  sanguis:  ut  cum  sumpseris  corpus  et  san- 
guinem Christi,  concorporeus  et  consanguis  ipsi  eflSciaris.  Sic  enim 
et  Christiferi  efficimur,  distributo  in  membra  nostra  corpore  eius 
et  sanguine. ...  Olim  Christus,  cum  ludaeis  disserens,  aiebat: 
‘Nisi  manducaveritis  meam  carnem,  et  biberitis  meum  sanguinem, 
non  habebitis  vitam  in  vobis  ipsis  ’ ». 

Demum  S.  loannes  Chrysostomus  significationem  exponens 
ver.  ^3.  capitis  6.  loannis,  sic  praeoccupat  ac  solvit  adversario- 
rum nostrorum  difficultates,  ut  simul  nullum  possibile  dubium 
relinquat  de  promissione  ibidem  nobis  a Christo  facta  verae, 

* Praeteriri  hic  non  debet  aliud  S.  Augustini  testimonium  egregium  pro 
thesi  quam  vindicamns.  Adversus  eos  loquitur,  qui  verba  quaedam  V.  T., 
veluti  impura  exhorrescentes,  exagitabant;  et  ait:  «Videte  si  non  sunt  isti  ex 
isto  genere  hominum,  qui,  loquente  Christo  de  Sacramento  corporis  et  sangui- 
nis sui,  dixerunt:  ‘Durus  est  hic  sermo;  quis  potest  eum  audire?’  Nisi  quod 
excusabiliores  sunt  qui  verba  divina  quae  non  intelligcbant , non  in  maledi- 
ctione, sed  in  benedictione,  horribilia  non  ferebant.  Mirum  enim  non  est,  si 
maledictum,  quando  auditur,  horretur ; nec  exigendum  est  ut  verbis  non  hor- 
rendis dicatur,  quod  ad  hoc  dicitur,  ut  ab  exhorrente  timeatur : Dominus  au- 
tem talia  dicebat,  quae  amari  praeciperet  non  timeri ; et  tamen  quae  infideli- 
tas sufferat,  ‘Caro  mea  vere  cibus  est,  et  sanguis  meus  vere  potus  est’;  et, 
‘Nisi  manducaveritis  carnem  meam,  et  biberitis  sanguinem  meum,  non  ha- 
bebitis vitam  in  vobis?’  (loan.  vi.  56.  54.).  Si  ergo  Dei  sapientia,  verbis  Sa- 
cramento congruis  pascens  animam  credentem,  non  curavit  insipientiam  nau- 
seantem ; quanto  magis  eadem  ipsa  sapientia , ubi  locus  et  tempus  timoris 
fuerat,  non  amoris,  salubrem  volens  importare  terrorem,  non  curavit  insipientis 
errorem  , quamvis  eius  praevideret  horrorem?  » Contra  Advers.  legis  et  pro- 
phet.  I.  1.  c.  24.  n.  52. 

realis  ac  substantialis  manducationis  carnis  suae  et  potationis 
sanguinis  sui  in  Eucharistia.  Audiatur  S.  Doctor  ^ qui  « ob  in- 
haerentem sententiae  Sacrorum  Librorum  explanationem»  maxime 
celebratur:  — 

(i  ^Spiritus  est\  inquit  ^qui  vivificat,  caro  non  prodest  quid- 
quam^ : hoc  est,  Quae  de  me  dicuntur,  spiritualiter  sunt  acci- 
pienda: nam  qui  camaliter  audit,  nihil  lucratur,  nihil  proficit. 
Carnale  erat  dubitare  quomodo  de  coelo  descendisset,  putareque 
ipsum  esse  filium  losephi ; necnon  illud,  ‘ Quomodo  potest  nobis 
carnem  suam  dare  ad  manducandum  ? ’ Haec  omnia  carnalia ; quae 
oportebat  mystice  et  spiritualiter  intelligere.  Et  quomodo  pote- 
rant, inquies,  intelligere  quid  esset  carnem  comedere?  Oportebat 
certe  opportunum  tempus  expectare  et  interrogare,  nec  desistere. 
‘ Verba  quae  ego  loquutus  sum  vobis,  spiritus  et  vita  sunt  ’ ; id  est, 
divina  et  spiritualia  sunt,  nihil  habent  carnale,  nec  naturalem 
consequentiam Sicut  ergo  hoc  loco  spiritum  pro  spirituali- 

bus dixit,  sic  cum  carnem  dicit,  non  carnalia  intelligit;  sed  car- 
naliter  eos  audire  subindicat,  qui  semper  carnalia  cupiebant,  cum 
oportuisset  spiritualia  appetere.  Si  quis  enim  hoc  camaliter  acci- 
piat, nihil  lucratur.  Quid  ergo?  an  caro  eius  non  est  caro?  Est 
certe.  Quomodo  ergo  dixit,  ^ Caro  non  prodest  quidquam"?  Non 
de  came  sua  intelligit,  absit;  sed  de  iis  qui  dicta  camaliter  ac- 
ciperent. Quid  est  autem  camaliter  intelligere?  Proposita  sim- 
pliciter intelligere,  neque  ultra  quidpiam  excogitare.  Hoc  est 
camaliter  videre.  Non  oportet  autem  de  iis  quae  videntur  ita  iu- 
dicium  ferre,  sed  omnia  mysteria  interioribus  oculis  perspicere, 
id  est,  spiritualiter.  An  is  qui  non  manducat  carnem  eius,  nec 
bibit  eius  sanguinem,  non  habet  vitam  in  semetipso:  quomodo 
ergo  caro  non  prodest  quidquam,  sine  qua  non  possumus  vi- 
vere? Non  de  carne  ipsius  hoc  dictum  esse  vides,  se  de  carnali 
audiendi  modo  ». 

DiflBcultates  praecipuas  adversus  thesim  vindicatam,  proponi- 
mus hic  et  solvimus. 

I.  — Adversarii  dicunt:  idem  est  sensus  verborum  Christi, 
quae  leguntur  versu  52.:  « Si  quis  manducaverit  ex  hoc  pane, 

* In  loannem,  hom.  47.  al.  46.  n,  2. 

I.  — De  Sacramentis.  30 

vivet  in  aeternum;  et  panis  quem  ego  dabo,  caro  mea  est  pro 
mundi  vita»;  ac  illorum  quae  habentur  eodem  capite  6,  loan- 
nis,  V.  35.:  « Ego  sum  panis  vitae : qui  venit  ad  me  non  esuriet, 
et  qui  credit  in  me  non  sitiet  unquam».  Sed  haec  verba  intel- 
ligenda  sunt  sensu  metaphorico  de  fide  in  Christum.  Ergo  et  illa. 

R.  — Solutio  difficultatis  diversa  est  iuxta  diversam  sententiam 
quam  quis  amplectitur  circa  sensum  verborum  Christi  in  Evan- 
gelii  loannis  capite  sexto  a ver.  25.  ad  48.  — Etenim  inter  ca- 
tholicos interpretes  Scripturarum  alii  dicunt,  ut  praenotavimus, 
hanc  capitis  partem  intelligendam  esse  de  fide  in  Christum  et 
non  de  Eucharistia;  alii  veto  tenent  Christum  etiam  illis  versi- 
bus, a 25.  ad  48. , de  Eucharistia  loqui,  quamvis  in  versibus  in- 
sequentibus,  seu  in  tertia  parte  eiusdem  capitis,  clarius  et  expres- 
sius promittat  se  hominibus  daturum  corpus  suum  in  cibum  et 
sanguinem  suum  in  potum. 

Qui  primam  sententiam  defendunt,  solvunt  difficultatem  pro- 
positam negando  Maiorem  argumenti,  etsi  Minorem  putent  esse 
concedendam.  — «Duae  sunt  »,  ait  P.  Franzelin  \ «totius  ora- 
tionis (ver.  35-59.)  partes  sensu  diversae.  Sensus  diversus  in 
eo  est;  quod  in  priori  parte  panis  vitae  declaratur  in  sensum  me- 
taphoricum,  quii tenus  Christus  est  obiectum  fidei  et  per  fidem 
nutrit  vitam  supernaturalem  animae ...  In  parte  altera  panis  vitae 
explicatur  in  sensum  proprium,  proprium,  inquam,  non  signifi- 
catione specifica  panis,  sed  significatione  generica  cibi : quamvis 
ut  ex  huius  promissionis  complemento  in  institutione  Euchari- 
stiae elucet,  sit  ratio  cur  Christus  se  potius  panem  vitae  dixerit 
quam  solum  generice  cibum  vitae,  quia  sub  visibilibus  speciebus 
panis  se  cibum  facit».  — Verum,  et  id  probe  animadvertendum 
est,  auctores  qui  hanc  sententiam  docent,  non  asserunt  duas 
sermonis  Christi  partes  esse  inter  se,  sine  ulla  correlatione,  pror- 
sus disiunctas;  quinimmo  aperte  fatentur  «ad  postremam  par- 
tem totum  quod  in  eodem  sermone  praecedit  referri  veluti  prae- 
parationem et  introductionem». 

Qui  autem  sententiam  alteram  sequuntur  respondent  argu- 
mento adversariorum  concedendo  Maiorem,  qua  statuitur  eum- 
dem  esse  sensum  ver.  52.  ac  v.  35.;  sed  negant  Minorem,  in  qus, 
dicitur  Christum  v.  35.  de  fide  in  seipsum  habenda  locutum  fuisse. 

‘ De  Eucharistia,  p.  20. 

— Christus,  aiunt,  ludaeis  postulantibus  panem  alentem  in  vi- 
tam aeternam,  illum  ofFert,  asseritque  esse  seipsum,  qui  in  Eu- 
charistia et  sub  specie  panis,  animae  famem  satiat,  et,  ut  panis 
materialis  quoad  vitam  corporis,  supernaturalem  animae  vitam 
nutrit,  sustentat,  exhilarat : hic  autem  cibus,  seu  panis  de  quo 
loquitur  Christus,  fide  agnoscitur,  fide  quaeritur,  et  fidem,  ut 
salubriter  suscipiatur,  omnino  requirit:  quare  in  verbis  Christi  a 
V.  35.  ad  49,,  fjd^s  non  est  cibus  qui  promittitur,  et  qui  vocatur 
panis.  secLfides  proponitur  ut  conditio  necessaria  ad  illum  cibuip 
salutariter  capiendum  emi  promittitur,  nempe  Eucharistiam. 

« Quia  ludaei  »,  ait  S.  Cyrillus  Alexandrinus  * exponens  verba 
Christi  apud  loannem  vi.^^.^^«i£^um  (Christum)  quodammodo 
spernebant,  et  singulari  fastu  Mo^en  legislatorem  identidem  ia- 
ctabant,  eiusque  praecepta  magis  quam  Christi  sequenda  esse 
plerumque  asserebant,  et  Moysen  supra  omnes  ipsumque  Salva- 
torem nostrum  Christum  honoris  obtinere  principatum  inde  ma- 
xime probari  putabant,  quod  manna  populo  praebuisset,  et  e saxo 
aquarum  scaturiginem  eduxisset,  necessario  demum  ad  consue- 
tam methodum  revertitur:  neque  vero  palam  et  aperte  dicit  se 
Moyse  praestantiorem  esse,  propter  auditorum  effrenatam  auda- 
ciam et  furorem ; sed  ad  rem  ipsam  quae  admirationem  praebebat 
convertitur,  et  a comparatione  maioris  minus  indicat : ^ Qui  enim 
venit  ad  me,  inquit,  non  esuriet;  et  qui  credit  in  me  non  sitiet  un- 
quam’. Esto  enim,  inquit,  »pse  quoque  vobis  assentiar  datum  esse 
manna  per  Moysen : sed  qui  comederunt,  esurierunt.  Dicam  vero 
datam  esse  vobis  ex  petra  aquam  ^doloris’:  sed  qui  biberunt, 
sitierunt,  et  istorum  largitio  temporarium  usum  praebuit:  ‘Qui 
autem  ad  me  venit,  non  esuriet  unquam:  et  qui  credit  in  me, 
non  sitiet  unquam’.  Quidnam  ergo  Christus  pollicetur?  Nihil 
quidem  corruptibile,  sed  Eulogiam  potius  illam,  quae  est  in 
participatione  sanctae  carnis  ac  sanguinis,  quae  integrum  homi- 
nem ad  incorruptionem  revocat,  ita  ut  nullo  eorum  indigeat  quae 
mortem  arcent  a corpore,  cibo  nimirum  et  potu  ». 

2.  — Christus  loquitur  de  manducatione  quae  fieri  poterat 
cum  loquebatur,  et  ab  iis  quibus  loquebatur,  nam,  in  praesenti, 
ait  V.  57. : « Qui  manducat  meam  carnem,  et  bibit  meum  san- 

* In  loan.  Evangelium,  lib.  3.  (Migne  P.  G.  t.  73.  p.  519.). 

guinem».  — Sed  Eucharistia  cum  adhuc  instituta  non  esset,  non 
poterat  manducari.  Ergo  non  loquitur  Christus  de  Eucharistia. 

R.  — N,  M.  — Christus  enim  coelestem  et  vivificum  cibum, 
de  quo  loquebatur,  promittebat  pro  futuro  tempore,  ut  patet  ex 
his  quae  antea  dixerat  v^rsu  52. : — locutio  ergo  quam  adhibet, 
w.  57.  58.,  non  indicat  praesentem  manducationem  illius  cibi, 
sed  solum  mirabiles  eius  effectus  declarat. 

3.  — Christus,  ver.  57.,  ait:  «Qui  manducat  meam  carnem, 
et  bibit  meum  sanguinem,  in  me  manet,  et  ego  in  illo  ».  At 
mansio  haec  Christi  in  nobis  corporalis  non  est,  sed  spiritualis. 
— Ergo  et  manducatio. 

R.  — N,  tnin,  — Christus  enim  per  Eucharistiam  et  corpo- 
raliter, dum  species  incorruptae  permanent,  et  spiritualiter  manet 
in  suscipientibus.  — Sed  praeterea  adnotandum  est,  nullo  modo 
concludi  posse  ex  mansione  Christi  in  nobis  spirituali,  seu  per 
gratiam  sanctificantem  et  caritatem,  ad  manducationem  carnis 
Christi  spiritualem  dumtaxat  et  metaphoricam : nam  in  sacra- 
mentis institutis  a Christo,  per  actionem  externam  sensibilem 
et  corporalem  effectus  internus  et  spiritalis  producitur.  Quare 
sicut  male  ratiocinaretur  qui  diceret:  talis  est  ablutio  baptismi 
qualis  est  regeneratio  quae  per  baptismi  ablutionem  efficitur;  sed 
haec  regeneratio  est  plane  spiritualis  : ergo  spiritualis  est  ablu- 
tio baptismi ; ita  pariter  male  ab  adversariis  nostris  pro  Eu- 
charistia illud  tamquam  principium  assumitur  ad  ratiocinandum : 
talis  est  manducatio  Christi,  qualis  mansio  eius  in  nobis  est. 

4.  — Christus  de  ea  manducatione  loquitur,  quae  infallibiliter 
conferat  vitam  aeternam.  Atqui  hoc  de  Eucharistiae  manduca- 
tione. dici  nequit,  nam  multi  sunt  qui  ore  sumunt  Eucharistiam, 
et  «iudicium  sibi  manducant  et  bibunt».  Ergo.  — 

R.  — D.  M.  — Quae  infallibiliter  vitam  aeternam  conferat, 
spectata  rei  natura  C.  quaecumque  sit  subiecti  conditio  N.  Verba 
enim  Christi  intelligi  debent  cum  conditione,  nempe,  si  rite  pa- 
nis hic  vitae  manducetur:  quia  panis  iste,  quod  ad  se  attinet, 
utique  semper  vivificat,  et  hoc  significant  verba  Salvatoris;  sed 
tamen  aliunde  impediri  potest  effectus  salutaris,  scilicet  ex  in- 
dispositione  illius,  qui  accedit  ad  Eucharistiam.  Id  autem  com- 
mune est  promissionibus  similibus.  In  Prophetia  loelis  (ii.  32.) 

dicitur : « Omnis  qui  invocaverit  nomen  Domini  salvus  erit » ; 
et  tamen  in  libro  Proverbiorum  habemus  (i.  28.  29.):  «Tunc 
invocabunt  me,  et  non  exaudiam  ...  eo  quod  exosam  habuerint 
disciplinam,  et  timorem  Domini  non  susceperint».  Apud  Lu- 
cam (xi.  IO.)  Dominus  ait:  « Omnis  qui  petit,  accipit»;  et  Apo- 
stolus lacobus  (iv.  3.)  declarat:  «Petitis  et  non  accipitis,  eo  quod 
male  petatis».  Et  apud  Marcum  (ult.  16.)  legimus:  «Qui  cre- 
diderit et  baptizatus  fuerit,  salvus  erit » ; attamen  post  baptismum 
et  iustificationem,  quis  propria  sua  culpa  perire  potest. 

5.  — Christus  loquitur  de  cibo  sine  quo  non  potest  obti- 
neri salus.  Atqui  sine  Eucharistiae  sumptione,  vita  aeterna  ob- 
tineri potest,  ut  patet  in  parvulis.  Ergo  Christus  non  loquitur 
de  Eucharistia. 

R.  — D.  M,  — Absolute,  quasi  sit  ille  cibus  de  necessitate 
medii  ad  salutem  et  quidem  quoad  actualem  eius  sumptionem 
N.  A quibusdam,  sua  culpa  contra  Domini  mandatum  Euchari- 
stiam non  sumentibus  C.  De  necessitate  huius  sacramenti  loque- 
mur  inferius:  hic  solum  adnotamus  Christum  loqui  de  mandu- 
catione cibi  vivifici,  non  de  medio  quo  homo  supernaturaliter  re- 
generari debet,  et  primo  acquirere  vitam  supernaturalem.  Hinc 
illa  verba  « rion  habebitis  vitam  in  vobis  » non  significant  « non 
acquiretis  vitam»  sed  «non  retinebitis  vitam,  eam  amittetis»: 
ac  proinde  spectant  eos  qui  iam  regenerati  fuerant,  et  acquisi- 
erant vitam,  quam,  si  non  sustentetur  et  foveatur,  amittere  pos- 
sunt; non  autem  eos  qui  nondum  regenerati  sunt  per  bapti- 
smum, aut  regenerati  amittere  vitam  supernaturalem  propria  culpa 
non  possunt,  ut  sunt  parvuli.  — Ceterum,  dicant  ipsi  adver- 
sarii, qui  contendunt  verba  illa  intelligenda  esse  de  manducatione 
spiritali  per  fidem,  quomodo  infantes  cibum,  de  quo  loquitur 
Dominus,  manducabunt  per  fidem,  cuius  incapaces  prorsus  sunt? 

Nec  prodest  quidquam  Protestantibus  illud  quod  Augustinus 
saepe  repetit,  infantes  nempe  manducare  Domini  carnem  in  ba- 
ptismo, quatenus  fidei  communicant;  nam  S.  Doctor  non  dicit 
idem  esse  bapt^ari  et  manducare  carnem  Christi;  sed  e contra 
aperte  demonstrat  hoc  praeceptum : « nisi  manducaveritis  » distin- 
gui a praecepto  Baptismi  etiam  in  infantibus,  ut  constat  ex  te- 
stimonio (de  peccatorum  meritis  et  rem.  1.  i.  c.  20.)  in  proba- 
tione thesis  commemorato.  «Dominum  audiamus  »,  inquit,  a non 


Digitized  by  LjOOQle 


470  pars  i.  — DE  REALI  CHRISTI  PRAESENTIA  IN  EUCHARISTIA. 

quidem  hoc  de  sacrammio  lavacri  dicentem,  sed  de  sacramento  sa- 
crae mensae  suae,  quo  nemo  rite  nisi  baptizatus  accedit:  ‘Nisi 
manducaveritis  carnem  meam,  et  biberitis  sanguinem  meum,  non 
habebitis  vitam  in  vobis  ’ ».  — Quum  ergo  S.  Augustinus  ait 
infantes  manducare  carnem  Domini  in  baptismo  nec  posse  vitam 
aeternam  consequi  sine  illa  manducatione,  et  alludit  ad  discipli- 
nam tunc  temporis  in  Ecclesia  vigentem,  iuxta  quam  sacramen- 
tum Eucharistiae  cum  baptismo  infantibus  conferebatur;  et  docet 
infantes,  cum  baptizantur,  in  ipso  baptismo  comedere  carnem 
Domini,  quia  ius  accipiunt  ad  Eucharistiam  suo  tempore  perci- 
piendam qua  nutriantur  et  foveantur  in  vitam  aeternam.  Sicut 
omnis  qui  nascitur  naturaliter  appetit  cibum  suo  tempore  op- 
portune sumendum,  sic  illi  qui  in  Christo  renascuntur,  appetunt 
cibum  renatorum. 

6,  — Si  illa  Christi  verba : « Nisi  manducaveritis  carnem  Filii 
hominis  et  biberitis  eius  sanguinem  » de  Eucharistia  accipi  de- 
beant, tunc  haec  omnibus  sub  utraque  specie  esset  necessaria. 
Sed  iuxta  catholicam  doctrinam  non  omnibus  necessaria  est  Com- 
munio sub  utraque  specie.  — Ergo. 

R.  — N.  M,  — Vis  huius  praecepti  non  in  modo  sumendi, 
sed  in  re  ipsa  est,  quae  sumi  debet:  — sed  de  Koc  praecepto 
loquemur  in  proprio  loco. 

7.  — Capharnaitae  Christi  mentem  non  sunt  assecuti ; puta- 
verunt enim  eum  agere  de^anducatione  carnis  suae  eo  moda 
quo  animalium  carnes  ^rfrusta  discissae  manducantur:  Christus 
vero  eorum  errorem  non  correxit.  Ergo  non  licet  inferre  eum 
de  orali  aliqua  manducatione  locutum  fuisse,  ex  eo  quod  Ca- 
pharnaitas,  ita  intelligentes  eius  verba,  non  correxerit. 

R.  — D,  A,  quoad  i.  membrum,  Capharnaitae  mentem  Christi 
non  sunt  assecuti  quoad  veram  et  realem  manducationem  carnis 
suae  N.  Quoad  modum  illius  m^j]^^ucationLs  C.  Quoad  2.  D.  Ca* 
pharnaitas  non  correxit  Christus  quoad  realem  corporis  sui  man- 
ducationem, et  id  fuit  quia  recte  intellexerant  verba  eius  C.  Non 
correxit  carnalem  sensum  quo  intellexerant  illam  realem  mandu- 
cationem N.  Et  neg,  conseq.  Etenim  m verbis  C[jfj5;ti  _dun.  ut 
antea  diximus,  intellexerant  Capharnaitae:  primum,  manducan- 

u- 


dam  esse  Clmsti  carnem  realiter:  alterum,  hanc  quidem  mand 

candam  esse  modo  visibili,  carnali,  quo  carnes  aliae,  quae  in  ma- 
cello veneunt,  concisae  vulgariter  manducari  solent.  Primum  non 
correxit  Christus,  sed  sub  iuramento  firmavit : alterum  correxit 
his  verbis:  «Caro  non  prodest  quidquam»,  nmixilni*manducata 
solum  carnaliter.  Quod  vero  Christus  per  ea  verba  corrigere 
manducationem  suae  carnis  realem  in  sacramento  noluerit,  inde 
patet,  quod  nihilominus  post  hanc  Christi  sententiam  capere  non 
possent  ludaei  ac  discipuli,  quomodo  dare  carnem  suam  posset 
ad  manducandum,  adhuc  scandalizarentur,  imo  a Christo  disce- 
derent; si  enim  per  haec:  «Caro  non  prodest  quidquam»,  etc. 
indicare  voluisset,  carnem  suam  non  realiter,  sed  spiritualiter 
dumtaxat  per  fidem  manducandam  esse,  nihil  aliud  tunc  captu 
fuisset  diflScile,  nulla  amplius  ratio,  cur  scandalizarentur;  prae- 
terea, cur  a Christo  discederent;  cum  eum  iam  spiritu  per  fidem, 
in  ipsum  credendo,  manducassent. 

Egregie  responsum  confirmant  verba  S.  Augustini  ‘ in  hunc 
locum : « Spiritus  est  qui  vivificat,  caro  non  prodest  quidquam  ? — 
O Domine,  Magister  bone,  quomodo  caro  non  prodest  quidquam, 
cum  tu  dixeris,  Nisi  quis  manducaverit  carnem  meam  et  biberit 
sanguinem  meum  non  habebit  in  se  vitam?  An  vita  non  prodest 

quidquam? quid  est  ergo,  non  prodest  quidquam  caro?  Non 

prodest  quidquam,  sed  quomodo  illi  intellexerunt;  carnem  quippe 
sic  intellexerunt,  quomodo  in  cadavere  dilaniatur,  aut  in  macello 
venditur,  non  quomodo  spiritu  vegetatur.  Proinde  sic  dictum 
est;  Caro  non  prodest  quidquam;  quomodo  dictum  est:  Scien- 
tia inflat?  Iam  ergo  debemus  odisse  scientiam  ? Absit.  Et  quid  est, 
scientia  inflat?  Sola, sine  caritate;  ideo  adiunxit:  Caritas  vero  aedi- 
ficat. Adde  ergo  scientiae  caritatem,  et  utilis  erit  scientia,  non 
per  se,  sed  per  caritatem.  Sic  etiam  nunc  caro  non  prodest  quid- 
quam, sed  sola  caro:  accedat  spiritus  ad  carnem,  quomodo  ac- 
cedit caritas  ad  scientiam,  et  prodest  plurimum.  Nam  si  caro 

nihil  prodesset.  Verbum  caro  non  fieret Spiritus  ergo  est  qui 

vivificat,  caro  autem  non  prodest  quidquam:  sicut  illi  intellexe- 
runt carnem,  non  sic  ego  do  ad  manducandum  carnem  meamy>, 

8.  — Christus  saepius  neglexit  corrigere  errores  eorum  qui 
sua  verba  perperam  intellexerunt.  Sic  petentibus  Pharisaeis  si- 

‘ Tract.  27.  in  loan.  n.  5. 

gnum  eius  auctoritatis  dixit:  «Solvite  templum  hoc,  et  in  tribus 
diebus  excitabo  illud.  Dixerunt  ergo  ludaei : Quadraginta  et  sex 
annis  aedificatum  est  templum  hoc,  et  tu  in  diebus  tribus  exci- 
tabis illud?  Ille  autem  dicebat  de  templo  corporis  sui  » (loan.  n. 
19-21.).  Sic  etiam  quum  dixisset  (Matth.  xv.  ii.):  «Non  quod 
intrat  in  os,  coinquinat  hominem»;  et  Pharisaei, his  verbis  male 
intellectis  scandalum  paterentur;  nullam  rationem  eorum  erroris 
haberi  voluit,  ac  discipulis  cupientibus  ut  offensionis  tolleretur 
occasio,  respondit : «Sinite  illos:  caeci  sunt,  et  duces  caecorum»; 
nec  nisi  precibus  specialibus  Petri  indulsit,  ut  mentem  suam 
explicaret. 

R.  — Necesse  non  erat  ut  Christus  corrigeret  errores  audi- 
torum qui  ex  perversa  ipsius  verborum  interpretatione  orieban- 
tur, quando,  ex  adiunctis  mens  eius  facile  colligebatur,  nec  ver- 
ba talia  erant  ut  de  se  errorem  deberent  ingerere.  Loquens  de 
corpore  suo,  vocavit  illud  templum,  figura  non  inusitata:  anima 
enim  non  infrequenter  dicitur  habitare  in  corpore  veluti  in  tem- 
plo, et  hunc  modum  loquendi  communem  fuisse  apud  ludaeos, 
aliosque  populos  orientales  clare  demonstrat  Cardinalis  Wiseman  *; 
quod  vero  ad  Christum  attinet,  Deus  ipse,  secunda  Trinitatis 
persona,  in  corpore,  veluti  templo  sibi  electo,  hypostatica  tamen 
unione,  inhabitabat.  Quod  ludaei  verba  eius  ad  templum,  in  quo 
prolata  sunt,  retulerint,  errore  contigit,  quem  facillime  vitare  po- 
tuissent si  attendissent : nec  oportebat  ut  Christus  eos  corrige- 
ret, quum  resurrectionem  suam  e mortuis  indicare,  potius  quam 
perspicuo  praedicere  praestaret.  Ceterum  non  omnino  eos  latuit 
eius  mens:  nam  ex  huiusmodi  dictis  sumpserunt  occasionem  a 
Pilato  postulandi  custodiam  ne  tertia  die  resurgere  crederetur. 
Discipuli  autem  post  resurrectionem,  horum  verborum  recordati 
in  fide  firmati  sunt;  quod  ostendit  eos  vel  vim  verborum,  quum 
dicerentur,  animadvertisse,  vel  saltem  iis  quid  arcanum  enuntiari 
intellexisse.  Praeterea  liquet  nullum  perniciosum  errorem  ex  illis 
Christi  verbis  auditoribus  oriri  potuisse,  et  omnem  errandi  oc- 
casionem posteris  ademptam  explicatione  quam  loannes  in  Evan- 
gelio,  eodem  loco  citato  (ii.  21.)  praebet.  At  non  ita  dicendum 
sane  est  de  concione  relata  in  sexto  loannis  capite:  nam  verba 
de  se  nata  sunt  ad  notionem  oralis  manducationis  ingerendam, 

‘ Lectures  on  the  real  presence,  ctc.  L.  3. 

et  Christus  ea  plurimis  vehem  en  tioribus  confirmavit,  et  nihil  a 
Sacro  Scriptore  adnotatum  est  ut  lectores  sensum  translatum 
detegere  valeant.  — Alio  loco  obiecto  sensus  facile  colligi  pote- 
rat ex  occasione  dicendi:  nam  Scribae  et  Pharisei  murmurabant 
de  discipulis  haud  lavantibus  manus  antequam  cibum  sumerent. 
Quod  igitur  dixit  Christus:  «Non  quod  intrat  in  os,  coinqui- 
nat hominem»;  intelligendum  erat  de  cibi  immunditia,  attactu 
manuum  illotarum;  et  merito  re^isavit  amplius  suam  explicare 
mentem  Pharisaeis,  qui  animo  maligno  diaa  eius  omnia  et  res 
gestas  interpretabantur. 

9.  — Patres  nonnulli,  et  praesertim  S.  Augustinus  exponunt 
verba  Christi  de  manducatione  metaphorica,  seu  de  unione  cum 
Christo  per  fidem,  spem  et  caritatem,  — Ergo. 

R.  — D.  AnL:  admissa  prius  significatione  de  vera  et  reali 
manducatione  carnis  Christi  et  sanguinis  potatione  in  Euchari- 
stia C.  Illa  significatione  exclusa  N.  — Quod  spectat  S.  Augu- 
stinum, abunde  constat  ex  textibus  supra  citatis,  eum  intellexisse 
verba  Christi,  ex  quibus  argumentamur,  in  sensu  proprio  non 
metaphorico. 

In  tractatibus  25.  26.  et  27.  in  loannem  hac  significatione 
praesupposita,  S.  Doctor  abundantius  de  dispositionibus  ad  fru- 
ctuosam susceptionem  Sacramenti  loquitur,  et  de  eius  effectibus 
in  suscipiente,  ex  quibus  colligi  potest  utrum  debita  cum  dispo- 
sitione hic  ad  Sacramentum  accesserit  nec  ne.  Sine  ambiguitate 
S.  Doctor  ‘ mentem  suam  aperit  expositionem  totius  capitis  con- 
cludens his  verbis:  «Hoc  totum  quod  Dominus  de  carne  et  de 
sanguine  suo  locutus  est,  et  quod  in  eius  distributionis  gratia  vi- 
tam nobis  promisit  aeternam,  et  quod  hinc  voluit  intelligi  man- 
ducatores  et  potatores  carnis  et  sanguinis  sui,  ut  in  illo  maneant 
et  ipse  in  illis,  et  quod  non  intellexerunt  qui  non  crediderunt, 
et  quod  spiritualia  carnaliter  sapiendo  scandalizati  sunt  — hoc 
ergo  totum  ad  hoc  nobis  valeat,  dilectissimi,  ut  carnem  Christi 
et  sanguinem  Christi  non  edamtis  tantum  in  Sacramento,  quod  et  multi 
mali;  sed  usque  ad  Spiritus  participationem  manducemus  et  bibamus,  ut 
in  Domini  corpore  tamquam  membra  maneamus,  ut  eius  spiritu  ve- 
getemur et  non  scandalizemur,  etiam  si  modo  nobiscum  manducant 

* Tract.  27.  in  loannem,  n,  ii. 

et  bibunt  temporaliter  Sacramenta,  qui  habebunt  in  fine  aeterna 
tormenta  ».  — Manducationem  ergo  spiritualem  S.  Augustinus 
non  opponit  manducationi  reali  et  corporali^  sed  carnali  mandu- 
cationi, quae  fiat  sine  debitis  dispositionibus. 

Eadem  ratione,  quum  manducatio  carnis  Christi  in  sacramento, 
non  fiat  ut  manducatio  carnium  quae  communiter  ab  hominibus 
sumuntur  pro  sustentatione  vitae  corporalis,  illam  dicit  non  esse 
propriam,  sed  figuratam.  Hinc,  libro  3.  de  Doctrina  Christiana, 
cap.  manducaveritis  carnem  Filii  hominis...  Facinus 

vel  flagrtiumvidetur  iubere:  figura  ergo  est,  praecipiens  Passioni 
Dominicae  esse  communicandum,  et  suaviter  atque  utiliter  in 
memoria  recondendum,  quod  caro  eius  pro  nobis  crucifixa  et  vul- 
nerata sit».  Certe  verba  Christi  sensu  Capharnaitarum  intellecta 
flagitium  et  facinus  sonant;  et  hic  sensus  excluditur  a S.  Do- 
ctore : — sensu  vero  quem  Christus  expressit,  et  Catholici  confi- 
tentur, non  flagitium  significant,  sed  salutiferam  manducationem 
carnis  Christi  vivificae  in  sacramento,  quae  supernaturali  fide  credi 
debet;  et  hic  sensus  admittitur  a S.  Augustino,  et  dicitur  figu- 
ratus. 

Quoad  alios  Patres  attinet,  citatur  ab  adversariis  Clemens 
Alexandrinus,  qui  in  libro  i.  Paedagogi,  c.  6,  manducationem 
carnis  Christi  et  potationem  sanguinis  figurata  significatione  ex- 
plicat : — sed  ipse  iam  prius  in  eodem  capite  statuit  proprium 
sensum  illius  locutionis,  qui  est  de  vera  et  orali  corporis  ac  san- 
guinis Domini  manducatione  atque  potatione:  «Verbum  est  omnia 
infanti,  et  pater  et  mater,  et  paedagogus  et  altor.  Comedite,  in- 
quit, meam  carnem  et  bibite  meum  sanguinem.  Haec  convenientia 
alimenta  nobis  suppeditat  Dominus,  et  carnem  praebet  et  effundit 
sanguinem;  et  ad  incrementum  nihil  deest  infantulis.  O admira- 
bile mysterium!  Veterem  et  carnalem  nos  iubet  exuere  corruptio- 
nem, quemadmodum  et  vetus  nutrimentum;  alterius  autem  no- 
vae Christi  diaetae  effectos  participes,  illum,  si  fieri  possit,  reci- 
pientes, in  nobis  ipsis  reponere  et  Salvatorem  intra  pectus  condere, 
ut  carnis  nostrae  affectus  componamus.  At  non  vis  sic  intelligere, 
sed  fortasse  communius.  Hoc  quoque  modo  audias.  Carnem  nobis 
allegorice  Sanctus  significat  Spiritus». 

Origenem  pro  se  invocant  Protestantes ; at  etiam  ille,  etsi  my- 
sticarum Sacrorum  voluminum  expositionum  cupidissimus,  aperte 
tamen  fatetur  Christum  loqui  in  cap.  6,  loannis  de  Eucharistia, 

seu  de  vera  manducatione  carnis  suae  in  sacramento.  In  eadem 
homilia  XVI.  in  Numeros,  quam  citant  Protestantes , Origenes 
ait;  «Bibere  autem  dicimur  sanguinem  Christi,  non  solum  sacra- 
mentorum  ritu,  sed  et  cum  sermones  eius  recipimus,  in  quibus 
vita  consistit » : — et  hom.  VIL  in  Numeros : « Lex  Dei  iam  non 
in  figuris,  et  in  imaginibus  sicut  prius,  sed  in  ipsa  specie  veritatis 
agnoscitur;  et  quae  prius  in  aenigmate  designabantur,  nunc  in 
specie  et  veritate  complentur. . . Antea  in  aenigmate  fuit  baptismus 
in  nube  et  in  mari,  nunc  autem  in  specie  regeneratio  est  in  aqua 
et  in  Spiritu  Sancto.  Tunc  in  aenigmate  erat  manm  cibus;  nunc 
autem  in  specie  caro  Verbi  Dei  est  verus  cibus,  sicut  et  ipse  dicit, 
quia  ^caro  mea  vere  est  cibus,  et  sanguis  meus  vere  est  potus’ ». 

' S.  Basilius,  ep.  8.  n.  4.  expositionem  aliquam  verborum  Christi 
in  sensu  translato,  quasi  significarent  etiam  vitam  et  doctrinam 
Verbi  incarnati,  dubitanter  proponit:  «Et  haec  est  fortasse  illius 
dicti  sententia  »:  — sed  idem  S.  Pater  in  ep.  93.  alias  289.  * sine 
ulla  controversia  ait:  «Singulis  etiam  diebus  communicare,  ac 
participem  esse  sancti  corporis  et  sanguinis  Christi  bonum  est 
et  perutile:  cum  ipse  perspicue  dicat:  Qui  comedit  meam  carnem 
et  bibit  meum  sanguinem,  habet  vitam  aeternam.  Quis  enim  dubitat 
quin  vitae  continenter  esse  participem  nihil  aliud  sit  quam  mul- 
tiplici ratione  vivere?  Nos  quidem  quater  singulis  hebdomadibus 
communicamus.  Dominica  die,  quarta  die,  in  parasceve  et  Sab- 
bato, et  aliis  diebus,  si  Sancti  alicuius  memoria  recolatur». 

S.  Hieronymus,  ut  ceteri  Patres,  statuta  prius  veritate  verbo- 
rum Christi  de  orali  manducatione  carnis  eius,  verba  mystice  ex- 
ponit de  lectione  Sacrarum  Scripturarum.  — « Quia  caro  Domini», 
ait*,  «verus  est  cibus,  et  sanguis  eius  verus  est  potus,  iuxta 
avaywy^X  hoc  solum  habemus  in  praesenti  saeculo  bonum,  si 
vescamur  carne  eius,  et  cruore  potemur,  non  solum  in  mysterio 
(Eucharistia),  sed  etiam  in  Scripturarum  lectione». 


Nota  — Concilium  Tridentinum  noluit  definire  verba  Christi, 
quae  in  Evangelio  loannis  leguntur,  c.  6.,  intelligenda  esse  de 
sacramentali  manducatione  et  potatione  corporis  et  sanguinis  Do- 
mini in  Eucharistia.  — Agebatur  in  sess.  21.  de  communione  sub 


• Migne  P.  G.  t.  32.  p.  483. 

* Migne  P.  L.  t.  23.  p.  1092. 

utraque  specie  recipienda,  et  decreta  statuebantur  adversus  hae- 
reticos, qui  contendebant  eos  etiam,  qui  non  conficiebant  Eucha- 
ristiam, adsmngi  iure  divino  ad  communionem  sic  accipiendam; 
et  ad  hunc  errorem  defendendum  innitebantur  verbis  Salvatoris 
prout  a loanne  referuntur  in  Evangelio.  Concilium  ergo  decrevit 
nullum  argumentum,  ut  praecepta  omnibus  a Domino  ostende- 
retur communio  sub  utraque  specie,  desumi  posse  ex  verbis  Chri- 
sti, loan.  6.,  sive  de  Eucharistiae  sacramento  intelligantur ; sive 
aliis  mysticis  significationibus  accipiantur : at  damnare  noluit  opi- 
nionem paucorum  quorumdam  Catholicorum,  qui  contendebant 
Christum  apud  loannem,  capite  6,  sacramentum  Eucharistiae  non 
promisisse.  Ut  haec  intentio  Concilii  manifesta  fieret,  addita  fuit, 
illa  sessione,  schemati,  et  tandem  approbata  clausula  declarativa 
quae  in  capite  primo  legitur,  quamque  nos  hic  prout  est  illi  in- 
serta capiti,  referimus,  typis  italicis : « Sed  neque  ex  sermone  illo, 
apud  loannem  sexto,  recte  colligitur  utriusque  speciei  commu- 
nionem a Domino  praeceptam  esse,  utcumque  iuxta  varias  sancto- 
rum Patrum  et  Doctorum  interpretationes  intelligatur : namque  qui 
dixit:  ‘Nisi  manducaveritis’  etc. ».  — Conf.  Palla  vicini,  Istoria 
dei  Concilio  di  Trento,  t.  3.  1.  17.  nn.  7.  ii.  13.  22. 

ARTICULUS  TERTIUS 
De  institutione  Eucharistiae. 

Quod  verbis  a loanne  in  capite  sexto  Evangelii  relatis  Chri- 
stus promiserat,  id  pro  fidelitate  sua  infinita  amanter  praestitit. 
In  ultima  namque  Coena,  discessurus  ex  mundo  ad  Patrem,  Sal- 
vator noster,  postquam  agnum  paschalem  cum  discipulis  suis 
manducaverit,  atque  eorum  pedes  laverit,  mensae  iterum  accum- 
bens, sacramentum  Eucharistiae  instituit,  in  quo  fidelibus  corpus 
suum  sanctissimum  dedit  ad  manducandum,  et  sanguinem  suum 
pretiosissimum  ad  bibendum. 

Institutionem  Eucharistiae  ita  refert  S.  Matthaeus  (xxvi.  26-29.): 
— « Coenantibus  autem  eis,  accepit  lesus  panem , et  benedixit, 
ac  fregit,  deditque  discipulis  suis,  et  ait:  Accipite  et  comedite: 
‘Hoc  est  corpus  meum’.  Et  accipiens  calicem  gratias  egit,  et  de- 
dit illis,  dicens:  Bibite  ex  hoc  omnes.  ‘Hic  est  enim  sanguis 

meus  novi  Testamenti,  qui  pro  multis  effundetur  in  remissionem 
peccatorum’.  Dico  autem  vobis:  non  bibam  amodo  de  hoc  ge- 
nimine vitis,  usque  in  diem  illum,  cum  illud  bibam  vobiscum  no- 
vum in  regno  Patris  mei».  Graecus  textus  verba  consecrationis 
sic  refert:  touto  scttI  to  (TaSpia  p.oii  — touto  yap  s(tti  t6  difioi 
[JLOU,  TO  ty5;  xaivyi^  Sia0Y)XY}^,  to  Trepl  tco^XoSv  exj^uvofxevov  el; 
eiv  dpLapTicov. 

S,  Marcus  (xvi.  22-25.)  — «Manducantibus  illis,  accepit 

lesus  panem;  et  benedicens  fregit,  et  dedit  eis,  et  ait:  Sumite, 
^Hoc  est  corpus  meum’.  Et  accepto  calice,  gratias  agens  dedit 
eis : et  biberunt  ex  illo  omnes.  Et  ait  illis : ‘ Hic  est  sanguis  meus 
novi  Testamenti,  qui  pro  multis  effundetur’.  Arnen  dico  vobis, 
quia  iam  non  bibam  de  hoc  genimine  vitis  usque  in  diem  illum, 
cum  illud  bibam  novum  in  regno  Dei».  Graecus  textus:  toiJto 
earl  to  ocofiia  piou  — touto  Ioti  to'  aif^a  [jlou  to  ty];  xatVTic 
SiaOyjJCYj^,  t6  Ttepl  TtoXXwv  exj^uvojjievov. 

S.  Lucas  de  eadem  re  haec  habet  (xxii.  14-20.):  — « Et  cum 
facta  esset  hora,  discubuit,  et  duodecim  Apostoli  cum  eo.  Et  ait 
illis:  Desiderio  desideravi  hoc  pascha  manducare  vobiscuA,  an- 
tequam patiar.  Dico  enim  vobis,  quia  ex  hoc  non  manducabo 
illud,  donec  impleatur  in  regno  Dei.  Et  accepto  calice,  gratias 
egit,  ei  dixit:  Accipite,  et  dividite  inter  vos.  Dico  enim  vobis, 
quod  nou  bibam  de  generatione  vitis,  donec  regnum  Dei  veniat. 
Et  accepto  pane,  gratias  egit,  et  fregit,  et  dedit  eis,  dicens : ‘ Hoc 
est  corpus  meum , quod  pro  vobis  datur  ’ : hoc  facite  in  meam 
commemorationem.  Similiter  et  calicem,  postquam  coenavit,  di- 
cens: ‘Hic  est  calix  Novum  Testamentum  in  sanguine  meo,  qui 
pro  vobis  fundetur’».  Textus  habet:  Touto  Itti  to  ocopLa  (jiou, 
TO  uTTep  upitov  ^iSdfxevov  • Touto  to  7POT7)piov^  7)  xatvTi  StaOyjxyj 
Iv  Tw  aifJiaTC  (aou  to  uTcep  upL^v  ^xj^uvcjacvov. 

S.  Paulus,  ad  Corinthios  scribens  (I.  Cor.  xi.  23-25.),  de  Eu- 
charistiae institutione  dicit:  — « Ego  enim  accepi  a Domino,  quod 
et  tradidi  vobis,  quoniam  Dominus  lesus,  in  qua  nocte  tradeba-: 
tur,  accepit  panem,  et  gratias  agens  fregit,  et  dixit:  Accipite  et 
manducate:  ‘Hoc  est  corpus  meum,  quod  pro  vobis  tradetur’: 
hoc  facite  in  meam  commemorationem.  Similiter  et  calicem,  post- 
quam coenavit,  dicens:  ‘Hic  calix  Novum  Testamentum  est  in 
meo  sanguine : hoc  facite,  quotiescumque  bibetis,  in  meam  com- 
memorationem ».  In  textu:  Touto  (aou  I^tI  to  to'  u-xpcp 

u[JLa)v  xXcijjLevov  • touto  TcoteiTe  eU  'Ciov  Ijjltiv  ava[7.vy3(Tiv  — touto 

t6  TCOTTQpiOV,  >5  XaiVT)  SiaOTQXT)  EdTlv  5V  t3  cJlp.aTt  • TOUTO 

TcoievTe,  doocxi;  iv  TrCvYjTe,  ttqv  IfJiTjv  ava[xv7)(Tiv. 

Haec  verba  Christi  Sacramentarii  seu  Novatores  qui  saeculo  XVI. 
negaverunt  realem  corporis  et  sanguinis  Domini  nostri  praesen- 
tiam in  Eucharistia,  impiissime  a sensu  obvio  et  unice  vero  ad 
figuratum  detorserunt;  et  hi,  qui  perspicuitatem  Sacrarum  Scri- 
pturarum iactabant,  tot  diversas  metaphoricas  illorum  verborum 
significationes  sibi  confinxerunt,  ut  iam  anno  1577.  Christophorus 
Rasperger  edere  potuerit  librum  cui  titulus:  Ducentae  verborum, 
HOC  EST  CORPUS  MEUM,  ctc.  interpretationes  y> . 

Oecumenica  vero  Tridentina  Synodus,  sessione  12.,  « de  vene- 
rabili et  divino  Eucharistiae  sacramento  doctrinam  tradens,  quam 
semper  Catholica  Ecclesia  ab  ipso  lesu  Christo  Domino  nostro 
et  eius  Apostolis  erudita,  atque  a Spiritu  Sancto  illi  omnem  ve- 
ritatem in  dies  suggerente,  edocta,  retinuit,  et  ad  finem  usque 
saeculi  conservabit»,  in  primo  Decreti  quod  edidit  capite,  de  Eu- 
charistiae institutione  sic  statuit  ac  definivit:  — 

« Principio  docet  Sancta  Synodus  et  aperte  ac  simpliciter  pro- 
fitetur, in  almo  sanctae  Eucharistiae  sacramento,  post  panis  et 
vini  consecrationem,  Dominum  Nostrum  lesum  Christum,  verum 
Deum  atque  hominem,  vere,  realiter  ac  substantialiter  sub  specie 

illarum  rerum  sensibilium  contineri ; ita  enim  maiores  nostri 

omnes,  quotquot  in  vera  Christi  Ecclesia  fuerunt,  qui  de  sanctis- 
simo hoc  Sacramento  disseruerunt,  apertissime  professi  sunt, 
hoc  tam  admirabile  Sacramentum  in  ultima  coena  Redemptorem 
nostrum  instituisse,  cum  post  panis,  vinique  benedictionem,  se 
suum  ipsius  corpus  illis  praebere,  ac  suum  sanguinem,  disertis 
ac  perspicuis  verbis  testatus  est:  quae  verba  a Sanctis  Evange- 
listis  commemorata,  et  a divo  Paulo  postea  repetita,  cum  pro- 
priam illam  et  apertissimam  significationem  prae  se  ferant,  secun- 
dum quam  a Patribus  intellecta  sunt ; indignissimum  sane  flagi- 
tium  est,  ea  a quibusdam  contentiosis  et  pravis  hominibus  ad 
fictitios  et  imaginarios  tropos,  quibus  veritas  carnis  et  sanguinis 
Christi  negatur,  contra  universum  Ecclesiae  sensum  detorqueri: 
quae  tamquam  columna  et  firmamentum  veritatis,  haec  ab  impiis 
hominibus  excogitata  commenta,  velut  Satanica,  detestata  est, 
grato  semper  et  memore  animo  praestantissimum  hoc  Christi 
beneficium  agnoscens». 


Digitized  by  LjOOQle 


ART.  m.  — DE  INSTITUTIONE  EUCHARISTIAE,  479 

Itaque  controversia  circa  verba  institutionis  Eucharistiae  Ca- 
tholicos inter  et  adversarios  omnes,  qui  praesentiam  Christi  rea- 
lem  in  sacramento  inficiantur,  in  hoc  uno  tantum  posita  est,  ni- 
mirum: num  in  propria,  an  in  metaphorica  significatione  haec 
verba  Christi  intelhgi  debeant:  hoc  est  corpus  meum,  — hic  est  san- 
guis meus  ^ Hinc  ad  catholicam  veritatem  demonstrandam  statui- 
tur thesis  sequens. 


THESIS  II. 

Ferba  institutionis  Eucharistiae,  Matth.  xxvi.,  Mare,  xiv.,  Luc.  xxii., 
I.  ad  Cor.  xi.,  intelligenda  esse  sensu  proprio,  quo  affirmatur 
corpus  et  sanguinem  Christi  vere  et  realiter  constitui  sub  symbolis 
visibilibus,  apertissime  constat  tum  ex  ipsis  verbis  in  se  inspectis, 
tum  ex  omnibus  adiunctis  rerum  ac  personarum, 

I.  — Thesis  probatur  primo  ex  ipsis  verbis  institutionis  Eu- 
charistiae, et  sic  proponitur  argumentum : — Si  sensu  non  pro- 
prio, sed  metaphorico  Christus  dixisset,  hoc  est  corpus  meum,  hic 
est  sanguis  meus,  inepta  simul  et  fallax  fuisset  eius  locutio.  Atqui 
neutrum  de  Christo,  citra  blasphemiam,  proferri  potest  aut  co- 

‘ « The  Form  of  Concord  correctly  recognizes  this  as  the  doctrine  of 
the  Reformed  Church.  It  says  (vii.  7.  — Hase,  Libri  Symbolici,  p.  727.)  that 
the  Reformed  in  rejecting  the  literal  sense  of  the  words  ‘eat,  this  is  my  body*, 
teach : — ut  edere  corpus  Christi  nihil  aliud  ipsis  significet,  quam  credere  in 
Christum,  et  vocabulum  corporis  illis  nihil  nisi  symbolum,  hoc  est  signum 
seu  figuram  corporis  Christi,  denotet,  quod  tamen  non  in  terris  in  Sacra  Coena 
praesens,  sed  tantum  in  coelis  sit».  — Hodge  Systematic  Theology , vol.  j. 
p.  3.  c.  20,  p.  668. 

Ineptissima  autem  commenta  sunt,  quae  nulla  indigent  confutatione,  sed 
ipsa  enunciatione  per  se  refutantur,  expositiones  illae  quorumdam  inter  Sacra- 
mentarios,  iuxta  quas  vel  Christus  dixisset  ‘hoc,  quod  videtis  et  mensae  ac- 
cumbit est  corpus  meum*,  — vel  ‘vos  discipuli  estis  corpus  meum’, — vel 
‘hic  panis  est  corpus  a me  factum,  seu  creatum*.  Sufficit  Evangelistarum  et 
Pauli  verba  legere  quae  supra  retulimus,  ut  luce  clarius  appareat  Christum 
noluisse  dicere  discipulis  illud  quod  videbant  mensae  assidens  esse  suum  cor- 
pus; sed  locutum  fuisse  de  re  quam  discipulis  dabat  ad  manducandum.  Ex 
iisdem  verbis  patet  Christum  non  dixisse  ‘hoc  corpus  est  meum*,  sed  ‘hoc 
est  corpus  meum  ’ ; et  addidisse  ‘ quod  pro  vobis  datur  (traditur)  * : panis  vero 
etsi  a Christo  creatus,  non  fuit  tamen  pro  nobis  traditus  in  remissionem  pec- 
catorum. 

gitari.  Ergo  Christus  illa  verba  dixit  in  sensu  proprio,  non 
metaphorico ; ideoque  significant  vere  et  realiter  eum  tunc  dedisse 
discipulis  suis  corpus  et  sanguinem  suum  sub  symbolis  visibilibus. — 
Minor  est  manifesta : — Maior  vero  constabit  si  demonstrabimus 
verba  illa  intelligi  non  potuisse  nisi  in  sensu  proprio:  inepte 
enim  quis  loquitur  dum  verba  profert,  quae  nullo  modo  ab  au- 
ditoribus suis  possunt  intelligi  in  ea  significatione  quam  ipse 
intendit ; et  fallaciter  loquitur  si  probe  noscens  haec  eadem  verba 
omnino  aliter  ac  ipse  intendit  ab  auditoribus  intelligi,  cum  nul- 
latenus id  quod  intendit  valeant  exprimere  ;^et  sciens  auditores 
ex  hac  significatione  verborum  in  errorem  gravissimum  induci 
debere;  nihilominus  illis  verbis  eos  alloquitur;  ipse  enim  est  eis 
tunc  procul  dubio  errandi  causa. 

Quare,  ut  argumentum  mox  propositum  evidenter  thesim 
probet,  hoc  unum  ostendi  debet,  scilicet,  verba  quae  Christus 
dixit  Apostolis  « hoc  est  corpus  meum,  hic  est  sanguis  meus  » 
non  aliter  quam  in  obvia  et  propria  significatione  ab  eis  intel- 
ligi potuisse:  id  autem  patebit  cum  demonstrabitur  verba  illa 
nullo  modo  potuisse  referre  hunc  sensum  metaphoricum : panis 
et  vinum  sunt  signa  et  repraesentationes  corporis  et  sanguinis 
mei;  sed  significare  solum  potuisse:  haec  quae  vobis  traduntur, 
et  secundum  speciem  esse  videntur  panis  et  vinum,  sunt  vere 
corpus  meum  et  sanguis  meus. 

At  laboriosum  nobis  non  est  istud  ostendere  tum  spectando 
verba  Christi  iuxta  omnium  inter  se  colloquentium  consuetudines 
ac  leges,  tum  considerando  vim  propriam  quae  inest  in  verbis 
Christi. 

Etenim  haec  est  lex  recte  loquendi,  haec  est  consuetudo  sem- 
per  et  ubique  inter  homines  servata,  ut  si  quid  enuntietur  de 
aliqua  re,  quae  non  ex  sese,  non  usu  recepto,  non  ex  speciali 
et  nota  antecedente  institutione  spectatur  ab  eo  cui  loquimur  ut 
alterius  rei  signum,  illud  quod  enuntiatur  intelligi  debeat  con- 
venire rei  in  se,  non  prout  est  signum;  sicut  e converso,  si 
agatur  de  re,  quae  sive  ex  natura  sua,  sive  ex  communi  con- 
suetudine, sive  ex  praecedenti  institutione  nota  ei  cui  loquimur, 
ut  signum  habetur  alterius  rei;  et  insuper  ipsa  locutionis  adiun- 
cta  ostendunt  nos  de  ea,  prout  est  signum,  loqui,  illud  quod  de 
hac  re  enunciatur,  non  rei  ut  in  se  est,  sed  sub  ratione  signi 
tribui  debeat.  Sic,  ex.  gr.  ostensa  statua,  sine  ulla  ambiguitate. 

recte  dicimus  ei  quem  alloquimur,  hic  est  Caesar,  aut  Plato;  se J 
ineptissime,  et  ita  ut  nunquam  mentem  nostram  capere  quis  pos- 
set, loqueremur,  si  alteri  indigitando  panem  diceremus:  hic  est 
Aristoteles,  ad  significandum  eum  sana  philosophia  pascere  ho- 
minum intellectus.  — 

Porro,  manifestum  est  panem  et  vinum  non  ex  sese,  nec  ex 
usu  recepto,  nec  ex  antecedenti  institutione  signa  fuisse  corpo- 
ris et  sanguinis  Christi;  Christum  nullatenus  in  ultima  coena 
monuisse  Apostolos,  se  velle  tunc  primum  instituere  illas  res, 
panem  et  vinum,  ad  aliquid  significandum,  ita  ut  iuxta  eviden- 
tem indolem  et  seriem  orationis,  debuissent  Apostoli  expectare 
a Christo  explicationem  termini  ad  quem  referenda  erant  signa 
iam  instituta : — ergo  nullo  pacto  poterant  Apostoli  in  verbis 
Christi  proferentis  panem  et  vinum  et  dicentis : ‘ hoc  est  corpus 
meum,  hic  est  sanguis  meus  intelligere  panem  et  vinum,  ut 
nuda  signa,  repraesentare  corpus  et  sanguinem  Christi;  sed  om- 
nino debebant  intelligere  Christum  Dominum  eis  declarare  vo- 
luisse quid  essent  ea  quae  porrigebat,  nempe  vere  corpus  eius  et 
vere  sanguis  eius. 

Sed  attendamus  vim  propriam  verborum  Christi.  «Hoc  est», 
ait,  «corpus  meum»:  at  pronomen  hoc  non  potest  determinate 
panem  significare;  est  enim  panis,  apro;,  masculini  generis;  hoc, 
TOUTO,  neutrius:  — ergo  sensus  illius  sententiae  esse  non  potuit: 
hic  panis  significat  aut  repraesentat  corpus  meum;  sed  sensus 
debuit  esse;  hoc,  quod  porrigo  vobis,  est  corpus  meum. 

Et  notetur  modus  quo  exprimitur  praedicatum.  Dicitur  empha- 
tice,  cum  articulo  repetito  adeo  ut  sensus  sit : hoc  quod  trado 
vobis  manducandum  est  ipsum  corpus  meum,  ipsum  quod  pro  vobis 
datur;  et  id  quod  bibendum  vobis  porrigo  est  ipse  sanguis  meus, 
ipse  Novi  Testamenti,  ipse  qui  pro  vobis  effundetur:  — sed  repe- 
titio haec  emphatica  adhibetur  ad  excludendam  impropriam  ac- 
ceptionem verborum  et  ad  declarandam  proprietatem  locutio- 
nis : — ergo  in  verbis  Christi  locutio  figurata  intelligi  non  poterat 
ab  auditoribus,  et  hac  omnino  exclusa  sensus  proprius  in  illis 
verbis  solus  intelligi  poterat  et  debebat. 

Illustretur  res  exemplo.  Habeo  ante  me  veterem  codicem 
manuscriptum,  et  dico  adstantibus:  en,  hic  est  codex  Summae 

‘ V.  supra  pp.  476.  477. 

I.  — De  Sacramentis.  31 

Theologicae  Doctoris  Angelici,  ipse  codex  sua  manu  exaratus, 
ipse  codex  cui  commisit  fructus  elucubrationum  et  meditationum 
suarum,  ac  coelestium  illustrationum  quas  in  eo  scribendo  fre- 
quenter recipiebat;  quis  quaeso,  inter  adstantes  et  audientes, 
quis  umquam  dubitabit,  quin  ego  loquar  de  autographo  S.  Tho- 
mae,  minime  vero  de  aliquo  codice  ex  illo  autographo  transcri- 
pto?— Si  voluissem  hoc  exprimere,  simulque  excellentiam  de- 
clarare transcripti  huius  codicis,  nonne,  ut  auditores  me  intelligere 
possent,  dicere  debuissem:  en  codex  Summae  Aquinatis,  qui 
simillimus  est  illi  qui  ab  ipso  S.  Doctore  fuit  exaratus ; vel  locu- 
tionem aliam  adhibere  debuissem,  quae  tamen  aequivalens  huic 
omnino  esset? — Illa  igitur  verba  Christi:  «Hoc  est  corpus 
meum,  quod  pro  vobis  datur»;  et  alia  «hic  est  sanguis  meus, 
ipse  Novi  Testamenti,  ipse  qui  pro  vobis  effunditur  debebant,  nec 
aliud  poterant,  hoc  unum  in  Apostolorum  mentibus  significare, 
scilicet,  Christum  Dominum  eis  corpus  et  sanguinem  suum  vere, 
realiter,  substantialiter  tradere. 

Insuper,  diligenter  consideretur  in  verbis  Christi  apposita 
declaratio,  et  novum,  apertissimum  argumentum  in  ea  invenie- 
mus pro  thesi  nostra.  Etenim,  apud  Lucam  legimus : « Corpus 
meum,  quod  pro  vobis  datur  (to  (7a>;/.a  [x.ou  t(J  uxep  SiSo- 

p.evov)»,  et  apud  Paulum  a quod  pro  vobis  tradetur  graece, 
ii  quod  pro  verbis  frangitur  (t6  uTuep  up-cSv  xXcopievov)  »:  — quod 
autem  spectat  calicem,  apud  Matthaeum  habetur:  a Sanguis  meus 
Novi  Testamenti  qui  pro  multis  effundetur  in  remissionem  peccatorum 
(t6  alpLoc  [Aou,  TO  T^^  SixOtoxt);,  t6  Tuspl  tpoXXwv 

vop.evov  ei?  a^pecnv  apLxpTKov) ; et  apud  Marcum:  a Sanguis, 
meus  Novi  Testamenti,  qui  pro  multis  effundetur  (to'  al(i.a  [i.ou, 
to'  tt)?  (xaiVTj?)  StaOYjjCT)?,  to  wepl  -tuoXXoJv  exj^uvo|/.evov) » ; et 
apud  Lucam:  a In  sanguine  meo  qui  pro  vobis  fundetur  (Iv  tcJJ 
a(p.aT£  [jLou  to  6nip  u[jlo)v  €Xj(^uvo'(jievov.)  » — Sed  locutiones  istae 
corpus  dari  aut  tradi  pro  nobis,  et  pro  nobis  sanguinem  effundi 
in  remissionem  peccatorum,  nequeunt,  iuxta  frequentissimum  usum 
Scripturarum  aliter  intelligi  ac  de  vero  Christi  corpore,  quod 
solum  in  sacrificium  Deo  offertur  pro  salute  nostra ; et  de  vero 
sanguine  qui  pro  totius  mundi  vita  solus  effunditur.  — Ergo 
quod  Christus  in  ultima  coena,  verbis  institutionis  Eucharistiae, 

* Conf.  ad  Tit.  ii.  14.;  I.  ad  Tim.  ii.  6.;  ad  Gal.  i.  4;  ad  Eph.  v.  2.  etc. 

Apostolis  tradebat  ad  manducandum  et  ad  bibendum  erat  verum 
corpus  suum  et  verus  sanguis. 

Demum,  antequam  alia  demonstrationis  momenta  perpenda- 
mus, considerationem,  quam  subiungimus,  addere  hic  non  piget. 
Si  verba,  quibus  Christus  instituebat  Eucharistiam  non  fuerunt 
prolata  in  sensu  proprio,  sed  figurato,  id  fuit  vel  quia  Christus 
corpus  suum  dare  non  potuit  realiter  ad  manducandum,  et  san- 
guinem suum  ad  bibendum;  vel  quia  etsi  id  potuerit,  tamen 
noluit.  At  neutrum  dici  potest.  Non  primum,  quia  Filius  Dei  vivi, 
potentia  sua  infinita,  certe  valebat  illud  efficere;  nullam  enim 
implicat  absolutam  repugnantiam,  ut  patet  ex  solutione  omnium 
difficultatum,  quas  ex  hoc  capite  proposuerunt  Sacramentarii,  et 
suo  loco  referemus.  — Non  secundum,  quia  cum  non  potuisset 
Christus  clarioribus  uti  verbis  prae  illis  quibus  usus  est,  si  voluisset 
corpus  suum  et  sanguinem  realiter  Apostolis  dare  in  cibum  et  in 
potum,  non  est  cur  dici,  aut  suspicari  possit  eum  id  noluisse. 


II.  — Verba  institutionis  Eucharistiae  perpendimus,  conside- 
remus nunc  oportet  adiuncta  illius  institutionis. 

Et  in  primis  circumstantia  promissionis  Eucharistiae  a Chri- 
sto factae,  cogebat  Apostolos  ad  intelligendum  verba  Magistri, 
« hoc  est  corpus  meum,  hic  est  sanguis  meus»,  in  sensu  obvio, 
litterali,  planissimo.  Ipse  publica  et  solemni  praenuntiatione  pro- 
miserat anno  superiori  se  daturum  carnem  suam  ad  manducan- 
dum, et  sanguinem  suum  ad  bibendum,  et  dixerat  carnem  suam 
esse  panem  vivificum  ad  vitam  supernaturalem  in  nobis  susten- 
tandam et  augendam ; ex  hac  declaratione,  de  vera  nempe  man- 
ducatione carnis  et  potatione  sanguinis,  scandalum  passi  fuerunt 
multi;  Apostoli  vero  illam  simpliciter  ac  firmissime  crediderant; 
et  expectabant  impletionem  promissionis.  Cum  ergo  audiebant 
Dominum  dicentem,  « hoc  est  corpus  meum,  hic  est  sanguis 
meus»,  agnoscere  certo  debebant  Dominum  tunc  implevisse 
quod  promiserat,  et  propria  significatione  illa  verba  intelligentes 
credere  se  tunc  accepisse  quod  expectabant. 

Ipsa  indoles  Apostolorum,  ut  in  Evangeliis  delineatur,  est 
aliud  institutionis  Eucharistiae  adiunctum  quod  argumenta  hucus- 
que allata  valde  confirmat.  Et  revera  quinam  erant  Apostoli 
quos  Christus  alloquebatur?  Simplices  et  inculti  homines,  qui 
tam  alieni  erant  a figuris  quaerendis  in  verbis  Salvatoris,  ut  evi- 

dentes  metaphoricas  locutiones,  communissimos  tropos  quandoque 
non  intelligentes,  quod  illis  figuris  exprimebatur,  sumerent  in 
sensu  proprio.  Homines  erant  qui  miraculis  a Christo  passim 
patratis  assueti  erant;  qui  viderant  eum  convertere  unam  in  aliam 
substantiam,  multiplicare  panes  ac  pisces,  ambulare  super  aquas, 
imperare  ventis  et  mari,  dominium  supremum  exercere  super 
omnem  creaturam,  sanare  omnem  languorem  et  omnem  infirmi- 
tatem, revocare  mortuos  ad  vitam.  Homines  erant  educati  in 
schola  Christi  ad  simplicem  adhibendam  fidem  verbis  divini  Ma- 
gistri, propter  eius  auctoritatem,  quin  umquam  ratio  aut  com- 
prehensio modi,  quo  res  a Magistro  enunciata  aut  sit  aut  fieri 
possit , motivum  esset  eis  ad  assentiendum  et  norma  qua 
assensum  darent  aut  denegarent ; — et  hanc  simplicem  fidem, 
quam  exigebat  Magister  Divinus,  eidem  promittenti  carnem  suam 
ad  manducandum,  et  sanguinem  ad  bibendum  iam  exhibuerant : — 
Non  poterant  ergo  Apostoli  metaphoricam  locutionem  intelli- 
gere  in  verbis  Christi. 

Praeterea,  loquebatur  Christus  eis,  quos  amicos  vocaverat,  et 
magistros  elegerat  omnium  futurarum  generationum;  quibus  so- 
lebat parabolas  a se  propositas  declarare;  quibus  dixerat,  datum 
esse  nosse  mysteria  regni  coelorum  (Matth.  xiii.  ii.);  quos  cum  dile- 
xisset,  in  finem  dilexit  (loan.  xiii.  i.): — quis,  quaeso,  his  per- 
pensis, dicet,  Christum  sub  metaphora  inintelligibili  eis  tunc 
locutum  fuisse,  et  non  omnia  plane,  locutione  obvia  et  simpli- 
cissima ipsis  Christum  declarasse? 

Deinde  attendantur  circumstantiae,  quae  ex  re,  de  qua  tunc 
agebatur,  desumi  possunt;  instituebat  Christus  sacramentum,  et 
condebat  Novum  Testamentum;  et  haec  figuratam  locutionem 
prorsus  excludunt. 

Sacramentum  esse,  de  quo  hic  agitur,  nemo  negat.  Sacra- 
menta autem  solere  a Deo  institui  propriis  verbis,  ut  in  eorum 
usu  non  erretur,  perspicuum  est  ex  institutione  sacramentorum 
omnium  veteris,  et  novae  legis.  Certe  Gen.  xvii.  ubi  instituitur 
agnus  paschalis,  et  in  toto  Levitico,  ubi  tot  sacrificia,  et  expia- 
tiones instituuntur,  vix  unquam  occurrit  una  aliqua  vox  figu- 
rata : sic  etiam  Matth.  ult.  Mare,  ult,  et  loan.  iii.  ubi  de  Baptismi 
institutione,  vel  potius  promulgatione  et  praecepto  agitur,  omnia 
propriis  vocibus  explicantur.  Neque  obstat,  quod  loan.  iii.  Do- 
minus utitur  voce  renascendi,  quae  videtur  metaphorica:  nam 

ibidem  explicatur  vox  illa  per  adiuncta : « Ex  aqua  et  Spiritu 
Sancto  ».  Et  praeterea  non  pertinet  vox  illa  ad  sacramenti  es- 
sentiam, sed  ad  effectum  significandum. 

Deinde  Testamentum  Novum  fuisse  simul  a Domino  insti- 
tutum, patet  ex  illis  verbis:  «Hic  est  sanguis  meus  Novi  Testa- 
menti ».  (Matth.  xxvi.)  vel,  ut  habet  Luc.  xxii. : «Hic  est  calix 
Novum  Testamentum  in  sanguine  meo  ».  — lam  vero  nihil  so- 
let magis  proprie,  simpliciter  et  exquisite  explicari,  quam  Testa- 
mentum; ne  videlicet  detur  occasio  litigandi  de  voluntate  testa- 
toris. Ita  videmus  Exod.  xxiv,,  ubi  Testamentum  vetus  instituitur, 
omnia  propriissimis  et  apertissimis  vocibus,  declarari:  sic  enim 
refert  illam  institutionem  Apostolus,  Hebr.  ix. : « Lecto  »,  inquit, 
« omni  mandato  legis  a Moyse  universo  populo,  accipiens  san- 
guinem vitulorum,  et  hircorum  cum  aqua,  et  lana  coccinea,  et 
hyssopo;  ipsum  quoque  librum,  et  omnem  populum  aspersit, 
dicens:  Hic  sanguis  Testamenti,  quod  mandavit  ad  vos  Deus». 
Sic  etiam  in  testamentis  hominum  factum  fuisse  legimus  in 
Scripturis ; nam  Gen.  xux.  lacob,  qui  vaticinando  variis  figuris 
usus  fuerat,  ad  ipsum  Testamentum  veniens,  clarissimis  verbis 
utitur:  « Ego  congregor  ad  populum  meum,  sepelite  me  cum 
patribus  meis,  in  spelunca  duplici,  quae  est  in  agro  Ephron 
Hethaei  contra  Mambre  in  terra  Chanaan,  quam  emit  Abraham». 
Ita  quoque  et  rex  David  (III.  Reg.  ii.)  et  Tobias  (c.  iv.)  et  Ma- 
thatias  (1.  r.  Machab.  ii.)  testamenta  sua  verbis  simplicissimis 
composuerunt.  — Quidni  igitur  etiam  Christus  Testamentum 
suum  tanti  momenti,  quo  de  aeterna  haereditate  agitur,  propriis 
verbis,  et  apertis  composuerit?  dicentne  forte  adversarii  nostri: 
decet  ut  Testamentum  Vetus,  quod  figura  erat  et  umbra,  pro- 
priis ac  perspicuis  vocibus  proponatur;  Testamentum  autem  No- 
vum figuratis,  et  typicis  locutionibus  obscuretur?  — 

Et  recte  Cardinalis  Bellarminus  ‘ postquam  proposuerat  ar- 
gumentum hoc,  in  confirmationem  eius  adnotat:  «Testamenta 
humana  in  proprio  sensu  verborum  intelligenda  esse,  iubent 
humanae  leges,  (ff.  de  legat.  3.)  non  aliter;  et  ideo  si  testamento 
relinquatur  domus,  aut  ager,  et  vellet  aliquis  cavillari,  non  esse 
relictam  domum  veram,  sed  depictam,  et  exponeret,  relinquo 
domum,  idest,  signum  domus;  apud  nullum  iudicem  obtineret. 

' De  Sacramento  Eucharistiae,  1.  i.  c.  9. 

Quanto  igitur  minus  obtinere  debent  adversarii,  qui  Testamentum 
ipsum  Christi  contra  morem  omnium  testamentorum,  detorquere 
audent  ad  metonymias  ? » 

Ultima  circumstantia  quae  attendi  debet,  et  quae  certo  cer- 
tius demonstrat  verba  Christi  sumenda  esse  in  sensu  obvio  et 
litterali,  est  modus  quo  refertur  Eucharistiae  institutio  apud 
quatuor  scriptores  inspiratos.  Argumentum  quod  ex  eo  modo 
desumitur  referam  hic  verbis  Cardinalis  Franzelin 

« Narratio  institutionis  Eucharistiae  tradita  est  a quatuor  sa- 
cris scriptoribus  diversis  temporibus,  diversis  in  regionibus,  pro 
diversis  lectoribus  (immediatis).  lam  si  verba  Christi  accipienda 
essent  in  sensu  translato,  figura  tam  insolita  et  inaudita,  ut  usque 
ad  nostram  aetatem  assertor^s^^gury^  de  ^umma  obscuritate 
conquerantur,  exemplum  4liQuatenu^  siraffte^^  locum  parallelum 
nullum  reperire  queant,  et  de  via  ac  ratione  defendendi  talem 
sensum  translatum  inter  se  ipsos  pugnent;  si,  inquam,  verba 
Christi  in  re  tanti  momenti  et  tanto  discrimini  erroris  obnoxia 
ita  haberent,  fieri  non  potuisset,  ut  nullus  quatuor  scriptorum 
obscuritatem  locutionis,  cuius  nullum  simile  exemplum  nec  in 
Christi  sermonibus,  nec  in  tota  Scriptura,  nec  in  ullo  prudenti 
sermone  humano  reperire  est,  sustulisset,  vel  addendo  aliquam 
explicationem,  vel  substituendo  locutioni  impropriae  enuntiatio- 
nem propriam:  ‘panis  est  signum  ac  memoriale  corporis  mei 
pro  vobis  in  mortem  tradendi*».  Eo  magis  id  est  incredibile, 
quod  frequenter  occurrunt  apud  sacros  scriptores  huiusmodi 
explicationes  in  rebus  et  verbis  minus  gravibus  et  certe  minus 
obscuris.  Io.  ii.  19-21.;  iii.  3-5.;  iv.  32.  34.;  vii.  38.39.;  viii.  32-34.; 
XXI.  19.  23. ; Matth.  xvi.  6.  12.;  xvii.  12.  13.;  Io.  xii.  4.  coli.  Mat- 
th.  xxvi.  8.  et  Mare.  xiv.  4.;  Luc.  xxiii.  39.  coli.  Matth.  xxvii.  44. 
et  Mare.  xv.  32.;  lac.  11.  20.  seqq.  coli.  Rom.  111.  et  iv.  etc.  * Atqui 
verba  eucharistica  tres  Evangelistae,  et  praeter  morem  Evange- 
listam  agens  gentium  Apostolus,  referunt  alius  paulo  quidem 
aliter  et  non  omnes  eodem  prorsus  modo,  ut  manifestum  sit, 

‘ De  Eucharistia,  p.  43. 

* « Et  tamen  nullam  parabolam  non  aut  ab  ipso  invenies  edisseratam  aut 
a commentatore  Evangelii  praeluminatam  aut  ultro  coniectandam.  Quod  si  nec 
parabolae  obumbrant  Evangelii  lucem,  tanto  abest  ut  sententiae  et  definitiones, 
quarum  aperta  natura  est,  aliter  quam  sonant,  sapiant  ».  — Tertullianus,  de 
resurr.  cam.  c.  33. 

non  voluisse  singulos  ipsas  syllabas  et  verba  eadem  materialia 
Christi  Domini  praescribere,  sed  solum  sensum  exprimere;  ni- 
hilominus tamen  apud  omnes  eadem  est  verborum  simplicitas, 
absque  ulla  circumlocutione  aut  explicatione  sensus  verborum. 
Quod  indicium  est  evidens,  sacros  scriptores  verba  habuisse  ut 
plana  et  in  suo  sensu  clara.  At  clara  non  sunt  nisi  in  sensu 
obvio  ac  proprio  inteliigantur,  in  sensu  autem  improprio  essent 
obscurissima.  Ergo  ipsi  sacri  scriptores  sensum  obvium  habue- 
runt ut  genufnum,  et  in  eo  sensu  verba  retulerunt  ac  intelligi 
voluerunt  ». 

Verum,  Paulus  Apostolus  in  modo  quo  refert  Eucharistiae 
institutionem,  ipsi  a Domino  specialiter  revelatam,  praeter  ar- 
gumentum mox  propositum,  demonstrationem  novam  nobis  of- 
fert veritatis  quam  propugnamus. 

Etenim  postquam  in  i.  Epistola  ad  Corinthios  (xi.  23-25.) 
retulerit  quod  a Domino  de  institutione  augustissimi  Sacramenti 
acceperat,  et  addiderit,  (ver.  26.):  « Quotiescumque  enim  man- 
ducabitis panem  hunc,  et  calicem  bibetis,  mortem  Domini  annun- 
tiabitis donec  veniat»;  ex  significatione  in  verbis  Christi  contenta, 
quam  supponit  apertissimam  et  fidelibus  notissimam,  nempe  de 
reali  eius  praesentia  in  Mysterio,  infert  et  docet  quam  grave  sit 
peccatum  quod  in  indigna  susceptione  veri  corporis  et  veri  san- 
guinis Domini  perpetratur.  «Itaque»,  ait  (vv.  27-29.),  «qui- 
cumque manducaverit  panem  hunc,  vel  biberit  calicem  Dominj 
indigne,  reus  erit  corporis  et  sanguinis  Domini.  Probet  autem 
seipsum  homo,  et  sic  de  pane  illo  edat,  et  de  calice  bibat.  Qui 
enim  manducat,  et  bibit  indigne,  iudicium  sibi  manducat  et  bibit, 
non  diiudicans  corpus  Domini». 

Sensus  ergo  Apostoli  hic  est:  Quicumque  panem  hunc  aut 
calicem  indigne  sumpserit,  obnoxius  erit  poenae  quam  meretur 
ille  qui  corpus  ipsum  Domini  sanctissimum,  et  sanguinem  pre- 
tiosissimum indigne  tractaverit.  Ne  fiat  reus  tanti  • criminis,  pro- 
bet seipsum  homo,  conscientiam  suam  exploret,  videat  num  talis 
sit  qualem  oportet  eum  esse  qui  ad  mensam  Domini  conviva  ac- 
cedat, accepturus  ab  eo  cibum  et  potum,  verum  corpus  Christi 
ad  manducandum,  et  sanguinem  ad  bibendum.  Cum  seipsum  pro- 
baverit homo  et  dignum  repererit,  tunc  et  non  aliter,  de  pane  illo 
edat  et  de  calice  bibat;  quisquis  enim  edit  aut  bibit  non  proba- 
tus, ipse  sibi  damnationem  accersit,  iudicium  sibi  manducat  et  bi- 

bit;  et  causa  huius  iudicii  seu  condemnationis  pro  tali  homine, 
addit  Apostolus,  est  manifesta,  accedit  enim  non  diiudicans  cor- 
pus Domini,  seu  non  discernens  corpus  Domini  quod  hic  in  my- 
sterio est  praesens,  et  vere  sumitur,  a quocumque  alio  cibo. 

Verba  institutionis  Eucharistiae  perpetuo  intellecta  fuisse  in 
Ecclesia  Christi  iuxta  obviam  et  litteralem  significationem  pro- 
babimus in  sequenti  articulo:  de  obiectionibus,  quas  afferunt  ad- 
versarii ad  ostendendam  repugnantiam  mysterii,  agemus  inferius 
postquam  omnem  veritatem  circa  praesentiam  Domini  in'  Eucha- 
ristia, et  modum  quo  ibi  fit  praesens,  prout  catholica  fides  do- 
cet, vindicaverimus:  hic  difficultates  tantum,  quas  Sacramentarii 
proponunt  ex  Scripturis,  solvendae  nobis  supersunt.  Obiiciunt 

1.  Quod  Christus  accepit,  et  dedit  discipulis  suis  ad  mandu- 
. candum  dicens : Accipite  et  comedite,  etc.  id  solum  est  in  Eucha- 
ristia. — Atqui  id  quod  Christus  accepit  ac  discipulis  suis  de- 
dit ad  manducandum  erat  panis:  in  Evangelio  enim  dicitur: 
((  Accepit  lesus  panem  et  benedixit  ac  fregit  deditque  discipulis 
suis  et  ait:  Accipite  et  comedite  »,  etc.  — Ergo  in  Eucharistia 
solum  est  panis. 

R.  — Dist,  min.  — Quod  Christus  accepit  erat  panis,  qui 
remansit  panis  N,  Qui  per  verba  consecratoria  « hoc  est  corpus 
meum  » transiit  in  corpus  Christi  C.  Et  N.  conseq.  — Quod  ergo 
Christus  accepit  fuit  panis  et  corpus  Christi  successive;  — panis 
quando  illum  Christus  e mensa  accepit;  corpus  vero  Christi  ab- 
soluta prolatione  horum  verborum,  hoc  est  corpus  meum.  Etenim 
propositio  Christi,  hoc  est  corpus  meum,  est  practica,  sicut  haec, 
sit  lux,  seu  fiat  lux:  differt  autem  propositio  speculativa  a pra- 
ctica in  eo  quod  illa,  scilicet  speculativa,  obieaum  suum  sup- 
ponat non  efficiat;  haec,  nempe  practica,  quod  enuntiat  non  sup- 
ponat existens  sed  efficiat.  Quare  in  propositionibus  practicis, 
etsi,  dum  inchoantur,  terminus  a quo  fit  mutatio  adhuc  existat, 
ut  in  praesenti  casu  panis ; in  fine  tamen,  quando  propositiones 
illae  practicae  completae  sunt,  terminus  a quo  mutatus  est  et 
conversus  in  terminum  ad  quem,  qui  in  praesenti  casu  est  cor- 
pus Christi. 

2.  — Nisi  sensus  figuratus  tribuatur  verbis  Christi  proposi- 

tio  eius  erit  falsa;  nam  in  propositione,  hoc  est  corpus  meum,  si 
proprio  sensu  intelligatur,  pronomen  hoc  vel  demonstrat  panem, 
vel  species  panis,  vel  corpus  Christi.  Sed  nullum  ex  his  vere  de- 
monstrare potest : Ergo.  — Proh,  min.  Pronomen  hoc  demonstrare 
non  potest  panem,  aut  species  panis  ; quia  falsum  est  panem  aut 
eius  species  esse  corpus  Christi:  similiter  demonstrare  non  pot- 
est corpus  Christi;  quia  dum  hoc  pronuntiatur,  corpus  Christi 
nondum  adest.  — Ergo. 

R.  — N.  assumpt,  — Et  quoad  eius  proh.  R.  pronomen  hoc 
in  instanti  quo  pronuntiatur,  non  demonstrat  determinate  neque 
panem,  neque  species  panis,  neque  corpus  Christi,  sed  confuse 
et  indeterminate  rem  aliquam,  seu  quid  commune  utrique,  pani 
et  corpori  Christi,  videlicet  contentum  sub  his  speciebus.  — Ratio 
est  quia  pronomen  demonstrativum  hoc,  ex  parte  subiecti  in  pro- 
positione aliqua  positum,  sine  substantivo  adiuncto,  non  signi- 
ficat aliquid  determinate,  sed  rem  aliquam  generatim  et  confuse. 
Sane  si  Christus  in  nuptiis  Canae  convertisset  sex  hydriarum 
aquam  in  vinum,  dicendo  hoc  est  vinum,  pronomen  hoc  signifi- 
casset  contentum  in  his  hydriis;  idque  nobiscum  adversarii  fateri 
debent. 

3.  — Pronomen  hoc  dum  profertur,  substantiam  demonstrat. 
Atqui  dum  profertur  panis  est  praesens.  Ergo  demonstrat  panem. 

R.  — Dist.  min.  — Pronomen  hoc  dum  profertur  demonstrat 
determinate  substantiam,  seu  cum  determinatione  propriae  naturae  N. 
Absque  ista  determinatione  quoad  naturam  C.  — Cf.  S.  Th.  3. 
q.  78.  a.  5.  ad.  i.  — Igitur  pronomen  hoc  demonstrat  quidem 
corpus  Christi,  sed  dum  propositio  inchoatur,  id  tantum  signi- 
ficat sub  ratione  confusa  substantiae  praesentis  sine  determinatione 
naturae;  in  instanti  vero  propositionis  completae  significat  clare 
et  determinate:  quod  in  propositionibus  practicis  locum  habet. 

Haec  locutio,  hoc  est  corpus  meum,  ait  S.  Thomas  loco  citato, 
« habet  Virtutem  factivam  conversionis  panis  in  corpus  Christi. 
Et  ideo  comparatur  ad  alias  locutiones,  quae  habent  solum  vim 
significativam,  et  non  factivam,  sicut  comparatur  conceptio  in- 
tellectus practici,  quae  est  factiva  rei,  conceptioni  intellectus  nos- 
tri speculativi,  quae  est  accepta  a rebus;  nam  voces  sunt  signa 
intellectuum,  secundum  Philosophum,  1.  i.  Periher.,  in  prine.  Et 
ideo  sicut  conceptio  intellectus  practici  non  praesupponit  rem 

conceptam,  sed  facit  eam,  ita  veritas  huius  locutionis  non  prae- 
supponit  rem  significatam,  sed  facit  eam;  sic  enim  se  habet  ver- 
bum Dei  ad  res  factas  per  verbum.  Haec  autem  conversio  non 
fit  successive,  sed  in  instanti,  sicut  dictum  est  quaest.  75.  art.  7. 
Et  ideo  oportet  quidem  intelligere  praedictam  locutionem  se- 
cundum ultimum  instans  prolationis  verborum,  non  tamen  ita 
quod  praesupponatur  ex  parte  subiecti  id  quod  est  terminus  con« 
versionis,  scilicet  quod  corpus  Christi  sit  corpus  Christi;  neque 
etiam  illud  quod  fuit  ante  conversionem,  scilicet  panis;  sed  id 
quod  communiter  se  habet  quantum  ad  utrumque  scilicet  conten- 
tum in  generali  sub  istis  speciebus.  Non  enim  faciunt  haec  verba 
quod  corpus  Christi  sit  corpus  Christi,  neque  quod  panis  sit  corpus 
Christi,  sed  quod  contentum  sub  his  speciebus,  quod  prius  erat 
panis,  sit  corpus  Christi.  Et  ideo  signanter  non  dicit  Dominus: 
Hic  panis  est  corpus  tnmtn,  quod  esset  secundum  intellectum  se- 
cundae opinionis : neque : Hoc  corpus  meum  est  corpus  meum, 

• quod  esset  secundum  intellectum  tertiae.  Sed  in  generali:  Hoc 
est  corpus  meum,  nullo  nomine  apposito  a parte  subiecti,  sed  solo 
pronomine,  quod  significat  substantiam  in  communi,  sine  qua- 
litate, id  est,  forma  determinata  ». 

Nec  refert,  quod  Christus  hebraice  loquens  non  dixerit,  hoc, 
sed  hic  est  corpus  meum:  nam  i.  — Sicut  Hebraei  genere  neu- 
tro carent  in  pronomine,  ita  et  in  nomine:  quocirca  etiam  cor^ 
pus  hebraice  est  generis  masculini,  et  demonstrari  potuit  per  pro- 
nomen masculinum.  2.  — Potest  quoque  t6  hic  sumi  adiective 
ut  sensus  sit:  hic  cibus  est  corpus  meum;  sicut  etiam  in  con- 
secratione secunda,  hic  est  sanguis  meus,  vel  hic  calix  (Luc.  xxii. 
et  I.  Cor.  XI.)  sumitur  adiective,  ut  sensus  sit : hic  potus  in  ca- 
lice est  sanguis  meus.  Marcus  tamen,  Lucas,  Paulus  et  Graecus 
Matthaei  interpres  in  consecratione  prima  genere  neutro  utuntur 
TouTO,  etsi  apTo;  panis  apud  Graecos  ad  masculinum  genus  per- 
tineat. Et  quovis  modo  To  hoc  sumas,  substantive,  vel  adiective, 
nihil  refert;  sensus  erit  idem:  — substantive,  sensus  erit:  hoc 
contentum,  haec  substantia  in  communi,  est  corpus  meum ; adie- 
ctive: hoc  edulium  est  corpus  meum. 

4.  — Si  in  fine  propositionis  p^y omg^^  ^oc , significet  corpus 
Christi  propositio  erit  identica  et  nu^oria."  pronomen  hoc 

in  illa  propositione  nonnisi  panem  significat. 

R.  — N.  Ant.  — Non  ideo  propositio  continuo  est  identica 
quia  subiectum  est  re  idem  cum  attributo;  alias  foret  identica 
haec,  «Homo  est  animal  rationale»;  illa  Matth.  xvii. : « Hic  est 
Filius  meus  dileaus»,  et  similes  innumerae;  sed  identica  propo- 
sitio est,  quae  non  solum  ex  parte  subiecti  et  praedicati  expri- 
mit idem,  sed  etiam  eodem  modo;  seu  quando  praedicatum  non 
affert  subiecto  notionem  novam.  Verum  in  propositione  Chrisn 
quod  ex  parte  subiecti  significatur  tantum  confuse,  ex  parte  prae- 
dicati distincte  et  clare  significatur. 

5.  — Apostolus  referens  verba,  hoc  est  corpus  meum,  addit, 
quod  pro  vobis  frangitur,  ut  legitur  in  textu  graeco.  — Atqui  cor- 
pus Christi  non  frangitur,  sed  panis  tantum.  Ergo.  — 

R.  — N,  Min.  — Corpus  Christi  in  Eucharistia  frangitur  — 

1.  Non  utique  ratione  sui,  sed  ratione  specierum  sub  quibus 
continetur,  eodem  sensu  ac  dicitur  tangi,  manducari,  etc.  — 

2.  frangitur,  quia  distribuitur,  iuxta  locutionem  in  Scripturis  non 
semel  usurpatam,  ut  ex.  gr.  Isai.  lviii.  7. : « Frange  esurienti 
panem  tuum».  — 3.  frangitur,  quia  immolatur,  ut  demonstra- 
bitur. 

6.  — Iuxta  frequentem  modum  loquendi  Scripturarum,  id 
quod  est  signatum  praedicatur  de  signo,  et  nomen  illius  isti  da- 
tur. Ergo  eodem  modo  Christus  loquens  panem  dabat,  et  hunc 
panem  appellabat  corpus  suum,  quia  panis  corpus  suum  signi- 
ficabat. — Et  ut  antecedens  probent  multa  loca  adversarii  nostri 
congerunt  Scripturarum:  ex.  gr.  in  lib.  Genesis  (xli.  2^.)  dicitur : 
« Septem  boves  pulchrae,  et  septem  spicae  plenae  septem  uber- 
tatis anni  sunt»;  in  Ezech.  (xxxvii.  ii.)  ossa  dicuntur  domus 
Israel;  Daniel  ait  (vii.  17.  23.  24.)  quatuor  animalia  sunt  qua- 
tuor  regna  et  decem  cornua  decem  reges;  apud  Matth.  (xiii.  38. 
39.)  ager  est  mundus,  bonum  semen  sunt  filii  regni,  inimicus 
est  diabolus,  messis  est  finis  mundi  etc. 

R.  — Dist.  Ant,  — Signatum  de  signo  praedicatur,  et  illius 
nomen  isti  datur,  cum  rationem  signi  inesse  rei  de  qua  est  sermo 
probe  constat  auditoribus,  eisque  solum  declaratur  quid  significet 
res  quam  sciunt  esse  signum  C.  Secus  N,  et  N,  conseq.  cum  pa- 
nis nec  ex  sese,  nec  ex  usU  recepto,  nec  ex  antecedenti  institu- 
tione spectabatur,  vel  spectari  poterat  ut  signum,  de  quo  solum 

dicendum  fuisset  quid  esset  res  significata.  — In  locis  quae  ab 
adversariis  afferuntur  res  quae  in  subiecto  ponitur,  manifeste  ra- 
tionem signi  habebat.  Ad  primum  quod  attinet,  losephus  a Pha- 
raone  interrogatus  fuerat  quid  somnia  portenderent,  proinde  quid 
boves  et  spicae  significarent  per  somnium  visae.  Respondet  lo- 
sephus ad  mentem  interrogantis,  ideoque  necessario  in  respon- 
sione eius  intelligebatur  eum  de  significatione  loqui  illius  rei  quae 
iam  cognita  erat  ut  signum.  Idem  dicendum  est  de  verbis  ex  Eze- 
chiele  citatis,  quibus  Propheta  a Domino  doctus  fuerat  quid  vi- 
sione quam  viderat  significabatur;  et  eadem  responsio  dari  debet 
relate  ad  alium  locum  ex  Daniele,  in  quo  Propheta  docetur  de 
significatione  quam  quaerebat  visionis  ab  eo  habitae  qua  tuor  in- 
gentium bestiarum  e mari  ascendentium.  Quoad  testimonium  de- 
sumptum ex  Evangelio  Matthaei,  evidens  est  discipulos  cogno- 
visse Christum  dixisse  parabolam,  quae  aliarum  rerum  semper 
est  adumbratio ; et  cum  optime  scivissent  nonnisi  signa  contineri 
in  verbis  tunc  a Christo  prolatis,  eum  rogasse  ut  significationem 
aperiret;  quod  et  ipse  fecit  dicendo:  semen  est  verbum  Dei,  etc. 

Solent  etiam  adversarii  citare  alia  loca  in  quibus  Christus  de 
se  loquendo  aut  de  Patre  usus  est  locutione  metaphorica,  ut  ex. 
gr.  cum  dixit : « Ego  sum  vitis  vera.  Pater  meus  agricola  est,  ego 
sum  ostium»,  et  similia.  — Sed  inter  haec  et  verba  quibus  Eu- 
charistiam instituit  nullus  est  parallelismus,  immo  potius  absoluta 
est  dissimilitudo : Christus  enim  non  dixit  « ego  sum  panis,  ego 
sum  vinum  »,  sed  « hoc  est  corpus  meum,  hic  est  sanguis  meus  ». 
Praeterea  in  illis  locutionibus  Christus  de  se,  aut  de  Patre  aliquas 
proprietates  praedicabat,  quarum  similitudo  reperitur  in  rebus  no- 
tissimis, ut  per  has  res  notas  melius  et  vividius  proprietates  illae 
intelligerentur : et  quamvis  statim  percipi  ab  hominibus  poterat 
haec  locutio  figurata;  continuo  tamen,  vel  per  adiuncta  orationis, 
vel  per  expressam  declarationem,  sensum,  quo  locutus  fuerat, 
ipse  indicabat. 

7,  — Obiiciuntur  verba  Pauli  (I.  Cor.  x.  4.),  loquentis  de  pe- 
tra ex  qua  ludaeis  in  deserto  profluebat  aqua,  et  dicentis:  petra 
erat  Christus, 

Sed  responsio  ad  hunc  locum  non  differt  ab  illa  quam  dedi- 
mus pro  praecedentibus.  — Etenim  mysticam  significationem  il- 
lius petrae  evidenter  in  eodem  contextu  declarat  Apostolus  velle 

se  exponere  Corinthiis,  lam  dixerat  Patres  baptizatos  fuisse  in 
nube  et  in  mari,  ut  innueret,  figuram  id  fuisse  nostri  baptismatis; 
eamdera  eos  escam  spiritalem  manducasse , et  potum  spiritalem 
bibisse,  scilicet  in  figura;  petram  etiam,  de  qua  biberant,  voca- 
verat spiritalem : — cum  ergo  dixit : petra  autem  erat  Christus,  non 
poterant  non  intelligere  Corinthii,  petram  fuisse  figuram  Christi; 
praesertim  cum  id  clare  exposuit  subdens:  Haec  omnia  in  figura 
contingebant  illis.  Nec  refert,  quod  dicat  Apostolus:  Patres  nostri 
eamdem  escam  spiritalem  manducaverunt;  et  hi  manducaverunt  Chri- 
stum in  figura:  nam  sensus  est,  quod  eam  escam  manducaverint 
inter  se,  non  vero  nobiscum. 

8.  — Duo  praesertim  loca  Scripturarum,  in  quibus  locutiones, 
quas  sacramentales  vocant  et  in  quibus  maxime  confidunt,  adver- 
sus doctrinam  catholicam  urgent  adversarii;  — i.  ex  capite’17. 
Genesis,  in  quo  circumcisio  appellatur  foedus,  cum  esset  signum 
foederis:  — 2.  ex  capite  12.  Exodi,  ubi  de  agno  dicitur  Est  enim 
Phase  (id  est  transitus)  Domini.  — Sicut  in  illis  locis,  aiunt,  quae 
spectant  sacramenta  a Deo  instituta,  verbum  est  appositum  est 
non  ad  declarandum  quid  sit  subiectum  propositionis,  sed  quid 
significet,  ita  et  in  verbis  Christi  sumi  debet  est  pro  significat. 

R.  — I®  — Loca,  quae  citantur  hic  ab  adversariis,  Christi  ver- 
bis parallela  non  sunt.  Sane  parallelismus  duplex  est,  realis  et 
verbalis;  ille  inter  ea  loca  reperitur,  quae  de  eadem  re  et  sub  ea- 
dem ratione  agunt;  iste  adest  inter  ea  loca,  in  quibus  verba  et 
verborum  constructio  sibi  respondent.  Cum  autem,  ad  sensum 
verborum  Christi  illustrandum,  argumentum  desumitur  ex  paral- 
lelismo  biblico,  ex  parallelismo  reali  desumi  deberet,  et  non  ex 
eo  qui  solum  est  verbalis : — in  locis  vero  citatis  neque  realis  pa- 
rallelismus est,  neque  verbalis.  — Non  realis,  ut  patet,  quia  non 
de  eadem  re  loca  illa  citata  loquuntur,  de  qua  Christus  loquitur 
in  verbis  quibus  instituit  Eucharistiam.  — Non  verbalis,  quia  cum 
adversarii  contendant  verba  Christi,  «hoc  est  corpus  meum», 
hanc  praeseferre  significationem  «panis  significat  corpus  meum», 
ad  parallelismum  verbalem  adstruendum  deberent  afferre  loca  in 
quibus  subiectum  sit  nomen  rei  quae,  ut  panis,  absolute,  et  non 
sub  ratione  signi  spectari  soleat;  praedicatum  sit  pariter  nomen 
alterius  substantiae,  quod  correspondeat  nomini  corpus  adhibito 
in  institutione  Eucharistiae:  et  subiectum  ac  praedicatum  simul 

coniungantur  per  verbum  substantivum  est,  quod  aequivaleat  verbo 
significat.  Porro  in  locis  allatis  subiectum  non  est  aliqua  substantia 
quae,  ut  est  panis,  spectari  soleat  absolute ; e contra  est  copremonia 
aliqua  a Deo  praescripta,  quae  in  uno  loco  est  circumcisio,  in  alio 
est  ritus  servandus  in  esu  agni  paschalis:  — item  praedicatum  in 
utroque  loco  obiecto  non  est  substantia,  verum  in  uno  est  pa- 
ctum, in  alio  transitus  Domini:  — ac  proinde  in  locis  ab  adver- 
sariis citatis  nullus  habetur  verbalis  parallelismus  cum  verbis  quae 
pronuntiavit  Christus,  dum  Sacramentum  instituebat. 

2""  — Praeterea,  etiam  facta  ad  mentem  adversariorum  suppo- 
sitione quod  in  locis  citatis  verbum  est  aequivaleat  verbo  signU 
ficat , adhuc  nulla  comparatio  fieri  debet  inter  loca  quae  nobis 
obiiciuntur,  et  verba  Eucharistiae;  — quia  in  locis  ab  adversariis 
contra  nos  commemoratis,  ratio  signi  pro  re,  de  qua  agebatur, 
et  intelligi  de  se  poterat  ab  auditoribus,  et  diligenter  explicatur:  — 
dum  in  verbis  eucharisticis  nec  intelligi  poterat  panem  esse  si- 
gnum, nec  declaratio  ulla  subiungitur  quae  hunc  sensum  indu- 
cat; immo  id  quod  additur  est  ad  firmandum  sensum  proprium. — 
Constat  autem  id  quod  hic  asserimus,  quia  et  intelligi  facile  pot- 
erat signum  aliquod  dari  ad  foedus  initum,  aut  ad  transitum 
Domini  commemorandum;  et  explicatio  in  locis  citatis  immediate 
subiungitur,  cum  in  Genesi,  statim  post  ver.  lo.  ab  adversariis 
citatum,  legatur  (v.  ii.):  «Et  circumcidetis  carnem  praeputii  ve- 
stri, ut  sit  in  signum  foederis  inter  me  et  vos  » \ et  in  capite  xii. 


• Ut  magis  ac  magis  appareat  nihil  pro  adversariis  valere  testimonium 
quod  afferunt  ex  Gen.  xvii. , attendatur  haec  alia  animadversio  proposita  a 
Cardinale  Wiseman.  ff  Circumcision  was,  at  all  events,  not  merely,  the  Sym- 
bol or  emblem  , but  actually  the  instrument  whereby  the  covenant  between 
God  and  his  people  was  at  once  executed  and  recorded.  It  was,  according 
to  the  established  law  of  every  language  and  country , the  treaty  itself.  If 
I present  any  one  with  a writing  or  book,  and  say  to  him,  ‘ This  is  the  treaty 
of  Amiens,  or  Tolentino,  or  Westphalia  *,  every  one  must  understand  me  to 
mean  the  instrument  or  act  of  treaty.  ...  Was  circumcision  not  a bare  and 
empty  simbol,  but  an  effective  representative,  that  which  formed  the  covenant, 
and  recorded  upon  each  individual  his  personal  comprehension  under  its  pro- 
visions,  and  his  accession  to  itas  a holder  of  its  promises.  Therefore,  ‘this 
is  my  covenant  between  me  and  thee’,  signifies  much  more  than  ‘this  is  the 
sign  ot  my  covenant  ’,  to  wit,  this  is  ‘ the  act  of  my  covenant  * ; taking  the 
Word  ‘act’  in  both  its  meanings,  of  its  execution  and  its  record.  This  in- 
terpretation  is  fully  bome  out  by  what  follows,  v.  13.  ‘ He  who  is  bora  in 

Exodi,  V.  26.,  Moyses  declaret:  « Et  cum  dixerint  vobis  filii  ve- 
stri: Quae  est  ista  religio?  Dicetis  eis:  Victima  transitus  Domini 
est,  quando  transivit  super  domos  filiorum  Israel  in  Aegypto, 
percutiens  Aegyptios,  et  domos  nostras  liberans». 

3®  — Negatur  suppositum  adversariorum : verbum  enim  est  in 
locis  obiectis  suam  retinet  significationem,  nec  sumitur  ut  aequi- 
valens  verbo  significat. 

In  verbis  (Gen.  xvii.  lo.):  «Hoc  est  pactum  meum  quod  ob- 
servabitis inter  me  et  vos,  et  semen  tuum  post  te:  circumcidetur 
ex  vobis  omne  masculinum  » ; pactum  dicitur  id  quod  Deus  prae- 
cipiebat, et  Israelitae  servare  debebant  ex  parte  sua,  ut  obtinerent 
quod  benignissima  voluntate  Dominus  eis  promittebat:  et  quia 
circumcisio  non  erat  totum  pactum,  seu  tota  lex  ab  eis  servanda, 
sed  pars  eius,  quae  Israelitas  perpetuo  moneret  foederis  totius 
cum  Deo  initi,  ideo  circumcisio  dicitur  etiam  esse  in  signum. 
Verba  ergo  Genesis  non  reddunt  hunc  sensum,  ut  contendunt 
adversarii:  hoc  (circumcisio)  significat  pactum  meum;  sed  hunc 
alium:  hoc  est  mandatum  meum,  quod  praecipio  vobis  ut  pars 
legis  totius,  ex  parte  vestra  servandae  ut  foedus  maneat  inter  me 
et  vos,  nimirum,  circumcidetur  ex  vobis  omne  masculinum  ^ 


thy  house,  and  he  that  is  bought  with  thy  money,  must  needs  be  circum- 
cised  , and  my  cov enant  shall  be  in  your  flesh  for  an  everlasting  covenant  ». 
— Card.  Wiseman,,op.  cit.  Lect.  5. 

‘ Hanc  interpretationem  veram  esse  ostendit  ipse  textus  Hebraicus,  qui 
habet : 


« Hoc  pactum  meum , quod  custodietis 
inter  me  et  inter  vos , et  inter  semen 
tuum  post  te:  circumcidi  vobis  omnem 
masculum  ».  (v.  lo.). 


-‘>3  Ds'»  inns 

“13T 


Consonant  versiones ; nam  in  S)rriaca  legimus : « Hoc  pactum  meum. . . 
ut  circumcidatis  omnem  masculum»;  et  in  paraphrasi  Chaldaica:  « Hoc  pa- 
ctum meum.  . . ut  circumcidatur  in  vobis  omnis  masculus  »;  et  in  versione 
Arabica  similiter:  « Ut  circumcidatur  omnis  masculus  ex  vobis  ». 

Cardinalis  Wiseman  ait:  « I have  no  hesitation  in  saying  that  the  verb 
is  must  here  be  taken  quite  literally,  and  the  pronoun  this  referred  not  to 
circumcision  or  its  idea,  but  to  the  latter  member  of  the  sentence.  ‘ This  is 
my  covenant  which  ye  shall  keep  between  me  and  thee. . . . every  male  child 
among  you  shall  be  circumcised’.  As,  if  one  said,  ‘this  is  our  agreement, 
you  shall  pay  me  a hundred  pounds  I presume  no  one  would  hesitate  to 

In  cap.  12.  Exodi  (v.  ii.),  verba:  «Est  enim  Phase,  (id  est 
transitus)  Domini»,  propriam  exhibent  locutionem,  nimirum:  e5/ 
enim  agnus,  hoc  ritu  immolatus,  victima  transitus.  Usus  enim 
apud  hebraeos  notissimus  hic  erat  ut  victimae  nomine  finis  ob 
quem  immolabantur,  quodam  compendio  sermonis,  appellarentur; 
ideoque  pacificae  vocabantur  victimae  quae  pro  pace  aut  in  gra- 
tiarum actionem  offerebantur,  peccata  dicebantur  victimae  quae 
pro  peccatis  immolatae  erant  Deo.  Victima  ergo  pro  transitu  im- 
molata vocari  potuit  transitus.  Et  quod  iste  fuerit  sensus  locu- 
tionis, constat  tum  ex  ipsa  phrasi  hebraica  quae  sic  habet: 

«Phase  est  Domino»,  STH  HDD 

h.  e.,  sacrum,  oblatum:  tum  ex  declaratione  quae  continetur 
(ver.  26.) : « Et  cum  dixerint  vobis  filii  vestri : quae  est  ista  religio 
(ritus  religiosus)?  dicetis  eis:  victima  transitus  Domini  est,  quando 
transivit  super  domos  filiorum  Israel  in  Aegypto  percutiens  Ae- 
gyptios, et  domos  nostras  liberans». 

9.  — In  lingua  Aramaea,  qua  Christus  loquebatur,  nullum  est 

vocabulum  quod  respondeat  verbo  latino  significat : quare,  si  Do- 
minus voluit  dicere  « hoc  corpus  meum»,  dicere  debuit 

«hoc  est  corpus  meum». 

R.  — N.  — Refutationem  invictam  huius  falsae  as:ertionis  ha- 
bes apud  Cardinalem  Wiseman  in  opere  saepius  citato,  lect.  7. 
Ceterum  cum  Scriptores  inspirati,  saltem  tres,  retulerint  verba 
Christi  graece  secundum  sensum  quem  iis  Dominus  expresserat, 
de  sensu  horum  verborum  diiudicari  debet  prout  graece  in  Evan- 
geliis  et  a Paulo  relata  sunt. 

10.  — Christus  figuras  adhibuit  quum  de  sanguine  locutus 
est,  nam  calicis  nomine  vocavit  id  quod  in  calice  continebatur, 
eumque  vocavit  Testamentum  Novum:  sic  enim  legimus  apud 
Lucam:  «Hic  est  calix  Novum  Testamentum  in  sanguine  meo».  — 
Ergo  et  verba  eius,  quae  spectant  corpus,  ut  figurata  accipi  de- 
bent. 

R.  — Dist,  Ant,  — Et  locutio  illa  figuram  apud  omnes  usi- 
tatam continet,  quae  sine  ulla  difficultate  ex  verbis  immediate 

refer  the  pronoun  to  the  condition  proposed.  The  idea  of  is  meaning  to  re- 
present,  would  never  have  entered  into  any  one’s  head  in  either  proposition, 
except  in  a controversial  argument  ». 

praecedentibus  intelligebatur,  et  quae  apud  alios  Evangelistas  ad- 
huc clarius  explicatur,  C.  — Secus  N.  — Et  N,  conseq.  et  parit.  — 
Vox  calix  equidem  tropice  sumitur,  continens  nimirum  pro  con- 
tento; sed  tropus  hic  tam  communis  est  usus  inter  homines  quam 
ipsae  voces  propriae.  Etiam  Lucas  se  tropice  loqui  innuit  referens 
Christi  verba  praevia:  accipite,  et  bibite;  vas  enim  non  bibitur. 
Item  haec  sequentia : qui  pro  vobis  fundetur ; sed  vas  ipsum  non 
funditur.  — Pariter,  signum  illud  externum,  quo  voluntas  ultima 
exprimitur,  dici  testamentum,  neminem  latet  mortalium;  quin  adeo 
communi  inter  homines  usu  scriptura  ex.  gr.  qua  defuncti  testa- 
toris ultima  voluntas  exprimitur  dici  testamentum  consuevit,  ut 
vox  ferme  propria  censenda  sit,  etsi  revera  instrumentum  hoc 
scriptum  ultimae  voluntatis  nonnisi  signum  sit.  Quare  apud  Lu- 
cam sanguis  in  calice  contentus  dum  testamentum  vocatur,  facile 
erat  intelligere  sensum;  scilicet  esse  signum  foederis  novi,  quo 
simul  hoc  confirmetur.  Atque  id  planius  faciunt  Matthaeus  et 
Marcus,  dicendo:  «Hic  est  sanguis  meus  Novi  Testamenti». 


11.  — Christus  iussit  ut  in  sui  commemorationem  celebraretur 
Eucharistia.  Atqui  commemoratio  non  fit  praesentis,  sed  absentis. 
Ergo. 

R.  — Dist.  Mai.  — Ut  celebraretur  in  commemorationem  sui, 
non  visibiliter  praesentis  C.  In  commemorationem  sui  neque  in- 
visibiliter, seu  in  statu  sacramentali,  praesentis  N.  — Ad  Min.  — 
Commemoratio  non  fit  praesentis  D.  Visibiliter  praesentis,  et  se- 
cundum visibilem  praesentiam  C.  Non  fit  vel  visibiliter  praesentis 
at  non  secundum  visibilem  eius  praesentiam,  vel  invisibiliter  prae- 
sentis N.  — Quia  corpus  et  sanguis  Domini  in  Eucharistia  spe- 
ciebus  panis  et  vini  obvelata  sunt,  sacramentum  hoc  memoriam 
in  nobis  excitat  Christi  reapse  in  eo  praesentis,  sed  latentis,  et 
solum  perspecti  oculis  fidei;  et  nobis  perpetuo  repraesentat  sa- 
crificium quod  pro  salute  hominum  in  cruce  Salvator  obtulit. 
« Quotiescumque  enim  manducabitis  panem  hunc,  et  calicem  bi- 
betis mortem  Domini  annuntiabitis»  (I.  ad  Cor.  xi.  26.). 

12.  — Quod  in  calice  contentum  erat  post  consecrationem 
Christus  dixit  esse  vinum,  ut  constat  ex  Matth.  xxvi.  29. : « Dico 
autem  vobis : non  bibam  amodo  de  hoc  genimine  vitis  usque  in 

I.  — De  Sacramentis.  32 

diem  illum,  cum  illud  bibam  vobiscum  novum  in  regno  Patris 
mei».  — Ergo. 

R.  — I.  — Verba  illa  Christi  prolata  fuerunt  ante  consecra- 
tionem, et  spectant  calicem,  qui  in  coena  paschali  a patrefamilias 
inter  accumbentes  distribui  solebat.  Confer  Maldonatum,  in  Matth. 
XXVI.  29. 

2.  — Si  cum  aliis  admittere  velis , verba  illa  ad  calicem  eu- 
charisticum  pertinere,  facile  etiam  intelligitur  quare  contentum  in 
eo  calice  dictum  intrii  genimen  vitis:  quia  nempe  ex  vino  factum, 
et  ob  speciem  vini  quam  retinebat.  — Ob  eamdem  rationem  Apo- 
stolus (I.  ad  Cor.  xi.)  corpus  Christi  dicit  panem,  — Huius  lo- 
cutionis exempla  habes  in  Ex.  vii.  12.,  ubi  serpens  a Moyse  pro- 
ductus appellatur  virga,  quia  ex  virga  factus,  « Virga  Aaron  de- 
voravit virgas  eorum » ; et  in  Evangelio  loannis  (ii.  9.)  vinum 
per  miraculum  ex  aqua  factum,  dicitur  aqua,  a Ut  autem  gustavit 
Architriclinus  aquam  vinum  factam,  et  non  sciebat  unde  esset, 
ministri  autem  sciebant  qui  hauserant  aquam  » ; et  alibi. 

ScHOLiON  — Etsi  Catholici  Doctores  non  eodem  modo  expli- 
cent omnes  significationem  pronominis  hoc  in  verbis  consecratio- 
nis primae;  nihil  tamen,  ut  patet,  ex  hac  opinionum  varietate 
haeretici  lucrari  possunt;  omnes  enim  realem  ac  substantialem 
Christi  praesentiam  agnoscunt  in  Eucharistia. 

Praeter  sententiam,  quam  tenuit  S.  Thomas  quamque  prae- 
clariores Theologi  tum  antiquiores  tum  recentiores  amplexi  sunt  *, 
et  nos  secuti  sumus  in  solutione  difficultatum,  duae  aliae  prae- 
cipue commemorantur. 

Una,  quae  fuit  S.  Bonaventurae,  asseruit  pronomen  hoc  signi- 
ficare panem  in  corpus  convertendum,  ita  ut  tota  propositio 
« hoc  est  corpus  meum  » non  substantive,  sed  transitive  esset  in- 
terpretanda. 

Seraphicus  Doctor  in  4.  Sent.  (dist.  8.  part.  2.  art.  i.  qu.  i.) 
declarat  mentem  suam  proponendo  sibi  obiectionem  eique  respon- 
dendo his  verbis : « Quomodo  est  locutio  vera,  si  demonstratur 
substantia  panis,  cum  haec  sit  semper  falsa:  ^ Panis  est  corpus 
Christi  ’,  cum  sint  formae  incompossibiles  ? Et  si  tu  dicas,  quod 

‘ Ita  sentiunt  Scotus,  Paludanus,  Gabriel,  Aegidius,  Soto,  Caietanus,  Le- 
desma,  Bellar  minus,  Suarez,  aliique  multi. 

hoc  verbum,  est,  non  dicit  ibi  inhaerentiam , sed  potius  conver- 
sionem; tunc  ergo  secundum  hoc  potius  competeret  verbum  im- 
perativum. Et  propterea  notandum,  quod  sicut  in  Verbo  aeterno 
Filio  Dei  Domino  nostro  lesu  Christo  est  veritas  et  omnipoten- 
tia; sic  in  verbo  suo  ab  ipso  prolato  est  veritas  et  eflScacia.  Ut 
tale  verbum  sacramentis  novae  legis  competat,  ideo  debuit  ita 
dicere  verbum  enuntiativum  veritatis,  sicut  est  ipsa  veritas,  ac 
per  hoc  indicativum.  Et  quia  non  esset  verum  simplici  enuntia- 
tione; ut  non  sit  falsus,  iunxit  verbo  efficaciam  ore  suo.  Et  quia 
mandavit  aliis  facere  et  dicere,  et  ipse  non  iubet  aliquem  esse 
falsum ; ideo  in  ore  eorum,  in  quibus  dedit  mandatum,  dedit  verbo 
efficaciam.  Et  ideo  hoc  verbum,  est,  in  hac  oratione  non  identi- 
tatem, nec  simultatem  signat:  sed  hoc  esse  corpus,  hoc  est,  ad 
huius  verbi  prolationem  hoc  totum  transire  in  corpus : unde  oratio 
ista  in  ore  alterius,  quam  in  ore  sacerdotis,  falsa  est,  quia  non 
convertit,  neque  transubstantiat  hoc  in  illud,  nec  vera  est  per 
identitatem  ». 

At  opinio  haec,  merito  notat  Suarez  nullo  modo  a Catho- 
licis sustinenda  est : in  ea  enim  et  propriam  significationem  verbi 
est  amplius  non  habetur;  et  praeterea,  pronomen  hoc  non  recte 
sumitur.  Nam,  ut  ait  idem  Suarez,  illud  hoc,  « positum  in  recto, 
et  substantive  sumptum,  non  recte  accomodatur  ad  rem  praesen- 
tem, prout  est  nota  sensibus,  et  per  se  patet;  ut  signato  Petro, 
non  recte  dicitur,  hoc  est  doctor,  vel  quid  simile,  sed  hic;  quia 
illud  pronomen  hoc,  sic  usurpatum,  designat  rem  sub  conceptu 
valde  confuso  et  universali,  sub  quo  non  recte  designatur  res 
quae  sensibus  clare  et  distincte  nota  est». 

Altera  opinio,  quam  strenue  defendit  Maldonatus  -,  docuit  per 
pronomen  hoc  designari  ipsum  Christi  corpus;  et  ad  declaratio- 
nem addit,  in  huiusmodi  propositionibus,  quae  significant  id, 
quod  tunc  fit  cum  propositio  dicitur,  pronomina  demonstrativa 
non  demonstrare  id  quod  est,  sed  id  quod  erit,  sicut  id  quod 
erit  indicatur  ab  eo  qui  pingens  lineam,  aut  circulum  simul  dicat, 
«haec  est  linea,  hic  est  circulus». 

Adversus  hanc  sententiam  obiici  posset  propositionem  Christi, 
intellectam  sensu  mox  explicato,  esse  identicam : sed  respondetur, 

‘ In  3.  S.  Thomae  disp.  58.  s.  7. 

* Comm.  in  Matth.  xxvi.  26. 

propositionem  identicam  non  esse  si  res  magis  confuse  demon- 
stretur per  subiectum  quam  per  praedicatum;  idque  fieri  iuxta 
datam  expositionem  in  locutione  Christi.  Urgetur:  pronomen 
demonstrativum  demonstrare  quidem  rem  futuram  quando  nihil 
est  praesens  quod  demonstretur,  ut  ostenditur  in  exemplis  alla- 
tis; sed  si  quis  indigitet  aliquid  praesens  dum  pronomen  hoc 
demonstrativum  effert,  absonum  videtur  dici  eum  non  demon- 
strare id  quod  est  praesens.  — Verum  etiam  huic  instantiae 
probabiliter  responderi  potest : satis  esse  rem,  quae  demonstratur, 
fieri  praesentem  in  fine  prolationis  verborum,  quia  haec  prono- 
mina in  propositionibus  practicis  et  efficacibus  demonstrant  id 
quod  nondum  est,  sed  per  ipsam  orationem  fit,  et  ea  finita, 
erit. 

P.  Suarez,  re  hinc  inde  perpensa,  sententiam  hanc  vocat 
probabilem;  aliam  vero,  nempe  eam,  iuxta  quam  pronomen  hoc 
significat  contentum  sub  his  speciebas,  dicit  simpliciter  esse  pro- 
bandam. 


ARTICULUS  QUARTUS 

De  perpetua  Ecclesiae  fide  circa  realem  Christi  praesentiam 
in  Eucharistia. 

Perpetuae  fidei  Ecclesiae  Christi  circa  realem  ac  substantia- 
lem corporis  ac  sanguinis  Domini  in  Eucharistia  praesentiam 
tam  multa  et  praeclara  testimonia  sunt,  tot  diserta  monumenta 
extant,  ut  hic  tantum  seligere  et  proferre  quaedam  ex  illis  co- 
gamur. Posset  equidem  traditio  Ecclesiae  circa  veritatem  quam 
defendimus  constare  iam  ex  locis  Patrum  quae  citavimus  pro 
thesi  I.;  sed  illis  iuvat  ad  plenissimam  demonstrationem  absol- 
vendam addere  alia,  quae  ordinis  ac  perspicuitatis  gratia  dividi- 
mus in  quasdam  classes;  et  quia  Protestantes  ad  remotam  ap- 
pellant antiquitatem,  primo  documenta  damus  ex  tribus  prioribus 
Ecclesiae  saeculis. 

THESIS  IIL 

Perpetua  Ecclesiae  fides  circa  veram,  realem,  ac  substantialem  corporis 
ac  sanguinis  Christi  praesentiam  in  Eucharistia  luculenter  appa- 
ret, i.  — ex  testimoniis  Patrum  trium  priorum  saeculorum,  2. — 
ex  Patribus  sequioris  aetatis,  3.  — ex  publica  fidei  professione  in 
omnibus  Liturgiis  expressa,  4.  — ex  ritu  suscipiendi  Eucharistiam. 
5.  — ex  miraculis  in  veritatis  confirmationem  patratis.  6.  — ex 
praescriptione. 


PROBATUR  THESIS 

I.  — Ex  testimoniis  Patrum  trium  priorum  saeculorum. 

S.  Ignatuis  Martyr,  ep.  ad  Smyrneos  (n.  7.),  refert  haereticos 
docetas  abstinuisse  ab  Eucharistia,  carnem  Christi  eam  esse  negan- 
tes, et  monet  ab  eis  esse  recedendum : « Ab  Eucharistia  »,  inquit,  « et 
oratione  abstinent,  eo  quod  non  confiteantur  Eucharistiam  carnem 
esse  Salvatoris  nostri  lesu  Christi,  quae  peccatis  nostris  passa 
est,  quamque  Pater  benigmtotg^ua  Suscitavit.  Qui  ergo  contra- 
dicunt huic  dono  Dei  altefc^es  moriuntur  ....  Decet  itaque 
abstinere  a talibus,  et  nec  in  privato,  nec  in  communi  col- 
loquio de  illis  verba  fecere  ».  — Idem  in  epistola  ad  Phila- 
delphienses  (n.  4.)  fideles  ad  unitatem  adhortatur,  quia  unam 
eamdemque  carnem  Christi,  unum  eumdemque  sanguinem  su- 
munt: «Studeatis  igitur»,  ait,  «una  Eucharistia  uti;  una  enim 
est  caro  Domini  nostri  lesu  Christi,  et  unus  calix  in  unitatem 
sanguinis  ipsius,  unum  altare,  sicut  unus  episcopus,  cum  presby- 
teris et  diaconis  conservis  meis».  — Et  in  Epistola  ad  Ephesios, 
dum  (n.  20.)  unionem  inter  fideles  et  obedientiam  commendat. 
Eucharistiae  excellentiam  his  verbis  declarat:  « Si  Dominus  mihi 
revelaverit  quod  vos  ad  unum  omnes  nominatim  per  gratiam 
convenitis  in  una  fide  et  in  uno  lesu  Christo  (qui  secundum 
carnem  ex  semine  David,  filius  est  hominis  et  filius  Dei),  ut 
obediatis  episcopo  et  presbyterio  mente  indivulsa  frangentes  pa- 
nem unum,  qui  pharmacum  immortalitatis  est,  antidotum  ne  mo- 
riamur, sed  vivamus  semper  in  Christo  lesu  ». 

S.  lustinus  Martyr  in  i.  Apologia  pro  Christianis,  n.  66. , de 
Eucharistia  loquens  «cuius  nemini»,  ait,  «licet  esse  participi 
nisi  qui  credat  vera  esse  quae  docemus,  atque  illo  ad  remissio- 
nem peccatorum  et  regenerationem  lavacro  ablutus  fuerit,  et  ita^ 
vivat  ut  Christus  tradidit»,  deinde  sic  prosequitur:  «Quemad- 
modum per  verbum  Dei  caro  factus  lesus  Christus  Salvator 
noster  et  carnem  et  sanguinem  habuit  pro  nostra  salute,  sic  etiam 
illam,  in  qua  (per  precem  ipsius  verba  continentem^  gratiae  actae 
sunt,  alimoniam,  ex  qua  sanguis  et  carnes  nostrae  per  mutationem 
aluntur,  incarnati  illius  lesus  et  carnem  et  sanguinem  esse  edocti 
sumus.  Nam  Apostoli  in  commentariis  suis,  quae  vocantur  Evan- 
gelia,  ita  sibi  mandasse  lesum  tradiderunt:  eum  scilicet  accepto 
pane,  cum  gratias  egisset,  dixisse:  hoc  facite  in  meam  comme- 
morationem, ‘hoc  est  corpus  meum  ...  hic  est  sanguis  meus’  ». — 
Itaque  iuxta  S.  lustinum  per  verba  a Christo  instituta  ita  Eucha- 
ristia verum  corpus  et  verus  sanguis  Domini  fit,  ut  veram 
carnem  et  verum  sanguinem  pro  salute  nostra  Verbum  Dei  as- 
sumpsit. 

S.  Irenaeus,  lib.  4.  adversus  haereses  (c.  18.),  impugnans  eos 
qui  negabant  Christum  esse  Filium  Creatoris,  et  Verbum  assum- 
psisse corpus  materiale,  sic  arguit  ex  verit^  corp^is  et  san- 
guinis Domini  in  Eucharistia : « Ouomodo^^nstalKit^  (haere- 
ticis)  eurq  paq^m.  in  .quo  gratiae^  actae  sunt^  corpus  esse  Domini 
suij  et  falicefn  sanguinp  eius,  si  non  ipsum,  Fabricatgfjs  mundi 
Fjjipp]  dicant^  id  est  Verbum  eius,  per  quod  lignum  fructificat 
et  defluunt  fontes  ? » etc.  — Et  agens  contra  eos  qui  negabant 
futuram  corporum  resurrectionem  ex  eodem  mysterio  argumen- 
tum paulo  post  desumit,  his  verbis : « Quomodo  autem  rursum 
dicunt  carnem  in  corruptionem  devenire,  et  non  percipere  vitam, 
quae  corpore  Domini  et  sanguine  alitur  . . . Quemadmodum  enim 
qui  est  a terra  panis,  percipiens  invocationem  Dei,  iam  non  commu- 
nis  panis  est,  sed  Eucharistia,  ex  duabus  rebus  constans  terrena 
et  coelesti  (corpore  et  sanguine  Christi  et  accidentibus  panis  et 
vini;  vel,  ut  alii  intelligunt,  humanitate  Christi  et  Verbo),  sic 
et  corpora  nostra  percipientia  Eucharistiam  iam  non  sunt  cor- 
ruptibilia, spem  resurrectionis  habentia». 

Tertullianus  in  libro  de  resurrectione  carnis,  enumerans  ratio- 
nes ad  hoc  dogma  demonstrandum,  et  indicans  (c.  8.)  veluti 
iura  carnis  ad  resurrectionem,  illud  notissimum  effatum  habet: 

« Caro  corpore  Christi  et  sanguine  vescitur,  ut  anima  de  Deo 
saginetur».  In  opere  contra  Marcionem,  lib.  4.  c.  40.,  probat  ex 
Eucharistia  Christum  verum  corpus  et  verum  sanguinem  ha- 
buisse; et  ostendit  in  institutione  Eucharistiae  Dominum  imple- 
visse quod  in  Veteri  Testamento  figuratum  fuerat  de  vera  carne 
sua  et  de  vero  sanguine.  « Acceptum  panem  »,  ait,  « et  distri- 
butum discipulis,  corpus  illum  suum  fecit,  ‘Hoc  est  corpus  meum’ 
dicendo,  id  est,  figura  corporis  mei».  Ubi  diligenter  notandum 
est,  illud  figura  corporis  mei,  — de  quo  exultant  adversarii,  et 
tamen  contra  eos  eflScaciter  pro  nobis  valet,  — non  coni  ungi 
cum  voce  proxime  praecedenti,  corpus  meum;  sed  cum  pronomine 
hoc,  ita  ut  iste  sit  sensus:  acceptum  panem,  corpus  suum  fecit 
dicendo,  hoc,  id  est,  panis  qui  olim  fuit  figura  corporis  mei, 
nunc  est  corpus  meum.  Quod  evidenter  patet  tum  ex  verbis  im- 
mediate sequentibus  «figura  autem  non  fuisset  (tunc  in  V.  T.) 
nisi  veritatis  es^^^^rpus  »;  tum  ex  toto  contextu. 

Etenim  obiurgans  Marcionem  inquit : « Cur  autem  panem 
corpus  suum  appellat,  et  non  magis  peponem,  quem  Marcio 
cordis  loco  habuit?  Non  intelligens  veterem  fuisse  istam  figuram 
corporis  Christi  dicentis  per 

verunt  cogitatum  dicentes : venite,  ^iniiciamus  lignum  in  panem 
eius’,  (ler.  xi.  19.)  scilicet  crucem  in  corpus  eius.  Itaque  illumi- 
nator antiquitatum,  quid  tunc  voluerit  significasse  panem,  satis 
declaravit,  corpus  suum  vocans  pandem  ».  — Panis  ergo  iuxta 
Tertullianum  significavit  corpus  Christi,  quod  vere  cruci  affixum 
fuit,  et  vere  ac  realiter  in  Eucharistia  adest.  — Dein  ut  veritatem 
corporis  Christi  pressius  contra  Marcionem  demonstret,  ita  pro- 
sequitur : « Sic  et  in  calicis  mentione  testamentum  constituens, 
sanguine  suo  obsignatum,  substantiam  corporis  confirmavit.  Nul- 
lius enim  corporis  sanguis  potest  esse  nisi  carnis.  Nam  etsi  qua 
corporis  qualitas  non  carnea  opponetur  nobis,  certe  sanguinem 
nisi  carnea  non  habebit.  Ita  consistit  probatio  corporis  de  testi- 
monio carnis,  probatio  carnis  de  testimonio  sanguinis  ».  — Denique 
adductis  nonnullis  figuris  sanguinis  ex  V.  T.  concludit : « Ita  et 
nunc  sanguinem  suum  in  vino  consecravit,  qui  tunc  vinum  in 
sanguine  figuravit». 

Praeterea  rectam  testimonii  nuper  citati  interpretationem  con- 
firmant clarissima  verba  eiusdem  Tertulliani  in  eodem  opere 
contra  Marcionem,  1.  3.  c.  19.,  quae  sic  habent:  «Hoc  lignum  et 

leremias  tibi  insinuat,  dicturis  praedicans  ludaeis:  ‘Venite  mit- 
tamus lignum  in  panem  eius’,  utique  in  corpus.  Sic  enim  Deus 
in  Evangelio  quoque  vestro  revelavit  panem  corpus  suum  appel- 
lans, ut  et  hinc  iam  eum  intelligas  corporis  sui  figuram  pani 
dedisse,  cuius  retro  corpus  in  panem  Prophetes  figuravit,  ipso 
Domino  hoc  sacramentum  postea  interpretaturo  ^ 

In  libro  de  idololatria  insurgens  adversus  idolorum  artifices, 
qui  manibus  eo  scelere  contaminatis  ad  Eucharistiam  accedebant, 
haec  alia  diserta  habet  Tertullianus  quoad  rem  nostram:  «Chri- 
stianum ab  idolis  in  Ecclesiam  venire,  de  adversarii  officina  in 
domum  Dei  venire,  attollere  ad  Deum  patrem  manus  matres 
idolorum,  his  manibus  adorare  quae  foris  adversus^  Deum  ado- 
rantur, eas  manus  admovere  corpori  Domini,  quae  daemoniis 
corpora  conferunt.  Nec  hoc  sufficit.  Parum  sit,  si  ab  aliis  ma- 
nibus accipiant  quod  contaminant;  sed  etiam  ipsi  tradunt  aliis 
quod  contaminaverunt.  Alleguntur  in  ordinem  ecclesiasticum 
artifices  idolorum.  Proh  scelus ! Semel  ludaei  Christo  manus  in- 
tulerunt, isti  quotidie  corpus  eius  lacessunt.  O manus  praeci- 
dendae!» — Comparat  ergo  hic  Tertullianus  crimen  eorum  qui 
impuris  manibus  attrectant  corpus  Christi  cum  crimine  ludaeo- 
rum  qui  violentas  in  idem  corpus  manus  intulerunt;  et  hac 
comparatione  aperte  ostendit  idem  utrobique  verum  ac  reale 
corpus  Domini  esse  violatum. 

S.  Cyprianus  in  libro  de  lapsis  (c.  15.)  pari  zelo  invehens  in 
eos,  qui  absque  debita  probatione  Eucharistiam  sumebant,  testi- 
monium exhibet  insigne  de  perpetua  fide  Ecclesiae  circa  Christi 
praesentiam  in  Eucharistia.  « A diaboli  aris»,  inquit,  «reverten- 
tes, ad  sanctum  Domini  sordidis  et  infectis  nidore  manibus  ac- 
cedunt. Mortiferos  idolorum  cibos  adhuc  pene  ructantes,  exhalan- 
tibus etiam  nunc  scelus  suum  faucibus  et  contagia  funesta 
redolentibus.  Domini  corpus  invadunt,  quando  occurrat  Scriptura 
divina,  et  clamet  et  dicat:  ‘Omnis  mundus  manducabit  carnem, 
et  anima  quaecumque  manducaverit  ex  carne  sacrificii  salutaris 
quod  est  Domini,  et  immunditia  ipsius  super  ipsum  est,  peribit 
anima  illa  de  populo  suo  ’ (Lev.  vii.  20.).  Apostolus  item  teste- 
tur  et  dicat:  ‘Non  potestis  calicem  Domini  bibere  et  calicem 
daemoniorum,  non  potestis  mensae  Domini  communicare  et 

‘ Conf.  lib.  adversus  ludaeos  c.  10. 

mensae  daemoniorum’  (1.  Cor.  x.  21.).  Idem  contumacibus  et 
pervicacibus  comminatur  et  denuntiat  dicens : ^ Quicumque  ederit 
panem,  aut  biberit  calicem  Domini  indigne,  reus  erit  corporis 
et  sanguinis  Domini  ’ (1.  Cor.  xi.  27.).  Spretis  his  omnibus  atque 
contemptis,  ante  expiata  delicta,  ante  exomologesin  factam  cri- 
minis, ante  purgatam  conscientiam  sacrificio  et  manu  sacerdotis, 
ante  offensam  placatam  indignantis  Domini  et  minantis , vis 
infertur  corpori  eius  et  sanguini,  et  plus  modo  in  Dominum 
manibus  atque  ore  delinquunt,  quam  cum  Dominum  negave- 
runt ». 

S.  Hippolytus  in  fragmentis  quae  supersunt  ex  eius  scriptis, 
eamdem  fidem  confitetur  clarissime.  In  illud  Prov.  x.  i.:  «Sa- 
pientia aedificavit  sibi  domum  » haec  habet : « Et  paravit  men- 
sam suam,  promissam  Sanctae  Trinitatis  cognitionem,  nec  non 
venerandum  sanctumque  eius  corpus  ac  sanguinem,  quae  in  arcana 
et  divina  mensa  quotidie  perficiuntur  et  sacrificantur  in  memoriam 
numquam  non  recolendae  memoria  primae  illius  et  arcanae 
divinae  coenae.  Illud  porro  misit  servos  suos  Sapientia,  Christus 
nimirum,  convocans  alta  praeconii  voce;  Si  quis  est,  inquit,  in- 
sipiens veniat  ad  me  ....  Insipientes  vero  appellat  eos  qui  San- 
cti Spiritus  virtutem  nondum  sunt  assecuti:  ‘Venite  comedite 
panem  meum,  et  bibite  vinum  quod  miscui  vobis’:  divinam 
ipsius  carnem,  ac  venerabilem  eius  sanguinem,  inquit,  dedit  nobis 
edendam,  bibendumque  in  remissionem  peccatorum». 

Origenem  de  reali  Christi  praesentia  in  Eucharistia  catholice 
sensisse,  praeter  loca  quae  dedimus  (p.  474.)  haec  alia  manifesta 
ostendunt. 

In  Leviticum,  hom.  X.  (n.  10.)  exponens  verba  quae  in  cap.  16. 
V.  14.  Levitici  leguntur,  ‘Tollet  quoque  de  sanguine  vituli\  ait: 
«Ritus  quidem  apud  veteres  propitiationis  pro  hominibus,  qui 
fiebat  ad  Deum,  qualiter  celebraretur  edocuit;  sed  tu  qui  ad 
Christum  venisti,  pontificem  verum,  qui  sanguine  suo  Deum 
tibi  propitium  feci,  et  reconciliavit  te  Patri,  non  haereas  in  san- 
guine carnis  (idest,  in  sanguine  animalium,  qui  erat  in  figuram 
sanguinis  Christi),  sed  disce  potius  sanguinem  Verbi,  et  audi  ip- 
sum tibi  dicentem,  quia  ‘ hic  sanguis  meus  est,  qui  pro  vobis 
effundetur  in  remissionem  peccatorum’.  Novit  qui  mysteriis  im- 

‘ V.  Migne  P.  G.  t.  10.  p.  627. 

butus  est,  et  carnem  et  sanguinem  Verbi  Dei,  Non  ergo  immore- 
mur  in  his  quae  scientibus  nota  sunt  et  ignorantibus  patere  non 
possunt  y>. 

In  Exodum,  hom.  XIII.  haec  scribit:  «Nostris  qui  divinis 
mysteriis  interesse  consuevistis,  quomodo,  cum  suscipitis  corpus 
Domini,  cum  omni  cautela  et  veneratione  servatis,  ne  ex  eo 
parum  quid  decidat,  ne  conservati  muneris  aliquid  delabatur. 
Reos  enim  vos  creditis,  et  recte  creditis,  si  quid  inde  per  negli- 
gentiam  decidat.  Quod  si  circa  corpus  eius  conservandum  tanta 
utimini  cautela,  et  merito  utimini:  quomodo  putatis  minoris  esse 
piaculi  verbum  Dei  neglexisse,  quam  corpus  eiusy), 

E libro  8.  contra  Celsum  (n.  33.)  ultimum  quod  citamus  te- 
stimonium Origenis  sic  se  habet:  «Nos  vero  qui  huius  univer- 
sitatis Conditori  gratias  agimus , cum  precibus  et  gratiarum 
actione  oblatos  edimus  panes,  qui  propter  orationem  fiunt  corpus 
quoddam  sanctum,  quod,  sano  proposito  manducantibus,  sanctitatem 
largitur  yi,  — Quid  autem  est  panes  oblatos  per  precationem  fieri 
sanctum  corpus,  et  sanctos  efficiens,  qui  cum  sano  proposito 
illud  manducant,  nisi  eos  panes,  per  consecratoria  verba,  effici 
corpus  Christi  ? ^ 


n.  — Ex  Patribus  aequioris  aetatis. 


Hactenus  documenta  quaedam  collegimus,  quae  exhibentur 
ex  tribus  prioribus  Ecclesiae  saeculis;  ex  illa  nempe  aetate  in 
qua  secreti  lex  arctissima  vigebat  ad  occultanda  profanis  mys- 

‘ Egregie  in  hoc  testimonium  Origenis  , clarissimus  Freppel , Episcopus 
Andegavensis , adnotat : « Ces  paroles  n’attestent  pas  seulement  la  pr^sence 
r^elle  de  J6sus-Christ  dans  le  sacrement  de  Tautel ; elles  indiquent  en  outre 
par  quel  moyen  * le  pain  devient  le  corps  * : par  la  priore  de  la  cons^cration 
(8ii  Triv  euyyjv).  II  ne  fallait  rien  moins  qu’une  conviction  profonde  pour  arra- 
cher  k Origine  un  tel  aveu  dans  un  livre  destinfe  k fitre  lu  de  paiens.  Rap- 
pelons-nous  en  effet  qu’i  F^poque  oii  il  ^crivait,  les  infideles  reprochaient  aux 
chr6tiens  de  manger  la  chair  d’un  enfant ; et  Tapologiste  aurait  de  gaiet^  de 
coeur,  pr^t^  le  flanc  k cette  incrimination,  en  disant  que  les  chr^tiens  se  nour- 
rissent  d’un  corps  saint,  tandis  qu’il  ne  se  serait  agi  que  d’un  pain  symbolique  I 
C*eilt  ^t6  de  sa  parte  v^ritable  folie ; une  pareille  d^claration  ne  se  comprend 
qu*autant  qu’Orig^ne  croyait  k une  conversion  r^elle  du  pain  au  corps  de  J6- 
sus-Christ  ».  Freppel— Origine,  t.  2.  p.  242. 

teria  nostra  ^ ; ex  aetate  illa  quae,  inter  saevissimas  persecutiones 
transacta,  pauca  Patrum  scripta  nobis  servavit.  Et  tamen  in  tes- 
timoniis nuper  citatis  indubie  vidimus  assertam  fidem  de  reali 
Christi  praesentia  in  Eucharistia:  illam  vidimus  contra  haereti- 
cos vindicatam:  illam  argumentum  praebere  invictum  ad  demon- 
strandam divinitatem  Christi  Filii  Dei,  et  veritatem  carnis  ab  eo 
assumptae,  nec  non  ad  ostendendam  futuram  resurrectionem  carnis 
nostrae : ex  illa  demum  fide  crimen  gravissimum  agnoVisse  omnes 
in  indigna  sumptione  Eucharistiae.  Nunc  Patrum  posteriorum 
aetatum  testimonia,  quae  innumera  sunt,  ad  classes  quasdam  re- 
vocamus, et  maiori  qua  possumus  brevitate  hic  subiicimus. 

Patres  docent  in  Eucharistia  non  exhiberi  corporis  et  sanguinis 
Christi  imaginem,  sed  veritatem.  Ita,  ex.  gr.  S.  Cyrillus  Hierosoly- 
mitanus. cath.  4.  mysta g.  (nn.  i.  6,), 

« Cum  igitur  ipse  pronunciaverit,  et  dixerit  de  pane:  ‘Hoc  meum 
est  corpus’,  quis  audebit  deinceps  ambigere?  Et  cum  ipse  asse- 
veraverit et  dixerit:  ‘Hic  meus  est  sanguis’;  quis  unquam  du- 
bitaverit, aiens  non  esse  eius  sanguinem?. . Quamobrem  ne  tam- 
quam nudis  (et  communibus  elementis),  pani  et  vino  (euchari- 
sticis) attende.  Sunt  enim  corpus  et  sanguis  Christi,  secundum 
Domini  asseverationem.  Nam  etiamsi  illud  tibi  suggerat  sensus, 
fides  tamen  et  certum  et  firmum  efficiat.  Ne  iudices  rem  ex  gustu; 
sed  ex  fide  citra  ullam  dubitationem  certus  esto  te  corporis  et 
sanguinis  Christi  dono  dignatum  fuisse».' 


‘ S.  Cyril.  Hierosol.  post  illam  aetatem,  sub  finem  saec.  IV.,  haec  dicebat 
fidelibus  (Protocathec.  n.  12.):  <r  Cum  autem  catechesis  recitatur,  si  catechu- 
menus ex  te  quaesierit,  quid  dicebant  doctores?  nihil  dicas  externo.  Mysteria 
enim  tibi  et.  spem  futuri  saeculi  tradidimus.  Custodi  hoc  mysterium  retribu- 
tori, nec  .unquam  dicentem  aliquem  audi:  quid  obest,  si  et  ego  didicero?  Etiam 
aegroti  vinum  quandoque  postulant,  quod  si  intempestive  illis  detur,  phrenesim 
conciliat.  Et  duo  hinc  nascuntur  mala : nam  aeger  interit  et  medicus  male 
audit.  Sic  et  catechumenus,  si  audiat  mysteria  a fideli,  phrenesim  patitur,  ne- 
scit enim  quid  audiverit,  et  tamen  arguit  rem  ignotam  jdictaque  irridet : fidelis 
vero  tamquam  proditor  condemnatur,  lam  ergo  tu,  in  finibus  nostris  consti- 
tutus , cave , ne  quid  effutias ; non  quod  digna  non  sint  narratione  ea , quae 
ibi  dicuntur,  sed  quod  indignus  est  ille  audire,  cui  referas.  Fueras  et  tu  ali- 
quando catechumenus,  neque  tamen  proposita  mysteria  tibi  enarrabantur.  Quando 
autem  sublimitatem  eorum,  quae  nunc  traduntur,  experientia  didiceris,  tunc 
plane  intelliges,  dignos  non  esse  catechumenos,  qui  ea  audiant  ». 

Alter  Cyrillus,  nempe  Alexandrinus,  apertissime  ait‘:  «De- 
monstrative (XeixTixo)^)  autem  dixit:  ‘Hoc  est  corpus  meum,  et 
hic  est  sanguis  meus’,  ne  figuram  esse  arbitreris  ea  quae  viden- 
tur, sed  arcana  ratione  aliqua  transformari  ab  omnipotente  Deo 
in  corpus  et  sanguinem  Christi  vere  oblata,  quorum  participes 
elFecti  vivificam  et  sanctificantem  Christi  virtutem  suscipimus. 
Oportebat  enim  eum  per  Spiritum  Sanctum  in  nobis,  prout  Deum 
decet,  attemperari  quodammodo  corporibus  nostris  per  sanctam 
carnem  suam  et  pretiosum  sanguinem ; quae  utique  etiam  habui- 
mus ad  vivificam  benedictionem,  tamquam  in  pane  et  vino,  ne 
ignavi  fiamus  carnem  illius  sanguinemque  in  Ecclesiarum  men- 
sis proposita  cernentes;  accomodans  enim  sese  Deus  nostris  in- 
firmitatibus, immittit  propositis  vitae  virtutem,  transfertque  ea  ad 
vitae  suae  efficaciam:  ac  ne  dubites  verum  id  esse,  ipso  clare 
pronuntiante:  ‘Hoc  est  corpus  meum’;  et;  ‘Hic  est  sanguis 
meus’;  suscipe  autem  potius  per  fidem  Salvatoris  sermonem.  Ve- 
ritas enim  cum  sit,  non  mentitur». 

Praeclare  quoque  Macarius  Magnes  ” : « Dixit  (Christus)  hoc 
est  corpus  meum,  non  enim  figura  (tutto^)  corporis  est,  neque 
figura  sanguinis,  ut  quidam  stupida  mente  nugati  sunt,  sed  se- 
cundum veritatem  (xxt  aXiQOeiav)  sanguis  et  corpus  Christi  ». 

Et  S.  Maruthas  Tangritensis  «Nunc  quoties  ad  corpus  et 
sanguinem  (Christi)  accedimus,  et  ea  super  manus  nostras  ac- 
cipimus, sic  credimus  nos  corpus  amplecti  et  fieri  de  carne  eius 
et  de  ossibus  eius,  sicut  scriptum  est.  Nam  etiam  Christus  illud 
non  appellavit  typum  aut  figuram,  sed  (dixit)  vere  ‘ hoc  est  cor- 
pus meum’  et  ‘hic  est  sanguis  meus’». 

Et  S.  lacobus  Sarugensis,  serm.  66,  de  Passione  Domini  *, 
ea,  qua  nulla  excogitari  potest  maior,  perspicuitate,  inquit:  «Ab 
illo  temporis  puncto,  quo  (lesus)  accepit  panem  et  dixit  illud 
corpus  suum,  non  erat  panis  sed  corpus  eius,  et  hoc  edebant  ad- 
mirantes.  Edebant  corpus  eius,  qui  cum  ipsis  in  mensa  accuba- 
bant, et  bibebant  sanguinem  eius  cuius  simul  audiebant  vocem 
doctrinae Corpus  suum  Dominus  noster  suis  manibus  distri- 

buit in  mensa.  Et  quis  rebellis  sit,  ut  dicat  nunc  non  esse  corpus? 

‘ In  Matth.  xxvi.  27. 

■ Fragm.  apud  Galland.  Bibi.  t.  3.  p.  541. 

• Ap.  Assemani,  bibi,  orient.  t.  i.  p.  180. 

^ Op.  S.  Ephrem.  Lat.  t.  2.  p.  46. 

Ipse  (Christus)  dixit:  ‘hoc  est  corpus  meum’,  et  quis  verum 
non  fateatur  ? Si  quis  hoc  non  credat  verum,  non  est  discipulus 
Apostolatus Electi  Apostoli  ut  Filio  fidem  adhiberent  sa- 

tagebant , non  ut  scrutarentur  et  quaestiones  moverent  sicut 
rebelles  Panem  quem  fregit  et  dixit  corpus  suum,  corpus  agno- 
scebant,  et  ita  illud  reputabant,  ac  si  in  veritate  sanguis  eius  stil- 
laret )) . 

Patres  docent  in  Eucharistia  esse  rem  et  veritatem,  quae  prae- 
figurata fuerat  in  Veteri  Testamento,  seu  nunc  in  Eucharistia  esse 
et  exhiberi  corpus  et  sanguinem  Christi  quae  in  antiqua  dispensatione 
praenuntiata  fuerant  et  adumbrata. 

Ita  S.  Ambrosius  in  Ps.  ii8.  serm.  i8.  n.  26.:  «Christus 
mihi  cibus,  Christus  mihi  potus : caro  Dei  cibus  mihi,  et  Dei 
sanguis  potus  est  mihi. . . . Meus  cibus  est  qui  non  corpus  im-  iitX» 
pinguat,  sed  confirmat  cor  hominis.  Fuerat  mihi  ante  mirandus 
panis  de  coelo;  scriptum  est  enim  ‘Panem  de  coelo  dedit  eis 
manducare ; sed  non  erat  verus  ille  panis,  sed  futuri  umbra.  Pa- 
nem de  coelo  illum  verum  mihi  servavit  Pater.  Mihi  ille  panis 
Dei  descendit  de  caelo,  qui  vitam  dat  huic  mundo  ». 

Et  S.  Hieronymus*:  «Si  laicis  imperatur,  ut  propter  oratio- 
nem abstineant  se  ab  uxorum  coitu;  quid  de  Episcopo  sentien- 
dum est,  qui  quotidie  pro  suis  populisque  peccatis  illibatas  Deo 

oblaturus  est  victimas  ? Relegamus  Regum  libros Nisi  eos  au- 

disset  ab  heri  et  nudius  tertius  vacasse  ab  opere  coniugali,  ne- 
quaquam panes,  quos  prius  negaverat,  concessisse.  Tantum  in- 
ter est  inter  propositionis  panes,  et  corpus  Christi,  quantum  inter  um- 
bram et  corpora,  inter  imaginem  et  veritatem,  inter  exemplaria  futu- 
rorum et  ea  ipsa,  quae  per  exemplaria  praefigurabantur  » . 

Et  S.  Augustinus  “ expendens  illud  quod  in  libro  Ecclesia- 
stici legebat:  «‘Non  est  bonum  homini  nisi  quod  manducabit  et 
bibet’  (viii.  15.):  «Quid  credibilius  dicere  intelligitur,  quam 
quod  ad  participationem  mensae  huius  pertinet,  quam  sacerdos 
ipse  Mediator  Testamenti  Novi  exhibet  secundum  ordinem  Mel- 
chisedech  de  corpore  et  sanguine  suo?  Id  enim  sacrificium  suc- 
cessit omnibus  illis  sacrificiis  Veteris  Testamenti  quae  immola- 

‘ In  Ep.  ad  Titum  i.  8. 

* De  Civ.  Des  1-  i7-  c.  20. 

bantur  in  umbra  futuri, . . . Quia  pro  illis  omnibus  sacrificiis  et 
oblationibus  corpus  eius  offertur  et  participantibus  ministratur  )>, 

Et  S.  Gaudentius  Brixianus  in  serm.  2.  ad  egressos  e fonte 
neophitos  (de  Exodi  lectione) : « In  umbra  illius  legalis  paschae 
non  unus  agnus  occidebatur,  sed  plures;  singuli  enim  occide- 
bantur per  domos,  nam  sufficere  unus  non  poterat  universis, 
quoniam  figura  erat,  non  proprietas  Dominicae  Passionis.  Figura 
etenim  non  est  veritas,  sed  imitatio  veritatis Ergo  in  hac  ve- 

ritate qua  sumus,  unus  pro  omnibus  mortuus  est;  et  idem  per 
singulas  ecclesiarum  domos,  in  mysterio  panis  ac  vini,  reficit  immo- 
latus, vivificat  creditus,  consecrantes  sanctificat  consecratus.  Haec  agni 
caro,  hic  sanguis  est.  Panis  enim  qui  de  coelo  descendit,  ait: 
‘Panis  quem  ego  dabo,  caro  mea  est  pro  saeculi  vita  ' (loan.  vi.). 
Recte  etiam  vini  specie  sanguis  eius  exprimitur,  quia  cum  ipse 
in  Evangelio  dicit:  ‘Ego  sum  vitis  vera'  (loan.  xv.),  satis  decla- 
rat sanguinem  suum  esse  omne  vinum  quod  in  figura  Passionis 
eius  offertur:  unde  beatissimus  patriarcha  lacob  de  Christo  pro- 
phetaverat dicens:  ‘Lavabit  in  vino  stolam  suam,  et  in  sanguine 
uvae  amictum  suum’  (Gen.  xlix.).  Stolam  quippe  nostri  cor- 
poris indumentum  suum  proprio  erat  sanguine  abluturus.  Ipse 
igitur  naturarum  Creator  et  Dominus,  qui  producit  de  terra  pa- 
nem, de  pane  rursus  (quia  et  potest,  et  promisit)  efficit  proprium 
corpus:  et  qui  de  aqua  vinum  fecit,  facit  et  de  vino  sanguinem 
suum  ». 

Patres  docent  corpus  quod  manducamus  in  Eucharistia  ipsum 
zsse  Christi  corpus  quod  crucifixum  pro  nobis  fuit,  resurrexit  et  se- 
det ad  dexteram  Patris;  sanguinem,  quem  bibimus,  esse  illum  ipsum 
qui  fluxit  a latere  Christi. 

Ita,  e.  g.,  S.  loannes  Chrysostomus,  hom.  XXIV.  in  I.  ad 
Cor.  n.  4. : « Si  enim  regem  quis  non  utcumque  nec  perfuncto- 
rie acceperit:  quid  regem  dico?  ne  vestem  quidem  regiam  quis 
impuris  manibus  tetigerit,  etiamsi  in  solitudine  sit,  etiamsi  solus 
et  nemo  adsit....  Si  autem  humanum  vestimentum  nemo  ausus 
fuerit  temere  tangere ; Quomodo  corpus  universorum  Dei  immacu- 
latum  et  purum,  quod  cum  divina  illa  natura  versatum  est,  per 
quod  sumus  et  vivimus,  per  quod  portae  mortis  fractae  sunt  et 
fornices  coeli  aperti  sunt,  cum  tanta  contumelia  accipiemus? 
Ne,  quaeso,  ne  nos  ipsos  iugulemus  per  impudentiam ; sed  cum 


Digitized  by  LjOOQle 


ART.  IV.  — DE  PERP.  ECCL.  FIDE  CIRCA  REALEM  CHR.  PRAES.  5ll 

horrore  et  puritate  omni  ad  ipsum  accedamus ; et  cum  ipsum 
videris  propositum,  tibi  ipsi  dic : Propter  hoc  corpus  non  sum  ego 
amplius  terra  et  cinis,  non  ultra  captivus,  sed  liber : ideo  coelos 
spero  et  bona  illic  reposita  me  accepturum  esse,  immortalem  vi- 
tam, angelorum  sortem,  cum  Christo  consuetudinem : hoc  corpus 
clavis  confixum,  flagris  caesum,  mors  non  tulit;  hoc  "corpus  sol 
cum  crucifixum  videret,  radios  avertit : ideo  tunc  velum  scissum 
est,  petrae  ruptae  sunt,  et  universa  terra  concutiebatur:  hoc  est 
illud  corpus,  quod  cruentatum  fuit,  lancea  perfossum,  quod  salu- 
tares fontes  scaturivit  orbi,  alium  sanguinis,  alium  aquae....  Ex 
penetralibus  (Christus)  prodiit  cum  splendore  multo,  radiosque 
emittens  non  usque  ad  hoc  coelum,  sed  usque  ad  ipsum  super- 
num solium  : nam  illuc  quoque  ipsum  (corpus)  adduxit.  Hoc  cor- 
pus dedit  nobis  et  tenendum  et  comedendum,  quod  intensae  dile- 
ctionis fuit». 


Et  in  eadem  homilia  (n.  i.)  dixerat:  a Hoc  quod  in  calice  est, 
illud  ipsum  est,  quod  ex  latere  fluxit,  et  illius  sumus  participes. 
Calicem  autem  benedictionis  vocavit,  quia  illum  prae  manibus 
habentes,  sic  ipsum  celebramus,  admirantes,  terrore  perculsi  de 
ineffabili  dono,  benedicentes  quod  ipsum  effuderit,  ut  ne  in  er- 
rore maneremus ; et  non  solum  effuderit,  sed  etiam  eum  ipsum 
nobis  omnibus  impertierit.  Itaque  si  sanguinem  cupis,  inquit,  ne 
idolorum  aram  brutorum  caede,  sed  altare  meum  'sanguine  meo 
cruenta.  Quid  haere  horribilius?  Quid,  quaeso,  amabilius?» 

S.  Ambrosius,  inter  multa  quae  citari  possent,  haec  habet 
(lib.  de  Mysteriis,  c.  9.  n.  53.):  « Hoc,  quod  conficimus,  corpus 
ex  Virgine  est : quid  hic  quaeris  naturae  ordinem  in  Christi  cor- 
pore, cum  praeter  naturam  sit  ipse  Dominus  lesus  partus  ex 
Virgine?  Vera  utique  caro  Christi,  quae  crucifixa  est,  quae  se- 
pulta  est:  vere  ergo  carnis  illius  Sacramentum  est». 

Patres  docent  in  Eucharistia  esse  vere  Filii  Dei  corpus,  quod  man- 
ducatur, quodque  manducatum  non  consumitur,  et  toto  orbe  terrarum 
distributum  multis  manet  in  se  integrum. 

Sic  S.  Caesarius  Arelatensis  (hom.  V.  de  Pasch.  — Migne  P. 
L,  t.  ^7.  p.  1053.):  «Cum  reverendum  altare  cibis  satiandus 
ascendis,  sacrum  Dei  tui  corpus  et  sanguinem  flde  respice ....  Ad 
cognoscendum  et  percipiendum  sacrificium  veri  corporis,  ipse  (Chri- 


stus) te  roboret,  et  potentia  consecrantis  invitet ....  Corpiia,  ' 
sacerdote  dispensante,  tantum  est  in  exiguo,  quantu^;^^^^^<ibffv 

Stat  in  toto.  Quod  cum  Ecclesia  fidelium  sumit,  sicut  plenum 
in  universis,  ita  integrum  esse  probatur  in  singulis  ....  Si  forte  esum 
panis  esurientibus  apponeremus,  non  ex  toto  perveniret  ad  sin- 
gulos, quia  particulatim  et  minutatim  portionem  suam  unusquis- 
que praesumeret.  De  hoc  vero  pane  cum  assumitur,  nihil  minus 
habent  singuli,  quam  universi.  Totum  unus,  totum  duo,  totum 
plures  sine  diminutione  percipiunt:  quia  benedicito  huius  Sacra- 
menti scit  distribui,  nescit  distributione  consumi  ». 

Quae  verba  in  mentem  revocant  pulcherrima  illa  S.  Andreae 
Apostolo  attributa  in  epistola  presbyterorum  et  diaconorum 
Achaiae  de  eius  martyrio,  cum  iussus  idolis  sacrificare  dixisse 
fertur  ‘ : « Omnipotenti  Deo  ego  omni  die  vivum  offero  sacri- 
ficium. . . . immaculatum  agnum  quotidie  in  altari  crucis  Deo  of- 
fero, cuius  carnes  postquam  fidelis  populus  comedit  et  sanguinem 
eius  bibit,  immolatus  agnus  integer  manet  et  vivus  » . 

Et  S.  Ephrem  Syrus,  idem  repetens  (de  natura  Dei  minime 
scrut.  c.  5.),  ait : « Fidei  oculus,  quum  in  corde  cuiuspiam  clare 
ac  liquide  lucis  instar  effulserit,  pure  quoque,  ac  sincere  Agnum 
Dei  contemplatur,  qui  pro  nobis  occisus,  ac  immolatus  est, 
donavitque  nobis  corpus  suum  sanctum  et  immaculatum,  ut  iugiter 
eo  vescamur..  ..Esto  itaque  fidelis  atque  innocens.  Participa  im- 
maculatum corpus  et  sanguinem  Domini  tui  fide  plenissima,  certus 
quod  Agnum  ipsum  integre  comedas  ». 

Patres  docent  panem  in  corpus  Christi  divina  omnipotentia  con- 
verti ac  transmutari. 

S.  loannes  Chrysostomus  (hom.  I.  de  proditione  ludae,  n.  6.) 
praeclara  haec  habet : « Adest  Christus,  ita  ille,  et  nunc  is,  qui 
mensam  illam  apparavit,  hic  ipse  hanc  nunc  exornat.  Non  enim 
homo  est,  qui  facit  ut  proposita  efficiantur  corpus  et  sanguis 
Christi,  sed  ipse  Christus,  qui  pro  nobis  crucifixus  est.  Figuram 
implens  ^XyipoJv)  stat  sacerdos  verba  illa  proferens : vir- 

tus autem  et  gratia  Dei  est.  Hoc  est  corpus  meum,  inquit.  Hoc 
verbum  transformat  ea,  quae  proposita  sunt.  Ac  quemadmodum 
vox  illa,  ^Crescite  et  multiplicamini,  et  replete  terram"  (Gen.  i.  28.), 

\ semel  quidem  prolata  est,  omni  vero  tempore  naturae  nostrae 
srim  praebet  ad  filiorum  procreationem;  ita  et  vox  haec  semel 

Migne  P.  G.  t.  2.  p.  1227. 

prolata  in  Ecclesiis  ad  unamquamque  mensam,  ab  illo  ad  ho- 
diernum usque  tempus  et  usque  ad  adventum  eius,  sacrificium 
perfectum  efficit  ». 

S.  loannes  Damascenus  (de  fide  Orthod.  1.  4.  c.  13.)  de  eadem 
re  disserens,  ait:  « Quamobrem  si  sermo  Dei  vivus  est  et  effi- 
cax  (Hebr.  iv.  12.);  et  omnia  quaecnmque  voluit  Dominus  fecit 
(Ps.  cxxxiv.  ^.)  , . . . si  coelum  et  terra,  aqua  et  ignis  et  aer  om- 
nisque  eorum  ornatus  verbo  Domini  perfecta  sunt,  quin  et  hoc 
nobilissimum  animal,  quod  homo  nuncupatur:  si  denique  ipse 
Deus  Verbum  pro  sua  voluntate  homo  factus  est,  atque  ex  san- 
ctae semperque  Virginis  purissimis  et  intaminatis  sanguinibus 
ipse  sibi,  nullo  semine,  carnem  compegit;  cur  demum  panem 
corpus,  vinum  item  et  aquam  sanguinem  suum  efficiendi  potens 
non  sit?  In  principio  dixit:  ^Producat  terra  herbam  virentem" 
(Gen.  I.  II.)  et  ad  hanc  usque  diem,  accedente  imbre,  divino 
praecepto  impulsa  et  roborata,  fetus  suos  profert:  dixit  perinde 
Deus : Hoc  est  corpus  meum  ....  idque  omnipotenti  eius  praece- 
pto, donec  veniat,  efficitur  ....  per  invocationem  huicce  novae 
segeti  imbre  superveniente.  Spiritus  Sancti  nimirum  obumbrante 
virtute  ....  Tu  quaeris,  qui  panis  fiat  corpus  Christi,  ac  vinum 
et  aqua  sanguis  illius.  Ego  vero  tibi  repono  Spiritum  Sanctum 
supervenire  et  ea  facere,  quae  sermonem  conceptumque  procul 
exuperant ». 

S.  Gregorius  Nyssenus  (Oratione  catechetica,  c.  37.)  post- 
quam fidem  Ecclesiae  his  verbis  expresserat:  «Dei  Verbo  san- 
ctificatum  panem  in  Dei  Verbi  corpus  credo  transmutari  y mox 
dogma  hoc  ingeniose  ita  illustrat:  «Unde  in  illo  corpore  (Chri- 
sti, Verbi  Dei  incarnati)  transmutatus  panis  transiit  in  divinam 
virtutem  per  idem  nunc  fit  similiter.  Nam  et  illic  Verbi  gratia 
sanctum  fecit  corpus,  cui  ex  pane  erat  substantia,  et  quodam- 
modo ipsum  corpus  erat  panis : et'  hic  similiter  panis  sicut  dicit 
Apostolus  sanctificatur  per  verbum  Dei  et  orationem  non  quod 
cibo  mediante  in  Verbi  corpus  evadat,  sed  quod  statim  per  ver- 
bum in  corpus  transmutetur,  sicut  dictum  est  a Verbo:  Hoc  est 
corpus  meum)). 

Patres  docent  Christum  in  Eucharistiae  institutione,  non  meta- 
phorice, sed  vere,  secundum  litteram,  proprium  corpus  suum  in  ma- 
nibus suis  tulisse,  quod  utique  nemo  hominum  facere  potest. 

1.  — De  Sacramentis.  33 

Insigne  hac  de  re  testimonium  S.  Augustini  sufficiat  hic  re- 
ferre. 

In  Ps.  XXXIII.  serm.  i.  n.  lo.,  exponens  haec  verba,  quae  iuxta 
versionem  LXX.  ibi  leguntur  a Et  ferebatur  in  manibus  suis  tu, 
ait : « Hoc  vero,  fratres,  quomodo  posset  fieri  in  homine  quis 
intelligat?  Quis  enim  portatur  manibus  suis?  Manibus  aliorum 
potest  portari  homo,  manibus  suis  nemo  portatur.  Quomodo 
intelligatur  ipso  David  secundum  litteram  non  invenimus,  in  Christo 
autem  invenimus.  Ferebatur  enim  Christus  in  manibus  suis  quando 
commendans  ipsum  corpus  suum  ait : ‘ hoc  est  corpus  meum  \ Ferebat 
enim  illud  corpus  in  manibus  suisy>. 

m.  — Ex  Liturgiis. 

Communis  et  perpetua  fides  de  reali  Christi  praesentia  in 
Eucharistia  in  omnium  Ecclesiarum  liturgiis  expressa  est. 

Ut  a veteribus  Romanae  Ecclesiae  Liturgiis  incipiam,  in  Sa- 
cramentariis  Leoniano  et  Gelasiano  legimus:  «Remotis  obum- 
brationibus carnalium  victimarum,  spiritualem  tibi,  summe  Pater, 
hostiam  supplici  servitute  deferimus,  quae  miro  ineffabilique  my- 
sterio et  immolatur  semper,  et  eadem  semper  offertur  — Ex  Canone 
antiquissimo  Missae  Ambrosianae  in  Coena  Domini  haec  claris- 
sima referimus : « At  quid  desperare  de  tua  misericordia  possu- 
mus qui  tantum  munus  accepimus,  ut  talem  tibi  hostiam  offerre 

mereremur,  corpus  scilicet  et  sanguinem  Domini  Nostri  lesu  Christi 

qui  formam  sacrificii  salutis  perennis  instituens,  hostiam  se  pri- 
mus obtulit,  et  primus  docuit  offerri Hanc  igitur  oblationem, 

quam  tibi  offerimus  ob  diem ....  in  qua  Dominus  Noster  lesus 
Christus  Filius  tuus  in  Novo  Testamento  sacrificandi  ritum  in- 
stituit, dum  panem  et  vinum . . , ,in  sacramentum  sui  corporis  et  san- 
guinis transformavit  , — In  Sacramentario  S.  Gregorii  Magni,  pro 
Dominica  Quinta  post  Epiphaniam,  in  praefatione  dicitur:  — 
« Singuli  accipiunt  Christum  Dominum,  et  in  singulis  portionibus 
totus  est ; nec  per  singulos  minuitur,  sed  integrum  se  praebet  in  sin- 
gulis )), 

Nec  minus  diserta  exhibent  testimonia  aliarum  Occidentalium 
Ecclesiarum  Liturgiae  vetustissimae.  — In  Missali  Gothico,  seu 
Gallicano  perantiquo,  ad  diem  Epiphaniae  legitur:  «Epiphaniae 
diem,  fratres,  celebri  solemnitate  veneremur,  pia  observatione 

poscentes,  ut  qui  tunc  aquas  in  vina  mutabit  nunc  in  sanguinem 
^uum  oblationum  nostrarum  vina  convertat».  Et  in  Missa  Domini- 
cali ; a Precamur  mente  devota  te,  Maiestas  aeterna,  ut  operante 
virtute,  panem  mutatum  in  carnem,  poculum  versum  in  sangui- 
nem, illum  sumamus  in  calice  qui  de  te  fluxit  in  cruce  ex  latere». 

In  Missa  Natalis  Domini  iuxta  Liturgiam  Mozarabicam,  oratio 
haec  habetur  pulcherrima:  «Famuli  tui  indigni  et  exigui  sacer- 
dotes tremendae  Maiestati  tuae  spirituales  victimas  immolantes, 
offerimus  tibi,  Deus,  hostiam  immaculatam,  quam  maternus  ute- 
rus impolluta  virginitate  produxit,  pudor  edidit,  sanctificatio  ge- 
nuit, hostiaque  immaculata  vivit  et  vivens  iugiter  immolatur, 
hostia,  quae  sola  Deo  placere  praevalet,  quia  Dominus  est». 

Quid  autem  Liturgiae  Orientalium,  sive  Graecorum,  sive  Sy- 
riorum, de  reali  praesentia  Christi  in  Eucharistia  habeant,  nunc 
attendamus. 

In  Liturgia,  quae  Sancti  loannis  Chrysostomi  nomen  praese- 
fert,  et  qua  utuntur  plerique  graecorum,  sacerdos  orat:  «Emitte 
Spiritum  Sanctum  tuum  in  nos,  et  in  haec  dona  proposita.  Fac 
quidem  panem  hunc  pretiosum  corpus  Christi  tui».  Diaconus  ait: 
ii  Arnen».  Addit  sacerdos:  a Quod  autem  est  in  hoc  calice  fac  pre- 
tiosum sanguinem  Christi  tui».  Diaconus  repetit:  «Arnen».  Rursus 
Sacerdos:  «Transmutans  Spiritu  tuo  Sancto  ».  Diaconus : «Arnen, 
amen,  amen».  — In  Liturgia  S.  Marci  nomine  insignita  apud 
Aegyptios,  sacerdos  dicit  confessionem : « Corpus  sanctum,  et  san- 
guis pretiosus  verus  lesu  Christi  Filii  Dei.  Amen».  Populus  respon- 
det: ii  Amen  »•  Sacerdos  repetit:  a Sanctum,  pretiosum  corpus,  et 
sanguis  verus  lesu  Christi  Filii  Dei».  Populus  «Amen»,  Sacerdos 
tertio  ait : « Corpus  et  sanguis  Emmanuelis  Dei  nostri,  hoc  est  vere. 
Amen».  Et  populus:  «Amen».  Deinde  sacerdos  prosequitur: 
« Credo,  credo,  credo,  et  confiteor  usque  ad  ultimum  spiritum, 
quod  sit  ipsa  caro  vivifica  Unigeniti  Filii  tui.  Domini  Dei  et  Sal- 
vatoris Nostri  lesu  Christi.  Accepit  ipsam  ex  Sancta  Domina 
nostra,  Deipara  et  semper  Virgine  Maria ....  Tradidit  ipsam  ad 
liberationem,  et  ad  remissionem  peccatorum,  et  vitam  aeternam 
illis  qui  ex  ea  participant.  Credo  eam  ipsam  vere  esse».  — Idem 
legitur  in  Liturgia  Coptica  S.  Basilii.  — In  altera  vero  S.  Gre- 
gorii  sic  orat  sacerdos : «Tu  Domine  voce  tua  commuta  haec, 
quae  sunt  proposita  (panem  et  vinum).  Tu  coram  nobis  posi- 
tus perfice  nobis  hoc  mysterium  plenum  mysteriis.  Mitte  super 

nos  gratiam  Spiritus  Sancti  qui  sanctificet  et  transferat  haec  dona 
proposita  in  corpus  et  sanguinem  salutis  nostrae,  et  hunc  quidem 
panem  faciat  corpus  tuum  sanctum  . . . , Et  rursus  hunc  calicem 
sanguinem  pretiosum  Testamenti  tui  Novi». 

Quae  sub  nomine  lacobi  Fratris  Domini  Hierosolymis  anti- 
quitus in  usu  fuit,  et  tum  a lacobitis  Monophysitarum  errorem 
profitentibus  usurpatur,  tum  a Melchitis  Orthodoxis,  haec,  inter 
multa,  habet  praeclare.  Sacerdos  ante  Communionem  dicit: 
« Praesta  mihi.  Domine , ut  comedam  te  sancte,  et  per  come- 
stionem tui  pellantur  omnia  prava  mea  desideria » etc.  Dum 
accipit  paniculam,  ait:  «Teneo  te,  qui  contines  fines  terrae; 
te  in  manibus  habeo,  qui  regis  profunda;  te,  Deus,  pono  in  os 
meum  » etc. 

Demum  in  liturgia  quae  apud  Aethiopes  communis  est  et 
Canon  universalis  appellatur,  postquam  sacerdos  ad  consecratio- 
nem adhibuerit  verba  «hic  panis  est  corpus  meum»,  populus 
respondet  « Arnen,  amen,  amen.  Credimus  et  certi  sumus.  Lau- 
damus te  Domine  Deus  noster:  hoc  est  vere,  ita  credimus  corpus 
tuum  ».  Et  postquam  sacerdos  ad  consecrationem  calicis  pronun- 
tiaverit verba:  «hic  est  calix»  etc.  populus  respondet:  «Amen. 
Vere  est  sanguis  tuus.  Credimus  ^ 

IV.  — Ex  ritu  suscipiendi  Eucharistiam. 

Aliud  argumentum,  ad  comprobandam  Ecclesiae  fidem  circa 
mysterium  altaris,  eruitur  ex  ritu  quo  fideles  illud  recipiebant. 
Non  vacuum  profecto  signum,  ut  blasphemant  Sacramentarii,  sed 
ipsum  Dominum  lesum  suscipere  credebant  fideles  cum  praesen- 
tem eum  adorabant;  et  profitebantur  illud  esse  verum  Christi 
corpus  quod  sacerdos  in  manu  tenebat  eisque  tradebat;  et  summa 
cautione  cavebant  ne  minimam  tanti  doni  particulam  in  terram 
decidere  sinerent. 

Audiatur  hac  in  re  testimonium  S.  Cyrilli  Hierosolymitani 
qui  in  catechesi  5.  mystagogica,  de  sacra  liturgia,  fidelem  com- 
municantem sic  alloquitur: 

* Confer  — Muratori,  Liturgia  Romana  Vetus,  t.  i.  de  rebus  liturgi  cis  diss, 
c.  9-14.;  Perpetuit^  de  la  foi  de  TEglise  catholique  sur  TEucharistie,  t.  i.  1.  5.; 
Monumenta  liturgica,  apud  Migne,  P.  L.  t.  72. ; Liturgias,  quae  inter  opera 
S.  Basilii  habentur,  Migne  P.  G.  t.  31. 

« Adiens  igitur,  ne  expansis  manuum  volis,  neque  disiunctis 
digitis  accede;  sed  sinistram  velut  thronum  subiiciens  dexterae, 
utpote  regem  suscepturae;  et  concava  manu  suscipe  corpus  Chri- 
sti, respondens : Arnen,  Postquam  autem  caute  oculos  tuos  sancti 
corporis  contactu  sanctificaveris,  illud  percipe,  advigilans  ne  quid 
ex  eo  tibi  depereat.  Quod  enim  intercidere  patieris,  id  tibi  tan- 
quam  ex  propriis  membris  diminutum  puta.  Dic  enim,  quaeso, 
si  quis  tibi  auri  ramenta  dedisset,  nonne  summa  cautione  ac  di- 
ligentia teneres,  providus  ne  quid  horum  tibi  periret,  ac  damnum 
paterere.^  nonne  multo  cautius  ac  vigilantius  curabis,  ne  ex  eo 
tibi  vel  mica  intercidat,  quod  est  auro  ac  gemmis  longe  pretio- 
sius? Tum  vero  post  communionem  corporis  Christi,  accede  et 
ad  sanguinis  poculum:  non  extendens  manus;  sed  pronus,  et 
adorationis  ac  venerationis  in  modum,  dicens  Arnen,  sanctificeris, 
ex  sanguine  Christi  quoque  sumens.  Et  cum  adhuc  labiis  tuis  ad- 
haeret ex  eo  mador,  manibus  attingens,  et  oculos  et  frontem  et 
reliquos  sensus  sanctifica.  Postremo,  expectans  orationem,  gratias 
age  Deo,  qui  te  tantis  mysteriis  impertire  dignatus  est». 

Cyrilli  verbis  respondent  quae  legimus  apud  S.  loannem  Da- 
mascenum (de  fide  orthodoxa,  1.  4.  c.  13.).  Postquam  dixerit: 
«Nec  vero  panis  et  vinum,  Christi  corporis  et  sanguinis  figura 
sunt,  absit!  sed  ipsurn  Domini  corpus  deitate  donatum  tu,  prosequi- 
tur : « Quapropter  cum  omni  timore  et  conscientia  pura,  fideque 
non  dubia  accedamus : et  erit  omnino  nobis  sicut  credimus,  nihil 
haesitantes...  Accedamus  ad  eum  ardenti  desiderio,  compositis- 
que  in  crucis  formam  manibus.  Crucifixi  corpus  suscipiamus,  ocu- 
los, labia,  frontem  adhibentes,  divinum  carbonem  sumamus,  ut  desi- 
derii nostri  ignis,  accepto  carbonis  ardore,  peccata  nostra  comburat, 
et  corda  illuminet,  divinique  adeo  ignis  commercio  inardescamus, 
et  in  deos  evadamus». 

Hic  autem  praeteriti  nullatenus  potest  insigne  testimonium 
S.  Augustini  de  supremo  cultu  latriae  qui  debetur  Eucharistiae, 
in  qua  verum  corpus  Domini  realiter  et  substantialiter  est  prae- 
sens. In  Psalmum  98.  exponens  ver.  5.  « Et  adorate  scabellum  pe^ 
dum  eius,  quoniam  sanctum  est  tu,  haec  habet: — «Quid  habemus 
adorare?  Scabellum  pedum  eius...  Sed  videte,  fratres,  quid  nos 
iubeat  adorare.  Alio  loco  Scripturarum  dicitur,  ^ Coelum  mihi  sedes 
est,  terra  autem  scabellum  pedum  meorum*.  Ergo  terram  nos  iubet 
adorare,  qui  dixit  alio  loco  quod  sit  scabellum  pedum  Dei?  Et 

quomodo  adorabimus  terram,  cum  dicat  aperte  Scriptura  ^Domi^ 
num  Deum  tuum  adorabis?*  Et  hic  dicit:  ^Adorate  scabellum  pe- 
dum eius:*  exponens  autem  mihi  quod  sit  scabellum  pedum  eius, 
dicit  Uerra  autem  scabellum  pedum  meorum*.  Anceps  factus  sumr 
timeo  adorare  terram,  ne  damnet  me,  qui  fecit  Coelum  et  terram  r 
rursus  timeo  non  adorare  scabellum  pedum  Domini  mei,  quia 
Psalmus  mihi  dicit:  ^Adorate  scabellum  pedum  eius*.  Quaero  quod 
sit  scabellum  pedum  eius;  et  dicit  mihi  Scriptura,  terra  scabel- 
lum pedum  meorum.  Fluctuans  converto  me  ad  Christum,  quia 
ipsum  quaero  hic,  et  invenio  quomodo  sine  impietate  adoretur 
terra,  sine  impietate  adoretur  scabellum  pedum  eius.  Suscepit 
enim  de  terra  terram,  quia  caro  de  terra  est,  et  de  came  Mariae 
carnem  accepit.  Et  quia  in  ipsa  carne  hic  ambulavit,  et  ipsam  car- 
nem nobis  manducandam  ad  salutem  dedit;  nemo  autem  illam  car- 
nem manducat,  nisi  prius  adoraverit;  inventum  est  quemadmodum 
adoretur  tale  scabellum  pedum  Domini,  et  non  solum  non  pecce- 
mus adorando,  sed  peccemus  non  adorando  yy. 

Haesitatio  Sancti  Doctoris,  quam  multis  exponit,  et  causa, 
quam  affert,  dubitationis  suae  in  interpretatione  divini  praecepti : 
ii  Et  adorate  scabellum  pedum  eiusyy,  patenter  ostendunt  eum  loqui 
de  supremo  cultu  latriae,  qua  non  licet  colere  rem,  aut  personam 
ullam,  nisi  divinam.  « Cum  dicat  aperte,  inquit,  Scriptura,  ‘Domi- 
num Deum  tuum  adorabis*  yy. 

V.  — Ex  miraculis  in  veritatis  confirmationem  patratis. 

Brevitati  consulens  quatuor  tantum  hic  prodigia  referam  prout 
in  scriptis  Patrum  gravissima  auctoritate  leguntur. 

S.  Cyprianus,  in  libro  de  lapsis,  terrens  eos  qui  indigne  com- 
municant, ostendit  Deum  ex  illis  quosdam  etiam  in  hac  vita  poena 
mulctasse  « quamvis  nondum  dies  venerit  poenae.  Plectuntur  in- 
terim  quidam,  quo  ceteri  corrigantur».  Inter  alia,  exemplum  hoc 
adducit  ^ : 

« Praesente  ac  teste  me  ipso  accipite  quid  evenerit.  Parentes 
forte  fugientes,  dum  trepidi  minus  consulunt,  sub  nutricis  ali- 
mento parvulam  filiam  reliquerunt;  relictam  nutrix  detulit  ad  ma- 
gistratus. Illi  ei,  apud  idolum  quo  populus  confluebat,  quod  car- 

* Migne,  P.  L.  t.  4.  p.  499. 

nem  necdum  posset  edere  per  aetatem,  panem  mero  mistum,  quod 
tamen  et  ipsum  de  immolatione  pereuntium  supererat,  tradide- 
runt. Recepit  filiam  postmodum  mater.  Sed  facinus  puella  com- 
missum tam  loqui  et  indicare  non  potuit,  quam  nec  intelligere 
prius  potuit  nec  arcere.  Ignoratione  igitur  obreptum  est  ut  sa- 
crificantibus nobis  eam  secum  mater  inferret.  Sed  enim  puella 
mista  cum  sanctis,  precis  nostrae  et  orationis  impatiens,  nunc 
ploratu  concuti,  nunc  mentis  aestu  coepit  fluctuabunda  iactari, 
et  velut  tortore  cogente,  quibus  poterat  indiciis  conscientiam  facti 
in  simplicibus  adhuc  annis  rudis  anima  fatebatur.  Ubi  vero,  so- 
lemnibus  adimpletis,  calicem  diaconus  offerre  praesentibus  coepit, 
et  accipientibus  ceteris  locus  eius  advenit,  faciem  suam  parvula, 
instinctu  divinae  Maiestatis,  avertere,  os  labiis  obturantibus  pre- 
mere, calicem  recusare.  Perstitit  tamen  diaconus,  et  reluctanti  licet 
de  sacramento  calicis  infudit.  Tunc  sequitur  singultus  et  vomitus. 
In  corpore  atque  ore  violato  Eucharistia  permanere  non  potuit. 
Sanctificatus  in  Domini  sanguine  potus  de  pollutis  visceribus 
erupit.  Tanta  est  potestas  Domini,  tanta  maiestas!...  Hoc  circa 
infantem  quae  ad  eloquendum  alienum  circa  se  crimen  necdum 
habuit  aetatem.  At  vero  ea  quae,  aetate  provecta  et  in  annis  adul- 
tioribus  constituta,  sacrificantibus  nobis  latenter  obrepsit,  non  ci- 
bum sed  gladium  sibi  sumens,  et  velut  quaedam  venena  lethalia 
intra  fauces  et  pectus  admittens,  angi  et  anima  exaestuante  con- 
cludi postmodum  coepit.  Et  pressuram  non  iam  persecutionis  sed 
delicti  sui  passa,  palpitans  et  tremens  concidit.  Impunitum  diu 
non  fuit  nec  occultura  dissimulatae  conscientiae  crimen.  Quae 
fefellerat  hominem,  Deum  sensit  ultorem.  Et  cum  quaedam  arcam 
suam,  in  qua  Domini  sanctum  fuit,  manibus  indignis  tentasset 
aperire,  igne  inde  surgente  deterrita  est  ne  auderet  attingere». 

In  Vita  S.  Basilii  S.  Amphilochio  Iconii  Episcopo  adseripta 
cap.  7.  legimus : « Itaque  cum  divinum  celebraretur  officium,  he- 
braeus  quidam,  ut  christianus,  se  populo  miscuit,  ordinem  officii 
et  donum  communionis  explorare  volens,  et  videt  infantulum 
membratim  incidi  in  manibus  Basilii ; et  communicantibus  omni- 
bus venit  et  ipse,  et  data  est  ei  in  veritate  caro ; deinde  adest  et 
calici,  qui  erat  sanguine  plenus,  et  ipsius  particeps  est  effectus. 
Atque  ex  utroque  conservatas  reliquias,  pergens  in  domum  suam, 

‘ Migne,  P.  L.  t.  73.  p.  301. 

ostendit  uxori  suae,  ad  confit mationem  eorum  quae  dicebantur, 
enarrans  quae  propriis  viderat  oculis.  Credens  ergo  quod  revera 
horrendum  sit  et  gloriosum  Christianorum  mysterium,  in  crasti- 
num adit  Basilium  supplicans  ei  quo  sine  dilatione  acciperet  in 
Christo  signaculum.  Qui  nihil  negligens,  solitas  grates  ei,  qui 
omnes  vult  salvari,  referens,  baptizavit  eum  cum  omni  domo  suo 
credentem  in  Dominum». 

loannes  Diaconus  in  Vita  S.  Gregorii  Magni , quam  iubente 
loanne  Papa  VIII.  elucubravit,  quaeque  tantae  auctoritatis  fuit 
apud  veteres,  ut  Guitmundus  Aversanus,  saeculo  XI.,  affirmare 
potuerit  « eam  sanctissimos,  doctissimosque  Romanos  Pontifices, 
nullo  hactenus  dissonante,  probasse»,  miraculum  insigne  narrat 
in  confirmationem  realis  Christi  praesentiae  in  Eucharistia.  In 
libro  2.  n.  41.  refert*:  «Matrona  quaedam  beato  Gregorio,  per 
stationes  publicas  missarum  solemnia  celebranti,  solitas  oblationes 
obtulerat.  Cui  post  mysteria  traditurus,  cum  diceret:  — Corpus 
Domini  nostri  lesu  Christi  conservet  animam  tuam,  — lasciva 
subrisit.  Ille  continuo  dexteram  ab  eius  ore  convertens,  partem 
illam  dominici  corporis  super  altare  deposuit.  Expletis  vero  mis- 
sarum solemniis,  matronam  coram  populo  inquisivit  quam  ob 
rem  corpus  dominicum  susceptura  ridere  praesumpserit.  At  illa 

‘ Idem  miraculum  narrat  Paulus  Diaconus  in  Vita  eiusdem  Sancti  Do- 
ctoris,  quam,  ante  loannis  Diaconi  opus,  breviter  conscripserat;  et  quidem 
fusius  (n.  23.)  de  illo  prodigio  indicat  Paulus  Diaconus  circumstantias.  « Tunc 
sanctus  Domini  pontifex»,  inquit,  n sermonem  exinde  fecit  ad  populum,  et 
hortatus  est  eum  ut  suppliciter  Dominum  exoraret,  quatenus  ad  multorum  fi- 
dem corroborandam  , carnis  oculis  ostenderet  quid  infidelitas  huius  mulieris 
mentis  oculis  et  fidei  luminibus  conspicere  debuisset.  Quod  cum  fuisset  ora- 
tum, ipse  una  cum  populo  et  eadem  muliere  ab  oratione  exurgens,  ad  altare 
cunctis  cernentibus,  et  sese  ad  cernendum  coeleste  spectaculum  comprimenti- 
bus, corporalem  pallam  revelat,  et  universo  populo  ipsaque  muliere  contuente, 
partem  digiti  auricularis  sanguine  cruentatam  invenit,  et  mulieri  dixit:  Disce, 
inquam,  veritati  vel  modo  iam  credere  contestanti : Panis  quem  ego  do,  caro 
mea  est,  et  sanguis  meus  vere  est  potus  (loan.  vi.  52.  56.)  Sed  praescius  Con- 
ditor noster  infirmitatis  nostrae,  ea  potestate  qua  cuncta  fecit  ex  nihilo,  et  cor- 
pus sihi  ex  carne  semper  Virginis,  operante  Sancto  Spiritu,  fabricavit,  panem 
et  vinum  aqua  mixtum,  manente  propria  specie,  in  carnem  et  sanguinem  suum, 
ad  catholicam  precem  ad  reparationem  nostram.  Spiritus  sui  sanctificatione  con- 
vertit. Indeque  universos  iussit  divinam  precari  potentiam  ut  in  formam  pri- 
stinam sacrosanctum  reformaret  mysterium  ; quatenus  mulieri  ad  sumendum 
fuisset  possibile,  quod  et  factum  est  ». 

diu  mussitans,  tandem  prorupit,  quia  panem,  inquiens,  quem  pro- 
priis manibus  me  fecisse  cognoveram,  tu  corpus  dominicum  per- 
hibebas. Tunc  Gregorius,  pro  incredulitate  mulieris,  cum  tota 
plebe  se  in  orationem  prostravit;  et  post  paululum  surgens,  par- 
ticulam panis,  quam  super  altare  posuerat,  carnem  factam  repe- 
rit:  quam,  coram  cunctis,  incredulae  matronae  demonstrans,  ad 
credulitatis  gratiam  tam  illam  revocare  potuit,  quam  totum  po- 
pulum confirmare  curavit.  Rursus  itaque  in  orationem  cum  eis- 
dem prostratus , carnis  frustum  in  panis  primordia  reformavit » . 

Ita  misericors  Deus,  humili  supplicatione  placatus,  benignis- 
sime voluit  ut  catholica  veritas  de  reali  Christi  praesentia  in  Eu- 
charistia, in  ipsa  catholici  orbis  metropoli,  dum  augustissima  ce- 
lebratione sacrificium  offerretur,  coram  ingente  multitudine,  ab 
illo  Christi  vicario  per  miraculum  confirmaretur,  qui  gloria  san- 
ctitatis, apostolatus,  et  doctrinae  inter  alios  eminet,  quique  cer- 
tatim  ab  Occidentali  et  ab  Orientali  Ecclesia  veneratur,  et  veri- 
tati Eucharistiae  hoc  in  scriptis  suis  testimonium  egregium  legen- 
dum posteris  reliquit  ^ : — 

« Debemus  itaque  praesens  saeculum. . . tota  mente  contemnere, 
quotidiana  Deo  lacrymarum  sacrificia,  quotidianas  carnis  eius  et 
sanguinis  hostias  immolare.  Haec  rtamque  singulariter  victima  ab 
aeterno  interitu  animam  salvat;  quae  illam  nobis  mortem  Unige- 
niti per  mysterium  reparat,  qui  licet  resurgens  a mortuis  iam  non 
moritur  et  mors  ei  ultra  non  dominabitur^  tamen  in  semetipso  im- 
mortaliter atque  incorruptibiliter  vivens,  pro  nobis  iterum  in  hoc 
mysterio  sacrae  oblationis  immolatur.  Eius  quippe  ibi  corpus  sumi- 
tur, eius  caro  in  populi  salutem  partitur,  eius  sanguis  non  iam  in 
manus  infidelium , sed  in  ora  fidelium  funditur, , . Quis  enim  fide- 
lium habere  dubium  possit,  in  ipsa  immolationis  hora  ad  sacer- 
dotis vocem  coelos  aperiri,  in  illo  lesu  Christi  mysterio  Ange- 
lorum choros  adesse,  summis  ima  sociari,  terrena  coelestibus  iungi, 
unumque  ex  visibilibus  atque  invisibilibus  fieri  ? » 

Demum , aetate  qua  Berengarius  realem  Christi  praesentiam 
in  Eucharistia  impiissime  negavit,  Deus  per  miraculum  veluti  di- 
gito suo  catholicae  veritati  subscripsit. 

Huius  rei  testes  habemus  omni  exceptione  maiores.  Sanctus 
Petrus  Damianus,  in  epistola,  quam  dedit  ad  Desiderium  Cassi- 

* Dialogorum,  1.  4.  c.  58. 

nensem  Abbatem^,  refert  mulierem  quamdam,  quasi  communi- 
caturam, accepisse  a sacerdote  corpus  Domini,  sed  reservasse  ut 
viro  suo  illud  quibusdam  maleficiis  propinaret.  At , « particula 
dominici  corporis»,  addit,  «inventa  est  usque  ad  medietatem 
conversa,  altera  vero  medietas  panis  speciem  non  mutavit».  Et 
explicans,  iuxta  Desiderii  inquisitionem,  quid  miraculum  istud 
portenderet,  prosequitur : « Quod  autem  medietas  sic  remansit , 
ad  evidentioris  iudicii  testimonium  profecit,  ut  dum  in  una  ea- 
demque  substantia,  hinc  panis,  illinc  camis  adesse  considerans 
speciem,  in  utroque  verae  carnis,  verique  panis  indifferenter  in- 
telligas  veritatem : quia  et  ipse  est  qui  de  coelo  descendit,  et  ipsa 
nihilominus  caro  quae  de  virginalis  uteri  materia  prodiit».  Et 
subiungit : « Nam  et  vester  ille  finitimus  piae  recordationis  Amal- 
phitanus  episcopus...  Stephano  Romano  Pontifici,  me  praesente, 
sub  iureiurando  testatus  est,  quia  cum  aliquando  ad  mensam  Do- 
mini sacrificaturus  accederet,  sed  super  sacramento  Domini  cor- 
poris incredulus  haesitaret,  in  ipsa  confractione  salutaris  hostiae 
rubra  prorsus  ac  perfecta  caro  inter  eius  manus  apparuit,  ut  di- 
gitos illius  cruentaret,  sicque  sacerdoti  scrupulum  dubietatis  au- 
ferret » . 


VI.  — Ez  praescriptione. 

Cum  Berengarius,  saeculo  XI.,  negare  coepit  veritatem  realis 
praesentiae  corporis  et  sanguinis  Domini  in  Eucharistia,  fideles 
dogma  hoc  apud  omnes  Ecclesias  unanimiter  profitebantur. 

Id  constat  ex  Conciliis  tunc  temporis  contra  Berengarium 
convocatis:  — id  testantur  omnes  auctores  qui  illa  ipsa  aetate 
adversus  eius  haeresim  libros  scripserunt,  Hugo  Lingonensis, 
Lanfrancus,  Guitmundus,  Durandus  Abbas  Troarnensis,  Guit- 
bertus,  Gulielmus  S.  Theodorici,  Algerus,  aliique. 

Ne  nimius  sim  unum  vel  aliud  tantummodo  commemorabo. 

B.  Lanfrancus,  Archiepiscopus  Cantuariensis,  in  libro  de  cor- 
pore et  sanguine  Domini,  c.  22.,  sic  Berengarium  alloquitur:  «Si 
verum  est  quod  de  corpore  Christi  tu  credis  et  adstruis,  falsum 
est  quod  ab  Ecclesia  ubique  gentium  de  eadem  re  creditur  et 

* Hanc  epistolam  habes  in  Annal.  Eccles.  Card.  Baronii,  ad  annum  Chri- 
sti 1059. 

adstruitur.  Omnes  enim  qui  Christianos  se  et  esse  et  dici  lae- 
tantur, veram  Christi  carnem,  verumque  eius  sanguinem,  utra- 
que sumpta  de  Virgine,  in  hoc  sacramento  se  percipere  glorian- 
tur. Interroga  universos  qui  Latinae  linguae  nostrarumve  litte- 
rarum notitiam  perceperunt.  Interroga  Graecos,  Armenos,  seu 
cuiuslibet  nationis  christianos  quoscumque  homines.  Uno  ore 
hanc  fidem  se  testantur  habere.  Porro  si  universalis  Ecclesiae 
fides  falsa  existit,  aut  numquam  fuit  catholica  Ecclesia,  aut  pe- 
riit. Nihil  namque  efficacius  ad  interitum  animarum,  quam  per- 
niciosus error.  Sed  non  fuisse,  aut  periisse  Ecclesiam  catholicus 
nemo  consenserit». 

Et  Guitmundus  Archiepiscopus  Aversanus  et  Cardinalis,  lib.  3. 
de  Eucharistiae  Sacramento,  haec  habet:  «Si  illud  quod  semper 
Ecclesia  tenuit,  nullis  munitum  Conciliis  Apostolicum  est;  quanto 
magis  illud  quod  et  semper  tenuit,  et  multis  est  Conciliis  Ge- 
neralibus confirmatum,  ex  Apostolica  auctoritate  traditum  esse 
credendum  est?  Sed  panem  et  vinum  Altaris  Domini  in  corpus 
et  sanguinem  Christi  substantialiter  commutari  (non  sicut  delirat 
Berengarius,  corporis  et  sanguinis  Domini  figuras  tantum  esse  et 
umbras,  aut  intra  se  latentem  Christum  tegere)  universalis  Ectle- 
siae  consensione  roboratum  est.  Secura  igitur  voce,  gubernante  Do- 
mino Deo  nostro  et  Salvatore  lesu  Christo,  id  a nobis  asseri 

potest Notissimum  namque  est  hoc  tempore,  priusquam 

Berengarius  insanisset,  huiusmodi  vesanias  numquam  fuisse  ». 

Addam,  ad  fidem  Graecorum  ex  graecis  documentis  osten- 
dendam, testimonium  praeclarissimum  celeberrimi  illius  aetatis 
praesulis,  et  sacrarum  scripturarum  interpretis,  Theophilacti. 

In  Evangelium  Matthaei,  xxvi.  26.,  ait : « Porro  dicens  ‘ hoc 
est  corpus  meum  ’ ostendit  quod  ipsum  corpus  Domini  est  panis 
qui  sanctificatur  in  altari,  et  non  respondens  figura.  Non  enim 
dixit  ‘hoc  est  figura’,  sed  ‘hoc  est  corpus  meum’.  Ineffabili 
enim  operatione  transformatur  ((xeTaTuoisiTai),  etiamsi  nobis  vi- 
deatur panis : quoniam  infirmi  sumus,  et  abhorremus  crudas  car- 
nes comedere,  maxime  hominis  carnem : et  ideo  panis  quidem  no- 
bis apparet,  sed  revera  caro  esty>,  — Et  similiter  in  Evangelium 
loannis  vi.  48-52.:  «Attende»,  inquit,  «quod  panis  qui  a nobis 
in  mysteriis  manducatur,  non  est  figuratio  quaedam  carnis  Do- 
mini, sed  ipsa  caro  Domini.  Non  enim  dixit  ‘Panis  quem  ego 
dabo  figura  est  carnis’,  sed  ‘caro  mea  est’.  Transformatur  enim 

arcanis  verbis  panis  ille,  per  mysticam  benedictionem  et  acces- 
sionem Sancti  Spiritus,  in  carnem  Domini.  Et  ne  quem  contur- 
bet quod  credendus  sit  panis  caro.  Etenim  et  in  carne  ambu- 
lante Domino,  et  ex  pane  alimoniam  admittente,  panis  ille  qui 
manducabatur,  in  corpus  eius  mutabatur. . . . Igitur  et  nunc  pa- 
nis in  carnem  Domini  mutatur.  Et  quomodo,  inquit,  non  appa- 
ret nobis  caro,  sed  panis?  Ut  non  abhorreamus  ab  eius  esu. 
Nam  si  quidem  caro  apparuisset,  insuaviter  affecti  essemus  erga 
communionem,  nunc  autem  condescendente  Domino  nostrae  in- 
firmitati, talis  apparet  nobis  mysticus  cibus,  qualibus  alioquin  as- 
sueti sumus». 

Difficiliores  quaedam  Patrum  locutiones  paucis  elucidantur. 

I.  — Eucharistia  dicitur  subinde  a Patribus  signum,  figura, 
typus,  imago  corporis  Christi ; sic  autem  vocatur  d)  ratione  spc- 
cierum ; — b)  ratione  corporis  Christi  in  cruce  immolati,  et  exi- 
stentis  in  coelo;  nam  etsi  idem  corpus  Christi  sit  in  Eucharistia 
quod  immolatum  fuit  in  cruce,  et  nunc  est  in  coelo,  non  est 
tamen  idem  status;  et  ideo  idem  sui  ipsius  diverso  respectu 
signum  et  figura  esse  potest:  — c)  ratione  corporis  Christi  my- 
stici, seu  Ecclesiae,  cuius  unitas  per  panem  ex  multis  granis  con- 
fectum, et  per  vinum  ex  multis  racemis  expressum  repraesen- 
tatur. 


2.  — Quum  Patres  aliquando  corpus  et  sanguinem  Domini 
in  Eucharistia  dixerunt  esse  avTiTUTta,  seu  exemplaria  futuro- 
rum, id  intelligebant  de  futura  gloria,  cuius  Eucharistia  pignus 
est. — (i  Non  tamquam  Christi  corpus  et  sanguis,  yi  ait  Andreas  Cre- 
tensis (in  Orat.  i.  S.  Greg.  Naz.),  ^non  vere  sint,  dicuntur  an- 
titypa;  sed  quia  nunc  per  ea  divinitatem  Christi  participamus,  qui 
nostris  corporibus  veluti  commiscetur,  tunc  autem  intellectu  per  so- 
lam contemplationem)).  Eodem  modo  explicat  illam  locutionem 
S.  loannes  Damascenus,  de  fide  orthodoxa,  lib.  4.  c.  13.  in  fine. 

3.  — Origenes  tria  in  Eucharistia  distinguens,  — nempe  speciem 
externam  sensibus  subiectam ; substantiam  intus  latentem,  et  solo 
fidei  intuitu  aspectabilem,  id  est,  corpus  et  sanguinem  Domini : 
et  mysticam  quamdam  sacramenti  significationem,  — ad  externam 

speciem,  oculis  apparentem  et  Christi  manibus  attrectatam,  re- 
spicit, cum  ait,  tract.  35.  in  Matth.,  «non  enim  panem  illum  vi- 
sibilem, quem  tenebat  in  manibus,  corpus  suum  dicebat  Deus 
Verbum...  nec  potum  illum  visibilem  sanguinem  suum  dicebat». 

— Deinde,  substantiam  sub  externa  specie  latentem  breviter  in- 
dicatam, de  mystica  sacramenti  significatione  copiose  disserit, 
verba  institutionis  Eucharistiae  allegorice  interpretando  de  Verbo 
Dei,  quod  instar  cuiusdam  panis  et  potus  coelestis  « nutrit  et 
laetificat,  potat  et  inebriat  praeclare  corda  bibentium». 

Eodem  fere  modo  S.  Augustinus,  sermone  272.  ad  Infantes, 
disserit  de  sacramento  Altaris:  «Quod  videtis»,  inquit,  «panis 
est  et  calix,  quod  vobis  etiam  oculi  vestri  renuntiant » — en  spe- 
cies externa,  sensibus  subiecta ; — « quod  autem  fides  vestra  po- 
stulat instruenda,  panis  est  corpus  Christi,  calix  sanguis  Christi » 

— en  substantia  intus,  seu  sub  specie,  latens.  — Tunc  ad  my- 

sticam quamdam  significationem  sacramenti  procedens,  eamque 
abunde  explicans  ait:  « Breviter  quidem  hoc  dictum  est  quod  fi- 
dei forte  sufficiet ; sed  fides  instructionem  desiderat quomodo 

est  panis  corpus  eius?  et  calix,  vel  quod  habet  calix,  quomodo 
est  sanguis  eius?  Ista  fratres  ideo  dicuntur  sacramenta,  quia  in 
eis  aliud  videtur,  aliud  intelligitur.  Quod  videtur,  speciem  habet 

corporalem;  quod  intelligitur  fructum  habet  spiritalem Quare 

ergo  in  pane?...  Unum  corpus  multi.  Recolite  quia  panis  non 
sit  de  uno  grano,  sed  de  multis. . . Sic  et  de  vino.  Fratres  recolite 
unde  fit  vinum.  Grana  multa  pendent  ad  botrum,  sed  liquor  gra- 
norum in  unitate  confunditur.  Ita  et  Dominus  Christus  nos  si- 
gnificavit, nos  ad  se  pertinere  voluit  mysterium  panis  et  unita- 
tis nostrae  in  sua  mensa  consecravit». 

Hoc  igitur  differunt  inter  se  Augustinus  et  Origenes,  quod 
alter,  Augustinus,  symbolicam  mysterii  eucharistici  significationem  ad 
unitatem  fidelium  in  uno  eodemque  corpore  Christi  mystico, 
quam  frequentissime  tunc  S.  Doctor  inculcabat  propter  schisma 
Donatistarum,  alter  vero,  Origenes,  ad  Verbum  Dei  deflectat. 

Praeterea  S.  Augustinus,  in  epist.  23.  (al.  98.)  ad  Bonifacium 
(n.  9.),  ait  sacramentum  corporis  Christi  ita  se  habere  ad  ipsum 
Christi  corpus,  sicut  sacramentum  fidei,  seu  baptismus  ad  fidem; 
sed  id  affirmat,  prout  hic  se  habet  in  aliquibus,  non  in  omnibus,  et 
prout  poscebat  quaestio  quae  proposita  ei  fuerat.  — Quaesierat  ex 
Augustino  Bonifacius,  cur  in  baptismo  nomine  parvuli  sponso- 

res  dicerent:  Credo,  etsi  infans  per  aetatem  credere  non  possit? 
Respondet  Augustinus,  infantem  dici  posse  fidelem,  vel  fidem  ha- 
bere, quia  habet  sacramentum  fidei,  nempe  baptismum,  sicut  se- 
eundum  quemdam  modum  sacramentum  corporis  Christi,  corpus  Chri- 
sti est.  Unde  comparatio  in  hoc  sita  est,  quod,  cum  de  signo  vel 
eo  quod  in  sacramentis  similitudinem  habet  cum  re  significata, 
ipsa  res  significata  dici  possit,  et  ideo  sacramentum,  h.  e.  signum 
sive  species  sensibiles,  corpus  Christi  aliquando  dicuntur;  ita  ba- 
ptismus possit  dici  fides,  quia  est  sacramentum,  vel  signum  fidei, 
et  qui  proinde  baptismum  habet,  ut  infantes,  habere  fidem  dici 
possit;  de  quo  solo  fuerat  interrogatus. 

4.  — S.  Anastasius  Sinaita,  in  Hodego,  veritatem  corporis 
Christi,  illudque  esse  naturae  vere  corporeae,  et  ante  resurre- 
ctionem fuisse  passibile,  probat  contra  Gaianos  incorrupticolas, 
ex  veritate  corporis  et  sanguinis  in  Eucharistia.  Sed  probe  distin- 
gui debet  confessio  communis  fidei  de  reali  Christi  praesentia 
in  mysterio,  ab  argumento  quod  exinde  deducit  contra  haereti- 
cos : — nam  istud  quod  proponit  ad  probandam  ex  Eucharistia 
passibilitatem  carnis  Christi  ante  resurrectionem,  valet  solum  per 
quamdam  extensionem : quatenus  nempe  status  sacramentalis  sub 
speciebus  corruptibilibus  et  veritas  sacrificii  incruenti  repraesen- 
tant statum  passibilem  et  sacrificium  cruentum  in  Vita  Christi 
mortali.  Audiatur  S.  Anastasius  (In  Hodego,  c.  23.): 

Orthodoxus  interrogat  Gaianitam : « Communio  corporis  et 
sanguinis  Christi,  quam  offers  et  participas,  estne  verum  corpus 
Christi  Filii  Dei,  an  nudus  panis,  qualis  ostiatim  venditur;  vel 
vicem  dumtaxat  gerit  et  figuram  corporis  Christi,  ut  sacrificium 
hirci,  quod  ludaei  offerunt  ? Gaianita : Absit,  ut  dicamus  sacram 
Communionem  esse  tantum  figuram  corporis  Christi,  aut  nudum  pa- 
netn  ; sed  vere  ipsum  corpus  et  sanguinem  Christi  Filii  Dei  suscipi- 
mus, incarnati  et  nati  ex  S.  Dei  genitrice  semper  Virgine  Maria. 
Orthodoxus:  Sic  credimus  et  sic  confitemur,  iuxta  dictum  ipsius 
Christi,  quod  pronuntiavit  ad  discipulos  in  coena  mystica  dans 
eis  panem  vivificum : ‘ accipite,  comedite,  hoc  est  corpus  meum  % 
similiter  et  calicem  tradens  illis  dixit:  ‘hic  est  sanguis  meus*.  Non 
dixit : hoc  est  figura  seu,  quid  vices  gerens  corporis  et  sanguinis  mei. 
Et  aliis  pluribus  in  locis  Christus  manifesto  dixit : ‘ qui  mandu- 
cat meam  carnem  et  bibit  meum  sanguinem,  habet  vitam  aeter- 

nam  Cum  igitur  ipse  Christus  testetur,  vere  esse  suum  corpus 
et  sanguinem  quod  fideles  accedentes  sumimus,  agedum  adfer 
nobis  aliquid  ex  Communione  vestrae  Ecclesiae,  tamquam  supra 
omnes  Ecclesias,  scilicet  orthodoxae;  et  cum  omni  reverentia 
sanctum  hoc  corpus  et  sanguinem  in  vase  honorifice  repone- 
mus. Et  si  intra  paucos  dies  non  corrumpatur  aut  immutetur 
aut  alteretur,  planum  fiet,  vos  recte  asserere  corpus  Christi 
ex  ipso  incarnationis  exordio  omnimodo  fuisse  incorruptibile. 
Si  vero  corrumpatur  aut  immutetur,  necesse  erit  ut  unum  ex 
his  fateamini,  — vel  id  quod  sumitis,  non  esse  verum  corpus 
Christi,  sed  simplicem  figuram,  aut  propter  perversam  fidem  ve- 
stram Spiritum  Sanctum  (ad  conversionem  efficiendam)  in  illud 
non  descendisse,  — vel  corpus  Christi  ante  resurrectionem  fuisse 
corruptibile,  utpote  immolatum,  morti  traditum,  vulneratum,  per- 
foratum, et  manducatum». 

5.  — Facundus  Hermianensis  in  opere  quod  sexto  saeculo 
scripsit  pro  defensione  trium  Capitulorum,  conatur  (1.  9.  cap.  5.) 
in  sanum  aliquem  sensum  interpretari  quod  dixerat  Theodorus 
Mopsuestenus , nimirum,  Christum  adoptionem  filiorum  susce- 
pisse. Ad  hunc  finem , ait : « Sacramentum  adoptionis  suscipere 
dignatus  est  Christus,  et  quando  circumcisus  est,  et  quando  ba- 
ptizatus  est;  et  potest  sacramentum  adoptionis  adoptio  nuncupari  ». 
Ut  autem  hunc  modum  loquendi  confirmet,  quo  visibile  sacra- 
mentum adoptionis  vocetur  adoptio,  in  exemplum  adducit  Eu- 
charistiam, et  dicit : « Sicut  sacramentum  corporis  et  sanguinis  eius, 
quod  est  in  pane  et  poculo  consecrato',  corpus  eius  et  sanguinem  di- 
cimus: non  quod  proprie  corpus  eius  sit  panis,  et  poculum  sanguis , 

sed  quod  in  se  mysterium  corporis  eius  sanguinisque  contineant 

Quocirca  sicut  Christi  fideles  sacramentum  corporis  et  sanguinis  eius 
accipientes,  corpus  et  sanguinem  Christi  recte  dicuntur  accipere;  sic 
et  ipse  Christus  sacramentum  adoptionis  filiorum  cum  suscepisset,  po- 
tuit recte  dici  adoptionem  filiorum  suscepisse  » . 

Sed  in  verbis  citatis  praesentia  realis  corporis  Christi  nedum 
negatur,  immo  clare  asseritur;  hic  enim  est  sensus  illorum- ver- 
borum : panis,  seu  species  panis,  in  sacramento  altaris,  licet  non 
sit  proprie  corpus  Christi,  dicitur  tamen  corpus  Christi,  quia 
eius  est  signum,  non  utique  nudum,  — sicut  baptismus  per  se 
non  est  nudum  signum  adoptionis,  cum  eam  conferat  obicem 
non  ponentibus,  — sed  coniunctum  cum  ipsa  re.  — Et  recte  di- 

cere  potuit:  « 7ion  quod  proprie  corpus  eius  sit  panis  »;  quia  et 
panis  consecratus,  de  quo  loquitur,  non  est  in  substantia  panis, 
sed  solum  in  specie;  et  species  sacramentales  secundum  se  non  sunt, 
proprie  loquendo,  Christi  corpus,  sed  denorninative,  quatenus  nempe 
significant  corpus  Christi,  quod  vere,  realiter  et  substantialiter 
sub  eis  latet. 

6.  — Cum,  saeculo  IX.,  Rabanus  Maurus,  Ratramnus  aliique 
impugnabant  Paschasium  Ratbertum,  qui  circa  annum  8i8.  opus 
ediderat  de  corpore  et  sanguine  Domini,  minime  negabant  veram  et 
substantialem  praesentiam  Domini  nostri  in  Eucharistia ; sed  hanc 
fidei  veritatem  cum  Paschasio  profitentes,  id  unum  adversus  eum, 
quem  contrarium  docuisse  putabant,  contendebant,  nimirum, 
corpus  Christi  in  sacramento  non  esse  illud  idem  quod  natum 
ex  B.  Virgine  in  cruce  pependit,  resurrexit,  et  sedet  in  gloria 
Patris.  Cum  autem  id  asserebant,  non  adstruebant  corpus  Christi 
in  Eucharistia  ab  illo  quod  est  in  coelo  diversum  esse  quoad  sub- 
stantiam, sed  quoad  statum  et  quoad  modum  existendi. 

Hanc  fuisse  illius  temporis  controversiam  patet  ex  auctore 
anonymo  adversario  Paschasii,  edito  a Mabillonio  ad  calcem 
sec,  IV.  Benedict.  part.  2.  (quippe  non  alius  esse  putatur  quam 
Rabanus  ipse,  esseque  eius  ad  Egilonem  epistola).  Is  vero  libello, 
cui  titulus:  «Dicta  cuiusdam  sapientis  de  corpore  et  sanguine 
Domini  adversus  Ratbertum»;  ne  videatur,  quoad  Eucharistiae 
dogma,  dissentire  a Ratberto,  sic  orthodoxam  fidem  in  primis 
profitetur:  «Quod  corpus  et  sanguis  Domini  vera  sit  caro,  ve- 
rusque sanguis,  unusquisque  debet  credere ....  Hoc  ego  fidelis- 
sime confirmo,  et  addo,  quod,  sicut  veritas  est  Christus,  et  verus 
agnus  Dei,  qui  quotidie  mystice  immolatur;  ita  procul  dubio  ex 
pane  verus  sanguis  eius  consacratione  Spiritus  Sancti  potentia- 
liter  creatur.  Quae  cum  certissima  sint ....  nec  ullus  christianus 
ambigere  possit » ....  Et  disputationem  concludit : « Haec  dicta 
Magistri  (Augustini)  si  fideliter  ferventer  legeritis,  manifeste  co- 
gnoscetis, non  quidem,  quod  absit,  naturaliter,  sed  specialiter, 
aliud  esse  corpus  Domini,  quod  ex  substantia  panis  ac  vini  pro 
mundi  vita  quotidie  per  Spiritum  Sanctum  consecratur,  quod  a 
sacerdote  postmodum  Deo  Patri  suppliciter  offertur;  et  aliud 
specialiter  corpus  Christi,  quod  natum  est  ex  Maria  Virgine». 

Alter  Paschasii  adversarius  anonymus,  eamdem  apenam  ha- 
bet professionem  fidei  quoad  veritatem  corporis  Domini  in  Eu- 

charistia:  «Aliud  est»,  ait,  specialiter  corpus  Dei,  quod  glori- 
ficatum  sedet  ad  dexteram  Dei,  et  tamen  naturaliter  unum  est, 
ipso  Domino  dicente:  ‘Hoc  est  corpus  meum’»,  — Rabanus 
Maurus  in  libro  « de  sacris  Ordinibus » pari  fide  confitetur : 
« Quae  fidelium  ore  percipiuntur  figuram  esse  secundum  speciem 
visibilem : at  vero  secundum  invisibilem  substantiam  verum  corpus 
et  sanguinem  Christi » . 

Quoad  Ratramnum,  is  de  reali  Christi  praesentia  in  Eucha- 
ristia dogma  catholicum  clarissime  profitetur.  Etenim  in  prima 
parte  operis  de  corpore  et  sanguine  Domini  (nn.  9.  10.)  inquit  ‘ : 
« Exterius  quidem  panis,  quod  ante  fuerat,  forma  praetenditur, 
color  ostenditur,  sapor  accipitur;  ast  interius  longe  aliud  multo 
pretiosius,  multoque  excellentius  intimatur;  quia  coeleste,  quia 
divinum,  id  est  Christi  corpus,  ostenditur,  quod  non  sensibus 
carnis,  sed  animi  fidelis  contuitu  vel  aspicitur,  vel  accipitur,  vel 
comeditur:  vinum  quoque,  quod  sacerdotali  consecratione  Chri- 
sti sanguinis  efficitur  sacramentum,  aliud  superficie  tenus  osten- 
dit, aliud  interius  continet».  Num  catholicus  quispiam  nitidius 
hoc  dogma  suum  proponeret.^  Deinde,  num.  12.,  totus  in  eo 
est,  ut  ostendat  veram  mutationem  esse  factam  in  Eucharistia, 
sed  invisibilem.  Sic  quoque,  num.  13.,  ait:  «Si  ergo  nihil  est  hic 
permutatum;  non  est  aliud,  quam  ante  fuit.  Est  autem  aliud, 
quoniam  panis  corpus,  et  vinum  sanguis  Christi  facta  sunt  ». 
Ac,  num.  15.:  «Si  hoc  (conversionem  illam)  profiteri  noluerint, 
compelluntur  negare  corpus  esse  sanguinemque  Christi;  quod 
nefas  est  non  solum  dicere,  verum  etiam  cogitare  ». 

Quamobrem  dum  ait  Eucharistiam  non  continere  corpus 
Christi  in  veritate,  nomine  veritatis  non  intelligit  realem  et  sub- 
stantialem praesentiam,  sed  claram  rei  manifestationem:  quod  et 
ipse  expresse  declarat  tum  in  definitione  veritatis,  quam  affert 
(n.  8.)  dicens:  «Veritas  est  rei  manifesta  demonstratio,  nullis 
umbrarum  imaginibus  obvelatae  » ; tum  in  ipsa  propositione 
(num.  5.)  quaestionis,  quam  aggreditur:  «Quod  in  Ecclesia», 
inquit,  « ore  fidelium  sumitur,  corpus  et  sanguis  Christi,  quae- 
rit vestrae  magnitudinis  excellentia  (Carolus  Calvus),  in  myste- 
rio fiat  an  in  veritate.  Id  est,  utrum  aliquid  secreti  contineat, 
quod  oculis  solummodo  fidei  pateat,  an  sine  cuiuscumque  vela- 


* Migne,  P.  L.  t.  121.  p.  131. 
I.  — De  Sacramentis. 

tione  mysterii  hoc  aspectus  intueatur  corporis  exterius,  quod  mentis 
visus  aspiciat  interius,  ut  totum  quod  agitur  in  manifestationis  luce 
clarescat » . 

Simili  pacto  intelligendus  est  Ratramnus  cum  ait  in  Eucha- 
ristia esse  corpus  et  sanguinem  Christi  non  in  ispecie,  sed  in  vir- 
tute.  Ipsemet  quid  sibi  velit  sine  ulla  ambiguitate  (n.  56.)  aperit: 
«Si  perspiceres»,  ait,  «quia  quod  credis  nondum  vides;  nam 
si  videres,  diceres:  Video;  non  diceres:  Credo  corpus  sangui- 
nemque esse  Christi:  nunc  autem  quia  fides  totum  quidquid  il- 
lud totum  est,  aspicit,  et  oculis  carnis  nihil  apprehendit;  intellige 
quod  non  in  specie,  sed  in  virtute  corpus  et  sanguis  Christi  existant 
quae  cernuntur  ». 

Demum  differentiam  inter  corpus  Christi  in  Eucharistia  et 
corpus  quod  de  Virgine  Maria  natum  est,  passum,  mortuum, 
sepultum,  quodque  ad  dexteram  Patris  sedet,  Ratramnum  ad- 
mississe  non  quoad  substantiam,  sed  quoad  modum  existendi,  liquet 
ex  tota  secunda  parte  Tractatus.  .Ut  unum  saltem  in  confirma- 
tionem afferam  testimonium,  subiungam  quae  scripsit  n.  69. : — 
«Multa  differentia»,  ait,  «separatur  corpus  in  quo  passus  est 
Christus,  et  sanguis  quem  pendens  in  cruce  de  latere  suo  pro- 
fudit; et  hoc  corpus  quod  in  mysterio  passionis  Christi  quotidie 
a fidelibus  celebratur,  et  ille  quoque  sanguis  qui  fidelium  ore 
sumitur ....  Iste  namque  panis  et  iste  potus  non  secundum  quod 
videntur,  corpus  sive  sanguis  existunt  Christi;  sed  secundum  quod 
spiritualiter  vitae  substantiam  subministrant.  Illud  vero  corpus  in 
quo  semel  passus  est  Christus,  non  aliam  speciem  praeferebat  quam 
in  qua  consistebat;  hoc  enim  erat  quod  vere  videbatur,  quod  tange- 
batur, quod  crucifigebatur,  quod  sepeliebatur.  Similiter  sanguis  illius 
de  latere  manans,  non  aliud  apparebat  exterius,  et  aliud  interius  ob- 
velabat ». 

Hinc  Lanffancus,  saeculo  XI.,  in  dialogo  contra  Berengarium 
c.  18.,  merito  dixit  sententias  Ratberti  et  adversariorum  eius  fa- 
cile inter  se  conciliari,  ac  corpus  Christi  eucharisticum  « vere 
posse  dici  et  ipsum  corpus,  quod  de  Virgine  sumptum  est  nos  sumere ; 
et  tamen  non  ipsum.  Ipsum  quidem  quantum  ad  essentiam,  veraeque 
naturae  proprietatem  et  virtutem;  non  ipsum  autem,  si  spectes  panis 
vinique  species».  — Dissensio  inter  catholicos  illos  auctores  sae- 
culi IX.  non  rem  ipsam  speaabat,  sed  proprium  de  eadem  re 
loquendi  modum. 

ARTICULUS  QUINTUS 
De  Transsubstantiatione. 

Realis  ac  substantialis  Christi  praesentiae  in  Eucharistia  de- 
monstrationem absolvimus;  adstrui  nunc  debet  ac  vindicari  mo- 
dus quo  Christus  in  Eucharistia  fit  praesens;  qui  modus  est  per 
transsubstantiationem,  seu  per  mirabilem  et  singularem  conversio- 
nem totius  substantiae  panis  et  vini,  quae  consecrantur,  in  cor- 
pus et  sanguinem  Domini  nostri  lesu  Christi. 

Haec  conversio,  ut  dogma  fidei  profitenda,  a Concilio  Tri- 
dentino,  sess.  13.  canone  2.,  his  verbis  definita  fuit:  «Si  quis^ 
dixerit,  in  sacrosancto  Eucharistiae  sacramento  remanere  substan-4 
tiam  panis  et  vini  una  cum  corpore  et  sanguine  Domini  nostri 
lesu  Christi;  negaveritque  mirabilem  illam  et  singularem  con- 
versionem  totius  substantiae  panis  in  corpus,  et  totius  substan-  | 
tiae  vini  in  sanguinem,  manentib\is  tjum taxat  speci^)iys  panis  et  \ 
vini;  quam  quidem  corj^^yersionem  catholica  Ecclesia  aptissime^ 
transsubstantiationem  appellat;  anathema  sit». 

in  hac  Concilii  definitione  duae  partes,  ut  patet,  continentur: 
in  una  damnantur  asserentes  manere  in  Eucharistia  substantiam 
panis  et  vini  cum  corpore  et  sanguine  Domini;  in  altera  dam- 
nantur qui  negant  conversionem  totius  substantiae  panis  in  cor- 
pus et  totius  substantiae  vini  in  sanguinem;  simulque  transsub- 
stantiationis  appellatio,  ad  hanc  conversionem  significandam,  ap- 
tissima declaratur. 

Ex  priore  parte  canonis  damnantur  tum  Impanatores,  tum 
Consubstantiatores.  Impanatores  sunt,  qui  vel  unionem  hypostati- 
cam Verbi  divini  cum  pane  et  vino  asserunt,  ut  quidam  inter 
Berengarii  discipulos  dixerunt,  et  postea  Osiander  docuit;  vel 
unionem  adstruunt  Verbi  cum  pane  et  vino,  mediante  Christi 
corpore,  quatenus  panis  proxipe  uniy^e^ur  corpori  Christi,  et  per 
Christi  corpus  Verbo,  ut  initio  saeculi  XIV.  somniavit  loannes 
Parisiensis:  Consubstantiatores  vero  dicuntur  qui  consociationem 
substantiae  panis  et  vini  cum  substantia  corporis  et  sanguinis 

Christi  statuunt;  quam  consociationem  Lutherani  ^ communiter 
admittunt. 

Sed  hic  non  sistit  dogma  fidei  definitum  a Tridentina  Syn- 
odo; et  in  secunda  parte  canonis  1.,  modus,  fide  divina  cre- 
dendus, quo  Christus  fit  praesens  in  Eucharistia,  nempe  per 
transsubstantiationem,  definitur. 

Hinc  gravissime  erravit  Synodus  Pistoriensis  quum  catholicam 
doctrinam  « de  ritus  consecrationis  efficacia  » hac  formula  abso- 
lutam voluit,  videlicet,  Christum  post  consecrationem  vere,  rea- 
liter  ac  substantialiter  esse  sub  speciebus,  et,  his  solis  remanen- 
tibus, omnem  panis  ac  vini  substantiam  tunc  cessare.  Propositio 
Synodi  29.,  quae  hanc  erroneam  doctrinam  proponebat,  damnata 
fuit  a Pio  Papa  VI.  in  Bulla  Dogmatica  «Auctorem  Fidei»; 
damnatio  propositionis  ita  habet : — « Doctrina  Synodi,  qua  parte, 
tradere  instituens  fidei  doctrinam  de  ritu  consecrationis,  remotis 
quaestionibus  scholasticis  circa  modum  quo  Christus  est  in  Eu- 
charistia, a quibus  parochos  docendi  munere  fungentes  abstinere 
hortatur,  duobus  his  tantum  propositis:  i.  — Christum  post  con- 


* Lutheranorum  doctrina  sic  exponitur  a loanne  Gerhard  (Loci  theolo- 
gici, XXII.  IO.  §69.):  « Quam  vere  in  sacra  coena  praesens  est  res  terrena, 
panis  et  vinum ; tam  vere  etiam  praesens  res  coelestis,  corpus  et  sanguis  Chri- 
sti: proinde  credimus,  docemus  et  confitemur  in  Eucharistiae  sacramento  ve- 
ram, realem  et  substantialem  corporis  et  sanguinis  Christi  praesentiam,  exhi- 
bitionem, manducationem  et  bibitionem.  Quae  praesentia  non  est  essentialis 
conversio  panis  in  corpus  et  vini  in  sanguinem  Christi,  quam  transsubstantia- 
tionem vocant;  neque  est  corporis  ad  panem,  ac  sanguinis  ad  vinum,  extra 
usum  coenae,  localis  aut  durabilis  ; neque  est  panis  et  corporis  Christi  perso- 
nalis unio,  qualis  est  divinae  et  humanae  naturae  in  Christo  unio;  neque  est 
localis  inclusio  corporis  in  panem;  neque  est  impanatio,  neque  est  incorpo- 
ratio in  panem;  neque  est  consubstantiatio , qua  panis  cum  corpore  Christi, 
et  vinum  cum  ipsius  sanguine  in  unam  massam  physicam  coalescat;  neque 
est  naturalis  inexistentia,  neque  delitescentia  corpusculi  sub  pane,  neque  quid- 
quam huiusmodi  carnale  aut  physicum:  sed  est  praesentia  et  unio  sacramen- 
talis,  quae  ita  comparata  est,  ut  iuxta  ipsius  Salvatoris  nostri,  veracis,  sapientis, 
et  omnipotentis  institutionem,  pani  benedicto,  tanquam  medio  divipitus  ordi- 
nato , corpus , et  vino  benedicto  , tamquam  medio  itidem  divinitus  ordinato , 
sanguis  Christi  modo  nobis  incomprehensibili  uniatur,  ut  cum  illo  pane  corpus 
Christi  una  manducatione  sacramentali , et  cum  illo  vino  sanguinem  Christi 
una  bibitione  sacramentali  in  sublimi  mysterio  sumamus,  manducemus  ac  bi- 
bamus. Breviter  non  «Tiouaiav  absentiam,  non  Evouaiav  inexistentiam,  non  auvou- 
aiav  consubstantiationem,  non  psTou^lav  transsubstantiationem,  sed  7:otpoy'7iav 
corporis  et  sanguinis  Christi  in  sacra  coena  statuimus  ». 


Digitized  by  ^^ooQle 


ART.  V. 


DE  TRANSSUBSTANTIATIONK. 


533 


secrationem  vere,  realiter,  substantialiter  esse  sub  speciebus,  2.  — 
tunc  omnem  panis  et  vini  substantiam  cessare,  solis  remanenti- 
bus speciebus,  prorsus  omittit  ullam  mentionem  facere  transsub- 
stantiationis  seu  conversionis  totius  substantiae  panis  in  corpus 
et  totius  substantiae  vini  in  sanguinem,  quarn  velut  articulum  fi- 
dei Tridentinum  Concilium  definivit,  et  quae  in  solemni  fidei  profes- 
sione continetur;  quatenus  per  inconsultam  istiusmodi  suspicio- 
samque  omissionem  notitia  subtrahitur  tum  articuli  ad  fidem 
pertinentis,  tum  etiam  vocis  ab  Ecclesia  consecratae  ad  illius 
tenendam  professionem  adversus  haereses;  tenditque  adeo  ad 
eius  oblivionem  inducendam,  quasi  ageretur  de  quaestione  mere 
scholastica:  perniciosa,  derogansque  expositioni  veritatis  catho- 
licae circa  dogma  transsubstantiationis,  favens  haereticis. 

Tria  ergo,  iuxta  dogmaticam  Pontificis  declarationem,  de  fide 
hac  in  re  haberi  debent  i.  — ; quod  Christus  substantialiter  prae- 
sens est  in  Eucharistia;  2.  — quod  ibi  non  amplius  panis  et  vini 
substantia,  sed  eorum  species  tantum  manent ; 3.  — quod  haec 
corporis  sanguinisque  praesentia  et  substantiae  panis  ac  vini 
desitio  fit  per  conversionem  totius  substantiae  panis  in  corpus  et 
totius  substantiae  vini  in  sanguinem,  quae  conversio,  voce  ab 
Ecclesia  consecrata  ad  dogmatis  professionem  tuendam  adversus 
haereticos,  appellatur  transsubstantiatio.  Proinde  qui  ex  his  tribus 
primum  et  secundum  doceret,  omisso  tertio,  njju^am  traderet 
doctrinam  fidei;  qui  vero  tertium  ideo  omitteret  quia  putaret  ^ 
illa  duo  priora  sufficere  ad  fidei  professionem,  et  transsubstantia- 
tionem  ad  scholasticas  disquisitiones  pertinere,  veritatem  de  fide 
tenendam  negaret  a Tridentina  Synodo  definitam. 

Nec  dicatur  in  utraque  propositione  praesentiae  realis  cor- 
poris Christi  sub  speciebus  et  desitionis  substantiae  panis  ac  vini 
implicite  contineri  affirmationem  transsubstantiationis,  ideoque 
ad  fidei  integritatem  sufficere  explicitam  professionem  duplicis 
illius  veritatis;  et  hac  professione  facta,  silentium  quoad  tertiam 
affirmationem  non  esse  culpandum. 

Etenim,  ut  merito  animadvertit  Cardinalis  Franzelin,  « impri- 
mis falsum  est,  in  affirmatione  praesentiae  realis  corporis  Christi 
et  absentiae  panis  iam  contineri  etiam  modum  enuntiatum,  quo 
illud  fiat,  cum  modus  non  unicus  per  conversionem  sed  etiam 
aliquis  alius  esse  possit.  Deinde  etiamsi  verum  esset,  quod  de 
. comprehensione  implicita  conversionis  in  duplici  priori  illo  ca- 

pite  asseritur,  ne  tum  quidem  consequens  foret,  ut  enuntiatio  ex- 
plicita  hmus^$rtii  articuli  tuto  omitti  posset.  Necessitas,  ut  Ec- 
clesia idfiitidem  explicite  proponat  credendas  veritates,  quae  con- 
tinerentur implicite  in  aliis  veritatibus  revelatis,  inde  oritur,  vel 
quia,  quamdiu  sunt  implicitae,  nondum  sunt  sufficienter  pro  omni- 
bus propositae,  vel  etiam  quia  ab  haereticis  impugnantur,  et  ita 
depositum  fidei  in  discrimen  adducitur.  Sic,  ex.  gr.  duplex  vo- 
luntas et  duplex  operatio  Christi,  divina  et  humana,  iam  conti- 
netur implicite  revelata  in  veritate  duplicis  integrae  naturae  Verbi 
incarnati;  nihilo  tamerf^cius  explicitam  definitionem  et  instan- 
tiorem  praedicationem  duarum  voluntatum  Christi  necessariam 
reddidit  Monotheletarum  oppugnatio.  Tum  vero  imperatores, 
suasu  ac  impulsu  Praesulum  haereticorum,  extorquere  conabantur 
ab  orthodoxis  Episcopis  et  Doctoribus,  ut  duae  tantummodo  prae- 
dicarentur naturae  Christi,  sileretur  autem  de  una  vel  duplici  eius 
operatione  ac  voluntate.  Huc  tendebat  Ecthesis  Heraclii  et  maxime 
Typus  Constantis.  Utrumque  vero  decretum  damnatum  est  in 
Concilio  Lateran.  sub  Martino  I.  can.  14.  et  18.». 

Quapropter,  verbis  eiusdem  Card.  Franzelin  ^ concludamus : 
« quando  caput  aliquod  doctrinae  continetur  in  explicita  praedi- 
catione vel  est  explicite  definitum,  praesertim,  si  idem  ab  haere- 
ticis impugnatur,  non  potest  sub  praetextu  comprehensionis  im- 
plicitae in  aliqua  alia  doctrina  commendari  silentium  in  institu- 
tione populi  Christiani,  quin  silentium  ipsum  deroget  expositioni 
veritatis  catholicae  et  faveat  haereticis.  Atqui  omnino  hic  esset 
status  quaestionis  circa  expositionem  doctrinae  de  efficacia  con- 
secrationis""a  Pistoriensibus  commendatam,  si  revera  in  duobus 
capitibus  ab  eis  propositis  contineretur  implicite  dogma  transsub- 
stantiationis ; at  haec  ipsa  implicita  comprehensio  falsa  est.  Non 
ergo  solum  iusta  sed  etiam  necessaria  erat  eiusdem  expositionis 
condemnatio  a Pontifice  decreta». 

Quod  autem  ad  modum  loquendi  attinet,  si  quis  rem  confi- 
tendo vocem  transsubstantiationis  abiiceret,  eum  « non  existimo  », 
inquit  Suarez  «esse  haereticum,  quia  usus  vocis  per  se  non 
pertinet  ad  obiectum  fidei;  esset  tamen  valde  temerarius,  scan- 
dalosus,  ac  pias  aures  offenderet,  ac  denique  in  externo  foro  ha- 

‘ De  Eucharistia,  p.  174. 

* In  3.  p.  disp.  50.  sect.  i.  in  fine. 

bendus  esset  vehementer  de  haeresi  suspectus».  — Et  sane  ista 
vox  transsubstantiatio,  quam  Concilium  Tridentinum  pronuntiavit 
aptissimam  esse  ad  mirabilem  et  singularem  illam  conversionem 
significandam,  qua  Christus  Dominus  fit  praesens  in  Eucharistia, 
est  veluti  tessera  catholicam  professionem  aperte  distinguens  ab 
erroribus  Novatorum. 

Ut  autem  id  manifeste  appareat,  simulque  notio  conversionis, 
quae  in  Eucharistiae  consecratione  fit  elucidetur,  quaedam  de  va- 
riis conversionum  modis,  et  de  conditionibus  ad  conversionem 
requisitis,  dicenda  sunt.  ^ 

Copv^sio  est  transitus  unius  r^i  in  aliam>  et  multiplex  ess^ 
potest:  etenim  si  eadem  manente  substantia  accidens  quoddam 
in  ea  mutatur  conversio  est  accidentalis,  substantialis  vero  si  una 
substantia  mutetur  in  aliam;  sed  tamen  diversimode  id  fieri  pot- 
est. Si  una  forma  alteri  succedat  in  eadem  materia,  conversio  erit 
formalis ; si  divinitus  fieret  ut  eadem  forma  ab  una  in  aliam  transi- 
ret materiam,  conversio  esset  materialis;  si  vero  nihil  maneat 
prioris  substantiae  sed  tota  convertatur,  conversio  substantialis 
erit  totalis : — haec  ultima  locum  habet  in  mysterio  Eucharistiae, 
et  vocatur  transsubstantiatio.  Quare  transsubstantiationis  nomen 
admirabilem  conversionem  totius  substantiae  panis  in  corpus  Chri- 
sti et  vini  in  sanguinem  designat;  et  istud  nomen  huic  conver- 
sioni solum  convenit,  cum  nonnisi  conversionem  totalem  substan- 
tiae vi  sua  exprimat. 

Nec  mirum  esse  debet  si  hoc  nomen  non  legatur  in  eccle- 
siasticis documentis  adhibitunj  ante  aetatem  Berengarii : nam  ae- 
quivalentes  ei  formulae^^^assim  in  illis  occurrunt;  et  vocabulum 
transsubstantiatio,  — sicut  alia  novis  insurgentibus  haereticis  primo 
usurpata  ad  eorum  errorem  unica  voce  veluti  unico  ictu  confo- 
diendum,  — tum  necessarium  fuit  cum  necessitas  occurrit  pro- 
scribendi  perspicuitate  et  simplicitate  maxima  locutionis  novam 
haeresim  Berengarii. 

anno  1079.,  Berengarius  hanc  fidei  con^ 
fessionenr  legit,  confirmavit  ac  subscripsit : « Corde  credo  et  ore 
confiteor  panem  et  vinum,  quae  ponuntur  in  altari. . . st^^tantiaA 
liter  cdnvtrli  lii  ver"am  et  propriam  ac  vivificatricem  carnem  etj 
sanguinem  Domini  nostri  lesu  Christi»:  — et  sub  finem  eius-| 
dem  saeculi  XI.  vocem  transsubstantiationis  usurpatam  videmus] 
ab  Hildeberto  episcopo  Cenomanensi  (sermone  93.  de  diversis  6.).. 

Deinde  vox  illa  occurtit,  saeculo  XII.  apud  Petrum  Blesensem 
(ep.  104.  al.  140.  ad  Petrum  Clericum  Regis  Angliae),  ubi  haec 
leguntur:  «pane  et  vino  transsubstantiatis,  virtute  verborum  coe- 
lestium, in  corpus  et  sanguinem  Christi,  accidentia,  quae  prius 
ibi  fuerant,  sine  subiecto  remanent  et  apparent » . In  eodem  sae- 
culo vox  « transsubstantiatio  » adhibita  invenitur  in  litteris  ency- 
clicis  Cardinalis  Sedis  apostolicae  legati  adversus  Albigenses  ‘ ; 
in  tractatu  Stephani  Aeduensis  de  sacramentis  (c.  13.);  et  apud 
alios  scriptores:  solemniter  vero,  initio  saeculi  XIII.  Concilium 
.ntjpr.^pgn<;p  4.  illam  vocem  pronuntiavit,  cum  definivit  adversus 
Albigenses  ceterosque  haereticos,  corpus  et  sanguinem  Christi  in 
sacramento  altaris  sub  speciebus  panis  et  vini  veraciter  contineri, 
« pane  in  cortns  et  vino  in  samiunein  totestate 
divina  » . 

Maneat  ergo  ratum  transsubstantiationis  voce  aptissime  desi- 
gnari conversionem  quae  fit  in  consecratione  Eucharistiae;  at  quae- 
nam requiruntuf  conditiones  ut  vere  unius  rei  in  alteram  con- 
^ versio  fiat  ? 

1^01^ Ex  communi  doctrina  tria  haec  sequentia  requiruntur,  scilicet, 
duplex  terminus  positivus,  desitio  unius  termini  cum  ordine  ad 
positionem  alterius,  et  quid  commune,  quod  idem  permaneat  cum 
utroque  termino, 

I.  — Et  primo  duplex  terminus  positivus  requiritur,  unus  a 
quo  et  alter  ad  quem;  ille  qui  desinit,  et  alter  qui  succedit  ei  se- 
cundum aliquam  rationem  entis,  pro  diversitate  conversionis  di- 
versam. Uterque  vero  terminus  a quo  et  ad  quem  distingui  debet 
in  terminum  formalem  et  terminum  totalem.  Terminus  totalis  a quo 
est  ipsa  res  tota  in  concreto  inspecta  quae  in  aliam  mutatur ; et 
terminus  totalis  ad  quem  est  res  tota  in  concreto  inspecta  in  quam 
fit  conversio.  Terminus  vero  formalis  a quo  est  illud  quod  in  ente 
convertendo  mutatur ; et  terminus  formalis  ad  quem  est  illud  ter- 
mini totalis  in  quod  fit  proprie  mutatio.  — Sic  in  eucharistica 
conversione,  pa7tis,  prout  dicit  substantiam  et  species^  est  termmus 
totalis  a quo;  et  eius  substantia,  a speciebus  praecisa,  est  terminus 
formalis  a quo;  corpus  autem  Christi  in  se  est  terminus  formalis 
ad  quem;  et  hoc  corpus  sub  speciebus  panis  est  terminus  totalis  ad 
quem. 


* V.  Annal.  Eccl.  Baronii,  ad  an.  1178. 

Diximus  ad  conversionem  requiri  desitionem  unius  termini 
cui  succedat  alter;  sed  non  est  necesse  ut  semper  desitio  illa  sit 
destructio  termini  formalis  a quo  — anima  enim,  quando  corpus 
hominis  in  cadaver  mutatur,  non  perit ; — sed  sufficit  ut  ille  ter- 
minus formalis  a quo  non*  amplius  vices  gerat,  quas  gerebat  re- 
late ad  tertium  aliquod  commune,  de  quo  mox  sermo  erit.  Ne- 
cessario tamen  adest  semper  destructio  termini  totalis  a quo,  si- 
cut, in  exemplo  allato,  corpus  humanum  quod  mutatur  in  cadaver, 
simpliciter  perit,  recedente  forma,  seu  anima. 

Quod  autem  spectat  terminum  ad  quem,  non  absolute  requi- 
ritur ut  terminus  formalis  ad  quem  simpliciter  novam  existentiam 
acquirat,  nam  potuit  secundum  aliam  rationem  praeexistere ; sed 
certe  terminus  totalis  ad  quem  debet  de  novo  incipere ; quia  con- 
versio sicut  denominat  conversum  terminum  a quo,  ita  denominat 
succedentem  terminum  ad  quem,  et  cum  successio  ex  suo  con- 
ceptu dicat  inceptionem,  licet  terminus  formalis  ad  quem  non  in- 
cipiat simpliciter  in  suo  esse,  incipere  tamen  debet  in  eo  in  quo 
succedit  termino  a quo  ac  proinde  totus  terminus  ad  quem  de 
novo  incipit. 

Id  in  conversione  eucharistica  locum  habere  manifeste  appa- 
ret; nam  in  ea  terminus  formalis  ad  quem,  seu  corpus  Christi, 
profecto  non  incipit  simpliciter  esse,  sed  esse  sub  speciebus  pa- 
nis in  sacramento;  terminus  vero  totalis  ad  quem,  seu  corpus 
Christi  sub  speciebus  panis,  per  conversionem  panis  in  illud  cor- 
pus incipit  esse.  — «Potest  etiam  id  declarari»,  ait  Franzelin  *, 
« ex  generatione  in  hypothesi  praeexistendae  animarum,  quae  licet 
ut  thesis  sit  falsa  et  haeretica,  non  tamen  absolute  et  per  se  esset 
impossibilis ; ea  autem  supposita  adhuc  esset  vera  generatio  ho- 
minis, licet  anima,  quae  ut  forma  perfectionem  et  esse  humanum 
tribuit,  non  tum  primum  inciperet,  sed  iam  praeexstitisset.  Ana- 
logia sublimior  et  mysterio  eucharistico  propinquior  potest  con- 
siderari in  generatione  Filii  Dei  secundum  naturam  suam  alteram 
assumptam  ex  Virgine  Matre.  Quamvis  enim  Filius  Dei  praeexsti- 
tprit  ab  aeterno,  est  tamen  vera  eius  secunda  generatio,  qua  in- 
cepit non  quidem  esse  simpliciter,  sed  esse  homo.  (Vide  tracta- 
tum de  Incarnatione).  Si  autem  generatio  potest  consistere,  licet 
substantialis  forma  generati,  imo  licet  ipsa  persona  quae  genera- 

* De  Eucharistia,  p.  i8o. 

tur,  non  tum  simpliciter  esse  incipiat,  sed  iam  praeexstiterit;  haud 
difficulter  intelligitur,  posse  esse  veram  conversionem,  etiamsi  ter- 
minus formalis  ad  quem  non  simpliciter  esse  incipiat,  sed  secun- 
dum aliam  rationem  iam  praeexstiterit  >>. 

2.  — Altera  conditio  quae  ad  veram  conversionem  requiritur 
est  ut  connexio  intercedat  inter  desitionem  prioris  termini  et  al- 
terius successionem.  Necessitas  huius  connexionis  ex  eo  patet 
quod  nisi  sit  habitudo  connexionis  inter  res,  inter  quas  dicitur 
esse  conversio,  non  habebunt  illae  res  rationem  termini  a quo  et 
ad  quem,  et  desino  unius  mere  concomitanter  se  haberet  ad  po- 
sitionem alterius. 

3.  — Ad  omnem  conversionem  demum  requiritur  ut  aliquid 
commune  idem  permaneat  cum  utroque  termino.  Et  huius  con- 
ditionis, quae  in  omnibus  conversionibus  sive  accidentalibus,  sive 
substantialibus  invenitur,  ratio  est,  quia  eo  ipso,  quod  «unum 
convertatur  in  aliud,  dicitur  unum  fieri  ex  alio,  et  unum  termi- 
num formalem  succedere  alteri  et  poni  loco  alterius,  et  supplere 
vicem  illius : supplere  autem  debet  esse  in  ordine  ad  aliquod  ter- 
tium, cui  deest  terminus  a quo,  et  cui  advenit  terminus  ad  quem 
in  aliquo  munere,  quod  prior  terminus  exercebat  circa  aliquod 
tertium;  quod  idem  munus  exercet  terminus  adveniens,  et  ratione 
cuius  successionis  dicitur  hoc  secundu^n  esse  quod  erat  primum. 
Sic  enim  dicimus,  quod  erat  lignum,  iam  est  ignis;  quod  erat 
homo  iam  est  cadaver»  ^ 

His  itaque  praenotatis,  ad  veritatis  catholicae  vindicationem 
iam  accedentes,  demonstramus  Christum  Dominum  praesentem 
fieri  in  consecratione  Eucharistiae  per  conversionem  totius  sub- 
stantiae panis  in  eius  corpus,  et  totius  substantiae  vini  in  eius 
sanguinem;  quae  conversio  mirabilis  et  singularis  dicitur  trans- 
substantiatio.  Hinc 

* De  Lugo,  de  sacramento  Eucharistiae,  disp.  7.  sect.  i.  n.  3. 

THESIS  IV. 


In  Augustissimo  Sacramento  Eucharistiae  Christus  Jit  realiter  et  sub- 
stantialiter praesens  per  conversionem  totius  substantiae  panis  in 
eius  corpus,  et  totius  substantiae  vini  in  eius  sanguinem;  quae 
conversio  admirabilis,  singularis,  et  fide  credenda,  aptissime  dicitur 
transsubstantiatio. 


In  hac  thesi  tria  enuntiari,  et  ex  illis  unum,  videlicet  verar 
corporis  sanguinisque  Christi  praesentiam  in  Eucharistia,  plenef 
probatum  fuisse,  perspicuum  est:  duo  ergo  vindicanda  supersunt, 
des^tip  nempe,  dum  Eucharistia  consecratur,  totius  substantiae^ 
panis  ac  vini,  quae  consecrantur ; et  utriusque  in  corpus  et  san-^ 
guinem  Christi  conversio. 

Paucis  quibusdam  theologis  catholicis,  Scoto,  Paludano,  Car- 
dinali Alliacensi,  visum  fuit  duplicem  hanc  fidei  veritatem  non 
posse  ex  solis  verbis,  quibus  Dominus  noster  Eucharistiam  insti- 
tuit, demonstrari.  Etenim  putabant  isti  doctores  verba  Christi  ad- 
mittere quidem  sensum  transsubstantiationis,  non  tamen  hunc 
solum : ac  proinde  illis  verbis  transsubstantiationem  significati  et 
non  aliud,  nobis  non  innotescere  nisi  ex  Traditione  et  Ecclesiae 
auctoritate,  quae  in  intelligendo  vero  sensu  Scripturarum,  sub 
directione  Spiritus  Sancti,  infallibilitate  gaudet.  — Sed  horum  au- 
ctorum sententia,  praesertim  post  Concilii  Tridentini  declaratio-  . 

nem,  nullo  modo  defendi  potest.  « Quoniam  autem  Christus  Re*^ 
demptor  noster » , ait  Concilium,  « corpus  suum  id , quod  sub 
specie  panis  offerebat,  vere  esse  dixit : ideo  persuasum  semper  in 
Ecclesia  fuit,  idque  nunc  denuo  Sancta  haec  Synodus  declarat, 
per  consecrationem  panis  et  vini  conversionem  fieri  totius  sub- 
stantiae panis  in  substantiam  corporis  Christi  Domini  nostri,  et( 
totius  substantiae  vini  in  substantiam  sanguinis  eius;  quae  con- 
versio convenienter  et  proprie  a Sancta  Catholica  Ecclesia  trans- 
substantiatio est  appellata».  — Ex  veritate  ergo  verborum  Christi 
collegit  Concilium  conversionem  totius  substantiae  panis  etvini^ 
in  corpus  et  sanguinem  Christi  Domini. 

Itaque  ex  verois  ipsis  demonstramus  desitionem  panis  et  vini 
et  conversionem  utriusque  in  corpus  et  sanguinem  Salvatoris. 

Quoad  desitionem  totius  substantiae  panis,  eo  supposito,  quod 
probatum  fuit  thesibus  praecedentibus,  et  nobiscum  admittunt 
Lutherani,  nimirum,  verba  Christi  sumenda  esse  in  sensu  pro- 
prio, sic  procedit  argumentum. 

QUfX  Si  post  conversionem  remaneret  sub  speciebus  substantia  pa- 

nis,  verba  illa  «hoc  est  corpus  meum»  essent  falsa.  Ergo  post 
A /^i^^.>4^^Qnsecrationem  non  remanet  sub  speciebus  substantia  panis.  — 
Prob.  antecedens.  Pronomen  hoc,  iuxta  communem  et  sincerum 


loquendi  modum,  designat  totam  substantiam  sub  speciebus  prae- 
sentem, quam  demonstrat;  ergo  si  remaneret  substantia  panis, 
haec  etiam  designaretur  per  pronomen  hoc.  Sed  si  pronomen  hoc 
designaret  panem  simul  et  Christi  corpus,  iam  propositio,  « hoc 
est  corpus  meum»,  esset  falsa;  nam  hilsum  est  dicere  panem 
esse  Christi  corpus.  Ergo.  — Et  eodem  modo  argumentari  licet 
ex  veritate  verborum  quae  significant  realem  praesentiam  san- 
guinis Christi  sub  speciebus  vini. 

Vis  argumenti  adhuc  melius  apparet  cum  proponitur  sub  hac 
alia  forma. 


Si  peracta  consecratione  remaneret  adhuc  substantia  panis, 
haec,  in  verbis  a Christo  prolatis,  demonstrari  deberet  per  pro- 
nomen hoc.  — Sed  si  pronomen  hoc,  in  verbis  a Christo  prolatis, 
panem  demonstrat,  omnino  falsa  propositio  Christi  evadat  ne- 
cesse  est,  quia  panis  non  est  corpus  Christi.  — Ergo,  ne  falsa  sit 
Christi  propositio,  admitti  debet  non  remanere  substantiam  panis, 


peracta  consecratione. 

Maior  argumenti  declaratur  sequenti  pacto.  — Quando  duae 
substantiae  sunt  in  eodem  loco,  una  sensibilis  per  propria  acci- 
dentia, altera  sub  iisdem  accidentibus  latens;  et  hae  duae  sub- 
stantiae ad  invicem  ita  se  habent,  ut  illa,  quae  est  per  propria 
accidentia  sensibilis,  neque  ex  natura  sua,  neque  ex  hominum 
usu,  neque  ex  speciali  aliqua  destinatione,  substantiam  aliam  la- 
tentem contineat : pronomen  hoc  non  hanc  latentem  substantiam 
designat,  sed  eam  quae  per  accidentia  sua  propria  est  sensibilis. 
Hinc,  si  peracta  consecratione  remaneret  adhuc  panis,  pronomen 
hoc,  in  verbis  a Christo  prolatis,  deberet  demonstrare  panem, 
quia  panis  natura  sua  destinatus  non  est  ut  corpus  Christi  con- 
tineat, nec  Christus  quidquam  dixerat  quod  ostenderet  se  velle 
fidelibus  suis  corpus  suum  tradere  latenter  in  pane,  cum  pane, 
et  per  panem.  — Et  argumentum  declaratur  exemplo:  nam,  si 

quis  in  pomo  includeret  aurum,  et  pomum,  quod  in  manibus 
habet  ostenderet  aliis,  dicendo  hoc;  auditores  intelligerent  eum 
demonstrare  voluisse  pomum,  et  nihil  aliud : et  si  ille,  in  manu 
habens  pomum  cum  auro,  diceret:  hoc  est  aurum;  in  proprio  et 
sincero  sermone  non  censeretur  verum  dicere,  quia  cum  pomum 
non  sit  res  de  se  apta,  nec  usurpata  ad  continendam  aliam,  ab- 
solute censeretur  demonstrare  id  quod  sub  accidentibus  pomi 
naturaliter  continetur,  nimirum  pomum. 

Neque  dicas  et  in  sententia  nostra  pariter  falsa  fore  verba 
Christi,  «hoc  est  corpus  meum»,  cum  species  panis  tales  non 
sint  ut,  sive  ex  natura  sua,  sive  ex  usu,  contineant  corpus  Chri- 
sti. — Respondetur ; pronomen  hoc  necessario  substantiam  aliquam 
demonstrat  contentam  sub  speciebus:  si  remaneret  substantia 
panis,  hanc,  utpote  visibilem  per  accidentia  propria,  utique,  ut 
diximus,  demonstraret;  at  quia  substantia  panis  desinit  esse,  et 
sub  speciebus  panis  est  corpus  Christi,  pronomen  hoc  demon- 
strat corpus  Christi  in  fine  propositionis,  ac  proinde  Verba  Chri- 
sti manent  verissima. 

Neque  instent  adversarii  dicentes : in  hostia  consecrata,  iuxta 
doctrinam  catholicam,  remanent  etiam  accidentia  panis,  anima 
quoque  ac  sanguis  Christi,  et  tamen  vera  est  propositio  « hoc 
est  corpus  meum»:  ergo,  etsi  remaneret  panis,  adhuc  tamen 
maneret  vera  illa  propositio.  — Respondemus,  negando  paritatem 
et  quidem  merito.  Nam  ad  accidentia  quod  attinet,  pronomen 
hoc,  ex  natura  sua  et  ex  hominum  usu,  per  se  et  directe  non  de- 
signat arxide.ntia.  sed,  ut  supra  adnotavimu.>,  substantiam  demon- 
strat sub  accidentibus : vera  igitur  manet  propositio  Christi  etsi 
accidentia  panis  maneant  post  consecrationem;  — at  si  panis 
remaneret,  hunc  in  propositione  Christi  demonstraret  prono- 
men hoCj  substantiae  demonstrativum;  ideoque  propositio  Chri- 
sti falsa  esset.  — Quod  autem  spectat  animam  et  sanguinem, 
adnotari  debet,  pronomen  hoc  illud  solum  demonstrare  quod 
sensibiliter  est  praesens,  vel  per  proprias  species  vel  per  ver- 
ba formae  consecratoriae,  quae  efficiunt  quod  significant:  porro 
anima  et  sanguis  Christi  non  sunt  praesentes  sensibiliter  per 
species  panis  ut  patet;  neque  per  verba  formae,  quia  haec, 
vi  sua,  solum  corpus  significant  licet  per  concomitantiam  sub  spe- 
ciebus ponantur  cum  corpore  Christi  sanguis  et  anima ; — ergo 
propositio  Christi  « hoc  est  corpus  meum  » manet  vera,  etiamsi 

in  hostia  consecrata  cum  corpore  sint  etiam  anima  et  sanguis 
Christi,  «vi  naturallis  illius  connexionis  et  concomitantiae,  qua 
partes  Christi  Domini,  qui  iam  ex  mortuis  resurrexit,  non  am- 
plius moriturus,  inter  se  copulantur:  et  divinitas  quoque  adsit 
propter  admirabilem  eius  cum  corpore  et  anima  unionem  hypo- 
staticam ^ Si  autem  remaneret  panis,  iam  vera  propositio  Christi 
non  esset,  ut  declaravimus. 

Quod  hucusque  diximus  de  veritate  propositionis  Christi,  vi 
cuius  admitti  nequit  substantia  panis  adhuc  manens  post  conse- 
crationem, refutat  non  modo  Consubstantiatores,  sed  etiam  Impa- 
natores;  nam  verba  «hoc  est  corpus  meum»,  manente  pane, 
semper  falsa  essent,  etiamsi  supponeretur  hypostatica  unio  panis 
cum  Verbo  Dei,  cum,  hac  etiam  facta  hypothesi,  non  posset 
cum  veritate  dici  «hunc  panem  esse  corpus  Christi». — Equi- 
dem] in  Christo  datur  communicatio  idiomatum  in  concreto;  sed 
communicatio  haec  commune  suppositum  respicit,  et  per  illud 
ideo  potest  una  natura  in  concreto  de  altera  natura  vere  et  pro- 
prie praedicari,  quia  una  et  altera  in  eodem  supposito  uniuntur 
et  nomina  concreta  cum  sint  nomina  suppositi,  in  recto  signifi- 
cant idem  suppositum.  Hinc  communicatio  idiomatum  non  da- 
tur inter  partes  eiusdem  naturae,  nec  inter  duas  naturas  ad  in- 
vicem, si  praedicentur  in  abstracto,  non  in  concreto.  Quare  lo- 
quendo de  Christo,  hic  homo  Aiciiux  Deus,  hic  homo  su^pomx. 
pro  supposito,  quod  in  recto  importatur,  ita  ut  sensus  proposi- 
tionis sit : suppositum  terminans  hanc  naturam  humanam  est 
Deus ; quod  est  verissimum.  Sed  non  potest  dici,  etiam  in  Christo 
humanitas  est  divinitas ; quia  illa  nomina  « humanitas,  divinitas  » 
non  sunt  nomina  concreta  quae  significent  subiectum  habens 
tales  naturas,  sed  sunt  nomina  abstracta  quae  naturas  abstracte 
significant:  nec  dici  potest  corpus  est  anima:  quia  haec  sunt  no- 
mina quae  significant  partes  eiusdem  naturae.  — Iam  vero,  his 
positis,  quae  in  Tractatu  de  Incarnatione  fuse  demonstrantur, 
patet  nullam  esse  paritatem  inter  duas  has  propositiones  «hic 
homo  est  Deus  »,  et  aliam  «hoc  est  corpus  meum».  Illa  prima 
propositio  verissima  est,  quia  « hic  homo  » supponit  pro  suppo- 
sito, quod  idem  est  subsistens  in  utraque  natura,  divina  nempe 
et  humana;  secunda  vero  propositio  in  hypothesi Impanatorum, 

‘ Concil.  Trid.  sess.  13.  cap.  3. 

falsa  omnino  esset,  quia  hoc  iuxta  ipsos  significaret  panem,  et  pa- 
nis esse  corpus  diceretur ; — quod  est  omnino  falsum.  Etiam  in 
eadem  persona  hominis  singularis,  puta  Petri,  corpus  et  anima 
uniuntur  atque  subsistunt;  et  tamen  non  possumus,  de  illo  ho- 
mine loquentes,  dicere  «corpus  est  anima». 

Praeterea  attendantur  verba  quae  a Christo  praedicato  illius 
propositionis  « hoc  est  corpus  meum  » adiuncta  sunt,  et  aliud 
argumentum  habebitur  contra  Impanatores,  Sane  id  quod  additum 
est,  scilicet,  «quod  pro  jvobis  tradetur»,  omnino  repugnat  do- 
ctrinae horum  adversariorum:  nam  etiamsi  panis  fuisset  assum- 
ptus ad  unionem  hypostaticam,  panis  non  posset  umquam  dici 
corpus  pro  nobis  traditum,  seu  oblatum  Deo  in  sacrificium. 
Idem  argumentum  patet  ex  verbis  secundae  consecrationis,  nam 
in  nulla  hypothesi  posset  vinum  dici  « sanguis  qui  pro  multis 
effundetur  in  remissionem  peccatorum». 

Insuper  cum  Suarez  possumus  hoc  alio  modo  ratiocinari. 
Quaerimus,  cur  unionem  hypostaticam  statuant  adversarii  inter 
panem  et  verbum  Dei.  Reponent:  ut  vera  sit  illa  locutio:  «hoc 
est  corpus  meum  »;  nam  ibi  designatur  panis,  ideoque  panis  adest, 
et  ut  pani  convenire  possit  illud  praedicatum  « corpus  meum  » 
necesse  est  ut  panis  hypostatice  sit  unitus  Verbo.  — Sed  contra 
hanc  responsionem  recte  arguitur  ^ : Si  solum  propter  hanc  unio- 
nem esset  vera  locutio  «hoc  est  corpus  meum»,  ex  vi  illorum 
verborum  non  esset  hic  in  Eucharistia  realiter  praesens  corpus 
humanum  Christi;  nam  si  illud  hoc  designat  panem,  qui  dicitur 
corpus  Christi  propter  hanc  unionem ; dbdem  modo  dici  posset, 
etiamsi  corpus  humanum  Christi  hic  non  adesset.  Consequens 
autem  refutatum  est  in  thesibus  praecedentibus,  et  non  admit- 
titur ab  adversariis. 

Ultimo  notamus  ex  hypothesi  Impanatorum  sequi  Verbum 
appellari  posse  et  debere  impanatum,  sicut  dicitur  incarnatum, 
et  ipsum  Verbum  quotidie  impanari,  dum  semel  incarnatum  fuit : 
quae  prorsus  absurda  sunt  et  inaudita. 

Quod  autem  substantia  panis  non  manet  in  Sacramento  unita 
hypostatice  Verbo  mediante  corpore  Christi,  probatur  iisdem  ar- 
gumentis mox  allatis;  et  speciali  ratione,  quia  unio 
non  fit  ^Jn  natura,  sed  in  persona,  seu  subsistentia : in  Christo 

* V.  Suarez,  in  3.  p.  disp.  49.  sect.  2.  n.  3. 

autem  homine,  si  abstractio  fiat  a subsistentia  Verbi,  nulla 
est  alia  subsistenti^,  sed  ^ola  natura ; ergo  npn  potuit  fieri 
unio  hypostatica  immediate  in  corpore,  sed  si  aliqua  supponitur 
facta,  necesse  est  ut  immediate  facta  dicatur  in  subsistentia,  seu 
persona  Verbi.  Id  vero  paulo  ante  refutatum  est. 

Ex  dictis  constat,  ad  veritatem  propositionis  Christi  requiri 
absentiam  substantiae  panis,  et  praesentiam  corporis  Christi : 
porro  exinde  sequitur  vi  verborum  illius  propositionis  totalem 
fieri  conversionem  panis  in  corpus  Christi,  et  vini  in  sanguinem, 
seu  transsubstantiationem. 

Et  re  quidem  vera  propositio  Christi  « hoc  est  corpus  meum  »; 
ex  dictis,  aequivalet  duabus  propositionibus,  uni  directae  et  af- 
firmanti, nempe,  « hoc  quod  nunc  est  sub  his  speciebii<;  e?^r  cor- 
pus_  rpeum  » ; alteri  indirectae  et  neganti : « hoc  quod  nunc  est 
sub  speciebus  non  est  amplius  pan^  ».  Ut  autem  haec  verba 
Christi  vera  sint,  necesse  est  ut  efficiant  quod  significant.  Ergo 
quia  verba  a Christo  prolata,  dum  significant  corpus  Christi  con- 
stitutum sub  speciebus  panis,  vi  sua  negant  esse  panem  sub  illis 
speciebus;  reapse  sic  efficiunt  corpus  Christi  esse  sub  illis  spe- 
ciebus ut,  vi  sua,  eadem  verba  exigant  desitionem  panis  sub  illis 
speciebus,  seu  vi  sua  efficiunt  ut  desinat  tota  substantia  panis  in 
ordine  ad  positionem  substantiae  corporis  Christi  sub  speciebus 
panis.  — Sed  hoc  importat  conversionem  totius  substantiae  pa- 
nis in  corpus  Christi,  seu  transsubstantiationem.  Ergo  vi  verbo- 
rum Christi  significatur  et  efficitur  transsubstantiatio. 

Altera  demonstratio  dogmatis  de  conversione  substantiae  pa- 
nis et  vini  in  corpus  et  sanguinem  Christi  ex  Traditione  exurgit. 
Haec  autem  constat  in  primis  apertissime  ex  universali  fide  quam 
Ecclesia  profitebatur  ante  Novatorum  apparitionem. 

Etenim,  saeculo  XV.  Decreto  pro  Armenis 

jlegitur : « Ipsorum  verborum  (Christi)  virtute,  substantia  panis 
lin  corpus  Christi,  et  substantia  vini  in  sanguinem  convertuntur».  — 
Initio  eiusdem  saeculi,  anno  1418.,  a Concilio  Constantiensi  et 
a Papa  Martino  V.  damnantur  articuli  loannis  Wikleff,  quorum 
tres  primi  negabant  transsubstantiationem  — In  Confessione 

^ Articuli  damnati  sic  se  habent.  — i . « Substantia  panis  materialis  et  si- 
militer substantia  vini  materialis  remanent  in  sacramento  altaris.  — 2.  Acci- 
dentia panis  non  manent  sine  subiecto  in  eodem  sacramento.  — 3.  Christus  non 
est  in  eodem  sacramento  identice  et  realiter  propria  praesentia  corporali  ». 

fidei  Michaelis  Paleologi  in  Concilio  Oecumenico  Lugdunensi  ift 
Gregorio  Papae  X.  oblata,  an.  1274.  diserte  dicitur:  « Sacramen-V 
tum  Eucharistiae  ex  azymo  conficit  eadem  Romana  Ecclesia,  te-i 
nens  et  docens,  quod  in  ipso  sacramento  panis  vere  transsubJ 
stantiatur  in  corpus  et  vinum  in  sanguinem  Domini  nostri  lesu 
Christi». — Eodem  saeculo  XIIL  an.  1215.,  Conciliuni_Xaiera 
nense  IV.  ut  antea  monuimus,  definivit:  « corpus  et  sanguis 
(Christi)  in  sacramento  altaris  sub  speciebus  panis  et  vini  vera- 
citer continentur,  transsubstantiatis  pane  in  corpus,  et  yino  _in 
sanguinem,  potesrnrp  divinr]  ».  — Definitio  ergo  Tridentinae  Syn- 
odi nonnisi  expressio  fuit  antecedentis  consensus  et  communis 
professionis  fidei  totius  Ecclesiae. 

Quod  si,  ad  superiorem  aetatem  ascendentes,  inquiramus 
utrum  eadem  omnino  fuerit  Christi  fidelium  fides  quum  primum 
Berengarius  eiusque  sectatores  dogma,  quod  defendimus,  impu- 
gnaverunt; monumenta  illius  aetatis  affirmativum  dabunt  respon- 
sum, et  apertissimum.  Praesules  namque^  Doctores^  fideleq  nm> 
nes  statirq  ac  impias  blasphemias  Berengarii  audire  coeperuntj 
horruisse,  ac  communem,  quam  profitebantur,  fidem  asseruisse, 
nempe  Christum  non  tantum  esse  praesentem  in  Eucharistia, 
sed  etiam  fieri  praesentem  per  transsubstantiationem,  luculen- 
tissime historiae.  Concilia  et  Patrum  illius  aetatis  scripta  te- 
stantur. 

In  libro  de  corpore  et  sanguine  Domini;  B.  Lanfrancus  confu- 
tans libellum  Berengarii,  quo  professionem  fidei  in  Concilio  Ro- 
mano sub  Nicolao  II.  editam  retractavit,  ipsius  Berengarii  refert 
testimonium  pro  re  nostra.  — Haec  sunt  verba  Berengarii,  — 
qui  Cardinalem  Humbertum,  a quo  formulam  fidei  subscriben- 
dam acceperat  in  Concilio  Romano,  appellat  Burgundum : — 

« Erat  autem  Burgundus  in  sententia,  imo  vecordia  vulgi,  Pa- 
schasii  atque  Lanfranci,  minime  superesse  in  altari  post  consecra- 
tionem substantiam  panis  atque  viniy>.  Fatebatur  ergo  haereticus 
communem  esse  Christianorum  fidem  de  transsubstantiatione 
panis  et  vini  in  corpus  et  sanguinem  Christi.  Hinc  respondet 
ei  (c.  4.)  Lanfrancus:  « Cum  catholica  Ecclesia  dividatur  in 
clericalem  ordinem  atque  laicalem,  clericalis  vero  ordo  consistat 
in  episcopis  ac  reliquis  Christi  sacerdotibus,  aliisque  diversarum 
dignitatum  ecclesiasticis  personis,  hos  autem  omnes,  praeter  pau- 
cissimos schismaticos,  hanc  fidem  tenere  manifestissimum  sit, 
I.  — De  Sacraxientis.  35 

rectius  dixisse:  Erat  autem  Burgundus  in  sententia  catholicae 
Ecclesiae,  sed  non  in  mea,  meorumque  sequacium,  qui  maluimus 
nos  ab  ea  superbe  separare,  et  contra  ad  nostram  perniciem  schisma 
facere  quam  humiliter  membra  eius  esse,  et  communem  cum  ea 

fidem  salubriter  retinere Quod  vero  sententiam  qua  panem 

in  veram  Christi  carnem,  et  vinum  in  verum  Christi  sanguinem 
converti  credimus,  vecordiam  nominas;  de  hac  re  opportunius 
tibi  respondebo,  cum  fidem  hanc,  auctore  Deo,  divinis  auctori- 
tatibus et  manifestis  rationibus  veram  esse  monstravero . . . Cer- 
tissimum habeto  tu,  indubitanter  credant  amici  mei,  atque  Ec- 
clesia Christi,  quasi  etiam  deesset  mihi  auctoritas  atque  ratio, 
quibus  fidem  meam  tueri  possem ; mallem  tamen  cum  vulgo  esse 
rusticus  et  idiota  catholicus,  quam  tecum  existere  curialis  atque 
facetus  haereticus  ». 

Idem  Lanfrancus  (cap.  18.)  dogma  transsubstantiationis  ab 
omnibus  catholicis  creditum  apertissime  sic  proponit:  « Credi- 
mus igitur  terrenas  substantias,  quae  a mensa  Dominica,  per 
sacerdotis  mysterium,  divinitus  sanctificantur;  ineffabiliter  incom- 
prehensibiliter,  mirabiliter,  operante  superna  potentia,  converti 
in  essentiam  Dominici  corporis,  reservatis  ipsarum  rerum  spe- 
ciebus,  et  quibusdam  aliis  qualitatibus,  ne  percipientes  cruda  et 
cruenta,  horrerent,  et  ut  credentes  fidei  praemia  ampliora  perci- 
perent, ipso  tamen  Dominico  corpore  existente  in  coelestibus  ad 
dexteram  Patris,  immortali,  inviolato,  integro,  incontaminato, 
illaeso ....  hanc  fidem  tenuit  a priscis  temporibus,  et  nunc  tenet 
Ecclesia,  quae  per  totum  diffusa  orbem  catholica  nominatur». 

Guitmundus,  archiepiscopus  Aversanus,  in  opere  de  corpore 
et  sanguine  Christi  postquam  refutaverit  haeresim  eorum  qui 
realem  Christi  praesentiam  in  Eucharistia  negabant,  alios,  contra 
fidem  errantes,  libro  3.  perstringit,  nempe  eos  qui  « Ecclesiae 
rationibus  expugnati,  iam  quidem  negare  nequeunt  substantiam 
corporis  Christi  cibo  inesse  Dominico,  panem  tamen  et  vinum 
per  verba  Salvatoris  in  carnem  eius  et  sanguinem  verti  nequa- 
quam credentes,  sed  Christum  pani  et  vino  commiscentes,  tam- 
quam subtiliori  ratione  haeresim  aliam  condiderunt  y> . — Multas  et 
gravissimas  adversus  eos  affert  rationes  et  auctoritates;  eos  ex 
ipsa  publica  professione  fidei,  quae  in  quotidiana  celebratione 

* Migne,  P.  L.  t.  149. 

sacrificii  Missae  continetur,  revincit:  et  de  eorum  errore  stupens 
sic  pronuntiat:  — 

« Equidem  ego  de  hac  impanatione  mecum  etiam  atque  etiam 
retractans,  non  satis  verbis  exprimere  possum  quantum  super 
istorum  stultissima  audacia,  et  insanissima  praesumptione  admi- 
ror pariter  et  indignor.  Nam  contra  divinas  auctoritates,  humana 
ratione  incedere,  id  quidem  insanum,  sine  ratione  autem,  id 
longe  insanius.  At  vero  et  sine  ratione,  et  contra  rationem  ad- 
versus Deum  semper  latrare,  id  prorsus  supra  quam  dici  possit 
insanissimum.  Isti  enim  nequiores  nequissimis  fratres  suos  um- 
braticos prae  se  iustificaverunt . . . . O infelices,  quos  pietas  non 
vincit!  O infelicissimos,  qui  dum  subiici  pietati  renuunt,  impie- 
tatis servi  esse  non  erubescunt ! Contra  quorum  manifestissimam 
stultitiam  respondere  indignissimum  videretur,  nisi  quia  ad  cu- 
mulum perditionis  suae  non  eis  mors  propria  sufficit,  nisi  etiam 
quoscunque  possunt  vilissima  falsitate  perditum  eant».  — Deni- 
que opus  suum  Guitmundus  concludit  his  verbis : « Restat  ut 
haec  tantum  sit,  Deo  iuvante,  mera  et  solida  fides,  ut  totus  ille 
panis  et  totum  illud  vinum  altaris  Domini,  ita  per  divinam  conse- 
orationem  substantialiter  commutentur  in  carnem  et  sanguinem  Chri~ 
sti,  ut  postea  iam  in  aeternum  nihil  omnino  quam  caro  et  sanguis 
Salvatoris  Domini  nostri  lesu  Christi  esse  possint » ^ 

Extat  et  aliud  insigne  monumentum,  ad  ostendendam  fidem 
catholicam  de  transsubstantiatione,  in  veteri  Pontificali  Ecclesiae 
Rothomagensis.  Est  professio  fidei,  quae  in  Synodo  Rothoma- 
gensi,  anno  1063.,  contra  errores  Berengarii  decreta  fuit,  quae- 
que ab  unoquoque  episcopo  in  Nortmanniae  provincia  consecrando 
exigebatur.  Professio  illa  ita  habet  ' : « Oportet  etiam,  fratres 
carissimi,  ut  fides  vestra  de  corpore  et  sanguine  Domini,  quam 
praesidente  huic  sanctae  sedi  venerabilis  memoriae  Maurilio, 
communi  assensu  contra  spurcissimas  Berengarii  eiusque  succes- 
sorum voces  definivistis,  iterum  recitetur.  Corde  credimus  et  ore 


‘ Confer  — Durandi  Abbatis  Troamensis,  lib.  de  corpore  et  sanguine  Christi, 
apud  Migne  P.  L.  t.  149.  — Aldemani  Episcopi  Brixiensis  epist.  de  Eucharistiae 
sacramento,  Migne,  P.  L.  t.  143.  — Algeri,  de  sacramentis  corporis  et  sanguinis 
Dominici,  lib.  i.  c.  6. : « Q.uod  Christus  in  pane  sacramentali  non  ita  perso- 
naliter sit  impanatus,  ut  in  came  incarnatus  ».  (Vide  SS.  PP.  opusc.  edit,  a 
P.  Hurter  S.  I.  vol.  23.  p.  88.). 

* Apud  Migne,  P.  L.  t.  143.  p.  1382. 

profitemur,  panem  in  mensa  Dominica  propositum,  panem  tan- 
tummodo esse  ante  consecrationem;  sed  in  ipsa  consecratione 
ineffabili  potentia  divinitatis  converti  naturam  et  substantiam 
panis  in  naturam  et  substantiam  carnis;  carnis  vero  non  ullius 
alterius,  sed  illius  quae  concepta  est  de  Spiritu  Sancto,  nata  ex 
Maria  Virgine,  quae  etiam  propter  nos  et  propter  nostram  sa- 
lutem flagellis  caesa,  et  in  ligno  suspensa,  iacuit  in  sepulcro, 
tertia  die  resurrexit  a mortuis,  et  sedet  ad  dexteram  Dei  Patris. 
Similiter  vinum,  quod  aquae  mistum  in  calice  sanctificandum 
proponitur,  vere  et  essentialiter  converti  in  eum  sanguinem  qui 
per  lanceam  militis  de  vulnere  Dominici  lateris  in  redemptionem 
mundi  feliciter  emanavit.  Anathematizamus  autem  contra  hanc 
. sanctam  et  apostolicam  fidem  superbe  atque  haeretice  sentientes, 
et  impia  temeritate  garrientes». 

Quinimo  et  ipse  Berengarius,  in  Svnodo  Romana  habita 
janno  1079.  mense  Februario,  indictione  secunda,  retractans  haere- 
Isim  suam  et  communem  Ecclesiae  fidem  profitens,  declaravit;  «Ego 
A Berengarius  corde  credo  et  ore  confiteor,  panem  et  vinum,  quae 
I ponuntur  in  altari,  per  mysterium  sacrae  orationis  et  verba  no- 
Istri  Redemptoris,  substantialiter  converti  in  veram  et  propriam  ac 
I vivificatricem  carnem  et  sanguinem  Domini  nostri  lesu  Chri- 
vsti  ....  Sic  credo,  nec  contra  hanc  fidem  ulterius  docebo.  Sic  me 
Deus  adiuvet,  et  haec  Sacra  Evangelia  ». 

lam  age,  si  a saeculo  XI.,  retrogrado  cursu,  ad  ipsam  Ec- 
clesiae originem  devenies,  si  omnia  quae  supersunt  Traditionis 
documenta  perpendas  eamdem  perpetuo  fuisse  Christianorum  fi- 
dem veluti  uno  ore  audies  conclamatam. 

In  praecedenti  thesi  multa  protulimus,  nec  vacat  illis  addere. 
Legantur  quae  ex  omnibus  Liturgiis  desumpsimus,  et  constabit 
Ecclesiam  semper  credidisse ; — panem  et  vinum,  per  consecra- 
tionem  transformari,  converti,  mutari,  commutari  in  corpus  et  san- 
guinem Domini  nostri  lesu  Christi ; dona  proposita  super  altare 
fieri  corpus  et  sanguinem  Christi ; — transferri  in  yivifirjirp  rarnem 
Salvatoris  et  in  eius  sanguinem  pretiosissimum.  — Recolantur 
Patrum  testimonia  superius  a nobis  citata  et  patebit  eos  docere, 
ut  dogma  fidei,  nihil  post  consecrationem  superesse  panis  et  vini 
praeter  species ; — sub  illis  speciebus  solum  adesse  corpus  Christi, 
quod  natum  ex  Maria  Virgine,  et  pro  nobis  crucifixum,  glorio- 
sum resurrexit  et  ascendit  in  coelum ; adejse  sanguinem  pro  nobis 

effusum ; — per  verba  Christi  panem  efiici  corpus  Christi,  et  vi- 
num sanguinem;  — vi  illorum  verborum  panem  et  vinum 
converti,  transelementari  in  corpus  et  sanguinem  Salva- 


Ut  autem  hanc  fidem  inculcent  Patres  ad  divinam  omnipo- 
tentiam  recurrunt,  omnium  rerum  e nihilo  in  men-/re^5;;^^55Sij 

tem  revocant,  efformationem  carnis  Christi  in  utero  Deiparae 
Virginis  ad  exemplum  referunt;  et  similiter,  ut  transsubstantia- 
rionis  mysterium  aliquo  modo  illustrent,  appellant  ad  naturalem 
cpnversionem  communis  alimoniae  in  carnem  et  sanguinem 
hominis,  ad  supernaturalem  conversionem  aquae  in  vinum,  aquae 
in  sanguinem,  virgae  Moysis  in  serpentem.  Liceat  unum  hic 
audire  S.  Ambrosium.  Ne  quis  externa  specie  perculsus  in  fide 
fluctuet,  plurimis  exemplis,  quibus  mutatam  aut  victam  fuisse 
naturam  constat,  in  medio  allatis,  e pane  veram  Christi  carnem 
fieri  evincit. 


Haec  snnt  verba  S.  Doctoris:  «Forte  dicas:  Aliud  video, 
quomodo  tu  mihi  asseris  quod  Christi  corpus  accipiam.^  Et  hoc 
nobis  adhuc  superest  ut  probemus.  Quantis  igitur  utimur  exem- 
plis? Probemus  non  hoc  esse  quod  natura  formavit,  sed  quod 
benedictio  consecravit : maioremque  vim  esse  benedictionis  quam 
naturae;  quia  benedictione  etiam  natura  ipsa  mutatur.  Virgam 
tenebat  Moyses,  proiecit  eam,  et  facta  est  serpens  (Exod.  iv.  3.  4.). 

Rursus  prehendit  caudam  serpentis,  et  in  virgae  naturam  revertit. 

Vides  igitur  prophetica  gratia  bis  mutatam  esse  naturam  et  ser- 
pentis et  virgae?  Currebant  Aegypti  flumina  puro  aquarum  meatu,x^K^*^ 
5ubito  de  fontium  venis  sanguis  coepit  erumpere,  et  non  erat 
potus  in  fluviis  (ib.  vii.  20.  et  seqq.).  Rursus  a prophetae  prece 

eruor  cessavit  fluminum,  aquarum  natura  remeavit Misit 

Moyses  lignum  in  aquam,  et  amaritudinem  suam  aquarum  na- 
tura deposuit,  quam  infusa  subito  gratia  temperavit  (Exod.  xv. 

25.).  Sub  Eliseo  propheta  uni  ex  filiis  prophetarum  excussum 
€st  ferrum  de  securi,  et  statim  mersum  est  (IV.  Reg.  vi.  6.).  Ro- 
gavit Eliseum,  qui  amiserat  ferrum:  misit  etiam  Eliseus  lignum 
in  aquam,  et  ferrum  natavit.  Utique  et  hoc  praeter  naturam 
factum  cognoscimus;  gravior  est  enim  ferri  species,  quam  aqua- 
rum liquor.  Advertimus  igitur  maioris  esse  virtutis  gratiam  quam 
naturam,  et  adhuc  tamen  propheticae  benedictionis  numeramus 
gratiam.  Quod  si  tantum  valuit  humana  benedictio,  ut  naturam 

converteret;  quid  dicimus  de  ipsa  consecratione  divina,  ubi  verba 
ipsa  Domini  Salvatoris  operantur?  Nam  sacramentum  istud  quod 
accipis  Christi  sermone  conficitur.  Quod  si  tantum  valuit  sermo 
Eliae,  ut  ignem  de  coelo  deponeret:  non  valebit  Christi  sermo,, 
ut  species  mutet  elementorum?  De  totius  mundi  operibus  legi- 
sti: ‘Quia  ipse  dixit,  et  facta  sunt;  ipse  mandavit,  et  creata 
sunt*  (Psal.  cxLviii.  5.):  sermo  ergo  Christi  qui  potuit  ex  nihila 
facere  quod  non  erat,  non  potest  ea  quae  sunt  in  id  mutare, 
quod  non  erant?  Non  enim  minus  est  novas  rebus  dare,  quam 
mutare  naturas». 

Quisque  autem  videt  argumentum  quod  ex  Patribus  desumi- 
tur ad  ostendendam  fidem  Ecclesiae,  non  inniti  verbis  transmu- 
tari, transferri,  transelementari  in  se  inspectis,  seiunctim  a con- 
textu, et  non  attenta  re  de  qua  agitur.  Catholici  omnes  facile 
admittunt  transmutationes  accidentales,  aut  saltem  substantiales 
sed  non  totius  substantiae,  designari  etiam  verbis  illis  comme- 
moratis : sed  unum  contendunt,  — idque  manifestum  est  cuique 
sincere  consideranti  testimonia  quae  citavimus,  — nimirum  Pa- 
tres illis  locutionibus  transmutationis,  transelementationis  panis  et 
vini  in  corpus  et  sanguinem  Christi,  et  aliis  similibus,  non  aliud 
intelligere  nisi  conversionem  totius  substantiae  panis  et  vini  in 
corpus  et  sanguinem  Christi  per  transsubstantiationem.  Etenim 
de  illa  loquuntur  mutatione,  et  illam  locutionem  mox  citatis 
appellant,  per  quam  prolatis  verbis  consecratoriis,  et  virtute  il- 
lorum verborum,  desinat  omnino  esse  panis,  qui  aderat  ante 
consecrationem,  et  praesens  sit  corpus  Christi  sub  speciebus  quae 
solae  ex  termino  totali  a quo,  seu  ex  pane  cum  speciebus,  non 
mutatae  remanent. 

Ad  solvendas  difficultates  haec  teneantur. 

I.  — Propositio  Christi,  apud  loannem  6.:  « Ego  sum  panis», 
similis  non  est  huic  «hoc  est  corpus  meum»:  ac  proinde  ina- 
niter concludunt  adversarii : sicut  per  illa  verba  Christus  non 
mutavit  seipsum  in  panem,  ita  nec  panem  in  seipsura  mutavit 
quando  in  coena  dixit  «hoc  est  corpus  meum».  — Etenim 
quando  Christus  dicebat:  Ego  sum  panis»,  non  loquebatur  de 
nane  triticeo  sed  de  nane  coelesti:  nam  absolute  numquam  dixit: 
«Ego  sum  panis»,  sed  «Ego  sum  panis  vivus»,  aut  «panis 
vitae »,  aut  aliud  huiusmodi.  Quare  nulla  mutatione  opus  erat 

Ut  illae  sententiae  essent  verae,  cum  pro  eodem  Christo  suppo- 
nerent, tam  pronomen  Ego,  quam  nomen  panis.  At  cum  Chri- 
stus dixit  «hoc  est  corpus  meum»,  propositio  vera  esse  non 
potuit,  nisi  mutatio  facta  fuerit  panis  in  corpus  Domini,  quippe 
ante  finem  prolationis  illorum  verborum,  nonnisi  panis  erat  sub 
speciebus  panis. 

2.  — Similiter  non  datur  paritas  inter  hanc  propositionem 
«Verbum  caro  factum  est»  et  aliam  «hoc  est  corpus  meum». 
— In  subiecto  prioris  propositionis  est  Verbum,  seu  persona  di- 
vina, in  qua  omnis  quaecumque  mutatio  prorsus  repugnat ; adeo 
ut  si  de  Verbo  enuntietur  «factum  est  caro»,  seu  «factum  est 
homo»,  nullatenus  significetur  autintelligi  possit  Deum  Verbum 
esse  cofwersum  in  humanam  naturam;  sed  solum  eamdem  esse 
divinam  personam  quae  vere  simul  Deus  est  et  homo,  quia  per- 
sonae divinae,  seu  Verbo,  habenti  ab  aeterno  divinam  naturam, 
absque  ulla  sui  mutatione,  incepit  in  tempore  esse  propria,  ut- 
pote  personaliter  sibi  unita,  natura  humana.  — In  alia  vero  pro- 
positione nihil  simile  occurrit,  ut  patet:  panem  enim  capacem 
esse  mutationis  constat^  nec  posse  humanum  corpus  assumere 
in  unitatem  suppositi;  quamobrem  cum  dicitur  « hoc  est  corpus 
meum »,  huius  propositionis  veritas  impleri  debet  per  conver- 
sionem et  desitionem  panis.  — Prior  propositio  inquit  Sylvius  * 
similis  potius  est  huic,  «Petrus  factus  est  sacerdos»,  aut  alteri 
«Petrus  factus  est  doctus»;  posterior  his  aliis  « laicus  factus  est 
sacerdos,  indoctus  factus  est  doc.tus». 

3.  — Nullam  vim  habet  hoc  argumentum  adversariorum.  Pa- 
tres dicunt  Eucharistiam  non  esse  panem  simplicem,  aut  panem 
communem,  — Ergo  eo  ipso  adstruunt  in  Eucharistia  substantiam 
panis.  — Respondetur : Patres  dicunt  Eucharistiam  ideo  non  esse 
panem  simplicem,  aut  panem  communem,  quia  non  est  in  Eu- 
charistia panis  triticeus,  sed  corpus  Christi,  quod  est  panis  vi- 
vus, panis  vitae,  panis  de  coelo  descendens;  ac  proinde  illis  locu- 
tionibus omnino  declarant  omnem  substantiam  panis  materialis  de- 
siisse, postquam  consecrationis  verba  fuerint  super  panem  pro- 
lata, et  loco  illius  esse  sub  speciebus  panis  cibum  animarum  nostra- 
rum vivum  et  vivificantem. 

In  3.  S.  Thoraae,  q.  75.  a.  2. 

4.  — Origenes  (Comm.  in  Matth.  1.  ii.n.  14.)  asserit:  «Ci- 
bus ipse  per  verbum  Dei  et  orationem  consecratus,  secundum 
illud  quidem  ipsum  quod  materia  constat,  in  ventrem  abit»:  — 
sed  per  materiam  intelligit  accidentia,  quae  supersunt  et  mate- 
riam panis  repraesentare  videntur  sensibus. 

5.  — Patres  quandoque  aiunt  in  Eucharistia  manere  nqturam 

aut  etiam  substantiam  panis ; sed  per  naturam  et  substantiam  pro- 
prietates  aualitatesaue  naturalps  intelligunt.  quo  sensu  illae  voces 
frequentissime  usurpantur  ascriptoribus  antiquis  graecis  atque la- 
tinis.  — Sic  Tertullianus  libro  de  anima  (c.  32.),  duritiam  lapidis 
pjiif;  na^fnram  vocat ; sic  Sanctus  loannes  Chrysostomus,  hom.  XII. 
in  Genesin,  de  igne  fornacis  Babylonicae,  divinitus  impedito  quo- 
minus tres  pueros  laederet,  ait : « Dominus  prcy^t  unum- 

quodque elementorum  in  contrariam  vertit  sim^ntiam».  S.  Hi- 
larius (Comm.  in  Matth.  cap.  10.  n.  24.)  dicit:  « Corpus,  per  fi- 
dem mortificatum,  in  naturam  animae  evadit».  S.  Ambrosius  in 
Hexameron  (lib.  3.  c.  2.  n.  9.)  ait:  «Discant  naturam  posse 
converti,  quando  petra  aquas  fluxit,  et  ferrum  aquae  supernata- 
vit». Et  similiter  consuetudo,  mores  natura  dicuntur,  iuxta  illud 
Horatii:  « naturam  expellas  furca»,  etc.  S.  Augustinus  in  Ps.  68. 
conc.  I.  n.  5.  Adamum  dicit  «lapsum  esse  a substantia,  in  qua 
creatus  fuit».  Et  demum,  innumeris  praetermissis,  Theodoretus 
(Dial.  2.  Inconfusus')  substantiam  sumit  pro  qualitatibus  et  acci- 
dentibus corporis  Christi  resurgentis,  scribens,  illud  « corporis 
retinuisse  substantiam,  quia  retinuit  priorem  formam,  figuram, 
circumscriptionem  » . 

Quod  autem  iste  sit  sensus  quo  Patres  loquebantur  de  na- 
tura, et  substantia  panis  in  Eucharistia,  patet  non  modo  indU 
r^cte  ex  communi  Rrrledap  quam  profitebantur,  sed  dire^ 
Cte  ex  contextu  in  gnn  illae  InrnfinnAc  ^nvi^niiintiir  — 

Etenim  tria  praesertim  loca  Patrum  ab  adversariis  obiiciuntur;  et 
in  eis  contextus  ostendit  nihil  nomine  naturae,  aut  substantiae 
panis,  significare  Patres  voluisse  praeter  qualitates  sensibiles,  seu 
accidentia  panis. 

Apud  Theodoretum  (Dialogo  2.  mox  citato),  Eranistes  Mo- 
nophysita  ex  sacramento  Eucharistiae  probare  instituit  contra 
Orthodoxum,  « corpus  Domini  in  aliam,  divinam  scilicet,  mu- 
tatum esse  naturam  ».  Conveniunt  primo  collocutores  ambo,  ante 

consecrationem  esse  panem  et  vinum,  tum  pergit  interrogare  hae- 
reticus: « post  sanctificationem  vero  quomodo  haec  appellas? 
Orthodoxus:  Corpus  Christi  et  sanguinem  Christi.  Eranistes:  Et 
credis  utique,  te  corpus  Christi  et  sanguinem  percipere?  Ortho- 
doxus: Ita*  credo.  Eranistes:  Sicut  ergo  symbola  Dominici  corpo- 
ris et  sanguinis  alia  sunt  ante  sacerdotis  invocationem,  post  in- 
vocationem vero  mutantur  et  fiunt  alia;  ita  et  Dominicum  cor- 
pus post  ascensionem  in  divinam  essentiam  transmutatum  est. 
Orthodoxus : Captus  es  retibus,  quae  ipse  texuisti.  Neque  enim 
post  sanctificationem  mystica  symbola  re(;edunt  a sua  natura 
manent  enim  in  prioris  essentiae  et  figura  et  forma  aspectabili, 
et  visibilia  sunt  et  tangibilia,  qualia  erant  prius:  intelliguntur  au- 
tem esse  ea  quae  facta  sunt,  et  creduntur  et  adorantur,  utpote 
quae  sint  id  quod  esse  creduntur.  ...  Ita  etiam  illud  corpus  (post 
ascensionem,  de  quo  quaerebatur)  priorem  habet  formam  et  fi- 
guram et  circumscriptionem,  et,  ut  uno  verbo  dicam,  corporis 
essentiam».  — Hoc  loco  Theodoretus  evidenter  discernit  inter 
speciem  sensibilem,  quae  manet  eadem  ut  antea  fuerat,  et  reni 
quae  cognitione  fidei  intelligitur  esse  corpus  Christi,  cum  antea 
esset  panis:  ac  proinde  illud,  quod  non  recedere  a sua  natura 
dicit^  est  tantum  stecies  panis,  seu  sunt  accidentia  panis,  quae 
manent ; non  autem  substantiam  panis. 

Idem  est  sensus  Gelasii  Pontificis,  si  tamen  ipse  est  auctor 
libri  de  duabus  naturis  contra  Eutychen.  Humanae  naturae  as- 
sumptae realitatem  eiusque  distinctionem  a riatura  divina,  adver- 
sus Monophisitarum  haeresim,  Gelasius  sic  illustrat:  «Certe  sa- 
cramenta, quae  sumimus,  corporis  et  sanguinis  Christi,  divina 
res  sunt,  propter  quod  et  per  eadem  divinae  efficimur  consortes 
naturae,  et  tamen  esse  non  desinit  substantia  nipl^*i/itf±rn  pt 

vini.  Et  certe  imago  et  similitudo  corporis  et  sanguinis  Christi 
(ut  existebat  redemptionem  complens  in  propria  specie  conna- 
turali)  in  actione  mysteriorum  celebrantur.  Satis  ergo  nobis  evi- 
denter ostenditur,  hoc  nobis  in  ipso  Christo  Domino  (de  in- 
carnatione et  natura  assumpta)  sentiendum,  quod  in  eius  ima- 
gine profitemur,  celebramus,  et  sumimus ; ut  sicut  in  hanc,  scili- 
cet in  divinam  (i.  e.  Verbo  unitam  hypostatice)  transeunt  Sancto 
Spiritu  perficiente  substantiam,  permanente  tamen  in  sua  proprie- 
tate natura,  sic  illud  ipsum  mysterium  principale  (incarnationem) 
cuius  nobis  efficientiam  virtutemque  veraciter  repraesentant,  ex 

quibus  constat  (naturis)  proprie  permanentibus,  unum  Christum . . 
demonstrent » . 

Nec  aliter  intelligi  possunt  verba  Epistolae  ad  Caesarium  Mo- 
nachum, quae  S.  loanni  Chrysostomo  adscribitur,  et  sic  habent : 
« Unus  Filius,  unus  Dominus,  idem  ipse,  procul  dubio,  unita- 
rum naturarum  unam  dominationem,  unam  potestatem  possidens, 
etiamsi  non  consubstantiales  existunt  (duae  naturae) . . . propter 
hoc  quod  inconfusa  sunt  duo.  Sicut  enim  antequam  sanctifice- 
tur panis,  panem  nominamus,  divina  autem  illum  sanctificante  gra- 
tia, mediante  sacerdote,  liberatus  est  quidem  ab  appellatione  panis, 
dignus  autem  habitus  Dominici  corporis  appellatione,  etiamsi 
i na^ij^j^nis  in  inso  permansit,  et  non  sunt  duo  corpora  (panis 
ct  corpus  Christi),  sed  unum  corpus  Filii  praedicamus». 

In  hoc  textu  ita  remanere  dicitur  natura  panis,  ut  tamen  ex- 
presse negetur  duo  esse  in  Eucharistia  corpop.  At  si  per  natu- 
ram panis,  auctor  illius  Epistolae  intelligeret  substantiam  panis, 
negare  id  certe  non  posset;  .e  contra  intelligendo  per  naturam 
panis,  speciem  sensibilem  panis  seu  accidentia,  recte  concludit 
unum  non  duo  corpora  esse  in  Eucharistia.  — Praeterea  atten- 
datur scopus  epistolae.  Auctor  eius  impugnat  Sinusiastes,  seu 
Apollinaristas,  qui  non  negabant  in  Christo  esse  humanam  na- 
turam, sed  tantum  eius  proprietates  et  affectiones  naturales:  ad 
eas  significandas  sumebant  nomen  naturae,  et  hoc  sensu  dice- 
bant post  Ascensionem  Christum  non  amplius  humanam  naturam 
retinuisse.  Adhibet  ergo  auctor  epistolae  nomen  naturae  eo  ipso 
sensu  quo  usurpatum  fuerat  ab  haereticis  quos  impugnabat;  et 
dum  remanere  in  Christo  naturam  humanam  probat  exemplo  mys- 
terii Eucharistiae,  in  qua,  ait,  remanet  natura  panis;  per  natu- 
ram intelligit  speciem  sensibilem  panis,  seu  accidentia. 

6.  — Rupertum  Abbatem  Tuitiensem  contra  dogma  transsub- 
stantiationis  errasse  putat  Bellarminus,  et  cum  eo  multi ; alii,  in- 
ter quos  Suarez  S ab  errore  eum  vindicant;  et  quidem,  ut  vi- 
detur, merito. 

Diflicilior  textus  desumitur  ex  lib.  6.  in  loannem,  ubi  sic  lo- 
quitur Rupenus;  «Verbum  quod  est  panis  angelorum  caro  fa- 
ctum est,  non  mutatum  in  carnem,  sed  assumendo  carnem:  sic 

* In  5.  S.  Thomae,  disp.  48.  sect.  2.  n.  12. 

idipsum  Verbum^^ii^uSum  caro  factum  panis  visibilis  fit,  non 
mutatum  in  panem,  sed  assumendo,  ^in  unitatem  personae  suae 
transferendo  panem.  Proinde  sicut  de  carne  nostra,  quam  Virgo 
Maria  peperit,  vere  fatemur  propter  unitatem  personae,  quia  Deus 
est;  sic  nihilominus vfie  pane  illo  visibili,  quem  eiusdem  Verbi 
invisibilis  Divinitas  assumens  in  carnem  suam  transfert,  vere  et 
catholice  confitemur,  quia  corpus  Christi  est ».  Videtur  hic  Ruper- 
tus  eamdem  inter  panem  et  Christum  hypostaticam  unionem 
agnoscere,  'ac  illam  quae  est  inter  humanam  naturam  et  Ver- 
bum Dei. 

Sed  respondetur:  hic  unus  est  Ruperti  scopus  in  compara- 
tione quam  instituit  inter  assumptionem  humanitatis  a Verbo  et 
assumptionem  panis  a Christo,  quod  sicut  Verbum  mutatum  non 
fuit  in  humanitatem,  ita  Christus  assumendo  panem,  mutatus  non 
fuit  in  panem.  Immo  expresse  affirmat  eodem  in  loco  Rupertus, 
Christum  panem  terrenum  in  carnem  suam  transmutare , quod  de 
Verbo  assumente  humanitatem  in  unitate  personae  nusquam  dixit. 
Et  quomodo  stare  posset  illa  unio  hypostatica  cum  transmuta- 
tione unius  substantiae  in  alteram ; siquidem  in  unione  hyposta- 
tica utraque  natura  inconfusa  et  impermixta  remanet,  non  autem 
una  natura  seu  substantia  in  aliam  convertitur,  et  transmutatur? 
Assumpsit  ereo  Christus  et  humanitatem  in  Incarnatione : et  pa 


te®,  eam  si 


)er  conver 


suum ; et  quemadmodum  in  Incarnatione  unus  est  Christus  noni 
mutatus  in  humanitatem,  ita  in  Eucharistia  unum  est  corpus  non 
mutatum  in  panem,  immo  panis  mutatur  seu  convertitur  in  cor- 
pus. Hoc  unum  prae  oculis  habebat  Rupertus  cum  scribebat  verba, 
quae  obiiciuntur. 

Et  haec  interpretatio  fit  manifesta  ex  eo  quod  conversionenT 
panis  in  corpus,  et  vini  in  sanguinem  diserte  Rupertus  agnoscit  hisj 
verbis : « Crede  et  hoc,  quia  panis  iste  visibilis,  et  vinum. . . quam-l 
vis  nihil  de  exteriori  specie  mutatum  sit,  in  aliud  transierint,  et 
in  illum  cibum  potumque  conversa  sint,  qui  Angelorum  victus^ 
est».  Et  iterum  in  ipso  textu  ex  quo  desumuntur  verba  nobis 
obiecta:  « Ipse,  panis  coelestis  »,  ait,  « panem  terrenum  nobis  dat, 
quem,  ut  viventibus  et  quibus  manducari  potest  vitam  det  aeter- 
nam, in  carnem  suam  transmutat».  Quapropter  cum  postea  Ru- 

pertus  ait  Christum  «in  unitatem  personae  transferre  panem», 
non  aliud  intendit,  nisi  quod  unum  sit,  non  duo  corpora  in  Eu- 
charistia. 

Et  haec  animadvertisse  sufficiat ; solutionem  difficultatum , 
quae  contra  transsubstantiationem  ex  ratione  proponuntur,  inve- 
nies in  ultimo  huius  primae  partis  articulo. 

ScHOLiON  I.  — Ex  thesi  nuper  vindicata  refutantur  non  modo 
haereses  Impanatorum  et  Consubstantiatorum,  sed  etiam  alii  quo- 
rumdam paucorum  tum  antiquiorum  tum  recentiorum  errores  in 
re  praesenti.  Etenim  non  defuerunt  qui  assererent  iu  Eucharistia 
vel  manere  materiam  panis,  desinente  forma  panis  substantiali  * ; — 
vel  manere  formam  hanc  panis,  desinente  panis  materia  ^ ; — vel 
manere  totam  naturam  panis,  sed  non  substantiam,  quia  panis  in 
corpore  Christi  esse  incipit,  et  ab  eo  sustentatur. 

Et  sane,  ut  de  hac  ultima  opinione  statim  loquamur,  eam 
prorsus  reiiciendam  esse  patet:  — 

a)  quia,  vel  docet  naturam  panis  sustentari  a persona  Verbi, 
sive  immediate,  sive  mediate;  et  tunc  msfeu/at  haeresim  Impa- 
natorum ; — vel  docet  naturam  esse  in  corpore  Christi  et  ab  eo 
sustentari  sicut  accidens  habet  esse  in  subiecto,  et  ab  eo  susten- 
tatur; et  tunc  opinio  haec  omnino  repugnat,  quia  natura  aliqua 
substantialis,  nempe  panis,  nequit  esse  accidens  corporis  Christi, 
et  ab  eo  sustentari  ut  a subiecto. 

b)  quia  Concilium  Tridentinum  statuendo  (can.  2.  sess.  13.) 
in  Eucharistiae  sacramento  « conversionem  totius  substantiae  pa- 
nis in  corpus  et  totius  substantiae  vini  in  sanguinem  Domini  no- 
stri lesu  Christi , manentibus  dumtaxat  speciebas  panis  et  vini » ; 
definivit  totum  esse  panis  desinere  per  conversionem  in  corpus 
Christi,  ita  ut  nihil  panis  in  sacramento  maneat  praeter  species; 
et  similiter  totum  esse  vini  desinere  per  conversionem  in  Christi 
sanguinem,  adeo  ut  nonnisi  species  vini  maneant:  — iuxta  vero 
opinionem,  quam  impugnamus,  non  solae  species  panis  et  vini 
in  Eucharistia  manerent;  sed  tota  realitas,  totum  esse  panis  et  vini, 
mutatione  sola  facta  in  eorum  existendi  modo,  maneret. 

r)  quia  Patres  unanimiter  docuerunt  panem  et  vinum  post  verba 


* Ita  Durandus,  4.  dist.  ii.  q.  j. 

* Hunc  errorem  commemorat  et  refutat  S.  Thomas,  3.  p.  q.  75.  a.  6. 

consecrationis  tion  amplius  esse  in  Eucharistia,  sed  solum  sub  spe- 
ciebas  panis  et  vini  adesse  corpus  et  sanguinem  Christi:  et  in  sen- 
tentia de  qua  loquimur  adessent  panis  et  vinum, 

d)  quia  iuxta  hanc  sententiam  accidentia  panis  et  vini  in  Eu- 
charistia non  manerent  sine  subiecto ; et  haec  propositio  in  terminis 
damnata  fuit  a Concilio  Constantiensi  inter  errores  Wikleffi.  Ar- 
ticulus enim  eius  secundus,  a Concilio  damnatus,  sic  habet:  «Ac- 
cidentia panis  non  manent  sine  subiecto  in  eodem  (altaris)  sa- 
cramento » . 

e)  quia  veritas  propositionis  Christi  «hoc  est  corpus  meum», 
necessario  exigit,  ut  demonstravimus,  non  esse  panem  in  Eucha- 
ristia ; et  tamen  adesset,  iuxta  illam  sententiam,  sustentatus  a cor- 
pore Christi. 

Opinio  vero  Durandi,  qui  tenebat  solam  materiam  panis  rema- 
nere in  Eucharistia,  in  primis  pugnat  expresse  cum  definitione 
Concilii  Tridentini,  ubi  legimus  conversionem  fieri  totius  substan- 
tiae panis  et  vini  in  corpus  et  sanguinem  Domini ; et  cum  Con- 
cilio Constantiensi,  ubi  damnatur  secundus  error  Wikleffi,  qui 
erat,  accidentia  non  manere  in  sacramento  altaris  sine  subiecto; 
nam  si  materia  panis  maneret,  manerent  etiam  accidentia  in  suo 
subiecto:  accidentium  enim  subiectum  est  etiam  materia. 

Deinde,  ut  recte  arguit  Bellarminus  refellitur  sententia  Du- 
randi quia  vel  informaretur  materia  panis  sola  Christi  anima,  vel 
tota  Christi  humanitate;  et  utrumque  apertissime  falsum  est.  Et- 
enim nullo  pacto  dici  potest  informari  materiam  illam  tota  Christi 
humanitate;  nam  materia  potentiam  habet  ad  formam,  non  ad 
materiam,  et  ipse  Durandus  vult  conversionem  panis  similem 
esse  nutritioni.  Nec  potest  dici  materiam  panis  a sola  Christi 
anima  informari : nam  illud  compositum  ex  materia  panis  et  ani- 
ma Christi,  non  esset  caro,  aut  certe  non  esset  illa  caro,  quae 
de  Virgine  sumpta  est,  et  in  cruce  silspensa.  Scriptura  vero  di- 
sertis verbis  affirmat  Eucharistiam  esse  carnem  illam,  quae  cru- 
cifixa est.  Sic,  in  c.  6,  loannis,  Christus  dixit:  «Panis,  quem  ego 
dabo,  caro  mea  est,  pro  mundi  vita».  Et  (Matth.  xxvi.):  «Hoc 
est  corpus  meum,  quod  pro  vobis  tradetur». 

Praeterea  vel  materia  panis  accedit  reliquo  corpori  Christi,  et 
in  eo  manet;  vel  accedit,  sed  non  manet;  vel  non  accedit.  Si 

* De  Sacramento  Eucharistiae,  1.  3.  c.  13. 

accedit  et  manet;  ergo  quotidie  augetur,  et  crescit  corpus  Do- 
mini, et  iam  in  immensam  molem  excrevit : si  accedit,  et  postea 
recedit;  ergo  quotidie  crescit,  quod  sane  quis  ferat?  si  non  ac- 
cedit, ergo  tria  sunt  Christi  corpora  re  ipsa  distincta:  unum  de 
Virgine  sumptum,  alterum  conflatum  ex  materia  panis  et  Christi 
anima;  tertium  ex  materia  vini  et  forma  sanguinis  Domini. 

Demum  opinio  illorum,  qui  dixerunt  formam  substantialem 
panis  in  Sacramento  manere,  facta  consecratione,  et  Ecclesiae  de- 
finitionibus, quas  attulimus,  proscribitur,  et  manifeste  apparet  fal- 
sa, tum  ex  veritate  propositionis  Christi,  tum  ex  ratione. 

«Quidam  posuerunt»,  ait  S.  Thomas «quod,  facta  conse- 
cratione, non  solum  remanent  accidentia  panis;  sed  etiam  forma 
substantialis  eius.  Sed  hoc  esse  non  potest,  primo  quidem,  quia 
si  forma  substantialis  panis  remaneret,  nihil  de  pane  convertere- 
tur in  corpus  Christi,  nisi  sola  materia;  et  ita  sequeretur  quod 
non  converteretur  in  corpus  Christi  totum,  sed  in  eius  materiam, 
quod  repugnat  formae  sacramenti,  qua  dicitur:  ‘Hoc  est  corpus 
meum’.  — Secundo,  quia  si  forma  substantialis  panis  remaneret, 
aut  remaneret  in  materia,  aut  a materia  separata.  Primum  autem 
esse  non  potest , quia  si  remaneret  in  materia  panis , tunc  tota 
substantia  panis  remaneret,  quod  est  contra  praedicta  art.  2.  hui. 
quaest.  In  alia  autem  materia  remanere  non  posset,  quia  pro- 
pria forma  non  est  nisi  in  propria  materia.  Si  autem  remane- 
ret a materia  separata,  iam  esset  forma  intelligibilis  aau,  et 
etiam  intelligens;  nam  omnes  formae  a materia  separatae  sunt 
tales  » . 

ScHOLiON  II.  — De  panis  desitione  et  de  corporis  Christi  re- 
plicatione hic  breviter  dicendum  est. 

I.  Demonstravimus  nihil  prorsus  substantiae  panis  et  vini  ma- 
nere in  Eucharistia;  sed  quaeritur,  desitio  haec  substantiae  panis 
et  vini  estne  annihilatio  ? — Quaestio  tamen  est  de  nomine ; nam 
quod  panis  et  vinum,  super  quae  verba  consecrationis  pronun- 
tiantur, peracta  consecratione  omnino  desinant  esse,  indubium  est 
ex  probatione  thesis. 

Itaque  ad  modum  loquendi  quod  attinet,  nonnulli  concedunt 
desitionem  panis  et  vini  esse  annihilationem.  « Hanc  sententiam  », 

* 3.  q.  75.  a.  6. 

ait  Suarez  S «non  existimo  dignam  censura  aliqua,  vel  nota; 
immo  neque  esse  omnino  improbabilem;  et  valde  miror,  quam 
ob  causam  Dominicus  Soto  (d.  9.  q.  2.  a.  4.),  ante  solutionem 
argumentorum  dixerit,  annihilationis  opinionem  minime  citra  er- 
rorem sustineri  posse : cum  enim  haec  sit  opinio  gravium  et  ca- 
tholicorum Doctorum,  et  habeat  probabilia  fundamenta,  et  pro- 
babiliter solvat  omnia  quae  docet  fides,  non  video  quo  funda- 
mento aut  ratione  possit  ita  notari:  praesertim  cum  Innocentius 
(lib.  4.  de  hoc  mysterio,  c.  20.),  hanc  attingens  opinionem,  etiam 
probabilem  censeat » 

Sed  ipse  Suarez  addit  postea  veriorem  esse  oppositam  sen- 
tentiam, eam  nempe,  quae  docet  panem  et  vinum  non  annihi- 
lari: — et  haec  profecto  amplectenda  est,  quae  a S.  Thoma  do- 
cetur (3.  p.  q.  75.  a.  3.),  et  communiter  defenditur  a Theologis»  *. 
Pluribus  aliis  rationibus  omissis,  confirmari  optime  potest  tum 
ex  frequentissimis  locutionibus  Patrum  et  Conciliorum,  quae  pa- 
nem et  vinum  converti,  mutari,  transelementari , transsubstantiari, 
pronuntiant;  tum  ex  ipsa  notione  annihilationis.  Etenim,  annihi- 
latio  est  desitio  per  quam  id  quod  desinit  esse  in  nihil  abit;  an- 
nihilari  enim  est  ad  nihilum  abire:  quare  ad  annihilationem  non 
sufficit  quod  nihil  maneat  rei  desinentis;  sed  praeterea  debet  res, 
quae  desinit  esse,  ita  desinere  ut  ista  desitio  ex  vi  actionis  propter 
quam  fit  non  ordinetur  ad  aliud,  sed  sistat  in  non  esse.  Porro  in 
mysterio  Eucharistiae,  licet  substantia  panis  et  vini  desinat,  et  ita 
desinat,  ut  nihil  prorsus  horum  maneat;  desitio  tamen  substantiae 
panis  et  vini  non  tendit  ad  nihilum,  sed  tendit  ad  aliud,  scilicet  ad 
corpus  et  ad  sanguinem  Christi:  ideoque  panis  et  vinum  non  an- 
nihilari dicendum  est,  sed  converti  totaliter,  seu  transsubstantiari. 


‘ Disp.  50.  sect.  7.  a.  2. 

• Verum  Card.  Toletus  ait : « tutum  non  est  concedere  panem  annihilari 
in  Sacramento;  et  vix  a temeritate  saltem  excusari  posset  talis  assertio  d.  — 
In  3.  S.  Thomae,  q.  75.  a.  4.  q.  2. 

• Card.  de  Lugo  ait : « Licet  sententia  asserens  substantiam  panis  anni- 
hilari non  sit  digna  ulla  censura  theologica asserendum  tamen  est  cum 

S.  Thoma  et  communi  theologorum,  illam  non  esse  annihilationem,  ut  magis 
distemus  ab  haereticis,  qui  contendunt,  panem  non  posse  converti  in  corpus 
Christi,  quia,  inquiunt,  nos  ponere  panis  annihilationem».  — Inter  auctores 
qui  sententiam,  quam  defendimus  tenent,  confer,  si  lubet,  Becanum,  c.  18.  de 
transsubst.  q.  2.;  Sylvium,  in  3.  q.  73.  a.  3.;  de  Valentia,  disp.  6.  q.  3.  p.  2.; 
Coninck,  q.  75.  a.  4.  dub.  5.;  Lessium,  in  3.  S.  Th.  q.  75.  a.  3. 

II.  Altera  quaestio,  quae  non  modum  de  Eucharistiae  mysterio 
loquendi,  sed  ipsum  mysterium  attingit,  est  circa  naturam  trans- 
substantiationis. 

Quidam  theologi  putaverunt  « transsubstantiationem  in  suo 
conceptu  formali  consistere  in  relatione,  — et  quidem  extrinseca 
et  solius  rationis,  — ordinis  inter  substantiam  quae  desinit,  et 
eam,  in  quam  desinere  dicitur  vi  verborum  Christi;  ita  ut  trans- 
substantiatio  nihil  addat  reali  praesentiae,  nisi  cessationem  panis  in 
ordine  ad  realern  Christi  praesentiam , quo  verba  Christi  sint  vera  » 
Ut  autem  auctoritatem  huic  opinioni  conciliarent,  fautores  eius 
tribuerunt  eam  Vasquesio;  sed  immerito. 

Etenim  sententiam  suam  declarans  Vasquez  aperte  docet  re- 
lationem extrinsecam,  et  solius  rationis  nullo  modo  sufficere  ad 
transsubstantiationem,  sed  necessariam  esse  saltem  actionem  ad- 
ductivam,  quam  mox  explicabimus.  « Notandum  est »,  ait  Vasquez, 
« ut  id  quod  desinit  dicatur  in  aliud  converti,  necessariam  esse 
connexionem  inter  illa  duo,  ita  ut  esse  illius  in  quod  alitui  convertitur 
pugnet  cum  esse  eius  quod  in  ipsum  convertitur,  et  sit  veluti  forma  oppo- 
sita ei,  ac  proinde  causa  desitionis  illius,  quasi  formaliter  ipsum 
expellens,  sicut  inter  formas  oppositas  contingit ....  Neque  vero 
satis  est,  ut  ^'connexio  solum  referatur  in  voluntatem  Dei  volen- 
tis unum  destruere,  vel  alio  praesente,  vel  producto:  nam  si 
hoc  satis  esset,  omne  quod  ex  voluntate  Dei  desinit,  simulque 
atque  aliud  est,  diceretur  in  illud  converti.  Adde  quod  connexio 
debet  esse  in  ipso  modo  efficiendi,  non  in  tempore:  nempe  quod 
ita  Deus  efficiat  unum  et  illud  statuat,  ut  hoc  ipso  talem  modum 
faciendi  etfstatuendi  sequatur  necessario  desitio  alterius:  si  enim 
hoc  modo  non  esse  unius  non  est  esse  alterius,  nulla  intentione 
fieri  potest,  ut  esse  unius  sit  vere  connexum  cum  non  esse  alterius  » . 
Et  infra : « Quidam  existimant  esse  adductionem  corporis  aut 
sanguinis  Christi;  propter  quod  haec  conversio  a Scoto  addu- 
ctiva  dicitur;  quod  sane  eatenus  verum  existimo,  quatenus  ipsa 
adductione  fit  praesens  corpus  et  sanguis,  qui  antea  praesens 
non  erat».  Et  concludit:  « Dicimus  ....  conversionem  cum  sola 
adductione  fieri,  absque  eo  quod  corpus  virtute  verborum  producatur, 
seu  conservetur  » 

‘ Perrone , de  Euch.  p.  i.  c.  2.  patet  3.  — KnoU , Institut.  theol.  theor. 
p.  4.  sect.  2.  tract.  2.  c.  3.  diss.  i.  a.  2. 

• Vasquez,  in  3.  S.  Thomae  disp.  181.  cc.  12.  13.  n.  126-148. 

Praeterea  non  videtur  quomodo  asseri  possit,  praesertim  post 
damnationem  propositionis  29.  Synodi  Pistoriensis  per  Bullam 
«Auctorem  Fidei»,  transsubstantiationem  consistere  in  extrinseca 
relatione  ordinis  inter  substantiam  quae  desinit,  seu  panem,  et 
substantiam  in  quam  desinere  dicitur,  seu  corpus  Christi:  mi- 
rabilis enim  et  singularis  conversio  unius  substantiae  in  aliam, 
manentibus  solum  prioris  substantiae  accidentibus,  prorsus  dif- 
fert, ut  videtur,  a mera  extrinseca  rdatione  ordinis,  per  rationem 
intellecta,  inter  unam  substantiam,  quae  desineret  esse,  et  aliam 
substantiam  quae  praesens  fieret  loco  prioris.  Recolantur  quae 
praenotavimus  ante  thesim,  ad  conceptum  transsubstantiationis 
declarandum.  Argumenta  vero,  quae  pro  vindicatione  thesis  at- 
tulimus, et  illum  conceptum  confirmant,  et  diserte  ostendunt 
transsubstantiationem  non  esse  solum  cessationem  panis  cum  ex- 
trinseco  ordine  ad  realem  Christi  praesentiam. 

Hac  igitur  opinione  reiecta,  sententia  prima  probabilis  censet 
corpus  Christi  fieri  praesens  sub  speciebus  per  actionem  adducti- 
Hanc  tenet  Bellarminus  ^ et  explicat  his  verbis:  «Colligimus 
conversionem  panis  in  corpus  Domini  non  esse  productivam,  nec 
conservativam,  sed  adductivam.  Nam  corpus  Domini  praeexistit 
ante  conversionem,  sed  non  sub  speciebus  panis : conversio  igitur 
non  facit,  ut  corpus  Christi  simpliciter  esse  incipiat,  sed  ut  in- 
cipiat esse  sub  speciebus  panis.  Porro  adductivam  vocamus  istam 
conversionem,  non  quia  corpus  Christi  per  hanc  adductionem 
deserat  suum  locum  in  coelo,  vel  quia  per  motum  localem  huc 
de  coelo  adducatur;  sed  solum  quia  per  eam  fit,  ut  corpus 
Christi,  quod  antea  solum  erat  in  coelo,  iam  etiam  sit  sub  spe- 
ciebus panis,  et  non  solum  sub  illis  sit  per  simplicem  praesen- 
tiam, sive  coexistentiam,  sed  etiam  per  unionem  quandam,  qualis 
erat  inter  substantiam  panis,  et  accidentia  panis,  excepta  tamen 
inhaerentia  » . 

Huic  sententiae  accedit  ea,  quam  defendit  Cardinalis  de  Lugo: 
nam  etsi  nolit  insignis  ille  theologus  ut  actio,  quae  transsubstan- 
tiationem perficit,  appelletur  adductiva,  in  re  tamen  adductionem 
hanc  videtur  admittere.  «Merito  displicet»,  inquit  de  Lugo 
« sententia  quae  transsubstantiationem  vocat  actionem  adducti- 

* De  sacramento  Eucharistiae,  1.  3.  c.  13. 

• De  sacramento  Eucharistiae,  disp.  7.  sect.  6.  n.  89. 

vam.  Melius  ergo  dicitur  actio  constitutiva  corporis  Christi  sub 
speciebus,  connotando  etiam  desitionem  substantialem  panis ; nec 
enim  unitio  secundum  se,  nec  desido  secundum  se  est  adaequate 
conversio,  sed  utraque  simul  componit  conversionem  constantem 
ex  utraque  mutatione,  ex  desitione  et  unitione».  — Cum  igitur 
ex  una  parte  actio  unitiva  supponat  praesentiam  rei  uniendae, 
ideoque  corpus  Christi  fieri  debeat  praesens  speciebus,  ut  eis 
uniatur;  et  ex  alia  parte,  Card.  de  Lugo  expresse  dicat  «quod 
non  interveniat  (in  transsubstantiatione)  aliqua  productio,  vel 
conservatio  nova  corporis  Christi,  imo  nec  ulla  etiam  productio 
alicuius  termini  substantialis,  sed  solum  introductio  nova  corporis 
Christi  sub  his  speciebus»;  — superest  ut  iuxta  eumdem  Card. 
de  Lugo,  in  re  saltem  si  non  conceptis  verbis,  dicatur  corpus 
Christi  fieri  praesens  et  uniri  speciebus  per  ipsam  actionem  ad- 
ductivam,  sicut  contendit  Card.  Bellarminus;  vel  ut  aaio  addu- 
ctiva  dicatur  praesupposita  actioni,  qua  corpus  Christi,  iam 
praesens  ubi  sunt  species,  eis  unitur. 

Verum  praeferenda  videtur  sententia  communior,  quae  tenet 
transsubstantiationem  esse  actionem  reproductivam  corporis  Christi; 
seu,  ut  quidam  loquuntur,  esse  quasi  productionem  illius  corporis, 
quia  per  eam  idem  esse  quod  habet  in  coelo  ei  confertur,  etsi 
cum  alio  essendi  modo;  quae  actio  talis  est  ut  ipsa  sufficeret 
ad  corpus  producendum,  nisi  secundum  alium  modum  connatu- 
ralem  iam  praeexisteret.  Id  docent  cum  Thomistis  communiter 
Suaresius,  Lessius,  Coninck,  Sylvius,  Tournely,  Franzelin  et 
alii  multi. 

Probatur  i.  — Ex  Lilurgiis,  et  ex  modo  quo  Patres  loquun- 
tur de  transsubstantiatione.  Etenim  aiunt  corpus  Christi  in  Eu- 
charistia fieri,  effici,  produci;  ad  preces  sacerdotis  corpus  Christi 
confici;  corpus  illud  creari,  et  recreari.  Insuper  actionem,  qua 
transsubstantiatio  fit,  comparant  creationi,  aut  mutationibus,  in 
quibus  aliquid  realiter  producitur;  et  vim  verbis  consecratoriis 
inditam  illi  assimilant  virtuti,  quam  vox  Domini  semel  prolata 
« Crescite  et  multiplicamini,  et  replete  terram»,  habuit  ut  naturae 
nostrae  vim  praeberet  ad  filiorum  procreationem. 

Probatur  2.  — Ex  doctrina  S.  Thomae;  nam  S.  Doctor  (3.  q.  75. 
a.  8.)  conversionem  panis  in  corpus  Christi  comparat  cum  con- 
versione formali  et  cum  creatione;  ac  proinde  sicut  in  creatione 
vere  producitur  ens,  et  in  omni  conversione  formali  vere  pro- 

ductio  aliqua  intervenit;  ita  actionem  quodammodo  productivam 
in  Eucharistiae  consecratione  admittendam  esse  saltem  insinuat: 
et  idem  facit  cum  transsubstantiationem  ait  convenire  cum  crea- 
tione in  eo  quod  neutra  habeat  subiectum  commune  utrique 
termino,  quasi  dicat  per  utramque  aliquid  produci  sine  subiecto, 
in  quo  recipiatur. 

Praeterea  S.  Thomas,  eadem  quaestione,  articulo  2.,  et  om- 
nino excludit  corpus  Christi  esse  in  Eucharistia  per  loci  muta- 
tionem; et  ait  «relinquitur  quod  non  possit  aliter  corpus  Christi 
incipere  esse  de  novo  in  hoc  sacramento  nisi  per  conversionem 
substantiae  panis  in  ipsum».  Idem  repetit,  articulo  4.;  et  insu- 
per a.  7.  dicit  terminum  huius  conversionis  esse  corpus  Christi; 
et  art.  8.,  postquam  docuerit  ^vere  et  proprie  dici  « ex  non  ente 
fit  ens,  et  ex  pane  corpus  Christi»,  ad  3.  ait:  «In  hac  conver- 
sione sunt  plura  difficiliora  quam  in  creatione,  in  qua  solum 
hoc  est  difficile,  quod  aliquid  fit  ex  nihilo,  quod  tamen  pertinet 
ad  proprium  modum  productionis  primae  causae,  quae  nihil 
aliud  praesupponit;  sed  in  hac  conversione  non  solum  est  dif- 
ficile quod  hoc  totum  convertatur  in  illud  totum,  ita  quod  ni- 
hil prioris  remaneat  Qjuod  non  pertinet  ad  communem  modum  pro- 
ductionis alicuius  causae) ; sed  etiam  habet  hoc  difficile  quod  ac- 
cidentia remaneant,  corrupta  substantia;  et  multa  alia». 

Probatur  3.  — Ex  ratione  theologica;  quia  transsubstantiatio 
cum  sit  vera  conversio,  et  quidem  substantialis,  requirere  vide- 
tur ut  pro  termino  formali  habeat  substantiam  in  quam  fit  con- 
versio, non  solum  quatenus  circa  eam  substantiam  versetur,  sed 
etiam  quatenus  illam  vel  omnino  producat,  vel  saltem  de  se 
sufficiens  foret  ad  eam  producendam.  Et  inde  est  quod  adductiva 
actio,  quae  ad  solam  praesentiam  accidentalem  terminatur,  trans- 
locationem quidem  explicare  posset,  sed  non  videtur  sufficiens 
ad  explicandam  transsubstantiationem. 

Hic  autem  duo  adnotari  debent.  Primum  est,  per  transsub- 
stantiationem fieri  mutationem  aliquam  late  sumptam  in  corpore 
Christi;  quia  ex  vi  illius  actionis  aliter  se  habet  quam  prius: 
primario  quidem  et  per  se,  quia  in  suo  esse  substantiali  habet 
dependentiam  quam  antea  non  habebat,  cum  iam  per  novum  in- 
fluxum causae  agentis  recipiat  idem  esse  substantiale;  secundario 
autem  et  consequenter,  quia  acquirit  novam  praesentiam  realem, 
quam  non  habebat.  — S.  Thomas  utique  dicit  corpus  Chiisti 

non  mutari  per  hoc  quod  praesens  sistitur  in  Sacramento:  sed 
verba  S.  Doctoris  intelligenda  sunt  vel  de  mutatione,  quae  fieret 
in  corpus  Christi  prout  est  in  coelo;- vel  de  mutatione  proprie 
dicta,  quae  requirit  ut  idem  sit  subiectum  formae  deperditae  et 
acquisitae;  nam  proprie  loquendo  id  quod  creatur,  non  mu- 
tatur. 

Secundo  est  adnotandum,  corpus  Christi,  prout  est  in  Sacra- 
mento, nullam  habere  physicam  dependentiam  a seipso  prout  est 
in  coelo,  quantum  est  ex  vi  physicae  actionis,  qua  in  Sacramento 
reproducitiir  et  conservatur ; est  enim  actio  transsubstantiationis  de 
se  sufficiens  ad  corpus  Christi  producendum  et  conservandum,  si 
iam  non  praeexisteret : at  moraliter  et  ex  voluntate  Dei  omnimodam 
a seipso  dependentiam  habere.  Nam,  ut  egregie  notat  P.  Coninck 
« Deus  non  statuit  illud  (Christi  corpus)  aut  reproducere,  aut  con- 
servare modo  sacramentali,  nisi  dependenter  ab  existentia  naturali. 
Unde  corpus  Christi  ponitur  in  Sacramento  gloriosum,  vel  non 
gloriosum,  prout  alibi  modo  naturali  existit.  Secundo,  quia  forma 
esset  falsa,  si  dum  pronuntiatur,  Christus  non  existeret;  quia 
tunc  minister  non  posset  ex  persona  ipsius  dicere : ‘ hoc  est  cor- 
pus meum\  Sed  haec  ratio  secunda  non  probat  absolute  Chri- 
stum debere  existere  modo  naturali,  sed  tantum  debere  aliquo 
modo  alicubi  existere,  dum  pronuntiatur  forma;  quia  haec  ab- 
solute esset  vera,  etsi  nullibi  aliter  existeret  quam  sacramenta- 
liter  ». 

Hac  animadversione  facta  corruunt  multae  difficultates,  quae 
a defensoribus  aliarum  opinionum  proponuntur ; et  facile  respon- 
detur obiicienti:  si  Christus  constitueretur  in  Sacramento  per 
actionem  ad  substantiam  terminatam,  et  de  se  productivam^  verba 
haberent  vim  ad  ponendum  ibi  corpus  Christi,  etiamsi  alibi  non 
existeret;  quod  nequit  admitti.  Sequela  in  hoc  argumento,  ex 
paulo  ante  dictis,  falsa  est:  Deus  enim  statuit  corpus  Christi 
modo  sacramentali  reproducere,  dependenter  ab  existentia  eius 
naturali. 

Nec  magis  valent  contra  sententiam,  quam  amplectimur,  obie- 
ctiones  aliae  similiter  desumptae  ab  inconvenientibus.  Dicitur 
I.  — si  corpus  Christi  in  Eucharistia  aflirmatur  praesens  per 
actionem  productivam,  illud  sub  speciebus  eucharisticis,  ex  pane 

* In  5.  S.  Thomae,  q.  75.  a.  4.  n.  167. 

productum,  non  erit  corpus  ex  Maria  natum;  sicut  vinum  ex 
aqua,  iussu  Christi,  factum  in  Cana  Galileae  non  erat  vinum  de 
vite.  — Respondetur  negando  illationem,  nam  xdzm  omnino  cor- 
pus quod  primo  ex  B.  Virgine  natum  est,  reproducitur  ex  pane 
in  Eucharistia:  et  exemplum  vini  per  miraculum  producti  a 
Christo  in  Cana  non  respicit  rem  praesentem,  quia  illud  primo 
productum  fuit  ex  aqua,  et  hanc  ob  causam  non  fuit  vinum  de  vite. 

Dicitur  2.  — Posita  doctrina,  quam  amplectimur,  toties  sub- 
stantia corporis  Christi  annihilaretur  quoties  desinunt  species 
Eucharisticae,  cum  talis  desitio  sit  qualis  est  productio : — sed 
pariter  negari  debet  sequela,  quia  corpus  Christi  alibi  existit,  ac 
proinde  quando  corrumpuntur  species,  desinit  sub  illis  esse,  sed 
non  desinit  esse  simpliciter;  desitio  autem  tum  talis  est  qualis 
productio,  cum  desitio  est  rei  primo  productae,  non  vero  rei 
reproductae,  et  iam  alibi  existentis. 

Dicitur  3.  — Actio  substantialis,  quam  tenemus  esse  neces- 
sariam ut  transsubstantiatio  recte  explicetur,  attingit  substantiam 
corporis  Christi  secundum  se,  non  vero  praesentiam  corporis 
Christi  sub  speciebus;  requiritur  ergo  alia  actio  per  quam  cor- 
pus fiat  praesens  sub  illis  speciebus:  at  si  ita  se  res  habet,  iam 
actio,  per  quam  corpus  Christi  praesens  fit  speciebus,  sufficiens 
per  se  solam  est  ad  mysterium  transsubstantiationis  declarandum, 
et  in  quantum  possumus  intelligendum.  Ergo.  — Resp.,  posita 
actione  substantiali  reproductiva  corporis  Christi,  non  requiritur 
alia  actio  ad  constituendum  corpus  hoc  sub  speciebu*?.  Etenim 
in  omni  actione  necessarium  est  ut  fiat  alicubi;  et  ideo  sicut  ex 
actione  substantiali  reproductiva  corporis  Christi,  secundum  se 
considerata,  resultat  esse  substantiale  istius  corporis ; sic  ex  prae* 
sentia  eiusdem  actionis  consequitur,  — scite  notat  Suarez  — ut 
terminus  eius  hic  potius,  quam  alibi  fiat;  ita  ut  praesentia  ac- 
tionis  sit  quasi  fieri  praesentiae  termini:  ac  proinde  actio,  quae 
corpus  Christi  sub  'speciebus  panis  reproducit,  illud  sub  eis  prae- 
sens facit. 

Placet  quae  de  transsubstantiatione  hucusque  disputavimus 
concludere  verbis  Sancti  Bonaventurae  ^ : — « Haec  est  mutatio 


* In  3.  S.  Thomae,  disp.  50.  s.  4.  n.  16. 

* In  4.  sent.  dist.  ii.  p.  i.  a.  i.  q.  2. 

singularis,  quae  nullum  simile  plenum  habet.  Assimilatur  tamen 
in  aliquo  aliis.  Quia  enim  in  hac  mutatione  nihil  commune  ma- 
net, assimilatur  creationi.  Quia  vero  principium  initiale  non  est 
nihil,  sed  aliquid;  ideo  dissimilis  est  creationi,  et  similis  genera- 
tioni. Quia  vero  terminum  finalem  non  habet  aliquid  de  novo 
factum,  sed  prius  existens ; ideo  est  dissimilis  generationi  et  si- 
milis augmento.  Quia  vero  corpus  Christi  ex  hoc  non  crescit,, 
sed  in  pluribus  locis  existit;  ideo  dissimilis  augmento,  et  similis 
loci  mutationi.  Quia  vero  in  alio  loco  existit,  et  a proprio  non 
recedit,  et  aliquid  in  ipsum  transit;  ideo  omni  motui  et  muta- 
tioni dissimilis  est,  et  est  prorsus  mutatio  singularis  ». 


ARTICULUS  SEXTUS 
De  obiectiva  realitate  specierum  sacramentalium. 

Sensuum  testimonio  constat  in  Eucharistia  manere  species  panis 
et  vini  nullatenus  mutatas ; quantitatem,  nempe,  figuram,  colo- 
rem, saporem,  atque  his  similia : quaeritur,  habentne  species  illae 
realem  extra  nos  existentiam.  necne?  Vel  aliis  verbis,  quaeritur 
utrum  species  Eucharisticae  sint  aliquid  reale  quod,  ante  conse- 
crationem, in  pane  et  vino  tamquam  in  proprio  subiecto  inerat, 
et  peracta  consecratione  maneat,  ex  divina  virtute,  sine  subie- 
cto:— an  potius  quantitas  et  qualitates  panis  et  vini  quae  a sen- 
sibus percipiuntur,  post  consecrationem  Eucharistiae,  non  ma- 
neant, quia  separari  nequeunt  a substantia  panis  et  vini,  a qua 
realiter  non  distinguuntur;  adeoque  ex  supernaturali  operatione 
divina  sit  ut  illae  species  nobis  appareant,  tamquam  id  quod  ex 
pane  et  vino  remanserat,  quamvis  realiter  et  obiective  nihil  su- 
persit. Hanc  doctrinam,  ab  aetate  qua,  reiecta  philosophiae  Ma- 
iorum traditione,  theologi  de  natura  corporum  iuxta  Cartesia- 
norum  principia  opinari  coeperunt,  quidam,  — inter  quos  prae- 
cipuus fuit  P.  Emmanuel  Maignan  in  opere  cui  titulus  Philosophia 
sacra,  — primo  timide,  deinde  maiori  securitate  propugnaverunt. 
— Putaverunt  enim  isti  Doctores  species,  quas  in  Sacramento 
videmus,  explicare,  sive  asserendo  Deum  esse,  qui  immediata  sua 
operatione  ita  immutat  sensus  nostros,  ut  ipsi  eodem  m^do  af- 

ficiantur  sacramentalibus  speciebus  post  consecrationem,  ac  af- 
ficerentur si  adhuc  existeret  panis  et  vini  substantia  ut  erat  ante 
consecrationem;  sive  dicendo  Deum  removere  corpora  a loco 
quem  occupare  deberent  panis  et  vinum  si  adessent,  et  sic  in 
corporibus  circumstantibus  agere  ut  exinde  haberentur  extensio, 
impenetrabilitas,  pondus,  color  et  alia,  quae  a corporibus  prae- 
sentibus produci  solent. 

Quid  autem  in  Traditione  catholica  hac  de  re  doceatur,  ac 
proinde  quid  circa  eam  teneri  debeat,  patebit  ex  propositione 
sequenti,  quam  ut  nobis  certam  proponimus  ac  vindicamus. 

THESIS  V. 

In  Eucharistia  species  sacrameniales  panis  et  vini,  obiectivarn  ha- 
bentes realitatem,  manent  sine  subiecto. 

Probatur  thesis  i.  — Ex  doctrina  Patrum,  in  quorum  scri- 
ptis non  modo  nullum  minimum  verbulum  illius  actionis  divi- 
nae, quam  adversarii  defendunt,  invenire  est;  sed  apertissima 
loca  occurrunt,  ubi  realitas  specierum  sacramentalium  decla- 
ratur. 

Et  sane  Patres  sine  ambiguitate  eam  docent,  quum  species 
spnsihiles  vel  rem  tnaterialem  appellant,  ut  dixit  Origenes  loco  a 
nobis  iam  citato  (pag.  552.);  vel  rem  sensibilem  vocant,  ut  S.  loan- 
nes  Chrysostomus  (hom.  82.  in  Matth.)  locutus  est.  « Cum  ergo  », 
inquit,  « Sermo  dicat : ‘ hoc  est  corpus  meum  \ obferSperemus 
et  credamus  et  spiritualibus  oculis  ipsum  respiciamus.  Nihil  enim 
sensibus  percipiendum  Christus  nobis  tradidit,  sed  in  rebus  qui- 
dem sensibilibus,  omnia  vero  intelligibilia  (mente  et  fide  suspi- 
cienda) ». 

Eamdem  obiectivarn  realitatem  specierum  sacramentalium  Pa- 
tres docent  cum  in  Eucharistia  duo  distinguunt : upum  nempe  quod 
saframentum.  vel  signum  vocant  corporis  Christi;  et  aliud^  quod 
est  corpus  ipsum  sub  illo  si^no  realiter  contentum.  Hinc  S.  Au- 
gust.  ait  (1.  contra  Adim.  Manichaeum):  «Non  dubitavit  Domi- 
nus dicere  ‘hoc  est  corpus  meum’  cum  signum  daret  corporis 
sui»:  et  idem  S.  Doctor  in  epist.  23.  (al.  98.)  ad  Bonifacium: 
« sequnfium  quemdam  modum  sacramentum  cnrpnru  ChrhtL  cor- 
pus Christi  est».  — Facundus  Hermianensis  (pro  defens.  trium 

cap.  lib.  9.  cap.  5.)  dixit : « Sicut  sacramentum  corporis  et  san- 
guinis eius,  quod  est  in  pane  et  poculo  consecrato,  corpus  eius  et 
sanguinem  dicimus;  non  quod  proprie  corpus  eius  sit  panis,  et 
poculum  sanguis,  sed  quod  in  se  mysterium  corporis  eius  san- 
guinisque contineant  y) . — Aldemannus  (de  Eucharistiae  sacramento 
ad  Berengarium)  inquit  ‘ : « Quod  si  quos  movet  cur  hoc  sacra- 
mentum non  visibiliter  transmutetur  in  speciem  carnis  et  san- 
guinis, attendant  quod  Apostolus  ait,  ‘Per  fidem  ambulamus  ct 
non  per  speciem  . Ut  ergo  fides  exerceatur  credendo  quod 
non  apparet,  vitale  sacramentum  sub  specie  corporea  viriliter  latet, 
uti  anima  in  corpore.  Denique  et  baptismi  aqua  quaelibet  oculis 
intuendum  videtur,  et  homo  baptizatus,  quid  aliud  quam  quod 
antea  erat  apparet  ? . . . . O animalis  homo  qui  non  percipit  ea 
quae  Dei  sunt». 

Insuper,  doctrinam  quam  defendimus  certam  atque  indubita- 
bilem fuisse  apud  Patres,  manifestum  est  ex  argumento  quod 
ipsi  urgebant  contra  Monophysitas.  Nam  ad  haeresim  suam  con- 
firmandam abutebantur  Monophysitae  dogmate  conversionis  panis 
et  vini  in  corpus  et  sanguinem  Domini,  et  ex  hac  conversione 
arguebant  humanam  naturam  Christi  in  divinam  naturam  sic 
fuisse  conversam,  ut  humanitatis  Christi  proprietates  visibiles,  cir- 
cumscriptio nempe,  figura,  color  -et  aliae  similes  quae  conspicie- 
bantur, apparentes  essent  sed  non  reales.  Ex  eodem  tamen  mys- 
terio Patres  haereticos  revincebant:  et  ex  realitate  quantitatis  et 
qualitatum  panis  ac  vini,  quae,  facta  conversione  substantiarum 
manent  sine  mutatione,  tamquam  unius  sacramenti  pars  sensibilis 
cum  parte  non  sensibili,  idest  cum  corpore  et  sanguine  Christi, 
ostendebant  et  declarabant  realitatem  humanae  naturae,  quae  abs- 
que sui  mutatione  manet  cum  divinitate  unita  in  una  persona 
Verbi  Dei. 

Profecto  si  species  sacramentales  non  essent  accidentia  panis 
et  vini  quae,  peracta  transsubstantiatione,  in  Eucharistia  realiter 
manerent  sine  subiecto,  ac  proinde  si  vera  esset  doctrina  recen- 
tiorum,  quos  impugnamus ; quin  ullam  potuissent  analogiam  ex 
Eucharistiae  mysterio  deducere  Patres  adversus  Monophysitas, 
analogia  potius  istius  mysterii  respondisset  horum  haeresi  de  hu- 
mana natura  in  divinam  transmutata  et  de  apparenti  tantum  os- 

^ Migne,  P.  L.  t.  143.  p.  1294. 

tensione  proprietatum  sensibilium  humanitatis  in  Christo.  Reco- 
lantur loca  Patrum  quae  exposuimus  in  thesi  praecedenti  (p.  552.): 
— hic  satis  erit,  ex  illis,  pauca  sed  clarissima  verba  referre  Theo- 
doreti.  Orthodoxus  ait:  «Captus  es  (haeretice)  retibus,  quae  ipse 
texuisti.  Neque  enim  post  sanctificationem  mystica  symbola  re- 
cedunt  a sua  natura:  manent  enim  in  priori  essentiae  et  figura  et 
forma  aspectabili,  et  visibilia  sunt  et  tangibilia,  qualia  crant^ius  ». 

Eamdem  veritatem  inculcabat  B.  Lanfrancus,  retorquens  ad- 
versus Berengarium  argumentum,  quod  hic  pro  defensione  Sa- 
cramentariorum  haeresis  proferebat.  Bercngarius  aiebat : « Sacri- 
ficium Ecclesiae  duobus  constat,  duobus  conficitur,  visibilienn- 
visihjji^  snr^ram^pto  et  re  safrnmpnti ; quae  tamen  res,  id  est  Chri- 
sti corpus,  si  esset  prae  oculis  visibilis  esset,  sed  elevata  in  coe- 
lum, sedensque  ad  dexteram  Patris  usque  in  tempore  restitutio- 
nis omnium coelo  devocari  non  poterit;  sicut  Christi  per- 

sona  Deo  constat  et  homine  ».  Reponebat  Lanfrancus  h «Caiphas, 
cum  esset  pontifex  anni  illius,  verum  de  Salvatore  nesciens  pro- 
phetavit  Verum  quidem  dixit,  verum  tamen  quo  eius  ver- 

bum vergeret  ignoravit.  Sic  et  tu,  volens  loqui  contra  causam 
nostram,  manifeste  quam  defendendam  suscepimus  asseris  partem 
nostram.  Hoc  est  namque  quod  dicimus,  hoc  modis  omnibus 
contra  te  ac  sequaces  tuos  approbare  centendimus,  sacrificium 
scilicet  Ecclesiae  duobus  confici,  duobus  constare,  visibili  ele- 
mentorum specie,  ct  invisibili  Domini  lesu  Christi  carne  et  san- 
guine, sacramento  et  re  sacramenti;  quae  res  (ut  verbis  tuis  utar) 
est  corpus  Christi,  sicut  Christi  persona,  te  quoque  auctore,  con- 
stat et  conficitur  Deo  et  homine,  cum  ipse  Christus  sit  verus 
Deus,,  et  verus  homo,  quia  omnis  res  illarum  rerum  naturam  et 
veritatem  in  se  continet  ex  quibus  conficitur.  Conficitur  autem, 
te  etiam  teste,  sacrificium  Ecclesiae  sacramento  et  re  sacramenti, 
id  est  corpore  Christi». 

Verum  a saeculo  XL,  propter  exortam  haeresim  Berengarii, 
Patres  fusius  et  ex  professo  tractantes  de  Eucharistiae  mysteriis, 
doctrinam,  quam  vindicamus,  docuerunt  expressis  verbis  et  ea- 
dem, qua  nunc  utimur,  usi  sunt  formula  ad  eam  significandam. 

Hildebertus,  Episcopus  Cenomanensis,  quem  S.  Bernardus 
vocavit  magnum  sacerdotem  excelsum  in  verbo  gloriae,  et  magnam 


* L.  de  corpore  et  sanguine  Domini  c.  10. 


Digitized  by  CjOOQie 


5yO  PARS  I.  — DE  RKALI  CHRISTI  PRAESENTIA  IN  EUCHARISTIA. 

Ecclesiae  columnam,  in  Brevi  tractatu  de  sacram,  altaris,  dum  in 
hoc  augustissimo  mysterio  ostendit  divinam  virtutem  supra  omnem 
captum  hominis  operari,  ait : a Numquid  ei  (homini)  capabile 
est  qualiter  substantia  panis  et  vini  in  substantiam  corporis  et 
sanguinis  Domini  conversa,  non  tamen  conversa  sunt  pariter,  sed 
manent  immutata,  sine  panis  et  sine  vin i _ substantia,  tam  panis 
quam  vini  accidentia  ? Quomodo  accidentia  sine  subiecto,  vel  haec  ac^ 
cidentia,  in  quo  nata  sint,  sine  subiecto  ? Via  in  istis  est  ignota  ra- 
tioni, sed  non  penitus  ignota  fidei.  Ratio  hic  totum  ignorat;  sed 
fides  praesumit  quod  ratio  non  capit. . . . Novit  fides  per  gratiam 
quod  ratio  per  nullam  scire  potest  experientiam». 

Saeculi  XII.  tria  tantum,  brevitatis  causa,  testimonia  proferam 
insignia.  Abhaf;  in  libro  de  sacramento 

altaris  J|gu^‘ : « Similitudo  illa  panis,  quae  in  altari  carnis  ocu- 
lis se  mgent,  per  se  inspecta,  non  est  corpus  Domini.  Sed  cum 
esset  quidem  priori  substantiae^  i^  est  pani  inhaerens,  vel  accidens* 
migrante  in  Dominicum  corpus  substantia  cui  inhaerebat,  reman- 
ad  peragendum  sacri  institutum  mysterii.  Quod  quidem  contra 
usum  et  rationem  est  mundanae  sapientiae,  ut  sublata  substantia, 
substantiae  accidens  subsistat.  Sed  legi  naturae  non  subiacet  Deus; 
imo  ipsius  legis  lex  est  Creator  suus.  Potestque  accidentia,  sub- 
ducto substantiae  fundamento,  vel  continere,  vel  in  aliam  trans- 
ferre substantiam:  qui  terram,  vel  secundum  unum  prophetam 
‘appendit  in  nihilum’  (lob.  xxvi.),  vel  secundum  alium,  ‘super 
maria  fundavit,  et  super  flumina  praeparavit  eam  ’ (Ps.  xxiii.). . . 
Est  igitur  in  mysteriis  vera  Dominici  corporis  substantia,  sed 
absque  visibili  specie  sua;  et  est  vera  species  visibilis  panis  sed 
absque  substantia  sua. . . . Nihil  enim  falsum  putandum  est  in 
sacrificio  veritatis  vel  sicut  fit  in  magorum  praestigiis,  ubi  delu- 
sione quadam  falluntur  oculi,  ut  videatur  illud  esse  quod  non 
est  omnino ; sed  vera  species  visibilis  panis,  quae  fuit  in  pane, 
ipsa  facta  praeter  substantiam  suam,  quodammodo  in  aliena  pe- 
regrinatur, continente  eam  qui  fecit  eam,  et  ad  suum  transfe- 
rente corpus.  Quae  tamen  translata  ad  corpus  Domini,  non  eo 
modo  est  ad  illud  quomodo  accidens  ad  substantiam:  quia  cor- 
pus Domini,  quantum  in  sua  substantia,  nec  album  efficit  al- 
bedo  illa,  nec  rotundum  rotunditas  illa;  sicque  de  reliquis». 


* Migne,  P.  L.  tom.  i8o.  p.  343. 

p.  Algerus . in  opere  de  sacramentis  corporis  et  sanguinis  Do- 
mini, 1.  I.  c.  7. de  speciebas  eucharisticis  ex  professo  agens, 
earum  multis  argumentis  demonstrat  obiectivam  realitatem,  et 
inter  alia  haec  habet:  « Cum  autem  in  Sacramento  forma  panis, 
soliditas,  color,  sapor  sentiatur,  vel  verum  hoc  esse,  vel  phanta- 
sticum dicitur.  Sed  absit  ut  perfecta  veritas  phantasiae  fallacia 
adstruatur,  maxime  cum  ipsi  angeli,  et  ipse  Spiritus  Sanctus  in 
columba  vel  linguis  igneis,  quoties  apparuisse  leguntur,  non  phan- 
tastica, sed  vera  corpora  in  aere  assumere  adstruantur ; et  in  ce- 
teris omnibus  sacramentis  Novi  Testamenti  et  Veteris,  nihil  phan- 
tasiae, sed  omnia  vera  inveniantur.  Absurdum  enim  revera  est, 
ut  quod  non  vere  est,  veritatem  approbet;  et  quod  de  se  fallit 
aestimationem,  de  alio  veram  exhibeat  fidem.  Phantastica  enim 
illusio,  magicis  congruit  et  diabolicis  fraudibus:  veritatis  autem 
assertio,  divinis  sanctionibus.  Ne  ergo  phantastica  species,  sacra- 
mento Christi  aliena  prorsus  et  indigna,  superinduci  credatur, 
quae  magis  novit  fallere  quam  veritatem  astruere,  quomodo  id 
non  solum  rationi,  sed  et  auctoritati  sit  contrarium,  videamus». 

Et  paulo  post:  « Sacrificium  enim  Ecclesiae  revera  vexiialau, 
pi  naturam  in  se  contlnpA  parum  rerum  ex  quibus  conficitur,  quia 
vere  et  naturaliter  continet  corpus  Christi  et  sanguinem,  et  ni- 
hilominus  vere  et  naturaliter  elementorum  eamdem  quae  fuerat  speciem. 
Alioquin  quomodo  verum  erit,  quod  de  elementis  sacramentali- 
bus  Ambrosius  dicit,  ut  sint  quae  erant,  et  in  aliud  commutentur, 
nisi  de  eis  in  sgcrn^e^o  et  aliquid  reservetur,  ut  sit  quod  fuerat, 
et  aliquid  mutetur,  ut  melius  fiat?  » 

Robertus  Cardinalis  Pullus,  in  libro  8.  Sententiarum  (cap.  5.) 
ait : « Cum  autem  panis  in  carnem,  vinum  quoque  virtute  Christi 
vertatur  in  sanguinem,  substantia  utique  vini  et  panis  desinit  esse 
quod  fuerat,  idque  fit  quod  prius  non  erat:  proprietates  tamen 

amboj-um  trans  eunti  Transit  itaque  substantia,  sed 

manet  forma ; neutrum  miraris,  sed  Omnipotentem  contemplaris. 
Quamobrem  non  est  sensuum  dpLidn^  sed  vera  rei  comprehensio, 
quod  cum  Dominica  in  mensa  sit  solum  caro  et  sanguis,  nihilo- 
minus  tamen  vini  flatura  percipiatur  et  panis.  Non  tamen  quod  caro 
et  sanguis  huiusmodi  sint  qualitatis ; verum  quod  post  mutatio- 
nem utriusque  substantiae,  non  mutatur  qualitas  naturae.  Haec 


* Migne,  tom,  cit.  p.  759. 

qualitas  tamen  frangendo  et  conterendo  aliter,  aliterque  variatur, 
res  ipsa,  quae  sub  specie  latet,  nullo  modo  alteratur  ». 

Demum,  ut  ostendam  communem  hac  in  re  doctrinam  Ec- 
clesiae, addam  gravissimum  testimonium  quod  saeculo  XIII.  pro- 
tulit Innocentius  IIL  Hic  enim  in  opere  de  sacro  altaris  mysterio, 
(1.  4.  c.  9.)  ait:  « Qualem  significandi  modum  habet  nomen  ac- 
cidentis iri  physica  facultate,  talem  existendi  modum  habet  acci- 
dens nominis  in  theologica  veritate.  Nam  sicut  hoc  nomen  al- 
bum significat  accidens  in  substantia  id  est,  in  adiacentia;  sed 
hoc  nomen  albedo  significat  accidens  sine  subiecto,  id  est  in  exi- 
stentia:  sic  ante  consecrationem  accidens  est  in  subiecto,  quo- 
niam existit  in  alio.  Sed  post  consecrationem  accidens  est  sine  sub- 
jecto ^ quoniam  eyisiit  per  se.:  transit  enim  substantia,  sed  remanent 
accidenria : nec  dicitur  accidens  in  vi  participii,  sed  accipiendum 

est  in  vi  nominis Non  enim  debemus  quaerere  naturam  in 

gratia,  neque  consuetudinem  in  miraculo  ». 

Probatur  thesis  2.  — Ex  unanimi  consensu  omnium  Schola- 
sticorum, breviter  celebriores  commemorabo. 

^ B.  Albertus  Magnus  (de  Eucharistia,  dist.  6.  Tract.  i.  cap.  3. 
In.  14.)  inquit:  «Dicendum  est,  quod  in  veritate  in  sacramento 
/remanent  accidentia  panis  et  vini  sine  omni  substantia  illis  ac- 
jcidentibus  subiecta,  quam  ipsa  sufficiunt  accidentia». — S.  Tho- 
tmas  id  saepissime  repetit  et  in  Summa  Theologica  quaestionem  77. 
integram  habet  de  accidentibus  remanentibus  in  Eucharistia,  Ex  primo 
^articulo  hic  referam  conclusionem : « Et  ideo  relinquitur  quod 
accidentia  in  hoc  sacramento  manent  sine  subiecto,  quod  qui- 
dem virtute  divina  fieri  potest:  cum  enim  effectus  magis  depen- 
deat a causa  prima  quam  a causa  secunda,  Deus,  qui  est  prima 
^ causa  substantiae  et  accidentis,  per  suam  infinitam  virtutem  con- 
'servare  potest  in  esse  accidens,  subtracta  substantia  per  quam  con- 
servabatur in  esse  sicut  per  propriam  causam,  sicut  etiam  alios 
effectus  naturalium  causarum  potest  producere  sine  naturalibus 
causis,  sicut  humanum  corpus  formavit  in  utero  Virginis  sine 
V^irili  semine  » . 

S.  Bonaventura  in  4.  sent.  (dist.  1 1.  p.  i.  a.  i.  q.  2.)  hanc  pro- 
positionem sibi  demonstrandam  proponit:  «Totus  panis  conver- 
titur  in  corpus  Christi  in  Eucharistia,  solis  accidentibus  rema- 
nentibus ».  Et  in  Compendio  theologicae  veritatis  (lib.  6,  c.  4.)  varias 
enumerando  mutationes,  ait:  «Tertia  est  mutatio  supernaturalis. 

Ut  quando  nec  materia  nec  sublectum  manet,  sed  tantum  acci- 
dentia sine  snbiecto.  Et  talis  mutatio  est  in  transsubstantiatione 
corporis  Christi».  — Duns  Scotus,  Doctor  subtilis,  in  4.  dist.  12. 
q.  6.,  hanc  defendit  conclusionem:  «Dum  manet  Eucharistia, 
non  est  ibi  substantia  corporis  Christi.  Accidentia  etiam  manent 
Ume  sine  subiecto  ».  Ocham  in  4.  dist.  ii.  q.  6.  dicit:  «In  ista 
transsubstantiatione  non  includitur  nisi  quod  species  illae  ibi  rea- 
liter  maneant,  et  quod  substantia  non  maneat  in  se  realiter;  et 
quod  ibi  sit  realiter  corpus  Christi,  non  quantitative  ».  Gabriel 
Biel,  in  4.  dist.  12.  q.  i.  sic  habet:  « 1“  Conclusio.  — Accidentia 
panis  et  vini  post  consecrationem  manentia  per  se  stant,  nulli 
subiecto  inhaerentia». 

Citavimus  Scholasticos  antiquiores;  sed  eorum  doctrinam  quoad 
rem  praesentem,  omnes  recentiores  tenuerunt,  saltem  usque  ad 
mediam  partem  saeculi  XVII.:  quinimo  Toletus,  Suarez,  de 
Lugo,  Coninck  aliique  docebant  illam  doctrinam  ut  de  fide  de- 
finitam. — Constat  igitur  unanimem  inveniri  consensum  Theolo- 
gorum, a saeculo  XII.  ad  saeculum  saltem  XVII.  quoad  accidentia 
in  Eucharistia  manentia  sine  subiecto;  et  constat  hunc  consen- 
sum non  fundari  in  quadam  opinione  universaliter  tunc  recepta, 
sed  in  principiis  fidei  et  in  Traditione  ecclesiastica.  Huiusmodi 
vero  concors  sententia  ostendit  doctrinam,  quam  de  speciebus 
sacramentalibus  defendebat,  fuisse  traditam;  nam  in  iis  quae  ad 
fidei  dogmata  pertinent.  Theologorum  consensus  unanimis  in- 
dubium est  indicium  veritatis  traditae. 

Probatur  thesis  3.  — Ex  Decreto  Concilii  Constantiensis  a 
Papa  Martino  V.  approbato : damnatus  enim  ab  illo  fuit  articu- 
lus secundus  Wikleffi,  quem  non  semel  citavimus,  et  hic  iuvat 
iterum  referre : « Accidentia  panis  non  manent  sine  subiecto  in 
eodem  (altaris)  sacramento  » . 

Porro  ut  ratio  condemnationis  a Concilio  et  a Pontifice 
pronuntiatae  appareat,  et  manifesta  fiat  vis  argumenti  quod  pro 
thesi  nostra  ex  hac  damnatione  exurgit,  quaedam  historice  re- 
colenda sunt;  quae  praecludent  etiatn  omnia  adversariis  nostris 
subterfugia  ad  evadendam  illam  damnationem.  Facta  narrabit,  et 
mentem  Concilii  atque  Pontificis  aperiet  nobis  Thomas  Walden- 
sis,  Carmelita  Anglus,  qui,  iussu  Regis  Henrici  V.,  opus  de  sa* 
cramentis  contra  errores  Wikleffi,  et  ad  exponendam,  propugnan- 

damque  genuinam  Ecclesiae  fidem  scribere  coepit  anno  1425., 
idest  post  septem  annos  a Decretis  Concilii  Constantiensis  et 
Martini  V.  adversus  Wikleffum.  Postquam  opus  perfecerat,  sci- 
licet an.  1427.,  Waldensis  Romam  ad  Pontif.  Martinum  V.  id 
transmiserat,  ut  Apostolico  iudicio  probaretur:  et  reapse  Sum- 
mus Pontifex,  diligenti  Doctorum  praemisso  examine,  opus  illud 
coram  Cardinalibus  approbavit. 

Itaque  in  Doctrinali  fidei,  de  sacramento  Eucharistiae  cap.  76., 
refert  Waldensis  verba  Wikleffi  desumpta  ex  secunda  parte  ser- 
monum illius  haeretici,  sermone  58.;  et  haec  sunt:  «A  tem- 
pore», inquit  Wikleff,  « Innocentii  III.,  — nescitur  utrum  catho- 
lice, an  haeretice  sentiebat,  — ad  unam  tamen  coguntur  obedientiam 
illius  Ecclesiae,  tamquam  fidem,  quod  credatur  accidens  esse  sine 
subiecto  in  hoc  sacramento.  Sed  nec  afferunt  rationem,  nec  Scri- 
pturam, ut  debeat  ita  credi:  ideo  fideles  in  Domino  istud  renuiJnt ». 
Et  infra  prosequitur : « Similiter  quod  accidens  sit  sine  subiecto, 
tam  Philosophi,  quam  Theologi  renuerunt;  propter  hoc  quod 
non  potest  sic  esse  de  potentia  Dei  absoluta».  In  libro  autem 
de  Apostasia  c.  i.  Wikleffus  ait:  «Nedum  Philosophi,  sed  omnes 
sancti  de  millenario  Christi  ‘ tacuerunt  accidens  esse  sine  sub- 
iecto». Et  cap.  5.  asserit:  «Si  ergo  oportet  fidelem  credere  ut 
fidem  catholicam,  quod  sacramentum  altaris  sit  accidens  sine 
subiecto,  et  Porphyrius  et  Aristoteles  in  isto  verissime  ac  per- 
tinentissime laborarunt,  oportet  in  isto  canonizare  suas  senten- 
tias ». 

Has  haereticas,  falsas,  et  calumniosas  assertiones  ^ingillatim 
refutat  Waldensis  ex  professo  a c.  74.  ad  84.  Ostendit  enim 
« quod  determinatio  Innocentii  et  Ecclesiae  de  accidente  sine 
subiecto  suo,  non  est  contra  omnes  ethnicos  philosophos»:  de- 
monstrat « Vikleffum  in  materia  de  accidente  Parmenidis  et 
Anaxagorae  errores  sequi »;  probat  sententiam  WiklefE,  « quod 
substantia  sit  accidens  re  et  essentia,  Philosophis  magnis  et 
praecipuis,  et  nedum  eis,  sed  omnino  magnis  Theologis  transiisse 
in  derisum»:  docet  «quod  determinatio  accidentis  sine  subiecto 
est  consona  sanctis  de  millenario  Christi)^:  demum  refutat  omnia 

* Millenarium  Christi  vocat  Wikleff  primos  mille  annos,  qui  ab  Ecclesiae 
Cliristi  primordiis  effluxerunt.  Haec  autem  sententia  erat  illius  haeretici  quod 
soli  audiendi  sint  Patres  qui  in  primo  Millenario  scripserunt;  ceteri  vero  de- 
serendi. 

argumenta  Wikleffi.  Et  quia  Wikleftus  urgebat  novellam  esse 
istam  fidem  de  accidente  sine  subiecto,  quia  haec  formula  non 
inveniebatur  in  epistolis  Pauli,  aut  apud  antiquiores  Patres ; 
Waldensis  probat  « articulos  omnes  fidei  lucidiores  factos  esse 
post  contradictiones  haereticorum»,  et  illam  de  accidente  «non 
novellam  fidem,  sed  eiusdem  fidei  novam  esse  declarationem». 
Addit  etiam:  «Et  si  petatur  ratio  Decreti  Concilii  de  fide  ac- 
cidentis sine  subiecto,  dicendum,  quia  fides  principalis  articuli 

hoc  concludit Ex  prima  fide  Evangelica,  ‘hoc  est  corpus 

meum",  pure,  sine  vitio  et  proprie  intellecta,  infugibiliter  sequun- 
tur transsubstantiatio,  et  accidentis  positio  absoluta  » . 

Ex  his  omnibus  evidenter  patet  i.  — Wikleffum  doctrinam, 
quam  Ecclesia  docebat  de  permanentia  accidentium  sine  subiecto 
in  Eucharistia,  seorsum  et  per  se  sumptam  reiecisse  ut  falsam  et 
repugnantem;  2.  — Concilium  hunc  errorem  per  se  et  seorsum  sum- 
ptum  damnasse,  quamvis  dependentem  ab  alio  errore  eiusdem 
Wikleffi,  nempe  a negatione  desitionis  panis  in  sacramento; 
ideoque  duos  articulos,  doctrinam  Wikleffi  continentes,  distincte 
damnasse;  unum,  scilicet,  qui  negationem  desitionis  substantiae 
panis  asserebat,  et  est  iste:  «articulus  i.  — Substantia  panis  ma- 
terialis et  similiter  substantia  vini  materialis  remanent  in  sacra- 
mento altaris»;  alterum,  a primo  dependentem,  sed  ab  eo  di- 
stinctum, qui  continebat  specialem  errorem  Wikleffi,  adversantem 
veritati,  speciali  et  explicita  professione,  admissae  a catholicis, 
de  accidentibus  nimirum  manentibus  in  Eucharistia  sine  subiecto; 
et  est  articulus  2.  Wikleffi  superius  citatus. 

Verum  ergo  non  est  quod  asserit  Drouin  S «in  hoc  haere- 
ticus (Wikleff)  erat,  non  quod  more  Philosophorum  accidentia 
sine  subiecto  esse  non  posse  contenderet,  de  quo  ne  quidem  co- 
gitabat : sed  quod  vellet  post  consecrationem,  elementum  panis 
accidentium,  ut  fuerat,  esse  sublectum,  nullamque  fieri  transsub- 
statiationem : hoc  itaque  sensu  debet  Synodus  Constantiensis  in- 
telligi  ». — Negavit  utique  Wikleff  transsubstantiationem,  asse- 
rendo elementum  panis  esse  subiectum  accidentium  in  Euchari- 
stia, et  Ecclesia  hanc  haeresim  damnavit;  sed  praeterea  negavit 
etiam  accidentia  Eucharistiae  manere  sine  subiecto,  idque,  — 
quod  tamen  fatebatur  esse  communem  catholicorum  fidem  a 

* De  re  sacramentaria,  1.  4.  c.  4.  sect.  i,  § 2. 

tempore  Innocentii  IIL,  — omni  argumentorum  genere  impu- 
gnavit; et  Ecclesia  hunc  alium  Wikleffi  errorem  proscripsit,  atque 
oppositam  veritatem  — quam  fideles  confitebantur,  et  haereticus 
deridebat  quia  putabat  accidentia  realiter  non  distingui  a subiecto, 
ac  proinde  non  posse  realiter  ab  eo  manere  separata,  — expressis 
verbis  confirmavit.  Haec  veritas  exprimitur  propositione,  quae 
contradictoria  est  articulo  2.  Wikleffi,  et  sic  se  habet : Accidentia 
pjtnis  et  vini  manent  in  sacramento  altaris,  et  pon  manent  ibi  cum 
subiecto,  — Et  hac  propositione  Ecclesia  statuit  species  Euchari- 
Gticas  non  esse  solam  modifirntinnem  a Deo  factam  in  sensibus 
postris,  non  esse  operationem  divinam  in  corpora  quae  nos  un- 
Idique  circumstant;  — sed  quid  reale  quod  in  pane  et  vino 

Xante  consecrationem  existebat,  et  a substantia  panis  et  vini  su- 
stentabatur; quodque,  post  consecrationem,  desinente  panis  et 
Ivini  substantia,  non  desinit  esse,  manens,  per  divinae  omnipo- 
Itentiae  miraculum,  absque  sustentatione  subiecti  in  quo  insit  et 
Vnnitatur. 

Nec  iuvat  Drouinio  quod  appellet  ad  testimonium  Alliacensis, 
quasi  ipse,  qui  interfuit  Concilio  Constantiensi,  dicat  ibi  actum 
fuisse  solum  de  errore  circa  existentiam  substantiae  panis  et  vini 
in  Eucharistia.  Petrus  de  Alliaco,  in  suis  commentariis  ad  4. 
sent.,  quos  citat  Drouin,  nihil  de  Synodo  Constantiensi  testatus 
est,  nec  testari  potuit.  «Illos  enim»,  recte  notat  Franzelin 
« scripsit  iunior,  cum  esset  magister  in  schola  Parisiensi,  30  et 
amplius  annis  antequam  senescens  Cardinalis  65  annorum,  et 
maioribus  negotiis  occupatissimus,  interfuit  Concilio.  Patet  id 
etiam  evidenter  ex  modo,  quo  in  commentariis  loquitur  de  de- 
finitione Ecclesiae  circa  absentiam  substantiae  panis  in  Eucharistia, 
quod  dogma,  post  Concilium  Constantiense,  non  potuisset  dicere 
se  nondum  videre  explicite  definitum». 

Quod  si  quis,  plene  agnoscens  nullum  esse  testimonium  Al- 
liacensis relate  ad  Concilii  Constantiensis  definitiones,  quaereret 
tamen  quid  ipse  de  accidentibus  eucharisticis  senserit,  huic  etiam 
quaestioni  respondet  Franzelin : « Exponit  in  4.  qu.  6.  art.  3.  ipsam 
recentiorum  theoriam  de  speciebus  intentionalibus,  quam  aliquis 
posset  ‘imaginari’  inquit.  ludicium  Alliacensis  de  tali  opinione 
hoc  est:  si  reperiretur  qui  ita  diceret,  ‘non  esset  propter  hoc 

* De  Eucharistia  p.  268. 

tamquam  haereticus  habendus;  aliter  enim  minus  esset  favor  fidei 
ad  doctrinam  philosophi  Pergit  continuo : ‘ quarta  et  communior 
opinio  (sic  loquitur  etiam  de  ipso  dogmate  transsubstantiationis: 
‘quarta  opinio,  inquit,  communior  est,  quod  substantia  panis  non 
remanet,  sed  simpliciter  desinit  esse')  et  cui  magis  favet  doctrina 
Ecclesiae,  est  quod  in  sacramento  accidentia,  quae  fuerant  panis, 
remanent  sine  subiecto  et  in  illis  fit  fractio,  et  hanc  teneo’  ». 

Quapropter  idem  Franzelin  merito  concludit:  «Neque  ergo 
possunt  adversarii  provocare  ad  opinionem  Alliacensis,  quae  ce- 
terum repugnans  universali  aliorum  consensui  nullius  esset  pon- 
deris; prorsus  vero  absurde  agunt,  quando  hunc  locum  ex  eius 
commentariis  volunt  constituere  normam  ad  interpretandum  sen- 
sum Concilii  Constantiensis.  Ne  vero  dicant  haec,  etiam  post 
Concilium,  ab  auctore  fuisse  probata,  quia  ea  non  correxit;  co- 
gitent de  eiusdem  modo  loquendi  quoad  transsubstantiationem, 
quem  etiam  post  Concilium  incorrectum  reliquit.  Paucis  scri- 
ptoribus animus  fuit  imitandi  Augustinum,  ut  senes  retractarent, 
quae  iuvenes  scripserant  minus  castigate.  Quamquam  si  recen- 
tiores  philosophi  catholici  admisissent  hoc  ipsum  iudicium  Al- 
liacensis, ut  in  commentariis  exstat,  non  tam  acriter  defendissent 
sententiam,  quae  non  sit  quidem  damnanda  ut  haeretica,  sed  cui 
faveat  minus  doctrina  Ecclesiae  ». 

Probatur  thesis  4.  — ex  Canone  2.,  sessionis  13.  Concilii  Tri- 
dentini.  In  hoc  namque  canone  definitur  « conversio  totius  sub- 
stantiae panis  in  corpus  et  totius  substantiae  vini  in  sanguinem , 
manentibus  dumtaxat  speciebus  panis  et  vini  »:  et  verba  canonis  sive 
spectentur  in  se  seipsis,  sive  secundum  sensum,  communiter  a 
Theologis  admissum  quando  definitio  lata  fuerat , sine  dubio 
docent  realem  et  obiectivam  existentiam  specierum  sacramenta- 
lium.  Verba  enim  per  se  spectata  ostendunt,  ex  illis  quae  realiter 
in  pane  et  vino  existebant,  aliquid,  nempe  totam  substantiam 
transire,  et  aliquid,  nempe  species,  manere;  ac  proinde  illas 
easdem  species  esse  in  Eucharistia  realiter,  peracta  transsubstan- 
tiatione,  quae  iam  fuerant  in  pane  et  vino,  sed  absque  subiecto, 
quia  substantia  panis  et  vini  desinit  esse.  — Et  insuper  verba 
Concilii  secundum  sensum  tunc  temporis  communiter  admissum 
considerata,  nequeunt  aliam  ferre  interpretationem,  quia  species 
panis  et  vini  in  Eucharistia  manentes  nonnisi  ut  accidentia  divinitus 
I.  — De  Sacramentis.  37 

absque  subiecto  sustentata,  ab  omnibus  Theologis,  et  ab  omni- 
bus fidelibus  intelligebantur. 

Hinc  nullius  ponderis  esse  potest  exceptio  adversariorum,  qui 
contendunt  divina  providentia  factum  fuisse  ut  Concilium  La- 
teranense IV.  et  Tridentinum  nunquam  accidentia  panis  et  vini 
in  Eucharistia  adesse  dixerint,  sed  species  ; quod  vocabulum  per 
se  significat  species  intentionales , non  autem  obiectiva  accidentia. 

Etenim  hic  non  quaeritur,  quid  vocabulo  species  per  se  possit 
significari,  sed  quid  tempore  Concilii,  et  in  contextu  canonis  a Con- 
cilio editi,  comma  illud  a species  panis  et  vini  manentes  tu,  in  opposi- 
tione ad  panis  et  vini  substantiam,  quae  conversa  est  in  corpus  et 
sanguinem  Christi,  significaverit.  — Porro  significationem  unicam 
habuisse  specierum  obiective  realium,  ex  dictis,  non  est  dubium. 

Si  vero  reponerent  adversarii,  locutionem  illam  « species  panis 
et  vini » habuisse  quidem  tempore  Concilii  determinatam  signi- 
ficationem quam  vindicamus,  admittere  tamen  etiam  eam,  quae 
subsequenti  tempore  invecta  fuit,  seu  specierum  intentionalium ; 
nihil  ex  hac  responsione  prorsus  proficerent.  Nam  i.  — Locutio 
a Concilio  adhibita,  si  spectetur  per  se  ipsam  in  canone  citato,  — 
praescindendo  a significatione  iuxta  quam  illo  tempore  commu- 
niter adhibebatur,  — obiectivam  dicit  existentiam  specierum  sacra- 
mentalium.  2.  — Praepostere,  ut  intelligatur  sensus  illius  locutionis, 
ab  adversariis  nostris  fit  recursus  ad  significationem  eidem  a non- 
nullis attributam,  multo  post  quam  Concilium  eam  adhibuerit. 
Sane,  sicut  quivis  sermo , ita  etiam  textus  Conciliorum  intelligendi 
sunt  secundum  usum  loquendi  et  significationem  verborum  tunc 
obtinentem , quando  verba  dicta  vel  scripta  sunt.  Hac  interpretandi 
regula  negata  sequeretur,  quod  definitionibus  Conciliorum  non 
necessario  competeret  infallibilitas  formaliter  secundum  significatio- 
nem, qua  sunt  editae,  sed  solum  verbis  materialiter  spectatis,  quia 
secundum  aliuqi  usum  loquendi  postea  inducendum  continerent 
sensum  verum.  At  omnino  contrarium  tenendum  esse  quisque 
videt;  infallibiles  enim  sunt  definitiones  tantummodo  secundum 
significationem,  qua  editae  sunt;  secundum  aliam  vero  significa- 
tionem, quae  aliquo  alio  tempore  induceretur,  possent  esse  fakae; 
et  ideo  intelligendae  sunt  quovis  tempore  secundum  significatio- 
nem verborum  et  usum  loquendi  illius  aetatis,  qua  sunt  editae 

* Franzelin,  de  Eucharistia  p.  264. 

Ceterum  ratione  optima  Concilium  Tridentinum  post  Late- 
ranense IV.  usum  est  voce  specierum^  potius  quam  accidentium. 
Quamvis  enim  illud  ipsum  dicatur  species,  quod  est  accidens, 
non  tamen  idem  conceptus  formalis  exprimitur  utroque  nomine : 
species  designat  accidens  cum  relatione  ad  nostram  perceptionem; 
accidens  vero  non  exprimit  illam  relationem,  sed  nomine  suo  tan- 
tum dicit  ordinem  quem  necessario  habet  ut  alteri  insit,  et  recipiatur 
in  subiecto.  Quapropter  cum  agebatur  de  mysterio,  in  quo  nihil 
quoad  perceptionem  sensuum  est  mutatum,  et  sola  fide  creditur 
sub  accidentibus,  quae  videntur,  non  esse  subiectum,  sed  adesse 
corpus  et  sanguinem  Domini,  aptius  adhibita  fuit  appellatio  spe- 
Clerum,  quam  accidentium. 

Sensum,  quem  declaravimus,  canonis  2.  sessionis  13.  Concilii 
Tridentini,  genuinum  fuisse  confirmatur  auctoritate  Catechismi 
eiusdem  Concilii,  iussu  S.  Pii  V.  Pontificis  Maximi  promulgati, 
ubi  (p.  2.  cap.  25.)  haec  leguntur:  «Tria  sunt  maxime  admi- 
randa atque  suspicienda,  quae  in  hoc  Sacramento  verbis  conse- 
crationis elEci  fides  catholica  sine  ulla  dubitatione  credit  ac  con- 
fitetur. I.  — Primum  est,  verum  Christi  Domini  corpus,  illud 
idem  quod  natum  ex  Virgine,  in  coelis  sedet  ad  dexteram  Patris, 
hoc  Sacramento  contineri.  2.  — Alterum  est  nullam  in  eo  ele- 
mentorum substantiam  remanere;  quamvis  nihil  magis  a sensibus 
alienum  et  remotum  videri  possit.  3.  — Tertium  est,  quod  ex 
utroque  facile  colligitur,  etsi  verba  consecrationis  id  maxime  ex- 
primunt, accidentia  quae  aut  oculis  cernuntur,  aut  aliis  sensibus 
percipiuntur,  sine  ulla  re  subiecta  esse,  mira  quadam  atque  inexpli- 
cabili ratione.  Ac  panis  quidem  et  vini  accidentia  omnia  licet  vi- 
dere, quae  tamen  nulli  substantiae  inhaerent,  sed  per  se  ipsa  constant : 
cum  panis  et  vini  substantia  in  ipsum  Domini  corpus  et  sangui- 
nem ita  mutetur,  ut  panis  et  vini  substantia  omnino  esse  desinat » . 

Probatur  thesis  5.  — Ex  rationibus  theologicis ; quarum  prima 
deducitur  ex  verbis  Christi,  « hoc  est  corpus  meum  » : nam  pro- 
positionis veritas  omnino  requirit  ut  pronomen  hoc  possit  aliquod 
individuum  sensibile  designare,  quod  in  initio  et  in  fine  propo- 
sitionis idem  sit,  saltem  per  habitudinem  ad  eadem  numero  ac- 
cidentia: debent  ergo  illa  ipsa  accidentia,  sub  quibus  substantia 
panis  erat  initio  propositionis,  manere  in  fine  eiusdem  proposi- 
tionis, quando  non  amplius  substantia  panis  adest,  sed  solum 

corpus  Christi,  in  quod  panis  substantia  conversa  fuit.  « Nece^se 
est»,  ait  S.  Thomas  «aliquid  remanere,  ut  verum  sit  quod  di- 
citur: ‘hoc  est  corpus  meum’;  quae  quidem  verba  sunt  huius 
conversionis  significativa  et  factiva.  Et  quia  substantia  panis  non 
manet,  nec  aliqua  prior  materia,  ut  ostensum  est,  necesse  est  di- 
cere quod  maneat  id  quod  est  praeter  substantiam  panis.  Huius- 
modi  autem  est  accidens  panis.  Remanent  ergo  accidentia  panis 
etiam  post  conversionem». 

Praeterea,  si  nihil  reale  sensibile  maneret  ex  pane  et  vino,  fa- 
cta transsubstantiatione.  Eucharistia  non  esset  signum  sensibile , 
ac  proinde  non  esset  sacramentum,  praesertim  cum  hostia  clau- 
deretur in  pixide : quae  omnia  repugnant  fidei.  — Insuper,  si  vera 
esset  adversariorum  doctrina,  sequeretur  in  hoc  mysterio  sensus 
nostros  rite  dispositos  decipi  circa  obiectum  suum  proprium  de- 
bite propositum;  quod  tamen  et  rationi  manifeste  repugnat,  et 
ab  Ecclesia  expresse  reficitur  cum  in  Officio  divino  de  corpore 
Christi  haec  verba  recitanda  praecipiat  “ : sensus  (in  Sacramento 
altaris)  a deceptione  redduntur  immunes,  qui  de  accidentibus  iudi- 
cant  sibi  notis  » . 

Nec  reponant  adversarii  etiamsi  accidentia  absoluta  dicantur 
existere,  semper  aliquam  inveniri  in  Eucharistia  deceptionem  sen- 
suum, cum  ex  eorum  testimonio  videatur  substantia  panis  et  vini 
adesse  sub  illis  accidentibus,  et  nulla  reapse  adsit.  Respondemus 
sensus  bene  dispositos,  non  falli  circa  obiecta  propria  sensibilia, 
debite  proposita;  et  obiecta  haec  propria  qualitates  sensibiles  esse^; 
si  ergo  hae  realiter  existunt,  dum  eas  sensus  referunt,  hi  non 
falluntur.  Cum  autem  substantia  non  sit  sensibile  proprium  sen- 
sus, sed  tantum  sensibile  per  accidens;  substantiam  sub  acciden- 
tibus existentem  non  sensus  percipere  debet,  sed  intellectus,  sive 
ex  lumine  rationis,  sive  ex  illustratione  fidei.  Sane  accidentia  sen- 
sibilia sunt  naturalia  signa  internae  substantiae,  ideoque  signifi- 
cant sub  illa  specie,  iuxta  naturae  ordinem,  latere  subiectum  pro- 
prium eorumdem  accidentium,  idest  substantiam,  quae  natura  sua 
haec  accidentia  habere  potest  et  habet:  sed  eo  ipso  quod  signi- 
ficant solum  naturaliter  sub  illa  specie  talem  latere  substantiam, 
nullatenus  excludunt  aliam  substantiam  quae  supernaturaliter  sub 

* In  lect.  6.  2.  noct.,  desumpta  ex  opusc.  57.  S.  'Fhomae. 

* Cont.  Gent.  1.  4.  c.  63. 

* V.  S.  Thomam  contra  Gentes,  1.  2.  c.  66. 

eis  adesse  possit.  — Hinc  in  augustissimo  Sacramento  altaris  ac- 
cidentia panis,  quae  manent,  ostendunt  naturaliter  sub  eis  latere 
panis  substantiam : et  in  hoc  nulla  est  falsitas,  aut  deceptio,  sed 
tota  veritas.  Quod  autem  sub  eis  non  panis  sit,  sed  corpus  Chri- 
sti, id  non  naturaliter,  sed  divina  operante  virtute  supernatur aliter 
tactum  est,  et  noscitur  per  revelationem : — ex  qua  intellectus , 
ne  iudicet  in  hoc  mysterio  de  substantia  sub  speciebus  existente, 
secundum  id  quod  naturaliter  fit  in  aliis  rebus  sensibilibus,  illu- 
stratur ac  dirigitur.  Quare,  admissa  realitate  specierum  sacramen- 
talium , nulla  in  Sacramento  veritatis  invenitur  falsitas : — nam 
fideles  non  falluntur,  quia  sciunt  testimonio  Dei  et  Ecclesiae  ibi 
esse  accidentia  sine  substantia;  et  infideles,  qui  utique  falluntur, 
vel  ex  propria  culpa  falluntur  quia  nolunt  Deo  et  Ecclesiae  credere, 
vel  solum  ex  ignorantia  mysterii,  et  non  ex  falsitate  quae  sit  in  re. 

Demum  confirmamus  thesim  ostendendo  adversarios  in  re 
praesenti  erronea  ratiocinandi  methodo  procedere,  et  inniti  ad 
suam  sententiam  defendendam  fundamento  pessimo.  — Etenim, 
ad  methodum  quod  attinet,  non  modo  theologus,  sed  Christianus 
philosophus  illam  methodum  sequi  debet,  iuxta  quam  theologiae 
subservientem  habens  philosophiam,  ita  nobilissimam  hanc  scien- 
tiam prosequatur,  ut*ad  divinam  revelationem,  et  ad  doctrinam 
a Patribus  traditam  circa  res  fidei,  aut  cum  fide  intime  coniun- 
ctas,  veluti  ad  rectricem  stellam  oculos  vertat,  eaque  praelucente, 
in  suis  investigationibus  ab  illis  caveat,  quae  plus  minusve  ad- 
versantur revelationi,  traditioni  et  sensui  Ecclesiae  ^ Quapropter 
cum  de  natura  et  qualitatibus  corporum  sermo  erit,  primo  quid 
Ecclesia  doceat  quod  cum  his  arctum  habeat  nexum  inquiri  de- 
bet, deinde  quid  conformius  doctrinae  traditae  dici  possit  inve- 
stigandum erit.  At  adversarii  nostri  oppositam  methodum  secuti 
sunt:  ex  praeconcepta  enim  philosophica  opinione,  de  distinctione 
reali  nulla  substantiam  inter  et  accidentia,  primo  statuerunt  panis 
et  vini  accidentia  in  Eucharistia  manere  non  posse  a panis  et  vini 
substantia  separata;  et  propter  hanc  opinionem  deinde  dixerunt 
species  sacramentales  obiectivam  realitatem  non  habere,  sed  appa- 
rere nobis  ut  realiter  extra  nos  existentes  ex  divina  operatione  in 
sensibus  nostris.  — Praeposteram  methodum  secuti  sunt  adversarii 
et  ad  erroneam  devenerunt  conclusionem. 

* V.  Ep.  Papae  Pii  IX.  ad  Arch.  Monacensem,  dat.  21  Dec.  1863. 

Sed  praeterea,  quid  de  opinione  philosophica,  qua  innituntur, 
dicendum  est?  De  ea,  in  Cosmologia  ut  in  proprio  loco,  agitur, 
ibique  plenissime  refutatur,  demonstrando  in  rebus  creatis,  praeter 
substantias,  accidentia  realia  a substantiis  realiter  distincta  esse 
admittenda.  Et  certe  realia  atque  a substantia  realiter  distincta 
dici  debent  accidentia  quae  et  positivae  actionis  sunt  effectus,  et 
substantiae  realem  mutationem  afferunt,  et  permanente  substantia 
advenire  possunt,  vel  discedere.  Sane  si  per  huiusmodi  accidentia, 
puta  magnitudinem,  colorem  et  alia  quae  corpori  accidunt  et  in 
eo  mutantur,  mutatio  quaedam  realis  in  corpore  efficitur,  et  ta- 
men talis  ut  ipsa  eadem  res  in  sui  natura  non  mutetur,  adeoque 
idem,  cum  fiunt,  maneat  subiectum  harum  mutationum,  ac  erat 
antequam  fierent,  et  idem  subiectum  maneat  si  id,  quod  acciderat, 
amplius  non  existat;  quis  dubitabit  quod  per  hanc  mutationem 
aliquid  a subiecto  diversum,  ac  realiter  ab  eo  distinctum,  in  sub- 
iecto  incepit  esse,  aut  in  eo  esse  desinit  ? *• 


* Leibnitz,  in  opere  posthumo  cui  titulus  Systhema  Tljeologicum,  habet  ad 
rem  nostram  sequentia  scitu  dignissima.  Opus  primo  vulgatum  fuit  Parisiis, 
anno  1819. , et  statim  post  in  Germania  editum.  Ex  anglica  versione  Caroli 
G.  Russell,  Professoris  historiae  ecclesiasticae  in  Collegio  S.  Patricii,  Maynooth, 
desumimus  loca  quae  hic  citantur.  En  verba  Leibnitzii: 

« As  there  are,  especially  among  the  members  of  the  Reformed  Church, 
some  eminent  and  acute-minded  men,  who,  deply  irabued  with  the  principies 
of  a cenain  new  and  captivating  philosophy,  imagine,  to  use  their  own  lan- 
guage,  that  they  understand  clearly  and  distincly  that  the  essence  of  a body 
consists  in  extension;  that  accidents  are  but  modes  of  a substance;  and  the- 
refore  that  they  can  no  more  subsists  wiihout  a subject,  or  be  separated  from 
a substance,  than  uniformily  of  circumference  can  be  separated  from  a circle; 
and  as  it  is  from  this  fancied  evidence  that  their  deplorable  and  almost  insu- 
perable  aversion  for  the  doctrines  of  the  Catholic  Church  arises,  I think  that 
it  is  our  duty  to  consuit  for  their  malady ; and  that  Catholic  philosophers 
should  labour  (as  the  Council  of  Lateran  directed  to  be  done  against  those 
who  erred  regarding  the  nature  of  the  soul),  not  only  to  satisfy  the  objections 
clearly  and  lucidly,  but  even  to  establish  accurately  the  contr.iry  doctrine. . . . 
Our  brief  limits , it  is  true , do  not  permit  us  to  entcr  at  much  length  into 
philosophical  discussions ; but  it  will  be  enough  for  us  to  observe,  in  passing» 
that  we  too  have  applied,  and  that  not  merely  in  a perfunctory  manner , to 
the  study  of  mathematics,  mechanics,  and  experimental  philosophy;  and  though 
it  must  be  confessed  that  in  the  beginning  we  inclined  to  the  very  opinions 
to  which  we  have  just  alluded,  yet  we  have  been  compelled,  by  the  progress 

of  study,  to  retum  to  the  principies  of  the  old  philosophy This  resi- 

stance  or  mass , and  this  eflfort  to  act,  or  motive  power , are  distinet  from 

Haec  et  alia  argumenta  a philosophis  declarantur : hic  tamen 
praeterire  nequeo  illud  quod  de  opinione,  quam  tuentur  adver- 
sarii, senserunt  Patres,  qui  non  minus  philosophi  summi  fuerunt 
quam  theologi.  Pro  omnibus  audiantur  Basilius  et  Augustinus. 

S.  Basilius  (in  Hexaem.  hom.  6.  n.  3.)  ait : « Nec  cuiquam 
incredibile  videatur  quod  dictum  est,  lucis  scilicet  splendorem, 
aliud  quiddam  esse;  aliquid  vero  aliud,  ipsum  corpus  luci  sub- 
iectum.  Primum  quidem  ex  eo  quod  composita  omnia  sic  a nobis 
dividantur,  et  in  recipientem  substantiam , et  in  qualitatem  ipsi  ad- 
venientem. Quemadmodum  igitur  aliud  natura  est  albor,  aliud  cor- 
pus dealbatum:  sic  etiam  quae  modo  retulimus,  licet  natura  di- 
versa,  tamen  Creatoris  potentia  fuere  coniuncta.  Nec  mihi  dixeris 
fieri  non  posse,  ut  haec  a se  invicem  separentur.  Neque  enim  aio 
lucis  a solari  corpore  separationem  mihi  et  tibi  esse  possibilem : 
sed  quae  nostra  cogitatione  dividi  possunt,  ea  dico  a naturae 
Conditore  etiam  reipsa  seiungi  posse». 

Et  S.  Augustinus  (de  Trinitate,  1.  5.  c.  10.  n.  ii.)  dixit:  «In 
rebus  quae  participatione  magnitudinis  magnae  sunt,  quibus  est 
aliud  esse,  aliud  magnas  esse,  sicut  magna  domus,  et  magnus 
mons...  in  his  ergo  rebus  aliud  est  magnitudo,  aliud  quod  ab 
ea  magnitudine  magnum  est,  et  prorsus  non  hoc  est  magnitudo 
quod  est  magna  domus».  — Et  in  eod.  opere  (1.  7.  c.  i.  n.  2.): 
«Candor  corporis»,  inquit,  «non  est  essentia,  quoniam  ipsum 
corpus  essentia  est,  et  illa  eius  qualitas;  unde  et  ab  ea  dicitur 
candidum  corpus,  cui  non  hoc  est  esse  quod  candidum  esse.  Aliud 


matter,  or  the  primary  power  of  suffering  or  resisting,  and  from  substamial 
form,  or  the  primary  power  of  acting,  which  others  call  the  first  act;  because 
the  secondary  powers  may  be  limited  or  increased,  while  the  primary  powers 
remain  unchanged.  . . . Here,  then,  we  have  two  absolute  qualities,  or  real 
accidents  — mass  or  power  of  resisting,  and  effort  or  power  of  acting;  and 
these  qualities  certainly  are  not  modes  of  a corporeal  substance,  but  something 
absolute  and  real  superadded  to  it;  for,  when  ihey  are  changed,  a real  change 
takes  place,  while  the  substance  remains.  And,  in  general,  either  there  must 
exist  real  or  absolute  accidents,  which  are  distinguished  from  the  substance 
by  some  other  distinctions  besides  modal  ones  (as  those  which  we  call  rela- 
tions  ordinarily  are) ; or  every  real  change  must  also  be  essential  or  substantial 
— an  altemative  which  will  not  be  admitted  even  by  those  who  deny  the 
existence  of  real  accidents  ».  — A system  of  theology  by  Godfrey  William 
von  Leibnitz  translated,  with  an  Introduction  and  Notes,  by  Charles  W.  Russei 
D.  D.  London,  1850.  p.  110-115. 

enim  ibi  forma,  et  aliud  color;  et  utrumque  non  in  seipso,  sed 
in  aliqua  mole;  quae  moles  nec  forma,  nec  color  est,  sed  for- 
mata et  colorata  » . 

Hinc  S.  Anselmus,  catholicae  philosophiae  traditionem  optime 
tenens,  merito  hanc  sententiam  pronuntiare  poterat  * : « Illi  uti- 
que nostri  temporis  dialectici  (in  dialectica  haeretici,  qui  nonnisi 
flatum  vocis  putant  esse  universales  substantias,  et  qui  colorem 
non  aliud  queunt  intelligere  quam  corpus,  nec  sapientiam  hominis 
aliud  quam  animam)  prorsus  a spiritualium  quaestionum  dispu- 
tatione sunt  exsufflandi». 

Nec  difficultatem  facessit  illud  Augustini  “,  quod  pro  se  affe- 
runt Cartesiani : « Prius  abs  te  quaero  utrum  corpus  nullum  putes 
esse,  quod  non  pro  modo  suo  habeat  aliquam  longitudinem  et 
latitudinem  et  altitudinem?...  Si  hoc  demas  corporibus,  quan- 
tum mea  opinio  est,  neque  sentiri  possunt,  neque  omnino  cor- 
pora esse  recte  existimari ».  — In  hoc  loco,  et  in  similibus,  S.  Do- 
ctor  minime  docet  essentiam  corporis  in  tribus  dimensionibus 
esse  positam,  ac  proinde  nullum  corpus  dari  posse  absque  illis, 
nec  quantitatem  existentem  sine  corpore  quod  illam  habeat  quan- 
titatem esse  possibilem ; sed  hoc  unum  sibi  vult,  nempe  nullum 
corpus  naturaliter  esse  posse  quod  tribus  dimensionibus,  ideoque 
quantitate  omni  expers  sit;  quamvis  divina  virtute  quantitas  a 
corpore,  quod  eam  habet,  separari  queat. 

Obiicitur,  inhaerendam  actualem,  seu  existentiam  actualem  in 
alio  de  essentia  esse  accidentis  actu  existentis;  ideoque  nec  di- 
vinitus fieri  posse  ut  accidens  existat  non  inhaerens  in  suo  sub- 
iecto : si  enim  id  fieri  posset  iam  accidens  amplius  non  esset,  sed 
substantia.  At  utrumque  est  falsum : — de  natura  accidentis  est 
ut  aptitudinem  inhaerendi  in  alio  habeat,  sed  non  necessario  ut 
actu  in  eo  inhaereat;  nec  cessat  illa  aptitudo  ad  inhaerendum  in 
alio,  si  accidens  a substantia,  in  qua  inhaerebat,  maneat  divinitus 
separatum  et  sine  subiecto.  «Non  est  definitio  substantiae»,  ait 
S.  Thomas  « ens  per  se  sine  subiecto,  nec  definitio  accidentis, 
ens  in  subiecto ; sed  quidditati  seu  essentiae  substantiae  competit 
habere  esse  non  in  subiecto;  quidditati  autem  sive  essentiae  ac- 
cidentis competit  habere  esse  in  subiecto.  In  hoc  autem  sacra- 

* De  fide  Trin.  c.  2.  in  ed.  Migne  p.  265. 

* De  quantitate  animae  n.  6. 

* 3.  p.  q.  77.  a.  I.  ad  2. 

mento  non  datur  accidentibus  quod  ex  vi  suae  essentiae  non  sint 
in  subiecto,  sed  ex  divina  virtute  sustentante;  et  ideo  non  desi- 
nunt esse  accidentia,  quia  nec  separatur  ab  eis  definitio  acciden- 
tis, quae  est  aptitudo  ad  subiectum,  quae  semper  manet  in  iis, 
non  actualis  inhaerentia,  nec  competit  eis  definitio  substantiae». 

Hanc  responsionem  optime  declarat  Bellarminus  K « Habent 
accidentia  triplicem  ordinem  ad  substantiam.  Primus  est  essen- 
tialis, quia,  ut  dixi,  sunt  entia  essentialiter  imperfecta,  et  ideo  es- 
sentialiter respiciunt  substantiam.  Hic  autem  ordo  non  est  relatio 
proprie  dicta,  sed  est  ipsa  natura  imperfecta,  et  ratione  huius  di- 
citur esse  non  tam  ens,  quam  entis,  et  eius  esse  dicitur  inesse, 
quia  ordinatur  ad  inhaerendum  in  subiecto.  Secundus  ordo  est 
quaedam  potentia,  seu  aptitudo  ad  inhaerendum : et  hic  ordo  non 
est  de  essentia,  sed  est  proprietas  quaedam  accidentis,  quae  oritur 
ex  natura  illa  imperfecta,  ut  diximus.  Tertius  ordo  est  actualis 
inhaerentia,  qui  est  quasi  actus  quidam  et  officium  accidentis,  et 
proinde  quid  posterius  ipsa  accidente.  Non  enim  accidens,  verbi 
gratia  candor  talis  est,  quia  facit  parietem  candidum,  sed  contra, 
ideo  fiicit  parietem  candidum,  quia  ipse  in  se  est  candor.  Nulla 
igitur  repugnantia  admittitur,  si  divina  potentia  separaretur  acci- 
dens ab  eo,  quod  nec  est  de  essentia  eius,  et  a quo  ipsum  non 
pendet,  cum  sit  prius». 

Concludamus  ex  dictis  Deum  sine  dubio  posse  accidentia  sen- 
sibilia corporis  ab  eo  separata  conservare,  idque  in  Eucharistia 
efficere  ubi  manent  accidentia  panis  et  vini  sine  subiecto. 

Quod  autem  spectat  modum  quo  manent,  adnotetur  accidentia 
omnia  manere  sine  subiecto,  si  attendatur  subiectum  ultimum,  seu 
substantia,  in  qua  ultimo  inhaerent  omnia : at  si  consideretur  suhie- 
ctum  immediatum  inhaesionis,  probabilius  dici  solam  quantitatem 
manere  sine  subiecto,  et  cetera  in  ea  existere  et  ab  ea  veluti  sus- 
tentari. « Necesse  est»,  ait  S.  Thomas^,  « dicere  accidentia  alia 
quae  remanent  in  hoc  sacramento  esse  sicut  in  subieao  in  quan- 
titate dimensiva  panis  vel  vini  remanente : primo  quidem  per  hoc 
quod  ad  sensum  apparet  aliquid  quantum  esse  ibi  coloratum,  et 
aliis  accidentibus  affectum,  nec  in  talibus  sensus  decipitur.  Se- 
cundo, quia  prima  dispositio  materiae  est  quantitas  dimensiva 

* De  sacram.  Eucharistiae,  1.  3.  c.  24. 

• 3.  q.  77.  a.  2. 

Et  quia  primum  subiectum  est  materia,  consequens  est  quod 
omnia  alia  accidentia  referantur  ad  subiectum,  mediante  quanti- 
tate dimensiva,  sicut  et  primum  subiectum  coloris  dicitur  esse 
superficies,  ratione  cuius  quidam  posuerunt  dimensiones  esse  sub- 
stantias corporum,  ut  dicitur  in  i.  Metaph.  text.  19.  et  seq.  Et 
quia  subtracto  subiecto  remanent  accidentia  secundum  tsse  quod 
prius  habebant,  consequens  est  quod  omnia  accidentia  remaneant 
fundata  super  quantitatem  dimensivam.  Tertio,  quia  cum  subie- 
ctum sit  principium  individuationis  accidentium,  oportet  id  quod 
ponitur  aliquorum  accidentium  subiectum,  esse  aliquo  modo  in- 
dividuationis principium.  Quantitas  autem  dimensiva  est  quod- 
dam individuationis  principium.  Est  enim  de  ratione  individui 
quod  non  possit  in  pluribus  esse,  quod  quidem  contingit  dupli- 
citer: uno  modo  quia  non  est  natum  esse  in  aliquo,  et  hoc  modo 
formae  immateriales  separatae  per  se  subsistentes  sunt  etiam  per 
seipsas  individuae;  alio  modo  ex  eo  quod  forma  substantialis 
vel  accidentalis  est  quidem  nata  in  aliquo  esse,  non  tamen  in 
pluribus,  sicut  haec  albedo,  quae  est  in  hoc  corpore.  Quantum 
igitur  ad  primum,  materia  est  individuationis  principium  omni- 
bus formis  inhaerentibus,  quia  cum  huiusmodi  formae,  quantum 
est  de  se,  sint  natae  in  aliquo  esse  sicut  in  subiecto,  ex  quo 
aliqua  earum  recipitur  in  materia,  quae  non  est  in  alio,  ideo 
nec  forma  ipsa  sic  existens  potest  in  alio  esse.  Quantum  autem 
ad  secundum,  dicendum  est  quod  individuationis  principium  est 
quantitas  dimensiva.  Ex  hoc  enim  aliquid  est  natum  esse  in  uno 
solo,  quod  illud  est  in  se  indivisum  et  divisum  ab  omnibus  aliis. 
Divisio  autem  accidit  substantiae  ratione  quantitatis,  ut  dicitur 
in  I.  Physic.,  text.  15.  et  16.  Et  ideo  ipsa  quantitas  dimensiva 
est  quoddam  individuationis  principium  in  huiusmodi  formis,  in 
quantum  scilicet  diversae  formae  numero  sunt  in  diversis  parti- 
bus materiae:  unde  et  ipsa  quantitas  dimensiva  secundum  se 
habet  quamdam  individuationem  ». 

Si  petas,  utrum  accidentia  Eucharistica  valeant  agere  in  cor- 
pora quae  circumstant,  responsum  non  erit  dubium.  Etenim  ac- 
cidentia Eucharistica  manent  supernaturaliter  in  eo  tsst  quod  ha- 
bebant, substantia  panis  et  vini  existente:  sed  «unumquodque», 
ait  S.  Thomas  ‘,  « sicut  se  habet  ad  tsst,  ita  se  habet  ad  agtrt : . . . . 

' Ibid.  a.  3. 

consequens  est  quod  etiam  (accidentia)  remaneant  in  suo  agere, 
et  ideo  omnem  actionem  quam  poterant  agere,  substantia  panis 
et  vini  existente,  possunt  etiam  agere,  substantia  panis  et  vini 
transeunte  in  corpus  et  sanguinem  Christi.  Unde  non  est  dubium 
quod  possunt  immutare  exteriora  corpora  » . 

Et  ad  difficultatem  ‘ : « Omnes  formae  accidentales  agunt  in- 
stru  mentali  ter  in  virtute  formae  substantialis,  tamquam  princi- 
palis agentis.  Cum  ergo  in  hoc  sacramento  non  remaneat  forma 
substantialis  panis  et  vini videtur  quod  formae  accidenta- 

les remanentes  agere  non  possint  ad  immutationem  exterioris 
materiae»;  S.  Doctor  respondet:  — «Ita  actio  formae  acciden- 
talis dependet  ab  actione  formae  substantialis,  sicut  esse  acciden- 
tis dependet  ab  esse  substantiae;  et  ideo  sicut  divina  virtute  da- 
tur speciebus  sacramentalibus  ut  possint  esse  sine  substantia,  ita 
datur  eis  ut  possint  agere  sine  forma  substiantiali  virtute  Dei,  a 
quo  sicut  a primo  agente  dependet  omnis  actio  formae  et  sub- 
stantialis et  accidentalis  ». 

Ex  eodem  principio,  nimirum,  « species  sacramentales  retinere 
idem  esse  quod  prius  habebant,  substantia  panis  et  vini  existente», 
S.  Thomas,  admirabili  claritate  declarat,  quomodo  species  sacra- 
mentales corrumpi  possint,  et  quandonam  maneat  vel  desinat 
esse  Christus  sub  illis  speciebus,  quae  corrumpuntur.  Lucidissi- 
mam expositionem  Doctoris  Angelici  quasi  piaculum  reputarem 
obtenebrare  verbis  meis : — referam  ergo  illam  integram,  prout 
legitur  in  3.  p.  q.  77.  a.  4. 

«Respondeo  dicendum»,  inquit  Angelicus,  «quod  corruptio 
est  motus  ex  esse  in  non  esse.  Dictum  est  autem  supra,  art.  praec. 
quod  species  sacramentales  retinent  idem  esse  quod  prius  habe- 
bant, substantia  panis  et  vini  existente.  Et  ideo  sicut  esse  horum 
accidentium  poterat  corrumpi,  substantia  panis  et  vini  existente, 
ita  etiam  potest  corrumpi,  illa  substantia  abeunte. 

Poterant  autem  huiusmodi  accidentia  primo  corrumpi  dupli- 
citer: uno  modo  per  se,  alio  modo  per  accidens.  Per  se  quidem, 
sicut  per  alterationem  qualitatum,  et  augmentum  vel  diminutio- 
nem  quantitatis,  non  quidem  per  modum  augmenti  vel  diminu- 
tionis,  qui  invenitur  in  solis  corporibus  animatis,  qualia  non  sunt 
substantia  panis  et  vini,  sed  per  additionem  vel  divisionem ; nam, 

* Art.  cit.  ad  2. 

sicut  dicitur  3.  Metaph,,  tcxt.  17.  per  divisionem  una  dimensio 
corrumpitur,  et  fiunt  duae;  per  additionem  autem  e converso, 
ex  duabus  fit  una.  Et  per  hunc  modum  manifeste  possunt  corrum- 
pi huiusmodi  accidentia  post  consecrationem,  quia  et  ipsa  quan- 
titas dimensiva  remanens  potest  divisionem  et  additionem  susci- 
pere; et  cum  sit  sublectum  qualitatum  sensibilium,  sicut  dictum 
est  art.  2.  hui.  qu.,  potest  etiam  esse  sublectum  alterationis  ea- 
rum, puta  si  alteretur  color  aut  sapor  panis  aut  vini. 

Alio  modo  poterant  corrumpi  per  accidens  per  corruptionem 
subiecti,  et  hoc  modo  possunt  corrumpi  etiam  post  consecratio- 
nem ; quamvis  enim  sublectum  non  remaneat,  remanet  tamen 
esse  quod  habebant  huiusmodi  accidentia  in  sublecto,  quod  qui- 
dem est  proprium  et  conforme  subiecto;  et  ideo  huiusmodi  esse 
potest  corrumpi  a contrario  agente,  sicut  corrumpebatur  substan- 
tia panis  vel  vini,  quae  etiam  non  corrumpebatur,  nisi  praece- 
dente alteratione  circa  accidentia. 

Distinguendum  tamen  est  inter  utrumque  modum  praedicta- 
rum corruptionum,  quia,  eum  corpus  Christi  et  sanguis  succe- 
dant in  hoc  sacramento  substantiae  panis  et  vinij  si  fiat  talis 
immutatio  ex  parte  accidentium,  quae  non  suffecisset  ad  corru- 
ptionem panis  et  vini,  propter  talem  immutationem  non  desinit 
corpus  et  sanguis  Christi  esse  sub  hoc  sacramento;  sive  fiat  im- 
mutatio ex  parte  qualitatis,  puta  cum  modicum  immutatur  color 
aut  sapor  panis  vel  vini;  sive  ex  parte  quantitatis,  sicut  cum  di- 
viditur panis  aut  vinum  in  tales  partes,  quod  adhuc  in  eis  pos- 
sit salvari  natura  panis  aut  vini.  Si  vero  fiat  tanta  immutatio 
quod  fuisset  corrupta  substantia  panis  aut  vini,  non  remanent 
corpus  et  sanguis  Christi  sub  hoc  sacramento;  et  hoc  sive  ex 
parte  qualitatum,  sicut  cum  ita  immutatur  color,  et  sapor,  et 
aliae  qualitates  panis  et  vini,  quod  nullo  modo  possint  compati 
naturam  panis  aut  vini;  sive  etiam  ex  parte  quantitatis,  puta  si 
pulverizetur  panis,  vel  vinum  in  tam  minutas  partes  dividatur, 
ut  iam  non  remaneant  species  panis  vel  vini  ». 

Quaestio  modo  soluta  aperit  viam  ad  aliam  quaestionem, 
quam  ipse  S.  T hornas  dixit  difficilem.  Ex  corruptione  specierum 
sacramentalium  fit  generatio  aliarum  substantiarum,  et  pari  ra- 
tione possunt  species  sacramentales  in  substantiam  corporis  hu- 
mani converti  per  nutritionem.  Quomodo  haec  fiunt? 

Duae  probabiles  solutiones  huic  quaestioni  a Theologis  pro- 

ponuntur.  Una  est  communior,  et  a multis  Thomistis  etiam  ad- 
missa, quod  « in  ipso  ultimo  instanti  corruptionis  specierum, 
redit  non  quidem  substantia  panis  et  vini,  quia  illud  idem  instans 
est  in  quo  primo  habent  esse  substantiae  generatae  ex  speciebus; 
sed  materia  panis  et  vini,  quae  magis  creata  diceretur  quam  re- 
diens, proprie  loquendo».  — Hanc  solutionem,  S.  Thomas  ne- 
dum improbaverit,  dixit  sustineri  posse;  et  si  eidem  alteram, 
quam  proposuit,  praetulit,  id  unice  fuit  quia,  ut  ipse  ait,  « non 
rationabiliter  videtur  dici  quod  miraculose  aliquid  accidat  in  hoc 
sacramento,  nisi  ex  ipsa  consecratione». 

Verum  ut  hic  adnotat  Card.  Toleto qui  tenet  sententiam 
mox  propositam,  materia  de  novo  creanda  crearetur  a Deo  abs- 
que miraculo.  « Illam  actionem  »,  inquit,  « quamvis  sit  solius 
Dei,  non  dici  miraculosam,  quando  eam  aliqua  lex  naturalis  aut 
supernaturalis  a Deo  instituta  postulat  et  exigit.  V.  g.  creatio  ani- 
mae rationalis  non  dicitur  miraculum ; nam  lex  naturae  eam  a 
Deo  petit.  Lex  enim  naturae  petit,  in  materia  disposita  perfecte 
esse  convenientem  inducendam  formam.  Similiter  propter  legem 
supernaturalem  non  est  miraculum  Deum  creare  gratiam  in  anima, 
si  creatio  dicenda  est.  Miracula  namque  supra  leges  ordinarias 
Dei  fiunt.  Quum  igitur  lex  naturae  sit,  ut  existente  dispositione 
conveniente  ad  formam,  sit  talis  forma;  et  per  miraculum  con- 
secrationis accidentia  sint  per  se,  ut  possint  recipere  dispositio- 
nem convenientem  formae;  sequitur  ut,  tali  posita,  debeat  esse 
forma;  quumque  ad  hanc  opus  sit  materia,  consequenter  Deus 
dat  illam;  nec  est  miraculum,  sicut  nec  est  in  animae  creatione». 

Attamen  sententia,  quam  praeelegerat  Sanctus  Thomas  docet 
« quod  quantitas  dimensiva  panis  et  vini  retinet  naturam  propriam 
et  accipit  miraculose  vim  et  proprietatem  substantiae;  et  ideo  potest 
transire  in  utrumque,  id  est  in  substantiam  et  dimensionem». 
Idque  S.  Doctor  ita  declarat : « Melius  videtur  dicendum  quod 
in  ipsa  consecratione  miraculose  datur  quantitati  dimensivae  pa- 
nis et  vini,  quod  sit  primum  subiectum  subsequendum  forma- 
rum. Hoc  autem  est  proprium  materiae;  et  ideo  ex  consequenti 
datur  praedictae  quantitati  dimensivae  omne  illud  quod  ad  ma- 
teriam pertinet;  et  ideo  quidquid  posset  generari  ex  materia  pa- 
nis vel  vini,  si  adesset,  totum  potest  generari  ex  praedicta  quan- 

' In  3.  S.  Thomae,  q.  77.  a.  5.  Quarta  Conclusione. 

titate  dimensiva  panis  vel  vini,  non  quidem  novo  miraculo,  sed 
ex  vi  miraculi  prius  facti». 

Nota.  — Ut  innotescat  quanti  in  quaestione  praesenti,  et  in 
aliis  praesentiam  Christi  Domini  in  Eucharistia  spectantibus,  do- 
ctrina S.  Thomae  facienda  sit,  subiiciam  stupendum  prodigium, 
quod  in  Vita  Doctoris  Angelici  ab  historicis  narratur,  et  praeser- 
tim ab  illustri  eius  biographo  coaevo  Gulielmo  de  Tocco.  Quod 
hic  auctor  refert,  S.  Antoninus  Archiepiscopus  Florentinus  ad 
verbum  transcripsit  (Hist.  3.  p.  tit.  28.  cap.  7.  § 7.)  et  invenies 
etiam  apud  Bullandistas  (Mensis  Martii,  t.  i.  n.  33.). 

Haec  sunt  verba  agiographi:  — «Aliud  admirandum  divinae 
virtutis  prodigium  praedicto  Doctori  dicitur  divinitus  esse  mon- 
stratum. Nam  cum  Magistri  Parisienses  diversas  rationes  adin- 
venissent  super  quaestione  de  dimensionibus  Corporis  Icsu  Christi,  et 
de  accidentibus  existentibus  sine  subiecto  in  sacramento  ipsius  cor- 
poris et  sanguinis,  quorum  accidentium  probat  evidentiam  sen- 
sus, et  sine  subiecto  existentiam  suadet  fidei  intellectus ; et  dicti 
Magistri  super  modo  docendi  hoc  mysterium  discordarent;  in 
hanc  sententiam  convenerunt,  ut  quidquid  super  hoc  praedictus 
Doctor  F.  Thomas  diceret,  et  sententialiter  definiret,  hoc  ab  omni- 
bus teneretur  ut  verum  et  consonum  fidei,  et  persuasibile  ratione, 
de  quo  experti  fuerant  in  aliis  qudd  subtilius  in  omni  quae- 
stione veritatem  attingeret,  et  clarius  edoceret.  Super  qua  quae- 
stione cum  delata  fuissent  ad  eum  omnia  in  scriptis,  quae  unus- 
quisque sentire  videbatur,  recollecto  intra  se  spiritu,  et  in  con- 
templatione elevato  altius  intellectu,  praemissa  more  solito  ora- 
tione devota,  quod  invenire  potuit,  et  quod  Deus  ei  dignanter 
infudit,  quo  brevius  et  clarius  potuit,  scriptura  digessit. 

Quae  cum  non  praesumeret,  ut  in  scholis  coram  Magistris 
proponeret,  nisi  prius  Ipsum  consuleret,  de  quo  erat  quaestio, 
quem  oraverat  ut  doceret;  accedens  ad  altare,  quaternum  quem 
scripserat  de  quaestione  praedicta  ante  se,  quasi  coram  suo  Ma- 
gistro, posuit,  et  elevatis  ad  Crucifixum  manibus  sic  oravit : Do- 
mine lesu  Christe,  qui  in  hoc  sacramento  mirabili  veraciter 
contineris,  et  res  mirabiliter  operaris,  ut  artifex,  in  quo  te  quaero 
intelligere  et  te  veraciter  edocere,  rogo  suppliciter,  ut  si  ex  te,  et 
de  te  sunt  vera,  quae  scripsi,  concedas  mihi  illa  dicere  et  aperte 
disserere.  Sin  autem  aliquid  scripsi,  quod  non  sit  fidei  consonum. 

et  ab  huius  sit  sacramenti  mysteriis  alienum,  impedias  ne  pos- 
sit procedere  quae  videntur  a fide  catholica  deviare.  Quem  Do- 
ctorem  orantem  cum  praedictus  eius  Socius,  cum  aliquibus  aliis 
fratribus  observaret,  subito  viderunt  Christum  ante  dictum  Do- 
ctorem  super  quaternum  quem  scripserat,  stare,  et  Fr.  Thomae 
dicere:  Bene  de  hoc  mei  Corporis  sacramento  scripsisti;  et  de  quae- 
stione tibi  proposita  bene  et  veraciter  determinasti:  sicut  ab  homine 
in  via  potest  intelligi,  et  humanitus  definiri  Quo  diutius  in  oratione 
perdurante,  quem  intellectualis  non  sensualis  visio  delectabat, 
visus  est  Doctor  praedictus,  quasi  per  unum  cubitum  elevari  in 
aerem,  quem  tanta  virtus  contemplationis  erexerat,  et  divina  as- 
sistentia attrahebat.  Ad  quod  prodigium  intuendum  Priorem  con- 
ventus et  plures  alios,  fratres,  quibus  revelatum  erat  hoc  mira- 
bile, pro  testimonio  vocaverunt.  Qui  venientes  viderunt,  et 
pluribus  aliis  retulerunt,  inter  quos  fuit  frater  Martinus  Schola 
de  provincia  Hispaniae,  vir  magnae  devotionis  et  famae,  qui 
audivit  a fratre,  qui  praedictam  vidit  mirabilem  visionem,  qui 
eam  in  conventu  s.  Maximi  praedicto  fratri  et  eius  socio,  qui 
pro  Canonizatione  praedicti  Doctoris,  ad  curiam  accedebant, 
coram  pluribus  retulit,  et  certa  attestatione  firmavit,  reputans 
quod  ad  Dei  et  Sancti  gloriam  cederet,  si  quod  de  tanto  Do- 
ctore  audiverat,  revelaret.  Qui  Doctor  cum  mirifice  certus  esset 
effectus  de  definitiva  propositae  quaestionis  veritate,  tam  laetan^ 
ter  et  lucide  quaestionem  propositam  coram  Universitate  proposuit, 
quia  evidenter  Christus  de  quo  erat  quaestio,  Doctorem  suum 
de  veritate  plenius  illustraverit». 

Doctor  Petrus  Ant.  Uccelli,  codicum,  qui  nobis  exhibent 
opera  S.  Thomae,  peritissimus,  putat  solutiones  quaestionum, 
de  quibus  in  narratione  miraculi  sermo  est,  contineri  in  opu- 
sculo cui  titulus:  a super  quaestione  de  dimensionibus  corporis  lesu 
Christi,  et  de  accidentibus  existentibus  sine  subiecto  in  sacramento  ip- 
sius corporis  et  sanguinis  n.  In  illo  autem  opusculo  *,  de  eucha- 
risticis accidentibus,  haec  habentur: 

«Trigesimus  quintus  articulus  est,  an  species  sacramentales 
sine  subiecto  remanentes  possint  naturaliter  agere,  immutari  et 
corrumpi  sicut  prius. 

* Descriptionem,  vindicationem  et  textum  opusculi  invenies  in  dissertatione 
D.  Uccelli  edita  in  Neapolitana  ephemeride  La  Scienza  e la  Fede  »,  an.  19. 
(1859.)  p.  304. 

Quantum  ad  aliquid  verum  est,  et  quantum  ad  aliquid  non. 
Nihil  enim  potest  agere  vel  pati  nisi  praesupposito  suo  esse. 
Quod  autem  in  esse 'conserventur  absque  subiecto  miraculosum 
est;  et  quantum  ad  hoc  actio  consequens  miraculosa  est  et  si- 
militer passio  secundum  quod  dimensio  miraculose  subsistens, 
miraculose  habet  officium  subiecti  et  materiae,  cuius  est  pati  ». 


ARTICULUS  SEPTIMUS 
De  modo  quo  Christus  est  sub  speoiebus  sacramentalibus. 

Ad  plenam  doctrinae  catholicae  de  reali  Christi  praesentia 
in  Eucharistia  propositionem  ac  vindicationem,  superest  ut  di- 
catur de  modo  quo  Christus  est  sub  speciebus  sacramentali- 
bus ; idque,  iam  ex  praecedentibus  satis  apertum,  praestabit  bre- 
viter 


THESIS  VI. 

Christus  in  Eucharistiae  sacramento  sub  unaquaque  specie,  et  sub 
singulis  cuiusque  speciei  partibus  totus  continetur,  non  modo  se- 
paratione partium  facta,  sed  etiam  ante  separationem. 

Tria  in  thesi  enunciantur;  et  horum  duo  priora  de  fide  sunt, 
videlicet:  Christum  totum  (seu  corpus  eius,  sanguinem,  animam 
et  divinam  naturam  in  persona  Verbi  subsistentem),  esse  sub 
unaquaque  specie  in  sacramento ; — et  ipsum  Christum  totum 
esse  sub  qualibet  specierum  parte,  saltem  facta  partium  separa- 
tione. Haec  definita  fuerunt  in  Cone.  Trid.  sess.  13.  can.  3.  in 
quo  statuitur:  «Si  quis  negaverit  in  venerabili  sacramento  Eu- 
charistiae sub  unaquaque  specie,  et  sub  singulis  cuiusque  speciei 
partibus,  separatione  facta,  totum  Christum  contineri,  anathema 
sit».  — Tertium  thesis  enunciatum,  scilicet,  Christum  totum  sub 
singulis  cuiusque  speciei  sacramentalis  partibus  contineri  etiam 
ante  factam  separationem,  etsi  de  fide  non  sit,  est  tamen  omnino 
certum. 

I.  — Probatur  thesis  i.  enunciatum.  rt)  Ex  Evangelio  loan- 

nis,  cap.  6.  ubi  Christus  dixit  (vers.  58.):  « Qui  manducat  me  et 
ipse  vivet  propter  me».  Illud  me,  totum  Christum  significat,  ut 
ex  duabus  naturis,  divina  nempe  et  humana,  et  persona  divina 
Verbi  constat:  ergo  quando  sub  una  specie,  manducando,  Chri- 
stus sumitur,  totus  sumitur. 

b)  Ex  verbis  consecrationis.  Etenim  dum  dicitur  « hoc  est 
corpus  meum  » efficitur  praesens  Christi  corpus,  quod  nunc  est 
pars  inseparabilis  totius  Christi.  Atqui  dum  talis  pars  efficitur 
praesens,  eo  ipso  totum,  cuius  illa  est  pars,  praesens  etiam  effi- 
citur. Ergo  dum  praesens  sub  specie  panis  fit  corpus  Christi, 
sub  eadem  specie  praesens  fit  totus  Christus.  — Simili  pacto 
arguitur  ex  verbis  secundae  consecrationis,  a hic  est  sanguis 
meus  ». 

Adnotari  tamen  debet:  i.  — corpus  Christi  est  sub  specie 
panis,  et  sanguis  sub  specie  vini  ex  vi  verborum;  quia  illa  vi 
verborum  fiunt  praesentia  in  sacramento  sub  speciebus,  quae  per 
verba  consecrationis  expresse  significantur:  — corpus  vero  sub  specie 
vini,  sanguinis  sub  specie  panis,  et  anima  sub  utraque  specie,  sunt 
ex  vi  naturalis  connexionis  et  concomitantiae,  qua  partes  Christi  do- 
mini, qui  iam  ex  mortuis  resurrexit,  non  amplius  moriturus,  inter 
se  copulantur;  et  divinitas  est  cum  corpore,  sanguine  et  anima 
sub  panis  et  vini  specie,  propter  admirabilem  cum  corpore  et  anima 
unionem  hypostaticam.  — Id  conceptis  verbis.  Concilium  Tridenti- 
num  declaravit,  sess.  13.  capite  3. 

Adnotari  debet  2.  — Ex  modo  dictis  terminus  v/  verborum  conse- 
crationis alterutrius  significatus  non  est  totus  ille  qui  praesens  adest  post 
peractam  consecrationem : verba  enim  « hoc  est  corpus  meum » vi 
sua  et  formaliter  significant  corpus  Christi,  sed  non  significant  illud 
cum  sanguine,  aut  absque  sanguine,  informatum  vel  non  informa- 
tum anima,  hypostatice  unitum  Verbo  vel  non;  terminus  vero  qui 
praesens  adest  est  corpus  ut  extat  quando  verba  consecrationis  pro- 
nuntiantur. Hinc  ratione  personae  dicentis  « corpus  meum  »,  et  ra- 
tione unionis  hypostaticae  perpetuae  et  indissolubilis,  praesens  adest 
semper  et  necessario  corpus  hypostatice  unitum  Verbo:  — verbis 
iisdem  « hoc  est  corpus  meum  » praesens  aderat  in  ultima  coena 
corpus  vivum  cum  sanguine,  informatum  anima,  sed  adhuc  mor- 
tale:— in  triduo  mortis  Christi  per  verba  consecrationis  primae 
praesens  fuisset  corpus  exsangue,  inanimatum,  at  unitum  Verbo; 
sicut  per  verba  secundae  consecrationis  praesens  puisset  sanguis 
I.  — De  Sacramentis.  38 

separatus,  ut  tunc  erat,  a corpore,  sed  unitus  personae  Verbi:  — 
nunc  demum,  prima  consecratione  peracta,  praesens  adest  corpus 
Christi,  cum  sanguine.  Verbo  unitum,  animatum  et  glorifi- 
catum. 

c)  Ex  Traditione,  cuius  testimonia  quaedam  iam  citavimus 
cum  ageremus  de  promissione  Eucharistiae  et  de  perpetua  Ec- 
clesiae fide  circa  realem  Christi  praesentiam  in  Sacramento  al- 
taris, confirmatur  i.  thesis  enunciatum.  Revera  Patres  docent  in 
Eucharistia  esse  corpus  Christi  vivum^  corpus  unitum  divinitati, 
corpus  idem  quod  sedet  ad  dexteram  Pairis,  totum  Christum,  — Ita 
S.  Ignatius  Martyr,  in  Ep.  ad  Smyrneos,  ait  nos  in  Eucharistia 
comedere  carnem,  «quam  Pater  suscitavit»;  et  S.  Cyril.  Ale- 
xandrinus in  Ep.  ad  Nestorium,  quam  Ephesina  Synodus  ratam 
habuit,  Eucharistiam  vocat,  «vivificam  Verbi  carnem  ».  S.  Cyril. 
Hier.  ‘ eos,  qui  sumunt  Eucharistiam,  vocat  « Christiferos»,  id 
est,  non  carnem  tantum,  sed  ipsum  Christum  ferentes.  S.  Am- 
brosius ’ inquit : « In  illo  sacramento  Christus  est,  quia  corpus 
est  Christi».  S.  Ephraem,  in  sermone  de  iis,  qui  Filii  Dei  na- 
turam scrutantur,  asserit  in  Eucharistia  nos  « Agnum  ipsum  in- 
tegre » comedere.  S.  Hieronymus  in  Epist.  ad  Hedibiam  (quae- 
st.  2.)  scribit:  «Nec  Moyses  dedit  nobis  panem  verum,  sed 
Dominus  lesus,  ipse  conviva  et  convivium,  ipse  comedens  et 
qui  comeditur».  Et  in  epistola  48.  ad  Pamachium,  loquens  de 
iis,  qui  Eucharistiam  non  audebant  in  Ecclesia  sumere,  domi 
autem  sumebant  eam,  inquit:  «An  alius  in  publico,  alius  in 
domo  Christus  est  ? » S.  Hilarius  ^ docet,  per  manducationem 
fieri,  ut  -«  ipse  Christus,  Dei  Filius,  naturaliter  maneat  in  nobis  ». 
S.  Augustinus*  ait,  Christum  «seipsum  in  manibus  gestasse», 
quando  in  ultima  coena  panem  conservavit. 

Praeterea  supremum  latriae  cultum  Ecclesia  semper  detulit 
Eucharistiae ; — in  Liturgiis  frequenter  adorandum  corpus  et  ado- 
randus sanguis  dicitur;  — Concilium  Constantiense,  sessione  13., 
statuit:  «Firmissime  credendum  est,  et  nullatenus  dubitandum 
integrum  Christi  corpus  et  sanguinem  tam  sub  specie  panis, 
quam  sub  specie  vini  veraciter  contineri  »;  — demum  Florentina 

* Catech.  Myst.  4. 

■ De  Mysteriis  c.  9. 

• L.  8.  de  Trinitate,  n.  13. 

In  Ps.  XXXIII.  serm.  i.  n.  10. 

Synodus,  in  Decreto  pro  Armenis,  aperte  ait:  «Totus  Christus 
continetur  sub  specie  panis,  et  totus  sub  specie  vini». 

II.  — Probatur  thesis  2.  enunciatum,  nimirum,  totum  Christum 
contineri  sub  qualibet  specierum  parte,  post  factam  saltem  earum 
partium  separationem : — 

a)  Ex  eo  quod  factum  est  in  ipsa  Eucharistiae  institutione, 
quando  Christus  consecratas  species  divisit  Apostolis.  Etenim, 
etiamsi  quis  contenderet  Christum  Dominum  ante  consecratio- 
nem fregisse  panem,  et  deinde  singulas  partes  seiunctim  conse- 
cratas dedisse  Apostolis ; ex  historia  evangelica  hoc  salterii  est  om- 
nino evidens,  nempe  singulos  discipulos  bibisse  ex  uno  consecrato 
calice,  — «bibite»,  dixit  enim  Christus,  «ex  hoc  omnes».  Porro 
indubium  est  unumquemque  discipulorum  sub  illa  speciei  vini 
parte,  quam  sumpserat,  sumpsisse  totum  Christum : ergo  Christus 
totus  praesens  fuerat  sub  singulis  speciei  vini  partibus,  saltem  post 
divisionem  factam  illius  speciei : — ex  hoc  autem  recte  conclu- 
ditur sub  singulis  partibus  utriusque  speciei  adesse  Christum,  sal- 
tem postquam  facta  fuerit  partium  separatio. 

b')  Id  confirmatur  ex  perpetua  Ecclesiae  praxi,  iuxta  quam 
solet  frangi  hostia  ad  communicandos  fideles;  et  si  sensibilia 
fragmenta,  etiam  minima,  ex  hostia  separentur,  summa  venera- 
tione asservantur  atque  coluntur.  — Confirmatur  etiam  ex  gra- 
vibus poenis,  quas  Ecclesia  sacerdoti  imposuit,  ex  cuius  culpabili 
negligentia  aliquid  stillaverit  de  Christi  sanguine.  Et  Concilium 
Florentinum,  in  Decreto  pro  Armenis,  expresse  dixit:  «Sub  qua- 
libet quoque  parte  hostiae  consecratae  et  vini  consecrati,  sepa- 
ratione facta,  totus  est  Christus». 

c')  Idipsum  ex  certissima  ratione  theologica  constat.  Nam 
Christus  tamdiu  sub  speciebus  consecratis  manet,  quamdiu  sub 
iisdem  substantia  panis  conservari  posset.  Sed  si  substantia  panis 
^sset  sub  accidentibus  quae  in  Eucharistia  manent,  profecto  sub- 
stantia panis,  facta  divisione  partium,  in  singulis  partibus  per- 
maneret. Ergo  et  Christus  manet  in  singulis  speciei  partibus, 
peracta  partium  separatione.  — Id  etiam,  in  praecedenti  articulo 
(p.  588.)  audivimus  a S.  Thoma : « Cum  corpus  Christi  et  san- 
guis», ait,  «succedant  in  hoc  sacramento  substantiae  panis  et 
vini,  si  fiat  talis  immutatio  ex  parte  accidentium,  quae  noji  suf- 
fecisset ad  corruptionem  panis  et  vini,  propter  talem  immuta- 

tionem  non  desinit  corpus  et  sanguis  Christi  esse  sub  hoc  sa- 
cramento ». 

III.  — Probatur  thesis  3.  enunciatum.  — d)  Ex  Concilio  Tri- 
dentino,  quod  canone  3.  sess.  13.,  definivit  utique  « Christum 
totum  contineri  sub  singulis  cuiusque  speciei  partibus,  separatione 
facta  »;  sed  in  cap.  3.  eiusdem  sessionis,  absque  ulla  restrictione, 
simpliciter  docuit:  «totus  et  integer  Christus  sub  panis  specie, 
et  sub  quavis  ipsius  speciei  parte,  totus  idem  sub  vini  specie, 
et  sub  eius  partibus  existit».  — Et  hanc,  ut  exponimus,  fuisse 
mentem  Concilii  testatur  etiam  in  historia  Synodi  Pallavicinus  *. 

F)  Ex  verbis  consecrationis  « hoc  est  corpus  meum , hic  est 
sanguis  meus  » , demonstratur  certo  Christum  praesentem  esse 
totum  sub  quavis  speciei  parte  ante  divisionem.  Etenim  cum  illa 
verba  a ministro  sacramenti,  debita  cum  intentione,  super  vali- 
dam materiam,  panem  nempe  et  vinum,  pronuntiantur;  signifi- 
catur et  efficitur  ut  sub  ea  specie,  sub  qua  exhibebatur  nobis 
substantia  panis  et  vini,  iam  exhibeantur  corpus  et  sanguis  Chri- 
sti, et  sit  praesens  ibi,  ut  mox  vidimus,  totus  Christus.  Atqui 
sub  quavis  parte  speciei  continua,  antequam  verba  consecrationis 
proferrentur,  substantia  panis  et  vini  exhibebatur.  Ergo  sub  quavis 
speciei  parte  continua  exhibentur  corpus  et  sanguis  Christi,  ac 
proinde  adest  praesens  totus  Christus,  post  consecrationem. 

r)  Ex  secundo  enunciato  thesis  constat,  post  divisionem  par- 
tium, Christum  totum  esse  sub  singulis  partibus.  Ergo  etiam  ante 

‘ #f  Finisce  (il  Soave)  in  dire : fu  ancora  notata  quella  parola  nelV  anate- 
matismo  ter^^o,  chc  tutto  Cristo  sia  in  ciascuna  delle  parti  dopo  fatta  la  separa- 
:^ione ; poichl  di  la  par  necessario  inferire,  che  non  sia  tutto  in  ciascuna  delle 
parti  e^iandio  innanji  la  divisione,  Ottima  logica ! un  vescovo  da  noi  ricordato 
mostr6  d’  aver  dubbio , che  taluno  interpretasse  cosl , e nondimeno  tutti  gli 
altri  vi  scorsero  tanta  chiarezza  in  contrario  che  non  riputarono  far  mestieri 
di  maggior  luce:  ma  il  dir  poi,  che  ci6  paia  necessariamente  injerirsi,  6 ar- 
gomentazione  di  non  pih  intesa  analitica.  Perch6  si  condanna  come  eretico 
chiunque  nega  una  cosa  in  tali  determinate  circostanze  , ^ necessaria  conse- 
guenza  che  quella  cosa  sia  falsa  fuori  di  tali  circostanze?  Per  figura,  se  diremo 
esser  eresia  il  negar,  che  il  carattere  battesimale  duri  durante  la  vita , ne  cor- 
remo  per  necessaria  conclusione,  che  sia  falsa  la  sentenza  comunissima  de*teo- 
logi , rimaner  egli  altresi  dopo  morte  ? Il  pifi  1’  argomento  terrebbe : adunquc 
non  sard  manifesta  eresia  il  negare,  che  Cristo  sia  tutto  sotto  ciascuna  parte 
innan‘^i  alia  separa:^ione : dei  che  ho  io  ragionato  di  sopra  »,  — Pallavicino, 
Jstoria  dei  Concilio  di  Trento,  1.  12.  c.  7.  n.  7. 

divisionem  totus  Christus  erat  praesens  sub  singulis  partibus.  — 
Consequentia  probatur,  quia  non  est  separatio  partium  speciei 
quae  facit  Christum  esse  sub  eis  praesentem,  sed  consecratio; 
haec  enim  sola  est  quae  ponit  Christum  in  sacramento  sub  spe- 
ciebus  sacramentalibus.  Ergo  si  praesens  adest  Christus  sub  spe- 
ciebus  sacramentalibus  in  partibus  divisis,  debuit  adesse  sub  sin- 
gulis specierum  partibus  antequam  divisae  fuerint.  — Quod  ar- 
gumentum illustrari  et  confirmari  etiam  potest  e contrario.  Nam 
si  supponantur  duo  calices  in  quibus  duae  sint  consecratae  spe- 
cies, et  hae  in  uno  solo  calice  coniungantur ; Christus  totus  pro- 
fecto erit  in  partibus  huius  speciei  coniunctis,  quia  propter  solam 
coniunctionem  specierum  non  amittit  praesentiam,  quam  iam  sub 
illis  habebat  vi  verborum  consecrationis.  — Praeterea  potest  sacer- 
dos, sumpta  hostia  integra,  solam  dimidiam  eius  partem  conse- 
crare, et  sub  illa  dimidia  parte  esset  totus  Christus.  Ergo  ut  to- 
tus Christus  sit  sub  aliqua  specierum  parte  non  oportet  ut  actu 
sit  divisa. 

Nec  dicatur  si  Christus  totus  esset  sub  qualibet  specierum 
parte  ante  divisionem,  cum  species  illae  dividi  possent  in  infi- 
nitum, sequeretur  infinite  Christum  esse  in  sacramento.  Huic 
difficultati  S.  Thomas  respondet:  « numerus  sequitur  divisionem, 
et  ideo  quamdiu  quantitas  manet  indivisa  actu,  ntqut  substantia 
alicuius  rei  est  pluries  sub  dimensionibus  propriis,  neque  corpus  Chri- 
sti sub  dimensionibus  panis;  et  per  consequens  neque  infinities, 
sed  toties  in  quot  partes  dividuntur  ». 


Modus  quo  Christus  praesens  est  sub  speciebus  Eucharisticis 
uberius  ac  penitius  declaratur. 


Ex  dictis  hactenus  de  reali  Christi  praesentia  in  Eucharistia 
sequentia  doctrinae  capita  deducuntur: 

I.  — Corpus  Christi  in  Eucharistia  existit  cum  quantitate  sua.  — 
Hanc  communiter  tenent  omnes  fere  Theologi,  qui  contrariam 
opinionem  quorumdam  antiquorum  doctorum,  asserentium  quan- 
titatem corporis  Christi  neque  vi  verborum  consecrationis  neque 
per  concomitantiam  esse  in  sacramento,  non  modo  reficiunt,  sed 
etiam  erroneam  pronuntiant,  aut  saltem  errori  proximam.  — Pro- 

batur  — d)  quia  iuxta  opinionem  illam  Christus  non  esset  totus 
in  sacramento,  quum  ipsius  quantitas,  et  consequenter  qualitas 
non  sit:  Patres  vero.  Conciliaque  docent,  ut  de  fide  tenendum, 
totum  Christum  esse  praesentem  in  Eucharistia.  — b)  Quia  se- 
cundum eamdem  opinionem  sequeretur,  Christum  in  sacramento 
existentem  nullas  habere  operationes  vitae,  quum  sine  quantitate 
nulla  organa  esse  possint,  quae  necessaria  sunt  ad  vitae  opera- 
tiones ; ac  proinde  sequeretur  etiam  non  esse  in  sacramento  ani- 
mam Christi,  quae  informat  corpus  organizatum,  et  est  princi- 
pium vitae:  haec  autem  omnia  admitti  nequeunt  absque  haeresi^ 
— c)  Quia  esset  ibi  Christus  sine  figura ; figura  enim  est  termi- 
nus quantitatis.  — d)  Praeterea  in  Eucharistia  neque  caro  neque 
ossa  essent  corporis  Christi;  quia  impossibile  est  carnem  et  ossa 
esse  sine  quantitate  et  qualitate.  — e)  Demum,  « quantitas  di- 
mensiva  corporis  alicuius»,  ait  S.  Thomas  « non  separatur, 
secundum  esse,  a substantia  eius.  Sed  in  hoc  sacramento  est 
tota  substantia  corporis  Christi , ut  supra  habitum  est.  Erga 
tota  quantitas  dimensiva  corporis  Christi  est  in  hoc  sacra- 
mento ». 

Quapropter,  ut  egregie  post  Altissiodorensem  adnotavit  Car- 
dinalis Toletus  *,  in  hoc  sacramento  quaedam  sunt  secundum  na-^ 
turam  et  secundum  intellectum,  puta  accidentia,  quae  vera  et  na- 
turalia accidentia  sunt  et  comprehensibilia  ab  humano  intellectu. 
Quaedam  sunt  supra  naturam,  sed  non  supra  intellectum,  ut  quod 
accidentia  maneant  sine  subiecto:  hoc  enim  fugit  naturalem  po- 
testatem, sed  non  intellectus  captum,  quia  potest  intellectus  perci- 
pere qualiter  maneat  accidens  sine  subiecto.  Quaedam  sunt  supra 
naturam,  et  supra  intellectum,  quae  nec  natura  potest  facere,  nec 
humanus  capere  intellectus;  et  hoc  est  quod  totus  Christus,  in 
sua  qiiantitate  extensus,  sub  tam  parva  maneat  quantitate.  Hoc  qui- 
dem intellectus  credit  fide;  non  potest  tamen  naturaliter  perficte 
apprehendere  nec  imaginari,  — Sed  humilitas,  cum  qua  fides  est, 
in  hoc  mysterio  exigitur,  non  autem  perfecta  et  distincta  intel- 
ligentia. 

‘ « Quamvis  substantia  possit  abstrahi  a quantitate  , tamen  quod  corpus 
vivat,  et  sit  organicum,  et  non  sit  quantum,  hoc  nec  esse,  nec  intelligi  potest 
S.  Bonav.  4.  s.  dist.  10.  p.  i.  a.  i.  q.  2. 

* 3.  q.  76.  a.  4. 

• In  3.  p.  S.  Tliomae,  q.  76.  a.  4. 

2.  — Quantitas  corporis  Christi  in  sacramento  altaris  est  quidem, 
iuxta  ea  quae  nuper  diximus,  extensiva  partium  in  ordine  ad  se,  ita 
ut,  ex,  gr,  caput  continuetur  collo,  et  collo  mediante  pectori;  sed  non 
est  extensiva  partium  in  ordine  ad  locum,  ac  proinde  ad  dimensiones 
seu  quantitates  specierum  sub  quibus  est, 

« Quantitas  »,  inquit  Toletus  « habet  duo  officia  circa  sub- 
stantiam, in  qua  est.  Unum,  ipsius  substantiae  partes  inter  se 
extendere,  et  divisionem  unius  ab  altera  facere.  Alterum  est,  illas 
easdem  partes  locare,  id  est  sic  in  loco  constituere,  ut  una  uni 
parti  loci,  altera  alteri,  et  tota  toti  adaequate  insit.  Extenditur 
ergo  et  in  se,  et  in  ordine  ad  locum.  Prius  quidem  est  de  ra- 
tione et  natura  quantitans;  nec  enim  potest  quantitas  esse,  quin 
tales  in  se  partes  habeat,  et  substantiam  sic  etiam  afficiat.  Po- 
sterius vero  est  passio  quaedam,  et  proprietas  quantitatis,  et  velut 
quaedam  operatio  et  actus  secundus  ipsius;  sicut  caloris  est  ca- 
lefactio, ut  bene  dixit  Aegidius. 

Dicimus  ergo  quantitatem  corporis  Christi  in  sacramento  pri- 
mum habere ; unde  partes  in  se  extensae  sunt,  et  una  extra  aliam : 
tamen  carent  secunda  positione;  in  ordine  enim  ad  quantitatem 
panis  et  locum  indivisibiliter  se  habent,  ut  tota  quantitas  cor- 
poris cuilibet  respondeat  parti  specierum.  Hoc  autem  difficile  est, 
et  mirabile;  tamen  Deo  non  impossibile:  quod  sic  ostendo. 

Quidquid  non  pertinet  ad  rei  essentiam  potest  Deus  auferre  et 
impedire,  re  ipsa  manente : sed  ista  secunda  positio  non  est  natura 
quantitatis,  sed  proprietas:  potest  ergo  Deus  illam  separare  a quanti- 
tate; sicut  separavit  in  fornace  calefactionem  a calore  ipso;  et  posset, 
si  vellet,  separare  risibilitatem  ab  homine;  et  a sua  natura  humana, 
quam  assumpsit,  impedivit  personalitatem  illius  propriam,  quae 
non  minus  erat  tali  naturae  naturalis,  quam  ista  positio  quantitati. 

Hoc  solum  videtur  discriminis,  quod  noster  intellectus  hoc 
non  capit.  Sed  hic,  ut  diximus,  non  potest  esse  mensura  poten- 
tiae infinitae.  Sat  est  ostendere  non  esse  repugnantiam,  nec  im- 
plicationem in  natura  ipsius  rei,  quum  ad  essentiam  quantitatis 
non  pertineat  talis  positio,  sicut  prior  pertinet:  ob  id  haec  non 
potest  separari;  potest  autem  posterior,  non  solum  ubi  nullus 
est  locus,  aut  quantitas  extrinseca,  sed  etiam  ubi  ista  sunt,  ut 
bene  notat  Scotus  d.  lo.  q.  i.  a.  2.  ». 

' Loco  superius  citato,  conci.  3. 

3.  — Corpus  Christi  sub  speciebus  sacratnentalihus  non  est  eodem 
prorsus  modo  quo  sub  illis  erat  substantia  panis  aut  vini  ante  con- 
secrationem, Etenim  species  illae,  seu  accidentia,  inhaerebant  sub- 
stantiae panis  et  vini ; at  non  inhaerent  corpori  Christi : — partes 
dimensionis  erant  partibus  illarum  substantiarum  aequales;  at  non 
sic  quoad  corpus  Christi  existens  in  sacramento  sub  dimensioni- 
bus panis  et  vini : — substantiae  illae  panis  et  vini  non  erani  totae 
in  qualibet  parte  dimensionum;  at  corpus  Christi  totum  est  sub 
illis  dimensionibus.  Est  igitur  corpus  Christi  sub  speciebus,  sicut  sub- 
stantia dicitur  esse  sub  quantitate,  remota  tamen  inhaerentia,  et  ra- 
tione existendi  in  loco  per  talem  quantitatem. 

4.  — Si  Christus  comparatur  ad  locum  in  quo  species  sacramen- 
tales  sunt,  potest  quodammodo  dici  esse  in  loco,  idest  secundum  quod 
praesens  est  realiter  ubi  sunt  species  consecratae:  sed  non  potest  dici 
proprie  locatus  sive  circumscriptive,  sive  definitive;  et  dici  debet  esse 
in  Eucharistia  sacramentaliter.  — Prior  pars  enunciati  constat,  quia 
specierum  dimensiones  adaequate  continent  Christum  non  secun- 
dum aequalitatem  in  quantitate,  nec  secundum  partium  conter- 
minationem;  sed  secundum  aequalitatem  in  continendo,  cum 
totum  contineant  Christum  realiter  ibi  praesentem,  nec  plus,  nec 
minus.  — Secunda  pars  etiam  clara  est,  et  admissa  ab  omnibus 
Theologis,  tum  quoad  rem  ipsam,  tum  quoad  modum  loquendi  ',  si 
Christus  dicitur  in  sacramento  non  esse  circumscriptive ; nam  illud 
dicitur  circumscriptive  esse  in  loco,  quod  totum  est  in  toto  et 
cuius  pars  est  in  parte ; ac  proinde  cuius  quantitas  ita  ad  locum 
commensurata  sit,  ut  partes  eius  correspondeant  loci  partibus: 
at  quantitas  Christi,  ui  dictum  est,  nec  extensa  est  ad  locum, 
nec  illi  commensurata.  — Si  vero  quaeritur,  utrum  Christus  de- 
finitive sit  in  sacramento,  discordant  doctores  non  quoad  rem,  sed 
quantum  ad  modum  loquendi.  Quidam,  quin  aliud  requirerent,  di- 
xerunt id  esse  definitive  in  aliquo  quod  est  totum  in  toto  et  to- 
tum in  qualibet  parte:  et  hunc  modum  existendi  opposuerunt 
modo  circumscriptive  existendi,  iuxta  quem  totum  est  in  toto  et 
pars  est  in  parte.  Secundum  hanc  explicationem  anima  dicitur 
esse  definitive  in  corpore,  et  Deus  in  mundo,  et  Christus  in  sa- 
cramento: non  tamen  circumscriptive. 

5.  Thomas  vero  aliter  intelligit  illas  voces.  Nam  i.  p.  q.  52. 
art.  2.  et  4.  sent.  d.  10.  q.  i.  a.  3.  q.  2.  id  vocat  esse  definitive 

in  aliquo,  quod  ex  modo  existendi  illic  non  potest  esse  simul 
alibi,  sive  sit  totum  in  parte,  sive  pars  in  parte.  Sic  anima  est 
definitive  in  toto  corpore,  quia  secundum  modum  generationis, 
quo  illic  est,  non  potest  simul  esse  in  alio  corpore.  At  Christus, 
hoc  sensu,  non  est  definitive  in  sacramento,  quia  ibi  est  per  con- 
versionem panis  in  ipsum,  quo  modo  potest  esse  simul  alibi  per 
alterius  panis  conversionem. 

Modus  loquendi,  quem  S.  Thomas  adhibet,  magis  accedit  ad 
ipsius  vocis  significationem,  a gravioribus  theologis  antiquioribus 
usurpatus  fuit  et  communiter  servatur  etiam  a recentioribus : il- 
lum et  nos  secuti  sumus.  — Dicimus  ergo  corpus  Christi  in  Eu- 
charistia esse  sacramentaliter,  quia  nec  ibi  est  circumscriptive,  nec 
definitive,  sed  est  modo  huius  sacramenti  proprio,  qui  nullum  exem- 
plum habet  in  natura,  et  antiquis  Philosophis  ignotus  prorsus 
fuit,  utpote  qui  humanae  mentis  captum  transcendit,  et  fide  so- 
lum est  cognoscibilis. 

5.  — Non  datur  vera  unio  et  compositio  physica  corporis  et  san- 
guinis Christi  cum  speciebus  sacramentalibus , ex  qua  resultet  unum 
compositum  physicum,  tamquam  ex  duabus  partibus  componentibus. 

Etenim  vera  unio  physica,  in  qua  duo  extrema  ita  coniun- 
gantur  ut  proprie  ac  realiter  unum  efficiant,  requirit  « in  utroque 
vel  in  altero  extremo  » , adnotat  Suarez  « intrinsecum  et  realem 
modum  unionis,  essentialiter  dependentem  ab  altero  extremo  cum 
quo  est  compositio,  seu  a toto  composito,  quatenus  ipso  destru- 
cto non  potest  ille  modus  conservari;  sicut  e converso,  posito 
illo  modo  unionis,  necesse  est  ut  compositum  resultet».  Hic  vero 
modus  unionis  neque  in  speciebus,  neque  in  corpore  Christi  fingi 
potest:  nam  ad  species  quod  attinet,  facta  consecratione,  species 
per  se  existunt,  ac  proinde  nequeunt  habere  realem  modum  qui 
requirat  unionem  earumdem  specierum  ad  alterum : et  quod  spe- 
ctat corpus  Christi,  illud  non  unitur  accidentibus,  ut  eis  per  se 
ipsum  formaliter,  aut  materialiter,  aut  terminative  conferat  effectum. 

6.  — Coniunctio  igitur  inter  species  et  corpus  Christi  est  appellanda 
sacramentalis.  — Sensus  huius  enunciati  est,  coniunctionem  inter 
illa  duo  esse  ad  unum  sacramentum  efformandum,  in  quo  cor- 

* In  3.  p.  q.  75.  a.  i.  dist.  47.  sect.  3. 

pus  Christi,  vi  institutionis,  sit  significatum  et  demonstratum  per 
speciem  panis;  sicut  ante  consecrationem,  seu  antequam  sacra- 
mentum conficeretur,  naturaliter  significabatur  sub  eadem  specie 
et  demonstrabatur  substantia  panis:  — et  sicut  haec  substantia 
naturaliter  ab  ea  specie  inseparabilis  erat ; sic,  vi  institutionis,  in- 
separabile sit  ab  illa  eadem  specie  corpus  Christi,  quod  per  con- 
secrationem loco  panis  positum  fuit.  — Quod  autem  dicitur  de 
unione  corporis  cum  specie  panis,  id  ipsum,  ut  patet,  dici  debet 
de  unione  sanguinis  Christi  Domini  cum  specie  vini. 

Hac  posita  coniunctione  inter  species  sacramentales  et  corpus 
ac  sanguinem  Christi,  quaedam  mutationes,  quae  fiunt  in  specie- 
bus  possunt  de  corpore  et  sanguine  Christi  praedicari ; aliae  vero 
non.  Sic,  ratione  specierum,  corpus  Christi,  quod  non  potest  mo- 
veri per  se  localiter,  quia  non  est  in  sacramento  ut  in  loco,  per 
accidens  tamen  ad  motum  specierum  localiter  movetur ; unde  di- 
citur elevari,  ac  deferri  in  processionibus:  sed  nequit  dici  quod 
frigescat,  aut  calefiat  ad  frigefactionem,  vel  calefactionem  specie- 
rum. Ratio  discriminis  est  quia  haec  in  speciebus  fiunt  praecise 
ut  sunt  quid  distinctum  a corpore  Christi;  et  praeterea  corpus 
Christi  iam  incapax  est  omnis  motus  alterationis, 

7.  — Omnes  fatentur,  et  de  se  patet,  Christum  in  Eucharistia  ha- 
bere omnes  actus  immanentes,  qui  a sensibus  non  pendent,  et  in  anima 
eius  omnes  esse  thesauros  beatificae  visionis  et  scientiae  infusae : — in- 
super propter  identitatem  humanitatis  inesse  animae  Christi  omnes  per- 
ceptiones quas  habet  Christus  alibi  ex  sensuum  exercitio.  — Hinc  sicut 
beata  humanitas  Christi  omnia,  quae  sunt,  erant,  et  erunt,  ipsa 
visione  beatifica  videt  in  essentia  divina  ut  in  omnium  causa 
exemplari;  et  videt  ea  omnia  in  se  ipsis  per  eam  amplitudinem 
scientiae  infusae,  quae  Redemptori  generis  humani.  Primogenito 
omnis  creaturae,  ac  ludici  vivorum  et  mortuorum  debetur  (vide 
Tractatum  de  Incarnatione):  ita  profecto  omnes  hi  thesauri  bea- 
tificae visionis  et  infusae  scientiae  sunt  in  anima  Christi,  etiam 
quatenus  est  in  Eucharistia.  At  praeter  has  rationes  speciali  titulo, 
formaliter  ut  existens  in  Eucharistia,  ex  ipso  fine  instituti  mysterii, 
videt  omnes  cogitationes  hominum  et  affectus,  omnes  virtutes  et 
peccata,  omnes  tum  totius  Ecclesiae  tum  singulorum  membrorum 
eius  indigentias,  labores  et  angores,  persecutiones  et  triumphos, 
totam  denique  vitam  externam  et  internam  sponsae  suae  Eccle- 
siae, quam  carne  sua  et  sanguine  suo  pretioso  nutrit  ac  fovet:  — 

et  titulo  veluti  triplicato  (si  fas  est  ita  loqui)  in  eodem  statu  sa- 
cramentali  videt  tum  cogitationes  omnes  et  affectus,  cultum  et 
obsequia  omnium  hominum,  tum  iniurias  et  peccata  (et  velut 
propinquius  suorum  fidelium  ac  proxime  ministrorum  et  sacer- 
dotum suorum),  quae  immediate  ad  hoc  ineffabile  mysterium 
amoris  referuntur. 

luxta  communissimam  sententiam,  — paucissimi  enim  dissen- 
tiunt,— Christus  non  habet  in  sacramento  naturaliter,  seu  spectata 
virtute  sola  naturali,  actus  sensuum  externorum,  qui  supponunt  modum 
existendi  extensum:  quod  autem  supernaturaliter  potuerit  fieri  ut 
actus  illi  a Christo  elicerentur,  generarim  a Theologis  admittitur. 

Ad  factum  quod  attinet,  visum  fuit  nonnullis  gravissimis  do- 
ctoribus  dignitatem  sanctissimae  humanitatis  Christi  exigere,  vel 
certe  decere  ut  tribueretur  ei  supernaturalis  communicatio  actuum 
visionis  et  auditionis  per  sensus  ipsos  sacratissimi  corporis  in 
statu  sacramentali.  Et  quamvis  communior  sententia  theologorum 
eam  communicationem  non  admiserit,  ut  fatetur  Cardinalis  Cien- 
fuegos  celeberrimus  eius  assertor  ac  defensor,  illam  tamen  S.  Bo- 
naventura  (4.  d.  10.  p.  i.  a.  i.  q.  2.)  Ysambertus  (3.  q.  j6,  disp.  4. 
a.  2.)  et  alii  non  pauci  saltem  ut  probabilem  tuiti  sunt;  simpli- 
citer ut  veram  Lessius  3.  qu.  76.  art.  7.  dub.  2.  n.  51.;  Corne- 
lius a Lapide  in  Cant.  Cantic.  ii.  9.;  Gamachaeus,  Martinonus, 
Tannerus;  et  prae  ceteris  Cardinalis  Cienfuegos,  mox  citatus,  in 
opere  cui  titulus:  « Vita  abscondita  seu  speciebus  eucharisticis 
velata».  — De  hac  sententia  Card.  Franzelin  ait*:  «Mihi  certe 
haec  sententia,  non  propter  diserta  testimonia  Scripturae  et  Pa- 
trum, quae  proferuntur  parum  efficacia,  sed  propter  eius  conne- 
xionem cum  dignitate  sacratissimae  humanitatis  et  cum  scopo  ac 
fine  Sacramenti,  quo  Christus  cum  suis  fidelibus  non  solum  spi- 
rituale sed  etiam  corporale  commercium  inire  voluit,  ut  loquitur 
Lessius  loc.  cit.,  videtur  probabilissima  et  pia». 

* De  Eucharistia  p.  167. 

ARTICULUS  OCTAVUS 

De  objectionibus  adversus  Eucharistiae  mysterium  ex  ratione  petitis. 

Ad  hunc  ultimum  primae  partis  articulum  difficultates,  quae 
contra  fidem  praesentiae  realis  Christi  Domini  in  Eucharistia  ex 
ratione  moventur,  consulto  distulimus : multae  enim  ex  sola  ex- 
positione catholicae  veritatis  refutatae  sunt;  pro  aliis  principia 
solutionis  dedimus  in  articulis  praecedentibus;  et  omnes  non 
poterant  initio  tractatus  dilui,  quin  notiones  traderentur,  quae 
postea,  iuxta  debitum  ordinem,  declarandae  erant  et  vindicandae. 

Nunc  itaque  pauca  hucusque  dictis  addemus  ad  responden- 
dum quibusdam  obiectionibus  adversariorum,  et  indicabimus  loca 
ubi  solutio  aliarum  difficultatum  inveniri  debet.  — Sed  in  primis 
illud  Augustini  ‘ monitum  revocemus  in  mentem : « Demus  Deum 
aliquid  posse,  quod  nos  fateamur  investigare  non  posse.  In  ta- 
libus rebus  tota  ratio  facti  est  potentia  facientis».  — Necesse  est 
ergo  ut  non  confundamus  ea  quae  captum  intellectus  nostri,  iuxta 
naturalem  suam  vim  cognoscendi  verum,  superant,  cum  iis  quae 
sunt  contra  rationem;  et  illud,  quod  solius  rationis  lumine  ut 
factum,  vel  saltem  ut  possibile,  cognoscere  non  possumus,  non 
pronuntiemus  factum  non  esse  vel  simpliciter  impossibile.  Tenea- 
mus normam  a Patribus  constanter  inculcatam,  dum  stupenda 
divinae  sapientiae  ac  potentiae  in  Eucharistiae  sacramento  prodigia 
proponebant  et  declarabant;  et  cum  S.  Gaudentio  Brixiensi  ^ di- 
camus : « Si  qua  mysteriorum  superaverint  in  mane  futurae  illius 
resurrectionis  manifestanda,  quae  capere  modo  non  possumus; 
modo  enim  scio  ex  parte,  inquit  Apostolus haec  igne  cre- 

manda sunt,  idest  divino  tradenda  Spiritui,  ut  ea,  quorum  ratio- 
nem modo  non  capimus,  ardentis  fidei  spiritu  consummentur». 

Hac  praemissa  animadversione,  ad  solvendas  obiectiones  ac- 
cedimus. 

I.  — Implicat,  inquiunt  adversarii,  idem  corpus  esse  simul  in 

* Ep.  137.  (al.  3.)  ad  Volusianum,  n.  8. 

* In  sermone  ad  egressos  e fonie  neophitos  (de  Exodi  lectione). 

pluribus  locis.  Atqui  Christi  corpus  in  pluribus  esset  locis,  si  rea- 
liter  praesens  esset  in  Eucharistia;  esset  enim  in  coelo,  et  in 
omnibus  locis,  in  quibus  sunt  hostiae  consecratae.  Ergo. 

Resp.  — Dist.  Mai.  — Implicat  idem  corpus  esse  simul  in  plu- 
ribus locis  naturaliter  C.  Supernaturaliter , Subd.  Circumscriptive , 
Transeat.  In  uno  loco  circumscriptive,  et  in  aliis  sacramentaliter  N. 
Corpus  autem  Christi,  ut  iam  vidimus,  in  articulo  praecedenti 
(p.  600.)  non  est  circumscriptive  in  Eucharistia;  unde  et  Conci- 
lium Tridentinum,  sessione  13.  capite  i.,  ait:  «Nec  haec  inter 
se  pugnant  ut  ipse  Salvator  noster  semper  ad  dexteram  Patris  in 
coelis  assideat  iuxta  modum  existendi  naturalem,  et  in  multis  ni- 
hilominus aliis  locis  sacramentaliter  praesens,  sua  substantia  nobis 
adsit  ».  — Et  revera  illa  implicant  contradictionem  quae  pugnant 
cum  essentia  rei,  ita  ut  dicatur  res  esse  et  non  esse.  At  esse  in 
loco  non  est  de  essentia  corporis,  sed  quid  extrinsecum  et  acci- 
dentarium : repugnare  proinde  nequit  essentiae  corporis,  ut  sit  in 
pluribus  locis;  praesertim  si  in  uno  loco  sit  circumscriptive,  in 
aliis  non  circumscriptive,  sed  sacramentaliter,  seu  modo  indivisibili, 
quo  totum  in  tota  hostia  sit,  et  totum  in  qualibet  hostiae  parte, 
et  simul  totum  in  coelo  et  in  aliis  hostiis  consecratis.  — In  di- 
stinctione data,  et  in  hac  declaratione,  non  diximus  de  multipli- 
catione locationis  circumscriptive,  quia  haec  non  datur  in  mysterio 
Eucharistiae ; et  de  ea  a Theologis  catholicis  disputatur. 

2.  — Si  simul  corpus  Christi  esset  in  coelo,  iuxta  modum 
existendi  naturalem,  et  in  altari  sacramentaliter,  esset  a seipso 
distans,  ideoque  iam  non  idem.  Ergo. 

Resp.  — Dist.  Ant.  esset  a se  distans  secundum  entitatem  N» 
Secundum  diversos  modos  existendi  in  locis,  quae  sunt  inter  se 
distantia  C. 

3.  — Idem  corpus  non  potest  simul  existere  in  pluribus  tem- 
poribus. Ergo  nec  in  pluribus  locis. 

Resp.  — N.  Conseq.  — Disparitas  est  quod  plura  loca  possunt 
existere  simul;  plura  vero  tempora,  praeteritum,  praesens,  futu- 
rum non  possunt  existere  simul:  de  ratione  enim  temporis  est 
quod  sit  successivum;  unde  solum  praesens  existit. 

4.  — Si  idem  corpus  Christi  vere  et  realiter  existeret  in  plu- 

ribus  locis,  contradictoria  de  eodem  corpore  praedicarentur;  nam, 
ex.  gr.,  manducaretur  et  non  manducaretur,  existeret  et  desineret 
esse. 

Resp.  — Corpus  Christi  simpliciter  non  manducatur,  et  desinit 
existere,  sed  species  simpliciter  manducantur  et  desinunt:  corpus 
vero  Christi  manducatur  sub  speciebus  et  desinit  esse  sub  spe- 
ciebus.  Quamobrem  absque  contradictione  manducatur  sub  istis 
speciebus,  et  non  manducatur  sub  aliis  speciebus;  desinit  sub 
istis  speciebus,  et  non  desinit  sub  aliis  speciebus:  contradictoria 
namque  sunt  de  uno  et  eodem  subiecto  sub  eadem  ratione. 

5.  — Corpus  non  potest  esse  sine  quantitate.  Atqui  corpus 
Christi  esset  in  Eucharistia  sine  quantitate.  Ergo. 

Resp.  — Transmissa  Maiori,  quae  negari  posset,  quantitas  enim 
non  est  essentialis  corpori,  sed  est  accidens,  quod  divinitus  se- 
parari potest  ab  ipso  corpore,  — ad  Minorem,  Dist.  Corpus  Christi 
esset,  ut  esse  credimus,  sine  quantitate  quoad  primarium  eius  ef- 
fectum N.  Quoad  effectum  eius  secundarium  C.  — Etenim  primarius 
effectus  quantitatis  est  extensio  et  coordinatio  partium  in  ordine 
ad  se  et  in  toto : secundarius  vero  est  extensio  et  coordinatio  par- 
tium in  ordine  ad  locum : nam  prius  est  quantitatem  extendi  in 
se,  quam  extendi  in  loco,  esse  impenetrabilem,  divisibilem,  etc. 
Unde  quaerenti  cur  quantitas  sit  extensa  in  loco,  cur  sit  impene- 
trabilis } recte  respondetur,  quia  est  extensa  in  se : quaerenti  vero 
cur  sit  extensa  in  se  ? nulla  est  ratio  prior  quam  quia  est  quan- 
titas. Porro  potest  effectus  secundarius  quantitatis  di\dnitus  ab  ipsa 
separari,  prout  de  facto  separatus  est  quando  Christus  exivit  ex 
utero  virginali  clauso,  et  de  sepulchro  non  revoluto  lapide;  item 
quando  intravit  ad  Discipulos  ianuis  clausis : et  ita  separatur  in 
Eucharistia. 

6,  — Corpus  nequit  esse  sine  figura.  Ergo  nec  sine  quantitate 
extensa  localiter. 

Resp.  — Dist.  Ant.  — Corpus  non  potest  esse  sine  figura  sum- 
pta pro  ordinatione  partium  in  ordine  ad  focum,  N.  Sine  figura 
sumpta  pro  coordinatione  partium  in  se  et  in  toto,  C.  Et  hoc 
sensu  corpus  Christi  est  figuratum  in  Eucharistia,  caput  enim  non 
est  collum,  et  est  extra  collum  in  ordine  ad  se:  eodem  sensu 
manus  non  est  pes,  brachia  sunt  extra  humeros. 

7.  — Spiritus  non  potest  divinitus  esse  extensive  localiter : 
ergo  nec  corpus  potest  esse  inextensive  et  indivisibiliter. 

Resp.  — N.  Cons.  — Disparitas  est  quod  spiritus  non  habeat, 
nec  habere  possit  partes,  secundum  quas  localiter  extendatur:  at 
corpus  potest  privari  partibus  integrantibus  localiter  extensis,  quia 
hoc  est  effectus  secundarius  quantitatis,  qui  potest  divinitus  im- 
pediri. 

Obiectiones,  quas  opponunt  adversarii  ex  eo  quod  sensus 
nostri  falli  non  possunt  circa  ea  quae  sub  sensibus  cadunt,  et 
admisso,  inquiunt,  dogmate  catholico,  fallerentur,  invenies  solutas 
articulo  6,  p.  579.  Alias  desumptas  ex  natura  accidentium,  quae, 
ut  aiunt,  nequeunt  esse  sine  subiecto,  pariter  refutatas  habes  in 
eodem  articulo,  p.  584.  — Demum  reliquae,  quae  oriuntur  ex  eo 
quod  panis  eucharisticus  nutriat,  prorsus  evanescunt  si  attendas 
quae  ibidem  diximus,  p.  588. 

DE  EUCHARISTIA  PROUT  EST  SACRAMENTUM 


ARTICULUS  PRIMUS 
De  natura  sacramenti  Eucharistiae. 

Augustissimum  corporis  et  sanguinis  Christi  mysterium  in  hac 
secunda  Tractatus  parte,  prout  est  sacramentum,  spectantes;  primo 
naturam  eius  considerabimus;  et  circa  eam,  postquam  brevissime 
de  unitate,  ac  de  iis,  quae  illud  proprie  constituunt,  dixerimus, 
quaeremus  utrum  in  re  permanente  consistat,  an  in  usu  tantum. 
— Quod  autem  Eucharistia  vere  et  proprie  sacramentum  sit,  ex 
disputatis  in  prima  parte,  praesertim  in  articulis,  secundo,  tertio 
et  quarto,  evidenter  patet; — nam  in  illis  demonstravimus  Eu- 
charistiam, rem  subiectam  sensibus  per  species  panis  et  vini,  ac 
per  verba  consecrationis,  fuisse  a Christo  Domino  institutam,  et 
vim  habere  conferendi  gratiam  in  praesenti  vita,  et  gloriam  in 
futura.  « Qui  manducat  meam  carnem,  et  bibit  meum  sanguinem 
habet  vitam  aeternam,  et  ego  resuscitabo  eum  in  novissimo  die. 
Caro  mea  vere  est  cibus,  et  sanguis  meus  vere  est  potus:  qui 
manducat  meam  carnem,  et  bibit  meum  sanguinem,  in  me  manet 
et  ego  in  illo.  Sicut  misit  me  vivens  Pater,  et  ego  vivo  propter 
Patrem,  et  qui  manducat  me,  et  ipse  vivet  propter  me » (loan.  vi. 
55 -58)- 

Porro  Eucharistiam  esse  umim  sacramentum  in  specie  atoma, 
communis  sententia  adversus  paucos  antiquiores  alErmat,  quae 
tenenda  est.  Hanc  docet  Catechismus  Concilii  Tridentini  (p.  2. 
cap.  IO.),  dicens:  « Licet  sint  duo  elementa,  panis  scilicet  et  vi- 
I.  — De  Sacramentis.  39 

num,  ex  quibus  integrum  Eucharistiae  sacramentum  conficitur; 
non  tamen  plura  sacramenta,  sed  unum  tantum  esse,  Ecclesiae 
auctoritate  docti,  confitemur».  Ratio  vero  theologica  praecipua, 
ex  qua  constat  Eucharistiae  sacramentum  esse  unum  in  specie, 
proponitur  a S.  Thoma*.  « Unum  dicitur  »,  inquit  S.  Doctor, 
« non  solum  quod  est  indivisibile,  vel  quod  est  continuum;  sed 
etiam  quod  est  perfectum,  sicut  dicitur  una  domus  et  unus  homo. 
Est  autem  unum  perfectione,  ad  cuius  integritatem  concurrunt 
omnia  quae  requiruntur  ad  finem  eiusdem ; sicut  homo  integra- 
tur ex  omnibus  membris  necessariis  ad  operationem  animae,  et 
domus  integratur  ex  omnibus  partibus  quae  sunt  necessariae  ad 
inhabitandum.  Et  sic  hoc  sacramentum  dicitur  unum:  ordinatur 
enim  ad  spiritualem  refectionem,  quae  corporali  conformatur. 

Ad  corporalem  autem  refectionem  duo  requiruntur,  scilicet  cibus 
qui  est  alimentum  siccum,  et  potus,  qui  est  alimentum  humidum. 
Et  ideo  etiam  ad  integritatem  huius  sacramenti  duo  concurrunt, 
scilicet  spiritualis  cibus  et  spiritualis  potus,  secundum  illud  loan.  vi. 
5^. : ‘ Caro  mea  vere  est  cibus,  et  sanguis  meus  vere  est  potus 
Ergo  hoc  sacramentum  multa  quidem  est  materialiter,  sed  unum 
formaliter  et  perfective  ». 

Dices : — Qui  unam  speciem  sumit,  puta,  solam  speciem  panis 
consecratam,  totum  sacramentum  sumit,  et  gratiam  sacramenta- 
lem  recipit:  est  ergo  quaelibet  species  per  se  integrum  sacra- 
mentum, adeoque  duae  species  consecratae  duo  constituunt  in 
specie  ultima  sacramenta.  — Huic  difficultati  respondemus^:  primo, 
et  quoad  modum  loquendi  attinet,  partem  rei  saepe  dominatio- 
nem rei  totius  accipere,  si  per  se,  et  quasi  separata  consideratur ; 
ut,  exempli  gratia,  pars  domus,  si  sufficiens  sit  ad  usum,  et  fi- 
nem domus,  seiuncta  ab  aliis  partibus,  et  per  se  constituta,  di- 
citur absolute  domus,  quamvis  ex  illa  componi  possit  perfectior 
et  integrior  domus.  Hinc  species  panis,  per  se  sumpta,  potest 
dici  sacramentum,  quamvis  cum  alia  specie  vini  componat  unum 
sacramentum,  cuius  est  pars.  — Secundo,  quamvis  homo,  dum 
unam  tantum  speciem  sumit,  totum  sacramentum  non  recipit 
sub  ratione  signi  materialis  continentis  et  significantis,  recipit  tamen 
totum  sacramentum  sub  ratione  rei  contentae  et  significatae,  Christi 

* 3-  q-  75-  a-  2. 

* V.  Suarez,  in  3.  q.  73.  a.  2. 

nempe  et  gratiae  sanctificantis.  Constat  enim  ex  prima  parte  huius 
Tractatus  totum  Christum  praesentem  esse  sub  qualibet  specie,  ad- 
eoque  fructum  sacramenti  percipi  posse  ex  sumptione  unius  speciei. 

At  Eucharistia,  quae  unum  in  specie  est  sacramentum,  potestne 
unum  dici  etiam  sacramentum  numerice  inspectum,  seu  aliis  verbis 
multiplicatis  speciebus  sacramentalibus,  multiplicanturne  numero 
sacramenta  Eucharistiae?  Quidam  dixerunt  solam  pluralitatem 
specierum  sufficere  ad  constituenda  plura  numero  sacramenta:  t 
contra  Cardinalis  de  Lugo  ^ omnino  contendit,  sacramentum 
«nec  per  pluralitatem  specierum,  nec  sumptionum  multiplicari 
numero,  sed  simpliciter  et  absolute  loquendo  posse  dici  unum 
et  idem  numero  sacramentum  Eucharistiae,  quod  ubique  terrarum  ab 
omnibus  fidelibus  accipitur  y>.  Praeferenda  tamen  videtur  sententia 
quae,  veluti  media  consistens  inter  extrema,  conformior  est  do- 
ctrinae S.  Thomae  et  a Soto,  Ledesma,  Tournely,  multisque  aliis 
propugnatur:  haec  autem  docet  unitatem  numericam  sacramenti 
Eucharistiae  repetendam  esse  ex  morali  coniunctione  specierum,  et 
earum  ad  unam  refectionem  spiritualem  ordinatione : ac  proinde  plura 
sacramenta  esse,  si  moraliter  species  sint  disiunctae,  sicut  evenit 
cum  distinctae  hostiae  consecratae  distinctis  personis  distribuuntur. 

Quoad  constitutiva  intrinseca  sacramenti  Eucharistiae  in  /acto 
esse  non  una  fuit  sententia  Theologorum;  qui  tamen  magis  in 
modo  loquendi,  quam  in  re  differre  videntur.  Catechismus  Con- 
cilii Tridentini  (p.  2.  c.  8.)  aperte  statuit  solas  species  ut  conse- 
cratas constituere  essentiam  sacramenti  Eucharistiae.  «Illud  dili- 
genter pastoribus  observandum  est»,  inquit,  «multa  in  hoc  my- 
sterio esse,  quibus  aliquando  sacramenti  nomen  sacri  scriptores 
tribuerunt.  Interdum  enim  et  consecratio  et  perceptio,  frequenter 
vero  et  ipsum  Domini  corpus,  et  sanguis,  qui  in  Eucharistia 
continetur,  sacramentum  vocari  consuevit : inquit  enim  divus 
Augustinus  sacramentum  hoc  duobus  constare,  et  visibili  scilicet 
elementorum  specie  et  invisibili  carne  et  sanguine  ipsius  Domini 
nostri  lesu  Christi.  Atque  ad  eumdem  modum  hoc  sacramentum 
adorandum  esse,  nimirum  corpus  et  sanguinem  Domini  intelli- 
gentes,  affirmamus.  Verum  haec  omnia  minus  proprie  sacramenta 
dici  perspicuum  est.  Ipsa  autem  panis  et  vini  species  veram  et 
absolutam  huius  nominis  rationem  habent». 

* De  sacram.  Eucharistiae,  disp.  2.  sect.  2.  n.  15. 

Hanc  doctrinam  sequentes,  dicimus  species  ut  consecratas  con- 
stituere sacramentum,  et  hac  formula  intelligimus  i.  — formam 
determinativam  specierum  ad  esse  sacramenti  esse  consecrationem 
moraliter  permanentem.  Et  sane,  cum  sacramenta  omnia  novae 
legis  essentialiter  constent  rebus  tamquam  materia  et  verbis  tam- 
quam forma,  ut  demonstratum  est  in  Tractatu  de  sacramentis  in 
genere  (p.  2.  art.  2.),  verba  consecrationis  componere  Euchari- 
stiae sacramentum  intrinsece  debent. 

Praeterea  species  non  significant  nobis  praesentiam  Christi  in 
sacramento  et  paratam  gratiam  sanctificantem  eis  qui  rite  ad  sa- 
cram accedunt  communionem,  nisi  quatenus  scimus  verba  conse- 
crationis prius  fuisse  debite  prolata,  adeoque  species  ad  illa  verha 
habitudinem  habere  eisque  subesse. 

2.  — Hac  locutione  « species  ut  consecratas  » significamus  spe- 
cies esse  materiam  sacramenti,  quatenus  dicunt  essentialem  ordi- 
nem ad  corpus  et  ad  sanguinem  Christi,  ut  ad  significata  et  sub  se 
contenta. 

Species  vero  ut  consecratas  sacramentum  Eucharistiae,  intrin* 
sece  constituere  constat  a)  ex  doctrina  Patrum  qui  eas  species 
appellant  sacramentum  b)  Ex  Concilio  Tridentino  docente  (sess.  1 3. 
cap.  I.,  et  can.  i.)  corpus  et  sanguinem  Domini  confiwen  in  san- 
ctissimo Eucharistiae  sacramento;  continentur  autem  ibi,  ut  patet, 
quia  sunt  sub  speciebas  consecratis,  c)  Ex  eo  quod  sacramentum 
novae  legis  est  signum  sensibile  sacrum  significans  et  conferens 
gratiam:  species  autem  consecratae  tale  signum  constituunt : quia 
et  sub  sensibus  cadunt,  et  significant  Christum  praesentem,  ut 
sanctificantem  homines  per  modum  spiritualis  alimoniae,  et  ideo, 
dum  vere  et  realiter  dant  Christum  cibum  animarum,  significant 
etiam  gratiam  sanctificantem  et  eam  conferunt  eis,  qui  commu- 
nionem recipiunt  rite  dispositi,  d)  Confirmatur  adhuc  ex  eodem 
Concilio  Tridentino,  quod  sess.  13.  mox  citatae,  cap.  3.,  sta- 
tuit : « Commune  quidem  est  Sanctissimae  Eucharistiae  cum  ce- 
teris sacramentis,  symbolum  esse  rei  sacrae,  et  invisibilis  gratiae 
formam  visibilem  y>. 

His  absolutis,  quae  de  unitate  et  de  constitutivis  intrinsecis 
Eucharistiae  dicenda  erant,  superest  ut  demonstremus  sanctissi- 

* V.  p.  524.  et  seq. 

mum  Sacramentum  non  in  usu  tantum  consistere,  sed  in  re  per- 
manente, seu  aliis  verbis  Christum  Dominum  in  sacramento  vere 
realiter  et  substantialiter  praesentem  esse,  ante  et  post  sumptio- 
nem, donec  species  corrumpantur;  ex  quo  sequitur  eum,  etiam 
extra  sumptionem,  adorandum  esse  in  Sacramento.  — Quod  sane 
iam  ex  prima  Tractatus  parte  manifestum  apparet,  sed  hic  ad 
refutandam  aliam  Lutheranorum  a catholica  fide  aberrationem 
specialiter  demonstratur.  Etenim  Bucerus,  ut  Lutheranos  cum 
Zwinglianis  facilius  conciliaret,  hanc,  an.  1536.,  excogitavit  opi- 
nionem, nempe  Christi  corpus  in  ipsa  sumptione  adesse,  non 
etiam  extra  sumptionem.  — Eamdem  doctrinam  Lutherus  et  omnes 
deinde  Lutherani  amplexi  sunt,  ea  potissima  ratione  moti  quod 
viderent  per  eam  destrui  adorationem  Eucharistiae  et  alia  cum 
dogmate  de  praesentia  Christi  in  sacramento  extra  sumptionem 
connexa,  quae  in  usu  erant  apud  catholicos.  Chemnitius  tamen, 
aliique  ex  Lutheri  discipulis,  nonnihil  hanc  doctrinam  emollie- 
runt, et  docuerunt  corpus  Christi  praesens  esse  in  tota  Coenae 
actione,  imo  cum  statim  ad  aegrotos  defertur;  sed  non  manere 
in  sacramento  cum  asservatur  in  pyxide. 

Concilium  Tridentinum  hos  omnes  errores  proscripsit  se-‘ 
quentibus  definitionibus : 

Can.  4.  — (c  Si  quis  dixerit,  peracta  consecratione  in  admira- 
bili Eucharistiae  sacramento  non  esse  corpus  et  sanguinem  Do- 
mini nostri  lesu  Christi,  sed  tantum  in  usu,  dum  sumitur,  non 
autem  ante  vel  post ; et  in  hostiis  seu  particulis  consecratis,  quae 
post  communionem  reservantur  vel  supersunt,  non  remanere  ve- 
rum corpus  Domini;  A.  S.  ». 

Can.  6.  — « Si  quis  dixerit,  in  sancto  Eucharistiae  sacramento 
Christum  unigenitum  Dei  Filium  non  esse  cultu  latriae,  etiam 
externo,  adorandum;  atque  ideo  nec  festiva  peculiari  celebritate 
venerandum,  neque  in  processionibus,  secundum  laudabilem  et 
universalem  Ecclesiae  sanctae  ritum  et  consuetudinem,  solemni- 
ter  circumgestandum,  vel  non  publice,  ut  adoretur,  populo  pro- 
ponendum, et  eius  adoratores  esse  idololatras;  A.  S. ». 

Can.  7.  — « Si  quis  dixerit,  non  licere  sacram  Eucharistiam 
in  sacrario  reservari,  sed  statim  post  consecrationem  adstantibus 
necessario  distribuendam ; aut  non  licere,  ut  illa  ad  infirmos  ho- 
norifice deferatur;  A.  S.  ». 

Ad  vindicationem  catholicae  fidei  sit  igitur 

THESIS  VII. 


Peracta  consecratione,  Christus  in  Eucharistiae  sacramento  praesens 
est  non  in  usu  tantum  dum  sumitur,  sed  ante  et  post,  donec 
species  consecratae  corrumpantur;  — hinc,  etiam  extra  sumptionem, 
Christus  adorari  debet  in  Eucharistia  cultu  latriae. 


Duae  partes,  quas  thesis  complectitur,  intime  connectuntur; 
ex  probatione  namque  primae  partis,  secunda  sponte  veluti  sua 
fluit;  et  dum  probatur,  quod  in  secunda  parte  statuitur,  id  quod 
in  prima  parte  enunciatum  est,  aperte  evincitur:  etenim  si  Chri- 
stus, utpote  in  Eucharistia  praesens,  etiam  extra  sumptionem, 
adorari  debet;  adoratio,  quae  Eucharistiae  extra  sumptionem  exhi- 
betur, ostendit  ibi  adesse  Christum.  — Verum  ad  pleniorem  de- 
monstrationem, duas  partes  seorsim  confirmamus. 

Prob.  I.  pars.  — a)  Ex  verbis  institutionis;  nam  haec  verba, 
vi  sua  efficiunt,  ut  superius  demonstratum  est,  (thes.  II.  et  IV.) 
conversionem  totius  substantiae  panis  et  vini  in  corpus  et  san- 
guinem Christi  Domini.  — Ergo  Christus,  statim  ac  prolata  sunt 
illa  verba,  seu  statim  ac  peracta  est  consecratio,  praesens  adest 
sub  speciebus  panis  et  vini  in  Eucharistia,  ante  usum,  et  inde- 
pendenter  a sumptione. 

i)  Ex  innumeris  testimoniis  Patrum,  quorum  quaedam,  spe- 
ciminis gratia  legere  est  in  prima  parte,  thesi  3.  — Etenim  S.  Ire- 
naeus  ait,  « panem  percipientem  invocationem  Dei,  iam  non  esse 
communem  panem,  sed  Eucharistiam»;  et  S.  lacobus  Sarugen- 
sis : « Ab  illo  temporis  puncto,  quo  (lesus)  accepit  panem  et 
dixit  illud  suum  corpus,  non  erat  panis,  sed  corpus  eius,  et  hoc 
edebant  admirantes»;  et  S.  loan.  Chrysostomus : « Stat  sacerdos 
verba  illa  proferens  ....  ‘Hoc  est  corpus  meum’,  inquit.  Hoc 
verbum  transformat  ea  quae  proposita  sunt»;  et  S.  Gregorius 
Nyssenus : « Statim  per  verbum  in  corpus  (panis)  transmutatur, 
sicut  dictum  est  a Verbo:  ‘Hoc  est  corpus  meum’».  — Opti- 
mum etiam  est  ad  rem  praesentem  testimonium  S.  Cyrilli  Ale- 

xandrini  in  Ep.  ad  Calosyrium «Audio  alios  esse,  qui  mysti- 
cam Eulogiam  nihil  ad  sanctificationem  iuvare  dicant,  si  quid 
ex  ea  fiat  relinqui  in  alium  diem : insaniunt  vero,  qui  haec  asse- 
runt; neque  enim  alteratur  Christus,  neque  sanctum  eius  corpus 
immutatur,  sed  benedictionis  vis  ac  facultas  et  vivificans  gratia 
perpetuo  in  illo  existit». 

c)  Ex  praxi  Ecclesiae  antiquissima,  quae  patenter  ostendit 
perpetuam  fidem  circa  Christi  praesentiam  in  Eucharistia,  etiam 
extra  sumptionem.  Nam  i.  — A prima  Ecclesiae  aetate  mos  viguit 
ut  Eucharistia  ad  absentes  per  diaconos  perferretur,  et  Episcopi 
eam  ad  aliarum  civitatum  Episcopos  mitterent  in  mutuae  com- 
munionis testificationem  2.  — Eucharistiam  fuisse  reservatam, 
et  sollicite  ad  infirmos  delatam  ostendit  historia  Serapionis,  ad 
quem,  ut  narrat  Eusebius  ",  iamiam  animam  agentem  infirmus 
sacerdos  sacramentum  per  puerum  misit.  3.  — Fideles  consue- 
verunt Eucharistiam  asportare  domum,  illamque  domi  asservare, 
opportuno  tempore,  aut  certe  persecutionis  periculo  urgente, 
sumendam  ^ S.  Ambr.  1.  i.  de  excessu  fratris  sui  Satyri  (n.  43.) 
refert:  «Cum  esset  in  naufragio  constitutus,  ne  vacuus  mysterii 
(scilicet  Eucharistiae)  exiret  e vita,  quos  initiatos  esse  cogno- 
verat, ab  his  divinum  illud  fidelium  sacramentum  poposcit  . . . 
et  ligari  fecit  in  orario  (seu  linteo)  et  orarium  involvit  in  collo, 
atque  ita  se  deiecit  in  mare,  non  requirens  de  navis  compage 
resolutam  tabulani,  cui  supernatans  iuvaretur,  quoniam  fidei  so- 
lius arma  quaesierat ....  nec  deseruit  spes,  nec  fefellit  opinio  , . . . 
primus  servatus  ex  undis  »•  Et  Sanctus  Gregorius  Magnus  (lib.  2. 
dialog.  cap.  24.)  narrat,  puerum  in  paterna  domo  defunctum  se- 
peliri non  potuisse,  quia  terra  corpus.eius  reiiciebat;  quo  facto 
perterriti  parentes  ad  S.  Benedictum  recurrerunt,  « quibus  vir 
Dei  manu  sua  protinus  communionem  dominici  corporis  dedit 
dicens:  Ite,  atque  hoc  dominicum  corpus  super  pectus  eius  cum 
magna  reverentia  ponite  et  sic  sepulturae  eum  tradite;  quod 
dum  factum  fuisset,  susceptum  corpus  eius  terra  tenuit».  4. — Eu- 
charistia in  templis  asservata  fuit  ab  antiquo  in  pastophoriis, 

* Op.  S.  Cyrilli,  edit.  Migne,  t.  9.  p.  175. 

* V.  S.  lustini  M.  Apol.  i,  n.  67.  — Eusebii,  1.  5.  Hist.  Eccles.  c.  24. 

* Hist.  Eccl.  1.  7.  c.  44. 

* V.  Tertulliani,  1.  2.  ad  uxorem,  c.  5.  — S.  Cyp.  de  lapsis,  Migne,  P,  L. 
t,  4.  p.  499.  — S.  Bas.  ep.  289.  ad  Caesariam  Patriciam. 

ciboriis,  columbis,  turriculis.  Constitutiones  ipsae  apostolicae 
(1.  8.  c.  13.)  pastophoria,  in  quibus  sacramentum  custodiebatur, 
indicant  his  verbis : « Cumque  universi  et  universae  communi- 
caverint, accipientes  diaconi  quae  supersunt,  inferant  in  pasto- 
phoria». Et  S.  loannes  Chrysostomus,  epistola  ad  Innocentium  I. 
Papam  (n.  3.),  de  militibus  ab  Imperatore  ad  ipsum  occidendum 
missis  inquit:  «Locum,  in  quo  sancta  condita  servabantur, 

ingressi  sunt  milites et  sanctissimus  Christi  sanguis  (to 

dyicoTaTOv  atjjLa  tou  XpwTOu)  effusus  est». 

d)  Ex  antiquissima,  praecipue  in  Ecclesia  Graeca,  disciplina 
celebrandi  Missam  praesanctificatorum,  in  qua  nulla  fit  consecra- 
tio, sed  sacerdos  sumit  hostiam  praeconsecratam  et  reservatam. 
Porro  tanta  certitudine  apud  omnes  semper  persuasum  fuit  Chri- 
stum in  hostia  consecrata  et  reservata  manere  praesentem,  ut  num- 
quam  liceret  sacerdoti  in  illis  Missis  verba  consecrationis  repe- 
tere, quamvis,  quod  apud  Graecos  saepe  contigit,  hostia,  die 
dominica  consecrata,  nonnisi  sexta  sequenti  feria  sumeretur. 

e)  Ex  rationibus  theologicis.  Nam  sacramentum  Eucharistiae 
est  institutum  ad  spiritualem  animarum  nostrarum  refectionem: 
haec  autem  natura  cibi  est,  ut  sit  res  permanens,  et  ut  prius  sit 
quam  comedatur.  — Et  insuper  Eucharistia,  licet  sumatur  a fi- 
delibus, non  est  tamen  instituta  solum  ad  usum  sumendi,  sed 
est  etiam  verum,  ut  probabitur,  sacrificium;  ideoque  priusquam 
Eucharistia  sumatur,  praesens  super  altare  adest  Christus,  qui 
« in  semetipso  immortaliter  atque  incorruptibiliter  vivens,  pro 
nobis  iterum  in  hoc  mysterio  sacrae  oblationis  immolatur  ‘ ». 

Prob.  2.  pars.  — Christum,  Verbum  Incarnatum  et  Dominum 
nostrum,  adorandum  esse  in  Eucharistia  cultu  latriae  ostendunt 
testimonia  S.  Cyrilli  Hierosolymitani,  et  S.  Augustini,  quae  ad 
exemplum  citavimus  pro  thesi  III.  §.  4.  — Illis  vero  ad  abun- 
dantiam addas  sequentia  selecta  ex  multis. 

S.  Gregorius  Nazianzenus  (orat.  8.  in  laudem  sororis  suae 
Gorgoniae,  n.  18.)  sanctissimum  Sacramentum  asservatum,  et  a 
fidelibus  adoratum  clarissime  ostendit.  En  verba  Theologi:  «De- 
speratis omnibus  aliis  auxiliis,  ad  mortalium  omnium  medicum 
confugit,  atque  intempesta  nocte  captata,  cum  morbus  nonnihil 

' S.  Greg.  M.,  1.  4.  dialog.  c.  58. 

remisisset,  ad  altare  cum  fide  procumbit,  eumque  qui  super  ipso 
honoratur  cum  ingenti  clamore  invocans,  omnibusque  nominibus 
appellans,  atque  omnia  ea,  quae  unquam  mirifice  gesserat,  velut 
in  memoriam  ei  revocans  (nam,  et  veteres,  et  novas  historias 
callebat),  tandem  pia  et  praeclara  quadam  impudentia  effertur. 
Eam,  quae  Christi  fimbria  sanguinis  profluvium  compresserat, 
imitatur.  Quid  enim  agit?  Cum  caput  suum  pari  cum  clamore, 
lacrymisque,  quibus  abundabat,  mulieris  illius  instar,  quae  olim 
Christi  pedes  rigavit,  altari  admovisset,  nec  se  prius  istud  di- 
missuram esse  denuntiasset,  quam  sanitatem  obtinuisset ; ac  deinde 
hoc  suo  pharmaco  corpus  totum  perfudisset;  et  si  quid  uspiam 
antityporum  pretiosi  corporis  aut  sanguinis  manus  recondiderat, 
id  lacrymis  admiscuisset,  (o  rem  admirandam!)  statim  liberatam 
se  morbo  sentit,  atque  et  corpore,  et  animo,  et  mente  levis  di- 
scedit, pro  spei  mercede,  id,  quod  speraverat,  consecuta,  et  per 

animae  robur  corporis  vires  accipiens Ac  ne  nunc  quidem 

eam  (rem)  evulgassem,  nisi  timor  quidam  animum  incessisset, 
si  tantum  miraculum,  et  fidelibus,  et  infidelibus,  et  iis  qui  nunc 
sunt,  et  posteris  occultassem». 

S.  Ambrosius  (lib.  3.  de  Spiritu  Sancto,  c.  ii.  n.  78.)  expo- 
nens illud  Psal.  xcviii.  5.:  «Adorate  scabellum  pedum  eius», 
inquit:  «Itaque  per  scabellum  terra  intelligitur : per  terram  au- 
tem caro  Christi,  quam  hodieque  in  mysteriis  adoramus,  et  quam 
apostoli  in  Domino  lesu,  et  supra  diximus,  adorarunt». 

S.  loannes  Chrysostomus  (in  I.  ad  Cor.  hom.  24.  n.  5.)  egre- 
gia haec  habet : « Hoc  etiam  corpus  (Christi)  in  praesepi  iacens 
reveriti  sunt  magi.  Et  viri  impii  ac  barbari  patria  domoque  relicta, 
viam  emensi  sunt  longam,  et  venientes  cum  timore  et  tremore 
multo  ipsum  adoraverunt.  Imitemur  ergo  saltem  barbaros,  nos  coe- 
lorum cives.  Illi  namque  in  praesepe  respicientes  et  in  tugurio,  et 
nihil  eorum  recipientes,  quae  tu  nunc  vides,  cum  tremore  multo 
accesserunt:  tu  vero  non  in  praesepe  respicis,  sed  in  altare;  non 
mulierem  tenentem,  sed  sacerdotem  adstantem,  et  Spiritum  cum 
ubertate  magna  in  proposita  supervolantem  ....  Excitemus  itaque 
nos  ipsos  et  horreamus,  et  multo  maiorem  quam  barbari  illi 
pietatem  exhibeamus,  ut  non  temere  et  inconsiderate  accedentes, 
ignem  in  caput  nostrum  congeramus  ». 

S.  Theodorus  Studita  (in  Antirrhetico  2.  c.  31.)  sic  inter  se 
loquentes  exhibet  Haereticum  et  Orthodoxum.  « Orthodoxus : Quo 

in  numero  habes  corpus  et  sanguinem  Domini  lesu  Christi? 
Haereticus:  sancta  sunt  procul  dubio.  Etenim  ‘Sancta  sanctis’  a 
sacerdote  pronuntiatur.  Orthodoxus:  Haec  itaque  etiam  adoranda 
iudicas?  Haereticus:  Et  quis  adeo  impie  sentiat  qui  non  sancta 
simul  et  adoranda  confiteatur?  Orthodoxus:  Non  igitur  tecum  pu- 
gnantia loqueris,  qui  cum  antea  dixeris,  non  statim  quod  san- 
ctum est,  idem  etiam  adorandum  esse;  nunc  rursum  affirmas 
quod  negasti?  Haereticus:  Atqui  non  de  mysteriis  (eucharisticis) 
mihi  sermo  erat,  quum  de  iis  omnes  consentiant,  ut  dixi». 

Theodoretus  (dialog.  2.)  ita  orthodoxum  inducit  loquentem: 
<(  mystica  symbola  ....  manent  in  prioris  essentiae  et  figura  et 
forma  aspectabili,  et  visibilia  sunt  et  tangibilia,  qualia  erant 
prius:  intelliguntur  autem  ea  esse  quae  facta  sunt,  et  creduntur, 
et  adorantur,  upote  quae  sint  id  quod  esse  creduntur  ». 

Demum  in  Vita  Beati  Lucae  lunioris,  a Combefisio  edita  in- 
ter Graecorum  opuscula,  refertur  ritus  quo  sacra  Eucharistia 
adorando  suscipiebatur,  saeculo  X.;  declarat  enim  Archiepisco- 
pus  Corinthi  modum  quo  praesanciijicata  sumenda  erat.  « Tum 
explicans  velum  minus»,  inquit,  «propones  in  ea  sacras  parti- 
culas, accensoque  thymiamate.  Typicorum  Psalmos,  aut  Hymnum 
ter  sanctus  cantabis  cum  Symbolo  Fidei,  trinaque  genuum  flexione 
adorans,  manus  quidem  contrahes,  ore  autem  sacrum  pretiosi 
Christi  ac  Dei  nostri  corpus  sumens,  dicendo:  Arnen.  Rursum 
vero  reliquas  particulas  in  vase  linteolo  colliges,  omnem  dili- 
gentiam adhibens,  ut  ne  margarita  decidat  ac  conculcetur». 

His  de  Eucharistiae  adoratione  documentis  respondent  quae 
in  Liturgiis  continentur.  Sufficiat  unum  hic  commemorasse.  In 
usitata  apud  Graecos  Liturgia,  a Gario  edita,  haec  habentur: 
« Adorant  Sacerdos  et  Diaconus,  in  quo  sunt  loco,  ter  secreto 
dicentes : Deus  propitius  esto  mihi  peccatori.  Et  populus  simi- 
liter cunctus  cum  devotione  adorat.  Quum  autem  viderit  Dia- 
conus Sacerdotem  manus  extendentem,  et  sanctum  panem  tan- 
gentem, ut  faciat  sanctam  elevationem,  exclamat:  Attendamus. 
Et  Sacerdos:  Sancta  Sanctis.  Chorus:  unus  sanctus,  unus  Do- 
minus lesus  Christus  in  gloria  Dei  Patris.  Arnen  ». 

Neque  abs  re  erit  hic  etiam  referre  testimonium  quod  ad- 
versus Protestantes  protulerunt  Graeci  aliique  Orientales  a ca- 
tholica communione  longe  et  acerbissimo  schismate  separati.  — 
Anno  1^84.  proposita  fuit  Simeoni  Metropolitae  Dyrrachii  a 

Protestantibus  quaestio,  quae  sit  in  graeca  Ecclesia  circa  Eucha- 
ristiam fides.  Simeon  respondit,  inter  alia,  quod  legitur  apud 
Emmanuelem  Schelstrate,  qui  haec  responsa  ex  autographo  pri- 
mus edidit  t.  2.  Actorum  Orientalis  Ecclesiae,  p.  6^6.:  «In  sacra 
Liturgia  quando  Sacerdos  facit  ex  pane  et  vino  corpus  et  san- 
guinem Domini  et  Salvatoris  nostri  lesu  Christi,  mutatur  panis 
in  corpus,  et  vinum  in  sanguinem  Christi,  et  ab  una  substantia 
transmutatur  in  aliam  venerandi  corporis  et  sanguinis,  manente 
solum  exteriori  specie  panis  et  vini  cum  accidentibus : et  vere 
creditur  et  adoratur  cultu  latriae  Deus  homo  lesus  Christus,  si- 
cut sedet  ad  dexteram  aeterni  Patris».  Testatur  praeterea  idem 
Simeon  singula  a se  commemorata  fidei  capita,  quae  Calvinianis 
ac  Lutheranis  erroribus  opposita  sunt,  credi  ab  omnibus  Orien- 
talibus Episcopis,  monachis,  et  omni  populo,  seque  hoc  longo 
rerum  usu  cognovisse.  — Eadem  confirmat  Daniel  Metropolita 
Varnensis,  tamquam  vera  et  credita  ab  Orientali  Ecclesia  usque 
ad  praesentem  diem,  sicut  in  universis  Moscoviae,  Russiae,  Mol- 
daviaeque  regionibus  creditur.  Subscripsit  quoque  Theophanes 
Metropolita  Paronaxiae,  suoque  testimonio  roborat  Raphael  Me- 
tropolita Ancyranus,  totius  Phrygiae  et  Galatiae  Exarchus.  — 
Dositheus  Patriarcha  in  Synodo  lerosolymitana,  an.  1^72.  (apud 
Harduinum  in  actis  Conciliorum  t.  ii.  coi.  254)  exponens  fidem 
Graecae  Ecclesiae  circa  Eucharistiam,  ait : « Credimus  supremo 
colendum  honore,  cultuque  latriae  idem  Domini  corpus  et  san- 
guinem esse  adorandum.  Quippe  Sanctissimae  Trinitatis,  et  cor- 
poris sanguinisque  Domini  una  est  adoratio.  Credimus  ante  usum, 
statim  a consecratione,  ac  post  usum  id  quod  sacris  in  pyxidibus 
communioni  moribundorum  asservatur,  corpus  esse  Domini 
verum  » . 

Adversarii  obiiciunt : — 

Reliquiae  Eucharistiae  antiquitus  non  servabantur,  peractis  my- 
steriis. Id  probant  i.  ex  Epistola  Clementis  Romani  ad  lacobum 
fratrem  Domini,  relata  cap.  23.  dist.  2.  de  consecrat.:  «Tanta 
in  altari  holocausta  offerantur,  quanta  populo  sufficere  debeant; 
quod  si  remanserint,  in  crastinum  non  reserveAtur,  sed  cum  ti- 
more ac  tremore  clericorum  diligentia  consumentur ».  Ex  simili 
textu  apud  Hesychium  lib.  2.  in  Lev.;  et  apud  Nicephorum, 
Hist.  17.  c.  25.  2.  — Ex  Origene  hom.  5.  in  Levit,  num.  8.,  ubi 
de  pane,  quem  Christus  dedit  discipulis,  inquit:  «Non  distulit. 

nec  servari  iussit  in  crastinum».  3.  — Ex  S.  Cypriano,  serm.  de 
coena  Dom.,  his  verbis:  «Panis  iste  recipitur,  non  includitur». 
4.  — Ex  S.  Hieronymo  qui  in  cap.  12.  I.  Cor.  ait:  «Quaecum- 
que de  sacrificiis  superfuissent,  illi  in  Ecclesia  communem  coe- 
nam  comedentes  pariter  consumebant».  5.  — Ex  v.  Beda,  1.  4. 
Hist.  Eucha.  cap.  14.,  ubi  refert  Apostolos  apparuisse  puero  ae- 
groto, eique  dixisse,  ut  expectaret,  dum  celebraretur  Missa,  ut 
viaticum  corporis  Domini  perciperet.  6.  — Tandem  ex  Cone. 
Caesaraugustano  an.  381.,  Toletano  I.  an.  400.,  aliisque  particu- 
las Eucharistiae  asservari  prohibentibus. 

Resp.  I.  — Pleraque  haec  testimonia  probare  contra  adversa- 
rios, tum  quia  aperte  sacrificium  Missae  commemorant,  quod 
Protestantes  reiiciunt;  tum  quia  probant  post  distributionem  Eu- 
charistiae factam  credidisse  fideles  in  particulis  residuis  vere  et 
realiter  Christum  esse  praesentem:  debebant  enim  illae  particu- 
lae, cum  timore  ac  tremore,  clericorum  diligentia  consummari. 

Resp.  2.  ad  singula  articulatim.  — Ad  Epistola  illa  non 
censetur,  et  praesertim  ab  adversariis,  genuina  S.  Clementis  Ro- 
mani productio;  — at  cuiuscumque  sit  non  favet  adversariis,  nam 
loquitur  de  particulis,  quae  citra  corruptionis  periculum  servari 
non  poterant,  et  supererant,  postquam  iam  aliae  sepositae  pro 
infirmis,  et  aliae  ad  absentes  missae  fuerant.  Id  constat  ex 
eadem  epist.  ubi  legitur:  « Reliquias  fragmentorum  corporis  Do- 
mini custodire  debent,  ne  qua  putredo  inveniatur  in  sacrario,  ne 
cum  id  negligatur,  corpori  Domini  gravis  iniuria  inferatur». — 
Eadem  responsio  valet  quoad  textum  Hesychii.  In  Ecclesia  enim 
lerosolymitana  non  diu  servabatur  Eucharistia,  sed  post  aliquot 
dies  renovabatur,  et  quod  ex  priori  supererat  igne  absumebatur : 
id,  et  non  aliud  dicunt  ipsa  verba  Hesychii  (1.  c.)  «Quod  re- 
liquum est»,  inquit,  «de  carnibus  et  panibus  in  igne  incendi 
praecepit  (Deus  in  Veteri  Testamento),  quod  nunc  videmus 
etiam  sensibiliter  in  Ecclesia  fieri,  ignique  tradi  quaecumque  re- 
manere contigerit  inconsumpta,  non  omnino  ea  quae  una  die,  vel 
duabus,  aut  multis  servata  sunt ».  — Nicephorus,  loco,  obiecto  scri- 
bit datas  fuisse  Constantinopoli  superfluas  particulas  pueris  inno- 
centibus, seu  illas,  quae  supererant,  sepositis  necessariis  pro  in- 
firmorum communione.  « Cum  plusculum  »,  ait,  « de  partibus 
immaculati  divinique  corporis  Domini  reliquum  esset,  sacerdotes 
pueros  incorruptos accerserent ». 

Ad  2^**"  Origenes  id  solum  intendit  sacrificium  laudis  debere 
esse  recens ; et  ad  hoc  probandum  assumit  exemplum  Christi, 
qui  panem  consecratum  statim  distribuit,  necnon  praeceptum  Apo- 
stolis datum,  ne  panem  portarent  in  via  et  Gabaonitarum  exem- 
plum condemnatorum,  eo  quod  panes  veteres  detulissent  ad  Israe- 
litas.  Haec  vero  exempla  adhibet,  in  quantum  eius  scopo  servire 
poterant,  ad  probandum  nempe  sacrificium  debere  esse  novum ; 
alias  pariter  inferre  quis  posset,  non  licere  panem  portare  per 
viam,  aut  uti  pane  veteri.  Ceterum  Eucharistiam  ut  sacrificium 
semper  de  novo  ofterri  catholici  fatentur. 

Ad  3^“  Sermo  ille,  non  est  S.  Cypriani,  sed  Arnoldi  Bonae 
Vallis;  et  hic  auctor  non  contendit  Eucharistiam  non  esse  in 
vasis  includendam,  sed  iuxta  fidem  catholicam,  ait,  Christum  in 
Eucharistia  esse  qui  « integer  erogatur,  distributus  non  demem- 
bratur,  incorporatus  non  iniuriatur,  recipitur  non  includitur,  cum 
infirmis  habitans  non  infirmatur  » , 

Ad  4^*“  Neque  hi  Commentarii  sunt  D.  Hieronymi,  sed  Pe- 
lagii haeresiarchae ; quamquam  et  is  non  neget  partem  aliquam 
particularum  fuisse  prius  sepositam;  et  in  textu  citato  videatur  lo- 
qui solum  de  particulis,  quae  commode  non  poterant  asservari. 

Ad  Bcda  iuxta  alios  loquitur  de  monacho  alicuius  monaste- 
rii, in  quo  Eucharistia  non  servabatur.  Dici  etiam  potest  Apostolos 
monuisse  hunc  puerum,  ut  expectaret  sacrificii  tempus,  ut  ma- 
iore cum  devotione  fructuque  viaticum  perciperet.  Ceterum  Bedae 
tempore  usum  servandi  apud  se  domi  Eucharistiam  adhuc  non  fuisse 
omnino  sublatum,  constat  ex  eiusdem  Hist.  Eucharist.  1.  4.  c.  24. 

Ad  6^^  Concilia  citata  morem  asportandi  secum  Eucharistiam 
prohibitum  propter  abusus  volebant ; quia  scilicet  Priscillianistae, 
ut  colligitur  ex  Cone.  Toletano  XII.  c.  ii.,  ad  S.  Eucharistiam 
accedebant  cum  catholicis  se  catholicos  simulando  et  eam  deinde 
horrenda  cum  impietate  sacrilegii  proiiciebant. 

Obiiciunt  etiam  adversarii  ex  ratione. 

I.  Sacramentum  Eucharistiae  institutum  est  propter  usum, 
iuxta  illa:  «Accipite,  et  comedite»;  ergo  consistit  in  usu.  Prob. 
Cons. — Sicut  enim  Christus  (Matth.  xxviii.  19.)  dixit : «Docete 
omnes  gentes,  baptizantes  eos»,  sic  (Matth.  xxvi.):  «Accipite, 
et  manducate».  Ergo  sicut  Baptismus  consistit  in  actione  indi- 
stincta ab  eius  usu,  sic  Eucharistia. 

2.  Omne  sacramentum  debet  esse  signum  gratiae  sanctificantis; 
sed  Eucharistia  non  est  signum  gratiae  nisi  in  usu,  sive  sum- 
ptione. Prob.  min.  Eucharistia  enim  instituta  est  per  modum  cibi, 
ut  Extrema  Unctio  per  modum  medicinae:  sed  haec  in  applica- 
tione sola  est  signum  gratiae;  ergo  et  illa  in  sola  sumptione; 
proinde  in  hac  consistere  dicenda  est. 

Ad  Cons.  — Licet  enim  Eucharistia  non  statim  suma- 

tur, non  idcirco  cessat  hic  eius  finis;  quia  servatur,  ut  suma- 
tur. Deinde  hic  finis  est  quid  mere  extrinsecum  sacramento;  unde 
eo  licet  cessante,  vel  nondum  obtento,  non  ideo  cessat  sacra- 
mentum sed  manet  signum  sensibile  efficax  gratiae,  quamvis  hanc 
in  actu  secundo  non  conferat,  nisi  dum  sumitur. 

'Ad  prob.  Tr,  Ant,  N.  Cons,  — Etsi  enim  Christus  singula 
sacramenta  instituerit  ad  usum  hominum;  non  ideo  singula  in 
solo  usu  consistunt,  sed  quod  in  sacramentis  ceteris,  praeter  Eu- 
charistiam, eorum  effectio  non  distinguatur  ab  usu,  ex  ipsis  for- 
mis colligitur;  Eucharistia  vero  ad  sui  usum  praesupponitur;  alias 
quippe  falsa  esset  forma:  «Hoc  est  corpus  meum:  Hic  est  san- 
guis meus»:  quae  verba  rem  praesentem  demonstrant.  Item,  Eu- 
charistia consistit  in  corpore  et  sanguine  Christi  ceu  cibo  spiri- 
tuali ; sed  cibus  ante  usum  praesupporiitur. 

Ad  Mai.  N.  Min,  — Ex  modo  dictis;  quibus  adde, 

nequidem  de  essentia  aliorum  sacramentorum,  quae  in  actuali 
usu  consistunt,  esse  ut  gratiam,  quam  ceu  signa  illius  practica 
significant,  semper  in  actu  secundo  conferant ; fide  enim  certum 
est  baptismum  in  haereticis  aut  improbis  cum  obice  gratiae  illum 
sumentibus  sacramentum  esse. 

Ad  prob.  D.  — Ut  Extrema  Unctio  per  modum  medicinae 
cuiuscumque,  nondum  applicatae  N,  Qua  applicatae  C.  Eucha- 
ristia instituta  est  per  modum  spiritualis  alimoniae ; e contra  non 
oleum  secundum  se  institutum  est  per  modum  spiritualis  medi- 
cinae, sed  unctio  olei,  iuxta  illud  lac.  v. : « Ungentes  eum  oleo  » 
En  usus,  vel  applicatio,  sicut  pro  baptismo,  Matth.  ult. : « Ba- 
ptizantes eos».  — Oleum  enim  per  se,  nisi  determinatum  per 
verba  formae  spiritualem  medicinam  nondum  significat,  sicut  aqua 
extra  baptismum  nondum  significat  ablutionem  spiritualem. 

Specialiter  contra  adorationem  Christi  in  Eucharistia  obiiciunt. 

I.  Scriptura  nullibi  praecipit  Christum  in  Eucharistia  esse  ado- 
randum. Ergo  adoratio  haec  Deo  placere  nequit. 

Resp.  Cone,  Ant.  Neg.  Cons,  — Adoratio  enim  haec  est  reali 
praesentiae  Christi  in  Eucharistia,  et  praecepto  generali,  quo  Deum 
adorare  iuhemur,  omnino  conformis. 

2.  Apostoli  in  ultima  coena  Christum  in  Eucharistia  non 
adoraverunt.  Ergo  neque  a nobis  adorandus  est. 

Resp.  Dist.  Ant,  — Non  adoraverunt  adoratione  externa. 
Transeat,  Adoratione  saltem  interna  N, ; et  N,  Cons,  — Apostoli 
cum  Christo  agentes,  quandoque  illum  proni  adorabant,  alias 
solum  animo : — et  in  ultima  coena  non  tenebantur  maiorem 
Christo  sub  speciebus  eucharisticis  latenti  cultum  exhibere,  quam 
eidem  visibiliter  praesenti  et  mensae  accumbenti. 

3.  Rex,  qui  alieno  habitu  se  occultat,  offenditur,  si  quis  eum 
latentem  agnoscens,  publicis  honoribus  prosequatur.  Ergo  a pari 
Christo  in  Eucharistia  latenti  adoratio  non  est  accepta. 

Resp.  Dist,  Ant.  — Si  Rex  sub  illo  habitu  alieno  non  sese 
manifestet,  et  omnino  nolit  agnosci  C.  Secus  N,  — et  N.  Cons. 
— Christus  praesentiam  suam  realem  sub  speciebus  sacramenta- 
libus  diserte  manifestavit  nobis  verbis  institutionis  Eucharistiae, 
et  voluit  ut  intellectum  .captivantes  in  obsequium  fidei  praesen- 
tem eum  in  Eucharistia  crederemus,  et  tanti  beneficii  perpetuo 
memores,  qua  maiori  possumus  veneratione  amori  coniuncta  pro- 
sequeremur. 

4.  Si  in  Eucharistia  Christus  adorari  deberet,  ob  realem  eius 
in  sacramento  praesentiam,  sequeretur  adorandos  esse  fideles  sta- 
tim  post  Eucharistiam  acceptam ; imo  et  creaturae  omnes  ado- 
randae essent,  quibus  intime  praesens  est  Deus.  Atqui  haec  sunt 
falsa.  Ergo. 

Resp.  N,  Mai.  — In  Eucharistia  enim  adoratur  Christus  quia 
in  ea  ita  est,  ut  nulla  cum  eo  aha  sit  in  Sacramento  substantia 
creata  quae  adorari  videretur:  species  namque  sacramentales  sub- 
stantiae non  sunt,  et  prout  species  sunt  aliquid  Christi  ut  existit 
in  Sacramento.  Haec  autem  ratio  excludit,  ut  patet,  adorationem 
creaturarum  in  quibus  Deus  est  praesens. 

5.  Si  in  Eucharistia  Christus  adoratur,  fideles  periculo  expo- 
nuntur idololatriae:  potest  enim  fieri  ut  adorationi  exponatur  ho- 
stia, quae  non  fuerit  consecrata. 

Resp. — Fideles  exponuntur  periculo  idololatriae  formalis  N. 
Materialis,  et  quidem  periculo  valde  remoto  C. 

ScHOLiON.  — Etsi  in  adoratione  species  panis  et  vini  a cor- 
pore et  sanguine  Christi  non  discernantur,  seu  corpus  ac  san- 
guis Domini  sub  speciebus  ut  unum  obiectum  attingantur;  odo- 
ratio  tamen  non  ad  species  terminatur,  sed  ad  corpus  et  sangui- 
nem Christi,  et  ad  totum  Christum:  in  species  vero,  ex  adora- 
tione Christo  exhibita,  veneratio  quaedam  debita  derivatur.  Ita  pariter 
cum  Regem  veneramur,  personam  eius  et  vestes  quibus  induitur 
ut  unum  obiectum  apprehendimus,  neque  has  ab  illa  secernimus; 
etsi  honor  quem  exhibemus  Regi,  non  ad  vestes,  sed  ad  perso- 
nam terminetur,  et  licet  in  ipsas  vestes  regias  aliquis  honor, 
longe  tamen  inferior,  refundatur. 


ARTICULUS  SECUNDUS 
De  prima  sacramenti  Eucharistiae  materia  remota. 

Materiam  remotam  ex  qua  Eucharistia  conficitur  duplicem  esse 
panem  nempe  et  vinum,  constat  ex  praecedentibus.  Hic  vero  de 
prima  Eucharistiae  materia  remota  agentes,  quae  est  panis,  ante 
omnia  dicimus  solum  panem  triticeum  esse  ad  valide  sacramentum 
hoc  conficiendum  sufficientem,  ita  ut  nulla  in  alio  fieret  conse- 
cratio. Id  non  est  expresse  definitum,  sed  tam  certum  tamen  est, 
ut  Suarez  ^ dixerit  oppositam  sententiam  defendi  non  posse  sine 
temeritate  et  erroris  periculo.  Quinimmo  graviori  etiam  censura 
notanda  esse  videri  posset,  cum  et  in  utraque  Ecclesia  perpetuo 
consecratus  fuerit  solus  panis  triticeus,  et  Concilium  Florenti- 
num in  Decreto  pro  Armenis  statuat:  «Tertium  (sacramentum) 
est  Eucharistiae  sacramentum,  cuius  materia  est  panis  triticeus 
et  in  rubricis  Missalis  Romani  §.  3.  aperte  dicatur:  «Si  panis 
non  sit  triticeus,  vel  si  triticeus,  admixtus  sit  granis  alterius  ge- 
neris in  tanta  quantitate,  ut  non  maneat  panis  triticeus,  vel  sit 
alioqui  corruptus,  non  conficitur  sacramentum  . 

* In  3.  S.  Thomac,  disp.  44.  sect.  i. 

At  panis  triticeus  duplici  modo  confici  solet ; vel  enim  in  eius 
confectione  fermentum  miscetur,  et  dicitur  fermentatus,  vel  sine 
fermento  paratur  ex  farina  triticea  aqua  naturali  subacta  et  igne 
cocta,  et  vocatur  azymus.  Porro  Michael  Cerularius  Patriarcha 
Constantinopolitanus,  et  Leo  Archiepiscopus  Acridanus  ^in  Bul- 
garia  circa  annum  1053.  S.  Leonem  IX.  omnesque 

Latinos,  quos  per  contemptum  vocabant  Azymitas,  erroris  ar- 
guere eo  quod  in  azymo  consecrarent.  Insanam  hanc  audaciam 
Sanctus  Pontifex  merito  reprehendit ; Graeci  tamen  vocem  Summi 
Pastoris  audire  recusarunt,  et  a centro  unitatis  divulsi,  tam  per- 
tinaciter falsae  doctrinae  quam  a Cerulario  acceperant  adhaese- 
runt, ut,  saeculo  XVII,  leremias  Patriarcha  Constantinopolitanus 
in  Censura  adversus  Confessionem  Augustanam  scripserit  (cap.  10.) 
non  posse  sacramentum  Eucharistiae  confici  in  pane  azymo. 

Contra  eos  sequens  statuitur  de  fide 


THESIS  VIII. 

Panis  triticeus,  sive  a:(ymus  sit,  sive  fermentatus,  ad  conficiendum  Eu- 
charistiae  sacramentum  est  materia  valida. 


Ut  patet,  loquimur  in  thesi  de  validitate  materiae,  non  de  li- 
ceitate:  nam  ex  praecepto  ecclesiastico  panis  azymus  pro  Latinis 
est  necessarius,  et  fermentatus  pro  Graecis,  ita  ut  mortaliter  pec- 
cent sacerdotes  iuxta  ritum  suae  Ecclesiae  non  celebrantes.  — 
Quum  autem  de  valore  panis  fermentati  nemo  sit  qui  dubitet, 
thesis  quoad  panem  azymum  adversus  schismaticos  graecos  pro- 
banda est. 

L Primam  thesis  demonstrationem  suppeditat  exemplum  Chri- 
sti, nam  Christus  Sacramentum  corporis  sui  consecravit  in  azy- 
mo. Et  sane  Christus,  ut  tres  Evangelistae  testantur.  Eucharistiam 
instituit  prima  die  azymorum:  — dicit  enim  Matth.  (xxvi.  17.): 
ii  Prima  autem  die  a:(y morum  accesserunt  discipuli  ad  lesum  di- 
centes : Ubi  vis,  paremus  tibi  comedere  Pascha  » ; idque  repetunt 
Marcus  (xiv.  12.)  et  Lucas  (xxii.  7.).  — Sed  prima  die  azymo- 
rum e domibus  ludaeorum  sublatum  erat  fermentum,  et  aderant 
I.  — De  Sacramentis.  40 

tantum  mensis  appositae  panis  azymi  placentae;  — nam  statuerat 
Deus ; « Septem  diebus  azyma  comedetis : in  die  primo  non  erit 
fermentum  in  domibus  vestris : quicumque  comederit  fermentatum, 
peribit  anima  illa  de  Israel,  a primo  die  usque  ad  diem  septimum  » 
(Exodi,  xn.  15.);  et  iterum  (ib.  17-20.):  «Et  custodietis  diem 
istum  in  generationes  vestras  ritu  perpetuo.  Primo  mense,  quar- 
tadecima  die  mensis  ad  vesperam  comedetis  azyma  usque  ad  diem 
vigesimam  primam  eiusdem  mensis  ad  vesperam.  Septem  diebus 
fermentum  non  invenietur  in  domibus  vestris:  qui  comederit  fer- 
mentatum, peribit  anima  eius  de  coetu  Israel,  tam  de  advenis 
quam  de  indigenis  terrae.  Omne  fermentatum  non  comedetis:  in 
cunctis  habitaculis  vestris  edetis  azyma».  — Ergo. 

Hoc  argumentum  urget  S.  Leo  IX.,  epistola  sua  data  anno  1054. 
ad  Michaelem  Cerularium  ‘.  « Qui  non  venerat»,  inquit,  «solvere 
legem  sed  adimplere,  iuxta  ipsius  legis  praeceptum,  ex  azymis  et 
vino  vetus  pascha  adimplevit,  et  protinus  ex  azymis  et  vino  no- 
vum, sicut  aperte  Lucas  narrat,  discipulis  tradidit.  Neque  enim 
totis  octo  diebus  illis  fermentatum  apparebat  in  omnibus  finibus 
Israel,  et  apud  quemcumque  inveniebatur,  peribat  anima  eius  de 
populo  suo  (Exod.  XII.).  Quod  si  in  Coena  Domini  lesu  appa- 
ruisset, aut  ipse  seu  discipuli  eius  quoquo  modo  gustassent,  iuste 
sicut  praevaricatores  legis  perirent,  nec  ipse  Dominus  diceret  suis 
insidiatoribus:  ‘Quis  ex  vobis  arguet  me  de  peccato?*  (loan.  viu.). 
Nec  esset  opus  falsos  testes  ad  perdendum  eum  quaerere,  cum 
hoc  solo  perderetur  iuste». 

Et  hic  cum  Estio  - adnotetur  adversus  graecos,  quod  etiamsi 
admitteretur  Christum  Dominum,  ut  illi  volunt,  in  celebratione 
paschae  legitimum  eius  tempus,  id  est  14.  lunam,  praevenisse,  nec 
consequens  foret  eum  fermentato  pane  in  coena  novissima  cum 
discipulis  suis,  et  in  institutione  Eucharistiae,  usum  fuisse.  Sicut 
enim  ipsius  agni  paschalis  immolationem  et  esum,  ita  et  totum 
eius  ritum  in  lege  praescriptum,  qui  inter  alia  habet,  et  cum  azy- 
mis comedatur,  credendum  est  observare  eum  voluisse:  unde 
S.  loan.  Chrysostomus  (hom.  82.  in  Matth.)  ait  Dominum  facto 
demonstrasse  quod  a principio  circumcisionis  suae,  usque  ad  diem 
paschae  extremum  non  erat  contrarius  divinae  legi. 

* Migne,  P.  L.  t.  143.  p.  775. 

• In  lib.  4.  sent.  dist.  8.  $ 8.  in  fine. 

II.  Indubitabilis  probatio  thesis  est  ex  definitione  fidei  in  Con- 
cilio Florentino  lata,  et  tum  a graecis  tum  a latinis  subscripta, 
in  qua  legitur:  «Definimus...  in  azymo  sive  fermentato  pane  tri- 
ticeo corpus  Domini  veraciter  confici».  — In  confessione  fidei  a 
Michaele  Paleologo  Gregorio  X.  oblata  in  Concilio  Oecumenico 
Lugdunensi  II.,  iam  agnitum  fuerat  ex  azymo  confici  sanctissi- 
mum Eucharistiae  sacramentum  ab  Ecclesia  Romana. 

III.  Alia,  et  quidem  efficacissima  probatio  thesis  habetur  ex 
ipsa  praxi  totius  Ecclesiae  Occidentalis ; haec  enim,  saltem  a tem- 
pore remotissimo,  adhibuit  panem  azymum  ad  Eucharistiam  con- 
ficiendam, qui  proinde  absque  dubio  valida  esse  sacramenti  ma- 
teria dicendus  est.  Et  re  quidem  vera,  latinam  Ecclesiam  diu  iam 
ante  schisma  Photianum  in  azymo  consecrasse  ostenditur:  — 

a)  Auctoritate  legatorum,  quos  S.  Agatho  Papa,  anno  680. 
misit  Constantinopolim  ut  VI.  Synodo,  Constantinopolitanae 
nempe  tertiae,  praesiderent.  A Constantino  Pogonato  Imperatore 
interrogati:  «qualiter  Romana  Ecclesia  de  sacrificio  corporis  et 
sanguinis  Domini  nostri  lesu  Christi  ordinem  teneret»,  ut  refert 
Humbertus  Cardinalis  in  responsione  adversus  Nicetam  Pectora- 
tum  legati  illi  responderunt:  «Oblatio,  quae  in  sacrificium  al- 
taris offertur,  nullam  commixtionem  aut  corruptionem  fermenti 
debet  habere:  sicut  Beata  Virgo  Maria  absque  omni  corruptione 
Christum  concepit  et  peperit.  — Sic  et  oblatio  munda  debet  esse 
a fermento».  Quibus  verbis  recitatis,  Nicetam  ita  urget  Humber- 
tus: «Tunc  placuit  piissimo  Principi  Constantino  haec  traditio 
Apostolicae  Sedis.  Ecce  istius  et  ceterarum  sex  Synodorum  omni- 
bus Sanctis  Patribus  et  Orthodoxis  Imperatoribus  per  omnia  pla- 
cuit fides  et  traditio  Apostolicae  Sedis.  Et  tu  quis  es  cui  displi- 
cent?» Equidem  haec  in  Actis  VI.  Synodi,  quae  adhuc  super- 
sunt, haud  amplius  inveniuntur;  neutiquam  tamen  dubitandum 
est  ea  extitisse:  neque  enim  in  suspicionem  fraudis  trahi,  aut  tam 
crassae  inscitiae  accusari  potest  Humbertus,  inter  Latinos  sui  aevi 
et  vitae  probitate  et  doctrina  apprime  insignis. 

h)  Testimonio  Alcuini,  qui  obiit  anno  804.  In  Epistola  enim  90. 
quam  ad  Lugdunenses  scripsit,  Alcuinus  ait : « Audivimus  aliquos 
m illis  partibus  (Hispaniae)  affirmare  salem  esse  in  sacrificium 

* Migne  P.  L.  t.  143.  p.  991.  n.  19. 

corporis  Christi  mittendum.  Quam  consuetudinem  nec  universalis 
observat  Ecclesia,  nec  Romana  custodit  auctoritas.  Tria  sunt  quae 
in  sacrificio  huius  testimonii  offerenda  sunt,  panis,  aqua  et  vinum. 
Panis  qui  in  Christi  corpus  consecratur,  absque  fermento  ullius 
alterius  infectionis  debet  esse  mundissimus». 

c)  Apertis  verbis  Rabani  Mauri,  Archiepiscopi  Muguntini,  qui 
anno  84^.  e vivis  excessit.  Is  in  1.  i.  de  clericorum  institutione, 
c.  31.,  declarat  panem  sacrificii  azymum  esse  oportere ; et  addit 
rationem,  dicens : « Panem  infermentatum. . . in  sacramentum  cor- 
poris et  sanguinis  Christi  sanctificari  oportet. . . Credimus  et  pa- 
nem illum,  quem  primum  Dominus  in  coena  mystica  in  myste- 
rium sui  corporis  consecravit,  infermentatum  esse». 

Nec  dici  potest  testimonium  Rabani  valere  solum  pro  Ger- 
mania, in  qua  receptus  eo  tempore  erat  usus  azymorum;  nam 
Rabanus  in  praefatione  operis,  ex  quo  textus  citatus  desumptus 
est,  pollicetur  se  acturum  « de  officio  Missae  secundum  morem 
Romanae  Ecclesiae»;  et  1.  i.  c.  33.,  postquam  de  sacrificii  riti- 
bus egerat,  et  dixerat  de  azymo  pane  qui  adhiberi  debuerat,  sub- 
dit: «Istum  ergo  ordinem  ab  Apostolis  et  Apostolicis  viris  tra- 
ditum Romana  tenet  Ecclesia,  et  per  totiim  pene  occidentem  omnes 
Ecclesiae  eamdem  traditionem  servant». 

Manet  igitur  certo  probatum  azymorum  usum  in  consecra- 
tione Eucharistiae  apud  latinos  a remota  saltem  antiquitate  fuisse 
servatum,  et  ante  schisma  Graecorum;  — id  autem  plane  sufficit 
ad  thesis  nostrae  confirmationem. 

Verum  potest  etiam,  et  quidem  magna  probabilitate,  ostendi 
hunc  morem  consecrandi  in  pane  azymo  in  Ecclesia  latina  fuisse 
perpetuum  K 

Nam  verba  Rabani  mox  citata  id  significant ; et  id  ipsum  de- 

* Tres  hac  in  re  eruditorum  sunt  opiniones.  lacobus  Sirmondi  contendit 
panis  fermentati  usum  pro  sacrificio  Missae  octingentis  et  amplius  annis  in 
Ecclesia  Latina  obtinuisse,  azyma  vero  fuisse  recepta  a tempore  schismatis 
Photiani , seu  ab  anno  867. ; — loannes  Mabillonius  cum  multis  aliis  tenuit 
perpetuum  et  constantem  iam  ab  apostolicis  temporibus  fuisse  in  Ecclesia  azy- 
morum usum , et  numquam  receptum  ad  Eucharistiam  consecrandam  panem 
fermentatum ; — Cardinalis  Bona  putavit  ab  apostolorum  temporibus  ad  schisma 
Photianum  in  Ecclesia  Latina  promiscuum  fuisse  usum  fermentati  et  azymi 
panis,  nec  ante  saeculi  decimi  initium,  lege  communi  ac  generali,  ubique  re- 
ceptum fuisse  azymum  apud  Latinos.  — Mabillonii  sententiam,  quae  commu- 
nior est,  et  optimis  firmata  rationibus,  secuti  sumus. 

clarat  S.  Leo  IX.  in  ep.  sua  ad  Michaelem  Cerularium  et  Leo- 
nem Acridanum.  (c.  5.)  « Ecce  iam»,  ait,  «post  mille  ac  ferme 
viginti  a passione  Salvatoris  nostri  annos,  incipit  per  vos  discere 
Romana  Ecclesia  qualiter  memoria  Passionis  eiusdem  sit  reco- 
lenda, quasi  nihil  ei  contulerit  praesentia,  conversatio  et  diuturna 
institutio,  seu,  qua  clarificavit  Deum,  mors  pretiosa  illius  vene- 
rabilis senis,  cui  specialiter  Christus  Filius  Dei  vivi  dicit : Beatus 
es,  Simon  Bar-Iona,  quia  et  caro  et  sanguis  non  revelavit  tibi, 
sed  Pater  meus  qui  est  in  coelis’  ».  — In  eadem  epistola  Sanctus 
Pontifex  id  confirmat,  addens  (c.  20.):  «Quapropter  a tanta 
amentia  iam  resipiscite,  et  Latinos  vere  catholicos,  atque  maximi 
Petri  familiariores  discipulos,  institutionisque  eius  devotiores  sectato- 
res, cessate  subsanando  azymitas  vocare  » : — et  deinde  (cap.  23.) 
Constantinopolitano  Antistiti  in  mentem  revocat  Romanam  et  apo- 
stolicam  Sedem,  per  Evangelium  genuisse  latinam  Ecclesiam  in 
Occidente,  et  matrem  etiam  fuisse  Ecclesiae  Constantinopolitanae, 
quando  iam  « in  divino  cultu  victrix  et  coronata,  alta  pace  trium- 
phabat, iam  innumerabilis  utriusque  sexus  et  diversae  aetatis  mar- 
tyrum exercitus,  nostris  azymis  saginatus , universos  idololatriae 
fregerat  impetus». 

Praeterea  ex  responsione  Humberti  Cardinalis,  et  legati  Summi 
Pontificis  Leonis  IX.,  adversus  Nicetam  Pectoratum,  immo  ex 
ipsa  declaratione  Nicetae  \ patet  Latinos  credidisse  usum  azy- 
morum in  Missa  fuisse  ab  Apostolis  traditum.  Sic  enim  obiicie- 
bat  Humberto  Nicetas : « Si  traditum  vobis  fuit  ab  Apostolis 
comedere  azyma,  quomodo  Agatho  Papa  vester,  praesessor  san- 
ctae sextae  Synodi,  cum  Gregorio  Agrigentinorum  episcopo  et  aliis 
Patribus,  contra  azyma,  ne  fierent,  legem  statuit?»  Cui  Hum- 
bertus : « Audi,  stulte,  vane : non  tantum  ab  Apostolis,  quantum 
ab  ipso  Domino  nostro  lesu  Christo  traditum  est  nobis  azyma 
non  de  Phase  ludaico  comedere^  sed  de  Pascha  Christiano  per- 
cipere». Et  ostendit  nullum  decretum  contra  usum  azymi  in 
sacrificio  Missae  fuisse  latum  a Papa  Agathone;  quinimmo,  a 
legatis  Agathonis  Papae  audivisse  Constantinum  Imperatorem 
traditionem  apostolicae  sedis  de  usu  axymi,  eique  et  Patribus  se- 
xtae Synodi,  sicut  et  omnibus,  qui  praecesserunt  Patribus,  pla- 
cuisse. 

* Migne,  P.  L.  t.  143.  p.  989.  n.  13. 


Digitized  by  ^^ooQle 


63o  PARS  n.  — DE  EUCHARISTIA  PROUT  EST  SACRAMENTUM. 

Insuper,  D.  Algerus,  qui  saeculo  XIL  scripsit,  in  opere  dc 
sacramentis  corporis  et  sanguinis  Domini,  1.  2.  c.  lO.,  ait:  «Omnis 
autem  Ecclesia,  praeter  Graecam,  a primordio  sui  ex  Traditione 
Principum  Ecclesiae,  Petri  scilicet  et  Pauli,  azymis  celebravit » ; — 
Rupertus,  1.  2.  de  divinis  Officiis  c.  22.,  affirmat  Romanam  Eccle- 
siam in  sacrificio  fermentum  numquam  adhibuisse;  — et  Hugo 
Etherianus,  1.  2.  de  haeresibus,  quarum  Latinos  Graeci  accusant^ 
c.  17.,  inquit:  «Latinorum  Sancta  Ecclesia  aeternaliter  azyma 
offert  et  immolat  ».  — Quapropter  Innocentius  IIL,  sub  finem 
eiusdem  saeculi  scripsit  (1.  4.  de  Myst.  Missae,  c.  4.) : « Ab  ipsis 
beatis  Apostolis  Petro  et  Paulo,  quos  et  vivos  habuit,  et  defun- 
ctos custodit,  hunc  sacrificii  ritum  (Romana  Ecclesia)  accepit, 
quem  hactenus  inviolabili  cultu  servavit  ».  Innocentio  autem  e 
vestigio  successit  scholasticorum  aetas,  quorum  communis  opinio 
fuit  azymorum  usum  pro  Latinis  ab  exordio  Christianae  Eccle- 
siae incepisse. 

Demum,  ipsa  universalis  praxis,  — quam  certo  demonstra- 
vimus ubique  receptam  fuisse  apud  Latinos,  saltem  a saeculo  IX., 
consecrandi  in  azymo,  — suadet  Ecclesiam  occidentalem  semper 
rem  divinam  in  azymo  confecisse.  Nam  si  prioribus  saeculis  La- 
tini fermentato  pane  in  Missa  usi  fuissent,  subrogatus  ei  fuisset 
azymus  panis  vel  lege  ecclesiastica,  vel  communi  Ecclesiarum  oc- 
cidentalium consensu,  vel  consuetudine  sensim  introducta  et  ap- 
probata: sed  ex  his  nullum  admitti  potest.  — Non  i.  quia  nullum 
cxtat  Decretum  Pontificium,  aut  cuiuscumque  Concilii  statuens, 
ante  saeculum  IX.,  fermentatum  panem  non  amplius  esse  adhi- 
bendum pro  Eucharistiae  consecratione;  — non  2.  quia  fieri  non 
potuit  ut  omnes  simul  Ecclesiae  occidentales  sponte  et  communi 
consensu,  eodem  tempore,  nullo  reclamante  Pastore,  nulla  com- 
motione fidelium,  ritum  a maioribus  acceptum,  et  quotidiana 
consuetudine  usurpatum  relinquerent,  et  novum  adoptarent;  — 
non  3.  quia  non  potest  similiter  admitti  novam  disciplinam 
fuisse  sensim  et  absque  ulla  contradictione  introductam  in  Ec- 
clesiis occidentalibus,  ita  ut  nullum  supersit  monumentum  quod 
originem,  et  progressum  ostendat  huius  innovationis ; praesertim 
si  consideretur  aliquas  inter  occidentales  Ecclesias  rituum  tena- 
cissimas fuisse  multo  minoris  momenti  ad  celebrationem  Missae, 
eo  quod  ab  institutoribus  suis,  vel  certe  a maioribus,  illos  rece- 
perant. — Hic  sane  locum  habet  illud  S.  Aug.  notissimum  effa- 

tum  (1.  4.  de  bapt.  cont.  Donatistas  c.  24.) : « Quod  universa 
tenet  Ecclesia,  nec  Conciliis  institutum,  sed  semper  retentum 
est;  nonnisi  ab  auctoritate  apostolica  traditum  rectissime  cre- 
ditur ». 

IV.  Ratio  theologica  ad  thesim  confirmandam  est  manifesta. 
Enim  vero  materia  ad  consecrationem  Eucharistiae  est  panis: 
nam  id  Scripturae,  Patres  omnes  et  Concilia  universa  docent,  et 
facile  concedunt  adversarii.  Atqui  non  tantum  fermentatus,  sed 
etiam  azymus  vere  est  panis.  Ergo  non  modo  fermentatus,  sed 
etiam  azymus  est  materia  valida  ad  Eucharistiae  consecratio- 
nem. — Minor  constat,  quia  azymus  panis  accidentaliter  tantum 
differt  a fermentato,  et  in  Scripturis  simpliciter  vocatur  panis. 
Azymi  panes  profecto  erant  quos  Scriptura  commemorat  1.  i. 
Regum  c.  21.  et  illos  vocat  panes  ; et  panis  azymus  erat  ille  quem 
Christus  fregit  in  Castello  Emmaus,  — erant  enim  tunc  dies 
azymorum,  — et  apud  Lucam  (xxiv.  30.  35.)  simpliciter  appel- 
latur panis  (apTo;). 

Adversus  thesim  vindicatam,  et  argumenta  quae  proposui- 
mus, obiicitur : — 

I.  — Christus  in  pane  fermentato  Eucharistiam  instituit,  quia 
ultimam  coenam  habuit  non  in  festo  Paschatis,  sed  in  vigilia 
eiusdem  festi,  in  qua  usus  panis  fermentati  licitus  erat.  Id  pro- 
batur a)  Ex  Evang.  loan.  xiii.  i.;  ait  enim  Evangelista:  «Ante 
diem  festum  Paschae,  sciens  lesus  quia  venit  hora  eius  ....  in 
finem  dilexit  eos.  Et  coena  facta  . . . . » — h)  Ex  eodem  capite 
Evangelii,  vv.  27.  29.,  nam  ibi  refertur  Christus  dixisse  ludae 
proditori:  «Quod  facis,  fac  citius»;  et  additur:  «Quidam  pu- 
tabant, quia  loculos  habebat  ludas,  quod  dixisset  ei  lesus : Eme 
ea  quae  opus  sunt  nobis  ad  diem  festum»;  festum  Paschae  ergo 
tunc  nondum  inceperat.  — c)  Ex  loan.  xviii.  28.,  ubi  legitur:  « Et 
ipsi  non  introierunt  in  praetorium  (Pilati  gentilis),  ut  non  con- 
taminarentur, sed  ut  manducarent  Pascha»;  ergo  Christus  mor- 
tuus est  luna  decimaquarta  quando  manducabatur  Pascha;  et 
coenam  habuit  die  praecedenti.  — d)  Ex  eodem  Evang.,  xix.  14., 
ubi  Christus  dicitur  passus  et  mortuus  « in  parasceve  Paschae  »; 
at  parasceve  Paschae  est  praeparatio,  seu  vigilia  Paschae:  ergo 
Christus  non  potuit  coenam  habere  in  festo  Paschatis.  — e)  Quod 
ultimo  confirmatur  tum  ex  eo  quod  iam  ludaei  decreverant  Chri- 

stum  occidendum  non  esse  in  die  Paschae  vel  azymorum : « non 
in  die  festo,  ne  forte  tumultus  fieret  in  populo » (Matth.  xxvi. 
5.);  — et  ex  illis  quae  facta  fuerunt  post  mortem  Christi,  et  li- 
cita non  fuissent  in  die  festo. 

Resp.  I.  — Etiamsi  probari  posset  Christum  coenam  pascha- 
lem uno  die  anticipasse,  non  exinde,  ut  iam  in  probatione  the- 
sis adnotavimus,  sequeretur  Christum  consecrasse  Eucharistiam 
in  pane  fermentato. 

Resp.  2.  Neg.  assertum,  nempe  Dominum  nostrum  coenam 
ultimam  non  habuisse  in  festo  Paschatis.  Ad  i.  prob.  — Dist. 
Ante  diem  festum  naturalem  C.  Legalem  N.  Festus  autem  dies, 
de  quo  loannes  loquitur,  est  dies  decimaquinta,  cuius  solemni- 
tas  maxima  erat,  ut  legitur  Levit,  xxiii.  5. : « Decima  quarta  die 
mensis  ad  vesperam  Phase  Domini  est,  et  decima  quinta  die 
"mensis  huius  solemnitas  azymorum  Domini  est».  luxta  hanc 
explicationem  S.  loan.,  dicens  Christum  coenam  celebrasse  ante 
diem  festum  Paschae  omnino  concordat  cum  aliis  Evangelistis,  qui 
dicunt  coenam  factam  fuisse  primo  die  azymorum.  Hi  loquentes 
de  die  legali,  qui  erat  decimus  quintus  sed  inchoabatur  luna  de- 
cimaquarta  post  occasum  solis,  dicunt  Christum  (qui  coenam 
celebravit  luna  decimaquarta  exeunte)  coenam  habuisse  primo 
die  almorum,  tum  enim  dies  legalis  incipiebat:  loannes  vero 
loquens  de  eadem  die,  prout  naturaliter  incipiebat  a media  nocte, 
dicit  Christum  celebrasse  ultimam  coenam  ante  diem  festum. 

Nec  obstat,  quod  S.  loannes  dicat:  ante  diem  festum  paschae 
non  vero  azymorum;  nam  festum  azymorum  a praecedente  pa- 
scha nomine  paschae  designabatur.  Ita  apud  Luc.  xxii.  i.  habe- 
mus : « Appropinquabat  autem  dies  festus  azymorum,  qui  dicitur 
pascha»;  et  in  Actibus  Apostolorum  (c.  12.)  omnes  dies  azymo- 
rum vocantur  pascha.  « Erant  autem  dies  azymorum  ....  volens 
post  pascha  producere  eum  » (Act.  xn.  3-4.). 

Ad  2.  prob.  N.  Cons.  — Putabant  enim  Apostoli  ludam  mis- 
sum fuisse  ad  emenda  quae  necessaria  erant  ad  diem  festum, 
nempe  decimamquintam;  quae  iuxta  computationem  diei  naturalis, 
ut  mox  adnotavimus,  adhuc  non  inceperat. 

Ad  3.  prob.  Dist.  Ant.  — Ut  manducarent  pascha,  id  est 
agnum  paschalem  N.  Paschales  victimas  C. ; et  l^eg.  Cons.  — 
Nomine  paschae  non  solum  agni  paschales  appellabantur,  sed 
etiam  victimae  pacificae  per  septem  azymorum  dies  caedi  solitae. 

et  praesertim  illae,  quas  omnes,  qui  die  decimaquinta  coram  Do- 
mino apparebant,  offerre  tenebantur. 

Ad  4.  prob.  Neg.  Min.  — Parasceve  praeparatio  audit ; hic  vero 
non  significat  praeparationem  ad  paschalis  agni  manducationem, 
sed  ad  sequens  sabbatum,  ac  dicitur  parasceve  paschae,  quia  eo 
anno  initium  sabbati  in  ipsam  paschalem  solemnitatem  incidebat. 
Sic  nos  dicimus  Dominica  Paschae,  quia  Pascha  in  Dominicam 
incidit.  Responsio  ex  ipso  loan.  xix.  31.  constat,  ubi  de  eodem, 
quo  Christus  mortuus  est,  die  loquens,  inquit : « ludaei  ergo, 
quoniam  parasceve  erat,  ut  non  remanerent  in  cruce  corpora  sab- 
bato, (erat  enim  magnus  dies  ille  sabbati)  rogaverunt  Pilatum  », 
etc. : ergo  erat  parasceve  sabbati.  Ita  quoque  Luc.  xxiii.  54. : 
«Dies  erat  parasceves:  et  sabbatum  illucescebat»:  et  Marcus  xv. 
42.,  adhuc  apertius : « Erat  autem  parasceve,  quod  est  ante  sab- 
batum, 7cpo<ya^paTov  »;  prosabbati  autem  nomine  exprimi  feriam 
sextam,  nemo  ignorat.  — Dicitur  tamen  sabbatum  hoc  ^magnus 
dies  sabbati  \ non  quod  dies  primus  solemnis  azymorum  perfecte 
coincideret  et  totus  cum  die  sabbati;  sed  quod  in  alteram  azy- 
morum diem,  sicque  in  tempus  paschale,  vel  dies  paschales  inci-  ^ 
deret;  itaque  geminata  esset  festivitas. 

Ad  5.  prob.  Resp,  — Quamvis  principes  sacerdotum  et  senio- 
res biduo  ante  in  Concilio  dixerint  non  esse  Christum  occiden- 
dum «in  die  festo»,  idque  non  religionis  causa,  sed  timore 
populi  «ne  forte  tumultus  fieret  in  populo»;  opportunitatem 
tamen  nacti  ex  proditione  ludae,  cum  eodem  convenerunt  ut  in 
ipsa  paschali  nocte  lesus  caperetur:  et,  mane  facto,  obtinuerunt 
ut  Pilatus  eum  damnaret  et  crucifigeret.  — Illa  vero  quae  facta 
narrantur  ab  Evangelistis  ad  capiendum  lesum,  et  ad  eum  occi- 
dendum, vel  putabant  ludaei  non  esse  a lege  prohibita,  vel  si 
existimabant  transgressiones  esse  legis,  conscientia  pharisaica,  non 
curabant.  Quoad  ea  quae  facta  sunt  post  mortem  lesu,  si  lo- 
seph  decurio  emit  sindonem,  et  ea  involvit  corpus  lesu,  et  se- 
pelivit, haec  nulla  lege  prohibebantur. 

2.  — Panem,  ex  quo  Eucharistia  conficiebatur.  Patres  appel- 
labant communem  et  usitatum.  Atqui  communis  et  usitatus  panis 
est  fermentatus.  Ergo. 

Resp.  Dist  Mai,  — Appellabant  communem  et  usitatum  quate- 
nus illum  panem  opponebant  a:(^ymo  N.  Quatenus  opponebant 

illum  pani  consecrato  C.  — S.  Ambrosius,  1.  4.  de  sacr.  c.  4.,  ait : 
«Tu  forte  dicis  panis  meus  est  usitatus  et  statim  subiungit: 
« Sed  panis  iste  panis  est  ante  verba  sacramentorum ; ubi  acces- 
serit consecratio  de  pane  fit  caro  Christi  yy.  — Insuper  adnota  pa- 
nem azymum  appellari  etiam  potuisse  communem  et  usitatum, 
nam  Graeci,  Romani,  aliaeque  nationes  olim  hunc  panem  fre- 
quenter adhibebant. 

3.  — Primis  Ecclesiae  saeculis  fideles,  qui  ad  Missae  celebra- 
tionem conveniebant,  panem  sacerdoti  offerebant.  Porro  verisimile 
non  est  quod  offerrent  panem  azymum. 

Resp.  Duplex  distingui  debet  oblatio,  quae  fiebat  primis  illis 
temporibus  a fidelibus.  Prima  fiebat  vel  ante  Missam,  vel  cum 
canebatur  Evangelium,  et  tunc  offerebant  fideles  panem,  vinum, 
ceram,  et  alia  quae  ad  cultum  Dei,  ad  ministrorum  altaris  victum 
et  ad  pauperum  ac  viduarum  sustentationem  erant  necessaria.  In 
hac  oblatione  panem  fuisse  fermentatum  non  negamus.  Altera 
vero  oblatio  fiebat  tempore  offertorii,  et  hac  oblatione  panis  ac 
vini  utebantur  sacerdotes  ut  Eucharistiam  consecrarent : — porro 
nulla  ratione  ostendi  potest  panem  tunc  a fidelibus  oblatum 
fuisse  fermentatum,  cum  et  azymus  aeque  facile,  immo  facilius 
quam  fermentatus  parari  potuerit,  et  adversarii  nostri  admittant 
post  schisma  Photianum  in  Missae  oblationibus  fideles  obtulisse 
panem  azymum. 


4.  — S.  Innocentius  I.,  in  epistola  ad  Decentium  Eugubinum, 
Eucharistiam  appellat  fermentum:  et  in  aliis  priorum  Ecclesiae 
saeculorum  documentis  oblationes  consecratae,  quae  in  signum 
communionis  mittebantur  ad  absentes,  appellantur  nomine  fer- 
menti. — Ergo  ex  fermentato  pane  Eucharistia  conficiebatur. 

Resp.  N.  Cons.  — Eucharistia  fermentum  appellabatur,  non 
quod  ex  fermentato  pane  confeaa  fuerat,  sed  quia  nomen  istud 
Eucharistiam,  iuxta  legem  arcani,  prophanis  celabat;  et  signifi- 
cabat per  Eucharistiam  Ecclesias  ac  fideles  absentes,  quibus  mit- 
tebatur, in  unum  coniungi,  et  in  eis,  quoad  spiritualem  vitam, 
effici  id  quod  in  materiali  farinae  massa,  cum  aqua,  praestatur 
a fermento. 


5.  — Inter  ea  quae  Photius  Latinis  obiicit,  nulla  mentio  est 

de  azymo.  — Atqui  id  certe  eis  obiecisset  si  Latini  azymo  pane, 
illa  saltem  aetate,  in  Missa  usi  fuissent.  — Ergo. 

Resp.  N.  Min,  — Photius  enim  non  exprobravit  Latinis  usum 
azymprum,  quia  pro  certo  habuit  eos  uti  azymis  exemplo  Chri- 
sti. Vide  Photii  Bibliothecam  (cod.  96.),  ubi  profitetur  hanc  fuisse 
sententiam  Ecclesiae  Graecae.  — Ceterum  Photius  multa  alia 
omittit,  quae  postea  adversus  Latinos  Graeci  protulerunt. 

6.  — Usus  azymorum  legales  caeremonias  iam  abolitas  per- 
petuat. — Ergo  non  est  admittendus  in  nova  lege. 

Resp.  Non  omnes  caeremoniae  in  usu  tempore  legis  abolitae 
fuerunt,  sed  illae  quae  cum  Christiana  professione  consistere  non 
poterant;  cuiusmodi  erant  ritus,  qui  professionem  ludaismi  exhi- 
bebant, et  Christum  venturum  praefigurabant.  Hinc  Humbertus 
Cardinalis,  Graecis  qui  contendebant  omnia  legalia  abolita  fuisse, 
aiebat:  «Unde  vobis  templum,  altare,  sacrificium,  candelabrum, 
cortinae,  sanctum  chrisma  et  thymiama,  aspersionis  aqua,  thuri- 
bulum,  et  cetera  sancti  ministerii  vasa  seu  ornamenta  et  vesti- 
menta sacerdotalia?» 

7.  — Azymus  panis,  qui  vocatur  a Moyse  afflictionis  panis 
(Deut.  xvi.  3.),  nequit  convenire  Eucharistiae,  quae  est  divinum 
convivium.  — Ergo. 

Resp.  N.  Ant.  — Azyma  enim  fuerunt  simul  doloris  et  laetitiae 
signa:  doloris,  quia  revocabant  in  mentem  Aegyptiacam  servitu- 
tem; laetitiae,  quia  liberationem  ab  ea  iucundissimam  comme- 
morabant. Sic  Eucharistia  doloris  signum  est,  dum  Christi  pas- 
sionem et  mortem  nobis  significat;  laetitiae  vero  dum  gratiam 
confert,  et  amoris  ineffabilis  Christi  ac  vitae  aeternae  pignus  cer- 
tissimum nobis  exhibet. 

ScHOLiON  — Quamvis  pro  pane  fermentato  afferri  possent 
etiam  quaedam  congruentiae,  praesertim  ex  eo  quod  in  admixtione 
fermenti  significetur  unio  divinae  cum  humana  natura  in  mysterio 
Incarnationis,  et  fermentum,  quo  panis  in  altum  tollitur,  insinuet 
mentes  nostras  ad  coelum  esse  attollendas,  ut  coelestia  ac  spiri- 
tualia contemplemur;  consuetudo  tamen  consecrandi  in  azymo 
rationabilior  est  et  convenientior,  — tum  quia  ipse  Christus  azy- 
ma adhibuit  in  Eucharistiae  institutione,  — tum  quia  melius  si- 

gnificat  immaculatissimam  puritatem  corporis  Christi,  — tum  quia 
inculcat  necessariam  in  suscipientibus  munditiam,  — tum  demum 
quia  melius,  dum  utimur  azymis,  veritas  in  N.  T.  exhibita  re- 
spondet figuris  Veteris  Testamenti.  ^ 


ARTICULUS  TERTIUS 
De  secunda  sacramenti  Eucharistiae  materia  remcta. 


Quoad  hanc  Eucharistiae  materiam,  quae  est  vinum,  varii  di- 
versisque  temporibus  errores  prodiere.  Etenim  hac  in  re  errave- 
runt non  solum  antiquiores  quidam  haeretici,  nempe  Ebionitae, 
Encratitae,  et  Manichaei,  qui  vinum  reficiebant;  sed  etiam,  ex 
ignorantia  et  metu  persecutionis,  nonnulli  in  Africa  Catholici  sae- 
culi III.,  qui  ne  forte  ex  odore  vini  facilius  deprehenderentur,  in 
sacrificio  altaris  offerebant  aquam.  Deinde,  saeculo  IV.,  Conci- 
lium Carthaginiense  III.  damnavit  aliquos  qui  in  lacte  consecra- 
bant; et  alios  qui,  saeculo  VII.,  non  vinum  ex  uvis  expressum, 
sed  uvas  integras  offerebant,  damnavit  Concilium  IV.  Bracarense. 
Demum  propter  penuriam  vini,  siccas  uvas,  vel  foeces  vini  aqua 
mersas  adhibuerunt  quidam  Daniae  sacerdotes  in  celebratione 
Missae,  quos  Pontifex  Alexander  III.  hac  de  causa  graviter  re- 
prehendit. 

Ex  alio  capite  erraverunt  Armeni,  qui  vinum  purum,  sine 
aqua,  asserebant  esse  consecrandum:  et  Lutherus,  aliique  post 
eum  Protestantes , qui  putant  aquae  admixtionem  in  calice  rem 
esse  omnino  indifferentem,  imo  nec  ab  Ecclesia  praecipi  posse. 
Hos  omnes  errores  refutat 

THESIS  IX. 

Materia  necessaria,  in  sacramento  Eucharistiae,  pro  secunda  consecra- 
tione, est  vinum  de  vite;  aqua  tamen  in  modica  quantitate  vino 
miscenda  est,  non  de  necessitate  sacramenti,  neque  praecepti  divini, 
sed  tantum  ecclesiastici. 

Tres  partes  sunt  in  thesi,  sed  prima,  — quae  statuit  vinum 
de  vite  esse  materiam  necessariam  pro  secunda  consecratione  in 

sacramento  Eucharistiae,  — nulla  indiget  demonstratione,  cum 
apertissima  sit  ex  hucusque  dictis.  Superest  ut  probemus  duas 
alias  partes,  scilicet,  aquam  esse  vino  miscendam  in  quantitate 
modica,  et  admixtionem  istam  fieri  non  ex  necessitate  sacramenti, 
neque  ex  praecepto  divino,  sed  ex  praecepto  ecclesiastico.  — 

Prob.  2.  pars  thesis,  i.  — Christus,  dum  Eucharistiam  instituit, 
aqua  vinum  temperavit.  Ergo.  — Antecedens  constat  ex  Tradi- 
tione. Etenim  S.  Irenaeus  ^ ait:  a Accipiens  panem  suum  corpus 
esse  confitebatur,  et  temperamentum  calicis  suum  sanguinem 
confirmavit».  S.  Cyprianus  - scribit:  «Dominus  panem  et  cali- 
cem mixtum  vino  obtulit».  S.  Basilius  in  Liturgia  haec  habet: 
« Similiter  etiam  calicem  post  coenam  miscuit  vino  et  aqua  ». 
S.  Hieronymus  comment.  in  Mare.  14.  inquit:  « Christus  format 
sanguinem  suum  in  calicc,  vino  et  aqua  mixtis  ».  S.  loan.  Da- 
mascenus ^ dicit:  « Similiter  etiam  calicem  post  coenam  acce- 
ptum, ex  vino  et  aqua  constantem,  impertivit  eis  ».  Idem  testa- 
tur Concilium  Carthaginiense  III.  supra  citatum,  et  Florentinum, 
in  decreto  pro  Armenis,  dicens : « Aqua  autem  ideo  (vino)  ad- 
miscetur, quia  iuxta  testimonia  SS.  Patrum  et  Doctorum  Ecclesiae 
creditur  ipsum  Dominum  in  vino  aqua  permixto  hoc  instituisse 
sacramentum  ».  Hoc  idem  testatur  Concilium  Tridentinum, 
sess.  22.  cap.  7. 

2.  — Praxis  perpetua  Ecclesiae  fuit  ut  modicum  aquae  vino  in 
Missa  pro  secunda  consecratione  admisceretur.  Nam  S.  lustinus 
Martyr  in  prima  Apologia  pro  Christianis  (n.  65.)  de  Eucharistiae 
celebratione  loquens,  ait : « Deinde  ei,  qui  praeest,  panis  ofiertur, 
et  poculum  aquae  et  vini  ».  S.  Irenaeus  * dicit:  « Quando  ergo 
et  mixtus  calix,  et  fractus  panis  percipit  verbum  Dei,  fit  Eucha- 
ristia sanguinis  et  corporis  Christi».  S.  Cyprianus®  scribit:  «A 
Domino  admoniti  et  instructi  sumus,  ut  calicem  dominicum  vino 
mixtum,  secundum  quod  Dominus  obtulit,  ofi’eramus  ».  S.  Am- 
brosius (de  sacram.  1.  4.  c.  4.)  inquit:  « Ante  verba  Christi  calix 
est  vini  et  aquae  plenus;  ubi  verba  Christi  operata  fuerint  ibi 
sanguis  efficitur,  qui  plebem  redemit».  S.  Augustinus  (Tract.  120. 

* Lib.  4.  c.  33.  al.  37. 

* Ep.  63.  ad  Caecil.  n.  16. 

* Lib.  4.  de  fide,  c.  13. 

^ Lib.  3.  adv.  haer.  c.  2. 

* Ep.  63.  ad  Caecil.  n.  17 

in  loan.  n.  2.)  docet  aquam  ex  latere  Christi  profluentem  non 
solum  ad  baptismi,  sed  etiam  ad  Eucharistiae  pertinere  sacramen- 
tum; nam,  ait,  «aqua  illa  salutare  temperat  poculum,  haec  et 
lavacrum  praestat  et  potum  ».  Gennadius  (dedogm.  eccles.  c.  75.) 
ita  loquitur:  « In  Eucharistia  non  debet  pura  aqua  offerri,  ut 
quidam  sobrietatis  falluntur  imagine,  sed  vinum  aqua  mixtum  ». 
S.  loannes  Damascenus  (de  fide  1.  4.  c.  13.)  ita  disserit:  « Panis 
ac  vinum  et  aqua,  per  Sancti  Spiritus  invocationem  et  adventum, 
mirabili  modo  in  Christi  corpus  et  sanguinem  vertuntur  ». — 
Simile  testimonium  de  perpetua  Ecclesiae  praxi  exhibent  omnes 
quotquot  sunt  Liturgiae  Orientalium  et  Occidentalium. 

3.  — Concilia  multa  statuerunt  aquam  admiscendam  esse  vino 
in  celebratione  mysteriorum.  Ita  Cone.  Carth.  III.  an.  397.  (c.  24). 
decrevit:  «Ut  in ' sacramentis  corporis  et  sanguinis  Domini  nihil 
aliud  offeratur,  quam  quod  ipse  Dominus  tradidit,  hoc  est  panis 
et  vinum  aqua  mixtum;  nec  amplius  in  sacrificiis  offeratur,  quam 
de  uvis  et  fermentis».  — Concilium  Aurelianense  IV.,  anno  541. 
(can.  4.)  praecepit:  «Ut  nullus  in  oblatione  sacri  calicis,  nisi 
quod  ex  fructu  vineae  separatur,  et  hoc  aqua  mixtum,  offerre 
praesumat».  — Concilium  Antisidiorense,  anno  578.  (can.  8.)  ait: 
« Non  licet  in  altari. . . ullum  aliud  poculum  extra  vinum  cum 
aqua  mixtum  offerre».  — Concilium  Bracarense  IV.,  anno  675. 
(capite  2.) : « Calix  dominicus  vino  et  aqua  permixtus  debet  of- 
ferri»; et  eadem  verba  habentur  in  canone  4.  Concilii  Vorma- 
tiensis,  an.  868.  — Demum,  quin  alia  recitem.  Concilium  Floren- 
tinum in  Decreto  pro  Armenis  inquit : ((  Cuius  (Eucharistiae  sa- 
cramenti) materia  est  panis  triticeus,  et  vinum  de  vite,  cui  ante 
consecrationem  aqua  modicissima  admisceri  debet».  Et  paulo  post 
addit:  « Decernimus  igitur,  ut  etiam  ipsi  Armeni  se  cum  universo 
orbe  Christiano  conforment;  eorumque  sacerdotes  in  calicis  obla- 
tione paululum  aquae,  prout  dictum  est,  admisceant  vino».  — 
Concilium  vero  Tridentinum  (sess.  22.  c.  9.)  definivit:  «Si  quis 
dixerit...  aquam  non  miscendam  esse  vino  in  calice  offerendo, 
eo  quod  sit  contra  Christi  institutionem,  anathema  sit». 

Prob.  3.  pars  thesis.  — Et  quidem  non  esse  admixtionem  aquae 
de  necessitate  sacramenti  constat  tum  negative,  quia  nullum  fun- 
damentum sive  in  Scriptura,  sive  in  traditione  habetur  ad  hoc 
adstruendum;  tum  positive,'  quia  expresse  Rubricae  Missalis  Ro- 

mani  (tit.  4.)  declarant : « Si  celebrans. . . non  fuisse  appositam 
aquam. . . advertat  post  consecrationem  calicis,  nullo  modo  appo- 
nat, quia  non  est  de  necessitate  sacramenti ».  — Non  esse  admiscen- 
dam aquam  in  calice  ex  praecepto  divino  similiter  probatur  ex 
eo  quod  non  possit  illud  ostendi;  nam  etsi  Christus  miscuerit 
paululum  aquae  vino  cum  sacramentum  instituit,  non  ideo  tamen 
hoc  exemplum  in  praeceptum  transiit;  cum  id  quod  Dominus 
fecit,  ut  dicatur  ab  eo  fuisse  praeceptum,  constare  debeat  ex  Ec- 
clesiae declaratione,  sive  explicita,  sive  implicita.  Porro  Ecclesia 
praxim  miscendi  aquam  in  calice  consecrando  numquam  dixit  a 
Domino  statutam,  immo  videtur  dixisse  ecclesiastica  tantum  au- 
ctoritate fuisse  introductam,  quia  Tridentina  Synodus  monet: 
<(  praeceptum  esse  ab  Ecclesia  sacerdotibus,  ut  aquam  vino  in  ca- 
•lice  oflferendo  miscerent  ». 

Dices:  i.  — S.  Cyprianus  (ep.  63.  ad  Caecilium  cap.  13.)  scri- 
bit : « Sic  autem  in  sanctificando  calice  Domini  offerri  aqua  sola 
non  potest,  quomodo  nec  vinum  solum  potest».  Ergo  S.  Cy- 
prianus dicit  aquam  necessariam  esse  ad  veritatem  consecrationis. 

Resp.  I.  — luxta  S.  Thomam  aliosque  verba  S.  Cypriani  in- 
telligi  debent  ita  ut  dicant  utrumque,  vinum  nempe  et  aquam, 
esse  necessarium,  sed  non  eodem  modo;  vinum  enim  necessa- 
rium est  ex  necessitate  sacramenti,  aqua  est  ex  necessitate  prae- 
cepti ecclesiastici.  2.  — luxta  alios,  S.  Cyprianus  dicit  aquam  cum 
vino  mixtam  esse  necessariam  non  ad  validam  consecrationem,  sed 
ad  mysticam  significationem,  nempe  ad  significandam  unionem  po- 
puli fidelis  cum  Christo  capite.  Hunc  autem  fuisse  sensum  illo- 
rum verborum  apparet  ex  immediate  sequentibus:  «Nam  si  vi- 
num tantum  quis  offerat»,  inquit,  «sanguis  Christi  incipit  esse 
sine  nobis;  si  vero  aqua  sit  sola,  plebs  incipit  esse  sine  Christo  ».  — 
Praeterea  adnotetur  haec  etiam  verba  aperte  ostendere  Cypria- 
num nullo  modo  putasse  aquam  necessariam  in  calice  ad  verita- 
tem consecrationis : dicit  enim  sine  aqua  vinum  converti  in  Chri- 
sti sanguinem. 

Dices:  2.  — In  eadem  epistola  S.  Cyprianus  (cap.  14.)  ait: 
« Si  lesus  Christus  Dominus  et  Deus  noster  ipse  est  summus  sa- 
cerdos Dei  Patris,  et  sacrificium  Patri  se  ipsum  primus  obtulit, 
et  hoc  fieri  in  sui  commemorationem  praecepit,  utique  ille  sacer- 

dos  vice  Christi  vere  fungitur  qui  id  quod  fecit  Christus  imita- 
tur; et  sacrificium  verum  et  plenum  tunc  offert  in  Ecclesia  Deo 
Patri,  si  sic  incipiat  offerre  secundum  quod  ipsum  Christum  vi- 
deat obtulisse». 

Resp.  — S.  Cyprianus  haec  dicit  non  de  mixtione  aquae,  sed 
de  vini  oblatione.  Sic  enim  in  capite  obiecto  loquitur:  «Non  est 
ergo,  frater  carissime,  quod  aliquis  existimet  sequendam  esse  quo- 
rumdam consuetudinem,  si  quis  in  praeteritum  in  calice  Domi- 
nico aquam  solam  offerendam  putaverunt.  Quaerendum  est  enim 
ipsi  quem  sint  secuti.  Nam  si  in  sacrificio,  quod  Christus  obtulit, 
nonnisi  Christus  sequendus  est,  utique  id  nos  obaudire  et  facere 
oportet  quod  Christus  fecit,  et  quod  faciendum  esse  mandavit » . 

Dices:  3.  — Sacrificium  Missae  est  repraesentatio  mortis  Chri-^ 
sti.  Ergo  cum  aqua  sit  symbolum  illius,  quae  cum  sanguine  e 
latere  Christi  fluxit,  necessaria  est  ad  sacrificium. 

Resp.  N,  Cons,  — Mors  Christi  sufficienter  repraesentatur  per 
consecrationem  panis  et  vini ; nec  ad  sacrificium  Missae  necessario 
requiritur  ut  singulae  passionis  Dominicae  circumstantiae  reprae- 
sententur. 

Nota  i.  — Quod  Volterranus  scripsit,  lib.  7.  Geographiae, 
de  concessione  ab  Innocentio  VIII.  facta  Norvegis  ut  absque  vino 
consecrarent,  communi  eruditorum  iudicio,  commentitium  est. 
Etenim  nemo  alius  illius  aevi  scriptor  huius  concessionis  memi- 
nit, nullum  Decretum  Pontificis  de  ea  re  extat;  et  Volterranus 
forte  deceptus  fuit  ex  falsariorum  quorumdam  mendacio.  Constat 
etiam  Innocentii  VIII.  temporibus  Dominicum  de  Viterbio,  Fran- 
ciscum  Maldente,  et  quosdam  alios,  qui  Pontificia  quaedam  De- 
creta adulterare  et  alia  de  novo  cudere  ausi  sunt,  poena  capitis 
crimen  suum  gravissimum  expiasse. 

Nota  2.  — Aqua  vino  mixta  in  calice  convertitur  per  con- 
secrationem in  Christi  sanguinem;  et  licet  haec  veritas  non  sit 
de  fide  tenenda,  certa  tamen  est  et  opposita  assertio  communiter 
a theologis  temeritatis  nota  afficitur. 

Probatur  i.  — Ex  ipsis  verbis,  quibus  institutio  Eucharistiae 
refertur  ab  Evangelistis.  Nam  (Matth.  xxvi.  27-28.)  legimus: 

« Et  accipiens  (lesus)  calicem  gratias  egit , et  dedit  illis  dicens : 
bibite  ex  hoc  omnes.  Hic  est  enim  sanguis  meus».  Ex  quibus 

verbis  sic  arguimus : — Christus  omnem  liquorem,  qui  in  calice 
continebatur,  in  suum  sanguinem  convertit:  dixit  enim  sine  ulla 
limitatione:  «hic  est  sanguis  meus».  Atqui  in  calice  erat  etiam 
aqua.  Ergo  aquam  vertit  in  suum  sanguinem. 

Probatur  2.  — Ex  auctoritate  Patrum,  qui  dicunt  ante  conse- 
crationem in  calice  esse  vinum  et  aquam;  post  consecrationem 
vero  esse  Christi  sanguinem.  Ita  S.  Ambrosius,  lib.  4.  de  sacram, 
c.  4.,  scribit : « Ergo  didicisti  quod  ex  pane  corpus  fiat  Christi, 
et  quod  vinum  et  aqua  in  calicem  mittitur,  sed  fit  sanguis  con- 
secratione' verbi  coelestis».  Et  cap.  5.;  «Ante  verba  Christi  calix 
est  vini  et  aquae  plenus:  ubi  verba  Christi  operata  fuerint,  ibi 
sanguis  efficitur  qui  plebem  redemit».  S.  loannes  Damascenus, 
de  fide  orthodoxa,  lib.  4.  cap.  13.:  « Quemadmodum  naturaliter 
panis  per  cibum,  et  vinum  et  aqua  per  potum,  in  comedentis  et 
bibentis  corpus  et  sanguinem  immutantur,  corpusque  alterum 
fiunt , atque  a priori  ipsius  corpore  diversum ; sic  propositionis 
panis,  ac  vinum  et  aqua,  per  Sancti  Spiritus  invocationem  et  ad- 
ventum, mirabili  modo  in  Christi  corpus  et  sanguinem  vertuntur, 
nec  sunt  duo,  sed  unum  et  idem».  B.  Algerus  (de  sacram,  corp. 
et  sang.  Domini  1. 1.  c.  19.):  « Licet  prius  mystice  vinum  et  aqua 
misceatur,  post  consecrationem  tamen  nonnisi  sanguis  bibitur». 

Utrum  vero  aqua  in  sanguinem  convertatur  immediate,  an 
mediate  solum,  seu  utrum  prius  vertatur  in  vinum,  deinde  in  vi- 
num iam  versa  in  sanguinem  Christi  transsubstantietur,  disputant 
recentiores  theologi:  in  Catechismo  tamen  Concilii  Tridentini  le- 
gitur (p.  2.  c.  18.):  «Ecclesiasticorum  scriptorum  sententia  et 
iudicio,  aqua  illa  in  vinum  convertitur». 


ARTICULUS  QUARTUS 
De  forma  sacramenti  Eucharistiae. 

Cum  quaestione  de  forma  sacramenti  Eucharistiae  connecti- 
tur  alia  quaestio  in  antecessum  solvenda,  quae  spectat  factum 
Christi  in  Eucharistiae  institutione. 

Et  sane  Innocentius  III.,  in  opere,  ante  evectionem  suam  ad 
Summum  Pontificatum  conscripto,  de  mysteriis  Missae,  (c.  6.) 
I.  — De  Sacramentis.  41 

probabile  censuit  Christum  potestate  sua  excellentiae,  absque  ulla 
prolatione  formae,  Eucharistiam  consecrasse;  et  deinde  verba  pro- 
tulisse, quae  pro  aliis  forma  forent  ad  sacramentum  conficiendum. 
Hanc  opinionem,  quae  paucissimos  habuit  fautores,  Ambrosius 
Catharinus  propugnavit.  — Quidam  vero  alii,  de  quibus  loquitur 
S.  Thomas  (3.  q.  78.  art.  i.ad  i.),  putaverunt  Christum  conse- 
crasse verbis  nobis  ignotis;  et  alii  dixerunt  consecrationem  a Christo 
in  ultima  coena  factam  fuisse  iisdem  verbis,  quibus  nunc  fit,  sed 
bis  prolatis  ; primo  enim,  iuxta  ipsos,  Dominus  illa  verba  pro- 
nuntiavit secreto  ad  consecrandum,  secundo  alta  voce  ad  instru- 
endum. 

Verum  opiniones  istae  paucorum  communiter  a theologicis 
reficiuntur:  Christus  enim,  ut  probabimus,  illa  ad  Eucharistiam 
consecrandam  in  ultima  coena  verba  adhibuit  quae  in  Missa  adhi- 
bentur, et  semel  protulit  ea,  prout  referuntur  ab  Evangelistis. 
Haec  conclusio  «ita  certa  est  meo  iudicio»,  ait  Suarez  ^ «ut 
contraria  defendi  non  possit  absque  temeritate». 

Hoc  autem  admisso,  ulterius  quaeritur  quaenam  sit  necessaria 
forma  pro  panis  et  vini  eucharistici  consecratione? 

Praetermissis  erroribus  Buceri,  qui  nullis  verbis  ad  Euchari- 
stiam conficiendam  opus  esse  contendebat,  et  aliorum  Protestan- 
dum, qui  requirunt  quidem  verba,  sed  per  modum  concionis  ad 
fidem  excitandam  et  fovendam,  non  ad  consecrationem  elementi ; 
hic  commemorari  debet  sententia  eorum  qui  tenent  verba  Chri- 
sti «hoc  est  corpus  meum,  hic  est  sanguis  meus»,  a sacerdote 
in  Missa  pronuntiata,  non  constituere  sufficientem  formam  con- 
secrationis sed  necessario  coniungenda  esse,  ut  fiat  consecratio, 
cum  precibus  quae,  pro  diversa  Ecclesiarum  consuetudine,  apud 
Latinos  praecedunt,  apud  Graecos  vero  subsequuntur  verba  Chri- 
sti : rogat  enim  Deum,  post  ea  verba,  sacerdos  graecus : « ut 
mittat  Spiritum  Sanctum  suum  super  proposita  dona,  et  panem 
faciat  corpus  Christi,  vinum  vero  sanguinem  eius,  immutans  ea 
Spiritu  Sancto  suo». 

Opinio  haec  inter  graecos  schismaticos  praecipuos  habuit 
patronos  Simeonem  Thessalonicensem,  Gabrielem  Philadelphien- 
sem,  Marcum  Ephesinum ; inter  catholicos  eam  defendit  Ambro- 
sius Catharinus  duobus  opusculis,  hac  de  re  conscriptis,  et  mis- 

* In  3.  p.  disp.  58.  sect.  i.  n.  4. 

sis  ad  Tridentinos  Patres.  Catherino  accesserunt  postea  nonnulli 
ex  Gallia  theologi,  inter  quos  P.  Le  Brun,  presbyter  Oratoria- 
nus,  in  opere  cui  titulus  est  gallice : « Explication  litterale,  hi- 
storique  et  dogmatique  des  prieres  et  des  ceremonies  de  la 
Messe  ». 

A communi  sententia  ex  motivo  diverso  recessit  Scotus. 
Quamvis  enim  docuerit  verba  Christi  formam  esse  consecratio- 
nis, dubius  tamen  haesit  num  etiam  illa,  quae  in  Missa  imme- 
diate ante  Christi  verba  proferuntur,  necessaria  essent,  non  so- 
lum de  praecepto,  — omnes  enim  hoc  concedunt,  — sed  etiam 
de  necessitate  sacramenti.  «Hic  est  dubium»,  inquit  ^ «utrum 
praetermissis  verbis  praecedentibus,  per  ista  sola  quatuor  verba 
(hoc  est  corpus  meum)  conficeret  sacerdos.  Dicitur  quod  sic,  quia 
ista  sunt  praecise  forma,  alia  sunt  propter  reverentiam  vel  pro- 
pter orationem  praemittenda.  Sed  contra  istud  arguitur,  quia 
verba  sacramentalia  ex  vi  verborum  debent  significare  illud  quod 
efficitur  ex  vi  sacramenti : sed  ex  vi  consecrationis  huius  effici- 
tur ibi  esse  verum  corpus  Christi:  ergo  verba  sufficientia  ex  vi 
propria  debent  significare  illud  ibi  contineri.  Sed  haec  verba: 
«hoc  est  corpus  meum»  prolata  sine  praecedentibus,....  non 
significant  absolute  quia  ly  meum  significat  referri  ad  personam 
ipsius  loquentis ; quia  licet  minister  possit  intendere  ut  loquatur 
in  persona  Christi,  non  tamen  propter  hoc  significatum  illorum 
verborum  esset,  quo  ly  meum  demonstraret  corpus  Christi,  sed 
corpus  loquentis».  — Quamobrem  concludit  Scotus  (dist.  13. 
q.  2.) ; « nec  forte  absolute  quis  conficeret,  ut  supra  tactum  est, 
dist.  8.,  nisi  praemitteret  ad  minus  verba  illa,  per  quae  significat 
se  proferre  verba  consecrationis  in  persona  Christi,  non  in  per- 
sona sacerdotis». 

Inter  Thomistas  controversia  est  circa  formam  calicis:  qui- 
dam enim  volunt  solummodo  verba  « hic  est  sanguis  meus  » 
esse  essentialia  formae,  alii  contendunt  his  adi  ungenda  esse  se- 
quentia : « Novi  et  aeterni  testamenti  » etc. 

His  breviter,  ut  status  quaestionis  intelligatur,  declaratis,  ad 
eam  solvendam  subiungitur 

‘ In  4.  sent.  dist.  8.  q.  2. 

THESIS  X. 

Christus  Dominus  in  ultima  coena,  panem  et  vinum  consecravit  his 
verbis:  Hoc  est  corpus  meum,  hic  est  sanguis  meusy>  (vel  n hic 

est  calix  sanguinis  mei »):  — et  haec  sola  requiruntur  ac  sufp- 
ciunt,  ut  forma,  ad  Eucharistiae  sacramentum  conficiendum, 

Prob.  I.  pars  thesis,  i.  — Ex  disertis  Patrum  testimoniis, 
quorum  quaedam  hic  referimus. 

T ertullianus  (contra  Marcionem,  1.  4.  c.  40.)  ait : « Acceptum 
panem  et  distributum  discipulis,  corpus  illum  suum  fecit  (Chri- 
stus), ‘hoc  est  corpus  meum’  dicendo  ».  — S.  Ambrosius  (1.  4. 
de  sacr.  c.  5.  nn.  22.  23.),  perpendens  ea  quae  evangelicus  textus 
habet  de  consecratione  panis  et  vini  a Christo  facta  in  ultima 
coena,  inquit:  «Verba  Evangelistae  sunt  usque  ad  accipite,  sive 
corpus,  sive  sanguinem.  Inde  verba  sunt  Christi Et  vide  sin- 

gula. Qui  pridie,  inquit,  quam  pateretur,  in  sanctis  manibus  suis 
accepit  panem.  Antequam  consecratur,  panis  est ; ubi  autem  udria 
Christi  accesserint,  corpus  est  Christi.  Denique  audi  dicentem: 
‘Accipite,  et  edite  ex  eo  omnes,  hoc  est  enim  corpus  meum’.  Et 
ante  verba  Christi  calix  est  vino  et  aqua  plenus:  uhi  verba  Christi 
operata  fuerint,  ibi  sanguis  Christi  efficitur,  qui  plebem  redemit ». 
Et  idem  S.  Doctor  in  opere  de  Myst.  (c.  9.  n.  52.) : « Si  tantum 
valuit»,  ait,  «humana  benedictio  ut  naturam  converteret;  quid 
dicimus  de  ipsa  consecratione  divina,  ubi  verba  ipsa  Domini  Sal- 
vatoris operantur  ? ^ » 

S.  loannes  Chrysostomus  (de  proditione  ludae,  homil.  nn.  5.  6.) 
praeclare  dicit:  « Illis  manducantibus  ac  bibentibus, ....  accipiens 
panem  fregit  et  dixit:  ‘Hoc  est  corpus  meum,  quod  pro  vobis 
frangitur  in  remissionem  peccatorum  ’.  Sciunt  ii,  qui  initiati  sunt 
illa  quae  dicuntur.  Et  rursus  calicem  dicens:  ‘Hic  est  sanguis 
meus,  qui  pro  multis  effunditur  in  remissionem  peccatorum’... 
Adest  Christus,  et  nunc  is  qui  mensam  illam  apparavit,  hic  ipse 
hanc  nunc  exornat,  non  enim  homo  est,  qui  facit  ut  proposita 


' Egregium  hoc  S.  Ambrosii  testimonium  citavimus  integrum  , cum  de 
transsubstantiatione  ageremus.  V.  p.  549. 


Digitized  by  ^^ooQle 


ART.  IV,  DE  FORMA  SACRAMENTI  EUCHARISTIAE.  646 

efficiantur  corpus  et  sanguis  Christi;  sed  ipse  Christus  qui  pro 

nobis  crucifixus  est ‘Hoc  est  corpus  meum’  inquit.  Hoc 

verbum  transformat  ea  quae  proposita  sunt’.  Ac  quemadmodum 
vox  illa  ‘ crescite  et  multiplicamini  et  replete  terram  ’ , semel 
quidem  prolata  est,  omni  vero  tempore  naturae  nostrae  vim 
praebet  ad  filiorum  procreationem;  ita  et  vox  haec,  semel  pro- 
lata, in  Ecclesiis  ad  unamquamque  mensam,  ab  illo  ad  ho- 
diernum usque  tempus,  et  usque  ad  adventum  cius,  sacrificium 
perfectum  efficit». 

S.  loannes  Damascenus  (de  fide  orth.  lib.  4.  cap.  13.)  simi- 
liter ait:  «Frangens  (Christus)  panem,  porrexit  eis  dicens : ‘Ac- 
cipite et  comedite:  hoc  est  corpus  meum,  quod  pro  vobis  fran- 
gitur in  remissionem  peccatorum  ’.  Simili  quoque  modo  calicem, 
vino  et  aqua  temperatum,  accipiens,  impertivit  eis,  dicens:  ‘bi- 
bite ex  hoc  omnes:  hic  est  sanguis  meus’ Quamobrem  si 

‘sermo  Dei  vivus  est  et  efficax’ si  dixit:  ‘Fiat  lux,  et  facta 

fuit;  fiat  firmamentum,  et  factum  est’;  si  ‘verbo  Domini  coeli 
firmati  sunt  et  spiritu  oris  eius  omnis  virtus  eorum  ’ . . . cur  de- 
mum panem  corpus,  vinum  item  et  aquam,  sanguinem  suum  ef- 
ficiendi potens  non  sit  ? In  principio  dixit : ‘ Producat  terra 
herbam  virentem’^  et  ad  hanc  usque  diem,  accedente  imbre,  di- 
vino praecepto  impulsa  et  roborata,  fetus  suos  profert:  dixit 
proinde  Deus:  ‘Hoc  est  corpus  meum’  et:  ‘hic  est  sanguis  meus  ’ 
et  ‘hoc  facite  in  meam  commemorationem’;  idque  omnipotenti 
eius  praecepto,  donec  veniat,  efficitur». 

2.  — Non  immerito  arguit  Suarez  ^ ex  Ecclesiae  auctoritate ; 
nam  in  canone  Missae  videtur  significatum  quod  contendimus, 
nimirum  Christum  verbis,  quae  ab  Evangelistis  referuntur,  panem 
et  vinum  consecrasse  in  ultima  coena.  Sic  enim  in  canone  le- 
gitur : « Qui  (Christus)  pridie  quam  pateretur  accepit  panem  in 
sanctas  ac  venerabiles  manus  suas. . . . benedixit,  fregit,  deditque 
discipulis  suis  dicens : accipite  et  manducate  ex  hoc  omnes.  Hoc 

est  enim  corpus  meum Simili  modo  postquam  coenatum  est, 

accipiens  et  hunc  praeclarum  calicem  in  sanctas  ac  venerabiles 
manus  suas. . . benedixit,  deditque  discipulis  suis,  dicens:  accipite 
€t  bibite  ex  eo  omnes.  Hic  est  enim  calix  sanguinis  mei. . . » 

3.  — Ex  Concilio  Tridentino,  quod  utique  rem  non  definivit 

* In  3.  S.  Thomae,  disp.  58.  s.  2.  n.  4. 


Digitized  by  ^^ooQle 


646  PARS  II.  — DE  EUCHARISTIA  PROUT  EST  SACRAMENTUM. 

sed  non  parum  tamen  favet  communi  Theologorum  sententiae 
quam  propugnamus.  « Hoc  tam  admirabile  sacramentum  »,  in- 
quit Concilium  (sess.  13.  c.  i.),  «in  ultima  coena  Redemptorem 
nostrum  instituisse,  cum,  post  panis  vinique  benedictionem , sc 
suum  ipsius  corpus  illis  praebere  ac  suum  sanguinem,  disertis  ac 
perspicuis  verbis  testatus  est : quae  verba  a Sanctis  Evangelistis 
commemorata,  et  a D.  Paulo  postea  repetita  (sunt). » — Ergo, 
iuxta  Concilium,  sacramentum  Eucharistiae  consecratum  fuit  a 
Domino,  et  institutum,  non  per  solam  benedictionem,  sed  post 
benedictionem  per  verba  evangelica,  quibus  testatus  est  se  corpus 
et  sanguinem  suum  praebere : — haec  autem  verba  non  sunt  nisi 
illa  « hoc  est  corpus  meum,  hic  est  sanguis  meus. » 

4.  — Ex  ratione  theologica.  Christus  exemplum  dedit  et  prae- 
ceptum ut  facerent  sacerdotes  in  Missa  quod  ipse  prior  fecerat 
in  ultima  coena.  — «Hoc  facite»,  dixit,  «in  meam  commemo- 
rationem».— Atqui  sacerdotes  in  Missa  panem  et  vinum  his 
verbis  consecrant:  «hoc  est  corpus  meum,  hic  est  calix  san- 
guinis mei»,  seu  «hic  est  sanguis  meus  »,  idem  enim  est  sensus. 
— Ergo  Christus  his  adhibitis  verbis,  in  ultima  coena,  panem  et 
vinum  consecravit.  — Profecto,  si  Christus  sola  sua  voluntate, 
vel  aliis  verbis  Eucharistiam  consecravit,  sacerdos  censeri  non 
posset,  in  persona  Christi,  eo  modo  consecrare  quo  Christus 
ipse  primum  consecravit. 

His  addas,  opiniones,  quae  asserunt  Christum  vel  absque  ver- 
bis consecrasse,  vel  adhibuisse  verba  quae  ab  Evangelistis  non 
commemorantur,  vel  bis  protulisse  verba  ‘ hoc  est  corpus  meum, 
hic  est  sanguis  meus’,  nullo  prorsus  inniti  fundamento,  sive  ex 
Scripturis  desumpto,  sive  ex  Traditione. 

Prob.  2.  pars  thesis,  i. — Ex  vi  verborum  «hoc  est  corpus 
meum,  hic  est  sanguis  meus  »^Nam  verba  essentialia  et  sufEcentia 
ad  Eucharistiae  sacramentum  conficiendum  ea  sunt  per  quae  rea- 
liter  praesens  fit  corpus  Christi  sub  specie  panis  et  praesens  san- 
guis sub  specie  vini,  transsubstantiatis  substantia  panis  in  corpus 
et  substantia  vini  in  sanguinem  Christi.  — Atqui  talia  sunt  verba 
«hoc  est  corpus  meum,  hic  est  sanguis  meus  »,  ut  demonstravi- 
mus in  prima  parte  huius  Tractatus,  articulo  5.  — Ergo. 

Confirmatur  argumentum  istud  ex  doctrina  Concilii  Triden- 
tini,  ubi  (sess.  13.  cap.  3.)  ait:  « Verum  Domini  nostri  corpus 

verumque  eius  sanguinem  sub  panis  et  vini  specie,  una  cum 
ipsius  anima  et  divinitate  existere;  sed  corpus  quidem  sub  spe- 
cie panis,  et  sanguinem  sub  vini  specie  ex  vi  verborum». — At 
quorumnam  verborum  vi?  profecto  illorum  verborum  quibus 
Christus,  ut  idem  Concilium  loquitur,  «se  suum  ipsius  corpus 
(discipulis  in  ultima  coena)  praebere,  ac  suum  sanguinem  testa- 
tus est ».  Haec  autem  verba  sunt  ea  superius  commemorata, 
nempe  «hoc  est  corpus  meum,  hic  est  sanguis  meus». 

Nec  quidquam  valet  exceptio  Scoti,  qua  asseritur  verba  haec, 
nisi  coniungantur  cum  praecedentibus,  non  significare  corpus 
Christi,  sed  corpus  ipsius  sacerdotis.  Etenim  verba  illa,  dum  a 
sacerdote  proferuntur  cum  intentione  conficiendi  sacramentum, 
intelliguntur  nomine  et  in  persona  Christi  prolata:  nam  quod 
minister  loquatur  in  persona  Christi  non  ex  verbis  praecedentibus 
pendet,  sed  ex  ministri  intentione  qua  ita  profert  verba  conse- 
secrationis  ut  practice  significent,  nomine  et  in  persona  Christi 
Domini,  corpus  et  sanguinem  eius  poni  sub  speciebus  panis 
et  vini. 

Et  animadverte,  si  alia  verba  praeter  illa  «hoc  est  corpus 
meum,  hic  est  sanguis  meus»  requirerentur,  ut  intelligi  possit  sa- 
cerdotem ea  proferre  nomine  et  auctoritate  Christi,  non  ea  quae 
de  facto  praecedunt,  sed  alia  omnino  verba  ad  consecrationem 
necessario  requisita,  dici  deberent.  Ratio  est,  quia  illis  quae  in 
Missa  praecedunt,  explicatur  quidem  sacerdotem  postea  loqui 
non  de  suo,  sed  de  Christi  corpore,  nullatenus  vero  explicatur, 
sacerdotem,  verbis  sequentibus,  loqui  nomine  Christi  et  in  persona 
Christi : posset  enim  sacerdos  eisdem  omnino  verbis  narrare  his- 
toriam, et  de  facto  eam  narrat  legendo  epistolam  S.  Pauli  1.  ad 
Cor.  XI.  23-25.  — Quare  ut  recte  adnotat  P.  Coninck,  verba 
praecedentia,  — de  quibus  Scotus  dubitabat,  num  necessaria  es- 
sent an  non,  de  necessitate  sacramenti,  ad  Eucharistiam  confi- 
ciendam, — quin  iuvent  ad  intelligendum  sacerdotem  non  in  per- 
sona sua  propria  sed  Christi  dicere  « hoc  est  corpus  meum,  hic 
est  sanguis  meus»;  potius  obesse  videntur,  cum  videantur  indi- 
care sacerdotem  proferre  recitative  totam  illam  historiam,  quam 
verbis  praecedentibus  recitare  incepit. 

2.  — Ex  auctoritate  Patrum.  Testimoniis,  quae  dedimus  ad 
probandam  primam  partem  thesis„  haec  alia  adiicimus,  tum  ex 
Graecis,  tum  ex  Latinis. 

S.  lustinus  Martyr  in  Apologia  i.  pro  Christianis,  num.  66. 
inquit:  «Quemadmodum  per  verbum  Dei  caro  factus  lesus 
Christus  Salvator  noster  et  carnem  et  sanguinem  habuit  pro  no- 
stra salute,  sic  etiam  illam,  in  qua  per  precem  ipsius  verba  con- 
tinentem, gratiae  actae  sunt,  alimoniam  ....  incarnati  illius  lesus 
et  carnem  et  sanguinem  esse  edocti  sumus.  Nam  Apostoli  in 
commentariis  suis,  quae  vocantur  Evangelia,  ita  sibi  mandasse 
lesum  tradiderunt:  eum  scilicet  accepto  pane,  cum  gratias  egis- 
set, dixisse:  hoc  facite  in  meam  commemorationem  Mioc  est 
corpui  meum’;  et  poculo  similiter  accepto,  et  gratiis  actis,  di- 
xisse: ‘hic  est  sanguis  meus’». 

S.  Irenaeus  (lib.  5.  adv.  haeres,  cap.  2.)  ait : « Quando  ergo 
et  mixtus  calix,  et  fractus  panis  percipit  verbum  Dei,  fit  Eucha- 
ristia sanguinis  et  corporis  Christi». 

S.  Gregorius  Nyssenus  (Orat.  Catech.  c.  37.)  scribit:  «Hic 
panis  ....  statim  per  verbum  in  corpus  transmutatur,  sicut  di- 
cttim  est  a Verbo:  Hoc  est  corpus  meum». 

S.  Gregorius  Nazianzenus  (Orat.  45.  in  sanctum  Pascha)  di- 
cit: «Sine  pudore  ac  dubitatione  corpus  ede,  sanguinem  bibe, 
si  modo  vitae  desiderio  teneris,  nec  sermonibus  de  carne  fidem 
abrogans  » . 

S.  Ambrosius  (1. 4.  de  sacram,  cap.  4.)  clarissime  docet:  « Quo- 
modo potest,  qui  panis  est,  corpus  esse  Christi?  Consecratione. 
Consecratio  igitur  quibus  verbis  est,  et  cuius  sermonibus?  Do- 
mini lesu.  Nam  reliqua  omnia,  quae  dicuntur,  laudem  Deo  of- 
ferunt, oratio  praemittitur  pro  populo,  pro  regibus:  ubi  autem 
venitur  ut  conficiatur  venerabile  sacramentum,  iam  non  suis 
sermonibus  sacerdos,  sed  utitur  sermonibus  Christi.  Ergo  sermo 
Christi  hoc  conficit  sacramentum». 

S.  Augustinus  (serm.  227.  alias  83.  de  diversis),  inquit:  «Pa- 
nis ille,  quem  videtis  in  altari,  sanctijicatus  per  vtrbum  Dei,  cor- 
pus est  Christi.  Calix  ille,  immo  quod  habet  calix,  sanctificatum 
per  verbum  Dei,  sanguis  est  Christi». 

3.  — Ex  Concilio  Florentino.  Etenim,  in  Decreto  pro  Arme- 
nis,  declarat:  «Forma  huius  sacramenti  sunt  verba  Salvatoris, 
quibus  hoc  conficit  sacramentum;  sacerdos  enim,  in  persona 
Christi  loquens,  hoc  conficit  sacramentum.  Nam  ipsorum  ver- 
borum virtute  substantia  panis  in  corpus  Christi,  et  substantia 
vini  in  sanguinem  convertuntur;;.  — lamvero  quaenam  sunt  verba 

Salvatoris,  quae  virtute  sua  convertunt  substantiam  panis  in  corpus 
et  substantiam  vini  in  sanguinem,  nisi  illa  « hoc  est  corpus  meum, 
hic  est  sanguis  meus?  » — Ergo  haec  verba  sunt  forma  sacramenti 
Eucharistiae. 

4.  — Ex  ipsa  confessione  Graecorum.  Nam  in  Concilio  Flo- 
rentino Graeci,  interrogati  circa  formam  Eucharistiae,  responde- 
runt (sess.  25.)  (apud  Labbe,  t.  13.  p.  491.)-  «Fateri  nos  dixi- 
mus per  haec  verba  (hoc  est  corpus  meum)  transsubstantiari  sa- 
crum panem  et  fieri  corpus  Christi;  sed  postea  quemadmodum  et 
ipsi  (Latini)  dicitis:  ^lube  haec  perferri  per  manus  Sancti  Angeli 
tui  in  sublime  altare  tuum’;  ita  nos  quoque  oramus  dicentes,  ‘ut 
Spiritus  Sanctus  descendat  super  nos,  et  efficiat  in  nobis  panem 
hunc  pretiosum  corpus  Christi  tui,  et  quod  in  calice  isto  est,  pre- 
tiosum sanguinem  Christi  tui,  transmutetque  ipsa.  Spiritu  Sancto 
suo,  ut  fiant  communicantibus  in  purgationem  animae,  in  remissionem 
peccatorum  et  non  fiant  in  indicium  et  condemnationem  nostram  y>. — 
Quibus  verbis  declaraverunt  se  per  preces,  quas  fundunt  post- 
quam pronuntiata  fuerint  verba  «hoc  est  corpus  meum»,  non 
petere  ut  fiat  corpus  Christi,  — quod  iam  supponunt  praesens  vi 
illorum  verborum,  — sed  petere  ut  corpus  Christi  fiat  sumentibus 
in  remissionem  peccatorum,  non  autem  in  condemnationem. 

Sed  praeterea  extat  aliud  documentum  certissimum  de  con- 
fessione Graecorum  in  declaratione  a Bessarione  facta,  nomine 
suo  et  aliorum  praesulum  Ecclesiae  graecae,  coram  Summo  Pon- 
tifice Eugenio  IV. 

Declaratio  illa,  quae  in  archivio  Magni  Ducis  Etruriae  cum 
authenticis  litteris  unionis  Latinos  inter  et  Graecos  conservabatur, 
ita  habet  (Migne  P.  G.  t.  i^i.  p.  490.): 

«Die  Dominica,  quinta  Iulii  anno  1439.,  in  generali  con- 
gregatione, praesidente  in  eadem  sanctissimo  Domino  nostro  Eu- 
genio, divina  providentia  Papa  IV.,  praesentibus  reverendissimis 
reverendisque  Patribus  et  dominis  sanctae  Romanae  Ecclesiae  Car- 
dinalibus, patriarchis,  archiepiscopis,  episcopis,  abbatibus,  docto- 
ribus  et  magistris,  tam  Latinis  quam  Graecis,  reverendus  Pater 
dominus  archiepiscopus  Nicaenus,  suo  ac  aliorum  Patrum  Ec- 
clesiam Orientalem  repraesentantium  nomine,  publice,  alta  et  in- 
telligibili  voce  exposuit  in  haec  verba,  vel  eis  in  effectu  si- 
milia. ‘ Beatissime  Pater,  vosque  reverendissimi  Patres  et  domini 
hic  praesentes.  Quoniam  in  praecedentibus  congregationibus 

nostris  inter  alias  diflferentias  nostras  ortum  est  dubium  de 
consecratione  sacratissimi  sacramenti  Eucharistiae;  et  aliqui  su- 
spicati sunt  nos  et  Ecclesiam  nostram  non  credere  illud  pre- 
tiosissimum sacramentum  per  verba  Salvatoris  Domini  nostri 
lesu  Christi  confici;  propter  hanc  causam  adsumus  coram  vestra 
beatitudine,  omnibusque  aliis  hic  astantibus  qui  pro  parte  sanctae 
Romanae  Ecclesiae  sunt,  ad  certificandum  vestram  beatitudinem 
et  alios  Patres  et  dominos  hic  praesentes  de  hac  dubitatione,  et 
dicimus  breviter:  Nos  usos  fuisse  Scripturis  et  sententiiis  sancto- 
rum Patrum,  cognoscentes  et  animadvertentes  fragilitatem  hu- 
mani sensus,  volumus  adhaerere  sententiis  sanctorum  Patrum  et 
rationibus,  spretis  humanis  inventis;  qua  quidem  de  re.  Pater 
beatissime,  cum  in  omnibus  aliis  auctoritatibus  Patrum  sancto- 
rum usi  sumus,  etiam  his  in  praesenti  dubitatione  utimur.  Et 
quoniam  ab  omnibus  sanctis  doctoribus  Ecclesiae,  praesertim  ab 
illo  beatissimo  loanne  Chrysostomo,  qui  nobis  notissimus  est, 
audimus  verba  Dominica  esse  illa  quae  mutant  et  transsubstan- 
tiant  panem  et  vinum  in  corpus  verum  Christi  et  sanguinem ; et 
quod  illa  verba  divina  Salvatoris  omnem  virtutem  transsubstan- 
tiationis  habent;  nos  ipsum  sanctissimum  doctorem,  et  illius 
sententiam  sequimur  de  necessitate.  De  hac  quaestione  breviter 
diximus  et  sufficienter,  et  vestram  beatitudinem  de  nostra  inten- 
tione certam  reddimus’.  Arnoldus  notarius». 

Idem  Bessario  opus  edidit  ad  quaestionem  de  forma  Eucha- 
ristiae elucidandam,  ubi  tria  probanda  suscipit,  quae  ipsissimis 
Bessarionis  verbis  referam:  «Primum  conabimur  ostendere», 
ait  (op.  cit.  p.  499.),  « divinissimum  corpus  Christi  et  sanguinem, 
nullis  aliis  verbis,  aut  sacerdotum  precibus  confici,  quam  iis 
quae  supra  memoravimus  Domini  verbis:  ‘Hoc  est  corpus  meum’, 
et,  ‘Hic  est  sanguis  meus’.  Post  haec,  sanctorum  Ecclesiae  do- 
ctorum ac  Patrum,  nostrorum  unam  et  eamdem  esse  sententiam 
declarabimus.  Postremo  quae  huic  opinioni  adversari  videntur, 
duce  Domino,  cuius  res  agitur,  dissolvemus  ».  — In  hac  vero 
tertia  demonstrationis  suae  parte,  Bessario  ostendit  preces,  quam 
sacerdos  graecus  fundit  postquam  dixerit  verba  Christi  «hoc 
est  corpus  meum,  hic  est  sanguis  meus»,  adhiberi  non  ad  sa- 
cramentum corporis  et  sanguinis  Christi  conficiendum,  sed  pro- 
pter tres  alias  rationes  praecipuas  (op.  cit.  p.  51^.  519.): 

a)  Ut  « descendens  Spiritus  Sanctus  ....  fidelem  populum 

mysticum  corpus  Christi  sanguinemque  faciat,  quo  membra  et  par- 
tes corpusque  eius  eflfecti,  et  sibi  ipsi  caritate  et  Christo  uniti, 
vivant  cum  eo  vitam  aeternam,  et  fiant  ipsius  cohaeredes  ». 

b)  Ut  « populo  ostendatur  communia  esse  in  creatura  opera  Tri- 

nitatis. Quemadmodum  enim  beneplacito  Patris,  et  Spiritus  San- 
cti voluntate,  unus  in  Trinitate  ....  Filius corpus  assumpsit, 

ita  et  hoc  corpus  altaris  ipsa  Trinitas  creat,  ipse  Spiritus  Sanctus 
potentia  sua  ex  substantia  in  substantiam,  hoc  est  ex  pane  in 
corpus  transmutat.  Quae  res  ut  fideli  populo  palam  fiat,  illius 
(Spiritus  Sancti)  nos  meminisse  necesse  est ...  . Quod  si  rerum 
natura  tale  aliquod  verbum  pati  posset,  quod  mox  et  sine  ali- 
cuius temporis  intervallo  rem  omnem  exprimeret,  profecto  nos 
simul  et  eodem  tempore  cum  verbis  Domini  cetera  omnia  pro- 
nuntiaremus, illa  quidem  (verba  Domini)  dumtaxat  sacramenta 
efficientia  credentes,  et  tamen  Patris  et  Spiritus  Sancti  gratiam  non 
dubitantes  adesse,  et  hoc  oratione  et  precibus  manifestantes  . . . 
Quoniam  natura  rerum  id  vetat,  necesseque  est  unum  post  aliud 
verbum  pronuntiare  ....  oportet  haec,  aliaque  huiusmodi  (quibus 
precatio  fit  ut  elementa  in  corpus  et  sanguinem  Christi  transmu- 
tentur) non  tamquam  in  tempore  in  quo  dicuntur,  sed  tamquam  in 
tempore  pro  quo  dicuntur,  ita  intelligere,  ac  si  tempus  illud  ma- 
neret, minimeque  deflueret,  sed  in  uno  eodemque  nunc  illa  di- 
cerentur )). 

c)  « His  addi  tertia  quoque  ratio  nulli  fortasse  superiorum 
inferior,  posset:  hierarcham,  totum  Deo  repletum  divinoque 
amore,  iuxta  Dionysium  (de  divinis  nominibus^,  captum,  veluti 
extasim  quamdam  et  divinum  pati  zelum:  ob  hoc  saepenumero 
extra  se  positum,  et  totum  rei  amatae  haerentem,  zelo  quodam 
et  timore,  ne  id  quod  desiderat  non  assequatur,  saepius  ex  vero 
ac  pene  incredibili  mentis  desiderio  petere;  nec  ignorare  quidem  se 
iam  quod  quaerebat  adeptum,  sed  insatiabili  quodam  amore  iterum 
atque  iterum  eadem  repetere  ». 

5.  — Demum  ex  praxi  utriusque  Ecclesiae  orientalis  et  occi- 
dentalis, quae  hucusque  diximus,  confirmantur.  Atque  in  Latina 
quidem  Ecclesia,  ut  omnes  norunt,  statim  ac  sacerdos  verba  illa 
protulit,  « Hoc  est  corpus  meum  »,  hostiam  primus  adorat,  eam- 
que  elevat  ac  populo  adorandam  ostendit.  — Ergo  Latina  Eccle- 
sia credit,  simul  ac  prolata  sunt  a Sacerdote  illa  Christi  verba, 
panem  in  corpus  Christi  et  vinum  in  eius  sanguinem  transmu- 

tari;  alias  nec  hostiam,  nec  contentum  in  calice,  adoranda  po- 
pulo statim  proponeret. 

In  Graeca  vero  Ecclesia  verba  Christi,  « hoc  est  corpus 
meum » etc.  alta  voce  proferuntur  a sacerdote,  ac  mox  Eucha- 
ristiae latriae  cultus  exhibetur.  Ut  enim  in  Liturgia  Sancti  Chry- 
sostomi  praescribitur.  Diaconus  accedit  ad  sacerdotem  vicinius, 
et  ambo  ter  adorant  ante  sanctam  mensam,  et  orant  inter  se 
dicentes,  Dms  propitius  esto  mihi  peccatori;  populus  vero  assistens, 
sacerdote  Christi  verba  pronuntiante,  respondet  Arnen,  quasi  di- 
cat: vere  ita  est,  ut  dicis:  certe  corpus  et  sanguis  Christi  sunt 
munera  ista  proposita;  ita  credimus,  ita  confitemur.  — Ergo 
censet  Ecclesia  Graeca,  preces,  quae  consecrationem  subsequun- 
tur, non  pertinere  ad  essentiam  consecrationis;  secus  antequam 
illae  recitentur,  non  exhiberet  Eucharistiae  cultum  latriae. 

Adversus  primam  partem  thesis  obiicitur : — 

I.  — Christus,  antequam  proferret  illa  verba  «hoc  est  corpus 
meum»,  dicitur  (Matth.  xxvr.)  panem  benedixisse.  Ergo  per  be- 
nedictionem illam  panem  consecravit,  quia  non  minus  efficax  ad 
hoc  perficiendum  erat  quam  ad  panem  multiplicandum,  quod 
alias  fecit. 

Resp.  Cone,  Ant,  Neg,  Cons.  — Ratio  est,  quia  benedictio  Chri- 
sti efficax  procul  dubio  erat,  sed  relate  ad  effectum,  quem 
Christus  intendebat:  porro  Christus  per  benedictionem  illam  non 
intendit  consecrare  panem;  sed,  omnipotentiam  divinam  invo- 
cando, panem  disponere  ac  praeparare  voluit  ad  consecrationem 
mox  futuram,  et  per  verba  perficiendam.  Quare  benedictio  illa 
Christi  Domini  fuit  haud  dubie  efficax,  non  quidem  immediate, 
se  sola  et  sine  verbis,  sicuti  sine  illis  in  deserto  multiplicati  sunt 
panes;  sed  mediate,  ac  per  verba,  quibus  vim  et  efficaciam  im- 
petravit. Exemplum  huius  in  Lazaro  habemus.  Quemadmodum 
enim  hic,  oratione  praemissa,  non  surrexit  nisi  ad  vocem  qua 
Christus  clamavit,  La:{are,  veni  foras:  sic  nec  panis  mutatus  est 
in  corpus  Christi,  nisi  ad  illa  verba,  «hoc  est  corpus  meum». 

2.  — Consecratio  calicis  a Christo  facta  non  fuit  per  verba 
«hic  est  sanguis  meus»,  nam  S.  Mare.  (xiv.  23.)  narrat  omnes 
ex  calice  bibisse , et  deinde  Christum  dixisse  « hic  est  sanguis 
meus  ». 

Resp.  N.  assumpt.  — Verba  illa  «biberunt  ex  illo  omnes»  per 

anticipationem  dicta  sunt.  Id  omnibus  historicis  familiare  est:  vide 
S.  Aug.  de  Consensu  Evang.  1.  2.  cc.  30.  31.  34. 

3.  — Quando  Christus  Eucharistiam  porrexit  duobus  discipu- 
lis in  Emmaus,  eam  solo  voluntatis  imperio  consecravit,  nam 
(Luc.  XXIV.  30.)  legitur:  «Et  factum  est,  dum  recumberet  cum 
eis,  accepit  panem,  et  benedixit,  ac  fregit,  et  porrigebat  illis».  — 
Ergo  id  etiam  praestitit  in  ultima  coena. 

Resp.  Trans.  Ant.  N,  Cons.  — Primo  negari  potest  Christum 
verba  non  adhibuisse  cum  Eucharistiam  in  Emmaus  consecravit ; 
nam  ex  eo  quod  Evangelista  diserte  non  referat  illa  verba  pro- 
lata fuisse  concludi  non  debet  Christum  ea  non  protulisse.  — 
Secundo,  etsi  antecedens  argumenti  propositi  concedatur,  iure  ne- 
gatur consequentia;  nam,  licet  Christus  mutaverit,  in  castello 
Emmaus,  panem  in  corpus  suum  sine  ullis  verbis,  non  exinde 
deducitur  eum  ita  fecisse  in  coena  ultima  ante  passionem. 

4.  — S.  Gaudentius  Brixianus  (tract.  2.  in  Ex.)  dicit : « Cum 
panem  consecratum  et  vinum  discipulis  suis  porrigeret  Dominus, 
sic  ait:  ‘hoc  est  corpus  meum’.  — Ergo  antequam  Christus  verba 
proferret , panis,  iuxta  hoc  S.  Gaudentii  testimonium , iam  erat 
consecratus  ». 

Resp.  Dist.  Cons.  — Consecratus  dispositive,  ut  supra  declara- 
tum est  C.  Formaliter  N. 

Adversus  secundam  partem  thesis  obiicitur:  — 

I.  — Patres  passim  aiunt  Eucharistiam  perfici  oratione  et  in- 
vocatione, ut  constat  ex  locis  saepius  citatis  S.  lustini,  S.  Irenaei, 
aliorumque.  — Ergo  preces  de  essentia  formae  sunt. 

Resp.  Dist.  Ant.  — Dicunt  Eucharistiam  oratione  et  invoca- 
tione perfici,  significando  consecrationem  non  perfici  verbis  Do- 
minicis « hoc  est  corpus  meum , hic  est  sanguis  meus  » N.  — 
Aliis  de  causis  C.  — Ideo  enim  Patres  dicunt  Eucharistiam  in- 
vocatione et  oratione  perfici,  quia  i.  — ex  instituto  Ecclesiae 
preces  et  invocationes  verba  Christi  consecratoria  semper  ante- 
cedunt et  sequuntur.  2.  — Quia  ipsa  verba  Christi  appellant  Pa- 
tres precem  et  invocationem,  cum  implicita  sint  Trinitatis  invo- 
catio, ut  iuxta  promissiones  Christi,  ad  illorum  verborum  prola- 
tionem sub  specie  panis  praesens  fiat  corpus  Domini,  et  sub  specie 

vini  eius  sanguis.  3.  — Quia  illa  eadem  verba  recte  etiam  dici 
possunt  preces,  ex  eo  quod  omne  opus  bonum,  et  maxime  sa- 
crificium, quo  supremum  in  omnem  creaturam  divinae  Maiestatis 
dominium  agnoscimus,  vere  nuncupari  possit  oratio. 

2.  — Forma  calicis  debet  perfecte  significare  naturam  Eucha- 
ristiae. — Sed  eam  non  significat  sine  his  verbis  « Novi  et  aeterni 
Testamenti,  qui  pro  multis  effundetur»  etc. ; nam,*sine  his,  non 
significatur  sanguis  effusus.  — Ergo  haec  verba  etiam  sunt  de  es- 
sentia formae. 

Resp.  Trans.  M.  N.  min.  et  prob.  — Nam  eo  ipso  quod  vi  ver- 
borum ponatur  sanguis  a corpore  separatus,  suflScienter  ut  effusus 
significatur. 

3.  — Verba  illa  « Novi  et  aeterni  Testamenti  » etc.  sunt  quae- 
dam determinationes  praedicati,  quibus  exprimitur  virtus  sangui- 
nis Christi  in  passione  effusi.  — Ergo  ad  essentiam  formae  per- 
tinent. 

Resp.  N.  Cons.  — Illud  tantum  essentiale  censendum  est  in 
forma,  quod  determinat  praedicatum  ad  aliquod  essentiale,  non 
ad  aliquod  accidentale:  essentiale  autem  est  significare  transsub- 
stantiationem.  Hinc  sicut  verba  c<  hoc  est  corpus  meum » suffi- 
cienter significant  conversionem,  et  essentialia  formae  sunt,  quin 
haec  alia  adiiciantur  « quod  pro  vobis  tradetur  » ; ita  etiam  verba 
« hic  est  sanguis  meus  » sine  sequentibus. 


ScHOLiON  I.  — Ex  modo  dictis  perspicuum  est  verba  conse- 
crationis a sacerdote  proferri  historice  simul  et  assertive.  Historice 
quidem,  quia  proferuntur  ab  eo  ex  intentione  narrandi  quod  Chri- 
stus fecit  in  ultima  coena;  immediate  enim  ante  panis  consecra- 
tionem sacerdos,  de  Christo  loquens,  ait:  (infregit,  deditque  disci- 
pulis suis  dicens  » ; et  ante  vini  consecrationem  sacerdos  addit : 
« Simili  modo,  postquam  coenatum  est,  accipiens  (Christus)  et  hunc 
praeclarum  calicem  in  sanctas  ac  venerabiles  manus  suas. . . benedixit, 
deditque  discipulis  suis,  dicens  r>.  — Assertive  vero  pronuntiat  sacer- 
dos verba  consecrationis,  quia  ea  profert  ex  intentione  loquendi 
in  persona  Christi,  et  ita  efficiendi  conversionem  totius  substan- 
tiae panis  in  corpus  eius,  et  totius  substantiae  vini  in  eius  san- 

guinem,  significandique  corporis  et  sanguinis  Domini  praesentiam 
.sub  speciebus  panis  et  vini. 

ScHOLiON  2.  — Quoad  sententiam  S.  Thomae  circa  quaestio- 
nem de  forma  necessaria,  necessitate  sacramenti,  ad  consecratio- 
nem calicis,  disputatur. 

Probabilius  tamen  videtur  S.  Doctorem  sententiam,  quam  de- 
fendimus approbasse.  Etenim  a)  in  3.  parte  Summae  Theologicae, 
q.  78.  art.  i.  quaerit:  «Utrum  haec  sit  forma  huius  sacramenti, 
‘ hoc  est  corpus  meum , et  hic  est  calix  sanguinis  mei » ; et  re- 
spondit affirmando,  et  probat  hoc  argumento : quia  «Forma  hu- 
ius sacramenti  importat  solam  consecrationem  materiae,  quae  in 
transsubstantiatione  consistit,  puta  cum  dicitur:  ‘Hoc  est  corpus 
meum  ’,  vel,  ‘ hic  est  calix  sanguinis  mei  ’ » : — quasi  diceret  illa 
est  forma  huius  sacramenti,  quae  significat  et  importat  consecra- 
tionem materiae,  quae  in  transsubstantiatione  consistit : Atqui  ista 
verba,  «hoc  est  corpus  meum,  et,  hic  est  calix  sanguinis  mei», 
significant  et  important  hanc  consecrationem  et  transsubstantia- 
tionem.  Ergo. 

i)  S.  Thomas  in  eodem  articulo,  ad  4.,  ait:  «Quod  quidam 
dixerunt  sacramentum  perfici  non  posse  praedictis  verbis  prolatis 
(nempe  « hoc  est  corpus  meum » et  « hic  est  calix  sanguinis 
mei » de  quibus  solum  quaerit  in  titulo  articuli),  et  aliis  praeter- 
missis, praecipue  quae  sunt  in  canone  Missae».  Et  respondet  a sed 
hoc  patet  esse  falsum  » ; — ac  proinde  concludit:  « Unde  dicendum 
est  quod  si  sacerdos  sola  verba  praedicta  proferret,  cum  intentione 
conficiendi  hoc  sacramentum,  perficeretur  hoc  sacramentum  yi , 

Reponunt  qui  in  contrariam  partem  trahunt  sententiam  An- 
gelici: — hic  S.  Doctor  excludit  verba  quae  praecedunt,  seu  illa 
« Qui  pridie  quam  pateretur  » etc.,  non  vero  sequentia,  nimirum 
« Novi  et  aeterni  Testamenti » etc. : — idque  probant  ex  obiectione 
cui  respondet;  nam  obiecerat  sibi,  «si  illa  sola  verba  praedicta 
‘hoc  est  corpus  meum,  et  hic  est  calix  sanguinis  mei’  sunt  forma 
huius  sacramenti,  videtur  quod  aliquando  possit  hoc  sacramen- 
tum perfici  his  solis  verbis  prolatis,  et  omnibus  aliis  praetermissis 
quae  in  Missa  dicuntur;  quod  tamen  videtur  esse  falsum,  quia 
ubi  verba  alia  praetermitterentur,  praedicta  verba  acciperentur  ex 
persona  sacerdotis  proferentis,  in  cuius  corpus  et  sanguinem  pa- 
nis et  vinum  non  convertuntur».  — Dum  ergo,  concludun  ad- 

versarii,  obiectioni  huic  respondendo,  S.  Thomas  ait,  a sola  dia 
verba  perficere  sacramentum)'),  exclusio  fit  solum  verborum  quae 
ea  praecedunt.  Et  hoc  confirmant  ex  eadem  responsione  S.  Do- 
ctoris;  addit  enim  « perficeretur  hoc  sacramentum  (illis  solis  ver- 
bis) quia  intentio  faceret  ut  haec  verba  intelligerentur  quasi  ex 
persona  Christi  prolata,  etiamsi  verbis  praecedentibus  hoc  non 
recitaretur  ». 

Sed  contra:  his  quidem  verbis,  et  tota  responsione  sua  exclu- 
dit utique  S.  Thomas  verba  praecedentia,  non  tamen  haec  sola, 
sed  etiam  sequentia;  et  conclusioni  positae  in  corpore  articuli, 
(scilicet  sola  verba : ‘ Hoc  est  corpus  meum  ’ et  ‘ hic  est  sanguis 
meus’,  esse  formam  huius  sacramenti)  constanter  inhaeret:  quod 
manifeste  patet  ex  ratione,  quam  affert  in  eadem  responsione, 
quae  militat  pariter  contra  sequentia  et  praecedentia.  « Ad  quar- 
tum, inquit,  dicendum  quod  quidam  dixerunt  hoc  sacramentum 
perfici  non  posse  praedictis  verbis  prolatis,  et  aliis  praetermissis, 
praecipue  quae  sunt  in  canone  Missae.  Sed  hoc  patet  esse  fal- 
sum... quia  canon  Missae  non  est  idem  apud  omnes,  nec  secun- 
dum omnia  tempora,  sed  diversa  sunt  a diversis  apposita  ».  Atqui 
verba  sequentia,  Novi  et  aeterni,  etc.,  non  sunt  eadem  apud  omnes, 
nec  secundum  omnia  tempora,  sed  diversa  sunt  a diversis  appo- 
sita. Ergo  iuxta  S.  Thomam,  solis  praedictis  verbis  prolatis,  et 
sequentibus,  sicut  et  praecedentibus  omissis,  perficitur  sacramen- 
tum. 

Loca  haec  S.  Thomae,  satis  evidentia  ad  excludendam  neces- 
sitatem aliorum  verborum,  praeter  ea  sola  (( hic  est  calix  sangui- 
nis mei » ut  fiat  consecratio  calicis , illustrant  et  explicant  quid 
sibi  voluerit  S.  Doctor  cum  in  eadem  quaestione,  an.  3.  pronun- 
tiaverit: «suntjalii  qui  melius  dicunt  quod  omnia  sequentia  sunt 
de  substantia  formae  usquQ  ad  hoc  quod  postea  sequitur:  ‘Haec 
quotiescumque  feceritis’».  — Hic  de  substantia  formae,  non  dicit 
ea  sola  quae  ad  essentiam  formae  pertinent,  sed  etiam  quae  per- 
tinent ad  eius  integritatem : — et  sane  non  omnia  quae  de  alicuius 
rei  substantia  sunt,  censeri  debent  de  eius  essentia;  pes  enim  aut 
oculus  hominis  de  substantia  hominis  sunt,  licet  non  essentiales 
partes  hominis  sint,  sed  integrales. 

Interpretationem,  quam  damus  verbis  S.  Thomae,  veram  esse 
constat  non  modo  ex  necessitate  conciliandi  articulum  i.  quae- 
stionis 78.  cum  articulo  3.;  sed  etiam  tum  ex  titulo  huius  arti- 

culi,  tum  ex  declaratione  quam  in  articulo  addit,  qua  lectori  aperit 
mentem  suam. 

1.  — Ex  titulo  articuli  3.,  nam  in  eo  quaerit  « utrum  haec  sit 
conveniens  forma  consecrationis  vini:  ‘ hic  est  calix  sanguinis 
mei’»  etc.:  — non  ergo  agit  de  illis  quae  solum  essentialia  sunt 
formae,  sed  etiam  de  iis  quae  formam  integrant,  et  reddunt  eam' 
convenientem.  Et  sane  non  debebat  de  solis  essentialibus  formae 
in  hoc  articulo  3.  agere,  cum  de  illis  egerit  in  articulo  i.  eius- 
dem quaestionis,  et  dixerit  hanc  esse  formam  consecrationis  vini, 
scilicet,  «hic  est  calix  sanguinis  mei». 

2.  — Ex  declaratione  addita  in  eod,  art.  3.,  nam  in  eo  ante  omnia 
refert  sententiam  eorum  qui  dicebant  « quod  de  substantia  formae 
huius  est  hoc  solum  quod  dicitur : ‘ hic  est  calix  sanguinis  mei  ’, 
non  autem  ea  quae  sequuntur»;  et  statim  addit:  «Sed  hoc  vi- 
detur inconveniens,  quia  ea  quae  sequuntur  sunt  quaedam  deter- 
minationes praedicati,  id  est  sanguinis  Christi;  unde  pertinent  ad 
integritatem  eiusdem  locutionis.  Et  propter  hoc  sunt  alii  qui  melius 
dicunt  quod  omnia  sequentia  sunt  de  substantia  formae  ».  Deinde 
concludit : « Dicendum  est  ergo  quod  omnia  praedicta  verba  sunt 
de  substantia  formae;  sed  per  prima  verba,  cum  dicitur,  ‘hic  est 
calix  sanguinis  mei’,  significatur  ipsa  conversio  vini  in  sanguinem, 
eo  modo  quo  dictum  est,  articulo  praecedenti,  in  forma  consecrationis 
panis;  per  verba  autem  sequentia  designatur  virtus  sanguinis  effusi 
in  passione,  quae  operatur  in  hoc  sacramento  ».  — Porro  quae 
non  significant  conversionem  vini  in  sanguinem,  quae  ad  integrita- 
tem tantum  locutionis  pertinent,  et  designant  solum  virtutem  sanguinis 
effusi,  sunt  certe  de  substantia  formae,  seu  ad  integritatem  omnem 
formae  pertinent;  at  non  sunt  de  eius  essentia. 

Quae  ex  libro  4.  sent.  (dist.  8.  qu.  2.)  et  ex  lect.  6.  in  I.  ad 
Cor.  XI.  obiiciuntur,  vel  eodem  sensu  intelligi  debent,  vel  in  Sum- 
ma Theologica,  meliori  adhibita  consideratione,  retractata  fuisse 
censenda  sunt. 


I.  — De  Sacramentis.  42 

ARTICULUS  QUINTUS 
De  ministro  sacramenti  Eucharistiae. 


Minister  Eucharistiae  duplex  est,  unus  qui  conficit,  alter  qui 
dispensat  sacramentum.  Sacerdotes,  seu  episcopos  et  presbyteros, 
solos  esse  ministros  Eucharistiae  consecrandae,  ita  ut  nulli  alteri 
mortalium  id  competat,  dogma  fidei  est,  quod  iam  Concilium 
Lateranense  IV.  definivit  adversus  Albigenses,  aliosque  haereticos, 
his  verbis:  « Et  hoc  utique  sacramentum  (Eucharistiae)  nemo 
potest  conficere  nisi  sacerdos,  qui  rite  fuerit  ordinatus,  secundum 
claves  Ecclesiae,  quas  ipse  concessit  Apostolis,  eorumque  suc- 
cessoribus lesus  Christus  ».  — Hanc  fidei  veritatem,  adversus  No- 
vatores saeculi  XVI.  Concilium  Tridentinum  iterum  proclamavit 
sess.  22. 

Dispensandae  vero  Eucharistiae  ministri  alii  sunt  ordinarii, 
alii  extraordinarii.  Ordinarii  pariter  sunt  Episcopi  soli  et  Presby- 
teri, quibus  potestas  conficiendae  Eucharistiae  concessa  est:  ex- 
traordinarii autem  ministri  sunt  Diaconi,  qui,  ut  ex  Traditione 
et  praxi  Ecclesiae  constat,  ad  munus  etiam  distribuendi  fidelibus 
Eucharistiam  assumuntur. 

Sit  ergo  quoad  ministrum  Eucharistiae  conficiendae  et  dis- 
pensandae 


THESIS  XI. 

Soli  sacerdotes  Eucharistiae  conjiciendae  ministri  sunt  ^ eiusdemque 
dispensandae  ministri  iure  ordinario : ministri  vero  extraordinarii 
in  Eucharistiae  dispensatione  sunt  Diaconi. 

Prima  pars  thesis  probatur  ex  verbis  Christi.  Nam  hi  soli 
potestatem  habent  Eucharistiam  consecrandi,  quibus  Christus  eam 
contulit : sed  Christus  his  verbis  « Hoc  facite  in  meam  comme- 
morationem » (Luc.  XXII.)  solis  Apostolis  et  eorum  in  sacerdotio 
successoribus  potestatem  illam  contulit.  Ergo. 

Minor  probatur,  quia,  ut  Concilium  Tridentinum  loquitur, 
catholica  Ecclesia  semper  in  eo  sensu  intellexit  verba  Christi,  et 
intelligenda  esse  docuit. 

Quod  patet  i.  ex  Patribus.  — S.  lustinus  Martyr  (ap.  i.  n.  65.) 
scribit  eum  qui  fratribus  praeest,  seu  episcopum  vel  presbyterum. 
Eucharistiam  conficere,  quae  deinde  a Diaconis  praesentibus  dis- 
tribuatur, et  ad  absentes  perferatur. 

«Deinde»,  inquit,  « ei  qui  fratribus  praeest,  panis  aflfertur, 
et  poculum  aquae  et  vini : quibus  ille  acceptis  laudem  et  gloriam 
universorum  Parenti  per  nomen  Filii  et  Spiritus  Sancti  emittit, 
et  Eucharistiam,  sive  gratiarum  actionem,  pro  his  ab  illo  acceptis 
donis  prolixe  exsequitur.  Postquam  preces  et  Eucharistiam  ab- 
solvit, populus  omnis  acclamat  ‘Arnen’...  Postquam  vero  is,  qui 
praeest,  preces  absolvit,  et  populus  omnis  acclamavit,  qui  apud 
nos  dicuntur  Diaconi,  panem  et  vinum  et  aquam,  in  quibus  gratiae 
actae  sunt,  unicuique  praesentium  participanda  distribuunt,  et  ad 
absentes  perferunt  ». 

Tertullianus  (de  praescript.  cap.  41.)  ea  de  re  maxime  hae- 
reticos perstringit,  quod  « laicis  sacerdotalia  munera  iniungurit  »; 
et  lib.  de  Corona  Militis  (c.  3.)  testatur  Eucharistiae  sacramen- 
tum antelucanis  coetibus  sumi,  « nec  de  aliorum  manu,  quam  prae- 
sidentium seu  episcoporum,  aut  presbyterorum. 

S.  Cyprianus  (epist.  4.)  commendat  presbyteris,  qui  in  carce- 
ribus  detentos  martyres  invisunt,  ut  hoc  non  glomeratim  faciant, 
sed  caute,  « ita  ut  presbyteri  quoque,  qui  illic  apud  confessores 
offerunt,  singuli  cum  singulis  diaconis  per  vices  alternent,  ne  ex 
hoc  invidia  concitetur,  et  introeundi  aditus  denegetur  ». 

Origenes  (hom.  4.  in  Num.  n.  3.)  loquens  de  sacrorum  my- 
steriorum ministris,  ait:  «Ad  illa,  quae  mystica  sunt,  et  in  se- 
cretis recondita  et  solis  sacerdotibus  patent,  non  solum  nullus 
animalis  homo  accedit,  sed  ne  ipsi  quidem,  qui  habere  aliquid 
exercitii  et  eruditionis  habentur,  nondum  tamen  meritis  et  vita 
ad  sacerdotalem  gratiam  ascenderunt — Quia  igitur  huiusmodi 
dispensatio  est  mysteriorum  Dei  et  ministerii,  quod  habetur  in 
sanctis,  tales  nos  exhibere  debemus,  ut  digni  efficiamur  ordine 
sacerdotii,  ne  velut  irrationabilibus  nobis  onera  gravia  imponan- 
tur, sed  tanquam  rationabiles  et  sancti  sacerdotalibus  officiis  de- 
putemur». 

S.  Epiphanius  haeresi  79.,  quae  est  Collyridianorum,  (n.  4.) 

ait : « Neque  Diaconis  quidem  ipsis  ullum  in  ecclesiastico  ordine 
sacramentum  perficere  conceditur,  sed  hoc  dumtaxat,  ut  eorum 
quae  perficiuntur  ministri  sint  (iXXot  (jlovov  ^laxovstv  toc  eTtiTe- 
XeujjLsva)  ».  Et  in  expositione  catholicae  fidei  (c.  13.)  redarguit 
quemdam  Pseudomonachum,  Zachaeum  nomine,  quod  « cum  lai- 
cus  esset  attingere  ac  sacrificia  celebrare  nefario  ac  temerario  ausu 
est  aggressus  ». 

S.  Hieronymus  (dialogo  adver.  Luciferianos,  n.  21.)  hoc  ar- 
gumento potissimum  ostendit  apud  ipsos  veram  Ecclesiam  non 
esse,  quod  sacerdotes  non  habeant,  qui  corpus  Christi  conficiant,, 
sed  diaconum  dumtaxat:  «Hilarius»,  ait,  «cum  diaconus  de 
Ecclesia  recesserit  neque  Eucharistiam  conficere  potest.  Episco- 
pos et  presbyteros  non  habens  ».  Et  Epist.  ad  Evang.  (epist.  146. 
n.  I.)  scribit:  « Cum  Apostolus  perspicue  doceat,  eosdem  esse 
presbyteros,  quos  episcopos  (quoad  potestatem  conficiendae  Eu- 
charistiae), quid  patitur  mensarum  et  viduarum  minister,  ut  supra 
eos  se  tumidus  (diaconus)  efferat,  ad  quorum  preces  Christi  cor- 
pus sanguisque  conficitur?  » 

S.  loannes  Chrysostomus  saepe  hac  de  re  testimonium  pro- 
fert. Sic,  ex.  gr. , in  lib.  3.  de  sacerdotio  (n.  4.)  ait:  « Sacerdo- 
tium enim  in  terra  peragitur,  sed  caelestium  ordinum  classem 
obtinet:  et  iure  quidem  merito.  Non  enim  homo,  non  angelus, 
non  archangelus,  non  alia  quaepiam  creata  potestas,  sed  ipse 
Paracletus  hoc  officium  ordinavit,  qui  manentibus  in  carne  auctor 

fuit  ut  angelorum  ministerium  animo  conciperent Stat  enim 

sacerdos,  non  ignem  gestans,  sed  Spiritum  Sanctum ; preces  multa 
tempore  fundit,  non  ut  fax  demissa  coelitus  apposita  consumat, 
sed  ut  gratia  in  sacrificium  delapsa  per  illud  omnium  animos 
inflammet,  et  argento  igne  purgato  splendidiores  exhibeat.  Hoc 
itaque  terribilissimum  mysterium,  quis  tandem,  nisi  admodum 
insaniat,  vel  mente  captus  sit,  despicere  queat?  An  ignoras  hu- 
manam animam  ignem  sacrificii  huiusmodi  numquam  gestare 
potuisse,  sed  omnes  funditus  perituros  fuisse,  nisi  magnum  ad- 
esset gratiae  Dei  auxilium?  Si  quis  enim  secum  reputet  quantum 
illud  sit,  nempe  hominem  came  et  sanguine  involutum,  prope 
beatam  illam  et  immortalem  naturam  constitui,  tunc  probe  intel- 
liget  quanto  honore  Spiritus  gratia  sacerdotes  ornaverit  ». 

Testimoniorum,  quae  exhibemus,  seriem  absolvam  duobus  aliis 
apertissimis.  S.  Gaudentius  Brixianus  in  sermone,  iam  non  semel 

citato,  de  Exodi  lectione  secundo  (Migne  P.  L.  t.  20.  p.  860.), 
ait:  « Voluit  enim  (Christus)  beneficia  sua  permanere  apud  nos, 
voluit  animas  pretioso  sanguine  suo  sanctificari  per  imaginem 
propriae  Passionis;  et  ideo  discipulis  fidelibus  mandat,  quos  pri- 
mos Ecclesiae  suae  constituit  sacerdotes,  ut  indesinenter  ista  vitae 
aeternae  mysteria  exercerent,  quae  necesse  est  a cunctis  sacerdotibus 
per  singulas  totius  orbis  Ecclesias  celebrari,  usquequo  iterum 
Christus  de  coelo  adveniat;  quo  et  ipsi  sacerdotes,  et  omnes  pa- 
riter fidelium  populi,  exemplar  Passionis  Christi  ante  oculos  ha- 
bentes quotidie,  et  gerentes  in  manibus,  ore  etiam  sumentes  et 
pectore,  redemptionis  nostrae  indelebilem  memoriam  .teneamus, 
ct  contra  venena  diaboli  dulcem  medicinam  sempiterni  tutaminis 
consequamur  » . 

Egregie  vero  S.  Isidorus  Pelusiota,  duplex  sacrificium  distin- 
guens, unum  strictioris  et  propriae  appellationis,  quod  offertur 
Deo,  cum  Eucharistia  consecratur,  alterum  latioris  et  minus  pro- 
priae appellationis,  quod  omnes  immolamus  dum  carnis  concu- 
piscentiis fortes  obsistimus,  (lib.  3.  ep.  75.)  inquit:  c<  Quemad- 
modum in  Veteri  Testamento  sacerdotii  munere  fungi  exceptis 
sacerdotibus  nemini  licebat.  Paschae  tamen  tempore  omnes  quo- 
dammodo sacerdotii  honore  afficiebantur,  quilibet  enim  pecudem 
suam  immolabat:  sic  etiam  in  Novo  Testamento,  cui  nullum  al- 
terum successurum  est,  peculiari  quidem  ratione,  ac  veluti  praero- 
gativae nomine  incruentae  victimae  sacrificium  ii  habent,  quibus  illud 
concessum  est;  at  interim  unusquisque  sui  corporis  sacerdos  creatus 
est,  non  ut  citra  ordinationem  et  institutionem  subditorum  impe- 
rium arripiat,  sed  ut  vitiis  imperans,  corpus  suum  castitatis  de- 
lubrum, aut  templum  efficiat  ». 

2.  Probatur  ex  ordinationibus  ministrorum  Ecclesiae.  Etenim, 
iuxta  omnes  et  antiquissimos  libros  rituales  Ecclesiae  Latinae  et 
Graecae,  cum  sacerdotes  ordinantur,  potestas  eis  confertur  con- 
ficiendi Eucharistiam:  haec  vero  potestas  in  nullius  inferiorum 
ordinum  collatione  communicatur.  Soli  igitur  sacerdotes  Eucha- 
ristiae conficiendae  sunt  ministri. 

3.  Probatur  ex  praxi  Ecclesiae.  Constat  enim  ex  ecclesiasticae 
historiae  monumentis  [notissimis  sacerdotes,  summo  cum  vitae 
periculo,  carceres  penetrasse,  ubi  Martyres  detinebantur,  ut  ibi 
sacra  peragerent,  et  athletas  Christi  ad  extremum  certamen  robo- 
rarent. Constat  Anachoretas  Aegypti  et  Thebaidos  acceptam  a 

sacerdote  Eucharistiam,  ne  ea  privarentur,  cautissime,  diuturno 
tempore,  custodisse.  Constat  laicos,  qui  quandoque  infideles  ad 
Christi  fidem  adduxerant,  statim,  longis  quidem  itineribus,  ad 
Antistites  accurrisse,  ut  ab  eis  sacerdotes  obtinerent  qui  Neo- 
phytis sacramenta  conferrent.  Demum  constat  eos,  qui  sacerdotio 
initiati  non  erant,  numquam  Eucharistiam  confecisse.  Quae  omnia 
plane  ostendunt  penes  sacerdotes  tantum  potestatem  esse  hoc  sa- 
cramentum conficiendi. 

4.  Probatur  ex  Conciliorum  definitionibus.  Concilii  Latera- 
nensis IV.  dedimus  superius  verba:  nunc  addimus  Concilium 
Nicaenum  I.,  quod,  can.  18.,  habet:  «Pervenit  ad  sanaum  ma- 
gnumque  Concilium,  quod,  in  quibusdam  locis  et  civitatibus  pre- 
sbyteris gratiam  sacrae  communionis  Diaconi  porrigant ; quod  nec 
regula,  nec  consuetudo  tradit,  ut  ab  his,  qui  potestatem  non  habent 
offerendi,  illi,  qui  offerunt,  corpus  Christi  accipiant  ».  — Concilium 
Florentinum,  in  Decreto  pro  Armenis,  docet:  «Sacerdos,  in  per- 
sona Christi  loquens,  hoc  conficit  sacramentum».  — Tridentina 
Synodus,  sess.  22.  c.  2.  definit : « Si  quis  dixerit,  illis  verbis^ 
‘hoc  facite  in  meam  commemorationem’,  Christum  non  insti- 
tuisse Apostolos  sacerdotes,  aut  non  ordinasse,  ut  ipsi,  aliique  sa- 
cerdotes offerrent  corpus  et  sanguinem  suum ; anathema  sit». 

Praeterea,  quoad  hanc  primam  partem  thesis,  confer  etiam 
quae  diximus  in  Tractatu  de  sacramentis  in  genere,  parte  se- 
cunda. art.  6. 

Secunda  pars  thesis  duo  complectitur  enunciata : primum  est, 
sacerdotes  esse  ministros  ordinarios,  quibus  iure  divino  compe- 
tit Eucharistia^e  dispensatio:  secundum  vero  est.  Diaconum  esse 
ministrum  huius  dispensationis  extraordinarium,  quatenus  vi  or- 
dinationis suae  habet  ut  ei  dispensatio  Eucharistiae  committi 
possit. 

Ad  primum  quod  attinet,  id  certe  eruitur  ex  ipsis  verbis 
Christi:  «hoc  facite  in  meam  commemorationem».  Nam  si  sa- 
cerdotes his  verbis  potestatem  acceperunt  faciendi  quod  Christus 
in  ultima  coena  fecit  consecrando  Eucharistiam;  cum  Dominus 
consecratam  Eucharistiam  singulis  distribuerit,  patet  et  ipsos  sa- 
cerdotes ius  accepisse  ministrandi  fidelibus  sacramentum  corpo- 
ris et  sanguinis  Domini.  Quare,  ut  Cone.  Tridentinum  docet, 
sess.  13.  cap.  8.:  « Semper  in  Ecclesia  Dei  mos  fuit,  ut  laici  a 

sacerdotibus  communionem  acdperent,  sacerdotes  autetn  cele- 
brantes seipsos  communicarent  ». 

Quoad  secundum  enunciatum,  potestatem  Diaconis  conces- 
sam fuisse  ministrandi,  ex  delegatione,  fidelibus  Eucharistiam, 
constat  ex  praxi  Ecclesiae.  Hanc  praxim  ostendunt  testimonia 
quae  citavimus  ad  probandam  primam  partem  thesis,  et  confir- 
mant sequentia.  In  Constitutionibus  Apostolicis  (1.  8.  c.  28.)  le- 
gitur: «Oblatione  ab  Episcopo  vel  presbytero  facta,  ipse  diaco- 
nus (synaxin)  dat  populo,  non  tanquam  sacerdos,  sed  tamquam 
qui  ministrat  presbyteris».  — Concilium  Carthaginiense  IV., 
can.  38.  inquit:  «Diaconus,  praesente  presbytero.  Eucharistiam 
corporis  Christi  populo,  si  necessitas  cogat,  iussus  eroget». — 
S.  Gelasius  Papa,  in  Epistola  ad  Episcopos  Lucaniae,  cap.  8., 
scribit : « Diaconi. . . sacri  corporis  Christi  prorogationem  sub 
conspectu  Pontificis  seu  presbyteri,  nisi  his  absentibus,  ius  non 
habeant  exercendi  ». 

Ex  dictis  constat  clericos  diaconis  minores  in  coetu  publico 
et  solemniter  non  posse  Eucharistiam  dispensare.  Diximus  in  coeiu 
publico  et  solemniter,  quia  ex  necessitate  privatim  id  factum  fuisse 
apparet  in  primis 'Ecclesiae  saeculis,  quando  acolytos  Euchari- 
stiam ad  absentes  non  raro  detulisse  legimus,  et  testatur  ipse 
Innocentius  I.  Papa  in  Epist.  ad  Decentium.  — Quin  etiam,  ut 
superius  commemoravimus,  laici  in  necessitate  adhibiti  quando- 
que tunc  fuerant  ad  Eucharistiam  aliis  tradendam,  et  ipsis  con- 
cessum fuit  ut  ex  Ecclesia  sacras  particulas  domum  deferrent, 
ad  communionem  opportuno  tempore  suscipiendam. 

Ad  solvendas  difficultates  adversus  primam  partem  thesis, 
adnota. 

I.  — Ex  eo  quod  Paulus  in  I.  ad  Cor.  xi.  25.  26.  postquam 
retulerit  verba  Christi  « hoc  facite  in  meam  commemorationem», 
addat : « Quotiescumque  enim  manducabitis  panem  hunc,  et  ca- 
licem bibetis,  mortem  Domini  annuntiabitis  donec  veniat » ; pes- 
sime infertur  consecrandi  Domini  corporis  potestatem  concessam 
fuisse  a Christo  omnibus  fidelibus.  — Etenim,  illis  verbis  « hoc 
facite  in  meam  commemorationem»,  Christus  Apostolos  insti- 
tuit sacerdotes,  et  iussit  ut  ii,  eorumque  in  sacerdotio  successo- 
res facerent  quod  ipse  fecit,  idest  consecrarent  aliisque  distri- 
buerent corpus  Domini.  — Secundum  vero  aliquas  tantum  actio- 

nes  illa  eadem  verba  «hoc  facite  in  meam  commemorationem» 
etiam  ad  ceteros  fideles  pertinent,  quatenus  in  eis  includitur  prae- 
ceptum accipiendi  et  edendi  Eucharistiam,  idque  in  memoriam 
passionis  Dominicae : — et  ideo  S.  Paulus  post  verba  Christi 
« hoc  facite  in  meam  commemorationem  »,  addit  « Quotiescum- 
que enim  manducabitis  panem  hunc  et  calicem  bibetis  mortem 
Domini  annuntiabitis».  — Hinc  merito  ex  S.  Paulo  arguitur  et 
reponebat  Petavius^  Grotio  : «Utrique  et  sacerdotes  et  laici  quod 
faciunt,  in  Christi  memoriam  faciunt,  eiusque  passionis;  sed  hi 
sumendo  dumtaxat,  illi  consecrando  ac  sumendo». 

2.  Fideles  in  Scripturis  vocantur  sacerdotes  lato  sensu,  qua- 
tenus Deo  offerunt  sacrificium  laudis  et  bonorum  operum;  non 
quasi  offerant  sacrificium  stricto  sensu  acceptum,  quod  Deo  of- 
fertur cum  Eucharistia  consecratur.  Vide  quae  habentur  in  Tract. 
de  sacramentis  in  genere,  p.  2.  c.  5. 

3.  — Tertullianus,  lib.  de  exhort.  castitatis  cap.  7.,  ostendere 
conatur  secundas  nuptias  fidelibus  esse  interdictas,  eo  quod  sa- 
cerdotes debeant  esse  monogami ; et  fideles  omnes  esse  sacerdotes 
aperte  pronuntiat.  En  eius  verba:  «Inde  igitur  apud  nos  plenius, 
atque  instructius  praescribitur,  unius  matrimonii  esse  oportere, 
qui  adleguntur  in  ordinem  sacerdotalem.  Usque  adeo  quosdam 
memini  bigamos  loco  deiectos.  Sed  dices ; ergo  ceteris  li- 
cet, quos  excipit.  Vani  erimus,  si  putaverimus,  quod  sacerdoti- 
bus non  liceat,  laicis  licere.  Nonne  et  laici  sacerdotes  sumus 
Scriptum  est:  Regnum  quoque  nos  et  sacerdotes  Deo  et  Patri 
suo  fecit.  Differentiam  inter  ordinem  et  plebem  constituit  Ecclesiae 
auctoritas,  et  honor  per  ordinis  consessum  sanctificatus.  Adeo,  ubi 
ecclesiastici  ordinis  non  est  consessus,  et  offers  et  tinguis,  et  sacer- 
dos es  tibi  solus.  Sed  ubi  tres.  Ecclesia  est,  licet  laici.  Igitur  si  ha- 
bes ius  sacerdotis  in  temetipso,  ubi  necesse  est  habeas  oportet 
etiam  disciplinam  sacerdotis  ubi  necesse  sit  habere  ius  sacerdotis». 

Ut  huic  difficultati  plene  respondeatur,  postquam  animadver- 
sum fuerit  librum  illum  conscripsisse  Tertullianum  in  Montani 
haeresim  iam  lapsum,  notetur : — 

ct)  Tertullianus  laicos  vocat  sacerdotes  non  proprie  ct  forma- 
liter,  sed  solum  remote  et  aptitiidinaliter,  quatenus  nempe  ad  sa- 

* De  potestate  consecrandi,  diatriba  c.  2. 

cerdotium  admitti  possunt,  si  a se  arceant  impedimentum  biga- 
miae.  Sic  enim  ibidem  mentem  suam  ipse  declarat : « Omnes 
nos  Deus  ita  vult  dispositos  esse,  ut  ubique  sacramentis  eius 

obeundis  apti  simus Usque  adeo  nisi  et  laici  ea  observent, 

per  quae  presbyteri  adleguntur,  quomodo  erunt  presbyteri,  qui 
de  laicis  adleguntur?  Ergo  pugnare  debemus  ante  laicum  iussum 
a secundo  matrimonio  abstinere,  dum  presbyter  esse  non  alius 
potest,  quam  laicus  qui  semel  fuerit  maritus». 

F)  Quum  dicit : « differentiam  inter  ordinem  et  plebem  con- 
stituit Ecclesiae  auctoritas»,  explicari  debet  de  auctoritate  Eccle- 
siae quae  inchoatam  facit  illam  differentiam,  non  completam;  Eccle- 
sia enim  ideo  solum  talem  differentiam  constituit,  quia  aliquem 
a plebe  eligit  ad  ministerium  sacrum,  qui  tamen  rite  ordinandus 
est,  ut  potestatem  a Deo  accipiat,  per  sacram  ordinationem,  ad 
munus  suum  fungendum. 

c)  Verba,  quae  in  textu  sequuntur:  « Ubi  ecclesiastici  ordinis 
non  est  consessus,  et  offers  et  tinguis,  et  sacerdos  es  tibi  solus  » 
iuxta  Pamelium  mendosa  lectione  proponuntur,  et  corrigi  hoc 
modo  debent:  c<  Ubi  ecclesiastici  ordinis  est  consessus,  offert  et 
tingit  sacerdos,  qui  est  ibi  solus  ».  — Sed  admisso  textu  ut  pro- 
fertur ab  adversariis,  nihil  hic  eis  favet.  Verbum  enim  offert,  ut 
solide  ostendit  Petavius,  opere  citato,  non  semper  valet  conse- 
crare,  et  perficere  sacrificium  altaris.  Potest  ergo  illud  offert  signi- 
ficare vel  oblationem  latius  dictam  laudis,  aut  bonorum  operum ; 
vel  potius  alludere  ad  repraesentationem  quamdam  oblationis  pro- 
prie dictae,  quae  quandoque  fiebat  cum  nullus  sacerdos  adesset  in 
conventu  fidelium.  Etenim  Christianis  in  cryptis  simul  convenien- 
tibus, et  secum  corpus  Christi  portantibus,  si  nemo  inter  eos 
esset  sacerdos,  delectus  aliquis  e hicorum  numero  Christi  cor- 
pus, quod  iam  prius  alias  a sacerdote  consecratum  fuerat,  Deo 
certis  precibus  offerebat,  et  sic  quamdam  oblationis  speciem  ad 
commune  solatium  usurpabat. 

4.  — Theodoretus  (Hist.  Eccl.  lib.  i.  c.  22.)  refert  Frumentum 
laicum,  cum  esset  in  India,  hortatum  fuisse  mercatores,  qui  eo  com- 
meabant, ut  ex  more  institutoque  Romanorum  simul  convenirent 
ad  divina  mysteria  celebranda.  — At  in  primis  nemo  nos  cogit 
tenere  nullum  inter  eos  fuisse  sacerdotem  peregrinationis  comitem: 
et  insuper  Theodoretus,  nomine  Liturgiae,  intellexit  non  sacri- 
ficii incruenti  celebrationem,  sed  sacrum  conventum  in  quo  pre- 

ces  ad  Deum  funduntur;  Theodoretus  enim  illam  historiam  a 
Rufino  mutuatus  est,  qui  nonnisi  de  oratione  loquitur.  « Admo- 
nuit», inquit  Rufinus  (hist.  lib.  i.  cap.  9.),  «ut  conventicula  per 
singula  loca  facerent,  ad  quae,  ritu  Romano,  orationis  causa  con- 
fluerent ». 

5.  — Ex  antiquissimis  canonibus  Conciliorum  Arelatensis  L 

an.  314.  et  Ancyrani,  eiusdem  anni,  adversarii  probare  nituntur 
diaconos  olim  habuisse  potestatem  consecrandi  Eucharistiam. 
Concilium  enim  Arelatense  I.  (can.  15.)  habet:  « De  Diaconibus, 
quos  cognovimus  multis  locis  offerre,  placuit  minime  fieri  de- 
bere». Concilium  vero  Ancyranum  (c.  2.):  «Diaconus ab 

omni  sacerdotali  ministerio  cessare,  et  panem  vel  calicem  offe- 
rendi, vel  praedicandi  ». 

Porro,  etiamsi  consecrationem  Eucharistiae  illi  canones  specta- 
rent, nihil  aliud  ex  eis  erui  posset  nisi  diaconos  quosdam  olim 
ius  consecrandi  sibi  usurpasse,  et  ab  Ecclesia  mox  talem  auda- 
ciam fuisse  repressam : — quod  sane  confirmat  thesim  nostram.  — 
Verum  illi  canones  probabilius  non  de  consecratione  Eucharistiae 
intelligi  debent,  sed  de  eius  dispensatione,  absque  licentia  Episcopi 
vel  presbyteri:  verbum  enim  offerre  non  semper  significat  sctcri- 
ficare,  sed  saepe  ministrare  tantum  et  distribuere, 

6.  — In  libro  i.  de  officiis,  c.  41.,  S.  Ambrosius  inducit  S.  Lau- 
rentium ita  episcopum  suum  Xystum,  qui  ad  martyrium  pro- 
perabat, alloquentem : « Cui  commisisti  Dominici  sanguinis  con- 
secrationem,  cui  consummandorum  consortium  sacramentorum, 
huic  sanguinis  tui  consortium  negas  ? » — Hanc  lectionem  admit- 
timus, nec  ubi  consecrationem  habet  textus  substituimus  dispensa- 
tionem,  cum  omnes  codices  noti  habeant  consecrationem:  sed  vox 
ista  in  textu  Sancti  Ambrosii  minime  significat  Dominici  sangui- 
nis consecrandi  actum,  sed  consecrati  sanguinis  distributionem,  — 
Sane  in  ipso  contextu  S.  Laurentius  diaconus  non  dicit  se  of- 
ferre sacrificium,  sed  ministrare  sacrificio,  quod  a sacerdote  of- 
fertur. « Quo  sacerdos  sancte»,  ait,  «sine  diacono  properas  tuo? 
Numquam  sacrificium  sine  ministro  offerre  consueveras  . . . Ex- 
perire certe  utrum  idoneum  ministrum  elegeris».  — Deinde  in 
verbis  obiectis  non  ait  se  habere  munus  conficiendi  sacramentum, 
sed  consortium  consummandorum  sacramentorum;  id  est  ministerium 

ad  distribuendum  fidelibus  sacramentum.  Quia  igitur  proprium 
diaconorum  officium  erat  plebi  dispensare  Dominicum  sanguinem, 
qui  est  consecratio  et  sanctificatio  nostra,  et  fons  omnis  sancti- 
ficationis, ideo,  ait  Cardinalis  Bona,  commissa  dicitur  diacono 
Dominici  sanguinis  consecratio. 


ARTICULUS  SEXTUS 
De  necessitate  sacramenti  Eucharistiae. 

Iis  absolutis,  quae  spectabant  naturam,  materiam,  formam  et 
ministrum  sacramenti  Eucharistiae,  cum  de  subiecto  et  de  dispo- 
sitionibus in  eo  requisitis  dixerimus,  quantum  ad  Theologiam 
dogmaticam  attinet,  in  Tractatu  de  sacramentis  in  genere,  p.  3. 
a.  3.;  superest  ut  de  necessitate  ac  de  effectibus  eiusdem  sacra- 
menti loquamur : de  necessitate  quidem  in  praesenti  articulo,  in 
sequenti  vero  de  effectibus. 

Et  de  necessitate  sacramenti  Eucharistiae  agentes,  tria  quae- 
rimus: primum  est,  utrum  Eucharistia  sit  omnibus  ad  salutem 
necessaria  necessitate  medii;  secundum  utrum  ex  praecepto  di- 
vino sumi  debeat  sub  utraque  specie  ab  omnibus  fidelibus,  ac 
proinde  etiam  a non  sacrificantibus : tertium  utrum  detur  prae- 
ceptum divinum  et  ecclesiasticum  sumendi  Eucharistiam  saltem 
sub  una  specie. 

Quaedam  ad  rectam  harum  quaestionum  intelligentiam  prae- 
mitti debent. 

1.  — Ut  notum  est,  duplici  modo  potest  esse  aliquid  neces- 
sarium ad  salutem,  necessitate  nempe  medii  vel  praecepti:  et 
illud  de  necessitate  medii  est  necessarium,  sine  quo  vel  in  re, 
vel  in  voto  saltem  percepto,  salus  obtineri  nequit;  illud  autem 
de  necessitate  praecepti  est  necessarium,  quo  inculpabiliter  defi- 
ciente obtineri  potest  salus;  quodque  tamen  omitti  voluntarie 
non  potest  quin  salus  amittatur,  quia  praeceptum  grave  volun- 
tarie violari  non  potest  sine  peccato  gravi,  quod  aeternae  bea- 
taeque  vitae  impedit  assecutionem. 

2.  — Cum  res  aliqua  necessaria  dicitur  necessitate  medii 
saltem  in  voto,  sermo  est  non  de  generali  voluntate,  qua  quis 

servare  intendit  omnia  mandata,  et  facere  quidquid  praeceptum 
est;  ac  proinde  non  est  sermo  de  voto  aliquo  improprie  dicto, 
quod  in  caritate  perfecta  semper  includitur,  et  ab  ea  nullatenus 
seiungi  potest:  sed  sermo  est  de  voto  proprie  dicto,  quod  directe 
spectet  rem,  quae  dicitur  in  voto  haberi,  utpote  medium  ita  ad 
salutem  necessarium,  ut  nonnisi  per  illud,  et  cum  dependentia 
saltem  ab  illo  salus  obtineri  queat.  Tale  est  votum  baptismi,  quod 
saltem  habere  debet  quis  ut  salvus  fiat. 

3.  — Hinc  cum  de  Eucharistia  quaeritur  utrum  de  necessi- 
tate medii  necessaria  sit  ad  salutem,  saltem  in  voto,  improprie 
dicto  agitur,  sed  de  voto  proprie  dicto,  ut  nuper  declaravimus. 
Attamen  eum,  qui  rite  baptizatur,  semper,  aliquo  sensu,  votum 
habere  Eucharistiae  suscipiendae  certum  est,  si  intelligatur  homo 
habere  votum  illius  rei  ad  quam  obtinendam  vult  ius  acquirere 
et  de  facto  acquirit ; et  ille,  qui  rem  aliquam  incipit,  habere  vo- 
tum censeatur  obtinendi  eiusdem  rei  perfectionem,  prout  ab  eo 
obtineri  potest. 

4.  — A saeculo  tertio  usque  ad  undecimum,  datam  fuisse 
infantibus  Eucharistiae  communionem  in  Ecclesia  etiam  Latina 
constat  ex  indubiis  monumentis  historicis : at  non  ideo  data  fuit 
quia  necessaria  eis  existimabatur:  «Ut  enim  »,  inquit  Concilium 
Tridentinum  (sess.  21.  cap.  4.),  «sanctissimi  illi  Patres  sui  facti 
probabilem  causam  pro  illius  temporis  ratione  habuerunt;  ita 
certe,  eos  nulla  salutis  necessitate  id  fecisse,  sine  controversia 
credendum  est  ». 

5.  — Idem  Concilium  (sess.  21.  can.  4.)  definivit:  «Si  quis 
dixerit  parvulis,  antequam  ad  annos  discretionis  pervenerint, 
necessariam  esse  Eucharistiae  communionem,  anathema  sit». — 
Ex  qua  definitione  patet  realem  perceptionem  Eucharistiae  ne- 
cessariam non  esse  necessitate  medii  ad  salutem : — ex  hoc  au- 
tem, quod  Eucharistia  necessaria  non  sit  in  re,  facile  deducitur 
eam  ne  in  voto  quidem  proprio  esse  necessariam,  ut  dicemus  in 
probatione  thesis.  Sanctus  Thomas  et  alii  Theologi,  qui  Eucha- 
ristiam aiunt  necessariam  esse  in  voto,  de  eo  voto  loquuntur 
quod  declaravimus  n.  3.  — «Ante  perceptionem  huius  sacra- 
menti», ait  S.  Thomas  (3.  quaest.  73.  art.  3.),  «potest  homo 
habere  salutem  ex  voto  percipiendi  hoc  sacramentum,  sicut  et 
ante  baptismum  ex  voto  baptismi,  ut  supra  dictum  est,  q.  68. 
art.  2.  Est  tamen  differentia  quantum  ad  duo : primo  quidem  quia 

baptismus  est  principium  spiritualis  vitae,  et  ianua  sacramento- 
rum; Eucharistia  vero  est  quasi  consummatio  spiritualis  vitae, 
et  omnium  sacramentorum  finis,  ut  supra  dictum  est,  q.  65.  a.  3.; 
per  sanctificationes  enim  omnium  sacramentorum  fit  praeparatio 
ad  suscipiendam  vel  consecrandam  Eucharistiam.  Et  ideo  perce- 
ptio baptismi  est  necessaria  ad  inchoandam  spiritualem  vitam, 
perceptio  autem  Eucharistiae  est  necessaria  ad  consummandam 
ipsam,  non  ad  hoc  quod  simpliciter  habeatur,  sed  sufficit  eam 
habere  in  voto,  sicut  et  finis  habetur  in  desiderio  et  intentione. 
Alia  differentia  est,  quia  per  baptismum  ordinatur  homo  ad  Eu- 
charistiam, et  ideo  ex  hoc  ipso,  quod  pueri  baptizantur,  ordinan- 
tur per  Ecclesiam  ad  Eucharistiam;  et  sicut  ex  fide  Ecclesiae 
credunt,  sic  ex  intentione  Ecclesiae  desiderant  Eucharistiam,  et 
per  consequens  recipiunt  rem  ipsius.  Sed  ad  baptismum  non  or- 
dinantur per  aliud  praecedens  sacramentum,  et  ideo  ante  susce- 
ptionem baptismi  non  habent  pueri  aliquo  modo  baptismum  in 
voto,  sed  soli  adulti;  unde  rem  sacramenti  non  possunt  percipere 
sine  perceptione  sacramenti.  Et  ideo  hoc  sacramentum  non  hoc 
modo  est  de  necessitate  salutis,  sicut  baptismus  ». 

6.  — Quod  ad  aliam  quaestionem  pertinet,  nempe  ad  Eucha- 
ristiam sumendam  sub  utraque  specie,  animadvertimus,  hic  non 
agi  de  Eucharistia,  ut  est  sacrificium,  et  quatenus  a sacerdotibus 
sacrificantibus  sub  duplici  specie  sumi  debet,  quod  omnes  faten- 
tur catholici ; — sed  de  ea  agitur  prout  est  sacramentum,  et 
quaeritur  utrum  laicis,  et  etiam  clericis  Eucharistiam  non  con- 
ficientibus, a Domino  praecepta  sit  eius  sumptio  sub  utraque 
specie. 

7.  — Licet  communio  dari  antiquitus,  et  ad  saeculum  usque 
duodecimum,  in  Occidentali  etiam  Ecclesia  soleret  laicis  sub 
utraque  specie ; id  tamen  iuxta  mutabilem  illius  aetatis  discipli- 
nam fiebat,  non  quasi  necessitatis  esset  ex  praecepto  Domini, 
lam  vetusta  consuetudo  in  desuetudinem  abierat,  et,  ubique  fere 
locorum,  communicantes  unicam  speciem  sumebant,  nemine  re- 
clamante; cum,  circa  annum  1414.,  Petrus  Dresdensis,  ludima- 
gister,  opera  adiutus  lacobelli  Misnensis,  qui  Pragae  magno  au- 
ditorum concursu  conciones  habebat,  asserere  coepit  necessariam 
laicis  communionem  sub  utraque  specie.  Hunc  errorem  loannes 
Huss,  aliique  Hussitae,  et  maxime,  qui  ex  usu  calicis  vocati 
sunt  Calixtini,  propugnaverunt.  Concilium  Constantiense  eumdem 

errorem  damnavit  sess.  13.  decreto  a Martino  V.  confirmato  per 
Bullam  «in  Eminentis»,  datam  8.  Cal.  Mart.  1418. 

«Cum  in  nonnullis»,  inquit  Concilium,  « mundi  partibus 
quidam  temerarie  asserere  praesumant  populum  Christianum  de- 
bere sacrum  Eucharistiae  sacramentum  sub  utraque  panis  et  vini 
specie  suscipere,  et  non  solum  sub  specie  panis,  sed  etiam  sub 
specie  vini  populum  laicum  passim  communicent,  etiam  post 
coenam  vel  alias  non  ieiunum,  et  communicandum  esse  perti- 
naciter asserant  contra  laudabilem  Ecclesiae  consuetudinem  ra- 
tionabiliter approbatam,  quam  tamquam  sacrilegam  damnabiliter 
reprobare  conantur:  hinc  est,  quod  hoc  praesens  Concilium .... 
declarat,  decernit  et  definit,  quod  licet  Christus  post  coenam 
instituerit  et  suis  discipulis  administraverit  sub  utraque  specie 
panis  et  vini  hoc  venerabile  sacramentum,  tamen  hoc  non  ob- 
stante sacrorum  canonum  auctoritas , laudabilis  et  approbata 
consuetudo  Ecclesiae,  servavit  et  servat,  quod  huiusmodi  sacra- 
mentum non  debet  confici  post  coenam,  neque  a fidelibus  recipi 
non  ieiunis,  nisi  in  casu  infirmitatis  aut  alterius  necessitatis  a 
iure  vel  Ecclesia  concesso,  vel  admisso.  Et  similiter,  quod  licet 
in  primitiva  Ecclesia  huiusmodi  sacramentum  reciperetur  a fide- 
libus sub  utraque  specie:  tamen  haec  consuetudo  ad  evitandum 
aliqua  pericula  et  scandala  est  rationabiliter  introducta,  quod  a 
conficientibus  sub  utraque  specie,  et  a laicis  tantummodo  sub 
specie  panis  suscipiatur,  cum  firmissime  credendum  sit  et  nul- 
latenus dubitandum,  integrum  Christi  corpus  et  sanguinem  tam 
sub  specie  panis,  quam  sub  specie  vini  veraciter  contineri;  etc. 
Quapropter  dicere,  quod  hanc  consuetudinem  aut  legem  obser- 
vare sit  sacrilegum  aut  illicitum,  censeri  debet  erroneum,  et  per- 
tinaciter asserentes  oppositum  praemissorum  tamquam  haeretici 
arcendi  sunt  et  graviter  puniendi  per  dioecesanos  locorum  seu 
officiales  eorum  aut  inquisitores  haereticae  pravitatis,  etc.  » . 

8.  — Lutherus,  minime  sibi  constans,  primo  Carlostadium 
redarguit,  quod  cum  iterum  introduceret  praxim  communionis 
sub  utraque  specie,  summam  Christianismi  in  rebus  parvi,  aut 
nullius  momenti,  constitueret;  deinde  calicem  nonnisi  a Concilio 
permitti  posse  opinatus  est,  et  postea,  iterum  mutans  sententiam 
suam,  dixit  posse  quemlibet  Episcopum  dare  utramque  speciem 
laicis,  immo  et  eis  « totum  sacramentum  panis  omnibus  dandum 
esse,  si  optant». — Calvinus  acerbe  invehens  in  Ecclesiam  ca- 

tholicam,  hanc  proferre  blasphemiam  non  dubitavit  (Inst.  I.  4. 
c.  17.  n.  47.),  nempe,  ex  ofEcina  diaboli  Constitutionem  prodiisse 
quae  dimidiam  Coenae  partem  populo  Dei  eripuit. 

Ecclesia  vero  catholica,  in  Cone.  Tridentino  adunata,  nullis 
obstantibus  petitionibus,  quae  tum  Imperatoris,  tum  Galliarum 
Regis  Caroli  IX.  et  aliorum  Principum  nomine  fiebant,  ut  resti- 
tueretur cuique  usus  calicis,  sess.  21.  capite  3.  docuit:  « Quamvis 
Redemptor  noster,  ut  antea  dictum  est,  in  suprema  illa  coena 
hoc  sacramentum  in  duabus  speciebus  instituerit  et  Apostolis 
tradiderit,  tamen  fatendum  esse,  etiam  sub  altera  tantum  specie 
totum  atque  integrum  Christum  verumque  sacramentum  sumi; 
ac  propterea,  quod  ad  fructum  attinet,  nulla  gratia,  necessaria 
ad  salutem,  eos  defraudari,  qui  unam  speciem  solam  accipiunt». — 
Quapropter  definivit  can.  i.:  a Si  quis  dixerit,  ex  Dei  praecepto, 
vel  necessitate  salutis,  omnes  et  singulos  Christi  fideles  utram- 
que speciem  sanctissimi  Eucharistiae  sacramenti  sumere  debere; 
anathema  sit».  Et  can.  2.:  «Si  quis  dixerit,  sanctam  Ecclesiam 
catholicam  non  iustis  causis  et  rationibus  adductam  fuisse,  ut 
laicos,  atque  etiam  clericos  non  conficientes,  sub  panis  tantum- 
modo specie  communicaret,  aut  in  eo  errasse ; anathema  sit » . 

In  fine  autem  sessionis  22.  Tridentina  Synodus  declaravit 
spectare  ad  prudentiam  et  auctoritatem  Romani  Pontificis  exa- 
minare, an  usus  calicis,  ob  rationes  christianae  caritati  consen- 
taneas, alicui  nationi  concedendus  sit,  et  statuere  quidquid  op- 
portunius iudicaverit. 

His  praenotatis  sit 


THESIS  XII. 

Eucharistia  non  est  ad  salutem  omnibus  necessaria,  necessitate  medii, 
sive  in  re,  sive  in  voto  proprie  dicto;  sed  fidelibus  adultis  fieces- 
saria  est  necessitate  praecepti  divini  et  ecclesiastici:  — nullum  ta- 
men extat  divinum  praeceptum  ex  quo  non  sacrificantibus  sumptio 
Eucharistiae  necessaria  sit  sub  utraque  specie. 

Probatur  prima  pars  thesis  i.  — Ex  Scripturis.  Etenim  Eu- 
charistia necessaria  non  est  ad  salutem  necessitate  medii,  si  iuxta 
Scripturas,  salus  solo  baptismo  obtineri  potest.  Atqui  ita  se  res 
habet.  Ergo.  Prob.  min.  ex  Mare.  xvi.  16.:  «Qui  crediderit  et 

baptizatus  fuerit  salvus  erit»  ; ex  ep.  ad  Tit.  3.  5.:  « Salvos  nos 
fecit  per  lavacrum  regenerationis»;  ex  i.  Pet.  3.  21.:  «Quod  et 
vos  nunc  similis  formae  salvos  facit  baptisma»’ 

2.  — Ex  perpetua  fide  Ecclesiae,  quae  semper  tenuit  et  docuit 
parvulos,  qui  post  baptismum  morte  corripiuntur,  etiamsi  Eucha- 
ristiam non  susceperint,  salvos  fieri.  Huius  fidei  testimonium 
exhibent  Patres,  et  omnium  nomine  audiantur  S.  Augustinus  et 
S.  Fulgentius. 

S.  Augustinus,  in  epistola  98.  (alias  23.)  ad  Bonifacium  scri- 
bit: «Tantum  valebit  (baptismus  parvulo  collatus),  ut  si  ante 
rationis  usum  ex  hac  vita  emigraverit,  per  ipsum  sacramentum, 
commendante  Ecclesiae  caritate,  ab  illa  condemnatione,  quae  per 
unum  hominem  intravit  in  mundum,  christiano  adiutorio  libere- 
tur. Hoc  qui  non  credit,  et  fieri  non  posse  arbitratur,  profecto 
infidelis  est,  etsi  habeat  fidei  sacramentum».  Idem  (1.  i.  de  pec- 
cat. mer.  et  remiss.  c.  19.)  ait:  « Verumtamen  si  (parvulus),  per- 
cepto baptismate,  de  hac  vita  emigraverit,  soluto  reatu,  cui  ori- 
ginaliter erat  obnoxius,  perficietur  in  illo  lumine  veritatis,  quod 
incommutabiliter  manens  in  aeternum  iustificatos  praesentia  Crea- 
toris illuminat». 

S.  Fulgentius  in  epist.  12.  ad  Ferrandum,  a quo  interrogatus 
fuerat  quid  de  aeterna  salute  cuiusdam  Aethiopis  sentiendum  es- 
set, qui  subito  post  receptum  baptismum  e vivis  excesserat  quin 
Eucharistiam  recepisset,  respondit  (num.  2^.):  « Arbitror,  sancte 
frater,  disputationem  nostram  praeclari  Doctoris  Augustini  ser- 
mone firmatam,  nec  cuiquam  esse  aliquatenus  ambigendum  tunc 
unumquemque  fidelium  corporis  sanguinisque  dominici  partici- 
pem fieri,  quando  in  baptismate  membrum  corporis  Christi  efii- 
citur,  nec  alienari  ab  eo  panis  calicisque  consortio,  etiamsi  ante- 
quam panem  illum  comedat  et  calicem  bibat,  de  hoc  saeculo  in 
unitate  corporis  Christi  constitutus  abscedat  ». 

Praeterea,  Ecclesiam  semper  credidisse  Eucharistiam  non  esse 
necessitate  medii  ad  salutem  necessariam  constat,  quia  seciis  nec 
aliquando  negavisset  lapsis  etiam  in  extremo  vitae  communio- 
nem sacramentalem,  nec  morem  antiquum  administrandi  infanti- 
bus cum  baptismo  Eucharistiam  immutasset. 

3.  — Ex  ratione  theologica;  nam,  ut  Tridentini  Patres  (sess.  21. 
c.  4.)  argumentabantur,  si  parvulis  necessaria  foret  Eucharistia, 
ideo  esset  quia  vel  ad  primam  gratiam  obtinendam  necessaria 

foret,  vel  ad  hanc  gratiam  conservandam ; ad  neutrum  dici  potest. 
Non  ad  gratiam  primam  obtinendam,  quia  iam  per  baptismum 
eam  adepti  sunt:  non  ad  gratiam  conservandam,  quia  gratia  non 
amittitur  nisi  per  peccatum,  et  huius  patrandi  sunt  incapaces. 

Haec  autem  argumenta  non  modo  probant,  ut  facile  cuique 
patet.  Eucharistiam  non  esse  in  re  necessariam,  necessitate  medii, 
sed  etiam  ostendunt  eam  neque  in  voto  proprie  dicto  esse  ne- 
cessariam ad  salutem. 

Probatur  secunda  pars  thesis,  quoad  praeceptum  divinum  su- 
mendi Eucharistiam,  i.  — ex  loannis  vi.  54.:  «Nisi  manducave- 
ritis carnem  Filii  hominis,  et  biberitis  eius  sanguinem,  non  habe- 
bitis vitam  in  vobis».  Haec  enim  verba,  quae  Eucharistiam  spe- 
ctant ut  demonstratum  est,  (p.  i.  a.  2.),  statuunt  eam  necessariam 
ad  vitae  aeternae  assecutionem : — sed  in  prima  parte  thesis  pro- 
bavimus Eucharistiam  non  esse  necessariam  necessitate  medii;  — 
manet  ergo  ut  necessaria  sit  necessitate  praecepti. 

2.  — Ex  Luc.  XXII.  19.,  et  Pauli  I.  ad  Cor.  xi.;  «Hoc  facite 
in  meam  commemorationem».  Ut  enim  exposuimus,  articulo 
praecedenti,  Christus  Dominus,  dedit  his  verbis  praeceptum  non 
tantum  solis  sacerdotibus,  ut  Eucharistiam  consecrent,  sed  etiam 
fidelibus  omnibus,  qui  possunt  hoc  praecepto  ligari,  ut  eam  re- 
cipiant in  eius  commemorationem.  Praeceptum  Domini,  de  Eu- 
charistia suo  tempore  sumenda,  illis  verbis  contentum  declarat 
Concilium  Tridentinum,  sess.  13.  cap.  2.  dicens:  « Salvator  noster 
discessurus  ex  hoc  mundo  ad  Patrem  sacramentum  hoc  instituit, 
in  quo  divitias  divini  sui  erga  homines  amoris  velut  effudit,  me- 
moriam faciens  mirabilium  suorum ; et  in  illius  sumptione  colere 
nos  sui  memoriam  praecepit  suamque  annuntiare  mortem,  donec 
ipse  ad  indicandum  mundum  veniat.  Sumi  autem  voluit  Sacra- 
mentum hoc  tamquam  spiritualem  animarum  cibum,  quo  alantur 
et  confortentur  viventes  vita  illius,  qui  dixit : Qui  manducat  me, 
et  ipse  vivet  propter  me».  — Ubi  Concilium  docet  Christum  non 
praecepisse  nobis,  veluti  sub  conditione,  ut  memoriam  passionis 
eius  recolamus  in  hoc  sacramento,  si  eo  uti  volumus ; sed  abso- 
lute nobis  mandasse  ut  illud  sumamus,  in  eo  passionis  Dominicae 
memoriam  recolentes. 

3.  — Indicat  insuper  Concilium,  verbis  citatis,  praeceptum  di- 
vinum de  sumptione  Eucharistiae  deduci  etiam  ex  huius  mysterii 

institutione;  nam  si  cibum  materialem  sumere  debemus  ad  vitae 
corporis  sustentationem,  profecto  praeceptum  nobis  datur  sumendi 
Eucharistiam,  quam  Christus  nobis  reliquit  tamquam  cibum  ani- 
marum nostrarum  praestantissimum , quo  alamur  et  roboremur 
viventes  vita  supernaturali. 

Porro  praecepto  hoc  ligantur  omnes  baptizati  adulti,  qui  cum 
ad  annos  discretionis  pervenerint,  seipsos  probare  possunt,  iuxta 
monitum  Apostoli,  ut  accedant  ad  Eucharistiam.  — Quandonam 
obliget  illud  praeceptum  exponitur  in  Theologia  Morali. 

Praeceptum  vero  ecclesiasticum  suscipiendi  Eucharistiam,  constat 
ex  decretis  Conciliorum,  i.  Lateranensis  IV.  cap.  «Omnis  utrius- 
que  sexus  ».  De  poenit.  et  remiss.  (ap.  Labb.  tom.  ii.  pag.  172.): 
« Omnis  utriusque  sexus  fidelis,  postquam  ad  annos  discretionis 
pervenerit,  omnia  sua  peccata,  saltem  semel  in  anno , fideliter 
confiteatur  proprio  sacerdoti,  et  iniunctam  sibi  poenitentiam  stu- 
deat pro  viribus  adimplere,  suscipiens  reverenter  ad  minus  in 
Pascha  Eucharistiae  sacramentum:  nisi  forte  de  consilio  proprii 
sacerdotis,  ob  aliquam  rationabilem  causam  ad  tempus  ab  eius 
perceptione  duxerit  abstinendum:  alioqui  et  vivens  ab  ingressu 
Ecclesiae  arceatur;  et  moriens  christiana  careat  sepultura».  2.  Tri- 
dentini  sess.  13.  can.  9.,  ubi  Patres  sanciunt,  omnes  ac  singulos 
Christi  fideles  utriusque  sexus,  cum  ad  annos  discretionis  perve- 
nerint, teneri  singulis  annis,  saltem  in  paschate,  ad  communican- 
dum. 

Probatur  tertia  pars  thesis,  i.  — Ex  doctrina  Christi.  Loquens 
enim  Christus  de  Eucharistia,  in  cap.  6,  loannis,  promittit  gra- 
tiam et  vitam  aeternam  tum  iis,  qui  Eucharistiam  suscipiunt  sub 
utraque  specie,  tum  iis,  qui  eam  sumunt  sub  una  tantum  specie, 
nempe  manducantibus  carnem  Domini  sub  specie  panis.  Ergo  ex 
capite  sexto  loannis  colligi  non  potest  praeceptam  omnibus  ad 
salutem  fuisse  speciei  utriusque  eucharisticae  sumptionem ; immo 
ex  eo  contrarium  recte  deducitur. 

Argumentum  hoc  urget  Concilium  Tridentinum  sess.  21.  can.i.: 
«Neque  ex  sermone  illo  apud  loannem  sexto»,  inquit  Concilium, 
« recte  colligitur  utriusque  speciei  communionem  a Domino  prae- 
ceptam esse...  namque  qui  dixit  (loan.  6,y.  Nisi  manducaveritis 
carnem  Filii  hominis,  et  biberitis  eius  sanguinem,  non  habebitis 
vitam  in  vobis;  dixit  quoque:  Si  quis  manducaverit  ex  hoc  pane, 
vivet  in  aeternum.  Et  qui  dixit;  Qui  manducat  meam  carnem. 

et  bibit  meum  sanguinem,  habet  vitam  aeternam;  dixit  etiam: 
Panis,  quem  ego  dabo,  caro  mea  est  pro  mundi  vita.  Is  denique, 
qui  dixit:  Qui  mancRicat  meam  carnem,  et  bibit  meum  sangui- 
nem, in  me  manet,  et  ego  in  illo;  dixit  nihilominus:  Qui  man- 
ducat hunc  panem,  vivet  in  aeternum». 

2.  — Ex  usu  et  praxi  Apostolorum.  Nam  in  Act.  (ii.  42.)  le- 
gimus de  primis  fidelibus  c<  erant  autem  perseverantes  in  doctrina 
Apostolorum  et  communicatione  fractionis  panis  et  orationibus». — 
Porro  hic  Eucharistiam  designari  adversarii  non  diffitentur;  et 
contextus  aperte  ostendit,  cum  fractio  illa  panis  cum  doctrina 
coniungatur  et  sacris  precibus,  et  si  non  ageretur  de  communione 
sacramentali,  adnotat  Bellarminus,  « vituperatio  potius  quam  laus 
fuisset  de  fidelibus  commemorare,  perseverantes  eos  fuisse  in 
prandiis  et  coenis  corporalibus».  — Sed  hic  nulla  calicis  mentio 
fit,  et  fideles  dicuntur  in  communicatione  panis  perseverantes.  — 
Ergo  ex  loco  citato  iuste  infertur  fideles  non  fuisse  divino  prae- 
cepto adstrictos  ad  sumendam  Eucharistiam  sub  duplici  specie, 
eosque  sanctissimum  sacramentum  recepisse  sub  una  panis  specie. 

Nec  dicat  Chemnitius  per  fractionem  panis  significari,  figura 
locutionis,  etiam  calicem,  quia  secus  sequeretur  panem  solum 
fuisse  ab  Apostolis  consecratum.  Inanis  est  haec  ratio : non  enim 
Lucas  hic  describit  quid  Apostoli,  sed  quid  primi  fideles  facerent: 
Apostoli  utique  in  utraque  specie  Eucharistiam  consecrabant,  sed 
eam  in  una  specie  populis  ministrabant. 

«Quod  etiam  ex  eo  confirmatur»,  sapienter  idem  Bellarmi- 
nus animadvertit  « quia  plurimi  in  lerusalem  Christiani  erant, 
qui  in  illis  initiis  servabant  legalia  Moysis,  Apostolis  permitten- 
tibus, ut  patet  ex  cap.  21.  Actorum;  et  ex  iis  nonnulli  usque  ad 
certum  tempus  Nazaraei  erant,  non  bibentes  vinum,  nec  radentes 
capita,  usque  ad  finem  dierum  voti  sui.  Hos  autem  neque  credi- 
bile est  contra  votum  suum  bibisse  de  calice  Domini ; neque  pro- 
babile est  abstinuisse  omnino  a communione,  cum  Lucas  dicat, 
omnes  perseverantes  fuisse,  in  doctrina  et  communicatione  fra- 
ctionis panis.  Quare  probabilissima  coniectura  est,  ideo  Lucam 
solum  meminisse  fractionis  panis , quod  ab  ea  sola  specie  nulli 
abstinerent.  Unde  etiam  beatus  Paulus  1.  Cor.  x.  non  sine  causa 
de  calice  dicit:  ‘Calix  benedictionis,  cui  benedicimus’;  de  pane 

‘ De  sacram.  Euch.  1.  4.  c.  24. 

autem:  ‘Panis  quem  frangimus’.  Calix  enim  semper  benediceba- 
tur, sed  non  semper  distribuebatur.  Unde  etiam  paulo  infra  dicit : 
‘Unus  panis  et  unum  corpus  sumus,  qui  (fe  uno  pane  partici- 
pamus*». 

Ad  eumdem  usum  sumendi  Eucharistiam  sub  una  specie  pri- 
mis Ecclesiae  temporibus  alludit  etiam  Paulus  I.  ad  Cor.  xi.  27., 
dicens:  « Itaque  quicumque  manducaverit  panem  hunc,  vel  biberit 
calicem  Domini  indigne,  reus  erit  corporis  et  sanguinis  Domini » ; 
particula  enim  disiunctiva  vel  id  innuit.  Profecto  non  negamus 
hanc  particulam  vel  apud  profanos  et  sacros  auctores  usurpatam 
interdum  fuisse  pro  particula  et  coniunctiva;  sed  id  contendimus, 
quod  sane  nemo  in  dubium  revocabit,  nimirum  vel  ad  disiunctio- 
nem,  ordinarie  loquendo,  non  ad  coniunctionem  significandam 
adhiberi;  ac  proinde  hic,  ubi  nihil  cogit,  ut  in  sensu  particulae 
copulativae  sumatur,  disiunctivum  sensum  suum  obvium  retinere, 
iuxta  quem  Apostolus  confirmat,  quod  ex  aliis  Scripturarum  locis 
nuper  expensis  probatum  est,  sufficientiam  nempe  communionis 
sub  una  specie. 

3.  — Ex  praxi  Ecclesiae.  Et  revera  si  praeceptum  datum  o- 
mnibus  fuisset  a Domino  sumendi  Eucharistiam  sub  duplici  spe- 
cie, numquam  Ecclesia  permisisset  speciem  alterutram  populis 
eripi.  Porro  vel  a prioribus  Ecclesiae  saeculis,  nemine  reclamante, 
data  est  communio  sub  una  specie.  Ergo.  — 

Minor  constat : — rz)  Ex  communionibus  infirmorum.  Diximus 
enim  antea  Serapionem  senem  moribundum  recepisse  sacramen- 
tum per  puerum  quemdam  missum  a presbytero  aegrotante,  qui 
ad  eum  venire  non  poterat : iam  vero  Eusebius  ‘ narrat  senem 
recepisse  « exiguam  Eucharistiae  partem  (sub  specie  nempe  panis) 
madefactam»,  seu  aqua  intinctam,  ut  vertit  Valesius,  et  particula 
paulatim  absorpta,  continuo  animam  edidisse.  — Paulinus  diaco- 
nus in  Vita  S.  Ambrosii  (n.  47.)  refert  S.  Honoratum  Episcopum, 
cum  in  superiori  tabulato  noctu  decumberet,  coelesti  voce  admo- 
nitum fuisse,  ut  cito  descenderet  et  Ambrosio  moribundo  subve- 
niret ; quare  « descendens  obtulit  sancto  Domini  corpus,  quo  ac- 
cepto, ubi  glutivit,  emisit  spiritum».  — Aliquando  datam  fuisse 
in  Hispania  infirmis  Eucharistiam  sub  una  tantum  specie  vini , 
colligitur  ex  Concilio  Toletano  XI.,  anno  ^75.  In  cap.  ii.  ait: 

* Lib.  6.  hist.  Eccles.  c.  44. 

<c  Solet  humanae  naturae  infirmitas,  in  ipso  mortis  exitu  praegra- 
vata, tanto  siccitatis  pondere  deprimi,  ut  nullis  ciborum  illatio- 
nibus refici,  sed  vix  tantumdem  illati  delectetur  poculi  gratia  su- 
stentari. Quod  etiam  in  multorum  exitu  vidimus,  qui,  optatum 
suis  votis  sacrae  communionis  expetentes  viaticum,  collatam  sibi 
a sacerdote  Eucharistiam  reiecerunt,  non  quod  infidelitate  hoc 
agerent,  sed  quod  praeter  Dominici  calicis  haustum  traditam  non 
possent  Eucharistiam  deglutire». 

t)  Ex  communione  infantium;  eis  enim,  ut  S.  Cyprianus^, 
aliique  testantur,  sola  vini  species  antiquitus  dabatur,  et  etiam 
hodiedum  datur  apud  Graecos. 

c)  Ex  communione  domestica,  de  qua  iam  pluries  locuti  su- 
mus. Fideles  enim,  tempore  praesertim  persecutionis,  Eucharistiam 
sub  unica  panis  specie,  arca  ut  plurimum  lignea  inclusa,  domum 
deferebant  ad  communionem  opportuno  tempore  sumendam.  Hu- 
ius consuetudinis  testis  est  Tertullianus,  qui  (lib.  2.  ad  uxorem, 
cap.  5.)  ait:  «Non  sciet  maritus  quid  secreto  ante  omnem  cibum 
gustes;  et  si  sciverit  omnem,  non  illum  esse  credet,  qui  dicitur 
(scilicet  corpus  Christi)  » ; — testis  pariter  est  S.  Zeno  Veronensis, 
qui  (1.  I.  tract.  ii.  n.  4.)  dicit:  «Omnibus  peraeque  unus  panis 
cum  ligno  (arca  lignea  in  qua  Eucharistia  recondita  erat)  datur»  : — 
testes  S.  Cyprianus  (lib.  de  lapsis,  n.  18.),  S.  Basilius  (epist.  289. 
ad  Caesariam  Patriciam),  S.  Ambrosius  (de  excessu  fratris  sui 
Satyri,  1.  i.  n.  43.),  aliique. 

d)  Ex  communione  publica,  in  qua  etiam,  quando  fidelibus 
utraque  Eucharistiae  species  dispensabatur,  liberum  fuit  sive  unam 
tantum  speciem  sumere,  sive  duas.  Id  certo  deducimus  ex  verbis 
S.  Leonis  Magni  in  serm.  42. , seu  4.  de  quadragesima.  In  eo 
Summus  Pontifex  docuit  latentes  Manichaeos  detegi  posse  ex  eo 
quod  ad  communionem  accedentes  abstinebant  semper  a calice, 
et  semper  unam  panis  speciem  in  publica  communione  accipie- 
bant. «/Cumque»,  ait,  «ad  tegendam  infidelitatem  suam  nostris 
audeant  interesse  mysteriis,  ita  in  sacramentorum  communione 
se  temperant,  ut  interdum  tutius  lateant,  ore  indigno  corpus 
Christi  accipiant,  sanguinem  autem  redemptionis  nostrae  haurire 
omnino  declinent.  Quod  ideo  vestram  volumus  scire  sanctitatem, 

* Lege  miraculum  , quod  S.  Cyprian.  narrat  in  lib.  de  lapsis,  n.  18.,  et 
retulimus  p.  518. 

Ut  vobis  huiusmodi  homines  et  his  manifestentur  indiciis,  et  quo- 
rum deprehensa  fuerit  sacrilega  simulatio,  sanctorum  societate, 
sacerdotali  auctoritate,  pellantur».  Cum  igitur  S.  Leo  ad  Mani- 
chaeos detegendos  iubeat  observari  eos,  qui  sanguinem  haurire 
semper  declinabant,  indicat  liberum  tunc  temporis  fuisse  Romae 
sub  una,  vel  sub  utraque  specie  communionem  sumere;  nam  si 
ex  illius  Ecclesiae  disciplina  Eucharistia  semper  debuisset  suh 
utraque  specie  dispensari,  non  potuissent  latere  Manichaei,  dum 
a sanguine  Domini  bibendo  abstinuissent. 

Quod  etiam  in  Ecclesia  Constantinopolitana  liberum  aliquando 
fuerit  Eucharistiam  in  publica  communione  recipere  sub  una  spe- 
cie, ostendit  mirabile  factum  a Sozomeno  relatum  (lib.  8.  Hist. 
cap.  5.)  de  quadam  muliere  e secta  Macedonianorum.  Cum  enim 
ipsius  coniux  audiendo  S.  Cbrysostomum  concionantem , quo- 
modo de  divinitate  sentiendum  sit,  fidem  catholicam  amplexus 
esset,  suaderetque  uxori  ut  sibi  in  fide  consors  esset,  si  vitae  con- 
sors esse  vellet;  de  fallendo  marito  consilium  suum  cum  ancilla 
aperuit,  eique  dedit  panem  communem,  quem  sibi  in  Ecclesia 
porrigeret.  Itaque  cum  accepisset  a S.  Chrysostomo  sacra  faciente, 
in  manibus  panem  eucharisticum , quasi  paulo  post  illiim  man- 
ducatura, eum  clam  dedit  ancillae,  et  ab  ancilla  accepit  panem 
communem,  hunc  vero  cum  ori  admovisset,  illico  in  lapidem  mu- 
tatus fuit.  Ex  hac  narratione,  quam  etiam  refert  Nicephorus  1.  13. 
c.  7.,  patet  ea  mente  mulierem  accessisse  ad  sacram  Synaxim , 
ut  putaret  facile  sibi  esse  virum  suum  fallere,  loco  communionis 
fidelium,  panem  communem  subrogando:  haec  autem  simulatio 
impossibilis  sane  fuisset,  si  ex  illius  Ecclesiae  disciplina  semper 
una  cum  pane  calix  sanguinis  fuisset  administratus;  calix  enim 
cum  Diaconi  manu  communicantium  ori  admoveretur,  illius  loco 
alium  sumere  mulier  non  potuisset. 

In  Anglia  vero  perantiquum  fuisse  usum  communionem  pu- 
blice recipiendi  sub  unica  specie,  colligitur  indubie  ex  historia 
ecclesiastica  Venerabilis  Bedae.  In  libro  2.  cap.  5.  \ ad  annum  616., 
narrat  Saberti  orientalium  Saxonum  regis  filios,  qui  regenerationis 
Christianae  gratiam  non  acceperant,  post  parentis  mortem,  cum 
« viderent  pontificem,  celebratis  in  Ecclesia  missarum  solemniis. 
Eucharistiam  populo  dare,  dicebant,  ut  vulgo  fertur,  ad  eum,  bar- 

* Migne,  P.  L.  t.  95.  p.  90. 

bara  inflati  stultitia:  ‘Quare  non  et  nobis  porrigis  panem  niti- 
dum, quem  et  patri  nostro  Saba  (AL,  Saeba),  sic  namque  eum 
appellare  consueverant,  dabas,  et  populo  adhuc  dare  in  Ecclesia 
non  desistis  ? ’ Quibus  ille  respondebat : ‘ Si  vultis  ablui  fonte  illo 
salutari  quo  pater  vester  ablutus  est,  potestis  etiam  panis  sancti, 
cui  ille  participabat,  esse  participes:  sin  autem  lavacrum  vitae 
contemnitis,  nullatenus  valetis  panem  vitae  percipere’.  At  illi: 
‘Nolumus,  inquiunt,  fontem  illum  intrare,  quia  nec  opus  illo  nos 
habere  novimus,  sed  tamen  pane  illo  refici  volumus’.  Cumque 
diligenter  ac  saepe  ab  illo  essent  admoniti,  nequaquam  fieri  posse 
ut  absque  purgatione  sacrosancta  quis  oblationi  sacrosanctae  com- 
municaret (AL,  communicet),  ad  ultimum  furore  commoti,  aie- 
bant: ‘Si  non  vis  adsentire  (AI. , adsentiri)  nobis  in  tam  facili 
causa  quam  petimus,  non  poteris  iam  in  nostra  provincia  demo- 
rari’. Et  expulerunt  eum,  ac  de  suo  regno  cum  suis  abire  ius- 
serunt » . 

e)  Ex  Missa  praesanctificatorum.  Solent  enim  Graeci  sacerdo- 
tes per  Quadragesimam,  exceptis  diebus  sabbati  ac  dominicis  et 
festo  Annuntiationis  B.  M.  V.,  Eucharistiam  non  consecrare,  sed 
panem  praeconsecratum  in  praecedenti  sacrificio  et  reservatum, 
iterum  offerunt  cum  precibus  Missae;  ex  quo  pane  consecrato 
ipsi  sacerdotes,  et  populus  communionem  recipiunt,  quin  Eucha- 
ristiam sumant  sub  specie  vini.  Patet  ergo  Graecos,  quamvis  extra 
Quadragesimam  communionem  recipiant  sub  duplici  specie,  nullo 
tamen  pacto  existimare  hunc  communicandi  modum  esse  ex  Chri- 
sti praecepto  omnino  necessarium. 

Et  hic  adnota  ritum,  quo  utuntur  Graeci  recentiores,  aliquas 
nempe  sanguinis  guttas  infundendi  in  modum  crucis  pani  conse- 
crato, non  fuisse  adhibitum  ab  antiquo  in  Ecclesia  graeca,  cum 
nullum  illius  vestigium  in  ipsorum  Liturgiis,  aut  antiquis  aucto- 
ribus reperiatur;  et  Michael  Cerularius,  auctor  schismatis  Grae- 
corum, in  libro  ad  defensionem  ritus  praesanctificatorum  conscri- 
pto, diserte  dicat  « nullam  in  panibus  reservatis  infundi  guttam  san- 
guinisy).  — Ceterum  et  recentiores  Graeci,  quas  sanguinis  guttulas 
infundunt  pani  consecrato,  statim  exsiccant,  panem  igni  superpo- 
nendo; quare  nec  dici  potest  eos,  qui  praesanctificatum  panem 
sumunt  iuxta  hunc  ritum  infundendi  consecrato  pani  sanguinem 
Christi,  recipere  Eucharistiam  sub  utraque  specie. 

Missam  praesanctificatorum,  quam  Graeci  frequentant  toto 

tempore  Quadragesimali,  Latini  celebrant  feria  sexta  Maioris  hebdo- 
madae, in  qua  sacerdos  hostiam,  pridie  consecratam,  sumit  absque 
sumptione  sanguinis  Domini:  — et  in  antiquo  Ordine  Romano, 
(Migne  P.  L.  tom.  78.  p.  954.)  ubi  pro  feria  sexta  Hebdomadae 
sanctae  ritus  Missae  et  communionis  describuntur,  legimus  non 
solum  celebrantem,  sed  etiam  populum  ex  praeconsecrato  pane 
communionem  sumpsisse : « Presbyteri. . . intrant  secretarium,  vel 
ubi  positum  fuerat  corpus  Domini,  quod  pridie  remansit,  ponentes 
eum  in  patena;  et  subdiaconus  teneat  ante  ipsos  calicem  cum 
vino  non  consecrato,  et  alter  subdiaconus  patenam  cum  corpore 
Domini;  quibus  tenentibus  accipit  unus  presbyter  patenam  et  alter 
calicem,  et  deferunt  super  altare  nudatum.  Pontifex  vero  sedet 

dum  persalutet  populus  crucem Qua  salutata  et  reposita  in 

loco  suo,  descendit  Pontifex  ante  altare  et  dicit.  Oremus,  Pracce- 
pUs  salutaribus  moniti.  Pater  noster ; sequitur  libera  nos,  quaesumus 
Domine,  Cum  dixerint  Arnen,  sumit  de  sancta,  et  ponit  in  calicem, 
nihil  dicens : et  communicant  omnes  cum  silentio  et  expleta  sunt 
universa  ». 

3.  — Ex  ratione  theologica.  Etenim  natura  sacramenti  eucha- 
ristici minime  requirit  ut  necessario  sumatur  sub  duplici  specie; 
nam  sub  una  tantum  specie  et  sumitur  totus  Christus,  et  ratio 
sacramenti  salvatur,  tum  quoad  significationem,  tum  quoad  effi- 
cientiam. — Quod  Christus  totus  sumatur  ab  eo,  qui  communicat 
sub  una  specie,  patet  ex  prima  Tractatus  parte,  articulo  7.,  ubi 
demonstravimus  Christum  in  Eucharistiae  sacramento  sub  una- 
quaque specie  totum  contineri,  immo  sub  singulis  cuiusque  spe- 
ciei partibus.  — Quod  autem  ratio  sacramenti  in  unaquaque  specie 
salvetur,  tum  quoad  significationem,  tum  quoad  efiicientiam,  constat, 
quia ; — 

a)  Quod  ad  significationem  attinet,  sacramentum  Eucharistiae 
significat  Christum  praesentem,  passionem  eius,  refectionem  ani- 
mae per  gratiam,  et  unionem  fidelium  inter  se  ac  cum  Christo 
capite;  quae  omnia  salvantur  etiam  in  una  specie  consecrata.  Sane 
hostia  consecrata  totum  Christum  praesentem  significat,  ut  dictum 
est;  — et  passionem  eius  significat,  quia  corpus  solum,  vi  verbo- 
rum  consecrationis , sub  specie  panis  positum  fuit ; — et  ratio 
convivii  spiritualis  manet  cum  unica  specie  panis  consecrata,  quia, 
etsi  non  adeo  expresse  ac  in  duplici  specie  cibus  et  potus  seor- 
sum repraesentetur,  sub  una  tamen  specie  panis  cum  corpore 

Christi  est  sanguis,  qui  non  amplius  a corpore  separatur,  sicque 
cibus  habetur  et  potus;  — et  tandem  significationem  mysticam 
unionis  fidelium  inter  se  et  cum  Christo,  species  panis  consecrati 
retinet,  cum  iuxta  Patrum  doctrinam  significatio  illa  exurgat  ex 
eo  quod  multa  grana  unum  panem  efficiunt.  Confer  quae,  p.  525., 
ex  Sancto  Augustino  exscripsimus,  serm.  272.  ad  infantes. 

b)  Quod  demum  efficientiam  spectat,  effectum  sacramenti  ob- 
tineri sub  unica  specie,  et  nulla  gratia  ad  salutem  necessaria  pri- 
vari eos,  qui  unicam  tantum  consecratam  speciem  sumunt,  ex 
verbis  Christi,  evidenter  eruitur,  ex  quibus,  ut  adnotavimus,  ar- 
gumentabantur Patres  Cone.  Tridentini.  Christus  enim,  qui  dixit 
(loan.  VI.  55.):  « Qui  manducat  meam  carnem,  et  bibit  meum 
sanguinem  habet  vitam  aeternam  »,  dixit  nihilominus  (ib.  v.  59.): 
« Qui  manducat  hunc  panem  vivet  in  aeternum  ».  — Quare  idem 
Cone,  dixit  (sess.  21.  c.  3.):  «Fatendum  esse,  etiam  sub  altera 
tantum  specie  totum  atque  integrum  Christum,  verumque  sacra- 
mentum sumi;  ac  propterea,  quoad  fructum  attinet,  nulla  gratia 
necessaria  ad  salutem  eos  dejraudari,  qui  unam  speciem  solam  acci- 
piunt ». 

Quod  si,  ut  ex  dictis  manifestum  est,  nullo  praecepto  divino 
Eucharistia  a non  sacrificantibus  sub  duplici  specie  accipi  debet; 
si  nulla  salutis  necessitas  id  requirit,  ac  proinde  usus  calicis  pro 
eis,  qui  Eucharistiam  non  conficiunt,  pertinet  ad  disciplinam  ec- 
clesiasticam, et  non  afficit  sacramenti  substantiam;  — cum,  ut 
loquitur  Tridentina  Synodus  (sessione  2.  capite  2.),  « potestas 
in  Ecclesia  perpetuo  fuerit,  ut  in  sacramentorum  dispensatione, 
salva  illorum  substantia,  ea  statueret  vel  mutaret,  quae  suscipien- 
tium utilitati,  seu  ipsorum  sacramentorum  venerationi,  pro  rerum, 
temporum  et  locorum  varietate,  magis  expedire  iudicaret  »:  — 
procul  dubio  Ecclesia,  tali  potestate  a Christo  instructa,  omnibus 
hinc  inde  mature  discussis,  prohibere  calicis  usum  potuit,  prout 
reipsa  in  Concilio  Constantiensi  et  Tridentino  prohibuit,  vel  po- 
tius, invectam  iam  diu  consuetudinem  communicandi  sub  una 
tantum  specie,  lege  data,  confirmavit. 

Causae  autem  et  rationes,  quibus  Ecclesia  adducta  est,  ut 
consuetudinem  sub  altera  tantum  specie  communicandi  non  so- 
lum approbaret,  sed  etiam  decreti  auctoritate  firmaret,  sunt  prae- 
cipue istae : — Primo  periculum  sanguinem  Domini  in  terram 

effundendi,  quod  quidem  in  magna  populi  multitudine  evitari 
haud  posse  videbatur : — deinde  magna  difficultas  in  asservanda 
specie  vini,  praecipue  in  regionibus  calidioribus  aut  nimis  frigi- 
dis; nec  non  in  pluribus  regionibus  vini  penuria:  et  insuper  tum 
multorum  naturalis  constitutio,  qui  a vino  summopere  abhorrent, 
tum  eorum  nausea  in  labiis  admovendis  ad  eumdem  calicem : — 
demum  ex  una  parte,  consuetudo  iam  recepta  et  approbata  com- 
muni populorum  consensu,  et  ex  alia,  protervia,  necessario  re- 
tundenda, haereticorum,  negantium  totum  Christum  sub  unaqua- 
que specie  praesentem  esse  in  Eucharistia. 

Difficultates,  quae  moventur  ab  adversariis,  iam  ex  dictis 
fere  omnes  praeoccupatae  sunt.  Quasdam  tantum  addimus  dilu- 
cidationes. 

I.  — Evinci  nequit  necessitas  Eucharistiae  pro  omnibus  ad 
salutem  ex  comparatione  illius  sententiae  Christi : « Nisi  quis  re- 
natus fuerit  ex  aqua  et  Spiritu  Sancto  non  potest  introire  in  re- 
gnum Dei » , cum  hac  alia : « Nisi  manducaveritis  carnem  Filii 
hominis  et  biberitis  eius  sanguinem  non  habebitis  vitam  in  vobis  ». 
— Disparitas  enim  inter  utramque  est  tum  in  locutionis  forma , 
tum  in  subiecta  materia.  — Quoad  locutionis  formam,  haec  verba, 
« nisi  quis  renatus  fuerit  »,  in  tertia  persona,  omnes  homines  com- 
plectuntur, cum  universaliter  de  omnibus  dicantur:  alia  « nisi 
manducaveritis  »,  in  secunda  persona,  ad  eos  diriguntur,  qui  prae- 
cepti sunt  capaces.  — Quod  subiectam  materiam  spectat,  illa,  « nisi 
quis  renatus  fuerit  »,  ostendunt  baptismum  conferre  homini  rege- 
nerationem, seu  initium  vitae  supernaturalis,  sine  quo  vivere  pro- 
fecto homo  non  potest  vita  supernaturali,  ideoque  introire  in  re- 
gnum Dei:  alia  vero  verba,  (anisi  manducaveritis  docent  Eu- 
charistiam esse  cibum  supernaturalem,  quo  sustentatur  et  fovetur 
vita  supernaturalis;  qui  proinde  non  est  eis  necessarius,  qui  non- 
dum ad  vitam  supernaturalem  regenerati  sunt,  aut  si  regenerati, 
amittere  hanc  vitam  propria  culpa  nequeunt,  ut  sunt  parvuli. 

Praeterea,  ex  hoc  textu:  « Nisi  manducaveritis  carnem  Filii 
hominis  et  biberitis  eius  sanguinem  »,  ut  in  probationibus  thesis 
ostensum  est,  erui  nequit  necessitas  suscipiendi  Eucharistiam  sub 
duplici  specie. 

Animadversionibus  iam  factis,  addas  Christum  hic  rem  ipsam 
praecipere,  seu  ut  corpus  eius  et  sanguis  sumatur,  quae  etiam 

sub  unica  specie  continentur:  non  autem  praecipere,  ut  sacra- 
mentum sub  utraque  specie  simul  recipiatur,  ut  scilicet  in  eadem 
communione  seorsim  corpus  manducetur,  et  seorsim  sanguis  bi- 
batur. — Et  insuper  verba  citata,  « nisi  manducaveritis » etc.  spe- 
ciem habere  locutionis  copulativae,  sed  vim  habere  disiunctivae,  aut 
certe  copulativae  in  sensu  negativo,  nimirum,  « si  neque  manduca- 
veritis, neque  biberitis».  Quod  ex  aliis  locis  Scripturarum  constat. 
Nam,  ex.  gr.  Exodi  xxi.  15.  in  textu  hebraico  legitur:  « Qui  per- 
cusserit patrem  suum*et  matrem,  morte  moriatur  » ; quae  procul  du- 
bio accipi  debent  in  sensu  disiunctivo,  cum  necesse  non  sit,  ut 
quis  ad  comminatam  poenam  incurrendam  utrumque  parentem 
percutiat;  et  ideo  Vulgata  transtulit:  « Qui  percusserit  patrem  suum, 
vel  matrem».  Similiter,  Act.  iii.  6.,  Petrus  dixit  claudo  eleemo- 
synam ab  eo  petenti : « Argentum  et  aurum  non  est  mihi » ; et  si- 
gnificabat neque  argentum  habere  neque  aurum. 

2.  — Falluntur  adversarii  dum  putant  praeceptum  divinum , 
obligans  laicos  ad  usum  calicis,  inveniri  (Matth.  xxvi.  27.)  in 
verbis  Domini:  « Bibite  ex  hoc  omnes  ».  Contextus  aperte  osten- 
dit ea  verba  ad  solos  convivas  Apostolos  dirigi,  et  S.  Marcus  id 
evidenter  declarat,  dum  refert:  «Et  biberunt  ex  illo  omnes»,  id 
est  omnes,  qui  soli  aderant,  Apostoli.  — Quod  si  quaeratur,  cur 
Christus  illud  de  calice  dixerit,  ratio  occurrit  obvia,  quia  unum 
calicem  praebebat,  et  ideo  ne  unus  vel  primi  bibentes  exhauri- 
rent eum  totum,  dixit : « Bibite  ex  eo  omnes  » ; — de  pane  vero, 
quem  ipse  fregit,  deditque  discipulis,  necesse  non  erat  dicere,  ut 
patet,  «manducate  ex  hoc  omnes».  Non  defuit  tamen  inter  Pa- 
tres, qui  putavit  sic  etiam  de  pane  Christum  locutum  fuisse;  et 
ita  legitur  in  canone  Missae. 

3.  — Cum  Apostolus  ait  (J.  Cor.  ii.  28.) : « Probet  autem 
seipsum  homo,  et  sic  de  pane  illo  edat  et  de  caUce  bibat»;  prae- 
ceptum probationem  spectat,  non  sumptionem  utriusque  speciei:  — 
eodem  enim  modo  loquitur,  ac  si  quis  diceret:  probet  seipsum 
homo,  et  sic  religiosum  statum  ingredi  voveat;  qua  locutione 
non  diceret  votum  religionem  ingrediendi  esse  praeceptum,  sed 
probationem.  Et  sane  cum  Apostolus,  versu  immediate  praece- 
denti, disiunctive  dixerit : « Itaque  quicumque  manducaverit  pa- 
nem hunc,  vel  biberit  calicem  Domini  indigne,  reus  erit  corpo- 

ris  et  sanguinis  Domini»;  in  versu  sequenti,  hunc  sensum  ex- 
primit: probet  seipsum  homo,  et  nonnisi  probatus  consecratum 
panem  manducet,  aut  calicem  bibat. 

4.  — Testimonia  nonnulla  Patrum  obiiciuntur  ad  ostenden- 
dum eos  Eucharistiam  aeque  ac  baptismum  putavisse  necessariam 
esse  omnibus  ad  salutem.  Revera,  Innocentius  I.,  Ep.  ad  Patres 
Cone.  Milev.,  inter  Augustinianas  182.  al.  93.,  sic  loquitur  re- 
fellens Pelag.  (n.  5.):  «Illud  vero  quod  e6s  vestra  fraternitas 
asserit  predicare,  parvulos  aeternae  vitae  praemii,  etiam  sine  ba- 
ptismatis gratia  posse  donari,  perfatuum  est.  Nisi  enim  mandu- 
caverint carnem  Filii  hominis,  et  biberint  eius  sanguinem,  non 
habebunt  vitam  in  semetipsis.  Qui  autem  hanc  eis  sine  regene- 
ratione defendunt,  videntur  ipsum  Baptismum  velle  cassare,  cum 
praedicant  hos  habere,  quod  in  eos  creditur  nonnisi  baptismate 
conferendum.  Si  ergo  nihil  volunt  olEcere,  non  renasci  fatean- 
tur necesse  est,  nec  regenerationis  sacra  fluenta  prodesse. 

Hanc  Innocentii  sententiam  saepius  cum  laude  commemorat 
S.  Augustinus,  eamque,  tamquam  Sedis  ApostoUcae  definitionem, 
suscipit.  Ita  Epistola  186,  alias  106.,  ad  Paulinum  cap.  8.,  1.  2. 
ad  Bonifacium  contra  duas  Epistolas  Pelagianorum  c.  4.  1.  i. 
contra  lulianum,  cap.  4.  (t.  10.  p.  504.)»  inquit,  abloquens 
lulianum,  «vide  quid  respondeas....  qui  parvulos  definivit, 
nisi  manducaverint  carnem  Filii  hominis,  vitam  prorsus  ha- 
bere non  posse.  Huic  responde:  immo  ipsi  Domino,  cuius  ille 
Antistes  usus  est  testimonio». — Et  ipse  Augustinus,  pluribus  in 
locis,  praesertim,  1.  i.  de  peccatorum  meritis  et  remissione  ex  hoc 
textu:  «Nisi  manducaveritis»  etc.,  ostendit  parvulos  non  bapti- 
zatos  excludi  ab  aeterna  vita,  et  commentitiam  distinctionem  ex- 
plodit, quam  Pelagiani  excogitaverant,  inter  regnum  Dei  et  vitam 
aeternam,  ut  dicerent  parvulos  baptismo  non  regeneratos,  vita 
quidem  aeterna  donari,  sed  ingredi  non  posse  in  regnum  Dei. 
«An  vero  quisquam»,  ait  S.  Augustinus  (loc.  cit.  c.  20.),  «et 
hoc  dicere  audebit,  quod  ad  parvulos  haec  sententia  Q Nisi  man- 
ducaveritis etc.)  non  pertineat,  possintque  sine  participatione  cor- 
poris huius  et  sanguinis  in  se  habere  vitam?»  — In  eodem  sensu 
loquitur  Sanctus  Gelasius  Papa,  epist.  7.  ad  Episcopos  in  Piceno. 

Porro  ut  solvatur  difficultas,  adnotari  debet  Summos  Ponti- 
fices Innocentium  et  Gelasium,  et  frequentius  S.  Augustinum, 

cum  ad  illud  testimonium  appellabant  « nisi  manducaveritis. . . . 
non  habebitis  vitam  in  vobis  »,  arguere  ad  hominem  contra  Pe- 
lagianos.  Quapropter  in  hunc  modum  adversarios  perstringebant: 
— quidne  asseritis?  in  textu  evangelico,  ubi  agitur  de  baptismo 
legi  quidem  non  regeneratos  exclusos  esse  a regno  Dei,  sed  non 
legi  exclusos  a vita  aeterna:  ac  proinde  parvulos  non  baptizatos 
qui  moriuntur  ante  discretionis  aetatem,  pervenire  ad  vitam  ae- 
ternam: — sed  legitur  in  eodem  loan.  Evangelio,  illos  non  ha- 
bere vitam  aettrnam,  qui  non  manducant  carnem  Filii  hominis 
et  non  bibunt  eius  sanguinem:  ergo  cum  nonnisi  baptizati  man- 
ducent illam  carnem  et  bibant  illum  sanguinem,  parvuli  qui  non 
sunt  baptizati,  etiam  permissa  et  non  concessa  distinctione,  quam 
facitis  inter  regnum  Dei  et  vitam  aeternam,  excluduntur  indubie 
a vita  aeterna.  — In  hac  autem  ratiocinatione  non  assumebant 
actualem  perceptionem  sacramenti  Eucharistiae  esse  omnibus,  non 
exclusis  parvulis,  necessariam;  sed  necessariam  esse  aliqualem 
manducationem  carnis  et  potationem  sanguinis  Christi  lesu  Redempto- 
ris: quae  spiritualis  manducatio  non  minus  ac  potatio  in  bapti- 
smo fit,  ut  fatetur  S.  Augustinus ; nam  et  Christo  capiti  per  ba- 
ptismum tamquam  membra  unimur,  et  in  baptismo  ius  accipi- 
mus ad  verum  Christi  corpus  in  Sacramento  sumendum  et  ad 
sanguinem  bibendum;  et  ita  Eucharistiam,  quae  est  consummatio 
omnium  sacramentorum,  in  voto  per  baptismum  quodammodo 
manducamus. 

Hanc  fuisse  mentem  S.  Augustini  certissime  constat  ex  de- 
claratione, quam  ipse  nobis  exhibet  in  eodem  opere,  de  pecca- 
torum meritis  et  remissione  (1.  3.  c.  4.  n.  8.).  Ut  sensus  verbo- 
rum eius  genuinus  appareat  necesse  est  ut  integer  textus  hic 
subiiciatur : 

« Ac  per  hoc  »,  inquit,  « si  ambigui  aliquid  habent  verba  apo- 
stolica,  quibus  dicit : ‘ Per  unum  hominem  peccatum  intravit  in 
mundum,  et  per  peccatum  mors,  et  ita  in  omnes  homines  per- 
transiit’  (Rom.  v.  12.),  possuntque  in  aliam  duci  transferrique 
sententiam:  numquid  et  illud  ambiguum  est,  ^nisi  quis  renatus 
fuerit  ex  aqua  et  Spiritu  Sancto,  non  potest  introire  in  regnum 
Dei’  (loan.  m.  5.)?  Numquid  et  illud:  ‘Vocabis  nomen  eius 
lesum;  ipse  enim  salvum  faciet  populum  suum  a peccatis  eorum’ 
(Matth.  I.  21.)?  Numquid  etiam  illud:  ‘Quia  non  est  opus  sanis 
medicus,  sed  aegrotantibus’  (Id.  ix.  12.);  hoc  est,  quia  non  est 

necessarius  lesus  eis,  qui  non  habent  peccatum,  sed  eis  qui  sal- 
vandi sunt  a peccato?  Numquid  etiam  illud,  quia  nisi  manduca- 
verint homines  carnem  eius,  hoc  est,  participes  facti  fuerint  cor- 
poris eius,  non  habebunt  vitam  (loan.  vi.  51.)?  His  atque  hu- 
iusmodi  aliis,  quae  nunc  praetereo,  testimoniis  divina  luce  cla- 
rissimis, divina  auctoritate  certissimis,  nonne  veritas  sine  ulla 
ambiguitate  proclamat,  non  solum  in  regnum  Dei  non  baptiza- 
tos  parvulos  intrare  non  posse,  sed  nec  vitam  aeternam  posse 
habere  praeter  Christi  corpus,  cui  ut  incorporentur,  sacramento 
baptismatis  imbuuntur?  Nonne  veritas  sine  ulla  dubitatione  te- 
statur, eos  non  ob  aliud  ad  lesum,  hoc  est,  ad  salvatorem  et  ad 
medicum  Christum  piis  gestantium  manibus  ferri,  nisi  ut  per 
medicinam  sacramentorum  eius  possint  a peccati  peste  sanari». 

Et  S.  Fulgentius,  Augustini  discipulus  obsequentissimus,  in 
epist.  12.  ad  Ferrandum,  superius  citata,  docet  hominem  rite  ba- 
ptizatum,  ac  subito  post  baptismum  e vivis  raptum  salvari;  et 
(cap.  II.  num.  24.)  prosequitur:  «Nullus  autem  debet  moveri 
fidelium  in  illis,  ‘ qui  etsi  legitime  sana  mente  baptizantur,  prae- 
veniente velocius  morte,  carnem  Domini  manducare,  et  sangui- 
nem bibere  non  sinuntur’;  propter  illam  videlicet  sententiam  Sal- 
vatoris qua  dixit:  ‘Nisi  manducaveritis  carnem  Filii  hominis  et 
biberitis  eius  sanguinem,  non  habebitis  vitam  in  vobis’  (loan.  vi. 
54.).  Quod  quisquis  non  solum  secundum  veritatis  mysteria,  sed 
secundum  mysterii  veritatem  considerare  poterit,  in  ipso  lavacro 
sanctae  regenerationis  hoc  fieri  providebit.  Quid  enim  agitur 
sacramento  sancti  baptismatis  nisi  ut  credentes  membra  Domini 
nostri  lesu  Christi  fiant,  et  ad  compagem  corporis  eius  eccle- 
siastica unitate  pertineant?  Ipsis  enim  dicit  beatus  Apostolus: 
‘ Vos  estis  corpus  Christi,  membra  de  membro  ’ (I.  Cor.  xii. 

27.) Quocirca  quoniam  unus  panis  et  unum  corpus,  tunc 

incipit  unusquisque  particeps  esse  illius  unius  panis,  quando  coe- 
perit membrum  esse  illius  unius  corporis,  quod  in  singulis  mem- 
bris, quando  in  baptismo  capiti  Christo  subiungitur,  tunc  iam 
Deo  viva  hostia  veraciter  immolatur».  — Doctrinam,  quam  ex- 
posuit Ferrando,  confirmat  S.  Fulgentius  auctoritate  Patrum, 
dicens : « Quod  etiam  Sanctos  Patres  indubitanter  credidisse  ac 
docuisse  cognoscimus  » : et  quia  speciali  titulo  prae  ceteris  — hac 
praesertim  in  re,  quae  peccatum  originale  et  gratiam  regenera- 
tionis spectat  — S.  Augustini  documenta  suspiciebat,  confirmat 

responsum  suum  transcribendo  totum  serm.  272  ad  Infantes,  in 
quo  S.  Doctor  eamdem  sententiam  elucidat;  — et  epistolam  suam 
Fulgentius  sic  concludit:  «Nec  cuiquam  esse  aliquatenus  ambi- 
gendum, tunc  unumquemque  fidelium  corporis  sanguinisque  Do- 
minici participem  fieri,  quando  in  baptismate  membrum  corporis 
Christi  efficitur,  nec  alienari  ab  illo  panis  calicisve  consortio, 
etiamsi  antequam  panem  illum  comedat  et  calicem  bibat,  de  hoc 
saeculo  in  unitate  corporis  Christi  constitutus  abscedat». 

5.  — Interdum  adhortatio  occurrit  apud  unum  vel  alium  Pa- 
trem ad  communionem  sub  utraque  specie,  immo  haec  dicitur 
praecepta;  sed  testimonia  illa  Patrum  optime  explicantur,  si 
unum  attenditur,  nempe,  eos  loqui  iuxta  disciplinam  tunc  tem- 
poris vigentem,  a qua  recedere,  privata  auctoritate,  fidelibus  fas 
non  erat. 

6.  — S.  Gelasius  Papa,  in  capite,  quod  apud  Gratianum  ex- 
tat  (3.  part.  Decreti,  dist.  2.  cap.  12.),  statuit:  « Comperimus 
autem,  quod  quidam,  sumpta  tantummodo  corporis  sacri  portione 
a calice  sacri  cruoris  abstineant.  Qui  procul  dubio  (quoniam 
nescio  qua  superstitione  docentur  obstringi)  aut  integra  sacra- 
menta percipiant,  aut  ab  integris  arceantur,  quia  divisio  unius 
eiusdemque  mysterii,  sine  grandi  sacrilegio  non  potest  provenire  ». 
— Sed  haec  verba  vel  solos  sacerdotes,  sacrificium  Missae  cele- 
brantes, respiciunt,  ut  dicit  S.  Thomas  (3.  qu.  80.  art.  12.  ad  i.), 
et  in  titulo  capiti  praefixo  legitur;  vel,  ut  communius  tenent  do- 
ctores,  decretum  illud  Manichaeos  spectabat  Romae  latentes,  qui 
a vino  et  in  eucharistica  mensa  a specie  vini,  impia  superstitione 
abhorrebant,  et  ideo  unum  et  idem  mysterium  non  sine  grandi 
sacrilegio,  ut  ait  Pontifex,  dividebant.  Mysterium  vero  non  divi- 
dunt Catholici,  qui  et  illud  agnoscunt  sub  duplici  specie  a sacer- 
dote in  Missa  consecratum  et  sub  specie  vini,  non  minus  ac  sub 
specie  corporis,  totum  et  integrum  Christum  realiter  praesentem 
confitentur. 

ScHOLiON.  — Concilium  Tridentinum  decrevit  « nulla  gratia 
necessaria  ad  salutem  eos  defraudari,  qui  unam  speciem  solam 
accipiunt»;  at  non  docuit,  saltem  expresse,  aliquam  novam  gra- 
tiam non  dari  per  calicem.  Et  hac  de  re  Theologi  disputant. 

Communis  sententia,  ut  fatetur  Cardinalis  de  Lugo  negat  gra- 
tiam,  licet  non  necessariam  ad  salutem,  conferri  maiorem  com- 
municanti sub  utraque  specie.  Hanc  sententiam  tenuerunt  S.  Tho- 
mas ',  et  Sanctus  Bonaventura  (4.  dist.  ii.  p.  2.  art.  i.  q.  2.), 
eamque  defendunt  Bellarminus,  Suarez  et  alii  multi.  — Affirmans 
vero  opinio,  fuit  quorumdam  inter  antiquiores^;  citantur  enim  pro 
ea  Alexander  Alensis  et  Riccardus;  in  Concilio  Tridentino  pro- 
pugnata fuit  tum  a Melchiore  Cano,  tum  a quibusdam  aliis 
doctoribus ; et  defenditur  a Cardinale  de  Lugo,  qui  in  praesenti 
quaestione  Vasquesium  secutus  est. 

Declarat  autem  de  Lugo,  quo  sensu  dicat  maiorem  gratiam, 
ad  salutem  non  necessariam,  conferri  per  sumptionem  utriusque 
speciei  : « Aliquis  effectus  »,  inquit,  « correspondet  calici,  nempe 
potare  spiriiualiter,  qui  nullatenus  respondet  hostiae,  et  e contra  ci- 
batio spiritualis,  nullatenus  provenit  a calice,  sed  ab  hostia  ». 
— Et  ad  maiorem  perspicuitatem,  addit:  «Licet  per  utramque 
speciem  Eucharistiae  conferatur  gratia  eiusdem  rationis  quoad 
entitatem,  est  tamen  diversa  quoad  connotatum : nam  gratia  ‘ quae 
confertur  per  speciem  panis  ’ affert  secum  de  connotato  effectus, 
quos  praestat  cibus,  et  e contra. 

Petes,  in  quo  differant  isti  effectus  secundarii  cibi,  et  potus 
spiritualis?  Resp.  aliquam  differentiam  agnosci  ab  ipsa  Ecclesia 
in  iis  effectibus,  licet  in  speciali  non  possimus  omnes  differentias 
comprehendere;  ideo  enim  singulis  speciebus  tribuit  suos  proprios 
effectus  in  hymno  corporis  Christi: 

Dedit  fragilibus  corporis  ferculum, 

Dedit  et  tristibus  sanguinis  poculum. 

Quasi  dicat  effectum  cibi  esse  roborare  fragiles:  iuxta  illud 
Ps.  ciii.  15.:  ‘Et  panis  cor  hominis  confirmat’;  effectum  vero 
potus  esse  nutrire  quidem,  quia  vinum  etiam  deservit  ad  nutri- 
tionem,  laetificando  tamen  animam  tristem;  iuxta  illud  eiusdem 
Psalmi:  ‘Et  vinum  laetificet  cor  hominis’». 

* De  sacramento  Eucharistiae,  disp.  12.  sect.  3.  n.  68. 

* Eam  S.  Thomas  docet  praesertim  in  op.  51.  de  Sacramento  Altaris, 
cap.  29. , ubi  haec  habet : « Unde  sicut  sumit  sacerdos  sanguinem  Christi  sa- 
cramentaliter  de  calice,  sic  populus  sumit  eum  intellectualiter  sub  specie  panis 
de  ipso  corpore  Christi,  et  est  eis  tam  utilis  et  tam  dulcis  ut  sacerdotibus,  qui 
sumunt  eum  sub  specie  vini  de  calice  ». 

At  Cardinalis  de  Lugo,  postquam  sententiam  suam  exposue- 
rit, hoc  monito  eam  sollicite  communivit.  « Admoneo  »,  inquit 
« ex  hac  doctrina  non  fieri,  ullo  modo  posse  aliquos  merito 
conqueri  de  Ecclesia,  quod  usum  calicis  laicis  interdixerit : tum 
quia  fructus  substantialis  et  praecipuus  in  singulis  speciebus  ha- 
betur, quia  per  singulas  seorsim  accipitur  gratia  nutrimentalis, 
qui  est  potissimus  fructus  huius  sacramenti,  per  utramque  autem 
simul  solum  additur  gratia  aliqua  in  ordine  ad  aliquid  acciden- 
tale minus  principale;  tum  etiam,  quia,  ut  dixit  Tridentinum 
sess.  21.  cap.  2.,  in  huius  sacramenti  dispensatione  attendendum 
est,  non  solum  ad  suscipientium  utilitatem,  sed  etiam  ad  ipsius 
sacramenti  reverentiam,  propter  quam  multa  videmus  omitti, 
quae  aliquam  suscipientium  utilitatem  impediunt.  Ideo  hoc  sa- 
cramentum non  potest  una  die  bis  sumi,  licet  maiorem  fructum 
afferret  duplex  communio  quam  unica : ideo  negatur  parvulis 
baptizatis  etiam  in  articulo  mortis,  quibus  procul  dubio  gratiam 
augeret,  et  per  consequens  gloriam  etiam  essentialem:  item  hanc 
ob  causam  non  datur  perpetuis  amentibus  etiam  baptizatis,  ne- 
que iis  aegrotis,  in  quibus  timetur  periculum  vomitus:  quamvis 
utrique  priventur  fructu  sacramenti;  imo  propter  eamdem  reve- 
rentiam non  permittitur  aegrotus  sumere  de  laici  manu  sacra- 
mentum, absente  sacerdote,  indicante  Ecclesia  minus  inconve- 
niens, quod  moriatur  sine  viatico,  quam  tangi  Eucharistiam 
manu  laica,  absente  sacerdote.  Quid  mirum,  quod  propter  reve- 
rentiam sanguinis  Christi  priventur  etiam  laici  illo  fructu  secun- 
dario, et  minus  principali,  quem  ex  calice  perciperent?» 

Verumtamen  communior  sententia  est  etiam  probabilior,  et 
eam  amplectimur,  iuxta  quam  tenemus,  in  una  eademque  com- 
munione, sumenti  Eucharistiam  sub  duplici  specie,  non  dari,  per 
se  loqi^endo,  maiorem  gratiam,  quam  sumenti  sub  una.  Dicimus, 
per  se  loquendo,  quia  si  caritatis  fervor  augeatur  in  sumptione 
secundae  speciei,  ratione  melioris  dispositionis,  dabitur  maior 
gratia.  Confer  Tractatum  de  sacramentis  in  genere,  p.  3.  a.  4. 

Rationes,  quae  nos  movent  ad  praeeligendam  sententiam 
propositam,  sunt  sequentes. 

Maior  gratia  in  susceptione  duplicis  speciei  conferretur  vel 
ratione  signi  significantis,  vel  ratione  rei  significatae  et  realiter 

* De  sacram.  Euch.  loc.  cit.  n.  81. 

I.  — De  Sacramentis.  44 

contentae  sub  signo  sensibili.  Atqui  neutrum  dici  potest.  Ergo.  — 
Probatur  minor,  nam  i.  — nequit  dici  maiorem  gratiam  dari 
ratione  rei  contentae  sub  signo  sensibili,  quia  totus  Christus  ae- 
que sub  una  continetur  ac  sub  duplici  specie:  2.  — nequit  etiam 
dici  maiorem  gratiam  conferri  ratione  signi  significantis;  quia 
quaelibet  species  totum  Christum  significat,  et  supernaturalem  re- 
fectionem animae  significat,  quia  rite  suscipiens  unam  speciem 
consecratam,  totum  Christum  suscipit,  seipsum  praebentem  in  sacra- 
mento  ut  cibum  et  potum  fidelium  animarum ; et  unionem  significat, 
ut  superius  adnotavimus,  membrorum  corporis  Christi  mystici 
tum  inter  se,  tum  cum  Christo  capite. 

Certe,  ut  ultro  concedimus  adversariis,  in  modo  significandi, 
expressior  et  perfectior  est  significatio  in  duabus  speciebus  quam 
in  una ; sed  significatio  talis  non  est,  in  re  significata.  Cum  ergo 
ad  perfectionem  effectus  sacramentalis  attendenda  sit  perfectio 
significationis  ex  parte  rei  significatae,  non  ex  parte  modi  qm  si- 
gnificatur, nimirum  prout  est  magis  minusve  clarus  atque  distin- 
ctus; et  sub  una  specie,  etsi  non  tam  distincte,  eadem  tamen 
omnino  res  sit  significata  ac  sub  duplici  specie,  effectus  sacra- 
mentalis perfectior  non  erit  in  sumente  duplicem  speciem  prae 
illo,  qui  unicam  speciem  tantum  sumit.  — Tota  sacramenti  hu- 
ius perfectio  est  in  toto  et  in  qualibet  eius  parte,  et  ideo  pro- 
missio gratiae  a Christo  facta  rite  Eucharistiam  suscipientibus, 
spectat  totum  sacramentum  et  quamlibet  eius  partem,  et  tanta 
virtus  est  in  singulis  eius  partibus,  quam  in  toto.  Huc  spectat, 
quod  in  figura  factum  est  in  Veteri  Testamento:  manna  enim 
omnem  habebat  saporem  suavitatis,  nec  « qui  plus  collegerat 
habebat  amplius»  (Ex.  xvi.  18.). 

Confirmatur  sententia  quam  defendimus,  exemplo  desumpto 
ex  sacramento  baptismi:  nam  baptismus  per  immersionem  ex- 
pressius significat  Christi  mortem  et  sepulturam,  quam  baptismus 
per  aspersionem  vel  infusionem;  et  trina  immersio  adhuc  vivi- 
diorem mysterii  habet  significationem;  sed  non  conceditur  maio- 
rem gratiam  conferri  per  baptismum  trina  immersione  collatum, 
quam  per  eum,  qui  confertur  infusione,  aut  aspersione.  — Ergo 
clarior  modus  significandi  in  sacramentis  non  auget  effectum  sa- 
cramentalem,  seu  sacramenti  gratiam. 

Dices  I.  — Alius  est  effectus  cibi,  alius  potus.  Ergo  saltem 

secundum  effectum  aliquem  secundarium  et  connotationem  spe- 
cialium auxiliorum, praeter  gratiam  datam  per  susceptionem  unius 
speciei  sacramentalis,  seu  panis,  alia  sacramentalis  gratia  dabitur 
ei,  qui  ex  consecrato  calice  hauriet. 

Resp.  — In  hac  refectione  spirituali  eadem  est  res,  Christus 
nempe  sumptus  in  sacramento,  qui  omnes  effectus  cibi  et  potus 
spiritualis  animae  confert. 


2.  — Qui  communicat  sub  duplici  specie,  bis  Christum  reci- 
pit. Ergo  abundantiorem  gratiam. 

Resp.  DisU  Ant,  — In  ordine  ad  eamdem  refectionem  C.  Ad 
diversam  iV.,  et  Neg.  Conseq,  quii  sumptio  bis  repetita  Christi  in 
ordine  ad  eamdem  spiritualem  refectionem  per  se  non  auget 
gratiam : secus,  qui  plures  sumeret  hostias,  aut  partes  hostiae  in 
eadem  communione,  aut  pluribus  haustibus  ex  calice  hauriret, 
abundatiorem  gratiam  perciperet,  quod  certe  non  est  admit- 
tendum. 


3.  — Si  statuitur  eamdem  gratiam  conferri  in  sumptione  utrius- 
que  speciei,  admitti  debet  eam  dari  vel  in  sumptione  primae 
speciei,  vel  secundae : sed  neutrum  dici  potest.  Ergo.  — Prob. 
min.  Non  potest  dici  gratiam  conferri  in  prima  sumptione,  quia 
tunc  secunda  esset  prorsus  superflua:  nec  dici  potest  dari  in 
secunda  sumptione,  quia,  iuxta  hanc  responsionem,  sacerdos,  qui 
moreretur  postquam  hostiam  sumpserit,  sacramenti  gratia  pri- 
varetur. 

Resp.  — Licet  certum  non  sit  quando  in  sumptione  duplicis 
speciei  gratia  conferatur,  communius  a Theologis  conceditur  in 
sumptione  prioris  speciei  gratiam  conferri:  — dicunt  enim  nullam 
probabilem  rationem  assignari  posse,  cur  subiecto  bene  dispo- 
sito sacramenti  effectus  differatur , et  duas  sumptiones  unum 
efficere  sacramentum,  quod  operatur  per  aliquid  sui,  cum  pri- 
mum potest  ^ Non  otiose  tamen  sumitur  secunda  species,  quia 
perfectio  sacrificii  requirit  ut  ea  sumatur,  et  per  accidens  con- 
ferri tunc  potest  maior  gratia , si  subiectum  melius  sit  dis* 
positum. 

‘ F.  Sylvius,  in  3.  D.  Thomae,  q.  80.  a.  12.,  quaeritur  2.  ad  4. 

4.  — Quidam  Patres  videntur  tribuere  peculiarem  effectum 
sanguini  Domini,  qui  ex  calice  sumitur.  Sic  enim  S.  Ambrosius 
loquitur  1.  5.  de  sacramentis,  c.  3.:  «Quotiescumque  bibis,  re- 
missionem accipis  peccatorum,  et  inebriaris  spiritu  ».  Et  Cypria- 
nus Ep.  5^.  n.  I.:  «Gravior  pugna  imminet,  ad  quam  fide  in- 
corrupta et  virtute  robusta  parare  se  debent  milites  Christi, 
considerantes  idcirco  se  quotidie  calicem  sanguinis  Christi  bibere, 
ut  possint  et  ipsi  propter  Christum  sanguinem  fundere». 

Resp.  — Patres  non  tribuunt  peculiarem  effectum  sumptioni 
sanguinis  Domini,  ut  distinguitur  a sumptione  corporis  eiusdem 
Domini,  sed  solum  tribuunt  effectum  quemdam  sanguini  Domini, 
quia  vere  illi  convenit,  et  non  »egant  eundem  convenire  etiam 
corpori  Domini;  quemadmodum  saepe  multa  tribuuntur  Deo 
Patri,  vel  Filio,  et  tamen  non  negantur  ea  de  Spiritu  Sancto, 
licet  non  exprimatur  tunc  Spiritus  Sanctus.  Hoc  autem  esse  ve- 
rum patet,  quia  iidem  auctores  in  aliis  locis  eosdem  effectus 
tribuunt  corpori  Domini.  Ambrosius  enim,  qui  lib.  5.  cap.  3.  tri- 
buit sanguini  remissionem  peccatorum,  idem  lib.  4.  cap.  j.  ait: 
«Qui  manducaverit  hoc  corpus,  fiet  ei  remissio  peccatorum». 
Et  Cyprianus  in  illa  ipsa  epistola,  ubi  dicit,  martyres  futuros 
confirmari,  atque  armari  debere  potu  sanguinis  Domini;  ibidem 
dicit  muniri  debere  protectione  corporis  Domini  (1.  c.  n.  9.).  — 
Et  animadverte  Patres  effectum  illum,  de  quo  loquuntur,  non 
tribuere  speciebtis  vini,  sed  Christi  sanguini : sanguinem  vero  ac- 
cipiunt, qui  sub  una  specie  communicant,  licet  vini  speciem  non 
accipiant. 

5.  — Refertur  Clementem  VI.  concessisse  Regi  Angliae  com- 
munionem sub  utraque  specie  ad  gratiae  augmentum, 

Resp.  — In  dubium  a multis  revocatur  existentia  illius  Bul- 
lae, tum  quia  non  consentiunt  auctores  cuinam  regi  concessa 
fuerit,  Galliaene  an  Angliae,  tum  quia  dicitur  data  anno  1341., 
et  Clemens  VI.  electus  fuit  Pontifex  anno  1342.:  — sed  admissa 
etiam  eius  veritate,  verba  illa,  «ad  gratiae  augmentum »,  optime 
intelligi  possunt  de  gratia  non  ex  opere  operato  collata,  sed  e^x 
opere  operantis. 

ARTICULUS  SEPTIMUS 
De  effectibus  sacramenti  Eucharistiae. 

Priusquam,  iuxta  probatissimam  Patrum  doctrinam,  stupen- 
dos effectus  illius  mysterii  recenseamus,  per  quod  infinitae  cari- 
tatis suae  thesauros  Salvator  in  nos  effudit,  Lutheri  errorem 
refutare  debemus,  qui  remissionem  peccatorum  mortalium  Eu- 
charistiae effectum  primarium  esse  dixit.  Hunc  errorem  damna- 
vit Concilium  Tridentinum,  sess.  13.  c.  5.  statuens:  « Si  quis 
dixerit,  vel  praecipuum  fructum  sanctissimae  Eucharistiae  esse 
remissionem  peccatorum,  vel  ex  ea  non  alios  effectus  provenire, 
anathema  sit». 

Sequens  ergo  thesis  haeresim  Lutheri  quoad  rem  praesentem 
primo  confutat,  deinde  catholicam  veritatem  circa  effectus  sa- 
cramenti Eucharistiae  adstruit,  vindicatque. 

THESIS  XIII. 

Eucharistia  per  se  et  directe  peccata  mortalia  non  dimittit : — sed 
dum  supernaturalem  vitam  in  nobis  auget,  unionem  nostram  cum 
Christo  et  cum  omnibus  membris  corporis  Christi  mystici  per  ca- 
ritatem maxime  perficit;  peccata  venialia  delet;  ad  remissionem 
poenae  temporalis,  quae  peccato  remisso  adhuc  debetur,  prodest; 
contra  tentationum  impetus  roborat ; concupiscentiam  minuit;  co- 
piosas gratias  ad  peccata  vitanda  atque  virtutum  actus  exercen- 
dos confert;  et  gloriosae  corporis  resurrectionis,  ac  aeternae  bea- 
titudinis  pignus  tribuit. 

In  prima  thesis  parte  dicimus  Eucharistiam  per  se  et  directe 
peccata  mortalia  non  dimittere,  qui  tenemus  Eucharistiam,  licet 
sit  sacramentum  vivorum,  conferre  quandoque  per  accidens  gra- 
tiam primam.  Confer  quae  hac  de  re  habentur  in  Tractatu  de 
sacramentis  in  genere,  p.  3.  a.  2. 

Probatur  i.  pars  thesis.  — d)  Ex  natura  huius  sacramenti.  Eu- 
charistia enim  instituta  est  ad  modum  cibi  et  potus,  ut  supernatu- 
ralis  alimonia  sit  nostrarum  animarum.  — At  cibus  potusque  non 
dantur  mortuis,  sed  viventibus;  et  natura  sua  ordinantur  ad  vi- 
tam conservandam  atque  fovendam,  non  ad  eam,  postquam  amissa 
fuerit,  recuperandam.  — Ergo  Eucharistia  ex  institutione  sua  non 
ordinatur,  saltem  per  se  et  directe,  ad  delendum  peccatum  mortale, 
per  quod  homo  vitam  supernaturalem  gratiae  amisit,  et  ad  con- 
ferendam iterum  ei  gratiam  sanctificantem  per  quam  ad  super- 
naturalem vitam  revocetur. 

b)  Ex  doctrina  Apostoli.  In  I.  Cor.  xi.,  cum  institutionem 
Eucharistiae  commemorasset,  ut,  excellentiam  Dominicae  mensae 
Corinthii  recogitantes,  intelligerent  quam  digne  et  reverenter, 
seu  quanta  animi  puritate  et  humilitate  ad  eam  sit  accedendum, 
Paulus  inquit  (vv.  27-29.):  «Itaque  quicumque  manducaverit 
panem  hunc,  vel  biberit  calicem  Domini  indigne,  reus  erit  cor- 
poris et  sanguinis  Domini.  Probet  autem  seipsum  homo,  et  sic 
de  pane  illo  edat,  et  de  calice  bibat.  Qui  enim  manducat,  et 
bibit,  indigne,  iudicium  sibi  manducat  et  bibit  non  diiudicans 
corpus  Domini». 

Docet  ergo  Apostolus  eum,  qui  panem  hunc,  aut  calicem,  in- 
digne sumpserit,  obnoxium  fieri  illi  poenae,  quam  meretur  is, 
qui  corpus  et  sanguinem  Christi  Domini  violaverit,  ignominia 
affecerit,  tradiderit  crucifigendum.  Ac  proinde,  ut  prosequitur 
idem  Apostolus,  ne  tanti  criminis  fiat  reus,  probet  seipsum  homo 
antequam  conviva  accedat  ad  mensam  Domini,  conscientiam 
suam  ab  omni  inquinamento  peccati,  saltem  gravis,  diligenter 
emundet.  Ergo  non  ad  remissionem  peccatorum  mortalium  ob- 
tinendam Eucharistia  sumitur,  sed  post  peccatorum  remissionem 
acceptam;  et  si  quis  secus  faceret,  gravissimam  culpam  adderet 
iis,  quibus  inquinatus  ausus  est  accedere  ad  sacramentum. 

Nec  valet  effugium,  quod  ad  eludendam  vim  testimonii  hu- 
ius apertissimi  haeretici  excogitaverunt,  nempe  probationem  ab 
Apostolo  hic  praescriptam  esse  fidei,  scilicet  ut  homo  se  probet 
an  sit  in  fide,  iuxta  illud  eiusdem  Apostoli  II.  ad  Cor.  xiii.  5. : 

« Vosmetipsos  tenta  te,  si  estis  in  fide:  ipsi  vos  probate  »:  — nam, 
utcumque  intelligenda  sit  fides,  de  qua  S.  Paulus  illic  agit,  et 
ad  rem  praesentem  non  pertinet  hic  eam  declarare,  certo  con- 
stat aliam  probationem,  praeter  solam  fidem.  Apostolum  docere. 

tamquam  omnino  necessariam  ad  Eucharistiae  susceptionem,  ut 
quis  per  eam  sibi  tremendum  iudicium  et  damnationem  aeter- 
nam non  accersat.  Etenim  in  eodem  capite  eos  corripit,  eosque 
indigne  edere  corpus  Domini  et  sanguinem  bibere  dicebat,  qui 
in  coena  Domini  ad  ebrietatem  usque  replebantur,  et  pauperes 
a suis  mensis  excludebant:  quae  sane  peccata  non  sunt  adver- 
sus fidem. 

Quod  si  regi  terreno  iniuriam  faceret,  qui  mensae  eius  assi- 
deret inimicus,  et  osculum  pacis  ei  offerret,  dum  mortali  odio 
illum  prosequeretur;  quamobrem  non  benevolentiam  regis,  aut 
favorem  eius  acquireret,  si  rex  secretas  has  dispositiones  sciret, 
sed  magis  iustissimam  indignationem  et  poenam  gravissimam 
expectare  sibi  deberet;  quis  unquam  comprehendere  plene  potest 
gravitatem  illius  offensae,  qua  vilissimus  peccator,  non  adhuc 
coelesti  regi  reconciliatus,  audet  conviva  accedere  ad  mensam 
Domini,  ac  Dominico  corpori  ac  sanguini  vim  inferre? 

c)  Ex  unanimi  doctrina  Patrum.  Cum  de  exploratissima  re 
agatur,  quaedam  tantum  dabimus  testimonia. 

S.  lustinus  (Ap.  i.  n.  66,)  ait:  «Alimentum  hoc  apud  nos 
appellatur  Eucharistia,  quod  nulli  alii  participare  licitum  est  quam 
veram  esse  doctrinam  nostram  credenti,  et  lavacro  propter  remis- 
sionem peccatorum  et  regenerationem  abluto,  et  secundum  Christi 
mandata  viventi». 

Origenes  (hom.  2.  in  Ps.  xxxvii.  n.  6.)  inquit : « Cum  anima 
tua  aegrotet,  et  peccatorum  languoribus  urgeatur,  securus  es,  con- 
temnis gehennam  atque  ignis  aeterni  supplicia  despicis  et  irrides? 
Iudicium  Dei  parvipendis,  et  commonentem  te  Ecclesiam  despi- 
cis? Communicare  non  times  corpus  Christi  accedens  ad  Eucha- 
ristiam, quasi  mundus  et  purus,  quasi  nihil  in  te  sit  indignum , 
et  in  his  omnibus  putas  quod  effugias  iudicium  Dei?  Non  re- 
cordaris illud  quod  scriptum  est,  quia  Propterea  in  vobis  infirmi, 
et  aegri,  et  dormiunt  multi?  Quare  multi  infirmi?  Quoniam  non 
seipsos  diiudicant,  neque  seipsos  examinant,  nec  intelligunt  quid 
est  communicare  Ecclesiae,  vel  quid  est  accedere  ad  tanta  et  tam 
eximia  sacramenta.  Patiuntur  hoc,  quod  febricitantes  pati  solent, 
cum  sanorum  cibos  praesumunt,  sibimetipsis  inferentes  exitium». 

S.  Cyprianus  (ep.  10.  ad  Martyres)  reprehendit  quosdam  pres- 
byteros qui  lapsis,  nondum  rite  purgatis.  Eucharistiam  concede- 
bant, et  ait:  «Nondum  poenitentia  acta,  nondum  exomologesi 

facta,  nondum  manu  eis  ab  Episcopo  et  clero  imposita,  Eucha- 
ristia illis  datur,  cum  scriptum  sit:  ‘Qui  ederit  panem  aut  biberit 
calicem  Domini  indigne,  reus  erit  corporis  et  sanguinis  Domini’ ». 

S.  Ambrosius  (lib.  6.  in  Luc.  c.  9.  n.  71.)  ait:  «Nemo  cibum 
accipit  Christi,  nisi  fuerit  antea  sanctus,  et  illi,  qui  vocantur  ad 
coenam,  prius  vocando  sanantur...  Ubique  igitur  mysterii  ordo 
servatur,  ut  prius  per  remissionem  peccatorum  vulneribus  medi- 
cina tribuatur,  postea  alimonia  mensae  coelestis  exuberet». 

S.  Augustinus  (Tract.  26.  in  loan.  n.  ii.)  inquit:  «Aliud  est 
sacramentum,  aliud  virtus  sacramenti.  Quam  multi  de  altari  ac- 
cipiunt et  moriuntur,  et  accipiendo  moriuntur!  Unde  dicit  Apo- 
stolus: ^ ludicium  sibi  manducat  et  bibit  \ Non  enim  buccella  do- 
minica venenum  fuit  ludae?  Et  tamen  accepit,  et  cum  accepit, 
inimicus  in  eum  intravit,  non  quia  maluih  accepit,  sed  quia  bo- 
num male  malus  accepit.  Videte  ergo,  fratres,  panem  caelestem 
spiritualiter  manducate,  innocentiam  ad  altare  portate:  peccata 
etsi  sunt  quotidiana,  vel  non  sint  mortifera». 

Sed  pro  omnibus  audiatur  S.  loannes  Chrysostomus,  qui  prae 
ceteris  abundantius  et  magnificentius  de  Mysterio  altaris  locutus 
est.  Unum  locum  seligam  ex  multis.  In  Matthaeum  (hom.  82. 
alias  83.  n.  5.)  ait:  « Quamobrem  oportet  semper  vigilare:  non 
parvum  enim  imminet  supplicium  iis,  qui  indigne  communicant. 
Cogita  quantum  contra  proditorem  indignaris,  et  contra  eos  qui 
Christum  crucifixerunt.  Cave  ergo,  ne  tu  ipse  reus  sis  corporis 
et  sanguinis  Christi.  Illi  sacrum  corpus  trucidarunt,  tu  post  tot 
beneficia  cum  sordida  suscipis  anima.  Neque  enim  satis  habuit 
hominem 'fieri , alapis  caedi,  immolari,  sed  seipsum  commiscet 
nobiscum,  non  fide  tantum,  sed  reipsa  nos  corpus  suum  consti- 
tuit. Quanta  ergo  puritate  oportet  eum  esse,  qui  hoc  fruitur  sa- 
crificio ? quanto  radiis  solaribus  puriorem  esse  oporteret  manum 
illam,  quae  hanc  carnem  secat,  os  quod  spirituali  repletur  igne, 
linguam  tremendo  sanguine  tinctam?  Cogita  quantum  adeptus 
sis  honorem?  qua  fruaris  mensa?  Quod  angeli  tremunt  videntes, 
nec  sine  metu  respicere  audent  ob  fulgorem  inde  manantem,  eo 
nos  alimur,  huic  commiscemur,  factique  sumus  Christi  unum 
corpus  et  una  caro». 

Et  postquam  necessariam  animi  puritatem  ad  communionem 
accedentibus  eloquenter  inculcaverit,  prosequitur  (n.  6.):  «Haec 
vobis,  qui  communicatis  dico,  necnon  vobis,  qui  ministratis.  Nam 

necesse  est  vos  alioqui,  ut  cum  multa  diligentia  haec  dona  distri- 
buatis. Non  parvum  vobis  supplicium  deputatum  est,  si  quem 
improbum  vobis  notum  ad  huius  mensae  participationem  admit- 
tatis. Sanguis  eius  exquiretur  de  manibus  vestris.  Quamvis  dux 
quispiam  sit,  quamvis  praefectus,  sive  is  ipse,  qui  diademate  re- 
dimitur, si  indigne  accedat,  cohibe;  maiorem  tu  quam  ille  pote- 
statem habes.  Si  tibi  fons  purus  gregi  custodiendus  commissus 
esset,  ac  videres  os  ovis  cuiuspiam  luto  foedatum,  non  sineres 
demisso  capite  fluentum  turbare.  Nunc  non  aquae,  sed  sanguinis, 
et  spiritus  fonti  custodiendo  deputatus,  si  peccatis  terra  et  luto 
foedioribus  inquinatos  accedere  videas,  nec  indigneris,  nec  cohi- 
beas, quam  veniam  merearis  ? Idcirco  vos  Deus  hoc  honore  de- 
eoravit  ut  haec  discernatis...  Time  Deum,  non  hominem...  Si 
non  audes,  mihi  adduc;  nec  permittam  huiusmodi  ausus.  Animam 
potius  amittam,  quam  indigno  sanguinem  dominicum  praebeam : 
et  sanguinem  potius  profundam,  quam  tremendum  sanguinem 
dem  cui  non  par  est». 

d)  Ex  magisterio  Ecclesiae.  Illud  enim  constat  tum  ex  uni- 
versa antiquitatis  christianae  disciplina  poenitentiali , qua  poeni- 
tentes  ad  reconciliationem  disponebantur,  et  nonnisi  hac  impe- 
trata ad  mysteriorum  participationem  admittebantur;  tum  ex  li- 
turgiis,  iuxta  quas  antiquitus,  ad  arcendos  peccatores  a coelesti 
corporis  et  sanguinis  Christi  convivio,  inter  Missarum  solemnia 
diaconus  clamabat:  «Exite,  catechumeni,  poenitentes,  indigni»; 
et  etiam  nunc  apud  Graecos  clamat:  «sancta  sanctis». 

Cone,  vero  Tridentinum  (sess.  13.  can.  ii.)  postquam  ana- 
thema pronuntiaverit  eum , « qui  dixerit  solam  fidem  esse  sufE- 
eientem  praeparationem  ad  sumendum  sanctissimum  Eucharistiae 
sacramentum»,  addit  sequentem  declarationem: 

« Et  ne  tantum  sacramentum  indigne,  atque  ideo  in  mortem 
et  condemnationem  sumatur;  statuit  atque  declarat  ipsa  Sancta 
Synodus,  illis  quos  conscientia  peccati  mortalis  gravat,  quantum- 
cumque  etiam  se  contritos  existiment,  habita  copia  confessoris, 
necessario  praemittendam  esse  confessionem  sacramentalem.  Si 
quis  autem  contrarium  docere,  praedicare,  vel  pertinaciter  asse- 
rere, seu  etiam  publice  disputando  defendere  praesumpserit,  eo 
ipso  excommunicatus  existat». 

Difficultates,  quas  adversarii  proponunt  contra  doctrinam  mox 

vindicatam,  facillime  solvuntur.  Verba  namque  formae  in  conse- 
cratione calicis  adhibita,  « Qui  pro  vobis  effundetur  in  remissio- 
nem peccatorum»,  non  significant  sanguinem  sumi  ad  remissio- 
nem peccatorum;  sed  effusum  fuisse  in  remissionem  peccatorum, 
et  nunc  offerri,  ut  frilctus  passionis  dominicae  nobis  applicetur.  — 
Ecclesia  in  Missa  orat  ut  hoc  mysterium  « sit  ablutio  scelerum, 
sit  vivorum  atque  mortuorum  fidelium  remissio  omnium  deli- 
ctorum » ; sed  verba  ista  intelligenda  sunt  de  Eucharistia  prout 
est  sacrificium;  et  addi  potest,  iuxta  S.  Th.  (3.  q.  79.  a.  3.  ad  i.), 
nos  petere  ut  « hoc  sacramentum  sit  ablutio  scelerum , quorum 
conscientiam  non  habemus,  secundum  illud  Psal.  xviii.  13.,  ‘ab 
occultis  meis  munda  me.  Domine  . . vel  etiam  ut  nobis  robur 
detur  ad  scelera  vitanda  ».  — Patres  vero,  de  Eucharistia  prout 
est  sacramentum  loquentes,  dicunt  eam  peccata  abluere  non  per 
se  et  directe,  sed  per  accidens  et  indirecte. 

Probatur  2.  pars  thesis,  i.  — Eucharistiam  in  nobis  vi- 

tam supernaturalem,  seu  in  iis , qui  rite  sacramentum  suscipiunt 
gratiam  sanctificantem  augere,  virtutes  quoque  infusas  et  dona 
Spiritus  Sancti,  perspicuum  est  ex  dogmate  catholico,  in  Tractatu 
de  sacramentis  in  genere  demonstrato,  de  efficacitate  sacramen- 
torum, quae  omnibus  non  ponentibus  obicem  ex  opere  operato  gra- 
tiam conferunt.  — Hoc  igitur  praesupposito , dicimus  in  primis 
Eucharistiam  unionem  nostram  cum  Christo  et  cum  omnibus  membris 
corporis  Christi  mystici  per  caritatem  maxime  perficere;  et  his  verbis 
significamus,  quod  etsi  omnia  sacramenta  vivorum,  dum  augmen- 
tum conferunt  gratiae  sanctificantis,  augeant  in  nobis  caritatem, 
et  arctiorem  unionem  nostram  cum  Christo  reddant;  ex  propria 
tamen  ratione  sua  id  Eucharistia  sibi  vindicat,  ita  ut  prae  ceteris 
sacramentis  unionem  illam  magis  magisque  arctet  atque  perfi- 
ciat.— Cetera  enim  sacramenta  vivorum  «non  ordinantur»,  ait 
Suarez  « per  se  primo  et  directe  ad  nutriendam  caritatem  pro- 
pter solam  maiorem  perfectionem  eius,  maioremque  unionem  cum 
Christo;  sed  ordinantur  ad  speciales  effectus,  propter  quos  con- 
ferunt specialia  auxilia,  et  aliquod  augmentum  gratiae:  at  vero 
hoc  sacramentum  per  se  primo  ordinatur  ad  perficiendam  unio- 
nem cum  Christo  et  cum  corpore  eius». 

‘ In  3.  S.  Thomae,  disp.  63.  sect.  i.  n.  3, 

Hunc  praestantissimum  Eucharistiae  effectum,  non  obscure 
Christus  ipse  indicavit  dicens : « Qui  manducat  meam  carnem , 
et  bibit  meum  sanguinem  in  me  manet  et  ego  in  illo  » : — et  ex 
ipsa  natura  sacramenti  huius  innotescit.  Hic  enim  non  per  ele- 
mentum, quod  nobis  applicatur,  Christus  nos  sanctificat,  sibique 
nos  unit;  sed  ipse  per  se  sub  signis  sacramentalibus  ad  nos  venit, 
ipse  nobis  se  coniungit,  et  nobiscum  veluti  commiscet.  — Et  si 
Christus  sacramentum  hoc  ad  modum  cibi  et  potus  instituit,  ut 
in  effectibus  alimoniae  corporalis  adumbratos  aliquo  modo  intel- 
ligeremus  mirabiles  effectus  alimoniae  huius  spiritualis  in  anima ; 
quis  dubitabit  quin  sicut  proprium  alimenti  est,  quod  alito  tam 
intime  uniatur,  ut  in  eius  substantiam  convertatur  et  unum  fiat 
cum  illo,  ita,  prout  fieri  potest,  alimentum  hoc  coeleste,  quod 
suscipimus,  nobis  arctissime  coniungatur,  ac  proinde  per  carita- 
tem efficiat  ut  et  nos  cum  illo  in  unum  veluti  coalescamus. 

Illustrat  S.  Cyrillus  Alex.  (1.  4.  in  loan.  c.  17.)  unionem  quae 
inter  nos  et  Christum  per  Eucharistiam  perficitur,  vulgata  sed 
pulcherrima  similitudine:  «Sicut  si  quis»,  inquit,  «cerae  lique- 
factae aliam  ceram  infuderit,  alteram  cum  altera  per  totum  com- 
misceat necesse  est,  sic  qui  carnem  et  sanguinem  Domini  recipit, 
cum  ipso  ita  coniungitur,  ut  Christus  in  ipso  et  ipse  in  Christo 
inveniatur  ». 

Et  egregie  S.  Chrysostomus  (in  loan.  homil.  46,  al.  45.  n.  4.) 
eiusdem  unionis  rationem  reddens:  «Si  quis»,  inquit,  «in  lique- 
factum aurum  manum  vel  linguam  iniiciat,  si  tamen  id  fieri  pos- 
sit, statim  inauratam  reddit;  id  proposita  mysteria  longe  melius 
animae  praestant.  Fluvius  enim  igne  ferventius  ebullit;  at  non 
urit,  sed  abluit  tantum...  Qui  huius  sanguinis  participes  sunt, 
cum  Angelis  stant  et  Archangelis  et  supernis  potestatibus,  regia 
Christi  stola  induti  et  armis  spiritualibus  instructi.  Sed  nihil  ma- 
gnum hactenus  dixi:  nam  ipso  sunt  induti  rege». 

Verum  enimvero,  quum  Eucharistia  intime  Christo  nos  cari- 
tate coniungat,  membris  corporis  eius  mystici  pariter  nos  coag- 
mentet oportet,  et  ideo  hic  est  etiam  sacramenti  altaris  fructus 
primarius. 

Praeterea,  Eucharistia  apponitur  in  Ecclesia  ut  convivium,  et 
convivae  ad  communem  mensam  assidere  debent  amore  coniun- 
cti.  Quare  Apostolus  fidelibus  caritatem  maximopere  commen- 
dans, ad  Eucharistiam  appellabat  dicens  (I.  ad  Cor.  x.  17.):  « Quo- 

niam  unus  panis,  unum  corpus  multi  sumus,  omnes  qui  de  uno 
pane  participamus». 

Ipsa  materia,  ex  qua  sacramentum  conficitur,  hoc  vinculum 
amoris,  quod  Christifideles  vincire  debet,  insinuat,  ut  docent  Pa- 
tres. — Sic,  ad  exemplum,  S.  loannes  Chrysostomus  (hom.  24. 
in  I.  ad  Cor.  num.  2.),  ait : « Sicut  panis  ex  multis  granis  con- 
stans unitus  est,  ita  ut  grana  nusquam  appareant,  sed  sint  qui- 
dem ipsa,  non  manifesta  autem  illorum  sit  differentia  propter 
coniunctionem;  sic  nos  et  mutuo  et  cum  Christo  coniungimur. 
Non  enim  ex  altero  corpore  hic,  ex  altero  ille  nutritur,  sed  ex 
eodem  ipso  omnes.  Ideo  adiecit:  ‘Omnes  enim  ex  uno  pane 
participamus’.  Si  autem  ex  eodem,  et  idipsum  efficimur  omnes, 
cur  non  eamdem  caritatem  exhibemus,  et  ea  ratione  unum  effi- 
cimur? Nam  olim,  maiorum  nostrorum  tempore,  hoc  erat : ‘Mul- 
titudinis enim  credentium’,  inquit,  ‘cor  unum  et  anima  una 
erat ’ » . 

Et  S.  Augustinus  (serm.  272.  ad  infantes) : « Dominus  Chri- 
stus  mysterium  pacis  et  unitatis  nostrae  in  sua  mensa  conse- 

cravit. Qui  accipit  mysterium  unitatis,  et  non  tenet  vinculum 
pacis,  non  mysterium  accipit  pro  se,  sed  testimonium  contra  se  ». 

Idem  S.  Doctor,  in  admirationem  raptus  significationis  et  ef- 
ficientiae huius  mysterii,  exclamabat  (in  loan.  Tract.  3^.  n.  13.): 
« O sacramentum  pietatis,  o signum  unitatis,  o vinculum  cari- 
tatis!»— Quam  doctrinam.  Concilium  Tridentinum  iterum  in- 
culcavit, (sess.  13.  cap.  I.)  docens:  «Salvatorem  nostrum  in  Ec- 
clesia sua  Eucharistiam  tamquam  symbolum  reliquisse  eius  uni- 
tatis et  caritatis,  qua  Christianos  omnes  inter  se  coniunctos  et 
copulatos  esse  voluit». 

2. — Peccata  venialia  dimitti  per  susceptionem  sacramenti  Eu- 
charistiae indubium  est.  Id  Patres  tradunt  cum  dicunt  per  com- 
munionem detergi  maculas,  quae  sunt  in  anima,  eamque  splendidis- 
simam fieri,  ac  totam  inflammari,  vel  Eucharistiam  appellant  coele- 
stem medicinam:  quae  utique  non  mortuo  vitam  tribuit,  sed  viventi, 
infirmo  tamen  et  languenti.  — Concilium  vero  Tridentinum  eam- 
dem doctrinam  confirmat,  dum  aperte  docet  sanctissimum  sacra- 
mentum esse  antidotum,  quo  liberamur  a culpis  quotidianis;  et 
S.  Thomas  (3.  quaest.  79.  art.  4.)  sic  optime  rationem  considerat 
huius  effectus. 

« In  hoc  sacramento  »,  ait,  « duo  possunt  considerari,  scilicet 

ipsum  sacramentum,  et  res  sacramenti.  Et  ex  utroque  apparet 
quod  hoc  sacramentum  habet  virtutem  ad  remissionem  venialium 
peccatorum.  Nam  hoc  sacramentum  sumitur  sub  specie  cibi  nu- 
trientis. Nutrimentum  autem  cibi  est  necessarium  corpori  ad  re- 
staurandum id  quod  quotidie  deperditur  per  actionem  caloris  natura- 
lis. Spiritualiter  autem  quotidie  aliquid  in  nobis  deperditur  ex  calore 
concupiscentiae  per  peccata  venialia,  quae  diminuunt  fervorem  cari- 
tatis, ut  in  secunda  parte  habitum  est,  2. 2.  q.  24.  a.  10.  Et  ideo  coni- 
petit  huic  sacramento  ut  remittat  peccata  venialia.  Unde  et  Am- 
brosius dicit  in  lib.  5.  de  sacramentis,  c.  4.  (implic.),  quod  iste 
panis  quotidianus  sumitur  in  remedium  quotidianae  infirmitatis.  Res 
autem  huius  sacramenti  est  caritas,  non  solum  quantum  ad  ha- 
bitum, sed  etiam  quantum  ad  actum,  qui  excitatur  in  hoc  sa- 
cramento, per  quem  peccata  venialia  solvuntur.  Unde  manifestum 
est,  quod  virtute  huius  sacramenti  remittuntur  peccata  venialia». 

Hic  S.  Thomas  duplicem  rationem  assignat,  cur  peccata  ve- 
nialia dimittantur  ex  susceptione  sacramenti:  — una  est,  quia 
Eucharistia  per  se,  immediate,  peccata  illa  remittit,  cum  super- 
naturaliter  effectus  operetur  in  anima,  quos  cibus  corporis  pro- 
ducit in  corpore;  — alia  ratio  est  quia  sacramentum  habet  ex  se 
vim  excitandi  actualem  caritatis  fervorem,  per  quem  peccata  ve- 
nialia remittuntur.  Nequit  ergo  attribui  S.  Thomae  sententia,  quam 
ipse  non  docuit,  nempe  per  hoc  sacramentum  non  remitti  pec- 
catum veniale,  nisi  mediante  actu  caritatis  formaliter  illi  repu- 
gnante. 

3.  — Eucharistia,  ut  est  sacramentum,  prodest  ad  remissionem 
poenae  temporalis,  quae  peccato  remisso  adhuc  debetur,  quamvis 
ex  opere  operato  remissionem  hanc  non  tribuat.  Id  communiter  te- 
nent theologi,  sequentes  doctrinam  Angelici,  qui  ait  (3.  q.  79. 
a.  5.) : « Ut  sacramentum,  habet  (Eucharistia)  effectum  duplici- 
ter: uno  modo  directe  ex  vi  sacramenti;  alio  modo  quasi  ex  quadam 
concomitantia Ex  vi  quidem  sacramenti  directe  habet  illum  ef- 

fectum ad  quem  est  institutum.  Non  est  autem  institutum  ad  sa- 
tisfaciendum, sed  ad  spiritualiter  nutriendum  per  unionem  ad 
Christum,  et  ad  membra  eius,  sicut  et  nutrimentum  unitur  nu- 
trito. Sed  quia  haec  unitas  fit  per  caritatem,  ex  cuius  fervore 
aliquis  consequitur  remissionem  non  solum  culpae,  sed  etiam 
poenae;  inde  est  quod  ex  consequenti  per  quamdam  concomitantiam 
ad  principalem  effeaum  homo  consequitur  remissionem  poenae^ 

non  quidem  totius,  sed  secundum  modum  suae  devotionis  et 
fervoris  » . 

4.  — Eucharistia  contra  tentationes  nos  roborat,  concupiscentiam 
minuit,  atque  copiosas  gratias  nobis  confert  ad  vitanda  peccata  et  ad 
omnium  virtutum  actus  exercendos,  — Eucharisticae  alimoniae  hos 
esse  effectus  Christus  ipse  patefecit.  Nam,  ut  Eucharistiae  prae- 
sentiam Christus  nobis  ostenderet,  comparationem  (loan.  6.)  in- 
ter eam  instituit  et  manna,  dicens,  antiquos  Patres  panem  quidem 
de  coelo  descendentem  manducasse,  sed  tamen  a Deo  defecisse 
et  spiritualiter  mortuos  esse;  panem  autem  vivum  a se  dandum 
praestantiorem  effectum  producturum  esse,  ut  si  quis  ex  ipso  man- 
ducaverit, 7ion  moriatur,  id  est,  per  peccatum  a Deo  non  deficiat, 
et  spiritualem  mortem  non  incurrat:  quibus  verbis  sat  luculenter 
declaratur,  per  Eucharistiam  homines  a peccatis  praeservari,  atque 
contra  carnis,  mundi  daemonisque  omnes  tentationes  ita  muniri, 
ut  bonum  certamen  certantes,  ad  immarcescibilem  gloriae  coronam 
valeant  pervenire. 

Nec  minus  diserte  eamdem  veritatem  Magister  divinus  do- 
cuit cum  diceret  in  eadem  mysterii  promissione  (v.  58.) : « Si- 
cut misit  me  vivens  Pater,  et  ego  vivo  propter  Patrem:  et  qui 
manducat  me,  et  ipse  vivet  propter  me».  — Si  ergo  vitam  su- 
pernaturalem,  divinam,  quam  nobis  Filius  Dei  promittit,  per  Eu- 
charistiam custodimus,  fovemus,  perficimus;  copiosa  auxilia  ad 
supernaturalium  virtutum  actus  exercendos,  atque  ad  pericula 
spiritualis  interitus  vitanda  per  Eucharistiam  nobis  certo  imper- 
tiri fatendum  est. 

Patres  suavissimos  hos  Eucharistiae  fructus  commemorant, 
atque  declarant.  — S.  Ignatius  Martyr  (Ep.  ad  Ephes.  num.  20.) 
Eucharistiam  nominat,  « pharmacum  immortalitatis  et  antidotum, 
ne  moriamur,  sed  semper  vivamus  in  lesu  Christo».  Clemens 
Alex.  (Paedagog.  l.  2.  p.  2.)  dicit:  « Eucharistia  bona  est  gratia 
cuius  qui  per  fidem  sunt  participes,  sanctificantur  et  corpore  et 
anima».  Tertullianus  (lib.  de  resur.  n.  8.)  ait:  «Caro  corpore 
ct  sanguine  Christi  vescitur,  ut  et  anima  de  Deo  saginetur». 
Et  ne  nimii  simus,  his  addimus  tantum  S.  Io.  Chrysostomum, 
S.  Cyrillum  Alexandrinum  et  S.Bernardum. 

Itaque  S.  Chrysostomus  (h.  46.  al.  45.  in  Io.  n.  3.)  ait:  « Ab 
illa  ergo  mensa  recedamus  tanquam  leones  ignem  spirantes,  dia- 
bolo terribiles,  cogitantes,  quod  (Christus)  sit  caput  nostrum,  et 

quantam  nobis  dilectionem  exhibuerit.  Parentes  saepe  liberos 
suos  aliis  alendos  tradunt,  ego  e contra  carnibus  illos  meis  alo, 
me  ipsum  appono:  vos  omnes  nobiles  esse  volo  et  bonam  de 
futuris  spem  adfcro.  Nam  qui  in  hac  vita  se  vobis  tradidit,  multo 
magis  in  futuro  favebit. . . . Hic  sanguis  in  vobis  regiam  floridam- 
que  exhibet  imaginem,  pulcritudinem  parit  incredibilem,  animae 
nobilitatem  marcescere  non  sinit,  dum  frequenter  irrigat  et  nutrit. 
Sanguis  enim  non  statiiii  in  nobis  fit  ex  cibo,  hic  vero  sanguis 
confestim  irrigat  animam,  et  magnam  vim  indit.  . . Hic  sanguis 
salus  animarum  nostrarum  est;  hoc  abluitur  anima,  hoc  ornatur, 

hoc  incenditur,  hic  igne  splendidiorem  mentem  nostram  reddit 

Ex  hac  mensa  fons  scaturit  fluvios  emittens  spirituales.  Ad  hunc 
fontem  eriguntur  non  salices  infructuosae,  sed  arbores  ad  ipsum 
coelum  pertingentes,  quae  fructus  semper  producunt  tempestivos, 
qui  numquam  marcescunt.  Si  quis  aestuat,  hunc  adeat  fontem, 
et  ardorem  temperet.  Nam  aestum  fugat,  et  adusta  omnia  refri- 
gerat, non  quae  e solis  ardore  aestuant,  sed  quae  igneis  sagittis 
exusta  sunt.  Supernum  enim  habet  principium  et  radicem,  unde 
et  irrigatur.  Ex  hoc  fonte  multi  rivi  manant,  quos  emittit  Para- 
cletus, Filiusque  mediator  est,  non  bidente  viam  parat,  sed  af- 
fectum nostrum  aperit.  Hic  fons  lucis  est,  veritatis  radios  dif- 
fundens ». 

S.  Cyrillus  Alexandrinus  (comm.  in  loan.  vi.  57.),  ait:  « Quare 
pie  apud  te  statuas,  recte  honesteq^ue  degere,  atque  ita  Eulogiae 
particeps  fias,  credens  eam  non  mortis  solum,  verum  etiam  mor* 
borum  nostrorum  depellendorum  vi  pollere.  Christus  enim  exi- 
stens  in  nobis  sopit  saevientem  in  nostris  membris  carnis  legem, 
et  pietatem  in  Deum  exsuscitat,  perturbationes  mortificat,  delicta, 
in  quibus  sumus,  nobis  non  imputans,  sed  potius  ut  aegrotos 
sanans.  Confractum  enim  alligat,  erigit  lapsum  ceu  bonus  pastor, 
et  qui  animam  suam  ponit  pro  ovibus  suis  ». 

S.  Bernardus  (serm.  de  coena  Domini,  n.  3.)  inquit:  « Duo 
sacramentum  (Eucharistiae)  operatur  in  nobis,  ut  videlicet  et 
sensum  minuat  in  minimis,  et  in  gravioribus  peccatis  tollat  omnino 
consensum.  Si  quis  vestrum  non  tam  saepe  modo,  non  tam  acer- 
bos sentit  iracundiae  motus,  invidiae,  luxuriae  aut  ceterorum  hu- 
iusmodi,  gratias  agat  corpori  et  sanguini  Domini,  quoniam  virtus 
sacramenti  operatur  in  eo,  et  gaudeat  quod  pessimum  ulcus  ac- 
cedat ad  sanitatem  ». 

5.  — Eucharistiam  gloriosae  corporis  resurrectionis  et  futurae  glo- 
riae pignus  tribuere  iis,  qui  eam  digne  sumpserint  in  hac  terrena 
peregrinatione,  iam  patet  ex  dictis:  sed  et  id  dignatus  est,  im- 
mensa benignitate  sua,  Christus  aperte  nobis  promittere,  dicens 
(loan.  VI.  55.):  « Qui  manducat  meam  carnem  et  bibit  meum 
sanguinem,  habet  vitam  aeternam,  et  ego  resuscitabo  eum  in 
novissimo  die  ».  — Quibus  verbis  intelligere  debemus  resurre- 
ctionem gloriosam,  et  vitam  corporis  immortalem,  non  ea  tan- 
tum ratione  huic  sacramento  attribui,  quia,  nempe,  confert  gra- 
tiam, quae  semen  est  gloriae;  id  enim  commune  esset  omnibus 
sacramentis ; — sed  quia  immortalitas  et  gloria  corporis  specia- 
les veluti  effectus  sunt  huius  sacramenti,  qui  digne  communican- 
tibus certius  et  gloriosius  conferuntur,  propter  specialem  coniun- 
ctionem,  quam  fideles,  ex  salutari  Eucharistiae  susceptione,  cum 
Christo  lesu  acquirunt. 

Christus  namque , ut  merito  adnotat  Franzelin  (de  Euch. 
p.  286.)  « ipsam  carnem  eorum  qui  digne  suscipiunt  sacramen- 
tum, tamquam  contactu  suae  sanctissimae  carnis  consecratam 
considerat  ut  carnem  suam  speciali  affinitate.  Quamvis  enim  cor- 
pora nostra,  quamdiu  per  statum  gratiae  templa  sunt  Spiritus 
Sancti,  sint  per  hoc  ipsum  membra  Christi,  de  ossibus  eius  et 
de  carne  eius,  ex  quo  tempore  ipse  naturam  nostram  per  incar- 
nationem fecit  suam  et  participavit  carni  et  sanguini  nostro 
(I.  Cor.  VI.  15-19.,  Ephes.  v.  30.;  Hebr.  ii.  14.);  haec  tamen  my- 
stica unitas  carnis  nostrae  cum  carne  Christi  suam  pleniorem 
consummationem  et  velut  sacramentalem  consecrationem  accipit 
per  coniunctionem  glorificati  corporis  et  sanguinis  eius  cum  ipsis 
corporibus  nostris,  in  qua  coniunctione  celebrantur  nuptiae  Agni 
cum  sponsa  sua  Ecclesia  adhuc  peregrinante  in  membris  singulis, 
quae  iucundiores  et  plenioris  unitionis  solum  celebrabuntur  in 
patria  (Cf.  Apoc.  xxi.  2.  3.)  ». 

Hinc  Patres  Eucharistiam  celebrant  ut  semen  quoddam  im- 
mortalitatis, quod  in  carne  nostra  corruptibili  deponitur,  et  in 
ea  crescit,  eamque  veluti  in  incorruptibilem  substantiam  trans- 
mutat et  in  futura  resurrectione  « configuratam  corpori  claritatis 
Christi»  gloria  coronat. 

Magnifice  rem  declarat  S.  Cyr.  Alex,  (in  Io.  1. 4.  Migne  p.  578.): 
« Itaque  (Christus)  non  solo  verbo  mortuos  excitari  vult , sed 
ut  ostendat  vivificum  esse  suum  corpus,  ut  iam  antea  diximus. 

mortuos  tangit,  et  per  ipsum  vitam  iam  corruptis  immittit.  Quod 
si  solo  tactu  sanctae  carnis  id  quod  corruptum  est  vivificatur^ 
quomodo  vivificam  illam  eulogiam  non  uberiorem  consequemur, 
cum  eam  quoque  degustabimus?  In  suum  enim  ipsius  bonum, 
hoc  est  immortalitatem,  nos  qui  participes  eius  fuerimus,  omnino 
transformabit.  Neque  vero  eam  ob  rem  mirari  velis,  aut  ludaeo- 
rum  more  apud  te,  quomodo,  quaerere:  sed  cogita  potius,  aquam 
natura  sua  frigidam  esse,  sed  in  lebetem  infusam,  cum  igni  ad- 
mota fuerit,  tum  suae  propemodum  naturae  immemorem,  in  po- 
tioris  virtutem  migrare : eodem  quoque  modo  nos,  licet  ob  carnis 
naturam  corruptibiles  simus,  verumtamen,  mixtione  verae  vitae, 
deposita  nostra  infirmitate,  ad  id  quod  proprium  illius  est,  re- 
formari, id  est,  vitam.  Oportebat  enim,  oportebat  non  solum  per 
Sanctum  Spiritum  in  vitae  novitatem  animam  reformari,  sed  et 
crassum  ac  terrenum  corpus  hoc  crassiore  et  cognata  participa- 
tione sanctificari,  et  ad  incorruptionem  vocari  ». 


I.  — De  Sacramentis. 

PARS  TERTIA 


DE  EUCHARISTIA  PROUT  EST  SACRIFICIUM 


ARTICULUS  PRIMUS 
De  sacrificio  generatim  inspecto. 

Tertiam  huius  tractatus  partem  aggredientes,  quae  spectat 
Eucharistiam  ut  est  sacrificium,  nonnulla  de  sacrificio  generatim 
attingere  opportunum  esse  ducimus. 

Itaque,  sacrificii  nomen,  a sacro  faciendo  derivatum,  duplici- 
ter usurpari  potest,  lata  nempe  et  stricte  sumpta  significatione. 
Lato  sensu  sacrificium  vocatur  quodcumque  opus,  immo  jquili- 
bet  actus  sive  internus,  sive  externus  elicitus  in  honorem  Dei. 
Ita  S.  Aug.,  in  opere  de  Civitate  Dei  (1.  lo.  c.  ^.):  «Verum  sa- 
crificium», inquit,  «est  omne  opus  quod  agitur,  ut  sancta  so 
cietate  inhaereamus  Deo»;  et  S.  Thomas  (3.  qu.  22.  a.  2.)  ait: 
« Omne  illud  quod  Deo  exhibetur  ad  hoc  ut  Spiritus  hominis 
feratur  in  Deum  potest  dici  sacrificium  y> , 

Hoc  sensu  pluribus  in  locis  Sacrae  Litterae  loquuntur.  In 
Ps.  XLix.  14.  legitur:  «Immola  Deo  sacrificium  laudis».  Et  Ps.  l. 
19.:  «Sacrificium  Deo  spiritus  contribulatus».  In  libro  Eccle- 
siastici (xxxv.  2.) : « Sacrificium  salutare  est  attendere  mandatis, 
et  discedere  ab  omni  iniquitate»;  et  (vers.  4.):  «Qui  facit  mi- 
sericordiam offert  sacrificium  ».  — Confer  Sap.  iii.  ^.;  ad  Rom.  xu. 
I.;  ad  Heb.  xiii.  16. 

Stricto  autem  sensu  sacrificium  est  specialis  et  praecipuus  reli- 
gionis actus,  a ceteris  aliis  plane  distinctus : — quare  falsa  prorsus 

censenda  est  definitio  sacrificii  proprie  dicti,  quae  a Philippo 
Melancthone  in  defensione  Confessionis  Augustanae  proponeba- 
tur, nimirum : « Est  coeremonia  vel  opus  quod  nos  Deo  reddi- 
mus, ut  eum  honore  aflSciamus  )>;  — falsum  est  assertum  Calvini 
(lib.  4.  Inst.  cap.  i8.):  «Nos  perpetuo  Scripturae  usu  sacrificium 
appellari  scimus ....  quidquid  omnino  Deo  offertur  » . 

Et  re  quidem  vera,  facile  ostenditur  tum  ex  communi  homi- 
num consensu,  tum  ex  Sacris  Litteris,  praeter  generalem  et  latis- 
simam significationem,  qua  sacrificium  vocamus  omne  opus 
bonum  in  Dei  honorem  exhibitum ; alteram  esse  stricte  sumptam,, 
specialem  et  unius  boni  operis  tantum  propriam,  secundum 
quam  sacrificium  nominamus,  atque  illud  ab  aliis  religionis  acti- 
bus plane  discernimus. 

^zms\  communem  hominum  consensum  attendimus,  nulla  umquam 
gens  tam  barbara  inventa  est,  quae  non  habuerit  distinctum  a ceteris 
quemdam  actum  religiosum,  praecipuum,  publicum,  ad  placandum 
Numen;  simulque  non  habuerit  ministros  specialiter  deputatos, 
quibus  solis  potestas  tribuebatur  illum  religionis  actum  perficiendi. 
Porro  et  hi  sacerdotes  appellati  fuerunt,  et  actus  ille  religionis 
praecipuus  sacrificium. 

Si  vero  Sacras  Litteras  consulamus  clarissime  inveniemus  sa- 
crificium proprie  et  stricte  dictum  ab  aliis  distinctum,  quae  late 
et  minus  proprie  sacrificia  vocant. 

Etenim  i.  — Scripturae  multarum  virtutum  actus  sacrificiis 
opponunt;  sed  quae  opponuntur,  procul  dubio  distinguuntur: 
ergo  Scriptura  sacrificium  proprie  dictum  distinguit  ab  aliis  re- 
ligionis actibus,  quos  etiam,  sed  minus  proprie,  sacrificia  appellat. 
Minor  est  patens,  et  Maior  constat  ex  Scripturis,  ubi,  ex.  gr. 
Osee.  VI.  6,  legimus:  «Misericordiam  volui  et  non  sacrificium»; 
et  in  I.  Reg.  xv.  22.:  «Melior  est  obedientia  quam  victimae». — 
Dicant  adversarii  quomodo  Deus  velle  posset  misericordiam  et 
non  sacrificium  si  ipsa  misericordia  est  verum  et  proprie  dictum 
sacrificium ; quomodo  melior  sit  obedientia  quam  victimae,  si  ipsa 
obedientia  vere  ac  proprie  victima  est? 

2.  Si  omne  opus  bonum  in  honorem  Dei  peractum  esset,  ut 
adversarii  contendunt,  iuxta  Scripturas,  verum  et  proprie  dictum 
sacrificium  id  in  sola  operantis  actione  consistere  posset,  adeo  ut 
qui  voce  psallit,  aut  genua  flectit,  aut  alia  huiusmodi  operare- 
tur, verum  et  proprie  sumptum  sacrificium  offerret.  — Sed  iuxta 

Scripturas  verum  sacrificium  in  sola  operantis  actione  consistere 
non  potest;  nam  ad  illud  perficiendum  res  aliqua  requiritur  ex- 
terna ac  sensibilis,  et  quidem  aliquo  modo,  ut  inferius  declara- 
bitur, immutanda  per  sacrificium.  Ergo.  — Minor  probatur  ex 
Genesis  xxii.  7.  « Ecce  ignis  et  ligna»,  dicebat  Isaac  Abrahamo 
patri  suo  « ubi  est  victima  holocausti } » — Et  Paulus  Apostolus 
apertissime  in  Ep.  ad  Heb.  viii.  3.,  ait:  «Omnis  enim  Pontifex 
ad  offerendum  munera,  et  hostias  constituitur:  unde  necesse  est 
et  hunc  habere  aliquid,  quod  offerat 

3.  Insuper,  bona  opera  perficere,  actus  virtutum  elicere,  omnes 
valent  et  debent;  ac  proinde  si  quibuslibet  operibus  bonis,  si  quo- 
cumque virtutis  actu  verum  et  proprium  offerretur  Deo  sacrificium, 
omnes  hoc  sacrificium  offerre  Deo  possent,  immo  et  tenerentur.  — 
Atqui  ex  sacris  litteris  contrarium  evidenter  constat.  Ergo. 

Minor  multipliciter  comprobatur.  — Populo  ludaico  semel 
constituto,  una  sola  tribus  speciali  modo  Deo  consecratur,  et  ex 
hac  tribu,  una  tantum  familia,  quae  sola  sacrificia  offerret.  Nu- 
meri iii.  3.:  «Haec  nomina  filiorum  Aaron  sacerdotum,  qui  un- 
cti sunt,  et  quorum  repletae  et  consecratae  manus  ut  sacerdotio 
fungerentur».  — Si  alii  in  hoc  ministerium  se  ingerebant,  iam 
non  actus  cultus  Deo  offerebant,  sed  iram  Dei  vindicem  super 
se  provocabant.  Leviticus  xvii.  8.  9. : « Et  ad  ipsos  dices : Homo 
de  domo  Israel,  et  de  advenis,  qui  peregrinantur  apud  vos,  qui 
obtulerit  holocaustum,  sive  victimam,  et  ad  ostium  tabernaculi 
testimonii  non  adduxerit  eam,  et  offeratur  Domino,  interibit  de  po- 
pulo suo».  — Quin  de  Saul  dicam,  qui  eo  quod  sacrificium 
Deo  obtulerit  absente  sacerdote,  reiectus  a Deo  fuit  et  regno 
privatus  (I.  Regum  xiii.  9-13.);  Ozias  rex,  cum  non  esset  sacer- 
dos et  tamen  sacrificium  offerre  voluerit,  a Deo  lepra,  ut  omni- 
bus esset  ad  exemplum,  percussus  fuit.  II.  Parahp.  xxvi.  1^-19.: 
« Sed  cum  roboratus  esset,  elevatum  est  cor  eius  in  interitum 
suum,  et  neglexit  Dominum  Deum  suum;  ingressusque  templum 
Domini,  adolere  voluit  incensum  super  altare  thymiamatis.  Sta- 
timque  ingressus  post  eum  Azarias  sacerdos,  et  cum  eo  sacer- 
dotes Domini  octoginta,  viri  fortissimi,  restiterunt  regi,  atque 
dixerunt : Non  est  tui  officii,  Ozia,  ut  adoleas  incensum  Domino, 
sed  sacerdotum^  hoc  est,  filiorum  Aaron,  qui  consecrati  sunt 
ad  huiuscemodi  ministerium : egredere  de  sanctuario,  ne  contem- 
pseris, quia  non  reputabitur  tibi  in  gloriam  hoc  a Domino  Deo. 

Iratusque  Ozias,  tenens  in  manu  thuribulum,  ut  adoleret  incen- 
sum, minabatur  sacerdotibus.  Statimque  orta  est  lepra  in  fronte 
eius  coram  sacerdotibus  in  domo  Domini  super  altare  thymia- 
matis».— Quare  Apostolus  absolute  pioclamat,  (Heb.  v.  1-4.): 
« Omnis  namque  Pontifex  ex  hominibus  assumptus,  pro  homi- 
nibus constituitur  in  iis  quae  sunt  ad  Deum,  ut  offerat  dona  et 
sacrificia  pro  peccatis  ....  Nec  quisquam  sumit  sibi  honorem, 
sed  qui  vocatur  a Deo,  tamquam  Aaron». 

Maneat  igitur  certissime  demonstratum,  sacrificium,  proprie 
dictum,  esse  a quovis  alio  religionis  actu  distinctum,  qui  non- 
nisi lato  sensu  sacrificium  appellari  potest.  Hanc  ob  causam  vc- 
riirn  et  proprie  dictum  sacrificium  sine  addito  nominatur,  dum  alii 
religionis  actus,  immo  virtutum  omnium  actus,  sive  externi,  sive 
interni,  qui  in  gloriam  Dei  perficiuntur,  etsi  sacrificia  etiam  vo- 
centur, additum  tamen  accipiant  ut  a vero  sacrificio  distinguantur, 
et  in  seipsis  determinentur:  dicuntur  enim  sacrificia  laudis,  sa- 
crificia spiritus  contribulatus,  hostiae  vociferationis,  spirituales  ho- 
stiae. 

Sed  iam  ulterius  procedentes,  inquiramus  oportet  quid  sacri- 
ficium proprie  dictum  essentialiter  constituat,  ac  proinde  quo- 
modo definiri  debeat.^  — Hanc  autem  quaestionem  ut  rite  solva- 
mus, distinguere  in  primis  debemus  illud  quod  est  de  primaria 
ratione,  seu  de  essentia  omnis  sacrificii  proprie  dicti,  ab  eo  quod 
de  facto  in  omni  vero  sacrificio  invenitur  post  lapsum  Adae. 

Si  primum  inquirimus,  sacrificium  definiri  potest:  a Oblatio 
rei  sensibilis  soli  Deo  facta,  per  realem  vel  aequivalentem  de- 
structionem eiusdem  rei  et  in  signum  legitime  institutum  ad 
supremum  Dei  in  nos  dominium  recognoscendum».  Illis  verbis 
« oblatio  rei  sensibilis  Deo  soli  facta  » genus  proximum  sacrificii 
significatur;  — aliis  vero  verbis  differentia  specifica  exprimitur, 
qua  sacrificium  proprie  dictum  ab  aliis  oblationibus  Deo  factis 
distingui  debet. 

Et  sane,  quod  ad  genus  proximum  attinet,  dum  dicimus  sacri- 
ficium esse  «oblationem  rei  sensibilis  soli  Deo  factam»,  eo  ipso 
dicimus:  — i.  illud  esse  actum  religionis,  seu  pertinentem  ad 
Dei  cultum,  ac  proinde  determinamus  cuiusnam  cultus  sit  actus; 
significamus,  nempe,  non  civilis  cultus,  non  cultus  religiosus  in- 
ferioris ordinis,  seu  duliae,  aut  hyperduliae  propter  supernaturalem 

quidem,  at  creatam  tamen  excellentiam;  sed  actum  esse  latriae,  ^ ^ 

quae  nonnisi  Deo  debetur  propter  increatam,  et  infinitam  eius 
excellentiam : — 2.  sacrificium  esse  actum  cultus  erga  Deum,  non  y 
internum  tantum,  sed  externum : 3.  sacrificium  distinguimus  ab  f ^ 

omnibus  actibus  cultus  externi  erga  Deum,  qui  in  sola  operant 
tis  actione  consistunt,  ut  est,  ex.  gr.,  adoratio  externa. 

Verum  haec  verba:  «Oblatio  rei  sensibilis  soli  Deo  facta», 
non  sufiiciunt  ad  sacrificium  definiendum,  nam  per  ea  non  di- 
stingueretur sacrificium  ab  aliis  oblationibus,  quae  soli  Deo  uti- 
que offerebantur,  et  tamen  sacrificia  non  erant.  . . 

Ratio,  ergo,  specifica  saprificii  in  hoc  est,  quod  offeratur  ad 
a^nitioneni^  supfemi  Dei  Jominii  in  nos,  idest,  in  pitam^  et  mortem. 
i^q^ram : — et  hac  ratione  sacrificium  proprie  dictum  ab  oblatio- 
nibus distinguimus,  quae  significabant  Dei  dominium  in  res  omnes 
in  potestate  nostra  positas,  non  autem  formaliter  dominium  Dei 
in  nos  ipsos  et  in  vitam  nostram.  Per  simplicem  oblationem  agno- 
scimus dominium  Dei  universale,  et  ideo  res  aliquas  Deo  offe- 
rimus, ut  denotemus  earum  et  reliquarum  omnium,  quas  possi- 
demus, ipsum  potius  quam  nos  dominum  esse: per 
vero,  proprie  dictum,  agnoscimus  Deum  esse  auctorem  vitae  et 
mortis,  cuius  placitu  omnes  res  sunt,  ac  in  esse  conservantur; 
et  ideo,  in  sacrificio,  realiter  vel  aequivalenter  destruimus  rem, 
quam  Deo  offerimus,  ut  significemus  vitam  nostram  ab  eius  nutu 
ita  pendere,  nosque  pro  nutu  voluntatis  divinae  ita  destrui 
posse,  sicut  res  oblata  in  sacrificium  immutatur  a nobis. 

Ab  hac  significatione  sacrificii  aliena  profecto  non  est  altera, 
quam  Cardinalis  de  Lugo  his  verbis  proposuit : — « Mihi  semper 
placuit  ratio»,  inquit  % «quam  insinuavit  Eusebius  libro  i.  de 
Demonstrat,  capite  ult.  dicens:  ‘Hominem  debere  vitam  suam 
Deo  in  sacrificio;  quia  tamen  hoc  non  expedit,  ideo  lege  natu- 
rae introductum  fuisse,  ut  in  sacrificium  animale,  vel  aliquid 
eiusmodi  commutaretur’.  Quasi  dicat,  sacrificium  esse  protesta- 
tionem, qua  homo  profitetur  se  habere  totum  suum  esse  a Deo,  et 
ideo  dignum  esse  Deum,  in  cuius  honorem  et  cultum  idem  esse  et 
eadem  vita  consumatur  et  destruatur;  quod  quia  regulariter  non  licet, 
offertur,  pro  vita  propria,  vita  seu.  enti tas  alterius  rei,  protestando 
eodem  modo  nostram  vitam  oblaturos,  si  liceret  et  oporteret». 


* De  Euch.  disp.  19.  sect.  i.  n.  5. 

In  definitione  diximus  sacrificium  offerri  Deo  ad  agnitionem 
^ supremi  eius  dominii  in  nos ; addidimus  tamen  id  fieri  btr  si- 
anfim  imtitutum.  Ratio  est  quia  sacrificium  est  signum  ad 

placitum  ad  significandum,  per  destructionem  rei  sacrificatae,  su- 
premum in  nos  dominium  Dei;  et  quamvis  destructio  ipsa  rei 
habeat  secundum  se  quamdam  congruitatem  ad  illud  significandum, 
non  est  tamen  huiusmodi  dominium  Dei  profitendum  signum  na- 
turale, sed  indifferens  ad  significandum  hoc  vel  aliud ; ac  proinde 
debet  a legitima  auctoritate  assumi,  ut  huiuscemodi  protestatioms 
determinatam  significationem  habeat.  «Sicut  vox  homoy>,  merito 
Card.  de  Lugo  (1.  c.  n.  ii.)  animadvertit,  «non  potest  privata 
alicuius  voluntate  accipere  vim  significandi  hominem,  sed  ne- 
cessaria est  ad  hoc  institutio  communis,  vel  alicuius  habentis 
plusquam  privatam  auctoritatem : sic  occisio  ovis,  e.  g.  non  vi- 
detur posse  fieri  signum  sufficienter  significans  talem,  vel  talem 
reverentiam,  ex  sola  unius  vel  alterius  privata  voluntate.  Nam 
si  aliquis  nunc  vellet  abscindere  arborem,  vel  putare  vites,  ut 
significaret  per  illam  destructionem  idem  quod  significatur  per 
occisionem  ovis,  nemo  diceret  illum  vere  et  realiter  sacrificare; 
quia  illa  abscissio  arboris  non  est  assumpta  publice  ad  hoc  si- 
gnificandum sicut  occisio  ovis : non  ergo  potest  reperiri  vera  . . . 
ratio  sacrificii  sine  auctoritate  publica  illud  instituentis,  quia  sa- 
crificium   est  signum  humanum  politicum,  et  in  ordine  ad 

commercium  humanum,  sicut  voces,  quo  homo  significet  suam 
protestationem,  etc.  et  per  consequens  debet  uti  signo  habente 
ex  institutione  publicam  vim  et  potestatem  significandi». 

Haec  autem,  quae  clare  ostendunt  necessitatem  legitimae  in- 
stitutionis ad  verum  sacrificium  constituendum,  homines  spectant 
in  quadam  societate,  saltem  domestica  et  patriarchali  coaduna- 
tos: nam,  si  supponerentur  homines  omnino  solitariam  vitam 
agentes,  et  nulli  societati  politicae  tamquam  membra  adhaerentes, 
possent,  ut  videtur,  auctoritate  privata  eligere  signum  protesta- 
tivum  divini  dominii  in  vitam  et  in  mortem,  quodque  veri  et 
proprie  dicti  sacrificii  rationem  haberet. 

Ex  hucusque  adnotatis  facile  deducitur : 

1.  — De  essentia  sacrificii  esse  realem,  vel  aequivalentem  de- 
structionem rei,  quae  Deo  offertur  ad  agnoscendum  supremum 
eius  dominium  in  vitam  et  mortem  nostram. 

2.  — Non  esse  de  essentia  sacrificii,  quod  fiat  per  destructio- 

nem  rei  qiuic  nobis  substituatur;  essentia  enim  sacrificii  omnino 
salvaretur,  si  vita  nostra  sacrificaretur,  supposito  quod  liceret  et 
expediret. 

3.  — Sacrificium  in  genere  esse  de  lege  naturae,  quia  lumine 
ipso  naturali  homines  inclinantur  ad  assumenda  signa  quaedam 
congrua  in  recognitionem  supremi  Dei  dominii  in  nos ; quae  ta- 
men signa  a publica  auctoritate  determinari  deberent,  ut  pro 
hominibus  in  societate  constitutis  vera  et  proprie  dicta  sacrificia 
forent.  Cf.  S.  Th.  2.  2.  q.  85.  a.  i. 

4.  — Sacrificium  oblatum  Deo  falso  veram  proprie  dicti  sa- 
crificii rationem  habere.  Nec  valet,  quod  obiici  posset,  nempe 
sacrificium  esse  signum  significans  excellentiam  Dei  cui  offertur: 
ergo  si  haec  excellentia  non  inveniatur  in  eo  cui  offertur,  non 
erit  verum  signum,  sed  falsum.  Hanc  difficultatem  optime  sol- 
vit Cardinalis  de  Lugo  (loc.  cit.  nu.  13.)  dicens:  «Respondeo 
distinguendo  consequens:  non  erit  verum  veritate  transcendentali 
et  essentiali,  nego;  non  erit  verum  veritate  formali,  concedo. 
Aliud  enim  est,  quod  sit  verum  signum,  idest,  habens  ea  quae 
vere  requiruntur  ad  significandum;  aliud,  quod  significet  vere, 
id  est,  ea,  quae  significat,  ita  sint  a parte  rei;  potest  enim  ali- 
quid esse  vere  et  essentialiter  signum,  et  tamen  significare  ali- 
quid falsum,  sicut  hae  voces ; Antichristus  existit,  vere  significant 
Antichristum  existere:  alioquin  vere  non  esset  propositio;  sed 
tamen  est  propositio  falsa;  quia  id  quod  significant  non  ita  se 
habet  a parte  rei.  Ita  sacrificium  vere  significat  illum,  cui  offer- 
tur, habere  excellentiam;  si  tamen  illa  excellentia  non  sit  prout 
significatur,  significabitur  falso.  Habet  igitur  tunc  sacrificium  ve- 
ritatem transcendentalcm  et  essentialem  sacrificii;  non  tamen 
veritatem  formalem,  quae  consistit  in  conformitate  cum  re  si- 
significata  ». 

5.  — Demum  ex  principiis  antea  declaratis  deducitur  mortem 
martyrum  non  fuisse  proprie  dictum  sacrificium : quia  etsi,  quoad 
martyrum  intentionem  attinet,  mors  illa  fuerit  in  cultum  Dei,  et 
ad  protestationem  divini  dominii  in  vitam  ac  mortem;  attamen 
in  signum  ex  legitima  auctoritate  instituta  non  fuerat.  — E con- 
tra mors  Christi  ideo  verum  potuit  esse  sacrificium,  quia  ex  in- 
stitutione divina  potuit  illam  divinam  excellentiam  atque  pote- 
statem significare:  — et  similiter  sacrificium  eucharisticum  ex  pu- 
blica Christi  institutione  hanc  accepit  significationem. 

Hucusque  declaravimus,  quae  essentialiter  sacrificium  consti- 
tuunt : — at  si  sacrificia  spectamus,  quae  in  statu  naturae  lapsae 
offeruntur,  praeter  ea,  quae  dicta  sunt,  agnitionem  involvunt  cul- 
pae ex  parte  hominis,  et  necessariae  expiationis  ad  placandum 
Deum  offensum. 

Porro,  notae,  quas  sacrificio  proprie  dicto  competere  diximus, 
quasque  aliis  religionis  actibus  non  convenire  manifestum  est,  in- 
veniuntur clarissimae  in  omnibus  proprii  nominis  sacrificiis,  tum 
apud  ethnicos,  tum  apud  populum  Dei  electum. 

Etenim  i.  apud  ethnicos,  constata)  sacrificium  semper  habi- 
'tum  fuisse  ut  actum  supremi  cultus  oblatum  eis,  quos  gentiles 
finxerant  sibi  deos.  « Quis  sacrificandum  censuit » , ait  S.  Aug. 
(de  Civ.  Dei,  1.  10.  c.  4.),  «nisi  ei,  quem  Deum  aut  scivit,  aut 
putavit,  aut  finxit?»  — h)  Sacrificium  semper  agnitum  fuisse  ut 
publica  auctoritate  institutum  ad  significandum,  per  destructio- 
nem victimae,  dominium  Numinis  in  vitam  et  mortem  hominis, 
necnon  necessitatem  placandi  numen  offensu^  \ Latinus  vates  id 
pulchre  expressit,  dicens: 

« Cor  pro  corde  precor,  pro  fibris  sumite  fibras 
Hanc  animam  vobis  pro  meliore  damus». 

Ov.  Fast.  VI.  161. 

2.  Apud  populum,  qui  verum  Deum  colebat,  sacrificium  fuisse 
oblatum  in  agnitionem  supremi  eius  in  nos  dominii  et  ad  si- 
gnificandum nos  esse  peccato  obnoxios,  mortis  reos,  ac  necessa- 
riam indigere  delicti  expiationem,  patet  ex  tota  historia  Veteris 
Testamenti.  — lam  inde  ab  originibus  humani  generis,  cum  pa- 
triarchae, ait  Eusebius  « divino  Spiritu  illustrati  viderent,  ma- 
gno sibi  opus  esse  obsequio  ad  suorum  humanorum  delictorum 
purgationem,  pretium  pro  salute  sua  ei,  qui  vitam  atque  animam 
praebuisset,  se  debere  putabant.  Sed  cum  nihil  praestantius  aut 
pretiosius  anima  sua  haberent,  quod  dicarent,  pro  hac  interim 
brutorum  animalium  vitam  offerebant,  pro  sua  anima  sacrificia 
suae  vitae  vicaria  (avTtvI^uj^a)  offerentes». 

* Non  est  opus  ut  exemplis  confirmemus  quod  hic  affirmamus  de  natura 
sacrificiorum  apud  gentiles.  Huic  rei  notissimae  testimonium  reddidit  ipse  Vol- 
taire,  inquiens : ir  De  tant  de  religions  differentes,  il  n’en  est  aucune  qui  n’ait 
pour  but  Principal  les  expiations.  L’homme  a toujours  senti  qu’il  avait  besoin 
de  ciemencc.  — Voltaire,  essai  sur  le  moeurs  ch.  120. 

• Demonst.  evang.  1.  i.  c.  10. 

In  lege  vero  Mosaica,  sacrificia  primaria,  ut  erant  sacrificia 
animalium,  offerebantur  Deo  effusione  sanguinis,  et  consumptione 
per  ignem;  sacrificia  vero  incruenta,  quae  subordinata  cruentis 
erant,  eisque  veluti  adi  uncta,  destructione  etiam  rei  oblatae  offe- 
rebantur. Nec  a sacrificiis  proprie  dictis  excipi  debet,  ut  conclu- 
dunt nonnulli  doctores,  oblatio  panum  propositionis;  nam  et  hi 
etiam  In  gloriam  Dei,  et  eadem  significatione  ac  cetera  proprie 
dicta  sacrificia  destruebantur.  Etenim  quoad  illos  panes,  hic  erat 
ritus  oblationis  praescriptus  a Domino  (Lev.  xxiv.  5-9.) : « Ac- 
cipies quoque  similam,  et  jcoques  ex  ea  duodecim  panes,  qui  sin- 
guli habebunt  duas  decimas,  quorum  senos  altrinsecus  super  men- 
sam purissimam  coram  Domino  statues : et  pones  super  eos  thus 
lucidissimum,  ut  sit  panis  in  monimentum  oblationis  Domini.  Per 
singula  sabbata  mutabuntur  coram  Domino  suscepti  a filiis  Israel 
foedere  sempiterno:  eruntque  Aaron  et  filiorum  eius,  ut  come- 
dant eos  in  loco  sancto : quia  Sanctum  Sanctorum  est  de  sacri- 
ficiis Domini  iure  perpetuo».  — Ex  quo  ritu  constat  panes  pro- 
positionis, — qui  cum  thure  superposito  sicut  unum  considerari 
debet,  — non  minus  quam  cetera  sacrificia  fuisse  destructos  in 
honorem  Dei,  cum  singulis  sabbatis  et  thus  panibus  impositum 
in  altari  aureo  cremabatur,  et  panes  ipsi  manducatione  sacra  ad 
destructionem  rei  Deo  consecratae  consumebantur,  — « eruntque 
Aaron  et  filiorum  eius , ut  comedant  eos,  in  loco  sancto : quia 
Sanctum  sanctorum  est  de  sacrificiis  Domini  iure  perpetuo». 

In  iisdem  sacrificiis  Mosaicis,  ad  significandam  pro  nobis  sub- 
stitutionem victimae,  ritus  impositionis  manus  super  caput  eius- 
dem victimae  adhibebatur.  In  libro  Lev.  i.  3.  4.  legimus : « Si  ho- 
locaustum fuerit  eius  oblatio,  ac  de  armento:  masculum  imma- 
culatum offeret  ad  ostium  tabernaculi  testimonii,  ad  placandum 
sibi  Dominum:  ponetque  manum  super  caput  hostiae,  et  acce- 
ptabilis  erit,  atque  in  expiationem  eius  proficiens».  Et  eodem 
modo  pro  aliis  sacrificiis  ritus  ille  describitur  Lev.  iii.  2.  8.  13.; 
IV.  4.  15.  24.  29.  33.  etc. 

Apertissime  vero  haec  ratio  substitutionis  pro  nobis  victimae, 
quae  Deo  offertur,  declaratur  in  ritibus  descriptis  Lev.  xvi.  Ibi 
statuitur  quando  et  quomodo  sacerdos  potuerit  ingredi  Sanctua- 
rium, ipsum  mundare  una  cum  tabernaculo  et  altari,  et  celebrare 
festum  expiationis:  et  ibi  (vv.  20-23.)  legitur:  « Postquam  emun- 
daverit sanctuarium,  et  tabernaculum,  et  altare,  tunc  offerat  hir- 

cum  viventem:  et  posita  utraque  manu  super  caput  eius,  confi- 
teatur omnes  iniquitates  filiorum  Israel,  et  universa  delicta  atque 
peccata  eorum:  quae  imprecans  capiti  eius,  emittet  illum  per  ho- 
minem paratum,  in  desertum.  Cumque  portaverit  hircus  omnes 
iniquitates  eorum  in  terram  solitariam,  et  dimissus  fuerit  in  de- 
serto, revertetur  Aaron  in  tabernaculum  testimonii». 

Itaque  sacrificia  omnia  V.  L.  notas  essentiales  exhibent,  quas 
pro  vero  et  proprie  dicto  sacrificio  superius  descripsimus,  nempe 
oblationes  semper  fuerunt  Deo  factae,  iuxta  legitimam  institutio- 
nem, ad  recognoscendum,  per  realem  aut  saltem  aequivalentem 
rei  oblatae  destructionem,  supremum  Dei  in  nos  dominium,  de- 
bitum a nobis  per  culpam  contractum  erga  divinam  iustitiam,  et 
necessariam  nobis  expiationem. 

In  hac  autem  sacrificiorum  omnium  significatione  continetur, 
ut  patet.  Dei  adoratio  et  quidem  perfectissima;  ideoque  in  Scri- 
pturis nomine  adorationis  simpliciter,  sacrificium  designatur.  Con- 
fer Gen.  XXII.  5.;  L Reg.  i.  3.;  loan.  iv.  20.  et  seqq.  — Praeterea 
in  omnibus  illis  sacrificiis  continetur  etiam  significatio  grati  animi 
erga  Deum,  expressio  poenitentiae  ad  obtinendam  peccati  commissi 
remissionem,  et  protestatio  indigentiae  nostrae,  propter  quam  di- 
vinum imploratur  auxilium.  Sacrificia  ergo  illa  erant  laudis,  gra- 
tiarum actionis  et  petitionis,  seu  in  se  continebant  rationem  sa- 
crificii latreutici,  eucharistici,  propitiatorii  et  impetratorii,  modo  ta- 
men una,  modo  altera  ex  his  ratione  praevalente,  secundum  spe- 
cialem finem  propter  quem  sacrificium  ofierebatur. 

Quare  S.  Thomas,  hunc  varium  finem  spectans  sacrificiorum 
distinguit  (i.  2.  q.  102.  a.  3.  ad  8.)  in  lege  veteri,  — holocaustum, 
sacrificio  pro  peccato  et  hostiam  pacificam,  «Triplex  erat»,  inquit, 
«sacrificiorum  genus:  quoddam  erat  quod  totum  comburebatur; 
et  hoc  dicebatur  holocaustum , quasi  totum  incensum,  Huiusmodi 
enim  sacrificium  offerebatur  Deo  specialiter  ad  reverentiam  ma- 
iestatis  ipsius  et  amorem  bonitatis  eius;  et  conveniebat  perfectio- 
nis statui  in  impletione  consiliorum;  et  ideo  totum  combureba- 
tur, ut,  sicut  totum  animal  resolutum  in  vaporem  sursum  ascen- 
debat, ita  etiam  significaretur  totum  hominem  et  omnia,  quae 
ipsius  sunt.  Dei  dominio  esse  subiecta,  et  ei  esse  offerenda.  — 
Aliud  autem  erat  sacrificium  pro  peccato,  quod  offerebatur  Deo  ex 
necessitate  remissionis  peccati;  et  conveniebat  statui  poenitentium 
in  satisfactione  peccatorum;  quod  dividebatur  in  duas  partes: 

nam  una  pars  eius  comburebatur,  altera  vero  cedebat  in  usum 
sacerdotum,  ad  significandum  quod  expiatio  peccatorum  fit  a Deo 
per  ministerium  sacerdotum ; nisi  quando  offerebatur  sacrificium 
pro  peccato  totius  populi,  vel  specialiter  pro  peccato  sacerdotis; 
tunc  enim  totum  comburebatur.  Non  enim  debebant  in  usum  sa- 
cerdotum venire  ea  quae  pro  peccato  eorum  offerebantur,  ut  nihil 
peccati  in  eis  remaneret;  et  quia  hoc  non  esset  satisfactio  pro 
peccato.  Si  enim  cederet  in  usum  eorum  pro  quorum  peccatis 
offerebatur,  idem  esse  videretur  ac  si  non  offerretur.  — Tertium 
vero  sacrificium  vocabatur  hostia  pacifica,  quae  offerebatur  Deo 
vel  pro  gratiarum  actiore,  vel  pro  salute  et  prosperitate  offeren- 
tium, ex  debito  beneficii,  vel  accipiendi,  vel  accepti ; et  convenit 
statui  proficientium  in  impletione  mandatorum.  Et  ista  divideba- 
tur in  tres  partes : nam  una  pars  incendebatur  ad  honorem  Dei, 
alia  pars  cedebat  in  usum  sacerdotum,  tertia  vero  pars  in  usum 
offerentium,  ad  significandum,  quod  salus  hominis  procedit  a Deo 
dirigentibus  ministris  Dei,  et  cooperantibus  ipsis  hominibus,  qui 
salvantur.  Hoc  autem  generaliter  observabatur,  quod  sanguis  et 
adeps  non  veniebant  neque  in  usum  sacerdotum,  neque  in  usum 
offerentium;  sed  sanguis  effundebatur  ad  crepidinem  altaris  in 
honorem  Dei,  adeps  vero  adurebatur  in  igne.  Cuius  ratio  una 
quidem  fuit  ad  excludendam  idololatriam. . . Secunda  ratio  ad  in- 
formationem humanae  vitae. . . T ertia  vero  ratio  est  propter  reve- 
rentiam divinam — et  ideo  ut  ostenderetur,  quod  a Deo  nobis 
est  et  vita,  et  omnis  bonorum  sufficientia,  ad  honorem  Dei  effun- 
debatur sanguis,  et  adurebatur  adeps.  Quarta  ratio  est,  quia  per 
hoc  figurabatilt  effusio  sanguinis  Christi;  et  pinguedo  caritatis 
eius,  per  quam  se  obtulit  Deo  pro  nobis». 


ARTICULUS  SECUNDUS 

De  ratione  typica  saGrificiorum  Veteris  Testamenti, 
et  de  cruento  sacrificio  Christi  in  cruce. 

Ultima  verba  S.  Thomae , quae  in  fine  articuli  praecedentis 
citavimus,  declaratione  indigent,  ut  appareat  ratio  typica  sacrifi- 
ciorum veteris  legis,  et  intelligatur  relatio  quam  habebant  ad  sa- 

crificium  cruentum,  quod  Dominus  noster  pro  salute  mundi  ob- 
tulit in  cruce.  Id  breviter  praestabimus  in  praesenti  articulo. 

Sed  in  primis,  ratio  haec  typica  veterum  sacrificiorum  iam  ex 
eo  apparet,  quod  tota  oeconomia  Veteris  Testamenti,  et  praeser- 
tim totus  cultus  externus,  praefigurabat  Novum  Testamentum,  no- 
vumque cultura,  idest  christianum.  Cum  ergo  sacrificia  pars  es- 
sent et  quidem  praecipua  cultus  veteris,  eis  inesse  debebat  ratio 
typica,  qua  significabant  sacrificium  illud  per  quod  solum  condi- 
gna peccati  expiatio  fieri  poterat,  et  mundus  Deo  reconciliari. 

Hanc  veritatem  S.  Paulus  inculcat  in  Epistola  ad  Hebraeos, 
in  qua,  praesertim  cap.  viii.,  ix.,  et  x.  magnifice  exponit  signifi- 
cationes veterum  sacrificiorum.  — Ipsa  constructio  tabernaculi, 
ac  templi  a Deo  praescripta,  nec  non  totus  ritus,  quo  sacrificia 
offerebantur  in  veteri  lege,  significabant,  iuxta  doctrinam  Apostoli, 
futurum  sacrificium,  quod  Christus  obtulit  in  cruce.  Etenim  sa- 
crificia offerebantur  in  atrio,  et  non  in  interiori  tabernaculo,  quod 
erat  «sanctum  sanctorum»:  in  eo  nonnisi  semel  in  anno  pon- 
tifex ingrediebatur  inferens  sanguinem  sacrificii,  «hoc  signifi- 
cante», ait  Paulus  (ix.  8.  9.)  «Spiritu  Sancto,  nondum  propa- 
latam esse  sanctorum  viam,  adhuc  priori  tabernaculo  habente  sta- 
tum: quae  parabola  (typus)  est  temporis  instantis  (praesentis), 
iuxta  quam  munera  et  hostia  offeruntur,  quae  non  possunt,  iuxta 
conscientiam,  perfectum  facere  servientem».  Et  illo  ritu  non  modo 
sacrificiorum  Veteris  Testamenti  insufficientia  significabatur,  sed 
necessitas  simul  et  efficacia  repraesentabantur  illius  futuri  sacri- 
ficii, quo  Christus  « per  amplius  et  perfectius  tabernaculum,  non 
manufactum,  id  est  non  huius  creationis;  neque  'per  sanguinem 
hircorum  aut  vitulorum,  sed  per  proprium  sanguinem,  introivit 
semel  in  Sancta,  aeterna  redemptione  inventa»  (v.  ii.  12.). 

Eadem  ratio  typica  in  sacrificiis  legis  mosaicae  apparebat  in 
repetitione  incessanti  sacrificiorum,  quia  singula  non  erant  ap- 
plicatio expiationis  iam  completae,  sed  ostendebant  necessariam 
esse  futuram  expiationem.  «Umbram  enim  habentes  lex  futuro- 
rum bonorum  non  ipsam  imaginem  rerum,  per  singulos  annos 
eisdem  ipsis  hostiis,  quas  offerunt  indesinenter,  numquam  po- 
test accedentes  perfectos  facere;  alioquin  cessassent  offerri,  ideo 
quod  nullam  haberen^  ultra  conscientiam  peccati  (pro  quo  non 

iam  esset  praestita  satisfactio),  cultores  semel  mundati Et 

omnis  quidem  sacerdos  (Leviticus)  praesto  est  quotidie  mini- 

strans  et  easdem  saepe  offerens  hostias,  quae  numquam  pos- 
sunt auferre  peccata : hic  autem  un^m  pro  peccatis  offerens  ho- 
stiam, in  sempiternum  sedet  in  dextera  Dei Una  enim 

oblatione  consummavit  in  sempiternum  sanctificatos  » (ad  Heb. 
X.  1-29). 

Demum  antiqua  sacrificia  cum  offerrentur  ad  sanctitatem  le- 
galem conferendam,  per  hanc  praefigurabant  sanctificationem 
internam,  obtinendam  vi  sacrificii  Christi;  et  sicut  totum  Testa- 
mentum Vetus  cum  haereditate  sua  bonorum  temporalium  ini- 
tiatum fuit  sanguine  typico  sacrificiorum;  et  tabernaculum  et 
vasa  omnia,  quae  Novi  Testamenti  Ecclesiam  figurabant,  con- 
secrata fuerunt  sanguine  typico:  ita  his  respondet,  tamquam 
antitypus,  initiatio  Novi  Testamenti  et  sanctificatio  Ecclesiae  per 
sanguinem  Christi,  in  sacrificium  oblati  pro  peccatis  hominum ; 
ex  quo  sacrificio,  tunc  adhuc  futuro,  derivabatur  pro  Veteri  etiam 
Testamento  omnis  gratia  ad  remissionem  peccatorum  et  animae 
sanctificationem.  « Si  enim  sanguis  hircorum  et  taurorum  et 
cinis  vitulae  aspersus  inquinatos  sanctificat  ad  emundationem 

carnis : quanto  magis  sanguis  Christi emundabit  conscientiam 

nostram Et  ideo  Novi  Testamenti  mediator  est,  ut  morte 

intercedente  in  redemptionem  earum  praevaricationum,  quae 
erant  sub  priori  Testamento,  repromissionem  accipiant,  qui  vo- 
cati sunt,  aeternae  haereditatis.  Ubi  enim  testamentum  est,  mors 
necesse  est  intercedat  testatoris ....  Unde  nec  primum  sine  san- 
guine dedicatum  est.  Lecto  enim  omni  mandato omnem 

populum  aspersit  dicens:  Hic  sanguis  testamenti,  quod  manda- 
vit ad  vos  Deus.  Etiam  tabernaculum  et  omnia  vasa  ministerii 
sanguine  similiter  aspersit;  et  omnia  pene  in  sanguine  secundum 
legem  mundantur,  et  sine  sanguinis  effusione  non  fit  remissio. 
Necesse  est  ergo,  exemplaria  (uTroSetypiaTa  typi)  quidem  coele- 
stium his  mundari,  ipsa  autem  coelestia  melioribus  hostiis  quam 
istis»  (Heb.  IX.  13-23.). 

Significationem  mysticam  sacrificiorum  V.  T.,  quam  S.  Pau- 
lus clare  docet,  S.  Augustinus  in  libris  suis,  praesertim  adversus 
Faustum  Manichaeum,  frequenter  evolvit.  «Hebraei»,  inquit 
(contra  Faustum  lib.  20.  cap.  18.).  «in  victimis  pecorum,  quas 
offerebant  Deo,  multis  et  variis  modis,  sicut  re  tanta  dignum 
erat,  prophetiam  celebrabant  futurae  victimae,  quam  Christus 
obtulit».  Et  paulo  post  in  eodem  libro  (c.  21.)  sacrificia  Hebraeo- 

rum,  ait,  offerebantur  « vero  uni  Deo,  ut  ei  offerretur  similitudo 
promittens  veritatem  sacrificii,  cui  erat  offerenda  ipsa  reddita  ve- 
ritas in  passione  corporis  et  sanguinis  Christi». 

Sacrificium  enim,  quod  Christus  consummavit  in  cruce,  re- 
demptionem ita  perfecit,  et  pro  omnibus  omnino  hominibus  di- 
vinae iustitiae  satisfactionem  superabundantem  obtulit,  ut  quae- 
cumque gratia  collata  fuerit  post  lapsum  Adae,  quaecumque 
fuerit  vel  est  mediorum  omnium  supernaturalium  ad  sanctifica- 
tionem hominum  institutorum  dignitas  et  virtus;  totum  id  ex 
merito  in  cruce  consummato  repeti  debeat,  et  ex  virtute  obla- 
tionis Christi  in  cruce.  « Sanctificati  sumus»,  ait  Paulus,  «per 
oblationem  corporis  lesu  Christi  semel » (ad  Heb.  x.  lo.) ; et 
« una  oblatione  consummavit  in  sempiternum  sanctificatos  » 
(ib.  X.  14.). 

Sed  sacrificium  crucis  in  se  perfectum  pro  redemptione  ac 
sanctificatione  hominum,  obstare  non  debuit  quominus  iuxta  ge- 
neralem oeconomiae  eiusdem  redemptionis,  et  iuxta  naturam 
cultus  publici  Deo  in  nova  lege  exhibendo,  Christus  « dilectae 
sponsae  suae  Ecclesiae  ‘ visibile ....  relinqueret  sacrificium,  quo 
cruentum  illud  semel  in  cruce  peragendum  repraesentaretur,  eius- 
que  memoria  in  finem  usque  saeculi  permaneret,  atque  illius  sa- 
lutaris virtus  in  remissionem  eorum,  quae  a nobis  quotidie  com- 
mittuntur, peccatorum  applicaretur». 

Hoc  autem  sacrificium  in  ultima  coena  Christus  instituit  cum 
corpus  et  sanguinem  suum  sub  speciebus  panis  et  vini  Deo 
Patri  obtulit;  et  est  illud  quod  ubique  terrarum  in  Ecclesia  ca- 
tholica celebratur,  quodque  communiter  aqud  Latinos  vocatur 
Missa,  vocabulo  derivato  vel,  ut  quibusdam  placet,  ex  hebraico 
Missah,  quod  oblationem  significat,  vel  ex  voce  graeca  {Jiueto, 
sacris  initio,  ut  contendunt  alii,  vel  melius  a latino  verbo  mitto, 
ita  ut  Missa  nomen  acceperit  a missione  seu  dimissione  fidelium, 
peractis  mysteriis. 

Inter  Protestantes,  non  tantum  sacramentarii,  sed  etiam  ii, 
qui  realem  Christi  praesentiam  in  Eucharistia  inficiati  non  sunt, 
sacrificium  Missae  negaverunt. 

Concilium  Tridentinum,  sess.  22.,  damnans  hanc  Novatorum 
haeresim,  sequentes  statuit  canones  de  fide  credendos: 

' Cone.  Trid.  sess.  22.  c.  i. 

Can.  I.  « Si  quis  dixerit,  in  Missa  non  offerri  Deo  verum  et 
proprium  sacrificium,  aut  quod  offerri  non  sit  aliud,  quam  nobis 
Christum  ad  manducandum  dari;  A.  S. 

Can.  3.  «Si  quis  dixerit.  Missae  sacrificium  tantum  esse  lau- 
dis et  gratiarum  actionis,  aut  nudam  commemorationem  sacrifi- 
cii in  cruce  peracti,  non  autem  propitiatori um;  vel  soli  prodesse 
sumenti;  neque  pro  vivis  et  defunctis,  pro  peccatis,  poenis,  sa- 
tisfactionibus et  aliis  necessitatibus  offerri  debere;  A.  S.  » 

Can.  4.  « Si  quis  dixerit,  blasphemiam  irrogari  sanctissimo 
Christi  sacrificio,  in  cruce  peracto,  per  Missae  sacrificium,  aut 
illi  per  hoc  derogari;  A.  S.  » 

Catholicum  dogma  de  veritate  sacrificii  Missae  vindicabimus 
articulis  insequentibus. 


ARTICULUS  TERTIUS 

De  sacrificio  Eucharistiae,  seu  Missae,  in  V.  L.  praenuntiato. 

Veritas  sacrificii  Eucharistiae  probatur  in  primis  ex  celeber- 
rima prophetia  Malachiae,  et  ex  praenuntiato  sacerdotio  Christi 
secundum  ordinem  Melchisedech ; quamobrem  subiicitur 

THESIS  XIV. 

Eucharistiam  esse  verum  et  proprie  dictum  sacrificium,  quod  in  Missa 
offertur,  ex  prophetia  Malachiae  i.  lo.  ii.,  et  Ps.  cix.  4.  clarissime 
patet. 

I.  A Malachiae  vaticinio  demonstrationem  thesis  incipimus, 
et  verba  prophetiae  ante  omnia  damus.  In  capite  i.  w.  10.  ii. 
legimus:  «Non  est  mihi  voluntas  in  vobis,  dicit  Dominus  exer- 
cituum, et  munus  non  suscipiam  de  manu  vestra.  Ab  ortu  enim 
solis  usque  ad  occasum,  magnum  est  nomen  meum  in  gentibus, 
et  in  omni  loco  sacrificatur,  et  offertur  nomini  meo  oblatio 
munda,  quia  niagnum  est  nomen  meum  in  gentibus,  dicit  Do- 
minus exercituum ».  — lam  vero  ex  hoc  textu  ita  argumen- 
tamur : 

I.  — De  Sacramentis.  46 

In  verbis  mox  citatis  continetur  praenuntiatio  sacrificii  novi, 
ac  proprie  dicti,  repudiatis  ludaeorum  sacrificiis  successuri.  At- 
qui illud  sacrificium  novum,  proprie  dictum,  nequit  aliud  esse 
praeter  sacrificium  Eucharistiae,  quod  offertur  in  Missa.  Ergo. 

Ut  Maior  constet,  ostendi  tantum  debet  sermonem  esse  in 
verbis  citatis  de  sacrificio  proprie  dicto,  quod  a sacrificiis  Veteris 
Testamenti  abrogandis  distinguatur;  — et  hoc  evincitur: 

1.  Ex  verbis  a Propheta  adhibitis,  quae  sacrificium  proprie 
dictum  sonant;  et  maxime  ex  voce  nn3Q  (oblatio),  quae  in 
Sacris  Litteris  et  significationem  genericam  praesefert  sacrificii 
proprie  dicti,  et  determinate  communiter  adhibetur  ad  sacrificium 
incruentum  significandum.  Confer  Bellarminum  de  Missa,  1.  5. 
c.  10.;  Franzelin,  de  Euch.  p.  331. 

2.  Ex  oppositione  inter  sacrificium,  quod  vers.  ii.  praenun- 
tiatur, et  ea  quae  vers.  10.,  a ludaeis  offerebantur,  et  repudian- 
tur. Oppositio  haec  evidenter  ostendit  vetera  sacrificia  ita  esse 
abolenda,  ut  eis  substitueretur  aliud  sacrificium ; ac  proinde  istud  esse 
verum  ac  proprie  dictum,  sicut  illa,  in  quorum  locum  succedere 
debebat,  vera  erant  et  proprie  dicta. 

3.  Ex  antithesi  sacerdotum:  nam  amplius  nolle  sacrificia  su- 
scipere e manibus  sacerdotum  ludaeorum  protestatur  Deus  sed 
successurum  sacrificium  suscipere  velle  dicit  ab  aliis  sacerdotibus, 
qui  assumendi  sint  ex  omnibus  gentibus,  et  nomine  Levitarum 
distinguuntur  ratione  muneris  sacerdotalis  proprie  dicti,  idest  ex 
eo  quod  electi  sint  ad  offerendum  sacrificium  proprie  et  stricte 
sumptum.  Id  constat  ex  eadem  prophetia  Malachiae  ni.  3.,  ubi 
legitur:  «Et  purgabit  filios  Levi,  et  colabit  eos  quasi  aurum,  et 
quasi  argentum,  et  erunt  offerentes  Domino  sacrificium  in  iusti- 
tia»;  et  ex  loco  parallelo  apud  Isaiam  lxvi.  19-21.:  «Et  annun- 
tiabunt gloriam  meam  gentibus:  et  adducent  omnes  fratres  ve- 
stros de  cunctis  gentibus  donum  Domino  in  equis,  et  in  qua- 
drigis et  in  lecticis,  et  in  mulis  et  in  carrucis  ad  montem  sanctum 
meum  lerusalem,  dicit  Dominus : quomodo  si  inferant  filii  Israel 
munus  in  vase  mundo  in  domum  Domini.  Et  assumam  ex  eis 
in  sacerdotes,  et  levitas,  dicit  Dominus». 

Quod  vero  ad  probationem  attinet  Minoris,  nonnisi  Eucha- 
ristiam sacrificium  esse  illud  novum  a Malachia  praedictum, 
facile  ostenditur  ex  characteribus,  quibus  insignitur.  Etenim,  ex 
dictis  patet,  i.  sacrificium  illud  praenuntiatum  fuisse  non  ut  pro- 

prium  unius  populi  electi,  sed  ut  commune  omnibus  gentibus, 
et  quod  offerri  deberet  in  omni  loco  « ab  ortu  solis  usque  ad 
occasum».  2.  — Ut  offerendum  a legitimis  et  proprie  dictis  sa- 
cerdotibus, ad  hoc  munus  sacerdotale  a Deo  eligendis  ex  om- 
nibus gentibus.  3.  — Ut  sacrificiun^^omnino  et  semper  mundum, 
quod  nulla  malitia  offerentium  ijjguujyi  potest.  4.  — ‘Ut  sacri- 
ficium incruentum,  quale  erat  rnincha  apud  ludaeos.  — Sed  cha- 
racteres a Propheta  indicati  Eucharistiae  conveniunt,  et  nonnisi 
Eucharistiae  convenire  possunt,  ut  cuique  facile  patet.  — Ergo 
novum  et  proprie  dictum  sacrificium,  quod  in  Prophetia  Mala- 
chiae  praenuntiatur,  est  Eucharistia,  seu  sacrificium  Missae,  quod 
apud  omnes  gentes  Ecclesia  celebrat. 

Concilium  Tridentinum  (sess.  22.  c.  i.)  explicite  docuit  sacri- 
ficium Eucharistiae  esse  illam  oblationem  « quam  Dominus  per 
Malachiam  nomini  suo,  quod  magnum  futurum  esset  in  gentibus, 
in  omni  loco  mundam  offerendam  praedixit»;  et  hanc  perpetuo 
fuisse  Patrum  sententiam,  ex  eorum  testimoniis,  quae  hic  adi  ici- 
mus, plene  constabit. 

S.  lustinus  Martyr,  dialogo  cum  Tryphone,  n.  41.,  post  citata 
verba  Malachiae  inquit : « De  nostris  vero  gentium  sacrificiis, 
quae  in  omni  loco  offeruntur,  hoc  est,  de  pane  Eucharistiae  et 
poculo  similiter  Eucharistiae,  iam  tum  locutus  praedixit  (Mala- 
chias),  nos  quidem  glorificare  nomen  eius,  vos  autem  profa- 
nare » . 

S.  Irenaeus  (1.  4.  adv.  haer.  c.  17.  al.  32.  n.  5.)  ait:  «Eum, 
qui  ex  creatura  panis  est,  accepit  et  gratias  egit  dicens:  ‘Hoc 
est  corpus  meum’.  Et  calicem  similiter,  qui  est  ex  ea  creatura, 
quae  est  secundum  nos,  suum  sanguinem  confessus  est.  Novi 
Testamenti  novam  docuit  oblationem,  quam  Ecclesia  ab  Apo- 
stolis accipiens  in  universo  mundo  offert  Deo».  Tum  adductis 
Malachiae  verbis  addit:  «Manifestissime  significans  per  haec, 
quoniam  prior  quidem  populus  cessabit  offerre  Deo:  omni  au- 
tem loco  sacrificium  offeretur  ei,  et  hoc  purum;  nomen  autem 
eius  glorificatur  in  gentibus». 

Eusebius  Caesar,  (lib.  i.  Dem.  evang.  cap.  ult.),  citato  loco 
Malachiae,  haec  subiungit:  «Sacrificamus  igitur  Deo  altissimo 
sacrificium  laudis,  sacrificamus  Deo  plenum  et  odorem  adferens 
et  sacrosanctum  sacrificium;  sacrificamus  novo  more  secundum 
Novum  Testamentum  hostiam  mundam». 

S.  Chrysostomus,  vel  alius  auctor  hom.  in  Ps.  xcv.  num.  2., 
in  verba  Malachiae  dicit:  « Vide,  quam  luculenter  atque  dilucide 
mysticam  interpretatus  est  mensam,  quae  est  incruenta  hostia  ». 
Idem  argumentum  versat  S.  Doctor  in  hom.  5.  c.  ludaeos  n.  12. 
ubi  probat,*  verba  Malachiae  referenda  esse  ad  sacrificium  a Chri- 
sto institutum,  quod  ubique  offertur,  et  de  hoc  dicit:  « Si  quis 
hoc  ipsum  sacrificium  cum  illo  (in  V.  T.  oblato)  conferat,  in- 
gens immensumque  discrimen  inveniet,  ut  iuxta  comparationem 
rationis  solum  hoc  purum  dici  mereatur  ». 

S.  Augustinus  (1.  i.  c.  adv.  leg.  et  proph.  c.  20.)  tractans  hunc 
locum  Malachiae  ait:  ((  Ecclesia  per  successiones  Apostolorum 
immolat  in  corpore  Christi  sacrificium  laudis  ».  Et  lib.  18.  de  Civ. 
Dei  (c.  35.  n.  3.)  docet,  vaticinium  Malachiae  impleri  per  sacri- 
ficium secundum  ordinem  Melchisedech  ubique  oblatum.  Idem 
docent  S.  Hieronymus;  et  Theodoretus  (Comment.  in  c.  i.  Ma- 
lachiae). 

Denique  S.  loan.  Damascenus  (1.  4.  de  fide,  c.  13.)  ait:  «Hoc 
nimirum  est  purum  et  incruentum  sacrificium,  quod  ab  ortu  solis 
usque  ad  occasum  offerri  sibi  per  Prophetam  Dominus  dixit: 
corpus  est  et  sanguis  Christi,  quod  ad  animae  nostrae  corporisque 
conservationem  conceditur  » . 

II.  Argumentum  ex  Psalmo  cix.  4.  sic  proponitur:  — 

Christus  pronuntiatur  sacerdos  in  aeternum  secundum  ordi- 
nem Melchisedech:  ergo  sacrificium  offerre  debuit  simile  illi,  quod 
obtulit  Melchisedech.  — Sed  ideo  tantum  dici  potest  Christum 
obtulisse  sacrificium  Melchisedechi  sacrificio  simile,  quia  assum- 
ptis pane  et  vino,  iisque  in  corpus  et  sanguinem  suum  transsub- 
stantiatis,  Christianae  Religionis  sacrificium  instituit,  quod  ab  Ec- 
clesia catholica  in  Missa  celebratur.  — Ergo. 

Quod  Christus  Dominus  praenuntiatus  fuerit  sacerdos  secun- 
dum ordinem  Melchisedech,  evidens  est  ex  verbis  ipsis  Psalmi: 
« luravit  Dominus,  et  non  poenitebit  eum:  Tu  es  sacerdos  in 
aeternum  secundum  ordinem  Melchisedech  »;  — quae  verba  in- 
dubie spectare  Christum,  ipse  Dominus  docuit,  prout  colligitur 
ex  eius  responsione  relata  in  Evangelio  Matth.  xxii.  41-44.:  « Con- 
gregatis autem  Pharisaeis,  interrogavit  eos  lesus,  dicens:  Quid 
vobis  videtur  de  Christo  ? cuius  filius  est  ? Dicunt  ei : David.  Ait 
illis:  Quomodo  ergo  David  in  spiritu  vocat  eum  Dominum,  di- 

cens : Dixit  Dominus  Domino  meo : Sede  a dexteris  meis,  donec 
ponam  inimicos  tuos  scabellum  pedum  tuorum?» 

Similiter  Christum  esse  sacerdotem  secundum  ordinem  Mel- 
chisedech  aperte  docet  Paulus  in  Ep.  ad  Hebraeos,  ubi  tale  sa- 
cerdotium Christi  pluries  commemorat,  et  ex  illo  arguit. 

« Sic  »,  ait  Apostolus,  « et  Christus  non  semetipsum  clarifi- 
cavit,  ut  pontifex  fieret,  sed  qui  locutus  est  ad  eum : Filius  meus 
es  tu,  ego  hodie  genui  te.  Quemadmodum  et  in  alio  loco  dicit: 
Tu  es  sacerdos  in  aeternum,  secundum  ordinem  Melchisedech  » 
(v.  5.  6.);  et  iterum:  « Contestatur  enim:  Quoniam  tu  es  sacer- 
dos in  aeternum  secundum  ordinem  Melchisedech.  Reprobatio 
quidem  fit  praecedentis  mandati , propter  infirmitatem  eius  et 
inutilitatem:  nihil  enim  ad  perfectum  adduxit  lex,  introductio  vero 
melioris  spei,  per  quam  proximamus  ad  Deum.  Et  quantum  est 
non  sine  iureiurando  (alii  quidem  sine  iureiurando  sacerdotes  facti 
sunt,  hic  autem  cum  iureiurando  per  eum,  qui  dixit  ad  illum: 
luravit  Dominus,  et  non  poenitebit  eum:  Tu  es  sacerdos  in  ae- 
ternum) : in  tantum  melioris  testamenti  sponsor  factus  est  lesus  » 
(vii.  17-22.). 

Quod  autem  Christus  cum  sacerdos  constitutus  fuerit  secun- 
dum ordinem  Melchisedech,  sacrificium  sacrificio  a Melchisedech 
oblato  simile  offerre  debebat,  certum  est  ex  ipsis  verbis  « secun- 
dum ordinem,  (seu  secundum  ritum,  vel  offerendi  modum)  Mel- 
chisedech»; necnon  ex  eo  quod  sacerdotium  et  sacrificium  sibi 
mutuo  respondent,  iuxta  illud  S.  Pauli,  ad  Heb.  (v.  i.):  «Om- 
nis namque  pontifex  ex  hominibus  assumptus  pro  hominibus 
constituitur  in  iis,  quae  sunt  ad  Deum,  ut  offerat  dona  et  sa- 
crificia pro  peccatis». 

His  vero  in  tuto  positis,  Minor  in  argumento  subsumpta, 
nempe  Christum  dici  non  posse  sacerdotem  in  aeternum  secun- 
dum ordinem  Melchisedech,  nisi  quia  sacrificium  obtulit  et  in- 
stituit in  consecratione  corporis  et  sanguinis  sui,  facili  nego- 
tio vindicatur.  — Nam  de  Melchisedecho  legimus,  Gen.  xiv.  i8. : 
« At  vero  Melchisedech,  rex  Salem,  proferens  panem  et  vinum 
(erat  enim  sacerdos  Dei  altissimi)  benedixit  ei».  Cum  ergo  Mel- 
chisedech sacrificium  incruentum  obtulerit  in  pane  et  vino, 
Christus  utpote  sacerdos  in  aeternum  secundum  ordinem  Mel- 
chisedech, debuit  sacrificium  incruentum  sub  specie  panis  et  vini 
offerre  et  instituere : — quod  sane  Christum  fecisse  admitti  non 

potest,  nisi  confiteamur  in  consecratione  corporis  et  sanguinis 
sui  sub  speciebus  panis  et  vini  id  eum  perfecisse. 

Argumentum  roboramus  ex  interpretatione  Patrum. 

S.  Cyprianus,  post  relata  Psaltis  verba;  «Tu  es  sacerdos 
in  aeternum  secundum  ordinem  Melchisedech  »,  dicit:  « Qui  ordo 
utique  hic  est  de  sacrificio  illo  veniens,  et  inde  descendens,  quod 
Melchisedech  sacerdos  Dei  summi  fuit,  quod  panem  et  vinum 
obtulit,  quod  Abraham  benedixit.  Nam  quis  magis  sacerdos  Dei 
summi,  quam  Dominus  noster  lesus  Christus,  qui  sacrificium 
Deo  Patri  obtulit,  et  obtulit  hoc  idem  quod  Melchisedech  obtu- 
lerat, id  est,  panem  et  vinum,  suum  scilicet  corpus  et  sangui- 
nem.^ » (Ep.  ad  Caecil.  1.  2.  ep.  3.  al.  ep.  63.). 

Clemens  Alexandrinus : « Melchisedech  rex  Salem,  sacerdos 
Dei  altissimi,  qui  panem  et  vinum  sanctificatum  dedit  nutrimen- 
tum, in  typum  Eucharistiae  » (1.  4.  Stromatum  c.  25.). 

Eusebius  Caesareensis ; «Quemadmodum  Melchisedech,  qui 
sacerdos  gentium  erat,  nusquam  videtur  sacrificiis  corporalibus 
functus,  sed  solo  vino  ac  pane;  ita  Salvator  ac  Dominus  noster, 
deinde  qui  ab  eo  profecti  sunt  sacerdotes,  in  omnibus  gentibus . . . 
vino  ac  pane  corporis  illius  ac  salutaris  sanguinis  mysteria  reprae- 
sentat : quae  sane  mysteria  Melchisedech  tanto  ante  Spiritu  divino 
cognoverat,  et  rerum  futurarum  imaginibus  usus  fuerat » (1.  5. 
dem.  Ev.  c.  3.). 

S.  Ambrosius : « Cognovimus  sacramentorum  istorum  figu- 
ram Abrahae  temporibus  praecessisse,  quando  obtulit  sacrifi- 
cium sanctus  Melchisedech  » (1.  5.  de  Sac.  c.  i.). 

S.  Hieronymus  ad  Marcellam : « Recurre  ad  Genesim,  et  Mel- 
chisedech regem  Salem  huius  principem  invenies  civitatis,  qui 
iam  tunc  in  typo  Christi  panem  et  vinum  obtulit,  et  mysterium 
Christianum  in  Salvatoris  corpore  et  sanguine  dedicavit » (Ep.  46. 
ad  Marcellam). 

S.  Augustinus  ad  Innocentium ; « Melchisedech  prolato  sa- 
cramento mensae  Dominicae,  novit  aeternum  eius  sacerdotium 
figurae»  (Ep.  177.  al.  95.).  Et  alio  in  hoc  loco;  « Ibi  quippe 
primum  apparuit  sacrificium,  quod  nunc  a Christianis  offertur 
Deo,  toto  orbe  terrarum,  impleturque  illud,  quod  longe  post  hoc 
factum  per  prophetam  dicitur  ad  Christum,  qui  fuerat  adhuc  ven- 
turus in  carne:  «Tu  es  sacerdos  in  aeternum  secundum  ordi- 
nem Melchisedech  » (1.  16.  de  Civ.  Dei  c.  22.).  Et  iterum  de  Psaltis 

verbis  agens,  animadvertit:  « Ibi  quippe  et  hoc  dictum  est:  «lu- 
ravit  Dominus,  et  non  poenitebit  eum:  Tu  es  sacerdos  in  ae- 
ternum secundum  ordinem  Melchisedech  » . Noverunt,  qui  legunt 
quid  protulerit  Melchisedech,  quando  benedixit  Ahraham,  et  iam 
sunt  participes  eius:  vident  tale  sacrificium  nunc  offerri  Deo  toto 
orbe  terrarum.  Dei  autem  iuratio,  incredulorum  est  increpatio : 
et  quod  Deum  non  poenitebit,  significatio  est  quia  hoc  sacrifi- 
cium non  mutabit,  mutavit  quippe  sacerdotium  secundum  ordi- 
nem Aaron  (1.  i.  contra  adversarium  legis  et  prophetarum 
c.  20.). 

Declarationes  nonnullas  probationibus  thesis  addimus. 

1.  — Mincha,  ut  offerebatur  apud  ludaeos,  sane  non  offertur 
a Christianis  in  sacriffcium;  sed  per  mincha  Leviticorum  sacer- 
dotum praedici  poterat  sacrificium  legis  novae;  quatenus  hoc  et 
illud  in  ratione  veri  et  proprie  dicti  sacrificii  conveniunt.  Simi- 
liter sacrificium  ovium  legis  veteris  significabat  sacrificium  Christi 
cruentum,  quatenus  hoc  erat  verum  et  proprii  nominis  sacrificium, 
licet  aliud  esset  corpus,  quod  in  cruce  offerendum  erat. 

2.  — Patres,  perfecta  conversione,  vaticinium  Malachiae  in- 
terpretantur de  sacrificio  Eucharistiae;  et  S.  Cyrillus  Hierosoly- 
mitanus, dum,  Cat.  i8.  n.  25.,  ad  probandam  reprobationem  Syn- 
agogae et  Ecclesiae  Christianae  catholicitatem , affert  inter  ce- 
tera illud  « ab  ortu  solis  usque  ad  occasum,  magnum  nomen 
meum  in  gentibus»,  non  ideo  ab  aliis  Patribus  dissentit  quoad 
intelligentiam  prophetiae  Malachiae;  nam  eam  tunc  integram  non 
referebat,  et  declarabat,  sed  illud  solum,  quod  ad  eius  scopum 
pertinebat,  quodque  nullo  pacto  opponitur  communi  interpreta- 
tioni, proferebat. 

5.  — Quod  spectat  argumentum  desumptum  ex  sacerdotio 
Christi  secundum  ordinem  Melchisedech,  falsum  es:  Scripturam 
non  referre,  eum  sacrificasse  in  pane  et  vino.  In  Genesis  xiv.  18. 
legitur : 

At  vero  Melchisedech  rex  Salem  proferens 

panem  et  vinum,  erat  enim  sacerdos  Dei  Nim 

altissimi.  b^b 

Porro  illud  proferens,  hic  significat  idem  ac  offerens,  seu  de- 
notat sacrificium. 

Etenim  in  hebraico  textu  legitur  hotsi,  produxit,  a iatsa ; sed 
cum  haec  vox  varie  accipiatur,  vertenda  est  prout  loci  sensus  et 
circumstantiae  poscunt.  Sic  Exod.  xii.  51.  hotsi  sumitur  pro  eduxit, 
scilicet  filios  Israel  ex  Aegypto;  — Is.  xui.  i,  pro  iudicium  protu^ 
Ut;  — sed  lud.  vi.  18.  pro  sacrificium  offerre;  et  ita  hic  sumitur, 
ut  patet  ex  citato  textu  Hebraeo : et  erat  sacrificans  Deo  altissimo  » ; 
— vel  ex  Vulgata  nostra,  quae  vertit:  erat  enim  sacerdos  Dei  aU 
tissimi;  quae  causalis  alioqui  inepte  omnino  addita  esset. 

Nec  dicas  i.  Haec:  a erat  sacerdos  Deiyi,  non  necessario  refe- 
runtur ad  praecedentia,  sed  potius  pertinent  ad  sequentia:  <cie- 
nedixit  «».  — Ergo  illa:  a erat  sacerdos  tu,  non  adduntur  ut  causa 
oblationis  panis  et  vini. 

R.  N.  Ant.  — Nam  in  Hebraeo  post  illa  verba : « erat  sacer^ 
dosn,  ponitur  accentus  soph  pasuch,  qui  indicat  periodum  ibi 
terminari;  eaque  interpunctio  est  in  chaldaico,  graeco  et  latino 
textu:  ergo  haec:  a erat  sacerdos  y>,  ad  praecedentia  adhuc  per- 
tinent. 

Nec  dicas  2.  In  Hebraeo  non  haberi  particulam  causalem  ki, 
enim,  sed  copulativam  ve,  quae  et  vel  autem  significat;  nam  par- 
ticula ve  frequentissime  ab  Hebraeis  et  in  Scriptura  pro  causali 
adhibetur;  cuius  rei  plurima  exempla  exhibet  Perrerius  in  illum 
locum  Genesis,  ut,  ex.  gr.,  Gen.  xxx.  27. : « Experimento  didici, 
quia  benedixerit  mihi  Dominus»,  ubi  pro  quia  habetur  va.  Quod 
vero  et  hic  ita  sumatur,  inde  patet,  quia  redditur  ratio  cur  Mel- 
chisedech  panem  et  vinum  protulerit,  quia  erat  sacerdos,  ut  ha- 
bet Samaritana  editio. 

Neque  obstare  debet  Complutensis  editio  70.,  quae  habet 
e^^jveyxev  auToS  aprou;  xal  otvov,  obtulit  ipsi,  scilicet  Abrahae, 
panes  et  vinum;  nam  i.  t6  ipsi  nec  in  Hebraeo  legitur,  nec  in 
graeca  editione  Romana  70.,  ut  proinde  hinc  corrigenda  potius 
sit  editio  Complutensis;  praesertim,  quod  tcJ  ipsi  non  insit  ver- 
sionibus  aliis,  Chaldaicae,  Samaritanae,  etc.  2.  — Hinc  id  solum 
probabile  fit,  nempe  Melchisedechum  de  pane  et  vino  ante  sacri- 
ficato dedisse  Abrahae  et  militibus  in  victoriae  laetitiae  signum, 
more  non  tantum  apud  ethnicos,  sed  etiam  Hebraeos  usitato,  ut 
tum  religionis,  tum  laetitiae  causa,  vescerentur  omnes  de  iis  quae 
fuerant  sacrificata.  Quoad  Hebraeos  id  constat  ex  1.  Reg.  ix.  ubi 

legitur:  Ipse  benedicit  hostiae,  et  comedunt,  qui  vocati  sunt 

Et  ex  L Paral.  xvi.  3.  Quoad  Ethnicos  ex  Act.  xv.,  ubi  prohibentur 
fideles  vesci  de  idolothytis. 


4.  — Sacrificia  praecipua  Aaronici  ritus  erant  cruenta  cum 
immolatione  animalium,  et  sacrificia  incruenta  nonnisi  subordi- 
nata  eis  et  adiuncta : — Melchisedech  vero  sacerdos,  ut  ex  Ge- 
nesi constat,  incruentum  sacrificium  obtulit,  non  alteri  sacrificio 
subordinatum  et  adiunctum,  sed  in  se  absolutum.  Quare  hic 
fuit  ritus  sacerdotii  Melchisedechi  proprius,  a ritu  sacerdotii  aaro- 
nici omnino  diversus,  quod  incruentum  nempe  sacrificium  Deo 
offerret,  in  pane  et  vino:  — et  ideo  Christus  sacerdos  appellatur 
secundum  illum  ritum,  quia  corpus  et  sanguinem  suum  in  sacri- 
ficium obtulit  sub  specie  panis  et  vini. 

Nec  dicant  adversarii:  — si  ex  eo  quod  Melchisedech  obtulerat 
panem  et  vinum  in  sacrificium,  deducitur  Christum,  sacerdotem 
secundum  ordinem  Melchisedech  constitutum,  simile  sacrificium 
obtulisse  et  instituisse;  pari  ratione  concludi  deberet  sacrificium 
a Christo  oblatum  et  institutum  consistere  non  in  Eucharistia, 
sed  in  pane  et  vino,  cum  haec  tantum  oblata  fuerint  a Melchi- 
sedecho. 

Respondemus  negando  sequelam,  nam  figuratum  figurae  in 
omnibus  aequale  esse  non  debet:  secus  eodem  modo  inferri  posset, 
sicut  Melchisedech  fuit  purus  homo,  ita  et  Christus,  per  eum, 
ut  docet  Paulus,  praefiguratus.  — Ut  igitur  Melchisedech,  ratione 
sacrificii  sui,  figura  fuerit  Christi  offerentis  et  instituentis  sacri- 
ficium Eucharistiae,  sufficit  panem  et  vinum,  remanentibus  spe- 
ciebus,  converti  in  corpus  et  sanguinem  Christi,  et  sacrificium 
incruentum  corporis  et  sanguinis  Christi  Deo  offerri  sub  illis  re- 
manentibus speciebus  panis  et  vini. 

Christus  vero,  seipsum  in  cruce  offerens,  neque  secundum 
ritum  Aaronis,  neque  secundum  ritum  Melchisedech,  obtulit  sa- 
crificium; quia  nec  immolavit  typica  animalia,  nec  seipsum  sub 
specie  panis  et  vini,  sed  in  propria  humana  forma  cruente  se 
obtulit. 


5.  — Apostolus  Paulus,  in  Ep.  ad  Hebraeos,  non  dicit  aperte 
Melchisedech  sacrificium  obtulisse  in  pane  et  in  vino,  et  in  hoc 

figurasse  sacrificium  Eucharistiae  institutum  a Christo;  sed  pro 
scopo  ab  Apostolo  intento,  id  docere  non  oportebat. 

Etenim  scopus,  in  Epistola  ad  Hebraeos,  intentus  a Paulo  erat 
ut  ostenderet  sacrificium  Christi  longe  praestantius  esse  sacrificio 
Aaronis,  immo  Christum  longe  maiorem  esse  Angelis,  Moyse,  et 
sacerdotibus  Leviticis.  Porro  excellentiam  sacrificii  Christi  super 
aaronicum  probat  tum  ex  dignitate  personae  offerentis,  seu  sacer- 
dotis, tum  ex  dignitate  hostiae  oblatae:  et  haec  duo  ostendit. 
I.  — Quia  Melchisedech,  qui  Christi  typus  et  figura  fuit,  maior 
erat  Abrahamo,  ac  consequenter  Aarone  eius  pronepote.  Qui  enim 
Abrahamo  benedixit,  et  ab  eo  decimas  accepit,  eo  maior  fuit,  nam 
minor  a maiori  benedicitur:  atqui  Melchisedech  benedixit  Abraha- 
mo, et  ab  eo  decimas  accepit;  ergo  maior  fuit  Abrahamo;  et  Chri- 
stus, qui  est  sacerdos  secundum  ordinem  Melchisedech,  maior 
est  Aarone,  ac  proinde  sacrificium  Christi  sacrificio  Aaronico  longe 
praestantius  est  et  excellentius.  2.  — Praestantiam  vero  victimae 
Novi  Testamenti  supra  veteres  omnes,  probat  Paulus  tum  ex  inu- 
tilitate, insufficientia,  et  infirmitate  sacrificii  Aaronici.  « Impossi- 
bile quippe  est»,  ait  Apost.  Heb.  x.  4.,  «sanguine  hircorum  et 
taurorum  auferri  peccata  ».  Tum  ex  iterata  saepius  sacrificii  Aaro- 
nici oblatione,  cum  e contra  de  Christo  doceat  quod  « una  obla- 
tione consummavit  in  sempiternum  sanctifica tos ».  Heb.  x.  14. 
Tum  ex  duratione  seu  aeternitate  sacrificii  Christi,  qui  sacerdos 
est  in  aeternum  secundum  ordinem  Melchisedech.  E contra  sacrificium 
Aaronicum  ad  tempus  institutum,  adveniente  Christo  destruendum 
erat.  Haec  vero  momenta,  ut  patet,  vim  maximam  per  se  habe- 
bant, nec  ad  suum  scopum  quidquam  profecisset  Apostolus  ex 
similitudine  oblationis  panis  et  vini  in  sacrificio  Melchisedech!.  — 
Excellentiam  autem  ipsius  Christi  supra  Angelos,  Moysen,  et  sa- 
cerdotes omnes  Leviticos,  Apostolus  disertissime  probat  compa- 
rando cum  illis  Christum.  Ipse  enim  est,  ait  Apostolus,  « quem 
(Deus)  constituit  haeredem  universorum,  per  quem  fecit  et  sae- 
cula; qui  cum  sit  splendor  gloriae  et  figura  substantiae  eius,  por- 
tansque  omnia  verbo  virtutis  suae,  purgationem  peccatorum  fa- 
ciens, sedet  ad  dexteram  maiestatis  in  excelsis ; tanto  melior  An- 
gelis effectus,  quanto  differentius  prae  illis  nomen  hereditavit. 
Cui  enim  dixit  aliquando  Angelorum : Filius  meus  es  tu,  ego  ho- 
die genui  te?»  (ad  Hebr.  i.  2-5.).  Et  si  Moysi  comparat  Chri- 
stum «amplioris  gloriae»,  inquit,  «iste  prae  Moyse  dignus  est 

habitus,  quanto  ampliorem  honorem  habet  domus,  qui  fabricavit 
illam.  Omnis  namque  domus  fabricatur  ab  aliquo;  qui  autem 
omnia  creavit,  Deus  est.  Et  Moyses  quidem  fidelis  erat  in  tota 
domo  eius  tamquam  famulus,  in  testimonium  eorum,  quae  di- 
cenda erant;  Christus  vero  tamquam  filius  in  domo  sua»  (ibid. 
IU.  3-6.). 

Praeterea  animadversione  dignum  est  Paulum  aperte  fateri  se 
multa  in  Epistola  ad  Hebraeos  Melchisedechum  spectantia  omi- 
sisse propter  eorum , ad  quos  scribebat , imbecillitatem : — « de 
quo  (Melchisedecho)  nobis  grandis  sermo,  et  ininterpretabilis», 
inquit,  «ad  dicendum;  quoniam  imbecilles  facti  estis  ad  audien- 
dum » (ad  Heb.  v.  lo.). 


ARTICULUS  QUARTUS 
De  sacrificio  Eucharistiae  instituto  a Christo. 

Sacrificium,  quod  in  V.  T.  praenuntiaverant,  ac  typi  expres- 
serant futurum,  Christus  Dominus  obtulit  ac  instituit.  Is  enim, 
ut  loquitur  Tridentina  Synodus  (sess.  22.  cap.  i.),  «sacerdotem 
secundum  ordinem  Melchisedech  se  in  aeternum  constitutum  de- 
clarans, corpus  et  sanguinem  suum  sub  speciebus  panis  et  vini 
Deo  Patri  obtulit;  ac  sub  earumdem  rerum  symbolis  Apostolis, 
quos  tunc  Novi  Testamenti  sacerdotes  constituebat,  ut  sumerent, 
tradidit;  et  eisdem,  eorumque  in  sacerdotio  successoribus,  ut  of- 
ferrent, praecepit  per  haec  verba:  ‘Hoc  facite  in  meam  comme- 
morationem’, uti  semper  catholica  Ecclesia  intellexit  et  docuit ». 

Veritatem  sacrificii  Eucharistiae  a Christo  Domino  instituti 
demonstrabimus  tum  ex  ipsis  verbis  Institutionis  Eucharistiae, 
tum  ex  doctrina  Pauli  in  i.  Epistola  ad  Corinthios,  tum  ex  ra- 
tionibus theologicis ; et  confirmabimus  ex  perpetua  et  apertissima 
professione  Traditionis  Christianae.  Sit  ergo 

THESIS  XV. 

Feritas  sacrificii  Eucharistiae,  quod  in  Missa  celebratur,  evincitur; 
I.  — ex  verbis  ipsis  institutionis  Eucharistiae ; 2.  — ex  Ep,  L ad 
Cor.  X.  14-21.;  3.  — ex  rationibus  theologicis ; 4.  — ex  perpetua 
ac  evidenti  Traditione. 

I.  Probatur  thesis  ex  verbis  institutionis  Eucharistiae:  et  primo 
de  consecratione  calicis  loquemur,  deinde  de  panis  consecratione. 
Verba  consecrationis  calicis  apud  Evangelistas  Matthaeum,  Mar- 
cum, et  Lucam  sic  leguntur: 

Luc.  XXII.  20.  TOUTO  TO  TUOTYjptOV  7^  XatVY)  XtaOY))ty)  Iv  Tw  ataxTi 
(i.OU,  TO  UTTSp  U[X<Sv  6XJ^Uvdp.£V0V 
Hic  est  calix  Novum  Testamentum  in  sanguine 
meo,  qui  pro  vobis  fundetur. 

Mare.  XIV.  24.  touto  I^ti  to  alp-oc  p.ou,  to'  ttj^  xatv^;  XtaOyjxyj;, 
TcS  Trepl  TToXXiov  Ix^uvdjxevov 
Hic  est  sanguis  meus  Novi  Testamenti, 
qui  pro  multis  fundetur. 

Matth.  XXVI.  28.:  TOuTO  yap  lari  to'  aljJLa  p.ou,  to'  tt?;  xatvyj; 
SiocOtjxt)^,  to'  Tcspl  TToXXwv  lxj^uvo'[jL6vov  d[xapTid>v 

Hic  est  enim  sanguis  meus  Novi  Testamenti, 

Qui  pro  multis  effundetur  in  remissionem  peccatorum, 
lamvero  ex  comparatione  horum  textuum  apparet:  i.  — Verba 
a Christo  prolata  haec  omnia  fuisse:  «Hic  est  enim  calix  san- 
guinis mei  Novi  Testamenti,  qui  pro  vobis  et  pro  multis  effun- 
detur in  remissionem  peccatorum  » : quae  verba  in  canone  Missae 
posita  sunt  pro  calicis  consecratione.  2.  — In  Vulgata  legi  effun- 
detur,  at  in  graeco  textu  esse  effunditur. 

His  in  antecessum  statutis,  ad  demonstrandum  quod  propo- 
suimus, inquirere  debemus  quaenam  sit  illa  effusio  de  qua  Chri- 
stus loquitur:  et  textus  ipse  ostendet  effusionem  enuntiari  de  san^ 
guine  ut  est  in  calice.  Et  sane  apud  Lucam  apertissime  dicitur 
ii  hic  calix...  qui  effunditur  (touto  Td  TroTTjpiov,  yj  xaivuj  StaOyixy) 
Iv  Tip  atp-aTi  to'  uTuep  ujxwv  lxj^uvd|JL£Vov) : quibus  verbis, 
calix  dicitur,  iuxta  obviam  loquendi  figuram,  pro  re  in  calice  con- 
tenta, seu  pro  sanguine;  et  sanguis  significatur  effusus  prout  est  in 

calice:  — ac  proinde,  ex  vi  illius  locutionis  non  modo  significa- 
tur, id  quod  continetur  in  calice  esse  in  cruce  effundendum,  sed 
idipsum  effundi,  quatenus  ponitur  in  calice,  seu  in  eo  statu  ut  est 
in  calice.  Effusio  autem  haec  sanguinis  facta  est,  ut  ait  Christus 
«pro  multis,  in  remissionem  peccatorum». 

Ex  his  animadversionibus  argumentum  pro  re  nostra  clarescit, 
et  sic  se  habet : — Sanguis  Christi , effusus  pro  nobis  in  remis- 
sionem peccatorum,  offertur  Deo  in  verum  et  proprii  nominis 
sacrificium.  Sed  sanguis  Christi,  formaliter  ut  positus  per  verba 
consecrationis  in  calice,  effusus  fuit  pro  nobis  in  remissionem 
peccatorum.  Ergo  sanguis  Christi,  formaliter  ut  positus  per  verba 
consecrationis  in  calice,  oblatus  fuit  Deo  in  verum  et  proprii  no- 
minis sacrificium.  — Maior  patet  ex  articulis  i.  2.  huius  tertiae 
partis : Minor  constat  ex  verbis  consecrationis  calicis  mox  expli- 
catis. Stat  ergo  conclusio. 

Duo  tantum  hic  declaranda  manent:  primum  nempe,  cur  in 
sacrificio  incruento,  ut  est  sacrificium  Eucharistiae,  sanguis  Chrisi 
dicatur  effundi ; alterum  quomodo  textus  graecus  cum  latino  vul- 
gato concilietur. 

Ad  primum  quod  attinet,  duplex  effusio  sanguinis  Christi  at- 
tendi debet;  realis  et  mystica:  Realis  effusio  sanguinis  Christi  facta 
est  in  cruce,  in  qua  consummatum  fuit  sacrificium  Christi  cruen- 
tum: mystica  vero  effusio  sanguinis  fit  cum  idem  Christus  sub 
speciebus  eucharisticis  in  statu  victimae  constituitur,  et  vi  verbo- 
rum consecrationis  sanguis  eius  ponitur  sub  speciebus  vini  seor- 
sum a corpore,  vi  verborum  posito  sub  speciebus  panis : qua  my- 
stica effusione  repraesentatur  sanguinis  Christi  effusio  in  sacrificio 
crucis.  « Quotiescumque  manducabitis  panem  hunc  et  calicem 
bibetis,  mortem  Domini  annuntiabitis,  donec  veniat » (I.  ad  Cor. 
XI.  26.).  Hinc  in  institutione  Eucharistiae,  quatenus  per  consecra- 
tionem vini  sanguis  Christi  ponebatur  in  calice,  mystice  effunde- 
batur, et  per  hanc  mysticam  effusionem,  simul  repraesentabatur 
immolatio  Christi  in  cruce. 

Haec  vero,  quae  diximu^,  viam  sternunt  ad  declarandum,  quod 
secundo  loco  proposuimus,  nempe  quomodo  textus  graecus  cum 
latino  textu  vulgato  concilietur.  Nam,  quum  in  consecratione  ca- 
licis, ut  exposuimus,  praesens  effusio  sanguinis  fiat,  et  relatio  hu- 
ius effusionis  habeatur  ad  sacrificium  consummatum  in  cruce, 
dum  in  textu  graeco  dicitur:  « hic  est  sanguis  meus,  qui  pro  multis 

effunditur»,  enuntiatur  in  recto  praesens  effusio  mystica,  et  in 
obliquo  effusio  in  cruce  realis,  quae  in  mystica  effusione  reprae- 
sentatur : — in  textu  vero  vulgatae  latinae  per  verba : « Hic  est 
sanguis  meus,  qui  pro  multis  effundetur»,  significatur  in  recto 
realis  effusio  sanguinis  facta  in  cruce,  ad  quam  praesens  effusio 
mystica  in  Eucharistia  refertur,  quae  in  obliquo  etiam  significatur. 
Sic  in  utraque  lectione  idem,  etsi  aliter  et  aliter,  significatur. 

Perpendamus  nunc  verba  primae  consecrationis,  ex  quibus 
etiam  sacrificii  Eucharistiae  veritas  certo  eruitur. 

Apud  Lucam  (xxii.  19.),  legimus:  «Hoc  est  corpus  meum, 
quod  pro  vobis  datur  » (touto  £<tti  to  [lou  rd  \j7uip  u[jlo>v 

^iSd(xevov) : — et  apud  Paulum  in  I.  ad  Cor.  xi.  24. : « Hoc  est 
corpus  meum,  quod  pro  vobis  tradetur»,  graece,  quod  pro  vobis 
frangitur:  — (touto  (/.ou  I<ttI  to'  (Twjxoc  to'  uTuep  u[/.a)v  xXwjxcvov).  — 
Porro  haec  verba  incruentam  immolationem  corporis  Christi  si- 
gnificant in  Eucharistia. 

Et  re  quidem  vera,  locis  citatis,  non  dicitur  corpus  Christi 
n vobis  y>  dari,  aut  tradi,  ad  significandum,  quod  detur  ad  man- 
ducandum; sed  dicitur,  corpus  Christi  pro  vobis  dari,  pro  vobis 
tradi,  idest  Deo  pro  vobis  in  sacrificium.  Modus  enim  iste  loquendi 
de  Christi  corpore,  iuxta  communem  usum  Scripturarum,  immo- 
lationem Christi  significat  pro  salute  nostra.  Ita  Paulus  ad  Gal. 
II.  20. : « Dilexit  me  et  tradidit  semetipsum  pro  me  » : ad  Ephes. 
V.  25.:  «Dilexit  (Ecclesiam)  et  tradidit  semetipsum  pro  ea));  et 
iterum  ad  Gal.  i.  4. : « Dedit  semetipsum  pro  peccatis  nostris  » ; ad 
Titum  II.  14.:  Dedit  semetipsum nobis,  ut  nos  redimeret»; 
in  I.  ad  Tim.  it.  6. : « Qui  dedit  redemptionem  semetipsum  pro 
omnibus  ». 

Confirmatur  etiam  argumentum  ex  eo  quod  verba  Christi, 
«hoc  est  corpus  meum,  quod  pro  vobis  datur»,  non  Apostolos 
solos  respiciunt,  quasi  solum  dicerent  corpus  Christi  Apostolis 
tradi  ad  manducandum;  sed  extenduntur  ad  omnes  redemptos, 
ac  significant  corpus  Christi  dari  «in  remissionem  peccatorum  », 
ideoque  pro  remissione  peccatorum  libari  Deo  in  sacrificium.  Id 
evidenter  colligitur  tum  ex  verbis  quae  in  consecratione  sanguinis 
pronuntiantur»,  hic  est  sanguis  meus,  qui  pro  multis  effundetur 
(graece  effusus  Ixj^uvop-evov)  in  remissionem  peccatorum  » Matth. 
(xxvi.  28.);  — tum  ex  verbis  apud  loannem  relatis  (vi.  52.)  ubi 
Christus  promittit  se  daturum  panem  vivificum,  seu  carnem  suam 


Digitized  by  <^ooQle 


ART.  IV.  — DE  SACRIFICIO  EUCHARISTIAE  INSTITUTO  A CHRISTO.  735 

ad  manducandum  sub  specie  panis:  « panis,  quem  ego  dabo,  caro 
mea  est  pro  mundi  vita  »,  seu  ut  distinctius  habetur  in  textu  graeco; 
« ipsa  caro  mea  est,  quam  ego  dabo  pro  mundi  vita  » (tq  (xap^ 
[jLOu  €<7tIv,  yjy  syo)  uTuep  tou  xoVjjlou 

Quod  ex  locutione  a Christo  adhibita  constat,  prout  legimus 
apud  Lucam  et  loannem,  roboratur  ex  verbis  consecrationis  pri- 
mae, sicut  referuntur  a Paulo  « hoc  est  corpus  meum,  quod  pro 
vobis  frangitur  n.  Verba  enim  haec,  quae  verum  Christi  corpus 
sub  specie  panis  spectant,  et  synonyma  sunt  illis  « hoc  est  cor- 
pus meum,  quod  pro  vobis  datur nonnisi  hunc  sensum  ha- 
bent:— hoc  est  corpus  meum,  quod  nunc  pro  vobis  in  specie 
panis  frangitur,  i Jest  pro  vobis  Deo  datur  et  immolatur,  — Et  hic 
diligenter  etiam  animadvertatur,  immolationem,  quae  fractio  cor- 
poris Christi  appellari  posset,  nonnisi  illam  esse  qua  in  Euchari- 
stia sub  speciebus  panis,  corpus  Christi  ratione  harum  specierum 
frangitur,  et  idem  corpus  immolatum,  ac  in  statu  cibi  positum, 
fidelibus  distribuitur  ad  manducandum.  Corpus  namque  Christi 
in  cruce  cruento  'modo  immolatum  non  fuit,  proprie  et  in  rigore 
loquendo,  fractum ; et  Evangelista  sedulo  refert:  « Ad  lesum  au- 
tem cum  venissent,  ut  viderunt  eum  iam  mortuum  non  frege- 
runt eius  crura;  sed  unus  militum  lancea  latus  eius  aperuit,  et 
continuo  exivit  sanguis  et  aqua  ....  Facta  sunt  enim  haec  ut 
Scriptura  impleretur:  os  non  comminuetis  ex  eo».  (loan.  xix. 

33-3^0- 

Ut  patet  in  demonstratione  hac,  desumpta  ex  verbis  conse- 
crationis primae,  vim  non  fecimus  in  eo  quod  adhibitum  fuerit 
tempus  praesens,  et  non  futurum.  Scimus,  et  libenter  fatemur,  in 
Scripturis  saepe  accipi  praesens,  immo  et  praeteritum  pro  futuro; 
nos  autem  non  ex  forma  locutionis  in  tempore  praesenti,  sed 
gravissimis  aliis  rationibus  ostendimus  verba  consecrationis  sa- 
crificium praesens  significare,  futuri  repraesentativum,  non  solum 
sacrificium  quod  tunc,  quando  verba  consecrationis  profereban- 
tur, erat  futurum,  seu  cruentum  sacrificium  crucis.  — Verumta- 
men  id  etiam  animadversum  volumus,  locutionem  pro  mysterio 
Eucharistiae  expressam  tempore  praesenti  aliud  nobis  argumen- 
tum suppeditare.  Nam  si  in  Scriptura  praesens  pro  futuro  adhi- 
betur, communius  vero  praesens  in  eadem  Scriptura  pro  praesenti, 
iuxta  communem  loquendi  morem,  et  obviam  significationem 
verborum,  usurpari  nemo  inficiabitur : quamobrem  ubi  nulla  ratio 

cogit,  vel  saltem  suadet,  praesens  pro  futuro  esse  intelligendum, 
a communi,  plena,  et  obvia  significatione  praesentis  temporis 
recedere  certe  non  licet. 

Quod  si  nobis  opponitur  in  vulgata  lectione  Scripturarum 
verba  Pauli  sic  referri,  ut  corpus  Christi  pro  futuro  tempore 
tradi  dicatur:  « Hoc  est  corpus  meum,  quod  pro  vobis  tradetur 
— respondemus,  ut  supra  pro  consecratione  sanguinis,  lectiones 
quae  in  textu  graeco  et  in  vulgata  latina  habentur  nullatenus  in- 
ter se  pugnare,  sed  optime  in  unum  sensum  convenire.  Verba 
enim  graeci  textus  «quod  pro  vobis  frangitur»  significant  dire- 
cte sacrificium  corporis  Christi  in  Eucharistia,  et  indirecte,  seu 
in  obliquo  sacrificium  crucis,  ad  quod  Eucharistiae  sacrificium 
refertur,  quodque  repraesentat;  verba  vero  ut  sunt  in  Vulgata 
latina:  «quod  pro  vobis  tradetur»,  significant  directe  sacrificium 
crucis,  ad  quod  sacrificium  Eucharistiae  refertur,  et  in  obliquo  sa- 
crificium etiam  Eucharistiae. 

II.  Eucharistiae  sacrificii  demonstratio  altera  ex  doctrina  Apo- 
stoli eruitur  in  Ep.  1.  ad  Cor.  x.  14-21.  Haec  sunt  verba  Pauli: 
«Propter  quod,  carissimi  mihi,  fugite  ab  idolorum  cultura:  ut 
prudentibus  loquor,  vos  ipsi  iudicate,  quod  dico.  Calix  benedi- 
ctionis, cui  benedicimus,  nonne  communicatio  sanguinis  Christi 
est?  et  panis,  quem  frangimus,  nonne  participatio  corporis  Do- 
mini est?  Quoniam  unus  panis,  unum  corpus  multi  sumus,  om- 
nes, qui  de  uno  pane  participamus.  Videte  Israel  secundum  car- 
nem: nonne,  qui  edunt  hostias,  participes  sunt  altaris?  Quid 
ergo?  dico,  quod  idolis  immolatum  sit  aliquid?  aut  quod  idolum 
sit  aliquid?  Sed  quae  immolant  gentes,  daemoniis  immolant,  et 
non  Deo.  Nolo  autem  vos  socios  fieri  daemoniorum:  non  pot- 
estis calicem  Domini  bibere,  et  calicem  daemoniorum:  non  pot- 
estis mensae  Domini  participes  esse,  et  mensae  daemoniorum  ». 

Ut  autem  probationis  nostrae  vis  ex  hoc  Pauli  testimonio 
melius  appareat,  praenotari  debet  gentiles  solitos  fuisse  de  reli- 
quiis victimarum,  quas  idolis  immolabant,  parare  convivium:  et 
quaestionem  ortam  fuisse  inter  recenter  baptizatos  in  Ecclesia 
Corinthiorum,  utrum  Christianis  liceret  vesci  idolothytis,  seu  iis 
quae  immolata  idolis  fuerant,  et  praesertim  utrum  ea  vesci  lice- 
ret in  idolis,  seu  in  loco  ubi  idolum  colebatur.  Paulus  ergo  do- 
cet, loco  citato,  illicitam  omnino  esse  illam  manducationem,  quia 

per  eam  comedens  participaret  sacrificio  peracto  in  honorem  idoli, 
ac  proinde  reus  fieret  peccati  idololatriae.  Quare  summa  doctrinae, 
quam  Apostolus  docet,  est  haec:  Israelitae,  ut  sacrificii  fierent 
participes,  comedebant  de  hostiis  Deo  oblatis,  et  idem  fieri  solet 
in  sacrificiis  gentium,  qui  edentes  victimas  daemonii  mactatas,  com- 
municant his  immolationibus:  ideoque  vos,  qui  mensae  Domini 
participes  estis,  et  communicatis  sacrificio  Domino  Deo  oblato, 
non  potestis  manducare  quod  immolatur  idolis;  nam  non  pote- 
stis communicare  sacrificio  quod  Deo  offertur,  et  oblationibus 
daemoniorum. 

lam  vero  ex  hac  Pauli  doctrina  apertissime  patet  non  modo 
Eucharistiam  esse  verum  sacrificium,  seu  verum  sacrificium  Deo 
offerri  cum  Eucharistia  conficitur ; sed  id  assumi  ab  Apostolo  ut 
principium  suae  argumentationis  omnibus  notissimum. 

III.  Ex  rationibus  theologicis  invicte  thesis  nostra  stabilitur. 

Earum  primam  desumimus  tx  impletione  figurae  Agni  pascha- 
lis, Nam  immolatio  illa  agni  verum  fuisse  sacrificium  nemini  du- 
bium esse  potest,  contestante  Moyse  (Num.  ix.  13.):  «Si  quis 
mundus  est,  et  in  itinere  non  fuit,  et  tamen  non  fecit  Phase, 
exterminabitur  anima  illa  de  populis  suis,  quia  sacrificium  Do- 
mino non  obtulit  tempore  suo»:  — insuper  agni  sacrificium  fi- 
guram fuisse  immolationis  Christi  patet  ex  Apostolo  qui  docet 
(I.  Cor.  V.  7.) : « Pascha  nostrum  immolatus  est  Christus ; itaque 
epulemur  ...  in  azymis  sinceritatis  et  veritatis»:  — et  agnum  pa- 
schalem non  modo  figuram  fuisse  immolationis  cruentae  Christi  in 
cruce,  sed  etiam  incruentae  in  mysterio  Eucharistiae,  facili  negotio 
demonstratur.  — Etenim  agnus  immolabatur  ut  manducaretur,  et 
manducari  non  poterat  nisi  a circumcisis  et  mundis;  praeterea 
sumi  debebat  cum  panibus  azimis,  et  ut  esset  veluti  viaticum 
peregrinorum,  quia  a ludaeis  calceatis,  baculos  in  manu  gestan- 
tibus, accinctis  renibus  edi  praecipiebatur,  et  in  memoriam  trans- 
itus Domini  et  liberationis  populi  a captivitate  Aegypti.  Haec 
autem  omnia  adamussim  conveniunt  Eucharistiae,  quam  in  Ec- 
clesia baptizari  et  mundi  manducant  in  memoriam  transitus 
Christi  ex  hoc  mundo  ad  Patrem,  et  liberationis  nostrae  a cap- 
tivitate daemonis,  simulque  ut  viaticum  sumunt  ad  coelestem  pa- 
triam peregrinantes. 

Sane,  immolatio  agni  paschalis  figura  fuit  passionis  Christi, 
I.  — De  Sacramentis.  47 

cum  et  ipsa  Eucharistia  repraesentatio  sit  cruenti  sacrificii  Chri- 
sti in  cruce;  sed  certe  principaliter  ac  immediate  caeremonia 
agni  paschalis  figura  fuit  non  crucifixionis  Christi,  sed  Euchari- 
stiae. Christus  enim  neque  crucifixus  fuit  in  memoriam  transi- 
tus alicuius,  aut  liberationis,  neque  crucifigebatur  ut  mandu- 
caretur, neque  in  domo,  aut  in  lerusalem,  sed  extra  portam, 
in  monte,  immolatus  fuit;  et  praeterea,  etiamsi,  impropria  locu- 
tione, diceretur  Christus  in  cruce  immolatus  manducari  per  fidem, 
id  non  solum  baptizari  et  mundi,  sed  etiam  alii  facere  possunt 
ac  debent,  quia  fides  praecedit  baptismum  et  iustificationem. 

Sed  iam  ex  eadem  figura  agni  paschalis,  quae  impleta  fuit  in 
ultima  coena,  novum  argumemuin  exurgit  ad  demonstrationem 
thesis.  — Apostoli  enim  in  illa  coena,  implendo  typum  agni  pa- 
schalis, Eucharistiam  manducaverunt:  at  non  manducabatur  agnus 
nisi  prius  in  sacrificium  immolatus  fuerit;  ergo  Agnus  verus, 
quem  in  Eucharistia  manducaverunt,  immolatus  prius  iam  fue- 
rat in  sacrificium,  seu  Agnum  iam  sub  speciebus  Eucharisticis 
immolatum  manducaverunt. 

Nec  dicatur:  — agnus  paschalis  a multitudine  filiorum  Israel 
immolabatur,  et  non  a solis  sacerdotibus;  unde  figura  sacrificii 
Eucharistiae  esse  non  potuit,  quae  nonnisi  a sacerdotibus  cele- 
bratur. Huic  difiicultati  respondemus  animadvertendo  sacrificium 
agni  institutum  fuisse  antequam  familia  Aaron  ad  sacerdotale 
munus  eligeretur;  ideoque  privilegium,  quoad  hoc  sacrificium, 
mansisse  ut  patresfamilias  omnes  illud  offerrent,  aliis  per  eos  im- 
molantibus, et  ex  sacrificio  participantibus;  id  autem  quoad  Eu- 
charistiam etiam  impleri,  quia  Presbyteri,  quasi  patresfamilias  in 
Ecclesia  sacrificant,  et  reliqui  fideles  in  sacrificio  consentiunt  et 
de  eo  participant. 

Argumentum  ex  figura  agni  paschalis  desumptum  communi 
interpretatione  Patrum  maxime  roboratur.  Ne  tamen  modum 
excedam,  quatuor  hic  tantum  eorum  testimonia  subiungam  spe- 
ciminis gratia. 

S.  loan.  Chrys.  (hom,  I.  de  proditione  ludae  n.  4.  5.):  « In 
ipsa  mensa»,  inquit,  «utrumque  Pascha,  et  typi  et  veritatis  ce- 
lebratum est  ...  . Fuit  quidem  aliquando  Pascha  iudaicum,  sed 
exemptum  et  evacuatum  est  Paschatis  spiritualis  adventu,  quod 
Christus  tradidit.  Nam  cum  manducarent  et  biberent,  accepit 
panem  et  fregit,  et  dixit:  ’ Hoc  est  corpus  meum’». 

S.  Hieronymus  (comm.  in  Matth.  lib.  4.  c.  26.)  in  verbis  illis 
Evangelistae  « coenantibus  autem  eis,  accepit  lesus  panem » et 
sequentibus,  ait:  « Postquam  typicum  Pascha  fuerat  impletum,  et 
agni  carnes  cum  Apostolis  comederat,  assumit  panem  qui  con- 
fortat cor  hominis,  et  ad  verum  Paschae  transgreditur  Sacramen- 
tum, ut  quo  modo  in  praefiguratione  eius  Melchisedech  summi 
Dei  sacerdos,  panem  et  vinum  offerens  fecerat,  ipse  quoque  in 
veritate  sui  corporis  et  sanguinis  repraesentaret». 

Ven.  Beda  (in  Lucae  Evang.,  lib.  6.  c.  22.),  exponens  verba 
Christi:  «Desiderio  desideravi  hoc  Pascha  manducare  vobiscum 
antequam  patiar»,  haec  habet:  «Desiderat  primo  typicum  Pa- 
scha cum  discipulis  manducare,  et  sic  passionis  suae  mundo  my- 
steria declarare,  quatenus  et  antiqui  legalisque  Paschae  probator 
existat,  et  hoc  ad  suae  dispensationis  figuram  pertinuisse  docendo, 
carnaliter  ultra  vetet  exhibenti,  immo,  umbra  transeunte,  veri  iam 
Paschae  lumen  advenisse  demonstret».  Et  paulo  post:  «Finitis 
Paschae  veteris  solemniis,  quae  in  commemorationem  antiquae 
de  Aegypto  liberationis  agebatur,  transiit  ad  novum,  quod  in 
suae  redemptionis  memoriam  Ecclesia  frequentare  desiderat.  Ut 
videlicet  pro  carne  agni  vel  sanguine  suae  carnis  sanguinisque 
sacramentum  in  panis  ac  vini  figura  substituens,  ipsum  se  esse 
monstraret,  cui  iuravit  Dominus  et  non  poenitebit  eum,  tu  es  sacer- 
dos in  aeternum,  secundum  ordinem  Melchisedech  (Ps.  cix.)». 

Sed  prae  ceteris  omnibus  audiendus  est  S.  Cyrillus  Alexan- 
drinus, quo  nemo  abundantius,  clarius,  aut  disertius  de  myste- 
riis eucharisticis  locutus  est.  In  homilia  X.,  quae  in  mysticam 
coenam  et  pedum  lavationem  in  sancta  Quinta  inscripta  est,  sic  pro 
re  nostra  loquitur:  «Eamus  una  in  celeberrimam  Sion,  et  arcem 
illam  mente  contemplemur,  quo  pacto  is  qui  terrae  fines  conti- 
net, ad  mysticam  coenam  se  praepararet,  quomodo  qui  sedet 
super  Cherubim  in  coena  recumberet,  quomodo  is  qui  typice 
manducatus  est  in  Aegypto,  hic  ultro  seipsum  immolet,  come- 
staque  figura  ceu  typicorum  consummator  veritatem  ostendat, 
ipse  seipsum  cibum  vitae  statim  proponens,  ut  oraculorum  suo- 
rum fini  eorum  quae  sapienter  instituit  initio  coniuncto,  in  uni- 
versum genus  promanantia  hominum  statui  bonitatis  suae  divina 
munera  praebeat.  De  quibus  accipe,  quaeso,  divinorum  Evange- 
liorum  narrationem  in  hunc  modum:  ‘ Coenantibus  enim  illis,  in- 
quit, accepit  lesus  panem  ac  fregit,  deditque  discipulis  suis,  et 

ait:  Accipite,  comedite:  hoc  est  corpus  meum.  Et  accipiens 
calicem  gratias  egit,  et  dedit  illis  dicens:  ‘Bibite  ex  hoc  omnes: 
hic  est  enim  sanguis  meus  Novi  Testamenti  qui  pro  multis  ef- 
fundetur in  remissionem  peccatorum  \ O rem  stupendam ! o sa- 
erum  illud  mysterium!  o divinam  illam  initiationem!  Deduxit 
per  litteram,  perfecit  per  spiritum,  instituit  per  figuras,  gratiam 
donavit  per  opera.  In  Sion  litterae  legem  implevit.  Ex  Sion 
gratiae  legem  promulgavit^». 

* Liceat  hic  quaedam  alia  ex  eadem  sublimi  homilia  excepta  promere, 
quae  mentem  illustrant,  fidem  vindicant,  et  cor  suaviter  movent: 

<c  Ad  mysticam  coenam  una  properemus.  Christus  nos  excipit  hodie  con- 
vivio, Christus  nobis  hodie  ministrat ; Christus  ille  hominum  amans  refodllat. 
Tremendum  est  quod  dicitur;  formidabile  quod  perficitur.  Saginatus  ille  vi- 
tulus mactatur;  Dei  agnus,  qui  tollit  mundi  peccatum,  mactatur.  Pater  laeta-^ 
tur : Filius  sponte  immolatur,  non  quidem  hodie  a Dei  hostibus,  sed  a seipso, 
ut  ad  hominum  salutem  voluntarios  se  cruciatus  subiisse  significet.  Visne  tibi 
demonstrem,  eo  quod  dicitur,  maximae  cuiusdam  rei  signum  contineri?  Netu 
brevitatem  sermonis  attendas,  aut  nostram  tenuitatem,  sed  eorum  vocem  et 
auctoritatem  qui  haec  ante  praedicarunt. . . . ‘ Sapientia,  inquit,  aedificavit  sibi 
domum,  et  subdidit  columnas  septem,  maaavit  hostias  suas,  miscuit  in  cratera 
vinum  suum,  et  paravit  mensam  suam,  misit  servos  suos  convocans  cum  ex- 
celsa praedicatione  ad  craterem,  dicens:  Q.ui  est  insipiens  declinet  ad  me.  Et 
egentibus  sensu  dixit:  Venite,  edite  de  meis  panibus,  et  bibite  vinum  quod 

miscui  vobis  * Haec  tibi , carissime , eorum  quae  nunc  peraguntur  sunt 

symbola.  Hae  tibi  convivii  huius  omni  ciborum  genere  atque  apparatu  lautis- 
simi deliciae.  Adest  magnificentiae  auctor,  divina  dona  sunt  proposita,  mystica 
mensa  praeparata  est,  vivificus  crater  mixtus  est.  Rex  gloriae  arcessit;  Filius 
Dei  suscipit;  Deus  incarnatus  Verbum  invitat:  quae  aedificavit  sibi  templum 
non  manufactum  Dei  ac  Patris,  illa  subsistens  Sapientia  corpus  suum  ut  pa- 
nem distribuit,  et  vivificum  suum  sanguinem  tanquam  vinum  propinat.  O tre- 
mendum mysterium ! o divini  consilii  rationem  ineffabilem ! o demissionem 
quae  cogitatione  capi  non  potest ! o bonitatem  non  vestigabilem  ! Opifex  operi 
sese  fruendum  proponit , ipsamet  vita  mortalibus  se  edendam  bibendamque 
largitur.  Venite,  comedite  corpus  meum,  hortatur,  et  bibite  vinum  quod  mi- 
scui vobis.  Ego  meipsum  in  cibum  praeparavi,  ego  meipsum  cupientibus  mi- 
scui. Sponte  caro  factus  sum  cum  ipse  vita  sim;  ultro  carnis  et  sanguinis 
particeps  esse  volui , cum  sim  Verbum  et  character  Patris  hypostaticus , ut 
servarem  vos.  ‘Gustate,  et  videte,  quoniam  suavis  ego  Dominus’.  Gustastis 
fructum  inobedientiae,  et  cognovistis  acerbi  consultoris  quam  acerbus  sit  cibus . 
Gustate  nunc  quoque  fructum  obsequii,  qui  mala  depellit,  et  cognoscetis  me- 
lius et  utilius  esse  obedire  Deo.  . . . Ego  sum  vita , et  resurrectio ; ego  sum 
panis  vitae  qui  de  coelo  descendit,  et  dat  vitam  hominibus  ’ : excipite  me  tan- 
quam fermentum  in  massa  vestra,  ut  indeficientis  vitae  quae  apud  me  est  par- 
ticipes efficiamini.  ‘ Ego  sum  vera  vitis  ’.  — ‘ Gaudium  meum  bibite , vinum 

Ex  institutione  Eucharistiae  per  modum  cibi  ac  potus  aliud  argu- 
mentum, praecedenti  aflSne,  desumit  Nyssenus.  Sic  enim  ipse 
ratiocinatur:  Christus,  qui  seipsum  pro  nobis  dedit  victimam 
Deo , discipulis  ad  coenam  novissimam  congregatis  dedit  vi- 
ctimae corpus  edendum,  et  sanguinem  bibendum.  Sed  nequit 
victima,  nisi  prius  immolata,  edi,  sugique.  Ergo  Christus  seip- 
sum immolavit  in  coena  novissima,  antequam  corpus  suum  di- 
scipulis vescendum,  et  sanguinem  suum  traderet  hauriendum.  En 
verba  S.  Greg.  Nysseni  (in  Christi  resurrectionem.  Orat.  i.  Mi- 
gne,  P.  G.  t.  46.  p.  61 1.):  — 

« Qui  enim  potestate  sua  cuncta  disponit,  non  ex  proditione 
sibi  impendentem  necessitatem,  non  ludaeorum  quasi  praedonum 
impetum,  non  iniquam  Pilati  sententiam  exspectat,  ut  eorum 
malitia  sit  communis  hominum  salutis  principium  et  causa;  sed 
consilio  suo  antevertit,  et  arcano  sacrificii  genere,  quod  ab  ho- 
minibus cerni  non  poterat,  seipsum  pro  nobis  hostiam  offert, 
et  victimam  immolat,  sacerdos  simul  exsistens,  et  agnus  Dei, 
ille  qui  mundi  peccatum  tollit.  Quando  id  praestitit?  cum  cor- 
pus suum  discipulis  congregatis  edendum,  et  sanguinem  biben- 
dum praebuit,  tunc  aperte  declaravit  agni  sacrificium  iam  esse 
perfeaum.  Nam  victimae  corpus  non  est  ad  edendum  idoneum 
si  animatum  sit.  Quare  cum  corpus  edendum,  et  sanguinem  bi- 
bendum discipulis  exhibuit,  iam  arcana  et  non  aspectabili  ratione 
corpus  erat  immolatum,  ut  ipsius  mysterium  peragentis  potestati 
collibuerat ». 

quod  miscui  vobis  *.  Calix  enim  meus  inebrians  me,  potentissimum  inebrians 
antidotum,  tristitia  quae  est  in  Adam  laetitiam  germinante.  * Ecce  praeparavi 
vobis  mensam  adversus  eos  qui  tribulant  vos’.  Contra  Eden  collocavi  Ada- 
mum  qui  locum  celebrem  violavit , ut  ipso  aspectu  nondum  concessae  volu- 
ptatis perpetuo  suburentem  dolorem  acciperet.  Ego  vero  contra  eos  qui  vos 
premunt;  dedi  vobis  mensam  vitae  et  gaudii  effectricem,  quaeque  osoribus  ve- 
stris incredibilem  dictu  dolorem  rependat.  Comedite  panem  qui  vestram  na- 
turam instauret.  Bibite  vinum  immortalitatis  delicias.  Comedite  panem  veteris 
acerbitatis  purgativum,  et  bibite  vinum  quod  vulneris  dolorem  astringit.  Hoc 
naturae  est  medicamentum,  hoc  eorum  qui  vulnera  infligunt  castigatio.  Factus 
sum  propter  vos  vestri  similis,  idque  natura  non  mutata,  ut  vos  per  me  na- 
turae divinae  sitis  participes.  Mutatione  igitur  pulchra  immutamini,  ut  decori, 
a mundo  ad  Deum,  et  a came  ad  Spiritum  convertamini.  Factus  sum  vitis 
vera  in  genere  vestro,  ut  vos  in  me  fructus  afferatis  odore  suaves.  Sugite  am- 
brosiae meae  pinguedinem,  et  pinguescetis  ».  — Migne,  P.  G.  t.  77.  ep.  S.  Cy- 
rilli,  t.  IO.  1015. 

Ex  Novi  Testamenti  constitutione  nova  adhuc  probatio  colligi- 
tur, quoad  sacrificii  Eucharistiae  veritatem.  Etenim  in  ultima 
coena  Christus  Novum  Testamentum  cpndens,  et  dicens:  «Hic 
est  sanguis  meus  Novi  Testamenti »,  alludebat  ad  veteris  Testa- 
menti institutionem,  et  ad  verba  Moysis  (Ex.  xxiv.  8.),  qui,  sum- 
pto, aspersoque  sanguine  in  populum,  dixit : « Hic  est  sanguis 
foederis,  quod  pepigit  Dominus  vobiscum».  Opponit  ergo  se 
Christus  Moysi,  sanguinem  suum  vitulorum  sanguini.  Apostolos 
populo  Judaeorum,  aspersionem  aspersioni,  testamentum  testa- 
mento: et  sicut  Moyses  extrinsecus  aspersit  ludaeos  vitulorum 
sanguine,  et  cum  eis,  effusione  sanguinis  animalium,  testamen- 
tum seu  pactum  Dei  firmavit;  ita  in  ultima  coena  Christus  in- 
trinsecus sanguine  suo  aspersit  Apostolos,  et  Novum  Testa- 
mentum seu  novum  pactum,  non  cum  solis  ludaeis,  verum 
cum  omnibus  omnino  gentibus,  quae  Evangelium  reciperent, 
confirmavit.  — At  Veteris  Testamenti  institutionem,  sanguine 
victimae  immolatae  firmatum  fuit;  et  quidem  victimae  quae  Chri- 
stum ipsum,  pro  salute  mundi  et  ad  novum  pactum  firmandum, 
victimam  repraesentabat.  Ergo  institutio  Testamenti  Novi,  in 
coena  novissima,  confirmata  fuit  sanguine  Christi,  tamquam  vi- 
ctimae Deo  immolatae  in  sacrificium. 

Ex  perfectione  cultus  Christianae  Ecclesiae  non  minus  efiicaciter 
veritas  sacrificii  Eucharistiae  demonstratur.  Enimvero  nulla  ratio 
patitur  ut  christiana  societas  careat  sacrificio,  quo  Deum  colat; 
sacrificium  enim  praecipuus  actus  est  cultus  erga  Deum,  et  dici 
nequit  Christum  Ecclesiam  suam  imperfectam  reliquisse  in  eo, 
quod  maxime  honorem  Dei  spectat,  nostraeque  erga  eum  devo- 
tionis significationem.  Quamobrem  Petrus  Venerabilis  Abbas  Clu- 
niacensis,  epistola  contra  Petrobrusianos  (Migne  P.  L.  t.  189* 
P*  793*)  sapienter  dicebat:  «Mirum  valde  si  praecipuus,  ut  iam 
dictum  est,  deitatis  cultus  Deo  nostro  tempore  non  defertur,  qui 
omni  ante  nostra  tempora  tempore,  summo  studio,  sollicita  de- 
votione frequentabatur.  Mirum  si  Christiani  a sacrificiis  uni  Deo 
offerendis^arcentur,  cum  patriarchae,  prophetae,  ludaei,  gentiles, 
fideles  ab  ipso  Deo  ipsi  Deo  sacrificare  cogantur.  Mirum  nunc 
primum  de  mundo  divina  auferri  sacrificia,  cum  numquam  mun- 
dus in  retroactis  generationibus  suis  absque  sacrificiorum  sacris 
fuerit.  Nam  nec  in  profundis  ignorantiae  et  nequitiae  suae  tene- 
bris ita  a Deo  periit,  ut  non  haberet  aliquos,  etsi  paucos,  qui  et 


Digitized  by  <^ooQle 


ART.  IV.  — DE  SACRIFICIO  EUCHARISTIAE  INSTITUTO  A CHRISTO.  743 

per  iustiriam  Deum  colerent,  et  per  sacrificia  eum  se  colere  de- 
monstrarent. At  nunc  si  novam  vestram  doctrinam  mundus  exau- 
diat, faciet  quod  nunquam  fecerat. . . Erit  his  temporibus  gratiae, 
quod  nunquam  fuit  nec  tempore  irae,  ut,  Christianis  Deo  sacri- 
ficare cessantibus,  cultus  qui  semper  in  mundo  fuerat,  omnino 
de  mundo  pereat,  et  qui  Deum  ritu  suo  colens,  Deo  esse  sub- 
ditus probatur,  cultum  eius  abiiciens,  absque  aliquo  Deo  prorsus 
esse  videatur». 

Sed  hoc  extra  controversiae  aleam  posito,  nimirum.  Ecclesiam 
Christianam  suum  proprium  habere  sacrificium,  a Christo  Domino 
institutum,  quo  Deum  maxime  colat;  iam  facillime  ostendi  potest 
Eucharistiam  illud  esse  sacrificium,  cum  nullum  aliud  praeter  sa- 
crificium Eucharistiae  assignari  liceat.  Et  re  quidem  vera,  dubium 
unice  occurrere  posset  quoad  crucis  sacrificium;  at  illico  dubium 
evanescit,  dum  haec  attenduntur.  — a)  Sacrificium  quod  Christus 
Dominus  in  cruce  obtulit,  nequit  dici  sacrificium  proprium  Chri- 
stianae religionis,  nam  illud,  utpote  sacrificium  redemptionis , respi- 
cit, qua  tale,  non  modo  Christianos,  sed  quotquot  fuerunt  ab 
initio  mundi  a Christo  redempti.  — b)  Sacrificium  crucis,  ut  sa- 
crificium redemptionis,  nequit  dici  quod  a nobis  oblatum  fuerit; 
et  opus  fuit  pro  redemptione  nostra  consummatum,  non  autem 
opus,  quo  nos  exhibemus  cultum  Deo.  — c)  Illud  sacrificium  in 
cruce  oblatum  fuit  antequam  societas  christiana  coeperit,  ac  pro- 
inde nequit  dici  fuisse  sacrificium  in  ea  et  ab  ea  societate  religiosa 
' oblatum  Deo.  — d)  Illud  cruentum  sacrificium  quod  semel  per- 
actum fuit,  et  iterari  non  poterat,  nequit  esse  pro  Christianis 
omnibus  usque  ad  consummationem  saeculi  existentibus  sacrifi- 
cium externum,  visibile  quo  colant  Deum. 

Demum  in  Eucharistia  omnia  quae  ad  verum  sacrificium  requi^ 
sita  sunt  reperiuntur,  ideoque  in  ea  verum  et  proprie  dictum  sa- 
crificium offertur  Deo.  Etenim  qui  principaliter  offert  Christus  est; 
sacerdos  vero,  sacrificium  offert  ut  minister  proximus  ad  hoc  mu- 
nus specialiter  consecratus : — quod  offertur,  est  ipse  Christus  sub 
speciebus  eucharisticis:  — ille  cui  oblatio  fit,  solus  est  Deus;  — 
pro  Ecclesia  et  pro  singulis  fidelibus  offertur:  — institutio  divina 
constat  ex  Ps.  cix. , illis  verbis:  «Tu  es  sacerdos  in  aeternum 
secundum  ordinem  Melchisedech  » ; et  ex  verbis  Christi  prolatis 
in  ultima  coena : « Hoc  facite  in  meam  commemorationem  » : — 

nec  actio  sacrifica  deest  in  hoc  mysterio,  in  quo  verbis  consecra- 
tionis, dum  separatim  vi  verborum  praesens  fit  corpus  a sanguine, 
quasi  mactatur  victima,  quae  ponitur  sub  speciebus  alienis,  in 
statu  cibi  ac  potus : — haec  autem  abunde  sufficiunt  ad  aequiva- 
lentem  destructionem  victimae.  Sed  de  actione  sacrifica  dicemus 
inferias. 

IV.  Documenta  Traditionis,  quae  veritatem  sacrificii  Euchari- 
stiae ostendunt,  supervacaneum  ducimus  singillatim  hic  afferre, 
cum  hactenus,  tum  pro  aliarum  thesium  probationibus,  tum  di- 
recte pro  praesenti  thesi,  tot  loca  attulimus  Patrum,  tot  decreta 
Conciliorum,  tot  ecclesiasticae  historiae  facta,  ut  plenissimae  luci 
oculos  claudere  debeat  qui  absolutam  ac  superabundantem  de- 
monstrationem ex  illis  pro  re  nostra  exurgere  diffiteatur. 

Itaque,  in  summa  quasi  redigentes  quae  sparsim  in  testimo- 
niis, decursu  huius  tractatus  citatis,  habentur,  dicimus: 

1.  In  omnibus  liturgiis  et  a Patribus  omnium  aetatum  cele- 
brationem Eucharistiae  appellari  sacrificium^  immolationem,  oblatio- 
nem, et  quidem  in  talibus  adiunctis,  ut  appareat  omnino  sermo- 
nem esse  de  vero  ac  proprii  nominis  sacrificio. 

2.  Patres  et  Liturgias  tradere  sacrificium  hoc  ita  perenniter 
celebrari,  ut  quotidie  victima  semper  eadem  offeratur  et  immo- 
letur et  hanc  victimam  nonnisi  Agnum  Dei  esse,  « qui  numquam 
moritur  immolatus,  et  semper  vivit  occisus ; qui  postquam  super 
altare  in  mysterio  panis  et  vini,  ore  sacerdotum,  tamquam  spi- 
rituali gladio  mactatur,  fideles  reficit  atque  sanctificat». 

3.  Sacrificium  hoc  in  nocte  coenae  fuisse  institutum  a Christo 
Domino,  « cum  panem  et  vinum  in  sacramentum  sui  corporis  et 
sanguinis  transmutavit » : — et  mandavit  sacerdotibus  ut  illud  of- 
ferrent quod  ipse  Christus  <ctum  primus  obtulit  et  offerri  4ocuit». 

4.  Sacrificium  perenne  Novi  Testamenti  fuisse  in  V.  T.  prae- 
nuntiatum, et  successisse  sacrificiis  typicis  veteris  legis.  « Mensam 
sacerdos  ipse  Mediator  Novi  Testamenti  exhibet,  secundum  or- 
dinem Melchisedech,  de  corpore  et  sanguine  suo ; id  enim  sacri- 
ficium successit  omnibus  illis  sacrificiis  Veteris  Testamenti,  quae 
immolabantur  in  umbra  futuri. . . quia  pro  illis  omnibus  sacrificiis 
et  oblationibus  corpus  eius  offertur,  et  participantibus  ministra- 
tur». S.  Aug.  de  Civ.  Dei,  1.  17.  n.  20. 

5.  Sacrificium  Eucharistiae  a splis  sacerdotibus  offerri;  qui 

soli  possunt,  per  verba  consecrationis  Eucharistiae,  divinam  vi- 
ctimam immolare.  « O cultor  Dei  sanctissime»,  scribebat  S.  Gre- 
gorius  Nazianzenus  in  epistola  (171.  al.  240.)  ad  S.  Amphilochium, 
a ne  cuncteris  et  orare  et  legatione  fungi  pro  nobis,  quando  verbo 
Verbum  attraxeris,  quando  incruenta  sectione  secaveris  corpus  et 
sanguinem  dominicum,  vocem  adhibens  pro  gladio». 

6.  Sacrificium  Eucharistiae  a sacrificio  semel  in  cruce  oblato 
ita  distingui,  ut  una  quidem  numero  sit  victima,  sed  diversa  actio 
sacrifica ; et  incruentum  altaris  sacrificium  repraesentare  cruentam 
Christi  mortem  in  ara  crucis.  « Quid  vero  ? an  non  quotidie  nos 
offerimus?  offerimus  quidem,  sed  eius  mortem  revocamus  in  me- 
moriam, et  ipsa  (hostia)  una  est  non  multae...  Ut  ergo  multis 
in  locis  oblatum  unum  est  corpus,  ita  etiam  unum  sacrificium. 
Pontifex  noster  ille  est,  qui  illam  obtulit  hostiam,  quae  nos  mun- 
dat. Illam  nunc  quoque  offerimus,  quae  tunc  fuit  oblata,  quae 
non  potest  sumi  ».  S.  loan.  Chrysostomus  Hom.  17.  in  Ep.  ad 
Heb.  n.  3. 

Praecipuas  adversariorum  obiectiones  commemoramus  et  sol- 
vimus. 

I . — luxta  Apostolum , ad  Heb.  vii. , non  est  in  nova  lege 
nisi  unus  sacerdos,  Christus ; ait  enim  Paulus : « Alii  quidem  plu- 
res  faai  sunt  sacerdotes,  idcirco  quod  morte  prohiberentur  per- 
manere; hic  autem,  eo  quod  maneat  in  aeternum,  sempiternum 
habet  sacerdotium».  — Ergo  non  sunt  in  nova  lege  alii,  praeter 
Christum  sacerdotes,  qui  in  terris,  post  eius  mortem,  verum  et 
proprii  nominis  offerant  sacrificium. 

Resp.  Dist.  Ant.  Non  est  in  nova  lege,  nisi  unus  sacerdos 
principalis,  C.  Ministerialis,  N,  In  hoc  ergo  situm  est  discrimen, 
quod  Apostolus  statuit  inter  sacerdotes  antiquae  legis  et  novae, 
quod  sacerdotes  antiquae  legis,  cum  morte  prohiberentur  perma- 
nere, haberent  successores  in  eodem  gradu  dignitatis  et  potestatis; 
ideoque  Aaroni  successit  Eleazar,  Phinees,  et  sic  de  ceteris:  in 
nova  autem  lege,  cum  sacerdos  Christus  maneat  in  aeternum,  non 
habet  utique  successores  in  eadem  dignitate,  excellentia  et  pote- 
state; habet  tamen  ministros,  sicut  etiam  summi  sacerdotes  mi- 
nistros habebant  in  lege  veteri.  «Idem  nunc»,  ait  Tridentina 
Synodus,  sess.  22.  cap.  2.,  « offerens  (est)  sacerdotum  ministerio, 
qui  seipsum  tunc  in  cruce  obtulit,  sola  offerendi  ratione  diversa». 

2.  — luxta  doctrinam  Pauli,  ad  Hebraeos,  cap.  cit.,  unicum 
sacrificium  est  in  nova  lege,  nempe  sacrificium  crucis;  et  si  aliud 
daretur  ab  hoc  sacrificio  distinctum,  huius  excellentiae  et  merito 
derogaretur.  Haec  sunt  enim  verba  Apostoli : « Qui  non  habet 
necessitatem  quotidie,  quemadmodum  sacerdotes  (veteris  legis) 
prius  pro  suis  delictis  hostias  offerre,  deinde  pro  populi;  hoc 
enim  fecit  semel  seipsum  offerendo»  : et  c.  lo.  vv.  11-14. : «Et 
omnis  quidem  sacerdos»,  ait,  «praesto  est,  quotidie  ministrans, 
et  easdem  saepe  offerens  hostias,  quae  numquam  possunt  auferre 
peccata : hic  autem  unam  pro  peccatis  offerens  hostiam,  in  sem- 
piternum sedet  in  dextera  Dei,  de  cetero  exspectans,  donec  po- 
nantur inimici  eius  scabellum  pedum  eius.  Una  enim  oblatione 
consummavit  in  sempiternum  sanctificatos»:  unde  concludit,  v.i8.: 
« Ubi  autem  horum  (peccatorum)  remissio,  iam  non  est  oblatio 
pro  peccato».  — Ergo. 

Resp.  Dist.  AnL  quoad  i^*”  partem.  Est  unicum  in  nova  lege 
sacrificium  quoad  substantiam  hostiae  C.  Quoad  modum  eam- 
dem  hostiam  offerendi  N.  Similiter  Dist.  AnU  quoad  2^™  partem. 
Si  daretur  aliud  sacrificium  a sacrificio  crucis  distinctum,  quod 
esset  ad  solutionem  pretii  pro  redemptione  et  sanctificatione  to- 
tius generis  humani,  virtuti  atque  efficaciae  sacrificii  crucis  esset 
derogans  C.  Si  aliud  sacrificium  daretur,  a sacrificio  crucis  quoad 
modum  offerendi  distinctum,  non  ad  solutionem  pretii  pro  re- 
demptione et  sanctificatione  nostra,  sed  ad  applicationem  eiusdem 
pretii,  excellentiae  sacrificii  crucis  derogaretur  N. 

In  locis  citatis,  manifestum  est  Apostolum  loqui  de  cruenta 
Christi  oblatione,  quam  ita  docet  ad  expiationem  peccatorum 
esse  sufficientem,  ut  nulla  unquam  eiusdem  cruentae  oblationis 
repetitione  opus  esse  possit,  quia  ad  exhibendum  pretium  pecca- 
tis totius  mundi  necessarium  abundantissime  suffecit  unica  illa 
oblatio.  At  incruenta  oblatione  corporis  et  sanguinis  Christi,  quae 
fit  in  Missa,  non  hoc  agitur,  ut  per  eam  pretium  aliud  solvatur 
divinae  iustitiae,  quo  peccata  redimantur;  sed  ut  pretium  uni- 
cum, illo  crucis  sacrificio  iam  Deo  solutum  et  nobis  comparatum 
ad  peccatorum  remissionem,  et  ad  cetera  salutis  dona  consequenda, 
nobis  applicetur.  Quare  sicut  sacrificium  crucis  non  excludit  ba- 
ptismum, aliaque  sacramenta,  quibus  a peccatis  purgamur,  reno- 
vamur et  sanctificamur,  ita  sacrificium  incruentum  Eucharistiae 
non  excludit;  neque  istud  virtuti  sacrificii  crucis  quidquam  derogat. 

3.  — In  Eucharistiae  celebratione  repraesentatio  fit  sacrificii: 
— ergo  non  fit  sacrificium. 

Resp.  Dist.  Ant.  — Repraesentatio  sacrificii  solum  fit  N,  Etiam 
C.  et  N,  conseq.  — Sicut  ad  rationem  sacrificii  non  sufficit  esse 
figuram  aut  repraesentationem  sacrificii;  ita  non  est  contra  ra- 
tionem sacrificii,  quod  repraesentatio  sit  alterius  sacrificii,  si  ne- 
cessaria ad  sacrificium  constituendum  concurrant,  ut  concurrere 
possunt.  Et  certe  sacrificia  veteris  legis,  et  agnus  paschalis  et 
sacrificium  Melchisedech  fuerunt  vera  sacrificia,  simulque  typicae 
repraesentationes  alterius  futuri  sacrificii.  Nec  mirum  id  esse  de- 
bet, quia  in  signis  ad  placitum  saepe  contingit  dari  signum  et 
signum  signi,  et  utrumque  veram  rationem  signi  participare;  ac 
proinde  sacrificium,  quod  est  signum  ad  placitum,  utique  dari 
potest,  quod  in  se  conditiones  habeat  ad  verum  sacrificium  con- 
stituendum, et  simul  institutum  sit  ad  aliud  sacrificium  signifi- 
candum. Id  autem  in  Eucharistiae  mysterio  contingit,  quod  ve- 
rum sacrificium  incruentum  est,  simulque  cruentum  Christi  sa- 
crificium in  cruce  oblatum  repraesentat. 

4.  — Eucharistia  est  sacramentum,  quod  dat  nobis  Deus : ergo 
non  est  sacrificium,  quod  nos  damus  Deo. 

Resp.  C.  Ant,  N,  conseq,  — Potest  enim  idem  mysterium,  di- 
versis rationibus,  sacrificium  esse  et  sacramentum;  nam  eadem 
res,  quae  in  Dei  honorem,  et  ad  agnitionem  supremi  eius  in  nos 
dominii  consecratur,  potest  deinde  ad  sanctificationem  nostram 
ordinari,  nobisque  tradi. 

5.  — Eucharistia  est  testamentum;  ergo  nequit  esse  sacrificium; 
nam  per  testamentum  testator  aliquid  nobis  largitur;  et  nos  ali- 
quid offerre  debemus  Deo  per  sacrificium. 

Resp.  Neg,  Conseq,,  et  ad  probat,  notamus  sacrificium  non 
in  eo  est  quod  aliquid  Deo  offeratur,  atque  sub  eius  dominio 
constituatur  quod  antea  erat  nostrum,  sed  in  eo  essentialiter 
consistit  quod  per  destructionem,  saltem  aequivalentem,  alicuius 
rei,  in  signum  institutae,  profiteamur  Deum  esse  auctorem  vitae 
et  mortis  nostrae : ad  hoc  autem  faciendum  accipere  possumus 
a Deo  ipso  victimam,  quam  ei  offeramus.  Quare  Deus  nobis  vi- 
ctimam non  habentibus  idoneam,  concedit  sacrificare  Filium  suum, 
quem  simul  et  a Deo  accipimus,  et  ei  offerimus  in  sacrificium. 

Quod  Ut  paulo  tusius  declaretur,  animadvertimus,  Euchari- 
stiam dici  posse  testamentum  i.  — quia  est  id  quo  Novum  Te- 
stamentum confirmatum  est  (vide  supra  p.  286.).  2.  — Quia  hae- 
reditas  testamento  legata  testamentum  quandoque  appellari  solet, 
et  id  quod  praecipue  Ecclesiae  suae  in  Novo  Testamento  Chri- 
stus legavit  fuit  corpus  et  sanguis  eius  in  Eucharistia.  3.  — Quia 
testamentum  vocatur  instrumentum  significans  et  continens  volun- 
tatem testatoris;  et  Eucharistia  hoc  etiam  modo  potest  dici  testamen- 
tum, tamquam  signum  et  instrumentum  continens  ac  significans  vo- 
luntatem Christi,  et  liberalem  omnium  bonorum  eius  largitionem 
nobis  factam.  — Sed  nulla  ex  his  rationibus,  iuxta  quas  Euchari- 
stia ut  testamentum  sumitur,  impedit  quominus  vere  sit  sacrificium. 
Idem  sanguis,  quo  Novum  Testamentum  confirmatum  est,  pote- 
rat consecrari  in  sacrificium;  eadem  res  quae  nobis  .a  Deo,  et  a 
Christo  in  haereditatem  huius  vitae,  et  in  pignus  aeternae  haere- 
ditatis  donata  est,  poterat  profecto  offerri  Deo  in  eius  honorem, 
in  sacrificium;  immo  nihil  convenientius  fieri  potuit. 

6.  — Christus  in  coena  novissima  cum  consecravit  Euchari- 
stiam, non  obtulit  sacrificium.  — Ergo  nec  sacrificium  sacerdotes 
offerunt  cum  Missam  celebrant.  Probatur  autem  antecedens,  quia 
si  Christus  in  ultima  coena  sacrificium  obtulisset,  illud  infiniti 
valoris  esset  et  redemptionem  nostram  absolvisset,  sicque  super- 
vacaneum omnino  fuisset  sacrificium  crucis. 

Resp.  N,  Ant.  et  prob,  — Ratio,  quam  afferunt  adversarii,  non 
modo,  si  valeret,  ostenderet,  sacrificium  in  ultima  coena  a Chri- 
sto oblatum  crucis  sacrificium  inutile  reddidisse ; sed  omnes  alias, 
imo  et  singulas  Christi  actiones  sacrificium  crucis  reddidisse  su- 
perfluum; quaelibet  enim  actio  Christi,  utpote  infiniti  valoris, 
sufficiens  fuisset  ad  satisfaciendum  pro  nobis  divinae  iustitiae, 
et  ad  redemptionem  nostram  perficiendam.  Verum,  iuxta  catho- 
licam fidem,  quamvis  admittamus  excellentiam  hanc  actionum 
Christi  et  sufficientiam  earum  ad  satisfaciendum,  si  valor,  quem 
ex  dignitate  personae  satisfacientis  infinita  habent,  spectetur ; te- 
nemus tamen  Christum  voluisse,  ut  perfectissimam  suam  erga 
Patrem  obedientiam  et  flagrantissimam  pro  salute  nostra  chari- 
tatem  ostenderet,  redemptionem  nostram  et  sanctificationem,  ut 
superius  declaravimus,  in  cruce  absolvere.  Sacrificium  ergo  a 
Christo  oblatum  in  ultima  coena  fuit  per  modum  applicantis  re- 

demprionem,  iam  inchoatam,  sed  in  cruce  per  cruentum  sacrifi- 
cium consummandam. 

7.  — Patres  dicunt  in  Eucharistia  Christum  non  immolari 
vere  et  realiter,  sed  mystice.  Ergo  docent  Eucharistiam  non  esse 
veri  nominis  sacrificium,  sed  solum  sacrificii  crucis  repraesenta- 
tionem. 

Resp.  Dist.  Ant.  — Quidam  inter  Patres,  et  post  eos  S.  Tho- 
mas,  3.  q.  83.  a.  i.,  dixerunt  Christum  in  Eucharistia  non  immo- 
lari realiter,  sed  mystice,  quia  nomine  immolationis  mactationem 
cruentam  victimae  significabant  C.  Quia  negabant  in  Eucha- 
ristia verum  et  proprii  nominis  sacrificium  Deo  ofFerri  N.  et  N, 
Cons, 

ScHOLiON.  — Etsi  sacrificium  Missae  non  differat  essentialiter 
a sacrificio  incruento,  quod  in  coena  novissima  Christus  obtulit, 
distinguitur  tamen  ab  eo  quibusdam  conditionibus  accidentalibus, 
quas  hic  breviter  enumeramus.  — i.  Ex  parte  rei  oblatae  diffe- 
rentia est  in  eo  quod  in  coena  oblatus  est  Christus  mortalis: 
nunc  vero  in  Missa  offertur  immortalis  et  gloriosus.  — 2.  Ex 
parte  sacerdotis  proxime  offerentis,  quia  tum  in  coena,  Christus 
per  se  ipsum  obtulit  sacrificium,  nunc  vero  illud  offert  per  ma- 
nus sacerdotis.  — 3.  Sacrificium  Missae  differt  a sacrificio  coenae, 
quia  hoc  sacrificium  significabat  mortem  Christi  in  cruce  tunc 
futuram,  nunc  vero  sacrificium  Missae  significat  mortem  illam 
iam  praeteritam:  at  differentia  haec  non  oritur  ex  parte  signo- 
rum, sed  solum  ex  parte  rei  significatae ; ideoque  differentia  est 
solummodo  accidentalis,  et  eo  magis  quod  ex  intentione  Christi 
sacrificium  Eucharistiae  institutum . fuit  ut  esset  permanens  pro 
tempore  in  quo  mors  eius  peracta  esset.  — 4.  Differentia  acci- 
dentalis est  etiam  inter  sacrificium  Missae  et  sacrificium  coenae, 
quia  sacrificium  coenae  non  fuit  imago  alterius  sacrificii  incruenti, 
sed  veritas  respectu  sacrificiorum  praeteritorum,  praesertim  Mel- 
chisedech,  et  exemplar  respectu  nostri;  sacrificium  vero  Missae, 
quamvis  sit  etiam  veritas  respectu  sacrificiorum  antiquorum,  est 
tamen  imago  vera  et  repraesentatio  ipsiusmet  sacrificii  coenae.  — 
j.  Differentiae  aliae  sunt  accidentales  ratione  temporis,  loci, 
huius  vel  illius  numero  materiae  panis  et  vini,  apparatus  caere- 
moniarum accidentalium,  etc. 

ARTICULUS  QUINTUS 
De  essentia  sacrificii  Eucharistiae. 

Post  sacrificii  Eucharistiae  vindicationem,  nobis  inquirendum 
est  quaenam  sit  in  Missae  celebratione  actio  in  qua  essentia  sa- 
crificii huius  consistat:  quatuor  quippe  sunt  in  Missa,  de  quibus 
dubitari  potest,  et  circa  quae  disputatio  habetur  inter  Theo- 
logos. 

Primo  igitur  consecratio  est  panis  et  vini,  per  quam  conversio 
eorum  fit  in  corpus  et  sanguinem  Christi;  secundo  est  oblatio, 
quae  post  consecrationem  fit  illis  verbis:  «Unde  et  memores. 
Domine,  nos  servi  tui,  sed  et  plebs  tua  sancta  eiusdem  Christi 
Filii  tui  Domini  nostri  tam  beatae  passionis  . . . offerimus  prae- 
clarae Maiestati  tuae  de  tuis  donis  ac  datis,  Hostiam  puram,  ho- 
stiam sanctam,  hostiam  immaculatam  »;....  tertio  est  fractio 
hostiae  consecratae  et  commixtio  partis  eius  cum  sanguine;  de- 
mum est  communio  sacerdotis  sub  utraque  specie.  Num  in  his 
omnibus,  an  in  aliquibus,  an  in  uno  eorum  Eucharistiae  sacri- 
ficii essentia  reponenda  est? 

Ad  solutionem  huius  quaestionis,  adnotamus  in  primis  panes 
alicuius  rei  compositae  alias  esse  essentiales,  alias  integrantes : sine 
partibus  essentialibus  res  non  est  talis  naturae ; essentia  vero  rei 
salva  consistit  sine  partibus  integrantibus.  Hac  ergo  distinctione 
in  sacrificio  Eucharistiae  facta,  iuxta  communem  Theologorum 
sententiam  dicimus  in  sola  Eucharistiae  consecratione  essentiam 
sacrificii  consistere,  et  ad  integritatem  eius  referri  utriusque  spe- 
ciei consecratae  sumptionem,  quae  a sacerdote  fit  in  Missa. 

Sed  iam  ulterius  quaeri  potest,  sub  quanam  ratione  consecra- 
tio ipsa  formaliter  sit  actio  sacrifica,  et  verum  constituat  sacri- 
ficium? 

Quidam  theologi,  quorum  dux  est  Vasquez  (in  3.  D.  Th. 
disp.  220.  et  222.),  docent  sacrificium  Missae  consistere  in  mera 
repraesentatione  mortis  Christi.  Ut  autem  id  a^struat,  distinctio- 
nem Vasquez  inducit  inter  sacrificium  absolutum  et  sacrificium 
relativum:  in  absoluto,  ait,  per  aliquam  physicam  destructionem 

victimae  fit  protestatio  divinae  omnipotentiae;  in  sacrificio  autem 
relativo  circa  victimam  ipsam  repraesentatio  fit  eius  immolatio- 
nis. Quapropter  Eucharistia,  inquit,  est  verum  sacrificium,  sed 
relativum  non  absolutum ; quia  etsi  nulla  in  ea  immolatio  victimae 
fiat,  victima  tamen  in  cruce  immolata  praesens  sistitur,  et  circa 
illam  cruenta  eius  mors  repraesentatur. 

Hanc  sententiam  Concilium  Tridentinum  proscripsisse  affir- 
mare nolumus,  quia  Oecumenica  illa  Synodus  damnavit  haere- 
sim,  quae  celebrationem  j^cj^istiae  nudam  commemorationem 
sacrificii  crucis  it^^esse  autumat,  ut  simul  eam  non  esse  verum 
sacrificium  proten^  aflirmet.  Sed  negare  non  possumus  in  sen- 
tentia Vasquesii,  controversiam  inter  catholicos  et  Lutheranos  de 
sacrificio  Missae  potius  videri  esse  de  nomine,  quam  de  re  ipsa: 
et  hoc  est  omnino  falsum. 

Refutatur  autem  opinio  Vasquesii  optimis  argumentis. 

Et  I.  Sacrificium  proprie  dictum  non  quocumque  modo  est 
realis  protestatio  supremi  dominii  Dei,  seu,  ut  Vasquez  loquitur, 
nota  realis  supremi  dominii  Dei  in  vitam  et  mortem,  sed  modo 
determinato,  scilicet  per  rei  immutationem  et,  saltem  morali  ae- 
stimatione, aequivalentem  destructionem:  — quod  Vasquez  ipse 
de  sacrificio  absoluto  fatetur  et  contendit.  Sed  hoc  concesso  se- 
quitur per  relationem  ad  sacrificium  absolutum  eiusdemque  re- 
praesentationem posse  quidem  haberi  aliquam  supremi  dominii 
protestationem,  at  nullam  protestationem  sacrificii  propriam.  Ergo 
non  potest  intelligi  ratio  sacrificii  ex  sola  repraesentatione  sacri- 
ficii absoluti.  Et  sane  longe  aliud  est,  quod  hic  et  nunc  per  rei 
destructionem  fiat  professio  et  protestatio  supremi  dominii  et  ab- 
solutae nostrae  dependentiae,  in  quo  propria  ratio  sacrificii,  illud 
distinguens  ab  omnibus  aliis  actibus  religionis,  sita  est;  et  aliud 
est,  quod  solum  repraesentetur  talis  agnitio  supremi  dominii,  alibi 
per  rei  destructionem  facta. 

2.  Quando  dicitur  sacrificium  relativum,  duo  dicuntur;  esse 
scilicet  illud  imprimis  in  se  verum  sacrificium,  deinde  vero  re- 
ferri ad  aliud.  Quatenus  est  verum  sacrificium  non  differt  a sa- 
crificio absoluto,  sed  unice  in  eo  differt,  quod  unum  refertur,  al- 
terum non  refertur  ad  aliud  sacrificium.  Utrum  ergo  sacrificium 
sit  absolutum  an  relativum,  perinde  omnino  est  respectu  nota- 
rum essentialium  ad  rztioncm  veri  sacrificii ; quamobrem  si  istae 
notae  desint  in  relativo,  poterit  illud  esse  aliquod  aliud  signum. 

alius  actus  repraesentans  sacrificium  absolutum,  sed  non  poterit 
esse  verum  sacrificium. 

3.  Sacrificia  veteris  legis  repraesentabant  etiam  Christi  mor- 
tem, et  immolationem  futuram;  non  tamen  id  satis  erat,  ut  illa 
essent  vera  sacrificia,  nisi  in  se  ipsis  continerent  realiter  destru- 
ctionem alicuius  rei  tunc  sacrificatae:  ergo  quod  in  Missa  detur 
commemoratio,  seu  repraesentatio  mortis  Christi,  non  erit  satis, 
si  nihil  aliud  adsit,  ut  dicatur  Missa  vere  et  simpliciter  sacrifi- 
cium, sed  solum  secundum  quid,  seu  repraesentative. 

Nec  quidquam  valet  in  re  praesenti  Vasquesii  effugium:  — 
in  sacrificiis,  antiquis,  licet  daretur  repraesentatio  mortis  Christi, 
non  tamen  intervenisse  ipsum  Christum  praesentem,  et  ideo  non 
potuisse  tunc  illum  sacrificari;  nihil  enim  potest  sacrificari  nisi 
ubi  adest;  in  Eucharistia  vero  realiter  adesse  Christum,  in  qua 
repraesentatio  fit  mortis  eius  praeteritae;  ideoque  posse  vere  ibi 
sacrificari.  Cardinalis  de  Lugo  aperte  ostendit  repraesentationem 
mortis  Christi  factam  in  Eucharistia,  in  qua  praesens  adest  Chri- 
stus, per  se  solam  non  sufficere  ad  verum  sacrificium  constituen- 
dum. Etenim,  «licet»,  inquit  de  Lugo  (de  Sacramento  Euchari- 
stiae disp.  19.  sect.  4.  num.  58.),  « adsit  in  tragoedia  praesens  rex 
ipse,  qui  olim  vulneratus  est,  et  repraesentative  vulneraretur, 
non  tamen  vere  et  realiter  diceretur  vulnerari:  item  licet  filia 
lephte,  quae  olim  fuit  sacrificata,  nunc  resurgeret,  et  adesset  in 
tragoedia  qua  sua  mors  repraesentaretur,  non  diceretur  nunc 
vere  et  proprie  sacrificari». 

4.  Frustra  conatur  P.  Vasquez  sententiam  suam  confirmare 
ex  Sanctis  Patribus;  nam  ii  omnes  utique  dicunt  hoc  sacrificium 
esse  commemorativum  sacrificii  crucis,  quod  et  nos  saepissime 
declaravimus;  sed  non  dicunt  ideo  convenire  ei  essentiam  sacri- 
ficii, quia  est  commemorativum  sacrificii  crucis;  immo  contra- 
rium docent,  cum  aliam  rationem  assignent,  iuxta  quam  docent 
Eucharistiam  esse  verum  et  proprii  nominis  sacrificium. 

Opinionem  Vasquesii  refutata , dicimus  essentiam  sacrificii 
Missae  in  mystica  immolatione,  quae  per  consecrationem  fit,  con- 
sistere, quatenus  vi  verborum  formae  ponitur  corpus  Christi  sub 
specie  panis,  et  seorsim  sanguis  sub  specie  vini ; sicque  Christus 
sub  speciebus  alienis  tamquam  mortuus  constituitur,  et  in  statu 
in  quo  edi  ac  potari  possit.  Doctrina  de  Eucharistiae  sacrificii 
essentia  sic  proposita  defenditur  a multis,  inter  quos  accenseri 

debet  Cardinalis  Franzelin;  et  dum  communiorem  Theologorum 
opinionem  de  sacrificii  ratione  formaliter  reponenda  in  separa- 
tione corporis  Christi  a sanguine  vi  verborum  consecrationis  con- 
ciliat cum  sententia  Cardinalis  de  Lugo,  qui  contendit  rationem 
formalem  sacrificii  Missae  inveniri  in  eo,  quod  Christus  in  Eu- 
charistia per  consecrationem  ponatur  « in  stata  decliviori  »,  in  eo 
scilicet  statu  quo  sit  tamquam  mortuus;  praecipuas  vitat  diffi- 
cultates, quae  contra  unum  vel  alium  modum  explicandi  sacrifi- 
cium, si  exclusive  statuatur,  urgeri  possent. 

His  praemissis,  subiungitur 

THESIS  XVI. 

Consecratio  utriusque  speciei  Eucharistiae  essentialiter  constituit  sacri- 
fidum;  et  communio  sacerdotis  celebrantis  Missam  nonnisi  ad  in- 
tegritatem  sacrificii  pertinet.  Ratio  vero  formalis,  propter  quam  in 
consecratione  sacrificium,  quantum  ad  eius  essentiam,  perficitur, 
est  quia  vi  verborum  consecrationis  ponitur  corpus  Christi  sub  specie 
panis,  et  seorsim  sanguis  sub  specie  vini,  sicque  Christus  sub  alie- 
nis speciebas  constituitur  tamquam  mortuus,  et  in  statu  in  quo 
edi,  potarique  possit. 

Probatur  pars  thesis,  qua  statuimus  essentiam  sacrificii 
reponendam  esse  in  consecratione 

I.  Ex  Doctrina  Patrum,  qui  communiter  tradunt  Christum 
tum  in  coena  sacrificium  obtulisse,  cum  discipulis  suis  obtulit 
corpus  suum  ad  manducandum  et  sanguinem  ad  bibendum;  et 
statuunt  nos  in  sacrificio  Missae,  verbis  consecrationis,  infiniti 
valoris  victimam  immolare.  Sequentes  textus  valeant  ad  exem- 
plum. 

S.  Irenaeus  (Contra  haereses,  lib.  4.  c.  17.  n.  5.),  ait:  « Eum, 
qui  ex  creatura  panis  est,  accepit  (Christus),  et  gratias  egit,  di- 
cens: ‘Hoc  est  corpus  meum’.  Et  calicem  similiter,  qui  est  ex 
ea  creatura,  quae  est  secundum  nos,  suum  sanguinem  confessus 
est,  et  Novi  Testamenti  novam  docuit  oblationem ; quam  Ecclesia 
ab  Apostolis  accipiens,  in  universo  mundo  offert  Deo  ». 

S.  Gregorius  Nazianzenus  (ep.  171.  al.  240.  ad  S.  Amphilo- 
chium) dicit : c(  Ne  cuncteris  et  orare  et  legatione  fungi  pro  no- 
I.  — De  Sacramentis.  48 

bis,  quando  verbo  (consecrationis)  secaveris  corpus  et  sanguinem 
dorhinicum,  vocem  adhibens  pro  gladio  ». 

S.  loan.  Chrys.  (hom.  i.  de  proditione  ludae,  n.  6.)  inquit: 
c<  Haec  vox  (^hoc  est  corpus  meum')  semel  prolata  in  Ecclesiis  ad 
unamquamque  mensam,  ab  illo  usque  ad  hodiernum  tempus  et 
usque  ad  adventum  eius,  sacrificium  perfectum  efficit  ». 

S.  Ambrosius  (in  Ps.  xxxviii.  n.  25.)  ait:  « Sequimur  (Prin- 
cipem sacerdotum)  ut  possumus  sacerdotes,  ut  offeramus  pro 
populo  sacrificium,  etsi  infirmi  merito,  tamen  honorabiles  sacri- 
ficio; quia  etsi  nunc  Christus  non  videtur  offerre,  tamen  ipse 
offertur  in  terris,  quando  Christi  corpus  offertur;  imo  ipse  of- 
ferre manifestatur  in  nobis,  cuius  sermo  (consecrationis  scilicet) 
sanctificat  sacrificium,  quod  offertur». 

S.  Gregorius  Nyssenus  (Orat.  i.  in  Christi  resurrectionem), 
praeclara  haec  habet : « Qui  (Christus). . . seipsum  pro  nobis  ho- 
stiam offert,  et  victimam  immolat,  sacerdos  simul  existens  et 
agnus  Dei,  ille,  qui  mundi  peccatum  tollit.  Quando  id  praestitit.^ 
cum  corpus  suum  discipulis  congregatis  edendum  et  sanguinem 
bibendum  exhibuit;  tunc  aperte  declaravit,  agni  sacrificium  iam 
esse  perfectum  » . 

S.  Cyrillus  Hierosol.  (Catech.  mystag.  5.  n.  8.),  aperte  dicit: 
<c  Postquam  vero  perfectum  est  spirituale  sacrificium,  incruentus 
cultus,  super  illam  propitiationis  hostiam  obsecramus  Deum  pro 
communi  Ecclesiarum  pace:  pro  recta  mundi  compositione;  pro 
imperatoribus ; pro  militibus  et  sociis : pro  iis,  qui  infirmitatibus 
laborant;  pro  his,  qui  afflictionibus  premuntur:  et  universim  pro 
omnibus,  qui  opis  indigent,  precamur  nos  omnes  et  hanc  victi- 
mam offerimus.  Postea  recordamur  eorum  quoque  qui  obdormie- 
runt: primum  patriarcharum,  prophetarum,  apostolorum,  marty- 
rum, ut  Deus  eorum  precibus  et  legationibus  orationem  nostram 
suscipiat.  Deinde  et  pro  defunctis  sanctis  patribus  et  episcopis, 
et  omnibus  generatim,  qui  inter  nos  vita  functi  sunt  (oramus); 
maximum  hoc  credentes  adiumentum  illis  animabus  fore,  pro 
quibus  oratio  defertur,  dum  sancta  et  per  quam  tremenda  coram 
iacet  victima  » . 

S.  Gregorius  Magnus  (Dialog.  1.  4.  c.  58.)  ait:  «Haec  nam- 
que singulariter  victima  (Christus)  ab  aeterno  interitu  animam 
salvat;  quae  illam  nobis  mortem  Unigeniti  per  mysterium  repa- 
rat, qui  licet  resurgens  a mortuis  iam  non  moritur,  et  mors  ei 

ultra  non  dominabitur,  tamen  in  semetipso  immortaliter  atque  in- 
corruptibiliter  vivens,  pro  nobis  iterum  in  hoc  mysterio  sacrae 
oblationis  immolatur. . . Quis  enim  fidelium  habere  dubium  pos- 
sit, in  ipsa  immolationis  hora  ad  sacerdotis  vocem  coelos  aperiri , 
in  illo  lesu  Christi  mysterio  Angelorum  choros  adesse,  summis 
ima  sociari,  terrena  coelestibus  iungi,  unumque  ex  visibilibus  at- 
que invisibilibus  fieri?» 

Porro  immolationis  hora,  de  qua  loquitur  S.  Gregorius,  sine 
dubio  est  illa  in  qua  sacerdos  consecrationis  verba  pronuntiat, 
ut  Bellarminus  ipse  fatetur,  nam  c<  illa  est  hora,  qua  ad  sacerdotis 
vocem  Christus  vere  in  altari  esse  incipit...  et  id  est  ima  sum- 
mis coniungi,  terrena  coelestibus  sociari,  et  unum  quid  ex  visi- 
bilibus et  invisibilibus  fieri;  neque  dubium  est,  quin  ob  Christi 
praesentiam,  Angeli  de  coelo  in  terram  veniant » K 

II.  Ex  Auctoritate  5.  Thomae,  qui  clarissime  excludit  etiam  sum- 
ptionem sacerdotis,  ut  partem  essentialem  sacrificii,  et  huius  es- 
sentiam adaequate  docet  consistere  in  consecratione.  Etenim  in  3. 
q.  79.  a.  5.  ait:  «Eucharistiam  habere  rationem  sacrificii  in  quan- 
tum offertur,  rationem  vero  sacramenti  in  quantum  sumitur » ; 
et  q.  82.  art.  4.  ad  i.  inquit:  «Consecratio  chrismatis,  vel  cu- 
iuscumque alterius  materiae,  non  est  sacrificium,  sicut  consecratio 
Eucharistiae  — Deinde,  q.  85.  a,  4.,  ubi  omnes  fere  caeremo- 
nias Missae  declarat,  ita  habet : « Quarto  petit  (sacerdos)  hoc  sa- 
crificium peractum,  esse  Deo  acceptum,  cum  dicit:  supra  quae 
propitio  ac  sereno  vulttny,  etc.  — Sed  hanc  orationem  sacerdos 
fundit  statim  post  utriusque  speciei  consecrationem:  ergo  iuxta 
S.  Thomam  tunc  peractum  est  iam  sacrificium.  — Demum  3.  q.  82. 
a.  IO.  aperte  ait  sacerdotem  teneri  ad  Euchafistiam  consecrandam 
« principaliter  per  comparationem  ad  Deum,  cui  consecratione  hu- 
ius  sacramenti  sacrificium  offertur  » : et  in  eodem  articulo,  in  respon- 
sione ad  I.  dicit:  «Hoc  sacramentum  perficitur  in  consecratione 
Eucharistiae,  in  qua  sacrificium  Deo  offertur». 

III.  Ex  Ratione  Theologica,  quae  hoc  modo  proponi  potest. 
Actio  essentialiter  constituens  sacrificium  est  ea,  quae  fit  a sacer- 
dote in  persona  Christi.  Atqui  illa  actio  nonnisi  consecratio  est 

* Bellarminus,  de  Missa  1.  i.  c.  27. 

utriusque  speciei  Eucharisticae.  Ergo.  — Maior  videtur  per  se  pa- 
tens ; nam  Christus  est  principaliter  offerens  sacrificium,  ac  pro- 
inde ipse  est  principaliter  actionem  perficiens,  quae  essentialiter 
constituit  sacrificium:  in  ea  igitur  actione  essentia  sacrificii  ab- 
solvitur, in  qua  Christus  principaliter  agit,  agens  per  ministrum 
suum,  sacerdotem  nempe  in  terris,  qui  nomine,  et  in  persona 
eius  loquitur.  — Minor  constat,  nam  in  consecratione  solum  sa- 
cerdos loquitur  verbis  Christi,  ideoque  agit  in  persona  Christi; 
cetera  yero  quae  in  Missa  fiunt  a sacerdote  peraguntur  ut  a pu- 
blico ministro  Ecclesiae,  et  dicuntur  sive  nomine  totius  Ecclesiae,, 
sive  nomine  ipsius  sacerdotis  proprio. 

Confirmatur  i.  ex  exclusione  aliarum  actionum,  quae  essen- 
tiam sacrificii  Missae  nequeunt  continere. 

Et  re  quidem  vera,  oblatio  consecrationem  stibsequens  non  est 
de  essentia  sacrificii;  nam  a)  per  illam  oblationem  nihil  circa 
rem  oblatam  fit,  sed  solummodo  deprecatio  quaedam,  quae  fieri, 
immo  et  saepius  iterari  potest,  peracto  sacrificio ; b)  Christus  il- 
lam non  adhibuit  in  nocte  coenae,  neque  a sacerdote  fit  in  per- 
sona Christi,  neque  etiam  constat  Ecclesiam  illam  semper  adhi- 
buisse. 

Praeterea  fractio  hostiae,  mixtioque  particulae  eius  cum  speciebas 
vini  consecrati,  nullatenus  ad  essentiam  sacrificii  pertinent;  quod 
ex  modo  dictis  perspicuum  est.  Nulla  enim  aaio  est  de  essentia 
sacrificii  Eucharistiae,  quam  non  adhibuerit  Christus  in  coena: 
ipse  vero  fractione  mystica  hostiae  consecratae  et  commixtione 
particulae  eius  in  calice  non  est  usus.  Item,  substantia  sacrificii 
Eucharistiae  eadem  est  in  universa  Ecclesia,  et  pro  onmi  tem- 
pore : haec  autem  caeremonia  fractionis  et  mixtionis  hostiae,  quam- 
vis antiquissima,  non  fuit  tamen  universalis,  ut  constat  ex  liturgia 
S.  Basilii,  in  qua  nulla  extat  illius  mentio.  Insuper,  potest  ali- 
quando contingere  ut  caeremonia  ista  prorsus  omittatur,  et  id 
etiam  inculpabiliter  evenire  potest,  quin  sacrificium  imperfectum 
maneat.  «Quod  fractio  hostiae  consecratae»,  ait  S.  Thomas  (5. 
q.  83.  a.  6.  ad  6.),  « et  quod  una  sola  pars  mittatur  in  calicem, 
respicit  corpus  mysticum  sicut  admixtio  aquae  significat  popu- 

* Caeremoniae  huius  significationem  ita  Cardinalis  Toleto  declarat  (in  3. 
controv.  5.  de  Missa): 

« Ista  fractio  trina  significat  trinam  fractionem  corporis  Christi : in  mani- 
bus pedibus  que  per  clavos ; in  corde  per  lanceam.  Significat  etiam  tres  fide- 

Ium,  et  ideo  horum  praetermissio  non  facit  imperfectionem  sa- 
crificii » . 

Demum  ipsam  sumptionem  utriusque  speciei  consecratae  a sacer- 
dote celebrante  non  esse  de  sacrificii  essentia,  ostenditur  i.  quia 
sumens  non  agit  in  persona  Christi,  cum  non  offerat  aliquid,  sed 
sibi  et  in  propriam  utilitatem  aliquid  recipiat.  2.  De  fide  certum 
est  Christum  consecrasse;  quod  vero  se  communicaverit,  quam- 
vis sit  probabilius,  non  est  tamen  fide  certum.  3.  Cap.  Relatum 
de  consec.  d.  2.  redarguuntur  Presbyteri  sacrificantes  et  non  com- 
municantes. 4.  Sumptio  supponit  victimam  iam  mactatam,  et  non 
est  nisi  participatio  sacrificii  oblati,  j.  Non  est  actio  immutativa 
nisi  localiter,  remanet  enim,  ea  non  obstante,  corpus  Christi  sub 
speciebus ; — neque  dicas  immutationem  fieri  in  stomacho,  dum 
consumuntur  species,  nam  actio  sacrificativa  debet  fieri  in  altari, 
^t  non  in  hominis  stomacho.  6.  Tandem  sumptio  est  repraesenr 
tativa  sepulturae  Christi  tantum,  non  vero  mortis  eius  nisi  me- 
diate, et  ex  suppositione  quod  immolatus  prius  fuerit. 

Probatur  2^^  pars  thesis,  quatenus  in  ea  statuimus  sumptionem, 
quae  a sacerdote  celebrante  in  Missa  fit,  ad  sacrificii  integritatem  per- 
tinere, quia  a)  per  sumptionem  fit  totalis  destructio  victimae  iam 
immolatae  per  consecrationem;  b)  quia  sacrificium  Eucharistiae 
habet  rationem  cibi  et  potus,  ac  proinde  dicit  ordinem  ad  sum- 
ptionem , tamquam  ad  partem  integrantem  et  completivam ; 
<)  quia  sumptionem  integrum  reddere  sacrificium  ostendunt  De- 
creta Ecclesiae,  quae  strictissime  iniungunt  sacerdoti  ut  utramque 
ab  eo  consecratam  speciem  sumat,  et  si  ipse  id  perficere  non  pos- 
sit, statuunt  ut  alius  in  eius  locum  substituatur  qui  sacrificium 

lium  status.  Beatorum  statum  significat  particula  una,  quae  in  calicem  mitti- 
tur; quia  illi  perfecte  fruuntur  fructu  redemptionis.  Altera  particula,  quae  olim 
servabatur  usque  in  finem  Missae  et  tunc  consumebatur,  significat  exsistentes 
m Purgatorio.  Tertia,  quae  olim  statim  consumebatur,  significat  viatores,  qui 
hoc  cibo  pascuntur  in  hac  peregrinatione.  Ita  explicat  Sergius  Papa  cap.  Tri- 
forme de  consecr.  d.  2.,  ubi  dicit  particulam  immersam  sanguini  significare 
Christum  in  gloria ; particulam  servatam , Christum  in  limbo  et  sepulchro  ; 
aliam  Christum  in  via.  Iam  non  est  mos  servandi  particulam ; sed  simul  cum 
altera  sumitur. 

Alii  aliter  explicant.  Dicunt  enim  partem  calici  immersam  significare  via- 
tores, qui  in  huius  mundi  laboribus  versantur.  Vide  Gabrielem  lect.  80.  super 
Canonem  ». 

consummet.  — Satis  erit  hic  unum  referre  decretum  Concilii  To- 
letani XII.,  quod  legitur  in  tertia  parte  Decreti  (de  Consecratione 
dist.  2.  c.  II.);  et  sic  se  habet: 

« Relatum  est  nobis,  quosdam  de  sacerdotibus  non  tot  vicibus 
communionis  sanctae  gratiam  sumere,  quot  sacrificia  in  uno  die 
videntur  offerre:  sed  si  in  uno  die  plurima  per  se  offerant  sacri- 
ficia, in  omnibus  se  oblationibus  a communione  suspendant,  et 
in  sola  tantum  extrema  sacrificii  oblatione  communionis  sanctae 
gratiam  sumant : quasi  non  sit  toties  illi  vero  et  singulari  sacri- 
ficio participandum,  quoties  corporis  et  sanguinis  Domini  nostri 
lesu  Christi  immolatio  facta  constiterit.  Nam  ecce  Apostolus  di- 
cit: ‘Nonne  qui  edunt  hostias,  participes  sunt  altaris?’  Certum 
est,  quod  hi,  qui  sacrificantes  non  edunt,  rei  sunt  Dominici  sa- 
cramenti. Quicunque  ergo  sacerdotum  deinceps  divino  altario  sa- 
crificium oblaturus  accesserit,  et  se  a communione  suspenderit, 
ab  ipsa,  qua  se  indecenter  privavit,  gratia  communionis  anno  uno 
repulsum  se  noverit.  Nam  quale  erit  illud  sacrificium  cui  nec  ipse 
sacrificans  particeps  e.sse  cognoscitur?  Ergo  modis  omnibus  est 
tenendum,  ut  quotiescunque  sacrificans  corpus  et  sanguinem  lesu 
Christi  Domini  nostri  in  altario  immolat,  toties  perceptionis  cor- 
poris et  sanguinis  Christi  participem  se  praebeat». 

Probatur  nunc  3^^  pars  thesis,  in  qua  rationem  formalem  sa- 
crificii Eucharistiae  in  eo  dicimus  reponendam  esse,  quod  vi  ver- 
borum consecrationis  corpus  Christi  ponitur  sub  specie  panis,  et  seor^ 
sim  sanguis  sub  specie  vini;  sicque  Christus  sub  alienis  speciebus  con- 
stituitur  tamquam  mortuus,  et  in  statu  in  quo  edi  potarique  possit. 

Et  sane,  ex  illis  quae  hucusque  exposita  atque  probata  sunt 
constat  sacrificium  Eucharistiae  esse  in  se  verum  et  proprii  no- 
minis sacrificium,  simulque  repraesentationem  sacrificii  crucis;  ac 
proinde  ideo  in  sua  essentia  sacrificium  incruentum  Missae  for- 
maliter  perfici,  quia  dum  immolationem  Christi  in  cruce  reprae- 
sentat, Christum  constituit  in  statu  victimae.  Atqui  hoc  ideo  fit 
quia  vi  verborum  sub  utraque  specie  corpus  a sanguine  Christi 
separatum  constituitur,  et  in  statu  in  quo  Christus  edi  potarique 
potest.  Ergo. 

Ut  Minor  argumenti  huius  evolvatur,  simulque  vindicetur,  ad- 
notamus:  i.  — Duplicem  formam  consecrationis  corporis  et  san- 
guinis Christi,  super  duplicem  materiam  panis  et  vini,  perfectam 

repraesentationem  efficere  mortis  Christi ; nam  quantum  est  ex  vi 
verborum  separatur  corpus  a sanguine,  et  sub  specie  panis  ponitur 
solum  corpus  non  sanguis,  sicut  sub  specie  vini  ponitur  sanguis 
non  corpus:  quare  si  in  hoc  sacrificio  per  consecrationem  du- 
plicis speciei  panis  et  vini  reapse  separatio  non  fit  corporis  a Chri- 
sti sanguine,  id  est  propter  concomitantiam  partium. 

2.  Hanc  vero  distinctam  positionem  sub  diversis  speciebus  , 
per  se  solum  spectatam,  seu  si  nihil  aliud  in  ea  positione  conside- 
retur, praeter  hoc  quod  verba  vi  sua  solum  corpus  sub  specie 
panis  constituunt  et  sanguinem  sub  specie  vini;  sufficere  et  qui- 
dem perfectissime  ad  rationem  repraesentationis  passionis  Christi 
constituendam,  sed  non  sufficere  ad  explicandum  quomodo  vere 
Christus  immoletur  et  ut  victima,  per  consecrationem  mactata, 
in  altari  sistatur.  Etenim  etsi  per  concomitantiam,  vere  tamen  san- 
guis cum  corpore  Christi  ponitur  sub  specie  panis,  et  cum  san- 
guine Christi  corpus  sub  specie  vini;  neque  ullo  pacto  unum  ab 
alio  realiter  separatum  est,  et  si  sola  illa  positio  spectetur  cor- 
poris seorsim  a sanguine  vi  verborum,  nulla  immutatio  realiter 
fit  in  Christo,  qui  est  victima  sacrificii.  Porro  ad  verum  et  reale 
sacrificium,  et  consequenter  ad  actionem  formaliter  'sacrificam 
requiritur,  ut  supra  demonstravimus,  realis  immutatio  rei  oblatae, 
quae  vel  talis  sit  oportet  ut  res  totaliter  destruatur,  vel  saltem 
ut  morali  aestimatione  aequivaleat  illi  destructioni;  sicut,  ex.  gr., 
immutatio  fiebat  in  sacramento  libaminis,  in  quo  vinum  physice 
non  destruebatur,  sed  effundebatur  in  terram,  et  hac  effusione 
moraliter  destructum  censebatur.  Si  ergo  actio  sit  talis,  quae  nul- 
lam omnino  immolationem  in  Christo  realiter  inducat,  profecto 
nequit  actio  illa  considerari  tamquam  sacrifica  formaliter,  prout 
nullam  in  victima  realem  inducit  immutationem. 

« Si  ictu  gladii  »,  non  immerito  hic  de  Lugo  (de  Sacr.  Euch. 
disp.  19.  sect.  4.  n.  6i.)  animadvertit,  « percuteretur  ovis  in  sa- 
crificio, Deus  tamen  miraculose  penetraret  gladium  cum  gutture 
ovis,  ita  ut  non  consequeretur  abscissio  nec  vulneratio,  vere 
non  diceretur  ovis  sacrificata ; quia  licet  de  se  ictus  sufficeret  ad 
occisionem,  re  tamen  vera  non  fuit  secuta  occisio.  Sic  etiam 
contingit  in  praesenti.  Adde,  hanc  concomitantiam  non  esse  mi- 
raculosam,  sed  debitam  ad  positionem  alterius  partis,  ut  supra 
vidimus:  quare  neque  etiam  possumus  hic  invenire  ictum,  vel 
actionem  tendentem  ex  natura  sua  ad  separandum  unum  ab  alio : 

nam  aliud  est,  quod  ex  vi  verborum  non  ponatur  sanguis  cum 
corpore:  aliud  vero,  quod  verba  petant,  quod  non  ponatur  ibi 
sanguis:  illud  primum  est  verum;  hoc  secundum  falsum:  verba 
enim  licet  non  significent  sanguinem,  non  tamen  petunt,  non 
poni  ibi  sanguinem:  imo,  si  ita  fas  est  dicere,  exigendo  quod 
ponatur  corpus,  exigunt  quasi  mediate  et  consequenter  quod  po- 
natur etiam  sanguis ; tantum  abest,  quod  ex  se  tendant  ad  sepa- 
randum unum  ab  alio,  et  mactandum,  quantum  est  ex  se  ». 

3.  Verum,  si  consideretur  actio  sacerdotis  consecrantis  sub 
ea  formali  ratione,  qua  ponendo  corpus  a sanguine  Christi  sub 
specie  aliena  separatum,  et  vicissim  sanguinem  a corpore  sub 
aliena  specie,  totum  Christum  vere  et  realiter  ponit  in  statu  in 
quo  edi  ac  potari  possit;  evidenter  apparebit  illam  eamdem  actio- 
nem sacerdotis  Christum  constituere  in  statu  victimae,  et  incruente, 
sed  verissime  eum  mactare.  «Consideretur,  quaeso,  status»,  in- 
quit Cardinalis  Franzelin  (de  Eucharistia  pag.  380.)  « in  quo 
Christus  Dominus  summus  sacerdos  per  consecrationem  secun- 
dum ss.  corpus  et  sanguinem  suum  sub  speciebus  panis  et  vini 
sese  ut  victimam  constituit.  Primogenitus  omnis  creaturae,  caput 
Ecclesiae,  in  omnibus  primatum  tenens  (Coloss.  i.  15-18.)  dat 
seipsum  Ecclesiae  suae  per  suos  ministros  sacerdotes  constituen- 
dum, corpore  ac  sanguine  suo  in  tali  modo  existendi  sub  spe- 
ciebus panis  ac  vini,  ut  vere  sit  in  statu  cibi  ac  potus ; ut  (for- 
maliter  quatenus  constituitur  sub  his  speciebus)  desinat  omnis 
actus  connaturalis  vitae  corporeae  pendens  a sensibus;  ut  nihil 
secundum  corpus  possit  agere  connaturaliter ; ut  corpus  eius  ac 
sanguis,  in  quantum  praesentia  eius  alligatur  speciebus,  permit- 
tatur quodammodo  arbitrio  creaturarum  non  secus,  ac  si  esset 
res  inanimata;  in  tali  vero  conditione  se  constituit,  ut  ipse  sum- 
mus sacerdos  pro  tota  Ecclesia,  cuius  ipse  est  caput,  et  Ecclesia 
per  ipsum  exprimat  in  corpore  et  sanguine  sacratissimo  supre- 
mum Dei  dominium  et  absolutam  dependentiam  omnis  creaturae, 
cuius  ipse  homo  lesus  Christus  est  primogenitus,  et  simul  ex- 
primat et  exhibeat  satisfactionem  pro  reatibus  olim  consumma- 
tam in  cruce  huius  ipsius  corporis  traditione  et  huius  sanguinis 
effusione.  Atqui  talis  ‘exinanitio’  ad  exprimendam  maiestatem 
absoluti  dominii  Dei,  et  satisfactionem  pro  reatibus  nostris,  morte 
completam,  non  solum  satis  intelligitur  ut  vere  et  proprie  sacri- 
ficalis; sed  etiam,  excepto  sacrificio  cruento  in  cruce,  nullam 

sublimiorem  ac  profundiorem  rationem  veri  et  proprii  sacrificii 
concipere  possumus.  Non  ergo  est  dubium,  in  ipso  modo  exi- 
stendi  sacramentali  corporis  et  sanguinis  Christi,  aptitudinem  et, 
supposita  institutione,  actualem  significationem  sacrificalem,  et 
proinde  rationem  intrinsecam  veri  et  proprii  sacrificii  non  solum 
sufficienter  sed  etiam  insigniter  contineri». 

Contra  thesim  vindicatam,  obiici  potest 

1.  — Ad  sacrificium  essentialiter  oblatio  requiritur.  Ergo. 

Resp.  Dist,  Ant.  — Oblatio  quae  fiat  actu  signato  N,  Quae 

fiat  actu  exercito  C.  Non  enim  requiritur  ut  sacrificans  dicat: 
offero  tibi,  Deus,  hoc  sacrificium;  sed  sufficit  ut  victimam  super 
altare  immolet  in  gloriam  Dei;  nam  tunc  per  ipsam  immolatio- 
nem, actu  exercito,  victima  offertur  Deo.  Oblatio  autem  haec 
invenitur  in  consecratione. 

2.  — Concilium  Tridentinum,  dum  dicit,  sess.  23.  cap.  1., 
Christum  dedisse  Apostolis  potestatem  consecrandi,  offerendi  et 
ministrandi,  videtur  consecrationem  reputare  distinctam  ab  obla- 
tione. Ergo  oblatio,  quae  essentialis  est  in  sacrificio,  non  videtur 
fieri  ipsa  consecratione. 

Resp.  N,  Ant.  — Lutherani,  contra  quos  Concilium  ibi  age- 
bat, presbyteris  concedebant  potestatem  consecrandi,  sed  non  of- 
ferendi; Concilium  vero  dicit  collatam  eis  potestatem  esse  non 
solum  consecrandi,  sed  et  offerendi,  quia  consecratio  ipsa  est 
oblatio. 

3.  — Modus  quo  Christus  existit  in  Eucharistia  nihil  in  eo 
mutat;  in  mysterio  enim  manet  cum  tota  sua  perfectione.  Ergo 
Christus  in  Eucharistia  non  immolatur. 

Resp.  DisU  Ant,  — Nihil  in  Christo  mutat  ut  est  in  coelo;  et 
secundum  modum  quo  in  coelo  existit  Christus  non  est  vi- 
ctima C.  Nihil  in  Christo  mutat  prout  formaliter  sub  speciebus  pa- 
nis et  vini  constituitur  N,  Et  ad  prob,  Dist.  Christus  in  Eucharistia 
manet  cum  tota  sua  perfectione,  quae  non  pendet  a modo  exi- 
stendi  C.  Cum  tota  sua  perfectione  quoad  actus  vitae  corporeae, 
qui  pendent  a modo  existendi,  subdist.  illi  actus  non  tolluntur 
absolute,  et  iuxta  modum  existendi  in  coelo  C.  Non  tolluntur 

secundum  modum  existendi  in  Eucharistia,  et  attenta  connatu- 
rali  exigentia  eiusdem  modi  N. 

4.  — Sacrificium,  quod  essentialiter  perficitur  per  actionem  de- 
structivam rei,  quae  sacrificatur,  non  potest  essentialiter  consti- 
tui in  actione  eiusdem  rei  productiva.  Atqui  consecratio  est  actio 
productiva  rei,  quae  sacrificatur.  Ergo. 

Resp.  Dist.  Mai.  — Non  potest  constitui  in  actione  productiva, 
formaliter  sumpta  ut  est  talis  C.  Sub  alio  respectu  N.  ad  Min,  Dist. 
Consecratio  est  actio  productiva  rei  quae  sacrificatur,  et  simul 
destructiva  C.  Solum  productiva  N.  Productiva  enim  est,  qua- 
tenus sub  speciebus  ponit  Christum:  destructiva  quatenus  eum 
ponit  ad  modum  mortui. 

5.  — Productio  victimae  praesupponi  debet  immolationi.  Ergo 
consecratio,  quae  est  productio  victimae,  non  est  eius  immo- 
latio. 

Resp.  Dist.  Ant.  — Debet  praesupponi  prioritate  temporis  vel 
rationis  C.  Semper  temporis  N. 

6.  — In  die  Parasceves  apud  Latinos,  et  apud  Graecos  per 
Quadragesimam  saepius,  dum  celebratur  Missa  praesanctijicatorum, 
offertur  sacrificium,  et  tamen  nulla  in  ea  fit  consecratio.  Ergo. 

Resp.  N.  Ant.  — Usurpatur  enim  in  Missa  praesanctificatorum 
vox  sacrificium  latiori  sensu,  ratione  nempe  hostiae,  quae  fuerat 
antea  per  consecrationem  immolata,  et  ratione  precum  ac  caere- 
moniarum, quae  in  sacrificio  Missae  adhiberi  solent. 

ScHOLiON  I.  — Theologi  communiter  tenent  Christum  sacri- 
ficium Eucharistiae  instituisse  ita,  ut  consecratio  utriusque  speciei 
sit  de  eius  essentia,  ac  proinde  neque  ex  Summi  Pontificis  dis- 
pensatione unam  speciem  licite  consecrari  posse  absque  alia. 
Talem  fuisse  Christi  institutionem  constat  ex  facto  ipsius  insti- 
tuentis, et  ex  sensu  Ecclesiae.  Christus  enim  utramque  speciem 
consecravit,  et  praecepit  ut  Apostoli,  omnesque  futuri  sacerdotes 
facerent  quod  ipse  fecit:  Ecclesia  vero  semper  verba  Christi  de 
consecratione  utriusque  speciei  intellexit,  atque  servavit.  — Aliud 
argumentum  hac  in  re  desumitur  ex  sacerdotio  Christi  secundum 
ordinem  Melchisedechi : nam,  in  sacrificio  oblato  a Melchisede- 

cho  panis  et  vinum  essentialia  omnino  fuisse  recte  deducimus  ex 
eo,  quod  Scriptura  utrumque  indicet,  et  copulativa  locutione 
unam  et  aliam  materiam  aeque  comprehendat.  — Demum  neces- 
saria est  consecratio  utriusque  speciei,  quia  sacrificium  Euchari- 
stiae essentialiter  repraesentat  immolationem  Christi  in  cruce;  et 
haec  immolatio  per  duplicem  consecrationem  repraesentatur.  Sa- 
crificium enim  Christi  cruentum  «non  constitit  in  hoc»,  ait 
Suarez  (disp.  75.  sect.  6,  num.  7.),  «quod  corpus  eius  fuerit  mor- 
tuum, vel  quod  sanguis  fuerit  extra  venas,  sed  in  ipsamet  actuali 
passione,  et  sanguinis  effusione,  usque  ad  separationem  animae  a 
corpore.  Unde  fit,  ut,  licet  demus,  per  unam  speciem  corporis 
significari  corpus  mortuum,  et  per  sanguinis  speciem  per  se 
sumptam  significari  sanguinem  effusum;  non  inde  fit,  per  sin- 
gulas species  per  se  sumptas  repraesentari  sacrificium  cruentum, 
nisi  fortasse  in  suo  termino.  At  vero,  quando  sanguis  statim 
post  corpus  separatim  consecratur,  quasi  in  viva  imagine  reprae- 
sentatur ipsa  effusio  sanguinis,  et  consequenter  separatio  animae 
a corpore,  quae  ex  effusione  sanguinis  secuta  est:  nam  (ut  Scri- 
ptura interdum  loquitur)  vita  hominis  in  sanguine  est:  et  ideo 
solet  anima  per  sanguinem  repraesentari » . 

ScHOLiON  II.  — Ex  institutione  Christi  consecratio  Euchari- 
stiae et  oblatio  sacrificii  necessario  connexa  sunt,  ac  proinde  per 
intentionem  ministri  separari  numquam  possunt:  si  quis  ergo 
consecrare  vellet  Eucharistiam,  et  nullo  modo  sacrificium  offerre, 
nihil  prorsus  faceret,  cum  id  facere  vellet  ad  quod  non  accepit 
a Christo  potestatem. 

ScHOLiON  III.  — Praeceptum  esse  sacerdotibus  impositum, 
ut  cum  sacrificant,  de  sacrificio  communionem  sumendo  parti- 
cipent, superius  diximus.  Utrum  vero  hoc  praeceptum  iuris  di- 
vini sit,  an  iuris  ecclesiastici,  non  satis  constat  Suaresio  (disp.  75. 
s.  5.  n.  i^.).  Sane  Concilium  Triden tinum  (sess.  13.  c.  8.)  solum 
dicit  Ecclesiae  semper  morem  fuisse  ut  sacerdotes  celebrantes 
seipsos  communicent;  «qui  mos»,  inquit,  «tamquam  ex  Tra- 
ditione apostolica  descendens,  iure  ac  merito  retineri  debet»:  sed 
traditio  apostolica  non  semper  et  necessario  infert  ius  divinum. 
Nec  antiquiora  Conciliorum  aut  pontificum  Decreta  praeceptum 
hoc  esse  ex  iure  divino  disertius  statuunt.  Attamen  constans 

Ecclesiae  praxis,  et  sollicitudo  maxima,  quam  Ecclesia  ipsa  ma- 
nifestavit, ut  post  consecrationem  sequatur  sumptio  sacerdotis, 
probabiliorem  saltem  reddunt  opinionem,  quae  tenet  commu- 
nionem iure  divino  praecipi  sacerdoti  celebranti. 


ARTICULUS  SEXTUS 
De  effectibus  sacrificii  Eucharistiae. 


Sacrificium  Missae,  iuxta  quadruplicem  finem  ad  quem  diri- 
gitur, seu  iuxta  quatuor  effectus  quos  producit,  latreuticum,  eu- 
charisticum,  propitiatorium  et  impetratorium  esse,  facile  ex  prae- 
cedentibus colligi  potest : — quia  tamen  ab  adversariis  praesertim 
impugnatur  ratio  sacrificii  propitiatorii  et  impetratorii  in  celebra- 
tione Missae;  hanc  ipsam  rationem  specialiter  hoc  articulo  vin- 
dicabimus, postquam  nonnulla  praemiserimus  ad  uberiorem  na- 
turae sacrificii  huius  et  impetrationis,  quae  per  ipsum  fit, 
declarationem. 

Et  primo  quidem  in  Missa  sacrificium  latreuticum  et  eucha- 
risticum  soli  Deo  offerri  manifestum  est.  Et  ideo  S.  Augustinus 
(de  Civ.  Dei,  1.  22.  c.  10.)  aiebat:  «Nos  martyribus  nostris  non 
templa  sicut  diis,  sed  memorias  sicut  hominibus  mortuis,  quorum 
apud  Deum  vivunt  spiritus,  fabricamus ; nec  ibi  erigimus  altaria, 
in  quibus  sacrificemus  martyribus,  sed  uni  Deo,  et  martyrum  et 
nostro  )). 

Id  tamen  non  impedit  quominus  in  honorem  Sanctorum  ex 
mente  Ecclesiae  sacrificia  fiant:  in  his  enim  de  meritis  ac  victo- 
riis eorum,  quos  commemoramus,  Deo,  cui  sacrificium  offertur, 
gratias  agimus ; dum  eadem  sacrificia  in  eorum  etiam  laudem 
cedunt,  qui  veluti  instrumenta  fuerunt,  per  quae  Deus,  virtutum 
auctor,  operatus  est.  Praeterea  in  iisdem  sacrificiis,  patrocinium 
Sanctorum  imploramus,  ut  ipsi  « pro  nobis  intercedere  dignen- 
tur in  coelis,  quorum  memoriam  agimus  in  terris». 

Antiquissimum  esse  hunc  morem  Patres  et  Liturgiae  testan- 
tur. Sic,  exempli  gratia,  Tertullianus  (de  Corona,  n.  3.)  dicit: 
« Oblationes  pro  natalitiis  (martyrum)  annua  die  facimus  ». 

S.  Cyrillus  Hier.  (Catech.  myst.  5.  n.  9.)  inquit:  «Postea  recor- 
damur eorum  quoque,  qui  obdormierunt,  primum  patriarcharum, 
prophetarum,  apostolorum,  martyrum  ut  Deus  eorum  precibus 
et  legationibus  orationem  nostram  suscipiat.  S.  Cyprianus  (Epi- 
st.  34.  n.  3.)  scribit:  « Laurentius  et  Ignatius  ....  palmas  a Do- 
mino et  coronas  illustri  passione  meruerunt.  Sacrificia  pro  eis 
(in  gratiarum  actionem)  semper,  ut  meministis,  offerimus,  quo- 
ties martyrum  passiones  et  dies  anniversaria  commemoratione 
celebramus».  S.  Augustinus  (tract.  84.  in  loan.  n.  i.)  ait:  « Ad 
ipsam  mensam  non  sic  eos  (martyres)  commemoramus  quemad- 
modum alios,  qui  in  pace  requiescunt,  ut  etiam  pro  iis  oremus, 
sed  magis  ut  ipsi  (orent)  pro  nobis,  ut  eorum  vestigiis  adhaerea- 
mus ».  Et  l.*8.  de  Civ.  Dei,  (c.  27.  n.  i.)  rationem,  cur  apud  me- 
morias sanctorum  sacra  celebrentur,  hanc  reddit,  « ut  ea  celebri- 
tate et  Deo  vero  de  illorum  victoriis  gratias  agamus,  et  nos  ad 
imitationem  talium  coronarum  atque  palmarum  eodem  invocato 
in  auxilium,  ex  illorum  memoriae  renovatione  adhortemur  ». 

Similiter  in  liturgia  S.  Basilii  haec  leguntur:  « Nunc,  Domine; 
ex  praecepto  Filii  tui  unigeniti  communicamus  memoriae  San- 
ctorum tuorum  patriarcharum,  prophetarum,  apostolorum  etc., 
quorum  precibus  et  supplicationibus  miserere  nostrum  omnium 
et  libera  nos  propter  nomen  sanctum  tuum,  quod  invocatum  est, 
super  nos  ».  In  liturgia  S.  Chrysostomi  fit  commemoratio  « ho- 
norandi Prophetae,  Praecursoris  et  Baptistae  loannis,  sanctorum, 
gloriosorum  et  percelebrium  Apostolorum,  Sancti  illius  cuius  est 
dies  festus  et  omnium  Sanctorum  tuorum,  quorum  precibus  pro- 
tege nos,  Deus».  Et  infra:  «Custodi  vitam  nostram,  tutos  fac 
gressus  nostros  precibus  et  supplicationibus  gloriosae  Deiparae 
et  semper  Virginis  Mariae  et  omnium  Sanctorum». 

lure  igitur,  iuxta  perpetuam  Ecclesiae  traditionem.  Concilium 
Trid.  (sess.  22.  can.  5.)  definivit:  « Si  quis  dixerit,  imposturam 
esse,  Missas  celebrare  in  honorem  Sanctorum,  et  pro  iUorum  in- 
tercessione apud  Deum  obtinenda,  sicut  Ecclesia  intendit;  ana- 
thema sit  ». 

Sacrificium  Missae  non  eodem  sensu  propitiatorium  est,  quo 
crucis  sacrificium;  neque  nos  eodem  modo  Deo  reconciliat,  quo 
sacramenta  baptismi  et  poenitentiae.  Nam  sacrificium  crucis  me- 
ritorium fuit  redemptionis  seu  remissionis  peccatorum  et  gratia- 

rum  omnium,  quae  nobis  conferuntur,  et  in  eo  meritum  omne 
Christi  Domini  consummatum  fuit ; Missae  vero  sacrificium  Chri- 
stus voluit  esse  veluti  instrumentum,  quo  meritum  passionis  suae 
nobis  applicaretur:  «oblationis»,  enim,  «cruentae  fructus  per 
hanc  incruentam  uberrime  percipiuntur».  At  hic  probe  animad- 
vertendum est,  reatum  culpae  per  sacramenta  baptismi,  et  poe- 
nitentiae, immediate  remitti,  per  sacrificium  vero  Missae  mediate 
tantum ; quatenus  intuitu  huius  sacrificii  Deus  peccatori  gratias 
elargitur,  quibus  ad  poenitentiam  movetur  et  disponitur  ad  sa- 
cramentum sive  baptismi  sive  poenitentiae,  per  quod  immediate 
consequitur  remissionem  culpae.  Quemadmodum  itaque  sacrifi- 
cium crucis  immediate  peccatores  non  iustificavit,  sed  placavit 
Deum  impetravitque,  ut  per  debita  media  peccatores  ad  salutem 
perducerentur:  sic  etiam  sacrificium  Missae  non  iustificat  homi- 
nes immediate,  sed  impetrat,  ut  ex  merito  sacrificii  crucis  dentur 
hominibus  gratiae  et  donum  poenitentiae.  Imo  iuxta  doctrinam 
catholicam  pii  motus  fidei,  spei,  contritionis  etc.  requiruntur,  ut 
adstantes  fructum  ex  sacrificio  capiant. 

Praeterea,  iuxta  communem  theologorum  doctrinam,  sacrifi- 
cium Missae  vim  et  efficaciam  habet  impetrandi  remissionem  pec- 
catorum ex  opere  operato,  mediate  quoad  culpam,  immediate  quo- 
ad remissionem  poenae  temporalis,  iuxta  minorem  aut  maiorem 
devotionem  illius,  a quo  offertur.  Ratio  est  quia  in  sacrificio 
Missae  Christus  non  solum  est  res  oblata,  sed  etiam  principalis 
offerens.  Ergo  sacrificium  Missae,  independenter  a fide,  probitate 
et  merito  sacerdotis  secundarii  offerentis,  adeoque  ex  opere  ope- 
rato, vim  habet  movendi  Deum  ad  condonanda  peccata,  seu  ad 
dandam  gratiam,  qua  homo  adiutus  peccata  sua  rite  detestetur, 
et  ad  remittendam  poenam  peccatis  debitam.  Quamvis  autem  de 
fide  non  sit,  per  sacrificium  Missae  certo  semper,  seu  certa  lege 
poenam  temporalem  ex  opere  operato  remitti;  est  tamen  certa 
theologorum  doctrina  ex  opere  operato  poenam  eiusmodi  remitti 
per  sacrificium.  Ideo  Card.  Bona  de  sacrif.  Missae  (cap.  i.  § 3.) 
scribit:  « Constans  semper  fuit  Catholicorum  sententia,  habere 
hoc  (sacrificium)  infallibiles  et  determinatos  effectus  ex  opere 
operato,  nisi  ille,  pro  quo  offertur,  obicem  ponat,  remissionem 
videlicet  alicuius  poenae  peccatis  iam  remissis  debitae,  vel  donum 
alicuius  gratiae  praevenientis  ad  obtinendam  commissarum  re- 
missionem ». 

Manet  ut  de  valore  sacrificii  Missa,  an  infinitus  vel  finitus  sit, 
dicamus:  et  quia  multum  circa  hanc  quaestionem  discordes  inter 
se  theologi  disputant,  varios  quaestionis  respectus  distinctim  con- 
siderabimus, ne  incerta  cum  certis  confundantur. 

Itaque  sacrificium  Missae  spectari  potest  vel  ut  a summo  sa- 
cerdote Christo  offertur,  et  a sacerdote  celebrante,  quatenus  Chri- 
stum repraesentat;  vel  ut  offertur  ab  Ecclesia;  vel  demum  ut  ab 
aliquo  offerente  privato  celebrari  curatur.’  Porro  nulli  dubium  esse 
potest  sacrificium  hoc,  si  non  spectetur  ut  a Christo  oblato,  sed 
consideretur  solum  ut  offertur  in  persona  Ecclesiae,  aut  a privato 
offerente,  valorem  habere  finitum  et  limitatum;  valor  enim  iste 
ex  opere  operantis  est  et  in  finita  illorum  offerentium  dignitate 
fundatur. 

Quaestio  ergo  procedit  solum  quoad  valorem  huius  sacrificii, 
ut  est  a Christo  principali  offerente.  Sed  etiam  iuxta  hunc  sen- 
sum, distingui  debet  valor  sacrificii  secundum  se,  et  in  actu  primo, 
seu  secundum  sufficientiam,  — a valore  eiusdem  sacrificii  in  actu 
secundo,  et  prout  de  facto  effectum  suum  producit,  seu  secundum 
efficaciam.  lam  vero  sacrificium  Missae  in  actu  primo,  seu  secun- 
dum sufficientiam,  simpliciter  infiniti  est  valoris,  ex  infinita  digni- 
tate rei  oblatae  et  personae  offerentis:  inactu  secundo,  seu 

secundum  efficaciam,  effectus  quem  ex  opere  operato  confert,  finitus 
est  intensive;  cum  et  sacrificium  crucis  quoad  effectum  infini- 
tum non  fuerit,  nec  ullus  effectus  dari  possit  infinite  intensus. 

Quid  autem  dicendum  est  si  effectus  consideratur  non  inten- 
sive, sed  extensive:  habet  ne  sacrificium  Missae  valorem  in  actu 
secundo  extensive  infinitum,  an  non?  — « Quaestio  haec  »,  adnotat 
Suarez  (disp.  79.  sect.  12.  n.  i.),  « confundi  solet  cum  praecedenti; 
est  tamen  valde  diversa;  nam,  licet  causa  aliqua  non  possit 
formam  producere  ultra  certum  gradum  intensionis,  potest  ta- 
men interdum  totam  illam  formam  et  aeque  intensam  in  multis 
subiectis  producere:  ut  si  ignis  simul  efficiat  calorem  ut  octo  in 
tribus,  vel  quatuor  subiectis  applicatis,  aut  si  posset  idem  efficere 
simul  in  quacunque  multitudine  subiectorum  sicut  potest  succes- 
sive. Sic  igitur  sacrificium,  quamvis  solum  possit  tres  vel  quatuor 
gradus  satisfactionis  applicare  uni  et  eidem  personae,  adhuc  re- 
stat dubitandum,  an  eosdem  seu  aequales  possit  conferre  duobus 
vel  tribus,  et  sic  in  infinitum,  et  hanc  potestatem  vocamus  infi- 
nitatem extensivam;  an  vero  potius  ita  sit  finitus  hic  fructus. 


Digitized  by  <^ooQle 


768  PARS  m.  DE  EUCHARISTIA  PROUT  EST  SACRIFICIUM. 

sicque  limitata  efficacia  sacrificii,  ut  si  pro  pluribus  offeratur, 
prout  offerri  potest,  dividendus  necessario  sit  ille  fructus  inter 
ipsos,  ideoque  quo  fuerit  pro  pluribus  oblatum,  eo  minor  fructus 
ad  singulos  perveniat  ». 

Quoad  solutionem  quaestionis  attinet,  prima  opinio  docet  ef- 
fectum Missae  integre  multiplicari  in  omnibus  et  singulis,  pro 
quibus  sacrificium  offertur,  quicumque  sit  eorum  numerus,  abs- 
que termino,  nec  minui  fructum  unius  ex  consortio  alterius.  Hanc 
sententiam,  quam  inter  antiquiores  theologos  Caietanus  defen- 
derat, Vasquez  amplectitur  et  tuetur  (in  3.  S.  Th.  disp.  231. 
c.  3.);  eamque  S.  Alphonsus  (theol.  ijioral.  1.  6.  tract.  3.  n.  312.) 
dicit  a recentioribus  theologis  communissime  esse  receptam,  et 
speculative  videri  probabiliorem.  — Secunda  opinio,  huic  e diametro 
adversa,  tenet  fructum  Missae  esse  etiam  extensive  finitum,  et  ap- 
plicatum multis  dividi,  ac  proinde  unum  sacrificium  oblatum  pro 
multis,  non  tantum  valere  pro  singulis,  ac  si  pro  uno  illud  of- 
ferretur. Hanc  sententiam,  de  Lugo  appellat  « communiorem  et 
veriorem  »,  eamque  docuisse  videntur  S.  Thomas  et  S.  Bonaven- 
tura.  Haec  Scoto  etiam  placuit  (Quodl.  20.)  una  tantum  addita 
restrictione:  fructum  enim  Missae  distinxit  inter  primarium  et 
secundarium ; et  primarium,  qui  speciali  intentione  sacerdotis  ap- 
plicatur, dixit  esse  limitatum,  ac  dividi  inter  plures ; secundarium 
vero,  quem  provenire  docuit  absque  speciali  sacerdotis  applica- 
tione, putavit  esse  illimitatum. 

Nobis  vero  magis  probatur  opinio  Suaresii,  qui  distinctione 
etiam  ad  solvendam  quaestionem  utitur,  et  doctrinam  eius  pro- 
inde sequimur. 

Distinguit  ergo  eximius  doctor  inter  offerentes,  et  eos  pro 
quibus  fit  oblatio,  et  ait  (disp.  79.  sect.  12.  num.  4.):  « Dico  ergo 
primo ; — quando  plures  offerentes  concurrunt  cum  sacerdote  ad 
idem  numero  sacrificium,  omnes  et  singuli,  quatenus  offerentes 
sunt,  accipiunt  integrum  fructum,  non  minorem,  quam  si  unus 
tantum  esset  offerens ; unde  in  hoc  sensu  fructus  huius  sacrificii 
potest  quodammodo  dici  infinitus,  vel  potius  augmentabilis  in 
infinitum  extensive.  In  hac  conclusione  habet  verum  prima  sen- 
tentia, quam  a nullo  auctore  existimo  negari.  Potest  quidem  inter 
eos  esse  controversia,  an  isti  offerentes,  ut  sic,  recipiant  aliquem 
fructum  ex  opere  operato,  vel  solum  ex  opere  operantis,  vel  per 
modum  impetrationis.  Quod  autem  hic  fructus,  qualiscumque 

ille  sit,  fiat  praedicto  modo,  nec  minuatur  in  singulis  ex  aliorum 
consortio,  a nemine,  ut  arbitror,  negari  potest.  Et  hoc  imprimis 
recte  probatur  a posteriori  illo  inconveniente  supra  illato,  quod 
alias*  audientes  Missam  minorem  fructum  reciperent,  solum  ob 
multitudinem  audientium,  quod  sine  dubio  est  valde  absurdum. 
Secundo  probatur  a priori:  nam  supposita  institutione,  ut  a no- 
bis supra  declarata  est,  hoc  videtur  necessario  consequens,  quia 
quando  plures  sic  offerunt  idem  sacrificium,  non  potest  in  sin- 
gulis minui  fructus  ratione  rei  oblatae,  neque  etiam  ratione  ob- 
lationis, aut  personae  proxime,  vel  remote  offerentis:  ergo  nullo 
modo  ». 

Si  autem  illi  spectentur  pro  quibus  fit  oblatio,  Suarez  se- 
quentem statuit  conclusionem;  « Dico  secundo;  — effectus  sacri- 
ficii respondens  oblationi  sacerdotis,  ut  sic,  quem  ipse  potest 
pro  aliis  offerre,  finitus  est,  et  unus  tantum,  Unde,  si  pro  multis 
offeratur,  sive  diversis  intentionibus  specialibus,  sive  una  tantum 
communi,  ut  pro  populo,  vel  communitate,  minuetur  fructus  in 
singulis,  tantoque  magis,  quanto  illi  plures  fuerint,  supposita 
uniformi  applicatione  ». 

Ut  autem  sententiam  suam  probet,  ostendit  duplici  modo 
intelligi  posse  Christum  statuisse  quoad  applicationem  et  fructum 
sacrificii  Missae;  uno  modo,  quod  sacerdoti  offerenti  data  sit  a 
Christo  potestas  applicandi  tot  gradus  satisfactionis,  vel  uni  per- 
sonae tantum,  vel  pluribus  in  quovis  numero  pro  sua  voluntate, 
et  ita,  ut  omnes  illi  gradus  singulis  donentur.  Alter  modus  in- 
stitutionis intelligi  potest,  quod  uni  oblationi  sacerdotali  unus 
respondeat  adaequatus  effectus,  ex.  gr.  decem  graduum  satisfa- 
ctionis, qui  omnes  possint,  vel  uni  personae  applicari,  vel  inter 
multas  distribui : non  vero,  quod  omnes  possint  singulis  donari, 
vel  (ut  ita  dicam)  totaliter  multiplicari. 

■ Hoc  itaque  posito,  institutionem  sacrificii  factam  fuisse  poste- 
riori modo,  et  non  priori,  probatur  a Suaresio:  i.  quia  si  insti- 
tutio facta  fuisset  priori  modo,  numquam  deberent  sacerdotes 
uni  tantum  applicare  sacrificii  fructum,  cum  nulla  ratione  pri- 
vare deberent  ceteros  tanto  beneficio,  si  absque  detrimento  unius 
possent  multi  alii  aequalem  fructum  percipere.  2.  Quia  « in  hoc 
effectu  satisfactionis  non  est  alia  intensio  effectus,  quam  multi- 
tudo satisfactionis ; sed  effectus  sacrificii  est  limitatus  intensive. . . . 
satisfactio  ergo  applicanda  per  hoc  sacrificium  simpliciter  est  Ii- 
I.  — De  Sacramentis.  49 

mitata  quoad  intensionem,  seu  magnitudinem  suam;  ergo  est 
limitata  respectu  cuiuscumque  personae,  vel  multitudinis  perso- 
narum. Patet  consequentia,  quia  quantitas  -effectus  eiusdem  ra- 
tionis est  sive  uni,  sive  multis  applicetur Eo  vel  maxime 

quod  hic  effectus  respondet  oblationi  sacrificii;  oblatio  autem 
nullo  modo  in  se  variatur  ex  hoc,  quod  fructus  eius  uni  vel 
multis  applicetur;  nam  hoc  est  quid  posterius  et  extrinsecum 
oblationi;  ergo  non  est  cur  multiplicetur  effectus  propter  solam 
voluntatem  sacerdotis  volentis  uni  tantum  vel  multis  effectum 
tribuere».  3.  Nihil  contrariae  sententiae  prodest  exemplum  de- 
sumptum ex  fructu,  qui  in  sac-amentorum  usu  percipitur,  nam 
diversitas  magna,  inquit  Suarez,  inter  sacramentum  et  sacrificium 
intercedit : sacramentum  enim  non  applicatur  multis,  nisi  per  rea- 
lem  multiplicationem;  et  si  multis  idem  sacramentum  Euchari- 
stiae dari  contingit,  saltem  sumptiones  ipsae  multiplicantur,  ideo- 
que  mirum  non  est,  quod  effectus  multiplicentur : — at  sacrificii 
oblatio  uni  vel  multis  applicata,  quoad  fructum,  eadem  omnino 
est,  solumque  extrinseca  voluntas  applicantis  est  diversa;  ergo 
non  potest  illa  sola  efficere  ut  effectus  augeatur. 

Nec  minoris  ponderis  pro  sententia,  quam  defendit,  est  haec 
altera  Suaresii  animadversio. 

<(  Revera  est  per  se  incredibile,  gratis  et  sine  ulla  causa,  po- 
suisse Christum  in  sola  libertate  sacerdotis,  ut  multis,  vel  paucis, 
vel  uni  tantum,  omnino  aequaliter  sua  oblatione  prodesse  posset: 
nec  minus  incredibile  est,  dedisse  Christum  sacerdotibus  hanc 
facultatem,  et  tanto  tempore  fuisse,  tam  ipsis,  quam  Ecclesiae 
incognitam.  Vel  e converso:  incredibile  est,  illis  esse  notam,  et 
tamen  voluntarie  non  uti  illa;  sine  causa  enim  limitarent  sacer- 
dotes hunc  effectum  ad  unam,  vel  paucas  personas,  si  possent 
omnibus  et  singulis  totum  applicare:  imo,  si  Christus  voluisset, 
ut  posset  hoc  modo  omnibus  applicari,  melior  institutionis  mo- 
dus fuisset  hanc  virtutem  dare  ipsi  sacrificio  secundum  se,  inde- 
pendenter  a voluntate  sacerdotis,  quam  hoc  gratis  sine  causa 
ponere  in  eius  arbitrio  ». 

Et  haec  de  fructu  Missae  tx  opere  operato : — sed  praeterea 
sacrificium  hoc  ex  se  habet  valorem  ad  impetrandum,  et  quidem 
valorem  infinitum,  qui  non  in  speciali  promissione  innititur,  sed 
oritur  ex  intrinseca  dignitate  et  valore  ipsius  sacrificii;  ideoque,  ex 
sententia  ipsius  Suaresii,  sacrificium  Missae,  quantum  est  ex  se. 

oblatum  pro  multis  non  minus  prodest  singulis , quoad  impetra^ 
tionem,  quam  si  pro  uno  tantum  esset  oblatum ; quamquam  alia 
de  causa  fieri  possit  ut  non  aequaliter  prosit  singulis.  « Adver- 
tendum tamen  est  »,  addit  Suarez,  « licet  sacrificium  hoc  ex  se 
sit  valens  ad  impetrandum,  tamen  non  applicari  ad  impetrandum, 
nisi,  ut  orationi  coniungitur:  quia  non  impetratur,  nisi  quod  pe- 
titur, vel  desideratur  ab  alio : et  ideo  impetratio  per  se  pertinet 
ad  orationem,  quam  sacrificium  facit  exaudiri,  et  hoc  modo  im- 
petrat. Oratio  autem,  ceteris  paribus,  efficacior  est  ad  impetran- 
dum in  particulari  et  speciatim  facta,  quam  si  generatim  pro 
multis  fiat».  Hinc  concludit  « efficaciorem  fore  oblationem,  si 
pro  aliquo  specialiter  fiat,  quam  si  fiat  pro  eodem,  solum  ut  est 
pars  alicuius  multitudinis,  pro  qua  tantum  fit  immediate  oblatio : 
et  hoc  est  proprium,  orationem  esse  specialem,  vel  generalem; 
nam  specialis  est,  quando  fit  pro  aliquo  in  se  ipso,  generalis 
vero,  quando  fit  pro  aliquo  tantum  ut  contento  in  aliquo  com- 
muni; quod  potest  contingere,  vel  ex  parte  personarum,  pro 
quibus  oratur,  ut  cum  oro  pro  Petro,  vel  pro  Collegio,  cuius 
pars  est  Petrus ; vel  ex  parte  rerum,  quae  postulantur,  ut  si  peto 
humilitatem,  in  particulari,  vel  solum  petendo  virtutem,  sub  qua 
humilitas  continetur  » . 

Ad  praxim  vero  quod  attinet,  sacerdotes  omnes  revocare  in 
memoriam  debent  Alexandrum  VII.  Pontificem  Maximum  hanc 
damnasse  propositionem:  « Non  est  contra  iustitiam  pro  pluribus 
sacrificiis  stipendium  accipere,  et  sacrificium  unum  offerre;  neque 
etiam  est  contra  fidelitatem,  etiamsi  promittam,  promissione  etiam 
iuramento  firmata,  danti  stipendium,  quod  pro  nullo  alio  of- 
feram ». 

His  declaratis  sit  pro  catholica  fide  sequens 
THESIS  XVII. 

Eucharistiae  sacrificium  est  non  solum  latreuticum  et  eucharisticum, 
sed  etiam  propitiatorium  et  impetratorium  pro  vivis  atque  de- 
functis^ 

Prob.  I.  pars  thesis.  I.  — Ex  ipsis  verbis  in  institutione  Eu- 
charistiae adhibitis:  dixit  enim  Christus  sacrificium  hoc  offerri 

«pro  mundi  vita,  in  remissionem  peccatorum».  Vide  argumentum 
superius  propositum  ad  probandam  thesim  XV. 

II.  Ex  intrinseca  natura  sacrificii.  Etenim  de  ratione  veri  et 
proprie  dicti  sacrificii  est,  ut  offeratur  ad  obtinendam  peccatorum 
remissionem. 

Sane  Apostolus  Heb.  v.  i.:  «Omnis»,  inquit,  «pontifex  ex 
hominibus  assumptus,  pro  hominibus  constituitur  in  iis,  quae 
sunt  ad  Deum,  ut  offerat  dona  et  sacrificia  pro  peccatis».  Quibus 
verbis  describit  Paulus  munus  sacerdotis  in  universum,  ut  inde 
colligat  Christum  eodem  modo  assumptum  fuisse,  et  pro  homi- 
nibus a Deo  constitutum  sacerdotem.  Cum  igitur  in  Ecclesia  sua 
ipse  etiam  reliquerit  et  constituerit  sacerdotes,  opus  fuit,  ut  ad 
offerendum  munera  et  sacrificia  pro  peccatis  eos  constitueret; 
et  cum  nullum  aliud  ipsis  reliquerit  sacrificium,  nisi  sacrificium 
Missae,  necesse  est,  ut  illud  ab  eis  pro  peccatis  offeratur. 

Praeterea,  adversariis  ipsis  fatentibus,  sacrificia  veteris  legis^ 
quatenus  figurae  erant  sacrificii  in  cruce  a Christo  offerendi,  vere 
ac  proprie  propitiatoria  erant  pro  peccatis,  et  ad  bona  a Deo 
impetranda  idonea,  quin  dici  possit  per  eiusmodi  proprietatem 
illa  aliquo  modo  derogasse  sacrificio  crucis ; — ergo  multo  magis 
propitiatorium  dicendum  est,  atque  ad  beneficia  impetranda  ido- 
neum sacrificium  Missae,  xjuod  non  solum  figuram  prae  se  fert 
sacrificii  crucis,  sed  eamdem  continet  victimam,  quae  immolata 
est  in  cruce,  et  ab  eodem  summo  sacerdote  Christo  offertur. 

III.  Ex  manifesta  omnium  aetatum  traditione.  Praeter  testi- 
monia Patrum,  quae  pro  aliis  thesibus  iam  attulimus,  et  hanc 
praesentem  confirmant,  hic  quaedam  nova  subnectimus  ad  exem- 
plum. 

S.  Ambrosius  (lib.  i.  de  offic.  cap.  48.  n.  248.)  scribit:  «Ante 
agnus  offerebatur,  offerebatur  et  vitulus ; nunc  Christus  offertur, 
sed  offertur  quasi  homo,  quasi  recipiens  passionem,  et  offert  se 
ipse  quasi  sacerdos,  ut  peccata  nostra  dimittat». 

S.  Chrysostomus  (lib.  6,  de  sacerd.  'num.  4.)  de  Christo  in  al- 
taribus nostris  oblato  ait : « Eum,  qui  pro  tota  civitate,  et  quid 
dico  civitate?  imo  pro  universa  terra  oratorem  agit  Deo  suppli- 
cans, ut  omnium  peccatis  sit  propitius  non  vivorum  tantum,  sed 
et  eorum,  qui  obierunt,  qualem,  quaeso,  oportet  esse?» 

S.  Hieronymus  (Comment.  in  Tit.  i.  8.)  dicit:  «Si  laicis  im- 
peratur, ut  propter  orationem  abstineant  se  ab  uxorum  coitu, 
quid  de  Episcopo  sentiendum  est,  qui  quotidie  pro  suis  popu- 
lique peccatis  illibatas  Deo  oblaturus  est  victimas?» 

S.  Aug.  (1.  3.  quaest.  in  Lev.  q.  57.):  « Illis  (V.  T.)  sacrificiis 
unum  hoc  sacrificium  (eucharisticum)  significabatur,  in  quo  vera 
fit  remissio  peccatorum : a cuius  tamen  sacrificii  sanguine  in  ali- 
mentum sumendo  non  solum  nemo  prohibetur,  sed  ad  bibendum 
potius  omnes  exhortantur,  qui  volunt  habere  vitam  » . 

Et  in  Enchir.  (c.  iio.  n.  29.)  ait:  «Cum  ergo  sacrificia  alta- 
ris sive  quarumcumque  eleemosynarum  pro  baptizatis  defunctis 
omnibus  offeruntur,  pro  valde  bonis  gratiarum  actiones  sunt,  pro 
non  valde  malis  propitiationes,  pro  valde  malis,  etiamsi  nulla 
sunt  adiumenta  mortuorum,  qualescumque  vivorum  consolatio- 
nes sunt  ». 

Ex  Liturgiis  quoque  patet,  sacrificium  Missae  iam  antiquis- 
simis temporibus  ad  placandum  Deum,  et  ad  remissionem  pec- 
catorum et  poenarum  obtinendam  oblatum  fuisse.  Ita  in  liturgia 
antiquissima,  quae  S.  lacobi  Apostoli  nomine  inscribitur,  sacer- 
dos orat:  «Offerimus  tibi  reverendum  hoc  et  incruentum  sacri- 
ficium pro  peccatis  nostris  et  ignorantiis  populi».  In  Liturgia 
S.  Basihi  haec  verba  recitantur : « Dignos  effice  nos,  qui  puro 
corde  ....  offeramus  sacrificium  hoc  reverendum  ad  abolenda 
delicta  nostra  etc.  » Et  in  Liturgia  S.  Chrysostomi  dicitur : « Ido- 
neos nos  redde  ad  offerenda  tibi  dona  et  sacrificia  pro  peccatis 
nostris  et  populi  ignorantiis  ». 

Prob.  2.  pars  thesis,  nempe  sacrificium  Eucharistiae  impetra- 
torium  esse  tum  pro  vivis,  quibus  obtinet  ut  uberiores  gratiae 
spirituales  concedantur,  et  bona  etiam  temporalia  tribuantur,  si 
hoc  eis  utile  fuerit;  tum  pro  defunctis,  seu  pro  animabus  in  pur- 
gatorio detentis,  quibus  prodest  per  modum  suffragii  ad  remis- 
sionem poenae,  quam  habent  adhuc  luendam. 

Et  primo  quidem  quoad  vivos,  patet  per  Missae  sacrificium 
spiritualia  bona  nos  impetrare  et  consequi  posse  tum  quia  sacri- 
ficium Missae  applicat  merita  sacrificii  crucis,  Christus  autem  in 
cruce  bona  quaecumque  spiritualia  nobis  promeritus  est;  tum 
quia  valet  ad  peccata  remittenda,  et  ideo  multo  magis  valere 
debet  ad  gratias  obtinendas  pro  virtutum  augmento.  — Nec  so- 

Ium  spiritualia,  sed  temporalia  bona,  si  id  expedit  nobis,  impe- 
trari per  Missae  sacrificium  manifestum  est ; tum  quia  haec  etiam 
bona  ad  salutem  nostram  et  ad  profectum  nostrum  in  virtutibus 
ordinantur;  tum  quia  si  per  vetera  sacrificia  temporales  gratiae 
obtineri  poterant,  multo  magis  haec  beneficia  e sacrificio  N.  L. 
profluere  debent,  quo  non  in  umbra  figurarum,  sed  vere  ac  rea- 
liter  ipse  bonorum  omnium  largitor,  Christus  lesus,  mediator  Dei 
et  hominum,  immolatur. 

Hinc  a primis  Ecclesiae  saeculis  Missae  sacrificium  offerri 
consuevit  non  solum  ad  spiritualia,  sed  etiam  ad  temporalia  be- 
neficia impetranda.  Tertullianus  (lib.  ad  Scapulam,  c.  2.)  inquit: 
«Sacrificamus  pro  salute  imperatoris».  S.  Cyrillus  Hier.  (Cate- 
ch.  myst.  5.  n.  8.)  ait:  «Postquam  confectum  est  illud  spirituale 
sacrificium,  et  ille  cultus  incruentus,  super  illam  propitiationis 
hostiam  obsecramus  Deum  pro  communi  Ecclesiarum  pace,  pro 
tranquilitate  mundi,  pro  regibus,  pro  militibus,  pro  sociis,  pro 
aegrotis,  pro  afflictis,  pro  omnibus,  qui  egent  auxilio».  S.  Chry- 
sost.  (Hom.  18.  et  21.  in  Acta  Apost.)  moris  meminit  sacrificii 
peragendi  «pro  fructibus  terrae  aliisque  necessitatibus^).  S.  Au- 
gustinus, de  Civ.  Dei  (lib.  22.  cap.  8.  num.  6.)  domum  comme- 
morat, quam  vix  oblatum  sacrificium  corporis  Christi  a vexatione 
daemonum  liberavit.  S.  Gregorius  Magnus  (Hom,  in  Evang  57.) 
narrat,  captivum  in  alia  regione  gementem  et  nescium  quid  ab 
amicis  suis  alibi  fieret,  a vinculis  ipsa  sacrificii  hora  expeditum 
fuisse.  Similia  exempla  referuntur  a Ven.  Beda  lib.  4.  hist.  anglic. 
cap.  22.  — Praeterea  Liturgiae  omnes,  in  quibus  oratur  pro  pace, 
pro  infirmorum  sanitate  recuperanda,  pro  fructuum  ubertate,  et 
pro  aliorum  bonorum  temporalium  consecutione,  thesi,  quam  de- 
fendimus, testimonium  reddunt. 

Quod  defunctos  spectat,  sacrificium  Missae  pie  et  utiliter  of- 
ferri pro  animabus  in  purgatorio  detentis,  demonstratur  ex  eo 
quod  in  Scripturis  actum  legitur  a luda  Machabaeo,  qui  « facta 
collatione  duodecim  millia  drachmas  argenti  misit  lerosolymara, 
offerri  pro  peccatis  mortuorum  sacrificium,  bene  et  religiose  de 
resurrectione  cogitans  ....  sancta  ergo  et  salubris  est  cogitatio 
pro  defunctis  exorare,  ut  a peccatis  solvantur».  (II.  Mach.  xii. 
43.  etc.).  — Quod  autem  pie  et  religiose  in  veteri  lege  fieri  po- 
tuit, cur  aeque  fieri  non  poterit  in  lege  evangelica,  quae  veteris 
est  perfectio.^ 

Insuper  directe  idipsum  manifestum  est  ex  praxi  Ecclesiae  et 
ex  doctrina  Patrum. 

Etenim  ex  Christianorum  populorum  liturgiis  scimus  sacrifi- 
cium Missae  in  suffragium  animarum  defunctorum  fidelium  sem- 
per  fuisse  oblatum.  Sic,  ex.  gr.,  in  Liturgia  Alexandrina  S.  Basilii 
sacerdos  orat  his  verbis : « Memento,  Domine,  et  omnium  ex 
ordine  sacerdotali  qui  pridem  quieverunt,  et  eorum  qui  erant  in 
statu  saeculari.  Praesta  omnium  animas  requiescere  in  sinibus 
sanctorum  Patrum  nostrorum  Abraham,  Isaac,  et  lacob.  Induc 
et  congrega  eos  in  locum  herbidum,  super  aquam  requietis, 
in  paradiso  voluptatis,  unde  fugit  dolor,  tristitia,  et  gemitus , in 
splendore  Sanctorum  tuorum  ....  Illis  quidem.  Domine,  quorum 
animas  accepisti,  illic  quietem  tribue,  eosque  in  regnum  coelo- 
rum transferre  dignare».  — Et  in  Liturgia,  qua  utuntur  Syri, 
latine  reddita  ab  Andrea  Masio,  legitur : « Memento  Domine  ad 
aram  tuam  coelestem  eorum  omnium  qui  transierunt  de  hoc 
mundo  angustiarum  plenissimo.  Erue  ipsos  ex  tenebris  et  cali- 
gine; appareatque  eis  facies  tua  pacifica;  neque  intres  cum  ipsis 
in  iudicium,  etc. » — Similia  in  Liturgiis  aliis  habentur. 

In  scriptis  vero  Patrum,  de  sacrificiis  pro  mortuis  in  Domino 
offerendis,  testimonia  pariter  occurrunt  luculentissima.  — Ter- 
tullianus (de  corona  mil.  c.  3.)  ait:  «Oblationes  pro  defunctis, 
pro  natalitiis,  annua  die  facimus»;  et  similia  habet  in  lib.  3. 
de  Monogamia  et  lib.  2.  ad  uxorem.  — S.  Cyprianus  scribens 
(Ep.  66.  n.  2.)  ab  antecessoribus  suis  Episcopis  vetitum  fuisse, 
ne  quis  clericus  ad  tutelam  adhiberetur  et : « Si  quis  hoc  fecis- 
set, non  offerretur  pro  eo,  nec  sacrificium  pro  dormitione  eius 
celebraretur»;  addit  relate  ad  Victorem  quemdam,  qui  decretum 
illud  contempserat,  « non  est  quod  pro  dormitione  eius  apud  vos 
fiat  oblatio  (seu  sacrificium)  aut  deprecatio  aliqua  nomine  eius 
in  Ecclesia  frequentetur».  — S.  loannes  Chrysostomus  (in  Ep. 
ad  Phil.  c.  I.  hom.  3.  n.  4.)  dicit:  «Non  frustra  haec  ab  Apostolis 
sunt  legibus  constituta,  ut  in  venerandis,  inquam,  atque  horrifi- 
cis mysteriis  memoria  eorum  fiat  qui  decesserunt:  noverant  hinc 
multum  ad  illos  lucri  accedere,  multum  utilitatis». 

Sed  prae  omnibus  aliis  audiantur  S.  Cyrillus  Hierosolymita- 
nus et  S.  Augustinus. 

S.  Cyrillus,  postquam  in  catechesi  mystagogica  5.,  superius 
citata,  dixerit  (n.  9.):  «Deinde  et  pro  defunctis  sanctis  patribus 

et  episcopis,  et  omnibus  generatim,  qui  inter  nos  vita  functi 
sunt  (oramus);  maximum  hoc  credentes  adiumentum  illis  ani- 
mabus  fore,  pro  quibus  oratio  defertur,  dum  sancta  et  perquam 
tremenda  coram  iacet  victima  » ; ita  prosequitur  (n.  10.):  « Huius 
rei  fidem  vobis  ab  exemplo  facere  volo.  Novi  enim  multos  ita 
dicere:  Quid  iuvat  animam  ex  hoc  mundo  in  peccatis  seu  sine 
peccatis  decedentem,  si  eius  in  oratione  mentio  fiat?  An  vero, 
si  rex  quispiam  viros,  a quibus  offensus  fuerit,  relegarit  in  exi- 
lium; posteaque  illi,  ad  quos  attinent,  coronam  plectentes  eam 
regi  pro  suis  poena  ab  ipso  afflictis  obtulerint,  nonne  ipsis  sup- 
pliciorum relaxationem  gratificaturus  sit?  Ad  eundem  modum 
et  nos  pro  defunctis,  etiamsi  peccatores  sint,  preces  Deo  offe- 
rentes, non  coronam  plectimus,  sed  Christum  mactatum  pro  pec- 
catis nostris  offerimus,  clementem  Deum  cum  pro  illis  tum  pro 
nobis  demereri  et  propitiare  satagentes». 

Demum  S.  Augustinus  (libro  de  cura  pro  mortuis  cap.  i. 
n.  3.)  ait:  «In  Machabaeorum  libro  legimus  oblatum  pro  mor- 
tuis sacrificium;  sed  etsi  nusquam  in  Scripturis  veteribus  omnino 
legeretur,  non  parva  est  universae  Ecclesiae,  quae  in  hac  con- 
suetudine claret,  auctoritas,  ubi  in  precibus  sacerdotis,  quae  Do- 
mino Deo  ad  eius  altare  funduntur,  locum  suum  etiam  habet 
commendatio  mortuorum».  — In  libro  autem  9.  Confessionum 
(c.  II.)  parentem  suam  piissimam,  die  resolutionis  eius  immi- 
nente, sic  se,  fratremque  suum  allocutam  fuisse  memorat:  ‘Po- 
nite’, inquit,  ‘hoc  corpus  ubicumque:  nihil  vos  eius  cura  con- 
turbet: tantum  illud  vos  rogo,  ut  ad  Domini  altare  memineritis 
mei,  ibi,  ubi  fueritis».  Et  deinde  funus  matris  eius  enarrans 
(cap.  12.),  addit:  «Cum  ecce  corpus  elatum  est,  imus,  redimus 
sine  lacrymis.  Nam  neque  in  eis  precibus  quas  tibi  fudimus,  cum 
offerretur  pro  ea  sacrificium  pretii  nostri,  iam  iuxta  sepulchrum 
posito  cadavere,  priusquam  deponeretur,  sicut  illic  fieri  solet, 
nec  in  eis  precibus  ego  flevi». 

ARTICULUS  SEPTIMUS 
De  Missis  privatis. 

Missa,  proprie  loquendo,  numquam  privata  dicenda  esset,  cum 
publicum  et  commune  semper  sit  sacrificium  quod  a publico  mi- 
nistro ad  communem  omnium  fidelium  utilitatem  et  salutem  of- 
fertur; invaluit  tamen  usus  ut  Missae  inter  privatas  et  publicas, 
seu  solemnes,  distinguerentur,  et  privatae  illae  appellarentur,  quae 
vel  in  privato  loco,  vel  non  ad  aram  templi  maiorem  celebraren- 
tur, nec  parochiales  essent,  aut  conventuales,  vel  in  quibus  nul- 
lus ex  assistentibus  sacramentaliter  communicaret. 

Missas  privatas,  in  quibus  solus  sacerdos  communionem  su- 
scipit, Novatores  proscriptas  voluerunt,  et  Lutherus  illas  conviciis 
multis,  libro  ab  eo  conscripto  de  abroganda  Missa  privata,  inse- 
ctatus est. 

Adversus  Novatorum  errores  Concilium  Tridentinum  catho- 
licam veritatem  statuit  (sess.  22.  cap.  ^.)  his  verbis:  «Optaret 
quidem  sacrosancta  Synodus,  ut  in  singulis  Missis  fideles  adstan- 
tes,  non  solum  spirituali  affectu,  sed  sacramentali  etiam  Eucha- 
ristiae perceptione  communicarent,  quo  ad  eos  sanctissimi  huius 
sacrificii  fructus  uberior  proveniret:  nec  tamen,  si  id  non  semper 
fiat,  propterea  Missas  illas , in  quibus  solus  sacerdos  sacramen- 
taliter communicat,  ut  privatas  et  illicitas  damnat,  sed  probat, 
atque  adeo  commendat,  si  quidem  illae  quoque  Missae  vere  com- 
munes censeri  debent;  partim  quod  in  eis  populus  spiritualiter 
communicet;  partim  vero,  quod  a publico  Ecclesiae  ministro  non 
pro  se  tantum,  sed  pro  omnibus  fidelibus,  qui  ad  corpus  Christi 
pertinent,  celebrentur».  — Et  in  canone  eiusdem  sessionis  8.  de- 
finivit : « Si  quis  dixerit.  Missas,  in  quibus  solus  sacerdos  sacra- 
mentaliter communicat,  illicitas  esse,  ideoque  abrogandas;  ana- 
thema sit». 

Hac  vero  non  obstante  definitione,  sub  finem  saeculi  elapsi, 
Synodus  Pistoriensis  ausa  fuit  asserere:  « Victimae  participationem 
esse  partem  sacrificio  essentialem  »,  addens,  « non  tamen  se  damnare 
ut  illicitas  Missas  illas,  in  quibus  adstantes  sacramentaliter  non  com- 

municant,  ideo  quia  isti  participant,  licet  minus  perfecte  de  ipsa  vi- 
ctima, spiritu  illam  recipiendo  , — His  verbis  insinuabant  Pisto- 
rienses, ut  notavit  Pius  VI.  summus  Pontifex,  in  Constitutione 
«Auctorem  fidei»  data  25.  Augusti  1794.,  «ad  sacrificii  essen- 
tiam deesse  aliquid  in  eo  sacrificio,  quod  peragatur  sive  nullo 
adstante,  sive  adstantibus,  qui  nec  sacramentaliter,  nec  spiritua- 
liter  de  Victima  participant;  et  quasi  damnandae  essent  ut  illicitae 
Missae  illae,  in  quibus,  solo  sacerdote  communicante,  nemo  adsit 
qui  sive  sacramentaliter,  sive  spiritualiter  communicet » ; ac  pro- 
inde propositio  illa  Synodi,  sub  numero  28.  posita,  ab  eodem 
Pontifice  damnata  fuit  ut  « falsa,  erronea , de  haeresi  suspecta , 
eamque  sapiens». 

Dogma  catholicum  circa  Missas  privatas  vindicat 
THESIS  XVIII. 

Missae,  in  quibus  solus  sacerdos  sacramentaliter  communicat,  non  sunt, 

ut  Novatores  impie  ac  sacrilege  asserunt,  illicitae  et  abrogandae ; 

sed  probandae  prorsus  et  retinendae. 

Probatur  thesis  L Ex  antea  dictis.  Etenim  illae  Missae  illicitae 
dici  nequeunt,  in  quibus  finis  praecipuus,  propter  quem  institu- 
tum est  Eucharistiae  sacrificium,  obtinetur.  Atqui  tales  sunt  Mis- 
sae, in  quibus  solus  sacerdos  sacramentaliter  communicat.  Ergo.  — 
Prob,  min.  Finis  praecipuus  sacrificii  Eucharistiae  est  Deo  supre- 
mum latriae  cultum  exhibere,  eum  propitium  nobis  reddere,  fi- 
delibus vivis  atque  defunctis  veniam,  pacem,  omniaque  bonorum 
genera  impetrare,  et  pro  collatis  donis  gratias  agere. 

Atqui  haec  omnia  fiunt  in  Missis,  in  quibus  solus  sacerdos 
sacramentaliter  communicat.  Ergo. 

II.  Usus  semper  in  Ecclesia  a primis  usque  temporibus  re- 
ceptus ostendit  Missas,  de  quibus  loquimur,  fuisse  licitas,  atque 
laudandas.  Et  sane,  S.  loannes  Chrysostomus  (hom.  3.  in  ep.  ad 
Eph.  n.  4.)  illos  increpans,  qui  tantum  in  Quadragesima  partici- 
pabant s.  mysteria,  inquit:  «Frustra  est  quotidianum  sacrificium, 
frustra  adstamus  altari;  nemo  est,  qui  participet».  Testatur  ergo 
sacrificium  licite  offerri,  etiamsi  nullus  sit  qui  de  eo  participet, 
praeter  sacerdotem  celebrantem:  — nam  adnotari  debet  - illud 

«frustra»  in  verbis  Sancti  Doctoris  non  referri  ad  sacrificium, 
sed  ad  communionem  adstantium;  et  Sanctum  Antistitem  non 
increpare  sacerdotes  offerentes,  sed  laicos,  qui  ex  vecordia  sacra- 
mentalem  communionem  negligunt.  — S.  Ambrosius  (serm.  25. 
nn.  5.  ^.)  hortatur  populum,  ut  in  Quadragesima,  die  saltem 
dominica,  offerat  et  communicet : ibidem  tamen  omnes  admonet, 
ut  qui  non  fuerit  legitime  impeditus,  quotidiano  sacrificio  intersit. 
Ergo  sine  communione  populi  Missa  Mediolani  fiebat,  et  licita 
habebatur.  — S.  Augustinus  (Ep.  54.  ad  lanuar.  n.  3.)  docet,  non 
esse  ad  salutem  necessarium  ut  fideles  quotidie  ad  s.  communio- 
nem accedant,  cum  tamen  saepius  testetur,  quotidie  sacrificium 
offerri,  ut  Epist.  98.  ad  Bonif.  et  de  Civ.  Dei  lib.  22.  cap.  8. 
num.  6. 

III.  Ne  diutius  immoremur  in  re  facillima,  sufficiat  sequentia 
hic  adnotasse  i.  — Nullum  esse  praeceptum  in  verbis  Christi 
«Hoc  facite  in  meam  commemorationem»,  per  quod  Missae  pri- 
vatae improbentur  et  proscribantur.  Illis  enim  verbis  potestatem 
concessit  Christus  sacerdotibus  conficiendi  Eucharistiam,  et  si  eis 
iisdem  verbis  praeceptum  dedit  eam  distribuendi,  huic  affirmativo 
praecepto  parendum  est  pro  tempore,  loco  et  circumstantiis;  id  est 
Ecclesiae  ministri  obligantur  ad  Eucharistiam  distribuendam  fide- 
libus rite  dispositis,  cum  illam  poscunt,  et  ex  consequenti  fideles 
obligantur  ut  quandoque  accedant  ad  sacram  mensam.  Sed  prae- 
ceptum a Christo  latum  profecto  non  obligat  sacerdotes,  ut  ne- 
cessario coram  populo  Eucharistiam  conficiant,  et  cum  incruen- 
tum N.  L.  offerunt  sacrificium,  multitudini  necessario  dare  de- 
beant communionem.  Quis  non  videt,  in  sententia  adversariorum 
haec  patenter  absurda  admittenda  esse,  nempe  Eucharistiam  di- 
stribuendam esse  praesentibus,  licet  indignis,  et  sacrificium  omnino 
esse  praetermittendum,  si  in  eo  populus  nollet  de  oblatione  par- 
ticipare? 

2.  Multo  minus  ex  eo  quod  Eucharistia  dicatur  in  Scripturis 
fractio  panis,  et  participatio  ac  communicatio  corporis  et  sanguinis 
Domini,  inferri  potest,  in  celebratione  Missae  necessario  Eucha- 
ristiam adstantibus  esse  distribuendam.  Etenim  per  istas  denomi- 
nationes solum  declaratur,  quid  in  Eucharistiae  distributione  fiat, 
et  quid  illa  operetur,  non  autem  praeceptum  proponitur;  imo 
quamvis  in  Missa  solus  sacerdos  communicet,  vera  tamen  fractio 

panis,  et  vera  communicatio  et  participatio  est  corporis  et  san- 
guinis Domini. 

3.  Apostolus,  dum  Corinthios  increpat  (I.  Cor.  xi.  20.)  dicens: 
« Convenientibus  vobis  in  unum,  iam  non  est  dominicam  coenam 
manducare;  unusquisque  enim  suam  coenam  praesumit  ad  man- 
ducandum», per  coenam  dominicam  non  intelligit  sacram  Eucha- 
ristiae perceptionem,  sed  convivia  illa,  quae  vel  praecedebant  vel 
subsequebantur  eucharisticam  communionem,  quaeque  agapae  di- 
cebantur, ut  constat  tum  ex  S.  Chrysostomi,  S.  Augustini  et  Oe- 
cumenii  expositione,  tum  etiam  ex  ipsa  orationis  serie,  in  qua 
S.  Paulus  divites  carpit,  qui  pauperes  excludebant  a participatione 
eorum,  quae  ipsi  secum  afferebant,  unde  fiebat,  ut  alii  quidem 
esurirent,  alii  autem  ebrii  essent;  quare  concludebat:  «Numquid 
domos  non  habetis  ad  manducandum  et  bibendum?  aut  Eccle- 
siam Dei  contemnitis  et  confunditis  eos,  qui  non  habent?» 

4.  « Missas  absque  communicantibus  non  celebrare  (Graecos) 
falsum  est»  ait  Allatius  (1.  3.  de  Eccl.  Occid.  et  Orient.  consensu 
c.  15.  n.  3.).  « Qui  non  credit,  adeat»,  idem  Allatius  prosequitur, 
« adeat  ipsas  Graecorum  Ecclesias,  ubicumque  terrarum  constitu- 
tas ; in  omnibus  sacerdotes,  ut  plurimum  nulla  interveniente  com- 
munione, tum  privarim,  tum  publice  celebrant». 

« O memoriale  mortis  Domini, 

Panis  vivus,  vitam  praestans  homini, 

Praesta  meae  menti  de  te  vivere 
Et  te  illi  semper  dulce  sapere  ». 

S.  Thomas,  Rythmus  de  SS.  Sacramento , 

Responsum  a S.  Congr.  Rom,  et  Univ.  Inquisitionis  datum,  die  7.  Iulii  187 
circa  propositiones  quasdam  dogma  transsubstantiationis  spectantes, 

(Confer  ea  quae  in  fine  articuli  5.  primae  partis  huius  de  Eucharistia  tractatus, 
Scholio  I.  habentur). 

Humillime  rogat  Praepositus  generalis  Societatis  lesu  S.  Supremam  Congre- 
gationem S.  Officii,  ut  declarare  dignetur,  utrum  tolerari  possit  explicatio  trans- 
substantiationis in  SS.  Eucharistiae  Sacramento,  quae  sequentibus  propositioni- 
bus comprehenditur. 

I.  Sicut  formalis  ratio  hypostaseos  est  per  se  esse  seu  per  se  subsistere,  ita 
formalis  ratio  substantiae  est  in  se  esse  et  actualiter  non  sustentari  in  alio  tam- 
quam primo  subiecto ; probe  enim  ista  duo  discernenda  sunt  esse  per  se  (quae 
est  formalis  ratio  hypostaseos)  et  esse  in  se  (quae  est  formalis  ratio  substantiae). 

II.  Quare  sicut  natura  humana  in  Christo  non  est  hypostasis,  quia  non  per 
se  subsistit,  sed  est  assumpta  ab  hypostasi  superiori  divina  ; ita  substantia  finita, 
ex  gr.  substantia  panis,  desinit  esse  substantia,  eo  solum  et  absque  alia  sui 
mutatione,  quod  in  alio  supematuraliter  sustentatur,  ita  ut  iam  non  in  se  sit 
sed  in  alio  ut  in  primo  subiecto. 

III.  Hinc  iraossubstantiatio,  seu  conversio  totius  substantiae  panis  in  substan- 
tiam corporis  Christi  Domini  nostri,  explicari  potest  hac  ratione,  quod  corpus 
Cliristi,  dum  fit  substantialiter  praesens  in  Eucharistia,  sustentat  naturam  pa- 
nis, quae  hoc  ipso  et  absque  alia  sui  mutatione  desinit  esse  substantia,  quia 
iam  non  est  in  se  sed  in  alio  sustentante  ; adeoque  manet  quidem  natura  panis, 
sed  in  ea  cessat  formalis  ratio  substantiae ; et  ideo  non  duae  sunt  substantiae, 
sed  una  sola,  nempe  corporis  Christi. 

IV.  Igitur  in  Eucharistia  manent  materia  et  forma  elementorum  panis  ; verum 
iam  in  alio  supematuraliter  existentes  rationem  substantiae  non  habent , sed 
habent  rationem  supernaturalis  accidentis , non  quasi  ad  modum  naturalium 
accidentium  afficerent  corpus  Christi,  sed  eo  dumtaxat  quod  a corpore  Christi, 
modo,  quo  dictum  est,  sustentantur. 

Romae  20.  Maii  1875. 

Feria  IV.  DIE  7.  Iulii  1875. 

In  Congne  Genii  S.  Rom.  et  Univ.  Inquisitionis  habita  coram  Emis  ac  Rmis 
DD.  S.  Rom.  Ecclesiae  Cardinalibus  contra  haereticam  pravitatem  Inquisitori- 
bus generalibus , lectis  ac  ponderatis  suprascriptis  propositionibus,  iidem  Emi 
Dni  dixerunt : « Doctrinam  transsubstantiationis , prout  hic  exponitur , tolerari 
non  posse  D. 

Pro  Dno  I.  PELAMI  S.  R.  et  Univ.  Inquisit.  Not. 

Iacobus  Vagaggini  Substitutus. 

Notio  et  divisio  tractatus  — Connexio  Tractatus  de  sacramentis  cum  alio 
de  Verbo  Dei  incarnato  — Sacramenta  media  salutis  — Utilitas  ac  dignitas 
praesentis  tractatus  — Divisio  eiusdem  in  tres  partes  nempe  de  sacramento- 
rum — flj  essentia  et  existeutia — h)  causis  — c)  efficacia 3-4 

PARS  PRIMA 

DE  ESSENTIA  ET  EXISTENTIA  SACRAMENTORUM 

Art.  Primas  — JDe  RaHone  generica  Sacramenti  sensu  latiori 

Sacramenti  nominis  multiplex  acceptio  apud  profanos  auctores  — Exemplis 
probatur  — Usu  Ecclesiastico  sacramentum  idem  est  ac  Mysterium—  Stri- 
ctiori sensu  denotat  rei  sacrae  signum  — Ita  passim  Patres  — Hoc  sensu 
S.  Augustini  sacrificium  et  caerimonias  cultus  externi  sacramenta  esse 
dixit 5-8 

Art«  Secundus  — JDe  Hatione  generica  Sacramentorum  sensu 

strictiori 

Arctiori  adhuc  acceptione  sacramentum  idem  est  ac  signum  sanctitatem  con- 
ferens — Signi  multiplex  divisio  — In  eo  duo  considerantur,  res  significans, 
et  significatio  — ex  alterutro  vel  utroque  signum  sacrum  esse  potest  — San- 
ctitas duplex  — essentialis  in  Deo  — accidentalis  in  creaturis  — haec  vel  inte- 
rior et  spiritualis  vel  externa  et  legalis  — Ex  decretis  Eugenii  IV.  pro  Arme- 
nis  et  pro  Jacobitis , et  ex  Cone.  Trid.  constat  — a)  fuisse  quaedam  sa- 
cramenta ante  Christum  — h}  haec  ratione  generica  convenire  cum  novis 
— c)  ratione  specifica  ab  illis  distingui  — Haec  sequentibus  thesibus  proban- 
tur— Quatuor  distinguuntur  epochae  ab  hominis  creatione  ad  Christum  — 
Innocentiae  status  in  paradiso  — a lapsu  Adami  ad  Abraham  — ab  Abraham 


ad  Moysen  — a Moyse  ad  Christum  . 8-1 1 

JDe  Sacramento  in  Statu  Innocentiae 
THESIS  I.—  In  statu  innocentiae  nullum  sacramentorum  extitit Ii 


Adversarii  quidam  theologi  ex  ordine  Erem.  S.  Aug. — Nos  thesim  defen- 
dimus cum  S.  Th.  uti  moraliter  certam  — Prot.  Existentia  sacramenti  in 

illo  statu  admitti  nequit , nisi  ex  revelatione  eius  institutio  ostendatur  — 
pendet  enim  ex  sola  Dei  libera  voluntate  — Atqui  haec  nec  ex  Script., 
nec  ex  Trad.  ostenditur  — Ergo  — Argumentum  roboratur  congruentiis  de- 
sumptis ex  — a)  inutilitate  illius  institutionis  supposita  brevitate  temporis 
— h)  repugnantia  eiusdem  institutionis  cum  rectitudine  illius  status , qui 

postulabat  ut  homo  non  ex  sensibilibus  sanctificaretur 11-14 

JH/ficultatiims  SaUsfU  — S.  Aug.  cum  dicit : Sacramenta  esse  necessaria 
ut  religio  habeatur,  de  sacramento  lato  sensu  accepto  loquitur  — Eodem 
sensii  afiirmat  lignum  vitae  fuisse  sacramentum  — Utrumque  ex  ipsis  locis 
obiectis  ostenditur  — Verba  Pauli,  « Sacramentum  hoc  ( Matrimonium  ) 
magnum  est»  si  intelliguntur  de  matrimonio  Christianorum,  non  faciunt 
ad  rem  — Si  de  ipsa  institutione , sacramenti  nomen  adhibetur  in  sensu 

lato 14-16 

Nota  — Quaestio  t Utrum,  si  status  innocentiae  perseverasset,  instituta  fuis- 
sent sacramenta»  non  unam  habet  theologis  solutionem  — Nobis  nihil 
certi  aut  solidae  probabilitati  de  illa  institutione  dici  posse  videtur  . . 16 

Ue  bacretmento  Legis  Naturas 

THESIS  II.  — In  statu  legis  naturae,  ante  Circumcisionis  mandatum,  remedium 
aliquod  contra  peccatum  originale  pro  salute  infantium  extitit,  institutum 

a Deo ; illudque  probabilius  sacramentum  fuit 17 

Status  legis  naturae  alius  est  a statu  purae  naturae  — Ita  vocatur  per  oppo- 
sitionem ad  statum  legis  [scriptae  — Nomine  legis  naturae  in  thesi  intel- 
liguntur omnia  praecepta  quae  naturaliter  consequuntur  tum  naturam  ra- 
tionalem, tum  supematuralem  elevationem  hominis  — Thesis  duas  habet 
partes — prima  est  theologice  certa— altera  nobis  probabilior  . . .17-18 
Probatio  — Ex  misericordi  Dei  voluntate  reparationis  et  salutis  omnium,  quo- 
rum ipse  est  Deus  et  quorum  naturam  Dei  Verbum  assumpsit  (Tim.  n.), 
quae  voluntas  non  existeret  si  Deus  denegavisset  illis  parvulis  remedium 
sine  quo  salvari  non  potuissent  — Idem  deducitur  ex  morte  Christi  pro 
omnibus,  qui  in  Adam  peccaverunt  — Difficultas  desumpta  ex  conditione 
parvulorum  decedentium  in  utero  matris,  solvitur  ex  eo  quod  etiam  illis 
Deus  vi  eiusdem  voluntatis  salvificae  providit  modo  eis  congruo  — Hoc  re- 
medium legis  naturae  extitisse  Patres  diserte  testantur  — Ita  S.  Aug., 

Prosper,  Gregor.  M.,  Beda 17-22 

Natura  illius  remedii  statuitur  — Certum  est  — a)  illud  remedium  applicari 
non  potuisse  actione  ipsorum  parvulorum  — b)  applicari  debuisse  actione 
humana,  maxime  parentum  — c)  non  fuisse  constitutum  in  sanaitate  habi- 
tuali parentum  — d)  sed  in  aliqua  prefessione  fidei  in  futurum  Redempto- 
rem— non  tamen  requirebatur  fides  formata  — Utrum  mere  interna  sufficeret 
disputatur  — internam  suffecisse  affirmat  S.  Bonav.  — negat  S.  Thomas  — 
Hugo  a S.  Viet,  dixit : illam  professionem  externam  fuisse  devotionis  non 


necessitatis  — Nos  S.  Thomae  sententiam  amplectimur 22-25 

Probatio  — a)  Ex  auctoritate  S.  Aug.  qui  illud  remedium  fuisse  sacramentum 
adstruit  — b)  Rationibus  theologicis  desumptis  ex  necessitate  cultus  externi, 
fidei  professionis  ete,—  c)  Ex  doctrina  S.  Thomae 25-27 

Difficultatibus  Satisfit  — Angelicus  doctor , cum  (in  4.  Sententiarum)  dicit 
' interiorem  parentum  fidem  sine  ullo  signo  externo  suffecisse,  de  signo  ab 
ipso  Deo  determinato  loquitur  — Eodem  modo  explicantur  testimonia  San- 
cti Greg.,  Bedae,  S.  Bernardi  — Nec  ex  hoc  sequitur  meliorem  fuisse  condi- 
tionem parvulorum  in  lege  naturae  quam  in  lege  gratiae  — Remedium  enim 
legis  gratiae  — a)  rem  requirit  omnibus  obviam  — h)  notius  est  omnibus  — 
Sacramentum  legis  naturae  ante  praeceptum  circumcisionis  necessarium 
fuit  omnibus  infantibus  — post  institutam  a Deo  circumcisionem  necessa- 
rium fuit,  ut  mundarentur  a labe  originali,  masculis  non  Israelitis,  et  om- 
nibus feminis ; probabiliter  etiam  pueris  Judaeorum , qui  circumcidi  non 
poterant  — Utrum  praeter  hoc  alia  extiterint  sacramenta  in  illo  statu,  igno- 
tum est 27-29 

JDe  circumcisione  et  aliis  Sacram.  F. 

THESIS  III.  — Veram  sacramenti  rationem  habuit  Circumcisio,  quae  ex  divina 
institutione  descendentes  ex  Ahrahamo  consignabat  Dei  cultui,  Christiano- 
rum baptisma  praefigurabat,  et  remedium  erat  quo  originale  peccatum  ma- 
sculini sexus  infantibus  remittebatur.  Praeter  Circumcisionem  , extiterunt 
etiam  alia  sacramenta  in  lege  veteri,  scilicet  esus  agni  paschalis  et  panum 
propositionum,  figura  Eucharistiae,  — purificationes  et  expiationes,  figura 

Poenitentiae,  — consecratio  Sacerdotum,  figura  Ordinis  sacri 29 

Thesis  duas  continet  partes  — In  i.  parte  affirmatur  ~ q)  circumcisionem 
fuisse  signum  religiosum  — y significasse  futurum  baptismum  — remedium 
fuisse  pro  parvulis  hebraeorum  contra  originale  peccatum  — Ad  proban- 
dum Circumcisionem  habuisse  veram  rationem  sacramenti  hoc  ultimum 
non  requiritur  — Circumcisionem  fuisse  sacramentum  communis  sententia — 
institutam  autem  fuisse  uti  remedium  contra  originale  peccatum  negant 
nonnulli  — Suarez  ait  id  negari  non  posse  sine  aliqua  temeritate  — quod  in  2. 

parte  statuitur  fide  certum  est 29-30 

Prob.  I.  p.  — Prima  assertio  patet  ex  ipsis  verbis  quibus  circumcisionis  insti- 
tutio proponitur  iu  Gen.  (xvii)  — Confirmatur  ex  doctrina  Apost.  qui  in 
Epist.  ad  Rom.  (ii.)  hoc  ut  notissimum  supponit  — Secunda  assertio  pro- 
batur ex  Epist.  ad  Coi.  (ii.)  ubi  Apost.  comparat  circumcisionem  V.  L. 
cum  circumcisione  N.  L.  nempe  cum  baptismo  — Confirmatur  ex  do- 
ctrina PP.  qui  figuralem  repraesentationem  baptismi  factam  in  circumci- 
sione passim  docent — Tertia  assertio  constat  ex  verbis  Gen.  (xvii.  ii.) 
«Masculus  cuius»  etc.  quae  docent  ludaeorum  pueros  in  Circumcisione 
tamquam  medio  necessario  mundatos  fuisse  a culpa  originis  — Ergo — prob. 
ant.  Textus  — a)  parvulos  respicit  — patet  ex  verbis  quae  generalia  sunt  — 
ex  contextu  — ex  versionibus  Sept.  et  S3nriaca  — b)  eos  dicit  exclusos  a 
beatitudine  si  circumcisi  non  fuerint  — patet  ex  illis  verbis  « delebitur  anima 
illius  de  populo  suo  » quae  sensu  saltem  mediato  intelligi  debent  de  morte 
spirituali  animae  in  qua  manet  incircumcisus  — Puer  a labe  originis  mun- 
dari non  poterat  si  Christo  Salvatori  per  fidem  non  fuisset  coniunctus  — 
Atq.  puer  incircumcisus  Christo  Salvatori  non  erat  per  fidem  coniunctus 
— siquidem  non  habebat  illud  signum  a Deo  institutum  ut  talis  professio 
haberetur  — Ergo  — c)  huius  exclusionis  causam  dicit  esse  peccatum  quod 

I.  -fiDE  Sacramentis.  50 

commiserat  in  Adamo  — patet  ex  illis  verbis  « quia  pactum  meum  irritum 
fecit  ii  — Nemo  excludi  potest  a beatitudine,  nisi  vel  per  peccatum  origi- 
nale vel  personale  — Atqui  pueri  incircumcisi  non  possunt  dici  exclusi  a 
beatitudine  propter  peccatum  personale  — Ergo  — In  puero  incircumciso 
immediate  et  proxime  violatum  fuit  foedus  , quod  cum  Abrahamo  '^us 
inierat;  mediate  vero  et  remote  illud  aliud,  quod  Deus  statuerat  cum  Ada- 
mo — Haec  fusius  explicantur  ex  S.  Aug.  ex  quo  hoc  argumentum  de- 
sumptum est  — Probatur  ulterius  auctoritate  Patrum  — His  accedit  aucto- 
ritas Ep.  Decretalis  dogmaticae  Innoc.  III.  — S.  Thomas,  S.  Bonaventura 
et  alii  hoc  uti  rem  extra  omne  dubium  positam  affirmant  — Rationes  con- 
venientiae cur  Deus  nonnisi  tempore  Abrahae  instituerit  circumcisionem  — 
cur  pro  maribus  tantum  — cur  octavam  diem  indixerit,  ex  S.  Thoma  bre- 
viter proponuntur.  — Circumcisionem  ab  adulto  receptam , positis  debitis 
dispositionibus , delevisse  etiam  actualia  tenet  S.  Thomas  — Obiectiones 
quae  desumuntur  ex  Apostolo  solvuntur  ex  consideratione  scopi  et  mentis 
suis  in  locis  obiecti  — Eodem  pacto  solvuntur  obiectiones  ex  Patribus.  30-48 

Prob.  2.  p.  — Scriptura  testatur  fuisse  in  Veteri  Lege  praeter  circumcisionem 
caerimonias  quasdam,  quae  erant  — a)  signa  sacra,  — constat  ex  Epist.  ad 
Hebr.  (ix.  13.):  sanguis  hircorum  et  taurorum  ....  inquinatos  sanctifi- 
cat ad  emundationem  carnis  a h)  signa  rei  sacrae  quam  praefigura- 

bant — patet  ex  Ep.  ad  Heb.  (x.  i.)  ubi  Lex  dicitur  umbra  futurorum  bo- 
norum. — Ergo  — Esum  agni  paschalis  et  panum  propositionum  ; purifi- 
cationes et  expiationes ; consecrationem  sacerdotum  fuisse  veri  nominis 
sacramenta  ostenditur  ex  Script.  V.  T.,  ubi  sermo  est  de  eorum  institutione 
et  usu  — Confirmatur  auctoritate  S.  Aug.  — Cur  cetera  sacramenta  N.  L. 
correspondentia  sibi  sacramenta  figurativa  non  habuerint  in  V.  L.  ex 
eiusdem  legis  natura  et  conditione  ostendit  S.  Thomas 48-51 

De  Efficacitate  Sacramenterum  F.  X. 

THESIS  IV.  — Sacramenta  ante  legem  Evangelicam  instituta  non  habebant  in 
se  virtutem  qua  operarentur  ad  conferendam  gratiam  sanctificantem ; sed 
significando  Passionem  Christi  et  effectus  eius,  protestationes  quaedam  fidei 
erant,  quas  cum  in  eorum  susceptione  homines  exhiberent  internam  ac  spi- 
ritualem sanctificationem  a Deo,  propter  futura  merita  Redemptoris,  acci- 
piebant  51 

Sacramenta  ante  legem  evangelicam  instituta , circumcisione  excepta,  non 
habuisse  efficacitatem  ad  internam  sanctificationem  efficiendam,  Doaores 
communiter  videntur  admittere,  in  modo  tamen  loquendi  differunt  — Cir- 
cumcisionem virtutem  habuisse  ex  divina  institutione  ad  collationem  gra- 
tiae ex  opere  operato  affirmat  S.  Bonaventura  — negat  S.  Thomas  — Huius 
sententiam  tuemur  saltem  uti  theologice  certam 51-55 

Prob.  — Pro  sacramento  legis  naturae  patet  ex  thesi  II.  — pro  circumcisione  — 
i)  ex  Script.  quia  — a)  ex  operibus  legis  non  iustificabatur  homo  (Rom.  111.) 
—ex  lege  non  erat  iustitia.  (Gal.  iii.)  — h)  Lex  V.  T.  dicitur  in  Scrip.  lex 
mortis,  infirma,  inutilis  ad  sanctificationem  internam  — Ergo  — 2)  Ex  Pa- 
tribus— 3)  ex  decretis  Cone.  Florent,  et  Trid.  — Haec  circumcisionem  et 
sacramentum  legis  naturae  comprehendere  patet  — a)  quoad  circumcisio- 

nem : quia  in  ipsa  lege  praecepta  fuit,  cuius  erat  veluti  professio  ac  alio- 
rum sacramentorum  quasi  ianua  — b)  quoad  sacramentum  legis  naturae : 
quia  ille  status  erat  imperfectior  statu  legis  scriptae  — c)  quoad  utrum- 
que: quia  scopus  Cone,  fuit  docere  excellentiam  sacramentorum  N.L.  super 
sacramenta  vetera  — Confirmatur  ex  ratione  theologica — Nondum  erat  eius- 
dem gratiae  pretium  solutum  per  mortem  Christi  — Ergo.  . . . . 55-63 

Difficultatibus  Satisfit  — Scriptura  caerimoniis  V.  L.  promittit  remissionem 
peccatorum  ; sed  quoad  legalem  et  externam  immunditiam  — Apost.  in  I. 
ad  Cor.  X.  comparat  Hebraeos  inter  se,  qui  omnes  illud  manna  comede- 
runt, et  aquam  biberunt  ex  eadem  petra,  non  autem  comparationem  in- 
stituit inter  nos  et  Hebraeos  — Cum  Patres  comparant  Baptismum  circum- 
cisioni quoad  remissionem  culpae  originalis , intelligendi  sunt  de  effectu 
qui  est  idem  in  utroque,  non  autem  de  modo  remittendi  qui  diversus  est  — 
Si  quando  dicunt : circumcisionem  iustificasse , hoc  intelligunt  de  condi- 
tione sine  qua  non  , cui  ex  usu  loquendi  tribui  solet  effectus,  qui  proprius 
est  causae 63-64 

De  Definitione  Qenerica  8€Lcramenti 

THESIS  V.  — Vetera  sacramenta  divinitus  instituta  fuerunt  ad  homines  divino 
cultui  consecrandos,  et  ad  significandam  gratiam  in  nova  lege  conferendam 
per  merita  Christi.  Sacramenta  igitur  sive  nova,  sive  vetera,  quatenus  in 
generica  ratione  sacramenti,  strictiori  sensu  accepti,  conveniunt,  apte  defi- 
niuntur, signa  sensibilia,  sacra,  a Deo  permanenter  instituta  ad  significan- 
dam gratiam  et  ad  homines,  qui  rite  ea  susciperent,  sanctificandos,  . .64 
Sacramentum  non  est  unum  physice ; sed  mor aliter  et  in  genere  signi,  con- 
stans ex  re  et  significatione,  per  modum  actus  et  potentiae  unitis  — ipsa 
res  potest  componi  ex  multis,  quae  ordinem  dicunt  ad  unum  sacramentum 
constituendum  — Definiri  tamen  sacramentum  potest  sicut  definiri  potest 
Ecclesia,  exercitus  — Sanctitas  analogice  dicitur  de  sanctitate  vera  et  in- 
terna, et  de  externa  et  legali  — Abstrahi  tamen  potest  a sacramentis  utrius- 
que  legis  conceptus  aliquis  univocus  — hic  declaratur  nomine  sanctifica- 
tionis, prout  importat  specialem  creaturae  cum  Deo  coniunctionem,  et  con- 
secrationem — Haec  perfectior  est  in  sacramenris  novis  , imperfectior  in 
veteribus  — in  utrisque  tamen  vera  coniunctio  et  consecratio  — Hanc  com- 
munem rationem  supponunt  Cone.  Flor,  et  Trid.  — Idem  Patres  docue- 
runt—Nec  dissentit  S.  Thomas  — definitionis  verba  declarantur  — Hac  sup- 
posita, e sacramentorum  censu  excluduntur  tum  in  V.,  tum  in  N.  T.  quae- 
dam res  et  actiones,  quae  in  uno,  vel  in  pluribus  a sacramenti  ratione 
deficere  reperiuntur 64-69 

Art.  Tertius  — De  Datione  specifica  Sacramentorum  i.  AT. 

Notiones  Praev-iae 

Sacramenta  N.  L.  gratiam  sanctificantem , quam  significant , conferunt  — 
Per  id  specifice  a veteribus  differunt  — Contra  Novatores  id  inficiantes 
Trid.  Syn.  definivit : Sacramenta  N.  L.  ex  opere  operato  conferre  gra- 
tiam — In  hac  definitione  opus  operatum  opponitur  operi  operantis , pas- 

Jive  adhibetur  pro  sacramentali  signo  effecto  — Hac  formula  significatur 
— a)  quid  positivum  , nempe  ipsum  sensibile  signum  valere  ad  gratiam 
conferendam  — h)  quid  negativum , nempe  hanc  virtutem  non  habere  ex 
aliquo  actu  quatenus  meritorio  sive  ministrantis , sive  suscipientis ; ta- 
men — c)  requiri  tum  actus  liberos  ministrantis  — tum  suscipientis  adulti  — 
Hoc  ulterius  declaratur  ex  doctrina  Cone.  Trid.  de  Justificatione  — Sacra- 
menta sunt  instrumenta  Dei  — instrumenta  Christi  — In  eorum  usu  duo  dis- 
tinguuntur — actio  externa  ministri  illud  perficientis , et  applicantis  subie- 
cto  — actio  interna  Dei,  qua  ipse  ob  dignitatem  illius  signi  elargitur  gra- 
tiam , quae , si  adsunt  dispositiones  requisitae , suscipientes  sanctificat  — 
Hinc  facile  reiiciuntur  falsi  quidam  sensus  illius  formulae  ex  opere  operata 
a Protestantibus  invecti  — Praescinditur  in  thesi  a quaestione  utrum  phy- 
sice vel  moraliter  gratiam  causent 69-7  J 

THESIS  VI.  — Sacramenta  novae  legis  non  ponentibus  obicem,  ex  opere  operato, 
idest  vi  et  efficacitate  sua  propria  instrumentali , sanctificantem  gratiam 

conferunt,  quam  significant 75 

Prob.  — Scripturae  ipsis  sacramentis  vim  gratiae  effectivam  tribuunt  « Nisi 
quis  renatus  fuerit  ex  aqua  et  Spiritu  Sancto  » — his  verbis  Baptismus 
dicitur  esse  — a)  causa  — hoc  importat  particula  causalis  ex  — hoc  exigit 
contextus  « ex  aqua  et  Spiritu  Sancto  o — b)  causa  nativitatis  spiritualis  — 
hoc  docent  verbum  renatus  ex  Spiritu  Sancto,  et  sequentia  — hoc  contextus 
confirmat.  — Similiter  arguitur  ex  illis  Script.  locis  ubi  — peccata  dicuntur 
ablui  baptismo  (Act.  xxii.)  — nos  dicimur  salvi  fitu  per  lavacrum  regene- 
rationis (ad  Tit.  III.)  — baptismus  asseritur  necessarius  in  remissionem 
peccatorum  pro  illis  etiam  qui  compuncti  corde  fidem  habent  (Act.  ii.)  — 
Conf.  ex  comparatione  testimoniorum  de  baptismate  loannis  cum  bapti- 
smate Christi  — Quod  de  Baptismo  dicitur  de  aliis  sacramentis  affirman- 
dum esse,  ostenditur  ex  Script.  indicando  loca  quae  illa  respiciunt;  quaeque 
in  propriis  tractatibus  evolvuntur — Novatorum  effugia  in  ipso  argumenta- 
tionis decursu  praecluduntur  — 2)  Patres  constanter  et  disertis  verbis  hoc 
docuerunt  — confirmatur  ex  Symbolis  et  definitionibus  Conciliorum  in 

quibus  unum  statuitur  baptisma  in  remissionem  peccatorum 73“84 

Diffictiltatibus  Satisfit  — Scripturae  et  Patres  tribuentes  fidei  iustificationem 
nostram,  sacramenta,  iustificationis  media,  non  excludunt  — Verba  Petri 
(I.  Ep.  iii.)  vel  de  dispositionibus  ad  baptismum  necessariis  — vel  de  ipso 
effectu  salutari  intelligi  debent  — Scotum  et  Gabrielem  Biel  sensu  ca- 
tholico adhibuisse  formulam  ex  opere  operato , ex  eorum  scriptis  osten- 
ditur  • 84-92 

Sholion.  — Sacramenta  N.  L.  sunt  signa  practica  — efficiunt,  enim,  gratiam 
quam  significant  — a)  demonstrativa  gratiae  praesentis  quam  efficiunt  — 
h)  rememorativa  meritorum  Christi  — c)  prognostica  futurae  gloriae  — Ex 
S.  Scrip.  et  PP.  ostenditur  triplicem  hanc  significationem  inesse  Baptismo 
et  Eucharistiae  — idem  dicendum  de  aliis  sacramentis  — Hinc  ex  S.  Dio- 
nysio ostenditur  sacramenta  nova  media  esse  inter  vetera  sacramenta,  et 
futura  bona 9^-9> 

Art*  Quartus*  — I>e  numero  Sctcramentoirum 

Notiones  Praeviae 

Septem  esse  Sacramenta  definivit  Cone.  Trid.  contra  Novatores  saec.  XVI.  — 
Dissentiunt  inter  se,  et  secum  ipsis  in  aliquo  numero  determinando  Luthe- 
rus  , Melanthon  , Zwinglius  , Calvinus  — Posteriores  Protestantes  et  ipsi 
modo  plura,  modo  pauciora  sacramenta  admiserunt  — Nunc  communiter 

duo  admittunt  Baptismum  et  Coenam 9S“97 

THESIS  VII.  — Sacramenta  novae  legis,  a lesu  Christo  Domino  nostro  insti- 
tuta, nec  plura  sunt,  nec  pauciora  quam  septem,  videlicet:  Baptismus,  Confir- 
matio, Eucharistia,  Poenitentia,  Extrema  Unctio,  Ordo  et  Matrimonium,  97 
Prob.  argumento  praescriptionis  — Si  constat  universam  Ecclesiam  aliquando 
aliquid  uti  certum  tenuisse,  hoc  non  est  erratum  sed  traditum  — Tertul. — 
Lirinensi's  — Atqui  constat  universam  Eccl.  tempore  Novatorum , immo 
multis  saeculis  ante  eos,  uti  certum  tenuisse  septem  esse  sacramenta  — 
Ergo  — Min.  demonstrant  Cone.  Flor.  — Constant  — Lugd.  II.  — Londin. — 
Professio  Fidei  praescripta  Waldensibus  — Latinorum  sacramentalia — Grae- 
corum euchologia  etc.  — Unanimis  Scholae  doctrina  — Eccles.  Graecae 
schismaticae  cum  Romana  consensio — Nestoriani  etiam  et  Monophysitae 
hanc  de  septenario  sacramentorum  numero  fidem  profitentur  — septem  sa- 
cramenta apud  Coptos  in  ^Egypto  recenseri  demonstrat  P Sollerius  Socie- 
tatis lesu  97-104 

Difficultatibus  Satisfit  — Scripturae  tradunt  doctrinam,  ideo  nihil  mirum  si 
nomen  septenarii  numeri  in  ipsis  explicite  non  reperiatur  — Septem  tradunt 
signa  sensibilia,  quibus  convenit  definitio  sacramenti  — Multa  credere  de- 
bemus ex  Traditione  — ideoque , etiamsi  Scrip.  omnino  sileret,  illa  suf- 
ficeret — Quod  vetusti  PP.  non  enumerent  septem  sacramenta , sed  tan- 
tummodo aliqua ; explicatur  vel  ex  scopo  ipsis  peculiari  — vel  ex  eo 
quod  sacramenta  dividebant  in  perficientia  et  medicinalia,  et  de  una  tantum 
classe  loqui  volebant  — vel  ex  arcani  disciplina  — Lotionem  pedum  non 
esse  sacramentum  constat  — a)  quia  non  fuit  a Christo  praecepta  ut  per- 
petuo in  Eccles.  maneret  — constat  ex  praxi  Ecclesiae  — h)  quia  gratiae 
sanctificantis  promissionem  tamquam  signum  practicum  non  habuit  — con- 
stat ex  verbis  Christi — S.  Bemardum  et  S Ambrosium  non  aliter  hac  in 
re  sensisse  ex  eorum  scriptis  plene  evincitur 104-114 

Art.  Qalntns  — JDe  convenientia  Sacramentorum 

THESIS  VIII.  — Aptissimae  in  sacramentorum  institutione , pro  sanctificatione 
hominum  et  salute,  convenientiae  splendere  cernuntur,  sive  eorumdem  sa- 
cramentorum natura  spectetur,  sive  numerus 115 

Convenientia  sacramentorum,  spectata  eorum  natura,  ostenditur  — i)  Ex  con- 
ditione naturae  humanae,  cuius  proprium  est  ut  per  corporalia  et  sensibilia 
ad  Spiritualia  capienda  deveniat  — 2)  Ex  statu  hominis  lapsi  qui  libentius 
utitur  corporalibus  — 3)  Ex  studio  actionis  humanae,  quae  praecipue  circa 
corporalia  versatur,  etc.  — Convenientiam  Sacramentorum,  spectato  eorum 
tiumero,  ostendit  S.  Thomas  ex  analogia  inter  corporalem  vitam  et  spiri- 

tualem  — Convenientias  alias  prosequitur  S.  Bonaventura,  ostendens  Deum 
ita  instituisse  sacramenta,  ut  nihil  prorsus  desit  curationi  nostrae,  quantum 
competit  statui  vitae  praesentis 1 15-12' 

Art.  Sextns  — JDe  Ordine  8aci*afnentorum  ad  invicem 

Duplex  ordo  attenditur  in  sacramentis,  numerationis  et  dignitatis  — non  om- 
nes eodem  semper  modo  sacramenta  recensuerunt 121 

THESIS  IX.  — Sacramenta  recte  numerantur  ordine,  quem  Tridentina  Synodus 
probavit.  Sessionis  septimae  canone  primo.  Inter  sacramenta  vero  Euchari- 
stia longe  dignitate  ceteris  antecellit:  licet,  secundum  rationes  alias  unuscuius- 
que  sacramenti  proprias , nullum  sacramentorum  sit,  quod  non  praestet 

alicui  alteri 122 

Prob.  I.  p.  — Ex  respectibus,  quos  sacramenta  habent  sive  inter  se,  sive  relate 
ad  hominem,  quem  perficiunt  — Proh»  2.p.  — a)  quia  in  Eucharistia  substan- 
tialiter continetur  Christus ; in  aliis  vero  sacramenti , efficacitas  quaedam 
est  participata  a Christo  — b)  quia  cetera  ad  Eucharistiam  ut  ad  fidem 
ordinantur  — Prob.  ^.p.  — Ex  consideratione  effectus  uniuscuiusque.  122- 124 

PARS  SECUNDA 

DE  CAUSIS  SACRAMENTORUM 


Art*  Primus.  JDe  Auctore  Sacramentorum 

Notiones  Praeviae 

Sacramentorum  duplex  causa  efficiens  : principalis  — sacramenta  instituens  ~ 
ministerialis  — sacramenta  conficiens  — Hic  de  prima  agitur  — Haec  vel 
est  principalis  potestate  auctoritatis , Deus  — vel  principalis  potestate  ex- 
cellentiae  seu  principalis  ministerii,  Christus  homo  — Quomodo  Christus 
operetur  effectum  Sacramentorum  et  in  quo  haec  potestas  consistat  ex 
S.  Thoma  declaratur  — Hanc  potestatem  potuisse  Christum  Ecclesiae  mi- 
nistris communicare  communiter  concedunt  theologi — Christum  instituisse 
omnia  et  singula  sacramenta  de  fide  est  — Ita  contra  Novatores  Cone. 
Trid.  — An  de  facto  Christus  per  se  ipsum  seu  immediate  omnia  sacra- 
menta instituerit,  ante  Cone.  Trid.  negaverunt  Petrus  Lomb.  S.  Bonav. 
et  alii  — post  Cone.  Trid.  theologi  omnes  affirmant  — An  immediata  haec 
institutio  definita  fuerit  a Cone.  Trid.,  non  consentiunt  Doctores.  1 25-1 32 
THESIS  X.  — Omnia  novae  legis  sacramenta  instituta  fuerunt  immediate  a 
Christo  Domino:  haec  veritas,  etsi  definita  adhuc  non  sit  ut  dogma  fidei, 
certo  tamen  tenenda  est,  et  nonnisi  magna  temeritate  impugnari  posset.  152 
Prob.  I.  p. — I.)  Si  Christus  Eccl.  ministris  communicavisset  potestatem  sa- 
cramenta instituendi,  hanc  communicavisset  Apostolis,  Ecclesiae  fundamen- 
tis — Atq.  eis  illam  non  communicavit  — dicuntur  enim  (I.  Cor.  iv.)  sa- 
cramentorum dispensatores , ministri  et  numquam  institutores  — Ergo  — 
Quaedam  sacramenta  indubie  a Christo  sunt  immediate  instituta  — Ergo 
ex  paritate  rationis  omnia — Conf.  ex  Act.  Apost.  (i.  3.)—  2)  Ex  Tradi- 

tione  — Ita  inter  multos  Patres  S.  Ambrosius  et  S.  Augustinus  — huius 
insigne  testimonium  fusius  declaratur — 3)  Ex  Cone.  Trid.  — Verba  cano- 
nis, quo  definivit  omnia  sacram,  esse  a I.  C.  instituta , intelHgenda  esse 
de  immediata  institutione  constat  — a)  ex  communi  usu  loquendi  — t)  ex 
modo  quo  institutiones  generales  in  Eccl.  vigentes  appellantur  — c)  ex  illis, 
quae  S.  Synodus  habet  de  Sacram.  Poenit.  et  maxime  de  Extrema  Un- 
ctione — d)  ex  eo  quod  secus  Eccl.  potestatem  haberet  circa  substantiam 
Sacramentorum  — 4)  Rationes  desumptae  — a)  ex  utilitate  fidelium  ~h)  ex 
ipsa  oeconomia  Christianae  religionis  hoc  confirmant.  Proh,  2.  p.  — In- 
stitutionem immediatam  non  esse  definitam  ut  dogma  fidei  patet : quia  hoc 
negaverunt  doctissimi  theologi  post  Cone.  Trid.  — Ita  Suarez,  Soto  etc.  — 
quia  non  potest  supponi  Cone,  ex  inadvertentia  omisisse  vocem  imme- 
diate — quia  scopus  Concilii  non  ferebat  hac  de  re  edere  definitionem  fidei 
cxplicitam  132-140 

Art.  Secandas  — De  Materia  et  forma  Sacramentorum 

Notiones  Praeviae 

Agitur  de  compositione  quasi  physica  sacramentorum  — quae  propter  simili- 
tudinem, quam  habent  cum  composito  physico,  ex  materia  et  forma  con- 
stare dicuntur  — In  sacramento  res  in  ratione  significandi  indeterminata 
dicitur  materia  — verha , quae  rem  illam  determinant,  eique  dant  esse  si- 
gnum sacramentale  dicuntur  forma : hoc  illustratur  exemplo  baptismi  — 
Ut  sacramenta  constare  dicantur  rebus  et  verbis  sufficit,  ut  aliquid  fungatur 
vice  rei,  aliud  vice  formae  — Declaratur  exemplo  Poenitentiae  et  Matri- 
monii — Quae  nos  nunc  materiam  et  formam  vocamus,  veteres  appellabant 
sacramentorum  res — ita  Tertullianus  — Cum  Patres  loquuntur  de  forma 


sacramenti , nomine  formae  intelligunt  ritum,  quo  sacramentum  admini- 
stratur—Ita  S.  Aug.,  Cone.  Milev.,  Innoc.  IV.  — Primus  qui  usurpaverit 
hanc  appellationem  Materiae  et  Formae  videtur  esse  iuxta  quosdam  Guliel. 
Antissiodorensis  — iuxta  alios  Alanus  Magnus 140-145 


THESIS  XI.  — Sacramenta  novae  legis  conficiuntur  et  essentialiter  constant 
duplici  parte  signi  sacramentalis , una  quae  est  res  vel  actio  minus  deter- 
minatae significationis,  altera  quae  est  vel  proprie  et  vocaliter,  vel  saltem 
virtualiter  et  aequivalenter  verbum,  determinans  significationem : unde  me- 
rito confici  et  constare  sacramenta  dicuntur  rehus-tamquam  materia  et  verbis 

tamquam  forma 143 

Prob.  I.  p.  — i)  ex  Scripturis,  uti  patet  ex  verbis,  quibus  unumquodque  sacra- 
mentum in  ipsis  proponitur  — 2)  ex  Patribus  qui  hoc  diserte  docent  — 
quaedam  eorum  testimonia  ex  pluribus  selecta  afferuntur — 3)  ex  Cone.  Flor, 
et  Trid.  —4)  ex  rationibus  theologicis  quae  desumuntur  — a)  ex  parte  Christi 
qui  est  Verbum  sensibili  carni  unitum  — ex  parte  hominis  — c)  ex  parte 
significationis  — Prob.  2.  p.  — In  omnibus  sacramentis  res  de  se  indiffe- 
^ rentes  ad  plura  significanda  per  verba  determinantur  ad  unum  — Ergo  — 
Idipsum  non  conceptis  utique  verbis , sed  re  docetur  a Patribus  - Iuxta 
Concil.  Florent,  «sacramenta  perficiuntur  rebus  tamquam  materia  verbis 
tamquam  forma  » — Confirmatur  ex  Tridentino 145-131 

Difficultatibus  Satisfit  — Particula  « quasi  materia  » adhibita  a Cone.  Flor,  et 
Trid.  cum  agerent  de  sacramento  poenitentiae  solum  declarat  in  hoc  sa- 
cramento materiam  non  eodem  modo  se  habere  ac  in  aliis  — hoc  ostenditur 
ex  Catechismo  Cone.  Trid.  et  ex  S.  Thoma,  qui  eumdem  modum  lo- 
quendi usurpavit , quem  postea  adhibuit  Cone.  Flor.  — Eucharistia  cum 
conficiatur  et  permaneat  ante  usum , permanentibus  speciebus,  ab  aliis  sa- 
cramentis, quae  transeuntia  sunt,  differt  — Hinc  dupliciter  consideratur  in 
Jieri  — in  facto  esse  — Si  consideratur  in  jieri,  materia  sunt  panis  et  vi- 
num ; forma  verba  consecratoria  — Si  consideratur  in  facto  esse,  species 
sunt  materia;  consecratio  moraliter  permanens  forma  — Haec  fusius  ex- 
plicantur   1 51-15 3 

Art.  Tertlug  — De  Verbo  Bacramentali  consecratoria 

Notiones  Praeviae 

Verbum  sacramentale  esse  consecrat orium,  nempe  ita  rem  Deo  consecrare 
ut  haec  simul  cum  ipso  unum  efficiat  signum  practicum  gratiae  sanctifi- 
cantis affirmant  catholici  — negant  protestantes  — iuxta  ipsos  verbum  sa- 
cramentale est  solummodo  concionale,  et  promissorium  — Hic  error  intime 
connectitur  cum  fundamentali  eorum  haeresi  — Quid  sit  verbum  concio- 
nale et  promissorium  verbis  protestantium  dclaratur  — Utrum  verbum  fidem 
excitet  per  virtutem  intrinsecam  ipsi  verbo,  vel  per  extrinsecam,  non  con- 
veniunt Lutherani  et  Calvinistae — Verus  status  quaestionis  proponitur  — 
Hic  iuxta  ipsum  Turrettinum  in  hoc  est : utrum  verbum  sit  ita  consecra- 
torium  ut  sit  simul  operativum  — Hoc  statuit  Cone.  Trid.  (sess.  7.)  et 

defenditur  in  thesi 153-158 

THESIS  XII.  — Verha  sacramentorum  non  sunt  promissoria  dumtaxat  et  con~ 
cionalia  ad  mentem  Protestantium ; nec  solum  cosecratoria  quatenus  res 
aliquae  sensibiles,  iuxta  Christi  institutionem,  ab  usu  profano  et  communi 
per  ea  traducuntur  ad  usum  sacrum  et  religiosum  : sed  vere  et  proprie  con-‘ 
secratoria  sunt,  quia  iuncta  rebus,  ut  formale  elementum,  unum  cum  eis 
sacramentale  signum  efficax  ad  conferendam  gratiam  rite  dispositis  con- 
stituunt atque  absolvunt 158 

Prob.  — I.  — Ex  Scripturis  a)  quia  verba  quibus  conficiuntur  sacramenta,  quae 
admittuntur  a Protestantibus , nec  promissionem  directe  significant,  nec 
ullam  concionem  prae  se  ferunt  — b)  quia  secus  loco  verborum  quae  essen- 
tialiter ad  sacramenta  illa  conficienda  requiruntur,  haec  potius  adhibenda 
essent  «Nisi  quis  renatus»  etc.  «Qui  manducat  meam  carnem»  etc. — 
c)  quia  aliud  est  ministerium  baptizandi  aliud  evangelizandi  — 2)  Ex  Tradi- 
tione — Recoluntur  testimonia  Patrum  allata  pro  thesi  VI.  — His  preclara 
alia  testimonia,  rem  apprime  conficientia,  adduntur — 3)  Ratio  validissima 
deducitur  ex  baptismo  infantium,  qui,  si  verba  sacramentalia  essent  con- 
cionatoria,  nullius  esset  efficacitatis,  cum  in  ipsis,  utpote  usu  rationis  ca- 
rentibus, fides  excitari  nequeat  — Confirmatur  ex  consideratione  tentami- 
num inutilium  quae  experti  sunt  adversarii  ut  argumenti  huius  vim  eva- 
derent — Duo  loca  Patrum,  S.  Augustini  et  S.  Ambrosii,  quae  nobis  ab 
adversariis  opponuntur,  ex  scopo  et  doctrina  ipsorum  Patrum  declaran- 
tur   158-166 

Art.  Quartus  —JDe  MaterUie  Farmcieque  Sacramentorum  Deter- 

minatione 

Notiones  Praeviae 

Determinatio  haec  a Christo  dupliciter  fieri  potuit  — in  genere : statuendo 
signum  aptum  eligendum  esse  ab  Ecclesia  — in  specie : eligendo  per  se 
illud  signum  perpetuo  in  Eccles.  servandum  — hoc  declaratur  exemplo  sa- 
cramento Ordinis — Signum  idem  manere,  vel  specifice  mulari,  secundum 
moralem  hominum  aestimationem  iudicari  debet  — Christum  hanc  determi- 
nationem saltem  in  genere  fecisse  concedunt  omnes  — An  etiam  in  specie? 
pro  Baptismo,  et  Eucharistia  indubium  est  — pro  aliis  controvertitur  ; com- 
munior tamen  sententia  affirmat  ~ Immerito  citatur  Bellarminus  pro  oppo- 
sita sententia 166- 168 

THESIS  XIII.  — Probabilius  Christus  in  specie  determinavit  omnium  novae  legis 

sacramentorum  materiam  et  formam 168 

Prob.  I. — ) quia  secus  Ecclesia  potestatem  haberet  circa  substantiam  Sacra- 
mentorum — 2)  quia  nullum  determinationis  huius  et  exercitae  potestatis 
documentum,  vel  indicium  in  monumentis  Ecclesiasticis  invenitur  — 3)  quia 
praecipua  adversariorum  ratio , desumpta  ex  sacramento  Ordinis,  nullius 
momenti  est : discrepantia  enim  inter  Eccles.  Latinam,  et  Graecam,  quoad 
collationem  huius  sacramenti  accidentalis  est  — item  alia  ex  declaratione 
invaliditatis  matrimonii  clandestini  cum  Ecclesia  per  illam  non  mutaverit 
formaliter  materiam  huius  sacramenti ; sed  solum  materialiter  — 4)  quia 
hoc  docuerunt  Patres  — Idem  confirmatur  auctoritate  S.  Thomae,  et  variis 
congruentiis 168-174 

ScHOLiON  — Illa  mutatio  in  forma  sacramenti  est  substantialis,  quae  variat 
sensum,  accidentalis  vero  est  ea,  quae  sensum  servat  integrum  — hoc  decla- 
ratur distinguendo  modos  varios  mutationum,  quae  contingere  possunt  in 
verbis  formae 174-178 

Art.  Qulntns.  — JDe  sacramentorum  ritibus  seu  caeremoniis 

Notiones  Praeviae 

Caeremoniae  nomen  strictiori  sensu  accipitur  pro  actione,  vel  circumstantia 
accidentali  quam  in  sacramentorum  administratione  Ecclesia  observat  — 
Caeremoniae  dividuntur  ratione  modi,  loci,  temporis,  originis,  finis  — Pro- 
testantes  negant  Ecclesiam  ius  habere  alias  caeremonias  statuendi  vel  immu- 
tandi , praeter  eas  quae  in  Script.  mandatum , aut  exemplum  habent  — 
Hanc  potestatem  esse  in  Ecclesia  Trid.  Synod.  definivit  — Magna  com- 
moda oriri  ex  his  caeremoniis  patet  ex  fine,  propter  quem  ab  Ecclesia  in- 
stituuntur   179-181 

THESIS  XIV.  — Ecclesia  potestatem  habet  instituendi  caeremonias  in  sacramen- 
torum administratione ; quapropter  ritus,  quos  in  sacramentis  celebrandis 
statuit  et  adhibere  consuevit , nequeunt  a quocumque  ministro  omitti  sine 
peccato,  aut  immutari 181 

Prob.  I.  p.  — i)  quia  illa  verba  Pauli  (1.  Cor.  xi.  34.)  loquentis  de  Eucharistiae 
celebratione  « cetera  cum  venero,  disponam  » nonnisi  accidentia  sacramenti 
respicere  possunt  — 2)  quia  Patres  a primis  temporibus  caeremonias  in  ad- 
ministratione  sacramentorum  ab  Ecclesia  usurpatas,  praeter  eas  quas  Pro- 
testantes  solum  admittere  volunt,  commemorant  — 3)  quia  Ecclesia  accepit 
a Christo  protestatem  legisiativam  ad  ea  statuenda , quae  externum  Dd 
cultum  promoverent,  et  in  bonum  animarum  cederent  — Confirmatur  exem- 
plo societatis  civilis  — Prob.  2.  p.  — i)  quia  quod  Ecclesia  severe  praecipit 


esse  servandum,  omitti,  aut  immutari  sine  peccato  non  potest  — 2)  quia 
secus  magna  oriretur  confusio  in  Ecclesia , et  unitas  in  divino  cultu  de- 
strueretur  181-185 


Difficultatibus  Satisfit  — Vera  adoratio,  quam  Christus  (loan  iv.)  dicit  esse 
in  spiritu  et  veritate,  opponitur  cultui  ludaico,  qui  principaliter  externus 
erat,  corporalis,  et  figurativus,  non  autem  excludit  omnem  cultum  externum, 
cum  sine  hoc  , spiritualis  cultus  in  hac  vita  haberi  non  potest  — Quae 
obiiciuntur  ex  Deut.  (iv.)  et  Matth.  (xv.)  ad  rem  non  faciunt  — S.  Augu- 
stinus (Ep.  55.)  illas  caeremonias  excludit  quae,  privata  auctoritate,  praeter 

consuetudinem  instituuntur 183-185 

ScHOLiON  — Nulla  ratio  cogit  ad  deserendum  latinum  idioma  in  ritibus  Eccle- 
siae, et  gravissima  incommoda  orirentur  ex  sacramentorum  ministratione 
in  lingua  vernacula  185-186 

Art.  Sextas  — Z>e  Ministro  Sacramentor^im 

Notiones  Praeviae 

Sacramentorum  minister  alius  est  primarius : Christus  homo  — alius  secun- 
darius : ille  qui  nomine  Christi  valide  conficit  sacramentum  — De  hoc  mi- 
nistro procedit  praesens  quaestio  — Minister  est  vera  causa  ministerialis 
relate  ad  effectum  sacramentalem  : ipse  enim  perficit  actionem  sacramen- 
talem,  ex  qua  effectus  ille  procedit  — Catholica  doctrina  hac  de  re  contra 
Novatores  proponitur  in  thesi,  cuius  prima  pars  certa  est,  et  tenenda,  licet 
non  definita;  altera  de  fide  est  ex  Cone.  Trid.  — Angelum  esse  posse  extra- 
ordinarium ministrum  sacramentorum  DD.  communiter  concedunt.  186-189 
THESIS  XV.  — Minister  sacramentorum  homo  est,  non  angelus,  sive  bonus,  sive 
malus.  Attamen,  Baptismo  et  Matrimonio  exceptis,  non  quilibet  homo,  etiam 
baptis^atus , potestatem  habet  ut  valide  sacramenta  conficiat,  sed  is  solum 

qui  rite  in  Ecclesia  ordinatus  est 189 

Prob.  I.  p.  — i)  quia  Scriptura  testatur  Christum  potestatem  sacramenta  mi- 
nistrandi dedisse  hominibus , non  angelis  — 2)  quia  Traditio  hac  de  re 
apertissima  est,  ad  exemplum  citatur  Chrysostomus — 3)  quia  convenientiae 
desumptae  ex  eo  quod  decet  Christum  ministros  secundarios  habere  in  na- 
tura conformes,  et  proportionem  servare  inter  recipientem,  et  ministrantem, 
hoc  suadent.  — Prob.  2.  p.  — i)  ex  Script.  Christus  non  fidelibus  omnibus 
sed  Apostolis,  eorumque  in  hac  potestate  successoribus  auctoritatem  dedit 
absolvendi , conficiendi  Eucharistiam  etc.  — 2)  ex  Cone.  Nicaeno  I.,  et 
Lateranense  IV.  — 3)  ex  perpetua  praxi  Ecclesiae , quae  innumeris  factis 
apparet.  — S.  Petrus  (I.  Ep.  11.)  vocat  Christianos  sacerdotes  non  vere  et 

proprie,  sed  improprie  et  metaphoric6,  uti  patet  ex  ipsis  verbis  Apost.  in 
locis  obiectis 189-192^ 

Art.  Septimns  — JDe  Fide  et  Frobitate  ministri 

Notiones  Praeviae 

Rebaptizantium  erroris  primus  auctor  Agrippinus  in  Carthaginiensi  Sede 
praedecessor  S.  Cypriani  — hic  et  Firmilianus  eiusdem  erroris  praecipui 
fautores  — reprehenduntur  a Pontifice  Stephano,  qui  eis  Ecclesiae  traditio- 
nem opponit  — Rebaptizantes  putaverunt  quaestionem  illam  non  esse  do- 
gmatis, sed  disciplinae.  Id  constat  — a)  ex  litteris  Stephani  et  Cypriani  — 
h)  ex  actis  Conciliorum,  quae  hac  de  re  in  Africa  habita  fuerunt  — c)  ex  testi- 
monio Patrum  — S.  Cyprianum  ante  martyrium  errrorem  suum  retractasse 
putat  Augustinus  — Pro  aliis  Afiicae  Episcopis  hoc  uti  certum  tradit  Hie 
ronymus— Hunc  errorem  renovaverunt  saec.  IV  Donatistae,  qui  et  alium 
addiderunt , asserentes  probitatem  ministri  requiri  ut  sacramenta  valide 
confici  possint.  Damnantur  in  Cone.  Arelatensi  I.  et  Nicaeno  I. — Errori 
Donatistarum  adhaesere  saec.  XII.  Waldenses,  et  saec.  XIV.  Wickleff,  da- 
mnatus in  Cone.  Constantiensi  — Fidem  non  requiri  ad  validitatem  Ba- 
ptismi certum  est  de  fide  ex  Cone.  Trid.  — non  requiri  pro  aliis  sacramentis. 
Poenitentia  excepta,  communis  et  tenenda  sententia  contra  paucos  affir- 
mat— Valide  autem  confici  sacramenta  omnia  ab  improho  ministro  Tri- 

dentina  Synodus  definivit 193-200 

THESIS  XVI. — Nec  gratiae  status  in  ministro  nec  fides  requiritur  ut  valide 

sacramentum  conficere  possit 200 

Prob.  — i)  Ecclesia  ab  initio  semper  tenuit  sacramentorum  valorem  non  pen- 
dere a fide  et  sanctitate  ministri.  Ergo  — Hanc  Ecclesiae  traditionem  affir- 
mant Stephanus  in  litteris  ad  Cyprianum  ; Augustinus  passim  in  libris 
contra  Donatistas ; Cyprianus  ipse,  qui  consuetudinem  Ecclesiae  immutari 
coepisse  ab  Agrippino  fatetur ; Patres  Concilii  Carthaginiensis  IIl.  in  causa 
Rebaptizantium  ; Firmilianus  ; Dionysius  Alexandrinus  ; Eusebius  ; Vin- 
centius  Lirinensis  — 2)  Traditioni  de  validitate  sacramenti  ab  haeretico 
collati  novum  exhibent  testimonium  — a)  Decreta  Summorum  Pontificum  — 
h)  Concilia  — c)  Patres,  qui,  praesertim  Augustinus,  multis  argumentis  et 
similitudinibus  rem  illustrant  — 3)  Ratione  confirmatur  — a)  quia  secus  per- 
petua esset  hominum  incertitudo,  et  anxietas  relate  ad  salutem  aeternam 
— h)  quia  nulla  valida  ratio  assignari  potest,  vi  cuius  peccator  aut  haere- 
ticus privaretur  potestate  valide  cenficiendi  sacramenta 200-2 ii 

Difficultatibus  Satisfit  — Haeretici  illegitime  quidem  , sed  vere  sacramenta 
possident  — Qui  in  haeresi  baptizantur  Christum  induunt  quoad  perceptio- 
nem sacramenti  non  quoad  sanctificationem  — Ab  immundo  virtute  propria 
immundi  nemo  mundatur  ; at  non  ita  res  se  habet  in  sacramentis  — Aucto- 
ritas Cann.  Apost.,  quippe  qui  Apocryphi  sunt,  urgeri  non  potest,  prae- 
sertim cum  aliis  Traditionis  documentis  adversentur  — Pontifices  nullas 
dixerunt  ordinationes  factas  ab  haereticis  non  quoad  valorem  Ordinis,  sed 
quoad  honorem  et  exercitium  — Patres  cum  dicunt  Baptismum  haeretico- 
rum non  mundare , sed  polluere , loquuntur  vel  de  fructuosa  receptione 

sacramentorum,  vel  de  illis  haereticis,  qui  circa  formam  errabant  — Impo- 
sitio manus  praescripta  ab  haeresi  ad  Ecclesiam  venientibus  non  erat  ad 
iterandum  sacramentum  confirmationis,  sed  ad  reconciliandos  reduces  ad 
Ecclesiam  — S.  Basilium  errore  facti  putavit  rem  non  fuisse  adhuc  defini- 
tam cum  ipse  scribebat 211-217 

Nota  — Ut  sacramenta  licite  conficiantur  statum  gratiae  requiri  non  est  du- 
bium, saltem  si  sermo  sit  de  ministro,  \u\  speciali  consecratione  ad  hoc 
deputatus  sit 217-218 

Art.  OctaTus  — JDe  Intentione  ministri 

Notiones  Praeviae 

Intentio  est  actus  voluntatis  ordinantis  aliquid  in  finem  — expJicita  et  imme- 
diata, vel  implicita  et  mediata  dici  potest,  prout  minister  intendit  conficere 
sacramentum  ut  tale , vel  tantum  agere  quod  frequentatur  in  Ecclesia  — 
utraque  esse  potest  vel  actualis,  vel  virtualis,  vel  habitualis,  vel  interpre- 
*ativa  — Aliquam  intentionem  faciendi  quod  facit  Ecclesia  requiri  in  mi- 
nistro, ut  sacramentum  conficiat,  Trid.  Synod.  contra  Lutherum  definivit  — 
Circa  id  quod  Ecclesia  facit  duplex  dari  potest  intentio,  externa,  si  minister 
velit  tantum  externe,  sed  serio,  actionem  peragere  quae  in  Ecclesia  usur- 
patur ; interna  vero  si  minister  non  modo  externe,  sed  intus  in  animo  velit 
serio  illud  agere , quod  agit  Ecclesia  — Externam  intentionem  sufficere 
docuit  Catharinus  et  quidam  alii,  quae  opinio  longe  differt  a doctrina  Nova- 
torum — Internam  praeterea  requiri  communis  tenet  sententia  . . 218-223 
THESIS  XVIL  — Ut  valide  sacramentum  conficiat  omnino  requiritur  in  mi- 
nistro intentio,  qua  velit  facere  quod  facit  Ecclesia,  quaecumque  tandem 
de  Ecclesia,  de  sacramento  eiusque  effectu  sentiat:  et  non  sufficit  ut  haec 
intentio  sit  habitualis,  et  multo  minus  interpretativa;  sed  necessario  debet 
esse,  si  non  actualis,  saltem  virtualis,  et  non  modo  externa,  sed  interna.  223 
Prob.  1.  p.  --  Requiritur  in  Ministro  aliqua  intentio  — a)  quia  iuxta  Apost. 
(I.  Cor.  IV.)  debet  agere  ut  Minister  Christi : ideoque  nomine  Christi,  et  ex 
potestate  ministeriali  ab  ipso  accepta,  quod  sine  ulla  intentione  fieri  non 
potest  — b)  quia  ita  Christus  voluit,  ut  patet  ex  verbis,  quibus  sacramenta 
instituit  — c)  quia  authenticum  Ecclesiae  Magisterium  hoc  docet : ita,  ante 
Trid.,  Cone.  Flor.,  Martinus  I.,  Innocentius  III.  — Confirmatur  ex  Epistola 
S.  Cornelii  R.  P.  ad  Fabium  in  qua  nullam  declarat  ordinationem  Novati 
ex  defectu  intentionis  in  Ministro  — Idem  docuerunt  Scholastici ; ad  exem- 
plum citamur  S.  Thomas,  et  S.  Bonaventura,  qui  etiam  pro  re  praesenti 
theologicas  rationes  exhibent — Prob.  2.  p.  Sufficit  intentio  faciendi  quod 
Ecclesia  vera  facit,  quaecumque  ea  sitr-  quia  in  Ministro  ad  valide  conficien- 
dum sacramentum  non  requiritur  fides  — Prob,  3.  p.  — a)  Non  sufficit  inten- 
tio  interpretativa,  aut  habitualis : quia  prima  nullo  modo  influit  in  actum  : 
altera  vero  non  est  efficax  ad  actionem  sacramentalem  determinandam , 
eum  haec  deliberata  esse  debeat  — b)  Non  necessario  requiritur  actualis 
' sed  sufficit  virtualis : quia  intentio  actualis  non  est  semper,  moraliter  lo- 
quendo, in  potestate  nostra  — et  virtualis  influit  in  actum,  eum  reddit  huma- 
num, et  sufficit  in  contractibus  aliisque  maximi  momenti  actibus— Prot. 

4.p. — Necessario  requiritur  intentio  interna  — a)  quia  minister  sine  inten- 
^ tione  interna  nullo  modo  agit  nomine  Christi,  cum  non  intendat  animo  ritum 
sacrum  peragere,  quem  Christus  instituit,  immo  interne  illud  irridet  — 
y quia  Cone.  Florent,  praeter  prolationem  formae  exigit  intentionem,  quae 
ab  externo  ritu  seiungi  posset ; haec  autem  est  interna  — Idem  evincitur 
ex  Cone.  Trid.,  et  vana  esse  adversariorum  effugia  ex  ipsius  Cone,  verbis 
ostenditur—  Confirmatur — a)  ex  prop.  quadam  damnata  ab  Alexandro  VIII.^ 
quae  doctrinam,  quam  impugnamus , enuntiare  videtur  — h)  ex  eo  quod 
non  sufficit  ad  sacramentum  conficiendum  applicare  materialiter  verba  for- 
mae, uti  vellent  adversarii,  materiae  sacramenti;  sed  requiritur  ut  verba 
formae  prout  formam  constituunt  pronuntientur,  seu  ut  ille  actus  determinen-» 
tur  ad  esse  sacramenti,  quod  sine  interna  intentione  fieri  non  potest.  223-235 
Difficultatibus  Satisfit  — Intentio  interna  semper  praesumitur  nisi  contra- 
rium evidenter  constet  — in  actionibus,  quae  per  homines  et  humano  modo 
exercendae  sunt  nonnisi  certitudo  moralis  haberi  potest,  quae  ad  pacem 
conscientiae  in  negotio  salutis  sufficit  — haec  autem  intentio  nonnisi  raris- 
sime et  in  hominibus  perditissimis  abesse  (potest , ac  proinde  non  officit 
certitudini  quae  haberi  debet  quoad  sacramentorum  ministrationem  — Valet 
sacramentum  iocose  collatum,  si  iocus  sit  tantum  finis  extrinsecus,  adsit 
tamen  animus  illud  vere  efficiendi  — Quid  S.  Aug.  sibi  velit  in  fine  li- 
brorum contra  Donatistas  expenditur;  — ad  rem  praesentem  quod  attinet, 
constat  S.  Doctorem  supponere  baptismum  validum  esse  fallaciter  datum 
non  fallacia  intentionis,  sed  fallacia  fidei  — S.  Thomas  in  3.  q.  64.  ex- 
cludens necessitatem  intentionis  internae  non  loquitur  de  veritate  sacramenti 
absolute  et  in  se,  sed  relate  ad  nos  ..  235-242. 

PABS  TERTIA 

DE  EFFICACITATE  SACRAMENTORUM 


Art.  Primns  ^1>6  Modo  q&o  Sacramenta  conferunt  gratiam 

Notiones  Praeviae 

Causa  aliud  est  a conditione  sine  qua  non : haec  in  esse  causati  non  influit, 
illa  vero  hunc  influxum  necessario  importat  — Causa  duplex  est  physica 
et  moralis  : utraque  principalis,  et  instrumentalis  — Sacramenta  esse  saltem 
causas  morales  gratiae  a Deo  conferendae,  ex  hucusque  disputatis  mani- 
feste constat : sunt  enim  actiones  Christi  summi  sacerdotis,  ob  quam  di- 
gnitatem exigunt  sanctificationem  eorum  quibus  applicantur  — haec  moralis 
dignitas  non  fundatur  in  acquisitione  novi  meriti,  sed  in  meritis  passionis 
Christi  — Haec  fusius  declarantur  paucis  propositis  obiectionibus  quibus  sa- 
tisfit — Utrum  Sacramenta  sint  etiam  causae,  quae  physica  efficientia  pro- 
ducant gratiam  — Affirmative  omnes  respondent  — a)  si  sacramentum  su- 
, matur  omnino  adaequate,  vel  — h)  si  nomine  sacramenti  intelligatur  com- 
plexus ex  signo  sensibili , et  ex  divina  omnipotentia , quae  ei  tamquam 

virtus  appropriata  inest  ad  gratiam  conferendam  — disputant  vero  inter  se 
theologi  si  inspicitur  solum  signum  sensibile,  et  quaeritur,  et  quidem  ds 
facto,  utrum  elementa  sensibilia  ex  quibus  sacramentum  constituitur  sic 
a Deo  supematuraliter  eleventur,  ut  per  veram  actionem  physicam  con- 
currant ad  sanctificandos  homines  — Quid  hac  in  re  tenendum  nobis  vi- 
deatur in  thesi  statuitur ' 245-254 

THESIS  XVIII. — In  sacramentis,  quae  verae  causae  morales  sunt  collationis 
gratiae,  potest  equidem  dici  divina  virtus  speciali  modo,  et  ratione  huius 
moralis  sacramentorum  causalitatis,  inexistere  operans  hominum  sanctifica- 
tionem; sed  tamen  admitti  non  posse  videtur  efficacitas , qua  signa  ipsa 
sensibilia  physico  suo  influxu  concurrant  ad  producendum  effectum  sacra- 

mentalem  254 

Prob. — I.  — Influxus  physicus  — a)  non  evincitur  ex  Scripturis:  paniculae 
enim  ex,  per  adhibentur  in  Script.  etiam  ad  causam  moralem  desi^andam 
— b)  ex  Script.  contrarium  potius  desumi  posset : verba  enim  Scr:pt.  sumi 
debent  iuxta  loquendi  modum,  usitatum,  et  convenientem  naturae  rei  de 
qua  agitur — hoc  significaretur  in  sententia  causalitatis  moralis — non  autem 
iuxta  physicam  causalitatem  signorum  visibilium , quae  vel  prorsus  est 
repugnans , vel  saltem  non  posset  sine  novis  miraculis  admitti  — 2 ) In- 
fluxus physicus  — a)  non  docetur  a Patribus : dum  enim  exaltant  efficien- 
tiam sacramentorum  et  exemplis  eam  illustrant,  doctrinam  fidei  trachmt, 
qua  tenemus  sacramenta  vere  et  proprie  esse  causas  gratiae,  non  disstTunt 
de  modo  quo  illam  efficiunt  — item  PP.  sacramentum  considerant  non 
materialiter,  sed  formaliter,  non  prout  visibile  signum  tantum  attenditur, 
sed  signum  quod  producit  gratiam  — Comparationes  vero  nonnisi  inepte 
urgeri  possem  — b)  diserte  excluditur  a Patribus,  ita  Ambros.,  Cyrill.  Hier., 
Aug.,  Greg.  Naz.,  Basii.,  et  alii,  qui  universaliter,  et  nulla  distinctione  facta, 
physicam  causalitatem  negant  — item,  fatentibus  adversariis,  moralem  cau- 
salitatem docent  dum  dicunt  Baptismum  cum  obice  susceptum  conferre 
gratiam  obice  remoto — at  eodem  modo  loquuntur  de  baptismo  cum  debitis 
dispositionibus  suscepto — 3)  Influxus  physicus  rationibus  impugnatur  — a) 
quia  sacramenta,  excepta  Eucharistia,  quando  producunt  gratiam,  physice 
non  sunt ; ideoque  physice  operari  non  possunt  — nec  dici  potest  quod  exi- 
stat  sonus  ultimae  syllabae  formae  : hic  enim  non  est  sacramentum  — nec 
quod  totum  sacramentum  per  illam  ultimam  partem  gratiam  efficiat : sa- 
cramentum enim  non  est  unum  physice  sed  m orali  ter  — b)  quia  in  quibus- 
dam saltem  casibus  sacramenta  nullo  modo  attingere  possunt  subiectum 
in  quod  agunt,  ut  in  casu  Matrimonii  inter  absentes  celebrati  — at  causa 
physica  subiectum  in  quod  agit  contactu  physico  saltem  virtutis  attingere 
debet  — c)  quia  explicari  nequit  quomodo  sacramentum  supematuraliter 
elevetur  ut  physice  agat  in  animam  ad  efficiendam  gratiam  — Adversarii  ad 
hoc  explicandum  vel  admittunt  aliquam  virtutem  esse  in  sacramentis  com- 
municatam — vel  dicunt  elevari  per  motionem  quamdam  divinam,  qua  in- 
strument aliter  producunt  gratiam  — vel  contendunt  ipsammet  entitatem  rei, 
hoc  ipso  quod  creata  est,  et  subordinata  primo  agenti,  esse  in  potentia 
obedientiali  activa  ad  efficiendam  gratiam  — Triplex  haec  sententia  rcii- 
citur 254-26$ 

ScHOLiON  I.  — Sacramenta  N.  L.  licet  physice  gratiam  non  producant  in  hoc 
a sacramentis  V.  L.  differunt,  quod  haec  non  erant  vtrae  causae,  sed  con- 
ditiones, illa  vero  sint  verae  causae  vim  habentes,  qua  Deus  infallibiliter 

movetur  ad  gratiam  largiendam 268 

ScHOLiON  II.  — Auctoritas  S.  Thomae  tum  a patronis  causalitatis  physicae,  tum 
ab  eorum  adversariis  invocatur ; at  hoc  a primis  immerito  fieri  clarissima 
testimonia  S.  Doctoris  ostendunt 269-273 

Art.  Secundus  - l>c  gratia  quam  Sacramenta  conferunt 

Notiones  Praeviae 

Omnia  N.  L.  sacramenta  conferre  rite  ea  suscipientibus  gratiam  sanctifican- 
tem constat  ex  Cone.  Trid.  — haec  autem  gratia  in  sacramentis  Baptismi 
et  Poenitentiae  (sacramenta  mortuorum)  vitam  spiritualem  confert : dicitur 
gratia  prima  — in  reliquis  (sacramenta  vivorum)  incremento  hanc  augent: 
dicitur  gratia  secunda  — Sacramenta  mortuorum  per  accidens  conferre  gra- 
tiam secundam  communis  est  sententia  — Utrum  vero  sacramenta  vivorum 
possint  gratiam  primam  aliquando  conferre,  si  nempe  recipiens  sacramen- 
tum ad  illud  bona  fide  accedat,  disputatur  — Item  disputatur  inter  theolo- 
gos utrum  gratia  sacramentalis  consistat  in  aliquo  habitu  distincto  a gratia 
sanctificante,  vel  sit  haec  eadem  gratia  prout  ex  divina  institutione  dicit 

exigentiam  quorumdam  auxiliorum  specialium 273-274 

THESIS  XIX.  ^Quamvis  sacramenta  mortuorum  per  se  instituta  sint  ad  confe^- 
rendam  primam  gratiam  sanctificantem,  et  sacramenta  vivorum  secundam ; 
per  accidens  tamen  ut  sacramenta  mortuorum  conferre  possunt  gratiam  se- 
cundam, ita  et  sacramenta  vivorum  primam:  virtutes  etiam  et  dona  Spiritus 
Sancti  ir^unduntur  vel  augentur  per  sacramenta,  modo  per  se,  modo  per  acci- 
dens, Gratia  vero  sacramentalis  a gratia  habituali,  et  a virtutibus  et  donis 
infusis  non  est  habitus  distinctus;  sed  pro  unoquoque  sacramento  est  ipsa 
gratia  habitualis,  connotans  auxilia  gratiae  actualia  promoventia  homines  ad 
finem  specialem  eiusdem  sacramenti ; ad  quae  auxilia  suo  tempore  accipienda 
sacramentum  ex  institutione  divina  quoddam  ius  tribuit  suscipienti  . . . 275 
Prob  I.  p.  — a)  quoad  Extremam  Unctionem  de  qua  (lac.  v.)  absolute  dicitur 
«etsi  in  peccatis  fuerit  remittentur  ei»  — Huic  concordat  eiusdem  sacra- 
menti forma,  quae  indefinita  est,  et  nullum  facit  discrimen  inter  peccata 
mortalia  et  venialia  — b)  quoad  Eucharistiam,  quam  Patres  simpliciter  di- 
cunt tollere  peccata,  idque  pronuntiant  nulla  omnino  adhibita  distinctione  — 
Confirmatur  ex  S.  Thoma — c)  quoad  Confirmationem,  Ordinem  et  Matri- 
monium ex  allatis  testimoniis,  cum  sit  par  ratio,  argumentum  deducitur  — 
Confirmatur  ratione  theologica  desumpta  ex  Cone.  Trid.  — Prob,  2,p. — 
a)  ex  Cone.  Trid.  quod  docet  per  sacramenta  cum  gratia  habituali,  qua  iusti- 
ficamur,  infundi  etiam  virtutes  et  dona  — b)  ex  ratione,  quia  virtutes  in- 
fusae et  dona  sunt  veluti  proprietates  connaturales  consequentes  gratiam  — 
Prob,  3.  p,  — a)  Sacramentalis  gratia  non  est  habitus  distinctus  ab  illis, 
qui  in  iustificatione  infunduntur,  quia  nec  esset  in  essentia  animae  ad  san- 
ctificationem , nec  in  potentiis  ad  operationem  supernaturalem  : ad  hoc 
enim  sufficit  gratia  habitualis  cum  virtutibus  et  donis,  quae  eam  conse- 

quuntur  — h)  Sacramentalis  gratia  est  ipsa  gratia  habitualis  cum  connota- 
tione  auxiliorum  specialium  : quia  haec  gratia  a Deo  infunditur  ad  fines 
peculiares  sacramentorum  consequendos ; si  ergo  finis  est  specialis  pro 
unoquoque  sacramento , specialis  est  gratia  : non  est  autem  novus  habitus : 
ergo  est  ipsa  gratia  sanctificans  connotans  diversa  auxilia  actualia  — Hoc 
idem  docet  S.  Thomas  275-279 

Difficultatibus  Satisfit  — Prima  pars  thesis  non  proponitur  ut  conclusio 
theologice  certa,  sed  ut  probabilis  : sufficit  ergo  quod  habeat  fundamentum 
aliquod  in  revelatione  — Sacramenta  vivorum  gratiam  primam  significant 
secundario,  et  per  accidens  — Eucharistia  est  cibus  spiritualis  et  vitalis,  ideo- 
que  spiritualiter  mortuos  vivificare  potest,  etc 279-284 

Art«  Tertias  — l>e  requisitis  ad  sa^yramentorum  susceptionem 

Solus  homo  viator  sacramenta  suscipere  potest,  non  tamen  omnes  homines 
omnium  sacramentorum  sunt  capaces  — Quaenam  dispositiones  in  adultis 
requirantur  ad  validam  et  fructuosam  susceptionem  sacramentorum  in  thesi 
statuitur  — quoad  infantes  et  perpetuo  amentes,  constat  nullam  in  eis  re- 
quiri dispositionem  ad  sacramenta  quorum  sunt  capaces 284-285 

THESIS  XX.  — In  adultis,  ad  validam  susceptionem  sacramenti.  Eucharistia  et 
Poenitentia  exceptis,  requiritur  et  sufficit  intentio  aliqua  illud  suscipiendi ; 
quae  intentio,  non  necessario  dehet  esse  actualis  aut  virtualis,  sed  potest  esse 
habitualis,  immo,  pro  sacramento  Extremae  Unctionis,  interpretativa : fides 
autem  non  requiritur  necessario,  sacramento  Poenitentiae  excepto  — Ad  fru'- 
ctuosam  vero  susceptionem  sacramenti , seu  ad  gratiam  per  sacramentum 
percipiendam,  requiritur  et  sufficit  in  adultis,  pro  sacramentis  mortuorum, 
attritio  supernaturalis  actualis  vel  virtualis,  quin  contritio  perfecta  requi^ 
ratur ; quamvis  pro  sacramento  Poenitentiae  confessio  sit  etiam  necessaria: 
pro  sacramentis  vivorum  per  se  solum  requiritur  habitualis  gratiae  dispo- 
sitio,  seu  quod  recipiantur  in  statu  gratiae 285 

Prob.  I.  p.  — quoad  intentionem  — a)  ex  Conciliis  quae  aperte  hoc  declarant  — 
b)  ex  decreto  Innoc.  III.  cont.  Petrob.,  iuxta  quod  sacramenta  invitis  col- 
lata  non  valent  — c)  ex  auctoritate  S.  Augustini  — d)  ex  Rituali  Romano  — 
e)  ex  eo  quod  religionis  professio  sine  actu  voluntatis  fieri  nequit  — Quod 
sufficiat  intentio  habitualis , imo  et  pro  Extrema  Unctione  interpretativa , 
constat  tum  ex  Ecclesiae  praxi , tum  ex  documentis  mox  citatis  — Quoad 
fidem  — eam  non  necessario  requiri  — probatur  : quia  Eccles.  admisit  ba- 
ptismum in  haeresi  susceptum  ab  haereticis  — immo  non  rebaptizat  paga- 
num aut  atheum  si  cum  intentione  suscipiendi  Baptismum  Christianorum 
eum  suscepisset  — confirmatur  auctoritate  S.  Aug.  et  S.  Thomae  — Exci, 
pitur  sacramentum  Poenitentiae  ; quia  in  eo  actus  poenitentis  , qui  fidem 
includunt,  ipsam  sacramenti  materiam  constituunt  — Prob.  2.  p.  — Ad  fru- 
ctuosam receptionem  sacramentorum  mortuorum  requiri  saltem  attritionem 
constat  ex  Cone.  Trid.  (.sess.  6.  et  14.)  id  expresse  docente  — ratio  id 
confirmat : merito  enim  ab  eo,  qui  peccando  voluntarie  avertitur  a Deo, 
ut  necessaria  dispositio  exigitur , ut  voluntarie  peccatum  deserat , et  ad 
Deum  se  convertat  — Attritus  non  ponit  obicem  gratiae,  sed  e contra  po- 
situm removet : attritio  ergo  sufficit  — Pro  sacramentis  vivorum  sufficere 

habitualis  gratiae  dispositionem  patet : sacramentum  enim  gratiam  confert 
non  ponentibus  obicem  — qui  vero  sacramentum  suscipit  in  statu  gratiae 
obicem  non  ponit  — Q,uae  prae  oculis  haberi  debent,  ut  difficultates  sol- 
vantur, in  fine  thesis  breviter  evolvuntur 285-294 

Art*  Quartas  — JDe  proportione  ivacta  gratia  per  sacra- 

menta confertur 

Utrum  sacramenta  specie  inter  se  diversa , inaequalem  gratiam  habitualem 
conferant,  fatentibus  omnibus,  plane  incertum  est  — Sacramenta  solo  numero 
diversa  inaequalem  gratiam  conferre,  etiamsi  eadem  sit  dispositio,  docuit 
Paludanus  — Caietanus  idem  tenuit,  sed  inaequalitatem  ex  sanctitate  mini- 
stri deducebat  — duplex  haec  sententia  merito  reiicitur  a theologis,  qui  do- 
ctrinam in  thesi  propositam  communiter  docent 294-296 

THESIS  XXI.  — Sacramenta  eiusdem  speciei  conferunt  ex  opere  operato  aequa- 
lem gratiam  aequaliter  dispositis;  inaequalem  dispositis  inaequaliter  . 296 
Prob.—  I.)  ex  Cone.  Trid.,  nam  (sess.  6.  cap.  7.)  docet,  iustitiam,  quae  per  Sa- 
cramentum confertur,  dari  secundum  propriam  suscipientis  dispositionem 
— idem  ex  toto  contextu  illius  capitis  deducitur  — 2)  ex  auctor.  Patrum  — 
ita  ex.  gr.  Cyrill.  H.,  loann.  Damasc.  — Idem  docet  S.  ITiomas,  uti  do- 
ctrinam perpetuo  in  Ecclesia  admissam  — ‘3)  Ex  ratione  desumpta  ex  con- 
grua gratiae  retributione  — Ex  dictis  obiectiones  quaedam  solvuntur. 296-299 

ScHOLiON.  — Inter  dispositiones  ad  fructum  sacramenti  percipiendum  melio- 
res sunt  actuales,  quam  habituales 299 

Art.  Quintus  — I>e  sacramentis  flete  susceptis 

Notiones  Praeviae 

Sacramentun,  quod  valide  suscipitur,  dicitur  ficte  suscipi,  cum  in  anima  adest 
obex  gratiae  — fictio  alia  privativa,  seu  negativa  et  inculpabilis  — alia  po- 
sitiva et  imputabilis  — Utrum  sacramentum  valide  sed  ficte  susceptum  per- 
petuo infructuosum  maneat,  an  potius,  remoto  obice,  reviviscat,  contro- 
vertitur  — Baptismum  reviviscere  communiter  docent  theologi  contra  Vas- 
quez  — Nonnulli  reviviscentiam  hanc  extendunt  ad  Confirmationem  et  Or- 
dinem — imo  etiam  probabiliter  ad  Extremam  Unctionem  et  Matrimonium 
— Conveniunt  tamen  hoc  de  Eucharistia  dici  non  posse  — an  autem  Poeni- 
tentia reviviscat  necne  pendet  a quaestione  de  possibilitate  sacramenti  poe- 
nitentiae validi  atque  informis 299-300 

THESIS  XXII.  — Baptismus  cum  fictione  susceptus,  remoto  per  subsequentem 
dispositionem  obice,  reviviscit,  gratiamque  ex  opere  operato  confert.  Proba- 
bilius idem ‘de  aliis  sacramentis  admitti  debet;  exceptis  Eucharistia,  quae 
cum  sacrilege  suscepta  fuerit  non  reviviscit,  et  Poenitentia , de  qua  in 

tractatu  proprio  disputatur 300 

Prob. — i)  quoad  Baptismum  — quia  regeneratio  debet  fieri  per  baptismum, 
iuxta  illud  « nisi  quis  renatus  fuerit,  » etc.  — sed  non  potest  fieri  per  novum 
baptismum  cum  prior  fuerit  validus ; ergo  debet  fieri  per  prioris  reviviscen- 
tiam — Hoc  fieri  non  posse  vi  sacramenti  Poenitentiae  ex  eo  constat,  quod 
I.  — De  Sacramentis  S i 

originale  peccatum,  cum  clavibus  non  subiiciatur,  illo  numquam  remitti 
potest  — Item  fieri  non  potest  per  contritionem  perfectam,  sive  votum  ba- 
ptismi suscipiendi  includat  sive  non  — in  primo  enim  casu  sacrilege  illud 
votum  haberetur  — in  secundo  vero  baptismus  conditio  dici  deberet,  qua  po- 
sita, contritio  valeret  ad  primam  iustificationem  conferendam  — baptismum 
vero  non  esse  conditionem  sed  causam  omnes  fateri  coguntur  — Idem  evin- 
citur ex  S.  Augustino,  praesertim  in  lib.  contra  Donatistas,  et  ex  S.  Thoma 

— 2)  quoad  Confirmationem  et  Ordinem  : eadem  enim  pro  his  urgeri  pot- 

est ratio  ac  pro  baptismo  ; quia  cum  neque  haec  iterari  possint,  qui  ea  fiae 
suscepissent  in  perpetuum  privati  manerent  gratiis,  quae  vi  illorum  sacra- 
mentorum conceduntur — Reviviscentiam  sacramenti  Ordinis  S.  Aug.  diserte 
docuit  — Idem  argumentum  valet  pro  Matrimonio  et  Extrema  Unctione  — 
licet  enim  talia  non  sint  ut  absolute  nunquam  iterari  possint,  secundum  quid 
tamen  iterari  nequeunt  — Cum  autem  istae  rationes  pro  Eucharistia  non  va- 
leant, et  multa  aliunde  sequerentur  incommoda,  eam  non  reviviscere  me- 
rito statuitur  — Difficultatibus  in  fine  thesis  satisfit 300-306 

ScHOLiON  I.  — Ad  Sacramentorum  reviviscentiam  subinde  sola  supematuralis 
attritio  requiritur;  subinde  vel  attritio  cum  sacramento  Poenitentiae,  vel 
perfecta  contritio 306-307 

ScHOLiON  2.  — Sacramenta,  ablato  obice,  conferre  semper  aequalem  gratiam 
contendit  Suarez  — inaequalem  conferre  secundum  inaequalem  bonitatem 
actus,  quo  fictio  tollitur,  docet  De  Lugo 307 

Art.  Sextas  — JOe  Chaructere  ancramenUUi 

Characteris  nominis  multiplex  acceptio  — hic  sumitur  pro  signaculo  spirituali 
indelebili  per  sacramentum  animae  impresso  — Baptismum,  Confirmatio- 
nem et  Ordinem  imprimere  characterem  definivit  Cone.  Trid.  cont.  Novat. 

— theologi  cum  de  natura  disserunt  characteris  valde  inter  se  discrepant — 

scholastici  DD.  in  sacramentis  N.  L.  distinguere  solent  sacramentum  tan~ 
tum  (quod  significat  et  non  significatur)  — rem  (quod  significatur  tantum)  — 
rem  et  sacramentum  (quod  significat  et  significatur) — hoc  nomine  aliquando 
pro  charactere  utuntur  308-3 1 1 

THESIS  XXIII.  — Datur  character  sacr  ament  alis  ; isque  per  tria  dumtaxat  sa- 
cramenta, Baptismum,  Confirmationem  et  Ordinem,  imprimitur 31 1 

Prob.  — I .)  argumento  praescriptionis  — quia  ante  Novatores  immo  longe  ante 
Wicleffi  rebellionem  hoc  ut  certum  ab  omnibus  in  Ecclesia  admittebatur 

— hanc  fidem  ostendunt  Cone.  Florent.,  Decretalia  Gregorii  IX.,  Decre- 
tum Eugenii  III.  contra  Petrobrussianos  — immo  — 2)  Ecclesiam  a primis 
saeculis  hoc  docuisse  ostendunt  Patres,  praesertim  S.  Aug.  in  concertatione 
habita  cum  Donatistis  — Testimonia  quaedam  huius  S.  Doctoris  referuntur 
— Nec  desunt  loca  Scripturarum , in  quibus , posita  constanti  Patrum  do- 
ctrina, videri  possit  adumbratus  character  sacramen^alis  — ita  Apost.  in  II. 
Corin.  i.  et  ad  Eph.  cc.  i.  — Confirmatur  ; quia  nulla  alia  ratio  assignari 
potest  cur  inter  sacramenta  tantum  tria  iterari  non  possint,  nisi  character 

— argumentum,  Bellarmini  verbis,  evolvitur — Idem  congruentiae  desumptae 

ex  iis  quae  fiunt  in  exercitu  vel  familia  principis  suadent 3 11-324 

ScHOLiON,  — Character  constitui  non  potest , ut  contendebat  Durandus , in 
mera  rationis  relatione  — id  eruitur  ex  ipsa  doctrina  Patrum  et  Conciliorum 
— ex  eodem  capite  refutatur  Scoti  sententia,  in  qua  character  esset  quidem 
realis,  sed  non  aliquid  absolutum,  sed  relativum  — utrum  sit  dispositio  quae- 
dam, seu  qualitas  permanens,  quae  subiectum  in  suo  esse  convenienter  dis- 
ponat, sine  ullo  ordine  ad  operationem,  an  potius  sit  potentia,  disputatur  : 
primum  defenditur  a Suaresio , alterum  a S.  Thoma  — huius  sententiam 
amplectimur — cum  eodem  S.  Doctore  tuemur  subiectum  immediatum  cha- 
racteris esse  a cognoscitivam  potentiam  animae,  in  qua  est  fides.  » 324-327 


TE.A.OTA.TT7S  H. 


DE  BAPTISMO 


Art.  Primus  — l>e  Baptismo  generatim  inspecto 

Baptismi  multiplex  acceptio  — hic  sumitur  pro  ablutione  quae  est  sacram.  — 
variis  nominibus  in  SS.  et  a PP.  designatur  — baptismi  definitio  breviter 
evolvitur  — Circa  tempus  institutionis  baptismi , variae  sunt  theologorum ' 
sententiae  — institutum  fuisse  tempore  baptismi  Christi  communior  tenet 
• sententia 329-332 

Art.  Secundus  — De  tnateria  remota  Baptismi 

Aquam  veram  et  naturalem  esse  de  necessitate  baptismi  Trident.  Synodus 
definivit  — idque  contra  quasdam  haereticorum  aberrationes....  332-333 
THESIS  I.  — Materia  baptismi  remota  est  omnis  et  sola  aqua  naturalis..  333 

Prob.  — i)  6x  verbis  Christi:  «Euntes  docete baptizantes:  ubi  haec  vox 

vi  sua,  et  usu  Scripturarum  immersionem  in  aqua  significat  — argumentum 
ab  adversariorum  effiigiis  vindicatur  — 2)  ex  praxi  Apostolorum,  quae  ex 
Actibus  desumitur — 3)  ex  perpetua  traditione 333-336 

ScHOLioN.  — Illa  ut  aqua  aestimari  debet  quae  communiter  ut  talis  habetur  — 
extra  casum  necessitatis  aqua  benedicta  praescribitur 336 

Art.  Tertius  — De  motoria  proxima  Baptismi 

Materia  proxima  ablutio  per  aquam  — haec  triplex  : immersio,  aspersio,  in- 
fusio — hac  de  re  diversis  temporibus  et  Ecclesiis  varia  disciplina  — quam- 
libet trium  licere  Rituale  Romanum  testatur 336-338 

THESIS  II.  — Ad  valorem  baptismi,  quin  necessaria  sit  trina  vel  unica  immer- 
sio, sufficit  exterior  corporis  ablutio  a ministro  facta  per  infusionem  aut 

aspersionem 338 

Prob.  — a)  ex  verbo  baptizantes  quod  licet  ablutionem  praeseferat , nullum 

determinatum  modum  excludit  aut  praecipit  — h)  ex  Apostolorum  exem- 
plo — c)  ex  antiquissimis  Ecclesiae  documentis  — d)  ex  Patrum  doctrina  — 
Idem  confirmatur  ex  Orientalium  confessione , et  congruentiis  — ad  diffi- 
cultates solvendas  quaedam  adnotaniur 338-344 

Art.  Quartus  — 2>e  forma  Baptismi 

De  forma  baptismi  varii  haereticorum  errores  — ex  Catholicis  baptismum  colla- 
tum in  nomine  Christi  valere  pauci  olim  censuere  — plures  autem  id  tantum 
pro  brevi  tempore  et  ex  dispensatione  Christi  — forma  qua  utuntur  Graeci 
a forma  quam  adhibent  Latini,  nonnisi  grammaticaliter  differt  . 345-346 
THESIS  III.  — In  forma,  ad  sacramenti  validitatem,  exprimi  est  necesse  ipsum 
baptismi  actum,  ideoque  verba  te  baptizo,  aut  bapti:(^atur  servus  (vel  serva) 
Dei,  aut  aequivalentia  de  essentia  sunt  formae : necessaria  pariter  est  ad 
sacramenti  valorem.  Trium  SS,  Trinitatis  Personarum  distincta  expressio  ; 
et  ab  hac  expressione  nulla  umquam  concessa  fuit  dispensatio,  proinde  ba- 
ptismus in  solo  Christi  nomine  collatus , nunquam  in  Ecclesia  fuit  . . 347 
Prob.  !•  p.  — (Omnino  certa)  ex  Decretali  Alexandri  III.  in  qua  haec  veritas 
aperte  enuntiatur  — conf.  ex  Cone.  Flor.,  ex  Alexandro  VIII.,  ex  praxi 
utriusque  Ecclesiae,  et  ex  ratione  theol.  — Pro&.  2. />.  — (certa)  ex  verbis 
a Christo  adhibitis  — hoc  enim  sensu  verba  illa  accipienda  esse  constat  — 

a)  ex  praxi  Ecclesiae — b)  ex  PP.  doctrina  — c)  ex  consensu  utriusque  Eccle- 

siae — Prob.  5.  p.  — (saltem  probabilior)  — a)  quia  verba  Script.  baptizari 
in  nomine  Christi  nihil  aliud  significant  nisi  baptizari  baptismo  ab  eo  in- 
stituto, eiusdemque  auctoritate  — ^ quia  ita  Patres  verba  illa  intellexerunt  — 
quae  ex  PP.  obliduntur  breviter  expenduntur 347-359 

Art*  Quintus  — JDe  necessUwte  Baptismi 

i 

Duplex  necessitas : medii  et  praecepti — baptismum  nemini  necessarium  esse  ad 
salutem  praeter  Pelag.  quidam  inter  Novat,  docuerunt  — inter  Catholicos  vero 
hac  in  re  Caietanus  et  nonnulli  antiquiores  non  omnino  recte  senserunt 
— Catholica  doctrina  exponitur  et  distinctis  paragraphis  vindicatur.  359-362 

§ I.  — Omnibus  baptismus  aquae  necessitate  medii  est  necessarius  in  re , vel 
saltem  in  voto ; et  adultis  est  etiam  necessarius  necessitate  praecepti  — Do- 
ctrina Concilii  Tridentini  hac  de  re  proponitur 362-363 

THESIS  IV.  — Baptismus,  in  re  vel  in  voto,  necessarius  est  adultis  necessitate 
medii  et  praecepti ; parvulis  vero,  extra  casum  Martyrii,  est  tiecessarius  ne- 
cessitate medii  ad  salutem 363 

Prob.  — I.)  Quoad  necessitatem  medii — a)  ex  loan. : « Nisi  quis, » etc.  — conf. 
ex  contextu  — b)  ex  Traditione  quae  apparet  ex  Conciliis,  ex  Patribus  et 
ex  praxi  totius  Ecclesiae  — c)  ex  ratione  theol.  nam  per  baptismum  quis 
incorporatur  Christo  — quoad  necessitatem  praecepti  pro  adultis  — a)  ex 
praecepto  quod  Christus  Apostolis  dedit  ut  omnes  gentes  baptizarent  — 

b)  ex  ratione  theol.  desumpta  ex  dictis  in  prima  parte  — ex  iis  varia  adver- 
sariorum effugia  praecluduntur 363-375 

5 II.  Baptismus  flaminis  supplet  in  adultis  baptismum  aquae.  — Baptismus 
flaminis  est  perfecta  caritas  includens  saltem  implicitum  baptismi  votum 
— huius  rei  brevis  declaratio 373-375 

THESIS  V.  — Baptismus  flaminis^  seu  perfecta  in  Deum  charitas,  vel  perfecta 
contritio,  vices  baptismi  aquae  in  adultis  supplet  ad  iustificationem  ac  re~ 
missionem  originalis  peccati  et  actualium , quae  cum  eo  coniuncta  fuerint, 

obtinendam - *.  375 

Prob.  — a)  ex  Script.  in  quibus  Christus  etiam  post  sancitam  necessitatem 
baptismi,  tribuit  caritati  vim  conferendi  primam  gratiam  — b)  ex  Patribus, 

ex  Decretis  Rom.  Pontificum,  et  ex  Cone.  Trident 375-37^ 

S*  ni.  — Baptismus  sanguinis  supplet  baptismum  aquae  tum  in  adultis  tum  in  in- 
fantibus — baptismus  sanguiftis  est  martyrium  — martyrii  definitio  traditur 
et  evolvitur  — ut  martyrium  in  infantibus  locum  baptismi  teneat  sufficit  ut 
mortem  patiantur  pro  Christo  — in  adultis  vero  requiritur  ut  ii  habeant  quas- 
dam dispositiones,  et  baptismum  aquae  recipere  non  possint  . . . 378-380 
THESIS  VI.  — Baptismus  sanguinis  seu  martyrium  supplet  vices  baptismi  aquae 
in  infantibus  et  in  adultis  quoad  remissionem  omnis  culpae  et  poenae.  381 
Prob.  I.  p.  — a)  ex  promissione  Christi:  « Qjai  me  confesus  fuerit,»  etc. — 
b)  Ex  doctrina  Patr.  et  praxi  Eccles.  — pueros  Bethlemiticos  in  caede  Inno- 
centium trucidatos  salutem  consecutos  fuisse  et  gloriam,  non  quia  circumcisi 
fuerant , sed  quia  Christum  moriendo  confessi  sunt , communiter  tradunt 
Patres  — Prob.  2.  p.  — iisdem  argumentis,  quibus  alia  Patrum  testimonia 
adduntur  — confirmatur  ex  praxi  Ecclesiae  colendi  eos,  qui  antequam  ba- 
ptizarentur, martyrium  pro  Christi  nomine  passi  sunt 381-385 

ScHOLiON  — Legem  baptismi  obligare  coepisse  die  promulgationis  evangelii 
communiter  docent  PP.  contra  paucos  — utrum  vero  eodem  tempore,  seu 
die  Pentecostes,  obligaverit  tum  ludaeos  tum  Gentiles  disputatur  — Suarez 
tenet  legem  novam  vim  habuisse  pro  gentilibus  a tempore  quo  revelatio 
Petro  facta  fuit  (Act.  x.) 385-388 

Art.  Sextus  — JDe  ministro  Baptismi 

Duplex  minister  : solemnitatis  et  necessitatis  — mulierem  posse  solemniter  ba- 
ptizare tenuerunt  Marcionitae  — Laicum  vero  nec  in  casu  necessitatis  posse 

docuit  Calvinus  388 

THESIS  VII.  — Omnis  et  solus  sacerdos  est  minister  solemnitatis  ordinarius  pro 
baptismo,  et  minister  extraordinarius  ex  delegatione  est  diaconus : — at  qui- 
libet homO  ratione  utens,  sive  vir,  sive  mulier,  catholicus  sit,  haereticus, 
aut  infidelis,  adhibitis  essentialibus,  nimirum  materia,  forma  et  intentione, 

semper  valide,  et  in  necessitate  licite  bapti:^at .’ 389 

Prob.  I.  p.  — Quia  Christi  verba  «Docete baptizantes»  Apostolos  eo- 

rumque  successores  respiciunt  — quae  verba  ad  presbyteros  etiam  extendi  con- 
stat tum  ex  eorum  ordinatione  tum  ex  usu  Ecclesiae  — Prob.  2.  p.  — ex 
PP.  doctrina,  iuxta  quam  licet  ordinaria  potestate  diaconi  non  gaudeant, 
ministri  extraordinarii  dicendi  sunt  — idque  confirmatur  ex  praxi  Ecclesiae 
et  ex  verbis  in  eorumdem  ordinatione  adhibitis.  — Prob.  ).  p.  — talis  est 
enim  et  perpetua  Traditio  et  constans  Ecclesiae  praxis  — idem  definierunt 
Cone.  Lat.  IV.  et  Florent.  — cf.  ex  congruentiis  — ex  dictis  difficultatibus 
satisfit 389-393 

Art.  Septimns  — De  eubiecto  Baptismi 

§ I.  — An  hapti^^andi  sint  pueri?  Negarunt  inter  antiquiores  Petrobrussiani, 
aliique  : ex  Novatoribus  Anabaptistae  et  Baptistae  — horum  errores  Cone. 

Trid.  profligavit 396 

THESIS  VIII.  — Infantes  non  modo  capaces  sunt  baptismi,  sed  et  eos  baptizari 

expedit,  et  necesse  est  ..i 396 

Prob.  — 1.)  ex  Script.  quibus  infantes  exhibentur  capaces  regni  coelorum,  quod 
non  baptizati  ingredi  nequeunt  — evolvitur — cf.  ex  Rom.  v.  17.  et  ex  circum- 
cisione infantium  in  Vet.  Test.  — 2.  ex  perpet.  Eccles,  Traditione  — 3) 

ratione  theoL  quia  nihil  obstat  quominus  baptizentur 396-401 

Difficultatibus  Satisfit  — Quae  ex  Script.  obiiciuntur,  adultos  spectant,  qui 
non  ut  valide  sed  ut  fructuose  baptizentur  poenitentes  et  instructi  accedere 
debent  — Tertull.  et  S.  Greg.  Naz.  validitatem  baptismi  infantibus  collati 
numquam  negaverunt  — Hieronymus  dicens  fidem  requiri  ante  receptionem 
baptismi , nonnisi  de  adultis  loquitur  — quum  iugum  Christi  suave  sit  et 
omnibus  inevitabile,  nulla  fit  iniuria  parvulis,  cum  baptizantur  — cetera  ex 

dictis  solvuntur 401-404 

§ II.  An  baptizandi  sint  pueri  invitis  parentibus?  — Duplex  distinguenda  quae- 
stio : ^uoad  validitatem  affirmative  — quoad  liceitatem  diversa  est  solutia 
pro  diversitate  casuum  : licet  pro  pueris  — a)  fidelium  — b)  haereticorum 
absolute  loquendo  — c)  infidelium , si  usu  rationis  gaudentes  baptismum 
petant  — d)  imo  ante  usum  rationis,  si  eorum  parentes  sint  Christianorum 
mancipia  — e)  item  pro  illis  qui  ablati  sint  a parentum  custodia  — f)  vel 
si  alteruter  parentum  ad  fidem  conversus , baptismo  parvuli  consentiat  — 
g)  tandem  si  in  mortis  articulo  versentur  — Non  autem  licet  pro  pueris  in- 
fidelium qui  aut  suis  legibus  vivunt  aut  Christianorum  nonnisi  civiliter 
sint  subiecti  — ita  ex  Decretali  Benedicti  XIV.  — cf.  ex  praxi  et  sensu 
Ecclesiae 404-411 

Art.  Octavas  — De  effectibus  Baptismi 

THESIS  IX.  — Baptismus,  secluso  obice,  i.  — omnia  peccata  delet  tam  originale, 
quam  personalia  2 — poenam  peccatis  debitam  remittit  3.  — gratiam  san- 
ctificantem, virtutes  ac  dona  sup  ematur  alia  infundit,  simulque  imprimit 
characterem  in  anima,  et  baptizato  ius  ad  specialia  gratiae  actualis  auxi- 
lia  confert  ut  assequatur  baptismi  finem  4.  — Christo  tamquam  capiti  ba- 
ptizatum  ut  membrum  coniungii,  et  eum  potestati  Ecclesiae  subiicit  . 412 
Prob.  I.  p»  — a)  ex  Script.  in  quibus  hic  effectus  explicite  enunciatur.  — b) 
ex  traditione  — Prob.  2.  p.  — a)  ex  Cone.  Trid.  — b)  ex  PP.  — c)  ex  per- 
petua praxi  Ecclesiae  — Prob.  3.  p.  — quoad  characterem  et  ius  ad  spe- 
cialia auxilia  ex  dictis  in  tract.  de  Sacrament.  in  Genere  — quoad  infusionem 
vero  gratiae  tum  ex  Trid.  tum  ex  PP.  — Prob.  4.p.  — a)  ex  Script. 
(ep.  ad  Gal.  iii. ; et  alibi)  ubi  veritas  haec  expresse  traditur  — b)  conf. 
ex  Greg.  Naz 4 12-4 15 

Art.  Primns  — De  sacramenti  Confirmationis  eodsientia 

Confirmationis  sacrament.,  pro  diversa  ratione  illud  considerandi,  diversimode 
a PP.  nuncupatur  — Confirmationem  esse  N.  L.  sacramentum  contra  No- 
vatores Cone.  Trid.  definivit 417-418 

THESIS  I.  — Confirmatio  est  verum  ac  proprie  dictum  N:  L.  Sacramentum.  418 
Prob,  i)  ex  Act.  Apost.  in  quibus  sacramenti  constitutiva  de  Confirmatione  as- 
seruntur — arg.  evolvitur  2)  ex  Trad.  Ecclesiae  quam  ostendunt  tum  PP. 
testimonia,  tum  Cone,  definitiones 418-426 

Art.  Secandus  — De  materia  et  forma  Confirmationis 

Duplex  in  hoc  sacramento  conferendo  ritus  externus  adhibetur : impositio 
manus  et  chrismatio  — item  duplex  impositio  manus  — quaenam  sit  materia 
essentialis  Confirmationis  inter  theologos  disputatur  — communior  sententia, 

quam  amplectimur,  in  thesi  statuitur 426-427 

THESIS  II.  — Materia  essentialis  Confirmationis  est  chrismatio  et  impositio  ma- 
nus, quae  chrismatis  unctionem  comitatur: — forma  vero  sunt  verba,  quae 
unctioni  respondent ; apud  Latinos:  «Signo  te  signo  crucis  et  conftrmo  te 
chrismate  salutis  in  nomine  Patris  et  Filii  et  Spiritus  Sancti  » apud  Grae- 
cos : « Signaculum  doni  Spiritus  Sancti » 427 

Prob.  I.  p.  — Quoad  Chrismationem  — ex  traditione  PP.  et  Conciliorum  — 
praesertim  ex  Florent,  et  Trident.,  ex  quibus  apparet  quo  sensu  PP.  locu- 
tiones intelligendae  sint  — ex  eadem  traditione  evidens  argumentum  desu- 
mitur quoad  impositionem  manus.  — Quod  impositio  manus,  ad  validitatem 
sacramenti  necessaria,  sit  illa  quae  cum  chrismatione  coniungitur,  patet  — 
a)  ex  Pontificali  Romano — b)  ex  documentis  mox  citatis  — ex  praxi  Eccle- 
siae Graecae  — Prob.  2.  p.  — Relate  ad  Latinos  — indirecte  — a)  quia  oratio 
respondens  primae  impositioni  manuum,  ei  non  respondet  tanquam  ma- 
teriae — b)  quia  haec  oratio  non  fuit.semper  adhibita  ab  episcopo  — directe 
— a)  quia  verba-  illa  « Signo  te,  » etc.  determinant  materiam  ad  significan- 
dum et  producendum  effectum  sacramenti  confirmationis  — b)  quia  haec 
forma  assignatur  a Cone.  Flor,  et  in  usu  fuit  ab  initio  Ecclesiae  — Relate 
ad  Graecos  — a)  quia  haec  forma  antiquissima  approbata  fuit  a Conciliis 
et  a Romanis  Pontificibus  — b)  quia  effectum  sacramenti  exprimit , et  a 
forma  in  Ecclesia  Latina  adhibita  nihil  in  significatione  differt  . 427-431 

Art.  Tertius  — 2>e  ministro  Conftrrnationis 

Minister  Confirmationis  duplex : ordinarius  Episc.  — extraordinarius  Presbyter 
— Hunc  esse  ministrum  ordinarium  docuit  Photius,  quem  secuti  sunt  Wal- 
denses  et  alii  — solum  Episcopum  esse  ministrum  ordinarium  definivdt  Cone. 
Trid.  — Presbyterum  vero  esse  ministrum  extraordinarium  communis  tenet 

sententia  431-432 

THESIS  III.  — Minister  Confirmationis  ordinarius  est  solus  episcopus;  extraor- 
dinarius vero  potest  esse  presbyter  ex  dispensatione  Sedis  Apostolicae.  432 
Prob.  I.  p.  — ' i)  Ex  Script.  in  qua  soli  Apostoli  exhibentur  huius  sacramenti 
ministri  2)  Ex  Trad.  — Confirmatur  ex  variis  factis  et  decretis  Summ.  Pon- 
tificum et  congruentiis  — Prob.  2,  p.  — a)  Ex  Conciliis  : ita  Trid.  et  Florent. 
— b)  ex  praxi  et*  auctoritate  Summ.  Pontificum  — ex  consuetudine  apud 
Graecos  vigente  — Difficultates,  quae  proponuntur,  facile  solvuntur.  432-436 
ScHOLioN  I.  ~ Confirmatio  ex  delegatione  est  actus  ordinis  presbjrteralis , 
quatenus  potestas  inchoata  in  susceptione  Ordinis  per  delegationem  fit 

completa * 436 

ScHOLiON  2.  — Presbyterum  ut  valide  et  licite  confirmet  indigere  delegatione 
Roni.  Pontificis  tradit  Benedict.  XIV 437 

Art.  Qaartus  — Quibusdam  de  ConfirniatUme  quaesUonUma 

satisfit 

Sublectum  huius  sacramenti  est  omnis  homo  baptizatus,  nec  obstat  infantilis 
aetas  — non  esse  necessarium  necessitate  medii  certum  est  — utrum  ad 
validitatem  balsamum  admisci  debeat  oleo  controvertitur — requiritur  tamen 
de  necessitate  saltem  praecepti  ut  chrisma  ab  episcopo  benedicatur  — con- 
firmatio imprimit  characterem , auget  gratiam  sanctificantem  , et  confert 
ius  ad  auxilia  specialia  438-439 

LIBER  SECUNDUS 


TK.^OTA.TTJS  TTT. 

DE  EUCHARISTIA 


Notio  et  divisio  tractatus  — Eucharistia  N.  L.  sacramentum  est  et  sa- 
crificium — Hoc  mysterio  nihil  sublimius  — Non  immerito  dici  posset 
Incarnationis  adumbratio  quaedam,  et  continuatio  — Eius  excellentiam 
tum  figurae  V.  T.  praenuntiaverunt,  tum  nomina  quibus  in  Ecclesia  ap- 
pellatur ostendunt  — Dividitur  Tractatus  in  tres  partes  — a)  de  reali  Christi 
praesentia  in  Eucharistia  — b)  de  eadem  prout  est  sacramentum  — c)  de  ea 
ipsa  prout  est  sacrificium 443-446 

PARS  PRIMA 

DE  REAL]^  CHRISTI  PRAESENTIA  IN  EUCHARISTIA 

Art.  Primus  ~ De  haeresUms  et  de  Catholica  veritate  circa  hoc 

mysterium 

Realem  Christi  praesentiam  in  Eucharistia  impugnaverunt  — a)  indirecte  quot- 
quot fuerunt  haeretici  qui  veritatem  carnis  Christi  inficiati  sunt  — b)  directe 
J.  Scotus  Erig.,  Berengarius,  qui  in  variis  Conciliis  damnatur  — Item  Petro- 
brussiani,  Albigenses,  et  Flagellantes  — an  idem  senserit  Wicleff  a quibus- 
dam in  dubium  revocatur  — Saec.  XVI.  Carlostadius , in  hoc  a doctrina 
Lutheri  recedens,  eamdem  haeresim  propugnavit,  — hunc  inter  alios  secutus 
est  Zwinglius,  a quo  Calvinus  in  modo  loquendi,  sed  non  in  re  differt 
— Sociniani  et  Arminiani  asserunt  Eucharistiam  esse  sterile  et  vacuum 
signum ; cum  his  sentiunt  Anabaptistae,  Mennonitae,  et  alii : Quakeri  ipsum 
ritum  eucharisticum  reiiciunt  — Contra  hos  omnes  Catholica  veritas  definita 
fuit  in  Cone.  Trid.  (sess.  13.)  quod  statuit  in  Eucharistia  contineri  vere, 
realiter  et  substantialiter  corpus  et  sanguinem  una  cum  anima  et  divinitate 
D.  N.  J.  C.,  anathema  dicens  illis,  qui  tenent  Christum  in  ea  tantummodo 
esse  ut  in  signo  vel  figura,  aut  virtute  — Hoc  fidei  dogma  sequentibus 
articulis  vindicatur 447-450 

Art.  Secundus  — De  Promissione  Eucharistiae 

In  Evangelio  loannis  vi.  48-60.  Christum  promisisse  Eucharistiam  Catholici 
fere  omnes  tenent  — idque  contra  Protestantes,  qui  contendunt  verba  Christi 
metaphorice  accipienda  esse,  et  fidem  in  seipsum  significare.  Utrum  a 
vers.  25.  ad  47.  sermo  sit  de  Euch.  inter  ipsos  Catholicos  disputatur  — pro- 
babilior videtur  sententia  affirmans — Nexus  totius  orationis  ex  brevi  Evan- 

gelicae  narrationis  analysi  ostenditur 450-453 

THESIS  I. — Institutionem  Eucharistiae,  in  qua  vere,  realiter  et  substantialiter  • 
caro  Christi  manducetur,  eiusque  sanguis  bibatur,  promissam  Juisse  verbis 

Evangelii  loannis,  vi.  48-59.,  probatur  invicte 454 

Prob.  I.  — Christi  verba  « panis  quem  ego  dabo  caro  mea  est  pro  mundi  vita  » 
non  metaphorice,  sed  vero  et  proprio  sensu  intelligi  debent  — d)  quia  Chri- 
stus loquitur  de  cibo  futuro,  fides  autem  in  eum  iam  vigebat  apud  ludaeos 
— b)  quia  declarat  illum  cibum  esse  carnem  suam,  quam  daturus  erat  in 
cruce  pro  mundi  vita  — c)  quia  secus  inanis  prorsus  foret  cibi  potusque 
distinctio,  cum  in  metaphorica  sumptione  Christi  per  fidem  unum  omnino 
sit  manducare  et  bibere  — d)  quia  illae  locutiones  ex  usu  Script.  non  habent 
translatum  sensum  nisi  in  malam  partem  — e)  quia  cum  auditores  intelle- 
xissent verba  Christi  in  sensu  proprio,  et  ideo  scandalum  passi  essent, 
Christus  non  modo  hanc  eorum  opinionem  non  correxit,  sed  magis  ma- 
gisque confirmavit ; quod  facere  non  potuisset  si  male  ludaei  intellexissent 
— Confirmatur  ex  miraculo  ascensionis  in  coelum,  ad  quod  Christus  appel- 
lavit. — Pro&.  2. — Ex  Traditione,  Concilia  et  Patres  in  verbis  Christi 

agnoverunt  veram  Eucharistiae  promissionem  nobis  faaam  — Ita  Cone. 
Alexand.,  Ephes.,  et  Nicaen.  II.,  TertuU.,  Cyprian.,  Hilarius,  Ambros., 
August.,  Cyrillus  H.,  Chrysostomus 454-465 


Difficultatibus  Satisfit  — Illis  quae  obiiciuntur  ex  vv.  J5-47.  duplex  est  so- 
lutio, prout  quis  admittit  vel  negat  ibi  nonnisi  de  fide  in  Christum  sermo- 
nem esse  — in  hac  secunda  hypothesi  fides  non  est  cibus,  qui  promittitur, 
et  qui  vocatur  panis,  sed  fides  proponitur  ut  conditio  necessaria  ad  illum 
cibum,  qui  promittitur,  salutariter  capiendum  — Christus  dum  v.  57.  loquitur 
in  praesenti  non  contradicit  ei  quod  dixerat  v.  52.  in  futuro,  sed  solum 
mirabilis  illius  cibi  effectus  declarat  — Christus  per  Eucharistiam  et  corpo- 
raliter, dum  species  incorruptae  permanent,  et  spiritualiter  per  gratiam  in 
suscipientibus  manet  — Item  de  ea  manducatione  loquitur,  quae  infallibi- 
liter  conferat  vitam  aeternam,  spectata  rei  natura,  non  quaecumque  sit 
subiecti  conditio  — Hla  Christi  verba  non  habebitis  vitam  in  vobis  non 
significant  non  acquiretis  vitam,  sed  non  retinebitis  vitam,  ac  proinde  eos 
respiciunt,  qui  iam  regenerati  fuerant  — Caphamaitae  mentem  Christi  non 
sunt  assecuti  quoad  modum  tantum  illius  manducationis  : hunc  sensum 
Christum  correxisse  patet  ex  v.  64.  — S.  Augustinus  et  alii  Patres  dum 
verba  Christi  exponunt  sensu  metaphorico,  sensum  proprium,  quem  alibi 
diserte  asserunt,  non  excludunt  sed  supponunt 465-475 

Nota. — Cone.  Trid.  noluit  definire  verba  Christi,  de  quibus  agitur,  intelli- 
genda  esse  sensu  proprio,  ne  damnaret  opinionem  quorumdam  catholico- 
rum, qui  contrarium  sentiebant 475-476 

Art.  Tertias  — De  InstUnMone  Eucharistias 

Institutionem  Eucharistiae  referunt  Matthaeus,  Marcus,  Lucas  et  Paulus  in 
I.  Ep.  ad  Cor.:  verba  institutionis  intelligenda  esse  sensu  obvio,  et  proprio 
definivit  Cone.  Trid.  contra  Sacramentarios  Novatores 476-479 

THESIS  II. — Verba  institutionis  Eucharistiae^  Matth.  xxvi.,  Mare,  xrv.,  Luc.  xxii., 
I.  ad  Cor,  xi.,  intelligenda  esse  sensu  proprio,  quo  affirmatur  corpus  et  san- 
guinem Christi  vere  et  realiter  constitui  sub  symbolis  visibilibus,  apertissime 
constat  tum  ex  ipsis  verbis  in  se  inspectis,  tum  ex  omnibus  adiunctis  rerum 
ac  personarum 479 

Prob.  — i)  ex  verbis  institutionis  — Si  Christus  sensu  metaphorico,  et  non  pro- 
prio, dixisset  hoc  est  corpus  meum  etc.  inepta  simul  et  fallax  fuisset  eius 
locutio  — a)  quia  intelligi  non  potuisset : cum  panis  et  vinum  neque  ex 
sese,  neque  ex  usu  recepto,  neque  ex  speciali  et  nota  institutione,  ut  si- 
gnum corporis  et  sanguinis  accipi  potuissent  — b)  Adhibetur  pronomen  hoc, 
quod  non  potest  determinate  panem  significare  — Ergo  sensus  non  est  : 
«hic  panis  significat  corpus  meum»-^c)  Praedicatum  exprimitur  empha- 
tice  cum  articulo  repetito;  sed  emphatica  repetitio  adhibetur  ad  excluden- 
dum sensum  improprium  — confirmatur  exemplo  — d)  Idem  evincit  appo- 
sita declaratio  « corpus  meum  quod  pro  vobis  tradetur,»  quod  non  potest 
aliter  intelligi  ac  de  vero  Christi  corpore,  Patri  pro  salute  nostra  oblato 
— e)  Si  sensu  figurato  verba  Christi  accipienda  essent,  hoc  esset,  vel  quia 
Christus  non  potuit,  vel  quia  noluit  suum  corpus  dare  realiter  ad  mandu- 
candum : neutrum  dici  potest  — 2)  ex  adiunctis  nempe  — a)  ex  promissione 

facta  — b)  ex  indole  Apostolorum  — c)  ex  eo  quod  sacramentum  institue- 
bat, et  testamentum  condebat  — d)  ex  modo  quo  refertur  institutio  a qua- 

tuor  Scriptoribus  inspiratis,  praesertim  ab  Apostolo 479-488 

Diffictiltatibus  Satisfit  — Quod  Christus  accepit  fuit  panis,  et  corpus  suum 
successive  — panis  quando  illum  e mensa  accepit ; corpus  vero  absoluta 
prolatione  verborum  — Pronomen  hoc  in  instanti  quo  pronuntiatur,  non 
demonstrat  determinate  neque  panem,  neque  species  panis,  neque  corpus 
Christi,  sed  confuse  et  indeterminate  rem  aliquam,  seu  substantiam  sine 
determinatione  quoad  naturam,  videlicet  contentum  sub  his  speciebus  — Quo- 
vis modo  pronomen  hoc  sumatur  substantive  vel  adiective  nihil  refert  ;* 
sensus  erit  idem  — Corpus  Christi  in  Eucharistia  frangitur  non  ratione  sui, 
sed  ratione  specierum,  vel  quia  distribuitur,  vel  quia  immolatur  — Nullum 
esse  argumentum,  quod  desumitur  ex  Gen.  xvii.  et  ex  Exod.  xii.  constat 
— a)  quia  illa  loca  Christi  verbis  parallela  non  sunt  — b)  quia  etiamsi  in 
illis  verbum  est  aequivaleret  verbo  significat,  ratio  signi  intelligi  de  se 
poterat,  et  in  contextu  explicatur  ~ c)  quia  revera  etiam  in  locis  obiectis 
verbum  est  suam  retinet  significationem  — Falsum  est  in  lingua  Aramaea, 
qua  Christus  loquebatur,  nullum  esse  vocabulum,  quod  respondeat  verbo 
latino  significat  — Vox  calix  tropice  sumitur,  sed  tropus  hic,  quo  continens 
pro  contento  accipitur,  communis  est  et  notus  omnibus  — Christus  iussit  ut 
in  sui  commemorationem  celebretur  Eucharistia ; sed  in  commemoratio- 
nem sui  non  visibiliter  praesentis  — Verba  quae  citantur  ex  Matth.:  « Non 
bibam  ...  de  hoc  genimine  vitis  » etc.  vel  prolata  fuerunt  ante  consecratio- 
nem, vel  si  post  eam  intelliguntur  de  specie  vini,  quae  remanet.  488-498 
ScHOLiON.—  Catholici  Doctores  non  eodem  modo  omnes  explicant  significa- 
tionem pronominis  hoc,  licet  omnes  realem  et  substantialem  Christi  prae- 
sentiam in  Eucharistia  agnoscant.  — Sententia  S.  Bonaventurae  asserentis 
per  pronomen  hoc  significari  panem  in  corpus  convertendum,  et  Maldonati 
asserentis  per  pronomen  hoc  designari  ipsum  Christi  corpus,  paucis  no- 
tatis reiicitur 498-500 

Art.  Qnartas  — JDe  perpetua  Ecclesiae  fide  drca  realem  Christi 
praesentiam  in  Eucharistia 

THESIS  III.  — Perpetua  Ecclesiae  fides  circa  veram,  realem,  ac  substantialem 
corporis  ac  sanguinis  Christi  praesentiam  in  Eucharistia  luculenter  apparet, 
i.  — ex  testimoniis  Patrum  trium  priorum  saeculorum,  2.  — ex  Patribus 
sequioris  aetatis,  3.  — ex  publica  fidei  professione  in  omnibus  Liturgiis  ex- 
pressa, 4.  — ex  ritu  suscipiendi  Eucharistiam,  5.  — ex  miraculis  in  veritatis 

confirmationem  patratis,  6.  — ex  praescriptione 500 

Selecta  traditionis  documenta  afferuntur,  et  breviter  elucidantur...  501-524 
Difficultatibus  Satisfit  — Si  quando  Patres  vocant  Eucharistiam  signum, 
typum , hoc  dicunt  — vel  a)  ratione  specierum  — vel  b)  ratione  corporis 
Christi  in  cruce  immolati  et  existentis  in  coelo  — vel  c)  ratione  corporis 
Christi  mystici , seu  Ecclesiae  Item  cum  dicunt  corpus  et  sanguinem 
Christi  in  Euch.  esse  exemplaria  futurorum,  id  intelligebant  de  futura  gloria, 
cuius  Eucharistia  pignus  est  — Aug.  et  Origenes,  supposita  vera  interpreta- 
tione verborum  Christi  in  sensu  proprio,  illa  interpretantur  etiam  mystice. 

alter  symbolicam  significationem  ad  unitatem  fidelium  in  uno  eodemque 
Christi  corpore  mystico ; alter  vero  ad  Verbum  Dei  deflectens  — Anasta- 
sius  Sinaita  non  erravit  in  confessione  fidei  de  reali  Christi  praesentia,  sed 
in  ratione  arguendi  contra  Incorrupticolas  — Item  cum  Facundus  Henn. 
dicit  panem  esse  signum  corporis  Christi,  hoc  intelligi  debet  non  de  mero 
signo,  sed  de  signo  coniuncto  cum  ipsa  re  — Rabanus  Maurus,  Ratramnus, 
aliique  impugnantes  Paschasium  Ratbertum,  substantialem  Domini  prae- 
sentiam in  Eucharistia  cum  eodem  profitebantur,  solum  inter  se  disputantes 
quoad  statum,  et  modum,  quo  Christi  corpus  in  mysterio  existeret : eos- 
dem nonnisi  in  verbis  hac  de  re  dissentire  ostendit  Lanfrancus.  524-550 

Art.  Qalntus  — I>e  Transsubstcmtiatione 

Notiones  Praeviae 

Transsubstantiationem  esse  fidei  dogma  definivit  Trid.  contra  Impanatores  et 
Consubstantiatores  — luxta  dogmaticam  Pii  VI.  Bullam  contra  Synodum 
Pistoriensem  latam  tria  ut  de  fide  hac  in  re  haberi  debent  — a)  substantialis 
Christi  praesentia  — h)  desitio  substantiae  panis  et  vini  — c)  praesentia 
Christi,  et  panis  vinique  desitio  per  conversionem  totius  substantiae  panis 
in  corpus,  et  vini  in  sanguinem  D.  N.  I.  C. — haec  conversio  ab  Ecclesia 
Transsubstantiatio  appellatur  — hinc  ad  fidei  integritatem  non  sufficit  duo 
priora  profiteri,  tertio  relicto  — Si  quis  rem  per  transsubstantiationem  signi- 
ficatam admitteret,  vocem  vero  respueret,  licet  haereticus,  teste  Suarez, 
dici  non  posset ; ut  temerarius  tamen  et  scandalosus  haberi  deberet  ~ Con- 
versio alia  est  accidentalis  alia  substantialis  — haec  triplex  : formalis,  ma- 
terialis, totalis  seu  transsubstantiatio  — Licet  haec  vox  adhibita  non  fuerit 
ante  Berengarium,  tamen  aequivalentes  ei  formulae  apud  Patres  passim 
reperiuntur  — Ut  vere  unius  rei  in  aliam  conversio  fiat  requiritur  — a)  du- 
plex terminus  positivus  (formalis  et  totalis,  a quo  et  ad  quem) — b)  desitio 
unius  termini  cum  ordine  ad  positionem  alterius  — c)  quid  commune  idem 
permanens  in  utroque  termino >31-538 

'FHESIS  IV. — In  Augustissimo  Sacramento  Eucharistiae  Christus  fit  realiter  et 
substantialiter  praesens  per  conversionem  totius  substantiae  panis  in  eius 
corpus,  et  totius  substantiae  vini  in  eius  sanguinem ; quae  conversio  admi- 
rabilis, singularis,  et  fide  credenda,  aptissime  dicitur  transsubstantiatio. 

Prob.  I.  p. — Desitio  totius  substantiae  panis  et  vini  — Ex  verbis  institutionis 
et  quidem  ex  illis  solis  (contra  quosdam  theologos  catholicos  qui  rixerunt 
ante  Cone.  Trid.)  — Si  peracta  consecratione  remaneret  adhuc  substantia 
panis,  haec  in  verbis  a Christo  prolatis,  demonstrari  deberet  per  prono- 
men hoc:  siquidem  iuxta  communem  et  sincerum  loquendi  modum  pro- 
nomen hoc  designat  totam  substantiam  sub  speciebus  praesentem ; atqui 
falsa  tunc  essent  verba  Christi : quia  panis  non  est  corpus : Ergo  — argu- 
mentum evolvitur  et  declaratur  — Pronomen  hoc  per  se  et  direae  non 
designat  accidentia  sed  substantiam,  atque  id  quod  fit  praesens  per  verba 
formae  consecratoriae,  quae  efficiunt  quod  significant  ~ hinc  vera  est  pro- 
positio hoc  est  corpus  meum,  licet  praeter  corpus  sint  ibi  tum  accidentia 
panis,  tum  anima  et  sanguis  Christi  — Verba  institutionis,  etiamsi  suppo- 

neretur  hypostatica  unio  panis  cum  Verbo  Dei  incarnato  (sive  haec  unio 
dicatur  facta  mediante  corpore,  sive  immediate  in  ipsa  persona  Verbi)  es- 
sent falsa  : non  enim  datur  communicatio  idiomatum  in  abstracto,  neque 
in  concreto  inter  unam  naturam  et  partem  alterius,  quod  haberetur  in  illa 
propositione  « hic  panis  est  corpus  Christi  » — Confirmatur — a)  ex  verbis 
adiunctis  quod  pro  vobis  tradetur,  cum  panis  dici  non  possit  pro  nobis 
traditus  — b)  ex  variis  incommodis,  quae  inde  consequuntur  — Prob,  2.  p.  vi 
verborum  fieri  transsubstantiatio  — quia  verba  a Christo  prolata  dum  signi- 
ficant corpus  Christi  constitutum  sub  specitbus  panis,  vi  sua  negant  esse 
panem  sub  illis  spcciebus  ; et  reapse  sic  efficiunt  corpus  Christi  esse  sub 
illis  speciebus  ut,  vi  sua,  eadem  verba  exigant  desitionem  panis  sub  iisdem 
speciebus  — Atqui  hoc  importat  transsubstantiationem  — Ergo  — Idem 
evincitur  ex  Ecclesiae  Traditione  quae  constat  ex  universali  fide,  quam 
Ecclesia  profitebatur  ante  tempus  Novatorum  — praeclara  quaedam  testi- 
monia a saec.  XV.,  retrogrado  cursu  , ad  ipsam  Ecclesiae  originem  refe- 
runtur et  elucidantur 539-550 

Difficultatibus  Satisfit  — Qjaando  Christus  dicebat  « Ego  sum  panis  » --  non 
loquebatur  de  pane  triticeo,  sed  de  pane  coelesti : quare  nulla  mutatione 
opus  erat  ut  illa  locutio  vera  esset  — item  illa  locutio  «Verbum  caro  fa- 
ctum est»  nullam  importat  conversionem,  quia  in  Verbo,  quod  est  propo- 
sitionis subiectum,  quaecumque  mutatio  repugnat  : aliter  vero  res  se  habet 
in  propositione  « hoe  est  corpus  meum  » — Patres  dicunt  Eucharistiam  ideo 
non  esse  panem  simplicem,  vel  communem,  quia  non  est  in  Eucharistia 
panis  triticeus,  sed  corpus  Christi,  quod  est  panis  vitae  — cum  vero  asse- 
runt esse  in  Eucharistia  materiam,  vel  remanere  naturam  aut  substantiam 
panis,  per  haec  intelligunt  accidentia,  quae  remanent  seu  proprietates,  qua- 
litatesque naturales,  ut  ex  eorum  scriptis  desumitur  — Rupertum  Abbatem 
contra  dogma  transsubstantiationis  errasse  cum  Card.  Bellarmino  nonnulli 
putant ; alii,  inter  quos  Suarez,  ab  errore  eum  vindicant ; et  quidem,  ut 

videtur,  merito 550-55^ 

ScHOLiON  I.  — Ex  dictis  refutantur  quorumdam  paucorum  tum  antiquorum 
tum  recentiorum  errores  in  re  praesenti : non  enim  defuerunt,  qui  assererent 
in  Eucharistia  vel  manere  materiam  panis,  desinente  forma  panis  substan- 
tiali— vel  manere /ormam  hanc  panis,  desinente  panis  materia — vel  manere 
totam  naturam  panis,  sed  non  substantiam ; quia  panis  in  corpore  Christi 

esse  incipit,  et  abeo  sustentatur i 556-558 

ScHOLioN  II,— De  panis  desitione,  et  de  corporis  Christi  replicatione  pauca 
notantur — Quaestio  utrum  peracta  consecratione  panis  annihiletur  est  quae- 
stio non  de  re,  sed  de  voce:  constat  enim  illum  omnino  desinere  esse  — melius 
est  ab  illa  locutione  abstinere—  Circa  naturam  transsubstantiationis  quidam 
theologi  putaverunt  eam  in  suo  conceptu  formali  consistere  in  relatione 
extrinseca,  et  solius  rationis  — haec  sententia  immerito  tribuitur  Vasquesio 
— et  videtur  damnata  per  Bullam  «Auctorem  fidei» — Sententiae  hac  de  re 
probabiles  enumerantur  — Quidam  tenent  corpus  Christi  fieri  praesens  sub 
speciebus  per  actionem  adductivam,  alii  per  actionem  constitutivam,  alii 
tandem  per  actionem  reproductivam,  seu  per  quasi  reproductionem  Christi 
corporis  — haec  probabilior  et  tenenda  videtur... 558-566 

Art.  Sextus  --  2>e  obiecUva  realitate  spederum 

In  Eucharistia  remanere  species  panis  et  vini  ex  sensuum  testimonio  constat 

— illas  esse  aliquid  reale,  quod  peracta  consecratione  maneat  ex  divina 

virtute  sine  sublecto,  ut  nobis  certum  vindicamus  contra  recentiores  quos- 
dam theologos 566 

THESIS  V.  — In  Eucharistia  species  sacramentales  panis  et  vini,  obiectivam 
habentes  realitatem,  manent  sine  subiecto 567 

Prob. — i)  Ex  Patribus,  qui — a)  species  sensibiles  appellant  vel  rem  materia- 
lem, vel  rem  sensibilem  — b)  distinguunt  sacramentum  vel  signum  corporis 
Christi,  ab  eodem  corpore  sub  illo  signo  realiter  contento  — c)  ostendebant  et 
declarabant  contra  Monophysitas  realitatem  humanae  naturae,  quae  absque 
sui  mutatione  manet  cum  divinitate  unita  in  una  persona  Verbi  Dei,  ex 
realitate  quantitatis  et  qualitatum  panis  et  vini  in  Euch.,  quae  facta  con- 
versione substantiarum,  manent  sine  mutatione,  tamquam  unius  sacramenti 
pars  sensibilis  cum  parte  non  sensibili  — his  accedunt  perspicua  quaedam 
Patrum  testimonia,  praesertim  post  exortam  haeresim  Berengarii  — 2)  Ex 
unanimi  consensu  omnium  Scholasticorum  — 3)  Ex  Decreto  Cone.  Con- 
stantiensis  a Martino  V.  approbati,  a quo  damnatus  fuit  hic  articulus  Wi- 
cleffi  « accidentia  panis  non  manent  sine  subiecto  in  eodem  (altaris)  sacra- 
mento » — Evolvitur  hoc  argumentum  , et  quaedam  historice  notantur 
— Frustra  hac  in  re  testimonium  Aliacensis  invocatur  — Idem  evincitur 

— 4)  Ex  can.  2.  sess.  13.  Cone.  Trid.,  quod  definivit  in  Euch.  fieri  conver- 
sionem totius  substantiae  panis  et  vini  in  corpus  et  sanguinem,  manentibus 
dumtaxat  speciebus  panis  et  vini  — Concilium  nomine  spederum  intelligere 
species  obiective  reales  patet  quia  illa  vox  tempore  Concilii,  et  in  contextu 
canonis , in  oppositione  ad  panis  et  vini  substantiam , nonnisi  hoc  signi- 
ficabat — Optime  Cone,  adhibuit  vocem  speciei , quae  designat  accidens 
cum  relatione  ad  nostram  perceptionem  — Hanc  esse  mentem  Cone.  Trid. 
ex  Catechismo  eiusdem  Cone,  evidenter  ostenditur  — Confirmatur  — 5)  Ex 
rationibus  theologicis  desumptis  — a)  ex  verbis  Christi  « hoc  est  corpus 
meum  « quae  requirunt  ut  pronomen  hoc  individuum  sensibile  designet 

— b)  quia  secus  Euch.  non  esset  sacramentum,  cum  non  esset  signum  sen- 

sibile — Si  qualitates  sensibiles  (obiecta  propria  sensuum)  realiter  existunt, 
sensus  non  falluntur  — Adversarios  in  re  praesenti  erronea  ratiocinandi 
methodo  procedere,  et  inniti  ad  suam  sententiam  defendendam  fundamento 
pessimo  paucis  evincitur  — Patres,  qui  non  minus  philosophi  summi  fue- 
runt quam  theologi,  accidentia  realia  a substantiis  realiter  distincta  admi- 
sisse varia  testimonia  ex  eorum  scriptis  desumpta  ostendunt 567-584 

Difficultatibus  Satisfit  — De  natura  accidentis  est  ut  aptitudinem  inhaerendi 
in  alio  habeat,  sed  non  necessario  ut  in  eo  actu  inhaereat  — hoc  optime 
declarat  Bellarminus  — Si  consideratur  subiectum  immediatum  inhaesionis, 
et  non  subiectum  ultimum  probabilius  dici  potest  solam  quantitatem  ma- 
nere sine  subiecto,  et  cetera  in  ea  existere,  et  ab  ea  veluti  sustentari  — Ac- 
cidentia eucharistica  manent  supematuraliter  in  eo  esse  quod  habebant,  sub- 
stantia panis  et  vini  existente ; hinc  ut  concludit  S.  Thomas  remanent  in 
suo  agere  — hinc  etiam  declaratur  quomodo  species  sacramentales  cor- 

rumpi  possint,  et  quandonam  maneat  vel  desinat  esse  Christus  sub  illis 
speciebus,  quae  corrumpuntur  — Quoad  modum,  quo  species  sacramen- 
tales  in  substantiam  corporis  humani  convertantur  per  nutritionem,  duae 
sunt  probabiles  solutiones  — quidam  dicunt  in  ipso  instanti  corruptionis 
specierum  materiam  panis  et  vini  a Deo  creari  — alii  tenent  quantitatem 
dimensivam  panis  et  vini  accipere  miraculose  vim  et  proprietatem  suhstan- 
tiae,  et  ideo  posse  transire  in  substantiam  et  dimensionem 584-590 

Nota.  — Quanti  in  quaestione  praesenti  facienda  sit  doctrina  S.  Thomae 
ostendit  stupendum  quoddam  prodigium , quod  in  eius  vita  ab  historicis 
narratur 590-592 

Art.  Septimus  ~ De  modo  quo  Christus  est  sub  speciebus  sucra-^ 

mentalibus 

Ex  Cone.  Trid.  de  fide  est  Christum  totum  esse  — a)  sub  unaquaque  specie 
in  sacramento  — h)  sub  qualibet  specierum  parte,  saltem  facta  partium 
separatione  — Totum  contineri  etiam  ante  factam  partium  separationem 

ut  omnino  certum  defenditur 592 

THESIS  VI.  — Christus  in  Eucharistiae  sacramento  sub  unaquaque  specie,  et  sub 
singulis  cuiusque  speciei  partibus  totus  continetur,  non  modo  separatione 

partium  facta,  sed  etiam  ante  separationem 592 

Prob.  I.  p. — d)  Ex  Evang.  loannis  « Qui  manducat  me  et  ipse  vivet  propter 
me : » illud  me  totum  Christum  significat  — b)  ex  verbis  consecrationis, 
<r  hoc  est  corpus  meum  » vi  quorum  efficitur  praesens  Christi  corpus,  quod 
nunc  est  pars  inseparabilis  totius  Christi  — Illud  vi  verborum  fit  praesens 
in  sacramento  sub  speciebus,  quod  per  verba  consecrationis  expresse  signi- 
ficatur : alia,  quae  Christum  constituunt,  praesentia  sunt  vi  naturalis  con- 
nexionis et  concomitantiae  — hinc  terminus  vi  verborum  significatus,  non 
est  totus  ille,  qui  praesens  adest  et  demonstratur  peracta  consecratione 

— c)  confirmatur  ex  Traditione,  quae  hac  de  re  apertissima  csi  — Prob,  2. p, 

— a)  quia  Christus  consecratas  species  divisit  Apostolis  — hoc  saltem  de 
calice  evidens  est  — unumquemque  vero  discipulorum  sub  illa  speciei  vini 
parte  sumpsisse  totum  Christum  indubium  est  — b)  quia  haec  semper  fuit 
Ecclesiae  praxis,  iuxta  quam  frangi  solet  hostia  ad  communicandos  fideles 

— c)  quia  Christus  tamdiu  sub  speciebus  consecratis  manet,  quamdiu  sub 

iisdem  substantia  panis  conservari  posset : haec  autem  , facta  divisione , 
servaretur,  si  transsubstantiatio  non  fieret  — Prob,  p,~  a)  ex  Cone.  Trid. 
quod  simpliciter  et  sine  restrictione  docet : Christum  totum  esse  sub  spe- 
ciebus panis  et  vini,  et  sub  quavis  speciei  parte  — hanc  fuisse  mentem 
Cone,  ostendit  Pallavicinus  — b)  quia  vi  consecrationis  ubi  est  substantia 
panis  ibi  est  corpus  Christi  — atqui  sub  quavis  speciei  parte  continua  ante 
consecrationem  est  substantia  panis  — Ergo  — c)  quia  si  praesens  adest 
Christus  sub  speciebus  sacramentalibus  in  partibus  divisis,  debuit  adesse 
sub  singulis  specierum  partibus  antequam  divisae  fuerint 592-597 

Modus  quo  Christus  praesens  est  sub  speciebus  eucharisticis  uberius  ac  peni- 
tius declaratur  — i.  Corpus  Christi  in  Eucharistia  existit  cum  quantitate 
sua  — 2.  Quantitas  corporis  Christi  in  sacramento  altaris  est  quidem,  iuxta 
ea  quae  nuper  diximus,  extensiva  partium  in  ordine  ad  se,  ita  ut,  ex,  gr. 

caput  continuetur  collo,  et  collo  mediante  pectori;  sed  non  est  extensiva, 
partium  in  ordine  ad  locum,  ac  proinde  ad  dimensiones  seu  quantitates  spe- 
cierum  sub  quibus  est. — 3.  Corpus  Christi  sub  speciebus  sacramentalibus  non 
est  eodem  prorsus  modo,  quo  sub  illis  erat  substantia  patiis  aut  vini  ante 
consecrationem.  — 4.  Si  Christus  comparatur  ad  locum  in  quo  species  sacra- 
mentales  sunt,  potest  quodammodo  dici  esse  in  loco,  idest  secundum  quod 
praesens  est  realiter  ubi  sunt  species  consecratae  : sed  non  potest  dici  proprie 
locatus  sive  circumscriptive,  sive  definitive ; et  dici  debet  esse  in  Eucharistia 
sacramentaliter.  — 5.  Non  datur  vera  unio  et  compositio  physica  corporis 
et  sanguinis  Christi  cum  speciebus  sacramentalibus,  ex  qua  resultet  unum 
compositum  physicum,  tamquam  ex  duabus  partibus  componentibus. — 6.  Con- 
iunctio  igitur  inter  species  et  corpus  Christi  est  appellanda  sacramentalis. 
— 7.  Omnes  fatentur,  et  de  se  patet,  Christum  in  Eucharistia  habere  omnes 
actus  immanentes,  qui  a sensibus  non  pendent,  et  in  anima  eius  omnes  esse 
thesauros  beatificae  visionis  et  scientiae  infusae:  — insuper  propter  identita- 
tem humanitatis  inesse  animae  Christi  omnes  perceptiones,  quas  habet  Chri- 
stus alibi  ex  sensuum  exercitio 597-603 

Art.  Octavus  — 1>6  ohiectionibus  adversus  EucharistUie  myste^ 
rium  ex  ratione  petitis 

Implicat  idem  corpus  esse  simul  in  pluribus  locis  naturaliter,  non  vero  su- 
per natur  aliter , praesertim  si  in  uno  loco  sit  circumscriptive,  et  in  aliis 
sacramentaliter : id  de  corpore  Christi  in  Eucharistia  dici  debet  — neque 
ideo  esset  illud  corpus  a se  distans  secundum  entitatem  ; sed  solum  se- 
cundum diversum  modum  existendi  in  locis  inter  se  distantibus-  — Nihil 
potest  simul  existere  in  pluribus  temporibus,  quia  diversa  tempora  simul 
esse  non  possunt : haec  autem  ratio  non  valet  si  agatur  de  pluribus  locis 
— Species,  simpliciter  manducantur,  et  desinunt  esse  ; corpus  vero  Christi 
ratione  specierum  : hinc  nulla  contradictio  in  hoc  quod  ratione  illarum 
Christus  desinat  esse  sub  his,  et  non  sub  aliis  — Corpus  Christi  in  Eucha- 
ristia est  sine  quantitate  quoad  secundarium  eius  effectum,  qui  est  extensio 
partium  in  ordine  ad  locum,  non  vero  quoad  primarium  eius  effectum, 
qui  est  coordinatio  partium  in  ordine  ad  se  — hinc  Christi  corpus  in  Eu- 
charistia figuram  habere  negari  non  potest  — Item  quia  corpus  potest  pri» 
vari  partibus  localiter  extensis,  potest  esse  in  loco  inextensive,  et  indivi- 
sibiliter  : contrarium  vero  esse  non  potest  de  spiritu,  qui  partes  nec  habet, 
nec  habere  potest  — Aliis  difficultatibus  in  huius  primae  partis  decursu 
satisfactum  est 604-607 

PARS  SECUNDA 

DE  EUCHARISTIA  PROUT  EST  SACRAMENTUM 


Art.  Primus  — De  natura  sacramienti  Ducharistiae 

Eucharistiam  esse  vere  et  proprie  sacramentum  ex  iam  disputatis  colligitur. 
Item  esse  unum  sacramentum  in  specie  atoma  communis  sententia  contra 
paucos  antiquiores  affirmat : idque  docet  Catechismus  Cone.  Trid.  — Utrum 
et  quomodo  unum  dici  possit  numerice  controvertitur  — praeferenda  videtur 
sententia  docens  : unitatem  numericam  huius  sacramenti  repetendam  esse 
ex  morali  coniunctione  specierum,  et  earum  ad  unam  refectionem  spiritua- 
lem ordinatione  — Constitutiva  intrinseca,  seu  essentiam  sacramenti  Eu- 
charistiae in  facto  esse  in  solis  speciebus  ut  consecratis  consistere,  aperte 
statuit  Catechismus  Cone.  Trid.  — hinc  forma  determinativa  specierum 
ad  esse  sacramenti  est  consecratio  moraliter  permanens  ; et  species  prout 
dicunt  ordinem  ad  corpus  et  sanguinem  Christi  ut  ad  significata  suht  ma~ 
teria  — hoc  tum  ex  Patribus,  tum  ex  Cone.  Trid.  evincitur  — Hoc  sacra- 
mentum non  in  usu  tantum  consistere,  sed  in  re  permanente,  contra  Lu- 
theranos,  et  alios  ut  fidei  dogma  Tridentina  Synodus  definivit..  609-613 
THESIS  VII. — Peracta  consecratione,  Christus  in  Eucharistiae  sacramento  prae- 
sens est  non  in  usu  tantum  dum  sumitur,  sed  ante  et  post,  donec  species  con- 
secratae corrumpantur;  — hinc,  etiam  extra  sumptionem,  Christus  adorari 

debet  in  Eucharistia  cultu  latriae 614 

Prob.  I.  p.  — a)  ex  verbis  institutionis,  quae  sua  efficiunt  conversionem 
panis  et  vini  in  corpus  et  sanguinem  Christi : Ergo  Christus  statim  ac  pro- 
lata sunt  illa  verba  praesens  adest  sub  illis  speciebus,  ideoque  ante  usum 
et  independenter  a sumptione  — b)  ex  Patrum  testimoniis  — c)  ex  praxi 
Ecclesiae  antiquissima  deferendi  Eucharistiam  ex  uno  ad  alium  locum,  et 
illam  reverenter  servandi  — d)  ex  antiquissima,  praesertim  in  Ecclesia 
Graeca,  disciplina  celebrandi  Missam  praesanctificatorum  — e)  ex  rationibus 
theologicis  petitis  tum  ex  natura  cibi,  tum  ex  eo  quod  Eucharistia  sit  ve- 
rum sacrificium  — Prob.  2.  p,  — Praesertim  ex  Patrum  testimoniis  : — 
hoc  aperte  docent  Cyrillus  H.,  August.,  Gregorius  Nazian.,  Ambrosius, 

I.  Chrysost.  et  alii  — His  accedunt  Liturgiae 614-619 

Difficultatibus  Satisfit  — Quae  contra  primam  partem  ex  auctoritate  obii- 
ciuntur,  vel  ex  spuriis  documentis  desumuntur,  vel  potius  veritatem,  quam 
tuemur,  confirmant  — Item  nihil  probant  rationes  desumptae  — a)  ex  eo 
quod  finis  Eucharistiae  sit  usus,  cum  Eucharistia  servetur  ut  sumatur,  et 
hic  finis  sit  omnino  extrinsecus  — b)  ex  eo  quod  Eucharistia  non  sit  si- 
gnum gratiae  sanctificantis  nisi  in  usu  : cum  etiam  extra  usum  sit  verus 
cibus  spiritualis,  et  non  sit  de  essentia  sacramentorum  ut  gratiam,  quam 
significant  semper  in  actu  secundo  conferant  — Obiectiones  quae  moventur 
contra  cultum  Eucharistiae  debitum  nullius  esse  momenti  ostenditur.619-124 
I.  — De  Sacramentis.  52 

ScHOLiON.  — Adoratio  non  ad  species  terminatur,  sed  ad  corpus  et  sanguinem 
Christi ; in  species  vero,  ex  adoratione  Christo  adhibita,  veneratio  quae- 
dam debita  derivatur 624 

Art.  Secundus  — De  prima  sacramenti  Eucha/risHae  materia 

remota 

Materia  remota  Eucharistiae  duplex  est,  panis  nempe  et  vinum  — hic  de  prima 
agitur  — solum  panem  triticeum  esse  sufficientem  ad  valide  hoc  sacramen- 
tum conficiendum  constat  — a)  ex  praxi  Ecclesiae  tum  Latinae  tum  Graecae 
h)  ex  Cone.  Florent.  — c)  ex  Miss.  Romano  — Nullum  confici  sacramentum 
in  pane  triticeo  a\ymo,  sed  fermentatum  requiri  tenent  Graeci  — contra 

hos  ut  de  fide  certa,  sequens  thesis  statuitur 624-625 

THESIS  VIII.—  Panis  triticeus,  sive  a:^ymus  sit,  sive  fermentatus,  ad  conficien- 
dum Eucharistiae  sacramentum  est  materia  valida 625 

Prob. — i)  Exemplo  Christi  qui  in  azymo  consecravit:  instituit  enim  Eucha- 
ristiam in  primo  die  azymorum,  qua  die  ex  legis  praecepto,  nonnisi  azymis 
uti  licebat  — Hoc  idem  argumentum  urget  S.  Leo  IX.  — 2)  ex  definitione 
Cone.  Florent,  ab  ipsis  Graecis  subscripta,  in  qua  corpus  Christi  veraciter 
confici  in  pane  azymo  statuitur  — 3)  ex  confessione  fidei  a Michaele  Pal. 
Greg.  X.  oblata  — 4)  ex  praxi  Ecclesiae  Occidentalis,  quae  a tempore  remo- 
tissimo , immo  probabilius  ab  initio  adhibuit  panem  azymum  ad  Eucha- 
ristiam conficiendam  : quod  constat  — d)  ex  Cone.  Constant.  III.  — h)  ex 
testimonio  Alcuini,  Rabani  Mauri,  Algeri,  qui  affirmant : Ecclesiam  a pri- 
mordio  suo  ex  traditione  Principum  Ecclesiae  in  azymis  celebrasse  — Idem 
confirmatur  ex  responsione  Humberti  Cardinalis  adversus  Nicetam  Peao- 
ratum  ; immo  ex  ipsa  declaratione  Nicetae  — praesertim  ex  eo  quod  panis 
azymus  dici  non  possit  in  Ecclesia  Latina  fermentato  subrogatus  vel  ex 
lege  Ecclesiastica, — vel  ex  communi  Eccles.  consensu^  vel  ex  consuetu- 
dine sensim  introducta  et  approbata  — Tandem  — 5)  ex  ratione  theologica: 
etenim  non  solum  fermentatus  sed  etiam  azymus  est  vere  panis.  625-631 
Difficultatibus  Satisfit  — Etiamsi  Christus  celebrationem  Paschae  uno  die 
anticipasset,  nullum  argumentum  contra  thesim  haberetur : ritus  enim 
agnum  paschalem  manducandi,  quem  Christum  servasse  admitti  debet, 
panem  azymum  requirebat  — Evang.  loann.  ab  aliis  Evangelistis  non  dis- 
sentit : hi  enim  de  die  legali  loquuntur,  ille  vero  de  die  naturali  — No- 
mine Paschae  non  solum  agni  paschales  appellabantur,  sed  etiam  victimae 
pacificae  per  septem  azymorum  dies  caedi  solitae  — Patres  panem  ex  quo 
Eucharistia  conficiebatur  communem  et  usitatum  appellabant  non  per  oppo- 
sitionem ad  panem  azymum,  sed  ad  panem  consecratum  — Fideles,  primis 
Ecclesiae  saeculis  (si  de  oblatione  sermo  sit  quae  tempore  Offertorii  fiebat) 
panem  fermentatum  offerre,  non  vero  azymum,  nulla  ratione  ostendi  potest 
— Eucharistia  quandoque  fermentum  appellabatur  vel  mystica  significa- 
tione, vel  quia  hoc  nomine  illa  profanis  celabatur  — Non  omnes  caeremo- 
niae in  usu  tempore  legis  abolitae  fuerunt ; sed  illae,  quae  cum  Christiana 
professione  consistere  non  poterant  — Azyma  fuerunt  simul  doloris  et  lae- 
titiae signa;  quod  optime  Eucharistiae  convenit 631-635 

ScHOLiON.  — Consuetudo  consecrandi  in  azymis  rationabilior  et  convenientior 
videtur  illa,  iuxta  quam  in  fermentato  consecratur 635 

Art,  Tertius  — 2>e  secunda  sacramenti  'EncharisUae  materia 

remota 

Vinum  de  vite  esse  secundam  materiam  huius  sacramenti  apud  omnes  con- 
stat— Erraverunt  hac  in  re  Ebionitae,  Encratitae,  Manichaei,  et  nonnulli 
in  Africa  catholici,  qui  in  sacrificio  aquam  offerebant  — Item  ab  Ecclesia 
damnati  fuerunt  qui  lacte,  vel  uvis  integris  utebantur  — Vinum  purum  sine 
aqua  esse  consecrandum  affirmant  Armeni  — Prqjestantes  vero  tenent  hoc 

esse  quid  omnino  indifferens 636 

THESIS  IX.  — Materia  necessaria,  in  sacramento  Eucharistiae,  pro  secunda  con^ 
secratione,  est  vinum  de  vite;  aqua  tamen  in  modica  quantitate  vino  mi- 
scenda est,  non  de  necessitate  sacramenti,  neque  praecepti  divini,  sed  tantum 

ecclesiastici ' 636 

Prob.  — Prima  pars  ex  hucusque  dictis  constat,  ideo  — Prob.  2.  p.~~  a)  quia 
Christus  dum  Eucharistiam  instituit,  aqua  vinum  temperavit : ita  ex  tradi- 
tione — h)  quia  haec  semper  fuit  Ecclesiae  praxis,  ut  modicum  aquae  vino 
in  Missa  pro  secunda  consecratione  admisceretur ; ut  testantur  lustinus, 
Iraeneus,  Cyprianus  et  alii  — c)  quia  id  Concilia  praescripserunt  — Prot.  p, 
admixtionem  aquae  non  esse  de  necessitate  sacramenti  constat  tum  nega- 
tive, quia  nullum  fundamentum  pro  hac  necessitate  extat  in  revelatione ; tum 

positive,  quia  Missale  Rom.  expresse  contrarium  tradit 636-639 

Difficultatibus  Satisfit  — S.  Cyprianus  in  ep.  63.  dicens  aquam  esse  neces- 
sariam in  sacrificio,  vel  loquitur  de  necessitate  praecepti,  vel  de  necessitate 
ad  mysticam  significationem  : in  tota  autem  illa  epistola  necessitatem  vini 
urget  contra  quosdam,  qui  illo  non  utebantur  — Ad  sacrificium  Missae  non 
requiri  necessario  ut  singulae  passionis  Dominicae  circumstantiae  reprae- 
sententur per  se  patet 639-640 

Nota  I.  — Innocentium  VIII.  Norvegis  concessisse  ut  absque  vino  conse- 
crarent commentitium  est 640 

Nota  II.  — Aquam  vino  mixtam  converti  per  consecrationem  in  Christi  san- 
guinem communiter  theologi  uti  certum  tradunt  640 

Art.  Quartus  — 1>€  forma  sacramenti  Eucharistiae 

Christum  in  ultima  coena  verba  adhibuisse  quae  nunc  in  Missa  adhibentur  ita 
certum  est,  ut  contrarium  sine  temeritate  defendi  non  possit  — Utrum  haec 
sola  verba  hoc  est  corpus  meum,  hic  est  sanguis  meus  sufficiant  disputatur 
— alii  requirunt  preces  quae  apud  Latinos  praecedunt,  apud  Graecos  vero 
subsequuntur  verba  Christi  — alii  requirunt  pro  consecratione  panis,  verba 
quae  immediate  ante  Christi  verba  proferuntur  alii  contendunt  pro  con- 
secratione calicis  adiungenda  esse  sequentia  «Kovi  et  aeterni,»  etc.  641-643 
THESIS  X.  — Christus  Dominus,  in  ultima  coena,  panem  et  vinum  consecravit 
his  verbis:  n Hoc  est  corpus  meum,  hic  est  sanguis  meus»  (vel  «hic  est 
calix  sanguinis  mei »):  — et  haec  sola  requiruntur  ac  sufficiunt,  ut  forma, 
ad  Eucharistiae  sacramentum  conficiendum 644 


Digitized  by  <^ooQle 


820  INDEX  ANALYTICUS 

Prob.  I.  p.  — a)  cx  disertis  Patrum  testimoniis,  quorum  quaedam  referuntur 
ex  Tertulliano,  I.  Chrysostomo,  etc. — h)  ex  auctoritate  Ecclesiae,  ut  con- 
stat ex  canone  Missae  — c)  ex  Concilio  Trid.  quod  licet  rem  non  defini- 
verit, eam  tamen  perspicuis  verbis  tradit  — d)  ex  ratione  theologica  de- 
sumpta ex  eo  quod  Christus  exemplum  dedit  et  praeceptum  ut  sacerdotes 
facerent  in  Missa  quod  ipse  prior  fecerat  in  ultima  coena  — Proh.  2.  p. 
— a)  ex  vi  verborum , per  illa  enim  solum  realiter  praesens  fit  corpus 
Christi  sub  speciebus  — confirmatur  ex  doctrina  Cone.  Trident.  — Quod 
minister  loquatur  in  persona  Christi  non  ex  verbis  pendet,  sed  ex  ministri 
intentione  — h)  ex  auctoritate  Patrum  — c)  ex  Cone.  Florentino,  iuxta  quod 
forma  huius  sacramenti  sunt  verba  quae  convertunt  substantiam  panis  et 
vini  in  corpus  et  sanguinem  Christi — d)  ex  ipsa  confessione  Graecorum  in 
eodem  Cone,  emissa;  et  ex  declaratione  a Bessarione  facta;  demum  — e)  ex 
praxi  utriusque  Ecclesiae  quae  hucusque  dicta  sunt  confirmantur.  644-652 
Difficultatibus  Satisfit  — Benedictio  panis  a Christo  facta  efficax  fuit  non 
quidem  immediate,  per  se  solam,  et  sine  verbis;  sed  mediate  ac  per  verba, 
quibus  vim  et  efficaciam  dedit  — verba  illa  Marci  xiv. : « Biberunt  ex  illo 
omfies » dicta  fuisse  per  anticipationem  ostendit  S.  Aug. — In  Emmaus 
Christum  consecrasse  sine  verbis  gratuito  asseritur;  atque  ex  hoc  immerito 
infertur  eum  ita  etiam  fecisse  in  ultima  coena  — Ideo  PP.  aliquando  dicunt 
Euch.  invocatione  et  oratione  perfici  — a)  quia  ex  instituto  Ecclesiae  preces 
in  consecratione  semper  adhibentur  — h)  quia  ipsa  Christi  verba  appellant 
invocationem;  et  merito  quidem,  qqia  illis  perficitur  sacrificium  — Eo  ipso 
quod  vi  verborum  ponitur  sanguis  a corpore  separatus  sufficienter  ut  effusus 
significatur  — nec  requiritur  illa  additio  Novi  et  aeterni  testamenti,  cum  hoc 
non  sit  praedicatum  essentiale,  sed  accidentale : non  enim  significat  trans- 

substantiationem  652-654 

ScHOLioN  I.  — Verba  consecrationis  a sacerdote  proferri  historice  simul  et 

assertive  ex  dictis  facile  ostenditur 654-655 

ScHOLiON  II.  — S.  Thomam,  sententiam,  quam  defendimus,  approbasse  varia 
eiusdem  Doctoris  testimonia  evincunt 655-657 

Art.  Quintus  — I>e  ministro  seteramenti  EhicharistUie 

Minister  Eucharistiae  duplex  est : confectionis,  solus  Sacerdos  — ita  de  fide 
ex  Cone.  Later.  IV.  — dispensationis.  Sacerdos  ut  minister  ordinarius,  Dia- 
conus ut  minister  extraordinarius 658 

THESIS  XI.  — Soli  sacerdotes  Eucharistiae  conficiendae  ministri  sunt,  eiusdem- 
que  dispensandae  ministri  iure  ordinario:  ministri  vero  extraordinarii  in 

Eucharistiae  dispensatione  sunt  Diaconi 658 

Prob.  I.  p.  — Christus  solis  Apostolis,  et  eorum  in  sacerdotio  successoribus 
potestatem  illam  contulit  — ita,  teste  Tridentino,  Ecclesia  semper  intellexit 
Christi  verba  « hoc  facite  in  meam  commemorationem : quod  patet  — a)  ex 
Patribus  — h)  ex  ordinationibus  ministrorum  Ecclesiae  — c)  ex  praxi  Ec- 
clesiae — d)  ex  Conciliorum  definitionibus  — Proh.  2.  p.  — a)  quoad  sa- 
cerdotes : hi  enim  acceperunt  potestatem  faciendi  quod  Cliristus  in  coena 
fecit  — Christus  autem  Eucharistiam  distribuit  — Quoad  Diaconos  constat 
ex  praxi  Ecclesiae,  quam  aperta  Patrum  testimonia  ostendunt.  658-663 

Difficultatibus  Satisfit  — Illa  verba  « hoc  facite  in  meam  commemorationem  » 
primario  sacerdotes  respiciunt,  ad  ceteros  vero  fideles  pertinent,  quatenus 
in  eis  includitur  praeceptum  accipiendi , et  edendi  Eucharistiam  — hinc 
Christi  memoriam  recolunt  hi  sumendo  dumtaxat : illi  consecrando  et  su- 
mendo — Fideles  in  Script.  nonnisi  lato  sensu,  nempe  prout  Deo  sacrifi- 
cium laudis  offerunt,  sacerdotes  vocantur — Tertullianus  in  libro,  quem 
cum  esset  haereticus  conscripsit,  laicos  vocat  sacerdotes  non  proprie  et 
formaliter,  sed  solum  remote,  et  aptitudinaliter , quatenus  iuxta  ipsum  ad 
sacerdotium  admitti  illi  soli  possent,  qui  a se  impedimentum  bigamiae 
arcerent  — Canones  Cone.  Arelatensis  I.,  et  Ancyrani  vel  de  Eucharistiae 
consecratione  intelliguntur  et  confirmant  thesim,  vel  de  eius  dispensatione, 
et  non  faciunt  ad  rem  — S.  Ambrosius  dicens  Xystum  commisisse  Lau- 
rentio Diacono  sanguinis  Domini  consecrationem  non  de  actu  consecrandi 
loquitur,  sed  de  consecrati  sanguinis  distributione 663-667 

Art*  Sextus  — De  necessitate  sacramenti  JEuchetristia^ 

Dupliciter  aliquid  necessarium  ad  salutem  esse  potest : necessitate  nempe 
medii  (id  sine  quo  vel  re  vel  in  voto  saltem  percepto  salus  obtineri  nequit) 
et  necessitate  praecepti  (id,  quo  inculpabiliter  deficiente  obtineri  potest 
salus)  — Eucharistiam  non  esse  necessariam  necessitate  medii  in  re,  nec 
consequenter  in  voto  proprie  dicto  definivit  Cone.  Trid.—  Licet  communio 
dari  antiquitus  soleret  etiam  in  Ecclesia  Occidentali  laicis  sub  utraque 
specie,  id  tamen  iuxta  mutabilem  Ecclesiae  illius  aetatis  disciplinam  fiebat, 
non  quasi  necessitatis  causa  ex  praecepto  Domini  — Ita  contra  Hussitas 
et  Calixtinos  declaravit  Cone.  Constant.  — Communionem  omnibus  ne- 
cessariam esse  sub  utraque  specie  docuerunt  Lutherus,  Calvinus  et  alii 
Protestames,  quos  Trident.  Synodus  damnavit 667-671 

THESIS  Xll.  — Eucharistia  non  est  ad  salutem  omnibus  necessaria,  necessitate 
medii,  sive  in  re,  sive  in  voto  proprie  dicto;  sed  fidelibus  adultis  necessaria 
est  necessitate  praecepti  divini  et  ecclesiastici:  — nullum  tamen  extat  divi- 
num praeceptum  ex  quo  non  sacrificantibus  sumptio  Eucharistiae  necessaria 
sit  sub  utraque  specie 671 

Prob.  I.  p.  — a)  ex  Scriptura,  iuxta  quam  salus  solo  Baptismo  obtineri  potest 
— b)  ex  perpetua  fide  Ecclesiae,  quae  semper  tenuit  et  docuit  parvulos, 
qui  post  baptismum  moriuntur,  salvos  fieri  c)  ex  ratione  theologica  : 
Eucharistia  enim  parvulis  necessaria  dici  non  potest,  nec  ad  primam  gra- 
tiam obtinendam,  nec  ad  hanc  conservandam  — Prob.  2.  p.  quoad  praece- 
ptum divinum  — a)  ex  loanne  (vi.)  Nisi  manducaveritis,  etc.;  ex  Luc.(xxii.): 
et  Paul.  1.  Cor.  (xi.)  Hoc  facite  in  meam  commemorationem  — confirmatur 
ex  Cone.  Trid. — quoad  praeceptum  ecclesiasticum  constat  ex  decretis  Con- 
cilii Lat.  IV.  et  Trid.  Prob.  3./>.  — a)  ex  doctrina  Christi,  qui  (loan.  vi.) 
promisit  vitam  aeternam  tum  suscipientibus  Eucharistiam  sub  duplici  spe- 
cie, tum  sub  una  — b)  ex  usu  et  praxi  Apostolorum,  quae  constat  ex 
Act.  (ii.  42.)  — c)  ex  praxi  Ecclesiae,  quae  a primis  saeculis,  nemine  re- 
clamante, communionem  sub  unica  specie  permisit : id  multiplici  ex  capite 
ostenditur  — d)  ex  ratione  theologica : sub  una  enim  specie  sumitur  totus 
Christus,  et  ratio  sacramenti  salvatur 671-682 

Diffictiltatibus  Satisfit  — Inter  praeceptum  accipiendi  baptismum,  et  praece- 
ptum recipiendi  Eucharistiam  disparitas  est  tum  in  locutionis  forma,  tum 
in  subiecta  materia  — Christi  verba  apud  Matthaeum  Bibite  ex  hoc  omnes 
solos  convivas  respicere,  ostendit  contextus,  et  declarat  S.  Marcus  — Verba 
Apost.  n Probet  seipsum  homo,y)  etc.  probationem  spectant,  non  sumptionem 
utriusque  speciei  — Quidam  inter  Patres,  arguentes  ad  hominem  contra 
Pelagianos,  dicunt  necessariam  esse  aliqualem  manducationem  camis  et 
potationem  sanguinis  Domini,  quae  spiritualis  manducatio  ac  potatio  in 
baptismo  fit,  ut  fatetur  S.  Aug.  — Si  quando  Patres  fideles  hortantur  ad 
communionem  sub  utraque  specie,  loquuntur  iuxta  disciplinam  tunc  tem- 
poris vigentem  — Gelasius  vocans  sacrilegium  sumptionem  Eucharistiae 
sub  unica  specie,  vel  de  sacerdotibus  loquitur,  vel  de  Manichaeis  qui  a 

specie  vini,  impia  superstitione,  abhorrebant 682-687 

ScHOLiON.  — Cone.  Trid.  decrevit  nulla  gratia  necessaria  ad  salutem  eos 
defraudari,  qui  unam  speciem  accipiunt ; et  non  docuit,  saltem  expresse, 
aliquam  novam  gratiam  non  dari  per  calicem  — De  facto  per  se  loquendo 
non  dari  communis  tenet  sententia 687-692 

Art.  Septimas  — De  effecHbtts  aewramenH  Eucharistiae 

THESIS  XIII.  — Eucharistia  per  se  et  directe  peccata  mortalia  non  dimittit : 
— sed  dum  sup  ematur  diem  vitam  in  nobis  auget,  unionem  nostram  cum 
Christo  et  cum  omnibus  membris  corporis  Christi  mystici  per  caritatem 
maxime  perficit;  peccata  venialia  delet;  ad  remissionem  poenae  temporalis, 
quae  peccato  remisso  adhuc  debetur,  prodest;  contra  tentationum  impetus 
roborat ; concupiscentiam  minuit;  copiosas  gratias  ad  peccata  vitanda  atque 
virtutum  actus  exercendos  confert;  et  gloriosae  corporis  resurrectionis,  ac 
aeternae  beatitudinis  pignus  tribuit 693 

Prob.  I.  p.  — a)  ex  natura  huius  sacramenti : institutum  enim  est  ad  modum 
cibi  et  potus,  ut  supematuralis  alimonia  animae  — ergo  supematuralem 
vitam,  quam  fovet,  supponit  — b)  ex  doctrina  Apostoli,  iuxta  quem  nemo 
ad  communionem  accedere  potest  nisi  ab  omni  inquinamento  peccati  se 
emundet  — c)  ex  unanimi  consensu  Patrum  — d)  ex  magisterio  Ecclesiae, 
praesertim  ex  Cone.  Trid.  — Christi  verba  : Qui  pro  vobis  effundetur,  etc. 
non  significant  sanguinem  sumi  ad  remissionem  peccatorum,  sed  effusum 
fuisse  in  remissionem  peccatorum,  et  nunc  offerri  ut  fructus  passionis  nobis 
applicetur  — Prob.  2,  p.  ex  natura  huius  sacramenti,  ex  Patrum  doctrina, 
ex  consensu  theologorum ^93“705 

PARS  TERTIA 

DE  EUCHARISTIA  PROUT  EST  SACRIFICIUM 
Art.  Primus  — l>e  Scucrifido  genera44m  inspecto 

Sacrificii  nomen  dupliciter  sumitur  — lato  sensu : quilibet  actus  elicitus  in 
honorem  Dei  — stricto  sensu:  specialis  et  praecipuus  religionis  actus  — hanc 
distinctionem  esse  admittendam  cum  ex  communi  hominum  consensu, 
tum  ex  Script.  ostenditur  — sacrificii  definitio,  quae  convenit  cuicumque 
sacrificio  proprie  dicto,  breviter  evolvitur  — sacrificia,  quae  in  statu  na- 
turae lapsae  offeruntur,  agnitionem  involvunt  culpae  ex  parte  hominis,  et 
necessariae  expiationis  ad  placandum  Deum  offensum  — huiusmodi  notae 
inveniuntur  in  omnibus  proprii  nominis  sacrificiis,  tum  apud  ethnicos,  tum 
apud  populum  Dei  electum  — hinc  S.  Thomas  finem  spectans  sacrificio- 
rum V.  L.  ea  distinguit  in  holocaustum,  sacrificium  pro  peccatis,  et  hostiam 


pacificam 707-717 

Art.  Secandos  — JDe  ratione  typica  sacrificiorum  V.  L.  et  de 


cruento  saoriflcio  Christi  in  Cruce 
T)rpica  ratio  veterum  sacrificiorum  ex  eo  apparet,  quod  tota  oeconomia  V.  T., 
et  praesertim  totus  cultus  externus  praefigurabat  N.  T.  novumque  cultum 

— hanc  veritatem  S.  Paulus  inculcat  in  ep.  ad  Heb.,  in  qua  significationes 
veterum  sacrificiorum  magnifice  exponit  — idem  S.  Augustinus  in  libris  suis 
praesertim  adversus  Faustum  Manichaeum,  frequenter  evolvit  — Sacrificium 
crucis  in  se  perfectuni  fuit  pro  redemptione  et  sanctificatione  hominum 

— hoc  non  obstat  quominus  iuxta  generalem  oeconomiam  eiusdem  redem- 
ptionis, et  naturam  cultus  publici,  Deo  in  nova  lege  exhibendi,  Christus 
visibile  relinqueret  sacrificium,  quo  — a)  crucis  sacrificium  repraesentaretur 

— h)  eius  memoria  in  finem  usque  saeculi  permaneret  — c)  illius  salutaris 
virtus  nobis  applicaretur  — Hoc  sacrificium,  quod  in  ultima  coena  Christus 
instituit , illud  est  quod  ubique  terrarum  in  Ecclesia  Catholica  celebratur 

— idem  apud  Latinos  Missa  communiter  nuncupatur  — Catholica  doctrina 

de  sacrificio  Missae  contra  Novatores  illud  negantes,  Trid.S3mod.  (sess.  22.) 
definivit 7 17-721 

Art.  Tertias  — De  sacrificio  Eucharistiae  seu  Missore,  in  F.  JD» 

praenuntiatio 

THESIS  XIV.  — Eucharistiam  esse  verum  et  proprie  dictum  sacrificium,  quod 
in  Missa  offertur,  ex  prophetia  Malachiae  i.  10.  ii.,  et  Ps.  cix.  4.  claris- 
sime patet 721 

Prob.  — i)  Ex  verbis  Malachiae — « non  est  mihi  voluntas  in  vobis,»  etc.  quibus 
praenuntiatur  sacrificium  novum,  ac  proprie  dictum,  ludaeorum  sacrificiis 
successurum  — atqui  hoc  nequit  aliud  esse  praeter  sacrificium  Euch.,  quod 
offertur  in  Missa : ergo  — praenuntiatur  sacrificium  proprie  dictum : constat 

— fl)  ex  verbis  a Propheta  adhibitis,  maxime  ex  hebraica  voce  mincha,  quae 
in  S.  L.  pro  sacrificio  proprie  dicto  adhibetur  — h)  ex  oppositione  inter  sa- 
crificium novum,  et  sacrificia  ludaica,  quae  erant  proprie  dicta  — c)  ex 

antithesi  sacerdotum  — hoc  sacrificium  est  illud,  quod  offertur  in  Missa 
— id  ostenditur  ex  characteribus  quibus  insignitur,  et  qui  nonnisi  Eucha- 
ristiae conveniunt ; est  enim  sacrificium  — a)  omnibus  commune , et 
ubique  offerendum  — b)  quod  offertur  a sacerdotibus  ex  omnibus  gentibus 
eligendis  — c)  quod  nulla  malitia  inquinari  potest  — d)  incruentum  quale 
erat  mincha  apud  ludaeos  — Quod  in  thesi  statuitur  Cone.  Trid.  expheite 
docuit  — Hanc  perpetuo  fuisse  Patrum  sententiam , testimonia  quae  affe- 
runtur plene  evincunt  — Proh-  — 2)  ex  Psal.  cix,  in  quo  Christus  prae- 
nuntiatur Sacerdos  in  aeternum  secundum  ordinem  Melchisedech  — hoc 
declaravit  ipse  Christus  in  Evang.  Matth.  et  aperte  docet  Paulus  in  ep. 
ad  Heb.  — Ergo  sacrificium  offerre  debuit  simile  illi  quod  obtulit  Melchi- 
sedech — patet  tum  ex  verbis  secundum  ordinem  seu  ritum  et  offerendi 
modum,  tum  ex  eo  quod  sacerdotium  et  sacrificium  sibi  mutuo  respondent 
--  Atqui  hoc  ideo  tantum  dici  potest,  quia  sacrificium  Eucharistiae  obtulit 
et  instituit : Melchisedech  enim  sacrificium  incruentum  obtulit  in  pane  et  in 
vino  — Ergo  — Argumentum  roboratur  ex  interpretatione  Patrum.  721 -727 

Difficultatibus  Satisfit  — Per  mincha  V.  L.  designari  poterat  sacrificium 
novae  legis  , prout  hoc,  et  illud  in  ratione  veri  et  proprie  dicti  sacrificii 
conveniunt.—  Sanctus  Cyrillus  Hierosolymitanus  applicans  verba  Malachiae 
ad  Ecclesiae  catholicitatem  ab  aliis  Patribus  non  dissentit,  cum  communem 
interpretationem  vel  supponat  vel  certe  non  excludat  — Illud  proferens^  in 
testimonio  desumpto  ex  Psalmo,  idem  significat  ac  offerens  — hoc  non  ex 
vi  vocis  hotsi,  sed  ex  contextu  « erat  enim  sacerdos,»  et  ex  textu  hebraeo 
« erat  sacrificans  Deo  » deducitur  — illa  verba  « erat  enim  sacerdos  » referri 
ad  praecedentia  constat  ex  interpunctione,  quae  eadem  est  in  omnibus,  etiam 
antiquissimis  versionibus  — Quod  in  Hebraeo  non  habeatur  particula  cau- 
salis ki,  sed  copulativa  ve  non  obstat : haec  enim  frequentissime  in  Script. 
pro  causali  adhibetur  — quod  hic  ita  sumatur  contextus  ostendit : ratio 
enim  redditur  cur  Melchisedech  panem  et  vinum  obtulerit  — Complutensis 
versio  obtulit  ipsi,  nempe  Abrahae,  quippe  quae  versionibus  aliis  oppona- 
tur, merito  reiicitur  — vel  dici  posset  Melchisedechum  de  pane  et  vino 
antea  sacrificato  dedisse  Abrahae  in  laetitiae  signum  — Figuratum  figurae 
in  omnibus  aequale  esse  non  debet  — Pro  scopo  Apostoli  in  ep.  ad  Hebr. 
non  requiri  ut  doceret  Melchisedech  sacrificium  in  pane  et  in  vino  obtu- 
lisse, breviter  ex  eiusdem  epist.  contextu  ostenditur 727-731 

Art*  Qnartus  — I>e  sacrificio  Eucharistiae  instituto  a Christo 

THESIS  XV.  — Veritas  sacrificii  Eucharistiae,  quod  in  Missa  celebratur,  evin- 
citur, I.  — ex  verbis  ipsis  institutionis  Eucharistiae ; 2. — ex  Epist.  I.  ad 


Cor.  X.  15-21.;  — ex  rationibus  theologicis ; 4.  — ex  perpetua  ac  evi- 
denti Traditione 732 

Prob.  — i)  ex  verbis  institutionis  — et  primo  de  consecratione  calicis  — « hic 


calix....  qui  pro  vobis  funditur  » ubi  calix  stat  pro  sanguine  — hinc  sanguis 
est  in  calice  prout  effunditur  pro  nobis  in  remissionem  peccatorum  — atqui 
sanguis  Christi,  effusus  pro  nobis  in  remissionem  peccatorum,  offertur  Deo 
in  verum  et  proprie  dictum  sacrificium  : Ergo  — sermo  hic  est  de  effusione 
mystica  — hac  effusione,  quae  habetur  vi  verborum,  repraesentatur  realis 

effusio  in  cruce  facta  — hinc  conciliatur  textus  Graecus,  qui  legit  effuti - 
dituTy  cum  Vulgata,  quae  legit  effundetur : haec  enim  in  recto  de  effusione 
reali,  ille  de  mystica  directe  loquitur  — Idem  desumitur  ex  verbis  primae 
consecrationis  « hoc  est  corpus  meum,  quod  pro  vobis  datur  » — illud  pro 
vobis  non  respicere  solos  Apostolos,  colligitur  etiam  tum  ex  verbis  con- 
secrationis calicis,  tum  ex  promissione  facta  — Ai;gumenti  vis  non  ponitur 
ineo  quod  tempus  praesens  adhibeatur  et  non  futurum  — Prob,  2)  ex  epist.L 
ad  Cor.  x.  ubi  Apost.  Mensam  Domini,  de  qua  fideles  participabant  per 
sumptionem  Eucharistiae,  opponit  Mensae  daemoniorum,  de  qua  Gentiles 
participabant  ~ Atqui  nomine  memae  daemoniorum  intelligit  sacrificium 
idolis  oblatum.  Ergo  — Prob.  3)  ex  rationibus  theologicis  desumptis  — a)  ex 
impletione  figurae  Agni  Paschalis  — b)  ex  institutione  Eucharistiae  per 
modum  cibi  ac  potus  — c)  ex  N.  T.  constitutione  — d)  ex  perfectione 
cultus  Christianae  Ecclesiae  — e)  ex  eo  quod  in  Euch.  omnia  ad  verum 
sacrificium  requisita  reperiantur  — Documenta  Traditionis  eamdem  veri- 
tatem ostendunt 732-745 

Difficultatibus  Satisfit  — luxta  Apost.  in  N.  T.  nonnisi  unus  est  sacerdos 
principalis , nempe  Christus  ; hoc  autem  non  impedit  quominus  alii  sint 
sacerdotes  ministeriales  — Item  unicum  est  sacrificium  quoad  substantiam 
hostiae  ; non  vero  quoad  modum  eamdem  hostiam  offerendi  — Non  est 
contra  rationem  sacrificii,  quod  repraesentatio  sit  alterius  sacrificii : secus 
sacrificia  V.  L.  huiusmodi  dici  non  possent  — In  Euch.  eadem  res  offertur, 
et  recipitur,  sed  sub  diverso  respectu  — hoc  essentiae  sacrificii  non  repu- 
gnat — Eucharistia  testamentum  dicitur  quatenus  — a)  ea  N.  T.  confirma- 
tur — b)  haereditas  est  — c)  significat  et  continet  voluntatem  testatoris 
— Sacrificium  a Christo  oblatum  in  ultima  coena  fuit  per  modum  appli- 
cantis redemptionem,  iam  inchoatam  — Patres  qui  dicunt  Christum  in 
Eucharistia  non  immolari  realiter  sed  mystice,  nomine  immolationis  ma- 
ctationem cruentam  victimae  intelligunt 745 “749 

ScHOLiON  — Sacrificium  Missae  nonnisi  accidentaliter  differt  a sacrificio  in- 
cruento in  ultima  coena  oblato 749 

Art.  Qaintus  — 1>€  essentia  sacrificii  Efucharistiae. 

Actiones  de  quibus  dubitari  potest , utrum  sacrificii  essentiam  constituant , 
quatuor  in  Missa  reperiuntur,  nempe  : consecratio,  — oblatio,  quae  post  con- 
secrationem fit  — fractio  hostiae,  et  eius  partis  commixtio  cum  sanguine,  — 
communio  sacerdotis  sub  utraque  specie  — Partes  alicuius  rei  compositae 
aliae  essentiales  aliae  integrantes  — Consecrationem  sacrificii  essentiam  con- 
stituere ; communionem  vero  nonnisi  ad  eius  integritatem  perlinere,  commu- 
nis tenet  sententia  --  Consecrationem,  prout  est  mera  repraesentatio  mortis 
Christi,  esse  actionem  sacrificam,  docuit  Vasquez,  iuxta  quem  Eucharistia 
verum  est  sacrificium , sed  relativum , non  absolutum  — Haec  sententia  , 
etsi  damnata  a Cone.  Trid.  dici  non  possit,  communiter  tamen  a theologis 
reiicitur  — Quaenam  sit  sententia  tenenda  in  thesi  aperitur 750-753 

THESIS  XVI.  — Consecratio  utriusque  speciei  Eucharistiae  essentialiter  consti- 
tuit sacrificium ; et  communio  sacerdotis  celebrantis  Missam  nonnisi  ad  in- 
tegritatem  sacrificii  pertinet.  Ratio  vero  formalis,  propter  quam  in  conse- 

cratione  sacrificium,  quantutn  ad  eius  essentiam,  perficitur,  est  quia  vi  ver- 
horum  consecrationis  ponitur  corpus  Christi  suh  specie  panis,  et  seorsim 
sanguis  sub  specie  vini,  sicque  Christus  suh  alienis  speciehus  constituitur 

tamquam  mortuus,  et  in  statu  in  quo  edi,  potarique  possit 753 

Prob.  I.  p. — I.)  ex  doctrina  Patrum,  qui  communiter  docent  — a)  Christum 
tum  in  Coena  sacrificium  obtulisse , cum  discipulis  suis  obtulit  Corpus 
suum  ad  manducandum,  et  sanguinem  ad  bibendum  — h)  nos  in  sacrificio 
Missae,  verbis  consecrationis,  infiniti  valoris  victimam  immolare  — Quae- 
dam eorum  testimonia  afferuntur  — 2)  ex  auctoritate  5.  Th. — 3)  ra- 
tione theologica : consecratio  enim  utriusque  speciei  est  sola  actio , quae 
a sacerdote  fit  in  persona  Christi  — Confirmatur  exclusione  aliarum  actio- 
num, quae  essentiam  sacrificii  Missae  nequeunt  constituere  — Proh.  2.  p,  — 
a)  quia  per  sumptionem  fit  totalis  destructio  victimae  iam  immolatae  per 
consecrationem  — b)  quia  hoc  sacrificium  dicit  ordinem  ad  sumptionem  — 
c)  quia  hoc  Ecclesia  declaravit  — Proh.  3»  p.  — Ideo  in  sua  essentia  sa- 
crificium incruentum  Missae  perficitur,  quia  dum  immolationem  Christi  in 
cruce  repraesentat,  Christum  constituit  in  statu  victimae  : constat  ex  dictis. 
Hoc  autem  ideo  fit  quia  vi  verborum  sub  utra  que  specie  corpus  a sanguine 
separatum  constituitur,  et  in  statu  in  quo  Christus  edi  potarique  potest : 
ergo  — minor  propositio,  paucis  notatis  de  vi  formae  consecratoriae,  evol- 
vitur ac  vindicatur  — ex  supra  expositis  facile  obiectiones  quaedam  sol- 
vuntur  753-762 

ScHOLiON  I,  — Non  licere  unam  speciem  consecrari  absque  alia,  neque  ex 

Summi  Pontificis  dispensatione,  theologi  communiter  docent 762 

ScHOLiON  2.  — Ex  Christi  institutione  constat  Eucharistiae  consecrationem,  et 

oblationem  sacrificii  necessario  connexa  esse 763 

ScHOLioN  3.  — Communionem  iure  divino  praecipi  sacerdoti  celebrandi  pro- 
babilior tenet  sententia  763-764 

Art*  Sextas  — l>e  effectibus  sacrificii  Eucharistiae 

Missae  sacrificium  iuxta  finem,  ad  quem  dirigitur , est  latreuticum,  euchari- 
sticum,  propitiatorium  et  impetratorium  — duplex  haec  ultima  ratio  a No- 
vatoribus impugnatur  --  sacrificium  latreuticum  et  eucharisticum  soli  Deo 
offertur  — hoc  tamen  non  impedit  quominus  ex  mente  Ecclesiae  sacrificia 
in  honorem  Sanctorum  fiant  — Antiquissimum  esse  hunc  morem  Patres 
et  Liturgiae  testantur  — Missae  sacrificium  propitiatorium  dicitur,  quatenus 
per  ipsum  meritum  passionis  Christi  nobis  applicatur  — Item  vim  et  effi- 
caciam habere  impetrandi  remissionem  peccatorum  ex  opere  operato,  me- 
diate quoad  culpam,  immediate  quoad  remissionem  poenae  temporalis, 
theologi  communiter  docent  — Quaestio,  an  valor  sacrificii  sit  infinitus  vel 

finitus  distinctim  et  accurate  perpenditur 764-771 

THESIS  XVII.  — Eucharistiae  sacrificium  est  non  solum  latreuticum  et  eucharisti- 
cum, sed  etiam  propitiatorium  et  impetratorium  pro  vivis  atque  defunctis.  316 
Prob.  I.  p.  — a)  quia  hoc  sacrificium  offertur  pro  mundi  vita — h)  quia  hoc 
est  de  natura  sacrificii  in  praesenti  statu  — c)  quia  ita  tradunt  Patres  — 
Proh.  2.  p^  quoad  vivos:  sacrificium  enim  Missae  nobis  applicat  merita 
sacrificii  crucis  : Christus  autem  in  cruce  bona  quaecumque  nobis  est  pro- 

meritus  — Confirmatur  ex  antiquissima  Ecclesiae  praxi  sacrificia  offerendi 
ad  bona  tum  spiritualia  tum  temporalia  impetranda  — quoad  defunctos  — 
praeter  argumentum  desumptum  ex  lib.  2.  Machabaeorum  directe  probatur 
ex  praxi  Ecclesiae,  et  ex  doctrina  Patrum 77i“776 

Art*  Septimas  — I>e  Missis  privatis 

Missas  privatas,  nempe  illas  in  quibus  solus  sacerdos  communionem  suscipit, 
Novatores  proscriptas  voluerunt  — hunc  etiam  errorem  Cone.  Trid.  dam- 
navit — hanc  damnationem  renovavit  Pius  VI.  contra  Syn.  Pistor.  777-778 
THESIS  XVIII.  — Missae,  in  quihus  solus  sacerdos  sacramentaliter  communicat, 
non  sunt,  ut  Novatores  impie  ac  sacrilege  asserunt,  illicitae  et  abrogandae; 

sed  probandae  prorsus  et  retinendae  778 

Prob.  — a)  quia  in  illis  finis  praecipuus,  propter  quem  Eucharistiae  sacrificium 
institutum  est,  obtinetur  — b)  quia  hic  usus  a primis  Ecclesiae  temporibus 

receptus  fuit  — Confirmatur  quibusdam  animadversionibus 778-780 

Appendix  — Responsum  a S.  Congr.  Rom.  et  Univ.  Inquisitionis  circa  pro- 
positiones quasdam  dogma  transsubstantiationis  spectantes 781 

